
MAIRONIS — VISUOMENININKAS ŠVIETĖJAS 


Rengdamas spaudai savo „Raštus“, Maironis neapsiri- 
bojo grožiniais tekstais; du paskutiniuosius tomus jis pa- 
skyrė istorijai („Lietuvos praeitis“) ir „Trumpai visuotinės 
Hteratūros istorijai“. Taip rašytojas pats paliudijo, kad jam 
artima ne tik literatūrinė, bet ir kur kas platesnė, jo epochos 
dvasią atitinkanti kultūrinė šviečiamoji raiška. 

Maironio kūryba dvejopa. Viena jos dalis abstraktesnė, 
susijusi su bendresne žmogaus situacija, kita neatsiejama 
nuo istorinės aplinkos, nuo pagrindinio kūrybos objekto — 
Lietuvos. Pastaroji dominantė akivaizdi ir Maironio visuo- 
meninėje veikloje, ir tuose rašto darbuose, kurie ją atspindi. 
Tikslo vientisumas sutelkė Maironio interesus ir veiksmus, 
susiejo juos į darnią visumą. Todėl taip paranku kalbant apie 
Maironį poetą pereiti nuo vieno žanro prie kito — nuo ei- 
lėraščio prie poemos ar dramaturgijos, nuo straipsnio prie 
stambesnio kultūrologinio darbo. Kaip minėjo Vaižgantas, 
cituodamas K. Būgą, „visų Maironies raštų objektas tėra 
vienas, Lietuva — Tėvynė: 


O tu tik viena širdies raktą radai 
Slapta savo skausmo gilybe“!. 


Maironis orientavosi į visa, kas jo epochoje sudarė Lie- 
tuvos idėją, kas buvo reikalinga jai realizuoti. Maironiš- 
kasis patriotizmas ne tik poetiškas, bet ir racionalus, pa- 
grįstas visuomenine mąstysena, politine strategija bei I0- 
gika. Šiuos rašytojo kūrybinės individualybės bruožus pra- 


! Tumas I. Lietuvių literatūros paskaitos. Draudžiamasis laikas. „Ap- 
žvalgos“ grupė. Jonas Maironis-Mačiulis.— Kaunas — Marijampolė 
1924— P. 74. 


dėjo apmąstyti dar jo bendražygiai ir bendraamžiai. Pasak 
Vaižganto, Maironis visose kūrybos srityse buvęs praktikas 
ir pragmatikas: toks poezijoje, toks publicistikoje, toks 
teologijoje. Kiekvienas jo žodis buvęs pasvertas, apgal- 
votas, apibūdino konkrečias problemas bei veiksmus. O 
kokia forma tai padaryti — mokslu ar menu, — jam esą 
buvę tas pats“. Pagrindinis tikslas buvęs kurti tautinio 
atgimimo teoriją, skleisti tautos išsilaisvinimo iš carizmo 
jungo idėją. Vaižgantas pažymėjo ir tai, kad XIX amžiaus 
pabaiga Lietuvai yra virtusi lyg ir kokia renesanso epocha“, 
kurioje nepaprastai staigiai aktyvizavosi visuomeninė min- 
tis, išryškėjo visiškai naujos problemos ir skirtingi požiūriai; 
jie pakeitė ne tik atskirų žmonių mąstyseną bei patriotinę 
idėjinę orientaciją, bet ir ištisų visuomeninės sąmonės sri- 
čių — religijos, humanizmo, progreso — traktuotę. 

Tautinio atgimimo teorija kilo pirmųjų nelegalių laikraš- 
čių, visų pirma „Aušros“, puslapiuose, apėmė naująją, iš 
valstiečių kilusią lietuvių inteligentiją, suteikė jai realią ir 
veržlią kryptį, pati įgavo jėgų ir impulsų plėstis. Literatūra, 
ypač poezija, aktyviausioji XIX amžiaus pabaigos lietuvių 
literatūros forma, ir publicistika ėjo ranka rankon, sudarė 
daugybę pereinamųjų iormų, nepajėgė viena be kitos plėto- 
tis. Taip susilormavo savotiškas to metų idėjų ir poetinės 
raiškos vidurkis. 

Ir vis dėlto individo įtaka XIX amžiaus pabaigos lietuvių 
visuomenei buvo labai stipri. Tautinio išsivadavimo judėji- 
mas per asmenybę apeliavo į mases. Skaidymasis į atskiras 
socialines grupuotes tam metui nebuvo būdingas, o bendram 
reikalui netgi žalingas. Pasiryžusių be išlygų veikti Lietuvos 
labui inteligentų buvo nedaug, todėl jiems tenkanti atsako- 
mybė savaime išaugo. Todėl kaip tik pirmasis lietuvių atgi- 
mimo laikotarpis subrandino tokių tautos pasišventėlių, 
kokie buvo Lietuvai J. Basanavičius ir V. Kudirka. Maironis 
irgi yra viena iš šios plejados asmenybių. Būdamas talentin- 
gas poetas, jis pakluso laiko poreikiams, atsidėjo ir platesnei 
patriotinei veiklai. Vaižgantas, pirmasis Maironio biogralas, 
apgailestavo: „Didžiąją dalį, ir žymiai didžiąją, Maironies 


* Ten pat, p. 101. 
* Ten pat, p. 102. 


poezijos sudarė ne Parnasas, ne jo duktė poezijos Mūza, tik 
lyg nieko bendra su ja neturį šaltiniai — mokslo, istorijos — 
dalykai. Gyvenimo nenormalumai išvedė M. [aironį — J.S.] 
iš tikrosios dailininko vagos; o jis visa savo širdimi, visu 
savo esmės sudėjimu — parnasistas, poezininkas, ne kovo- 
tojas už politinius ar visuomeninius idealus“*. Iš tikro, 
būtų buvę kitokie laikai, gal turėtume ir kitokį Maironį, gal 
jo poezija ir būtų laisvesnė nuo visuomeninių rūpesčių, gal 
jie ne tokią didelę poeto gyvenimo dalį būtų pasiglemžę. 
Bet istorija bei individualūs polinkiai šiuo atveju sukūrė 
organišką ir harmoningą sintezę. Maironio paklusimas, jo 
tariamas ribotumas ir konservatyvumas tėra didžiulė pilieti- 
nė aistra. Kaip tik todėl ir Maironio estetinis žodis toks 
veiksmingas bei stiprus. 

Dar jaunystėje Maironis domėjosi stiprios asmenybės 
psichologija, buvo įsitikinęs, kad žmogus gimsta ne pats sau, 
o visuomenei, kad yra patikrinamas rūsčios istorijos aplinky- 
bėse, kurios iš jo gali pareikalauti visko, netgi gyvybės. 
Viename pirmųjų publicistinių straipsnių „Žodis prie lietu- 
vių, mylinčių tėvynę“ (1887), jausdamas istorijos įpareigo- 
jimus, Maironis rašė: „Devynioliktas amžius yra ne kaipo 
amžiumi pakilimo iš miego daugumo giminių, kurios jau 
galima buvo skaityti užmigusius ant visados“. Tais pačiais 
metais straipsnyje „Gromata lietuvio“ pastebėjo: „Dėl mūsų 
reikia labai daugel, nes mes tepradedame gyventi kaip 
tauta“. Ši mintis lygia greta formavosi ir poezijoje. Straips- 
nyje „Gromata lietuvio“ kaip pavyzdį tautai Maironis iškėlė 
inteligentija, priminė, kad naujosios mąstysenos inteligentų 
tėra grupelė, bet šie žmonės stiprūs, nes dirba negailėdami 
savęs. Inteligentiškumo, ypač tautinės inteligencijos bruožų 
ugdymas konkrečioje veikloje tapo vienu svarbiausių užda- 
vinių. 

Rašytojas pabrėžė abipusę asmenybės ir visuomenės tei- 
giamą ir palankią sąveiką, teigė, kad kilnus tikslas verčia 
žmogų herojumi. Ne tik eilėraščiais, bet ir savo šviečiamai- 
siais veikalais Maironis kėlė mintį, kad geriausia, kai visuo- 
meninė nuostata nepavėluota, kai sutampa su natūralia as- 
menybės raida ir nereikalauja visada tokios skausmingos 


* Ten pat, p. 78. 


pertvarkos. Pačioje jaunystėje užsimezgė Maironio patrioti- 
nė veikla. „Mokslo vyras ir dainius, jis nuo 1884 metų laiko 
nustvėręs plunksną, neapleisdamas nė tada, kada pačiam 
reikėjo dar mokslus eiti, ne kiti mokyti“?,— palankiai atsi- 
liepė Vaižgantas. Maironio asmenybė ir kūryba be gyvenimo 
impulsų nebūtų buvusi tokia natūrali ir veiksminga. Skaity- 
damas paskaitas Kauno universitete ir stengdamasis sufor- 
muoti rašytojo paveikslą iš įvairiai į visumą sueinančių gijų, 
Vaižgantas šiuos momentus ir akcentavo, pridurdamas, kad 
net Maironio kūrybinių jubiliejų datą reikia nukelti į 1883 
metus (Vaižganto per neapsižiūrėjimą paminėti 1884 me- 
tai — /.S.), į tą laiką, kai Maironis Kijeve parašė pirmąją 
publicistinę žinutę į laikraštį „Novoje vremia“. 

Asmenybės ir visuomenės, individo ir tautos santykis lie- 
čiamas Maironio straipsniuose apie K. Donelaitį, paskaitos 
apie A. Baranauską eskizuose, net darbuose, kurie subrendo 
gerokai vėliau. Juose irgi išlikę tie patys psichologiniai ak- 
centai. Brandi asmenybė, anot Maironio, turi sutapti su tau- 
ta, slopinti asmeninius polinkius. Aktyvumas čia supranta- 
mas savaip — ne kaip pastangos aprėpti daugybę veiklos 
formų ir darbo barų, o atkaklumas, padedantis susitelkti į 
pagrindinį, visuomenei tuo metu reikalingiausią tikslą. Entu- 
ziazmas, kaip konstatavo Maironis, skatintinas, bet tik 
toks, kuris pasireiškia siekių ir veiksmo vienove. Labai reik- 
šakoti, nes išsenka, kartu atneša menkesnę naudą visuome- 
nei. Palaikyti ir puoselėti talentą, kaip ypatingą savęs atna- 
šavimo formą, Maironį mokė jo istorinė epocha. 

„Mintys, išreikštos paskaitoje apie A. Baranauską, yra 
Maironiui tipiškos. Jos kartojasi netgi epistoliniame rašytojo 
palikime. Ir publicistika, ir laiškai rodo, kad Maironiui svar- 
biausia buvo vieningas darbas. Jam netiko K. Jauniaus gy- 
venimo ir darbo būdas, nes daugelis garsaus kalbininko 
pastangų nepasiekė tikslo. Pasak Maironio, K. Jaunius „turi 
didį garsą, gilų protą, yra nuo širdies lietuvis, bet pozityviško 
darbo nuo jo vargiai galima tikėtis“? . 

K. Jauniaus likimas, matyt, kažkaip ypatingai jaudino 


5 Ten pat, p. 2. 
Š Iš 1902.11.10 d. laiško A. Jakštui- Dambrauskui. 

poetą, nes, artimai pažinojęs šį mokslininką, Maironis pami- 
nėjo jį ir dar viename laiške A. Jakštui. Čia jis rašė: „Mes, 
lietuviai, nemokame eiti lygiu keliu ir mėgstame perdėti, 
gyvus purvais apdrėbdami, o mirusius į padanges iškelti. 
Apie a. a. kun. Jaunių ne mano vieno iš lietuvių nuomonė, 
kad, tikrai sakant, jisai, turėdamas tokį Dievo talentą ar net 
genijų, mus nuskriaudė, kad ne Būga, kas būtų labai jo pali- 
kęs. Žinoma, daug liga prisidėjo, bet jau viską ant jos versti 
negalime; buvo ir apleidimas nežmoniškas, kursai nevaldo- 
mas, žinoma, auga kaip ir kiekviena yda ir galų gale stojos 
nepergalimas. Kiek aš privargau, prašydamas, kad bent kal- 
bamokslį peržiūrėjęs sutvarkytų ir perdirbtų; buvo ant galo 
pradėjęs, du arkušu buvo net atspausdinusi mokslų akade- 
mija, ir metė paskui į šalį, nes dirbo ne tą, kas visuomenei 
naudinga matė, bet kas jam ypatiškai toje valandoje patiko; 
jam gulėjo ant širdies pati filologija kaipo tokia, o ne tiek 
Lietuvos reikalai. Gerbiu jį kaip didį mokslo vyrą, net genijų, 
kursai galėjo daug Lietuvai padaryti... Bet apie tai man 
nemalonu ir rašyti; per daug gal keista pasirodys mano 
nuomonė“". Iš šio laiško daug kas paaiškėja ir apie patį 
Maironį: ir jo reiklumas lietuviui inteligentui, ir orientacija 
į literatūros idėjinę paskirtį. 

Maironio grožinės kūrybos, profesinių, visuomeninių dar- 
bų santykis nepastovus. XIX amžiaus pabaigoje parašęs 
kūrinius, kurie padėjo pelnyti Lietuvos „poetos“ vardą, ener- 
gingai reiškęsis XX amžiaus pradžioje, vėliau Maironis kiek 
pritilo, daugiau atsidėjo nebe literatūrai, o tiesioginei profe- 
sijai. Maironis juto laiko pulsą, skyrė kas jau reikia dirbti, o 
kas dar nebūtina. Jis visada stengėsi būti pozityvus ir rezul- 
tatyvus, tad kaitaliojo dominantes. Didelis rašytojo nuopel- 
nas yra tas, kad jis nepalankiausiomis aplinkybėmis sugebė- 
jo išsaugoti norą dirbti, žvalią dvasią ir intelekto pajėgumą. 
Būtent šiomis savybėmis jį taip patraukė ir J. E. Smolerio, 
serbų nacionalinio veikėjo, asmenybė. 

Į „Aušrą“ 1885 m. parašytas straipsnis apie J. E. Smolerį 
iškelia asmenybės iniciatyvą, kai istorijoje pribręsta atitin- 
kamas poreikis ir sąlygos, kai yra reikalingos ir naujos idė- 
jos, ir jas įkūnijantys veiksmai. Ši Maironio publikacija 


7 Iš 1908.IX.5 d. Maironio laiško A. Jakštui-Dambrauskui. 

rodo, kaip svarbu visuomenei, kad individo intelektas ir valia 
sugebėtų pakilti virš bendro lygio, koreguoti ir veikti savo 
aplinką ir kartu išliktų istoriškai motyvuoti bei objektyvūs. 
Ne asmenybė, o istorija yra gyvenimo pagrindas, teigė Mai- 
ronis; prieš ką nors pradedant rimta, būtina žinoti situaciją, 
matyti dabartį praeities ir ateities perspektyvoje. Šitoks po- 
žiūris atsispindėjo daugelyje rašytojo publikacijų, taip pat 
ir straipsnio „Historiškosios moralinės teologijos apžvalga“ 
metodologinėse pastabose. 

Maironis nemanė, kad visuomenei ir individui tobulėti 
lengva. Šiame kelyje jis matė daugybę kliūčių. Apie jas rašė, 
pripažino, jog kiekvienam žmogui, deja, yra būdinga klysti, 
kad reikia pastangų ir laiko, padedančių suvokti tautos rū- 
pesčius. Visuomeninę žmogaus vertę geriausiai liudija senat- 
vė, nes ji kaip J. E. Smolerio atveju parodo, ko žmogus buvo 
vertas, ar jis sugebėjo ištverti pasirinktame kelyje, ar liko 
ištikimas jaunystės idealams, idėjoms, ar nepametė jų pu- 
siaukelėje. Tačiau tauta vienintelė, Maironio supratimu, 
garantuoja išliekamąją asmenybės ir jos darbų prasmę. 
Visa Maironio kūryba pilna tautos visuotinės pagarbos 
atskiram asmeniui pavyzdžių. Šis požiūris liudijo ir savitą 
rašytojo patriotinės nuostatos demokratizmą, orientuotą į 
plačiausias lietuvių visuomenės mases. 

Laipsniško, bet aktyvaus patriotinio darbo idėją Maironis 
pagrindė realiai, nagrinėjo jos lietuviškąją tautinę specifiką, 
susijusią su mažos ir ilgai engtos tautos padėtimi. Šiuo klau- 
simu rašė, kad lietuvių tauta XIX a. pabaigos sąlygomis ne- 
gali tikėtis staigiai atsitiesti. Jos savimonė pernelyg ilgai 
slopinta, patyrusi neigiamų, savarankiškumą ir iniciatyvą 
kaustančių veiksnių, pažeista atskirų luomų susiskaidymo. 
Maironio publicistikoje atsispindi poezijoje dažnai esanti 
tautinė nuoskauda. Maironio santykis su savo tauta buvo 
dvejopas — kritiškas ir meilus, branginantis. Rašytojas ne- 
garbino savo tautiečių, jei jie pasirodydavo to neverti. Ašt- 
resnės kritikos susilaukė du lietuvių visuomenės tarpsniai — 
XIX a. pabaigos ir nepriklausomoji Lietuva. XIX a. pabaigo- 
je, kai tautinis sąjūdis vykdė pirmąsias patriotines akcijas, 
kai Lietuvą alino tarpusavio nesutarimai ir vaidai, nacio- 
naliniam judėjimui trūko taip būtinos vienybės, visuomenė 
sunkiai ėmėsi ligi tol jai neįprastų poelgių — netgi skleisti 

savišvietą buvo sunku. Šiuo klausimu straipsnyje „Gromata 
lietuvio“ Maironis reikliai rašė: „Daugumas iš mūsų atsisa- 
ko nemokėjimu ir sunkumu lietuviškos kalbos; vienok, man 
rodosi, jog toksai teisinimasis daugiaus tiktai pakaltina žmo- 
gų. Jei vokietis ir kiti prašalaičiai gali išsimokyti mūsų kal- 
bos, kodėl gi lietuvis, gimęs ir užaugęs tarp savo brolių, ne- 
galėtų to pačio padaryti jau dėl to vieno, jog ta kalba jam 
brangi“. 

Švietėjiškoje Maironio programoje, kaip ir J. Basanavi- 
čiaus, buvo labai svarbu, kad lietuviai bent jau išmoktų raš- 
to, bet tuo pačiu rūpėjo žymiai platesni tautos kultūros as- 
pektai — norėta, kad Lietuva pradėtų orientuotis į labiau 
pažengusį pasaulį, kad imtų siekti to, kas reikalinga Vaka- 
rų Europai — vokiečiams, anglams, prancūzams. Kaip ir ki- 
ti „Aušros“ epochos veikėjai Maironis tikėjo, kad jo tauta 
įgaus reikiamą kultūros pagreitį, kad sugebės bent jau ne- 
atsilikti nuo panašaus likimo kaimynių — latvių ir suomių — 
tautų. Kaip XIX amžiaus pabaigos švietėjas „aušrininkas“ 
Maironis teigė, kad prisikeliančiai visuomenei reikalavimai 
išauga, kad sąmoningas tautos būvis įpareigoja, laisvėjanti 
tauta mąsto kitaip negu gyvenanti priespaudoje. Todėl 
matydamas objektyvią padėtį, Maironis dar aštriau kritikavo 
daugybę neigiamų savo meto visuomenės bruožų — tingu- 
mą, vienybės stoką, abejingumą dvasinėms, kultūrinėms 
reikmėms, atskirų žmonių išpuolius prieš vadinamuosius 
„litvomanus“, tariamą aktyvumą, kuris rėmėsi tik žodžiais 
ir pažadais („daugiaus žodžių be naudos“, „Lietuva neturi 
savo tikrų darbinykų“). 

Tačiau Maironis atsvarą ir galimybes Lietuvai sutvirtėti 
įžvelgė lietuvio dvasinės kultūros tradicijoje, jos skatintoje 
pagarboje raštui, demokratams šviesuoliams, kurių povei- 
kis išliko labai gyvas. Maironio publicistika liudijo M. Valan- 
čiaus ir kitų, visų pirma švietėjų dvasininkų atlikto darbo 
vertę, mokė, kaip naujomis sąlygomis reikia remtis konsoli- 
duota pasaulietine ir religine išmintimi. Ypač aštriai Mairo- 
nis pasisakė prieš „Aušros“ mėginimą palaikyti netikinčius 
inteligentus, skeptiškai vertinti religijos naudą, neigti pozi- 
tyvaus dvasininkijos poveikio tautiniam sąjūdžiui galimybes. 

Tauta ir Dievas — du pagrindiniai Maironio patriotinės 
ideologijos taškai, dvi lygiai stiprios, bet pajungtos viena 

kitai pasaulėžiūros ašys. Vis dėlto Dievo koncepcija čia stip- 

"resnė. Ne ji pajungiama tautai, o tauta jai. Lietuvos praeitį 
ir ateitį Maironis laikė priklausomomis ne tik nuo individo 
ir Visuomenės pastangų, bet ir nuo Aukščiausios valios, nuo 
amžino proto, nuo pasaulį iš tolo slebinčios bei koreguojan- 
čios jėgos. Tiek grožinė kūryba, tiek kiti Maironio darbai 
remiasi šia nuostata, iš jos kyla apeliavimas į Dievą sunkią 
valandą, kai, regis, nebėra jokios išeities. Skaitydamas 
Maironį, matai, kaip santykiauja kuriančios žmogaus galios 
ir patriotiškai nusiteikusi savimonė, kaip kyla ir atslūgsta 
išorinių pavojų ir vidinio nerimo bangos, kaip pagaliau prisi- 
glaudus prie Dievo visada nurimsta širdis. Iš tikėjimo į Die- 
vą, iš krikščioniškosios etikos ir maldos išplaukia visos esmi- 
nės Maironio pažiūros. Poetas buvo įsitikinęs, kad pareiga 

ir darbas, kaip ir mokslas, jei nebus prisodrinti religijos 
palaikomų siekių, neduos teigiamų rezultatų, nes jiems pri- 
trūks pusiausvyros, dvasingumo, kurie žmogui taip reika- 
lingi, bet, deja, nepatvarūs ir sunkiai atrandami. Trokšda- 
mas, kaip rašė viename savo straipsnių, „kad dvasia siektų 
plačiau negu kūno sienos“*, Maironis ir.šiuo atveju rėmėsi 
ne tik kultūrine „Aušros“ epochos savimone, bet ir gilesnė 
tikinčiojo dvasine projekcija. 

Religinis Maironio šviečiamosios veiklos pobūdis katego- 
riškas ir polemiškas. „Tėvynės meilė negali būti be Dievo 
meilės“, — skelbė „Apsakymų apie Lietuvos praeigą“ įžan- 
ga. Šią mintį kiek vėliau atspindėjo poema „Tarp skausmų į 
garbę“ ir libretas „Kame išganymas“. Ji glūdėjo ir „Pava- 
sario balsų“ eilėraščių potekstėje, aktuali ir kituose Maironio 
veikaluose. Nors pripažindamas, kad kunigijoje „tarp grūdų 
yra ir pelų“, Maironis, gindamas religinį visuomenės pama- 
tą, tuojau pat prislopindavo kritinę įtampą, pabrėždavo 
šviesiuosius dvasininkijos poveikio tautai momentus, pri- 
mindavo tuos, kurie gelbėjo Lietuvą. Tokiais atvejais Mai- 
ronio bene dažniausiai minimi M. Valančius ir A. Juška. 
Galutinė išvada buvo, kad, toldami nuo religijos ir kunigi- 
jos, nutolstame nuo tautos; tėvynei visi jos nariai reikalingi, 
kiekvienas turi darbuotis savo srityje, bet visi drauge bendru 
krikščionybės pagrindu. Religija ir mokslas yra šviesos šal- 


š Iš Maironio pasisakymo, skirto Nepriklausomybės dienai, Vasario 
16-ajai. 

tiniai, nes vienas yra tiesa, o kitas veržiasi į ją. 

Lietuvybės ir krikščionybės susiliejimą atspindėjo Mairo- 
nio drauge su kitais dviem Peterburgo dvasinės akademijos 
proiesoriais, A. Jakštu-Dambrausku ir P. Būčiu, 1907 m. 
parengtas „Lietuvių krikščionių demokratų susivienijimo 
programo projektas“. Išpažįstant ištikimybę Dievui ir tikė- 
jimui, šiuo dokumentu norėta atskirti besitelkiančius krikš- 
čionis demokratus nuo socialdemokratų ir demokratų, kurių 
vieni „tikėjimo nepripažįsta ir jį atmeta“, o kiti „apie jį ne- 
kalba nei nesirūpina“. Bendraisiais bažnyčios klausimais 
projektas orientavosi į Vilniaus vyskupo E. Ropo sukurtą 
Lietuvos ir Baltarusijos konstitucinę katalikų partiją 
(LBKKP). Jame atsispindėjo ir Maironio akcentuojama 
būtinybė įvesti lietuvių kalbą į sulenkintą Lietuvos bažnyčią, 
pastangos kovoti su pravoslavijos išpuoliais. Bet svarbiau- 
sia programos projekte buvo noras visos tautos egzistenciją 
pagrįsti religija: „Jėzaus mokslą mes priimame ir Jo prisaky- 
mus apsiimame pildyti. Ne vien savo naminiame gyvenime, 
bet ir aprūpinime tautos reikalų apsieisime taip, kaip krikš- 
čionių mokslas liepia“. Tikybą ir tautą programa apsiėmė 
ginti vienodu atsidėjimu: „Į savo susivienijimo vardą įdėjo- 
me žodį lietuviai, nes Lietuva mūsų tėvynė ir ją mylime kaip 
vaikai savo motiną“. Nors programos autoriai yra trys asme- 
nys, pastaroji irazė neabejotinai Maironio. Ji paimta iš „Ap- 
sakymų apie Lietuvos praeigą“ pratarmės: „Žemė, kur mes 
gimėme, augome ir pasenome, yra mums brangi ir miela; 
mylime ją kaipo vaikai savo motiną...“. 

Maironio visuomeninė veikla remiasi tomis pačiomis kon- 
cepcijomis, nors jos raidoje pastebimi poslinkiai. Jų priežas- 
tys dvejopos — psichologinės ir istorinės. Kintant situacijai 
kito ir „Aušrai“ atstovauto tautinio sąjūdžio formos bei išsi- 
vadavimo tikslai. Tik dalis visuomenės veikėjų, kurie išėjo 
į gyvenimą su „Aušros“ idėjomis, sugebėjo keistis. Jiems 
teko išsikovoti spaudos lotyniškais rašmenimis grąžinimą, 
tiesti tautos valstybingumo pagrindus. Maironio visuomeni- 
nėje praktikoje šie kaitos procesai labai ryškūs. 

Pirmasis Maironio visuomeninės veiklos tarpsnis apima 
laikotarpį iki spaudos grąžinimo (1904). Poeto gyvenime — 
tai periodas maždaug iki 1909 metų, iki grįžimo į Lietuvą iš 
Peterburgo dvasinės akademijos. Būtent šį Maironio biogra- 

fijos laiko tarpą Vaižgantas yra apibūdinęs kaip konspiraci- 
nį, prasidėjusį vos poetui įžengus į tautinio atgimimo judėji- 
mą. Apie Maironį, jo padėties dvilypumą Vaižgantas, kaip 
paprastai, vaizdžiai ir emocingai rašė: „Viešas slapukas! 
Lyg būtų nesąmonė, tačiau taip buvo rusų valdžios sutero- 
rizuoti mūsų inteligentai. Nejaugi tokiame sielos padėjime 
teks Mačiuliui išbūti visą ketvirtį amžiaus, iki pat 1904 m. 
bal. 24 d., kol šis lietuvių vargas bus galų gale didžiausio- 
mis visų mūsų pastangomis pašalintas? Tai ne! Mačiulis- 
Maironis dės drauge su kitais visas pastangas sugriauti 
šiam politikos prietarui“?. Konspiracijos būtinybė sąlygojo 
Maironio visuomeninį brendimą, įpareigodama ir baugin- 
dama, trukdydama ir aktyvindama, teikdama papildomų 
rūpesčių ir tam tikro romantinio įkarščio. Iki spaudos grąži- 
nimo Maironis, kaip lietuvių atgimstančios visuomenės vei- 
kėjas, buvo priverstas naudotis pseudonimais, juos kaita- 
lioti, dalyvauti nelegalioje spaudoje, palaikydamas ryšį 
su patikimais žmonėmis, kurie padėdavo perduoti rašinius į 
Rytų Prūsiją spaudai. Šitaip išvydo pasaulį Maironio 
straipsniai, „Apsakymai apie Lietuvos praeigą“, poema 
„Tarp skausmų į garbę“, libretas „Kame išganymas“, pir- 
mieji „Pavasario balsai“. Prievartinė konspiracija Maironio 
veiklai suteikė kai kurių kraštutinumų (melodramatikos, 
kartais per aštrios polemikos ir nesiskaitymo su kitų nuo- 
mone), kuriuos Vaižgantas apibūdino kaip „poetinius ne- 
normalumus“, tiesiog neišvengiamus ano meto kontekste. 

Svarbiausias tautinio sąjūdžio pirmojo tarpsnio tikslas 
buvo propaguoti lietuvybę. Ši akcija buvo garbinga ir pavo- 
jinga. Ji tiesiogiai lietė visus lietuvius — ir tuos, kurie skel- 
bė naują žodį, ir tuos, kuriems jis buvo skirtas. Nelengva 
buvo išmokti pasijusti lietuviais tiek asmeniniame, tiek vie- 
šame gyvenime. Tam trūko tradicijų, oficialių sluoksnių 
palankumo, bendro požiūrio. Visai senajai kartai pradžia 
lietuvybės atrodė kažkas nepaprasta, keista, o ir jaunuomenė 
viešai tevartojo lenkų kalbą. Dvasininkijai lenkų kalbos 
atsisakymas atrodė susijęs su katalikybės atsižadėjimu. 
Maironis, gindamas lietuvių kalbos viešąsias teises, buvo 
ypač veiklus. Kaip mini biografai, Kauno dvasinėje semina- 
rijoje jis jau mėgino lietuviškai šnekėti, ragino tai daryti ir 


? Tumas J. Min. veik., p. 29—30. 

kitus. Mokydamasis Peterburge, Maironis padėjo vienytis 
studentams tautiečiams, kurie jau bandė ieškoti tarpusavio 
ryšių ir bendros tautinės veiklos formų. Baigiamajame vaka- 
re Maironis išdrįso lietuviškai perskaityti refleraią apie 
Dantę. Akademijoje jis paveikė lenkiškos orientacijos savo 
bičiulius, tarp jų ir L. Biesiekierskį, kuris, Maironio įtakoje, 
ėmė versti jo eilėraščius į lenkų kalbą. Tolesnė Maironio 
kova už lietuvių kalbą vyko vėl Kaune, kur jis trumpai, bet 
sėkmingai dirbo dėstytoju — skaitė „Platų katekizmą“ ir 
lietuviškai, kad klierikai geriau suprastų. Lygia greta su 
šiomis akcijomis Maironis aktyviai kūrė poeziją, rašė publi- 
cistinius straipsnius ir Lietuvos istoriją, savaime iormuo- 
damas lietuvių literatūrinės kalbos iunkcinius stilius. Kaip 
pažymėta V. Mykolaičio-Putino, pats Maironio įsijungimo į 
tautinį judėjimą iaktas yra susijęs su lietuvių kalbos teisių 
gynimu — pirmąja žinute į spaudą. Ir daugelyje kitų darbų 
Maironis šią problemą tautinio sąjūdžio programoje iškėlė 
kaip svarbiausią. Anot V. Mykolaičio-Putino, pirmasis nacio- 
nalinio judėjimo ctapas apėmė 1880—1900 metus ir buvo 
pats sunkiausias, nes vyko caro režimo ir lietuvių visuome- 
nės sustingimo bei susiskaidymo sąlygomis. 

Patriotinė aušrininkų koncepcija buvo nekonkreti, rėmėsi 
kultūriniais aspektais. Kultūra buvo suvokiama plačiai, kaip 
būtinas visų visuomenės gyvenimo sričių — ekonomikos, 
politikos, ideologijos — momentas ir buvo vertinama visos 
tautos ir jos vienovės požiūriu. Gimtoji kalba, istorija, moks- 
las, menas, moralė, švietimas, ekonomika (aušrininkų ter- 
minologija, „medegiškas tautos būvis“), papročiai ir tradici- 
jos — visa tai sudarė epochos tautinę sąmonę, apimančią 
daugybę poveikio grandžių. Kultūros ilgesys buvo apgaub- 
tas romantiškos ir idealistiškos dvasios, siejamas su vilti- 
mis pataisyti visuomenę, nutiesti Lietuvai realius šviesios 
ateities kelius. Visi šie momentai atsispindėjo ir Maironio 
ideologijoje, jo tuometinės veiklos pobūdyje, sumanymuose 
ir veikalų turinyje. 

Kad Maironis buvo tipiškas „Aušros“ epochos atstovas, 
liudija ir jo jaunystės metų pirmasis stambesnis darbas — 
Lietuvos istorija, kuri iš pradžių išėjo kiek beletrizuotu pa- 
vadinimu „Apsakymai apie Lietuvos praeigą“. Tai pirmoji 
populiari Lietuvos istorija gimtąja tautos kalba, skaityta 

net kelių kartų. Joje Maironis apžvelgė lietuvių tautos isto- 
rinį likimą iki pat XIX amžiaus pabaigos, ja ugdė visiškai 
naujo tipo tautinį mąstymą, pagrįstą optimizmu ir dar ne- 
užgesusios valstybingumo viltimi. „Apsakymai apie Lietu- 
vos praeigą“ bei jų vėlesnioji redakcija buvo deramai lietu- 
vių visuomenės įvertinti, pritaikyti kaip istorijos vadovėlis, 
kaip pirmamokslis savo tautos istorijai pažinti. „Apsaky- 
mų...“ nuopelnas tuo didesnis, kad jie gaivino lietuvybę, 
palaikė visuotinai paplitusią ir valstietijoje labai gyvą krikš- 
čionišką patriotinę dvasią. „Apsakymai apie Lietuvos pra- 
eigą“, kaip ir kiti Maironio darbai, teigė tėvynės meilę esant 
savaime egzistuojančią, bet sykiu pabrėžė, kad įgimtas 
mas. Taigi galima teigti, kad ši Lietuvos istorija XIX am- 
žiaus šviečiamajamę fone viena pirmųjų taip rimtai prabilo 
apie tėvynę, patriotizmą, atskleisdama jo psichologinį bei 
socialinį istorinius aspektus, kurie ilgainiui keičiasi ir kurie 
reikia suprasti ir įsisąmoninti. Šiuos momentus Maironis 
įtraukė į tėvynės meilės sampratą, pabrėžė, kad ji privalanti 
būti išmintinga ir tikra. Ši mintis įvairiopai vilnija per visą 
Maironio estetinę kūrybą, kur taip pat yra ne tik romantinė 
idealistinė deklaracija, bet ir problemų deklaracija. 
„Apsakymai apie Lietuvos praeigą“ yra reikšmingas Mai- 
ronio literatūrinio palikimo faktas, nes pavojaus valandą 
sugebėjo teigti, kad tautos dvasinė būtis yra atspari, kad, 
susidarius bent kiek palankesnėms sąlygoms, ji suklesti. 
Šią idėją autorius grindė Lietuvos istorijos faktais ir pavyz- 
džiais, apeliavo į kiekvieną lietuvį, norėjo būti suprantamas 
ir demokratiškas. Dar XIX a. pabaigos situacijoje tiek savo 
publicistika, tiek platesne veikla Maironis akcentavo tautos 
vienybę konsoliduojantį įvardį „mes“: „Negalime tikrai ir 
išmintingai mylėti savo žemės, nežinodami jos praeigos ir 
istorijos“. „Apsakymais apie Lietuvos praeigą“ Maironis 
atskleidė kadaise stiprios, bet vėliau priešų nuniokotos mūsų 
tėvynės romantinę dramą; visose kūrinio redakcijose išliko 
mintis apie valstybingumo ir tautos dvasinio stovio para- 
leliškumą. Pasak Maironio, apsupta priešų ir tarpusavio 
vaidų alinama, feodalinė Lietuva nesuvokė savo dvasinio 
savitumo, todėl jis pamažėle geso su nykstančiu valstybiniu 
savarankiškumu, gimtąja kalba ir kultūra. „Trumpoje lie- 

tuvių rašliavos apžvalgoje“ Maironis išryškino valstybės ir 
kultūros paralelę, kartu pabrėžė, kad gyva yra tik ta tauta, 
kurios kalba ir literatūra gyvos. Pasak Maironio, net tokių 
genialių politikų ir karvedžių kaip Vytautas Didysis išmintis 
negalėjo išgelbėti Lietuvos. 

Maironio nuopelnas, kad jis XIX amžiaus pabaigos sąly- 
gomis pažymėjo, jog tauta brangiai moka už jai įdiegtą ne- 
pilnavertiškumą, iš kurio vien dėl psichologinių priežasčių 
išsivaduoti sunku, nes biologinė prigimtis, kaip rašoma 
„Apsakymuose...“ (p. 180), nelinkusi staiga keistis. Todėl 
„Trumpoje lietuvių rašliavos apžvalgoje“ kalbama ir apie 
skaudų mūsų praeities švietėjų atotrūkį, apie kultūrinės tra- 
dicijos Iragmentiškumą ir spontaniškumą. Maironis rašė 
apie tai, kokie didžiuliai laiko nuotoliai tarp M. Mažvydo, 
K. Bogušo, M. Giedraičio ir K. Donelaičio, L. Jucevičiaus, 
M. Valančiaus. Deja, šių teiginių jaunas autorius dar nesu- 
gebėjo plačiau išplėtoti. 

Bene Maironis irgi vienas iš pirmųjų iškėlė XIX amžiaus 
pabaigos lietuvių literatūros koncepciją, kuri grindžiama 
„tautinės savimonės atbudimu. „Trumpoje rašliavos apžval- 

„goje“ teigiama, kad XIX amžiaus pabaigos lietuvių literatūra 
“brendo naujai susiklosčiusioje išorinėje situacijoje, kad ją 
veikė slavų mažųjų tautų kultūrinis atgijimas, kitataučių 
susidomėjimas Lietuva, įos istorija ir kalba bei vidinės rai- 
dos aplinkybės — jau buvo panaikinta baudžiava, augo sava 
inteligentija, stiprėjo laisvės ilgesys. A. Baranausko kūrybo- 
je Maironis įžvelgė šių procesų pradžią. Visa, kas vyko Lie- 
tuvoje nuo 1861 metų, „Trumpoje lietuvių rašliavos apžval- 
goje“ apibūdinta kaip šuolis: „Nuo to laiko lietuvystė per 
20 metų tiek jau pašoko į priešakį, jog ir negalima buvo 
daugiaus vilties; atspausdinimas gi vyks. Baranausko 
„Anykščių šilelio“ yra tartum pradžia naujos eros arba lai- 
ko; tada tai pasirodė ir pirmas lietuviškas laikraštis „Auš- 
rą“. 
Šitokios nuomonės Maironis laikėsi ir meninėje kūryboje: 
beveik kartu su „Apsakymais apie Lietuvos praeigą“ rašy- 
toje poemėlėje „Lietuva“, poemoje „Tarp skausmų į garbę“, 

Tietūšosiistonijura Liet Vos rašliavos apžtNga. Parašė Maironis.—- 


kur labai pagarbiai minimi ir A. Baranausko, ir „Anykščių 
šilelio“ vardai. 

Maironio Lietuvos istorijos (1906) paskutinės gaidos 
optimistinės, nes autorius rado objektyvių prielaidų tikėti, 
jog lietuviai atsilaikys, o ilgaamžė prievarta tik sustiprins 
jų dvasią. „Trumpa lietuvių rašliavos apžvalga“ nuosekli, 
chronologiška, sisteminga. Čia autorius stengėsi ne tik pa- 
teikti elementariausias faktines žinias, bet ir, kiek įmanoma, 
pagal išgales, apibendrinti lietuvių istoriogralinę patirtį, 
susieti istorinį ir kultūrinį lietuvių visuomenės raidos aspek- 
tus. Literatūra Maironiui visų pirma buvo bendro tautos 
likimo dalis. 

Maironis apie literatūrą sprendė ir kaip poetas. Jis iškėlė 
senosios lietuvių literatūros poetiškumą, minėjo „senovės 
perlus“. Ypač grožėjosi išraiška. Poetinė klausa lėmė, kad 
„Trumpoje lietuvių rašliavos apžvalgoje“ visiškai sukriti- 
kuota M. Olševskio „Broma atverta ing viečnastį...“ ir „Alto- 
rius duchavna kvepenčia smilkimo...“ bei netikusios maldų 
knygos, kurios „milžiniškai prisidėjo prie sudarkymo ir gy- 
vos tarp žmonių kalbos“'!. Bendras senosios religinės lite- 
ratūros vertinimas Maironio koncepcijoje griežtas ir reiklus, 
nes orientuotas į literatūros pažangą. 

Lietuvių kultūroje Maironis ieškojo visų pirma lietuvybės 
atspindžių, viso, kas atitiko demokratišką, lenkybės neuž- 
terštą patriotinę dvasią. Todėl „Trumpoje rašliavos apžva!- 
goje“ skeptiškai aptartas Vilniaus universiteto vaidmuo XIX 
amžiaus pradžioje, nepilnaverčiais laikomi net ir A. Mickevi- 
čiaus meilės Lietuvai poetiniai pasisakymai. A. Mickevičių 
Maironis šiuo požiūriu minėjo ne vieną kartą, ir visada, nors 
ir labai brangino jo kūrybą ir ja žavėjosi, daug ko iš jo mokė- 
si, lietuviškojo tautinio patriotizmo aspektu vertino neigia- 
mai. Maironis greičiau galėjo padaryti nuolaidų kūrinio 
estetikai, bet ne idėjiniam turiniui, iš kurio reikalavo daug — 
ir rimtumo, ir kilnumo, ir būtinai tautiškumo, kurį suprato 
kaip atstovavimą tautos interesams ir jų gynimą. XIX am- 
žiaus pradžios demokratų — D. Poškos, A. Strazdo, S. Sta- 
nevičiaus — kūrybos vaizdas „Trumpoje lietuvių rašliavos 
apžvalgoje“ šviesus, nors literatūrinę šių rašytojų kūrybos 
kryptį autorius ir pavadino skeptiškai „natūralizmu“: tokiai 

literatūrai esą trūko estetinio skonio, kurio pirmiausia gali- 
ma išmokti iš pasaulinės literatūros. 

Be abejo, Maironio požiūris į literatūrą buvo individualus, 
bet apskritai „Trumpa lietuvių rašliavos apžvalga“ pateikė 
gana objektyvų lietuvių literatūros proceso vaizdą, kuris 
rodė, kad XIX amžiuje literatūra Lietuvoje augo, telkėsi 
rašytojų pastangos rūpintis liaudimi, valstietija, brandinti 
ir ugdyti bendrinę kalbą. Apibendrindamas spontaniškas, bet 
ryškias XIX a. lietuvių raštijos pastangas, Maironis rašė: 
„Visi virš paminėti Lietuvos rašytojai nebuvo kokie ten mūsų 
rašliavos galiūnai, bet visgi nemenkai prisidėjo prie jos rū- 
mo, dėdami pagal išgalių kiekvienas savo akmenėlį“'*. Visiš- 
kai panaši koncepcija yra V. Mykolaičio-Putino „Naujojoje 
lietuvių literatūroje“, kur taip pat pažymima, kad tėvynės 
meilė ir demokratizmas bei noras ugdyti lietuvių literatūrinę 
kalbą buvo pagrindinis XIX amžiaus pradžios ir vidurio lie- 
tuvių literatūros bruožas. 

Save ir savo amžininkus „Trumpoje lietuvių rašliavos ap- 
žvalgoje“ Maironis vadino iš esmės pakitusios, naujos isto- 
rinės formacijos rašytojais, pabrėžė išskirtinę paskutiniojo 
XIX amžiaus ketvirčio vietą lietuvių literatūros istorijoje, 
pažymėjo tokios nuomonės motyvus: „... kas kartą platinas 
ir subrenda grynas, be svetimos varsos, tautiškas visuome- 
nės susipratimas...“'3. Kartu autorius pabrėžė, kad objekty- 
viam įvertinimui jis dar neturįs pakankamo istorinio pagrin- 
do, kad viską parodys ateitis. Bet ir šiuo atveju Maironis 
siekė sisteminti, sukurti savo meto apibendrintą vaizdą, nu- 
sakyti bent jau pagrindines raidos linkmes — kelią, vedusį 
tautinę kultūrą per Maskvos ir Petrapilio universitetus, 
vėliau per lietuvių dvasines seminarijas ir Prūsų Lietuvą 
bei „Aušrą“, „Varpą“, „Ūkininką“, „Tėvynės sargą“. Nuo 
1889 metų tautiškasis lietuvių judėjimas, Maironio manymu, 
pradėjęs reikštis JAV, kur vis daugiau lietuvių vyko nuo 
1879 metų. Nors ir labai konspektyviai pareikštos, šios išva- 
dos jau galėjo būti pritaikytos naujosios — XX a. lietuvių 
literatūros — istorijai. 

Antrasis stambus Maironio visuomeninės veiklos tarpsnis 


12 Ten pat, p. 235. 
'5 Ten pat, p. 248. 

prasidėjo spaudos grąžinimu ir tęsėsi iki poeto mirties. Jis 
irgi turi smulkesnę chronologiją, irgi motyvuojamas objekty- 
vių ir subjektyvių veiksnių. Spaudos grąžinimą Maironis 
sutiko iš išorės kaip visada santūriai, bet džiugiai. Ta proga 
1904 m. „Lietuvių laikraštyje“ išspausdino specialų straips- 
nį „Lietuviškų raidžių klausimu“, kuriame apžvelgė ilgą ir 
sunkų lietuvių tautos rusinimo kelią, pabrėžė aušrininkų kul- 
tūros darbo svarbą, jų konspiratyvaus pasipriešinimo racio- 
nalumą, sugebėjimą, atsiribojant nuo atvirai antimonarchis- 
tinių nuotaikų, pasinaudoti politinės konjunktūros galimy- 
bėmis. Maironis manė, kad ir šiuo atveju istorijoje laimėjo 
ne kraštutinė nuomonė, o apdairi ir diplomatiška, bet princi- 
pinga pozicija, kuri XIX amžiaus paskutiniojo ketvirčio ir 
XX amžiaus pradžios padėtyje sugebėjo prislopinti nesuta- 
rimus. Todėl Maironis pabrėžė ne tiek istorinės situacijos 
išorinę pusę, kiek atskirų asmenų itin diplomatiškus sugebė- 
jimus, atsiskleidusius vyriausybinių sluoksnių užkulisiuose. 
Šiuo atžvilgiu autoriaus pozicija nesutapo su „Varpo“ ir 
kairiosios bei revoliucinės spaudos linija. Kaip rodo ir 
„Krikščionių demokratų susivienijimo programo projektas“, 
Maironis pasikliovė būsima Rusijos konstitucine demokrati- 
ne reforma (kadetais), tikėjosi iš jos sulaukti Lietuvos auto- 
nomijos su seimu, kuris padėtų spręsti ir kultūrinio šviečia- 
mojo, ir socialinio ekonominio pobūdžio problemas. 


Maironis iš jaunumės domėjosi sociologija, o būdamas 
Peterburgo dvasinės akademijos profesoriumi, rūpinosi 
įsteigti sociologijos katedrą, kuri čia ir buvo įkurta 1905 
metais. Poetas tikėjosi, kad socialinį teisingumą garantuos 
specialūs įstatai ir darbo inspekcija, plėtojama labdara ir 
keliamas švietimas. Socialinėje srityje Maironis buvo prie- 
šingas radikaliems sprendimams, akcentavo moralinės 
skurdo priežastis, ieškojo nuosaikių būdų, kurie padėtų iš- 
vengti kraštutinio išnaudojimo ir visiško skurdo. Šie požiū- 
riai atsispindėjo straipsnyje „Apie Lietuvos elgetas (uba- 
gus)“ ir krikščionių demokratų susivienijimo programos 
projekte. Visų luomų ir socialinių grupių sugyvenimas krikš- 
čioniška dvasia Maironiui atrodė teisingiausias. Šią idėją 
buvo išsakęs librete „Kame išganymas“, kai, remdamasis 
prancūzų buržuazinės revoliucijos iškeltais šūkiais, pole- 
miškai rašė: 

Brolystė, lygybė — tie gražūs ryšiai 
(Žmonijai juos apskelbė Kristus seniai) 
Tik amžiais per Dievą sutaikins visus! 
Be Dievo visur vien tik pragaras bus. 


Išreikšdamas socialinę katalikybės doktriną, kuri buvo 
susisteminta XX amžiaus pradžioje, Maironis kovojo su anti- 
krikščioniškomis ideologijomis, išreiškė katalikų bažnyčios 
požiūrį į proletarinį revoliucinį sąjūdį ir jo marksistinę teori- 
ją. Ši doktrina rėmėsi krikščioniškosios etikos principais, 
pabrėžė pacilizmo svarbą, orientavo į popiežiaus Leono XIII 
enciklikas „Rerum novarum“ (1891) ir „Graves de comuni“ 
(1901), atsižvelgdama į naujas aplinkybes, koregavo jų 
socialinę problematiką. Disertacijoje „Praelectiones de iusti- 
tia et iure“ Maironis irgi priėjo išvadą, kad socializmas „ad 
extrema recta vis ad comunismum, tandem nihilismum 
ducit“ (p. 108). 

1921 metais Maironis pademonstravo savo socialines pa- 
žiūras, nepritarčamas žemės reformos sumanymui. Apie tai 
rašydamas M. Vaitkus pažymėjo, kad ši reforma buvo su- 
manyta kaip pasipriešinimas 1918 metų revoliucinei doktri- 
nai Lietuvoje, kuri rėmėsi šūkiu žemė — žemdirbiams!*. Bet 
didžioji dalis smulkiųjų žemvaldžių, su'enkėjusi miesčionija 
ir dvasininkija nenorėjo reformos. Katalikiškuosiuose sluok- 
sniuose imta skelbti, kad ši reforma priešinga krikščioniško- 
sios dorovės mokslui ir todėl imtasi šį klausimą plačiau teo- 
riškai svarstyti. Ieškant kompetentingų, galinčių pareikšti 
svarią, autoritetingą nuomonę reierentų akys nukrypo į 
Maironį. Šis jau seniai vengė kištis į einamuosius politikos 
reikalus ir, M. Vaitkaus prašomas, nesutiko rašyti straips- 
nio į „Ganytoją“, 1919 m. pradėtą švento Kazimiero draugi- 
jos leisti mėnraštį, bet, įsikišus vyskupui P. Karevičiui, nors 
ir laikydamasis neigiamo požiūrio į reformą, kurią privačia- 
me pokalbyje su M. Vaitkumi pavadino rusiškai — „Grabiož 
na bolšoj dorogie“'*, — sutiko ir parašė į „Draugiją“ straips- 
nį „Žemės savastis teologijos supratimu“. Šis darbas irgi 
parašytas iš tų pačių pozicijų, kurias Maironis išsakė dar 


“ Vaitkus M. Nepriklausomybės saulėj. 1918—1940. Atsiminimai, VI t.. 
II d.— Londonas, 1968.— P. 144. 
5 Vaitkus M. Min. veik.. p. 159 

XIX amžiaus pabaigoje. Krikščionių demokratų partijos 
centro komiteto projektą, siūlantį dvarininkų ir bažnyčios 
žemes išskirstyti varguomenei, Maironis paskelbė skubotu 
ir iš viso abejotinu. Krikščioniškojo socialinės tvarkos moks- 
lo principai atsispindėjo ir 1906 metų sausio 5 dieną Maironio 
skaitytoje paskaitoje socialiniuose kursuose „Krikščioniš- 
kasis socialinės tvarkos mokslas pagal Leono XIII encik- 
liką“. 

Svietimu, sociologija, katalikų bažnyčios problemomis 
Maironis rūpinosi, ištisą penkiolika metų dirbdamas Peter- 
burgo dvasinėje akademijoje. Tai rodo poeto korespondenci- 
ja, adresuota A. Jakštui-Dambrauskui. Laiškai liudija, kad 
Maironis domėjosi švietimo būkle Lietuvoje, kad 1907 metais 
aukojo pinigų Kauno „Saulės“ draugijai, mokytojų interna- 
tui Kaune, kitoms švietimo organizacijoms, kad rūpinosi 
J. Jablonskio sudaryta programa lietuvių kalbos mokyto- 
jams ir mokiniams. Kai ši programa buvo nusiųsta tvirtinti į 
Maskvą, į Švietimo ministeriją, Mokymo komitetą (yueGusrū 
KoMHTeT), Maironis per savo bičiulį A. Smilgą tą dokumentą 
spėjo išgauti, juo drauge su P. Matulioniu pasidomėti, para- 
šyti pastabas, paryškinančias tai, kas lietuviams naudingiau. 
Programa buvo patvirtinta su papildymais. Tai rodo 1908 
metų vasario 11 dienos laiškas A. Jakštui. Tuo pačiu metu 
Maironis stengėsi patraukti į Peterburgo dvasinę akademiją 
lietuvius dėstytojus, kurių taip nepageidavo prolenkiška 
akademijos vyriausybė. Maironis skundėsi, kad visa, kas jo 
rekomenduota, atrodą įtartina, todėl turįs būti labai atsar- 
gus. 1907 metais Maironis drauge su A. Jakštu rūpinosi, 
kaip geriau būtų pasiųsti slaptą lietuvių katalikų reikalus 
ginančią delegaciją į Romą, kur lenkų įtaka buvo labai stipri, 
stengėsi, kad į Romoje įsteigtą Rusijos ir Lenkijos seminari- 
jas baigusiems klierikams internatą patektų ir lietuvių. Dar 
1901 metais Maironis domėjosi lietuvių bažnyčios Vilniuje 
reikalais, rašė skundą vyskupui, prašė, kad „nesigailėtų 
trokštantiems lietuviams dvasiško peno ir per tai prašalintų 
priežastis agitacijų, kurios neatneš Bažnyčiai jokio pelno“ 
(iš laiško A. Jakštui-Dambrauskui, rašyto 1901.V.16). Kita- 
me laiške Maironis džiaugiasi, kad šv. Mykolo bažnyčioje 


pavičius Pirmojo pasaulinio karo pabaigoje dėjo pastangas 

įkurti stiprią politinę katalikų partiją, kuri galėtų atsverti 
socialdemokratų ir socialistų liaudininkų įtaką besiartinan- 
čiuose seimo rinkimuose ir tolesniame valstybiniame Lietu- 
vos gyvenime, Maironis į šią akciją neįsitraukė. Jis nemėgo 
partijų politikos, visuomeninę dvasininkijos funkciją suvokė 
plačiau, be diterencijuoto užsiangažavimo, tarpusavio lenk- 
tynių ir neišvengiamų vaidų. 

1909 — 1920 metais, grįžęs į Lietuvą, Maironis savo name 
leido burtis lietuviškoms įstaigoms, dėl ko vietinių žydų buvo 
pašiepiamas, jo namą vadinant „Lietuvių Ildiz Kiosk“ (Lie- 
tuvių sultono rūmais). Kaip yra pažymėjęs Vaižgantas, „čia 
radę buvo vietos Katalikų Viešasis knygynas, Katalikių mo- 
terų draugija ir kitos tokios“ (min. veik., p. 66). Maironis 
galutinai įvedė lietuvių kalbą seminarijoje. Rektoriauti jis 
nesiveržė, kaip rašė laiške A. Jakštui, nes Peterburgo dvasi- 
nėję akademijoje buvo visiškai apsipratęs ir algą gaudavęs 
ten kur kas didesnę, bet atlikti savo misiją tėvynėje buvo 
pasirengęs. Užsiėmęs tiesioginiu darbu, Maironis neįsitraukė 
į platesnes visuomenines akcijas, vengė masiškumo, dirbo 
konkrečiai. Kad poetas buvo visa širdimi už laisvą, nepri- 
klausomą Lietuvos valstybę, rodo 1920 metais baigta rašyti 
poema „Mūsų vargai“, kurioje randame daugybę istorinių 
realijų. Šiame kūrinyje Maironis paskutinį kartą sukūrė iš- 
plėtota, beveik simbolinę laisvos tėvynės metaforą. 

Kaip ir kitas žymus mūsų tautos veikėjas J. Basanavičius, 
taip ir likęs „Aušros“ epochos simboliu, Maironis norėjo re- 
gėti Lietuvos ateitį tik kilnią ir gražią. Šios epochos išugdy- 
tiems žmonėms atrodė, kad savarankiška tautinė ir valsty- 
binė būtis apvalys tėvynę nuo bet kokių su aukštais siekimais 
nesuderinamų užmačių. Deja, gyvenime aušrininkų idėjos 
ėmė atrodyti pernelyg abstrakčios ir praktiškai neįgyvendi- 
namos, senosios kartos ideologija imta laikyti pasenusia, 
jai palikta tik reprezentacinė patriotinė prasmė. 

Ir XIX amžiaus pabaigos — XX amžiaus pradžios sąly- 
gomis Maironis tautos dvasinio vadovo pripažinimą buvo 
laimėjęs per kovą. Jo priešai asmeninėje bei visuomeninėje 
plotmėje buvo lenkomanai, senojo tipo dvasininkai. Su 
Maironiu diskutavo pasauliečiai socialdemokratai (S. Matu- 
laičio atsiliepimas apie libretą „Kame išganymas“), dar vė- 
lėliau studentas A. Voldemaras „Vilniaus žiniose“ karštai 

puolė Maironio Lietuvos istorijos metodologiją. Nepriklau- 
somoje Lietuvoje, kilus platesnei diskusijai dėl literatūros 
tautiškumo, Maironis imtas laikyti netgi neigiamu pavyzdžiu 
(B. Sruogos straipsnis „Skaitymų“ XVII kn.). Pakitęs isto- 
rinis kontekstas, ne tik atskiri asmenys tarsi traukėsi nuo 
Maironio. Kai kam Maironio, tautos patriarcho ir poeto kla- 
siko, buvimas savotiškai netgi trukdė. Pastabų ir nepasiten- 
kinimo jo pažiūrų adresu daugėjo. Kaip spėjama, dėl to, kad 
Maironis nepritarė kunigų veržimuisi į krikščionių demokra- 
tų veiklą, viešą smūgį spaudoje jam sudavė ir Paparonis — 
A. Šmulkštys!?. Prieštaringus lietuvių visuomenės santykius 
nepriklausomoje Lietuvoje Maironiui išgyventi buvo sunku. 
Jis nepasitraukė iš savo senųjų pozicijų, santūriai, bet atkak- 
liai kontrontavo su aplinka. 

Lietuvos visuomeninį gyvenimą ardė veidmainystė, socia- 
linės ydos, korupcija. Ne tik Maironis, bet ir visi jo bendra- 
minčiai, tarp jų ir A. Jakštas, XX amžiaus pradžioje tikėjo, 
kad lietuvių tautą gali išganyti kultūros pažanga, švietimas, 
tikėjimas į Dievą. Atgavus nepriklausomybę, tauta kilo nau- 
jiems žygiams, bet nepajėgė išsigydyti senųjų Žaizdų. Pasi- 
keitus aplinkybėms, atslūgus romantiškos ir žūtbūtinės 
kovos įkarščiui, daug kas nebebuvo pasiryžęs kentėti už 
visuomenės idealus, nebesiaukojo, nesivadovavo religijos 
skiepijama dora, susmulkėjo, subuitiškėjo, prisitaikė prie 
naujų politinių ir socialinių sąlygų. Realusis ir idealusis 
veiksniai susikovė. A. Nyka-Niliūnas rašė: „... nepriklauso- 
mos Lietuvos praktika ėmė atrodyti esanti ne visą amžių 
puoselėto idealo įsikūnijimas, bet greičiau to paties idealo 
parodija“!'. Maironis gyveno tylaus kartėlio laikus, bet galu- 
tinai nenusivylė ir nerezignavo. Suvokęs realią savo ir nau- 
josios Lietuvos padėtį, poetas galutinai atsisakė atviros pole- 
mikos, kiek įmanoma, vengė oiicialiai pasisakyti, labai daug, 
dirbo. Dėl tokios savitvardos į gyvenimo pabaigą Maironis 
sugebėjo nemažai reikšmingo nuveikti. Literatūrinį jo pali- 
kimą papildė plati istorinė drobė apie Vytautą Didįjį, pluoš- 


* Plg. Natkevičius V. Skausmas ir kančia Maironio gyvenime ir patrio- 
tinėję lyrikoje.-— „Aidai“, 1982.— Nr. 5.— P. 332. 

" Nyka-Niliūnas A. Maironio likimo paraštėje.— Kn. Maironis. — Bruk- 
linas, 1963.— P. 12—13. 

tas eilėraščių (tarp jų ir garsiosios satyros). Aktyviai Mai- 
ronis veikė lietuvių jaunimą, matyt, į jį dėjo ypatingas viltis, 
norėjo kiek įmanoma įdiegti įam patriotinio altruizmo ir 
idealizmo idealus. Šie momentai išryškėjo Kauno dvasinės 
seminarijos buvusių studentų atsiminimuose. Maironio auk- 
lėtiniai matė ir suprato liūdnas rektoriaus nuotaikas, suvokė, 
jog jis yra tipiškas senosios kartos idealistas. Atrodė natū- 
ralu, kad Maironis, o ne kas kitas dėstė Lietuvos istorijos 
kursą — „paprastai. dalykiškai, nenukrypdamas į šalį, ne- 
akcentuodamas išvadų dabarčiai ir ateičiai, bet vis dėlto 
maironiškai, pereidamas į tuos pačius tonus, kuriais skam- 
bėjo jo poezija“!*. Studentai matė ir džiaugėsi, kad „niekad 
seminarija nebuvo taip visuomeniškai pakelta ir įveiksminta, 
kaip jam esant rektoriumi“!?. Maironis nedraudė klierikams 
dalyvauti įvairiapusėje to meto visuomeninėje veikloje, tuo 
tarsi skatino auklėtinius išgyventi savo jaunystę taip pat 
aktyviai ir prasmingai, kaip buvo išgyvenęs pats. 

Kad Maironis ir į pačią gyvenimo pabaigą išliko ne tik ro- 
mantikas, bet ir pragmatikas praktikas, susirūpinęs savo 
tauta, liudija jo sumanymas apibendrinti ir paskelbti pas- 
kaitas iš seminarijoje dėstomo visuotinės literatūros kurso. 
„Trumpa visuotinės literatūros istorija“ išėjo 1926 metais 
kaip penktasis Maironio „Raštų“ tomas. Jos įžangoje auto- 
rius rašė: „Neturėdamas laiko gilesnėms visuotinės litera- 
tūros studijoms, vis dėlto norėdamas šiek tiek padėti šiame 
dalyke studijuojančiai mūsų jaunuomenei, pagaminau kad 
ir netobulą ir trumputę visuotinės literatūros istoriją. Mano 


nes ir gražesnes vietas lietuviškai išversti ir jų rinkinį pa- 
gaminti greta šio istoriško konspekto; bet tai per didis dar- 
bas ir ne vieno pečiams pakeliamas“. 

Abejotina, ar, rašydamas visuotinės literatūros istoriją, 
Maironis pretendavo į gilesnį mokslinį objektyvumą — grei- 
čiau atspindėjo savo nuomonę, kuri buvo brangi, nes tada, 
kai studentai per egzaminą mėgindavo papildyti autorių ir 
išdėstyti savą požiūrį, Maironis supykdavęs. Nepretendavo 
savo darbe ir plačiau orientuotis į kitus jau esamus visuoti- 


5 Yla Si. Maironis rektorius ir mokytojas.— Min. veik.— P. 92. 
" Ten pat, p. 27. 

nės literatūros vadovėlius, vien trumpai konstatavo: „Visuo- 
tinei literatūrai pažinti lietuvių kalboje turime tuo tarpu tik 
Dubo „įvadą į bendrąją literatūrą“ ir Petkevičaitės Pasau- 
linės liter. Istor. Vadovėlį I d.“ (p. 4). Tiksliau būtų pasa- 
kyti, kad turėtas netgi tik vienas vadovėlis, V. Dubo, nes 
G. Petkevičaitės parengta mokymo. priemonė apėmė tik Rytų 
literatūrą ir tesudarė mažiau kaip penkiasdešimt puslapių.?* 

Maironio požiūris į visuotinę literatūrą daugeliu aspektų 
savitas. Pirmiausia krinta į akis tai, kad ir čia, kaip ir „Trum- 
poje lietuvių rašliavos apžvalgoje“, literatūra laikoma giliai 
tautiniu reiškiniu, kuriame atsispindi tautos savimonė ir rea- 
lus gyvenimas. Kaip tik todėl Maironis teigiamai vertino 
nacionalinį epą, kurį suprato kaip tautos estetinę relleksiją, 
prisodrintą abiejų elementų — ir tikroviškumo, ir meninės 
išmonės, pasireiškiančios vėlgi tautai būdingomis mąstymo 
formomis. Jis netgi netikėjo visiškai lietuvių epo nebuvus, 
manė, kad jis tiesiog užmirštas. Tiek epą, tiek visą literatū- 
rą rašytojas laikė tautos garbės reikalu, teigė, kad kuo li- 
teratūra esanti senesnė, tuo jai atstovaujanti tauta pelnanti 
daugiau garbės. 

„Trumpoje visuotinės literaišros istorijoje“ ne kartą pa- 
brėžiama, kad kurti literatūrą gali tik tos tautos, kurių są- 
monė perdėm neužgožta prakticizmo, nes praktinė ir esteti- 
nė plotmės yra nesuderinamos. Vargas esąs toms tautoms, 
kurios nebegali įvertinti meno grožio, kurios atmeta poetiš- 
kumą kaip nevertą dėmesio. Taip tautoje žūvanti jos gyvy- 
bingoji esmė. Todėl Maironis labai vertino lietuvių sugebė- 
jimą ir sunkiomis sąlygomis kurti, dvasia pakilti virš mate- 
rialumo. „Trumpoje lietuvių rašliavos apžvalgoje“ rašoma, 
kad lietuvių literatūra pasiekdavusi savo viršūnių kaip tik 
tada, kai tautai būdavę sunku. 

Maironis pabrėžė tris literatūros Tunkcijas — pažintinę, 
auklėjamąją ir estetinę, kurią traktavo kaip grožio ir jo 
ugdymo galimybę. Maironis literatūrą dėstė emocionaliai, 
savotiškai sentimentaliai, nors nemėgo sentimentalių rašyto- 
jų, pasisakė prieš sentimentalizmą kaip literatūros kryptį, 
prieš jos nenatūralų jausmingumą. Kaip rodo „Trumpa vi- 


* IĮ G. Petkevičaitės vadovėlio dalis „Graikai“ išėjo 1924 m., ją sudarė 
67 puslapiai, bet Maironis šio veikalo nemini. 

suotinės literatūros istorija“, Maironiui imponavo proporci- 
jų harmonija, tokia estetinė pusiausvyra, kurią jis visų pirma 
matė liaudies dainoje ir klasikinėje poezijoje. Ši nuostata 
bene akivaizdžiausiai išsakyta požiūryje į Getę: „... jo tvari- 
niuose nieko nėra dirbtinio, tik nuoširdus, natūralus jaus- 
mas, rūpestingai daili forma, grožio ir saiko skonis, o vien- 
kart viskas taip vokiška jaučias“ (p. 198). Dar viena Mai- 
ronio estetinės nuostatos išraiška yra reikalavimas, kad 
menas nevirstų gryna „proza“ be „poezijos“, arba literatūra 
be „širdies“. Literatūra gyvenanti ir protu, ir jausmu, bet 
turinti išlaikyti jų harmoningą dermę. Taipogi ji neturėtų 
kopijuoti tikrovės, nors jos pažintinė funkcija ir labai svarbi. 
Aklą tikrovės kopijavimą atsveriąs aukštų idealų siekis ir 
„poetiška tvėryba“. Poetiškumas esąs privalomas visiems 
žanrams, ne tik poezijai. 

Traktuodamas meną kaip auklėjimo formą, Maironis pa- 
brėžė moralinės funkcijos svarbą. Dėl to B. Sruoga, kaip 
matyti iš jam priklausiusio „Trumpos visuotinės literatūros 
istorijos“ egzemplioriaus, kuris saugomas MA Lietuvių 
kalbos ir literatūros institute, paraštėse išlikusių įrašų, Mai- 
ronį vadino didaktu ir moralistu. Iš tikro, moralizavimo 
tendencija Maironio veikale tiek stipri, kad net neobjektyvi, 
o kartais ir įkyri. Tik teoriniuose samprotavimuose veikalas 
sugebėjo išlaikyti požiūrio į moralės vaidmenį literatūroje 
saiką. Tiesmukam moralizavimui Maironis priešpriešino 
išmintį (Koniucijaus kūrybos pavyzdys), filosofinę mintį, 
glaustą sentenciją ir aiorizmą. Apskritai, nors Maironio 
„Trumpa visuotinės literatūros istorija“ ir nėra bent kiek 
rimtesnis užsienio literatūrai studijuoti tinkamas darbas, ji 
labai praverčia rašytojo estetinėms pažiūroms pažinti. Be- 
rods, kad dar nesame pakankamai pasinaudoję šiuo mairo- 
nianos šaltiniu. 

Maironio požiūrį į lietuvių literatūrą atspindi ir keletas 
rašytojo straipsnių apie K. Donelaitį ir paskaitos apie A. Ba- 
ranauską rankraštis. Visa tai medžiaga, liudijanti, kad rašy- 
tojui mokslinė pedagoginė lietuvių literatūros problematika 
buvo labai artima. 1923 m. rudens semestre ir 1924 m. pava- 
sario semestre Kauno universitete Teologijos-lilosolijos fa- 
kultete jis skaitė lietuvių literatūros istorijos kursą „Done- 
laičio kūryba ir lietuvių poetai pirmosios XIX a. pusės“. Tai 

Taktas, kuris rodo, kad Maironis buvo pripažintas universite- 
tiniu žmogumi. Kaip pažymėta V. Zaborskaitės, gilesnis 
Maironio sąlytis su Donelaičio kūryba leido įam prieiti iš- 
vados, kad rašytojas yra visos grožinės lietuvių literatūros 
pradininkas, iki kurio meninis tautos genijus tesireiškė žodi- 
ne liaudies kūryba. Maironis buvo pirmasis taip ryžtingai 
atmetęs senosios religinės lietuvių literatūros dominantę. 
„Metodologijos prasme Maironis įsijungia į pozityvizmo 
mokyklą, pabrėždamas visuomeninės ir kultūrinės aplinkos 
svarbą bei poveikį literatūros procesui“?!. Universiteto pri- 
pažintas Maironiui garbės profesoriaus vardas buvo pelny- 
tas ne tik paskutiniaisiais, tiesiogiai su aukštąja mokykla 
susijusiais, bet ir jo ankstesniais darbais. 

Maironis aktyviai ugdė lietuvių tautinę savimonę, lygia 
greta vykdė įvairiopus jo daliai tekusius darbus. Jis nesipui- 
kavo esąs tik garsus lietuvių poetas, neišskyrė literatūros iš 
šviečiamosios veiklos visumos, ėmėsi netgi to, kas jam, kaip 
rašytojui, galėjo būti ir nevisiškai paranku, ką lyg ir būtų 
turėjęs teisę palikti kitiems — politiškesnės ar kasdieniškes- 
nės mąstysenos žmonėms. Bet tada tokių sąlygų nebuvo, ir 
Maironio asmenyje susiformavo ypatingas, XIX amžiaus pa- 
baigos — XX amžiaus pradžios lietuvių tautinio sąjūdžio 
išugdytas poetas, aktyviai aprėpęs skirtingus tautinės savi- 
monės stiprinimo barus. 

V. Mykolaitis-Putinas rašė: „J. Mačiulis-Maironis buvo 
turtingos sielos ir visokeriopų gabumų žmogus. Jis pats kar- 
tais sakydavo, kad tikrasis jo pašaukimas — tai ne menas, 
ne poezija, bet mokslas. [...Į Galimas daiktas, kad patrau- 
kimas į mokslo ir praktiško gyvenimo bei veikimo sritį ne- 
leido jam visiškai atsidėti literatūrinei kūrybai, kurios vaisių 
jis yra palikęs palyginti nedaug“"?. 


Irena SLAVINSKAITĖ 


2! Zaborskaitė V. Maironis.— V., 1968.— P. 341. 
*? Mykolaitis-Putinas V. Naujoji lietuvių literatūra, I t— K., 1936.— 
P. 241. ; 

LIETUVOS 
PRAEITIS 


PRATARMĖ 


Homines historiarum ignari semper sunt pueri 


Pirm 40 metų, nesant lietuviškai rašytų Lietuvos istorijos 
vadovėlių, pasiryžau bent kiek tą spragą užkišti. Būdamas 
dar mokiniu, vasaros poilsio valandomis ėmiausi to darbo ir 
1886 metais jį pabaigiau; bet atspausdinti jisai man pasisekė 
tik 1890 m. Tilžėje, pasirinkus Zanavyko pseudonimą. 

Mano veikalas buvo silpnokas; bet trūkstant kitų toj 
srity geresnių leidinių, buvo palankiai skaitomas ir dar du 
kartu — 1903 m. ir 1906 m. perspausdintas. 

Kadangi šiandieną po tiek metų ir lietuvių kalba daug 
pažangos yra padariusi, ir jos rašyba žymiai pasikeitė, ka- 
dangi patsai praeities nušvietimas mano veikalo vietomis 
per daug naivus dabar man atrodė, tai perspausdindamas 
atskirais tomais kitus savo veikalus, pasiryžau, kiek man 
laikas leido, ir šį savo jaunų dienų veikalėlį iš naujo peržiūrė- 
ti ir gerokai jį pertaisyti. | 

Kam mano veikalėlis pasirodys naudingas, galės juo nau- 
dotis, kam nepatiks, tasai tegul pasirūpins mums pagaminti 
geresnį, nepasitenkindamas vien lengva ir tuščia kritika. 
Mūsų kai kurie šaunus vyrai nepraleidžia progos, neparodę 
savo gilios erudicijos, skaudžiai kitus kritikuodami, bet patys 
pozityvaus darbo veikalais nemėgsta pasirodyti. 

PIRMIEJI APIE LIETUVIUS SPĖLIOJIMAIi 


Visos tautos, dabar Europoje gyvenančios, be abejo, atėjo 
iš Azijos, bet atėjo ne vienu kartu, ir sunku tikrai pasakyti, 
kada tai atsitiko. | | 

Lietuviai, prieš ateidami į dabartinę panemunę, turėjo 
kai kurį laiką klaidžioti kitose šalyse. Kuriais keliais jie ėjo 
iš Azijos ir kuomet atvyko į dabartinį savo kraštą, galima 
tik maždaug spėlioti. L 

Yra davinių manyti, kad žiloje senovėje buvo apsigyvenę 
šiltose šalyse: mėnesių vardai (gruodis, sausis, vasaris), 
saviški kai kurių šiltojo krašto žvėrių pavadinimai (liūtas — 
levas, rainys — tigras, beždžionė, kuprys), taip pat alyvų 
medis, dažnai liaudies dainose minimas,— vis tai sakyte 
sako lietuvius gyvenus tokiuose kraštuose, kur ir oras buvo 
minkštesnis, ir pietų žvėrys buvo žinomi. 

Vieni mano, kad lietuviai atėjo iš Azijos per Kaukazą ir 
pietų Uralą, kaip daugelis kitų tautų; kiti tos nuomonės, kad 
jie bus atėję per Balkanų (baltų kalnų) pusiasalį; senovės 
to pusiasalio vietų ir upių vardai, senuose (Ptolemėjo) žemė- 
lapiuose pažymėti ir gana lietuviškai skambą, kaip tik, rodos, 
patvirtina pastarąją nuomonę. Dunojaus vandenėlis, mūsų 
liaudies dainose dažnai minimas, irgi lyg rodo, kad lietu- 
viams Dunojus buvo žinomas. 

Kada lietuviai atėjo į Baltijos pamarį, lig šiolei istorija 
to klausimo neišrišo; galima tiktai spėlioti, kad į Europą 
persikėlė pirm sarmatų slavių, o gal ir germanų, nes lietu- 
viai davė vardą Baltomsioms marioms, kurio kitos tautos 
tūr būti paskui atėjusios nebemainė. 

Kadangi apie pirmykštę lietuvių tautos gyvatą ir apie jos 
keliones tikrų žinių neturime, o patsai klausimas lietuviui be 
galo įdomus, tai galima tik spėliojimų daryti, daugiau ar 
mažiau panašių į tiesą. 

Pirmiausia nereikia užmiršti, kad tautos vardas, ypač kai 
neturi tauta pastovaus gyvenimo ir kilnojasi iš vienos vietos 
į kitą, ilgainiui mainosi. Ji gauna vardą nuo naujos vietos, 
nuo būdo, nuo naujų kaimynų ir kitų apystovų. Pavyzdžiui, 
žemaičiai, zanavykai, veliuoniškiai, girininkai ir t.t. galėjo 
gauti dabartinį savo vardą, be abejo, tik atvykę į dabartinę 
vietą. Mūsų proseniai irgi turėjo ne kartą mainyti savo var- 
dą: senovėje galėjo vadintis masagetais, skitais, gelonais; 
vėliau aisčiais, galop lietuviais. 

Yra davinių manyti, kad senovės skitai — dabartinių lietu- 
vių protėviai. 

Skitai, kaip žinome, yra viena seniausiųjų Europos tautų, 
dar prieš Trojos išgriovimą apgyvenusi didžius žemės plotus, 
kurie traukė nuo Dunojaus visais Pajuodmariais, Paazoviais 
ir Pakaspijais, ir gerokai į šiaurę. Rytuose jie susisiekė su 
persais, ugnies garbintojais, vakaruose su makedoniečiais 
graikais ir su jų kolonijomis Pajuodmariais. 

Tie skitai negalėjo būti pelazgais ar keltais, nes šie buvo 
germanų nustumti į Italiją ir toliau į vakarus. Nebuvo skitai 
slaviais, nes tie žymiai vėliau persikėlė per Kaukazą ir Uralą 
į Europą. Negalėjo tie skitai irgi būti germanų kilmės, nes 
graikų istorikas Herodotas, V amžiuje prieš Kristų pats jų 
kraštą aplankęs, piešia juos tokiomis ypatybėmis, kurios ne 
germanams, o greičiau lietuviams pritaikinamos: skitai buvę 
žmonės labai gražūs, augaloti, turėję šviesius plaukus, žyd- 
ras akis, ilgas barzdas, malonų veidą, buvę ramaus būdo, 
labai vaišingi, mylėję labai arklius, gerai sugyvenę su kai- 
mynais, ypač graikais, mėgę taikų gyvenimą, bet kovoje 
būvę drąsūs ir laikėsi taktikos, kuria ir paskui, istorijos 
laikais, kaip žinome, lietuviai pasižymėjo karuose. 

Skitų vieni gyvenę pastoviai vietoje, užsiimdami žemdir- 
byste, kiti klajojo po tyrų platybes, ganydami bandas. Žy- 
miausis jų karaliaus miestas buvęs Karkinitis; stovėjęs maž- 
daug toje vietoje ant Dnepro, kur dabar Kijevas stovi. 

Žymesnieji skitai ir jų karaliai mirę būdavo laidojami 
tolimoje gerų žemėje, plaukiant į šiaurę Boristeno Dnepro 
upe; ant numirėlio kapo supildavę piliakalnį. Lelevelis spėja, 
kad tų kapinių vieta galėjusi būti apie dabartinį Rogačiovą, 
kurio apylinkės sėte nusėtos senais kapais piliakalniais (kur- 

(porohi) pavadinimai, iki šiolei išlikę, pasak kai kurių kalbos 
žinovų, gana lietuviškai skambą. 

Gausinga skitų tauta dalinosi į keletą giminiškų šakų: 
kolchus, masagetus, kimbrus, getus, gelonus, budinus, 
mežus, dakus. 

Kolchai žinoję daug gamtos paslapčių, gydę ligas žolė- 
mis, pagarsėję turtais; pirmiausia gyvenę ties Kaukazu. Ja- 
zono su argonautais žygis į Kolchidę, sulyg graikų padavi- 
mu, buvęs į Kaukazo šalį. Bet istorikas Narbutas mano, 
kad tai buvusi graikų kelionė Dnepru ir Nemunu į Pabalit- 
marį gintaro ieškoti. 

Masagetai gyvenę apie Kaspijos marias. Herodotas pasa- 
koja, juos užpuolęs 529 m. prieš Kr. gim. persų karalius 
Kyras. Masagetai nemėgę stoti į atvirą kovą, bet užpuldinė- 
“ dami iš pasalų, ilgą laiką varginę Kyro kariuomenę. Galop 
“ iš visų pusių ją apsupę ir nugalėję. Pats Kyras mūšy kritęs. 
kraujo pripiltą, sakydami: gėrei žmonių kraują, gyvas būda- 
mas, prisilak lig soties ir miręs. Tikrai lietuviškas pasaky- 
mas. 

Kimbriai (cimrai), save vadinę sembi (Samlandija), iki 
šiolei buvo laikomi germanų tauta. Bet greičiau tai bus buvę 
lietuvių giminaičiai. Jau VII amž. prieš Kristų jie apleido 
Juodmario pakraščius ir persikėlė į Pabaltmarį, kame vėliau 
apsigyveno prūsai. Čia nuošaliai gyveno ramiai 500 metų. 
Antrame amžiuje buvęs baisus Baltijos siaubimas per 12 
metų, užliejęs toli pakraščius, salas, net upių vagas kitur 
nukreipęs. Pabūgę kimbrai su visu turtu, su moterimis ir vai- 
kais traukė į pietus per čekų kraštą ing Ilyriją, kame susi- 
dūrė su romėnais ir sumušė prieš juos pasiųstą prokonsulą 
Papirijų Karbą. Tačiau bent kiek vėliau 101 metais prieš Kr. 
buvo tų pačių romėnų baisiai sumušti. Žuvę tuomet apie 
140 000 kimbrų. Kimbrų moterys, matydamos savųjų vyrų 
galą, pačios žudžiusios savo vaikus ir save. Atsiminkime 
panašų įvykį Gedimino laikais (1336 m.) su Pilėnų kuni- 
gaikščiu Margiu. 

Tolimiausiai į vakarus artimais graikų kaimynais gyveno 
skitų šakos: getai Dunojaus pakrančiais ir dar toliau į vaka- 
rus karingi dakai, rasit dabartinių dzūkų protėviai, kurie 
ir dabar iš graikiško ištaria: Dzievs. 

Į šiaurę nuo kitų skitų gyveno budinai ir gelonai (galiniai, 
galiūnai). Teod [oras] Narbutas manė, kad jie nebuvę skitų 
padermės, bet susidarę iš graikų ir pelazgų mišinio ir kad iš 
jų vienų kilusi lietuvių tauta. Bet kur dingo skitai, negali 
paaiškinti. Tas pats Narbutas mano, kad jotvingiai buvę 
skitų kilmės; o šiandieną jau neabejojama, kad jotvingiai 
buvo lietuvių giminaičiai. 

Šeštame amžiuje prieš Kr. skitų tautos buvo priverstos 
traukti į šiaurę. Persų karalius Darijus Histaspas (persiškai 
Vistacpa) — 520—485 surengė didžiausį žygį į skitų žemę ir 
nuo jų karaliaus Idato pareikalavo dukters sau už žmoną 
Bet persų pasiuntiniai pašiepti grįžo tuščiomis. 

Supykęs Darijus su didžiausia kariuomene, 70 000 gerai 
apginkluotų vyrų, liepęs padirbti didžiausius tiltus per Bos- 
forą ir Dunojų, užpuolė skitų kraštą, daug sudegino pilių ir 
pasiekė net tolimą gelonų ir budinų šalį. 

Skitai su taip skaitlingu ir gerai apsiginklavusiu priešu 
vengė stoti į atvirą mūšį, bet visą savo turtą sunaikinę, net 
šulinius užpildami, traukė į šiaurę, tiktai užpuolimais iš pa- 
salų vargindami persų kariuomenę. 

Persų karalius, per toli nuėjęs į nežinomą šalį ir nieko 
nelaimėjęs, buvo priverstas grįžti. Bet ir skitų kraštas tapo 
baisiai nuteriotas. 

Nors skitai bent kiek vėliau dar buvo sumušę makedonie- 
čių vadą, Aleksandro D. pasiųstą, sunaikindami net 30 000 
jo kariuomenės; bet netrukus paskui ir tų pačių makedonie- 
čių ir narsios trakų tautos spaudžiami iš vakarų, o rytuose 
stumiami einančių iš Azijos alanų ir per Uralą sarmatų, buvo 
priversti IV amž. prieš Kr. gim. dangintis į šiaurę, eidami 
sau žinomo Dnepro pakraščiais ir pasiekdami Nemuno upę. 

Pirmieji, nesakant/apie kimbrus, pasiekė Baltijos pajūrio 
aisčiai, Kristaus laikais apsigyvenę tarp Vyslos ir Nemuno 
žiočių. Apie juos rašo istorikas Tacitas ir vadina ramia tauta, 
prekiaujančia gintaru, rūpestingai auginančia javus ir ne 
tokią kalbą vartojančią kaip germanų tautos. Ptolemėjas 
II amž. po Kr. greta aisčių, kurie nuo X amž. pradeda vadin- 
tis prūsais, mini galindus ir sūdus, arba sūduvius. Aisčių ap- 
gyventas pamarys iki X amž. Aismarėmis vadinosi. Kitos lie- 
tuvių tautos šakos, kaip sėliai, kuršiai, žiemgaliai, latgaliai 
(latviai), lietuviai, jotvingiai, į savo dabartines sodybas 

atkeliavo beni kiek vėliau, rodos, VI amžiuje, stumiami 
nuo Dnepro ir Sožos paupių krievų (krivičių) ir slovėnų, 
pasijudinusių iš Pavyslio ir dabartinės Volynės. Krievai 
užėmė Polocko žemę, slovėnai plotus į vakarus nuo Mins- 
ko ir į pietus nuo Gardino. 

Sėliai su kuršiais, sudarydami kalbos atžvilgiu vieną 
grupę, buvo užėmę Baltijos pajūrį Klaipėdos, Palangos ir 
Ventspilės apylinkėje. Nuo jų į šiaurę, už Dauguvos maž- 
daug iki Lielupės žiočių (A a), įsigyveno žiemgaliai, o nuo 
tų į rytus iki Režyčios (Rezeknės) dešiniame Dauguvos 
šone — latviai latgaliai. 

Lietuviai, skaitlingiausioji aisčių padermės šaka, slavų 
stumiami, užėmė Nemuno, Neries apylinkes, šiaurėje Dvins- 
ko žemę ir Dauguvos dešinį šoną dabartinėje latgalių že- 
mėje, pastūmę latvius į šiaurę ir į vakarus. 

Į pietus nuo lietuvių kaimynais mozūrų ir prūsų aisčių 
buvo jotvingiai, irgi aisčių kilmės tauta, kuri XIII amž. su- 
mišo su slovėnais volynėnais, netekusi savo pirmykštės 
kalbos. 

Kadangi Baltijos pamariai buvo nuošaliai nuo didžiojo 
tautų kelio, ėjusio dabartinės pietų Rusijos lygumomis iš 
Azijos į Europą, tai lietuviai ilgokai galėjo sau ramiai gy- 
venti naujose sodybose, niekieno nekliudomi ir kitiems nęži- 
nomi. Taigi dėl to taip maža apie juos randame žinių. 

Jei lietuviai tie patys heruliai (giruliai), kaip mano gar- 
sus istorikas Lelevelis (Rzut oka na Herule), Kraševskis 
(Litwa. Starožytne Dzieje) ir kai kurie kiti, tai jau V amž. 
lietuviai gyvenę prie Gintarų jūrių, turėjo būti žymūs ir 
garsūs, nes Teodorikas Didysis telkė juos į karą prieš ger- 
manus. 

Seštojo amžiaus istorikas Jordanas irgi mini aisčius kaip 
ramius anapus Vyslos gyventojus, kurie žymiai skyrėsi 
savo būdu nuo plėšrių germanų. 

Bent kiek daugiau žinių apie lietuvių tautą randame iš 
IX ir X amžiaus, kada lietuvių kraštą pradeda lankyti skan- 
dinavai ir katalikų tikėjimo skelbėjai misionieriai kaip Ola- 
vus, Vulistanas, Vaitiekus, Bruno ir kiti. Jų kai kurie pa- 
liko savo kelionių užrašus, ar iš jų pasakojimų pasinau- 
dojo kiti, kaip antai XI amž. rašytojas Adomas iš Brėmeno. 

Bet ir tomis šykščiomis žiniomis reikia naudotis atsar- 

giai, atsimenant, kad svetimtaučiui, pripuolamai patekus į 
svetimą šalį, nelengva arčiau ir giliau jos gyventojai pažin- 
ti ir kad rašytojai dažnai duoda žinių, iš trečiųjų lūpų gir- 
dėtų. 

Patys lietuviai, užsiėmę ar apsigynimu nuo kaimynų, 
ar ūkio ir medžioklės darbais, nesirūpino savo tolimiems 
ainiams surašyti savo darbų ir įvykių. Galima labai irgi 
abejoti, ar turėjo savo runas, arba savotišką raštą, nors 
istorikas Narbutas nurodo net jų pavyzdžius. 

Jei ką galime sužinoti ar spėlioti apie senovės lietuvius 
iš jų pačių, tai tik iš pačios kalbos tyrinėjimų, vietos vardų, 
iš senų liaudies dainų ir pasakų, galop iš senovės liekanų, 
kapuose ir pilkalniuose iškasamų. Iš tų davinių, ypač iš 
kalbos, taip turtingos ir tokios sinonimingos, spėjama, 
kad lietuvių tauta esanti labai sena, pergyvenusi didžių 
pervartų, kitados valdžiusi labai plačius Europoje plotus, 
buvusi skaitlinga, susidurdavusi su graikais, romėnais, 
slavais ir suomiais. Naujausios Prišmantų (tarp Palangos 
ir Kretingos) ir Rucavos iškasenos parodė, kad VIII amž. 
po Kr. kultūra lietuvių tarpe buvo aukštesnė negu pas jų 
kaimynus. 


GYVENAMOJSI VIETA 


Kraštas, senovės lietuvių apgyventas, buvo apaugęs di- 
džiausiomis giriomis, tarp kurių tvyksojo versmės, balos 
ir ežerai. Visa šalis buvo tankiai išvagota upėmis ir upe- 
liais. Miškai buvo tokie tankūs, kad dar XVI amžiuje ne- 
galima buvo per juos kelio išvesti: kai Žygimantas Augustas 
norėjo išmatuoti Lietuvą, tai matininkai kai kada nė su kir- 
viu negalėdavo į girias įlįsti. Ypač plačiai neįžengiamais 
miškais buvo apaugusi siena tarp prūsų ir lietuvių XIII ir 
XIV amžiais, kai prasidėjo nuolatiniai kryžiuočių užpul- 
dinėjimai, ir gyventojai, apleidę savo sodybas pasieniais, 
danginosi į šalies gilumą. 

Keliai buvo bemaž netaisomi, todėl ir susisiekti jais bu 
davo sunku. Dažniausiai žmonės gyvendavo paupiais, nes 
upėmis ir žiemą ledu, ir vasarą laivais buvo patogesnis 
susisiekimas; prie upės sekdavosi ir Žuvies gauti 

Giriose buvo daugybė paukščių ir žvėrių; todėl lietuvis 
jau iš mažens pratinosi medžioti. Šautuvų senovėje neži- 
nota; jie atsiranda tik XIV amž.: žvėris ar strielomis iš ki!- 
pinių šaudydavo, ar raguotais iešmais permaudavo. Didieji 
kunigaikščiai ir menkiausieji ūkininkai mėgo medžioti lokių, 
šernų, briedžių, taurų ir kitų žvėrių. 


AISČIŲ GIMINĖS SAKOS 


Žiloje senovėje visi taip vadinami aisčiai sudarė vieną 
giminę, turėjo tą pačią religiją, tuos pačius papročius, 
būdą ir bendrą visiems suprantamą kalbą. Ilgainiui atsi- 
randa jų tarpe skirtumų; toje pačioje kalboje įvairios tar- 
mės taip nutolsta viena nuo kitos, jog susidaro atskiros 
kalbos. Tuo būdu pirmiausia nuo bendro kamieno atskilo 
prūsai ir jotvingiai. Prof. Būga mano, kad tai galėjo įvykti 
ne vėliau kaip II amž. prieš Kr. gim. Latvių ir lietuvių kal- 
bos, Būgos nuomone, galutinai atsiskyrė tik VII amž., kai 
latviai, lietuvių stumiami, ištraukė anapus Dauguvos į 
Latgalą ir į vakarus nuo jos. 

Kadangi prūsai istorijos aikštėje pasireiškė pirmieji ir 
bent nuo II amž. po Kr. (Tacitas, Ptolemėjas) iki X amžiaus 
galo vadinosi aisčiais, o kitų jų giminaičių senovės vardai 
tikrai „nėra žinomi, tai mokslininkai visą proistoriškąją 
mūsų giminę vadina bendrai aisčiais. 

Kur teka Nemunas, Neris, Nevėžis, Dubysa, Šventoji, 
Sešupė, apsigyveno lietuviai aukštaičiai ir žemaičiai, kurie 
tuo tesiskyrė, kad žemaičiai gyveno žemumoje (ne dabar- 
tiniuose kalnuose), o aukštaičiai aukščiau, Lietuvos rytų 
(Vilniaus, Ašmenos, Švenčionių, Lydos) kalnuose. Žemai- 
čiai pasiekė Baltijos pajūrį ties Palanga, rodos, tik XII a. 
gale, pastūmėdami sėlius ir kuršius į šiaurę, ar su jais su- 
siliedami. ' 

Lietuviai, sudarydami senovės Lietuvos branduolį, per 
kelis šimtus metų kažiavo su aplinkiniais priešais ir, nors 
daug prityrė nuo jų nelaimių, bet jiems nepasidavė, vieni 
iš visų aisčių sugebėjo sutverti galingą valstybę, sulaikė 
vokiečių veržimąsi į rytus ir patys pasiekė kardu Juodąsias 
marias. Apie jų praeitį ir darbus bus plačiau ir pasakojama. 


Į šiaurę nuo vidurinės Lietuvos gyveno kuršiai, žiemga- 
liai ir lietgaliai, arba latgaliai. Kuršiai užėmė Baltijos pa- 
jūrį iš kairiosios Dauguvos pusės iki Bartuvos upės, žiem- 
galiai apgyveno Baltijos pajūrį. iš dešiniosios Dauguvos 
pusės, lietgaliai nuo jų į rytus. Kuršiai, žiemgaliai ir vakarų 
lietgaliai laikui bėgant sudarė vieną latvių tautą. Rytų liet- 
galiai, arba tikriau latgaliai, susimaišę su lietuviais, VII— 
VIII amžiuje ten per Dauguvą persikėlusiais, ir nuo Min- 
daugo laikų visados priklausę Didžiųjų Lietuvos kunigaikš- 
čių valdžiai, sudarė laikui bėgant atskirą grupę. Nors šian- 
dieną latgaliai sudaro su latviais vieną valstybę, bet rei- 
kalauja sau autonomiškų teisių ir jų kalba daug kuo ski- 
riasi nuo latvių kalbos; ji pusiau suprantama lietuviui. 
Latgalių kaimynai buvo Polocko krievai. 

Latviai ir latgaliai, nesudarę tvirtos tarpusavy vienybės, 
nuo XII amžiaus vokiečių kalavininkų spaudžiami, jau 
XIII ir XIV amžiaus pradžioje patenka į jų verguvę. 

Į pietus nuo vidurinės Lietuvos buvo apsigyvenę jotvin- 
giai, arba sūdai (sūduviai). Per jų kraštą tekėjo Bugas, 
Narevas, Pripetė, Jotvė, Ančia, Seira, Kirsna. Jų rankose 
buvo irgi Suvalkija beveik iki pat Marijampolės. Nedzingės, 
Leipalingio, Šutronių, Seirijų, Kirsnos vardai jotvingiški. 

Jotvingių kaimynais buvo mozūrai, prūsai, gudai drevlia- 
nai. Smailasis jų krašto galas siekė Volynę. Gudų ir lenkų 
rašytojai, pasakodami apie jotvingius, rašo juos buvus 
be galo narsius ir karingus: kariaudami su užpuolikais, 
turėję ar juos pergalėti, ar kovoje žūti. Visa jų nelaimė, 
kad nebuvo gerai susitvarkę. 

Galicijos kunigaikštis Romanovo Danielius, su mozūrų 
kunigaikščiu Konradu susitarę, keletą kartų ėjo prieš jot- 
vingius ir daugybę jų išžudė. Paskui badas ir nesiliaują 
karai dar daugiau juos praretino. Galop likučiai, susilieję 
su atėjūnais slaviais, o Suvalkijoj su lietuviais, kaipo tauta 
visai žuvo, ir šiandieną jų kalbos pėdsakai tik vietų var- 
duose kai kur beužsiliko. Jų krašto dalis paskui buvo vadi- 
nama Padliachija, t. y. Palenkė. 

Į vakarus nuo vidurinės Lietuvos buvo apsigyvenę prū- 
sai, užėmę Baltijos pamarį nuo Vyslos iki Labguvos Auk- 
sinės ir Pisos. Dabartinės Klaipėdos, Tilžės, Įsruties apy- 
linkių gyventojai bent nuo XIII amžiaus buvo ne prūsai, 

bet lietuviai. Prūsų vardas pirmą kartą minimas tik X amž. 
gale; pirma prūsai vadinosi aisčiais; taip juos tebevadina 
dar Vulistanas. 

Prūsų šalis dalijosi į daugelį sričių. Gyvendami greta 
su Vakarų Europa, prūsai buvo šviesesni už kitas lietuvių 
gimines. Čia buvo irgi daugiau įsišaknijęs ir pagonių tikė- 
jimas, čia pradžioje gyveno ir aukščiausis lietuvių dvasiš- 
kis, krivių krivaitis; čia buvo ir Romuvos aukurai. Į prūsus 
buvo atvykę ir pirmieji katalikų tikėjimo misionieriai. 

Prūsų kalba, kryžiuočių persekiojama ir slopinama, šian- 
dieną taip pat mirusi kaip ir jos artimiausioji sesuo — jot- 
vingių arba sūdų kalba. Prūsų kalba išliko tik iki XVI am- 
žiaus. Tąja kalba parašyta du katekizmu beliko. 


LIETUVIŲ TIKĖJIMAS 


Žmogui yra įgimta Aukščiausiojo šio pasaulio Kūrėjo 
sąmonė, bet ne visi vienodai Jį supranta ir ne vienaip Jam 
duoda garbę, Prieš Kr. gim. tik žydų tauta turėjo tikrą su- 
pratimą apie vieną Dievą; kitos tautos Jo vietoje garbino 
padarus: saulę, žvaigždes, girias, upes, net gyvulius. Se- 
novės lietuviai buvo irgi stabmeldžiais. 

Senolių lietuvių tikėjimu vyriausias dievas buvęs Perkū- 
nas. Jį vaizdavosi lietuviai kaip amžiaus vyrą, garbiniuota 
barzda, ant galvos tvaskančiomis liepsnomis, rankose lai- 
kantį strėles; užpykęs danguje baldėsi ir mėtė žemyn žai- 
bus. Jam buvo pašvęstas ąžuolo medis. 

Antrasis lietuvių dievaitis buvęs gražus, linksmo veido 
jaunikaitis Patrimpas. Jo galva buvusi varpų vainiku ap- 
skleista. Buvęs tai pavasario dievaitis, laimės ir brandos 
davėjas, gyvulių ir javų globėjas. Jo aukai degindavo žmo- 
nės gintarą, vašką, jo garbei lakindavo pienu ir varpose 
gulindavo žaltį. ] 

Tretysis dievaitis buvęs išblyškęs, į numirėlį panašus, 
rūstaus veido senis, kurį žmonės vadinę įvairiais vardais: 
Giltine, Pikuoliu, Pragaru, Kipšu, Velniu. Buvęs tai piktas 
dievaitis, kurį tik kruvinos aukos tegalėdavusios numaldyti. 

Be tų didžiųjų dievaičių buta dar žemesniųjų, antraeilių 
kaip antai: karo dievaitis — Kovas, meilės deivė — Milda, 

miškų dievaitė — Lazdona, Kaukas, Aitvaras, Praurimė, 
Jūratė ir kiti. 

Kai kurių istorikų, kaip antai Daukanto, Antonovičiaus, 
pastebėta, kad lietuviai žiloje senovėje neturėję padirbintų 
savo dievaičių stabų ar paveikslų, kas nurodytų kilnesnį, 
dvasišką jų dievų supratimą. Tik nuo XII amžiaus, jiems 
arčiau susidūrus su kitomis tautomis, ypač su vokiečiais, 
pradeda atsirasti jų maldyklose stabų. 

Lietuviai tikėjo ir antrąjį gyvenimą, kuriame doros nu- 
mirėlių dvasios (vėlės) besilinksminančios, saldų midų 
gerdamos, baltus drabužius dėvėdamos, plačiose lovose 
gulėdamos, vokiečiams patarnaujant. Nedorų žmonių vėlės 
ėjusios ne į dangų, tik į gyvulių kūnus, medžius, ežerus, 
upes, kentėdamos badą, neturtą, kartais naktimis apsireikš- 
davusios gentims ir vaitojimais prašydavusios sau pagalbos. 
Labai nedorų, nuožmių žmonių vėlės ėjusios į pragarą. 

Žmogui mirus, susirinkdavo gentys ir kaimynai aprau- 
doti velionies; turtingieji net samdydavo tam tyčia raudo- 
tojų bobų. Po kelių dienų numirėlį ar kapuose laidodavo, 
ar degindavo ant laužo, šalip dėdami jo amato įrankį: kirvį, 
verpstę, kilpinį (šaujamą lanką); garsesnio karžygio my- 
limą žirgą, kardą degindavo drauge su numirėliu. Sude- 
ginę kūną, ant tos vietos sukasdavo žemės. Labai garsiems 
tautos karžygiams supildavo aukštus kalnus, jų vardu pas- 
kui vadinamus. 

Garsiausioji šventovė (žinynas) buvo Romuva, ne per toli 
nuo Nemuno žiočių; ten stovėjo aukštas ir storas ąžuolas, 
žiemą ir vasarą žaliavęs. Vokiečiai 1250 metais užpuolę iš 
pamatų išgriovė tą maldyklą. 

Vėliau buvo garsi Vilniaus maldykla, stovėjusi toje vie- 
toj, kur dabar šv. Stanislovo katedra; ji, rodos, buvo įkurta 
1265 metais Lietuvos kunigaikščio Šventragio. 

Paskutinė šventovė prieš apkrikštijant buvo Betygaloje 
ant Dubysos kranto; čia miręs ir paskutinysis krivių kri- 
vaitis Gintautas. 

Buvę dar ir mažiau garsių šventviečių: Raseiniuose, 
Dievaltuvoj, arba Deltuvoj, ant Šatrijos ir Medvėgalio 
kalnų, Palangoj ir kitur. Kai kurios girios buvo laikomos 
šventomis; tai biidavo dažniausiai ąžuolynai, alkais vadi- 
nami, diėvams pavesti. Pati ugnelė lietuvių buvo (ir tebėra!) 

laikoma šventa, didžiausiai gerbiama, kas lyg sakytų apie 
senovės lietuvių santykiavimą su persais, ugnies garbin- 
tojais. 

Visų dvasiškių, arba dvasininkų, dabar kunigais vadina- 
mų, vyriausis vadinosi krivių krivaitis (Daukantas jį pa- 
vadino kūrėjų kūrėją). Tai paprastai būdavo 70—80 metų 
senelis. Jis būdavo apsidaręs ilgu baltu apdaru, trišaka 
kepure, ant kurios viršaus aukso burbulas spindėjęs. Jį 
net aplinkiniai gudai gerbdavę ir vadindavę „biely car“. 
Žmonėms tesirodydavo labai retai. Siųsdamas kokį nors 
įsakymą per žemesniuosius dvasiškius vaidilas, žynius, 
burtininkus, įduodavo jiems valdžios ženklą, kreivą lazdą. 
Tokio įsakymo turėdavo klausyti patys kunigaikščiai, se- 
niau kunigais vadinti. 

Buvo vaidilomis, dievų tarnais, ne tik vyrai, bet ir nete- 
kėjusios mergaitės. Jos darydavo skaistybės apžadus, tu- 
rėjo sergėti maldyklą ir kurstyti šventąją ugnį. Jos vadinos 
vaidelytės. Birutė, kurią kunigaikštis Kęstutis paėmė sau 
per pačią, buvo irgi vaidelytė. 

Žemesniųjų kunigų vieni mokydavę žmones padoriai elg- 
tis, kiti, vaikščiodami per kaimus (vaidelučiai), apgiedo- 
davę garsius pranokėjų darbus, senovės atsitikimus, ėjusius 
padavimais; kiti vėl aiškindavę dievų valią, taimindavę 


VYRIAUSYBĖ 


Senovėje lietuviai neturėjo pasaulinės vyriausybės: tie 
patys kunigai mokė žmones dvasiškų dalykų, juos teisė 
susivaidinus, savo rankose laikė ir pasaulinę valdžią. Tik- 
tai paskui, kai lietuvius pradėjo užpuldinėti priešai kaimy- 
nai, atsirado karo vadų. 

Kilus karui vyrai susibūrę rinkdavo iš savo tarpo nar- 
siausį ir sumaningiausį vyrą, pavadindami jį karvedžiu. 
Išrinkę karvedžiu ir iškėlę ant pečių, nešiodavę po kareivių 
eiles, rodydami, ko reikią klausyti. 

Karui pasibaigus tasai karvedys vėl palikdavo tuo, kuo 
pirma buvęs, tik didesnė grobio dalis jam po karo tekdavo. 
Ilgainiui, kilus bemaž nesiliaujantiems karams, karo vadai 

kaskart įgauna didesnę ir pastovesnę valdžią ir jos iš rankų 
nebepaleidžia net pasibaigus karui. 

Iš tų karvedžių kyla paskui kunigaikščiai, o iš jų artimes- 
nių pagelbininkų ir sumanesniųjų karo sądarbininkų di- 
dikai bajorai, kuriems žemesni ūkininkai pavaldiniai tu- 
rėdavo kai kuriuos darbus nudirbti. Dar žemiau stovėjo 
vergai, per karą į nelaisvę paimti. 

Kai lietuviai susiprato, kad susiskaidę, tvirtai tarpusavy 
nesusiglaudę, negalės atsispirti užpuolantiems priešams, 
kad vienas kuris ne didžio apskričio kunigaikštis nepajėgs 
atsiginti nuo užpuolikų, iškilo supratimas visiems lietu- 
viams bendrai susispiesti ir vienos galvos klausyti. Tokiu 
būdu visi susitelkia po vienu kunigaikščiu, kursai gauna 
didžiojo kunigaikščio vardą. Mindaugas, Gediminas ir jų 
įpėdiniai jau vadinami karaliais; tik Jogailai tapus Lenkų 
karaliumi, Lietuvos valdovams nenorėta pripažinti kara- 
liaus vardo. Tie didieji kunigaikščiai, paskui karaliai gyveno 
Naugarduke, Kernavėj, Trakuos; galop įsisteigė sostinę 
Vilniuje. 

Jau žiloje senovėje Lietuva dalijos į sritis; tos sritys (pro- 
vincijos) į apskritis (pavietus). Kad tos apskritys nedi- 
delį plotą užimdavo, galima iš to spręsti, kad vienuose Že- 
maičiuose jų buvo 20 su viršumi. 

Apskrity vyresniaisiais buvo tėvūnas, arba seniūnas, 
ir karužasis: tėvūnas žiūrėjo tvarkos, teisė nusikaltusius, 
karužasis turėjo pas save vėliavą ir sąrašą visų į karą šau- 
kiamų vyrų. 


NAMŲ GYVENIMAS 


Senovės lietuviai paprastai gyveno vienkiemiais, tokio 
atstumo vienas nuo kito, kad būtų girdėti lojant kaimyno 
šunį. Tiktai Žygimantas Augustas, norėdamas įvesti griež- 
tesnę baudžiavą, nuo 1562 metų paliepė žmonėms gyventi 
sodžiais. 

Gyvenamas butas būdavo pailgai ketvirtainis su nuleis- 
tais skliautais galuose. Vidury aslos būdavo duobė, kur 
ugnis kūrendavosi valgiui virti ir butui apšildyti. Krosnys, 
arba pečiai, atsirado vėliau, ir tai iš prieangio kūrenami. 

Kaminų ūkininkų trobose iki XIX amžiaus nebūdavo, ir 
troba prieidavo pilna dūmų, kuriems išleisti būdavo lubose 
atidaromas aukštinis. 

Apdarą, drabužį jau senovėje lietuviai siūdindavosi iš 
linų, vilnų ir kailių (Sk. Dusburgo Kroniką); milinė žemiau 
kelių, ant galvos barsukinė ar lapinė, ant kojų dažniausiai 
vyžos, į karą jojant batai, briedžio diržas su žibančia sag- 
timi, milinės kelinės — tai paprastas lietuvio apdaras. Mo- 
terys tik sėjonu tesiskyrė nuo vyrų; žmonos ir našlės savo 
galvas baltais nuometais rutuliavo. 

Svarbiausias lietuvių užsiėmimas buvo žemės dirbimas, 
gyvulių, ypač arklių auginimas ir medžiojimas. Jau Taci- 
tas, o vėliau Jordanas, rašydamas apie Baltijos pamario 
gyventojus aisčius, sako, kad jie rūpestingiau auginą javus 
negu vokiečiai. 

Buvo lietuvių tarpe ir amatininkų, kurie mokėjo dirbti 
balnus, odas, kalti geležinius ginklus, žalvarinius ir auk- 
sinius papuošalus rankoms, geležinius skydus ir kitus daik- 
tus. Apie tai liudija ne tiktai senovės kronikos, bet ir pilkal- 
nių iškasenos net iš VIII amžiaus. Sunku tikėti, kad visi 
tie daiktai, kurių nemaža vartota ir kuriais mes šiandieną 
stebiamės, būtų buvę iš kitur gabenami. 

Kaip karo metu lietuviai būdavo narsūs ir baisūs, taip 
namų gyvenime, priimdami pakeleivį, buvo jaukūs ir malo- 
nūs, vaišindami svečią su didžiausiu žmoniškumu ir atvira 
širdimi. Vaišindavo jį alum ir midum, kuriuos mokėjo gerai 
dirbti. 

Pasilinksminimo įrankiais buvo kanklės, skudučiai, tri- 
mitas. Trimitas — ilgas, pusantro sieksnio vamzdis, iš trijų 
apvalaus medžio skilčių sudėtas, tošimis apvyniotas. Tais 
trimitais skatindavo kareivius į mūšį, pūsdavo dievams 
aukodami, nabašninkus laidodami. Kartais vieni pūsdavo 
trimitus, kiti pritardami dainuodavo, vadinosi tatai sutar- 
tinės. Dar XIX amžiaus pradžioje tos sutartinės gyvavo; 
bet paskui išnyko, kai lietuviai griebėsi kitų svetimų muzi- 
kos įrankių, kaip antai: smuiko, klarnetų, armonikų, net 
rusiškų balalaikų. 

Nė viena tauta neturi tiek dainų kaip lietuviai: visas gy- 
venimas, jo vargai ir linksmumai, visi darbai ir įvykiai ran- 
da ten vietą kaip kokiame veidrody. Didžiausis vokiečių 

poeta Goethe, jų kelėtą vertime pažinęs, jas vadino poezijos 
perlu. Tiktai negalima atsigailėti, kad tų dainų nė pusės 
neišliko iki mūsų dienų. Išsilaikė tik dainos iš paprasto 
kasdieninio gyvenimo. Dainos apie senovės laikus ir jų įvy- 
kius, apie karus ir senovės tikėjimą, kurias dainuodavo 
vaidelučiai, bemaž visai užmirštos (palygink rusų bylinas). 
Tokių senų dainų, kaip va: „Visi bajorai į Rygą jojo“, „Siun- 
tė mane matušėlė į Dunojų vandenėlio“, „Kuninge Sudai- 
čių“, tiktai kelios beišliko. 


PREKYBA 


Jau prieš Kristaus gimimą Baltijos pamario gyventojai 
prekiavo su fenikiečiais, kurie čia gintarą pirkdavo. Paskui 
platoka prekyba ėjo su graikais ir romėnais, kurie čia at- 
plaukdavo laivais. Romėnų įtaka lietuvių pasaulėžvalgai 
ir jų kalbai gana žymi. 

Viduramžiais lietuviai pradeda prekiauti su žuvėdais, 
nuo kurių gauna geležį, varį, druską. Žymesnės tuomet 
prieplaukos uostai buvo Klaipėda, Liepoja, Palanga, Venis 
pilė. Nuo XIII amž. prekyba mariomis pradeda mažėti, 
kai vokiečių ordinai įsistiprino Baltijos pamariais ir ėmė 
lietuvius nuo jų stumti. Tuokart platesnė prekyba prasi- 
deda sausais keliais su lenkais, maskoliais ir totoriais. 

Ypatingai Vytautas Didysiš rūpinosi prekybą praplatinti; 
tam tikslui jis suteikė kai kuriems miestams ypatingų tei- 
sių, Magdeburgo teisėmis vadinamų, sulig kuriomis patys 
miestai galėjo savarankiškai tvarkytis ir rūpintis, kas ga- 
lėtų praplatinti jų prekybą ir pajamas. Vytautui D. valdant, 
du uostu prekybai turėjo Lietuva: Palangos prie Baltijos 
ir Kačibėjų (dabartinę Odesą) prie Juodųjų marių. 

Paprastai lietuviai leisdavo į svetimas šalis gintarą, ja- 
vus, vašką, apynius, degutą, lokių, bebrų, ūdrų ir kitų žvėrių 
kailius. Pirkdavo gi svetur ar už savo prekes išmainydavo 
geležį, varį, sidabrą, auksą, druską ir kitus daiktus, kurių 
Lietuvoj trūko. 

KARYBA 


Per amžius lietuviams netrūko priešų — užpuolikų. Senų 
seniausi padavimai sako apie užpuolimus ir karus su skan- 
dinavais ir mozūrais, paskui su lenkais ir gudais. Bet pa- 
vojingiausia ir baisiausia buvo kova su vokiečiais, kurie 
įsisteigę kardininkų ir kryžiuočių ordinus, kovoja nepa- 
liaudami amžiną ir sistemingą kovą prieš Lietuvą. 

Lietuviai, iš prigimties ramaus ir taikaus būdo, nuolat 
kovodami su užpuolikais, ilgainiui taip prie tų kovų pripra- 
to, jog ir patys ėmė kaimynus užpuldinėti, iš pradžios tik 
pasiplėšdami grobio, o paskui kunigaikščių vedami, net 
svetimas gudų šalis užkariaudami. 

Tuose karuose artimiausiu lietuvio draugu buvo jo my- 
limas žirgas juodbėrėlis. Žemaičių arklių veislė buvo plačiai 
žinoma savo dailumu, patvarumu ir greitumu. Traukdami 
į karą, lietuviai aprišdavo žirgą plaušomis, kad apsaugotų 
nuo šalčio ir darganų, kadangi karo žygiai dažniausiai 
būdavo žiemos metu. Senovėje jodinėdavo lietuvis be balno 
ir kilpų, bet taip tvirtai ant arklio sėdėdavo, jog nelengva 
būdavo jį nublokšti. Balnų pradeda atsirasti tik paskesniais 
laikais, susipažinus su vokiečiais. 

Lietuvis kareivis eidavo į karą, lokio ar briedžio kailiu 
apsisiautęs, kartais žvėries galvą ant galvos užsivožęs, la- 
biau priešams bauginti. Prie šono prisegtas ilgas kardas, 
rankoje ragotinė, pailgas apvalus skydas, iš medžio išta- 
šytas ar iš žilvičių nupintas ir vario skarda apdėtas, kartais 
kilpinis ar buožė — tai buvo paprastas senovėje lietuvio 
apsiginklavimas. Šautuvais tiktai Gedimino, o patrankomis 
(armatomis) Keęstučio laikais pradėta mėginti šaudyti. 

Traukdami į karą, lietuviai imdavo džiovintos mėsos ir 
žalių burokų su duona. Bet daug paviržio su savimi neim- 
davo, kad per daug neapsunkinus arklio, nes svetimoj šaly 
jo gaudavo. Karo žygius svetimose šalyse dažniausiai at- 
likdavo Žiemos laike, kai užšąla versmės ir upės ir kada 
vyrai liuosesni būdavo nuo darbų. 

Žiloje senovėje pastovios kariuomenės lietuviai, be abejo, 
neturėjo. Užpulti svetimą šalį ir pasiplėšti grobio ėjo susi- 
būrę savanoriai; savo krašto ginti stojo kiekvienas, kas 
galėjo valdyti ginklą. Įsigalėjus didžiųjų kunigaikščių 

valdžiai, į karą privalėjo stoti tam tikras ginkluotų vyrų 
skaičius nuo keletos dūmų (namų). 

Nuo Gedimino laikų atsiranda Lietuvoje jau pastovi 
nors nedidelė kariuomenė, didžiojo kunigaikščio tarnybai 
ir valstybės pasieniais pilių įguloms. Samdomoji kariuo- 
menė tik Žygimantui Seniui viešpataujant atsiranda. 

Skirstėsi lietuvių kariuomenė į karužystes; kiekviena ka- 
ružystė turėjo savo vėliavą ir savo viršininkus (karužasis, 
šimtininkai, dešimtininkai). Prieš eidami į priešų šalį, šiaip 
rinkdavosi kariuomenė: vadas ar karužasis pjaudavo ožį, 
šlapindavo krauju strėlę ir kartu su apdegusių medgaliu 
siųsdavo per Žmones nuo vieno kiemo į kitą; buvo tai ženklas, 
kad bus baudžiami ugnimi ir mirtimi, kas galėdamas nesto- 
tų į kareivių eiles. Paskesniu laiku būdavo siunčiamas tam 
tikras šauklys, kursai jodinėdamas šaukdavo vyrus į karą. 

Jei priešai netikėtai užpuldavo Lietuvos žemę, tai pir- 
mieji pasienio žmonės kurdavo ant piliakalnių didžią ugnį; 
tolimesnieji pamatę nepaprastą ugnį, irgi ant savo piliakal- 
nio pakurdavo laužą. Tuo būdu visa apylinkė greit sužino- 
davo priešo užpuolimą ir slėpdavosi ar miškuose, ar artimoj 
pily. 

Traukdami į karą, lietuviai dar pagonys teiraudavos ir 
klausdavo žynių — kunigų — dievų valios pareiškimo. Jei 
kariuomenei einant pasergėta, kad iš užsienio į Lietuvą lekia 
erelis, karvelis, kranklys ar gervė, buvo tai ženklas, kad 
žygis pasiseks laimingai. Bet jei kely pasitikdavo briedis, 
lūšis, kiškis, ligotas žmogus ar moteriškė, tai būdavo ne- 
laimės ženklu 

Senų senovėje lietuviai užpuldavo svetimas šalis nedi- 
džiais būriais, keletas šimtų vyrų susibaudę raiti, ar žiemos 
metu į rogutes prisėdę. Bet ir mažas jų būrelis būdavo kai- 
mynams baisus. Paskui, jau didiesiems kunigaikščiams 
vadovaujant, eidavo į karą po kelias dešimtis tūkstančių 
vyrų, raitų ir pėsčių. Rimgaudo tėvas Algimantas 1226 me- 
tais jau su 7000 vyrų užpuolęs Smolenską. 

Stodavo į mūšį lietuvių kariuomenė ne visa susyk, bet 
pasidalinus būriais ir priešą užpuldavo netikėtai. Jei nepa- 
sisekdavo perlaužti priešo eilių, greit išsisklaidydavo į šalis, 
supūtus trimitui, kad užpultų vėl iš kitos pusės netikėtai. 
Vieta, kur atsitikdavo mūšys, biidavo laikoma didžioj pa- 

garboj, aptveriama akmenimis, vadinama paprastai milži- 
nų kapais (milžinkapiais). 

Senų senovėje lietuviai, rodos, neturėjo pilių: neįžengia- 
mos girios ir pelkės užtekdavo apsiginti nuo priešo. Rodos, 
pirmieji žuvėdai, lankydami žemaičių šalį ir norėdami ją 
pagrobti, ėmė pamariais statyti pilis. Nuo jų išmokę ir lie- 
tuviai pilti pilis tarpgiriuose, ant kalnų ir upių vingiuose. 
Buvo tai tam tyčia supilti kalnai, aptverti į žemę susmeig- 
tais rąstais. Tvirtesnieji piliakalniai paskesniu laiku buvo 
statomi iš akmens ir plytų. Vidury tokio supilto ir aptverto, 
dažniausiai pačios gamtos apsaugoto piliakalnio, būdavo 
nemaža trobesių valgymų ir ginklų sandėliams. 

Priešui užpuolant aplinkiniai gyventojai subėgdavo į to- 
kias pilis su visu turtu. Čia budėdavo ir nuolatinė kareivių 
sargyba, kuri visai apylinkei pranešdavo apie pavojų, už- 
degdama pilies aukštoj vieto; ugnį. 

Kartais pilys būdavo rengiamos ir žemose tarp pelkių 
vietose, o keliai į jas būdavo išvedami po vandeniu, išgrįsti 
akmenimis ar smaluotais rąstais, stačiai įkaltais. Kad neži- 
nančiam priešui būtų sunkiau tas kelias surasti, jis būdavo 
vingiuotas ir tik vietiniams gyventojams žinomas. Tokių 
po vandeniu paslėptų kelių likučiai Žemaičiuose vadinas 
kūlgrindos (kūliais, t. y. akmenimis grįsti). Iš tokių pilių 
kartais požemiais būdavo išvedami urvai. 

Toksai sumaningas pilių rengimas rodo nežemą lietuvių 
kultūros pažangą jau žiloje senovėje. Bet didesnių lietu- 
viškų miestų bent iki XII amž. negirdėti. Seniausieji Lie- 
tuvos miesteliai minimi šie: Kaunas, Ukmergė, Jurbarkas, 
Gardinas, Ariogala, Betygala, Voruta, Kernavė. 


SENIAUSIEJI PADAVIMAI 


Tautos istorijos pradžia paprastai yra tamsi, trūkstant 
tikrų, aiškių žinių; mat senovės laikų atminimai nesurašyti, 
eidami per amžius iš lūpų į lūpas, esti arba užmirštami, arba 
iškraipomi visokiais priedais, kurie ne visados lengva atskir- 
ti nuo tikrų atsitikimų. 

Kiekviena tauta turi savo pasakas apie senovės laikus, 
kuriose vos dešimta tiesos dalis tėra. 

Lietuvių padavimuose minimi kai kurie vardai, apie ku- 
riuos nieko tikro negalima pasakyti, kaip antai: Alkis, Ne- 
munas, Vaidevutis, Kernius, Kukavaitis, Palemonas, Barkus 
ir kiti. 

Kitos tautos tokius pasakų vyrus vadina pusdieviais, 
lietuviai šventbroliais, milžinais. Ar tai buvo atėjūnai iš 
Skandinavijos, ar garsesnieji iš pačių lietuvių karo vadai, 
ar tai žmonės kuo nors sau garbę ir vardą kaimynų tarpe 
įgiję, sunku dabar pasakyti. 

Apie Vaidevutį ir Prutenį taip sako prūsų padavimas. 
Prutenis buvęs pirmuoju krivių krivaičiu, jo brolis Vaide- 
vutis — pirmuoju pasauliniu prūsų lietuvių valdytoju ir 
karo vadu. Jie sutvarkę ir suvieniję iki šiolei pasiskirsčiusius 
prūsus ir suvienytomis jėgomis išvadavę juos nuo mozūrų 
verguvės; jie davę pirmus įstatymus ir išmokę kaip dievams 
tarnauti. 

Susilaukęs senatvės Vaidevutis visą prūsų kraštą išda- 
linęs dvylikai savo sūnų, o pats su Pruteniu žmonių aki- 
vaizdoj pasiaukojęs dievams ant uždegto laužo. Buvę tat 
VI amž. po Kr. gim. 

Palemonas buvęs vienas iš Skandinavijos atėjūnų, lan- 
kiusių Lietuvos šalį plėšimo tikslais. Palemonas atvykęs 
su 500 Skandinavijos vyrų, paėmęs Lietuvą ir čia su savo 
palydovais pasilikęs. Jisai irklavęs Nemunu, paskui Dubysa 
iki Čekiškės, Ariogalos ir Betygalos. Kai kurios dabartinės 
lietuvių pavardės, turinčios skandinavišką kilmę, kaip tik, 
rodos, ir pritaria tiems pasakojimams, kad bent kai kurie 
Skandinavijos atėjūnai tikrai Lietuvoj apsigyvenę ir su 
vietiniais gyventojais susilieję. Danų ir žuvėdų senovės 
raštai irgi pasakoja apie skandinavų žygius į Lietuvos 
kraštą. 

Skandinavijos atėjūnai, rodos, pirmieji pradėjo pama- 
riais statyti pilis, kad tvirčiau įsiviešpatautų Lietuvos šaly. 
Jie atplaukdavo savo laivais ar prekiauti, ar plėšti ir grobti. 
Mūsų proseneliai, be abejo, buvo priversti gintis nuo tų 
plėšikų, kariauti su jais. Tačiau žinių apie tas kovas vis 
neturime, išskyrus senovės liekanų dainose apie barzdotus 
užmario vyrus, išmynusius rūtų darželius. 

Alkis, ar Alcis, buvęs Žemaičių milžinas karžygys, kuris 
mylėjęs gražią žemaitę Jauterytę ir drauge su ja kariavęs 

su priešais. Kai Jauterytė mūšy kritus, tai Alcis iš Baltijos 
pamario pasisėmęs smelčių į pirštinę ir užpylęs mylimosios 
kūną; tuo būdu atsiradęs Šatrijos kalnas. 

Antrasis Žemaičių milžinas buvęs Džiugas, kursai rovęs 
iš šaknų tvirčiausius ąžuolus, vienu buožės užsimojimu 
kryžiuočius šimtais žudydavęs, kalnus iš vienos vietos į kitą 
perkeldavęs; jisai savo rankoms iškasęs Telšių ežerą ir 
Džiugo kalną savo kapui supylęs. 


APIE LIETUVIUS PRIEŠ XIII AMŽIŲ 


Mozūrų ir skandinavų, paskui vokiečių užpuldinėjimai 
turėjo sužadinti mylinčius ramumą lietuvius. Pasimokę 
atsiginti nuo užpuolikų, lietuviai XI ir XII amžiais pradeda 
patys pulti svetimus kraštus, pasiekdami kai kada San- 
domerą, Volynę ir Polocką. 

Pradžioj puldavo lietuviai ne svetimų šalių pagriebti į 
savo rankas, bet pasiplėšti svetimų gėrybių ir parsivaryti 
vergų, kurie laukus nudirbtų. 

Savo puolimais lietuviai gerokai įkyrėjo gudams ir len- 
kams. Gudų giesmininkas „Slovo o polku Igorevie“ gies- 
mėje skundžias, kad nemaža kenčia rusiškoji žemė nuo 
stabmeldiškos Lietuvos. 

Įpykę kaimynai ima keršyti lietuviams. Boleslovas Nar- 
susis keliais atvejais buvo įsigrūdęs į vakarų Lietuvą. Taip 
pat Jaroslavas Gudrusis, Kijevo kunigaikštis, užpuldinėjo 
jotvingius, o paskui ir lietuvius aukštaičius 1040 m. Tačiau 
neįžengiamos girios, balos ir versmės dangstė lietuvius 
nuo priešų, ir tie nedaug galėjo kenkti mūsų proseneliams. 
Kai kada patys priešai kaimynai, tarpusavy susivaidiję, 
telkdavo lietuvius vieni prieš kitus. 

Nuo XII amžiaus Žymesnieji ir sumanesnieji lietuvių 
vadai, užpuolę gudų šalis ir radę ten tarpusavy vaidus ir 
nesusipratimus, ne tiktai prisiplėšdavo grobio, bet kai kada 
ir pačią šalį paimdavo valdyti. Taip antai ne vienas jų at- 
sisėdo valdyti Polocke, Minske, net Pskove. Bet tuokart 
paprastai užmiršdavo savo gimtinę šalį, priimdavo svetimą 
tikėjimą ir naujos tėvynės papročius pasisavindavo. 

Tokie svetimų kraštų užėmimai maža naudos tesuteikdavo 
pačiai Lietuvai, ją tik silpnindavo, juo labiau kad Lietuva, 
susiskaldžiusi į daugybę labai mažų kunigaikštysčių, netu- 
rėjo savitarpy nė jokio politiško sąryšio. 

Kitaip dalykai virsta nuo XIII amžiaus, kai iš vakarų 
ima veržtis į lietuvių šalį vokiečiai organizuotomis jėgomis 
ir prasideda karai su kryžiuočių bei kardininkų ordinais. 
Lietuvių tarpe bręsta tuomet susipratimas, kad tik bendro- 
mis, suvienytomis jėgomis galima atsispirti priešams. 

Pirmam, rodos, Rimgaudui pasiseka paimti visi lietuviai 
po savo valdžia, ir jisai pirmasis pradeda save vadinti di- 
džiuoju kunigaikščiu. Nuo jo prasideda naujas lietuvių 
tautos gyvenimas. 

Bet pradedant istoriją nuo didžiojo Lietuvos kunigaikščio, 
reikia bent trumpai pirma papasakoti apie kryžiuočių ir kar- 
dininkų ordinus, kurie XIII amžiaus pradžioje įsikūrė Bal- 
tijos pamariais ir ilgainiui pavergė prūsų ir latvių šalis. 
Jie sužadino, taip sakant, lig šiolei miegančius žemaičius 
ir aukštaičius lietuvius, su kuriais per 200 metų su viršumi 
nuolatos kariavo. 


KARDININKŲ ORDINAS 


Padauguvio šalį, kur buvo apsigyvenę kuršiai, lyviai ir 
žiemgaliai, XII amžiuje pradeda lankyti vokiečiai nuo Brė- 
meno prekybos reikalais. Kadangi pirmiausia su lybiais, 
arba lyviais, vokiečiams teko čia susidurti, tai jie tą kraštą 
ir pavadino Livonija. 
tikėjimu į tuos apsiginklavusius atėjūnus; bet paskui apsi- 
prato ir ėmė su jais prekiauti. 

Sužinojęs apie tai, Brėmeno antvyskupis pasiuntė čia 
misionierių Meinhardą (1186 m.), kursai, nesigailėdamas 
darbo ir savo sveikatos, -uoliai skelbė Kristaus tikėjimą 
tarp to krašto stabmeldžių gyventojų. 

Lipšniai apsieidamas su lyviais ir kuršiais, nemaža jų 
apkrikštijo. 

Bet atsirado priešų iš uolesnių pagonių tarpo, kurie ėmė 

kurstyti prieš atėjusius iš užmario naujo tikėjimo platin- 
tojus. Kai kada reikėdavo apsigynimui prieš juos net ginklo 
griebtis. Kad geriau nuo užpuolimų apsiginti, Meinhardas 
įkūrė Ikskiulio pilį. 

Matydamas, kad Kristaus tikėjimas platinti kaskart sun- 
kiau, Meinhardas išvažiavo pas papą Aleksandrą II į Rymą 
pasitarti kas daryti. Ryme pašvęstas vyskupu ir sugrįžęs 
į Padauguvį, greit pasimirė, nesulaukęs gero savo darbų 
vaisiaus. 

Jo įpėdiniai, nežiūrėdami savo aukšto pašaukimo, ėmė 
platinti krikščionišką tikėjimą ne meilės žodžiais, tik prie- 
varta ir kardu. Spraudės į Padauguvį ne tiek rūpindamies 
latvius apšviesti, kiek jų žemę pagrobti ir gyventojus pa- 
vergti. Ne tiek jiems rūpėjo stabmeldžių protas apšviesti 
šv. tikėjimu, kiek priversti naujiesiems valdovams mokėti 
dešimtinę, javus pilti, laukus nudirbti. 

Todėl pakrikštytų daugelis tiktai krikščionišką vardą 
tedėvėdavo, širdy pasilikdami stabmeldžiais. Ne vienas ap- 
sikrikštijęs skubėdavo į Dauguvos upę nusiplauti krikšto, 
sakydamas: „tegul jisai sau grįžta, iš kur atėjęs!“. 

Toksai vokiečių pasielgimas buvo labai nekrikščioniškas, 
todėl ir jų darbas neturėjo Dievo palaiminimo, o latviams 
ir lyviams atnešė nesuskaitomų nelaimių. 

Meinhardui mirus į Padauguvį atvyko Bertoldas (1196 
m.), kuris pradėjo apaštalauti kardu, nuo kurio greit ir 
patsai žuvo, užmuštas kovoje. 

Tuo padrąsinti lyviai pasiryžo vokiečius visai išvyti iš 
savo krašto, išžudė net savo tautiečius, kurie buvo priėmę 
Kristaus tikėjimą. Bet pasirodė, kad ne taip lengva nusi- 
kratyti vokiečių. 

Tretysis Padauguvio vyskupas buvo Albertas Buksgeu- 
denas. Tasai atvyko į Livoniją su ginkluota kariuomenė 
ir apsiginti pastatė tvirtą Rygos pilį (1201 m.). 

Paskui įsteigė tam tikrą ginkluotą vyrų broliją, kurios 
uždaviniu buvo ginti katalikų tikėjimas nuo pagonių. Tos 
brolijos raiteliai kareiviai prie paprastų apžadų, vienuoly- 
nuose daromų, dar prisiekdavo kovoti su pagonimis ir kai- 
po ordino ženklą vilkėjo baltais apsiaustais, ant kurių buvo 
išsiūti raudonas kryžius ir kardas. Nuo kardo jie buvo va- 

dinami kardininkais. Vyriausis jų viršininkas buvo ma- 
gistras. 

Kardininkų magistras pradžioj privalė klausyti Rygos 
vyskupo. Bet ilgainiui nuo jo globos atsipalaidavo. 

Kardininkų ordino uždavinys buvo šelpti silpnus, gelbėti 
prispausius, platinti šv. tikėjimą. Bet jie to nežiūrėdami 
įtempė visas savo jėgas, kad pagriebtų svetimą krašią į 
savo rankas ir pavergtų laisvą tautą. 

Iš to kilo didžiausia vokiečių neapykanta, kuri po tiek 
šimtų metų išsilaikė iki šiolei. Kilo smarkiausių karų, nes 
vietiniai gyventojai nenorėjo gera valia pasiduoti į verguvę. 
Bet vokiečiai, gerai apsiginklavę ir į karą įpratę, dažniau- 
siai imdavo viršų. 

Latviai ir lyviai vienų vieni negalėdami apsiginti, telkė 
lietuvius, arčiau Dauguvos tuomet gyvenusius; bet ir tie 
ne visados galėdavo įveikti geležimi apkaltus vokiečius. 

Kad lengviau palenktų gyventojus po savo valdžia, vo- 
kiečiai sėdavo jų tarpe nesutikimus, o paskui jais pasinau- 
dodavo. Ypač jie išnaudojo nesutikimus tarp lyvių ir latvių. 
Latviai, nekęsdami lyvių, lengviau krikštijos, manydami 
tuo būdu atsipalaiduosią nuo savo kaimynų lyvių ir estų. Ly- 
viams tikrai užkenkė, prisidėdami prie jų sunaikinimo; 
bet nepoilgo patys pateko į didesnę verguvę. 

Pirmų pirmiausia kardininkai užgriuvo ant žiemgalių. 
Albertas, užpuolęs (1208) su kardininkais Visvaldį, sude- 
gino jo pilį, jo žmoną Dangerutę nužudė. Visvaldis iš gai- 
lesčio patsai nusižudęs. Visa Livonija ir žymi estų (arba 
igaunių) dalis 1225 m. teko vokiečiams. 

Bent kiek ilgėliau gynėsi latgaliai ir kuršiai, kuriems 
talkininkavo žemaičiai ir aukštaičiai lietuviai. Bet ilgai 
ištverti neišgalėjo prieš geležinį kardininkų ordiną, kursai 
ypačiai sustiprėjo, kai susivienijo su antru, dar karingesniu 
ordinu — kryžiuočiais. Visas tuomet Padauguvio kraštas 
pateko į baisiausią verguvę. 

Rymo papos kartkartėmis rašydavo, įspėdami ginkluotus 
vienuolius, kad krikščioniškai elgtųsi su vietos gyventojais, 
neatiminėtų jiems žemės, grąžintų tėvams įkaitais paimtus 
vaikus, neplėštų turto. 

Bet tie įspėjimai nedaug tegelbėjo. Patsai Rygos arki- 
vyskupas nemaža kentėdavo nuo tų kardininkų, priverstas 

skystis šventajam tėvui arba net šauktis Lietuvos kuni- 
gaikščių pagalbos. O ką besakyti apie užkariautus vietos 
gyventojus, kurie neturėjo galios nė pasiskųsti Romai. 


KRYŽIUOČIŲ ORDINAS 


Prūsai buvo artimiausi Vakarų Europos kaimynai; todėl 
čia dar anksčiau kaip į Padauguvį pradėjo lankytis misionie- 
riai. Tačiau pasisekimo jie ilgai neturėjo, nes stabmeldiškas 
tikėjimas čia buvo labai įsikerėjęs; čia iki XIII amž. gyveno 
pats krivių krivaitis; čia buvo ir visų garsiausia lietuvių 
šventovė Romuva. 

Pirmasis, kur tarp prūsų mėgino skelbti Kristaus tikėjimą, 
regis, buvo šv. Vaitiekus, paskui Adalbertu pramintas, Pra- 
hos vyskupas. Neilgai apsakinėjęs Dievo žodį, buvo prūsų 
nužudytas, kadangi drįso įžengti į dievams pašvęstą girią. 
Jo kūną išpirko už didelius pinigus Boleslovas Narsusis, 
Lenkų kunigaikštis. 

Paskui kiek laiko prūsams apaštalavo šv. Olavas, Norve- 
gų kunigaikštis, keliaudamas per Prūsus pas Jaroslavą, Ru- 
sų kunigaikštį. 

Laimingiau sekėsi šv. Brunonui, kursai pametęs Otono 
ciesoriaus dvarą ir Magdeburgo arkivyskupo palaimintas, 
atvyko į Prūsus, kur didžiai uoliai ir atsidavęs skelbė Kris- 
taus mokslą, nemaža ir apkrikštijo. Bet paskui 1009 m. ir 
tasai buvo nužudytas. Juo, rodos, ir pasibaigė pirmieji mėgi- 
nimai apaštalauti prūsams. 

XIII amž. pradžioje nauji misionieriai, paraginti gandais 
apie sėkmingą katalikų tikėjimo platinimą Livonijoje, einą 
į Prūsus ir dabar jau su didesniu pasisekimu. Jų tarpe žy- 
miausis buvo Kristijonas, cistersų vienuolis, kursai, malo- 
niai elgdamasis su stabmeldžiais, nemaža jų išmokė tikrą 
Dievą garbinti. 

Papa Inocentas III, patyręs apie tai, rašė Gnezno arkivys- 
kupui, įspėdamas, kad Dievo žodžio skelbėjai kartais ne- 
skriaustų naujų bažnyčios sinų savo gobšumu, kad geruoju 
apsikrikštijusius nuo stabmeldžių keršto gintų, jei prireiks, 
net ginklu, tačiau nedrįstų niekam priverstinai primesti 
krikščionių tikėjimo. 

Kristijonas, nuvykęs 1215 m. į Romą, buvo ten pašvęstas 
vyskupu. Bet grįžęs į Prūsus, rado čia kitaip, negu buvo pali- 
kęs. Prūsai, įpykinti užpuldinėjančio mozūrų kunigaikščio 
Konrado, šoko deginti ne tik Mozūrų miestų, sodžių ir baž- 
nyčių, bet ir namie ėmė neapkęsti krikščionių, o jų turtą 
naikinti. 

Lenkai skundėsi šv. tėvui, kad prūsai deginą ir naikiną jų 
kraštą, o ramius žmones į nelaisvę imą. Kristijonas, norė- 
damas įbauginti prūsus ir priversti juos klausyti, papos 
pritartas, paskelbė vadinamąjį, paskui dažnai vokiečių at- 
kartojamą, kryžiaus karą. 

Rymo papos leisdavo su tam tikrais atlaidais kryžiaus 
karą prieš pagonius, nes vokiečiai ir mozūrai apie prūsus 
skelbdavo nebūtus daiktus, apgaudinėdami papas: prūsai ir 
lietuviai gyvuliškai kaip laukiniai gyveną, belaisvius deginą 
ir kankiną, sodžius siaubią, krikščionius kaip įmanydami 
žudą ir esą Europai lygiai pavojingi kaip ir turkai. 

Kryžiaus karai buvo vykdomi šitokiu būdu: papa išsiunti- 
nėjęs raštus į visus kraštus, kviesdavo vokiečiams į talką 
kariauti prieš pagonius, suteikdamas visuotinus atlaidus 
tiems, kurie, atlikę išpažintį, per paskirtą laiką dalyvaus 
šventame kare. Ant to balso rinkdavosi prieš prūsus ginkluo- 
ti vyrai iš visų žemių: iš Prancūzų, Austrų, Ispanų, Anglų ir 
iš kitur. Juos vokiečiai vadindavo svečiais. 

Nors tie talkininkai duodavo gerą paspirtį vokiečiams ko- 
vose su prūsais, tačiau atlikę savo darbą ir išbuvę paskirtą 
laiką, grįždavo namon, palikdami vienus vokiečius, o prū- 
sai įpykinti skubėdavo jiems atkeršyti. 

Tuomet Kristijonas, pasitaręs su Konradu, įsteigė vadina- 
muosius „Dobrynės žemės brolius“, kurie pastoviai turėjo 
ginti nuo stabmeldžių. Bet tie broliai, nuolatos kariaudami 
su prūsais, greit visi žuvo. 

Tada atėjo Konradui nelaiminga mintis — pergabenti 
prieš prūsus raitelių kryžiuočių ordiną iš Jeruzalės, kur jisai 
rūpinosi ligonimis. 

Tasai kryžiuočių ordinas, įgijęs sau garsų vardą karuose 
su turkais ir gerokai pralobęs, persikėlė paskui iš Šventosios 
Žemės į Europą. Čia valdžios ir viešpatavimo geidulys ištry- 
nė visai jų pirmutinį aukštą pašaukimą — tarnauti artimui 

ir ginti Bažnyčią. Jie tegeidė žemės, kad įsteigtų savo pasau- 
linę viešpatiją. 

Todėl! jų viršininkas, magistras Hermanas Zalcas, dabar 
džiaugdamasis priėmė pavestą jam Kulmos žemę, kuri buvo 
pasieny, Prūsų ir Mozūrų tarpe, pasiimdamas ant savęs 
pareigą ginti krikščionis nuo stabmeldžių. Buvo tai 1228 me- 
tais. Nuo to laiko prasideda nuolatinis kruvinas karas prūsų, 
o paskui lietuvių su tais kryžiuočiais. 

Kryžiuočių apdaras — baltas apsiaustas, ant kurio būda- 
vo išsiuvamas juodas kryžius. 

Pradžioje kryžiuočių buvo nedaug; todėl jiems padėti 
plūdo iš visos Europos ginkluotų vyrų, vadinamų maldinin- 
kais, kurie manydavo darą išganomą darbą. 

Kryžiuočiai ėmė tuojau statyti naujai užgrobtuose plotuo- 
se pilis, iš kurių išpuldami, geležiniais šarvais apkalti, ant 
arklių irgi apšarvuotų, naikindavo apylinkes, skleisdami 
ugnį, palikdami tyrus ir įsiverždami vis gilyn į Prūsus. Žvė- 
riškai elgdamiesi su vietos gyventojais, greitu laiku susipyko 
ir su Kristijonu. 

Prūsų buvo ir skaičiumi daugiau už latvius; ištverme jie 
buvo irgi patvaresni, todėl ilgiau prieš kryžiuočius laikės. 
Bet vargu buvo kariauti prieš geležinę kryžiuočių tvarką 
nelaimingiems prūsams, kurių tarpe dargi trūko vienybės. 

Jau 1233 m. pagonių prūsų kraštas pateko į kryžiuočių 
rankas, nors gynėsi atkakliai. Paskui iš eilės kryžiuočiai puo- 
lė artimiausius. 

Prūsai dažniausiai ar žūdavo, ar pasitraukdavo giliau į 
savo žemę. Ordinas, užėmęs tuščias vietas, gabendavo iš 
Vokietijos gilumos savo tautiečių, jais apgyvendindavo nau- 
jas šalis ir tuo būdu eidavo vis gilyn į rytus (Drang nach 
Ost — varžtasį Rytus). Naujakuriai įsigyvenę padėdavo 
reikale kryžiuočiams ir kariauti prieš prūsus. 

Prūsai, nuveikti kovoje, kartais pasiduodavo ordinui, pri- 
imdavo krikštą, bet gavę progos, vėl sukildavo prieš savo 
engėjus, mėgindavo juos išvyti iš savo krašto. Kartais prū- 
sams pavykdavo kryžiuočius sumušti ar, subėgusius į savo 
tvirtoves pilis, badu išmarinti. Bet vis dėlto galų gale prūsai, 
silpniau apsiginklavę ir silpnai susiorganizavę, buvo nuveik- 
ti, ypač kai kryžiuočiai susivienijo su Rygos kardininkais. 

LIETUVOS VALSTYBĖS TVĖRIMASIS 


Kai iš vienos pusės lyvius ir latvius puolė kardininkai 
spausti, iš antros pusės prūsus kryžiuočiai, vis gilyn skverb- 
damies į jų žemę, žemaičiai ir aukštaičiai lietuviai buvo susi- 
skaidę į daug mažų vienetų, kurių vadai, karaliukais vadina- 
mi, dažnai tarpusavy kovodavo. 

Tačiau iki vokiečiai suspėjo sumindžioti ir pavergti prūsus 
bei latvius ir iki prisiartino tuo būdu prie vidurinės Lietuvos, 
ši pastaroji, pasijutusi esanti pavojuje, turėjo laiko susiorga- 
nizuoti ir sugebėjo įsisteigti vieną tvirtą valstybę. 

Vienybės reikalas ne visų tautos vadų iš karto buvo su- 
prastas; bet ta nuovoka nuo XIII amž. pradžios aiškiai bręsta 
žymesniųjų kunigaikščių tarpe, kurie nepasitenkindami vien 
apsigynimu, kaip kad darė latviai ir prūsai, patys didesniais 
būriais ima užpuldinėti kaimynus. 

Nuo XIII amž. pradžios aiškiai matyti lietuvių kunigaikš- 
čių ekspansijos (išsiplėtimo) noras. Kovose su latgaliais, 
estais, gudais lietuviai dažniausiai ima viršų ir savo suma- 
numu ir geresniu apsiginklavimu. Vieni vokiečiai tampa 
jiems pavojingi priešai. 

Iš žymesnių to laiko kunigaikščių, kurie galėjo varžytis 
dėl pirmenybės, galima paminėti šie: Žvalgaitis, Mingaila, 
Rimgaudas, Utenis ir k. 

Žvalgaitis, galingas žiemių Lietuvos kunigaikštis, 1204 m. 
žiemą su dviem tūkstančiais raitelių ėjęs pro Rygą į estų 
žemę. Rygiečiai vokiečiai persigandę vaišino juos gerinda- 
miesi. Tačiau kai lietuviai su didžiu grobiu grįžo pro Rygą, 
žiemgaliai su vokiečiais iš pasalų juos užpuolė nakčia ir 
daugumą išžudė. Žuvo ir pats Žvalgaitis, per daug patikėjęs 
vokiečių vaišingumu. 

Mingaila 1190 m. užpuolęs Polocką ir nepaisant smar- 
kaus pasipriešinimo jį paėmęs valdyti. Nuo to laiko lietuviai 

padauguviečiai per Latgalius pro Polocką užpuldinėdavo 
Pskovą, net Naugardą. Mingaila buvęs Naujapilio kuni- 
gaikščiu, šių dienų Trakų apskrity. 

Utenis, rytų šiaurinės Lietuvos kunigaikštis, kelius kartus 
Jaimingai prieš kardininkus kariavęs ir juos pergalėjęs. Bet 
nelaimingas jo buvo prieš kardininkus žygis 1227 m., kai 
arti Kandavos pilies jo kariuomenė po ilgo ir smarkaus mū- 
šio buvo beveik visai sunaikinta. 

Rimgaudo tėvas Algimantas, rodos, žuvo 1226 m., kai 
7000 lietuvių, naikindami Smolensko ir Naugardo kunigaikš- 
tijas ir pasiekę net Toržką ir Toropecą, buvo užpulti iš pa- 
salų ir pergalėti. 


RIMGAUDAS. 1226—1240 


Rimgaudui pasisekė ne tiek prievarta ir jėga, kiek suma- 
numu ir taikumu paimti į savo rankas visas Lietuvos šalis, 
ir jisai pradeda vadintis didžiuoju Lietuvos kunigaikščiu. 
Sostinę perkelia iš Kernavės į Naujapilį. 

Matydamas, kad kardininkai vis daugiau spaudžia lyvius, 
latvius ir latgalius, Rimgaudas kartkartėmis eina prieš vo- 
kiečius, talkininkaudamas savo tautiečiams. Nors ne visados 
grįžta pergalėtoju, tačiau kardininkai jau supranta, kad 
su lietuviais ne taip lengva kariauti, kaip buvo su latviais. 

Kova ties Mogilna 1234 m. Rimgaudo sūnus Erdvilis su 
stipria kariuomene užėmė Gardiną, Drohičiną, Mozyrių ir 
kitus gudų miestelius. Gudų kunigaikščiai suvienytomis jė- 
gomis susitarė nusikratyti lietuvių kunigaikščio valdžios. 
Lucko kunigaikštis Dovydas patelkė Sviatoslavą, didžiojo 
Kijevo kunigaikščio brolį, Volynės Leoną ir Drucko kuni- 
gaikštį Dimitrą, pasamdę dar polaučius, stojo visi į kovą 
prieš Lietuvą. 

Rimgaudas, sužinojęs apie kylančią prieš jį audrą, prisi- 
ruošė irgi rimtai sutikti priešus. Susirėmė abi pusės žiemos 
rytuos ant Nemuno kranto, kur Dzitva įteka. Rimgaudas, 
mažiau teturėdamas vyrų ir nepasitikėdamas savo jėgomis, 
apsirinko sau patogesnę apsiginti vietą, Nemuno ir Dzitvos 
trikampy. 


Kova buvo kruvina ir ėjo bemaž ištisą dieną su įnirtimu. 
Galop lietuviai ėmė viršų. Priešų žuvo daugybė, ir didis gro- 
bis teko pergalėtojams: žirgai, ginklai, vežimai. Ta vieta 
paskui gudiškai buvo vadinama „Mogilna“ arba Kapais. 

Po tos pergalės Rimgaudo valstybės siena nukilo iki Po- 
locko, Mozyriaus ir Pripetės upės. 

Bet užgriebęs nemaža gudų žemės, Rimgaudas mokėjo 
išmintingai juos tvarkyti, nevaržydamas jų tikėjimo, kalbos, 
papročių, savivaldybių, kaip ir tolimesnieji jo įpėdiniai, 
didieji Lietuvos kunigaikščiai, kurie visados pasižymėjo savo 
plačia tolerancija (apykanta). Tuo būdu lietuvių to laiko 
ekspansija nesutiko ir didžio pasipriešinimo iš gudų pusės. 

Kova ties Karsakiškiu 1236 m. Rimgaudo pergalė ties Mo- 
gilna, plačiai pagarsėjusi, nugąsdino vokiečius kardininkus, 
ir jie ėmė šaukti, kad lietuviai kaip turkai esą pavojingi Euro- 
pos krikščionijai. Papa, jų įtikintas, apgarsino prieš Lietuvą 
kryžiaus karą. Kardininkai išsiuntinėjo raštus į visas šalis, 
melsdami pagalbos. Susirinko į Padauguvį labai daug sava- 
norių raitelių. 

Kardininkų magistras buvo tuomet veiklus Folkvinas. 
Surinkęs ir sutvarkęs tuos visus „maldininkus“ į didžiausią 
to laiko kariuomenę, Folkvinas perėjo per Dauguvą ir Nemu- 
nėlio paupiu traukė tiesiog ant Kernavės. Nesutikdamas 
pakeliui nė kokio pasipriešinimo ir nė vieno ginkluoto karei- 
vio, jisai svajoja kiaurai pereisias visą Lietuvą ir ją be dides- 
nio mūšio užkariausiąs. 

Tuo tarpu tarp Lėvens upės ir Karsakiškių, išėję iš miškų 
į lygius laukus, kardininkai ir jų talkininkai išvydo plevė- 
suojančias lietuvių vėliavas ir kariuomenę, pasirengusią 
stoti į mūšį. 

Rimgaudas čia, kaip ir ties Mogilna, pasirinko gintis pa- 
togiausią prie upės vietą, kad nebūtų apsuptas ar iš užpaka- 
lio užpultas, ir įveikė priešą. 

Buvo rugsėjo šv. Maurikijaus 21 d. Kardininkai, net iš ke- 
lio neatsilsėję, nes jau saulė iš pietų sukosi, puolė lietuvius, 
savo magistro įskatinti. Susirėmimas buvo labai smarkus, 
bet vokiečiai nė kokiu būdu neįstengė perlaužti lietuvių gran- 
dinių. 

Jau saulė leidos, kai nekantrus Folkvinas, nematydamas 
kito būdo, pasiryžo ar garbingai žūti, ar perlaužti Rimgaudo 

kariuomenės vidurį. Išsirinkęs 48 drąsių drąsiausius raite- 
lius apkaltus geležimi, puolė į lietuvių kariuomenės vidurį, 
kad jį sutriuškintų. Tačiau perlaužti lietuvių grandinių ne- 
pasisekė: pats galą gavo, ir visa įo kariuomenė ėmė bėgti. 
Lietuvių raitarija vienu akimirksniu jają apsupo, ir maža kas 
jos gyvas beišspruko. | 

Tos didžios pergalės Rimgaudas nesunaudojo. Jei būtų 
ėjęs tuomet ant Rygos, būtų galėjęs vokiečių kardininkų 
ordiną visai sutriuškinti ir iš Livonijos išvyti. Bet Rimgau- 
das ar manė kardininkus esant bent lig laiko jau nebepavo- 
įingus, ar rasit jo akis atkreipė naujas iš pietų slenkąs pavo- 
jus, t. y. totoriai, kurie, didžiomis miniomis atsigrūdę iš 
Azijos ir pergalėję suvienytas rusų kunigaikščių jėgas, Žy- 
giavo dabar į Lietuvą. 

Kardininkų ir kryžiuočių susivienymas 1237 m. Kardinin- 
kai, Rimgaudo pergale įbauginti ir pasinaudodami tuo, kad 
duota jiems laiko, nutarė susivienyti su kryžiuočių ordinu. 
Tam tikslui Rygos vyskupas nuleido pasiuntinius į Romą, 
kad papa sujungtų tuodu ordinu, kad juodu iš vieno galėtų 
kovoti prieš lietuvius ir gintų krikščionius nuo pagonių. 

1237 metais ordinų sujungimas tikrai buvo patvirtintas. 
Kryžiuočių magistras buvo pavadintas didžiuoju magistru, 
kurio kardininkų magistras turėjo klausyti. Nuo to laiko ir 
kardininkai pradeda dėvėti juodą kryžių ant balto apsiausto. 

Kryžiuočių ir kardininkų ordinų susivienymas labai su- 
stiprino Lietuvos priešus, kurie dabar sistematingai ir su- 
tartinai ėmė ją spausti iš dviejų pusių ir ilgainiui lietuvius 
visai atstūmė nuo marių. 

Lietuvai dabar ima slinkti artyn tasai pats pavojus kaip 
prūsams ir latviams. Tik Lietuvos kunigaikščių sumanumas 
ir begalinis tautos patvarumas per 200 metų išlaikė į rytus 
besiveržiančius vokiečius, iki galop Vytautas Didysis juos 
visai sutriuškino Žalgirio kovoje. 


ERDVILIS IR MINDAUGAS 


Rimgaudas, sumanus valdovas ir drąsus karžygys, padė- 
jo stiprius pamatus Lietuvai, bet neilgai teviešpatavo. Jam 
apie 1240 m. mirus, liko du sūnu — Erdvilis ir Mindaugas. 

Pirmasis pasiėmė valdyti Žemąją Lietuvą, antrasis Aukš- 
tąją. 

Jųdviejų jau už gyvos tėvo galvos, matyti, dalyvauta žy- 
mesniuose įvykiuose, nes, jei tikėtina Volynės kronika, jų 
dviejų jau dalyvauta 1219 m. sutariy su Volynės kunigaikš- 
čiu Danielium prieš vengrus ir lenkus: tarp kitų po sutartimi 
pasirašiusių vardų skaitome Mindaugo ir Erdvilio vardu. 

Erdvilis pagarsėjo savo kovomis su totoriais. Totoriai, 
užkariavę visas rusų šalis, vieni pasisuko į vengrų žemę, 
kiti, vadovaujant Baidarui ir Kaidanui, traukė į Lenkus, bet 
pakely sudegino Pinską, Slonimą, Gardiną, kurie priklausė 
Lietuvai. 

Totoriams pasitraukus į lenkų kraštą, Erdvilis užėmė vėl 
šalį tarp Pripetės ir Bugo, o totorių baskakus, arba duoklės 
rinkikus, išblaškė. 

Totoriai, lig šiolei visur pergalėtojai, baisiai įnirto, ir jų 
vadas Šeibakas su stipria kariuomene iš Volynės ėjo dabar 
prieš Lietuvą. Pirmieji lietuvių būriai buvo jo pergalėti ir 
priversti trauktis atgalios. Totoriai, degindami viską pakely, 
traukė į šiaurę prieš Lietuvą. 

Išėjo tada prieš totorius Erdvilis ir dabartiniame Lydos 
apskrity juos sumušė laukuose, kurie paskui buvo vadinami 
„Šeibakpole“. 

Juos vydamas, Erdvilis antrą kartą su jais susikovė jau 
Volynėje, kur totoriai buvo lietuvių irgi nugalėti, bet pats 
Erdvilis žuvo, pervertas strėlės. Gudai ilgai garbino savo 
dainose Erdvilį — totorių pergalėtoją. 


MINDAUGAS. 1242—1263 


Erdviliui žuvus, paliko trys jo sūnūs — Trainaitis, vadi- 
namas Viskiniu, Daumantas, arba Arvydas, ir Tautvila. 
Mindaugas pasiskelbė didžiuoju visos Lietuvos kunigaikš- 
čiu, Trainaičiui paliko Žemaičius valdyti, jo priklausant, o 
Daumantui ir Tautvilai pavedė sergėti rytus, paskyręs jiems 
Vitebską ir Polocką. 

Tautvila ir Daumantas, vedę žmonas gudes, greit patys 
sugudėjo ir nebenorėjo Mindaugo klausyti, ypač Tautvila, 

pasitikėdamas artima giminyste su Aleksandru Neviškiu, 
garsiu rusų kunigaikščiu, kurio žmonos seserį buvo vedęs. 

Mindaugas, sudrausti nepaklusniems brolvaikiams, ypač 
Tautvilai, kurs daugiausia kurstė savo brolius į maištą, 
beregint užpuolė Polocką. Tautvila pabėgo pas kardininkus, 
Arvydas-Daumantas pas rusinų kunigaikštį Danielių. 

Kardininkai ir Danielius labai apsidžiaugė ta proga užpul- 
ti Lietuvą. Galicijos kunigaikštis seniai su pavydu ir nepasi- 
tikėjimu žiūrėjo į augančią kaimynystėje Lietuvą; todėl 
dabar ne tiktai pažadėjo Mindaugo giminaičiams pagalbą, 
bet dar kvietė ir Lenkus pulti Mindaugą. 

Lenkai, labai nuvarginti totorių, negalėjo prisidėti prie 
karo, bet kardininkai džiaugdamies priėmė pakvietimą, juo 
labiau kad Tautvila ir Daumantas, į Rygą atvykę, ne tiktai 
patys priėmė katalikystę, bet pasižadėjo ir visus Žemaičius 
pavesti ordino globai, jei pasiseks nuo Mindaugo atimti. Da- 
nielius irgi prie tos progos manė atsiimsiąs nuo Mindaugo 
visas gudų šalis. 

Negana to, pačiuose Žemaičiuose, kurstant Trainaičiui, 
net ir Aukštoje Lietuvoje atsirado Mindaugo priešų: geležinė 
jo ranka ir griežtas reikalavimas jo klausyti nepatiko žemes- 
niems kunigaikščiams, norintiems savarankiškumo, o brol- 
vaikių kurstymai dar daugiau prisidėjo prie visuotinos suiru- 
tės. 

Sunkios dienos atėjo Mindaugui ir Lietuvai. Tačiau, nors 
iš visų pusių priešų apsuptas, Mindaugas nenusiminė, drą- 
siai stojęs ginti savo krašto. 

Pirmiausia pasiryžo atsiimti Polocką, kur sugrįžęs dabar 
sėdėjo Tautvila su Danieliaus ir kardininkų atsiųsta įgula. 
Jau buvo bejsiveržę lietuviai į miestą, bet atėjo Polockui į 
pagalbą pats Aleksandras Neviškis. Lietuviai turėjo pasiša- 
linti, nustoję savųjų apie 8000 vyrų. 

Tuo pačiu metu Danielius, susitaręs su kitais gudų kuni- 
gaikščiais, pergalėjo lietuvių kariuomenę Slonimo laukuose 
ir slinko į šiaurę. 

Mindaugas, sutraukęs stiprią apie 30 000 kariuomenę, 
puolė į Kuršą, kur kardininkai, per Dauguvą persikėlę, da- 
bar buvo įsiveržę. Jei ne visas Kuršas, tai bent žymi įo dalis 
tuomet dar priklausė Lietuvos kunigaikščiams. 

Mindaugas Kurše apgulė Ambotės pilį, bet jos paimti jam 

nepasisekė: pats magistras atėjo jai į pagalbą. Kardininkai, 
nors nemaža čia turėjo nuostolių, bet privertė Mindaugą 
iš Kuršo pasitraukti. 

Tuomet Mindaugas pasisuko prieš Tautvilą, kurs išėjęs iš 
Polocko, siaubė Lietuvą rytuose. Tautvila buvo išvytas. Tuo 
tarpu Danielius, nerasdamas pasipriešinimo, brido vis gilyn 
į Lietuvą, užėmęs Volkoviską ir net Gardiną. 

Matydamas, kad ginklu savo priešų nenuveiks, Mindau- 
gas sumanė kitu būdu gelbėti Lietuvą. Pirmiausia pasirūpino 
susitaikinti su Danielium, atiduodamas jam Slonimą ir Vol- 
koviską ir išleisdamas savo dukterį už Danieliaus sūnaus 
Švarno; o taikai aptarti ir patvirtinti atsiuntė savo sūnų 
Vaišvilką, kursai pas Danielių ir pasiliko. 

Apsisaugojęs iš pietų pusės nuo Danieliaus, Mindaugas 
dar kartą mėgino laimės kardu su šiaurės priešais kardinin- 
kais, kurie, užėmę Kuršą ir Žiemgalius, įsiveržė į Žemaičius; 
su jais susidėjo ir Trainaitis. Kardininkai siaubdami buvo 
atsibastę iki Neries upės, kurios dar nė Komo nebuvo vokie- 
čiai lig šiolei pasiekę. 

Bet Mindaugui ir šį kartą nepavyko vokiečių nuveikti. 
Vokiečių pergalėtas, užsidarė savo tvirtovėje Vorutoje. Kar- 
dininkai, tiesa, tvirtovės negalėjo paimti ir buvo priversti 
grįžti namo, bet baisiai sunaikino visą kraštą. 

Nebematydamas kito kelio, Mindaugas sušaukė į Kernavę 
visuotiną didikų seimą pasitarti, kas daryti. Čia buvo nutarta 
su kardininkais taikintis, neatsižvelgiant į sunkiausias sąly- 
gas, nors tai reikalautų didžiausių aukų. 

Leidžia tada Mindaugas pasiuntinius pas kardininkų ma- 
gistrą Andrių Stūklandą su gausiomis dovanomis — auksi- 
niais ir sidabriniais daiktais bei daugybe arklių — ir mel- 
džia, kad tasai pats atvyktų su juo pasikalbėti, laiduodamas 
neliečiamybę. Magistras sutiko ir atvyko į Mindaugo bu- 
veinę. 

Čia magistras kunigaikščiui pasakė aiškiai: neišsigelbėsi, 
jei nepriimsi krikšto su visa tauta ir nepavesi ordino globai 
Žemaičių šalies, ką jau Mindaugo brolvaikiai buvo pažadėję. 

Mindaugas matė, kad lietuviai, iš visų pusių krikščionių 
apsupti, vis tiek neišgalės ilgai pasilikti stabmeldžiais; antra 
vertus, kito kelio Mindaugui ir nebuvo išsigelbėti nuo priešų, 
juoba kad Danielius, nors buvo padaręs su Mindaugu taiką, 

vis dėlto nesiliovė prieš jį veikęs ir net lenkus į talką vėl prieš 
jį kvietė. 

Mindaugo krikštas 1252 m. Mindaugas, ilgai nesvyravęs, 
apsikrikštijo kartu su savo žmona, kuriai buvo duotas Mor- 
tos vardas, su dviem sūnum ir su nemažu didikų būriu. 

Paskui, magistrui patariant, išleido pasiuntinius į Romą, 
pranešdamas apie savo krikštą Inocentui IV, prašydamas 
sau karališko vainiko, kaip jau magistro buvo žadėta, ir kad 
papa paimtų naują Lietuvos karalystę į savo ypatingą globą. 

Papa Inocentas IV džiaugdamasis priėmė žinią apie Min- 
daugo krikštą ir vienu raštu Livonijos vyskupams įsakė pri- 
žiūrėti, kad niekas nedarytų jokių kliūčių Lietuvos karaliui, 
o kitu raštu Livonijos magistrui Stūklandui liepė, pasikvie- 
tus Kulmo vyskupą Enriką, su dvasiškiais ir kardininkais 
raiteliais nuvykti į Lietuvą ir apvainikuoti Mindaugą jo sosti- 
nėje Naujapily arba Vorutoje, kas tikrai įvyko 1252 m. rug- 
sėjo 8 dieną. Pats Rygos arkivyskupas atvykęs dalyvavo 
nepaprastose iškilmėse. 

Pirmuoju Lietuvos vyskupu buvo paskirtas vokietis iš Li- 
vonijos, mokas bent kiek lietuviškai, Kristijonas, kursai jau 
prieš apvainikuojant mokė Mindaugą ir jo žmoną krikščio- 
niškų tiesų. Su Mindaugu priėmė krikštą apie 600 Lietuvos 
bajorų. Nuo tų metų ir reikėtų mums skaityti Lietuvos 
krikštą. 

Bet priimdamas krikštą, Mindaugas buvo priverstas pa- 
vesti ordino globai bemaž visus Žemaičius, kurie, tiesą pasa- 
kius, jau buvo vokiečiams pažadėti brolvaikių maištininkų. 

Naujajam vyskupui išlaikyti Mindaugas užrašė pusę že- 
mių: Raseinių, Betygalos, Ariogalos ir Laukuvos valsčiuose. 
Iš to užrašo galima spėti, kad ir paties vyskupo buveinė ir 
Naujapilis, kur Mindaugas buvo apkrikštytas, o kurio vieta 
šiandieną nėra tikrai žinoma, galėjo būti nę per toli nuo pa- 
minėtų vietų, bent ne per toli nuo Žemaičių sienos. 

Nenorėdamas pasiduoti vokiečių ordino įtakai, Mindaugas 
išgavo iš papos sutikimą, kad Lietuvos vyskupas priklausytų 
ne Rygos arkivyskupo, bet stačiai Rymo. Papa, priimdamas 
Lietuvą ir Mindaugą į savo globą, naujam karaliui atidavė 
visas stabmeldžių šalis, kurias tasai jau valdė ir kurias 
apims valdyti. 

Mindaugo krikštas ir jo karaliumi apvainikavimas buvo 

labai svarbus įvykis Lietuvos istorijoje. Jisai būtų turėjęs 
labai didžių ir Lietuvai naudingų išdavų, kad jų nebūtų su- 
trukdę vokiečių ordino atkaklumas ir Mindaugo brolvaikių 
kerštas. 

Vokiečių ordinas būtų nustojęs pamato kariauti su stab- 
meldžiais lietuviais, Lietuva būtų pusantro šimto metų anks- 
čiau prisidėjusi prie kuliūringųjų vakarinės Europos valsty- 
bių kaip lygiateisė karalija, ir tai be lenkų tarpininkavimo; 
pusantro šimto metų anksčiau būtų prasidėjęs mūsų krašte 
ramus kultūros darbas. Kiek tai būtų sutaupyta jėgų, žmo- 
nių! Būtų buvę sulaikyta ir gudų tikėjimo, ir jų kalbos įtaka 
Lietuvos rytų šone. Patys prūsai būtų susilaukę nemaža 
paramos iš Lietuvos pusės ir bent dalimi išlikę nuo pražū- 
ties. 

Mindaugui apsikrikštijus ir su Livonijos ordinu šiaip taip 
susitarus, nurimo ir Galičo kunigaikštis Danielius, kursai 
jau turėjo su Lietuvos valdovu dabar daugiau skaitytis. 
Jojo sūnus Romanas, Mindaugo žentas, gavo valdyti Sloni- 
mą, Volkoviską ir visą taip vadinamąją Juodąją Rusija, bet 
su sąlyga, kad pripažins Mindaugo globą ir valdys jojo 
vardu. 

Brolvaikiai irgi turėjo nusilenkti prieš Mindaugą ir bent 
paviršutinai su juo susitaikinti. Tautvila vėlei gavo Polocko 
žemę, Daumantas Utenos apskritį, o Trainaitis Žemaičius, 
pripažindamas ant savęs viršenybę ir Mindaugo, ir iš dalies 
kardininkų magistro. 

Tuo būdu susitaikęs su savo priešais, Mindaugas praplėtė 
savo karalijos ribas į rytų pietus: užėmė Černigovo ir Brians- 
ko kunigaikštijas. Todėl kovoj su galingais savo priešais 
Mindaugas, tikrai sakant, nedaugio galutinai tenustojo. 

Bet ordinas ir brolvaikiai tik lig laiko ir veidmainingai 
buvo susitaikinę ir savo tikslų išsižadėti nemanė. 

Ordinas, nepasitenkindamas sau pavesta Žemaičių globa, 
kad ten įvestų Kristaus tikėjimą, ryžosi tvirtai įsiviešpatauti 
tame krašte amžių amžiais; net, rodosi, buvo išgavęs nuo 
Mindaugo raštą, kad visa Lietuva teksianti vokiečiams glo- 
boti, jei karalius mirtų bevaikiu. Ypač vokiečiai pasiryžo 
tvirtai užimti visą pamarį — vadinamą Sembiją, kad Lie- 
tuvą atstumtų nuo marių ir sujungtų kryžiuočių bei kardi- 
ninkų šalis. 

Bet Žemaičiai, ne visai tepripažindami Mindaugo valdžią, 
dar mažiau buvo linkę pasiduoti vokiečių jungui. Prasidėjo 
nesiliaujama žemaičių kova su kardininkais. Į tą kovą įsikiš- 
davo kartais kuršiai ir prūsai. Mindaugas laikėsi nuošaliai, 
nors kaskart daugiau jam aiškėjo, kad ordinui rūpi ne tikė- 
jimo dalykai, bet grobiama politika. 

Toje vietoje, kur kardininkų ordino žemė sueina su kry- 
žiuočių prūsų žeme, vokiečiai pastatė stiprią Klaipėdos tvir- 
tovę. Antrą tvirtovę įsisteigė apie dabartinę Kuldingą. Tu 
tvirtovių žemaičiai nestengė sugriauti. Bet jie sumušė ordino 
kariuomenę prie Skuodo ir neleido įkurti trečios tvirtovės 
ties Durbės ežeru, ant Kuršių ir Žemaičių sienos. 

Įnirtimas tose nuolatinėse kovose iš abiejų pusių — iš 
vokiečių ir žemaičių — buvo baisus. Kardininkai viską plėšė, 
degino ir naikino, bepalikdami rūstus tyrus. Nutverdami 
vaikus ir moteris, būriais juos kaip gyvulius varydavo į ne- 
laisvę. Kai kryžiuočiai, Otokaro padedami, užėmė Sembiją, 
tai vienas jų viršininkas liepęs visai vietinei diduomenei susi- 
rinkti į vieną butą ir tą butą uždegęs, kad paskui lengviau 
būtų suvaldyti vietos gyventojai, pasilikę be savo vadų. 

Žemaičiai patys deginę savo namus ir su savo šeimynomis 
ir daiktais slapstęsi giriose, iš jų užpuldinėdami ant savo 
skriaudėjų ir nenorėdami per prievartą krikštytis. 

Vokiečiai, negalėdami perlaužti žemaičių užsispyrimo, 
skelbė visai Europai, kad tie pagonys esą nepaprastai žiau- 
rūs ir visai krikščionijai pavojingi. Skelbiama buvo kryžiaus 
karas, ir gaujos maldininkų plūdo kryžiuočių ordinui į talką. 

Kova ties Durbės upe. Kai Žemaičiuose pasklido gandas, 
kad Mindaugas priverstas užrašęs visą savo karalystę ordi- 
nui, jei mirtų bevaikiu, įnirtimas prieš vokiečius dar daugiau 
pakilo. 

Mindaugas gana ilgai toje žemaičių kovoje su vokiečiais 
laikėsi nuošaliai, laikydamasis padarytosios sutarties. Bet jo 
padėjimas vis sunkėjo. Lietuvių dauguma nepasekė savo di- 
duomenės pavyzdžiu ir, pasilikusi pagonimis, šnairavo į savo 
karalių kataliką. Negalėjo jisai pats ramiai žiūrėti į baisią 
ir pražūtingą savo brolių žemaičių kovą su kitataučiais. 

Mindaugo brolvaikiai irgi visais būdais rūpinosi įtraukti 
ji į kovą su ordinu. Polocko kunigaikštis Tautvila jam lai- 
davo, kad pats Aleksandras Neviškis ateisiąs į talką prieš 

vokiečius. Žemaičių kunigaikštis Trainaitis pranešė, kad 
prieš ordiną ne tiktai latviai ir lyviai, bet irgi prūsai pasiryžę 
sukilti ir laukią tik Mindaugo balso. 

Mindaugas, gal nelabai pasitikėdamas savo brolvaikiais, 
gal nenorėdamas laužyti sutarties, kad nesukeltų prieš save 
Europos ir Romos, ilgai svyravo. 

Tuomet pats Trainaitis atvykęs pas Mindaugą ir jam pa- 
sakęs: „jei vokiečiai ims viršų ir galutinai pavergs Žemai- 
čius, tai ir visa Lietuva kartu su savo karaliumi turės paga- 
liau pasiduoti jų valdžiai. Bet jei ordinas liks nugalėtas, tada 
ne tik Žemaičiai, bet ir Latviai ir Lyviai, net patys Prūsai 
pasiduos su noru vyriausiai Mindaugo globai“. 

Mindaugas, matydamas, kad sutartis su vokiečiais atnešė 
Lietuvai tik nesuskaitomų nelaimių ir kad visa šalis kreivai 
žiūriį jo bendravimą su krikščionimis, galų gale susideda su 
žemaičiais ir stoja į atvirą kovą su ordinu, pranešęs apie tai 
kardininkų magistrui. 

Ar Mindaugas, stodamas į kovą su vokiečiais, vienkart 
atsižadėjo ir krikščionių tikėjimo, kaip tai ordinas po visą 
Europą paskui iš neapykantos skelbė, iki šiolei nėra išaiškin- 
ta. Tiek tėra žinoma, kad jojo žmona mirė katalike. 

Kryžiuočiai ir kardininkai, pajutę pavojų, stojo į kovą iš 
vieno ir paskelbė kryžiaus karą. Iš visų Europos kraštų bėgo 
maldininkai gelbėti ordino. Atėjo vokiečiams į pagelbą Žu- 
vėdų ir Danų karalaitis Karolis. 

Ordinas manė, kad Lietuvą sugniauš savo galybe. Bet 
kaipgi apsigavo, kai dar į Lietuvą neįžengę vokiečiai ant 
Kuršo sienos sutiko stiprią lietuvių kariuomenę, kurią vedė 
pats Mindaugas karalius. 

Kova buvo labai smarki. Joje dalyvavo narsiausieji ir ge- 
riausieji kryžiuočių vadai: karuose pražilęs marčelga Enri- 
kas Botelis, kardininkų magistras ir kiti žymesnieji vyrai. 
Bet geležinės lietuvių grandinės perlaužti neišgalėjo. Kur- 
šiai, kurie buvo vokiečių eilėse, perėjo į lietuvių pusę ir su- 
kirto kardininkams iš užpakalio. Magistras ir marčelga su 
daugybe ordino diduomenės čia gavo galą. Garsi ta Mindau- 
go pergalė ties Durbės upe atsitiko 1261 m. liepos 13 d. Pir- 
mutinis jos vaisius tai Žemaičių išsivadavimas nuo kardi- 
ninkų ordino. 

Mindaugo mirtis 1263 m. Mindaugo pergalės atbalsiai 

pasklido po Prūsus, ir visa šalis, kryžiuočių pavergta, sukilo 
prieš savo skriaudėjus. Kryžiuočiai keliose kovose buvo jų 
supliekti. Pilys viena po kitos patenka į prūsų rankas. Kry- 
žiuočiai, negalėdami niekur atsispirti, norėjo žvėrišku pasi- 
elgimu juos užbauginti: dvylikai prūsų vadų, kurie buvo 
įkaitais pas kryžiuočius, išlupta akys; bet tik didesnis kerštas 
prieš save sukelta. 

Pagčionija, Notangija, Varmija užsiėmė kaip gaisras. 
Garsių garsiausis prūsų vadas Andrius Montė buvo vokie- 
čiams tikra baidykle. 

Kad kryžiuočiai neapgaudinėtų papos, prūsai kreipėsi į 
Krokuvos vyskupą, melsdami pranešti šventajam tėvui, kad 
jie ne krikščionių tikėjimo neapkenčią, bet tik vokiečių, kurie 
juos žudą. Pats Žemaičių kunigaikštis Trainaitis atvyko 
prūsams pagelbėti. 

Tokiomis sunkiomis kryžiuočiams dienomis pats jų didysis 
magistras žuvo. Jau laisvės ir rimties aušra buvo beauštanti 
Prūsams ir visai Lietuvai. Bet gudri vokiečių ranka pasėjo 
kerštą ir pavydą pačių Lietuvos kunigaikščių tarpe. 

Pavydėdami Mindaugui pirmenybės, susitarė prieš jį brol- 
vaikiai — Žemaičių kunigaikštis Trainaitis, Utenos kunig. 
Daumantas ir Polocko Tautvila. Mindaugas, nieko apie tai 
nežinodamas, pavedė savo kariuomenę Daumantui, kad eitų 
prieš Briansko kunigaikštį. Tasai netoli Dauguvos apstojo 
patį Mindaugą ir nužudė jį patį bei du jo sūnu — Rupeikį ir 
Ruklį. Taip pabaigė gyvatą vienas didžiausių XIII amž. kuni- 
gaikščių, kursai mokėjo ne tik gelbėti, bet ir išaukštinti Lietu- 
vą sunkiausiose apystovose. 

Mindaugo netikėta ir ankstyba mirtis buvo didžiausiu 
smūgiu nę tiktai Lietuvai, bet ir Prūsams ir Latviams. Vokie- 
čių ordinas, baisiai Mindaugo neapkęsdamas, ne tik įam gy- 
venant, bet ir mirus, visokius prieš jį šmeižtus Europoje 
skleidė, net patį jo vardą iškreipdamas į Mendogą (mendax- 
melagis), vadindamas jį renegatu, atkritėliu nuo krikščioniš- 
ko tikėjimo, nors nėra tikrų įrodymų, kad Mindaugas, pradė- 
damas karą su ordinu, tikrai būtų sugrįžęs į pagoniją. 

Kai kurie rašytojai ne be pamato spėja Mindaugą kaip tik 
buvus nužudytą savo brolvaikių dėl tikėjimo. Papa Klemen- 
sas VI, po Mindaugo mirties rašydamas į Čekų karalių Oto- 

karą, vadina jį garbingos atminties Lietuvos karaliumi ir ap- 
gailestauja, kad nedorų žmonių buvęs nužudytas. 

Kai kurie rašo Daumantą už tai Mindaugą nužudžius, kad 
tasai jo pačią pasisavinęs. Bet tai paprastas ir negudrus vo- 
kiečių ar pačių jo brolvaikių šmeižtas. Nejaugi Mindaugas 
būtų buvęs toks kvailas, kad būtų pavedęs Daumantui savo 
kariuomenę, jei tikrai būtų jį nuskriaudęs? 


TRAINAITIS. 1263—1265 


Mindaugui nelaimingai žuvus, per 20 metų iki Vytenio 
viešpatavimo Lietuvos šalis gyveno nelaimingus laikus. Ne- 
buvo joje tvarkos ir vienybės; kuo pasinaudojo įosios prie- 
šai. Per tuos 20 metų viešpatavo daug kunigaikščių, kurie 
keldami. tarp savęs vaidus ir kerštą, šalį naikino; tik retas 
iš jų savo mirtimi pasimirė. O kai Lietuvoj viešpatavo vaidai, 
kerštas ir netvarka, viengenčių Prūsų šalis ir visa Livonija, 
nešelpiami lietuvių, galutinai pateko į vokiečių verguvę. 
„ Mindaugui žuvus, didžiuoju Lietuvos kunigaikščiu pasi- 
skelbė Trainaitis. Bet Tautvila irgi norėjo paimti į savo ran- 
kas valdžią: ir tik laukė progos slapta nužudyti savo brolį. 
Trainaičiui pasisekė apgauti neatsargus brolis: pasikvietęs 
jį pas save neva pasitarti, kaip pasidalinus Lietuvos kraštą, 
jį nužudė, o Polocką, pasiuntęs kariuomenę, užėmė. 

Bet ir Trainaitis neilgai viešpatavo, pasižymėjęs nepapras- 
tu žiaurumu, persekiodamas Mindaugo gentis, šalininkus, 
juos žudydamas. Savo žiaurumu sukėlė prieš save visą kraš- 
tą ir pats liko kareivių nugaluotas. 

Gavęs žinią apie jo mirtį, vyriausias Mindaugo sūnus 
Vaišvilka grįžo į Lietuvą ir liepė Kernavėj susirinkusiai di- 
duomenei jį paskelbti didžiuoju Lietuvos kunigaikščiu 
1265 m. 


VAISŠVILKA. + 1267 


Kai Mindaugas taikės su Galičo kunigaikščiu Danieliumi, 
Vaišvilka buvo pasiųstas pas jį taikos aptarti ir patvirtinti. 
Būdamas pas Danielių, Vaišvilka priėmė gudų tikėjimą ir, 
išsižadėjęs savo gimtinės, net vienuoliu paliko, visai sugu- 
dėjęs. 


Gavęs žinią apie Trainaičio mirtį, Vaišvilka pabėgo iš 
vienuolyno ir, atvykęs į Lietuvą, pasiskelbė didžiuoju kuni- 
gaikščiu. Jo tėvo šalininkai iš pradžių buvo jį priėmę su 
džiaugsmu. Tačiau neužilgo Vaišvilka visus prieš save sukė- 
lė žiaurumu, žudydamas visus, kuriuos kuo nors įtardavo. 

Dar už gyvos tėvo galvos, valdydamas vadinamuosius 
Juoduosius Gudus su Slonimu ir Volkovisku, buvo pasižy- 
mėjęs kerštingu ir žiauriu būdu. Paskui liko vienuoliu, lyg 
atgailą darydamas už nusidėjimus. 

Dabar vėlei atsiliepė jam įgimta kraugerystė: žudė ir gala- 
va visus, ką tik įtardamas arba kas jam nepatikdavo, ypač 
Trainaičio ir Tautvilos giminaičius. Daumantas, Utenos ku- 
nigaikštis, pabėgo į Pliskuvą (Pskovą), kur paskui pagar- 
sėjo kaip sumanus ir drąsus to miesto valdovas. 

Matydamas aplink save vien neapykantą, Vaišvilka 
galop atsisakė nuo valdžios, pavedęs Lietuvą savo svainiui 
Švarnui, Danieliaus sūnui, o pats išvažiavo vėl į vienuolyną. 
Tuo būdu kai kurį laiką Lietuva buvo sujungta su Volynės 
ir Galičo kunigaikštijomis. 

Svarno brolis Levas, rūstaudamas ant Vaišvilkos, kad ne 
jam tasai pavedė Lietuvos kraštą, pasikvietė jį į savo sostinę 
Vladimirą į vaišes ir čia nužudė. Švarnas irgi neilgai tevaldė 
Lietuvą, greitu laiku miręs. 


LIETUVOS SUIRIMAS 


Vaišvilkai mirus, pasibaigė viešpataujanti didžiųjų kuni- 
gaikščių eilė. Lietuva, netekusi vienos valdančios galvos, 
suskyla į atskiras kunigaikštystes; josios vienybė bent trum- 
pam laikui išyra. Tasai laikotarpis Lietuvos istorijoje tamso- 
kas, nes daugel kunigaikščių vienkart pradeda valdyti. Jų 
veikalai maža tėra žinomi, ne visai iki šiolei išaiškinti. 

Po Vaišvilkos mirties kunigaikščiu buvęs pakeltas Švent- 
ragis, 96 metų senelis, kursai Vilnelės ir Neries santakoje 
įkūręs maldyklą. 

Toliau dar minimi vardai kunigaikščių — Gerimanto, Gili- 
ginio, Romundo, Trabo, Narimundo,-— apie kuriuos niekas 
tikrai pasakyti negalima. 

Be jų dar minimas Gerdenys, buvęs Polocko kunigaikščiu, 

Burkivydas, padaręs sutartį su Volynės kunigaikščiu Da- 
nieliaus Mstislovu. Žemaičių kunigaikštis Butegaidė gana 
sėkmingai kariavęs su kardininkais. 

Iš tų visų kunigaikščių tarpo ypač vienas pasižymėjo, 
plačiau pagarsėjęs ir, rodos, net visos Lietuvos kraštą pa- 
ėmęs valdyti į vienas rankas. Tai buvo Kernavės kunigaikš- 
tis Traidenis (1270— 1272). Buvo tai drąsus ir sumanus vy- 
ras, kursai vienas tais nelaimingais laikais gelbėjo Lietuvą 
nuo aplinkinių priešų, kai kiti kunigaikščiai vien tik vaidus 
tarpusavy kėlė. 

Jisai gana laimingai kariavo ir su kardininkais, ir su Voly- 
nės kunigaikščiais, ir du kartu su Lenkais, nueidamas iki 
Liublino ir Sandomiro. Kovodamas su pietų gudais, Traide- 
nis rūpinos Lietuvos pasienius apgyvendinti Prūsų išeiviais, 
kurie tuomet buvo iš naujo ginklą pakėlę prieš savo skriau- 
dėjus kryžiuočius, bet vieni neką tegalėjo įstengti. 

Sūduviai, artimiausioji Žemaičiams Prūsų šaka, išrinkę 
sau sumanų karui vadą Skumantą, pakėlė prieš kryžiuočius 
maištą ir nemaža jiems įkyrėjo, siaubė Kulmą, pasiekę net 
Marienburgą (Malburgą). Kryžiuočiai atkeršydami siunti- 
nėjo piktadarius, kurie degino sūduvių sodžius, Skumantas, 
iš visur suspaustas, turėjo galutinai pasiduoti ir patsai apsi- 
krikštijo. Sūduvių dauguma, nebepakeldami sunkaus jungo, 
persikėlė į Lietuvą, kur Traidenis jiems pavedė šalis apie 
Gardiną ir Slonimą. 

Tuo pačiu metu Traidenis kariavo laimingai su kardinin- 
kais, vieną kartą atsidūręs net Ezelio saloj. Traideniui ne- 
maža padėdavo kuršiai ir žiemgaliai, sukilę prieš kardinin- 
kus. Iš žiemgalių tarpo ypač pagarsėjo jų vadas Nameiksis, 
gudrus, sumanus ir drąsus vyras. 

Du kartu Traidenis labai sumušė kardininkus. Mūšy ties 
Akmene pats kardininkų magistras Receburgas su daugybe 
raitelių krito. Kad geriau atsigintų nuo lietuvių, kardininkai 
įkūrė ant Dauguvos kranto Dinaburgo pilį, kurios Traideniui 
nepasisekė sugriauti. Atvirame prieš Traidenį mūšy kardi- 
ninkai retai bedrįsdavo stoti. 

Kariavo Traidenis gana sėkmingai ir su totoriais, kuriuos 
Levas, Vaišvilką nužudęs ir bijodamas lietuvių keršto, buvo 
užsiuntęs ant Lietuvos. Totorių chanas Nogajus, talkinin- 
kaujant Ra donųjų Rusų kunigaikščiams, buvo užpuolęs 

Lietuvos dalį ir gana giliai įsiveržęs; tačiau buvo lietuvių 
galų gale sumuštas. Žemaičius toje kovoj vedęs kažin koks 
Sirputis. . 


VYTENIS. 1293—1316 


Traideniui mirus, kunigaikščių tarpe pradeda pasižymėti 
ypač Ariogalos kunigaikštis Liutavaras. Jo sūnus Vytenis 
jau paima į savo rankas visos Lietuvos valdžią ir pradeda 
vadintis didžiuoju kunigaikščiu. Nuo jo prasideda nauja 
viešpataujanti kunigaikščių giminė, kuri pasižymi veikliais 
ir labai sumaniais valdovais. Jiems valdant, Lietuva pasiekia 
aukščiausią savo galybės laipsnį ir stoja kaip lygi greta 
didžiausių Europos valstybių. 

Ištisas Vytenio viešpatavimas — tai nuolatinė kova su 
kryžiuočiais, kardininkais ir iš dalies su lenkais. Tiktai iš 
gudų pusės per visą Vytenio viešpatavimą buvo ramu; gudai 
dažnokai patys dalyvauja Vytenio žygiuose prieš vokiečių 
ordinus. Lietuvos siena su Gudais siekia tuomet Bugo upę, 
ir nėra tikros žinios, kada Brast ir Juodieji Rusai sugrįžo 
Lietuvai nuo Volynės kunigaikščių. Gudų šalys, tuomet pa- 
tekusios į sunkų totorių jungą, pradeda žiūrėti į lietuvius 
kaip į savo gelbėtojus ir noromis pasiduoda jų globai, kad 
pasiliuosuotų tuo būdu nuo totorių. 

Daugiausia Vytenis kariavo su vokiečių ordinais. Iki to 
laiko lietuviai dažniausiai kariaudavo su kardininkais; nuo 
kryžiuočių pusės juos skyrė dar nepavergta Prūsų dalis. Bet 
kai kryžiuočių ordinui pateko ir Sūduviai, o per Sembijos pa- 
marį abudu ordinu pasidavė sau rankas, prasideda kruvinos 
Vytenio ir jo įpėdinių kovos ne tik su kardininkais, bet ir su 
vakarų kryžiuočiais. 

Tose su kryžiuočiais kovose Vyteniui gana sekės, bet daž- 
niausiai viskas baigdavos pasiplėšimais grobio. Tos kovos 
eina juo tolyn, juo smarkyn. 

Kryžiuočiai buvo lietuviams baisesnis priešas negu kardi- 
ninkai; bet ir lietuviai tose kruvinose imtynėse pasirodė at- 
sparesni ir galingesni nekaip prūsai, kurių tarpe visados 
trūko vienybės. Tiesa, ir žemaičiai turėdami net iki 1444 m. 
atskirus savo kunigaikščius, ne visada tenorėdavo klausyti 

Vytenio ir kitų didžiųjų kunigaikščių, gindami savo autono- 
mijos (savivaldybės), bet vis dėlto, kilus didesniems pavo- 
jams, jungdavosi su Aukštąja Lietuva. 

Vyteniui viešpataujant, Žemaičių vakarai buvo patekę į 
kryžiuočių rankas ir mokėjo jiems duoklę. Kryžiuočiai jau 
buvo įšikūrę ten pilį, kur susitinka Nemunas su Dubysa, ir 
tos pilies komtūras (komendantas) Liebencelis per 5-ius 
metus valdė apylinkę. Bet kai žemaičiai pamėgino vokiečių 
jungo, pasikvietė Vytenį ir jojo padedami iššlavė kryžiuočius 
iš savo krašto. 

Kad pigiau būtų kovoti su Lietuva, ordinas steigė pasie- 
niais ir kitur pilių, kaip kad Tilžės, Ragainės, Skirsnemunės, 
kur buvo nuolatinės kareivių įgulos. Tačiau ir lietuviai dar 
daugiau pristatė Žemaičiuose ir ant Nemuno pilių, kaip 
antai: Junigėdą, Bisėnus, Kolainius, Medvėgalį, Puteniką, 
Antkaimį (Betygalą) ir kitas. 

Tose pilyse paskirtas tam tikras kareivių, apylinkės vyrų, 
būrys ėjo nuolatinę sargybą. Lietuvių pilys būdavo taip su- 
maniai įtaisomos ir ginamos, kad retai kada pasisekdavo 
kryžiuočiams į jas įsigriauti. Bet užtat apylinkės buvo be 
pasigailėjimo vokiečių deginamos ir naikinamos. 

Dėl nuolatinių užpuldinėjimų, ir kryžiuočių, ir lietuvių, 
dideli plotai tarp Prūsų ir Žemaičių pavirto tyrais, užaugo 
neįžengiamais miškais. Per tuos tyrus du keliu ėjo į Lietuvą: 
vienas panemunėmis ant Kauno, antras stačiai ant Gardino. 
Lietuviai, atkeršydami vokiečiams, siekdavo dažnai gilokai į 
Prūsus, net iki Kulmos ir Varmijos kraštų. 

Ypač pasunkėjo lietuviams kovos su kryžiuočiais, kai didy- 
sis jų magistras iš Venecijos galutinai persikėlė į Prūsus ir 
apsirinko sau buveinę Marienburge, o turėdamas galybę 
surinktų turtų, jų negailėdamas, samdėsi visur kareivių ir 
priiminėjo raitelius vienuolius, nežiūrėdamas jų doros. 

Vyteniui ypač nepasisekė 1311 metais žygis į tolimą Var- 
mijos šalį. Su dideliu grobiu grįždamas, Vytenis neatsargiai 
apsistojo arti savo sienos tyruose atsilsėti ir dievams aukoti, 
manydamas, kad užpakaly iškirsti ir ant kelio užversti me- 
džiai užtenkamai jį giną nuo netikėto kryžiuočių užpuolimo. 
Vokiečiai netikėtai užpuolė iš šono, atėmė visą grobį ir sa- 
vuosius į nelaisvę varomus žmones (apie 1400), baisiai 
sumušė lietuvių kariuomenę. Pats Vytenis vos beišspruko, 

sužeistas į galvą. Daugiau kaip 2800 žirgų pateko į priešo 
rankas. 

Kyžiuočių džiaugsmas buvo neapsakomas. Per amžius tai 
pergalei atminti Torne buvo Tuomet įsteigtas moterų vie- 
nuolynas. 

Kovos su kardininkais. Artimiausi Žemaičių kaimynai — 
kuršiai ir Dauguvos kairėsės pusės žiemgaliai kai kurį laiką 
priklausė Lietuvos kunigaikščiams. Bet kardininkai, apėmę 
latgalius ir dešinės pusės žiemgalius, ėmė spausti pietų žiem- 
galius ir kuršius. Vyteniui viešpataujant, bėgdami nuo vokie- 
čių jungo, daugelis kuršių ir žiemgalių persikėlė į Žemaičius 
ir čia susiliejo su vietos gyventojais. Kurie pasiliko savo 
šaly, buvo priversti vokiečiams pasiduoti ir apsikrikštyti. 

Kariaudamas su kryžiuočiais, Vytenis kariavo ir su kardi- 
ninkais, gelbėdamas kuršius ir žiemgalius, o tose kovose su 
kardininkais netikėtai rado talkininką — patį Rygos arki- 
vyskupą. 

Jau nuo pat įsikūrimo kardininkų ordino prasidėjo ginčai 
tarp ordino magistro, kurio rankose buvo pasaulinė valdžia, 
ir tarp Rygos arkivyskupo, kuriam priklausė Rygos miestas, 
jo apylinkės ir kiti vyskupai su savo bažnytinėmis žemėmis 
(beneficijomis). Magistras stengėsi, kad jo klausytų ir pats 
arkivyskupas. Tasai, gindamas savo teises, šaukėsi didžiojo 
Lietuvos kunigaikščio pagalbos. 

1294 metais kardininkų magistras, užpuolęs iš pasalų 
arkivyskupą, pasodino jį į kalėjimą, kur tasai ir mirė. Jo 
įpėdinis padarė sutartį su Vyteniu, ir tasai, susijungęs su 
Rygos piliečiais, užpuolė kardininkus ir juos po ilgos kovos 
sumušė pamary. Žuvo ir pats magistras Brunas ir daugel 
vienuolių raitelių. 

Vaidai tarp kardininkų ir Rygos arkivyskupo 1305 m. vėl 
iškilo. Arkivyskupas pasitelkė Vytenį, kardininkai danus. 
Negana to — arkivyskupas skundėsi papai, paskelbdamas 
visas ordino nedorybes,— kad jie išpjovę žiemgalių ir latga- 
lių diduomenę, o jų valsčius ir turtus pasisavinę, kad jie 
neleidžią kunigams mokyti gyventojų šventojo tikėjimo, 
nenorėdami nustoti kariavimo priežasties, kad dėl Lietuvai 
daromų skriaudų ir Mindaugas buvęs priverstas sutraukyti 
su jais sutartį ir pakelti ginklą prieš skriaudėjus. 

Šv. tėvas paskelbė ordinui dvasišką bausmę — interdiktą 

(1309 m.). Tačiau kardininkai, įsivyravę ir turėdami galingą 
kumštį, maža teatbojo papos bausmių, o jei kiek teisinos, tai 
tik tam, kad nenustotų Europoje gero vardo ir jos paramos, 
ištikus reikalui. 

Vytenio mirtis. Vytenis kariavo ir su Lenkais. Jau už gyvos 
savo tėvo galvos jisai su kardu žygiavo į Lenkus. Palikęs di- 
džiuoju kunigaikščiu, Vytenis dar septynius sykius ėjo į 
Lenkus, pasiekdamas kai kada Kalyšų, Lenčicą, Sieradzą ir 
grįždamas su dideliu grobiu. Lenkai nedrįso jam kelią užsto- 
ti, nes susiskaldę tuomet mažomis kunigaikštystėmis, buvo 
patys silpni. 

Pasimirė Vytenis 1316 m. kely, grįždamas nuo Skirsnemu- 
nės pilies, kurią kryžiuočiai buvo neseniai įkūrę. Pradžioj 
vokiečiams nesisekė pastatyti tos pilies. Vytenio pasiųstas 
karvedys Surminas sudegino kryžiuočių laivus su visa pri- 
rengta medžiaga ir daug vokiečių nuskandino Nemuno vilny- 
se. Bet vėliau ordinui pasisekė pastatyti pilis, kurios ir pats 
Vytenis nebeįveikė sugriauti. 


LIETUVOS GALYBĖ 
GEDIMINAS. 1316—1341 


Lietuva jau buvo turėjusi garsius ir sumanius karvedžius; 
bet tikru valstybės valdovu ir tvarkytoju buvo pirmasis Ge- 
diminas, Vytenio brolis. Nuo jo prasideda Lietuvos galybė, 
kuri augte auga prie jo sumanių įpėdinių, o Vytautui valdant, 
pasiekia aukščiausią laipsnį. Gediminas ne tiktai nenustojo 
nė mažiausio savo karalystės ploto, bet dar ją žymiai padi- 
dino plačiais gudų kraštais. 

Viduje Gediminas taip sutvarkė Lietuvą, kad atskiros 
jos dalys sudarė tvirtą vienetą. Tiesa, kai kurias karalystės 
šalis jis pavesdavo valdyti ar savo sūnums, ar vietiniams ku- 
nigaikščiams; tačiau jų valdžia buvo gana apribota; turėjo 
visur klausyti didžiojo kunigaikščio ir buvo laikomi jo vieti- 
ninkais. Nei Gediminui viešpataujant, nei įojo sūnums, Lie- 
tuva nebuvo taip susiskirsčiusi į dalis kaip gudų šalys. Lie- 
tuvos kunigaikščiai, net vesdami ar savo dukteris išleisdami, 
turėdavo klausti didžiojo kunigaikščio patarimo. 

Lietuva, viešpataujant Gediminui, randasi tvirta savo 
vienybe, pavojinga savo kaimynams patvaria kariuomene, 
garsi Europoje savo pergalėmis. Tiesa, baisiausias jos prie- 
šas — kryžiuočiai ir kardininkai — po vienu didžiuoju ma- 
gistru susijungę ir tvirtai įsigyvenę užimtose šalyse, — augo 
irgi savo galybe, o maža besirūpindami krikščionių tikėjimo 
platinimu, turėjo omeny bemaž tik politikos siekius. 

Prisiplėšę turtų, turėdami užtenkamai samdytos kariuo- 
menės ir nemaža savanorių, pristatę mūro tvirtovių ir mies- 
tų, suspaudę Lietuvą iš dviejų pusių, vokiečių ordinai buvo 
labai pavojingas Lietuvai priešas, ir reikėjo jai įtempti visos 
jėgos, norint prieš jį atsispirti. Tik Gedimino ir jo gabių įpė- 

dinių patvarumo dėka Lietuva garbingai išliko iš kruvinų 
imtynių su kryžiuočiais ir kardininkais, jų neperblokšta. 

Matydamas, kad kryžiuočiai vis auga į didesnę galybę, 
Gediminas suprato, kad vieniems lietuviams bus sunku jie 
atremti. Todėl viena, jisai didina savo karalystę, prijung- 
damas sau Gudų kraštus; antra, mėgina susitarti su Lenkais 
prieš bendrą priešą; o kad atimtų ordinui kariavimo priežastį 
(pretekstą), rašo į Romą papai, norįs priimti krikštą. 
Be to, Gediminas rūpinos ir lietuvių apšvietimu, kvies- 
damas iš Vakarų Europos amatininkų, pramoninkų ir pirk- 
lių, apsiimdamas juos globoti. 

Prijungęs prie Lietuvos antra tiek Gudų kraštų, Gedimi- 
nas pradeda vadintis Lietuvių ir Gudų karaliumi. Jeigu dar 
paminėsime jam viešpataujant Vilniaus sostinės įkūrimą, tai 
ir bus svarbiausieji to valdovo darbai ir nuopelnai. 

Pirmieji Gedimino žingsniai. Paskutiniais Vytenio vieš- 
patavimo laikais Lucko kunigaikštis Levas buvo užėmęs 
Drohičiną ir Brestą. Gediminas buvo pasiųstas jo iš ten iš- 
vyti. Toje kovoje Levas gavo galą, ir Gediminas paėmė val- 
dyti jojo šalį. Čia gavo žinią apie brolio mirtį ir pasiskubino 
į Lietuvą užimti Lietuvos valdovo sostą. 

Tuo tarpu kryžiuočiai, sužinoję apie Vytenio mirtį, pasi- 
ryžo tuo pasinaudoti; įpuolė į Žemaičius, sudegino Bisenės 
pilį ir baisiai nusiaubė visą šalį. Gediminas, apie tai sužino- 
jęs, išėjo prieš juos su kariuomene, liepęs Gardino pilies 
komendantui užeiti vokiečiams iš šono. Kryžiuočius vedė 
marčelga. 

Kova įvyko ties Žeimiais, kur vokiečiai buvo baisiai su- 
mušti. Čia toje kovoje pirmą kartą, kaipo Gedimino karve- 
dys, minimas Goštautas. Išlikusiems mūšy priešams žemai- 
čiai užvertė kelius medžiais. Pats marčelga gavo galą, o že- 
maičiai sugavę garsų kryžiuotį Gerardą Rūdeną ir gyvą 
sudeginę, aukodami dievaičiams. Po to nuopuolio didysis 
kryžiuočių magistras Frier'as dvejiems metams padaręs su 
Gediminu paliaubas. 

Susirašinėjimas su Roma dėl krikšto. Gediminas gerai 
žinojo, kad taika su kryžiuočiais ilgai nepatvers; tuo tarpu 
visa Lietuvos šalis dėl nesiliaujamų kovų Vyteniui viešpa- 
taujant buvo baisiai nuvargusi. Reikėjo jai parūpinti patva- 
resnę ramybę jos vidui sutvarkyti. Todėl Gediminas sumanė 

atimti vokiečių ordinams patį pretekstą užpuldinėti Lietuvą 
kaipo pagonių šalį. 

Šviesus ir išmintingas valdovas Gediminas gal būti su- 
prato, kad stabmeldiškas lietuvių tikėjimas, iš visur apsup- 
tas krikščionių, vis tiek ilgai neišsilaikys. Patariamas Rygos 
arkivyskupo, jam labai palankaus Prodrikio Lobenstato, 
kurs kaip tik tuomet varė bylą Romoje su vokiečių ordinu, 
siunčia Gediminas du raštu (1322 ir 1323 m.) papai Jonui 
XXII, skųsdamasis ant kryžiuočių ir išreikšdamas norą atsi- 
duoti jo globai. 

„Šventasis tėve,— rašo Gediminas, — mes ne dėl to ka- 
riaujame prieš krikščionis, kad neapkęstumėme krikščioniš- 
ko tikėjimo, bet ginamės nuo baisių kryžiuočių neteisybių. 
Štai dėl jųjų nedorybių ir persekiojimų karalius Mindaugas 
buvo priverstas išsižadėti tikėjimo, mano pirmtakūnas Vyte- 
nis veltui kvietė į Lietuvą krikščionių kunigus, pavesdamas 
jiems savo krašte bažnyčią: kunigų kryžiuočiai nepraleido 
ir bažnyčią sudegino“. Skųsdamasis kryžiuočiais, Gedimi- 
nas meldžia juos sudrausti ir pasižada klausyti papos, kaip 
ir kiti krikščionių karaliai klauso. 

Tuo pačiu (1323) metu siunčia Gediminas raštus į Sakso- 
niją ir Sileziją, kviesdamas pranciškonų ir dominikonų kuni- 
gų, kad atvyktų į Lietuvą šviesti žmonių, pranešdamas, kad 
dvi katalikų bažnyčios pastatytos Vilniuje, o viena Nauja- 
pily. Keletą kunigų vienuolių tikrai atvyko į Lietuvą. 

Kryžiuočiai, sužinoję apie Gedimino raštus, pasiųstus į 
Romą, ėmė nerimastauti. Patsai didysis magistras Karolis 
Beffartas nuvyko į Romą, kad perkalbėtų papą Gedimino 
priekaištus esant neteisius ir pasižadėjimą krikštytis veid- 
mainišką. 

Papa, nežinodamas, kas bemanyti, pažadėjo atsiųsti vy- 
rų vietoje reikalo ištirti; tuo tarpu uždraudė užpuldinėti ir 
naikinti Lietuvą. Tačiau kryžiuočiai, nepaisydami papos 
draudimo, paskelbė kryžiaus karą ir ėmė siaubti Žemai- 
čius. 

Gediminas, pamatęs ir papą negalint kryžiuočių sudrausti, 
kad Lietuvos neužpuldinėtų, labai įpyko. Todėl, kai papos 
pasiuntiniai atvyko į Rygą, o iš čia į Vilnių, nors Gediminas 
priėmė juos iškilmingai, sėdėdamas ant sosto, stovint aplink 
dvylikai senatorių, bet krikštą priimti patsai atsisakė, nors 

pareiškė pranciškonams ir dominikonams leidžiąs laisvai 
Lietuvoje gyventi ir skelbti krikščionišką tikėjimą. 

Prie tokio Gedimino atsakymo prisidėjo ir kitokių aplin- 
kybių: Gedimino pasiuntinius į Rygą kardininkai kely sugavę 
ir Ašerodės pily nugalavę. Žemaičiai, sužinoję apic išleistus 
į Romą Gedimino raštus ir jo pareikštą norą apsikrikštyti, 
dargi pačių vokiečių pakurstyti, pradėjo prieš jį šiauštis. 
Kadangi Gedimino valstybėje buvo jau daug gudų stačia- 
tikių, tai ir tiems Lietuvos karaliaus sumanymas pasiduoti 
Romos papos globai buvo nemalonus ir galėjo sukelti nepa- 
sitenkinimą. 

Taigi dėl šitų priežasčių Gediminas pasiuntė į Rygą savo 
rūmų vyrą Šilgalį, kursai Gedimino vardu papos pasiunti- 
niams pareiškė, kad kryžiuočiams rūpi ne Dievo žodis skelbti 
lietuvių tarpe, bet vien tik Lietuva pavergti. Todėl Lietu- 
vos karalius atsisakąs nuo savo pasižadėjimo. 

Papos pasiuntiniai vis dėlto, matyti, nebuvo nustoję vilties, 
kad Gediminas ilgainiui gali apsikrikštyti išnykus kliūtims; 
todėl jie įsakė ordino vienuoliams per ketverius metus gy- 
venti santaikoj su Gediminu. 

Tačiau kardininkai to paliepimo nepaklausė. Susitarę su 
Naugardu, užpuolė Rygos arkivyskupą ir ėmė siaubti Lietu- 
vą. Tuomet Rygos arkivyskupas atskyrė vokiečių ordiną nuo 
Bažnyčios, jį iškeikdamas (1325 m.) ir viešai paskelbdamas, 
kad savo nedoru pasielgimu kardininkai sulaikę Gediminą 
priimti katalikų tikėjimą. 

Atkeršydamas kardininkams ir užtardamas arkivyskupą, 
Gediminas su didele kariuomene persikėlė per Dauguvą ir 
smarkiai sunaikino Livoniją, o Dinamundės pilį sudegino. 
Tačiau Gediminui sugrįžus namo, kardininkų magistras 
apsiautė Rygą ir privertė arkivyskupą atsisakyti nuo sutar- 
ties su Gediminu. 

Galų gale ordino magistras padarė su Gediminu dešimčiai 
metų taikos sutartį ir iki jo gyvos galvos maždaug jos 
laikėsi. 

Rūpinimasis apšvietimu. Gediminas rašė laiškus ne tiktai 
papai, rūpindamasis apšviesti tautą dvasiškai. Jisai leido 
laiškus į garsesnius pramonės ir prekybos miestus; kaip tai 
Liubeką, Rostoką, Štetiną, Gotlandą, kviesdamas į Lietuvą 
mūrininkų, siuvėjų, kurpių, kalvių, dailidžių, pirklių ir kito 

amato žmonių, pažadėdamas juos globoti ir atleisti nuo 
muito bei kitų mokesčių. 

Kiek galima manyti iš pilkalnių iškasenų, žemė Lietuvoje 
buvo išgyvenama bent ne menkiau kaip kad kaimynų tautų; 
pramonė, amatai ir prekyba irgi buvo nekiek atsilikę nuo 
Vakarų Europos. Bet Gediminui, perkėlus savo sostinę iš 
Kernavės į Trakus, o paskui į Vilnių, labai rūpėjo šią naują 
savo buveinę veikiau praplatinti, padidinti ir apgyvendinti. 
Todėl ir kvietė iš visur gyventojų, ypač amato žmonių, duo- 
damas jiems dovanai žemės ir suteikdamas pašalpas. 


Apie Vilniaus įkūrimą taip sako senų padavimas. Vieną 
kartą, medžiodamas su savo bajorais Panerių kalnuose, 
Gediminas ilgai gainiojęs ir galų gale užmušęs nepaprastai 
gražų taurą. Būdamas pavargęs, negrįžęs tą vakarą į Tra- 
kus, bet ten pat kalnuose apsinakvojęs. Čia ant balno galvą 
paguldęs ir sapnavęs geležinį vilką, kursai žiūrėdamas į ka- 
ralių, kalęs dantimis; jo vidury dar buvę 100 kitų vilkų. Šitie 
taip baisiai staugę, jog girios ir tyrai skambėję. 

Patsai negalėdamas to sapno sau išaiškinti, pasivadinęs 
Gediminas aukščiausiąjį kunigą Lizdeiką, dėl to taip pava- 
dintą, kad kūdikiu buvo rastas erelio lizde. Lizdeika šit kaip 
sapną išaiškinęs: sapnas reiškiąs laimę, šarvuotasis vil- 
kas — galingą miestą su pilaitėmis, kurį šviesusis karalius 
turįs čia įkurti. To miesto sostinės garsas pasieksiąs toli- 
miausias pasaulio šalis. Toks sapno aiškinimas Gediminui 
patikęs ir jisai čia, Neries ir Vilnelės santakoje, perkėlęs iš 
Trakų savo buveinę, kurią pavadinęs Vilniumi (1322 m.). 

Kai Gedimino piliai kasta pamatai, norint, kad jos niekas 
nepajėgtų išgriauti, nutarta dėti tvirčiausį kertinį akmenį. 
Kunigai vaidilos pataria padėti po pamatu jaunikaitį, kurį 
tikra motina paaukotų. Paskelbus tokią dievų valią, atsirado 
Lietuvoj motina, kuri aukojo savo vienturtį sūnų. Sūnus irgi 
sutikęs pasiaukoti, jei vaidilos prirodysią, tokia esanti dievų 
valia, o prirodysią, atspėdami mįslę, kas pasauly saldžiau- 
sias, kiečiausias ir lengviausias. „Saldžiausias,— atsakė 
vaidiios,— medus, kiečiausias — akmuo, lengviausias — 
pūkai“. „Ne,— tarė jaunikaitis, — vaidilos mįslės neatspėjo, 
tai jie ir nežino tikros dievų valios; nesą jam irgi reikalo be 
dievų valios pasiaukoti. Saldžiausias — miegas, lengviau- 

sias — kūdikis motinai ant rankų, kiečiausi — ta jo motinos 
širdis, kuri sūnų mirčiai aukoja“. 

Tada vaidilos paskelbė, kad po kertiniu akmeniu reikią pa- 
dėti nekalta vienturtė mergaitė, kuri pati pasiaukotų. Atsi- 
rado tokia mergaitė, rūtomis vainikuota. Bet kai ritino akme- 
nį į duobę, kur stovėjo nekalta mergaitė, laikanti rankoj 
gėles, tai akmuo teužgavo gėles ir, iš rankų išmušęs, prislė- 
gė. Pati mergaitė išliko gyva. 

Santykiai su Gudais. Gediminas nemaža prie Lietuvos 
prijungė Gudų žemės, ne tiek ginklo užkariaudamas, kiek 
ramiu būdu paimdamas valdyti per susigiminiavimą. Gudų 
žemės buvo tuomet suskilusios į daugybę mažų kunigaikšti- 
jų ir, patekusios į totorių jungą, mielai pasiduodavo Lietuvos 
globai, kad išvengtų totorių priespaudos. 

Pliskuviečiai (Pskovas), kardininkų spaudžiami, du kar- 
tu šaukėsi Gedimino pagalbos, jos negaudami iš didžiojo 
Naugardo. Gediminas pasiuntė jiems Dovydą Daumantaitį, 
Gardino komendantą, kursai, pergalėjęs kardininką, pasiekė 
net Revelį ir persivarė apie 5000 vokiečių belaisvių. 

Tvėrės kunigaikštis Aleksandras, bėgdamas nuo totorių 
chano Uzbeko, ieškojo prieglaudos irgi pas Gediminą. 

Gedimino sūnų Narimantą pasirinko sau apgynėju didysis 
Naugardas, pavedęs įam 1333 m. valdyti Ladogą, Ižorą ir 
Kareliją. Valdydamas tą kraštą Naugardo vardu, Nariman- 
tas buvo sumanęs visai nusikratyti Naugardo globos ir sa- 
vaimingai tvarkytis; bet tatai jam nepasisekė. Paskui gavo 
valdyti Turovą ir Pinską. 

Gedimino duktė Aigustė ištekėjo už Simano lvanaičio, 
didžiojo Maskvos kunigaikščio. Gedimino sūnus Algirdas 
vedė sau žmoną Mariją, Vitebsko kunigaikštytę, ir paliko 
Vitebsko valdytoju. Vladimiro miestas su Volyne pateko 
Gediminui, kai jojo sūnus Liubartas vedė vienatinę tos ša- 
lies kunigaikštytę. 

Gediminui valdant, Lietuvai priklausė Juodieji Gudai, 
Minskas, Pinskas, Vitebskas, Turovo kunigaikštija, Brasta, 
Kobrinas, Drohičinas, Mielnikas, Kamenecas, Vladimiras. 
Kai dėl Kijevo, tai vieni griežtai sako, kad Gediminas įį 
paėmęs valdyti 1333 m. kartu su Ovruču ir Žitomiru; kiti 
rašo, kad Kijevas Lietuvai galutinai patekęs, tik viešpatau- 
jant Algirdui. 

Santykiai su Lenkais. Valdant Gediminui kaimyniški san- 
tykiai su Lenkais pagerėjo. Jau Mozūrų kunigaikštis sau 
žmoną paėmė Gedimino dukterį Danutę. Tačiau dar svarbes- 
nis buvo jo susigiminiavimas su Lenkų karaliumi Vladislovu 
Lokietka (Alkūnėle), kursai, norėdamas nuo kryžiuočių atsi- 
imti užgriebtą Kulmą ir ieškodamas sau talkininkų, atleido 
pasiuntinius į Vilnių (1325 m.) sutarčiai padaryti prieš 
vokiečių ordiną, o tai sutarčiai patvirtinti meldė Gedimino 
dukters Aldonos savo sūnui Kazimierui už moterį. Gedimi- 
nas priėmė pasiuntinius su didžia iškilme ir, juos pavaišinęs, 
atleido Aldoną, o su ja paleido iš nelaisvės 24000 lenkų, per 
karus paimtų į nelaisvę. Aldona per krikštą gavo Onos 
vardą. 

Karai su kryžiuočiais. Susitaręs su Lenkų karaliumi Vla- 
dislovu, Gediminas kitais metais (1326) pasiuntė Gardino 
komendantą Dovydą su 10000 stiprios raitarijos, kuri drauge 
su lenkais, persikėlusi per Vyslą, baisiai nuteriojo Branden- 
burgą. Antrais metais lietuviai, vadovaujant Gedimino sūnui 
Algirdui, pasiekė net Magdeburgo miestą, nusiaubė Frank- 
furtą ir grįžo su didžiu grobiu, o kryžiuočiai neišdrįso jiems 
kelio užstoti, neturėdami tuomet atvykstančių iš Europos 
svečių. ; 

Bet itin skaudūs vokiečiams buvo 1331 m., kai lietuviai su 
lenkais ties Pulaucais kryžiuočiams baisų smūgį uždavė. 
Garsas apie tą kryžiuočiams nelaimingą mūšį pasklido po 
visą Europą. Bet Vladislovo sūnus Kazimieras (1343 m.), 
vengrams nenorint su lietuviais pagonimis bendrauti, greit 
susitaikino su ordinu, neatsiėmęs tų žemių, dėl kurių jo tėvas 
buvo pradėjęs karą. Per tatai ir Gediminui kovoti su kryžiuo- 
čiais pasidarė sunkiau. 

Visi kryžiuočių su lietuviais karai, Gediminui viešpatau- 
jant, vargiai begalima apsakyti. Kariaujama buvo nuolatos. 
Vien didžiųjų karų, vadinamųjų kryžiaus karais, kryžiuočių 
pradėtų, skaitoma penki. Už juos Gediminas irgi lygiai atsi- 
mokėdavo. 

Vienas iš tų kryžiaus karų ypatingai įgarsino lietuvių 
vardą nepaprastu drąsos ir pasiaukojimo garsu. Buvo tai 
1336 m. Kryžiuočiams atvyko iš Vokietijos galybė svečių 
maldininkų. D. magistras, surengęs stiprią kariuomenę, ne- 
tikėtai įsiveržė į Lietuvą ir apstojo Pilėnų, arba Punios, pilį 

ant Nemuno kranto (netoli Alytaus). Į pilį subėgo apylinkės 
gyventojai, ieškodami uždangos nuo baisaus priešo. Pilies 
komendantu buvo Margis, kursai vos 4000 ginkluotų vyrų 
teturėjo, o geležim apkaltų vokiečių apstojo 20000. Vokiečiai 
dieną naktį pilies sienas ardė tam tikrais muštuvais taranais, 
akmenis ir strėles kaip krušą į pilį berdami. 

Lietuviai gynėsi kaip liūtai, bet kai kryžiuočiai padegė 
pilį, Margis pamatė, kad nėra jokios vilties apsiginti. Gedi- 
minas ateiti skubiai į pagalbą negalėjo. Tuomet buvo nutar- 
ta geriau visiems žūti, negu vokiečiams į verguvę pasiduoti. 
Buvo sukrautas didžiausias laužas, sunešti visi turtai ir gė- 
rybės, sukurta ir kunigų vaidilų pašvęsta didžiausia ugnis. 
Lietuviai susitarę vieni kitus kapojosi, turtus mėtė į ugnį ir 
patys į ją šoko, kad gyvi priešams nepatektų į rankas. 

Vokiečiai stebėjos, kad niekas negesina ugnies ir kad 
lietuviai nustojo ginti sienas. Pradėjo grūstis į degančią pilį. 
Vienas Margis užstojo jiems kelią, idant tuo tarpu suspėtų 
visi pasiaukoti dievams, sušokdami į ugnį. 

Galop ir patsai Margis nusižudė. Kryžiuočiai, įsigrūdę 
į pilį, pamatė ant aukštų papėdžių sėdinčią, šventais drabu- 
žiais apsitaisiusią kunigę su kirviu rankoje. Kai jie prisiar- 
tino, ji paskutiniam kareiviui nukirto galvą ir pati nušoko į 
ugnį. Šiurpulys apėmė kryžiuočius, ir jie nebedrįso giliau 
besiskverbti į Lietuvą. Bėgo namon ir savo metraščiuose 
įrašė tokį nepaprastą pasakojimą. 

Gediminui jau gerokai pasenus, jo viešpatavimo pabaigoje 
kryžiuočiams pasisekė bent kiek giliau įsiskverbti į Lietuvą, 
ir jie pastatė ant Nemuno Bajerburgo tvirtovę ir antrąją, 
Marienburgą, Nemuno ir Dubysos santakoje. Bet sunku 
buvo vokiečiams ginti taip giliai įsikišusias į Lietuvos šalį 
pilis, ir jos, rodos, didesnės svarbos neturėjo. 

Gedimino mirtis. Gediminas žuvo ties Bajerburgo pilimi 
(Veliuonoje), į kurią jisai buvo mėginęs įsilaužti. Netikėtai 
kryžiuočių apsuptas, norėjo persimušti per jųjų grandines, 
bet buvo pašautas per pečius iš šautuvo, kurie pirmą kartą 
buvo pradėti tuomet vartoti. 

Gediminui mirus, pasiliko jo brolis Voina, kurs valdė Po- 
locko kunigaikštiją, ir septyni sūnūs: Manvydas valdė Ker- 
navę ir Slonimą, Narimantas — Turovą ir Pinską, Algir- 
das — Krėvą ir Vitebską, Kęstutis — Žemaičius, Trakus ir 

Gardiną, Karijotas — Naujapilį ir Volkoviską, Liubartas — 
Volynės šiaurę su Lucku. Jauniausiasis Gedimino sūnus 
Jaunutis gyveno Vilniuje prie tėvo. 


JAUNUTIS. 1341—1345 


Gediminas dar prieš mirtį paskirstė valdyti atskiras šalis 
savo sūnums; tik jie privalė jo klausyti ir, didesniam pavojui 
atsiradus, stoti iš vieno prieš bendra priešą. Vienas Jaunutis, 
būdamas prie tėvo, neturėjo savo dalies. Tėvas dar gyvas 
pareiškė norą jam palikti Lietuvos centrą — Vilnių, Ašmeną, 
Ukmergę, Braclavą ir tuo pačiu paskirti savo brolių viršinin- 
ku. Tėvui mirus, niekas iš Jaunučio brolių neprieštaravo tam 
tėvo norui. Jaunutis per ketverius metus vyriausiojo Lietu- 
vos valdovo bent vardą dėvėjo; nors tikrai sakant visi broliai 
elgėsi savarankiškai, kaip kuriam pareidavo, nesiklausdami 
Jaunučio. Tasai, būdamas jaunesnių metų už kitus, nepasi- 
žymėjo dargi ir sumanumu. 

Taip antai, vyriausiasis brolis Manvydas kariavo su kry- 
žiuočiais, užpuolusiais Žemaičius, juos pergalėjo ir su ma- 
gistru padarė sutartį, po kuria pasirašė Algirdas ir Kęstu- 
tis. Jaunutis čia nedalyvavo. 

Liubartas susipyko su Lenkų karaliumi Kazimieru dėl Ha- 
ličo. Liubartui čia talkininkavo Kęstutis, Jaunutis visai nesi- 
kišo į tuos dalykus. 

Kestutis padarė vienas sutartį su Anglais dėl prekybos. 
Prekių sandėliu buvo paskirta Palangos uostas, kursai, 
matyt, dar nebuvo patekęs į vokiečių rankas. 

Algirdas 1341 m. ėjo kariauti į Možaiską, o antrais metais 
drauge su Kestučiu, gelbėdami kardininkų užpuitą Pliskuvą, 
baisiai nusiaubė Livoniją ir buvo sukėlę prieš ordiną igau- 
nius (estus), latgalius ir kuršius. 

Kryžiuočiai, pasergėję, kad tarp Lietuvos kunigaikščių 
nėra tikros jungės, sumanė tuo pasinaudoti. Pirmų pirmiau- 
sia susitaikino su Lenkų karaliumi Kazimieru. Paskui nuo 
Danų karaliaus gavo sau Revelį su visa Estija; atnaujino 
Bajerburgo ir Marienburgo tvirtoves, Jurbarke naujai įren- 
gė ir pradėjo rinkti savanorius, kviesdami iš Europos sve- 
čius į karą prieš Lietuvą. 

Maiydami savo kraštui didį pavojų ir suprasdami Jau- 
nutį esant per daug silpną, kad pajėgtų apginti Lietuvą, 
Algirdas ir Kęstutis nutarė iškelti jį iš Vilniaus ir patiems 
paimti į savo rankas visos Lietuvos vairą. Kęstutis šieno 
vežimuose įveždino savo kareivius į Vilnių ir užėmė aukš- 
tąją ir žemąją pilį. Atvyko iš Krėvės Algirdas, ir buvo aps- 
kelbtas vyriausiu Lietuvos valdovu arba karaliumi, kurio 
turėjo klausyti visi broliai. Kęstutis apsiėmė jam visur pa- 
dėti; ką abudu užkariaus, dalytis pusiau. 

Jaunučiui už Vilnių pavedė valdyti Zaslavlio kraštą su 
Minsku. 


ALGIRDAS IR KESTUTIS. 1345—1377 


Jydviejų būdas. Algirdas ir Kęstutis buvo gabiausi Ge- 
dimino sūnūs; pirmasis — kaip sumanus tvarkytojas ir 
valdovas, antrasis — kaip drąsus ir akylas vadas kovose. 
Abudu duoda gražiausį pavyzdį broliškos sutarties ir mei- 
lės. Vienas antrą šelpdami ir iš vieno eidami, juodu ne tiktai 
kad nenustojo nė vieno žemės sklypelio, tėvo palikto, bet 
dar ją praplatino. 

Algirdui viešpataujant, Lietuvos priešų skaičius žymiai 
padidėjo: nesakant apie kryžiuočius ir kardininkus, am- 
žinus lietuvių priešus, Lietuva tame laikotarpy susiremia 
su Lenkais dėl Galicijos ir vakarinės Volynės. Totoriai pa- 
junta, kad lietuviai vis daugiau atima Gudų krašto iš po 
jų rankų, ir susirėmimas su jais liekti neišvengiamas. Au- 
ganti didžioji Maskvos kunigaikštija irgi pradeda varžytis 
su Lietuva dėl pirmenybės ir dėl pasienio plotų. 

Kad tose apystovose, varžytinėse Lietuva liktų pergalė- 
tojas, reikėjo jai nepaprastai gabių ir sumanių valdovų. 
Algirdas ir Kestutis, vienas kitą papildydami, kaip tik ir 
buvo tokiais vadais, kokių reikalavo rimtos apystovos. 

Apie Algirdą anų laikų metraščiai pasakoja, kad jisai 
neapkentęs nei vyno, nei stipro midaus, nei puotų, o kai 
kiti gerdavę ir linksmindavosi, jisai tardavęsis su išmintin- 
gais vyrais ir rymodamas mąstydavęs, kaip savo Lietuvą 
praplatinti ir sustiprinti. Nors miręs ir palaidotas stabmel- 

džiu, tačiau krikščionių nepersekiojęs. Elgęsis su visais 
maloniai ir mandagiai. 

Pirmąją žmoną vedęs iš Vitebsko kunigaikštytę Marę, 
o jai mirus antrąją Julijoną, Tverės kunigaikštytę. Buvęs 
bent kiek surusėjęs, bet vis dėlto prie dvaro, Algirdui per- 
sikėlus iš Vitebsko į Vilnių, lietuvių kalba viešpatavusi. 

Rengdamasis į karą ar ką kitą sumanęs, nemėgdavęs 
Algirdas niekam apie tai iš anksto pasakoti, viską savy 
paslėpdamas. Savo valdžią ir autoritą (orumą) tarp kuni- 
gaikščių mokėjęs aukštai laikyti, pasižymėjęs išmintimi ir 
tvirtu, rimtu būdu. 

Kiek Algirdas buvo gudrus valdovas, tiek Kęstutis su- 
manus karo vadas. Užaugęs ir pasenęs tarp lietuvių ir 
žemaičių, jisai buvo daugiausia jų mylimas. Jo vardas iki 
šiolei tebėra minimas liaudies dainose. Žmoną sau vedė 
Birutę Vidimantaitę, žemaičių bajoro dukterį, buvusią Pa- 
langoje vaidelutę prie Praurimės ugnies. 

Visas Kęstučio gyvenimas nuėjo nuolatinėse kovose Su 
kryžiuočiais, su kuriais daugiausia jisai vienas ir tekariavo, 
tik svarbesniuose atsitikimuose pasitelkdamas savo brolį 
Algirdą. Du sykiu patekęs į nelaisvę vokiečiams ir vieną 
kartą lenkams, Kęstutis visados mokėdavo pasprukti iš 
sunkiausių pinklių. Tasai gal per didelis pasitikėjimas savo 
sumanumu ir privedė galop prie tragingos jo mirties Krė- 
vės kalėjime. 

Palikdamas iki pat mirties stabmeldžiu, Kęstutis savo 
pasielgimu buvo tikras krikščioniškas viduramžio raitelis 
karžygys, ką pripažįsta jam patys vokiečiai ir lietuvių ne- 
mėgęs lenkų rašytojas Dlugošas. Eidamas su kuo į karą, 
iš anksto apie tai pranešdavo. Jei kam duodavo žodį, tai 
jį ir ištesėdavo. 

Karai su vokiečių ordinais. Kryžiuočiai, nieko nežinodami 
apie įvykusias permainas Lietuvoje, norėjo pasinaudoti 
Jaunučio silpnumu ir užpulti Lietuvą. Jiems besirengianti 
į karą, atvyko į talką Čekų karalius Jonas ir Vengrų Liud- 
vikas su stipriomis kariuomenėmis. Įpuolę į Žemaičių kraštą, 
baisiai ėmė jį naikinti. Algirdas ir Kestutis, neturėdamu 
užtenkamai prirengtos kariuomenės, nedrįso stoti su jais į 
atvirą mūšį; paleido gandą, kad, aplenkę vokiečių sparną, 
einą siaubti Prūsų. Kryžiuočiai pasiskubino grįžti namon, 

savo šalies ginti, tačiau pasirodė apgauti: lietuviai metės 
ne į Prūsus, bet į Livoniją, kurią baisiai sunaikino. 

Kryžiuočiai, supratę apgavimą, norėjo grįžti į Žemaičius, 
bet ankstybas pavasaris paleido žiemos kelius, ir baisus 
kryžiaus karas nuėjo niekais. Kryžiuočiai, įpykę ant savo 
magistro Kenigo, jį atstatė ir į jo vietą išsirinko kitą — 
Dusemerą. Bet ir šisai nieku ypatingu nepasižymėjo. 

Nuo 1351 metų didžiuoju magistru buvo išrinktas fon 
Kniprodė, vienas veikliausių ir sumaningiausių magistrų. 
Bet ir tasai, nors ir mokėjo, tiesa, Lietuvai nemaža kenkti, 
tačiau josios užkariauti ir manyti nemanė. Algirdui vieš- 
pataujant, Lietuva nenustojo nė mažiausio ploto savo žemės. 

Kryžiuočiai, susipratę jau nebeužkariausią sustiprėjusios 
Gudų kraštais Lietuvos, nustojo eiti į jos šalį didžiomis 
gaujomis ir ieškoti aiškios atviros kovos: pasitenkindavo 
paprastai vienais siaubimais, norėdami Lietuvos pasienius 
paversti apleistais tyrais, kad paskui rasit paimt į savo 
nagus ir apgyvendinti naujakuriais vokiečiais; apsiginti 
nuo lietuvių stato vis daugiau pasieniais tvirtovių su įgu- 
lomis. 

Algirdui valdant tik keletą buvo didesnių ordino užpuo- 
limų. Mažesniais gi būriais tame laike kryžiuočiai buvo 
užpuolę Lietuvą apie 70 kartų, ir kardininkai apie 30 žygių 
padarę. Būdavo metų, kad vokiečiai, tiesa, mažais būriais 
net po 4 sykius per metus įpuldavo į Lietuvą plėšti gyven- 
tojų. Tuos žygius jie atlikdavo dažniausiai raiti ar kartais 
susėdę į laivus, plaukdami Nemunu. Svarbiausis dalykas 
buvo užpulti netikėtai. O kadangi tokiems užpuolimams 
didžiausia kliūtis būdavo lietuvių pilys, pasieniais tankiai 
įrengtos su sargybomis, tai vokiečiai, ar iš pasalų užpul- 
dami, ar parsidavėlius papirkdami, stengėsi, kiek įmany- 
dami, jas ardyti ir griauti. 

Viena svarbiausių Lietuvos pilių buvo Kaunas, Nemuno 
ir Neries upių santakoj. Kadangi ta tvirtovė labai kliudė 
vokiečiams giliau į Lietuvą įsigriauti, tai jie kelius kartus 
mėgino ją sugriauti; tačiau lietuviai, suprasdami josios 
svarbą, gerai ją sustiprino. 

1362 metais d. magistras Ton Kniprodė, sulaukęs daug 
svečių iš Europos ir parengęs stiprią kariuomenę, pasiryžo 
galutinai ją sugriauti. Pakvietęs dar kardininkus, apgulė 

Kauną, kurį gynė Kęstučio sūnus Vaidotas, turėdamas 
apie 2 000 kareivių įgulos. 

Bemaž du mėnesiu gynėsi lietuviai, užsidarę tvirtovėje, 
kaip liūtai. Buvo atvykę pagelbėti Kęstutis ir Algirdas, 
bet nesuspėję sutraukti užtenkamos kariuomenės, nieko 
negalėjo padaryti gausingiems vokiečiams, apsikasusiems 
grioviais. 

Kai dauguma pilies gynėjų krito, Vaidotas, nematydamas 
kitokios išeities, liepė uždegti pilį, o patsai su likusia vyrų 
saujele mėgino prasimušti per kryžiuočių eiles, kalaviju 
sau kelią skindami. Pjūtis buvo baisi; bet apsiausti iš visų 
pusių kaip juodu debesiu, vieni nuo kalavijo žuvo, kiti su 
pusgyviu Vaidotu pateko į nelaisvę. 

Lietuviai neužilgo tvirtovę vėlei atstatė, bent kiek žemiau, 
ant Nemuno salos, pavadinę ją Naujuoju Kaunu. Kryžiuo- 
čiams pasisekė sugriauti ir toji pilis. Bet 1376 m. lietuviai 
čia įrengė tokią tvirtą pilį, jog kryžiuočiai ir nebandė josios 
ardyti. 

Pagarsėjo taip pat lietuvių su kryžiuočiais susirėmimai 
ant Strėvos upės 1348 m. ir ties Rudava (arti Karaliau- 
čiaus), kuriuos vokiečiai plačiai paskelbė kaipo didžius savo 
laimėjimus, norėdami tuo sutraukti daugiau svečių iš Eu- 
ropos, ieškančių sau garbės ir garso. Tiedvi kovi tikrai įvyko, 
lietuviai buvo jose pergalėti; bet susirėmimas buvo nedi- 
džiomis kariuomenėmis, ir jose krito, kaip dabar istorikų 
vira ištirta, ne kiek daugiau kaip 1 000 lietuvių. 

Bent kiek skaudesnis Lietuvai buvo vokiečių užpuolimas 
1365 m., kai Kęstučio sūnus Bytautas, susipykęs su tėvu, 
parsidavė vokiečiams. Magistras, prirengęs stiprią kariuo- 
menę ir paėmęs maisto ištisam mėnesiui, Bytautui rodant 
kelią, įpuolė į Žemaičius, nusiaubė Nevėžio ir Šventosios 
kraštą, aplenkęs Ukmergę, pasiekė net Vilnių. Tačiau ne- 
radęs Bytauto šalininkų, buvo priverstas skubiai atgali 
grįžti į Prūsus. 

Jau prieš pat Algirdo mirtį 1377 m. vokiečiai, rimtai į 
karą prisirengę, buvo užpuolę Žemaičius, kai ordinui atėjo 
į talką Austrijos kunigaikštis Albertas III su 62 riteriais 
ir 2000 raitų kareivių. Tačiau pasiekę Dubysą ir sudegi- 
nę keletą sodžių, grįžo kryžiuočiai namo be ypatingo lai- 
mikio. 

Atsimokėdami vokiečianis už jųjų siaubimus ir skriaudas, 
lietuviai taip pat užpuldavo Prūsų ir Livonijos kraštus, 
pakelium viską degindami ir plėšdami. Tokių lietuvių už- 
puolimų į Prūsus, Algirdui valdant, skaitoma apie 30 ir į 
Livoniją 11. 

Lietuviai užpuldavo rečiau kryžiuočių šalis, bet sunai- 
kindavo jas baisiau, nes pasiekdavo kai kada labai tolimą 
kraštą ir braudavosi didesniais būriais. Prūsų kraštas buvo 
tankiau apgyventas, turėjo daug sustiprintų miestų, kur 
buvo nuolatinės įgulos; todėl su menkomis jėgomis lietu- 
viai nedrįsdavo ten pasirodyti. Tankiau gyvenamame ir 
gana turtingame krašte daugiau galima buvo pasipelnyti 
ir lengviau buvo lietuviams su maistu negu kryžiuočiams 
Lietuvoje. 

Iki gyvos Kęstučio galvos kryžiuočiai, nors visos Euro- 
pos šelpiami, negalėjo nė vieno žemės ploto atimti Lietuvai, 
kuri tiek sustiprėjo ir susitvarkė, jog drąsiai stoja į kovą 
su ordinu. Ordino ir Lietuvos jėgų, matyti, tuomet būta 
lygių. Nors vokiečiai buvo stipriau apsiginklavę, bet Lie- 
tuvos plotas ir gyventojų skaičius su prijungtais Gudų 
kraštais buvo gerokai didesnis. 


Karai su Lenkais dėt Volynės ir Galicijos. Gedimino sū- 
nus Liubartas vedė Galicijos ir Volynės kunigaikščio Levo 
dukterį. Mirus uošviui ir nesant artimesnių giminaičių, 
Liubartui turėjo atitekti visas tasai kraštas. Bet ir Lenkų 
karaliui Kazimierui Didžiajam pasinorėjo to krašto, kas 
paskui laikui bėgant praskinti sau kelią į Juodąsias marias. 
Iš to kilo karų tarp lietuvių ir lenkų, kurie trūko ne tik 
per visą Algirdo viešpatavimą su pertraukomis, bet ir vė- 
liau, net iki Liublino unijos buvo priežastimi nesutikimų 
tarp jų. 

Jau 1340 m. Kazimieras įsiveržė į Galiciją, paėmė Lvovą, 
o pats Liubartas pateko į nelaisvę. Kęstučiui užtariant buvo 
paleistas. 

1347 m. ateina Liubartui į pagalbą Kęstutis, ir Kazimie- 
ras esti priverstas prašyti taikos. Tačiau po dviejų metų vėlei 
Kazimieras užpuola. Pradžioj jam sekasi; net patį Kęstutį 
paima į nelaisvę. Tuomet lietuviai pasikviečia į talką toto- 
rius, ateina pats Algirdas; lenkams taikininkauja vengrai. 

Lietuviai ima viršų“. Tačiau Algirdas, norėdamas taikiu 
būdu užbaigti ginčą, sutinka, kad vakarinę to krašto dalį 
valdytų Karijoto sūnus, priklausydamas Kazimiero, o pati 
Volynė pasiliktų Liubartui. Taika ištvėrė dešimtį metų. 

1366 m. vėl prasidėjo karas, trukęs vienuolika metų ir 
užsibaigęs įau valdant Kazimiero įpėdiniui Liudvikui (1377 
m.). Abi šali nemaža per tą laiką privargo. Lietuviai savo 
žygiais pasiekė Liubliną, Sandomirą, net arti Krokuvos 
buvo nuėję, pakeliui viską naikindami. Galop jau prieš pat 
Algirdo mirtį buvo padaryta sutartis: didesnioji to krašto 
dalis, pati Volynė su Lucko, Ostrogo, Vladimiro miestais 
teko Lietuvai, o Galicija su Lvovu, Chelmu, Belzu Lenkams. 

Totorių pergalėjimas ir Podolėje įsiviešpatavimas. Ge- 
diminas, regis, vengė susiremti su totoriais, nepasitikėdamas 
savo jėgomis: per daug totoriai buvo galingi. Algirdas 
stojo su jais į aiškią kovą. Susirėmimo priežastimi, rodos, 
buvo totorių užpuolimai Volynės ir Kijevo kraštų ir jų siau- 
bimas. Totorių tarpe įau nebebuvo tos vienybės, kuri buvo 
kitados jų galybe. Tiesa, pati jų sostinė, vadinamoji Aukso 
Orda (Gauja) dar buvo užtenkamai galinga ir baisi. Bet 
ilgainiui pradeda nuo jos atskilti kai kurios šakos. Viena 
tokių šakų buvo Podolė — šalis, kitą kartą buvusi labai 
vaisinga ir graži. 

Algirdas su narsiais Karijoto sūnumis išėjo prieš Podolės 
totorius jų sudrausti ir, sutikęs tris jų chanus ties Mėly- 
naisiais Vandenimis (1362 m.), kruvinoje kovoje pergalėjo. 
Užėmęs visą Podolės kraštą, pavedė jį valdyti ir tvarkyti 
keturiems Karijoto sūnums, kurie gana sumaningai čia 
šeimininkavo. 

Grįždamas iš Podolės, Algirdas užsuko į Kijevą, nu- 
kėlė Teodorą, Gedimino čia pasodintą, ir valdžią pavedė 
savo sūnui Vladimirui. 

Santykis su Rusų kraštais ir kova su Maskva. Lietuva 
ir Maskva vis augdamos turėjo galop susiremti dėl pirme- 
nybės. Algirdas per visą savo viešpatavimą turėjo atkreip- 


* Sutarčiai patvirtinti Kęstutis (1351 m.) nuvykęs į vengrų stovyklą 
ir ten prisiekęs stabmeldžių būdu: jautį papjovus, kraują lašinant nuo 
kardo ašmens. Priesaikos žodžiai buvę: reg aki narosn'en, aki gos, Pana'ni! 
Spėjant a. a. K. Jauniui, tas reikštų: regėk į mūsų norus, į jautį, mūsų Vieš- 
patie! 

tas akis į rytų šalis ir nuolatos kišosi į rusų ir gudų reikalus, 
norėdamas pamažu ten įsiviešpatauti. Pliskuvoj (Pskove) 
kai kuriam laikui Algirdas buvo pasodinęs savo sūnų And- 
riejų. D. Naugardas, būdamas savarankis, svyravo čia 
į lietuvių pusę, čia į Maskvos pusę. 1346 m. Algirdas, įpykęs 
ant Naugardo, labai nusiaubė jo apylinkes. Naugardie- 
čiai neišdrįso išeiti prieš jį su kariuomene, priversti buvo 
nusilenkti, padaryti su juo sutartį ir nuo to laiko rūpinosi 
gyventi su juo santaikoje. 

Smolenskas su savo apylinkės valsčiais nors dar ne 
visai Algirdo priklausė, nors dar turėjo atskirą savo kuni- 
gaikštį Sviatoslavą Ivanovičių, bet tasai visuose svarbes- 
niuose dalykuose tardavosi su Algirdu ir jo žygiuose prieš 
Maskvą turėdavo talkininkauti. 

1355 metais Algirdas apėmė valdyti ir visą vadinamąją 
Seversko šalį, arba Briansko ir Černigovo kunigaikštijas 
su Trubčevsko, Mogiliovo, Naugardo, Severiškio miestais 
ir pasodino čia valdyti savo sūnus — Kaributą bei Dimi- 
trą — ir Narimanto sūnų Paitrikį. 

Tokiu būdu Algirdo valstybė traukėsi nuo Baltijos iki 
Juodųjų marių, nuo Palangos iki Možaisko, netoli Maskvos. 

Artindamasis vis daugiau prie Maskvos, Algirdas galop 
turėjo susiremti su pačia Maskva, kur tuomet buvo didžiuo- 
ju kunigaikščiu Dimitras, Doniškiu vadinamas. Priežastį 
davė Tverės kunigaikštis, kurio seserį Julijoną Algirdas 
buvo vedęs. 

Maskva, platindama savo valstybės sienas ir užiminėda- 
ma apylinkėje mažesniąsias kunigaikštijas, norėjo užgriebti 
ir Tverės kunigaikštiją. Tverės kunigaikštis Mykolas šauk- 
davosi gelbėti Aukso Ordos, čia Algirdo. Totoriai, Maskvos 
paperkami, maža teužtardavo kunigaikštį. Kitaip elgėsi 
Algirdas. Jisai pasinaudojo tąja proga, kad susilpnintų 
Maskvą. 

Algirdas tris kartus buvo net pačią Maskvą apgulęs su 
savo kariuomene. Tačiau didesnių vaisių tie Algirdo žygiai 
neturėjo, nors Dimitras ir buvo priverstas nusižeminti 
prieš Algirdą ir neskriausti Tverės kunigaikščio. 

Pirmą sykį Algirdas, kartu su Kęstučiu, užpuolė neti- 
kėtai neprisirengusį Dimitrą 1368 m. Smolensko kunigaikš- 
tis talkininkavo lietuviams. Dimitras buvo pasiuntęs prieš 

Algirdą savo vadą Mininą. Lietuviai, sutikę įį ties Trostnės 
upe, pergalėjo. Kovoje žuvo daug maskolių diduomenės 
(bajorų) ir patsai vadas. 

Algirdas apgulė pačią Maskvą, o Dimitras, užsidaręs 
Kremliaus tvirtovėje, priverstas buvo nusižeminti ir Myko- 
lui sugrąžinti Tverės kunigaikštiją. Apleisdamas Maskvą, 
Algirdas trenkė savo kalaviją į Maskvos sieną, kad tolimos 
kartos atmintų čia buvus Didįjį Lietuvos valdovą. 

Užtardamas Tverės kunigaikštį, Algirdas dar du kartu 
buvo pasiekęs Maskvą su savo kariuomene, nors didesnių 
susirėmimų išvengta. Galutinai tarp Lietuvos ir Maskvos 
buvo nustatyta siena ties Možaisku ir Ugros upe. Keliai 
ir kastinės, kurie Algirdo kariuomenei teko per miškus tai- 
syti, einant į Maskvą pro Polocką, ilgai buvo vadinami 
Algirdo keliais (Olgerdove dorogi). 

Rasit į atvirą ir galutinę dvikovą su Maskva Algirdas 
ir nenorėjo ar nedrįso stoti dėl to, kad Maskvos užpakaly 
stovėjo vis dar galinga Aukso Orda, kurios globoje ir pri- 
klausomybėje Maskva tuomet buvo, dar nenusikračiusi to- 
torių jungo. 

Tarybos dėl krikšio. Algirdui viešpataujant, trejetą kartų 
buvo tartasi dėl Lietuvos krikšto, bet rimtesnių išdavų tos 
tarybos neturėjo. Jau 1349 m. Kęstutis buvo davęs vilties 
Lenkų karaliui Kazimierui priimti katalikų tikėjimą, o tasai 
pasiskubino apie tai pranešti Romai. Bet tuo viskas ir pasi- 
baigė. 

Po šešerių metų naujas papa Inocentas VI vėlei leidžia 
raštus į Vengrų karalių ir Lietuvos kunigaikščius per Kro- 
kuvos kunigą Dobrogostą, ragindamas krikštytis. Po dviejų 
metų pats Kestutis, nuvykęs į Austrijos ciesoriaus Karolio 
IV sostinę Niurnbergą, savo ir Algirdo vardu pareiškė lie- 
tuvius apsikrikštysiant katalikais, jei vokiečių ordinai liau- 
sis užpuldinėję Lietuvą ir jai sugrąžins užgrobtąsias šalis. 

Derėtis dėl krikšto sąlygų Karolis pasiuntė į Lietuvą 
savo įgaliotinius, kurių tarpe buvo Prahos arkivyskupas. 
Derybos nuėjo niekais, nes Lietuvos valdovai pareikalavo, 
kad ordinas grąžintų Lietuvai neteisėtai išplėštus Prūsų, 
Latgalių ir Žiemgalių kraštus, o patys persikeltų ant Dniep- 
ro ir Dono ginti krikščionių šalių nuo totorių. Tokių sąlygų 
vokiečiai priimti nesutiko, ir tarybos niekais pasibaigė. Ne- 

turėjo pasisekimo nė papos Grigaliaus XI raštas į Algirdą, 
Kęstutį ir Liubartą. 

Bet pais netapęs krikščionimi, Algirdas nedraudė savo 
valdiniams būti, kas kurio nori tikėjimo. Didesnioji jo ka- 
ralystės gyventojų dalis buvo stačiatikiai (pravoslavai) 
gudai. Pačiame Vilniuje buvo dvi katalikų bažnyčios: pran- 
ciškonų ir dominikonų. Paties Algirdo sūnūs iš pirmosios 
žmonos Marės Vitebskienės buvo stačiatikiais krikštyti. 

Persikėlęs iš Vitebsko į Vilnių ir užėmęs karališką sostą, 
Algirdas nuo antrosios žmonos Julijonos Tveriškės (vedė 
ją 1350 m.) vaikus augino pageniškame tikėjime, kad ne- 
sukeltų prieš save lietuvių dvasininkų, tačiau kitiems ne- 
draudė katalikais būti. 

Petras Goštautas, buvęs Podolėje valdininku, ten apsi- 
krikštydino kataliku, o į Vilnių sugrįžęs ir čia užėmęs pas 
Algirdą žymią vietą, globojo atvirai pranciškonis. Kai, iš- 
traukus Algirdui su kariuomene į Maskvą, lietuvių vaidilos 
sukėlė žmones prieš pranciškonis ir kai kuriuos nei nužudė, 
tai Algirdas, sugrįžęs į Vilnių, maištininkus smarkiai nu- 
baudė, o Goštautui leido pačiam likti pranciškoniu ir antra 
tiek persikviesti iš Vakarų Europos vienuolių, visai nevar- 
žydamas jų misijos. 

Pats tačiau Algirdas mirė Vilniuje (1377 m.) stabme!- 
džiu ir senu aukštų valdovų papročiu buvo sudegintas ant 
aukšto laužo šarvuotas, su karo žirgu, sakalais ir pėdse- 
kiais. Stabmeldžių vaidilos, aplinkui stovėdami ir mėčiodami 
į ugnį lokių ir lūšių nagus, raudomis garbino jo garsius 
ir didžius veikalus. 


JOGAILA. 1377—1381 


Mirdamas Algirdas paliko 12 sūnų: iš pirmosios žmonos 
Marės penkis, iš antrosios Julijonos septynis. Mylimiau- 
sias įam buvo antrosios žmonos Jogaila. Sutinkant Kęstu- 
čiui, Jogaila ir buvo paskirtas aukščiausiu Lietuvos valdovu 
arba karaliumi Vilniuje, o Kęstutis pasižadėjo broliui šelpti 
jį patarimais ir kalaviju. 

Jogailos broliai, matydami, kad už jį stovi Kęstutis dėdė, 
nedrįso prieštarauti. Tiktai vyriausias Jogailos brolis And- 

rius Vingaudas, kurs valdė Polocką, buvo pradėjęs kelti 
vaidus, susidėjęs su Maskvos kunigaikščiu Dimitru ir su 
kardininkais. Tas maištas nebuvo per daug pavojingas. Bet 
neužilgo kilo nesutikimai tarp paties Jogailos ir Kęstučio, 
kurie pridarė Lietuvai baisybę nelaimių ir sutepė Jogailos 
vardą. 

Jogaila teturėjo 26 metus, kai paėmė į savo rankas visos 
Lietuvos vairą. Buvo tai įaunikaitis negilaus proto ir silpno 
būdo, lengvai pasiduodąs svetimai įtakai ir greitas įtarti. 
Ypač negerą įtaką turėjo jam Vaidila, žemos kilmės žmogus, 
kursai prie Algirdo buvo duonkepiu karaliaus rūmuose. 
Turėdamas gerą liežuvį ir būdamas suktas ir apsukrus, 
Vaidila greit įsigijo ypatingos pas Jogailą malonės, buvo 
paskirtas Lydos komendantu, vedė Jogailos seserį našlę 
Marę, galop tapo artimiausiu jauno karaliaus patarėju. 

Vaidila. neapkentė Kęstučio, o tasai jo už liežuvavimą 
ir žemą būdą. Vaidila ėmė įkalbinėti Jogailai, kad Kęstučiui 
betrūkstą tik aukščiausiojo Lietuvos valdovo vardo, kad 
jo visi klausą, jį gerbią ir kad jam visai nesunku esą iš Trakų 
užpulti Vilnių ir Jogailą nužerti nuo sosto. 

Kestutis, baigdamas garbingą savo amžių, apie tai visai 
nemanė, bet Jogailai nebuvo sunku įkalbėti pavojus. Vaidi- 
los gundomas jisai daro slaptą sutartį su kryžiuočiais prieš 
Kęstutį: Bytautas, Augmanas ir Vaidila pakvietė kryžiuo- 
čių įgaliotinius neva į medžioklę; kad geriau sumetus pė- 
das, net Kęstučio sūnus Vytautas buvo pakviestas ir me- 
džioklėje dalyvavo, nieko nenuvokdamas. Čia ir buvo svars- 
tytos ir aptartos taikos smulkmenos. 

Kryžiuočiai džiūgaudami pasinaudojo tais nesutikimais 
Lietuvos valdovų tarpe ir dabar, nebeturėdami pavojaus iš 
Jogailos, ėmė baisiai siaubti ir varginti Kęstučio Žemaičius. 
Matydamas, kad Jogaila neina jam į talką prieš kryžiuočius, 
net kviečiamas visaip išsisukinėja, Kęstutis pradėjo supras- 
ti, kas yra, ėmė įtarti Jogailą susirišus sutartimi su vokie- 
čiais; gal ir gandai pasiekė Kęstučio ausis. 

Tačiau Vytautas savo jaunų dienų draugą, su kuriuo itin 
gerai gyveno ir sutarė, Jogailą visuomet prieš savo tėvą 
užtardavo, nenorėdamas tikėti, kad tasai drįstų susirišti su 
amžinais tėvynės priešais. Galop Kęstutis gauna nuo sau 
palankaus Osterodės komendanto Libnšteino Jogailos raštą, 

siųstą d. magistrui Kniprodei. Ilgiau abejoti buvo nebega- 
lima, ir Kęstutis laukė lik progos brolvaikiui nubausti. 

Kai Jogaila pasiuntė su kariuomene savo brolį Skirgailą 
prieš Polocko kunigaikštį, savo brolį iš kitos motinos Andrių 
Vingaudą, Kęstutis, išrinkęs 300 ištikimų žemaičių, liepė 
jiems susieiti į Vilnių su kuriais nors reikalais ir ten gink- 
luotiems laukti tolimesnio įsakymo. Paskui 600 ginkluotų 
pėstininkų įveždino į Vilnių, paslėpdinęs juos šieno veži- 
muose, o patsai su 1000 parinktų raitininkų apstojo miestą. 

Jogaila nieko panašaus nesitikėjo, ir Kęstutis lengvai 
paėmė Vilnių, o su juo Jogailą, jo nedorą motiną Julijoną 
ir patį Vaidilą. Vaidų priežastis Vaidila buvo pakartas, o 
Kęstutis paskelbtas aukščiausiuoju Lietuvos valdovu kara- 
liumi. 

Skirgaila, nieko neveikęs Polocke ir sužinojęs įvykusias 
Lietuvoje permainas, nuvyko pas kryžiuočius, prašydamas 
Jogailai pagalbos ir pažadėdamas jiems Žemaičius. 

Atvyko į Vilnių ir Vytautas. Jam užtariant Jogaila ne- 
buvo per daug nubaustas: prisiekęs niekados nekelti kala- 
vijo prieš savo dėdę ir jo klausyti, buvo iš kalėjimo paleistas 
ir gavo valdyti Vitebską bei Krėvę, kuriuos kitą kartą valdė 
jo tėvas. 


KĘSTUTIS. 1381—1382 


Tarp Kęstučio ir kryžiuočių visą rudenį ir žiemą ėjo kova 
nesustodama. Tuo metu lietuviai pirmą kartą pradeda var- 
toti armotas, arba patrankas. Kęstutis, tapęs plačios Liė- 
tuvos valdovu, karuose pražilęs, neieškojo ir senatvėje 
atilsio, tik savo krūtine dangstė brangią tėvynę nuo priešų. 
Bet jo padėtis nebuvo lengva: be kryžiuočių jisai turėjo 
priešais visus Algirdo sūnus, kurie buvo tvirtai įsigyvenę 
Gudų kraštuos. Pats Jogaila laukė tik patogesnės progos 
atsiimti nuo dėdės Vilnių ir visos Lietuvos valdžią. Laukti 
neteko ilgai. 

Kaributas, vienas iš Jogailos brolių, Trubčevsko kuni- 
gaikštis, atsisakė klausyti Kęstučio. Tasai buvo priverstas 
jį sudrausti ir liepė eiti į talką ir Jogailai. Tasai surengė 
kariuomenę, bet iš kelio staigiai pasisuko ant Vilniaus, kur 

buvo palikta nedaug sargybos ir kur Jogaila turėjo savo 
šalininkų gudų tarpe. 

Vilniaus miesto viršininkas Hanulas perėjo į Jogailos 
pusę, ir Vilnius buvo užimtas. Iš čia Jogaila su stipria ka- 
riuomenę ir su atvykusiais į pagalbą kryžiuočiais pasisuko 
ant Trakų, kuriuos užėmęs sudegino. Vytautas, turėdamas 
nedaug kareivių ir užpultas netikėtai, negalėjo atremti su- 
jungtos priešų kariuomenės ir pasišalino į Gardiną, iš kur 
skubotai apie viską pranešė tėvui. 

Atvyko Kestutis ir su Vytautu siojo prieš Jogailą tarp 
Vilniaus ir Trakų. Jogailos jėgos buvo žymiai didesnės 
negu Kęstučio, bet vis dėlio nelabai jomis tepasitikėdamas, 
jisai nusiuntė į Kęstučio stovyklą savo brolį Skirgailą, pra- 
nešdamas nenorįs pralieti savilarpy kraujo ir prašydamas 
Vytautą atvykti bendrai pasitarti dėl taikos sąlygų ir pri- 
žadėdamas neliečiamybę. Kęstutis ir Vytautas, nieko pikto 
nemanydami ir nenorėdami namų karo, atvyko į Jogailos 
būklę; bet čia buvo tuojau paimti į nelaisvę ir išgabenti 
į Vilnių, o jųdviejų kariuomenei buvo pranešta, kad kuni- 
gaikščiai tarpusavy susitaikinę ir ji galinti skirstytis namo. 

Kęstučio mirtis. Jogaila liepė savo dėdę apkalti ir Skir- 
gailai nulydėti į Krėvės pilį, kur buvo užrakintas šaltame 
ir drėgname urve, o penktą dieną pasmaugtas. Paleista 
gandas, kad Kęstutis patsai pasismaugęs. Jo kūną pervežė 
į Vilnių, kur stabmeldžių papročiu jį sudegino Šventragio 
pakalnėje, kardu apjuostą, su karo žirgu, pėdsekiais ir 
sakalais. 

Taip pabaigė gyvatą visų didžiausis Lietuvos karžygys, 
geriausis ano. amžiaus karvedys, per 50 metų dangstęs 
savo krūtine tėvynės laisvę, mylimas savųjų, gerbiamas 
net priešų kaimynų, gražiausis viduramžio raitelio pavyz- 
dys, žuvęs ne karuose, tik nuo nedorų ir žemų giminaičių. 

Kestutis buvo skaistaus veido, liesas, augalotas, žiban- 
čių akių (lang, hager, ieurige Augen), barzda ilga, ant 
galvos plaukai reti. Jam supykus, kaktoje iššokdavo gyslos 
(Kolzebue Aitere Geschichte Preussens t. II). Miegodavęs 
labai maža. Buvo irgi labai sumanus: sunkiausiose aplin- 
kybėse mokėdavo greit susivokti (orientuotis). 

1366 m. kryžiuočių magistras kviečia jį į Įsrutj pasima- 
tyti. Kęstutis sutinka; bet kely netikėtai į lietuvių stovyklą | 

įbėga strėle pervertas tauras. Kęstutis tuojau suprato, ką 
tai reiškia. Visi sėdo ant arklių ir, jodami į tą pusę, iš kur 
pasirodė tauras, užklupo stiprų kryžiuočių būrį, kursai no- 
rėjo jį užpulti netikėtai iš užpakalio ir kaipo belaisvį prista- 
tyti į Įsrutį. Nepasijuto, kaip patys pateko į lietuvių rankas. 
Du sykiu Kestutis buvo pakliuvęs į kryžiuočių nagus 
įr mokėjo iš jų pasprukti. Antrą kartą jam patekus į kry- 
žiuočių nelaisvę, buvo liepta iš džiaugsmo Marienburgo 
bažnyčiose net pamaldas laikyti, o prie kunigaikščio* pri- 
statyta ypatinga sargyba. Aukštai gerbdamas Kęstutį, 
didysis magistras laikė jį labai gerai, bet ir sergėjo kaip akį, 
pristatęs ištikimiausį savo tarną Alpį, krikštytą lietuvį. 
Kestutis išsėdėjo kalėjime bemaž 8 mėnesius ir, kalbė- 
damas vakarais su Alpiu lietuviškai, taip mokėjo jo širdy 
sužadinti gimtojo krašto meilę, jog tasai pasiryžo su kuni- 
gaikščiu pabėgti. Kęstutis geležies lazda naktimis išmušė 
mūruose skylę ir tamsią naktį nusileido virve nuo sienos, 
kur Alpis jo laukė su dviem žirgais ir su kryžiuočių apda- 
ru. Pilies vartų sargas nepažinęs kaip kryžiuočiams atidarė 
angos vartus ir išleido. Prijoję prie girios, paliko nuilsusius 
žirgus, o patys miškais per Mozūrus pasiekė Trakus, iš kur 
Kestutis nurašė d. magistrui, sakydamas ačiū už vaišes 
ir prisižadėdamas dar geriau vaišinti ir akyliau sergėti 
magistrą, jei kuomet patektų į nelaisvę lietuviams. 


JOGAILA. 1382—1387 (+1434) 


Antrą kartą įlipęs į Vilniaus sostą per Kęstučio lavoną, 
Jogaila ir ant jo giminių giežė apmaudą: Butrimas, Vidi- 
mantas buvo nukirsti, kiti arkliais sutraukyta. Ypač nu- 
kentėjo Kęstučio žmonos Birutės giminės. Sako, pati Birutė 
buvusi nuskandinta; kiti mano ją slapsčius Brastoj. 

Tas pats likimas kaip tėvo laukė ir Vytauto, kursai buvo 
pasodintas tame pačiame Krėvės kalėjime, kur nužudyta 
jo tėvas. Nors įį ten jautriai sergėjo, bet, lankant jį jo žmo- 


* Vokiečių kronikos Kęstuiį vadina — rex arba priceps, arba Koning 
Kynstod; Algirdą — rex Lituanorum, Koning Algart. 


4. Raštai, III 

nai Onai Sudmantaitei su savo tarnaite, pasisekė kunigaikš- 
čiui pabėgti, persivilkus tarnaitės drabužiais. Pasiaukojusi 
tarnaitė taip mokėjo apsimesti sergančiu kunigaikščiu, jog 
kai kurį laiką sargai nesusigriebė. 

Vytautas nuvyko pas Mozūrų kunigaikštį Jonušą, kur 
buvo vedęs jo seserį Danutę Mariją. 

Vytautas pas kryžiuočius. Vytautas, atvykęs pas Jonušą, 
iš čia meldė Jogailos sugrąžinti jam tėvo palikimą, pasiža- 
dėdamas nekeršyti už tėvo nužudymą ir klausyti kaip aukš- 
čiausiojo valdovo. Jogaila apie tai girdėti nenorėjo, atida- 
vęs Trakus Skirgailai, o kryžiuočiams pusę Žemaičių iki 
Dubysos už talkininkavimą prieš Kęstutį. Kryžiuočiai rei- 
kalavo dar daugiau. 

Kadangi Jogaila, dabar nereikalaudamas kryžiuočių pa- 
galbos, nenorėjo nusileisti derybose su jais, tai kryžiuočiai 
su mielu noru priėmė Vytautą, kai tasai, nenorėdamas už- 
traukti Jogailos rūstybės' ant Jonušo, iš Plocko nuvyko į 
Marienburgą. 

D. magistras davė Vytautui nemaža kareivių; atėjo jam 
3000 žemaičių, ir su tąja kariuomene pasisekė Vytautui 
atsiimti Trakai (1383 m.; nuėjo jisai net iki Vilniaus, bet jo 
paimti negalėjo), o kai kryžiuočiai sugrįžo į Prūsus, Vytau- 
tas vienas nepajėgė Trakuose atsilaikyti ir buvo priverstas 
vėl grįžti pas kryžiuočius. 

Čia d. magistrui turėjo raštu pasižadėti pavesiąs jain 
visą Žemaičių kraštą, jei pasiseksią priveikti Jogailą, ir 
patsai būsiąs ordino vasalu. Pasižadėjimui patvirtinti 
priėmė krikštą ir pats, ir jo broliai — Žygimantas ir Taut- 
vilas. 

D. magistras pavedė Vytautui valdyti naujai įkurtą Nau- 
jąjį Marienburgą su apylinke. Čia pradėjo kaskart daugiau 
spiestis Vytauto šalininkų ne tik žemaičių, bet ir aukštaičių 
lietuvių, kurie ėmė Jogailos neapkęsti už jo nedorą pasi- 
elgimą su savo giminaičiais. 

Kai Jogaila pamatė, kad Vytauto šalininkų skaičius kas- 
dien auga, kad ne tik Žemaičiai, bet ir Trakų apskritis pe- 
rėjo į Vytauto pusę ir kad pačių lietuvių tarpe auga juo 
nepasitenkinimas, pasiryžo su Vytautu taikintis; pradėjo 
slapta siuntinėti pas jį savo įgaliotinius. 

Buvo ir kita priežastis, kuri spyrė Jogailą greičiau susi- 

tarti su Vytautu, kad turėtų laisvas rankas: jį masino Lenkų 
sostas ir jų jauna karalaitė Jadvyga. 


Jogailos susitaikinimas su Vytautu. Vytautui, be abejo, 
įkyri buvo kryžiuočių globa; tik priverstas jai buvo alsi- 
davęs, manydamas ilgainiui atitaisysiąs savo kraštui daro- 
mas skriaudas. Todėl labai apsidžiaugė, matydamas, kad 
Jogaila nori susitaikinti. Tačiau taika ne iš karto įvy- 
ko. Vytautas reikalavo viso savo tėvo palikimo su 
Trakais. 

Jogaila bent tuojau to ištesėti negalėjo: Trakai buvo pa- 
vesti Skirgailai. Galų gale buvo sutarta, kad Vytautas tuo 
tarpu pasitenkinsiąs Drohičinu, Brasta ir Lucku, o Trakus 
gausiąs, kai Skirgailai atiteksiąs Polockas, kuris dar reikėjo 
atimti nuo vyresniojo Jogailos brolio Andriaus Vingaudo, 
atsisakiusio klausyti Lietuvos karaliaus. 


Tuo būdu slapta susitaikinęs su Jogaila, Vytanias, rody- 
damas norįs eiti prieš Lietuvą, patelkė kryžiuočių diduo- 
menę talkininkauti. Bet, pasiekęs Žemaičių sieną, staiga 
su savo svainiu Sudimantu užpuolė kelias kryžiuočių pasie- 
nio pilis ir jas sudegino. 

Paskui Vytautas susijungė su Skirgailos ir Jogailos ka- 
riuomene, ir visi iš vieno apgulė Kauno pilį, neseniai pate- 
kusią į kryžiuočių rankas ir gerokai sustiprintą. Nors atė- 
jusiam pagelbėti kryžiuočių marčelgai Valenrodui ir pasi- 
sekė maistu aprūpinti įgulą, vis dėlto lietuviai, per 4 sa- 
vaites griaudami sienas patrankomis, galop paėmė tvirtovę. 
Nemaža ordino raitelių vienuolių ir paprastų kareivių pate- 
ko į nelaisvę. 

Tuo būdu visa Žemaičių šalis buvo išvaduota ir kryžiuo- 
čių pasienio pilys nugriautos. Susitaikinus Lietuvos valdo- 
vams tarpusavy, galima buvo tikėtis šviesesnės ateities. 
Bet čia įvyko tokių dalykų, kurie turėjo Lietuvai didžiausių 
pasekmių ir jos istorijos ratą pasuko visai į naujas vėžes. 
Buvo tai Lietuvos ir Lenkų unija, susijungimas dviejų teutų, 
ir dviejų valstybių, suėjimas į vieną valstybę dviejų tautų, 
kuriedvi ir kilme, ir būdu, ir tikėjimu didžiausiai skyrėsi, 
susivienijimas pradžioj labai silpnas, bet ilgainiui kaskart 
tampresnis ir realesnis, iki galutinio Lietuvos bemaž ištau- 
tėjimo ir nuslopinimo. 

Tačiau tas dviejų kaimynių valstybių susibendravimas, 
toks pragaištingas Lietuvai, turėjo ir gerų pusių: jisai pa- 
kreipė lietuvių tautą į Vakarų kultūrą, apsaugojo nuo rytų 
pravoslavijos ir lietuvių sugudėjimo, galop sustabdė vo- 
kiečių veržimąsi į rytus, sulaužęs kryžiuočių ordino galybę, 
kuri per du šimtu metų smaugė Lietuvą. 


ASMENINĖ LIETUVOS UNIJA SU LENKAIS 
1385—1569 


Lenkai prieš susidedant s1 Lietuva. Jau 965 metais, vieš- 
pataujant Mečislovui I, Lenkai priėmė katalikų tikėjimą 
ir prisišliejo prie Vakarų kultūros. Turėdami kai kurių su- 
manių ir drąsių kunigaikščių, o paskui karalių, Lenkai 
sukūrė gana žymią valstybę, kuri tačiau tvirto pamato ir 
šviesios ateities neturėjo. Iš vienos pusės ji buvo atskirta 
nuo marių. Baltijos mares anksti jai užstojo tvirtai įsikūręs 
kryžiuočių ordinas; į Juodąsias marias jai užkirto kelią 
Lietuviai, užėmę Volynę ir Podolę. 

Antra vertus, Lenkų diduomenė, augdama savo įtaka ir 
teisėmis, skriaudė žemesniuosius 1uomus, miestelėnus, o 
ypač valstiečius (chlopus), siaurino ir savo karaliaus val- 
džią. Tik Kazimieras Didysis buvo suvaldęs didikus ir ge- 
rokai sutvarkęs viduje valstybę, rūpindamasis valstiečių 
gerove ir jų naštos palengvinimu. Už tat jį didikai ir pava- 
dino pašiepdami valstiečių karaliumi (krėl chtopėw). 

Kazimierui D. mirus ir įuo pasibaigus vyriškai karalių 
eilei, didžiūnai vėl pasipūtė, o Vengrų karalius Liudvikas, 
Kazimiero sesers sinus, buvęs vienkart ir Lenkų karaliumi, 
norėdamas, kad jam mirus Lenkai išrinktų sau karalaite 
vieną iš jo dukterų, buvo priverstas 1374 m. didikams ypa- 
tingu raštu pripažinti ir patvirtinti jų privilegijas. Tas pri- 
vilegijas didžiūnai sunaudojo ne tėvynės labui, bet tik savo 
naudai ir savitarpio kerštams bei vaidams, kas silpnino 
valstybę. 

Bet lenkų tarpe buvo irgi vyrų, "kurie matė toliau negu 
asmens reikalus. Jie matė, kad Lenkai, iš visų pusių apsupti 
tvirtų kaimynų priešų, viduje gerai nesusitvarkę ir nustum- 
ti nuo marių, vieni neturi ateities ir negalės ilgai laikytis. 
Jie atkreipė tuomet akis į savo kaimynę Lietuvą, kuri, val- 

dant Gedimino ainiams, susitvarkė viduje, rėmėsi į Baltiją 
ir Juodąsias marias ir žemės plotais buvo tris kartus didesnė 
už Lenkus. 

Jau Vladislovas Alkūnėlė (Lokietek) ieškojo lietuvių 
draugijos ir savo sūnui Kazimierui parinko už moterį Ge- 
dimino dukterį Aldoną, norėdamas tuo būdu susiartinti 
su Lietuva. 

Ypatingai Lenkams buvo reikalinga glaudžiau susijungti 
su Lietuva, kai ant jų sosto užsėdo įauna karalaitė Jadvyga, 
Vengrų karaliaus duktė, susižadėjusi su Austrijos kara- 
laičiu Vilhelmu, ir kai Lenkams buvo arti pavojus patekti 
Austrijos ciesoriams, kaip pateko jiems Vengrai ir Čekai. 
Bijodami paskęsti vokiečių jūroje, Lenkai pasiryžo neleisti 
savo karalaitei tekėti už Viliaus, bet nutarė kviestis kara- 
liumi Jogailą, pranešdami jam apie tai. 

Jogailos tuštybei ir ambicijai Lenkų pasiūlymas labai 
patiko. Pritarė jam ir Vytautas, gal daug nemąstydamas 
apie pasekmęs, o gal įau tuomet svajojes, kad, Jogailai 
persikėlus į Lenkų sostinę Krokuvą, jam atiteksianti visa 
Lietuva ir jisai mokėsiąs geriau lemti josios ateitį. 

Jadvyga. Jadvygai buvo vos 15 metų amžiaus, kai ji pali- 
ko Lenkų karalaite valdove. Buvo tai jauniausioji Vengrų 
karaliaus Liudviko duktė. Augo kartu su Vilhelmu, Austrijos 
kunigaikščiu, kurį buvo pamilusi ir su juo susižadėjusi, 
net už jo ištekėjusi, kaip mano kai kas. Lenkų didikai dėl 
politikos tą ryšį taip pat suardė, kaip paskui norėjo būtinai 
suardyti moterystės ryšį Žygimanto Augusto su Barbora 
Goštautiene. 

Gavę palankų Jogailos atsakymą, Lenkų didikai turėjo 
dabar perkalbėti savo jauną karalaitę, kad tekėtų už Lie- 
tuvos valdovo. Tačiau tai buvo nelengvas darbas, ypač 
kai Vilhelmas, patyręs apie vedamas su Jogaila derybas, 
pats siapta atvyko į Krokuvą ir pasimatė su savo sužadėtine. 

Ilgai lenkų dvasininkai įrodinėjo Jadvygai, kokių nuo- 
pelnų ji turėsianti prieš Dievą ir prieš savo tautą, apsikrikš- 
tijus Lietuviams ir susijungus su Lenkais, bet veltui: toji 
nenorėjo nė klausyti apie Jogailą, kurio nebuvo mačiusi 
ir apie kurio nedorą pasielgimą su savo dėde Kęstučiu, be 
abejo, buvo girdėjusi. Tuomet lenkų didžiūnai pašalino iš 
Krokuvos Vilhelmą, o Jadvygos rūmų vartus užrakino, 

kad juodu negalėtų daugiau besimatyti. Karalaitė, pagrie- 
busi kirvį, ėmė skaldyti vartus. 

Valstybės iždininkas galop Jadvygą prikalbėjo slapta 
pasiųsti į Lietuvą ištikimiausį savo tarną, kursai, viską apie 
Jogailą ištyręs ir matęs, jai praneštų. Jadvyga pasiuntė 
išmintingą vyrą Zavišą, o tasai sugrįžęs jai pranešė, jog 
Jogaila gražus esąs ir malonus jaunikaitis. 

Krėviškė unija. Gavęs lenkų pakvietimą, Jogaila 1385 m. 
pradžioje išleido iškilmingai pasiuntinius į Krokuvą, o iš 
ten į Vengrus pas Jadvygos motiną Elžbietą. Pasiuntiniais 
nuvyko Skirgaila, Vygandas, Vilniaus prievaizda Hanulas 
ir kiti. Jogailos vardu, daug nesiderėdami, jie priėmė pakiš- 
tas jiems sąlygas, gal jų nelaikydami svarbiomis: apsikrikš- 
tyti su visa Lietuva, prijungti prie lenkų visus Lietuvos 
kraštus, Lenkams atvaduoti vokiečių užgriebtus Pamarį, 
Kulmą, Sileziją, Dobrynę, išmokėti Austrijos karalaičiui 
Vilhelmui 200 000 florinų už sulaužymą moterystės sutar- 
ties su Jadvyga. 

Toms sąlygoms smulkiau aptarti sykiu su grįžtančiais 
lietuvių pasiuntiniais atvyko lenkų pasiuntiniai į Krėvės 
pilį, kur jų laukė Jogaila ir nemažas Lietuvos didžiūnų 
būrys. Čia įvyko pirmasis bendras lietuvių ir lenkų seimas, 
arba suėjimas. Čia padarytą sutartį Jogaila patvirtino tam 
tikru raštu, ant kurio padėjo savo parašus irgi Skirgaila, 
Kaributas, Lengvenis ir Vytautas. 

Taip įvyko pirmoji Lietuvos unija su Lenkais kaip tik toje 
vietoje, kur prieš trejetą metų buvo nusmaugtas Kęstutis! 
Tos sutarties žadiniai Lietuvių buvo padaryti be jokio ypatin- 
go reikalo ir sprendimo. Atrodo, lyg kad Lietuvos valdovai, 
juos lengva širdimi darydami, nemanė jais varžytis ar save 
jais tikrai rišti. Laikas parodė, kad skaudžiai apsirikta. 

Šogailos krikštas ir jungtuvės 1386 m. Kryžiuočių ir kardi- 
ninkų ordinai, sužinoję apie lietuvių pasitarimus su lenkais 
ir kerštaudami, kad jiems iš po rankų sprunka priežastis to- 
liau kariauti su Lietuviais, ketinančiais per Lenkus apsikrikš- 
tyti katalikais, su didele kariuomene pasiskubino dar sykį 
užpulti Lietuvą, nuėjo net anapus Vilniaus, iki Ašmenos. 
Tačiau sutikę stiprų pasipriešinimą, buvo priversti grįžti 
namo be ypatingo pasisekimo. Tai buvo 1385 m. rudeny. 

Laimingai bent tuo tarpu apsigynęs nuo kryžiuočių ir 

kardininkų, Jogaila su savo broliais ir didikais pasiskubino į 
Krokuvą. Netoli miesto jį pasitiko su palydovais raiteliais 
Spitka iš Melštino, lenkų karvedys. 

Ant rytojaus, vasario 15 d. 1386 metais, Gnezno arkivys- 
kupas Bodzanta Jogailą pakrikštijo ir tą pačią dieną sujungė 
moterystės ryšiu su Jadvyga, o trečioje dienoje apvainikavo 
Lenkų karaliumi. Jogailai krikšto tėvu buvo pakviestas d. 
kryžiuočių magistras Zėlneris Rotenšteinas, bet tasai išsi- 
kalbinėdamas neatvyko, nes Lietuvos krikštas ordino ne- 
džiugino. 

Drauge su Jogaila apsikrikštijo ir jo jaunieji broliai. 
Vytautas jau buvo anksčiau apsikrikštijęs, kai buvo pas 
kryžiuočius iš Krėvos pabėgęs. Dabar tik naują Aleksa..dro 
vardą sau gavo. 

Andriaus Vingaudo maištas. Jogailai apsikrikštijus ir 
tapus Lenkų karaliumi, Lenkų didikai Krokuvoje tuojau pa- 
reikalavo, kad Jogaila tikrai ištesėtų savo pasižadėjimą, t.y. 
kad Lietuvos kraštai priklausytų Lenkų karaliui kaipo ne- 
atskiriama jojo karalystės dalis. Tam laiduoti Jogaila buvo 
priverstas net savo brolius įkaitais atiduoti. Bet kai Andrius 
Vingaudas vėlei pakėlė maištą prieš Jogailą ir panorėjo visą 
Lietuvą jam atimti, kad arčiau su rusais, ne su lenkais, susi- 
bendrautų, Jogailai pasisekė išvaduoti Vytautą ir Skirgailą, 
siunčiant juos prieš maištininką. 

Vingaudas, susitaręs su kardininkais ir jų padedamas, 
įsilaužė į Polocką ir ėmė naikinti ir deginti viską, pasiekęs 
net Ašmeną. Su Vingaudu susirišo ir Smolensko kunigaikš- 
tis Sviatoslavas, kursai su stipria kariuomene apstojo Oršos 
pilį bei Vitebską; bet, negalėdamas jų paimti, siaubė apylin- 
kes. 

Pasiųsti Vytautas ir Skirgaila nespėjo pavyti kardininkų, 
kurie su didžiu grobiu grįžo į Padauguvį. Bet Vingaudas 
buvo nugalėtas, pateko į nelaisvę ir buvo nusiųstas Jogailai 
į Krokuvą. Sviatoslavas, irgi nugalėtas, krito kovoje Mstis- 
lavlio laukuose. Jo sūnus Jurijus atgavo Smolenską, prisie- 
kęs klausyti Lietuvos. 

Lietuvių krikštas 1387 m. Išbuvęs Krokuvoj bemaža išti- 
sus metus, Jogaila su Jadvyga, su Gnezno arkivyskupu ir 
kitais lenkų dvasininkais, lydimas lietuvių ir lenkų diduo- 
menės, žiemos metu atvyko į Vilnių. Čia buvo sušauktas 

didesnis Lietuvos bajorų susirinkimas, kur nutarta priimti 
katalikų tikėjimą. 

Pažadindamas uoliau krikštytis, Jogaila išleido vasario 
m. 20 d. raštą, kuriuo suteikė ypatingų teisių katalikams, 
neduodamas jų pravoslavų tikėjimo piliečiams, nors ir tųjų 
tikėjimo laisvės nevaržė. 

Iki šiolei politiškos moterystės tų kunigaikščių ir didžiūnų, 
kuriems pavedamos buvo valdyti atskiros didesnės sritys, 
būdavo varžomos Lietuvos karaliaus: reikėjo jo sutikimo. 
Taip pat iš paties Lietuvos karaliaus gautų valdyti iki gyvos 
galvos žemės plotų, vadinamų lėnų, negalima buvo palikti 
savo vaikams ar ištekant dukterims duoti be ypatingo kara- 
liaus leidimo. Dabar bajorai katalikai gavo čia daugiau lais- 
vės, o pravoslavas neturėjo teisės vesti katalikės. Dvasiš- 
kijai buvo pripažintos ypatingos privilegijos, atleidžiančios 
katalikų kunigus nuo mokesčių ir kitų sunkenybių. 

Žemesniojo luomo žmonėms, paraginant krikštytis, buvo 
dalijama dovanų — drabužių ir baltų drobių. Einančių krikš- 
tytis visų luomų buvo labai daug. Kunigai nespėję jų po 
vieną krikštyti: buvę žmonės renkami būriais ir krikštijami 
pašlakstant. Kad būtų buvę kaip nors stabmeldžių ar jų 
kunigų pasipriešinta, bent Vilniuje ir rytų Lietuvoje, neužsi- 
liko žinių. 

Didžiausias vargas buvo tas, kad atvykę lenkų kunigai 
visai nemokėjo lietuviškos kalbos ir, jei kiek mokė tikėjimo 
tiesų, tai vien su vertikų pagalba. Jei kas bent kiek mokėjo 
lietuviškai, tai vien pranciškonys, užsilikę Vilniuje nuo Algir- 
do laikų. Sako, patys Jogaila ir Vytautas mokę katalikų tikė- 
jimo, kad bent kiek prirengtų lietuvius stabmeldžius prie 
krikšto. 

Pačioje pradžioje tas naujo tikėjimo priėmimas buvo dau- 
giau paviršutinis; buvo tai tik senojo tikėjimo griovimas: 
buvo paliepta dievaičių stabus daužyti, šventąją ugnį, dievų 
garbei kūrenamą, gesinti, namuose laikomus žalčius mušti, 
šventuosius ąžuolynus kirsti. 


Kur pirma Vilniuje Perkūno maldykla stovėjo ir augo 
ąžuolynas, ten arkivyskupas Bodzanta pašventė vietą šv. 
Stanislovo katedros bažnyčiai. Pirmuoju Vilniaus vyskupu 
papa Urbonas VI paskyrė Andrių Vasilą, kurs dar Algirdo 


laikais gyveno Vilniuje kaip pranciškonis, o paskui prie 
Vengrų karalienės Elžbietos sekretoriavo. 

Paskui Karalienė Jadvyga išvažiavo atgalios į Krokuvą 
ir, rūpindamasi naujos vyskupijos apšvietimu, įsteigė savo 
lėšomis Prahoje stipendijas dvylikai lietuvių kunigų. 

Jogaila ir Vytautas iš Vilniaus važinėjo į kitus Lietuvos 
miestus, visur ragindami lietuvius krikštytis ir žymesnėse 
vietose statydami bažnyčias. Tuo būdu buvo įsteigtos baž- 
nyčios Ukmergėje, Krėvoje, Ašmenoje, Lydoje, Trakuose, 
Švenčionyse, Volkoviske, Giedraičiuose, Gardine, Brastoje 
ir kitur. 

Kaip tos naujai įsteigtos bažnyčios buvo aptarnaujamos 
lenkų kunigų, lietuviškai nemokančių, nėra žinios. Padavi- 
mas sako, patys Vytautas ir Jogaila mokinę žmones naujo 
tikėjimo tiesų, net „Tikiu į Dievą Tėvą“ lietuviškai išvertęs 
Jogaila 
+ Pas visas Europos tautas krikščioniško tikėjimo pradžia 
paprastai supuola su pirmuoju tautos pasireiškimu istorijos 
arenoje, su tos tautos atgimimu, su jos kultūros augi- 
mu. Lietuvių tauta sudaro retą, liūdną išimtį. Lietuvos 
krikštas — tai tas jos istorijoje momentas, nuo kurio ji pa- 
mažu slenka žemyn, nustodama kaskart daugiau savo poli- 
tiškos reikšmės, savitos jau gana žymios palies savaran- 
kiškumo. Kuo tai galima išaiškinti? 

Lietuvių tautos tragizmas pirmiausia, kad Kristaus moks- 
las ėjo į Lietuvą ne su kryžiumi, tik su kardu, ginkluotų ordi- 
nų per prievartą brukamas. Lietuviai, amžiais gindamies 
nuo vokiečių priešų ir nuo brukamo tikėjimo, jautė kariaują 
už savo būvį, už tautos gyvybę, ir jų sąmonėje ilgainiui 
krikščionių tikėjimas susikristalizavo kaip mirtinas tautos 
priešas, o savo, stabmeldiškasis, kaip tautos gyvybės ir jos 
nepriklausomybės reiškėjas. Kai tas krikščionių tikėjimas, 
lenkų atneštas, galų gale vis tik ėmė viršų, Lietuvių tauta 
savo kovoje pasijuto tarytum perblokšta, mirtinai nugalėta, 
neteko pasitikėjimo savimi ir ėmė merdėti. 

Antra, mūsų tautos tragizmas, kad Kristaus mokslą 
galutinai jai atnešė ne idėjiniai misionieriai kaip kitoms tau- 
toms, iešką vien Dievo garbės, šviečią kilnių dorybių pavyz- 
džiais, pilni dvasios, aukoją net savo gyvybę, — atnešė Lie- 
tuvai Kristaus evangeliją Lenkų politika, grynas šaltas nau- 

dos apskaitliavimas, nešė tą mokslą lenkai kunigai, kurie, 
eidami į svetimą kraštą apaštalauti, net svetimos kalbos ne- 
pasirūpino išmokti; apaštalavo ne tik pradžioj, bet dar ilgais 
amžiais per vertėjus; juk XVI amž. pabaigoj (1596 m.) Kle- 
menso VIII įgaliotas Aleksandras Komulavičius, aplankęs 
Vilniaus vyskupiją, atrado daug tokių parapijų, kuriose 
sėdėjo kunigai, visai nemoką lietuviškai. Tokie nebyliai kuni- 
gai negi galėjo Lietuvių tautai įkvėpti naujos dvasios, ją 
atgaivinti, Kristuje atnaujinti, įnešti naujų jėgų? 


SKIRGAILA. 1387—1392 


Apkrikštijęs bent daugumą aukštaičių lietuvių, Jogaila 
turėjo grįžti į Lenkus ir lenkams duotais pažadėjimais iš jų 
sostinės Krokuvos valdyti Lietuvą bei Lenkus kaipo suvieny- 
tas valstybes. Tačiau, matyti, ir pats Jogaila, darydamas net 
raštu pažadėjimus, nemanė jais labai varžytis, ir pats gyve- 
nimas parodė, kad dvi savaimingos valstybės, gyvenusios iki 
šiolei visai atskirai ir kitoniškai, negali iš karto susilieti į 
vieną organizmą, arba kūną. Jogailai tiesiog negalima buvo 
pačiam iš tolimos Krokuvos kartu tvarkyti Lenkų ir pačios 
Lietuvos. 

Patys lietuviai labai nepalankiai žiūrėjo į tai, kad jų kara- 
lius išvažiuoja gyventi į svetimą šalį. Todėl Jogaila paveda 
Lietuvą valdyti savo broliui Skirgailai, įsakydamas visiems 
jį aukščiau laikyti už kitus savo brolius ir pakeldamas di- 
džiuoju Lietuvos kunigaikščiu, sau gi pasilikdamas kara- 
liaus vardą. Tuo būdu, be abejo, lenkų didžiūnams patariant, 
buvo nuskriausta Lietuva, nes jai atimta karalystės vardas, 
nuo Mindaugo laikų jai teisėtai priklausęs. 

Skirgailos paskyrimas didžiuoju Lietuvos kunigaikščiu 
buvo didi Jogailos klaida. Skirgaila, negana to, kad buvo 
pravoslavų tikėjimo ir netiko naujiems katalikams lietu- 
viams, jisai maža ir tesirūpino valstybės reikalais, nuolatos 
girtas, puotaudamas per dienas ir naktis. Dažnai įkaitęs nuo 
midaus ar vyno, taurę sukuldavo į savo ištikimiausio tarno 
kaktą. Tokiu savo pasielgimu Skirgaila negalėjo patraukti 
prie savęs lietuvių, ir jo pradėta stačiai nekęsti. 

Lietuvių dauguma, norinti tėvynei gero, linko prie Vytau- 
to, kursai visus kunigaikščius buvo peraugęs šviesiu protu ir 
tvirtu būdu. Bet Jogaila jo bijojo, kad, iškilęs į viršų, nepa- 
sidarytų įam pavojingu. Ne tiktai nepaskyrė jo didžiuoju 
kunigaikščiu, jam įsakęs klausyti girtuoklio Skirgailos, ne 
tik neištesėjo visų savo pasižadėjimų, nesugrąžinęs jam 
tėvo Trakų, bet dar apstatė jį savo žvalgais, kurie turėjo 
skaityti visus jo žingsnius ir pranešinėti apie viską. 

Vytautas kitados visą karštą jaunystės širdį Jogailai buvo 
atidavęs ir ne kartą prieš savo tėvą užtardavo; dabar tasai 
atmoka įam nelabu nedėkingumu. Galima iš to spręsti, kaip 
turėjo tą viską atjausti Vytautas. Tačiau jisai tylėjo; gal 
laukė patogesnio laiko. Pagaliau ir jam išseko kantrybė. 

Didysis Maskvos kunigaikštis Vasilijus, suprasdamas, 
kad Vytautas gali būti ilgainiui jam reikalingas, atvyko į 
Vytauto buveinę Lucką, kur buvo maloniai vaišinamas ir su- 
sižadėjo su Vytauto dukterimi Naste, ją pavadinęs išmintin- 
ga Sofija. Skirgaila pranešė karaliui Jogailai Vytautą darant 
slaptas sutartis prieš jį su maskoliais. 

Vytautas buvo priverstas net prisiekti Liubline klausysiąs 
Skirgailos. Negana to: Vytautą pareikalavo Jogaila į Kro- 
kuvą; tasai nusiuntė į Lenkus savo ištikimą rūmininką, kur- 
sai išrodytų karaliui Vytauto nekaltybę. Tą pasiuntinį Jogai- 
la, uždaręs kalėjime, liepė kankinti, kad išgautų nuo jo 
pripažinimą Vytauto sutarties su Maskva. Galų gale Vytau- 
tui buvo pranešta, kad Skirgaila norįs jį nužudyti kaipo 
pavojingą priešą ir ieškąs tik progos. 

Matydamas, kad gali susilaukti savo tėvo Kęstučio likimo, 
jei sėdės ilgiau sudėjęs rankas, ir pasiremdamas visuotinu 
Lietuvoj nepasitenkinimu dėl Jogailos ir Skirgailos pasielgi- 
mo, Vytautas pasiryžo užimti netikėtai Vilnių, kad atgautų 
Lietuvai visišką nepriklausomybę nuo Lenkų, o sau karaliaus 
sostą. 

Kaip kitą kartą Kęstutis, taip dabar jo sūnus Vytautas 
mėgino šieno vežimuose įvežti paslėptus kareivius į Vilniaus 
pilį. Bet sumanymas nepasisekė. Tuomet Vytautui nieko 
kito nebeliko, kaip bėgti pas kryžiuočius. 

Sustiprinęs savo įgulomis Gardiną, Suražą, Brastą ir Ka- 
menecą, Vytautas su savo jaunesniaisiais broliais Žygimantu 
ir Tautvilu, seserim Ringaile ir su daugiau negu 100 savo 

šalininkų didžiūnų nuvyko pas tuos kryžiuočius, kurie jau 
kartą buvo jį priėmę, o kuriuos jisai buvo paskui skaudžiai 
užvylęs. 

Savaime kyla klausimas, kodėl Vytautas neieškojo pagal- 
bos didžiojo Maskvos kunigaikščio, savo dukters sužadėti- 
nio? Matyti, būdamas gilus politikas, Vytautas suprato, kad 
kryžiuočiai, norėdami išnaudoti progą, greičiau panorės įsi- 
kišti į Lietuvos kunigaikščių nesutikimus negu Maskvos val- 
dovas, kursai dargi savo jėgomis galėjo nepasitikėti. 

Kryžiuočiai tikrai ir šį kartą neatsakė šelpti Vytauto, bet 
jau pareikalavo nuo jo brangių įkaitų: brolio Žygimanto, 
sesers Ringailės ir atvykusių žemaičių bajorų. Vytautas dar 
buvo priverstas pasižadėti ištesėti sutartį, padarytą su ordi- 
nu 1384 metais, t.y. Žemaičius pavesti kryžiuočiams. 

Kai kas rašo, nors tai nėra patikrinta, Vytautas buvęs pri- 
verstas kryžiuočiams įkeisti net savo sūnus: Joną ir Jurgį, 
kurie paskui, Vytautui su Jogaila susitaikinus, buvę kry- 
žiuočio Šenenbergo, ar Šunbernio, nužudyti d. magistrui 
įsakius. 

Vytauto kova su Jogaila. Vytauto susidėjimas su kryžiuo- 
čiais buvo Jogailai labai neparankus: pasodinęs savo brolį 
Lengvenį kunigaikščiu didž. Naugarde, jisai buvo ketinęs su 
juo drauge pulti Maskvą. Dabar, gresiant pavojui iš kryžiuo- 
čių pusės, buvo priverstas atsisakyti nuo savo sumanymo. 
Užėmęs visus kraštus ir jų pilis, buvusias Vytauto valdžioj, 
rengėsi kovoti su ordinu. 

Didysis ordino magistras Valenrodas, sulaukęs iš Europos 
nemaža svečių ir prirengęs apie 40 000 kariuomenės, drauge 
su Vytautu, kurs vedė žemaičius, pasiuntė įą per Kauną ant 
laukuose (netoli Neries upės) buvo Vytauto nugalėtas ir 
priverstas bėgti, nes jo kareivių lietuvių dalis perėjo į Vytau- 
to pusę. Mūšio dalyviai kareiviai lenkai buvo paimti į ne- 
laisvę ir su savo žirgais (apie 2000) nusiųsti didž. magistrui. 

Paskui Vytautas su kryžiuočiais apgulė Vilnių, kurį gynė 
dvi pili: aukštoji, kur buvo užsidarę lenkų kareiviai su vadu 
Moskožovskiu, ir žemoji, kur gynėsi Jogailos brolis Kazimie- 
ras Karigaila. 

Gerai aprūpintas ginklais ir maistu, Vilnius ilgai galėjo 
gintis, bet galop pasisekė Vytautui įsilaužti į žemąją pilį ir 

ją sudeginti. Karigaila su 14 000 kareivių ją gindami žuvo. 
Iš Vytauto pusės krito mūšy jo brolis Tautvilas. Užėjęs vėly- 
vas ruduo su šalčiais ir darganomis neleido Vytautui įsilauž- 
ti į aukštąją pilį; jisai buvo priverstas grįžti į Prūsus, gero- 
kai apnaikinęs Lietuvą. 

Gyvendamas ordino paskirtoje Bartenšteino pily, Vytau- 
tas rengė naują žygį į Lietuvą. Čia jisai susilaukė nuo didžio- 
jo Maskvos kunigaikščio Vasilijaus pasiuntinių, su kuriais 
išleido savo dukterį Sofiją. Čia vis ėjo daugyn Vytauto šali- 
ninkų, kurie nekentė Skirgailos ir Jogailos dėl jų bendravi- 
mosi su lenkais. 


Didysis kryžiuočių magistras Konradas Valenrodas ruošė- 
si irgi į karą su Lietuva ir, surinkęs didžiausią kariuomenę, 
kokios iki šiolei dar nebuvo buvę (apie 70 000), vėl su Vytau- 
tu pasiryžo paimti Vilnių. 

Jogaila, ne per daug pasitikėdamas Skirgailos sumanumu, 
Vilnių pavedė ginti lenkui Jonui Olesnickiui, kursai kryžiuo- 
čiams besiartinant per 5 mylias liepė nudeginti Vilniaus 
apylinkes. Kryžiuočiams tasai kryžiaus karas labai nepasi- 
sekė; Vilniaus jie paimti nepaėmė, tik Lietuvą smarkiai su- 
naikino. 

Tačiau Vytautas vėl pergalėjo Skirgailą netoli Šventosios 
upės ir, augant savo šalininkų skaičiui, užėmė Gardino ir 
Merkinės pilis. Čia lietuviai, Vytauto šalininkai, perėję į jo 
pusę, nuginklavo savo draugus lenkus, ir tie pateko į ne- 
laisvę. Galop visas Žemaičių kraštas iki Kauno ir Gardino 
atiteko vėlei Vytautui. 

Jogaila, ilgomis naminėmis kovomis nuvargintas ir maty- 
damas, kad Vytautas nenustos kariavęs iki pasieks visos 
Lietuvos sosto, ryžosi geruoju su juo taikintis. Jisai pasiuntė 
pas Vytautą Plocko kunigaikščio sūnėną Henriką Zemovitą, 
Krokuvoje siudijavusį teologijos mokslus ir jau kai kuriuos 
šventinimus priėmusį. Tasai, dar Plocke įsimylėjęs gražią 
Vytauto seserį Ringailę ir su ja susižadėjęs, dabar atvyko į 
Prūsus įą vesti. 

Kryžiuočiams nė į galvą neatėjo, kad Henrikas atvyko ne 
tiek piršlyboms, kiek deryboms, su slapta nuo Jogailos mi- 
sija. Tasai Jogailos pasiuntinys meldė Vytautą atsisakyti nuo 
bičiuolystės su kryžiuočiais ir pareiškė, kad Jogaila galop 

sutinkąs jam atiduoti ne tik jojo tėviškę, bet ir visą Lietuvą 
valdyti, sau tepalikdamas Lietuvos karaliaus vardą. 

Vytautui seniai įkyrėjo ištrėmimas, su vokiečiais kryžiuo- 
čiais bendravimas ir savo tėvynės naikinimas, todėl su 
džiaugsmu priėmė pasiūlymą. 

Išleidęs savo gentis ir žymesnius šalininkus į Lietuvą, 
kiek tai galėjo be įtarimo padaryti būdamas apsuptas kry- 
žiuočių šnipų, tik savo brolio Žygimanto nespėjęs išvaduoti 
(nelaisvėje pasiliko iki 1398 m.), Vytautas persiskyrė su 
kryžiuočiais tuo pačiu būdu kaip ir anuomet: paėmęs staiga 
Gardiną, Kauną ir kitas pilis, kuriose buvo pirma priverstas 
pastatyti komendantais kryžiuočius, ir jose dabar palikęs 
savo įgulas bei viršininkus, pasiskubino į Lydą, kur jojo 
laukė Jogaila su Jadvyga. 

Iš Lydos visi nuvyko į Vilnių. Olesnickis sutiko juos iškil- 
mingai; visi lietuviai su neapsakomu džiaugsmu sveikino 
naują savo valdovą, o kartu ir taiką, įvykusią kunigaikščių 
tarpe. į 

Šv. Stanislovo katedroje pirmasis Vilniaus vyskupas And- 
rius Vasila uždėjo ant Vytauto galvos didžiųjų Lietuvos ku- 
nigaikščių kepurę, o vienas iš senatorių didžiūnų padavė jam 
kalaviją, žemės galybės ženklą, ir malonės ženklą — lazdą. 
Kartu buvo apvainikuota ir Vytauto žmona Ona, neatskiria- 
moji jo draugė kalėjime, kelionėse ir karuose. 

Apšauktas didžiuoju visos Lietuvos kunigaikščiu, kurio 
privalė klausyti visų Lietuvos sričių kunigaikščiai ir jų pa- 
valdiniai, pats Vytautas turėjo pasižadėti raštu ir tą pasiža- 
dėjimą patvirtinti priesaika, reikale eisias su pagalba Lenkų 
karalystei, niekuomet nuo jos nesiskirsiąs, klausysiąs Jogai- 
los ir Jadvygos — aukščiausiųjų savo valdovų. 

Skirgailai už Vilnių pažadėta Kijevas su aplinkiniais 
kraštais. 

Tas Vytauto apsirašymas tuo buvo lietuviams geresnis už 
aklą Jogailos su lenkais Krėvoje (1385 m.) padarytą sutartį, 
kad dabar visa Lietuva buvo pripažinta neskaldomu vienetu, 
kuris susijungia per Jogailos asmenį su Lenkais; Krėvoje 
gi visi Lietuvos kraštai ir kiekvienas atskirai, kaipo Jogailos 
savastis, buvo Lenkams priskirti kaip jų karalystės dalis. 
Dabar buvo padaryta su Lenkais unija, tuomet gi visiškas 
Lietuvos inkorporavimas (įjungimas) be jokių sąlygų. 

VYTAUTAS DIDYSIS ALEKSANDRAS I. 1392—1430 


Per pastaruosius kunigaikščių vaidus ir kovas vyriausiojo 
Lietuvos valdovo autoritas ir valdžia žymiai susilpnėjo ir nu- 
puolė; pačios Lietuvos padėtis ir stovis ir iš vidaus, ir iš lauko 
buvo tikrai sunkūs. Vytautui reikėjo padėti daug darbo, 
norint neužvilti pavaldinių ir užgydyti žaizdas, kurias pats 
padarė, norėdamas paimti Lietuvos vairą į savo rankas iš 
žmonių, galėjusių įą visai pražudyti. 

Bet Vytautas kaip tik ir buvo toksai Dievo duotas Lietuvai 
valdovas, kursai sunkiausiose apystovose ir didžiausiuose 
pavojuose nežinojo, kas tai yra nusiminti, kursai savo drąsą, 
aukštą protą, geležinę valią ir nepaprastą darbštumą atidavė 
savo karštai mylimos tėvynės labui. 

Pirmų pirmiausia reikėjo panaikinti įsivyravusią atskirų 
kunigaikščių sauvalę. Jogaila, pats netvirto būdo, susirūpi- 
nęs Lenkais, maža ką teišgalėjo; Skirgaila irgi tvarkos pa- 
laikyti nesugebėjo. Sričių valdytojai kunigaikščiai darė, kas 
kam patiko, nejausdami ant savęs jokios drausmės iš aukš- 
to, o didesnių provincijų valdovai net laikė save tartum sa- 
varankiais. 

Vytautas nepakentė nepaklusnumo ir tuojau pasiryžo pa- 
rodyti, kad jis vienas tėra tikras visos Lietuvos valdovas ir, 
kam nori, gali suteikti valdžią. Pats Jogaila turėjo pasiten- 
kinti Lietuvoje karaliaus vardu. Ypač Jogailos broliai iš 
pradžių nenorėjo klausyti Vytauto, tačiau greitai pajuto ge- 
ležinę jo ranką ir tvirtos valdžios vairą. 

Skirgailai buvo pažadėtas Kijevas; bet jis nenorėjo iš- 
leisti iš savo rankų ir plačiosios Polocko kunigaikštijos; net 
vokiečių pagalba norėjo ją sau pasilaikyti. Jam buvo pasi- 
sekę net Vitebskas užimti. Tačiau galų gale buvo Vytauto 
nugalėtas, išvarytas, nusižemino ir gavo laikinai Kamene- 
cą ir Stožką iki pasiliuosuos Kijevas. 

Kijevą tuomet valdė dar Algirdo pastatytas jo sūnus Vla- 
dimiras. Šisai irgi nenorėjo pripažinti Vytauto savo virši- 
ninku. Vytautas, nieko nelaukęs, užėmė Ovručą, Žitomirą, 
ir Vladimiras turėjo nusižeminti. Jisai gavo valdyti, priklau- 
sydamas Vytauto, šalį apie Slucką. Nuo jo veda savo gene- 
alogiją (gentystę) Slucko kunigaikščiai Aleknavičiai, pagar- 
sėję paskui kovose su totoriais. 

Kijevą gavo valdyti Skirgaila, bet valdė neilgai. Jam 
mirus, Vytautas pasodino ten savo ištikimą tarną, draugą 
laimėje ir nelaimėse, Alšėnų kunigaikštį Joną Algimantaitį. 

Buvo atsisakę klausyti Vytauto Severijos ir Seversko 
kunigaikštis Kaributas ir Podolės kunig. Karijoto sūnus 
Teodoras. Vytautas pirmiausia užpuolė Kaributą, kursai, 
nepasitikėdamas savo jėgomis, pasitelkė Riazanės kuni- 
gaikštį. Vytautas juos sumušė ties Nekuduvu (Kalugos 
gub.). Kaributas pasižadėjo visados klausyti didžiojo kuni- 
gaikščio ir gavo valdyti Podolės dalį su Braclavo ir Kremę- 
neco miestais. Seversko kunigaikštiją Vytautas pavedė 
valdyti Sanguškai. Nuveiktas buvo ir Karijoto sūnus, nusi- 
žemino ir atsidavė Vytauto malonei. 

Tuo būdu atskiros kunigaikštijos, buvusios iki šiolei pu- 
siau savarankės ar menkai teklausiusios aukščiausiojo 
Lietuvos valdovo, pateko ar ištikimiesiems Vytauto pastaty- 
tiems kunigaikščiams, ar stačiai pačiam Vytautui valdyti. 

Paėmus Vytautui tvirtai į savo rankas valdžią, nurimo 
Lietuvoj kunigaikščių savitarpio kovos, Lietuva, varginta 
iki šiolei nuolatiniais karais, Vytautui valdant gauna atsik- 
vėpti ir nuo pašalinių užpuldinėjimų. Berods ir Vytautas 
kariavo nemaža didžių karų su kaimynais, tačiau buvo 
kariaujama daugiau svetimose ar bent tolimose nuo Lie- 
tuvos vidurio šalyse. Pati Lietuva Vytautui viešpataujant 
rečiau begauna matyti įpuolantį priešą. Vokiečių ordinai 
pradeda vengti užpuolimų, bijodami Vytauto keršto. 

Vytauto santykiai su rusų kraštais. Tvirtindamas savo 
valdžią Lietuvos viduje, Vytautas neišleido iš akių ir Rusų, 
stiprindamas ten savo įtaką kaipo jųjų globėjas (hospodar), 
o kai kurias jųjų sritis visai prie Lietuvos prijungdamas. Pir- 
menybė Lietuvai ir Maskvai, svyravusi į abi šali Algirdui 
kariaujant, dabar aiškiai pakrypsta į Vytauto pusę. 

Bet, norint griežčiau elgtis rytuose, Vytautui reikėjo pir- 
ma apsisaugoti iš vakarų pusės nuo kryžiuočių ordino. Tr 
Jogaila, ir pats Vytautas per daug buvo žadėję ordinui 
aplinkybių verčiami; reikėjo tie visi pažadai ir sutartys šiaip 
taip likviduoti. Galutinai baigti jų ginklu Vytautas dar nesi- 
jautė užtenkamai tvirtas; reikėjo bent tuo tarpu taikintis. 

1398 metais suvažiavus su ordino magistru Nemuno salo- 
je tarp Nevėžio ir Dubysos, buvo padaryta neva amžina tai- 

ka, kuria Žemaičiai iki Nevėžio atiduota kryžiuočiams, kad 
jie įvestų katalikų tikėjimą ir kad Vytautui paliktų palaidas 
rankas rytuose, o reikale talkininkautų. 

Pasibaigus deryboms buvo surengtas pokylis, per kurį su- 
važiavusi Lietuvos diduomenė paskelbė Vytautą karaliumi. 

Vokiečiai jau 1390 metų sutarty, padarytoje su Vytautu, 
jį rašo karaliumi. Pats Vytautas 1398 m. sutarty su ordinu 
pasirašo: „Supremus dux Lituaniae et Rusiae“, t.y. aukščiau- 
siasis valdovas, o ne didysis kunigaikštis, kaip lenkų istori- 
kai mėgsta vadinti. Mindaugui apsivainikavus karaliumi, 
tas titulas teisėtai priklausė ir jojo įpėdiniams. Gediminas 
aiškiai save vadino „Rex lituanorum et rutenorum“. Vokie- 
čiai net Kęstutį raštuose dažniausiai vadina karaliumi 
(Kėnig). Todėl nėra jokio teisėto pamato Lietuvą Algirdo 
et Vytauto laikais vadinti didžiąja kunigaikštija, o ne ka- 
ralija. 

Padaryta sutartimi apsisaugojęs nuo ordino, Vytautas 
ėmė griežčiau elgtis su rusų kunigaikščiais. Kai Smolenske 
pradėjo nebesutikti kunigaikščiai, Vytautas įsikišo į jų gin- 
čus. Pašalinęs kitus, valdžią pavedė vienam Glebui, o įžen- 
gęs iškilmingai į miestą, pasiskelbė vyriausiu jojo valdovu; 
1405 m. jį galutinai prijungė prie Lietuvos. 

Pliskuva keletą kartų pažino skaudžią Vytauto ranką, 
nusižemino ir mokėjo jam duoklę (1409). 

D. Naugarde buvo pasodintas Vytauto pusbrolis, kuni- 
gaikštis Lengvenis. O kad paskui 1428 m. Naugardas pano- 
rėjo nusikratyti Vytauto globos ir buvo atsisakęs jo klausyti, 
Vytautas, jau 80 metų amžiaus senelis, surinkęs stiprią ka- 
riuomenę, patsai traukė į šiaurę, išleidęs pirma 10 000 vyrų 
skinti miškų ir kelio taisyti kariuomenei per balas ir versmes. 

Paėmęs pakeliui Porkavaą, Vytautas buvo jau nebetoli nuo 
paties Didž. Naugardo. Išsigandę naugardiečiai turėjo už- 
mokėti atsipirkdami 15 000 rublių, labai didžius anais lai- 
kais pinigus. 

Vytautas ilgainiui prijungė prie Lietuvos Velikije Luki, 
Rževą, Odojevą, Bielevą, Karačevą ir visą vadinamą Severs- 
ko šalį iki pat Kursko. Kijevas buvo bemaž pačiame jo kara- 
lijos vidury. Tverės ir Riazanės kunigaikščiai vadino Vytautą 
savo „hospodariumi“, pripažindami irgi ant savęs šiek tiek 
„jo valdžią ir globą. 

Neišleido Vytautas iš akių pačios Maskvos, kur viešpatavo 
jo žentas, jaunas Vasilijus I. Švitrigaila, kursai nuolatos 
kėlė maištus prieš Vytautą, buvo pabėgęs į Maskvą. Tris 
kartus Vytautas rengėsi eiti ant Maskvos, tačiau kovoti 
neteko, nes Vasilijus ir taip jo klausė, o svarbesniuose reika- 
luose ar pats vykdavo, ar siųsdavo savo bajorus su pačia 
Solija Vytautyte permaldauti užpykusio Vytauto. Švitrigaila 
galop pateko į Vytauto rankas ir buvo uždarytas kalėjime. 


SANTYKIAI SU TOTORIAIS 
IR MŪSIS ANT VORSKLOS UPĖS 1399 M. 


Savo viešpatavimo pradžioje Vytautas manė su totoriais 
gyventi taikoje, kad jų pagalba nugalėtų Maskvą, o jau pas- 
kui gal ir totorius paimtų į savo globą. Tačiau aplinkybės 
privertė jį anksčiau stoti į atvirą kovą su jais. 

Kaip tik tuo laiku totoriai pradeda vėl būti pavojingi 
Europai, sužadinti turkų pergalėmis, kurie galutinai buvo 
sumušę serbus Kosovo laukuose. Azijoje pakilo baisus Ta- 
merlanas ir, Astrachanės lygumose pergalėjęs Tochtamyšą, 
užsodino ant Aukso Ordos savo Timur Kutlubą. 

Tochtamyšas, pasitikėdamas didžia Vytauto galybe, šau- 
kėsi jo pagalbos. Vytautas pasinaudojo proga ir pasiryžo 
įsikišti į totorių reikalus; priėmė Tochtamyšą maloniai, pa- 
skyrė jam buveinę Lydos pily ir pažadėjo užsodinti ant Auk- 
so Ordos sosto su ta sąlyga, kad tasai jam padės įsigyti 
Maskvos sostą. 

Vytautas ėmė rengtis į didį karą ir skelbė visur, išvarysiąs 
iš Europos totorius, kurie krikščionijai buvo lygiai pavojingi 
kaip ir turkai. Tuo tarpu pasiuntė savo vadą Patrikį Nari- 
mundaitį su kariuomene už Dono pasiteirauti apie totorių 
jėgas. 

Visa krikščioniškoji Europa ilgėdamasi laukė, kuo baig- 
sis ta tikrai milžiniška kova. Daugelis atkalbinėjo Vytautą 
nepardėti pavojingo su totoriais karo, bet Vytautas, pasiti- 
kėdamas savo žvaigžde, nenorėjo klausyti patarimų. 

Kijevas buvo paskirtas kariuomenės susirenkama vieta. 
Atvyko apie 75 000 kareivių. Iš čia vedė kariuomenę pats 

Vytautas ir susitiko su totoriais, jau pasirengusiais į mūšį 
ant-Vorsklos upės. 

Timur Kutlubas, kursai vadovavo totoriams, buvo pradė- 
jęs derybas su Vytautu, lyg norėdamas geruoju susitaikinti, 
net pripažindamas Vytautui viršenybę. Šis reikalavo, kad ir 
totorių pinigai būtų mušami su Vytauto paveikslu. 

Bet atvyko su antra totorių kariuomene murza Edigėjus 
ir derybas nutraukė, reikalaudamas dabar, kad Vytautas 
prieš jį, kaipo senesnį, nusilenktų. Pasirodė, kad totoriams 
buvo reikalinga derybomis užtęsti laiką ir sutraukti visas 
įėgas. 

Totorių kariuomenės buvo apie 150 000. Kai kurie iš lenkų, 
matydami neapregimas totorių eiles, įkalbinėjo Vytautui ne- 
pradėti nelygios kovos, juo labiau kad pats Edigėjus galop 
buvo linkęs taikintis ir tereikalavo išduoti totoriams pabė- 
gusį ir dabar ketinantį stoti prieš juos į mūšį Tochtamyšą. 
Tačiau Vytautas, pasitikėdamas savo sumanumu ir savo 
kariuomenės narsumu, liepė keltis per Vorsklą ir pūsti tri- 
mitus. 

Buvo rugpjūčio 12 d. 1399 m. Prasidėjo baisi ir smarki 
kova. Lietuvių kariuomenei buvo bent kiek į talką atėję len- 
kų, kryžiuočių, bet daugiausia gudų ir rusų. Vytautas savo 
kariuomenę surikiavo smailiu trikampiu, kuri, rodydama 
narsumo stebuklus, pradžioje turėjo didį pasisekimą, savo 
trikampiu buvo giliai įsikirtusi į totorių vidurį ir daug jųjų 
paklojusi. Bet ilgainiui totoriai, savo raitarijos gausumu žy- 
miai pranešdami, pradėjo supti lietuvių sparnus, apeidami 
net iš užpakalio. Lietuvių kariuomenėje pasidarė spūstis ir 
netvarka. Pabėgo pirmasis Tochtamyšas. 

Istorikas Narbutas rašo, kad tame mūšy kritę 74 kuni- 
gaikščiai ir apie 10 000 lavonų nukloję laukus. Vytautas 
nustojo visko ir tik žirgo greitumu vos patsai išsigelbėjo. 
Totoriai vijosi iki pat Kijevo. Patsai miestas, jų apsuptas, 
turėjo išsipirkti, užmokėdamas 3000 rublių sidabru. 

Tais pačiais metais, dar prieš Vorsklos mūšį, sutiko Vytau- 
tą ir kita nelaimė: baisiai išdegė Vilniaus vidurys; supleškėjo 
katedros bažnyčia, kunigaikščio rūmai, iždinė, arklidės ir 
labai daug brangenybių. Nuostoliai siekė 60 000 rublių, tuo 
laiku baisiai didelė suma. 

Tačiau Vytautas ir po tų smūgių nenusiminė. Supratęs 

totorių nenuveiksiąs ginklu, pasiryžo gudrumu į juos pa- 
veikti, kas jam ilgainiui ir pavyko. Jau 1412 m. jam pasisekė 
ant Aukso Ordos sosto pasodinti Tochtamyšo sūnus Zelenis 
sultonas. Senis Edigėjus, keršydamas Vytautui, dar buvo 
1416 metais išplėšęs Kijevą, bet, pabėgęs Vytauto rūstybės, 
tuojau atsiuntė pas jį pasiuntinius su gausiomis dovanomis: 
kupranugariais ir gražiais arkliais, gerindamasis ir prašy- 
damas susitaikinti (1419 m.). 

Jau prieš pat Vytauto mirtį Aukso Ordoje vėl kilo maištai 
ir nesutikimai, ir totoriai šaukėsi Vytauto tarpininkauti. Ta- 
sai pakėlė į totorių chanus Devletą HRadžį, viešėjusį tuomet 
Lietuvoje ir, įį apvainikavęs Vilniuje, pasiuntė į Aukso Ordą 
valdyti. 

Neužkariavęs totorių ginkluota jėga, Vytautas juos pa- 
vergė sumanumu ir gudria politika; jie gerbė jį kaip tar- 
pininką savo ginčuose ir savo globėją. Jo vardas ilgą 
laiką užsiliko totorių atminime. Jo nė tik privengė toto- 
riai; jį ir mylėjo. Kai kurie net persikėlė į Lietuvą gyventi, 
gavę nuo Vytauto žemės Vilniaus, Trakų ir Lydos apy- 
linkėse. 

Tokiu būdu, turėdamas didžią įtaką pas totorius ir sutu- 
rėjęs juos nuo nuolatinių užpuldinėjimų ir siaubimų, Vytau- 
tas įvedė visur savo valstybėje ramų gyvenimą, tvarką ir 
teisybę. Nepaprastu darbštumu ir sumanumu jis viską už- 
matė ir visu kuo rūpinosi. 

Išplėtęs savo viešpatiją iki pat Juodųjų marių, Vytautas 
vieną sykį įjojo į marias ir, pakėlęs aukštyn kalaviją, pa- 
siskelbė jų valdovu. 

Santykiai su Lenkais. Jogaila, pavesdamas Vytautui visos 
Lietuvos vairą, sau pasiliko vyriausiojo jos valdovo bei kara- 
liaus vardą. Tačiau Vytautas nuo pat pradžios savo viešpa- 
tavimo ėmė elgtis visai savarankiškai, net svarbesniuose 
atsitikimuose nesiklausdamas Lenkų karaliaus patarimo. 

Jau 1398 metais padaręs su kryžiuočių ordinu taikos sutar- 
tį, po ja pasirašė vyriausiuoju Lietuvos valdovu, kas bent 
vardu priklausė Jogailai. Tame pačiame suvažiavime su vo- 
kiečiais, pasibaigus taryboms, per pokylį Lietuvos diduo- 
menė paskelbė Vytautą Lietuvos karaliumi, ir jisai prieš tai 
neprotestavo. 

Toksai Vytauto elgesys ir jo savarankiškumas negalėjc 

patikti lenkams, kurie tame matė separatizmą, arba norą 
visai atsiskirti nuo jų. Patsai Jogaila, netoli matąs, į tai 
gana pasyviai per pirštus žiūrėjo. 

Tuomet lenkai įkalbėjo Jadvygai, kaipo Lenkų karalienei, 
pareikalauti iš Vytauto bent kokio mokesčio, kaipo ženklo 
Lietuvos priklausymo Lenkų karaliams. Išdidus Vytautas, 
užuot atsakęs, sušaukė visos Lietuvos diduomenę ir paklau- 
sė, ar jie pripažįsta save Lenkų pavaldiniais. Kilo didžiausis 
triukšmas. Visi šaukė: buvome visados laisvi; mūsų protė- 
viai niekam nemokėjo duoklės, ir mes nemokėsime. 

Tada Vytautas paima nuo jų paklusnumo priesaiką ir 
praneša apie viska Jadvygai. Lenkai tuo ir turėjo pasitenkin- 
ti, ypač patyrę apie Vytauto sutartį, padarytą su vokiečių 
ordinu. 

Tačiau, kai Vytautas buvo totorių ant Vorsklos baisiai su- 
muštas, Lenkai pasinaudojo jo laikina silpnybe ir pareika- 
lavo iš jo ir iš Lietuvos didikų, kad naujais raštais patvirtin- 
tų Lietuvą priklausant nuo Lenkų, kas ir buvo padaryta Vil- 
niuje 140! m., verčiant sunkioms aplinkybėms. Vytautas 
buvo priverstas pasirašyti gavęs Lietuvą valdyti tiktai iki 
gyvos galvos; jam mirus visos jo žemės turinčios grįžti 
Lenkų karaliui. Didikai turėjo raštu pasižadėti, Vytautui 
mirus, nerinksią sau atskiro karaliaus. 

Santykiai su kryžiuočiais. Lietuviams apsikrikštijus ir 
tapus katalikais, kryžiaus karai prieš Lietuvą nebeturėjo ma- 
žiausios prasmės. Tačiau vokiečių ordinas ne tuojau atsisakė 
nuo savo politikos siekių: užkariauti ir pavergti jei ne visą 
Lietuvą, tai bent Žemaičius; tą tikslą kryžiuočių ordinas vai- 
kėsi jau nuo Mindaugo karaliaus laikų. 

Žemaičių kraštas kryžiuočiams buvo reikalingas, kad 
betarpiškai susisiektų su kardininkų ordinu ir kad, užkirtus 
Lietuvai priėjimą prie marių, galėtų paimti į savo rankas 
josios prekybą. Todėl, išnaudodami sunkią padėtį ar Jogailos 
1382 m., ar Vytauto 1384 m., kryžiuočiai sau išsidera dalį 
Žemaičių bent iki Dubysos, o 1398 m. Vytautui rengiantis 
į didį karą su totoriais, ordinas privertė jiems atiduoti Že- 
maičius net iki Nevėžio upės. 

Bet žemaičiai nė girdėti nenorėjo apie bent kokį atsidavimą 
vokiečių globai. Per 150 metų nuolatos prieš vokiečius ka- 
riaudami ir savo krauju gindami laisvę, sergėjo ją kaip akį. 

Jie kai kada ir Lietuvos valdovams mokėdavo pasipriešinti, 
valdydamiesi gana autonomiškai. 

Vytautas, nemėgdamas, kad kas jam prieštarautų, gal iš 
dalies ir tam perleido Žemaičius ordinui, kad jie paragautų 
svetimos globos ir daugiau brangintų savąją. O kryžiuo- 
čiams negana buvo gauti teisė turėti Žemaičius; jiems reikėjo 
jie su ginklu rankose užkariauti ir apkrikštyti. 

Kai kurie žymesnieji žemaičių vadai, padarę kryžiuočiams 
žalos, dažnai bėgdavo į Vytauto Lietuvą; kryžiuočiai reika- 
laudavo juos išduoti. Iš to kilo ne vienas ginčas tarp Vytauto 
ir ordino. 

Kryžiuočiai net Romai skundė Vytautą ir Jogailą, kad jie 
nesilaiką sutarčių ir palaiką stabmeldžius. Tačiau ordinas 
jau nebeturėjo to papų pasitikėjimo, kokį turėjo anksčiau, 
ir papa Bonifacas IX išleido bulę, griežtai drausdamas kry- 
žiuočiams užpuldinėti su ginklu Lietuvą. 

Kai Vytautas, pralaimėjęs karą su totoriais, pasiryžo atsi- 
lyginti sau rusų kraštais ir net ketino paimti į savo globą 
Maskvos valstybę, kryžiuočiai vėl pasinaudojo Vytauto ko- 
vomis rytuose ir pareikalavo nuo jo ne tik griežčiau pasiža- 
dėti nebeužtarti Žemaičių, bet dar padėti juos ginklu malšin- 
ti. Tatai ir buvo sutarta, suvažiavus Vytautui, Jogailai ir 
didžiajam kryžiuočių magistrui 1405 m. Bet tai buvo pasku- 
tinis Vytauto nusileidimas. 

Pabaigęs vykdyti savo sumanymus rytuose, rusų kraštuo- 
se ir ganėtinai sutvirtinęs ten savo valdžią bei įtaką, lygiai 
ir su Lenkais susiėjęs į geresnius santykius, Vytautas pasi- 
ryžo galutinai baigti reikalus su vokiečių ordinu ir ėmė reng- 
tis į kovą su tuo amžinu priešu; o tuo tarpu per savo slapta 
pasiųstus agentus platino žemaičių tarpe vokiečių neapykan- 
tą ir norą nusikratyti jų įungo. 

Kryžiuočiai, norėdami užkirsti kelią tiems kutstymams, 
pasiryžo visai uždaryti Žemaičių sieną rytuose ir reikalavo, 
kad ir Vytautas nebeleistų savo pavaldinių į Žemaičius nei 
pabėgėlių nepriiminėtų. Vytautas teisinos, kad lietuviai ir 
žemaičiai artimi giminaičiai, turi nemaža bendrų reikalų 
pasieniais gyvenantieji, ir jisai negalįs jiems drausti susi- 
siekti. 

Vokiečiai, lyg nujausdami, kad nebeilgas jų viešpatavimas 
Žemaičiuose, norėjo trumpu laiku čia tvirtai įsigyventi: ėmė 

nuo tėvų vaikus įkaitais, statė ant Dubysos tvirtoves, atsiun- 
tė iš Vokietijos naujakurių, kurie vienkart buvo čia jų šni- 
pais; o kad užgerintų Vytautą ir užmigdytų jo atsargumą, 
susirašinėjimuose jam pataikavo ir gyrė kaip ypatingą savo 
geradarį. 

" Vytautas irgi politikavo raštais lyg nieko nematydamas; 
o tuo tarpu rengėsi iš peties į galutiną kovą su ordinu, gerai 
žinodamas, kad priešas yra galingas, ir karas su juo bus 
sunkus. Galop, kai užtenkamai prisirengė, betrūko tik pro- 
gos; o tos laukti ilgai neteko: patys kryžiuočiai, pasitikėdami 
savo galybe, tarytum tyčiojos iš suvienytų Lietuvos ir Lenkų, 
reikalaudami kaskart griežčiau nuo Lietuvos visų Žemaičių, 
o nuo Lenkų Dobrynės žemės. 

1408 metais suvažiavo į Kauną Vytautas, Jogaila, didysis 
kryžiuočių magistras Jungingenas ir kardininkų magistras. 
Ginčas kilo dėl Drezdenkos apskrities, kurios kryžiuočiai 
reikalavo iš Lenkų. Išrinko Vytautą tarpininku. Vytautas 
atiteisė ją lenkams. Iš to kilo dar didesnė Vytauto neapykan- 
ta kryžiuočių tarpe. 

Kad sekančiais metais Lietuvoje kilo badas ir Jogaila 
laivais siuntė Žemaičiams duonos, kryžiuočiai užpuolė laivus 
ir viską atėmė. Karas jau kybojo ore; abi šali suprato, kad 
jis neišvengiamas, ir pradėta iš peties rengtis į karą iš abiejų 
pusių. Žemaičiai visi kaip vienas sukilo prieš vokiečius, išvi- 
jo jų valdininkus ir griovė pilis. 

Kad sustabdytų plaukiančius iš Europos ordinui sava- 
norius, kryžiaus karų mėgėjus, Jogaila ir Vytautas išsiun- 
tinėjo atskirus raštus į Romą ir kitur, nusiskųsdami, kad 
kryžiuočiai, net priėmus lietuviams katalikų tikėjimą, nesi- 
liaują naikinę jų krašto, net deginą naujai pastatytas baž- 
nyčias. 

Kryžiuočiai irgi Šuslikejo pasiaiškinimus, kad Vytautas ir 
Jogaila veidmainiškai tepriėmę katalikystę ir sėbraują su 
stačiatikiais bei totoriais. 

Negana to, kryžiuočiai mėgino tarp Jogailos ir Vytauto 
sužadinti nepasitikėjimą, skųsdami Vytautą, kad tasai per 
daug savarankiškai elgiąsis ir netiesioginiai drįso teirautis, 
ar Jogaila palaikysiąs Vytautą, jei kiltų karas tarp jo ir ordi- 
no. Jogaila davė aiškiai suprasti, kad kovoje eisiąs iš vieno 
su Vytautu. 

Susivažiavę į Brastą, Vytautas ir Jogaila slapta susišne- 
kėjo, kaip ir kada pradėti karas. Vytautas jau tuomet buvo 
bemaž visai pasirengęs. Lenkai, vis dar nelabai tetikėdami 
esant pavojaus, rengėsi į karą pamažu. Plockas buvo paskir- 
tas vieta abiem susieiti kariuomenėm ir sandėliu maistui bei 
ginklams. 

Kryžiuočiai, pasinaudodami tuo, kad Lenkai dar neprisi- 
rengę, užpuolė Dobrynės žemę ir ją užėmė. Tarpininkaujant 
Čekų karaliui Vaclovui, buvo padaryta paliaubos iki 1410 m. 
šv. Jono. Iki to laiko turėjo Vaclovas ištirti ginčijamus daly- 
kus ir pareikšti savo nuomonę. 

Tuo tarpu abi šali skubiai ginklavosi. Kryžiuočių tarpe 
buvo matyti didžio pakilimo dvasios ir pasitikėjimo savimi. 
Karo tiesiog laukte laukta kaip išganymo ir galutinio ginčų 
išsprendimo. Didysis jų magistras Ulrichas fon Junginge- 
nas gyrėsi turįs aukso bokštą, kuriuo užkariausiąs 10 tokių 
karalysčių, kaip kad Lenkų. Ir tikrai, visur — Silezijoj, Tiu- 
ringijoj, Čekuose, Vengruose — samdėsi ir traukė sava- 
norių. 

Vaclovas ir Dobrynės žemę, ir sukilusius Žemaičius atitei- 
sė kryžiuočiams. Kadangi su tokiu jo sprendimu nei Vytau- 
tas, nei Jogaila negalėjo sutikti ir jų pasiuntiniai tatai pa- 
reiškė, tai Vaclovas užsirūstinęs pasižadėjo eiti išvien su 
ordinu ir dar patraukti į talką ir savo brolį Zigmantą, Veng- 
rų karalių. 

Vytautas, geisdamas atitraukti Zigmantą nuo talkininka- 
vimo ordinui, pats nuvyko į Kezmaro miestą su juo pasitarti. 
Čia Zigmantas pasižadėjęs Vytautui parūpinti karaliaus vai- 
niką ir norėjęs tuo būdu jį atitraukti nuo Lenkų. Vytautas 
vylių supratęs ir nuo vainiko atsisakęs, norėdamas pirma 
užbaigti ginčus ir kovą su kryžiuočiais. Deryboms su kry- 
žiuočiais nutrūkus, ginklas turėjo galutinai išspręsti ginčus. 

Kova ties Griinvaldu (Žalgiriu) 1410 m. Paliauboms po 
šv. Jono. pasibaigus, karas prasidėjo. Kaip buvo anksčiau 
slapta nutarta, Vytauto ir Jogailos kariuomenės ėmė rinktis 
Plocko šaly. Lietuviai spietės ties Narevo upe, dešinėje Vys- 
los pusėje, lenkai kairėje. Ties Červinsku įau anksčiau buvo 
liepta permesti per Vyslą ant laivų plaukiančius tiltus. 

Jogaila su savo vyriausiu vadu Zindramu Maškoviečiu 
vedė 50 pulkų lenkų ir bent kiek čekų, kuriems pasamdyti 

Vytautas buvo pasiuntęs Jogailai 20 000 kapų grašių; čekus 
vedė Žižka. Pats Vytautas atvedė 42 pulku lietuvių ir gudų 
ir dar pasamdė apie 30 000 totorių su jų vadu Saladinu. Iš 
viso suvienytos kariuomenės galėjo būti apie 150 000. 

Kadangi toji gausinga kariuomenė ėjo gana plačiu ruožu, 
šalimis naikindama ir keldama baimę (paniką), tai kryžiuo- 
čiai pradžioje negalėjo suvokti, kur josios centras ir katroje 
Vyslos pusėje teks susidurti su priešu. Buvo pasirengę už- 
stoti jam kelią kairėje Vyslos pusėje ir manė, kad priešas 
nedrįs įžengti pirmas į svetimą šalį. 

Tuo tarpu, kaip buvo Vytauto sumanyta, Jogaila ties Čer- 
vinsku netikėtai permetė kariuomenę į dešiniąją Vyslos pusę 
ir staiga, susivienijęs su Vytautu, kurs stovėjo ties Narevo 
upe, įžengė į kryžiuočių valdomą kraštą, o čia per Bendziną, 
Neidenburgą ir Lautenbergą ėmė stačiai eiti ant Marienbur- 
go, kryžiuočių sostinės. 

Dabar tesuprato kryžiuočių magistras savo priešų gudriai 
sugalvotą planą, turėjo skubiai permesti savo kariuomenę 
į kitą Vyslos pusę ir vytis priešą, kad užstotų jam kelią. 

Liepos 14 d. lietuvių —lenkų kariuomenė sustojo Soldau 
apylinkėje tarp Tannenbergo ir Grūnvaldo sodžių. Čia apsi- 
stojusi pernakvojo ir atsilsėjo. Kryžiuočiai ėjo, visą naktį ne- 
miegoję, kad pasivytų priešą. Jiems einant, pakilo nakčia 
baisi audra, smarkus vėjas su lietumi ir perkūnija. Nuvargę 
per visą naktį, kryžiuočiai dar tik ieškojo sau patogesnės 
vietos, o Vytautas savo kariuomenei jau paskutinius palie- 
pimus davinėjo, parengęs viską prie mūšio. 

Nežiūrint į nepatogias sau apystovas, kryžiuočių magist- 
ras vis dėlto pasiryžo stoti į mūšį, pasitikėdamas savo jėgo- 
mis. Kryžiuočių buvę apie 80 000, t.y. bemaž du kartu mažiau 
negu jų priešų, bet jie buvo nepalyginti geriau apginkluoti 
negu lietuviai ir lenkai; ypač jie daug turėjo patrankų, ku- 
riomis labai pasitikėjo Ulrichas fon Jungingenas ir ne- 
kantravo pradėti mūšį. 

Lietuvių ir lenkų kariuomenės buvo surikiuotos medžiais ir 
krūmais apaugusioje vietoje, todėl vokiečių raitarijai, ne- 
pratusiai kovoti tarp medžių, buvo nepatogu pradėti kovai; 
ji laukė, kad patsai priešas išeitų į priekį. 

Tuo tarpu Jogaila vis meldėsi tam tyčia parengtoje pala- 
pinėje. Vytautas, sustatęs kariuomenę į tris eiles, keletą 

kartų įbėgdamas, bandė pertraukti karaliaus maldą, kad 
duotų ženklą kovai pradėti. Nekantravo ir kryžiuočiai; jų 
marčelga neva suteikti drąsos atsiuntė Jogailai ir Vytautui 
du kardu. Tačiau jųjų magistras Jungingenas prieš patį 
mūšį lyg ką nujausdamas apsiverkė. 

Saulė pakilo jau arti pietų, ėmė kaitinti ir šviesti stačiai 
į akis kryžiuočiam, sunkiai apsiginklavusiems. Galop Jogai- 
la išėjo iš palapinės ir, pamatęs neapregimus laukus karei- 
viais nustotus, sušuko: „Viešpatie, būk man liudytoju, kad 
aš priverstas pakėliau kardą prieš krikščionius, vien tik 
gindamas savo tautą nuo kraugerių“! 

Paskui, paėmęs sau sargybą iš 60 vyrų ir nuošaliai ant 
kalnelio pasitraukęs, davė ženklą kovai pradėti. Vytautas be 
jokios sargybos, vien pasitikėdamas savo laime ir narsumu, 
vedė patsai grandines į mūšį. Supūtė lietuvių trimitai, už- 
giedojo lenkai „Boga rodzica“, ir prasidėjo baisi kova, viena 
iš didžiausių viduriniais amžiais. 
totoriai; jiems ir teko pirmiesiems išlaikyti smarkiausis kry- 
žiuočių puolimas: magistras pasiryžo pirmiausia sutriuškinti 
dešinįjį sparną, jį pirmiausia ir puolė, pasiuntęs rinktinę ka- 
riuomenę. Kairysis lenkų sparnas mūšy ilgai nedalyvavo, 
laukdamas įsakymo. Po valandos smarkiausio mūšio, lietu- 
vių ir totorių eilės pradėjo irti ir galop bėgti, patraukdamos 
iš mūšio paskui save žymią vokiečių kariuomenės dalį. 

Vidury fronto stovėjo Smolensko pulkai, vedami narsaus 
kunigaikščio Lengvenio, ir jie ilgai išlaikė vokiečių spaudi- 
mą, nepasiduodami baimei. Tuo tarpu Vytautas puolė į 
kairįjį sparną, kur rikiavo Zindramas Maškovietis, kad įį 
padrąsinęs savo asmenimi, vestų į kovą. Mūšys prasidėjo su 
nauju įnirtimu. 

Tačiau, kai kryžiuočiai, nuviję lietuvius ir totorius, ėmė 
grįžti ir griūti iš antros pusės, pradėjo svyruoti ir silpnėti 
net vidurys ir kairysis lenkų sparnas. Didžioji karališka 
lenkų vėliava jau buvo bemaž patekusi į kryžiuočių rankas, 
ir jie kaip pergalėtojai užtraukė velykinę giesmę „Kristus 
kėlės“. 

Matydamas baisų pavojų pralaimėti, pats Jogaila sėdo į 
žirgą, kad pakeltų savųjų dvasią, o Vytautas pastatė pasku- 
tiniuosius rezervus, dar nedalyvavusius lietuvių pulkus, bet 

ir jų nebūtų užtekę išdrįsusiems kryžiuočiams perlaužti. 
Tačiau čia atsitiko tas, ko nei vokiečiai, nei lenkai visai nesi- 
tikėjo. 

Lietuviai ir totoriai, lengvai apginkluoti, pabėgę iš mūšio, 
kryžiuočiams nustojus vyti, savo taktikos prisilaikydami, 
grįžo netikėtai atgalios ir uždavė priešui paskutinį smūgį. 
Kryžiuočiai, supratę, kad dabar jau vilties nebėra išlaikyti, 
meldė Jungingeno, kad su likučiais savo kariuomenės gelbė- 
tysi ir užsirakinęs savo tvirtovėse gintųsi. Bet puikusis didy- 
sai magistras nenorėjo pergyventi tokio savo ordino paže- 
minimo ir bevelijo rasti garbingą mirtį kovoje. 

Suspietęs apie save geriausius riterius, patsai ant balto 
žirgo puolė ten, kur plevėsavo karališkoji lenkų vėliava, gal 
dar turėdamas vilties perlaužti priešo grandines ar gal sta- 
čiai ieškodamas mirties. Du kartu mirtinai sužeistas, krito 
negyvas. Su juo krito ir dauguma kryžiuočių diduomenės. 
Išlikę gyvi pasileido bėgti; prasidėjo tikra žmonių pjūtis, 
kurią tepertraukė tamsi naktis. Diena pasibaigė visišku ordi- 
no kariuomenės sunaikinimu. 


Ta lietuvių —lenkų pergalė sutriuškino galutinai ordino 
galybę. Nuo to laiko jau jisai nebeatsigavo amžiuai. Kadangi 
ir tą karą surengė Vytautas ir pačiame mūšy savo drąsa ir 
sumanumu daugiausia su lietuviais nusvėrė laimėjimą, tai 
lenkų tapytojas Mateika ir pirmą vietą, ir pergalės nuopelną 
teisingai priskyrė jam. 

Sako, apie 40 000 kryžiuočių kritus toje kovoje, o 15 000 
pakliuvus į nelaisvę. Bet ir mūsiškių bemaž tiek pat čia gal- 
vas paguldė. Kryžiuočių stovykloje buvo rasta šimtai bosų 
vyno. Kad kareiviai kartais nepasigertų, Jogaila liepė bosų 
lankus nudaužyti ir vyną paleisti. Paleistas vynas susimaišė 
su kraujais ir paplūdo kaip raudonos marės. 

Torno taika. Neapsakomas buvo lietuvių ir lenkų džiaugs- 
mas, laimėjus mūšį ties Žalgiriu. Vytautas buvo tuojau be- 
einąs ant Marienburgo, kryžiuočių sostinės, kur nuo Žalgirio 
buvo už 15 mylių. Vytauto lengvai apginkluota kariuomenė 
galėjo jį pasiekti trečią dieną po mūšio. 

Marienburgas buvo visai tuščias: ta puiki kryžiuočių sos- 
tinė viena diena neteko savo didžio magistro, savo komando- 
rių, savo kariuomenės. Paduoti pagalbos nebuvo kam. Visi 

čia laukė ateinant sujungtos lietuvių — lenkų kariuomenės, 
kad atiduotų miesto raktus ir maldautų pasigailėti. 

Vytautas gerai numanė, kad reikia naudotis momentu iki 
kryžiuočiai nusiminę ir išblaškyti nesuspėjo susitvarkyti, 
kad laiminga užbaiga pridera nuo skubotumo. Tačiau Jogai- 
la, kaip visados sunkus ir rambus, nesiskubino. 

Dvi dieni kariuomenė ilsėjosi vietoje ir tvarkė lavonus. 
Paskui, eidama pamažu, gaišo pakeliui, Jogailai priiminėjant 
visokias vietos gyventojų atstovybes ir jų pareiškimus. Jo- 
gailai tarsi norėjosi ilgiau gėrėtis savo pergale, einant per 
nusiminusių priešų žemę. Tiktai vienuoliktą dieną Jogaila 
apgulė Marienburgą. 

Per tą laiką komandoras Henrikas fon Plauenas suskubo 
surinkti ir sutvarkyti raitelių likučius, sutaisė pilies sienas, 
apsirūpino bent dviem mėnesiam maisiu ir su 5000 įgulos 
pasiryžo gintis iki galo. 

Apgulimas užsitęsė; Jogailos kariuomenėje kilo maras ir 
badas. Apylinkių gyventojai, baisiais plėšimais ir siaubimais 
nualinti ir įnirtę, ėmė kilti prieš atėjūnus, ir Jogailos kariuo- 
menė, apgulusi Marienburgą, pasijuto pati šalies gyventojų 
apgulta. 

Vytautas su savo kariuomene buvo priverstas grįžti į 
Lietuvą pačioje apgulimo pradžioje, kadangi Livonijos kar- 
dininkai, skubindamiesi į pagalbą Marienburgui, pakeliui 
naikino Žemaičius. 

Po dviejų mėnesių Jogaila, nepaėmęs Marienburgo, turė- 
jo grįžti namo, kadangi ir Vengrų karalius Zigmantas ėmė 
grasyti Lenkams; o grįždamas prarado ir tas kryžiuočių pi- 
lis, kurias pirma pakeliui buvo užėmęs. 

Tačiau ir paties dabar išrinkto didžiuoju magistru Plaueno 
padėtis buvo sunki: ordino kasa ištuštėjo, savanorių talki- 
ninkų pritrūko, paties naujo magistro griežtumas ne visiems 
kryžiuočiams tepatiko, prisidėjo pavydas ir intrigos ordino 
tarpe. 

Galų gale prasidėjo derybos, pasibaigusios Torno taika 
1411 m. vasario mėn., kuria kryžiuočiams sugrąžinta visos 
jų žemės; tik Dobrynės šalis, jų neseniai užgriebta, buvo 
dabar atiduota Lenkams, o Žeinaičiai — Vytautui ir Jogailai 
iki gyvos galvos; paskui turėję grįžti ordinui, bet 1422 m. 

ordinas buvo priverstas galutinai nuo jų atsisakyti. Išpirkti 
paimtiems į nelaisvę kryžiuočiams ordinas dar apsiėmė išmo- 
kėti 100 000 kapų grašių; bet jų tik dalį teišmokėjo. 

Taikos sąlygos ordinui buvo labai lengvos; tačiau pats 
ordinas, kartą suklupęs, jau nebepajėgė atsikelti. Jisai nu- 
stojo būti pavojingas Lietuvai ir Lenkams. Nors Vytautui 
viešpataujant dar du kartu tenka Lietuvai (1414 ir 1422 m.) 
su juo susiremti; bet jis žymiai slenka į kapą, iki galop, seniui 
Žygimantui valdant, žlunga visiškai. 

Žemaičiai katalikais 1413 m. Atėmęs kryžiuočiams Žemai- 
čius, Vytautas pradėjo rūpintis jų apkrikštymu. Lietuviams 
aukštaičiams priėmus katalikų tikėjimą, žemaičiai, daugiau 
prisirišę prie savo senoviško tikėjimo, kai kurį laiką dar buvo 
pasilike pagonimis. Vytautas nenorėjo vartoti tame dalyke 
prievartos, kadangi jie turėjo ir didesnę savivaldybę, Lietu- 
vos valdovų mažiau tepriklausydami. | 

Ordinas, laikydamas Žemaičius savo rankose nuo 1398 iki 
1409 m., irgi nesirūpino čia katalikų tikėjimu, gal dėl to, kad 
turėtų teisę su jais elgtis kaip su pagonimis. Bent savo skun- 
doje Konstancos Bažnyčios santaryboms žemaičiai pareiškė, 
kad jų krašte kryžiuočiai nepastatę nė vienos bažnyčios, nė 
vieno kunigo neatsiuntę krikštyti. 

Iš Horodlės seimo Jogaila ir Vytautas atvyko į Vilnių ir 
čia nutarė krikštyti žemaičius; su katalikų kunigais, su Jad- 
vyga ir Ona, Vytauto žmona, ir su daugybe kitų palydovų 
važiavo į Kauną. Čia palikę savo žmonas, Jogaila ir Vytau- 
tas su kunigais plaukė Nemunu iki Dubysos, paskui iki Bety- 
galos, kur gyvenęs paskutinis krivių krivaitis Gintautas. 
Senelis turėjęs pasišalinti ir neužilgo miręs. Dievaičių stabai 
buvo sudaužyti, šventvietės ugnys užgesinta, šventosios 
girios kertamos. 

Iš čia Vytautas ir Jogaila važinėjo i kitas žymesnes dievai- 
čių garbinamas vietas. Žemaičiai priiminėjo krikštą iš bai- 
mės, kad neužrūstintų savo aukščiausiojo valdovo, bet ne- 
noromis ir porą kartų buvo grįžę į stabmeldiška savo tikė- 
jimą, išvarydami katalikų kunigus ir žudydami tuos didikus 
bajorus, kurie buvo priėmę. krikštą. Bet Vytautas nemėgo 
pasipriešinimo ir skaudžiai baudė maištininkus. Žemaičiai 
galų gale turėjo išsižadėti savo senoviškojo tikėjimo ir klau- 
syti kunigų, skelbiančių katalikų tikėjimą. 

Kadangi tuo laiku Vakarų Europoje Konstancos mieste 
buvo Bažnyčios vyskupų santarybos, tai Vytautas pasiuntė 
ten dvidešimtį su viršum žemaičių, apkrikštytų bajorų, kurie 
savo asmenimis geriausia galėjo parodyti, kad Žemaičiai — 
katalikų šalis, ir išsklaidyti visas neteisingas žinias, ordino 
skleidžiamas apie Lietuvą, Jogailą ir Vytautą. 

Žemaičių pasiuntiniai raštu įteikė vyskupų susirinkimui 
skundą prieš vokiečių ordiną ir meldė, kad jisai pasiųstų 
į Žemaičius ką nors iš savo tarpo dalykams ištirti ir naujai 
vyskupijai steigti. 

Žemaičių pasiuntiniai padarė geriausį įspūdį; o kryžiuo- 
čiai dar daugiau sau pakenkė, kai per savo kraštą nepraleido 
į Žemaičius pasiųstų vyskupų. Pasiuntiniai, atvykę aplinki- 
niais keliais kartu su Vytautu į Varnius Medininkų apskrity, 
įsteigė čia 1417 metais naują vyskupiją; pirmuoju josios 
vykupu paskirta Motiejus Vilnietis. 

1421 metais papa Martynas V, išleidęs bulę, patvirtino 
naują Žemaičių vyskupiją. Vytauto lėšomis buvo pastatyta 
Varniuose katedra ir devynios parapinės bažnyčios: Veliuo- 
noj, Ariogaloje, Betygaloje, Raseiniuose, Vidukiėje, Kražiuo- 
se, Kelmėje, Kaltinėnuose ir Luokėje. 

Sutvarkęs tuo būdu Žemaičių dvasios reikalus, Vytautas 
irgi pasirūpino įkurti geresnę pasaulinę to krašto tvarką. 
Kadangi Žemaičiai seniai buvo pripratę prie savivaldybės, tai 
Vytautas josios nepanaikino, bet vis dėlto patsai jiems pa- 
skyrė atskirą seniūną arba storastą Kęsgailą, kad jisai 
valdytų ir tvarkytų šalį vyriausiojo valdovo vardu. 

Įsteigimas atskiros Kijevo metropolijos. Rūpindamasis 
Žemaičių krikštu, Vytautas neišleido iš akių dvasios reikalų 
ir tųjų Gudų, kurie priklausė jo valstybei. Lietuvos gudai ir 
rusai buvo stačiatikiai ir savo dvasios dalykuose priklausė 
metropolito, kursai sėdėjo Maskvoje. Toks priklausymas 
svetimoje valstybėje sėdinčio hierarcho (viršininko) buvo 
Vytautui nepageidaujamas, ir jisai, norėdamas savo stačia- 
tikius visai atskirti nuo Maskvos, prašė Konstantinopolio 
patriarchą įsteigti Lietuvos stačiatikiams naują atskirą 
metropoliją Kijeve. 

Konstantinopolio patriarchas, gaudamas iš Maskvos kuni- 
gaikščių algą, Vytauto prašymui nepritarė. Tada tasai liepė 
savo stačiatikių vyskupams susirinkti ir pasiskirti metropoli- 

tu mokytą bulgarą Grigalių Camblaką, ką tie ir padarė 1415 
m. Buveinę jam Vytautas paskyrė Kijeve. 

Negana to, Vytautas buvo sumanęs savo valstybės stačia- 
tikius ne tiktai atskirti nuo Maskvos įtakos, bet ir suvienyti 
juos su katalikų Bažnyčia. Tam dalykui pasiuntė minėtąjį 
metropolitą Camblaką į Konstancos vyskupų santarybas 
tartis dėl Rytų ir Vakarų Bažnyčių susijungimo. Nors susi- 
vienijimas neįvyko, vis dėlto didis Vytauto sumanymas ne- 
pasiliko bergždžias: jisai buvo įvykdytas XVI amžiuje. 

Horodlės unija 1413 m. Pirmoji lietuvių su lenkais Krėvoje 
1385 m. padaryta unija buvo tiesiog įterpimas Lietuvos, kai- 
po dalies, į Lenkų karalystę. Matyti, Lietuvos valdovai ir 
didikai po jąja pasirašydami, patys netikėjo tais savo paža- 
dais, kuriuos davė neapsvarstę. Jogaila manė, kad pats bū- 
damas Lenkų karaliumi, valdys ir elgsis, kaip jam patiks. 

Bet lenkai nuo tų lietuvių pasižadėjimų nemanė nusileisti 
ir stengėsi juos išnaudoti iki galo. Kai jie pamatė, kad Vy- 
tautas, tapęs didžiuoju Lietuvos kunigaikščiu, elgėsi visai 
savarankiškai, neleisdamas išnaudoti Lietuvos, tai tik laukė 
progos, kad galėtų priversti pasižadėjimus patvirtinti. Tokia 
proga buvo Vytauto pralaimėjimas ties Vorskla. 

Pristlėgtas nelaimės Vytautas buvo priverstas pasirašyti 
naują su lenkais uniją, padarytą 1401 m. Vilniuje. Toji unija, 
nors sunkiose Vytautui apystovose padaryta, vis dėlto Lietu- 
vai buvo minkštesnė negu pirmoji krėviškė. Lietuvos valsty- 
bė buvo pripažinta kaipo atskiras vienetas, valdoma Vytauto 
iki jo gyvos galvos. 

Be abejo, Vytautas buvo tikras, kad, sustiprėjęs ir kai 
kurį laiką Lietuvą pavaldęs, ilgainiui nusikratys visos ir tos 
unijos su Lenkais. 

Po Žalgirio kovos, kai vokiečių ordinas radosi visai nebe- 
pavojingas Lietuvai ir Lenkams, ir kai lenkai ėmė įtarinėti 
Vytautą, kad tasai norįs Lietuvą visai atskirti nuo jų karalys- 
tės, jie ėmė rūpintis vėl atnaujinti uniją tvirtesniais ir pasto- 
vesniais ryšiais. Kadangi to reikalavo ir lenkų spiriamas 
Jogaila, tai Vytautas sutiko sušaukti dviejų tautų atstovus į 
bendrą seimą Horodlėje (ant Bugo upės) pasitarti dėl unijos 
sąlygų. 

Nebebūdamas tokiose sunkiose apystovose kaip anuomet 
ir jausdamas tvirtesnį po savimi pamatą, Vytautas dabar 

galėjo išsiderėti geresnes sąlygas negu 1401 m. Vilniuje. 
Dabar Lietuva pripažinta savaiminė, nepriklausoma valsty- 
be ne tik iki Vytauto gyvos galvos, bet ir jam mirus, galėjo 
sau rinktis atskirą valdovą, didįjį kunigaikštį, jei prieš jo 
asmenį neprieštaraus Lenkų karalius. Taip pat ir lenkai, 
jei Jogaila mirtų be įpėdinio, pasižadėjo nesirinkti karaliaus 
be lietuvių sutikimo. Be to, buvo atnaujinti abiejų tautų pasi- 
žadėjimai vienybės ir brolybės. 

Katalikų bažnyčiai ir josios dvasininkams buvo pripažin- 
tos tos pačios teisės ir pirmenybės, kurių jie turėjo Lenkuose. 
Katalikams buvo duotos platesnės teisės nekaip kito tikėjimo 
piliečiams, ir vien tik katalikai galėjo būti Lietuvos aukštes- 
niais valdininkais. Tos privilegijos paskui už Kazimiero, 
ypač valdant Aleksandrui, visai nebuvo vykdomos. 

Tame pačiame Horodlės seime Jogaila, norėdamas, kad 
susidėtų artimesni ir draugiškesni santykiai tarp lietuvių ir 
lenkų, įnešė sumanymą, kad Lietuvos bajorai priimtų lenkų 
bajorų žymes, ženklus, iš vokiečių kalbos herbais vadina- 
mus. Lietuviai iš pradžių pasipriešino, teisindamiesi tuo, kad 
turį savo herbus* ir kad jų bajorija, nuo romėnų išvedama, 
esanti ankstybesnės kilmės nekaip lenkų, kurie savo her- 
bus gavę nuo čekų. 

Jogailai griežtai reikalaujant, lietuviai galų gale vis dėlto 
nusileido, kai jiems, ypač žymesniems bajorams, buvo paža- 
dėtos tokios laisvės ir teisės, kuriomis naudojosi Lenkų 
šlėktos. 

Nors Horodlėje padaryta su Lenkais unija palyginti buvo 
Lietuvai geresnė, nekaip pirma įvykusios, tačiau buvo kai 
kas ir aiškiai kenksminga. Neminint to, kad Lietuvos diduo- 
menė, taip kaip ir Lenkuose, buvo paskirstyta į tris laipsnius: 
valdovus kunigaikščius, didikus -i+r smulkesniuosius bajo- 
rus — buvo dar sumanyti Lietuvoj' ir valdininkai Lenkų 
pavyzdžiu, kaip antai: vaivadai, kaštelionys, storastos (se- 
niūnai) ir kiti. 

Lietuvos didžiūnų taryba buvo sutvarkyta Lenkų senato 


* Kai kurie Lietuvos didikai tikrai jau anksčiau turėjo bajorijos žymes, 
arba herbus, ir ant savo antspaudų vartojo. Taip antai: vytis, bokštai; (Ge- 
dimino ženklas), hippocentauras, radastos — tai tikrai lietuviškos kilmės 
herbai. 

pavyzdžiu; o visa tat žymiai prisidėjo prie artimesnio susi- 
glaudimo ir asimiliavimosi abiejų valstybių ir tautų, kad 
galų gale net teko padaryti nelaimingą Lietuvai Liublino 
uniją. 

Ypač labai kenksmingas Lietuvai pasirodė savo tolimes- 
niais vaisiais suteikimas platesnių teisių žemajai bajorijai, 
sulyginus ją su Lenkų šlėkta. Ta žemesnioji bajorija, ilgai- 
niui siekdama vis didesnių laisvių ir norėdama teisėmis susi- 
lyginti su Lietuvos didikais („szlachcic na zagrodzie rowny 
wojewodzie“), linko kaskart daugiau į Lenkus, kur tikėjosi 
veikiau pasiekti savo tikslą. 

Bendra Vytauto darbų apžvalga. Vytauto viešpatavi- 
mas — tai garbingiausis lietuvių istorijos lapas. Niekados 
Lietuva nei pirma, nei paskui nebuvo tokia galinga ir tvirta 
kaip Vytautui valdant; jo laikotarpis gali teisingai vadintis 
kulminacinis lietuvių veikaluose. 

Nedidžio ūgio, šviesaus veido Vytautas, apsivilkęs mote- 
riškais rūbais, Krėvos kalėjime buvo tikrai panašus į mergai- 
te; tačiau veikaluose nebuvo jam lygaus vyro tame amžiuje. 
Todėl ir teisingai ne tik lietuviai, bet ir kai kurie svetimtau- 
čiai jį pavadino Didžiuoju. 

Šviesaus ir gilaus proto, pilnas drąsos, geležinės valios, 
nepaprastos energijos, jisai dargi pasižymėjo ypatingu 
darbštumu. Visados užimtas darbais, jis nežinojo, kas tai at- 
ilsis; savo valstybėje jisai buvo valdovu, teisdariu, Bažny- 
čios gynėju, valdinių tėvu, karuose drąsiu ir sumaniu stra- 
tegu. 

Vilnių ne tiek mėgo kiek Trakus, kuriuose dažniau sėdėjo; 
bet dar dažniau būdavo kelionėje. Mažiausis vargdienis 
galėjo prieiti prie jo, o didžiūnai ir kunigaikščiai įautė ant 
savęs geležinę jo ranką. 

Teisybė ir ramumas viešpatavo valstybės viduje, apšvieti- 
mas, prekyba* ir pramonė pakilo, o tolimiausios kartos at- 
minė ir gyrė garbingas Vytauto viešpatavimo dienas. 

Lietuva nebijojo priešo, nurimo ir atprato nuo užpuolimų 
bei siaubimų. Tiesa, ir Vytautas kariavo karus, ir gana di- 


; * Du uostu prekybai turėjo tuomet Lietuva: Palangoj prie Ballijos ir Ka- 
čibėjų (dabartinę Odesą) prie Juodųjų marių. 

džius, bet jie buvo priešų kraštuose, ir lietuviai jų bemaž ne- 
jautė. 

Vytautas vienas buvo Lietuvai tuo, kuo Kęstutis ir Algir- 
das drauge, ir net daugiau: Kęstutis buvo garsus karuose su 
kryžiuočiais, kurių mokėjo įgyti aukštą pagarbą, Vytautas 
amžiams laužo jų galybę, o tie nusižeminę jį vadina savo 
geradariu. Algirdas įgijo didį autoritetą rusų kraštuose, 
Vytautas nukelia savo viešpatijos sienas iki pat Maskvos, 
o rusų kunigaikščiai vadina jį savo gospodarium, tenkina 
mažiausias jo užgaidas; didysis Maskvos kunigaikštis Va- 
silijus I mirdamas palieka jam globoti ir užtarti savo sūnų. 

Totoriai tolimiausiais laikais atmena Vytautą kaip savo 
geradėją. Pats papa jį gerbia ir skiria apgynėju Rygos arki- 
vyskupo, o matydamas didžią jo galią, įkalbinėja jam išva- 
ryti iš Europos turkus. Čekai, vokiečių spaudžiami ir susi- 
skaldę dėl Huso, meldžia kaip didžiausios malonės, kad jis 
juos paimtų į savo globą. Vytautas, nenorėdamas patsai 
kištis į religinius Čekų ginčus, siunčia jiems (1422 m.) savo 
giminaitį Žygimantą, Dimitro Kaributo sūnų, kurį tačiau 
po kelių metų atšaukia, nenorėdamas vaidų su Austrijos 
ciesorium Zigmaniu. | 

Prisaikintas visame klausyti Jogailos, kaip savo viršinin- 
ko, Vytautas greitu laiku pasidaro ne tiktai visai savaran- 
kis, bet patsai Jogaila pasiduoda visiškai jojo įtakai ir neat- 
lieka jokio svarbesnio reikalo, pirma nepasitaręs su Vytautu. 
Lenkų diduomenė irgi visuose svarbesniuose dalykuose 
klausdavosi Vytauto nuomonės. Jadvygai 1399 m. mirus, 
Vytautas buvo paskelbtas oficialiu Lenkų globėju ir pa- 
tarėju. 

Pasirašęs po Vilniaus ir Horodlės sutartimis su Lenkais, 
Vytautas visuose savo reikaluose elgiasi visgi savarankiškai 
ar eina stačiai į užbrėžtąjį tikslą -— neduoti Lietuvos paže- 
minti ir atpalaiduoti ją nuo tų pančių, kuriais Jogaila buvo 
ją surišęs su Lenkais. 

Tų pančių, tiesa, jisai nesutraukia iš karto, nes kai kurį 
laiką vienybė su Lenkais buvo Lietuvai reikalinga nuveikti 
kryžiuočių vokiečių ordinams ir Lietuvai pakreipti į Vakarų 
Europos kultūrą. 

Antra vertus, Vytautas gerai suprato, kad jo sumany- 
mams — išsivaduoti iš Lenkų priklausomybės — jisai susi- 


130 


durs su stipriu pasipriešinimu; todėl, kad prieš laiką nešu- 
keltų audros, jis elgėsi šituo reikalu atsargiai ir į tikslą ėjo 
pamažu, tvirtindamas tuo tarpu po savimi pamatą, o rasit 
manydamas, kad pagyvens ilgiau už Jogailą ir, tam mirus 
bevaikiu, asmeninė unija su Lenkais tuo pačiu savaime nu- 
trūks. 

Tačiau 1425 m. gimė Jogailai iš jo ketvirtosios pačios 
Sonkės (Zosės) Alšėnaitės pirmasis sūnus Vladislovas, o 
pačiam Vytautui jau ėjo aštunta dešimtis metų amžiaus, ir 
ilgiau belaukti nebuvo galima. 

Suvažiavimas Lucke 1429 m. Vytautas sukvietė į Lucką 
didžiausius to laiko Europos valdovus pasitarti apie Huso 
šalininkų reikalus Čekuose ir apie pašalinimą turkų pavo- 
jaus, kurie baugino visą Europą. 

Atvyko į Lucką Vokietijos ciesorius Zigmantas, Lenkų 
karalius Jogaila, didysis Maskvos kunigaikštis Vosylius, 
Konstantinopolio ciesorius, papos pasiuntiniai, kryžiuočių ir 
Livonijos magistrai, mongolų chanai ir daugybė kitų didikų 
palydovų. 

To suvažiavimo šeimininkas Vytautas tikrai karališka 
iškilme ir nepaprastu duosnumu vaišino savo rūmuose tuos 
gausingus ir aukštus svečius. 

Pabaigus svarstyti kitus klausimus, Zigmantas, ne be 
Vytauto pritarimo, pradėjo kalbą apie jo apvainikavimą ka- 
rališku vainiku už didžius nuopelnus, padarytus platinant 
katalikų tikėjimą. 

Jogaila, apie tai užkalbintas, lengvai su tuo sutiko ir 
savo sutikimą antrą dieną po to pasikalbėjimo su Zigmantu 
atkartojo Vytautui. Bet tasai, žinodamas lengvą ir nepastovų 
Jogailos būdą, norėjo, kad ir lenkai sutiktų su tuo sumany- 
mu; todėl patarė jam pasiklausti tame dalyke nuomonės savo 
artimiausių lenkų didikų. Pats Vytautas apie tą sumanymą 
pranešė saviesiems lietuviams didžiūnams. 

Lietuviai su didžiausiu džiaugsmu pritarė Vytauto apvai- 
nikavimo sumanymui, matydami tame Lietuvos garbę, bet 
lenkai griežtai pasipriešino, o jų kancleris Olesnickis stačiai 
pasakė: „Kunigaikšti! Tu jau pakilai aukščiau visokios že- 
mės didybės ir dėl to tau pridera atminti priesaika, rišanti 
tave su Lenkais“. 

Vytautas supyko ir pasakė ir be lenkų sutikimo apsivaini- 

kuosiąs karaliaus vainiku. Lietuviai irgi jautėsi labai įžeisti 
savo didžiojo kunigaikščio užgavimu. Lenkai tą pačią naktį 
su Jogaila apleido Lucką, manydami, kad dėl to patsai su- 
manymas bus atidėtas neapribotam laikui. 

Vytautas, nežiūrėdamas lenkų prieštaravimo, ėmė rengtis 
vykdinti savo siekį: nuleido į papą pasiuntinius, sukvietė į 
Trakus tuos pačius svečius, paskyrė apsivainikavimo die- 
ną. Zigmantas prižadėjo atsiųsti karaliaus vainiką (ka- 
rūną). 

Lenkai nusiminė. Du kartu rinkosi į seimą tartis šituo 
dalyku, leido pasiuntinius pas Vytautą jo permaldauti ir 
atkalbinėti nuo pasiryžimo, bet viskas buvo veltui. Tuomet 
lenkai įkalbėjo seneliui Jogailai, kad pats atsižadėtų Lenkų 
karaliaus vainiko ir pavestų jį Vytautui. 

Tačiau Vytautui ne pati tuščia garbė ir ne Lenkų sostas 
rūpėjo, tik Lietuvos išaukštinimas ir josios sulyginimas su 
Lenkais, kaipo savaiminė valstybė; todėl ir Jogailos auką 
jis atmetė, neatsisakydamas nuo savo pasiryžimo. 


Kviestieji svečiai 1430 metais pradėjo rinktis į Trakus 
į paskirtą rugsėjo 8 d.; atvyko ir patsai Jogaila, nenorė- 
damas dėl to su Vytautu pyktis. 

Tuomet lenkai nutarė nepraleisti į Lietuvą Zigmanto 
pasiuntinių su vainiku, apstatę pasienius savo raitais sar- 
gais. Zigmanto pasiųstas teisių daktaras, kursai turėjo 
Vytautui išaiškinti vainikavimo apeigas, buvo ant sienos 
sugautas ir jo vežami daiktai atimti. Bet vainiko tarp tų 
daiktų nebuvo; jis buvo siunčiamas aplinkiniais keliais; 
sutrukdytas savo laiku ateiti į Vilnių nesuskubo, ir apvai- 
nikavimas turėjo būti atidėtas. Tačiau Vytautui jau nebę- 
buvo žadėta sulaukti jo gyvam. 


Nesulaukęs savo laiku karaliaus vainiko ir susikrim- 
tes dėl pažeminimo senatvėje po tiek garbingų darbų, Vy- 
tautas apsirgo, o kad jodamas su Jogaila iš Vilniaus į 
Trakus nukrito nuo arklio, atgulė į lovą, iš kurios jau ne- 
bepakilo. | 

Susitaikinęs su Dievu, pasimirė spalių 27 d., turėdamas 
apie 80 metų amžiaus. Paskutinieji jo žodžiai buvę tarti 
į Jogailą, kad šis rūpintųsi Lietuva tėvynė ir neleistų jos 
skriausti. Mirė Trakuose, bet palaidotas savo statytoje 

Vilniaus katedros bažnyčioje. Karūnai galop atėjus, apvai- 
nikuotas karste*. 

Taip pabaigė amžių vienas iš žymiausių to laiko Europos 
valdovų, didžiausis vyras, kurį yra davusi lietuvių tauta: 
didis politikas, didis vidaus tvarkytojas ir didis karo vadas, 
nennilstąs iki žilos senatvės veikėjas. 

Niekas taip aiškiai neparodo valdovo didybės, kaip tikras 
ir nuoširdus visos šalies gailesis jam mirus. „Ir pakilo Lie- 
tuvoje,— rašo vienas istorikas, — verksmas ir graudus vai- 
tojimas per 8 dienas... Visi verkė, nustoję tėvynės tėvo 
ir tartum jausdami, kad krikščioniškos Lietuvos didybė su 
juo iškilo ir su juo pasibaigė“. „Tai buvo didis, jei nę di- 
džiausis, savo amžiaus žmogus,— sako J. Kraševskis,— 
jo gyvenimas — tai poetiškiausis Lietuvos istorijoje laiko- 
tarpis; įojo giesmė, jei kada poeta išdrįs apie jį giedoti, bus 
žikra epopėja. kupina rimtumo ir didybės. Smulkiame jo 
kūne glūdojo toji galinga dvasios įėga, kuri iki mirties ne- 
žinojo, kas tai yra negalima“. 

Paėmęs iš Skirgailos rankų suirusią ir nualintą Lietuvą, 
Vytautas Didysis įvedė joje griežtą monarchišką (vieno 
asmens) valdžią, panaikino savivalę ir netvarką, paliko 
ją žydinčią, turtingą ir galingą, kurios reikšmė visoje Eu- 
ropoje buvo labai žymi. 


LIETUVOS PUOLIMAS 
ŠVITRIGAILA. 1430—1432 


Vytautui mirus ir vaikų nepalikus, Lietuvos diduomenė 
buvo linkusi didžiuoju kunigaikščiu išrinkti Vytauto brolį 
Žygimantą, kursai tuomet valdė Starodubo kunigaikštystę. 
Bet lenkams tasai, kaipo Vytauto brolis ir jo politikos ša- 
lininkas, nebuvo pageidaujamas. Todėl jųjų įtakoje Jogaila 


* Yra gyvų liudytojų, kaip p. Malinauskas, Vilnijos dvarponis, kurie 
tvirtina, lenkai prieš didįjį karą tą karūną nakčia išgabenę Dievas žino 
kur iš Bažnyčios rūsio. 

panorėjo didžiuoju kunigaikščiu paskirti savo jaunesnį bro- 
l; Švitrigailą. 

Nors Lietuvos diduomenė už gyvos Vytauto galvos buvo 
įpratusi dalyvauti svarbesniuose pasitarimuose ir jų pata- 
rimai buvo klausomi ir vertinami, bet dabar jie seneliui 
Jogailai prieštarauti nedrįso. 

Tačiau Jogaila greit susiprato apsirikęs, paskirdamas 
Lietuvai Švitrigailą, pravoslavų tikėjimo valdovą, žmogų 
neramaus būdo ir girtuoklį, kaip ir jo brolis Skirgaila. Jo- 
gailai dar iš Vilniaus neišvažiavus, kai čia atėjo žinia, kad 
lenkai užėmė Podolės kraštą ir lietuvių valdininkus — Dau- 
girdą, Gedgaudą ir kitus iš ten išvijo, Švitrigaila paskelbė 
Jogailą savo kaliniu iki lenkai sugrąžins, kas Lietuvai pri- 
klauso. Tik pasižadėjęs sugrąžinti užgrobtą kraštą, Jogaila 
buvo išleistas. 

Tačiau lenkai sugrąžinti užimtųjų Podolės miestų nesu- 
tiko. Kilo karas, Švitrigaila pasitelkė į pagalbą kryžiuočius. 
Tačiau karas jam nesisekė; lenkai jį sumušė prie Styro, 
sudegino Vladimirą, apgulė Lucką. 

Kad geriau prisiruoštų prie karo, Švitrigaila buvo pri- 
verstas padaryti su Lenkais dvejiems metams taiką. Pa- 
sinaudodamas tuo laikotarpiu, ieškojo sau talkininkų, de- 
rėdamasis su kryžiuočiais ir ciecoriu Zigmantu, kurį prašė 
atsiųsti jam karaliaus vainiką. Žodžiu sakant, buvo pradėjęs 
varyti Vytauto politiką, bet neturėjo nei jo gabumo, nei 
lietuvių pasitikėjimo kaipo surusėjęs ir mėgiąs girtuokliauti. 
Tuo pasinaudojo Lenkai. 

Matydami, kad Švitrigaila užvylė ir elgiasi savarankiškai, 
lenkai per savo pasiuntinį Zarembą pakurstė Žygimantą, 
Vytauto brolį, atimti iš Švitrigailos Lietuvos valdžią, lai- 
duodami Jogailos pritarimą ir paramą. Švitrigaila, Ašme- 
noje puotaudamas, nieko nesitikėjo, kai Žygimantas jį už- 
puolė ir, jo kariuomenę sumušęs, užėmė Vilnių. Švitrigaila 
vos suskubo išbėgti į Polocką. 

Užėmus Žygimantui Vilnių, Trakus, Gardiną ir pasiskel- 
bus didžiuoju Lietuvos kunigaikščiu, reikėjo dar atkariauti 
nuo Švitrigailos gudiškąsias Lietuvos šalis, kurios aiškiai 
linko į Švitrigailą. Vienų vienas neišgalėdamas to padaryti, 
Žygimantas turėjo melsti Jogailos ir Lenkų pagalbos ir 
su jais daryti sutartį, patvirtinti lietuvių ir lenkų vienybę, 

išsižadėti Podolės, niekados nesivadinti Lietuvos karaliumi, 
o prieš mirtį ir Volynę atiduoti Lenkams. 

Sunkių aplinkybių priverstas padaryti tokią sutartį, Žy- 
gimantas manė ilgainiui jos nusikratysiąs ir, kaip jo vieš- 
patavimas rodo, tikrai stengėsi nusikratyti; bet tatai jam 
nepavyko. 


ŽYGIMANTAS I. 1432—1440 


Žygimanto viešpatavimas buvo Lietuvai labai nelaimin- 
gas; bemaž visas praėjo naminiais karais tarp Žygimanto 
ir Švitrigailos. Tas karas iš vienos pusės pridarė žmonėms 
daug vargo, iš antros pusės susilpnino didžiojo Lietuvos 
kunigaikščio drausmę ir autoritetą, leisdamas didikams 
savivaliauti, persimetant čia į vieną, čia į kitą pusę. Galop 
pasinaudojo tąja Lietuvos netvarka ir lenkai, talkininkau- 
dami Žygimantui ir priversdami jį arčiau su jais susirišti. 

Tame Švitrigailos ir Žygimanto kare galima pastebėti 
varžytines dviejų Lietuvoje gaivalų už pirmenybę: lietuviš- 
kai katalikiško ir gudiškai pravoslaviško. Laimė abiem ilgą 
laiką svyravo; Žygimantą maždaug šelpė lenkai; Švitrigai- 
los tvirtai laikėsi gudai, kuriems talkininkavo kardininkai. 
Švitrigaila buvo patelkęs ir totorius prieš Žygimantą, bet tie, 
sužinoję kely, kad Vilniuje sėdi didžiojo Vytauto brolis, 
atsisakė prieš jį kariauti. 

Žygimantui didi parama buvo jo sūnus Mykolas, kursai 
daugiausia vadovaudavo kovoms su Švitrigaila. Buvo tai 
drąsus, sumanus ir gabus jaunikaitis. 

Kova ties Ukmerge 1435 m. Lenkų karalius Jogaila pa- 
simirė 1434 metais. Lenkai išrinko vyriausį jo sūnų Vla- 
dislovą, kursai viešpatavo neilgai, kritęs nelaimingoje su 
turkais kovoje ties Varna, šių dienų Bulgaruose. 

Jogailai mirus Švitrigaila manė, kad dabar bus jam leng- 
viau nuveikti Žygimantą. Todėl, pasitelkęs sau kardininkų 
ir gavęs paspirties iš Maskvos, nauju įnirtimu puolė Žygi- 
manto Lietuvą. Tasai pasiuntė prieš jį savo sūnų Mykolą, 
kuriam atėjo talkininkauti Jokūbas Kobylinskis su 8 000 
lenkų. 

Priešai susitiko netoli Ukmergės ant Šventosios upės. 
Švitrigailos kariuomenė buvo gausesnė, tačiau, išskiriant 
kardininkus, buvo tai ginkluota minia, iš visur surinkta, be 
tvarkos. Mūšys buvo kruvinas, bet neilgai tetruko: Švitri- 
gaila buvo nugalėtas ir bėgo į Pietų Rusus. Kovos vieta nuo 
to laiko pavadinta iš lenkiškos kalbos Pabaisku, arba Kova. 

Kadangi mūšy dalyvavo Livonijos magistras su visa 
kardininkų jėga ir buvo užmuštas, o jo kariuomenė bemaž 
visai sunaikinta, tai šis mūšys buvo tuo pačiu kapu kardi- 
ninkams, kuo Žalgiris kryžiuočiams. 

Po to Švitrigailos pralaimėjimo Žygimantui pasidavė 
Polockas, Smolenskas, Vitebskas. Patsai Švitrigaila ilgą 
laiką dar gynėsi, užsirakinęs Volynės pilyse, ir kartkartėmis 
užpuldinėdavo Lietuvą. Likęs Lenkams nebepavojingas, 
buvo su jais susitaikinęs; tačiau Žygimantas griežtai atsi- 
sakė su juo taikintis ir pasidalyti Lietuvoj valdžią. Maty- 
damas nieko neveiksiąs nei geruoju, nei kardu, galų gale 
išsidangino į Valachus. 

Žygimanto būdas ir mirtis. Žygimantas per 9 metus kalė- 
damas pas kryžiuočius ir prisižiūrėjęs jų suktybių bei vylių, 
pasidarė įtariąs, niekuo nepasitikįs, visur matydamas pa- 
vojų ir sankalbį prieš save. Pagrįžęs iš nelaisvės, gavo 
nuo brolio (Vytauto) Starodubą, bet neparodė gabumo, 
ir per visą Vytauto viešpatavimą apie jį kaip ir nebuvo gir- 
dėti. 

Tapęs didžiuoju Lietuvos kunigaikščiu, norėjo jos gero, 
norėjo toliau varyti su Lenkais Vytauto politiką, bet ir ne- 
sugebėjo, ir kliudė nuolatinis karas su Švitrigaila. Buvo 
besitariąs su Austrų ciecorium Alberiu ir su kryžiuočių 
ordinu, kad nusikratytų Lenkų globos, bet derybos neatvedė 
į tikslą, kadangi pačioje Lietuvoje didikų tarpe pradeda 
rastis Lenkų šalininkų. Žygimantas priverstas savo ir sū- 
naus Mykolo vardu duoti raštu pasižadėjimą laikytis Lenkų 
vienybės ir mirštant Lietuvą grąžinti Lenkų karaliui. 

Nepasiekęs tikslo, pažemintas, įtūžęs prieš diduomenę, 
mato Žygimantas visur pavojų ir sąmokslus. įtariamus 
didikus ima persekioti, galabyti, pasisavindamas jųjų tur- 
tus ir valsčius. Taip žuvo narsusis karvedys Rurnbautas, 
Trakų vaivada Manvydas ir kai kurie kiti, įtariami palanku- 
mu Švitrigailai. Švitrigailos pasiuntinius, sako, liepęs nu- 

skandinti. Paėmęs į nelaisvę jojo žmoną, ilgai ją laikė, ne- 
sugrąžindamas vyrui; net papa Eugenijus (1434 m.) gavo 
užtarti ją raštu. 

Būdamas žiaurus ir kerštingas su didikais, Žygimantas 
ieškojęs paramos žemesniuose luomuose ir skirdavęs val- 
dininkais kai kada net ne bajorus, kas anais laikais buvo 
nepaprasta; todėl liaudis jį mylėjusi. 

Būdamas šykštokas, vis dėlto, kaip ir Vytautas, pastatė 
nemaža bažnyčių ir jas aprūpino savo lėšomis. 1437 metais 
davė didikams raštą, vadinamą „charta magna“, kuriuo 
jiems pripažino privilegijas, jau Vytauto Didžiojo jiems 
duotas. 

Įkyrėjęs didžiūnams, jų neapkenčiamas ir visus įtarda- 
mas, užsidarė Trakuose, bemaž visai nebesirūpindamas 
valstybės reikalais ir vengdamas žmonių. Čia ir buvo Verbų 
sekmadienį nužudytas. Žudyti susibaudė Vilniaus karvedys 
Daugirdas, Trakų karvedys Leliušas, Žygimanto žirginin- 
kas Skabeika ir Liubarto sūnūs Jonas bei Aleksandras Čar- 
toriskiai. 

Susirinkę į Trakus po Žygimanto mirties didžiūnai, kad 
nesukeltų prieš save žmonių, patariani Goštautui ir Kęsgai- 
lai, iškilmingai palaidojo nužudytąjį valdovą ir paguldė jį 
šalip brolio Vytauto Vilniaus katedroje. 


KAZIMIERAS JOGAILAITIS. 1440—1492 


Žygimantui mirus ginčai ir kova didikų tarpe Lietuvoje 
ne tik nenurimo, bet dar padidėjo. Dabar varžėsi trys par- 
tijos: Mykolo Žygimantaičio, Švitrigailos ir antrojo Jogai- 
los sūnaus Kazimiero. Iš pradžių Lenkai nė vieno iš tų kan- 
didatų nenorėjo praleisti į Vilniaus sostą, sakydami, kad 
Lietuva turinti priklausyti jųjų karaliui Vladislovui. 

Lietuvos didikai, išauklėti Vytauto mokykloje, savaran- 
kiškumo išsižadėti nemanė. Tinkamiausiu į didžiuosius Lie- 
tuvos kunigaikščius buvo, be abejo, gabus Žygimanto sūnus 
Mykolas. Tačiau vieni, kaip antai tėvo užmušėjai, bijojo 
keršto; kiti manė, kad valdant savarankiam ir subrendusiam 
Mykolui, neturėsią tokios įtakos ir svarbos kaip prie nepil- 
namečio Kazimiero, 13 metų jaunikaičio. 

Kadangi Kazimiero šalininkų buvo daugiausia ir jiems 
pritarė iš dalies net lenkai, o senas Švitrigaila maža tepa- 
rodė veiklumo, tai Kazimiero partija ėmė viršų ir, susirinkusi 
Brastoj, pakvietė jį iš Krokuvos greičiausia skubėti į Vilnių. 

Kazimieras atvyko į Vilnių su būriu lenkų patarėjų. Jį 
čia iškilmingai sutiko vyskupas Motiejus, Augmantai, Dau- 
-mantai, Manvydai, Giedraičiai, Sanguškos, Kaributai, Ka- 
rijotai ir kiti galiūnai. Vilniaus katedroje buvo apvainikuo- 
tas Vytauto Didž. kepure. 

Lenkų patarėjų Lietuvos didikai neįsileido, ir tie turėjo 
grįžti namon. Tačiau kadangi Kazimieras buvo per jaunas, 
tai jam buvo priskirta patarėjais Lietuvos didžiūnų, kurių 
žymiausis buvo Jonas Goštautas, vyras išmintingas, su- 
manus, tikrai mylįs savo kraštą. 

Didžiųjų Lietuvos kunigaikščių valdžia iki Vytauto Didž. 
mirties buvo neapribota; nieks negalėjo pasipriešinti jų įsa- 
kymams. Bet per naminius karus tarp Švitrigailos ir Žygi- 
manto, ypač dabar, užsėdus Lietuvos sostą jaunam Kazi- 
mierui, didikai įgauna kaskart daugiau galios ir reikšmės. 

Mykolo kerštai. Mykolas, aiškiai matydamas Kazimiero 
viršų, iš pradžių vien prašė, kad jam sugrąžintų tėvo Tra- 
kus ir nubaustų tėvo užmušėjus. Kazimieras su tuo sutiko; 
bet Žygimanto mirties kaltininkai nebuvo per daug nubausti: 
vieniems, kaip kad Čartoriskiams, buvo leista pabėgti į 
Maskvą, Daugirdas išsiteisino, Leliušas buvo pašalintas 
iš senatorių tarpo, kitiems atimta valsčiai. 

Mykolas jautėsi nepatenkintas; ieškojo tik progos užimti 
Vilniaus sostą; turėjo ir savo šalininkų, o Žemaičiai griežtai 
buvo atsisakę klausyti Kazimiero; tik Goštauto sumanumu 
pasisekė be ginkluoto susirėmimo palenkti Žemaičius į Ka- 
zimiero pusę, duodant jiems viršininką žemaitį Kantautą, 
išmintingą vyrą ir jų mylimą. 

Negalėdamas ginklu paveržti iš Kazimiero Vilniaus sosto, 
Mykolaš buvo sumanęs su savo šalininkais Kazimierą nu- 
žudyti medžiojant giriose tarp Trakų ir Merkinės. Bet laiku 
apie tai buvo sužinota, ir Mykolas gavo bėgti į Maškvą. 

Maskvos padedamas du kartu buvo beįsiveržiąs į Severs- 
ko šalį, bet žymesnio pasisekimo neturėjo. Galų gale užsi- 
darė Maskvos vienuolyne, kur apie 1452 m. žuvo nunuody- 
tas. Taip užbaigė amžių gabus kunigaikštis, paskutinis iš 

Kęstučio giminės Lietuvos sosto pretendentas, kuriam ne- 
palankios apystovos neleido naudingai patarnauti savo 
tėvynei. 

Kazimiero viešpatavimo pradžia. Persikėlęs iš Krokuvos 
į Vilnių, Kazimieras gan greit susigyveno su Lietuva, pa- 
milo savo naują tėvynę, išmoko lietuviškai ir rūpestingai 
ėmė tvarkyti Lietuvą, klausydamas išmintingų didikų pata- 
rimo. Ypač didžią įtaką turėjo Jonas Gošiautas ir vyskupas 
Motiejus. 

Kazimierui gerai sutariant su diduomene, greitu laiku 
Lietuva nurimo nuo Mykolo šalininkų, padarė sutartis su 
vokiečių ordinais, su Pliskuva bei Naugardu, kurie ieškojo 
Kazimiero globos. 

Galop atvyko į Lietuvą iš Krymo totorių pasiuntiniai, 
prašydami Kazimiero, kad jiems duotų valdovu chanu De- 
vlet Hadži Girėjų, kurs tuomet valdė Lydos pilį. Kazimieras 
iškilmingai paskelbė jį Krymo chanu, apvilkinęs raudonu 
drabužiu, ir Lietuvos marčelgai Jurgiui Radvilai liepė su 
raitarija nulydėti į vietą. Hadži Girėjus per visą savo ilgą 
viešpatavimą išliko ištikimas Lietuvai kaimynas ir talki- 
ninkas. 

Nurimusi Kazimiero Lietuva vėl buvo tokia galinga, kaip 
Vytautui Didž. viešpataujant. Tačiau santykiai su Lenkais, 
ypač dėl Podolės ir Volynės, buvo tamsiu debesėliu; o kai 
Kazimieras tampa Lenkų karaliumi, Lietuvos reikalus pra- 
deda apleisti, ir jos savarankiškumas ima siaurėti. 

Kazimieras — Lenkų karalius 1447 m. Vladislovui, vy- 
resniajam Kazimiero broliui ties Varna negarbingai žu- 
vus, Lenkai pasijuto esą be karaliaus. Todėl, atsiuntę pas 
Kazimierą pasiuntinius, meldė jį būti jų karaliumi, norė- 
dami tuo būdu surišti Lenkus su Lietuva vienu karaliaus 
asmeniu. 

To visai nenorėjo Lietuvos didžiūnai ir griežtai atsisakė 
išleisti iš Vilniaus savo valdovą. Kazimieras ir patsai ne- 
norėjo Lenkų sosto, bijodamas nustoti Lietuvos, kurios 
iki šiolei nebuvo atsižadėjęs Mykolas Žygimantaitis. 

Keturis kartus leido lenkai savo pasiuntinius į Vilnių, 
kviesdami lietuvių didikus pasitarti dėl to reikalo į Piotrkovą 
ir į Parčevą, bet veltui. Tuomet, kad pabaugintų Kazimierą, 
pastatė į Lenkų karalius kandidatus Mozūrų kunigaikštį 

Boleslovą, netikrą Mykolo Žygimantaičio brolį. Šis, tapęs 
Lenkų karaliumi, būtų rėmęs Mykolą. 

Kazimieras pajuto pavojų ir pradėjo rimtesnes derybas 
su Lenkais Brastoje. Tačiau derybos ilgai negalėjo pasi- 
baigti, kadangi lenkai, užgriebę dar Žygimantui valdant 
Podolę ir Volynę, nenorėjo jų grąžinti Lietuvai. Jie matė, kad 
visos Lietuvos savarankiškumo negalės iš karto panaikinti, 
taigi sumanė ją paglemžti dalimis, atplėšdami Lietuvai 
atskiras sritis. 

Lietuvos didikai griežtai atsisakė išleisti Kazimierą iki 
raštu pasižadės sugrąžinti lietuviams užgriebtas lenkų sritis. 
Galop Kazimieras pavedė Lucką su visomis apylinkėmis 
valdyti sugrįžusiam iš Valachų dėdžiui Švitrigailai, o ga- 
lutinai sutaikinti lietuvius ir lenkus dėl Podolės ir Volynės 
pasižadėjo, tapęs abiejų tautų valdovu. 

Negana to, išvažiuodamas į Lenkus, Kazimieras raštu 
dar pasižadėjo ir priesaika patvirtino nesiaurinti Lietuvos 
ribų, kokios buvo prie Vytauto, ginti jos savarankiškumą, 
valdyti abi šali pakaitais iš Vilniaus ir iš Krokuvos, skirti 
Lietuvai aukštesniuosius valdininkus tik vietos žmones, ne 
Lenkų pavaldinius. 

Tuo pačiu raštu Kazimieras žymiai praplatino bajorų 
teises, atiduodamas iš dalies jų valiai valstiečius, o siau- 
rindamas didžiojo kunigaikščio valdžią. Taip antai kuni- 
gaikštis atsisako teisti ponų pavaldinius ar priimti pas save 
pabėgusius nuo jų darbo žmones. 

Nesutikimai dėl Podolės ir Volynės truko bemaža per 
visą ilgą Kazimiero viešpatavimą. Abi pusi — lietuviai ir 
lenkai — rinkdavosi į seimus Liubline, Parčeve, Piotrkove, 
Brastoj, bet įsipykę ir įsikarščiavę neprieidavo prie jokio 
galo. 

Pats Kazimieras laikėsi nuošaliai, norėdamas vien tik 
taikos ir sau ramumo. Lietuviams prisiekęs neatiduosiąs 
Lenkams Vytauto įgytų žemių, per 6 metus, būdamas jau 
Lenkų karaliumi, atidėliojo paprastai karalių daromą prie- 
saiką, nes toje priesaikoje buvo žodžiai, reikalaują prijungti 
Lietuvą prie Lenkų ir grąžinti jiems Podolę bei Volynę. Ga- 
lop prisiekė bendrais žodžiais, kad sugrąžinsiąs Lenkams 
neteisingai jiems atimtas žemes ir neskirsiąs nuo jų Lie- 
tuvos. Tuo būdu klausimas neišspręsta. 

Ypač ginčai paaštrėjo tuomet, kai Švitrigaila mirdamas 
atidavė Lucką ir visą Volynę Lietuvos valdininkams. Karš- 
čiausiais Lietuvos reikalų gynėjais buvo Jonas Goštautas 
ir Vilniaus vysk. Motiejus. 

Koks buvo lietuvių tarpe nepasitikėjimas lenkais, galima 
suprasti iš Parčevo seimo 1451 m. Lietuviai, vykdami į tą 
seimą, apsistojo Brastoje ir nuo lenkų reikalavo laiduoti 
raštu, kad jiems nieko pikta negresia. Kai kurie įširdę su- 
grąžino lenkams bajorystės ženklus, arba herbus, Horodlėje 
paimtus (Goštautas, Manvydas, Kęsgaila, Mangerdavičius 
ir kiti). Atvykę į Parčevą, nėjo į pilies rūmus, tik apsistojo 
papily ir apsikasė grioviais, o į seimą nusiuntė vieną vysk. 
Motiejų, griežtai pareikšdami, kad Podolės ir Volynės len- 
kams neužleisią, nes lietuviai dar už Algirdo čia liejo kraują, 
išvaduodami tas šalis nuo totorių. Derybos pasibaigė niekais. 

Lietuviai jau buvo sumanę visai nuo Lenkų atsiskirti 
ir didžiuoju kunigaikščiu pakelti Simoną Olelkaitį. Kazi- 
mieras vos apgesino gaisrą, žadėdamas jiems savo sūnų; 
nors pažadėjimo paskui neištesėjo. 

Kazimieras, norėdamas sutaikinti lietuvius ir lenkus, 
nemokėjo įtikti nei vieniems, nei antriems: lietuviai jį pra- 
vardžiavo lenku, nes nesilaikąs Vilniuje duotos priesaikos 
ir pataikaująs lenkams. Lenkai su panieka jį vadino „litvi- 
nu“, nes medžiokle užsiėmęs, maža tesirūpinąs valstybės 
reikalais ir po pusmečius sėdįs Vilniuje, ne Krokuvoje. 

Tuo tarpu miršta 1453 m. vysk. Motiejus. Jonas Goštau- 
tas, įkyrėjęs karaliui prieštaravimais, nustoja jo pasitikė- 
jimo; galop ir jisai 1459 m. miršta. Lietuvos didžiūnai, pa- 
skendę gašlumuose, maža besirūpina tėvynės reikalais, ir 
ginčai dėl Podolės bei Volynės pamažu nurimsta. Lenkai 
jose įsiviešpatauja. 

Tais lenkų ir lietuvių nesutikimais pasinaudojo Užvolgio 
Kipčako totoriai. Hadži Girėjui mirus, jo įpėdinis Menglis 
Girėjus, Krymo chanas, ėmė irgi užpuldinėti ir naikinti Po- 
dolę bei Volynę. Lietuviai ir lenkai vieni kitus įtarinėjo, kad 
tyčia iš keršto užsiundę totorius, o ginti jų neskubėjo. 

Gražios ir turtingos Vytautui viešpataujant šalys dabar 
liko be priežiūros; tvirtos kitados pilys liko nugriautos ir 
išdegintos. Tik prieš Kazimiero mirtį 1489 m. pasiųstas jo 
sūnus Jonas Olbrachtas bent kiek numalšino totorius. 

Karas su kryžiuočiais 1454—1466. Kazimieras ilgokai 
kariavo su kryžiuočiais. Lenkai, ypač lietuviai, tame kare 
dalyvavo be ypatingo noro; o kadangi jisai užsitęsė ir savo 
išlaidomis įkyrėjo, tai lietuviai Goštautui vadovaujant be- 
maž visai atsisakė jame dalyvauti, tik retkarčiais mokė- 
dami karo išlaidas, arba atsitikus progai, suteikdami len- 
kams pagalbą. Taip antai 1465 m. žemaičiai ties Palanga 
sumušė stiprų kardininkų raitelių pulką, einantį kryžiuo- 
čiams į talką. 

Pasibaigus karui Lenkai gavo visą pamarį apie Danską ir 
visą Kulmą; kryžiuočiams bepaliko tik rytų Prūsai su Ka- 
raliaučiumi. Lietuva tąja Torno sutartimi negavo nieko, 
nors galėjo, jei lenkai būtų tam pritarę, atsiimti bent Klai- 
pėdą ir žemutinę Nemuno dalį. 

Iš to kilo dar didesnė prieš lenkus neapykanta ir ginčai 
savitarpy: vieni šaukė, kad Lietuvai reikėję aktingiau da- 
lyvauti kare, kiti buvo tos nuomonės, kad reikėję pasinau- 
doti sunkia lenkų padėtimi ir atsiimti Podolę ir Volynę. 

Santykiai su Maskva. Nors aiškaus karo tarp Lietuvos 
ir Maskvos Kazimierui viešpataujant nebuvo, neskaitant 
mažesnių užpuldinėjimų ir susirėmimų pasieniais, tačiau 
kaimynų santykiai buvo nekokie. Lietuvos padėtis per Ka- 
zimiero nerangumą eina kaskart menkyn. Tuo tarpu veik- 
lus ir sumanus didysis Maskvos kunigaikštis Ivanas III 
naudojasi kiekviena proga savo valstybės sienoms praplėsti, 
susidraugaudamas su Kazimiero priešais. 

Apsiskelbęs aukščiausiuoju visų Rusų valdovu, Ivanas 
pradėjo pamažu, bet patvariai glausti visus rusiškuosius 
kraštus po viena savo valdžia; pirmiausia tuos kraštus, 
kurie buvo tik tolimesnėje Lietuvos globoje, o paskui ir tų, 
kurie jau buvo su Lietuva organiškai surišti. 

Pirmiausia Ivanas III užėmė ir prie Maskvos prijungė 
Tverės kunigaikštiją, esančią Lietuvos įtakoje. Paskui teko 
maskoliams didysis Naugardas, garsus savo turtais ir pre- 
kyba, buvęs Lietuvos globoje ir jai mokėjęs duoklę. Ivanas 
LII tvirtai pasiryžo jį užgriebti. Veltui naugardiečiai su savo 
valdove našle Morta Boreckiene šaukėsi Kazimiero pagal- 
bos; tasai per savo nerangumą nesiskubino su pagalba, 
ir Ivanas III užėmė Naugardą; trims šimtams įtakinges- 
niųjų nukapodino galvas, pasisavino jų turtus, išplėšė iždą 

ir, prisikrovęs 300 vežimų aukso bei sidabro, sugrįžo į Mask- 
vą. Nuo to laiko Naugardo prekyba visai sunyko. 

Kai 1480 metais Ivanas III atsipalaidavo nuo totorių 
jungo, jisai ėmė dar drąsiau elgtis ir jau nuo pačios Lie- 
tuvos atplėšė Velikije Luki ir rytinę dalį Seversko, teisin- 
damasis tuo, kad patys pasienio kunigaikščiai — Vorotins- 
kiai, Odojevskiai ir kiti — panorėję prisidėti prie Maskvos. 

Kazimieras vis dėlto vengė aiškaus susirėmimo su Mask- 
va, ne visai pasitikėdamas savo rusiškais kraštais ir tei- 
sindamasis čia tuo, kad iždas tuščias, čia kad lenkai neno- 
rėsią Lietuvai talkininkauti — bet daugiausia per savo ne- 
rangumą. Daugiau jam rūpėjo, kad Vengrų bei Čekų ka- 
ralystės tektų jo sūnums, ne kaip Lietuvos reikalai; tik ret- 
karčiais ją aplankydavo ir atsitiktinai aprūpindavo; daž- 
niausiai josios reikalus pavesdavo didžiūnų tarybai. 

Veltui didžiūnai, savo tarpe nesutikdami, meldė Kazi- 
mierą duoti jiems vieną savo sūnų; Kazimieras iki gyvos 
galvos nenorėjo išleisti Lietuvos vairo iš savo rankų, im- 
damas ant savo pečių visos Lietuvos ir Lenkų valdymo 
naštą, ko nedrįso padaryti nė Jogaila. 

Kazimiero viešpatavimas. Kazimieras pirmasis buvo vien- 
kart ir didžiuoju Lietuvos kunigaikščiu, ir Lenkų karaliu- 
mi. Lietuvą valdė 52 metus, Lenkų karaliumi išbuvo 45 
metus. Lietuvai jo ilgas viešpatavimas davė, tiesa, taikų 
ir ramų gyvenimą, bet buvo ir pradžia josios žlugimo bei 
sienų siaurėjimo. 

Didžiūnai, jam per jaunam pradėjus viešpatauti, įgauna 
vis didesnę reikšmę ir valdžią, daugiau prisisavina teisių, 
bet tomis teisėmis ne tėvynės labui pasinaudoja“. Kariuo- 
menės skaičius mažėja, nors taupumu Kazimieras nepasi- 
žymėjo, ir iždas dažniausiai būdavo apytuštis. Tiesa, ima 
kilti mokslas, prekyba, amatai ir daugėti gyventojų. Švie- 
suomenė pradeda plačiau vartoti lotynų kalbą. 

Tačiau Kazimiero vardas net tolimosiose šalyse buvo 
garsus, nes vis dėlto suvienyta Lietuvos ir Lenkų valstybė 
vienose rankose buvo labai žymi galybė. Papa jam rašė, 
ragindamas stoti prieš turkus ir išvaduoti nuo jų Europą. 

* Kazimieras 1468 m. Piotrkovo seime žymiai padidino bajorų privile- 
gijas, o susiaurino miestelėnų ir valstiečių teises. Nuo to laiko pradeda įsi- 


galėti baudžiava. 

Steponas, Valachų ir Moldavų valdovas, kelis kartus meldė 
jo pagalbos prieš turkus. Net iš tolimųjų Persų žemės buvo 
atvykęs nuo šacho Užango pasiuntinys Izaokas iš Trape- 
zundo, žadėdamas talką prieš turkus. 

Bet Kazimieras nemokėjo naudotis savo galybe ir pasi- 
taikiusia proga,— daugiau rūpinosi savo sūnų vainikais: 
vyriausiąjį savo sūnų Vladislovą pasodino ant Čekų sosto. 
Paskui, norėdamas antrajam sūnui šv. Kazimierui išrū- 
pinti Vengrų sostą, be reikalo įsipainiojo į ilgą karą su Mo- 
tiejum Huniadžiu, kurį viena Vengrų dalis buvo išsirinkusi 
karaliumi. 


ALEKSANDRAS. 1492—1506 


Skubiai atvykęs iš tėvo laidotuvių su Lietuvos senatoriais 
į Vilnių, Aleksandras buvo Lietuvos didžiūnų, nelaukiant 
lenkų pritarimo, paskelbtas didžiuoju kunigaikščiu. Lenkai, 
supykę už tai, buvo jau berenką savo karaliumi ne jo brolį 
Joną Olbrachtą, tik Mozūrų kunigaikštį Jonušą iš Piastų 
giminės. Tik ačiū savo motinos Elžbietos apsukrumui, Jonas 
Olbrachtas buvo galų gale išrinktas karaliumi Piotrkovo 
seime. Ir Lietuvos, ir Lenkų diduomenė, nepaisydamos 
a. a. Kazimiero paskyrimo, pačios jau savinasi teisę rinkti 
valdovus. 

Liepos 30 dieną Aleksandras buvo Vilniaus katedroje 
apvainikuotas. Apsisiautęs karališku apsiaustu, ant galvos 
perlais ir brangiais akmeninis išsagstyta Gedimino kepure 
arba mitra Aleksandras, lydimas didikų, ėjo per didžiąsias 
bažnyčios duris ir prisiartino prie sosto pas didįjį altorių. 
Čia didikai jį savo rankomis užkėlė ant sosto; vyskupas 
atlaikė iškilmingai mišias. 

Paskui didysis Lietuvos marčelga Jonas Litavaras Chrep- 
tavičius padavė Aleksandrui kalaviją ir karaliaus lazdą — 
drausmės bei malonės ženklus,— pratardamas, kad val- 
dytų tėvynę ne svetimais, bet lietuviškais papročiais kaip 
Vytautas Didysis. Užbaigė savo kalbą žodžiais: „Jei seksi 
to didžio pranokėjo pavyzdžiu, tai ta kunigaikštystė atstos 
tau visas kitas karalystes ir būsi lygus bet kuriam kara- 
liui. Jei Vytauto neseksi, būsi ir mūsų, ir savo pražūties 
priežastimi“. 

Kaip parodė paskui nelaimingas jo viešpatavimas, Alek- 
sandras nepasekė Vytauto pavyzdžiu, neturėjo tam nei ga- 
bumo, nei tvirto būdo, nei valios, neturėjo nei tiek darbš- 
tumo kiek jo tėvas. 

Kaip Kazimieras, taip ir jojo sūnus Aleksandras, apimda- 
mas Lietuvos valdžią, turėjo raštu pripažint bajorijos tei- 
ses, kurias dargi žymiai padidino. Be didikų ir seimo pri- 
tarimo didysis kunigaikštis negalėdavo pradėti nieko svar- 
besnio — nei mokesčių dėti, nei žemių ar žymesnių vietų 
skirstyti. Ūkininkai palieka pririšti prie žemės ir pradeda 
vaikščioti po dvi dieni per savaitę dvarams dirbti. 

Nieku patsai nenusimanydamas valstybės tvarkyme, visa 
ko bijodamas, Aleksandras duoda didžią galią didžiūnų 
tarybai, į kurią su Glinskiu daugiausia patenka gudai pra- 
voslavai; jie už Aleksandro, ypač jam vedus Maskvos ku- 
nigaikštaitę Eleną, nustumia lietuvių katalikų įtaką. 

Išrytų Maskva kas kartą skverbias giliau į Lietuvą, užim- 
dama jos pasienius; Podolę ir Volynę naikina totoriai, pa- 
siekdami kartais net Minską ir Naujapilį; kryžiuočiai irgi 
pradeda pakelti galvą, o Aleksandras be jokio reikalo įsi- 
painioja su broliu Jonu Olbrachtu į nelaimingą ir beprasmį 
karą su Valachais, kur žuvo daug žmonių; mirus gi Jonui 
Olbrachtui, daugiau rūpinasi Lenkų karūna ne kaip Lietuvos 
apgynimu nuo josios priešų. Toks tai bendras vaizdas Alek- 
sandro viešpatavimo. 

Santykiai su Maskva. Nesutikimai su Maskva dėl Se- 
versko pasienio sričių prasidėjo jau už Kazimiero. Bet Va- 
silijaus Ivanas vis dar tuomet vengė aiškių nesusipratimų, 
pribijodamas atviro karo. Dabar gi, supratęs silpną Alek- 
sandro būdą, ėmė graibyti kaskart daugiau Lietuvos pa- 
sienių. Aleksandras ne kardo griebėsi gintis, bet siuntinėjo 
kartkartėmis pasiuntinius, tuščia reikalaudamas grąžinti 
užgriebtąsias sritis. 

Galop sumanė Aleksandras susigiminiauti su Ivanu, ves- 
damas jo dukterį Eleną ir vienkart išsižadėdamas jau Ivano 
užimtų kraštų su sąlyga, kad tasai pasižadėtų Lietuvos 
daugiau nebeskriausti. 

Bet ši taika su Ivanu III nebuvo ilga; tasai vėl ėmė ieškoti 
visokių priekabių: čia Aleksandras varžąs Eleną stačiatikių 
tikėjime, čia spaudžiąs gudų tikybą, čia patys Seversko 

kunigaikščiai norį pasiduoti Maskvos globai. Galop užėmė 
Brianską, Černigovą, Rylską ir Naugardą Severiškį. 

Veltui Aleksandro pasiuntinys Strumila reikalavo teisy- 
bės,— Ivanas savo bajorų taryboje, vadinamoje dūmoje, aiš- 
kiai pasisakė priimsiąs visus, kas prie jo glausis, ir niekas 
negalįs jam to prikišti ar drausti. Negana to, nieko nelauk- 
damas su stipria kariuomene patsai užpuolė Lietuvą. 

Aleksandras noroms nenoroms buvo priverstas griebtis 
ginklo ir, surinkęs vos 14 000 kariuomenės, pasiuntė prieš 
Ivaną savo vadą Konstantiną, Ostrogo kunigaikštį. Tasai 
mušėsi kaip liūtas ties Vedrošos upe, arti Dorogobužo, bet 
prieš keletą kartų didesnę maskolių kariuomenę neatsitu- 
rėjo, patsai pateko į nelaisvę (1500 m.). Kalbinamas tar- 
nauti Maskvos kunigaikščiui, nesutiko ir buvo grandinėmis 
apkaltas. 

Aleksandras buvo patsai beišeinąs su antra kariuomene 
prieš maskolius, bet sužinojęs apie nelaimingą mūšį, su- 
grįžo į Polocką, o maskoliai užėmė bemaž visą Seversko 
kraštą. Ivano pakurstytas Krymo chanas užpuolė iš pietų 
ir baisiausia sunaikino Volynę, pasiekęs Vladimirą ir Brastą. 

Maskoliai su didžia kariuomene apgulė Smolenską, bet 
"Mikalojui Glebavičiui su didžiausiu atsidavimu jį ginant, 
paimti jo negalėjo. 

Lenkai tame Lietuvos kare su Ivanu nedalyvavo; tik Jonas 
Albrechtas buvo nuo savęs pasiuntęs į Maskvą pasiuntinį, 
užtardamas brolį, tačiau viskas žodžiais ir pasibaigė. 

Tame kare su Maskva lietuvių talkininkais netikėtai ran- 
dasi Kipčako chanas Šich-Achmetas, kursai, su žymia toto- 
rių kariuomene persikėlęs per Volgą ir Doną, puolė mas- 
kolius, šeimininkavusius Seversko krašte. Iš kitos pusės 
Livonijos Magistras Pletenbergas irgi stojo prieš maskolius 
su stipria raitarija ir keletą kartų juos supliekė. 

Bet miršta tame tarpe netikėtai Lenkų karalius Jonas 
Olbrachtas, ir Aleksandras, viską metęs į šalį, vien tesirū- 
pina, kad Lenkų sostas atitektų jam, o ne jo broliui Vladis- 
lovui ar Žygimantui. 

Veltui Šich-Achmetas, Krymo chano Mengli Girėjaus už- 
pultas, šaukias Aleksandro pagalbos,— tasai pasitenkina 
savo talkininkams vien patarimus ir paraginamus raštus 
besiuntinėjęs, o kai pergalėtas Šich-Achmetas bėgo į Lie- 

tuvą, tai čia buvo paimtas kaip belaisvis ir apgyvendintas 
Kaune, kur ir mirė. 

Likęs Lenkų karaliumi (1502 m.) Aleksandras dabar 
galėjo išvesti ir lenkus prieš maskolius į kovą. Tačiau ir 
lenkai neturėjo noro talkininkauti Lietuvai, ir patsai Alek- 
sandras bevelijo derėtis su Ivanu III, išleidęs pasiuntinius 
į Maskvą. Galų gale 1503 m. vargais negalais buvo pada- 
ryta šešeriems metams taika, kuria visas Seversko kraštas 
atiduota Maskvai su Putivlio, Dorogobužo, Toropeco, Čer- 
nigovo, Briansko, Starodubo, Naugardo, Seversko ir kitais 
miestais, t. y. bemaž visa Uždneprė. 

Ivanas III sau reikalavo net Smolensko ir Kijevo; bet 
kadangi jųdviejų nebuvo paėmęs, tai Aleksandras nesutiko 
jų atiduoti Maskvai. 


Tikėjimo dalykai. Ivanui kovoti su Aleksandru daug pa- 
dėjo Elenos tarnai — kunigaikštis Romodanovskis ir pod- 
jačis Šostakas, pristatyti prie jos neva sergėti, kad ji ne- 
priimtų katalikų tikėjimo. 

Pati Elena, nors išlikusi pravoslavų tikėjime, pamilo 
Lietuvą, buvo ištikima Aleksandro žmona ir gynė savo 
vyra ir jo reikalus raštais, siuntinėtais į Maskvą. Bet prie 
josios pristatyti tarnai buvo tiesiog Ivano šnipais, praneš- 
dami jam apie visa, kas Lietuvoj atsitikdavo. O kai Ivanui 
reikdavo priekabės karui pradėti, jie siųsdavo melagingų 
žinių apie persekiojimą pravoslavų tikybos ir Elenos ver- 
timą į katalikus. 

Jogaila ir Vytautas Didysis, kaip uolūs nauji katalikai, 
buvo suteikę raštais didesnes teises katalikams negu pra- 
voslavams Lietuvoje. Tačiau jau Vladislovas Varniškis 
Lenkuose, o jo įpėdinis Kazimieras 1443 m. ir Lietuvoje 
sulygino katalikų ir pravoslavų didikų teises. 

Valdant Kazimierui pravoslavų skaičius Lietuvoj buvo 
žymiai didesnis negu katalikų. Vyskupijų jie turėjo 12—15 
su Kijevo metropolitu. Nors Kijevo metropolijos unija su 
Roma ne visai įvyko, kaip norėjo Vytautas Did., bet san- 
tykiai buvo gana draugiški, ypač su papa Sikstu IV; Kijevo 
metropolito santykiai su Roma buvo daug artimesni ne kaip 
su Maskvos metropolitu, nes Maskva su Kijevu varžėsi dėl 
pirmenybės. 

Aleksandras ne tiktai pravoslavų tikybos nepersekiojo ir 
savo žmonos tikėjimo nevaržė, bet dar daugiau jiems pa- 
taikavo negu katalikams, ypač kai marčelga Mykolas Glins- 
kis, pravoslavas, bemaž visiškai buvo paėmęs Aleksandrą 
į savo rankas, turėdamas begalinį jojo pasitikėjimą. 

ivanas III, sumanęs atplėšti nuo Lietuvos visus stačia- 
tikius gudus, skleidė plačiai gandus, kad pravoslavija Lie- 
tuvoj esanti persekiojama, kad jai gresiąs pavojus nuo Ry- 
mo papos ir kad patsai Kijevo metropolitas esąs įtariamo 
tikėjimo. 

Pasigarsinęs pravoslavų tikėjimo gynėju ir visų rusų 
valdovu, Ivanas III su tais obalsiais ir karus kariavo prieš 
Aleksandrą. Ypač gavo progos Ivanas skleisti savo paska- 
loms, kai Vilniaus vysk. Taboras apgyvendino Lietuvoj 
bernardinus, ir tie turėjo nemažą pasisekimą rusų gudų 
tarpe. 

Totorių užpuldinėjimai. Krymo totoriai, talkininkaudami 
Maskvai, pradeda juo toliau, juo drąsiau ir plačiau siaubti 
Lietuvą, nerasdami čia tikro pasipriešinimo. Kai kada jie 
pasiekia ne tik Slucką ir Minską, — patsai Vilnius pradeda 
bijoti jųjų užpuolimų. 

Aleksandras buvo įsakęs medinių sienų vietoj apvesti 
Vilnių mūro sienomis. Tačiau kadangi dėl Aleksandro ne- 
rangumo jojo įsakymuose nebuvo griežtumo, tai tas darbas 
kas metai atidėliota, iki galutinai tuo dalyku pasirūpino 
veiklus Vilniaus vysk. Taboras, kursai savo energija priver- 
tė vilniečius išmūryti ir sustiprinti miesto sienas, o vartų, 
arba bromų, skaičių sumažinti iki penkių ir juose laikyti 
nuolatinę sargybą (1506 m.). 


Pasibaigus karui su Maskva, Aleksandras galėjo su- 
drausti Krymo totorius, bet nei pats neturėjo tiek energijos, 
nei diduomenė tuo labai nesirūpino vien tik kerštus ir vai- 
dus bekeldama savo tarpe. 


Daugiausia sukėlė vaidų Glinskis, kursai, Aleksandro 
pasitikėjimą išnaudodamas savo tikslams, ir savo priešams 
keršydavo be atodairos. Jo paklausęs, Aleksandras be jokios 
kaltės Krištupui Iliničiui atėmė Lydą, o Manvydui — mar- 
čelgystę. 

Sukilo prieš Glinskį Glebavičius, Zaberezinskis, Kiška, 

Mykol. Radvila ir Goštautas. Glinskis buvo sumanęs ir 
juos pašalinti iš kelio; kaip spėjama, net svajojo, sergan- 
čiam bevaikiui Aleksandrui mirus, palikti didžiuoju Lietuvos 
kunigaikščiu. Vos Jonui Laskiui, kancleriui, ir vyskupui 
Taborui pasisekė bent kiek atidaryti Aleksandrui akis ir 
padėtį nušviesti. 

Totoriai, pasinaudodami tąja namine Lietuvos netvarka, 
jąią užpuldinėjo ir naikino, nė kieno nedraudžiami. Tuo 
metu plačiai pagarsėjo Slucko kunigaikštienė našlė Anas- 
tazija Olelkienė, kuri du kartu apsigynė nuo totorių, su- 
rinkusi apylinkės gyventojus ir drąsiai stojusi į kovą su už- 
puolikais. | 

Bet skaudžiausį smūgį totoriai gavo prieš pat Aleksandro 
mirtį. Didžios Krymo totorių minios užpuolė Lietuvą ir 
siaubdamos ėjo vis gilyn. Aleksandras, įtartino gydytojo, 
Glinskio pristatyto, slaugomas, pavojingai sirgo. Buvo ba- 
jorams įsakyta greičiausia ginkluotis ir rinktis. Tačiau įsa- 
kymo maža kas teklausė ir rinkosi labai tingiai. Susirinkusi 
maža kareivių saujelė atsisakė eiti prieš totorius be didžiojo 
kunigaikščio. Turėjo sergantį Aleksandrą kartu su žmona 
vežti į Lydą, ant kurios tiesiog plūste plūdo totorių gaujos. 

Vos didysis kunigaikštis atvyko į Lydą, ateina žinia, kad 
totoriai nebetoli. Kilo dar didesnis sumišimas ir išgąstis. 
Bemaž mirštantį Aleksandrą gabena atgalios į. Vilnių, o 
kariuomenė. pavedama St. Kiškai ir Glinskiui. Kiška irgi 
staiga susirgo. Tik vienas Glinskis nenusiminė ir, turėda- 
mas vos 12 000 kareivių, išėjo drąsiai prieš keletą kartų 
gausingesnius totorius, kuriuos ties Klecku baisiausiai su- 
grūdo, paleidęs apie 40 000 vienų belaisvių, totorių paimtų. 

Kai toji žinia pasiekė Vilnių, mirštąs Aleksandras jau 
gulėjo be žado. 

Aleksandro viešpatavimas buvo neilgas ir labai nelai- 
mingas Lietuvai. Ji nustojo didžių žemės plotų, totorių nuo- 
laios siaubiama; viduje įsivyravo netvarka ir vaidai didikų 
tarpe. Turėdama neramų kaimyną Ivaną III, Lietuva savo 
kovose su juo ir su totoriais neturėjo bemaž jokios pagal- 
bos iš lenkų. 

Pats Aleksandras buvo silpno ir proto, ir būdo, nerangus 
ir tingus, o vienkart užsispyrėlis ir linkęs prie rūstybės. 
Valstybės turtą gerokai išeikvojo neprotingu dosnumu visai 

neužsitarnavusiems žmonėms. Žydams iš pradžių buvo gana 
palankus; bet paskui ėmė jų neapkęsti ir net buvo pasiryžęs 
juos visai iš Lietuvos išvaryti, kai žmonės pašnekėjo, kad 
žydė, gydydama Eleną, savo vaistais padariusi ją nevai- 
singa. 

Aleksandrui viešpataujant nieko svarbesnio nebuvo da- 
roma — nei kariuomenė šaukiama, nei mokesčių dedama — 
be seimo sutikimo. Iš pradžių tai buvo daroma dėl atsar- 
gumo; 0 nuo Radomo seimo 1505 m. virto teise ir prievole, 
varžančia didįjį kunigaikštį ir siaurinančia jo valdžią. 

Mirė Aleksandras vos 46-tų metų amžiaus ir palaidotas 
Vilniuje, šalip savo brolio šv. Kazimiero. Lietuvos didžiū- 
nai bijojo jo lydėti į Krokuvą, kad Glinskis, nuo Lydos su- 
grįžęs pergalėtoju, jiems nesant Vilniuje, nepasiskelbtų di- 
džiuoju kunigaikščiu. 

Greit palaidoję Aleksandrą Vilniuje ir nelaukdami lenkų 
sutikimo, Lietuvos didikai paskelbė didžiuoju Lietuvos ku- 
nigaikščiu Aleksandro brolį Žygimantą ir kvietė kuo grei- 
čiausiai atvykti iš Silezijos, kurią tuomet jisai valdė. 


ŽYGIMANTAS II SENIS. 1506— 1548 


Bemaž visas Žygimanto II viešpatavimas — tai karas su 
Maskva. Jau už Aleksandro maskoliai, atplėšę nuo Lietuvos 
trejetą kartų užpuola maskoliai Lietuvą, norėdami nuo jos 
atimti visus rusų ir gudų kraštus, Žygimantas ginasi, tačiau 
be gyvesnės energijos, nerasdamas pritarimo bajorų ir di- 
dikų tarpe. O kas vien tik ginasi, galop turi pralaimėti. 

Glinskio maištas. Pasibaigus šešerių metų paliauboms, 
dar Aleksandro padarytoms, Vasilijus III, didysis Maskvos 
kunig., pradėjo vėlei karą su Lietuva. Bet Lietuvos padėtis 
tuo buvo dabar geresnė, kad valdžią laikė rūpestingas ir 
sumanus valdovas, kursai ir su valstybės iždu elgėsi tau- 
piau negu Aleksandras. Bet Maskva rado sau talkininką 
pačioje Lietuvoje; tatai buvo Glinskis ir jojo šalininkai. 

Mykolas Glinskis, totorių kilimo, buvo vyras apsukrus, 
sumanus, iškalbingas, plačiai apsišvietęs, jaunystėje aplan- 
kęs bemaž visą Vakarų Europą. Aleksandras ir jo žmona 

Elena juo visiškai pasitikėjo ir savo malonėmis apdovanojo. 
Bet jisai per savo išdidumą įsigijo nemaža ir priešų, kurię 
net teismo reikalavo, kad Glinskio nedorybės aikštėn iškeltų. 

Žygimantas Glinskiui nepasitikėjo, tačiau, žinodamas, 
kad tasai turi nemaža šalininkų, lig laiko tylėjo; tik jau 
Glinskis į jo malonę įsipirkti nebegalėjo. Galop matyda- 
mas, kad jo rolė Lietuvoje baigta, surinkęs savo raitarijos 
apie 700, nakčia užklupo savo didžiausį priešą Joną Za- 
berezinskį, Lietuvos marčelgą, nužudė jį ir jo žmoną ir su 
savo šalininkais persidavė maskoliams, tuomet jau karia- 
vusiems prieš Lietuvą. 

Vasilijus III, užėmęs ir sunaikinęs likusiąją Lietuvoj 
Seversko dalį, atėjo iki pat Žitomiro ir Slucko. Glinskis 
su kita maskolių kariuomene ir su savo šalininkais buvo 
net Minską apstojęs. Tačiau, išėjus į karo lauką pačiam Žy- 
gimantui, maskoliai buvo priversti trauktis atgal, o ties Orša 
gausinga jų kariuomenė liko visai išblaškyta. 

Žygimanto karvedžiai Stanislovas Kiška ir pabėgęs iš 
Maskvos kalėjimo Konstantinas Ostrogiškis, gerokai apnai- 
kinę priešo kraštus, grįžo laimingai į Smolenską. Galop 
tarp Vasilijaus ir Žygimanto buvo padaryta 1509 m. taika: 
abi pusi sugrąžino paimtuosius belaisvius, o Vasilijus iš- 
sižadėjo tų kraštų, kuriuos Glinskio pagalbą buvo užgrie- 
bęs po Aleksandro mirties. 

Patsai Glinskis pasiliko Maskvoje; likę Lietuvoje jo dvarai 
ir turtai buvo atiduoti valstybės iždui. Pasilikę Lietuvoje jo 
šalininkai buvo teisti, bet lengvai nubausti, o kai kurie iš- 
teisinti. 

Antrasis karas su Maskva. Taika su Maskva nebuvo 
pastovi: Vasilijus nenorėjo išsižadėti gudiškosios Lietuvos 
dalies, o Glinskio kurstymai paskubino taikos sulaužymą. 
Po penkerių metų, kuriuos Vasilijus III sąmoningai su- 
naudojo prisirengimui, vėl prasidėjo karas, kursai tęsėsi 
ištisus aštuonerius metus. 

Žygimantas nebuvo užtenkamai prisirengęs, nerado ir 
savo didikų paspirties: kariuomenė rinkosi nenoromis, ne- 
noromis ir nereguliariai buvo mokami ir mokesčiai karo 
išlaidoms padengti. 

Vasilijus su didele kariuomene pirmiausia apstojo Smo- 
lenską, Glinskio patartas, kad tai svarbiausias rytų Lietuvos 

miestas ir visų gudų raktas. Jurgis Sologubas ilgai gynė 
miestą, teturėdamas vos 8 patrankas. Bet kai gausingos 
Glinskio patrankos gerokai apgriovė sienas ir kai pačiame 
mieste atsirado papirktų Glinskio šalininkų, Sologubas no- 
roms nenoroms buvo priverstas maskoliams atidaryti pilies 
vartus (1514 m.). 

Kai kurie Smolensko gyventojai buvo pakarti, daugelis 
išvaryta į Rusų gilumą. Nuo to laiko Smolensko prekyba, 
kitą kartą plati, bemaž visai žlugo, kaip kitados ir Didžio- 
jo Naugardo. 

Vasilijus buvo žadėjęs Smolenską pavesti Glinskiui val- 
dyti, bet to neištesėjo. Tada nusivylęs Glinskis pasiryžo 
grįžti į Lietuvą ir permaldauti Žygimantą. Tačiau Vasilijus, 
patyręs apie tai, liepė jį apkalti ir išsiuntė į Maskolijos gi- 
lumą. 

Mirus Vasilijui, Glinskis buvo vėl įgavęs Maskvoj įtakos, 
bet greit užsitraukė rūstybę valdytojos našlės Elenos, pateko 
į kalėjimą ir čia jam išlupo akis. 

Paėmęs Smolenską, kurio Žygimantas nepasiskubino gel- 
bėti, Vasilijus, iki šiolei vengdamas atviros kovos su lietu- 
viais ir Lietuvai daugiau siaubimais kenkdamas, dabar 
padrąsintas ir sutraukęs iki 80 000 kariuomenės, išėjo drą- 
siai prieš lietuvių kariuomenę, kuri buvo tris kartus mažes- 
nė; bet ją vedė prityręs kunigaikštis Konstantinas Ostro- 
giškis. 

Priešai susitiko vėl ties Orša (1514 m.). Nors masko- 
liams talkininkavo totorių chanas Čeladinas, betgi jie visi 
buvo baisiausiai sumušti. 

Toji pergalė, nors labai didi ir garsi, vis dėlto neišvadavo 
Smolensko. Žygimantas nemokėjo ja pasinaudoti, ir karas 
užsitęsė, nors didžių susirėmimų daugiau nebebuvo. Masko- 
liai stengėsi Lietuvai įkyrėti savo siaubimais, reikale pa- 
sislėpdami pilyse. Žygimantas vien tik gynėsi, neįtempda- 
mas jėgų. 

Lietuviams kai kada talkininkaudavo Krymo chanas 
Machmet Girėjus, kuriam už tai kasmet būdavo mokama po 
15 000 raudonųjų. Bet tie patys totoriai kai kada užpuldavo 
Podolę, Volynę, net Kijevą pasiekdami. Ypač įkyrėjo lie- 
tuviams Machmeto tėvas Mengli Girėjus. 

Galų gale ilgas karas įgriso ir maskoliams, ir lietuviams. 

1522 metais buvo padaryta taika dešimčiai metų. Smolens- 
kas, toji svarbiausia Lietuvos rytų tvirtovė, neatvaduotas 
galutinai teko Maskvai su artimiausiomis apylinkėmis; 
kitos sienos pasiliko tos pačios, kaip buvo prieš karą. 

Trečiasis karas su Maskva 1533—1537. Vasilijus III, 
besirengdamas į naują karą su Lietuva, prieš pat pada- 
rytos taikos galą pasimirė. Paliko trejų metų sūnus Ivanas 
IV ir motina Elena. Jų globėjais ir patarėjais buvo paskirti 
iš ištrėmimo sugrąžintasai Glinskis ir Telepniovas Obo- 
lenskis. Glinskis greit buvo nužudytas; beliko tikru valdy- 
toju Obolenskis. 

Pasibaigus taikos metams, Žygimantas manė galėsiąs iš- 
naudoti Maskvos suirutę ir pareikalavo Smolensko ir kitų 
Maskvos paglemžtų Lietuvos kraštų. Maskoliai su tuo ne- 
sutiko, ir Telepniovas, surengęs didžią arti 150 000 kariuo- 
menę, patsai ją išvedė į karą. Lietuviai visai nebuvo prisi- 
rengę ir to nesitikėjo; maskoliai, nerasdami niekur tikro 
pasipriešinimo, baisiai sunaikino Lietuvą; pasiekę net Mo- 
lodečną. Patsai Vilnius buvo pavojuje; tik pavasario atlydys 
ir neišbrendami keliai privertė maskolius skubintis namo. 

Antraisiais karo metais lietuviams, bent kiek prisirengus, 
sekėsi geriau: atsiėmė Gomelį, o Jurgis Radvila su 40 000 
kariuomenės prie Starodubo baisiausiai sumušė patį Obo- 
lenskį ir jo gausią kariuomenę: buvo paimta 72 patrankos 
ir tiek belaisvių, kiek pačios lietuvių kariuomenės buvo iš 
viso. 

Po tos pergalės viena lietuvių kariuomenės dalis nuėjo 
ant Smolensko, užimdama pakeliui išgriautas tvirtoves ir 
sudegintus miestus, kita dalis su vadu Nemyra pasuko 
ant Černigovo. Smolensko atsiimti nepasisekė; atstatyti 
sugriautų tvirtovių ir sergėti atimtųjų miestų irgi nebuvo 
kuo. 

Žygimanto įsakymas visiems ginkluotis, duodant kas 
aštuonioms duboms vieną raitą kareivį, irgi buvo šaltai 
vykdomas ir nedaug tedavė kariuomenės. Tada Žygimantas 
sumanė pastatyti prieš maskolius samdytinę kariuomenę 
ir uždėjo karo išlaidoms mokesčius, kurių susirinko apie 
130 tūkstančių kapų lietuviškų skatikų, arba grašių. Už 
aviną tuo metu mokėta 6 skatikai, už žąsį vienas ska- 
tikas. 

Vakarų Europoje samdytinė kariuomenė buvo tuomet įp- 
rastas dalykas; ji versdavosi karu kaip amatu ir buvo lai- 
koma geriausia. Tačiau Žygimantas už surinktus Lietuvoj 
mokesčius nedaug tegalėjo jos pasisamdyti. 

Vienoje pusėje mirus Elenai ir Obolenskiui, antroje Žy- 
gimantui Seniui, ieškant vien ramumo, buvo pradėta derė- 
tis dėl taikos. Kadangi Maskva jokiu būdu nenorėjo su- 
grąžinti Lietuvai Smolensko, tai taika buvo padaryta 
tik penkeriems metams. Lietuva atsiėmė vien tik Go- 
melį. 

Po penkerių metų Lietuvai buvo labai palankios apysto- 
vos karui pradėti dėl netvarkos Maskvoje; bet nei Žygi- 
mantas, nei Lietuvos bajorija karo nenorėjo, ir taika buvo 
prailginta dar septyneriems metams. 

Lenkai tuose Lietuvos karuose su Maskva kaip ir neda- 
lyvavo, norėdami, kad lietuviai, sunkių aplinkybių priversti, 
patys ieškotų artimesnio sąryšio su jais, tuo būdu versdami 
Lietuvą prie unijos. 

Krymo totoriai ir Zaporogo (Užuslenkstės) kazokai. To- 
toriai, už gyvo Algirdo ir Vytauto Didžiojo buvę lietuvių 
drausmėje, už Kazimiero Kryme įsisteigę sau atskirą vie- 
netą, pradeda ilgainiui užpuldinėti ir naikinti Volynę, Po- 
dolę ir Padnepres, paversdami jas bemaž tyrais. Lietuviai 
ir Lenkai, dėl šalių besiginčydami, nei vieni, nei kiti nesirū- 
pino energingai jų ginti. 

Nusiaubtose ir sunaikintose Padneprėse, ypač žemiau 
Dnepro slenksčių, pradeda spiestis iš visų kraštų pabė- 
gėliai, nusikaltėliai, o daugiausia Rusų baudžiauninkai. 
Jų branduoliu buvę Kaukazo kosogai čerkesai, religijos 
stačiatikiai, nors nemaža buvo joje muhamediškosios prie- 
maišos. 

Tasai visokių tautų mišinys, ilgainiui pasivadinęs kazo- 
kais, amžinai kovojo su Krymo totoriais, bent kiek uždeng- 
damas ir apgindamas pietų Lietuvą. Tos kovos jau prasi- 
deda nuo Kazimiero laikų. Tačiau maža tepriklausydami 
Lietuvos ir neturėdami savo tarpe geros tvarkos, kazokai 
kai kada kenkdavo ir pačiai Lietuvai, susidėdami net su 
josios priešais. 

Kazokų sutvarkymu rūpinosi Žygimantas Senis ir davė 
jiems Daškevičių (1514 m.) atamanu, pavesdamas jam 

Kanevą ir Čerkasus. Daškevičius bent kiek juos sutvarkė 
savo energijos dėka, apginklavo, padalijo pulkais, įvedė 
drausmę. Paskui kazokus dar tvirčiau suvaldė Steponas 
Batoras, Lietuvos ir Lenkų karalius. 

Tačiau vieni kazokai neišgalėjo užtenkamai ginti Lietuvos 
nuo totorių. O kadangi Žygimantas ne visados laiku suspė- 
davo užpuolusius totorius atremti, tai 1527 m. kunigaikš- 
čiai Sanguška, Jurgis Radvila, Čartoriskis, Višnioveckiai 
ir Daškevičius susitarė laikyti pastovų kareivių skaičių 
pietuose, eiti sargybai nuo totorių pusės. Tos sargybos 
viršininku buvo išrinktas Ostrogo kunigaikštis Konstan- 
tinas, kursai ne vieną kartą smarkiai nubaudė užpuo- 
likus. 

Lietuvių Statuto įvedimas 1529 m. Vienas iš svarbiausiųjų 
įvykių, valdant Žygimantui, buvo sutraukimas visų Lietuvoj 
išleistųjų įstatymų ir teisių į vienas knygas. Iki Žygimanto 
įstatymai, kuriais tvarkėsi Lietuvos valstybė ir teismuose 
vadovavosi teisėjai, nebuvo sutvarkyti. 

Senovėje lietuviai vadovavosi senais papročiais, kuni- 
gaikščių ir jų vietininkų žodžiu duotais įsakymais, išmin- 
tingų vyrų ir kunigų patarimais. Vytautas su Jogaila duoda 
pirmuosius, kiek žinoma, raštu įstatymus, nustatydami dau- 
giausia bajorų teises ir jųjų santykius su didžiuoju kuni- 
gaikščiu. Žygimantas I, Kazimieras ir Aleksandras tas ba- 
jorų teises praplatino naujais raštu įstatymais, nustatydami 
aiškiau teismų tvarką ir bajorų santykius su kitais žemes- 
niaisiais luomais — miestelėnais ir valstiečiais. 

Reikalui atsitikus, išeinant naujiems įstatymams ir pasi- 
keičiant ilgainiui papročiams, susidarė gyvenime daug pai- 
nijos ir neaiškumo; prireikė visa tai sutvarkyti į vieną rin- 
kinį, kas ir buvo padaryta Žygimantui Seniui paliepus, pri- 
žiūrint Martynui Goštautui, Lietuvos kancleriui. 

Lietuvių Statutas — tai civilinių ir baudžiamųjų įstatymų 
rinkinys. Pirmasis to Statuto leidinys buvo paskelbtas 1529 
m. Vilniaus seime nuo 1530 metų pradžios kaipo privalomas. 
Išleistas jis buvo iš pradžių slavų gudų kalba, kuri tuomet 
buvo vartojama raštuose; bet sudarė tą rinkinį daugiausia 
lietuvių papročiai; kai kurių dalykų net terminologija pa- 
siliko lietuviška, pavyzd.: mezliava, svirnas, talka, raiti- 
ninkai, dailidė, klėtis ir t. t. 

Antrasis (1566 m.)* ir trečiasis (1588 m.) leidiniai išėjo 
žymiai praplatinti ir rimtai sutvarkyti; juose matyti jau net 
Romos teisdavystės įtakos. Bausmės už prasikaltimus pas- 
kesnėse laidose nustatomos sunkesnės; dažnai minima net 
mirties bausmė, nors retai ji tebūdavo vykdoma. 

Tretysis Statutas, kaip teisių knygos, į lenkų kalbą iš- 
verstas, Lietuvai buvo taikinamas iki 1840 m., kai jį užva- 
davo Rusų įstaiymai. 

Galutinas kryžiuočių ordino žlugimas. Kryžiuočių ordi- 
nas Žygimantui II viešpataujant vos bekvėpavo; tik ryti- 
nė jųjų dalis su Karaliaučiumi buvo beišlikusi laisva. Bet 
ir čia buvo plačiai įsivyravęs ištvirkimas ir iširimas. Vie- 
nuoliai raiteliai, senovės ordino garbei palaikyti, rinkda- 
vosi sau magistrais žymiausius Vokietijos kunigaikščius. 
Jų paskutinysis buvo Brandenburgo kunigaikštis Albertas 
Hohenzolernas, susigiminiavęs su Žygimantu Seniu. 

Iš pradžių Albertas, papirktas Maskvos sidabru, buvo 
bepradėjęs karą (1519) prieš savo dėdę Žygimantą, talki- 
ninkaudamas maskoliams; "bet pasisekimo neturėjo. Tuo- 
met metęs su kitais vienuoliais raiteliais vienuolio rūbus 
ir priėmęs Liuterio mokslą, jau kaip pasaulinis valdovas, 
pasidavė Žygimanto II globai. Jo viešpatija kaip autono- 
miška dalis buvo įterpta į Lietuvos—Lenkų viešpatiją. 

Taip pabaigė gyvatą kryžiuočių ordinas, kariavęs neva už 
tikėjimą ir per 300 metų išžudęs milijonus lietuvių, kursai 
pats galop išsižadėjo katalikų tikėjimo ir pateko į lietuvių 
lenkų rankas. Kardininkai bent kiek ilgiau dar laikėsi, ge- 
rindamiesi Lietuvai. Bet už Žygimanto Augusto ir jie pasi- 
davė lietuviams. 

Žygimanto Hi viešpatavimas. Žygimantas valdė Lietuvą 
41 metus; mirė turėdamas 81 metus amžiaus. Buvo tai visų 
Jogailaičių išmintingiausis, tačiau, kaip jie visi, sunkaus ir 
nerangaus būdo. Rūpinosi pavaldinių gerove, buvo geros 
širdies; nors linkęs į rūstybę, bet mokėjo susivaldyti. Kiek 
galėdamas vengė karo, todėl per daugel nusileisdavo mas- 
koliams, kurie jam valdant galutinai užima svarbiausį tuo- 
met Lietuvos punktą — Smolenską. Maskoliai jau tiek įsi- 


* Zygimantui Augustui viešpataujant Augustinas Rotundas išvertė 
antrąjį leidinį į lotynų kalbą. 

gali ir savimi pasitiki, jog laiko sau pažeminimu kur kitur, 
ne Maskvoje derėtis dėl taikos. 

Valstybės ūkį vedė Žygimantas gana taupiai, bet nuola- 
tinis karas su Maskva, paskui be jokio reikalo susirėmimas 
su Valachais—-Moldavais nemaža apaikvojo valstybės iždą. 
O kai jau apysenis Žygimantas vedė antrąją žmoną, Me- 
dijolano kunigaikštytę Boną Siorcą, garsią savo puikybe, 
intrigomis ir gobšumu, tai valstybės iždas dar daugiau nu- 
kentėjo. 

Sako, kad Bona, mirus Žygimantui kai važiavus 1556 m. 
iš Lenkų į lialiją, tai penki šimtai arklių vežę josios turtą 
ir pinigus. Galėjo taip būti, kaip spėja istorikas Narbutas, 
apie 200 milijonų lenkiškųjų auksinių! 

Viešpataujant Žygimantui Seniui Lietuvoje įvyksta didžių 
atmainų: vyrai pradeda kirpti plaukus trumpai, dėvėti ilgus 
apdarus. Bajorai be kalavijo viešai nesirodo, nors drąsumu 
kovose su priešu nepasižymi. Išlepę ir atpratę nuo karo, 
maža tesirūpina savo krašto sienų gynimu ir nelabai te- 
klauso Žygimanto raginimo, kai reikia stoti prieš Maskvą 
ar totorius. 

Lietuvių bajorų tarpe pradeda platintis apšvietimas ir 
noras mokslo. Kai kurie didžiūnai siunčia mokytis savo 
vaikus į Vakarų Europą, kur jie užsikrečia Liuterio ir Kal- 
vino klaidomis. 

Vienkart Lietuvos didikai, priversti bendrauti su lenkais 
seimuose ir kur kitur*, ir savo tarpe ima mažiau bevartoti 
lietuviškąją kalbą, o didikų pavyzdį paseka ir mažesnieji 
bajorai bei miestelėnai. Pusė Vilniaus gyventojų jau šneka 
lenkiškai, o šv. Jono bažnyčioje pamokslai sakomi lietu- 
viškai ir lenkiškai. 

Didžiūnai, kas kartą daugiau pavergdami valstiečius 
ir iš jų darbo suimdami visą pelną į savo rankas, pradeda 
be galo puoštis: aukso sagtys, auskarai ir deimantai puošia 
moteris. Kai teutonų ciecorius Maksimilijonas 1515 m. pa- 
kvietė Žygimantą į Presburgą apsilankyti, tasai nuvyko 


* Nemaža Lietuvos didikų jaunuomenės sutraukia ir ją lenkina Kro- 
kuvos universitetas, nuo 1400 m. virtęs tikru universitetu. Tiktai paskui 
1544 m. įsteigtas Karaliaučiaus universitetas Lietuvos jaunuomėnės dalį 
atitraukė. 

su didžiu didikų būriu; jų balnai ir apdaras žibėjo auksu 
ir perlais. 

Mikalojus Radvila ir Stanislovas Goštautas, neskaitant 
kitų rūmininkų, laikė prie savęs vienų muzikantų po 100 
žmonių. 


ŽYGIMANTAS III AUGUSTAS. 1544—1572 


Žygimantui Seniui buvo jau 53 metai amžiaus, kai jam 
gimė pirmasis ir vienintelis teisėtas sūnus, Žygimantas 
Augustas. Dukterų turėjo tris: Kotryną, Oną ir Sofiją. Ko- 
tryna ištekėjo už Jono Vazos, kurios sūnus — Zigmantas IV, 
Ona buvo žmona Stepono Batoro. 

Žygimantas Augustas, amžiaus vos 9 metų sulaukęs, 
buvo apvainikuotas Vilniaus katedroje didžiuoju Lietuvos 
kunigaikščiu, o ateinančiais 1530 metais ir Lenkų karaliumi 
Krokuvoje paskelbtas. Tačiau iaktinai Lietuvą gavo valdyti 
prie gyvos tėvo galvos tik 1544 metais, kai Žygimantas 
Senis, slegiamas senatvės, sau bepaliko tik Lenkų sostą. 

Augusto motina karalienė Bona, ir pati sugedusio būdo, 
ir parinkusi mokytų, bet netikusio būdo italų auklėtojų mo- 
kytojų, nesugebėjo tinkamai išauginti ir išlavinti savo sū- 
naus. Neįgijo jisai nei didžio mokslo, nei savo silpno ir leng- 
vo būdo neišlavino; mėgo linksmybes, juokavimus, žarstė 
be reikalo pinigus, tikėjime netvirtas lengva širdimi žiūrėjo 
į juo tolyn, juo labyn įsivyraujantį Lietuvoje Kalvino mokslą. 

Bet iš prigimimo Augustas buvo geros širdies, mylėjo 
Lietuvą, ypač Vilnių, kurį dažnai lankė, jau būdamas Lenkų 
karaliumi, ir kaip įmanydamas puošė. 

Karų neapkentė kaip ir tėvas ir bevelijo derybomis nuo jų 
gintis. Pertat Lietuva viešpataujant Ž. Augustui ne tik ne- 
atsiima pirma prarastų savo kraštų, bet dar nustoja naujų, 
kaip antai Polocko, nežiūrint to, kad karo reikalams dažnai 
užkraunama mokesčių ir įvedama pastovi pėstininkų ka- 
riuomenė (kwarciane wojsko) iš miestelėnų bei valstiečių 
su karininkais iš bajorų (Vilniaus seimas 1550 m.), kuriai 
išlaikyti paskirta mokėti po 5 grašius nuo žagrės arba poros 
jaučių. 

Augustas buvo vedęs tris kartus. Pirmoji žmona buvo 

Austrijos karaliaus Ferdinando duktė Elžbieta Habsburgai- 
tė, dora ir graži tik 16 metų mergaitė (1543 m.)., bet ji Au- 
gustui greit atsibodo. Persikėlęs su ja gyventi į Vilnių, čia 
įsitaisė puikiausį dvarą, kuris išlaikyti atsiėjo du kartu tiek, 
kiek jojo tėvo dvaras. Arklidėse laikė 400 arklių; prie vienos 
karalienės pristatė 114 tarnų. 

Tam visam ne tik kad neužteko metinės sumos, iš valsty- 
bės iždo tėvo paskirtos, bet ir visas žmonos kraitis, 100 tūks- 
tančių auksinų, buvo išaikvota per dvejus metus. Prie dvaro 
daugiausia rūmininkų buvo lenkai, kalba irgi lenkiška. 

Po dvejų metų Elžbieta mirė, o Žygimantas Augustas, 
susipažinęs su greta jo rūmų gyvenančia jauna ir gražia 
našle Barbora Goštautiene Radvilaite, be tėvų žinios ją 
slapta vedė, ilgai nenašlaudamas. Tėvui greit mirus, savo 
moterystę paskelbė viešai. | 

Lietuviai labai nesipriešino tai moterystei su savo paval- 
dine; bet lenkai, ypač Bonos kurstomi, ilgai nenorėjo sutikti, 
kad Barbora būtų vainikuota Lenkų karaliene, o Gnezno 
arkivyskupas primas Dzežgovskis su kai kuriais didikais 
stačiai reikalavo moterystę panaikinti. 

Žygim. Augustas, niekur neparodęs tvirto būdo, čia mokė- 
jo nenusileisti ir ištverti, pareikšdamas triukšminguose len- 
kų seimuos, greičiau atsisakysiąs Lenkų sosto, bet ne savo 
teisėtos žmonos. Lenkai turėjo nusileisti. Tačiau gražuolė 
Barbora, visa tai aplinkui girdėdama ir daug iškentėjusi, 
visai trumpai vainikuota karaliene tegyveno, o motina Bona 
įtariama prie josios mirties prisidėjusi per savo gydytoją. 

Paskui Žygim. Augustas vedė trečią žmoną, pirmosios 
seserį Kotryną, bet Barboros negalėjo užmiršti visą gy- 
venimą. 

Žygim. Augustui viešpataujant Lietuvoj įvyksta labai žy- 
mių politikos, ekonomijos ir religijos srityse permainų. Pat- 
sai Augustas prie jų nedaug teprisidėjo. Rods, gabumų, gerų 
norų ir išsilavinimo jam netrūko, bet trūko energijos ir pat- 
varos. Įvykusios jo metu permainos buvo greičiau vaisius 
susidėjusios iki tolei politikos gyvenimo, paskutine grandimi 
tosios grandinės, kuri Lietuvą surišo su Lenkais. 

Svarbiausieji to laikotarpio įvykiai buvo šie: a) valstybės 
iždo atskyrimas nuo asmeninių didžiojo kunigaikščio turtų 
(1569 m.) ir kunigaikščio dvaruose įvedimas valakų siste- 

mos; b) galutinas pasiskirstymas luomų ir sulyginimas tei- 
sėmis mažųjų bajorų su didikais (1566 m.); <) Liublino uni- 
ja; d) Livonijos prijungimas prie Lietuvos ir karas dėl josios 
su Maskva; e) įsigalėjimas protestantizmo. 

Didž. kunigaikščių turtai. Senovės Lietuvoje vyriausiais 
valdovais, paskui didžiaisiais kunigaikščiais tapdavo ne tik 
sumaningiausieji ir veikliausieji vyrai, bet, be abejo, ir 
turtingiausieji, kurie galėdavo savo lėšomis pastatyti dau- 
giau apsiginklavusių vyrų. 

Toksai d. kunigaikštis, paėmęs kartą į savo rankas val- 
džią, būdavo laikomas ne tik viso krašto šeimininku, bet iš 
dalies jo ir savininku: vienos to krašto žemės valdovui tepri- 
klausė vardu, turėdamos faktinai savo tikrus savininkus, 
kurie kunigaikščiui pareikalavus turėdavo stoti į karą su 
savo ginklais, turtingesnieji ir su savo arkliais, rengti tvirto- 
ves apsigynimui, eiti sargybą, pilti pyliavą; antrosios žemės 
visiškai priklausė didžiajam kunigaikščiui; buvo tai jojo 
paties dvarai, kuriuos jo vardu valdė ir prižiūrėjo vietininkai. 

Tokių dvarų Lietuvos didieii kunigaikščiai daugiausia tu- 
rėjo -Žemaičiuose, Vilniaus ir Trakų apskrityse. Ilgainiui 
užkariaujant svetimas šalis tyjų dvarų padaugėjo. Bet toli- 
mus kunigaikščiai dažniau dalydavo užsitarnavusiems vy- 
rams ar iki gyvos jų galvos, kartais su sąlygomis, kartais 
be jokių sąlygų, ar visai dovanodami. 

Kunigaikščio dvaruose vietininkais būdavo vyrai kuo 
nors pasižymėję, ir jiems būdavo pavedama valdyti dvarai, 
atsilyginani už nuopelnus, prasigyventi ir išsimaitinti. 
Vietininkas, atskaitęs savo šeimynos išlaikymą ir kitas 
reikalingas ūkiui išlaidas, trečdalį gryno pelno sau pasiim- 
davo, o dvi kitas įnešdavo į didžiojo kunigaikščio iždą. 

Iždininkas iš pradžių buvo vienas; ilgainiui atsiranda jų 
du: žemės, arba valstybės, iždininkas ir dvaro, arba didž. 
kunigaikščio, iždininkas. Pradžioj iždininkas vien tik raktus 
teturėdavo, įnešdamas ar išimdamas iš iždo pinigus kancle- 
rio paliepimu. Už Žygim. Augusto iždininkas tampa tikru 
pinigyno ministeriu, tvarko valstybės turtus, dvaro sąmatas, 
veda ūkį, laiko kasą, ginklų, provianto sandėlius ir t.t. 

Didž. kunigaikščio dvarams ir jų plotams augant, patys 
kunigaikščio vietininkai su savo pagelbininkais — tėvūnais 

ir pristovais — išauga visos apylinkės valdininkais. Jie ne 
tiktai prižiūri kunigaikščio dvarus; jie renka į jo iždą mokes- 
čius nuo valstiečių, ant savęs gyvenančių, javais ir pinigais, 
nuo pirklių muitą, nagrinėja valstiečių, smulkesniųjų bajorų 
ir miestelėnų, neturinčių Magdeburgo teisių, bylas, prižiūri 
savo apylinkės tvirtoves, karui ištikus tampa savo būrių 
kuopų vadais. 

Didesnių apskričių viršininkais, vietininkų perdėtiniais, 
buvo nuo Horodlės unijos vaivadai. Tokių vaivadų buvo 12: 
Žemaičių vaivadas, kurs tačiau vadindavosi seniūnu (storas- 
ta) ir valdė iki Nevėžio upės; 2) Trakų vaivadas: Panevė- 
žys, Kaunas, Gardinas; 3) Vilniaus v. su Ukmerge, Breslau- 
ja, Ašmena, Lyda; 4) Naugarduko v. su Slonimu ir Volkovis- 
ku; 5) Volynės su Brasta (marčelga); 6) Minsko v.; 7) Msti- 
slaviio; 8) Vitebsko; 9) Polocko; 10) Smolensko; 11) Latga- 
lių Vidžemė ir Rezeknė; 12) Laivių Kuršas. 

Žemaičiuose, Trakų ir Vilniaus vaivadijose Žygim. Augus- 
tas, kaip did. kunigaikštis, savo dvaruose iš viso turėjo iki 
milijono desetinų žemės neskaitant miškų. Gudų ir rusų 
kraštuose jo dvarų buvo žymiai mažiau. Tikroje (etnogra- 
tiškoje) Lietuvoje ir žemė buvo geriau dirbama, ir tirščiau 
žmonių apgyventa; iš čia ir kariuomenės daugiau į karą 
stodavo. 

Kiek didž. kunigaikščio dvarai ir pavaldinių duoklė kas 
metai duodavo iždui, sunku pasakyti. Daugiausia duodavo 
pelno Žemaičių žemė, paliovus užpuldinėti kryžiuočiams: 
mažiausiai Gudų kraštai, Maskvos ir Volynės pasieniai, nuo- 
latiniais maskolių ir totorių karais ir siaubimais nualinti. 
Tuo tarpu tie pasieniai daugiausia reikalaudavo lėšų: tvirto- 
vėms rengti, sargybai laikyti ir k. r. 

Į didž. kunigaikščio iždą plaukdavo pinigai, javai, medus, 
retesnių žvėrių kailiai, nuo pirklių — prekės. Tomis pajamo- 
mis didž. kunigaikštis apmokėdavo valdininkus, laikė ir ren- 
gė tvirtoves, kartais samdydavosi svetimos kariuomenės, 
laikė dvarą. 

Tikruoju viso iždo savininku buvo laikomas did. kuniį- 
gaikštis. Ilgainiui kunigaikščio asmens turtai ir valstybės 
turtas pradedamas atskirti. Galutinas tų turtų atskyrimas 
įvyko už Žygim. Augusto, kai atsiranda žemės (valstybės) 
iždininkas ir atskiras dvaro iždininkas. 

Žygim. Augusto metinės vadinamosios karališkos paja- 
mos neperviršindavo 600000 muštinių talerių (apie 
5 400 000 lenk. auksinų), iš kurių 150 000 t. eidavo gvardijai 
ir dvaro kariuomenei laikyti, 65 000 tvirtovių įguloms, 
100 000 t. karaliaus dvarui, 60 000 t. karalienei bei karalai- 
+ėms, 50 000 t. pasiuntinybėms, dovanoms, rūmams taisyti 
ir tt. 

Žemės padalinimas valakais. Didž. kunigaikščio dvarams 
audirbti jo vietininkai turėdavo vergų, samdydavo bernų 
ir laisvų Žmonių. Bet toksai šeimininkavimas ne visados buvo 
tikes: vieni vietininkai žiūrėjo į dvarus kaipo į versmę pasi- 
pelnyti, spaudė žmones darbais, o iždui tekdavo tiek, kiek 
pats šeimininkas norėjo. Kiti lengvesnio būdo vietininkai 
ieduodavo pelno. 

Kad dvarų pelnas nepereitų vien tik nuo geros vietininkų 
valios, Žygimantas Senis ir savo valstybės dvarus mėgino 
nuomoti bajorams ar vadinamiesiems laisviems žmonėms. 
Tačiau toksai šeimininkavimas pasirodė nepraktiškas: nuo- 
mininkai rūpindavosi kiek galint išnaudoti žemę ir nualinę 
ją pamesdavo. 

Tada Žygimantas II pamėgino savo valstybės dvarus 
laisvai nuomai leisti. Nuoma tam kartui pelną pakėlė, bet 
nuomininkai dar daugiau nugyvendavo ir apleisdavo žemę 
negu pirma vietininkai. 

Už Žygimanto Augusto buvo sumanyta kitaip sutvarkyti 
valstybės dvarų ūkis. Buvo pakviesta mokytų matininkų, 
kad išmatuotų visas vadinamąsias karališkas žemes, atimtų 
kai kur ponų neteisėtai paimtas, išlygintų mainais išsikišu- 
sias sienas. 

Paskui tas žemes, kurios buvo nuomojamos valstiečiams, 
padalyta į lygias dubas po valaką ir amžinai valstiečiams 
atiduota, su sąlyga kas metai mokėti tam tikrą mokestį daik- 
tais ar pinigais nuo 14—54 grašių už valaką, žiūrinti žemės 
rūšies ir našumo, ir su sąlyga kas savaitė dirbti dvarui po 
dvi dieni. 

Valstiečiai, gavę tuo būdu dubas, kaip jų savininkai, pas- 
kui negalėdavo jų parduoti nei nuo jų pasitraukti; liko pri- 
rišti prie žemės. Bajorai tokiomis sąlygomis nenorėjo imti 
dubų ir nebuvo verčiami, bet turėjo išrodyti savo bajorystes. 

Atskirti vieniems nuo kitų buvo daromi tam tikri sąrašai: 
valstiečiai baudžiauninkai būdavo įrašomi į vadinamąsias 
„skaskas“, bajorai įtraukiami į maršalkų rašomus sąrašus. 

Kadangi toksai dubų išdalinimas valstiečiams pasirodė 
labai naudingas iždui, tai pačių dvarų skaičius buvo suma- 
žintas, paliekant svarbesniuosius ir su geresne žeme, vadina- 
muosius raktus, aplink prastesnę žemę atidalijant nuo dva- 
ro aplinkiniams valstiečiams; tie valstiečiai, eidami dvarui 
dienas, nudirbdavo visuš jo ūkio darbus. Pačiame dvare 
buvo palikti tiktai reikalingiausi tarnai rūmų ruošai ir dva- 
rininko patarnavinmiui. 

Pamatę, kad tokia tvarka gana pelninga, panašiai sutvar- 
kė savo dvarus ir ponai, padaliję savo valstiečiams mažus 
apylinkės ūkius, išdalytus valakais ir uždėję baudžiavą. Bet 
karališkųjų baudžiauninkų padėtis buvo lengvesnė negu 
ponų, nes karališkųjų dvarų vietininkai nebuvo taip suinte- 
resuoti spausti žmones, kaip kad darė ponai. 

Didž. kunigaikščio autoritetas. Senovės Lietuvoje didyšiš 
kunigaikštis, paskui karalius, valdė šalį autokratiškai. Tik- 
tai labai nepaprastais atsitikimais, kaip antai viešpataujant 
Mindaugui, būdavo šaukiami pasitarti kunigaikščiai ir didi- 
kai. Gediminas ir Algirdas, karaliai, patarėjų nesiklausė, 
aukštai iškėlę Lietuvos autoritetą. 

Vytautui su Jogaila besivaržant dėl valdžios, tasai autori- 
tetas bent kiek mąžta: Vytautas, išdidus ir nemėgiąs pasi- 
priešinimo, sudraudęs atskirų kunigaikščių savivalę, vis 
dėlto svarbesniuose dalykuose, kaip kad unija su Lenkais, 
šaukia didikus pasitarti. 

Prie pirmųjų Vytauto D. įpėdinių Lietuvos valdovų autori- 
tetas dar labiau puola. Viešpataujant jaunam Kazimierui 
susidaro didikų taryba, kuri ne tik duoda patarimus, bet jau 
savinas teisę rinkti pačius Lietuvos valdovus. 

Aleksandras jau raštu patvirtino didikų teises, pasižadė- 
damas nieko svarbesnio nevykinti be jų pritarimo. Už Žygi- 
manto II buvo nustatyta tos didžių ponų tarybos posėdis. 
Ją sudarė vyskupai, vaivados, maršalkos, kurie žiūrėjo tvar- 
kos prie rūmų ir seime, iždininkas ir kancleris (didž. kuni- 
gaikščio raštinės viršininkas, pas kurį buvo laikomas valsty- 
bės antspaudas). Tolimųjų kraštų vaivadoms dėl karų sun- 
kiau buvo pasitraukti iš savo vietos ir dalyvauti tarybos 

posėdžiuose, todėl skubotiems reikalams buvo mažesnioji 
taryba, prie kurios priderėjo Vilniaus vyskupas, Vilniaus 
ir Trakų vaivados. 

Bajorų ir didikų sulyginimas teisėmis. Į didikų tarybą 
svarbiais atsitikimais pradėta kviesti ir mažesniųjų bajorų, 
tokios tarybos buvo pradėta vadinti seimais arba suėjimais 
(sueigomis). Iš pradžių bajorai buvo kviečiami tiktai išklau- 
syti ar pranešinėti vietos reikalus, be balso teisės. 

Bet šaukiant seimus vis dažniau, bajorai pradeda juose. 
dalyvauti sprendžiamuoju balsu, viešpataujant Žygimantui 
I, o už Žygim. Augusto bajorai pareikalauja ir galų gale 
1563 m. Belsko seime sau iškariauja lygias teises su didikais 
ne tik seimuose, bet ir teismuose. 

Pirma vien didikai didž. kunigaikščio vardu tegalėdavo 
teisti bylas; dabar ir bajorams buvo leista rinktis iš savo 
tarpo teisėjų, nesėdinčių kitose vyriausybės vietose. Lietuva 
buvo tuomet padalyta apskritimis (pavietais) ir įkurti ap- 
skričių teismai. 

Tačiau didesnius kriminalinius nusikaltimus teisdavo ar 
patsai didysis kunigaikštis, ar jo vietininkas (pilies teismas). 
Nuo 1581 m. Stepono Batoro buvo įsteigtas aukščiausiasis 
teismas — Lietuvos Tribunolas, kursai teisė bylas pakaito- 
mis Vilniuje ir Minske. Teisėjus į tąjį Tribunolą vieniems 
metams rinkdavo apskričių seimeliai, mat įkūrus apskričių 
teismus, buvo sumanyta. ir apskritiniai seimeliai, kuriuose 
svarstydavo vietos reikalus, rinkdavo apskrities teisėjus ir 
atstovą į didįjį seimą. 

Tuo būdu bajorai dalyvaudavo ir seimeliuose, ir didžiame 
seime kartu su didžiūnais. Didžiūnai betgi pasilaikė išimtinai 
sau vieniems aukščiausią tarybą, arba senatą. 

Bajorai, stengdamiesi susilyginti su didžiūnais ir įsigyti 
kuo daugiausia teisių, valstybės reikalais vis dėlio tesirūpino 
maža, kuo mažiausia priedermių prisiimdami; o kad didž. 
kunigaikščio autoritas ir drausmė irgi mažėjo, tai ir Lietuvos 
valstybė nuo Vytauto Didž. mirties juo tolyn, juo slydo 
žemyn. 

Antra vertus, įsigalėję bajorai kitų luomų, kaip miestelė- 
nų, 0 ypač valstiečių, stengėsi neprileisti prie dalyvavimo 
savo teisėmis, užkrauti ant jų visas sunkenybes; nebajoras 
net valdiškos vietos negalėjo užimti. Jau Aleksandras 1501 

m. pasižadėjo nekelti į aukštesnes vyriausybės vietas ne- 
bajorų. 

Svarbiausioji, o vienkart ir garbingoji bajorų prievolė 
buvo stoti į kariuomenę. Už Aleksandro vienas ginkluotas ir 
raitas kareivis nuo 5 dubų, už Žygimanto Senio vienas nuo 
8 dubų privalė stoti į karą. Kadangi didikai valdė didžiau- 
sius žemės plotus, tai sulyg jų turėjo statyti ir raitų kareivių 
nemaža. Pavyzdž., trys Kęsgailos, įodami į karą, aisiveda 
tik 53 raiteliais mažiau negu visa Volynės žemė: jie stato 
763 raitelius. Radvilai staio 621, Goštautai 466 raitelius. 
Nuo Žygim.. Augusto laikų į kariuomenę jau imami raikale 
ir valstiečiai, bet tiktai į pėsčiųjų kuopas. 

Nebajorų luomas dalijosi į miestelėnus, laisvus žmones, 
dažniausiai amatininkus, ir valstiečius baudžiauninkus. Ver- 
gai, kurie senovės Lietuvoje buvo imami iš belaisvių per 
karą, ilgainiui nyksta, palikdami paprastais bernais bau- 
džiauninkais. | 

Mažesnioji bajorija, kariaudama už lygias su didikais 
teises, savo kovoje rėmėsi daugiausia Lenkų bajorų pavyz- 
džiu, kur tikrosios kariuomenės buvo daug mažiau negu Lie- 
tuvoje ir kur bajorija daug anksčiau įgavo sau lygias teises 
su didžiūnais. Lietuvos žemesnioji bajorija, matydama Len- 
kuose savo siekių paramą, daugiau ir linko į uniją su jąja; 
priešingai, Lietuvos didžiūnai prieš tą uniją su Lenkais buvo 
labai griežtai nusistatę. 

Liublino unija 1589 m. Daug buvo priežasčių, kurios pri- 
vedė prie Liublino unijos. Iš vienos pusės sunki Lietuvos po- 
litikos padėtis: jos neramus kaimynas Maskva kasdien auga 
ir eina galingyn. Lietuvai gresia iš tos pusės labai didis pa- 
vojus. Ji nuo Aleksandro laikų nustoja vis naujų plotų. Mas- 
kva atima jai svarbiausius rytuose miestus ir pasiekia Dnep- 
rą. 

Lenkai toje kovoje atsisako talkininkauti, norėdami tuo 
būdu Lietuvą priversti prie galutinos unijos. Turėdama sau 
atskirą valdovą, Lietuva rasit būtų toje kovoje išsilaikiusi; 
bet, valdoma Lenkų karaliaus, sėdinčio Krokuvoje ir tik 
atsitiktinai teapsilankančio Vilniuje, apleista Lietuva ėjo 
vis menkyn. 

Pačioje Lietuvoje atsiranda šalininkų artimesnės unijos 
su Lenkais; tai žemesnioji bajorija, kuri Lenkuose matė savo 


165 


siekių paramą. Kovodama su didžiūnais dė! teisių lygybės, 
kokias jau buvo išsikovoję lenkų bajorai, Lietuvos bajorija 
galutinai 1563 m. sau iškariavo jų pripažinimą; bet gyvenime 
tos teisės nebuvo dar visai įvykdytos: didžiūnų taryba dar 
nebuvo įsileidusi į savo tarpą smulkesnės bajorijos. 

Tačiau ir mažesnieji bajorai nenorėjo tokios unijos, kokios 
reikalavo lenkai, t. y. be jokio savarankiškumo. Lietuvos 
gi didžiūnai unijos su Lenkais visai nenorėjo, jos kratėsi 
visomis keturiomis, bijodami nustoti tuo būdu savo užsiliku- 
sių privilegijų ir tų dvarų, kurių visiškos savasties sau pri- 
pažintos neturėjo ir kurie buvo laikomi valstybine žeme, 
jiems už nuopelnus iki gyvos galvos pavesta. 


Kai kurie didikai buvo ir giliau supratę savo krašto rei- 
kalus; bet tasai supratimas neturėjo tvirto tautiško pagrin- 
do, kadangi ir tokie Lietuvos savarankiškumo gynėjai, kaip 
Mikalojus Radvila Juodasis ir Jonas Katkevičius-Katkus, 
buvo vedę lenkes moteris ir, namuose lenkiškai kalbėdami, 
tuo pačiu atsiskyrę nuo savo tautos branduolio, lietuvių 
liaudies. O kad lenkiška kalba jau tuomet žymiai skverbėsi 
į Lietuvos didžiūnų rūmus, matome iš patrioto Daukšos 
Postilės įžangos. 

Lenkai prie unijos ėjo sąmoningai nuo Jogailos laikų, 
pasinaudodami kiekviena proga. Jiems toji unija ne tiktai 
davė priėjimą prie marių ir padėjo nuveikti kryžiuočių ordi- 
na; ji buvo reikalinga ypač dabar, valdant Žygim. Augustui, 
kai Europai, ypatingai Lenkams, ateina didis pavėjus iš pietų 
šalies nuo turkų, kurie, užkariavę Dunojaus valstybes 
ir Besarabiją, pradeda pulti pačius Lenkus. Artimesnė su 
Lietuva unija Lenkams buvo gyvybės klausimu. 


Žygimantas Augustas metė, kad vieni Lenkai neišsilaikys 
prieš turkus, o viena Lietuva prieš maskolių pavojų; antra 
vertus, kad jam mirus bevaikiui Lietuvos ryšys su Lenkais 
gali visai iširti. Jam rodės, kad vien tik tvirta galutina tų 
dviejų valstybių unija gali jas išgelbėti nuo gresiančio 
pavojaus; todėl pasiryžo jas amžinai surišti, į vieną kūną 
sulieti. 

Be abejo, teisingais ir išmintingais pamatais padaryta 
tų dviejų tautų sutartis būtų galėjusi būti abejoms naudin- 
ga. Bet Liublino unija, atidavusi Lietuvą Lenkams lyg kokią 

neatskiriamą provinciją, buvo tiesiog jos politinio savaran- 
kiškumo kapais. 

Žygim. Augustas, jausdamas savo sveikatą einant silpnyn, 
dar prieš Liublino seimą keletą kartų kėlė unijos reikalingu- 
mo klausimą: 1563 m. Varšuvoj ir Belske, tardamasis su 
lenkais dėl unijos sąlygų, ir 1566 m. su lietuviais Brastoje. 

Lenkai reikalavo visiškai prijungti Lietuvą, nenorėdami 
palikti lietuviams jokio kito savarankiškumo, kaip tik vietos 
gyventojų administraciją. Jie dar reikalavo, kad Volynės ir 
Kijevo vaivadijos būtų ir administratyviai priskirtos prie 
Lenkų ir kad lenkai galėtų Lietuvoje užimti aukštesnes vie- 
tas, kas jiems iki šiolei buvo griežtai draudžiama Lietuvos 
Statuto. 

Lietuviai, net unijos šalininkai, sutikdami rinkti kartu 
su lenkais karalių ir didįjį kunigaikštį tą patį asmenį, vis 
tik reikalavo, kad rinkimams vieta būtų skiriama abiejų 
valstybių pasieny, kad išrinktasis valdovas būtų atskirai 
vainikuojamas Krokuvoje ir Vilniuje, kad seimai būtų arba 
atskiri abiem tautom, arba, jei bendri, tai paeiliui vieną kartą 
šaukiami Lenkuose, kitą kartą Lietuvoj, kad prieš bendrus 
priešus abi žemi kariautų iš vieno, suprask prieš maskolius, 
totorius, turkus ir žuvėdus, iš kurių ėjo tuomet pavojus. Taip 
pat lietuviai nenorėjo jokiu būdu atsižadėti derlingų Kijevo 
ir Volynės kraštų, nusiskųsdami, kad ir taip jau nustoję 
Smolensko, Polocko ir visos Seversko žemės lenkams nepa- 
dedant. 

Didžiausiais unijos priešais buvo tikrosios Lietuvos didi- 
kai vadovaujant Mikalojui Radvilai*, Vilniaus vaivadai 
kancleriui, ir Jeronimui Katkevičiui, Vilniaus kaštelionui. 
Silpniau unijai priešinosi Kijevo ir Volynės didikai. 

Galų gale 1569 m. Žygimantas Augustas sušaukė Lietuvos 
ir Lenkų atstovus į Liubliną. Iš Lietuvos atvyko atstovai 
didikų tarybos, arba senato, kunigaikščių, mažesniųjų bajo- 
rų, net miestelėnų. 

Lenkai pareikalavo sau Kijevo ir Volynės šalių. Lietuviai 
griežtai pasipriešino. Ž. Augustas ilgai laikėsi nuošaliai, ne- 
įsileisdamas į ginčus; tiktai, kad užgerinti lietuvių didikus, 


* Radvilų šeimyna XVI amž. tokią pat svarbią role lošė Lietuvos veika- 
luose, kokią XV amžiuje Goštautai. 

pasižadėjo nebereikalauti nuo didžiūnų tų dvarų, kurie jiems 
buvo duoti lig laiko už nuopelnus, jų atsižadėdamas. Bet tuo 
didžiūnų nepapirko. 

Tuomet jau be didikų pritarimo pats, kaipo didysis Lietu- 
vos kunigaikštis ir josios kraštų valdovas bei savininkas, 
priskyrė minėtąsias sritis prie Lenkų, kas buvo aiškiai prieš 
duotą priesaiką ir prieš Lietuvos Statutą. Negana to, net 
Livonijos kraštą, vadinamuosius Inflantus, neseniai (1561 
m.) atsidavusius Lietuvai ir jos apgintus nuo maskolių, 
pavedė bendrai Lietuvos ir Lenkų žinybai. 

Lietuvos didikai tuomet net suklaupę prieš karalių su 
ašaromis maldavo neskriausti Lietuvos, o Katkevičius (Rad- 
vila jau buvo 1565 m. miręs) priminė Žygim. Augustui prie- 
saiką, Kuria did. Kunigaikštis pasižadėdavo nesiaurinti Lie- 
tuvos kraštų. 

Kai niekas negelbėjo, Lietuvos didžiūnai išvažiavo iš Liub- 
lino, net neatsisveikinę su Augustu. Tačiau Kijevo vaivada 
kunigaikštis Ostrogiškis ir Volynės kunig. Aleksandras Čar- 
toriskis pasiliko ir pasirašė po Augusto nutarimu, o karalius 
paskelbė atimsiąs didikams minėtuosius dvarus. Didikai 
buvo priversti sugrįžti į Liubliną ir, jau nepajėgdami nusi- 
kratyti unijos, derėjosi tik dėl geresnių sąlygų. 

Galų gale buvo nutarta turėti vienas bendras seimas Var- 
šuvoje, vienas senatas, vienas bendras renkamas iki gyvos 
galvos respublikos valdovas — karalius ir did. kunigaikštis; 
sutartys su kitomis valstybėmis daroma iš vieno; taip pat 
bendrai kariaujamas karas. 


Lietuvai buvo palikta tik savivaldybės teisių: turėti savo 
atskira kariuomenė, teismas, iždas ir savo vyriausybė. Ta- 
čiau lenkams buvo leista ir toje administracijoje užiminėti 
vietos ir pirktis dvarų. Rods, lenkai ir pirma, apeidami Lie- 
tuvos Statutą, skverbėsi į Lietuvą, bet neteisėtai tai darė; 
dabar galėjo tai daryti atvirai. 

Jei po tos Liublino unijos Lietuva dar kurį laiką turėjo bent 
šešėlį savarankiškumo, tai tik naudodamasi sutarties ne- 
aiškumais ir savo atsparumu. Bet lenkų kalba ir kultūra juo 
tolyn, juo labyn skverbdamasi į bajorų namus, ilgainiui už- 
trynė paskutines savarankiškumo liekanas; lietuvystė galop 
beužsiliko tik po šiaudiniu stogu. 

Atplėštos nuo Lietuvos sritys nesuteikė ir Lenkams lai- 


mės: ilgainiui kaip tik jos kazokų sukilimais ir prisidėjo prie 
Lenkų valstybės žlugimo. 

Kardininkų ordino žlugimas. Liuterio mokslas, prasipla- 
tinęs kryžiuočių tarpe ir nemaž prisidėjęs prie jų ordino žlu- 
gimo, greit persimetė ir į Livoniją. Kardininkai, seniai ištvir- 
kę ir užmiršę savo pašaukimą, metė vienuolių rūbus ir, atsi- 
skyrę nuo Romos, priėmė liuterių tikėjimą. 

Kardininkų magistras Fūrstenbergas grobstė bažnyčių 
turtus, persekiojo josios kunigus, plėšė pačias bažnyčias. O 
kai Rygos arkivyskupas įam pasipriešino, magistras, atėmęs 
jo turtus, patį pasodino į kalėjimą. 

Žygim. Augustas, užstodamas arkivyskupą, siunčia savo 
pasiuntinį; jį kardininkai kely nužudo. 

Žygim. Augustas supykęs surinko geroką kariuomenę ir 
pasiryžo pulti Livoniją. Fūrstenbergas tegalėjo prieš jį pa- 
statyti vos 8000 kareivių, todėl ir nemėgino stoti į kovą, tik- 
tai, atvykęs į Ž. Augusto kariuomenės stovyklą Pasvaly su 
300 kardininkų, prašė nusižeminęs taikos (1557 m.). 

Galutinai, vedant derybas Mikalojui Radvilai, buvo su- 
tarta, kad Livonija pasiduoda Lietuvos globai, magistras 
grąžina arkivyskupui laisvę ir turtus, Lietuvai karo išlaidas 
ir kad, užpuolus Maskvai Lietuvą ir Livoniją, abidvi kariaus 
ir ginsis nuo priešo iš vieno. 

Maskvos caras Ivanas IV, kursai seniai rengėsi užgriebti 
Livoniją, kad tuo būdu pasiektų Baltijos mares, pasinaudojo 
proga, kad kardininkai sulaikė Vakarų Europos pirklius, 
keliaujančius per Livoniją į Maskvą, skubiai surinkęs labai 
gausingą kariuomenę, netikėtai užpuolė Livoniją, baisiaušiai 
jąją sunaikino, užėmė Narvą, Viljandį, Dorpatą; priešakinės 
kariuomenės dalys pasiekė Kuršą, net Klaipėdą. 

Turtinga pirma šalis pavirto tyrlaukiais. Viena Ryga išliko 
sveika. Dorpate į maskolių rankas pakliuvę 500 patrankų. 
Patsai magistras, Dorpato vyskupas ir daug kardininkų 
diduomenės buvo paimti į nelaisvę ir ištremti į Maskvos 
gilumą. 

Naujas Livonijos magistras Gotardas Ketleris šaukėsi 
Ž. Augusto pagalbos. Tasai klausėsi lenkų patarimo. Neno- 
rėdami karo su Maskva, lenkai atsisakė talkininkauti kardi- 
ninkams. Tada Augustas kreipėsi į lietuvius, sušaukęs Vil- 
niuje seimą. 

Atvyko į Vilnių patsai Ketleris, atsiduodamas Lietuvos 
globai, išsižadėdams Livonijos savarankiškumo ir savo gra- 
žia iškalba palenkdamas lietuvių širdis. Lietuviams Livoni- 
jos prijungimas prie savo krašto pasirodė labai naudingas: 
tuo būdu prijungę sau naujus kraštus ir padidėję, jie manė 
lengviau atsispirsią ir prieš Maskvą, ir nuo unijos su len- 
kais atsikratysią. 

Sumanus Lietuvos kancleris Mikalojus Radvila Juodasis 
padarė galutinai su Ketleriu tokią sutartį: Kuršą ir Žiemga- 
lius Ketleris pasilaiko sau su hercogo titulu ir su Mintauja 
kaipo sostine, pasižadėdamas visame Lietuvos didž. kuni- 
gaikščio klausyti. Hercogui mušant pinigus, turi būti žymi- 
mas vienoj pusėj Kuršo, antroje Lietuvos herbai. 

Kita didžioji Livonijos dalis, Inflantais vadinama, visai 
prijungiama prie Lietuvos ir pavedama valdyti Žemaičių 
seniūnui Jonui Katkevičiui (1561 m.). Gyventojams palieka- 
ma laisvė būti Liuterio tikėjimo, įstaigose ir mokyklose var- 
toti vokiečių kalbą; valdininkais gali būti irgi vietos gyven- 
tojai, moką vokišką ar vietos liaudies kalbą; vienuolynai 
panaikinami. 

Tą sutartį savo parašu patvirtino 1562 m. Rygos arkivys- 
kupas, atsižadėdamas Lietuvos valstybės naudai kai kurių 
bažnytinių savo žemių. Taip pabaigė gyvavęs kardininkų 
ordinas. 

Karas su Maskva dėl Livonijos. Paėmus Livoniją į savo 
globą, lietuviams teko tuojau stoti į karą su Maskva, kurios 
caras norėjo būtinai prasimušti prie Baltijos. Karas nusi- 
tęsė iki 1570 metų ir buvo sunkus. Ypač nukentėjo Gudų ša- 
lis, iš dalies ir pati Livonija. 

Iš lietuvių tarpo tame kare pasižymėjo ne vienas vadas, 
kaip antai Mikalojus Radvila, Jonas Katkevičius, Sanguška. 
Nemaža savo patarimais padėjo lietuviams ir kunigaikštis 
Kurbskis, nustojęs Ivano IV malonės ir perėjęs į Lietuvos 
pusę 1563 m. 

Lietuvių vadai atvirame mūšy paprastai imdavo viršų, 
tiktai jų veikime nebuvo vienodumo ir patvarumo. Daug 
kenkė pats Ž. Augustas savo nerangumu ir noru susitaikin- 
ti derybomis. 

Į karą dėl Livonijos įsimaišė ir Žuvėdai bei Danai. Žuvėdai 


170 


užėmė Estų kraštą, Danai — salas. Maskoliai pasižymėjo 
tame kare nepaprastu žiaurumu ir siaubimais. 

1563 metais pats Ivanas Baisusis žiemos metu apgulė 
Polocką. Gyventojai, nesulaukdami pagalbos, buvo priversti 
pasiduoti gana geromis sąlygomis, tik jų Ivanas paskui ne- 
silaikė: visos katalikų bažnyčios buvo sulygintos su žeme, 
trylika bernardinų vienuolių papjauta, žydus krikštijo ar 
skandino, turtus išplėšė. Buvęs pirma turtingas miestas nuo 
to laiko nebegalėjo daugiau pakilti. 

Mikalojus Radvila, surinkęs nedidį būrį kareivių, skubi- 
nosi Polockui pagelbėti, tačiau buvo jau per vėlu. 

Apskritai imant, maskoliams nelabai tesisekė tasai karas, 
ypač atvirame lauke: 1566 m. Mikalojus Radvila ir Katke- 
vičius baisiai sumušė maskolių vadą Šuiskį Ivansko laukuo- 
se, kur krito 25 000 maskolių ir patsai Šuiskis. Antras mas- 
kolių vadas Serebrianas, stovėdamas netoli ties Orša ir su- 
žinojęs apie Šuiskio žuvimą, ėmė irgi bėgti; Oršos komen- 
dantas Kmita, užstojęs jam kelią, irgi nemaža maskolių 
paguldė. . 

Paskui tas pats Kmita užėmė turtingą maskolių vieto- 
vę Počepą, kur apsistodavo turkų pirkliai, keliaudami į 
Maskvą. 

Ivanas IV Baisusis, daug žmonių pražudęs ir prityręs ne- 
maža nuostolių, 1566 m. sušaukė Maskvoje bajorų susirinki- 
mą pasitarti ar kariauti toliau su Lietuva, ar atsižadėti Livo- 
nijos. Bajorai patarė nenusileisti; bet karas jiems nesisekė 
ir toliau. 

1568 metais Sanguška laba: sumušė maskolius, paėmęs 
Ul4 ant Dauguvos. Karas truko iki 1570 m. Galop abi šali 
nuvargusi padarė sutartį: didžioji Livonijos dalis pasiliko 
prie Lietuvos, bet Polocko miesto maskoliai jau nebesugrą- 
žino. Estų kraštas su Reveliu teko Žuvėdams; salos su Eze- 
lių — Danams. 

Kalvinų įsigalėjimas Lietuvoje. Šešioliktojo amžiaus pra- 
džioje Vakarų Europoje pradeda plėstis Liuterio ir Kalvino 
klaidos, atskeldamos nuo katalikų Bažnyčios, ypač Vokieti- 
joje, ištisas sritis. Jau už Žygimanto Senio Liuterio mokslas 
pateko į Prūsus, kur įvedė jį 1525 m. kryžiuočių d. magistras 
Albertas Hohencolernas. Bent kiek vėliau už Žygim. Augus- 
to jis buvo įvestas magistro Fūrstenbergo Livonijoje. 

Tuo pačiu laiku, ypač Kalvino mokslas, ėmė greit platintis 
ir Lietuvoje. Buvo tam dvi svarbiausi priežasti: lietuvių kata- 
likų tarpe didis tamsumas tikėjimo dalykuose ir Lietuvos 
didikai, užsikrėtę nauju mokslu užsienio mokyklose. 

Lenkų kunigai, už Vytauto didž. ir Jogailos apkrikštiję 
lietuvius, patys nesirūpino išmokti lietuvių kalbos; todėl ir 
Lietuvos apkrikštymas buvo daugiau paviršutinis. Tiesa, 
didieji kunigaikščiai ir turtingi didžiūnai statydavo bažny- 
čių, bet tos bažnyčios būdavo ar be kunigų, ar patys kunigai 
nemokėdavo vietos gyventojų kalbos ir buvo nebyliais moky- 
tojais. 

Jei XVI amžiaus pabaigoje, kai Vilniaus vyskupiją aplankė 
papos Klemenso VIII įgaliotas Aleksandras Komulavičius 
1595 m., pasirodė daug parapijų be kunigų, kitose kunigai, 
nemoką lietuviškai ir žmonėms nenaudingi, tai XVI amž. 
pradžioje tokių reiškinių galėjo būti ir daugiau. 

Komulavičius įsakė iš vyskupijos pinigų paskirti Vilniaus 
seminarijai 10 000 florinų stipendijoms, kad joje 10—15 
lietuvių rengtųsi į kunigus. O XVI amž. pradžioje net ir semi- 
narijų nebuvo Lietuvoje; kunigais likdavo ar iš kitur atvykę 
kunigai, nemoką lietuviškai, ar vietos jaunikaičiai, bent kiek 
pasimokę prie vyskupo skaityti ir rašyti. 

Parapijos dėl kunigų stokos buvo didelės; Žemaičių vysku- 
po Domanevskio laikais (1556—1563 m.) jo vyskupijoje te- 
buvo 38 parapijos, kurias užtenkamai aptarnauti kunigai 
nepajėgė; todėl ir baisus buvo žmonių tarpe tamsumas tikė- 
jimo dalykuose. 

Vilniaus vyskupas, lankydamas 1523 m. karališkus Šiau- 
lių valsčius, užtiko Pakuršėje daug lietuvių, kurie apie kata- 
likų tikėjimą neturėjo mažiausio supratimo, augo stačiai 
pagonimis. Apie Palangą žmonės viešai degino dievaičiams 
aukas ir juos garbino. 

Esant Žmonėms tokiems tamsiems tikėjimo das iaiaėė ir 
taip apleistiems, neįstabu, kad jiems katalikystė ar Liuterio 
mokslas rodėsi vis viena. 

Iš antros pusės, labai prisidėjo, ypač prie kalvinizmo iš- 
siplatinimo Lietuvoje, didžiūnai. Jų sūnūs, siunčiami į už- 
sienius mokytis, užsikrėtę nauju mokslu, jį pernešė į Lietuvą. 
O kadangi kunigaikščiai ir turtuoliai, statydami savo lėšo- 
mis bažnyčias, savinosi teisę ir skirti savo noru kunigus prie 

jų (jų patronatus), tai parapijų aprūpinimas parėjo ne tiek 
nuo vyskupų, kiek nuo pačių didžiūnų. 

Papa Aleksandras VI dėl to skundėsi didžiam kunigaikš- 
čiui Aleksandrui, ir tasai atsisakė pats skirti klebonus į baž- 
nyčias, didžiųjų kunigaikščių įsteigtas. Bet didžiūnai nepa- 
norėjo išsižadėti tos teisės, o užsikrėtę kalvinizmu, ir savo 
bažnyčias pavedė kalvinams, versdami savo žmones bau- 
džiauninkus į naują tikėjimą. 

Ypatingu uolumu tame dalyke pasižymėjo Radvilų šeimy- 
na; o kadangi už Žygimanto Augusto Mikalojus Radvila 
Juodasis, labai tėvynei patarnavęs, turėjo begalinį jo pasi- 
tikėjimą ir įtaką, tai patsai Ž. Augustas, kalvinų didikų ap- 
suptas, ėmė linkti į kalvinizmą, bent žiūrėjo į naują atskalą 
pusiaumirka. 

Vilniaus vyskupo Valerijono Protasevičiaus didis uolumas 
praplėšė galop Ž. Augustui akis ir nebeleido jam svyruoti: 
karaliui einant Vilniuje į kalvinų pamaldas, Radvilų sureng- 
tas, vyskupas su procesija užstojo kelią, išėjęs iš šv. Jono 
bažnyčios ir sugrąžino Augustą atgalios. 

Jėzuitų pakvietimas į Lietuvą. Kalvinizmas taip ėmė plės- 
tis, jog Žemaičiuose beliko tik 7 katalikų kunigai. Patsai Že- 
maičių vysk. Jurgis Petkevičius buvo abejotino tikėjimo; tik 
amžiaus gale, supratęs klaidą, užrašė 1700 kapų lietuviškų 
grašių, kad už tuos pinigus mokytysi Vilniuje 12 jaunikai- 
čių, norinčių eiti į katalikų kunigus. 

Galų gale dvasininkai, supratę didį kalvinizmo ir liutera- 
nizmo pavojų Lietuvoje ir Lenkuose, ėmė busti iš miego. 
Didžiausiais Lietuvoje veikėjais raštu ir žodžiu buvo Vil- 
niaus vysk. Protasevičius ir Žemaičių vysk. kunigaikštis 
Merkelis Giedraitis. 

Vysk. Protasevičius 1570 m. pargabeno į Vilnių jėzuitų, 
kurie prie šv. Jono bažnyčios įkūrė pirmąją rimtesnę mokyk- 
lą; ją ėmė lankyti ir didikų vaikai. Paskui 1579 m. karalius 
Steponas Batoras pakėlė ją į akademiją. Jėzuitai mokyklo- 
mis ir uoliais pamokslais atgaivino katalikų dvasią; nemaža 
didžiūnų atitraukė nuo kalvinizmo. 

Žemaičiuose tikruoju katalikų tikėjimo gaivintoju buvo 
vysk. kunigaikštis Giedraitis, kursai pasikvietė iš Vilniaus 
kunigų, mokančių lietuviškai, ir patsai važinėjo po vyskupi- 
ją, skelbdamas pamokslus. Vilniuje iš vysk. Petkevičiaus už- 

rašų 1581 m. pastatė lietuviams klierikams namus mokytis; 
du jėzuitu teologu pasikvietė į Varnius, pavesdamas jiems 
mokyti vietoje kandidatus į kunigus. | 

Tuo būdu žymiai padaugėjo dvasininkų, mokančių lietu- 
viškai, pakilo jų uolumas ir dauguma kalvinų sugrįžo į kata- 
likų bažnyčią. Kalvinų bepaliko tik mažos salelės apie Bir- 
žus, Papilę ir iš dalies apie Kelmę. 

Prie dvasios pakilimo katalikų tarpe ir prie jų dvasios 
atgimimo daug prisidėjo naujos reiormos, Bažnyčios tėvų 
Santarybose Tridente nutartos, kurių vykdymu Lietuvoje 
ir Lenkuose uoliai rūpinosi Varmijos vyskupas kardinolas 
Hozijus ir papos pasiuntinys Lenkams Komendoni's ir papos 
Pauliaus IV nuncijus Lietuvai Lipomani's, ilgai gyvenęs ir 
veikęs Vilniuje (1555 m.). 

Tautų santykiai iki Liublino unijos. Iki Jogailos laikų seno- 
vės Lietuvoje, bendrai imant, tebuvo tik dvi tauti: lietuviai 
ir gudai rusai. Etnogralinė siena tarp tų dviejų sienų supuolė 
maždaug su dabartine siena tarp katalikų ir pravoslavų, nes 
XIV amžiuje katalikų tikėjimą priėmė tik lietuviai, o gudai 
jau tuo metu buvo pravoslavais, Krėvos, Ašmenos, Lydos, 
Gardino, Suvalkų apylinkės buvo, be abejo, lietuvių apgy- 
ventos. Pavienės kolonijos siekė Brastos ir Slonimo, Traide- 
nio laikais prūsais išeiviais apgyvendintos. 

Iki Lietuvos krikšto tos tautos labai gerai sugyveno vie- 
noje valstybėje. Gudų šalys, kaip Minskas, Slonimas, Bras- 
ta, Mindaugo karaliaus ir jo artimesniųjų įpėdinių prie 
Lietuvos prijungtos, ilgainiui taip susigyveno su lietuviais, 
kad buvo ir paliko visados ištikimiausiais Lietuvos pilie- 
čiais, nepareikšdamos bent kada mažiausio noro nuo jos 
atsiskirti. 

Bet ir vėliau Algirdo ir Vytauto Didž. užkariauti rusų 
kraštai, rasdami Lietuvoje pilną tikėjimo ir tautybės laisvę, 
jos globą ir pasiliuosavimą nuo totorių jungo, nerodė separa- 
tizmo, nesijautė Lietuvos valstybėje svetimi, daugiau linko 
į Lietuvos, ne į Maskvos pusę. 

Tiktai kai Lietuva priėmė krikštą 1387 m. ir kai Jogaila 
bei Vytautas suteikė katalikams didesnes teises, rusai pravo- 
slavai rasis jautėsi nuskriausti, nors Vytautui geležine ran- 
ka valdant to neparodė. Bet Žygimantui ir Švitrigailai var- 
žantis dėl Lietuvos sosto, tas separatizmas pasireiškia pas 

tolimesniuosius rytuose ir pietuose rusus, kurie aiškiai stoja 
Švitrigailos, pravoslavo, pusėje. Tasai separatizmas bent 
kiek jaučiasi ir kai kuriuose Lietuvos rusų metraščiuose iš 
to laikotarpio. 

Tačiau nuo Kazimiero, ypač nuo Aleksandro laikų, kai 
buvo Maskvos kunigaikščio nuo Lietuvos atplėštos jos rytų 
šalys ir kai pačioje Lietuvoje katalikų ir pravoslavų teisės 
buvo vėl sulygintos, santykiai tarp lietuvių ir gudų kaskart 
gerėja, ypač akivaizdoje naujo bendro priešo: lenkų veržimo- 
si į Lietuvą. 

Lietuvos rusų metraščiai, tame laikotarpy pasirodę, yra 
nusistatę valstybiniai, girdami ir pasididžiuodami mini Vy- 
tauto Didž. laikus, o Lietuvos kare su Maskva aiškiai stoja 
Lietuvos pusėje. 

Tuo tarpu lietuvių ir gudų santykiai su lenkais iš pat pra- 
džios buvo nedraugingi, ir tasai jų nedraugingumas auga iki 
pat Liublino unijos. Bet, gindami savo teisių ir savarankiš- 
kumo, lietuviai vis dėlto jų kaskart daugiau nustoja, nejučio- 
mis pasiduoda lenkų įtakai, ypač lenkiška kalba vis daugiau 
skverbiasi į Lietuvą. 

Rods, XV ir XVI amž. pas kai kuriuos žymesnius lietuvius 
atsiranda aiškesnė tautiška sąmonė ir noras nepasiduoti 
lenkų kultūros įtakai, tačiau pavienios pastangos nepajėgia 
sustabdyti bendros gyvenimo srovės. Tie pirmieji sąmoningi 
Lietuvos patriotai buvo tai dažniausiai didikų sūnūs, užsie- 
niuose baigę universitetus. Ten susipažinę su lotynų kalba 
ir joje patėmiję daug bendro su lietuvių kalba, daro išvadą, 
kad lietuviai yra tiesiogini romėnų ainiai. 

Vieni tos rūšies patriotai nedrįsta lietuvių kalbos vartoti 
raštuose dėl to, kad ji esanti pagadinta lotynų kalba; todėl 
geriau esą vartoti gryną. Susirinkę 1568 metais Gardine, 
bajorai prašo didžiojo kunigaikščio įsteigti Vilniuje ar Kau- 
ne gimnaziją su dėstoma lotynų kalba. Mokytas lietuvis 
Mikalionis 1550 m. rašo, kad lietuviams, romėnų ainiams, 
nedera rusiškosios mokytis kalbos. Antras mokytas lietuvis, 
Vilniaus miesto vaitas Augustinas Rotundas tuo metu išver- 
čia į lotynų kalbą Lietuvos Statutą. 

Kiti Lietuvos patriotai, kaip Žemaičių vysk. kunigaikštis 
Merkelis Giedraitis 1609 m., Žemaičių kapitulos pralotas 
Mikalojus Daukša stengėsi tautiečiams įkvėpti savo tėvų 

lietuviškos kalbos pagarbą bei meilę ir leidžia pirmąsias 
lietuviškas knygas didžiojoje Lietuvoje. 

Nemaža prisidėjo savo laike prie tautiškos lietuvių sąmo- 
nės sužadinimo Lietuvos metraštis (Lietuvos istorija), atsi- 
radęs apie 1520 m., kuriame lietuvių kilmė išvedama nuo ro- 
mėnų, o Lietuvos kunigaikščių eilė nuo Romos karvedžio 
Palemono, pabėgusio į Lietuvą Nerono laikais. Išvada aiš- 
ki — lietuvių tauta aukštesnės kilmės nekaip lenkai. 

Kunigaikščių eilėje tarp kitų minimi Kaunas, Borkus, Ker- 
nius, Nemunas, Erdvilis, Daumantas ir kiti. Kadangi kuni- 
gaikščių skaičius nuo I amž. iki XII amž. palyginamai per 
mažas ir jame apleista net toks istoriškas kaip Mindaugo 
vardas, tai paskesniuose Lietuvos metraščio nuorašuose 
naujais padavimais ir vėlybesniais įvykiais papildytuose, 
jau ir Mindaugas įterpta, ir Palemonas nukelta į V amž. 
Atilos laikus. Taip pataisytas ir papildytas Lietuvos metraš- 
tis, 1564 m. išleistas, vadinama Bychovco kodeksu. 

Tasai Lietuvos metraštis augo bei didėjo ir toliau naujais 
papildymais iš kitų metraščių ir vėlybesnių įvykių aprašy- 
mais ir, nors turi nemaža iš piršto išlaužtų ir lakios lietuvio 
patrioto vaidentuvės sugalvotų priemaišų, vis dėlto savo 
laike sulošė nemenką rolę; ypač vėlesniais tikrų įvykių apra- 
šymais yra svarbus istoriškas dokumentas. 

Nežiūrint į visas pavienių lietuvių patriotų pastangas, 
vis dėlto lenkų įtaka, apsukrių jų politikų varoma, ilgainiui 
didėja, lenkų kalba, ypač Žygim. Augustui Vilniuje su dvaru 
gyvenant, kaskart daugiau didikų ir bajorų tarpe platinasi, 
nuslopindama lietuviškąją. Gi nuo Liublino unijos pati lie- 
tuvių tautiška sąmonė ilgainiui užmiega, o lietuvių kalba 
užsilieka tik pas valstiečius baudžiauninkus ir smulkesniųjų 
bajorų tarpe. 


LIETUVA — AUTONOMISKA LENKŲ DALIS 
1569—1795 


Nuo Liublino unijos Lietuva, aplinkui apkarpyta, užsili- 
kusi tik savo branduoly, nustojusi savarankiškumo, pavirto 
vien autonomiškąja Lenkų provincija, nors ir tebedėvėjo 
didžiosios kunigaikštijos vardą. Visas svarbesnis įosios po- 

litikos gyvenimas persikėlė į Lenkus, kur gyveno karalius, 
buvo bendras senatas, seimas, bendra susirinkimuose lenkų 
kalba. 

Pirmieji bendrai renkami karaliai dar atskirai prisiekda- 
vo Lenkams ir Lietuvai; paskui ir tas paprotys buvo užmirš- 
tas. Lietuvai, tikrai sakant, bepaliko tik savo Statutas, ku- 
riame lyg pasityčioti be prasmės buvo skelbiama, kad di- 
dysis Lietuvos kunigaikštis pasižada nesiaurinti Lietuvos 
ribų, kas jai atimta, sugrąžinti, ir kad Lietuvoj į vyriausy- 
bės vietas gali sėsti vien vietos piliečiai. 

Žygimantas Augustas, miręs 1572 m. bevaikiu, nepaliko 
sau įpėdinio. Visa vyriškoji Jogailos giminė išsibaigė. Nuo 
to laiko prasideda vadinamieji rinktiniai karaliai, kurių 
valdžia tolydžio buvo siaurinama; galop pasiliko josios 
tik šešėlis, viena graži iškaba pagarbai. 

Didžiūnai ir bajorai, rinkdami naują karalių, vis daugiau 
išsidera sau teisių; be jų pritarimo karalius negali nei 
svarbesnio įsakymo paskelbti, nei mokesčių uždėti, nei karei- 
vių gintis nuo priešo rinkti. Viskas turėjo pereiti per seimą, 
kurs buvo Varšuvoje kas dveji metai, o reikalui esant ir 
dažniau šaukiamas. 

Iš pradžių tuose seimuose buvo sprendžiama balsų dau- 
guma ir buvo dar bent kokia tvarka. Bet ilgainiui, bajorų 
puikybei augant, buvo prieita prie to, jog buvo reikalaujama, 
kad visi svarbesni dalykai būtų sprendžiami vienu balsu; 
mat ir vieno bajoro balsas negalėjo nueiti niekais. O kadangi 
atsirasdavo ar piktos valios žmonių, dargi neišmanančių 
viešų reikalų, ar priešo papirktų, tai tie, pasipriešindami viso 
seimo nutarimams, sušukę „veto“ (neleidžiu), patį seimą 
niekais paleisdavo. 

Pirmasis toks nelaimingas seimas atsitiko, valdant Jonui 
Kazimierui, 1652 m., kai Upytės atstovas Čičinskas sušuko: 
„Veto!“ Paskui tokie seimų gaišinimai vis dažniau atsikar- 
todavo, ir galop retas seimas pasibaigdavo laimingai. Ne- 
retas būdavo atsitikimas, kad ginkluoti bajorai susiginčiję 
mirtinai užsikapodavo vienas kitą. 

Netaimingiausis būdavo laikas, kai reikėdavo, karaliui 
mirus, rinkti naujas. Svetimų valstybių agentai papirki- 
mais ir visokių laisvių pažadėjimais piršdavo savo kandida- 
tus; suvažiuodavo apsiginklavę išrinkti apskrityse didikai, 

atsivesdavo ginkluotų kareivių būrius, prasidėdavo varžy- 
tinės ant vadinamojo „Volia“ lauko ties Varšuva. Kartais 
viena partija apskelbdavo karaliumi vieną kandidatą, kita 
kitą. Išrinktieji kandidatai turėdavo ginklu išspręsti klau- 
simą, kuriam turi tekti sostas. 

Nuo karaliaus mirties iki jojo išrinkimo, per vadinamąjį 
„bekaralmetį“, visą valdžią turėdavo savo rankose Gnezno 
arkivyskupas primas. Jisai nuskirdavo dieną seimui rinktis 
(dies convocationis) ir dieną karaliui rinkti (dies electionis). 
Rinkimų dieną sėdėdamas ant širmo žirgo, jodinėdavo nuo 
vieno atstovų būrio prie kito, klausinėdavo, už ką kas bal- 
suoja, prikalbinėdavo taikintis ir balsuoti už vieną. Kad 
galų gale sutardavo ką vieną, tuomet visas seimas užgie- 
dodavo „Te Deum“. 


HENRIKAS VALUA (DE VALOIS) 1574 M. 


Žygimantui Augustui mirus be didelių ginčų buvo kara- 
liumi išrinktas prancūzų karaliaus Karolio IX brolis Hen- 
rikas Valua, Valezu vadinamas, kurio agentai nesigailėjo 
visokių pažadėjimų, kaip antai: išmokėti Žygimanto Augusto 
skolas, įrengti Baltijoje laivyną, savo lėšomis atsivesti ir 
išlaikyti 4000 pėstininkų kareivių iš Prancūzijos, nieko svar- 
besnio nedaryti be senato ir seimo nutarimo, patvirtinti 
pacta conventa ir t. t. 

Išrinkus Henriką karaliumi, tuojau buvo išleista į Pary- 
žių garbės pasiuntinybė iš didikų, kurie šaunia išvaizda, 
brangiais apdarais, švelniu apsiėjimu, įvairių kalbų mokė- 
jimu net prancūzus nustebino. 

Tačiau Henrikas, apvainikuotas Krokuvoje karaliumi ir 
didžiuoju kunigaikščiu, neilgai Lenkuose teviešėjo, vos ke- 
lis mėnesius. Pripratęs Prancūzijoje prie kitokio paval- 
dinių elgimosi su savo karaliumi, negalėjo ramiai žiūrėti 
į tai, kaip puikūs lietuvių ir lenkų didikai nemokėjo gerbti 
savo karaliaus, nenorėjo prieš jį nusilenkti. Juk buvo pri- 
eita prie to, kad jaunas Samuelis Zborovskis ties pat kara- 
liaus rūmų anga negyvai užkapojo kaštelioną Vapovskį. 

Matydamas Lenkuose tokią netvarką, tokią bajorų sau- 
valią ir suprasdamas jos nepataisysiąs, Henrikas vos tik 

išgirdo apie savo brolio, Prancūzų karaliaus mirtį, nieko 
nelaukdamas, slapta išvyko į Prancūziją. Senatui paliko 
raštą teisindamasis ir žadėdamas grįžti; tačiau grįžti nebe- 
grįžo. 


STEPONAS BATORAS. 1576—1586 


Henrikui Valua nebegrįžtant buvo nutarta rinkti Respub- 
likai naujas karalius; sušaukta seimas. Čia balsai pasida- 
lijo: vieni aprinko teutonų ciecorių Maksimilijoną (lietuviai 
norėjo jojo sūnaus Ernesto), kiti, vadovaujant Jonui Za- 
moiskiui, balsavo už Oną, Žygim. Augusto seserį, skirdami 
jai vyru Steponą Batorą, Septynpilio kunigaikštį. 

Batoras pasiskubino pirmas atvykti, Krokuvoje apsivai- 
nikuoti, ir dauguma tuo įvykiu pasitenkino. Tiktai Danskas 
ilgai nenorėjo jo pripažinti; už tatai paskui turėjo 250 000 
auksinų sumokėti pabaudos. Maksimilijonas netrukus mirė 
ir tuo išgelbėjo kraštą nuo naminio karo. 

Batoras pasirodė vyras protingas, energingas ir kare 
sumanus. Matydamas didžią netvarką savo naujoje valsty- 
bėje, tvirtai pasiryžo ją sutvarkyti ir viduje, ir iš lauko; 
o kada kai kurie didikai mėgino jam pasipriešinti, tai To- 
runėję drąsiai pasisakė nemanąs būti dažytu karaliumi. 

Zbarauskiai daug prisidėjo prie Batoro išrinkimo, todėl 
tikėjosi prie jojo pirmą vaidmenį vaidinti. Bet karalius dau- 
giau pasitikėjo labai išmintingu Jonu Zamoiskiu, Zbaraus- 
kių priešininku, ir tie pradėjo kelti kerštus, o Samuelis 
Zbarauskis, patekęs į kazokų aiamanus, ėmė kelti maištą. 
Užtat buvo teistas ir nukirstas. 

Batoras pasirūpino sutvarkyti kazokus: suskaidė juos pul- 
kais, paskyrė jiems vyresniuosius, aukščiausį valdovą ata- 
maną palikdamas išsirinkti patiems; karalius jį tik tvir- 
tindavo. Kad geriau būtų kazokai suvaldyti, sumažino gink- 
luotųjų skaičių iki 6000 vyrų, kuriuos pavadino registruotais. 
Į tą skaičių nepakliuvę, turėjo būti paprastais baudžiau- 
ninkais darbininkais. 

Tačiau visiškai kazokų sutvarkyti ir suvaldyti nepavyko. 
Ypač vėlesniais laikais, pripratę kariauti su Krymo totoriais, 
lenkų didžiūnų kolonistų išnaudojami ir verčiami eiti bau- 
džiavą, kazokai dažnai kelia maištus, atkreipdami ginklą 

ir prieš „Rzeczpospolitą“, tai yra Lietuvos—Lenkų respu- 
bliką. Sunku buvo jie laikyti drausmėje. 

Bet didžiausis Batoro nuopelnas — tai laimingas karas su 
Maskva. Ivanas UV, manydamas pasinaudosiąs Lenkų-—Lie- 
tuvių valstybės netvarka, staiga įpuolė į Livoniją ir daug 
miestų užėmė. Batoras sušaukęs seimą, privertė su lietu- 
viais stoti į karą su Maskva ir lenkus. 

Surinkęs iki 30 000 kariuomenės, Batoras persikėlė per 
Dauguvą ir apsupo Polocką, apsikasusį stipriais grioviais. 
Pilis ilgai neišturėjo: buvo atsiųsti pasiuntiniai, kurie, atsi- 
klaupę prieš karalių ir kaktomis žemę mušdami, atidavė jam 
miesto raktus. Paskui buvo užimta mažesnių pilaičių, kaip 
kad Sokolo, Turvolės, Sušos. 

Užėjus žiemai karalius paliko kariuomenę žiemoti vietoje, 
o pats nuvyko į Vilnių ir čia Jėzuitų mokyklą pakėlė į aka- 
demiją. Paškui Lenkuose sušaukė seimą, kuriame, nors 
bajorai spyrėsi, uždėjo mokestį po vieną auksiną nuo valako 
žemės karui su Maskva. 

Pavasarį Batoras sugrįžo prie kariuomenės, užėmė Di- 
džiuosius Lukius, Vitebską, galop Pskovą. Ivanas Baisusis 
šaukėsi papos Grigaliaus XIII tarpininkauti, kursai atsiuntė 
įėzuitą Antaną Poseviną. Tam tarpininkaujant įvyko taika 
ties Kiverova Horka (1582 m.) dešimčiai metų. 

Karas pasibaigė garbingai, bet nedavė tiek pelno, kiek 
galėjo, kadangi lenkai labai nenoromis jį kariavo ir pasi- 
naudojo pirma proga jam užbaigti. Vis dėlio Maskva aisi- 
sakė nuo Livonijos ir Polocko žemių. 

Ivanui IV mirus ir caru palikus silpnapročiui Teodorui, 
Batoras ketino pradėti antrą karą su maskoliais, o juos 
nuveikęs, svajojo ginklą pakelti prieš totorius bei turkus, 
juos išvaryti iš Europos. Jam tame sumanyme žadėjo padėti 
papa ir kiti krikščionių karaliai; tačiau netikėta karaliaus 
mirtis Gardine išblaškė tuos plačius sumanymus. 

Batoras įsteigė Lietuvai aukščiausiąjį teismą, pavadintą 
Tribunolu, kursai teisė svarbiausias bylas Vilniuje ir Minske. 
Teisėjus ir maršalką (pirmininką) tam teismui rinko patys 
dvarininkai apskričių seimuose; tvirtino juos karalius. 

Rūpindamasis geriau sutvarkyti Livonija, įą padalijo į tris 
prezidentūras: Vendenio, Dorpato ir Pernavos. Matydamas, 
kad jėzuitai naudingi savo gerai pastatytomis mokyklomis, 

jiems padėjo įsisteigti kolegijas (gimnazijas) Gardine, Po- 
locke ir Vilniuje. 

Batoras buvo vyras vidutinio ūgio, labai mokytas, veiklus, 
pilnas energijos, kalbėti malonus, teisingas ir vargdienių 
globėjas. Ankstyba mirtis jam neleido sutvarkyti irstančios 
lietuvių ir lenkų valstybės. 


ZIGMANTAS IV. 1587—1632 


Steponui Batorui mirus atgijo Lenkuose keršto vaidai 
tarp Zbarauskių ir Zamoiskių: didikai, rinkdami naują ka- 
ralių, pasidalino į dvi partijas; vieni išrinko Austrijos Maksi- 
milijoną, o Zamoiskis, primas ir pati karalienė stojo už Žu- 
vėdų karalaitį Zigmantą, Žygim. Augusto sesers Kotrynos 
sūnų. Maksimilijonas su 6000 kariuomenės mėgino įsiveržti 
pirmasis, bet Zamoiskis pastojo jam kelią prie Byčinos, 
pergalėjęs patį paėmė į nelaisvę. Tuo tarpu atvyko Žigmai 
tas ir buvo Krokuvoje apvainikuotas. 

Ilgas Zigmanto IV viešpatavimas buvo nelaimingas, nors 
aplinkybių būta gan palankių valstybei padidinti ir sutvar- 
kyti; būta nemaža tuomet ir gabių vyrų, kaip antai: Zamois- 
kio, Žolkevskio, Katkevičiaus, Leono Sapiegos, Liubomirskio 
ir kitų. Bet Zigmantas nemokėjo jų tinkamai sunaudoti; 
nepasinaudojo jisai ir to meto Maskvos netvarka. 

Karas su Žuvėdais dėl sosto. Žuvėdų karalius Jonas, 
Zigmanto IV tėvas, apie 1592 m. pasimirė. Sostas turėjo 
tekti Zigmantui IV. Tasai, nuvykęs į Stokholmą, apsivaini- 
kavo Žuvėdų karaliumi, bet ten nepasiliko: sugrįžo į Lenkus, 
savo vietininku išrinkęs Zudermanijos kunigaikštį Karolį, 
savo dėdę, ir pavedęs jam, kaipo savo įgaliotiniui, valdžią. 
Bet tasai taip vedė reikalus, jog 1600 m. pats apsivainikavo 
Žuvėdų karaliumi. 

Zigmantas išsižadėti sosto nenorėjo ir įpainiojo Lietuvą 
į karą su Žuvėdais. Buvo ir kita karo priežastis: Zigmantas, 
priimdamas Lietuvos ir Lenkų sostą, buvo jiems pasižadėjęs 
atiduoti Estų žemę. Karolis jos išsižadėti nesutiko. Kilo ka- 
ras, kuriame iš lietuvių pusės pasižymėjo Kristupas Radvi- 
la ir Karolis Katkevičius, bet per Zigmanto nerangumą 


181 


ir per nesutikimus didikų su karaliumi nesunaudota kai kurių 
žymių pergalių. 

Žuvėdų karalius Karolis buvo net Rygą apsupęs; Karolis 
Katkevičius, turėdamas tik 5500 kariuomenės, baisiausiai 
sumušė 14000 žuvėdų ties Kirchholmu. Žuvėdų Karolis 
sužeistas vos nepateko pats į nelaisvę. Po to smūgio Karolis, 
surinkęs Žuvėduose naują kariuomenę, vėl buvo apsiautęs 
Rygą. Katkevičius sudegino jojo laivyną ir, patį nuo Rygos 
atstūmęs, atėmė net Pernavą ir 1609 m. padarė gana nau- 
dingą taikos sutartį. 

Apie 1625 m. kilo antras karas su Žuvėdais, kadangi 
Zigmantas nenorėjo atsisakyti nuo Žuvėdų karaliaus titulo. 
Karolio sūnus Gustavas Adolias užėmė bemaž visą Livo- 
niją ir karą perkėlė net į Prūsus. 

Lietuvių didikų tarpe kilo vaidų. Kristupas Radvila, už- 
pykęs, kad po Kaitkevičiaus mirties buvo atiduota ne jam 
vyriausiojo etmono, arba karvedžio, buožė, o Leonui Sapie- 
gai, visai atsisakė dalyvauti kare. 

Po šešerių karo metų galop buvo susitaikinta, tačiau 
žymi Padauguvio dalis su Ryga ir Prūsais, Lenkams pri- 
klausę, dabar atiteko Žuvėdams. 

Karas su Maskva. Maskvoje, išmirus carų Riurikų gimi- 
nei, atsirado daug norinčių įsiveržti į Maskvos sosią. Iš 
pradžių caru buvo išrinktas Godunovas. Jam mirus kažin 
koks pabėgėlis vienuolis, pasivadinęs Ivano IV sūnumi 
Dimitru ir kazokų palaikomas, buvo paskelbias caru. Jį 
bojarai nužudę, buvo išrinkę caru Šuiskį. 

Pasinaudodamas tokia maskolių suirute, Zigmantas su- 
traukė nemažą kariuomenę, apstojo ir paėmė Smolenską. 
Pats caras Šuiskis išėjo gintis, bet ties Klušinu buvo nuga- 
lėtas Zigmanto karvedžio Žolkevskio. Vydamas Šuiskį, Žol- 
kevskis net Maskvą paėmė, o bojarai, nustiūmę Vosylių 
Suiskį nuo sosto, caru buvo išrinkę Zigmanto sūnų Vla- 
dislovą. 

Tačiau Zigmantas, labai karštas katalikas, sūnaus į 
Maskvą neleido, kadangi bojarai pastatė sąlygą, kad tasai 
pereitų į pravoslavų tikėjimą; pasiryžo patsai užimti Mas- 
kvos sostą be sąlygų. 

Žolkevskis, negalėdamas įkalbėti Zigmantui, kad atsiųstų 
į Maskvą sūnų, pats pasišalino iš Maskvos, palikęs valdžią 

Gonsevskiui. Bojarų tarpe kilo prieš Zigmantą nepasitikė- 
jimas, pravoslavų dvasininkai sukėlė minias prieš lenkus, 
ir tie buvo iš Maskvos išvyti. Maskolių bojarai caru išsirinko 
Mykolą Romanovą. 

Karas nusitęsė iki 1618 metų; galop Devuline buvo su- 
sitaikinta 14,5 metų. Smolenskas ir žymi Seversko krašto 
dalis sugrįžo prie Lietuvos. 

Karas su Turkais. Kazokai savo užpuldinėjimais įpykin- 
davo ne tik totorius, bet ir turkus. Tie reikalavo iš Lenkų, 
kad juosius valdytų; bet nelengvas tai buvo uždavinys, 
ypač kai Austrijos ciecoriai ėmė jiems siuntinėti raštų, pi- 
nigų, vėliavų, patrankų, juos siundydami ne tik ant Turkų, 
bet ir ant Lenkų. 

Kazokai, atamano Nalivaikos vedami, net Ukrainą ėmė 
siaubti. Stan. Žolkevskis 1596 m. juos sudraudė, o jų vadą 
už maištus liepė nužudyti. Bet kazokai ir paskui nesiliovė 
kėlę riaušių. 

Kazokų įerzintas Turkų sultonas Osmanas II pasiuntė 
prieš Lenkus 100000 kariuomenės. Žolkevskis su 8000 
kareivių buvo bepastojąs jiems kelią, bet pats žuvo ties 
Cicera ant Pruto upės 1620 m. Osmanas II, didžiuodamasis 
pergale ir sutraukęs dar didesnę kariuomenę, ėjo į Lenkus. 

Katkevičius ir Liubomirskis, turėdami tik 75 000 k., ne- 
drįso stoti į atvirą kovą, tik apsikasė ties Chocimu, ant 
Lenkų sienos. Nepaisant netvarkos ir nepaklusnumo, įsi- 
vyravusių lenkų kariuomenėje, turkams vis dėlto nepasi- 
sekė paimti Chocimo, ir jie turėjo taikintis. Katkevičius 
dėl vargų rūpesčių ir kareivių nekiusnumo apkasuose pa- 
simirė. 

Už Zigmanto IV kerštai ir vaidai valstybės viduje kaskart 
daugiau įsivyrauja. 1607 m. didžiūnai buvo pakėlę ginklą 
net prieš patį karalių. Tiktai Katkevičius su Žolkevskiu, 
užstoję karalių, maištininkus ties Guzovu numalšino. 

Bažnytinė Brastos unija 1596 m. Jau Vytautas Didysis 
rūpinosi Lietuvos stačiatikius suvienyti su katalikų Bažny- 
čia, pasiuntęs jų metropolitą Camblaką į Konstancos baž- 
nyčios tėvų santarybas. Nors tuomet unija nepavyko, vis 
dėlto Vytauto mintis nemirė. 

Vytauto D. sumanymas suvienyti pravoslavus su Romos 
katalikais atnaujinta per visuotinąsias Florencijos santa- 

rybas, kuriose dalyvavo ir Kijevo metropolitas Izidorius. 
Stačiatikių Bažnyčia pasižadėjo tuomet priimti visus Romos 
katalikų tikėjimo dogmatus ir klausyti papos, bet senoviš- 
kas apeigas sau pasiliko. 

Toji pasirašyta unija vis dėlto neįvyko, nes Maskvos 
kunigaikščiai jai griežtai pasipriešino. Nuo to laiko Kijevo 
metropolitai dažniausiai linkdavo į uniją, nors ne visi, 0 
Maskvos metropolitai buvo nusistatę prieš ją. Bet kadangi 
Maskvos įtaka buvo žymi ir Kijevo metropolijoje ir kadangi 
tamsieji pravoslavų dvasininkai su įvairiomis brolijomis 
žiūrėjo į Romą su didžiu nepasitikėjimu ir neapykanta, tai 
faktinai unija ir Lietuvos valstybėje nebuvo visai įvykinta. 
Tarp pačių stačiatikių vyskupų buvo tame dalyke nevie- 
nodas nusistatymas. 

Šešioliktam amžiui baigiantis jėzuitai, pasėkmingai kovo- 
dami prieš liuterius, sumanė ir Bažnyčių uniją Lietuvoje 
įkūnyti. Jiems pritarė stačiatikių vyskupai Kirilas Terleckis 
ir Brastos vysk. Ignacas Pociejus, kurie patraukė į savo 
pusę ir Kijevo metropolitą Ragozą. 

Terleckis ir Pociejus, nuvykę į Romą, ten atnaujino uniją 
su Katalikų Bažnyčia. Unijai labai pritarė ir Zigmantas IV 
ne tiktai kaip uolus katalikas, bet ir dėl to, kad pačiai vals- 
tybei yra naudingiau turėti vienodas tikėjimas gyventojų 
tarpe. 

Sugrįžus vyskupams Terleckiui ir Pociejui iš Romos, 
sušaukta stačiatikių dvasininkų susirinkimas Brastoj, kur 
ir paskelbta Bažnyčių unija. Po jąja pasirašė penki vysku- 
pai su metropolitu Ragoza; du atsisakė pasirašyti. Prasi- 
dėjo dvasininkų tarpe religinė kova. 

Unijai irgi pasipriešino kai kurie stačiatikių didžiūnai, 
kurie savo galinga įtaka, kaip kad Konstantinas Ostrogiš- 
kis, labai daug pakenkė unijos vykinimui. Nepalaikė unijos 
ir katalikiškoji bajorija: seimas atsisakė duoti vietos senate 
unitų vyskupams ir teisėmis sulyginti juos su katalikų 
vyskupais. 

Į uniją katalikų visuomenė žiūrėjo su nepasitikėjimu, uni- 
tų dvasininkus žemino. Stačiatikių didžiūnai bevelijo geriau 
virsti katalikais nekaip unitais. Unitais beliko tik liaudis 
ir miestelėnai, — aukštesni luomai įosios vengdavo. 

Unija bent kiek buvo sutvirtėjusi, kai Kijevo metropolitu 

tapo Ignacas Pociejus, karštas josios šalininkas. Jam padėjo 
Vitebsko vyskupas Juozapotas Kuncevičius, kursai, būda- 
mas dar bazilijonų vienuolių viršininku, juos sutvarkė ka- 
talikiškai, įvedęs griežtesnę regulą, ir kartu su Benjaminu 
Rutskiu padarė iš jų uolius unijos darbuotojus. 

Ilgainiui Lietuvoje ir Lenkuose bepaliko tik vienas pravo- 
slavų vyskupas ne unitas. Bet 1620-siais metais atvyko į 
Kijevą Jeruzalės patriarchas Teofanas stačiatikis ir, nieko 
nesiklausęs, vėl įšventė tiek stačiatikių vyskupų, kiek buvo 
vyskupų unitų. 

Nors Zigmantas karalius naujai įšvęstųjų vyskupų nepri- 
pažino, bet jie vis dėlto ėjo savo pareigas, ir bažnytinė kova 
vėl užsikūrė: Vitebske arkivyskupas Kuncevičius užmušta; 
Kijevo brolijos, Maskvos remiamos, varė žodžiu ir raštais 
didžiausią agitaciją. 

Toje kovoje katalikiškoji diduomenė unitų užtenkamai 
nerėmė, net už pikta laikė, kad dėl unijos valstybėje kilo 
ginčų ir vaidų. Galų gale Ukrainoje ėmė viršų stačiatikių 
tikėjimas, Guduose unijos šalininkai. 

Ginčai dėl bažnytinės unijos, kerštai didikų tarpe, suvar- 
žymas ir nusmukimas prekybos bei miestų, didžiausis liau- 
dies prispaudimas baudžiavos vargais — visa tai Zigmanto 
viešpatavimą padarė nelaimingą. Buvo tai Respublikos galo 
pradžia. 


VLADISLOVAS VAZA. 1632—1648 


Zigmantui IV mirus išrinkta karaliumi visų mylimas ir 
gerbiamas jo sūnus Vladislovas, kursai viešpatavo trum- 
piau, bet daug laimingiau. Vladas nemaža rūpinos sutvar- 
kyti irstančią karalystę, bet rankas turėjo surištas ir bajorų 
sauvalios vis dėlto nepajėgė užtenkamai sudrausti. 

Zigmantui mirus maskoliai be laiko sulaužė Devuline 
padarytas paliaubas ir jųjų vadas Šeinas apsiautė Smo- 
lenską. Kristupas Radvila su lietuviais ir pats Vladas, sku- 
biai surinkęs ne per daug lenkų, pasiskubino Smolensko 
gelbėti. Šeinas, pergalėtas, viską palikęs, bėgo. Maskoliai 
prašė taikos, kuri ir buvo padaryta: Maskva atsisakė nuo 

Smolensko, Seversko su Černigovo miestu ir užmokėjo 
20 000 sidabro rublių. 

Vladislovui taika su maskoliais buvo labai reikalinga, 
nes iš pietų buvo įpuolę 50 000 totorių ir turkų. Apsidirbęs 
su maskoliais, Vladislovas dabar galėjo stoti prieš tuos 
priešus, kuriuos ties Kamenecu ant Dniestro irgi sumušė. 
Viadui pavyko irgi net be karo ir be kraujo praliejimo atimti 
Žuvėdams pirma jiems patekusi Prūsų dalis. 

Vladui apgynus laimingai karalystę nuo kaimynų priešų, 
viduje josios ramumą sudrumstė kazokai, lenkų didikų spau- 
džiami. Nuo Liublino ūnijos gavę sau teisę įsigyti dvarų 
apytuščioje Ukrainoje, kazokų ir mažrusių (chachlų) apgy- 
ventoje, lenkų bajorai ėmė būriais dangintis į tas turtin- 
gas sritis, susikrovė turtus, įsisteigė dvarus ir norėjo šei- 
mininkauti kaip Lenkuose, laikydami savo kareivių būrius, 
įvesdami čia baudžiavą, spausdami vietos gyventojus dva- 
rams nudirbti. 

Tačiau kazokai, pripratę prie laisvės, nenorėjo jos atsi- 
žadėti, šaukėsi Vlado užtarti. Tasai, pats turėdamas surištas 
rankas, neką tegalėjo padaryti. Į kazokų skundas atsakęs: 
„Atriškite man rankas, tuomet aš jus užtarsiu“. 

Lenkų seimas 1638 metais nustatė laisvųjų, į regestrus 
įtrauktų kazokų skaičių 7 000. Bet ir tiems atimta savival- 
dybės teisė, uždedant jiems viršininku lenkų bajorą. Ne- 
tekę kantrybės kazokai pakėlė ginklą prieš savo vargin- 
tojus. Maištas buvo tam kartui nutildytas. Mikalojus Po- 
tockis sumušė kazokus ties Kuneika ir Borisovu, o patį jų 
vadą Pauliuką be teismo liepė nukirsti. 

Maištui šį kartą nuslopinus, dauguma kazokų išsikėlė 
tada pas vadinamus žemutiniuosius savo draugus apie 
Dnepro slenksčius, kur nesiekė ponų valdžia, o Ukrainoje 
lenkai ėmė šeimininkauti dar atkakliau, bet neilgam! 


JONAS KAZIMIERAS II. 1648—1668 


Prieš pat Vladislovo mirtį kazokai pakėlė maištą, kursai 
Lietuvos —Lenkų valstybę išjudino iš pačių pamatų, prives- 
damas į3 prie bedugnės krašto, ir buvo pradžia jos visiško 

žlugimo. To maišto vadu buvo vienas kazokų viršininkas 
Bogdanas Chmelnickis. 

Vieno pono nuskriaustas, Chmelnickis veltui ieškojo tei- 
sybės pas Lenkų vyresnybę. Karalius Vladas, pats nega- 
lėdamas suvaldyti ir sudrausti bajorų sauvalios, Chmel- 
nickiui pasakęs: „esi kazokas, turi kalaviją!“ Tada Chmel- 
nickis pasiryžo patsai ieškoti teisybės, pakėlęs kazokų 
maištą. 

Mykolas Potockis, Krokuvos kaštelionas, to maišto ne- 
laikydamas svarbiu, pasiuntė prieš sukilėlius savo sūnų Ste- 
poną su 6 000 kareivių. Tasai ties Geltonaisiais Vandenimis 
pats gavo galą. Chmelnickis dar sumušė lenkus prie Krutos 
Balkos, Korsunio, Konstantinovo ir apsupo Lvovą. Dabar 
ne tiktai kazokai, bet ir spaudžiami bajorų valstiečiai bū- 
riais bėgo prie Chmelnickio, po jo vėliava kovoti už laisvę. 

Tuo tarpu miršta Vladas karalius. Išrinktas į jo vietą 
karaliumi jojo brolis Jonas Kazimieras, surinkęs nemaža 
kariuomenės, patsai išėjo prieš Chmelnickį, bet apsuptas 
ties Zboražu 200 000 kazokų ir totorių, buvo priverstas 
pradėti su Chmelnickiu derybas. 

Sutartis buvo padaryta šiomis sąlygomis: pripažinta 
Ukrainai savivaldybė, registrinių kazokų skaičius pakeltas 
iki 40 tūkstančių, stačiatikių metropolitui pažadėta Lenkų 
senate vieta. 

Bet nei Chmelnickis negalėjo priversti kazokų, nepate- 
kusių į regestriniuosius, grįžti į baudžiavą, nei Lenkų didikai 
nenorėjo atsisakyti nuo šeimininkavimo Ukrainoje. Karas ir 
maištas ėjo kaip ėję. Karalius paskelbė visuotinąją mobi- 
lizaciją (pospolite ruszenie) ir, surinkęs 100 000 kariuome- 
nės, ties Berestečku (1651 m.) sumušė kazokus. 

Chmelnickis buvo priverstas nusileisti. Sutartis padaryta 
Baltoje (Bieloj) Cerkvėj: regestrinių kazokų skaičius liko 
sumažintas iki 20 tūkstančių. Tačiau nei seimas, Čičins- 
kui surikus „veto“, nepatvirtino tos sutarties, išsiskirstęs 
ir nieko nenutaręs, nei Chmelnickis negalėjo josios ištesėti. 

Karas su Maskva ir Žuvėdais. Pergalėtas Chmelnickis 
kreipėsi į Maskvą, pasiduodamas josios globai ir gaudamas 
gana geras kazokams sąlygas: registrinių kazokų skaičius 
buvo nustatyta 60 tūkstančių; buvo pripažinta jiems teisė 
patiems rinktis atamanus ir turėti savivaldybę. 

Tuokart caras Aleksejus Mikailovičius pasiuntė kazokams 
pagelbėti 40 000 kariuomenės, o patsai su 100 0600 karei- 
vių užpuolė Lietuvos šalį. Nerasdamas rimtesnio pasiprie- 
šinimo ir pergalėjęs ties Šklovu Joną Radvilą, užėmė Smo- 
lenską, Mogiliovą, Polocką, Vitebską. Baisiausiai sunaikinęs 
visus Gudus, žudydamas ypač unitus ir jų bažnyčias de- 
gindamas, įsiveržė į pačią Lietuvos širdį, paėmė Vilnių, 
daug žmonių čia išžudęs, sudegino Kauną, užėmė Gardiną. 
Iš kitos pusės maskolių vadas Kovanskis, susidėjęs su 
Chmelnickiu, pasiekė Vyslos. 

Negana to, pasinaudodamas tokia sunkia Lietuvos —Len- 
kų padėtimi, iš šiaurės stojo naujas smarkus priešas, Žuvėdų 
karalius Karolis Gustavas (1655 m.). Buvo iš tiesų baisi 
šalies padėtis; tvarkos viduje nebuvo; seimai rėkavo, nieko 
nenutardami; kareiviai, negaudami algos, atsisakydavo ka- 
riauti ir patys plėšė savo sodžius bei gyventojus. 

Nesant kitokios išeities su Maskva buvo 1656 m. padaryta 
taika, ir jiems atiduota Gudai ir Ukraina su mažrusiais. Tuo 
tarpu nelaimingas karas su Žuvėdais vyko toliau, paversda- 
mas visą kraštą tyrlaukiais. Karolis Gustavas užėmė bemaž 
visą Lietuvą ir Lenkus, o patsai karalius Jonas Kazimieras 
pabėgo į Sileziją. 

Lietuva, nematydama kitokios išeities, pradėjo linkti į 
Žuvėdų pusę. Didysis Lietuvos etmonas Jonušis Radvila 
ir jojo brolvaikis Boguslovas padarė Kėdainiuose su Karoliu 
Gustavu sutartį, vienijančią su Žuvėdais Lietuvą tomis 
pat sąlygomis, kuriomis ji buvo susidėjusi su Lenkais. 

Tačiau ne visa katalikiškoji Lietuvos bajorija pritarė 
tam Radvilų sumanymui susivienyti su Žuvėdais liuteriais. 
Ypač žiaurus, nežmoniškas žuvėdų elgimasis su užimtojo 
krašto gyventojais sukėlė prieš juos visuotiną neapykantą. 
"Iš vienos pusės milžiniškas žuvėdų apsiaustos Čensto- 
chovos patvarumas ir lenkų vado Stepo Čarneckio energija 
pakėlė nusiminusių Lenkų -dvasią, iš antros pusės netikėta 
etmono Jonušo Radvilos mirtis, o paskui ir paties Gustavo 
Karolio mirtis prisidėjo prie karo užbaigimo. Varšuva, o 
paskui ir žymesnė dalis Lenkų buvo Žuvėdams atimta. 

Karas persikėlė į Pomeraniją ir galų gale po šešerių 
metų užsibaigė. Olivos vienuolyne Prūsuose 1660 m. įvyko 
sutartis; Žuvėdams buvo atiduota Livonija su Rygos miestu, 

prie Lietuvos bepaliko tik Kuršas. Buvo irgi paskelbta ne- 
priklausoma Brandenburgo kunigaikštija, iš kurios ilgainiui 
išaugo pavojinga Prūsų karalystė. 

Dar nepasibaigus karui su Žuvėdais, vėl kilo karas su 
Maskva, kuri norėjo pasinaudoti sunkia Lietuvos ir Lenkų 
padėtimi. Tačiau dabar jiems ne per daug tesisekė, nes žymi 
kazokų dalis, arčiau susidūrusi su maskoliais, su savo ata- 
manu Vigausku atsimetė nuo Maskvos ir padarė sutartį 
su Lietuva bei Lenkais (1658 m.) šiomis sąlygomis: Ukraina 
jungiasi su laisvomis Lietuvos ir Lenkų valstybėmis lygio- 
mis teisėmis, kaipo trečiasis vienetas su atskira savo vy- 
riausybe; stačiatikių tikėjimas Ukrainoje pripažinta vieš- 
pataujančiu. 

Seimas tą sutartį patvirtino, tik "pravoslavų vyskupams 
atsisakė duoti vietos senate. Tačiau ne visi kazokai tai su- 
tarčiai pritarė. Nemaža jų dalis su Chmelnickio sūnumi 
pasiliko ištikima Maskvai. 

Čarneckis, grįžęs iš Pomeranijos, stojo į kovą su mas- 
kolių kariuomene, kurią vedė generolas Kovanskis ir kruvi- 
name mūšy ties Kolomna baisiausiai ją sumušė: paėmė 40 
armotų ir 146 vėliavas. Maskolių užimias Vilnius buvo dabar 
atvaduotas, o jame žiauriai šeimininkavęs maskolių kuni- 
gaikštis Mišeckis buvo nužudytas. 

Gudai unitai, paragavę Maskvos šeimininkavimo, irgi 
sukilo prieš maskolius, ir visas kraštas bemaž iki Smo- 
lensko atvaduota nuo priešų. Ukrainoje St. Potockis ir Jur- 
gis Liubomirskis su sau palankiais kazokais ties Čudnavu 
pergalėjo antrą Maskvos kariuomenę; jos vadas Šeremet- 
jevas pateko į nelaisvę. 

Bet tolimesnį lietuvių ir lenkų kariuomenės pasisekimą 
sutrukdė kilę kareivių tarpe maištai. Kariuomenė, nesu- 
laukdama išmokant algos, atsisakė citi toliau, plėšė gyven- 
tojus, ėmė žudyti savo vadus: ties Vilnium Žiromskį kardais 
sukapojo, Vincą Gonsievskį, laukinį etmoną, sušaudė. Ka- 
zokai su savo atamanu Dorošenka pasidavė Turkų globai 
ir vėl pakėlė ginklą prieš Respubliką. 

Visa tai privertė greičiausiai taikintis su Maskva. Andru- 
sove 1667 m. įvyko taika, kuria Livonija, Vitebskas, Poloc- 
kas grąžinta Lietuvai; Maskvai atiteko Smolenskas, Severs- 
kas, Černigovas ir dalis Ukrainos anapus Dnepro su Kijevu. 

Katalikams, atitekusiems Maskvai, buvo leista laikyti pa- 
maldas tiktai privatiniuose namuose; unija visai uždrausta. 

Prislėgtas krašto nelaimių, Jonas Kazimieras 1668 m. 
atsisakė nuo sosto ir išvažiavo į Prancūziją, kur 1672 m. 
staiga mirė, išgirdęs, kad turkai užėmė Podolės Kamenecą. 

Visas Jono Kazimiero viešpatavimas — tai nuolatinis 
karas, per kurį žuvo apie 3 milijonai gyventojų ir nustota 
daug žemių. Maskva gi iš to karo išėjo padidėjusi, o gavusi 
Kijevą, žymų apšvietimo centrą su savo mokyklomis, kul- 
tūriškai ėmė kilti. 


MYKOLAS KARIBUTAS VIŠNIOVECKIS. 1669—1674 


Jonui Kazimierui atsisakius nuo sosto, po didžių tarpu- 
savio barnių mažosios bajorijos balsais buvo netikėtai 
išrinktas karaliumi Mykolas Višnioveckis, nieku nepasižy- 
mėjęs, garsaus prieš kazokus kariavusio Jerėmijo sūnus. 

Primas Pražmovskis, didysis Lenkų etmonas Sobieskis 
ir kiti didikai trukdė, varžė visus jojo geriausius sumany- 
mus. Kazokai su savo atamanu Dorošenka pasiduoda Tur- 
kams, ir Muhamedas IV 1672 m. paima Kameneco mies- 
tą. Lvovas tik atsiperka, sumokėdamas turkams 7 000 muš- 
tinių. 

Traukdamas prieš turkus, Mykolas kely miršta. Jau po 
jo mirtięs atėjo žinia, kad Sobieskis ties Chocimu sumu- 
šęs turkus. 


JONAS SOBIESKIS. 1674—1696 


Garsus turkų pergalėtojas ties Chocimu Jonas Sobieskis, 
iš lenkų didikų išrinktas karaliumi, ne vieną kartą pasižy- 
mėjo karuose su turkais, ypač išvaduodamas Austrų sostinę 
Vieną, kai ją buvo apstojęs Kara Mustaias labai gausinga 
turkų kariuomene. Tačiau to laimėjimo vaisius buvo tas, 
kad ir Austrų ciecorius Leopoldas žiūrėjo į Sobieskį nepasi- 
tikėdamas, o Prancūzai, patys pakurstę Turkus prieš Aust- 
rus, tiesiog pyko. 

Sobieskis, pradėjęs karą prieš Turkus, ketino užkariauti 
Moldavus ir Valachus, bet neturėjo pasisekimo, išgaišinęs 
čia veltui daug kariuomenės. Sobieskis svajojo net visai 
išvaryti turkus iš Europos; buvo dėl to net su Maskva su- 
sitaręs, kuri buvo atsiuntusi Galiciną su 150000 kariuo- 
menės tam sumanymui vykdyti. Bet sumanymas nuėjo nie- 
kais nepritariant Austrams. 

Sobieskiui kariaujant su Turkais, valstybės viduje netvar- 
ka augo. Turkų pergalėtojas buvo savo žmonos Marijos 
Kazimieros vergas. Ta, kaip antroji Bona, kėlė didikų tarpe 
kerštus ir viską norėjo paglemžti į savo rankas. Seimuose 
nebuvo teisybės, nes viskas ėjo pardavingos karalienės 
noru. 

Ypač Lietuvoje buvo neapkenčiamas Sobieskio viešpata- 
vimas. Lietuviai pyko, kad karalius, svaįjodamas išvaryti 
iš Europos turkus, be reikalo aikvoja kariuomenę pietuose, 
o nesirūpina atimti Maskvai Smolensko, Černigovo, Kijevo, 
o ypač Žuvėdams Rygos, per kurią ėjo Lietuvos prekyba 
ir kur Žuvėdai plėšė neapsakomus muitus. 

Pačioje Lietuvoje kilo vaidų ir kerštų didikų tarpe, ypač 
tarp Lietuvos etmono Kazimiero Sapiegos ir Vilniaus vysk. 
Bžostovskio. Sapiega matė, kad irstančiai Lietuvai itin 
reikalinga gerai sutvarkyta kariuomenė; todėl ir rūpinosi 
ją padauginti ir geriau aprūpinti. Bet ėmęs ją statyti mai- 
tintis į didžiūnų, kunigų, net paties vyskupo dvarus, sukėlė 
prieš save ir prieš visus Sapiegas, Oginskius, Višnioveckius, 
Pacus: tie į savo pusę palenkė ir visą žemesniąją bajoriją. 

Vyskupas už bažnyčios turtų panaudojimą etmoną įsakė 
kunigams bažnyčiose iškeikti; ne visi paklausė. Skundos 
pasiekė net Romą. Prasidėjo tikra naminė kova, kuri pasi- 
baigė tik Augustui II viešpataujant (1700 m.) kruvinu 
mūšiu ties Alkininkais, kur Sapiega buvo pergalėtas, ir 
etmono sūnus paimtas į nelaisvę ir kardais sukapotas. 

Sapiegos išbėgiojo; jų dvarus pasidalijo pergalėtojai. 
Sobieskis buvo norėjęs Sapiegas savo laiku gelbėti, bet nieko 
nepadarė. 


FRIDRIKAS AUGUSTAS II. 1697—1733 


Renkant naują karalių kilo didžiausia netvarka. Galop 
išrinkta Saksonijos kunigaikštis Fridrikas Augustas, nese- 
niai priėmęs katalikų tikėjimą, kad lengviau laimėtų jo kan- 
didatūra. Buvo išrinktas karaliumi tiktai dėl to, kad jojo pa- 
siuntinys, atvykęs į Varšuvą į rinkimus, ne tiktai daugiau- 
sia žadėjo, bet ir atsivežė pilniausią maišelį pinigų rin- 
kikams papirkti. 

Pirmuoju jo darbu buvo taika su Turkais, padaryta Kar- 
lovicose 1699 m. Turkai ne ginklu priversti, tik tarpininkau- 
jant svetimoms valstybėms, sugrąžino Lietuvai— Lenkams 
Kamenecą, Podolę, užgriebtąją Ukrainos dalį ir pasižadėjo 
sulaikyti Krymo totorius nuo užpuldinėjimų. 

Pradėjęs gana laimingai viešpatauti taika su Turkais, 
Augustas II, be jokio reikalo ir seimo nesiklausęs, įsipai- 
niojo į nelaimingą karą su Žuvėdais, kur tuomet viešpatavo 
jaunas karalius Karolis XII. 

Agituojant ypač Karolio priešui Jonui Reinaldui Patko- 
liui, prieš Žuvėdus susitarė Rusų caras Petras Didysis, 
Augustas II ir Danai. 

Karolis, pergalėjęs Danus ir sumušęs Rusų kariuomenę 
ties Narva, įpuola į Lietuvą —Lenkus ir greitu laiku pereina 
visą kraštą išilgai ir skersai, besivaikydamas Augustą. Ga- 
lop smarkiausiai sumušęs ties Kališu ir Pultusku Lenkų 
kariuomenę, užima Varšuvą ir liepia Augustą atstatyti 
nuo sosto, o išrinkti naują karalių. 

Sapiegos, negaudami teisybės, pirmieji perėjo į Žuvėdų 
pusę. Primas Radziejovskis ir kiti Augusto priešai didikai, 
nekęsdami saksų, pasinaudojo irgi šia proga: išrinktas 
buvo karaliumi Stanislovas Leščinskis, Poznanės vaivada 
(1705 m.), kursai ir karaliavo iki 1709 m. 

Manydamas tuo užbaigęs kovą su Augustu, Karolis XII 
vėl puolė Petrą Didįjį, bet netikėtai buvo nugalėtas ties 
Poltava 1709 m. ir bėgo į Turkiją, kur pateko į nelaisvę. 
Augustas grįžo į sostą, o Leščinskis pasišalino į Prancūziją. 
Karas tuo nepasibaigė: truko iki 1721 m. 

Žuvėdai buvo galų gale nugalėti, turėjo išsižadėti Livo- 
nijos ir Suomių įlankos. Bet tos sutarties vaisiais pasinau- 
dojo tik Rusų caras, prasimušęs tuo būdu prie Baltijos 

pamario. Lenkai ir Lietuva nė kiek nepasinaudojo tuo karu, 
buvo baisiai nualintos ir tai ne vien žuvėdų priešų, bet ir savo 
draugų talkininkų rusų. 

Caras Petras šeimininkavo Lietuvoje ir Lenkuose kaip 
savo krašte, rinkdamasis savo kariuomenei naujokų, plėš- 
damas maistą, uždėdamas rinkliavas; o kadangi ėmė vis 
daugiau įsigalėti netvarka ir bajorų sauvalė, tai tvarkai 
palaikyti Rusų caras dalį savo kariuomenės paliko Len- 
kuose. Nuo to laiko prasideda Lenkuose viešpatauti ir šei- 
mininkauti Rusų globa, kuri galų gale ir priveda prie Lie- 
tuvos— Lenkų padalijimo. 

Nelaimingas karas ir viduje didžiausia netvarka kraštą 
galutinai suardė. Kerštai ir vaidai išdidžių bajorų tarpe, 
neapykanta tarp kareivių saksų ir lenkų, barniai dėl tikė- 
jimo, didžiausis prispaudimas valstiečių baudžiauninkų, 
bajorų puotavimas ir girtuokliavimas — visa tai buvo ženk- 
lai valstybės puvimo ir artimo josios galo. 

Seimai rinkdavosi, bet, nieko nenutarę, skirstydavosi, įsi- 
vyravus galingajam „veto“, miestai tuštėjo, sodžius grimzdo 
į skurdą, mokslai sunyko, viešpatavo plačiausiai tamsybė, 
didikuose apmirė paskutinė kibirkštėlė tėvynės meilės, o 
josios vietoje įsivyravo savingumas, savimeilė, puikybė ir 
gobšumas. Į prigimtosios kalbos vietą įsibrovė iškraipyta 
su vietos priemaišomis lotynų kalba (makaronizmas). 

Karaliaus valdžios bepaliko tik šešėlis; nes ir kuo galėjo 
būti karaliaus valdžia tame krašte, kuris vadinosi respubli- 
ka. Kariuomenės skaičius sumažinta iki 24 tūkstančių: 
18 000 lenkų ir 6 000 lietuvių. Didžiausiai netvarkai patei- 
sinti buvo sugalvota, kad tokia iširusi valstybė, nebūdama 
kaimynams pavojinga, niekam nerūpėsianti, niekam nepas- 
tosianti kelio (Polska nierządem stoi). 

Pamatinė valstybės tvarkymo klaida buvo per didelis 
bajorų ir didikų luomų įsigalėjimas, nuskriaudžiant ne tik 
valstiečius ir miestelėnus, bet ir karaliaus valdžią. Bajo- 
rija, arba tikriau sakant didikai, pasisavino visas teises, 
nenorėdami eiti jokių pareigų. Seimuose ir balsavimuose 
žemesnioji bajorija, tiesa, buvo laikoma lygia su didikais, 
bet faktinai pareidama nuo didžiūnų ir tarnaudama 
jųjų dvaruose, balsiuodavo taip, kaip kad norėdavo di- 
dikai. 

Karaliaus valdžiai bepalikus tiktai tuščiu be prasmės 
žodžiu, bemaž išnyko ir vykdomoji valdžia: jei seimo ir 
apskričių seimeliai kada ką ir nutardavo, tai plačiausiai 
viešpataujant „liberum veto“, nebuvo kam tų nutarimų vyk- 
dyti, nes bajoro negalima buvo varu versti. Teismo nuspren- 
dimai dažniausiai būdavo vykdomi privatine prievarta, 
užpuolant (najazdy). 


FRIDRIKAS AUGUSTAS III. 1734—1763 


Mirus Augustui II visuotinasis Varšuvos seimas buvo iš- 
rinkęs Stanislovą Leščinskį karaliumi, kursai gyveno iš- 
tremtas Prancūzijoje ir buvo įgijęs didžią lenkų simpatiją, 
rūpindamasis Lenkų padėtimi ir globodamas jųjų išeivius. 
Buvo tai mokytas ir kilnių norų vyras. 

Tačiau Austrai ir Rusai pareikalavo, kad karaliumi būtų 
paskirtas Augusto II sūnus, Augustas III, ir Lietuva—Len- 
kai nusileido. Rusų carienė Kotryna II laikė savo kariuo- 
menę Lenkuose ir čia šeimininkavo nevaržoma, kišdamasi 
į visus karalystės reikalus, o Kurše sodino ką norėjo į her- 
cogus. 

Augustas III nekariavo jokių karų, bet jo valstybė buvo 
kaip kokie užeinamieji namai, kuriuose kaimynai darė, kas 
kam patiko kaip savo namie, nesiklausdami šeimininko. 
Rusai kariavo su Turkais, ir Rusų kariuomenė nieko nesi- 
klausus ėjo per Lenkus ir čia maitinosi. Ta pati Rusų ka- 
riuomenė, kariaudama su Prūsų karaliumi Fridriku II 
(1757 m.), ėjo sauvališkai per Lietuvą ir ją pakeliui nai- 
kino kaip priešų šalį. Pats Fridrikas 11 rinkosi Lietuvoj— 
Lenkuose kariuomenės ir maisto per prievartą, ėmė net 
mokesčius nuo gyventojų, o mūsų respublika net žodžio 
prieš tarti nedrįso. 

Augusto III laikas — tai valstybės užmirimo bei susmu- 
kimo apogėjus. Pats silpno ir sunkaus būdo Augustas leido 
laiką medžioklėms ir puotoms, maža tesirūpindamas ka- 
ralystės tvarka, pavesdamas visus josios reikalus savo my- 
limam ministeriui Bryliui (Brūhl), kur turėjo begalinį ka- 
raliaus pasitikėjimą, bet visų buvo nekenčiamas. Tamsybė, 

girtavimas ir paleistuvystė viešpatavo karalystėje nekliu- 
domai, pasiekę aukščiausią laipsnį. 

Tačiau viešpataujant Augustui III galima pasergėti ir 
kai kurių, rods, dar silpnų naujo atgimimo reiškinių. Sta- 
nislovas Konarskis, pijoras, raštais ir gyvu žodžiu nemaža 
prisideda prie geresnio mokyklų sutvarkymo ir jaunuomenės 
auklėjimo. Prieš Konarskį ir pijorus sukyla jėzuitai, kurie 
iki šiolei laikė savo rankose mokyklas; jųjų varžytinės 
sužadina jų tarpe nemaža miegančių jėgų ir talentų. 

Jėzuitai, ypačiai Stepo Batoro ir Zigmanto IV globojami, 
buvo paėmę į savo rankas bemaž visą aukštesnįjį apšvie- 
timą; nes patiems bajorams žmonės šviesti maža terūpėjo. 
Jėzuitai buvo įsisteigę savo gimnazijas kolegijas Polocke, 
Rygoje, Gardine, Kražiuose (1626 m.), Dinaburge-Dvins- 
ke, Kaune (1624 m.) ir gerokai pasidarbavo, šviesdami 
šalį. 

Bet ilgainiui ėmė jėzuitai apsileisti ir atsilikti nuo gyve- 
nimo. Jų penkių klasių gimnazijose buvo mokoma daugiau 
teorijos mokslų: lotynų, graikų, iš dalies prancūzų ir vo- 
kiečių kalbų, visuotinosios istorijos, iškalbos retorikos, geo- 
gralijos; kai kuriose kolegijose dar filosofijos ir teologijos. 

Pijorai gimnazijose įvedė septynias klases, padidindami 
valandų skaičių matematikai, gamtos mokslams, istorijai; 
rūpinosi daugiau praktiškaisiais dalykais. 

Tačiau pijorams nelengva buvo varžytis su jėzuitais; tie 
daugiau turėjo ir išteklių, ir mokytų vyrų. Jų ir pačių buvo 
nemaža. Augustui III pradedant valdyti Lietuvos krašte 
(provincijoje) jųjų buvo 1144; pijorų gi, karaliaus Vladis- 
lovo pirmą kartą 1657 m. pargabentų, dabar buvo tik apie 
200. Ilgainiui jie atidarė savo gimnazijas Vilniuje, Gera- 
nainiuose, Ukmergėje, Želvoje, Raseiniuose, Panevėžy. 

Vyskupai ir kai kurie didikai (Valavičius, Pacas, Povilas 
Sapiega, Karolis Katkevičius) pergabeno į Lietuvą ir kitų 
vienuolių: bernardinų, domininkonų, karmelitų, kurie irgi 
turėjo įsisteigę savo aukštesniųjų mokyklų. 

Pradžios mokyklos, vyskupams liepiant, buvo steigiamos 
prie bažnyčių ir prižiūrimos vietos kunigų. Visose vienuolių 
mokyklose buvo mokoma dovanai. Tiesa, po karų su Žuvė- 
dais mokyklų skaičius žymiai buvo mažtelėjęs, bet ilgainiui, 
Ypač viešpataujant Stanislovui Augustui, ėmė vėlei kilti. 
2 


195 


Bet ne vien tik mokyklų steigimu rūpintasi. Zaluskiai, 
Krokuvos ir Kijevo vyskupai, naudingai pasidarbavo, kur- 
dami senų knygų ir rankraščių rinkinius-knygynus. Čarto- 
riskių ir Šaniauskių namuose ne vienas rasdavo dvasios 
pastiprinimo ir pažadinimo darbuotis Lenkų tėvynės naudai. 

Tiktai darbuotojų tarpe nebuvo nuomonių vienodumo ir 
sutarties: Radvilos ir Potockiai norėjo valstybės vairą ir 
visą valdžios aparatą palikti, kaip buvo lig šiolei, ponų 
rankose, kiti gi, kaip kad Čartoriskiai, rūpinosi daugiau 
pakelti karaliaus autoritą (orumą) ir jojo rankose sukon- 
centruoti visą valdžią, kad apsaugotų valstybę nuo iširimo 
ir netvarkos. 


STANISLOVAS AUGUSTAS IV PONIATOVSKIS 


Stanislovas Aug Poniatovskis, artimas Čartoriskių gi- 
minaitis, išrinkta karaliumi, liepiant Rusų carienei Kotry- 
nai II ir paremiani Prūsų karaliui. Būdamas Lenkų pasiun- 
tiniu Petrapily, Poniatovskis patiko Rusų carienei, ir toji, 
turėdama Varšuvoje per savo pasiuntinį begalinę įtaką, 
liepė seimui išrinkti Stanislovą Augustą, būdama tikra, kad 
tuomet visą Lenkų vairą paims į savo rankas. ' 

Poniatovskis teturėjo 32 metus amžiaus, buvo gana mo- 
kytas vyras, švelnus, gerų norų, bet lengvo būdo ir neaukš- 
tos doros. ; 

Rusų carienė nuo to laiko pradeda kištis į visus svarbes- 
nius Lenkų valstybės reikalus. Pirmiausia jinai pareikalavo, 
kad Lietuvoj —Lenkuose stačiatikiai ir protestantai būtų su- 
lyginti teisėmis su katalikais ir tuo būdu išrištas vadinamas 
disidentų klausimas. 

Radome susirinkusi konfederacija, Nesvyžiaus Radvilai 
Karoliui maršalkai pirmininkaujant, carienės reikalavimus 
pripažino už teisingus. Bet stačiatikių Lietuvoj —Lenkuose 
buvo nedaug: dauguma buvo ar uniją priėmę, ar stačiai 
virtę katalikais; tik Mogiliovo vyskupijoje buvo pasilikę 
stačiatikių. Bet carienei ne religijos globa rūpėjo, tik noras 
ir proga šeimininkauti irstančioje valstybėje. 

Čartoriskiai, iš pradžių carienės remiami, mėgino pada- 

ryti kai kurias naudingas valstybei reformas: panaikinti 
nelaimingą „liberum veto“, žudantį valstybę ir ją atiduo- 
dantį į parsidavėlių rėksnių vergovę, bent kiek pagerinti ir 
suminkštinti baudžiauninkų padėtį, kuri nuo 1573 m. ati- 
davė valstiečius visiškai bajorų sauvalei ir slėgė juos, išski- 
riant karališkus ir kuniginius baudžiauninkus, sunkiau kaip 
Vakarų Europoje. Čartoriskiai troško sustiprinti ir karaliaus 
valdžią. . . 

Bet carienė greit suprato, kad Čartoriskiai nori sava- 
rankiškai, be jos vadovavimo pravesti naudingų valstybei 
atmainų, ją sutvarkyti ir paliuosuoti nuo svetimos nepagei- 
daujamos globos, todėl ir atsisakė jas remti, net tiesiog 
stengėsi palaikyti respublikos suirutę. Nesunku buvo prieš 
naujas atmainas sukelti ir tamsi žemesnioji bajorija. 

Seimas 1768 metais atėmė bajorams teisę bausti prasi- 
kaltusius baudžiauninkus mirtimi, bet teisti ir plakti negynė. 
Tačiau kai tame pačiame seime buvo pasiūlyta duoti kai 
kurių kitų palengvinimų baudžiauninkams, tai seimas už- 
draudė net kelti kada nors tokius klausimus seime. 

Rods, pasitaiko atskirų atsitikimų švelnesnio didikų el- 
gimosi su valstiečiais, kaip kad kun. P. Ksavero Bžostausko 
ar Jokimo Litavoro Kreptavičiaus, kurie savo valstie- 
čius paleido nuo baudžiavos; bet panašūs reiškiniai labai 
reti. Bendrai imant XVIII amžiuje valstiečių padėtis buvo 
Lietuvoje dar labai sunki, nors Vakarų Europoje jie buvo 
susilaukę žymių naštos palengvinimų. 

Carienės Kotrynos II kišimasis į Lietuvos— Lenkų reikalus 
galų gale įkyrėjo kai kuriems patriotams. Prieš Radomo 
koniederaciją protestuoti susikūrė kelios kitos koniederaci- 
jos. Jų geriausioji, prie kurios prisiplakė ilgainiui visos kitos, 
buvo Baro konfederacija. 

Tos Baro konfederacijos didžiausi veikėjai buvo Pulaus- 
kiai ir Adomas Krasinskis, Kameneco vyskupas. Konfede- 
rantai mėgino paimti į nelaisvę ir patį karalių, kad priverstų 
jį prisidėti prie konlederacijos, bet tai nepasisekė: suvie- 
nytos karaliaus ir carienės kariuomenės išblaškė konifede- 
rantus. 

Didesnei mūsų respublikos nelaimei Ukrainoj kilo kazokų 
maištas, kuriam vadovavo Maksimas Železniakas. Humanės 
miesto gyventojai buvo išpjauti. 

Carienė Kotryna II, pasinaudodama ta suirute, užėmė 
savo kariuomene kraštus anapus Dauguvos ir Berezinos: 
Polocką, Vitebską, Mogiliovą, Mscislavį. Austrai užėmė 
Galiciją, Prūsų karalius vadinamuosius karališkus Prū- 
sus, be Dansko ir Torno, ir net dalį grynųjų Lenkų iki No- 
tecos upės. Tuo būdu įvyko pirmasis Lietuvių — Lenkų res- 
publikos padalijimas (1772 m.). 

Tuo pirmuoju mūsų respublikos padalijimu buvo atimta 
jai keturi milijonai su viršumi gyventojų. Bepaliko apie 8 
mil., Lietuvoj ne visai trys milijonai. „Liberum veto“ buvo 
sugrąžinta, karaliaus valdžia kaip anuomet susiaurinta; 
vykdomajai valdžiai išrinkta 36 vyrų taryba, kuriai kara- 
lius buvo tik pirmininku; kariuomenė sumažinta iki 30 000. 

Po pirmojo smarkaus Lietuvos—Lenkų respublikos ap- 
draskymo šalis ima susiprasti ir busti iš miego. Pats kara- 
lius pradeda rimčiau rūpintis valstybės reikalais; mokslai 
kyla; atsiranda nemaža vyrų, kurie supranta padėties rim- 
tumą ir susirūpina tautos reikalais. 

Iždas gausėja; praplatinti prekybai kai kurios upės su- 
vedamos perkasais (Oginskio kanalas); įkuriama karininkų 
mokykla, įsteigta patrankų dirbtuvių. Jaunuomenė auklė- 
jama mylėti tėvynę. Tačiau netrūko ir šalies pardavikų, 
Rusų pinigais apmokamų. 

Reformų šalininkai, pasinaudodami tuo, kad Rusų carienė 
kariavo tuomet su Turkais ir Žuvėdais, nutarė įvesti kai 
kurias pamatines tvarkos atmainas krašto gerovei ir nusi- 
kratyti įkyrios Rusų globos. Buvo sušauktas 1788 m. kaip 
paprastai seimas, bet jisai truko nepaprastai ilgai: ketvę- 
rius metus ir daug jame buvo padaryta naudingų re- 
formų. 

Rusų carienė, pasisavinusi globėjos vaidmenį ir kaip 
tvarkos palaikytoja, prieš tas atmainas per savo pasiun- 
tinį Varšuvoje užprotestavo, bet, kariaudama su Turkais, 
savo protesto negalėjo paremti jėga; o Prūsų karaliaus 
pasiuntinys Varšuvoj veidmainingai įtikino seimą 
būsią naudinga su juo padaryti sutartis, kuri ir įvyko 
tikrai. 

Rusų ir Austrų kariuomenės buvo tuomet priverstos išeiti 
iš Lietuvos—Lenkų respublikos ribų. Seimas, prirengęs 
naują konstituciją ir numatydamas nemaža jai priešininkų, 

pasinaudojo tuo, kad jos priešų dauguma išvažinėjo Velykų 
šventėms, paskelbė ją gegužės 3 dieną 1791 m. 

Taja konstitucija seimui buvo palikta leisti įstatymai, 
karaliui ir jojo ministeriams visa vykdomoji valdžia. Li- 
berum veto panaikinta; kariuomenės skaičius nustatyta 
100 000; miestelėnams buvo suteikta teisė turėti net seime 
savo atstovą. Valstiečiams, rods, nebuvo suteikta tuo tarpu 
teisių, tik pažadėta didesnė globa. Stanislovui Augustui 
mirus ir išrinkus naują karalių, nutarta jo giminę paskelbti 
viešpataujančia ir paveldėjančia Lietuvos—Lenkų sostą. 
Koniederacijas, privatiniu sumanymu šaukiamas, nutarta 
buvo esant nereikalingas ir kenksmingas. Vis dėlto konie- 
deracija atgimė, ir tai anksčiau, nekaip kad buvo tikėtasi. 

Aršiausieji naujosios konstitucijos priešai, Ukrainos di- 
dikai Ščensnas Potockis, Ksaveras Branickis ir Severinas 
Rzevuskis, sušaukę Targovicose konfederaciją, kreipėsi į Ru- 
sų carienę Kotryną II, prašydami jos pagalbos apginti savo 
laisvėms. Rusų kariuomenė tuojau įžengė į Lietuvos— 
Lenkų kraštą. Prūsų karalius, neseniai padaręs Varšuvoje 
su Lenkais sutartį, ne tiktai kad josios nepaisė, bet ir pats 
susidėjo su Rusais. 

Lietuvių — Lenkų kariuomenei vadovavo Juozas Ponia- 
tovskis ir Kosciuška. Juodu mėgino sulaikyti rusų kariuo- 
menę, bet ties Dubenka buvo nugalėtu. Karalius Stanislovas 
Augustas patsai buvo priverstas pristoti prie Targovicos 
šalininkų, o rusų kariuomenė įėjo į Varšuvą. Žymesnieji 
karininkai ir naujosios konstitucijos šalininkai buvo pri- 
versti bėgti į užsienį. 

Įvyko antrasis Lietuvos—Lenkų respublikos padaliji- 
mas 1793 m. Rusai užėmė Volynę, Podolę, Kuršą ir Lietuvą 
iki Nesvyžiaus bei Pinsko. Prūsams teko vadinamieji Di- 
dieji Lenkai su Poznane ir Danskas su Tornu. Austrai tame 
padalijime nedalyvavo. 

Tam mūsų respublikos padalijimui patvirtinti buvo su- 
šauktas Gardine seimas, kursai neišdrįsdamas nei protes- 
tuoti, nei pritarti, klausimą išsprendė tylėdamas. Kariuo- 
menės skaičius buvo sumažinta Lietuvai iki 6,5 tūkstančio, 
Lenkams iki 8,5 tūkstančių kareivių. 

Tokio tėvynės pažeminimo ir tokios skriaudos lietuviai 
ir lenkai negalėjo pakęsti. Visi griebėsi ginklo gelbėti skęs- 

tančios tėvynės. Buvo tokių, kurie visą turtą paaukojo 
karo reikalams; tačiau buvo per vėlu; ir po antrojo sudras- 
kymo Lietuva bei Lenkai teišsilaikė nepriklausomą vals- 
tybę vos keletą mėnesių. 

Krokuvoje buvo paskelbtas sukilimas, ir generolas Tadas 
Kosciuška pašaukta vyriausiuoju vadu bei viršininku. Tasai 
išleido atsišaukimą lietuviškai ir lenkiškai, kuriame vals- 
tiečiams pažadėjo asmens laisvę, sumažino lažo (baudžia- 
vos) dienas už žemę ir uždraudė ponams atiminėti iš vals- 
tiečių Žemę, jei jie atlieka savo prievoles. Tuo būdu Kosciuš- 
ka norėjo pritraukti daugiau šalininkų prie visuotinojo 
sukilimo. 

Trūkstant ginklų buvo liepta ginkluotis ietimis ir dalgiais. 
Į valstiečius, kurie iki šiolei buvo laikomi tarmsumoje ir 
visai nedalyvavo politikos gyvenime, tasai Kosciuškos at- 
sišaukimas, rodos, gyviau neatsiliepė ir jo pažadėjimai taip 
ir paliko tuščiu raštu. 

Kariuomenės, nors silpnai apginkluotos, buvo surinkta 
iki 70 000. Kovos pradžia nepavyko: Austrai užėmė Kro- 
kuvą, Rusai su Prūsais apsiautė Varšuvą. Kosciuška iš 
visų pusių buvo apsuptas. Bet Dambrauskas, Madalinskis 
ir Manevskis sukelia vadinamuosius Didžiuosius Lenkus, 
pulkininkui Jasinskiui pavyksta išvaryti Rusų kariuomenė 
iš Vilniaus; apsiautę Varšuvą rusai priversti atsitraukti. 
Bet džiaugsmas buvo neilgas. 

Nauja Rusų kariuomenė, Suvorovo vedama, jeina į Lie- 
tuvą—Lenkus ir, aplenkusi Brastą, skuba susivienyti su 
antruoju Rusų vadu Fersenu. Kosciuška, norėdamas jai 
kelią pastoti, apsikasa ties Macejovicais, liepdamas gene- 
rolui Pominskiui ateiti į pagalbą. 

Bet Pominskis pakeliui užgaišta ir pasivėlina į mūšį. 
Kosciuška, teturėdamas tik 8 000 kariuomenės, buvo nu- 
veiktas, sužeistas ir pateko į nelaisvę. Suvorovas įsilaužė 
į Varšuvą; Lenkų kariuomenė ties Konskiu padėjo ginklus. 
Įvyko frečiasis ir paskutinysis mūsų respublikos pasidali- 
jimas 1795 metais. 

Stanislovas Augustas buvo priverstas išsižadėti karaliaus 
sosto ir, išvežtas į Petrapilį, ten 1798 metais mirė. Rusai 
pasiėmė didesniąją dalį grynos Lietuvos iki Nemuno su 
Kaunu, Vilnium ir Gardinu Austrams teko Krokuva su 


Liublinu iki Bugo; Prūsai užgriebė dalį Lietuvos, kairiąją 
Nemuno pusę, vadinamą Suvalkiją, ir likusią Lenkų dalį su 
Varšuva. 

Rusai per tris kartus pasidalindami užgriebė 6,5 milijono 
gyventojų, Prūsai tris ir Austrai keturis milijonus. Nuo to 
laiko Lietuva ir Lenkai iki 1918 m. nustojo gyvavusios kaip 
savarankės valstybės. 


MAŽOJI LIETUVA 


Mažoji Lietuva, siekianti vakaruose Deimės, Priegliaus, 
Auksinės ir Geldapo ežero, jau XIII amžiuje kartu su se- 
novės Prūsais pateko kryžiuočių ordinui. Vytautas Did., 
atvadavęs nuo kryžiuočių Žemaičius po mūšio ties Žalgiriu, 
vis dėlto dešinėsės žemutinės panemunės nuo Smalininkų 
iki Palangos neatsiėmė. Buvo atsiėmęs tik Palangą ir jos 
uostą Šventosios žiotyse, paskui Žuvėdų 1701 m. per kerštą 
užverstą akmenimis. 

Senovės Prūsų ir Mažosios Lietuvos sostinė kryžiuočių 
laikais buvo Marienburgas. Bet Kazimierui karaliui Prūsų 
dalį užkariavus ir prijungus prie Lenkų valstybės, sostinė 
1457 m. iš Marienburgo perkelta į Karaliaučių. 

Albertas Hohencolernas, paskutinysis kryžiuočių magist- 
ras, priėmęs 1525 m. Liuterio tikėjimą, viso krašto gyven- 
tojus privertė likti protestantais. XVII amžiaus pradžioje 
Mažoji Lietuva atiteko antrajai Hohencolernų linijai, vieš- 
patavusiai Brandenburge. 

Trisdešimties metų karas (1618—1648), paskui Karolis 
Gustavas, Žuvėdų karalius, kariaudamas prieš Lietuvos— 
Lenkų respubliką, Maskolių vadas Kovanskis su kazokais, 
galop marai ir badas, kilę 1709—1711, baisiausiai sunai- 
kino kraštą: Mažojoje Lietuvoje žuvę apie 150 tūkstančių 
žmonių. Daug sodžių apie Įsrutį, Gumbinę, Ragainę likę 
visai tuščių. Į tas tuščias vietas XVIII amž. atvyko kolonistai 
iš kitų šalių: arijonai (1660 m.) ir Lenkų išvyti, hugenotai 
(1685 m.) iš Prancūzijos, škotai iš Anglijos; bet ypač daug 
buvo Pričkaus Viliaus atgabenta vokiečių nuo Zalcburgo. 

Pričkus (Fridrikas) Hohencolernas 1701 m. Karaliaučiuje 
apsivainikavo pirmuoju Prūsų karaliumi. Jisai buvo gana 

palankus lietuviams. Tačiau tikru ir sumaniu Prūsų tvarky- 
toju buvo Pričkus Vilius (1713—1740). Jisai rūpinosi ir ūkio 
pagerinimu, duodamas smulkiausius nurodymus vokiškoje 
bei lietuviškoje kalboje, gabeno į tuščias vietas naujakurius, 
steigė liaudies mokyklas. Lietuviški Biblijos vertimai ir kitos 
dvasinės knygos, berods protestantizmui platinti, buvo jo 
rūpesčiu ir jo pinigais spausdinami ir leidžiami. 

Pirmieji tautiško susipratimo žingsniai Mažojoje Lietuvoje 
pasireiškė jau XVI amžiuje. Rapalionis, Mažvydas, Bretkū- 
nas pirmieji mėgina spausdinti ir platinti lietuviškas knygas. 
Pričkus Vilius 1723 m. įkūrė Karaliaučiuje prie universiteto 
lietuvišką seminariją, kur paskui mokėsi mūsų didis poeta 
Kristijonas Donelaitis (1714—1780), joje mokytojavo lietu- 
viškos kalbos mylėtojai tėvas ir sūnus Ruigiai, mokėsi Mil- 
kus, 1790 m. išvertęs vokiškai kai kurias lietuvių dainas, nu- 
rodydamas jųjų grožybę. XIX amž. pradžioje čia rektoriavo 
mokytas filosofijos ir teologijos daktaras Rėza (1840 m.), 
atspausdinęs atrastus Donelaičio veikalų rankraščius ir su- 
rinkęs nemaža lietuviškų dainų. Jo įpėdinis ir mokinys buvo 
Fridrikas Kuršaitis (1806—1884), garsus lietuvių kalbos 
žinovas, išleidęs jos gramatiką ir platų lietuviškai vokišką 
žodyną. 

1795 metais, kaimynams galutinai pasidalijus Lietuvos bei 
Lenkų respubliką, Prūsų karaliui pateko Lietuvos dalis kai- 
rėje Nemuno pusėje, vadinamoji Suvalkija. Bet Napoleonui I 
sumušus Prūsus ir įvykus Tilžėje sutarčiai, toji Lietuvos da- 
lis atiteko vadinamajai Varšuvos kunigaikštijai ir ten buvo 
tuomet įvestas civilinis Napoleono Kodeksas. 

Prūsų karalius Fridrikas Vilius III 1807 m. buvo ketinęs 
įsteigti lietuvių vaikams stipendijas, kad mokslus išėję galė- 
tų būti vietos valdininkais, mokančiais lietuviškai. Bet jojo 
sumanymas nebuvo įvykdytas. Tat įvykdė 1844 m. Fridrikas 
Vilius IV, paskyręs lietuvių vaikams 12 stipendijų, kad jų 
šeši, pabaigę mokslus, taptų pastoriais, o kiti šeši valdinin- 
kais, mokančiais lietuviškai susikalbėti su vietos gyventojais. 

Kai tautiškasis susipratimas nuo XIX amž. pusės ėmė at- 
gyti ne tik atskirų lietuvių tarpe, bet ir platesniuose liaudies 
sluoksniuose, Prūsų valdžia, ypač nuo Bismarko laikų, 
pradėjo žiūrėti į lietuvius nepasitikėdama ir varžyti jųjų 
kalbą. Valdžios įstaigose ir mokyklose buvo tepripažinta 

vien vokiečių kalba (1876 m.). Lietuviškai buvo leista tik 
religiją dėstyti ir tiktai ten, kur lietuvių vaikų būdavo dau- 
guma. 

Prieš tokius kalbos varžymus lietuviai siuntinėjo viešpa- 
čiui karaliui prašymus ir parlamentui protestus, bet tie ne- 
ką tegelbėjo. 

Tautos susipratimas vis dėlto augo. Nuo 1848 m. pradėta 
leisti pirmasis Prūsų lietuvių laikraštis „Keleivis“; čia nuo 
1882 m. pradėjo eiti ir pirmasis aukštaičių lietuvių laikraštis 
„Aušra“. Čia buvo įsteigta 1885 m. pirmoji lietuviška mokslo 
draugija „Birutė“. 

Galop 1898 metais lietuviai čia savo balsais išrinko pirmą 
lietuvį atstovą Smalakį į bendrą Vokiečių parlamentą ir 1903 
m. pastorių Gaigalaitį atstovu į Prūsų seimą. 

Lietuvių skaičius bent oficialiai paskesniais laikais Mažo- 
joje Lietuvoje (Prūsuose) žymiai sumažėjo, jei palyginsime 
1848 m. ir 1878 m. Prieš pat paskutinįjį didįjį karą oticialiai 
lietuvių Mažojoje Lietuvoje buvę tik apie 100 000. 

Versalio taika 1919 m., iš pradžių ketinusi visą Mažąją 
Lietuvą, visą dešinį Priegliaus šoną atskirti nuo Vokietijos, 
per mūsų diplomatų kaltę galų gale atskyrė tik dešinę žemu- 
tinę panemunę su Klaipėda ir Šilute, pavesdama tą plotą 
laikinai valdyti prancūzams. Lietuviai, nesulaukdami pran- 
cūzų šeimininkavimo galo, 1922 sukilo prieš įkyrėjusius nau- 
jus šeimininkus, juos išvarė ginklu ir pasiskelbė prisijungią 
prie Didžiosios Lietuvos. Vadinamoji Europos Santarvė 
galop susitaikė su įvykusiu faktu, tiktai išderėjo atskirtajai 
nuo Vokietijos Mažajai Lietuvai autonomines teises. 


RYTŲ LIETUVA 1795—1918 M. 


Kotryna II. Visos Lietuvos žemės, prijungtos prie Rusų 
per paskutinį jos suskaldymą 1795 metais, buvo padalytos 
į dvi guberniji — Vilniaus ir Slonimo — ir pavestos valdyti 
gubernatoriams. Prie Vilniaus gubernijos, pavadintos lietu- 
viškąja, priskirta Kaunas, Gardinas, Vilnius — žemės dau- 
gumoje grynai lietuvių apgyventos; tik Lydos apskritis pri- 
jungta prie gudiškosios Slonimo gubernijos. 

Lietuvai patekus Rusų carienės Kotrynos II valdžion, žy- 

miai pablogėjo ir valstiečių baudžiauninkų, ir katalikų baž- 
nyčios padėtis, nesakant apie unitus, kurie buvo tiesiog per- 
sekiojami ir verčiami į pravoslaviją. 

Valstiečių baudžiava Rusuos buvo tuomet dar sunkesnė 
negu Lietuvoje. Dabar lietuviai baudžiauninkai buvo suly- 
ginti su rusais baudžiauninkais. Ypač pablogėjo karališkųjų 
ir bažnytinių žemių baudžiauninkų padėtis, kadangi karališ- 
kosios ir daug bažnytinių žemių Kotrynos II išdalyta rusų 
generolams ir aukštiesiems valdininkams. 

Pablogėjo ir katalikų bažnyčios padėtis: vyskupams buvo 
uždrausta laisvai susisiekti su Romos papa; viskas turėjo 
eiti per rusų valdžios kontrolę. Vienuolynams neleista susi- 
rašinėti su savo viršininkais, esančiais užsieny. Nemaža baž- 
nyčios turtų iždui paimta ar išdalyta generolams. Unitų 
vyskupijos liko panaikintos; bepaliko tik Polocko vyskupija. 

Pradėjusi rusinimo darbą užgrobtoje Lietuvoje Kotryna, 
be abejo, būtų ir mokyklas kitaip joje sutvarkiusi, tik staiga 
(1796 m.) mirtis Lietuvą nuo to išgelbėjo. Mokyklos paliko 
kaip buvusios. į 

Jėzuitų ordinas 1773 metais buvo panaikintas. Jo turtai 
ir mokyklos atiduota vadinamajai Edukacinei (Auklėjama- 
jai) Komisijai, kuri nemaža turtų išaikvojo, per pigiai ir ne- 
tiksliai juos pardavinėdama; bet vis dėlto nemaža jų dalis 
buvo sunaudota švietimo reikalams. 

Pačios mokyklos buvo kitaip sutvarkytos, įgavo daugiau 
valstybinį pobūdį ir mokslai jose buvo imta dėstyti lenkiškai, 
ne lotyniškai kaip kad pirma. Žymesnės mokyklos tuomet 
buvo Vilniuje, Kaltinėnuose, Lydoje, Merkinėje, Gardine, 
Kaune, Ukmergėje, Troškūnuose, Panevėžy, Dotnuvoje, 
Raseiniuose, Kražiuose, Padubysy, Telšiuose. 

Teismuose palikta Lietuvos Statutas ne tiktai lietuviškoje 
gubernijoje, bet ir Gudų krašte ir net Ukrainoje. 


Povilas I ir Aleksandras I: Kotrynai II carienei mirus pri- 
jungtoje prie Rusų Lietuvos daly gyventojų padėtis bent kiek 
pagerėjo, valdant jos įpėdiniams Povilui I ir Aleksandrui I. 
Unijos naikinimą jie sustabdė; vietos bajorai galėjo rinktis 
į apskričių seimelius ir ten skirti sau valdininkus. 

Buvusioji Vilniuje jėzuitų akademija, Edukacinės Komisi- 
jos pertaisyta į vyriausiąją Lietuvos mokyklą, už Aleksandro 
I buvo praplatinta į lenkišką universitetą, kuriam buvo pa- 

vestos visos Lietuvos mokyklos globoti ir valdyti. Tasai uni- 
versitetas buvo gana gerai aprūpintas ir labai sulenkino 
Lietuvą. 

Bet iš to universiteto mokinių išėjo ir lietuviškos pakrai- 
pos veikėjų bei rašytojų. Jų vieni buvo dar „gente lituani, 
natione poloni“, kaip kad poeta Mickevičius, istorikai Teod. 
Narbutas, pralotas Bauža (Bohužas), kiti jau visai lietuviš- 
kų pažiūrų, kaip antai vysk. J. A. Giedraitis, vysk. M. Valan- 
čius (1801—1875), istorikas Simonas Daukantas (1793— 
1864), kun. Stanevičius, kai kurį laiką buvęs profesorium 
prie. Vilniaus universiteto, Dionizas Poška ir kiti. 

Napoleonui I įsteigus 1807 m. Varšuvos kunigaikštiją ir 
prijungus prie jos Suvalkiją, čia buvo baudžiava panaikinta, 
bet valstiečiai gavo tik asmens laisvę, o žemės negavo ir 
paliko vien nuomininkais. 

Lenkams gavus bent Varšuvos kunigaikštiją, Lietuvos 
bajorai, vadovaujant kunigaikščiui Oginskiui, irgi davė pra- 
šymus Aleksandrui I, kad atgaivintų didžiąją Lietuvos kuni- 
gaikštiją. Caras Aleksandras prašymą priėmė, net derėjosi, 
kuriomis sąlygomis tai įvykdyti, bet dalyką tęsė ir nieko ne- 
darė. 

1812 m. karui prasidėjus Napoleonas I paskelbė manifes- 
tą, kuriuo panaikino baudžiavą ir didžiojoj Lietuvoj, pažadė- 
damas jai ir politikos laisvę; tačiau Napoleono žygiui nepasi- 
sekus, visi jojo pažadėjimai nuėjo niekais. 

Pats Vilniaus universitetas, įtartas priešvalstybiniu są- 
mokslu, susilaukė kratų; studentų kuopelės buvo uždraus- 
tos, kai kurie asmenys ištremti į Rušijos gilumą, universite- 
tas suvaržytas griežtesne Rusų valdžios globa, o po 1831-jų 
metų lenkų maišto dalimis iškeltas į Kijevą ir Charkovą su 
svarbesniais knygynais ir kitais turtais. Vilniuje buvo palikta 
tiktai aukščiausioji dvasininkų mokykla (Glėwne Semina- 
ryum). 1842 metais ir toji buvo perkelta į Petrapilį ir pava- 
dinta R. K. Dvasiškoji Akademija. 

Mikalojus I. 1825—1855. Jau Aleksandro I viešpatavimo 
gale prasidėjo didesnis varžymas ir lenkų, ir lietuvių. Per 
Vienos kongresą (1815 m.) duotoji plati autonomija Rusų 
carų globoj Lenkų kunigaikštijai su Varšuvos sostine ir su 
prijungta Suvalkija buvo pradėta varžyti, net mėginta atim- 
ti neva dėl to, kad Lenkai patys negalį išsimokėti skolų. 

Aleksandro I vietininkas, įo brolis Konstantinas, Varšu- 
voje ėmė gana sauvališkai elgtis ir kelti nepasitenkinimą. 
Bet ypač pradėjo griežtai varyti rusinimo sistemą Aleksand- 
ro įpėdinis ir brolis Mikalojus 1. O kadangi ir Vakarų Euro- 
poje tuomet buvo neramumų — Prancūzai išvarė viešpa- 
taujančius Burbonus, Belgai sukilę atsiskyrė nuo Olandų, 
tai ir Lenkai pakėlė ginklą prieš Rusų vyriausybę 1830 m. 

Lenkų kariuomenės surinkta iki 75 000. Generolai Gelgu- 
das ir Dembinskis, atsiųsti į Lietuvą, irgi mėgino sukelti 
platesnius sluoksnius. Tačiau čia maištas greitai buvo nu- 
malšintas. Rusų kariuomenė, generolo Paškevičiaus veda- 
ma, paėmė Varšuvą. 

Lenkų autonomija buvo dabar visai panaikinta. Prasidėjo 
ir Lenkuose ir Lietuvoje sistematingas rusinimas. Daugybę 
dvarų vyriausybė bajorams atėmė, uždėjo kontribuciją. Len- 
kiškos mokyklos buvo uždarytos, jų vietoje įsteigta rusiškų; 
bajorų savivaldybės panaikinta. Lietuvoje valdininkais bent 
kiek svarbesniais galėjo būti vien rusai; įstaigose įsiviešpa- 
tavo rusiška kalba. 

Daug atimta turtų Bažnyčiai, daug uždaryta vienuolynų, 
unija 1839 m. visoj Lietuvoj visai panaikinta, unitai ir jų 
bažnyčios prijungta per prievartą prie stačiatikių cerkvės. 
Galop 1840 metais buvo atšaukta ir Lietuvos Statutas, į jo 
vietą atsistojo rusų įstatymai. 


Tačiau valstiečių padėtis bent kiek pagerėjo. Jau Povilas 
I buvo ponams uždraudęs reikalauti iš valstiečių daugiau 
darbo per 3 dienas savaitėje. Aleksandras Į buvo leidęs, kas 
norėjo, ponams paleisti baudžiauninkus, bet be žemės. Kai 
kurie ponai, kaip antai Ignas Karpis, tikrai buvo valstiečiams 
suteikę laisvę. 

Kurše ir Livonijoje jau 1816 metais buvo įsakyta bau- 
džiauninkus paleisti, bet irgi be žemės. Mikalojus 1 1837 m. 
valstiečiams suteikė bent šiokią tokią valsčių savivaldybę 
su savo teismais ir savo vyriausybe. 

Aleksandrai II ir HI. Rusų carui Mikalojui pralaimėjus 
ties Sevastopoliu karą su Turkais ir Prancūzais ir dėl tos 
priežasties nusinuodijus, jo sūnus Aleksandras II rusinimo 
politikos Lietuvoje nepakeitė, o po lenkmečio 1863 m. pradėjo 
ją varyti vis aiškiau ir smarkiau. Priėjo prie to, jog lietu- 

viams norėjo įbrukti net rusiškas raides, griežtai uždraudęs 
lotyniškąsias. 

Tačiau toks per daug smarkus ir aiškus rusinimas kartu 
su didžiausiu varžymu ir persekiojimu Katalikų Bažnyčios 
po priedanga josios atpalaidavimo nuo lenkiškosios neva 
politikos vienus (Lietuvos didikus ir bajorus) dar daugiau 
pastūmėjo į lenkų pusę, kitų — valstiečių lietuvių tarpe — 
sužadino reakciją prieš rusinimą bei pravoslaviją ir sukėlė 
tautiškąjį susipratimą. 

Prie didesnio tautiško lietuvių tarpe susipratimo nemaža 
prisidėjo ir kita aplinkybė. Aleksandras II 1861 metais, at- 
leisdamas visoj Rusijoj nuo baudžiavos valstiečius ir aprū- 
pinęs juos žeme su teise už ją išsimokėti ilgais metais, išrišo 
iš baudžiavos ir Lietuvos valstiečius, aprūpindamas juos 
išperkama per 49,5 metų žeme geriau (gausiau) negu rusus 
valstiečius, norėdamas tuo būdu juos pritraukti simpatijomis 
prie Rusų valdžios ir išvaduoti nuo dvarponių lenkų priklau- 
somybės ir įtakos (divide et impera!). 

Tas paleidimas valstiečių iš baudžiavos padėjo tvirtą pa- 
matą turtingesniam valstiečių luomui. O kadangi lietuvių 
kalba buvo užsilikusi bemaž vien tik po šiaudiniu valstiečio 
stogu, tai dabar, valstiečiui ekonomiškai pakilus, buvo neno- 
romis palengvinta apsišviesti ir tautiškai susiprasti. 

Aleksandras II 1881 m. buvo nužudytas. Jojo sūnus Alek- 
sandras III rusinimo darbą ėmė varyti dar smarkiau: iš visų 
net žemiausių vyriausybės įstaigų pašalinta vietos valdi- 
ninkai katalikai, o į jų vietas atsiųsti iš Rusų gilumos ru- 
sintojai (abrusiteliai) su aiškiai nustatyta rusinimo prog- 
rama. 

Katalikų Bažnyčia buvo baisiausiai persekiojama; už- 
drausta net savo lėšomis taisyti bažnyčias, kryžius prie kelio 
statyti, kunigams be tam tikro leidimo išvažiuoti iš savo pa- 
rapijos net į artimiausius atlaidus, daug bažnyčių paversta 
į cerkves ar uždaryta, uždrausta viešai kalbėti lenkiškai, 
o teismuose bei mokyklose ir lietuviškai; katalikus mokslei- 
vius prievarta varyta į cerkves ir įsakyta melstis rusiškai; 
dar už Aleksandro II uždraudus visai bent ką spausdinti 
lotyniškomis raidėmis, dabar smarkiausia persekiojo ir iš 
žmonių plėšė žandarai maldaknyges, Prūsuose lotyniško- 
mis raidėmis spausdinamas, ir t.t. 

Bet juo didesnis buvo iš Rusų caro spaudimas, juo didesnis 
kilo lietuvių tarpe tautos susipratimas. Kauno seminarijoje 
kunigai — Baranauskas, paskui Jaunius, mokydami lietu- 
viško kalbamokslio, auklėjo tautiškai susipratusių dvasinin- 
kų kartą; dr. Basanavičius, inž. Petras Vileišis, Marijampo- 
lėje Kriaučiūnas ir daugeėl kitų pasaulininkų jaunuomenės 
tarpe gaivino tautos susipratimą. 

Prasideda akcija prieš uždraudimą vartoti lotyniškas rai- 
des lietuvių rašyboje. Ta akcija tiktai po 40 metų tepasiekia 
savo tiesioginį tikslą, bet labai daug prisideda prie tautos 
sužadinimo. 

1883 metais išeina Prūsuose „Aušra“, pirmas grynai lietu- 
viškas laikraštis. Paskui ima eiti „Varpas“, „Apžvalga“ ir 
kiti. Vienkart spausdinama ir kitokių lietuviškų raštų, daž- 
niausiai liaudies reikalams, bet pasirodo spaudoje ir rimtes- 
nių veikalų. 

Kai rusų valdžiai įsikišant buvo pradėta net Prūsuose 
varžyti lietuvių leidinius, kai kurie veiklesni vyrai, kaip antai 
kun. Burba, kun. Kaupas, dr. Jon. Šliūpas, kun. Miliukas, 
persikėlė į Ameriką, kur pirmųjų lietuvių kolonistų pradeda 
atsirasti nuo bado metų (1867 m.) ir kur ilgainiui persikelta 
iki 600 tūkstančių lietuvių, pastatydinta 107 savų bažnyčių, 
įsteigta mokyklų, draugijų, 1916 metais turėta jau 24 laik- 
raščiai. 

Viešpataujant carui Mikalojui II kilo 1904 m. karas su 
Japonais, kursai Rusams pasibaigė nelaimingai. Rusų visuo- 
menė to nelaimingo karo kaltę suvertė ant caro autokrato 
ir ant savo biurokratijos. Prasidėjo neramumai, suirutė. 
Mikalojus, caras, kad bent kiek visuomenę apramintų, buvo 
priverstas 1905 metais Spalių 17 d. išleisti maniiestą, paža- 
dėdamas įvesti konstituciją su žymiomis reformomis. 

Metais prieš tai balandžio 24 d. panaikinta lietuviškai 
lotyniškų raidžių vartojimo uždraudimas, išleista pirmasis 
Rusuose lietuviškas laikraštis ir pradėta spausdinti ir kitokių 
lietuviškų raštų. Per 40 metų varžomas ir slopinamas lietu- 
vių tautos judėjimas, dabar užtvankai išnykus, prasidėjo 
su nauju nepaprastu gaivumu. 

1905 m. lapkričio 22 dieną buvo sušaukta Vilniuje labai 
gausingas lietuvių susirinkimas (seimas), į kurį atvyko iš 
visų šalių iki 2000 atstovų, ir čia buvo pareikalauta Lietuvai 

autonomijos su seimu Vilniuje, lietuviškų mokyklų ir varto- 
jimo lietuviškos kalbos etnogratiškoje Lietuvoj. 

Nors, rusų visuomenei bent kiek nurimus, pažadėtos pa- 
matinės reiormos nebuvo įvykdytos, išskyrus Dūmos sušau- 
kimą, vis dėlto lietuvių tautos susipratimas ir judėjimas ėjo 
stipryn. Buvo įsteigta švietimo draugijų, kaip antai: Mokslo, 
šv. Kazimiero, Saulės, Ryto, Žiburio draugijos, atidaryta 
renkamomis aukomis pradžios mokyklų, kur mokslas buvo 
lietuviškai dėstomas, išleista nemaža leidinių gana rimto 
turinio. Po 10 metų nuo leidimo lietuviškai spausdinti jau 
buvo leidžiama 25 laikraščiai. 

Rusų valdžia, pamačiusi, kaip sparčiai eina lietuvių tarpe 
tautos susipratimas, buvo pradėjusi iš naujo varžyti ir lie- 
tuvių draugijas, ir atidarytąsias lietuviškas mokyklas; o iš 
antros pusės, pradėjo sistematingai kolonizuoti Lietuvą atė- 
jūnais rusais, įsteigusi tam dalykui valstiečių banką; to ban- 
ko pagalba supirkinėjo dvarininkų dvarus ir juos pusiau 
veltui dalydavo rusams pravoslavams, varžydama tuos dva- 
rus pirkti vietos lietuviams. 

Bet nei nauji suvaržymai, nei Lietuvos kolonizavimas 
nepasiekė savo tikslo, nes tą pragaištingą darbą sukliudė 
iškilęs 1914 m. rugpjūčio 1 d. pasaulinis, vadinamas didysis 
karas. 


LIETUVA VĖL NEPRIKLAUSOMA 


Iškilus Europoje Didžiajam karui Lietuvos padėtis buvo 
baisi: ji pateko į patį karo sūkurį, vidury kariaujančių tarp 
savęs galingiausių Europos valstybių. Jai turėjo tekti pirmie- 
Ji smūgiai, per ją turėjo pereiti kariaudamos ir viską griau- 
damos, naikindamos didžiausios kariuomenės. Ateity gi ne- 
buvo matyti šviesesnės vilties, nes logingai sprendžiant buvo 
tiktai tokia alternatyva: karą laimės arba Rusai — tuomet 
kaip pergalėtojai paims visą Lietuvą į savo geležines rankas, 
arba pergalės Vokietija, tuomet Lietuva, atitekusi jai, pasi- 
jus vokiečių vidury tarp Prūsų junkerių ir Pabaltjūrio ba- 
ronų. 

Tačiau Dievo Apveizda kitaip lėmė. Lietuva tikrai buvo 
baisiausiai sunaikinta, išdeginta, vokiečių okupantų apiplėš- 

ta; bet ji atgavo, atstatė savo nepriklausomybę ir tai, ko 
nieks negalėjo anksčiau numatyti, ji tą nepriklausomybę išsi- 
kariavo pati, puolant bolševikams ir vadinamiems bermonti- 
ninkams, kliudant apsigynimą vokiečiams, lenkams, net 
prancūzams. 

Pasaulinis karas iš pradžių sekėsi vokiečiams ir jų talki- 
ninkams. Užėmę 1915 metais visą Lietuvą iki Dvinsko ir 
Pinsko, vokiečiai ją suspaudė geležinėmis replėmis ir per 
trejus metus traukė iš jos visus gyvybės syvus, apkrovė sun- 
kiausiomis rekvizicijomis, už jas nieko bemaž nemokėdami, 
gaudė vyrus į darbo batalionus, išsiųsdami juos į Vokietiją, 
iš kurios daugelis nukankintų visai negrįžo, plėšė sauvališ- 
kai turtus, vagonais ir automobiliais veždami į savo žemę, 
naikino be atodairos miskus, šalį užpylė specialiai dirbtais 
Lietuvai popieriniais pinigais (obostais), netekusiais paskui 
bent kokios vertės, paėmė į savo rankas visų pabėgėlių dva- 
rus, užtraukdami ant jų skolas, pristeigė vokiškų mokyklų, 
uždraudė lietuviškus laikraščius, be specialaus leidimo gy- 
ventojas negalėjo išeiti iš savo parapijos ar valsčiaus. 

Be to, atvirai skelbėsi ir laikraščiuos rimtai svarstė karui 
pasibaigus paimsią visus dvarus vokiškai kolonizacijai, 
sutraukdami į Lietuvą ir į Padauguvį vokiečius kolonistus iš 
Saratovo, Samaros, Simferopolio ir kitur. 

Tačiau 1917 metais Vokiečiai, ypač Amerikai susidėjus su 
jų priešais, ėmė susiprasti, galutinai karą vargiai belaimėsią. 
Tuomet, norėdami prie savęs patraukti okupuotąsias tautas, 
Lenkams davė lyg autonomišką savivaldybą, žadėdami atei- 
ty nepriklausomybę Pavyslio kraštui nuo Rusų atimtam. 

Lietuvius irgi pradėjo vilioti neaiškiais pažadėjimais, o 
tuo tarpu leido jiems sušaukti 1917 metais rugsėjo 18—23 d. 
Vilniuje konferenciją, kurioje dalyvavo su viršumi 200 atsto- 
vų iš visų luomų ir srovių. 

Ta Vilniaus konferencija nutarė, kad Lietuva turi sudaryti 
nepriklausomą valstybę etnogralinėmis sienomis; nustatyti 
josios santykiams su kaimynų valstybėmis turi būti sušaukta 
steigiamasis seimas; kaipo vykdomasis Lietuvos organas ir 
josios reiškėja buvo išrinkta Taryba iš 20 žmonių su koopta- 
vimo teise. Žydai ir gudai į ją Įėjo; lenkai atsisakė joje daly- 
vatiti. 

Ta Taryba, kurią greitu laiku pripažino ir užsienių lietu- 

viai, iš pradžių taip buvo vokiečių okupantų suvaržyta, jog 
nieko negalėjo veikti; buvo tik tuščia vokiečiams iškaba prieš 
Europą. Vis dėlto ji 1918 m. vasario 16 d., anuliuodama pir- 
ma padarytą su Vokiečiais sutartį, pasiskelbė atstatanti 
Lietuvos valstybę su sostine Vilniuje, kurios valdymo formą 
nustatysiąs steigiamasis seimas. 

Vokiečiai galop susiprato karą pralaimėję ir paprašė savo 
priešų derėtis dėl! taikos. Tuo tarpu kyla Vokietijos suirutė, 
jos laivynas, o paskui ir visa kariuomenė atsisako kariauti 
ir būriais grįžta savo valia iš okupuotų kraštų namo. Būriais 
apleisdami Lietuvą, vis dėlto ją trukdo organizuotis ir gink- 
luotis prieš naują slenkančią iš rytų bolševikų audrą. 

Nuvertę liberalią Kerenskio vyriausybę, nužudę carą ir 
Rusuose įsivyravę bolševikai, Europos šmėkla, slenka iš rytų 
į bėgančių namo vokiečių vietą. Lietuviams nesuspėjus susi- 
tvarkyti, bolševikai pagrobia Vilnių, Panevėžį, Šiaulius, 
Telšius, galop Kėdainius. Pirmojo Tarybos kabineto nariai 
išvažinėja į užsienį. 

Taryba su antruoju Myk. Sleževičiaus kabinetu, susispie- 
tusi Kaune, pradeda organizuotis, jaunuomenės būriai, net 
dvasinių mokyklų auklėtiniai savanoriai stoja į kariuomenės 
eiles ir nepaprastu pasiaukojimu bei drąsa ima stumti bolše- 
vikus, o paskui ir vadinamus bermontininkus iš Lietuvos. 
Pasinaudodami tuo, kad lietuviai kovoja su bolševikais, 
lenkai įsiskverbia pirmieji į Vilnių, Lietuvos sostinę. 

Vargais negalais Taryba, iššlavusi iš krašto bolševikų 
gaujas, išrenka laikinai valstybės prezidentą, grįžusį iš už- 
sienio, Tarybos pirmininką Ant. Smetoną, kursai 1920 m. ge- 
gužės 15 d. sušaukia Steigiamąjį seimą Kaune. Dabar Tary- 
bai ir prezidentui atsisakius paima į savo rankas valstybės 
vairą seimas, kurio absoliučią daugumą sudaro krikščionys 
demokratai, išrinkdami iš savo tarpo laikinu, o paskui ir 
tikru prezidentu seimo pirmininką Aleks. Stulginskį. 

Seimas, dvejus metus posėdžiaudamas, išdirba taisykles 
žemės reformai ir sustato konstituciją (rugpjūčio 1 d.), pa- 
skelbdamas Lietuvą nepriklausoma respublika. 

Su bolševikais galutinai buvo padaryta 1920 m. liepos 
12 d. taikos sutartis, kuria Rusai pripažino Lietuvą neprik- 
lausoma valstybe ir atsisakė nuo visų jos teisių. Siena pietuo- 
se buvo nustatyta — Gorodniankos, Sidros, Induros, Svislo- 

čės upeliai, Nemunas, rytuose — Berezinos upė, Molodečnos 
miestelis, Medžiolo ir Drujos ežerai. 

Atsipalaidojusi nuo bolševikų Lietuva nieku būdu negalėjo 
susitarti su Lenkais, kurie kaip rusinus ir gudus, tai lygiai 
ir lietuvius. norėjo pasigrobti. Kilo nesusipratimai; galop 
karas. Europos Santarvė, kraujo praliejimui išvengti, kelis 
kartus:nustatinėjo jų tarpe demarkacijos linijas, bet Lenkai 
be.atodairos jas laužė, kadangi Santarvė pasitenkindavo 
protestavusi vienais žodžiais. 

Galop lenkai su lietuviais. buvo salai S avalkų sutartį, 
nustatydami laikinai pietuose Merkinės— Bastūnų demar- 
kacijos liniją, bet į trečią dieną po tos-sutarties pasirašymo, 
Jenkų generolas Želigovskis. smurtu įsiveržė į- Vilnių (Vilnius 
buvo neseniai bolševikų atimtas nuo lenkų-ir lietuviams 
grąžintas) ir ėmė žygiuoti gilyn į Lietuvą; tiktai ties Gied- 
raičiais lietuvių-sumuštas, buvo sulaikytas. Lenkai iš pradžių 
atsisakinėjo nuo Želigovskio, tačiau jo U-E-981Ų plotų Lie: 
tuvai nesugrąžino. 

Versaiio-taika, 1919 m, įvykusi, Melitas padėties nenu- 

statė, palikdama ją savo likimui. Kuomet Lietuva pati ėmė 
tvarkytis, Europos Santarvė berods pripažino patį Lietuvos 
egzistavimo faktą, bet ilgai atidėliojo pripažinti ją juridiniai 
(de jure), būtinai norėdama, ypač Prancūzija, vėl ją sujung- 
ti su Lenkais ir tuo būdu tarp.Rusų bolševikų ir a 
sudaryti tvirtą galingą Lenkų valstybę. 
. Tačiau lietuviai, negalėdami užmiršti-to, kaip Lenkai iš- 
naudojo istoriškąją Liublino-uniją, kaip ištautino ir sulenki- 
najųjų bajoriją, brukdami per prievartą savo kultūrą ir savo 
kalbą, kaip pačią Lietuvos valstybę buvo pavertę savo pro- 
vincija,— visa tai atmindami, lietuviai dabar kratėsi nuo 
peršaimos jiems unijos, griežtai atmetę (1921 m:) vadina- 
mąjį Hymanso sumanymą; pripažįstantį Lietuvai Vilnių, 
bet pačią Lietuvą atiduodantį Lenkų suprematui. | 

Ilgainiui visos valstybės, pradedant nuo mažesniųjų; pri- 
pažino Lietuvos nepriklausomybę de jure. Ilgiausia vilkino 
Santarvė, Lenkams intriguojant ir Prancūzams vadovat- 
jant. 

. Vien tik savo pastangomis iškariavusi ir atstačiusi savo 
nepriklausomybę, nors ir netekusi- laikinai trečdalio -savo 
etnografinių ribų ir Vilniaus sostinės, brolių (!) lenkų už- 

grobtų, Lietuva labai greit viduje susitvarkė, atstatė, užgydė 
karo smūgius bei žaizdas ir per aštuonerius metus padarė 
žymią pažangą visose srityse: įvedė savo tvirtai pastovią 
valiutą (Petrulis, Jurgutis), įvykdė žemės reformą (Krupa- 
vičius), pristeigė ištisą tinklą aukštesniųjų mokyklų gim- 
nazijų, Kaune atidarė savo universitetą, pravedė bemaž be 
svetimos paskolos naujų geležinkelių, pradėjo rengti Šven- 
tosios žiotyse žvejų uostą ir tvarkyti Klaipėdos uostą ir t.t. 
Pati laikinoji sostinė Kaunas sparčiai auga ir gražėja. 

Visa tai rodo nepaprastą atstatytos tėvynės gaivumą, 
darbštumą ir šviesią ateitį. Viena tik negyja Lietuvos žaizda: 
jos amžiais buvusi sostinė Vilnius pasilieka iki šiolei lenkų 
grobikų rankose. 


TRUMPA 
VISUOTINĖS LITERATŪROS 
ISTORIJA 


ĮŽANGA 


Visuotinės literatūros mokslas įdomus ir naudingas: įdo- 
mus, nes literatūra gyviau už istoriją atvaizduoja tautos 
gyvenimą, jos kultūrą, jos sielą; literatūra — tai viso kultū- 
rinio tautos gyvenimo veidrodis, begalinė gyvų ir įvairių 
tipų galerija. Literatūros mokslas yra ir naudingas: įisai la- 
vina protą, prapiėsdamas žmogaus regratį, auklėja širdį 
švelnesniais jausmais, bet ypač tobulina grožio skonį; visuo- 
tinės literatūros pažinimas tai geriausia lavintis priemonė, 
tikriausias būdas estetiniams jausmams ugdyti. 

Bet visuotinės literatūros mokslas, kaip ir kiekvienas 
mokslas, tuomet geriau pasiekia savo tikslą, juo plačiau ir 
rimčiau žmogus su juo susipažįsta, juo daugiau į jį įsigilina. 
Be to, kad geriau pažinti bent kokią literatūrą, negana skai- 
tyti jos tvarinių recenzijas ir kritikas; reikia skaityti pačiam 
bent žymesnius veikalus origanale ar geruose vertimuose. 
Deja, mums, lietuviams, studijuojant visuotinę literatūrą, 
ši sąlyga maža prieinama tuo tarpu, nes trūksta vertimų 
net klasiškų veikalų. 

Kiekvienos tautos literatūra turi ir bendrus su kitų tautų 
literatūroms bruožus, turi ir savotiškumus; juo kuri litera- 
tūra, prisilaikydama bendrų grožio ir dailės dėsnių, turi dau- 
giau savotiškumo, tuo yra įdomesnė ir daugiau branginama. 
Į tas savotiškas ypatybes ir reikia daugiausia kreipti dėmesį. 

Visų tautų literatūros prasideda nuo taip vadinamos kal- 
bamos arba dainuojamos literatūros, nuo pasakų, dainų, 
mįslių; rašomoji literatūra atsiranda vėliau. Antra visoms 
literatūroms bendra žymė, tai tikybinis jų pradžioje elemen- 
tas, kursai, kaip svarbiausias žmogaus gyvenime klausimas, 
visur užima pirmąją vietą; karžygiški pasakojimai ir indi- 
Vidualio jausmo pasireiškimai lyrikoje atsiranda vėliau. 

Visuotinei literatūrai pažinti lietuvių kalboje turime tuo 
tarpu tik Dubo „Įvadą į bendrąją literatūrą“ ir Petkevičaitės 
„Pasaulinės liter [atūros] istor[ijos]“ vadovėlio 1 d. 

Neturėdamas laiko gilesnėms visuotinės literatūros stu- 
dijoms, vis dėlto norėdamas šiek tiek padėti šiame dalyke 
studijuojančiai mūsų jaunuomenei, pagaminau kad ir neto- 
bulą ir trumputę visuotinės literatūros istoriją. Mano svajo- 
nė — klasiškų pasaulinės literatūros veikalų žymesnes ir 
gražesnes vietas lietuviškai išversti ir jų rinkinį pagaminti 
greta šio istoriško konspekto; bet tai per didis darbas ir ne 
vieno pečiams pakeliamas. 


KINŲ LITERATŪRA 


Kinų tauta — viena seniausių. Jau pirm dviejų tūkstančių 
metų, Kristui dar negimus, kinai sudarė savo valstybę, ir ta 
valstybė išliko iki mūsų dienų. Tas nepaprastas jų patvaru- 
mas — dalinai pasekmė jų atsiskyrimo nuo viso pasaulio, 
savy užsidarymo, ypatingo savimi pasitikėjimo. Kad išven- 
gus svetimos įtakos, kinų ciesoriai net ilgiausia mūro siena 
apsitveria nuo kitų tautų. 

Tuo būdu ilgiausiais amžiais savy užsidarę, kinai išlaikė 
savo ypatingą savotiškumą, bet vienkart užkirto kelią pažan- 
gai; juk buvo laikas, kad kinai savo kultūra viršijo europie- 
čius; šiandieną jie gerokai atsiliko, virto tartum suakmenė- 
jusi tauta, paskendusi formalizme, smulkmenose, tuščių 
apeigų vergijoje; visur trūksta natūrališkumo. 

Daug kenkia pažangai pati jų rašyba: kiekvienai sąvokai 
skiriama kitas ženklas, ir tų ženklų yra iki 40 000; rašoma 
nuo viršaus žemyn. Suprantamas daiktas, kaip sunku tokios 
rašybos išmokti, kuri tiktai išrinktiesiems prieinama, ir kaip 
ji trukdo pažangą. 

Tokios savotiškos tautos, taip savy užsidariusios, siekian- 
čios labai gilios senovės, literatūra būtų labai įdomi; bet ji 
nėra turtinga, nes kinas vadovaujas šaltu protu, ne širdimi, 
gyvena proza, ne poezija; trūksta jam lakios vaizduotės, 
aukštesnių idealų, poetiškos tvėrybos. 


Prie seniausių kinų literatūros dokumentų priklauso pen- 
kios kanoniškomis arba šventomis vadinamos knygos ir ke- 
turios klasiškos. Iš kanoniškų svarbiausioji šidzingas (gies- 
mių knyga), kurią sudaro giesmės, arba odės, daugiausia 
religinio turinio ir trumpi epiški pasakojimai, skaičiumi 306. 
Dailės žvilgsniu tie tvariniai nestovi aukštai: daugiau juose 

didaktiško moralizavimo nekaip tikros poezijos. Tačiau kai 
kada pasitaiko juose ir gilesnio jausmo. Pavyzd. 


Nuvyto, nudžiuvo slėny žolelė; 
Žmoną nuo vyro skiria likimas. 
Draugo ji savo žmonelė nustojo: 
Kas pasakys, ar jis grįš, ar negrįš? 
Verkia ji vargšė, skirdamos rausta; 
Sielvartą tokią kaip išgyventi? 


Tos kanoniškos ir klasiškos knygos, lygiai kaip ir jų rin- 
kėjas Kontucijus (Kung-iu-tsei), pas kinus. yra diežiausio- 
je pagarboje, tiesiog dievinami. 

Konfucijus (562—479 pirm. Kr.g.) buvo didis kinų išmin- 
čius ir patriotas. Matydamas, kad Kinų valstybei dėl vieny- 
bės stokos gresia pavojus suirti, Konfucijus kiaurai ir išilgai 
išvaikščiojo Kinus, rinkdamas giesmes, padavimus, mįsles 
ir kas tik galėtų pakelti tautos vardą, patriotizmą ir prano- 
kėjų pagarbą. Tuo būdu Konfucijus sužadino tautos sąmonę, 
pakėlė jos dvasią, pasitikėjimą savimi, tautiečius surišo 
tampriais vienybės ryšiais, o vienkart pas juos įgijo tokią 
meilę, kokios niekas kitas nesusilaukė savo krašte. 

Koniucijus buvo ne tik savo liaudies folkloro rinkėjas, 
bet ir pats rašė arba tvėrė. Tačiau jo parašytas veikalas 
Tšun-tsiu (Pavasaris ir ruduo), tikrai sakant, Šandungo 
(jo gimtinės) kronika neturi didžios poetiškos vertės. 

Antras kinų išminčius Lao-tse, gimęs 604 m. pirm. Kr. g., 
stovi už Konlucijų aukščiau, yra gilesnis, bet pas tautiečius 
neturėjo tokios pagarbos ir nebuvo taip populiarus kaip 
Koniucijus. Apie Laotsę pats Koniucijus taip atsiliepia: Ži- 
nau, kaip žvėrį pagaunama kilpa, žuvį meškere, paukštį 
vilyčiai bet nežinau, kaip pagauti šmėklą: Esmi matęs La- 
otsę ir su juo kalbėjęs; galiu jį sulyginti su šmėkla. 

Kaip mokslo pavyzdį, galima nurodyti kelius Laotsės 
posakius: kas stengiasi stovėti ant pirštų galų, ilgai nepasto- 
vės.— Kas tik save matyti rūpinas, tas nieko aiškiai nema- 
to.-— Kas savy turi meilės, to siela stipri. — Kas per daug 
savimi rūpinasi, iš to žmonėms nedaug bebus naudos.— Iš- 
minčius privalo ne sau vienam laikyti žinias, bet jas platinti 
žmonių tarpe. į 

Pirmame Kristui gimus amžiuje patekęs. iš Indijos į Ki- 
nus budizmas supažindino juos su Indijos šventyklų archi- 
tektūra, jos tapyba ir kitais dailės ir meno tvariniais, bet 
daug įnešti gyvybės negalėjo, kaip svetimas šaltam ir prak- 
tiškam kinų būdui. 

Paskui amžiai slenka Kinuose, Repalikdarai žymesnių gy- 
vybės ir tvėrybos pėdsakų, ir tik aštuntame- amžiuje bent 
kiek-žymesni atsiranda kinų poetai, kaip Vang Vėjus, Du Eu, 
Li Dai-bo, kurie sudaro literatūros žydėjimo periodą. Bet ir 
tie, palyginamai žymūs rašytojai, neįstengė visai nusikratyti 
siauro, amžiais įsivyravusio formalizmo, beprasmių suvar: 
žymų, tuščių įpročių; atvirkščiai, patys-dar daugiau suvaržė 
gyvą žodį subtiliškomis formomis: kinų versilikacija (eilia- 
vimas) viena sunkiausių; jų tai įvesta pirmiausia rimai; 
reikalaujama, kad mintis būtų vienoje eilutėje baigta; išgal- 
vota aliteracijos, paralelizmai ir t.t.; žodžiu sakant, viskas 
nukreipta į išviršinę formą, ne į įtalpą. Pati įtalpa gana 
siaura, neturtinga; lyrika be gilesnio jausmo, daugiau didak- 
tiško pobūdžio; epo visai nežymų; namų ir šeimynos meilė, 
vyresniųjų gerbimas ir privengimas, tėvų valiai paklusnu- 
mas užima daugiausia vietos minėtų poetų tvariniuose. 

Bent kiek daugiau už kitus parodė jausmo ir laisvo įkvėpi- 
mo Li Dai-bo (+ 762) dainius girtuoklis, kurio pati mirtis 
charakteringa: girtas plaukė laivu ir, norėdamas priglausti 
prie širdies atsispindusį vandeny mėnulį, išgriuvo iš laivo 
ir prigėrė. | 
„Jo eilių pavyzdžiu gali būti šios: 

Dang-Tsen — tai praeities garbė, 

"Ir Nan-kin turi garsų vardą; 

Bet kas iš jų dviejų beliko? 
Gyvybė — momento liepsnelė: 
Tik sužėrėjo ir išnyko! 

O danguje ir amžiai — niekas! 

- Bet: kuomet rankoj taurės skamba, 
Šalin tos visos abejonės! 
Jei tavo taurė sklidina, 

Ko lauki, sveikas? Gerk, brolyti! 


Nuo IX amžiaus kinų literatūra vėl pateko į letargą, kurio 
iki šiolei nenusikratė. Bendrai imant, kinų nei epas, nei 

drama aukštai nepažengė; bent kiek daugiau išsivystė lyrika, 
ypač didaktiškoji. Rods, dar galima paminėti romanų ir no- 
velių rašytoją natūralistiškoje pakraipoje Vang Ši-tšengą 
(+ 1593), bet jo veikaluose, nepaprastai ilguose, nesimato 
poetiškos tvėrybos, vien detališkiausi smulkmenų aprašy- 
mai, baisiai nuobodūs, be gyvesnės minties. Šių dienų kinų 
novelės ir romanai ar versti iš svetimų kalbų arba, jei origi- 
nalūs, tai atsižymi nepaprastu ilgumu iki 100 tomų, nej dos 
mūs, negyvi. Taip pat ir dramatiškieji kinų veikalai be di- 
desnės vertės ir nežengia aukščiau žemo, bė skonio farso. 
Bent kiek pas kinus riničiau stovi istoriški veikalai. 

Bet užtai nei viena pasaulio tauta neturi tokios ėnciklo- 
pedijos kaip kinai. Jau X amž. jie turėjo enciklopediją iš 
1000 tomų. Šių dienų jų enciklopedija susideda iš 29 937 
knygų; bet ji nėra spaudinta, tik trijuose nuorašuose lai- 
koma. 


JAPONŲ LITERATŪRA 


Nors per paskutiniuosius 50 metų japonai labai žymiai 
pažengė kultūroje, tačiau jų literatūra, galima pasakyti, sto- 
vi dar žemiau, ypač originali, už kinų literatūrą. Mat japo- 
nai, nors turi savotišką ir kalbą, ir rašymo būdą, tačiau iki 
pastarųjų laikų jų mokslo ir literatūros veikalai buvo rašomi 
kinų kalba. 

Japonų literatiški veikalai siekia septintojo amžiaus prieš 
Kristų; yra tai dvi šventosios knygos: Kodzikis, arba legen- 
dos ir padavimai apie pasaulio pradžią, ir Nihongis, arba 
eilėtos kronikos. Todvi knygos turi dabar tik archeologišką 
vertę. 

Dabartiniai japonų romanai panašūs į tos pačios rūšies 
kinų veikalus, kurių patys vardai gana apibūdina jų turinį: 
pavyzdžiui: aštuonių šunų istorija, raišo arklio nuotykiai ir 
t.t. Japonai šiandieną pagarsėjo savo militarine jėga, savo 
chrizantemomis ir geišomis, savo išviršine kultūra, bet 
savo literatūra, savo meno ir dailės tvariniais europiečiams 
dar nėra įdomūs. 

INDŲ LITERATŪRA 


Indų literatūra griežtai skiriasi nuo kinų literatūros, kaip 
skiriasi ir patys tų šalių gyventojai savo būdu ir kilme: 
kinai — mongolai, gi indai — arijų rasės atėjūnai, sumišę su 
vietiniais gyventojais; kinai — žmonės šalto proto ir sun- 
kaus būdo, indai — daugiau svajotojai su gyva, nevaržoma 
vaizduote. 

Indų literatūra nepalyginamai turtingesnė už kinų. Rods, 
nėra ji klasiška, kuri galėtų būti pavyzdžiu: veikalai be saiko 
dideli, kartais iki 200 000 eilučių, pertat ir negali būti tai- 
sykliškai sutvarkyti; orientalė vaidentuvė juose begalinė, 
kuri nežino ribos tarp galimo ir negalimo; greta kilnių jaus- 
mų ir poetiškiausių vietų sutinki tiesiog šlykščius vaizdus ir 
pornograliškus be skonio aprašymus. Bet vis dėlto indų lite- 
ratūra, ypač senoji, dar sanskritų kalba rašyta, gana įdomi, 
kuri pastaraisiais laikais suinteresavo europiečius, ir kasmet 
daugiau atsiranda jos vertimų į europiečių kalbas. 

Indų literatūrą galime suskirstyti į du periodu: senąjį ir 
naujesniąjį; vėlgi senąjį į religinį ir karžyginį. 

Šventosios indų knygos, kurių turinys labai ilgai buvo vien 
žmonių atminty ir tiktai paskiau tapo surašytas, tai seniau- 
sias pasauly literatūros veikalas. Jos vadinasi vedomis, 
kas reiškia: žinoti dievų žmonėms pareikštą. Vedos sudėtos 
braminų, turėjusių begalinį pas indus autoritetą ir buvusių 
vienkart kunigais, dainiais ir vieninteliais žmonių mokyto- 
jais ir švietėjais. 

Vedų keturios dalys arba knygos. Pirmoji visų seniausioji 
ir svarbiausioji — Rigveda, rinkinys iš 1017 giesmių ar him- 
nų, kuriais garbinama šventoji ugnelė (Agnis), vyriausias 
dievas Varuna, saulė Sura, aušra, prašoma sau, darbams, 
karvėms palaimos ir t.t. Tų himnų tarpe pasitaiko ir pasauli- 
nio turinio giesmės. Gražiausias ir stebėtinai gilus yra him- 
nas apie „Daiktų pradžią“ (Sk. Maironio Raštai t. I, Verti- 
mai iš Rigvedos). Antroii (Samaveda) ir trečioji (Jadžur- 
veda) vedos dalys — tai rinkinys maldų, kurios buvo kalba- 
mos visokiose iškilmėse ar svarbesniuose žmogaus gyvenimo 
atsitikimuose. 

Iš karžyginio turinio veikalų paminėtinos dvi seniausios 
poemos: Mahabharata ir Ramajana. 

Mahabharata — tai atbalsis tų labai senų laikų, kai vietos 
gyventojai kovojo su arijais atėjūnais. Poemą parašęs Vja- 
sas; tačiau rasit bus daugiau pamato manyti, kad ta ilga 
poema iki 200 000 eilučių gal kaip ir graikų Iliada augo 
amžiais ir turėjo daug autorių; ypač į tai nurodo ir tvarkos 
stoka, ir nevienodas stilius: greta labai gražių ir poetingų 
vietų pasitaiko įterpti nuobodūs be skonio aprašymai. Bend- 
rai imant, poemos turinys — kova tarp Bharatos sūnų: Ku- 
ravoir Pandavo ir tarp jų šalininkų, kova už pirmenybę. Toje 
kovoje gerasis Pandavas ima viršų. Poemoje jau žymu ir 
naujo tikėjimo budizmo įtaka, kaip antitezė senojo bra- 
mizmo. 

Be saiko ilgoje, kupinoje iantastiškiausių pasakojimų, į 
vienetą nesurištų, kartais gerokai nuobodžioje Mahabhara- 
tos poemoje yra keletas labai gražių epizodų, ypač 26 gies- 
mės apie Nalą ir Damajantę, pasakojimas apie gražiąją 
Savitrę ir giesmė prieš kovą, vadinama Bagavadgita. 

Giesmė apie Nalą ir Damajantę esanti gražiausioji meilės 
poema visoje pasaulinėje literatūroje, kur piešiama begalinė 
mylinčios moters ištikimybė savo numylėtajam vyrui. Liet. 
išvertė N. Kamantauskas. 

Gražios Savitrės istorijoje irgi apgiedama moters meilė 
stipresnė už mirtį. Graži karaliaus duktė, įsėdus į aukso 
vežimą, keliauja ieškoti sau vyro. Jį randa, bet dievai ją 
perspėja, kad jisai su jąja tik metus tegyvensiąs. Savitrė 
nuo savo numylėtojo vis dėlto neatsisako. Po metų vyras 
miršta, ir mirties angelas nešasi jo sielą. Savitrė seka ange- 
13, ir tasai nei kokiais pažadais negali jai įkalbėti, kad ji 
grįžtų į gyvųjų tarpą. Galop angelas, pasigailėjęs jos begali- 
nės meilės, dovanoja jos įaunikaičiui dar 400 metų šiame 
pasauly gyventi. 

Bagavadgitoje karžygiui, kursai prieš kovą griaudinasi 
mintimi, kad daug bus žuvusių, dievas Višnus sako, kad 
mirties tikrai sakant nėra; yra tik gyvybės pasikeitimas: kaip 
žmogus vakare nudėvėtus nusivelka rūbus, kad iš ryto apsi- 
vilktų naujais, taip žmogaus siela per mirtį įgyja tik naują 
išvaizdą; gyvybės niekas panaikinti negali; ji amžina; mai- 
nosi tik kūnas kaip sielos apvalkas ir jos šešėlis. Todėl kovok 
drąsiai, karžygy! taip baigia Višnus: temiršta tie, kurie ne- 
miršta niekados! 

Antroji poema Ramajana, jau vėlesniais laikais Valmikio 
poetos parašyta, daugiau sutvarkyta ir išlyginta. Nėra ji ir 
taip plati kaip Mahabharata: turi 40 000 eilučių. Joje apgie- 
dama nuotykiai Ramos, kuriame dievas Višnus įsikūnijęs 
veikia. 

Rama, savo pamotės neapkenčiamas ir per jos vylių savo 
tėvo ištremtas iš savo karalystės, per 14 metų kariauja su 
visokiomis demono pinklėmis. Demonas jam buvo žmoną 
Sitą pavogęs ir į Ceilono salą nugabenęs, bet šis su beždžio- 
nių karaliaus pagalba ją iš ten išvadavo. Galop po 14 metų 
įvairiausių įvykių, kuriuos tik nieko nevaržoma orientalė 
vaidentuvė gali išgalvoti, Rama laimingai grįžta į savo šalį. 

Ramajana dailės žvilgsniu stovi aukščiau už Mahabhara- 
tą, nors ir jos pasakojimuose sunku atskirti, kame baigiasi 
gyvenimo stebuklai ir kur prasideda pasakų sapnai. Joje irgi 
gyvai atvaizduota orientališkas asketizmas ir begalinis bra- 
minų dvasininkų autoritetas. Tuo būdu charakteringi yra 
epizodai apie Višvamitros ir Hariščandros atgailą. 

Višvamitra karalius užsigeidė bramino karvės; duoda už 
ją 11 000 arklių ir 800 vežimų aukso; bet braminas vis dėlto 
nesutinka jos parduoti. Tada karalius užgrobia ją jėga, bet 
karvė, baubimu sunaikinus visą Višvamitros kariuomenę, 
grįžta pas braminą. Višvamitra mato, kad jis tik tada įgys 
karvę, kai šventumu susilygins su braminu. Tam tikslui jis 
stovi tūkstantį metų ištiestomis rankomis, pasistiepęs ant 
pirštų galų. Dangaus ir žaibų dievas Indras už tai jam sutei- 
kia galią svaidyti degančias strėles, kurias Višvamitra ima 
mėtyti į brainino namą. Braminas pakelia lazdelę, ir vily- 
čios nieko negali jam kenkti; patys dangaus skliautai prieš 
ją lenkias ir dreba. Tada Višvamitra vėl stovi tūkstantį ir 
antrą tūkstantį metų ant pirštų galų. Bet čia jį suvilioja graži 
deivė, su kuria jisai ima gyventi, metęs atgailą. Tačiau su- 
pratęs klaidą, vėl stovi tūkstantį metų. Tada dievai, pabūgę, 
kad jisai atgailaudamas savo šventumu nesusilyginių su 
jais, suteikia jam bramino vardą. 

Antras atgailos pavyzdys — Hariščandra, kursai, nieko 
nežinodamas apie Višvamitro atgailą, įsiveržia su triukšmu 
į jo butą ir sutrukdo atgailą. Supratęs savo kaltę, jos atlygi- 
nimui Hariščandra išsižada savo karalystės ir siūlo Višva- 
mitrai dar 100 aukso gabalų. Šis sutinka atleisti kaltę su 

sąlyga, kad auksas būtų paimtas ne iš Hariščandros karalys- 
tės, nes toji visa jau jam priklausanti. Tada Hariščandra 
už 50 aukso gabalų parduoda save į verguvę, 0 už antruo- 
sius 50 aukso gabalus savo žmoną ir vaiką. Verguvėje Ha- 
riščandra kenčia didžiausių pažeminimų ir duoda pavyzdį 
nepaprasto savęs išsižadėjimo. 

Penktame amžiuje prieš Kristų Indijoje plinta Budos tikė- 
jimas (Buda 1480), kursai paskui su įvairiomis vietinėmis 
priemaišomis — priedais pasiekia Tibeto, Siamo, Kinų ir 
Japonų kraštų. Tos naujos tikybos pas indus išliko dvi kny- 
gos: Tripitaka — rinkinys pamokančių sakinių ir Džalaka, 
kurioje pasakojama, kuo buvęs Buda, kai dar nebuvęs gimęs. 

Budizmas sielos vietoje stato taip vadinamą karmą, kuri 
irgi nemirštanti. Žmogui ar gyvuliui mirus, jų vietoje gims- 
tąs kas kitas, būdu ir įpročiais maždaug panašus į mirusį, 
tiktai jau tobulesnis. Tasai atsigimimas pasikartojąs, iki 
karma pasiekianti tokio tobulumo, kad jau nebeturinti jokių 
troškimų, pertat ir jokių kančių; gyvybės šaltinis tuomet iuo 
užmiegąs; tai nirvana — budisto idealas. 

Buda mokė: kalbėk tiesą, kovok su rūstybe, sušelpk ne- 
drąsiai prašantį! Tais trimis darbais pasieksi nirvanos. Kaip 
lietus pro kiaurą stogą taip visokios netikusios pagundos 
veržias į žmogaus širdį, jei jis gyvena rimtai negalvodamas. 

Budos mokslas su savo nirvanos idealu pasirodė poezijai 
ir indams kenksmingas, per ištisą tūkstantį metų užmigdęs 
tautą. Tik neobramizmui pakeitus budizmą, indų tvėryba ir 
poezija pradeda atgimti. 

Visų pirma apie V amž., Kristui gimus, pasirodo pas indus 
pirmieji sakmių rinkiniai. Sakmės — tai indų tvarinys ir 
išdava jų tikėjimo, sulig kuriuo gyvuliai ir mąsto, ir gyvena 
kaip žmogus. Jau Ramajanoje minimas beždžionių karalius, 
kurs daug padeda Ramai. Pasakojimai iš gyvulių gyvenimo 
ir jų prietykių, kuriuose buvo dedama pamokymo ar pašie- 
pimo mintis, pagimdė sakmę. Indų sakmėse tankiai figūruoja 
rainys (tigras), kurs senatvėje tampa pamaldus, katinas, 
kurs pasenęs pasidaro pamaldus ir šventąsias vedų knygas 
skaito, gudruolė lapė ir t.t. 

Aukščiausio žydėjimo laipsnio indų literatūra pasiekė VI 
amžiuje, kai gyveno ir rašė Kalidasa. 

Kalidasa, didžiausias indų poeta, pasižymėjo ir epiškais 

veikalais, ir lyrikoje, bet ypač savo dramomis. Iš jo epiškų 
veikalų reikia paminėti Kumarazambavą (Meilės dievo gimi- 
mas), iš lyriškų Mega Duta (Debesis pasiuntinys). Šiame 
pastarame elegijos formoje pasakojama, kaip Deva, iš dan- 
gaus pašalintas ir nuo žmonos atskirtas, mato debesį, skren- 
dantį į jo gimtinę, ir tam debesiui skundžiasi melsdamas, kad 
jo kančias praneštų Žmonai ir ją paguostų. Ta elegija — 
per ilga, pertat jai trūksta nuoširdaus jausmo ir natūra- 
lumo. 

Bet Kalidasa ypač žymus dramaturgas. Geriausia įo dra- 
ma septyniais aktais parašyta — Sakuntalė. Kai kurie euro- 
piečiai, duokime, Getė, neranda žodžių, iškeldami į padanges 
Sakuntalę; tačiau tie pagyrimai bent kiek perdėti: vėlybesni 
kritikai, šalčiau įkainodami tą dramą, randa joje nemaža 
netobulumų: kai kur veiksmas eina šuoliais, nenatūrališkai, 
be nuoseklumo ir t.t. 

Sakuntalės dramos turinys toks: karalius medžiodamas 
sutinka Sakuntalę, ją pasižada paimti žmona ir atsisveikin- 
damas duoda jai žiedą. Sugrįžęs į savo sostinę, karalius 
visai užmiršta savo sužadėtinę. Nesulaukusi karaliaus pa- 
siuntinių ir jo išsiilgusi, Sakuntalė pati keliauja į sostinę, 
eina prie karaliaus, bet tasai jos nebeprimena, nes ji, dievams 
baudžiant, pametė žiedą. Atstumta savo meilužio, ji savo 
motinos dievaitės paimama su gimusiu sūnumi į dangų. Tuo 
tarpu atneša karaliui rastą žuvį skrodžiant žiedą. Karalius 
atsimena savo sužadėtinės, keliauja jos ieškoti net į dangų, 
ten ją ir savo sūnų randa, su kuriais ir grįžta laimingai į 
sostinę. į 

Drama pas indus bent Kalidasos laikuose jau buvo gana 
išsivysčiusi ir jos struktūra smulkiai nustatyta; dramų rūšių 
buvo skaitoma iki 28: tragedija, komedija, melodrama, ope- 
ra, baletas ir t.t. Bet žymesnės dvi rūšys: rimtos dramos 
(nataka), kuriose būdavo nuo 6 iki 10 aktų, ir lengvesnio 
turinio dramos (trotaki), kur būdavo 5 ir mažiau aktų, net 
vienas. Visos dramos pas indus turėdavo pasibaigti laimin- 
gai, niekuomet mirtimi ar kita kokia nelaime. Prasidėdavo 
malda, o paskui įžanga, kurioje dialogo forma du asmenys 
aiškindavo, koks dalykas bus vaidinamas, kokio autoriaus, 
kokioje vietoje ir kokiame laike eina veiksmas, galop prašo- 
ma žiūrovų atidos. 

8* 

Antras Kalidasos dramatiškas veikalas, jau antrosios 
trotaki rūšies — Vikramorvazi, kuriame pristatoma kara- 
liaus Pururavo ir Urvašės deivės meilė. Veikimo scenos tai 
indų danguje, iai karaliaus sostinėje. Kaip Sakuntalėje, 
taip ir tame veikale, nors yra trūkumų, tačiau scenos ku- 
pinos vaizdingumo ir efekto, akcija gyva. Sako, Kalidasa 
be tų dramų dar vienuolika kitų dramų parašęs. 

Be Kalidasos indai turėjo dar daugiau nepaprastai gabių 
poetų daugiau realistinių, tačiau Kalidasa viršija juos visus 
savo genialiu talentu; įo išvedami asmenys „tirpte tirpsta 
gėlių kvepėjime, rytų aušroje, loto žiedų ir slėpiningų van- 
dens lelijų lingavime, skęstančiame Gango upės bangose“ 
(Petkevičaitė. Pasaulinės liter. istor. vadovėlis I d., L. 20). 
Turkams užkariavus Indiją, žūsta dailei palankios 
gyvenimo apystovos. 

Be Kalidasos lyrikoje dar žymesni skaitosi Bhartriharis, 
Amarus ir Bilhana*, tačiau jų lyrika, ypač Amaro, suteršta 
palaidos meilės geiduliais, nėra taip skaisti ir kilni kaip pas 
Kalidasą. Dvyliktame amžiuje dar žymus laikomas lyriškai 
dramatiškas veikalas Gifagovinda (Govinda giesmėje), 
kuriame piešiama Krišna — dievo meilė prie piemenės 
Rados. 

Nuo XII amž. indų poezija bemaž visai užmiega. Tik XIX 
amž. gale senąją jos garbę stengiasi ne be pasekmės pakelti 
Rabindranatas Tagorė. Tačiau jo veikaluose gerokai žymi 
naujesnės europiečių literatūros srovės įtaka: ieškoma ne- 
paprastų formų, naujų kelių, žaidžiama liguista vaizduote, 
tamsiais posakiais, jungiama poeziją su filosofija. 


PERSŲ LITERATŪRA 


Persai kaip ir indai priklauso indogermaniškai arba ariš- 
kai rasei; apsigyveno Irane, kur šviesus, giedras dangus, 
turtinga gamta. Jų senovės kalba buvo zendiška; jų tikėji- 
mas, kur ugnies garbinimas užima žymią vietą, surašyta jų 
šventose knygose, kurios vadinama Avesta, arba kartais 
Zend Avesta. Tas šventąsias knygas, kaip sako padavimai, 


* Sk. Maironio Raštai I t. „Čiaurika pančasika“. 

surašęs jų didžiausias išminčius Zoroaster, kartais Zara- 
tustra vadinamas. Avesta buvo surašyta apie VII amž. prieš 
Kristų; yra tai rinkinys padavimų, patarimų, giesmių ir reli- 
ginių apeigų. Poezijos žvilgsniu Avesta stovi žemiau už indų 
Rigvedą. Bet ji yra svarbus dokumentas: joje atsispindi 
visas senovės persų tikėjimas ir jų pažiūros į dorą. Nuo 
amžių prieš šviesų ir gerąjį dievą Ormuzdą kovoja tamsybių 
dievas Arimanas, pikto ir melo tėvas, pragaro kunigaikštis. 
Galų gale laimės Ormuzdas, nuplaudamas pasaulio nuo- 
dėmes. Senovės persų tikėjime nėra to pasyviškumo, kurį 
matoine pas indus; čia skatinama prie ištvermės, prie kovos 
su piktu. Gal prie tos persų pasaulėžiūros, prie jų energijos 
prisidėjo jų nuolatinės kovos su šiaurinėmis Turano tauto- 
mis. 

Islamui Azijoje įsivyravus buvo ir persai priversti jį pri- 
imti; šventosios Avesta knygos buvo liepta naikinti; senovės 
poezija buvo užmiršta. Tačiau Sasanidų dinastijoje, ypač 
Mahmudui viešpataujant, persų literatūra ima vėl dar gra- 
žiau kilti; prasideda gražiausias jos žydėjimo periodas ir tę- 
siasi iki XIV amž. 

Dešimtojo amžiaus pradžioje pasižymėjo lyrikoje Rudaki 
savo kasidomis ir didaktiškais veikalais. Dar garsesnis lyri- 
koje už Rudaki buvo XII amž. Nizami, išleidęs Divuan arba 
rinkinį iš 20 000 eilučių. Be jo dar žymūs lyrikai buvo Saadis 
(11291), Hašizas (11289), parašęs irgi Divan ir paskutinysis 
iš klasiško periodo DBžamis (11492). Visi jie buvo gabūs ir 
talentingi lyrikai, kupini gilaus jausmo. Šachų globojami, 
jų garbei po jų įtaka jie ir rašė. 

Bet persų literatūra žydėjimo periode ypač pasižymėjo 
epiškais veikalais. Persų epo tėvu skaitosi Dakikis (976— 
997), kursai skambiomis eilėmis apgiedojo Guštaspo viešpa- 
tavimą, bet jaunas liko nužudytas. Jo iragmentus paskui 
Firdousi patalpino, nemainęs, savo Šachnamė veikale. 

Ypatingu poezijos mėgėju ir globėju buvo Mahmudas, 
kursai, išrinkęs septynius geriausius poetus, liepė jiems sut- 
varkyti į vieną veikalą tautos padavimus ir giesmes, bendrai 
vadinamą Bastanamė. Iš tų poetų gabiausiu pasirodė An- 
zari savo giesmėmis apie Zorabą; už tai poetų karaliumi 
pavadintas. Tačiau ir Anzari sau pavesto uždavinio neįveikė 
įvykdyti; reikėjo didesnio tam dalykui genijaus, ir tokiu 

pasirodė jo įpėdinis, dažniausiai vadinamas Firdousi, arba 
dangiškasis; tikras jo vardas buvo Izaak Ibu Šereiah Abul 
Kazem Mansur. 


Daržininko sūnus Firdousi nuo jaunų dienų pamėgo bočių 
padavimus ir tautos giesmes; todėl su ypatinga meile ir 
visu atsidavimu ėmėsi pavesto darbo, kai šachas Mahmudas 
jį išrinko savo sumanymo vykintoju. Trisdešimiį metų darba- 
vosi Firdousi ir parašė poemą, vadinamą Šachnamė (Kara- 
liška knyga). 

Šachnamė susideda iš 60 000 beitų, arba dvieilių. Tame 
kolosaliame veikale poeta apgieda visą persų istoriją iki 
muhamedanizmo įsivyravimo; tačiau temos platumas ne- 
kenkia veikalo vienetui. Tikrai, istorijos įvykiai taip artistiš- 
kai pinasi su vaizduotės tvariniais ir tautos giesmėmis, 
kalba taip graži ir turtinga, kad Muhamedas sužavėtas 
pasižadėjo poetui tiek išmokėti auksinių, kiek bus veikale 
beitų, arba kiek gali jų panešti dramblys. Bet savo vizirio 
perkalbėtas savo pažado neištesėjo, išmokėjęs tokį pat kiekį 
tik sidabro. Poeta, tuo įžeistas ir užviltas, sidabrą išdalino 
tarnams, o šachą pašiepęs skaudžia satyra, pasislėpė ir 
neužilgo 1020 metais jau senelis pasimirė. 


Šachnamė poema sudėta iš dviejų dalių. Pirmoje vyriau- 
sias asmuo, apie kurį sukasi visas veiksmas, tai Rustamas, 
antroje Iskanderis (Aleksandras D.). Pirmoje daly ir kalba 
turtingesnė, ir poemos sutvarkymas geresnis; antroje, nors 
poeta pasilieka kaip pirma nepaprastai talentingu, vis dėlto 
jo vaizduotė jau nėra tokia gyva, nėra ir to gražaus dalių 
surišimo kaip pirmoje: antrąją dalį Firdousi rašė jau se- 
nelis ir gerokai pavargęs; be to dar, apgiedodamas paskes- 
niuosius ne visai sau simpatingus įvykius, regimai nejautė 
ir tokio įkvėpimo kaip pirma. 

Rustamas — mitologiškas persų karžygys. Vos aštuonerių 
metų Rustamas įau apleidžia tėvo namus, gavęs nuo jo 
Samą vėzdą ir išsirinkęs Rėkšą žirgą. Šarvu apsiginklavęs, 
prisijuosęs milžinišką kalaviją, ant galvos užsivožęs rainio 
galvą, Rustamas, kai užsėdo žirgą, buvo „taip galingas 
kaip daugelis dramblių ir šimtas liūtų. Jo balsas buvo gir- 
dėtis nuo dviejų mylių; medžius rovęs su šaknimis; kai pa- 
sijudindavęs. tartum kalnas judėjęs; valgęs laukinių asilų 

mėsą; gėręs iš aukso taurės, kurią vos dešimtis vyrų pa- 
kelti galėję. 

Rustamas ypač atsižymėjo kovose Keikavuso prieš Ma- 
zanderaną. Mazanderanas — tai šalis ties Kaspijos marė- 
mis, pilna žalčių, gyvačių, piktų dvasių, devais vadinamų, 
ir įvairių paslapčių. Keikavusas pradeda prieš jį kovą, bet 
Irano karžygiai, magiškomis įėgomis sužavėti ir tamsybėmis 
apsupti, grimzta į bedugnes, kur 2 000 piktų devų juos sergs- 
ti. Jų pagalbai eina Rustamas ir po daugelio karžygiškų 
kovų ir stebuklingiausių nuotykių paliuosuoja Irano mil- 
žinus. 

Griaudus yra epizodas, kai Rustamas, nepažinęs savo 
sūnaus Zorabo, stoja su juo į dvikovą, jį nuveikia, paskui 
su savo žmona Temina pažinę verkia savo sūnaus mirties. 
Žūva Rustamas savo brolio įduotas Kabulo šachui ir nuo 
aukščiausios uolos vylingai nustumtas. 

Nors poemos pasakojimuose nemaža stebuklingumo, bet 
nesimato ir nesijaučia to perdėjimo, kursai paskui žymus 
pas Firdousi pasekėjus ir abelnai rytų literatūrose. Kalba 
pilna pažibų, vaizdų, bet natūrali ir aiški. 

Firdousi be Šachnamė poemos yra dar parašęs žymiai 
trumpesnę romantišką poemą Jussuį ir Suleicha, kur žymu 
atbalsiai egiptiškojo Juozapo. 

Žymiausiu Firdousi įpėdiniu skaitoma Nizami (1140— 
1202), kursai ne tik lyriškais tvariniais pagarsėjo, bet dar 
parašė ir penkius epiškus veikalus romantiškos rūšies; 
paminėsime Chosrovas ir Širinė, Leila ir Medžnūnas, Sep- 
tynios gražuolės. Pirmame veikale poetiškai apgiedama 
persų šacho Chosrovo meilė prie armėnų kunigaikštytės 
Širinės. Antroje poemoje pasakojama nelaiminga dviejų 
meilė, tėvų ir likimo kliudoma. Medžnūnas iš meilės nustoja 
proto ir miršta ant numylėtosios kapo. Veikalas turi bent 
kiek panašumo į italų veikalą Pašėlusį Orlandą. 

Dar persų mahometonų labai aukštai vertinamas XIII 
amž. poeta Džalalis ad din Rumis, parašęs mistiškai ale- 
gorišką poemą Mesnevi, kurioje vyrauja panteistiškos pažiū- 
ros. Bet tasai poeta, persų vadinamas žmogaus gyvenimo 
lakštingala ir mahometonų pasauly labai aukštai vertina- 
mas, ne visai patenkina europiečio skonį: o veikale — mi- 

šinys didaktizmo, rytų asketizmo, alegorijų ir misticizmo; 
legendos paskolintos iš Korano. 

Drama pas persus bemaž visai neišsivystė. 

Nuo XIV amž. persai, galima sakyti, kaip ir neturi origi- 
nališkų, savotiškų veikalų. Jei rašoma, tai dažniausiai pa- 
mėgdžiojama europiečių rašytojų veikalus romanais, nove- 
lėmis ir kitais panašiais rašiniais. 


ARABŲ LITERATŪRA 


Arabijos gyventojai — semitų kilmės, beduinais vadi- 
nami, iki šiolei veda daugiausia klajūnų gyvenimą, kurių 
pastogė — ožkos kailių palapinė, turtas — kupranugaris, 
greitas žirgas, prijuostas kalavijas. Būdami narsūs ir pa- 
milę nevaržomą laisvę, vedė arabai tarpusavy nuolatines 
kovas, iki Mahometo tikėjimas įvairias jų padermes ir gentis 
surišo vienybės ryšiais ir padėjo jiems istorijoje sulošti 
žymią rolę. . 

Prieš Mahometą arabai, be abejo, turėjo savo dainių, kaipo 
tauta gyva, narsi ir veikli, bet jų veikalų nedaug kas beiš- 
liko; kai kurių poetų, kaip Fariso, Šantary Amrilkais, vieni 
bemaž vardai atminimuose bepaliko ir keletas kasidų, arba 
giesmių, jambais sudėtų, kurių ritmas primena supimąsi ant 
kupranugario nugaros. 

Mahometas (į 632), davęs arabams naują tikėjimą, pats 
poezijos ir poetų nemėgo, persekiojo ir senovės atsimini- 
mus, skelbdamas tik karą netikintiems jo mokslu. O vis 
dėlto įo mokslas, jam mirus, eilėmis surašytas ir Koranu 
arba Alkoranu vadinamas, turi nemaža ir poezijos, nors 
nėra vienodas: daugumoje gerokai nuobodus, turi ir gražių, 
poetiškų vietų; tikinčiųjų mahometonų danguje linksmybės, 
o netikinčiųjų pragare degančių kančios vaizdžiai ir gyvai 
nupieštos. 

Mahometas liepia tikėti į vieną Dievą ir Jo pranašą Ma- 
hometą, ir daryti šešius gerus darbus: kariauti prieš netikė- 
lius, rmelstis, praustis, išmaldas dalinti, pasninkauti ir bent 
vieną kartą savo gyvenime atlikti kelionę į šventą Mekos 
miestą, kur yra Kaaba, t. y. šventykla su įmūrytu juodu 
akmenimi, neva Gabrieliaus arkangelo iš dangaus atneštu. 

Mahometui mirus jo įpėdiniai kalifai naujais užkaria- 
vimais išplėtė savo valstybę, sostinę iš Mekos perkėlė į Bag- 
dadą, o savo dvarą apstatė poetais, kurie arba apgieda savo 
valdovų garbę, arba rašo didaktiškus pamokinančius eilė- 
mis veikalus. Tokia poetų padėtis, be abejo, nepadeda po- 
ezijai laisvai vystytis, ir pas arabus nesimato žymesnių 
poetų. Arabai mini tarpe savo žymesnių poetų Abu Nu- 
vasą (762—815), kurį kai kas lygina su pašiepiančiu vo- 
kiečių Heine, ir Mutanabijų, kursai norėjo būti nuo kalitų 
nepriklausomas, bet turėjo daugiau tuštybės ir savimeilės 
negu tikro talento. 

Rašomos buvo pas arabus ir sakmės, bet originališkumo 
jose nedaug besimato; jos daugumoje skolintos nuo indų 
ir mėgiamos tos, kuriose kas nors stebuklinga pasakojama. 
Bendrai arabams ypač patinka, kas nepaprasta, stebuklinga. 
Tuo atžvilgiu ypač charakteringas arabų tvarinys, vadina- 
mas El!f Leilia arba Tūkstantis ir viena naktis, veikalas 
nepaprastai populiarus, išverstas bemaž į visas pasaulio 
kalbas, kuriame stebuklingiausi nuotykiai, orientalė laki 
vaizduotė, puikiausi gamtos reginiai piešiami. Čia sutinki 
diemanto kalnus, auksaplunksnius paukščius, užburtus 
rūmus, kuriuose galima rasti, ko tik širdis panorėti gali. 
Pasakojimų karžygiu tankiausiai esti Harun al Rašidas, 
kaliias, įsikūnijusi išmintis ir teisybė. 

Kada Elf Leilia veikalas pirmą kartą pasirodė ir kas 
jo autorius, nėra žinios; spėjama, kad Mansurui, kalifui, 
viešpataujant sudėta jo pradžia, po įtaka panašių persų 
pasakojimų. Veikalas laikui bėgant augo ir galutine savo 
išvaizda užbaigtas XV amž. 

Tame veikale apie 200 pasakų, kurias sugalvojusi Šach- 
razada, vizirio duktė. Koks tai šachas, moterims keršinda- 
mas, kas naktį vesdavęs naują žmoną ir paskui tuojau ją 
nužudydavęs. Šachrazada, nauja žmona, nuo pirmo vakaro 
pradėjusi šachui pasakoti įdomias pasakas, iki šachas, nu- 
vargęs ir pasakojimo neišklausęs iki galo, užsnūsdavęs, o 
ant rytojaus norėdavęs pasakos galo išgirsti. Tuo būdu 
Šachrazada per tūkstantį ir vieną naktį taip mokėjusi su- 
žadinti šacho žingeidumą, kad tasai galop dovanojęs jai 
gyvybę ir ją vedęs visam gyvenimui. 

XV amžiuje arabų poeta Harizi parašė pusiau proza, 


233 


pusiau eilėmis veikalą, kursai apima 50 pasakojimų. Tų 
pasakojimų turinys — kokio ten poeto Abu Seido klajonės. 
Nėra čia tiek stebuklingų nuotykių, kaip E!/f Leilioje, bet 
patys pasakojimai įvairūs, įdomūs, vaizdūs, kupini tai ly- 
rizmo, tai sąmojingo pašiepimo ir juoko. Pasakojimų vieta 
tai Arabijos tyrlaukiai su beduinais, tai persų šacho sostinė, 
tai Damasko miestas, tai Egiptas ar Sacharos smiltynai. 

Nuo XII amž. arabų literatūra bemaž visai nustojo savi- 
tumo. Tiktai arabų šaka, užvaldžiusi kai kuriam laikui 
Ispaniją, buvo ten sutvėrusi savo ypatingą mauritanišką 
poeziją, turėjusią, kaip spėjama, nemaža įtakos savo diva- 
nais į ispanų ir provansalų trubadūrų giesmes. 

Be to, arabai buvo savo laiku pragarsėję irgi matemati- 
koje, Lilosolijoje, medicinoje ir kitose mokslo šakose. 

Turkai osmanai, nors buvo savo laiku galingi ir garsūs 
karo pergalėmis, savitos literatūros kaip ir neturėjo, nesu- 
Iošę pasaulinėje literatūroje nei kokios rolės. 


ASIRIEČIŲ IR BABILONIEČIŲ LITERATŪRA 


Trikampy tarp Eulrato ir Tigro upių, nepaprastai der- 
linguose slėnyse labai anksti, dar 3 000 metų prieš Kristų, 
jau susidarė babiloniečių valstybė, kuri turėjo savotišką 
kultūrą. Pirmykščiais šio krašto gyventojais buvo šumerų 
tauta, rodos, ne semitiškos kilmės. Paskui iš įvairių semi- 
tiškos kilmės atėjūnų ir vietos gyventojų susidarė babi- 
loniečių ir asiriečių kaimynės tautos, kurios vartojo bemaž 
tą pačią kalbą, buvo bemaž to pačio tikėjimo ir tos pačios 
kultūros, skyrėsi tik politiškai, kaipo kaimyninės valstybės, 
kurios pakaitais varžėsi dėl pirmenybės. 

Apie babiloniečius ir asiriečius per ilgus amžius tik tiek 
težinota, kiek iš Šventraščio Sen. Test. Ne per seniai, .at- 
kasus Ninevijos miestą, kursai ilgus metus buvo tos šalies 
sostine, atrasta Sardanapalo rūmuose knygynas, taip va- 
dinamais kylraščiais arba kabliais ant dėgintų molinių 
plytelių rašytas: kyliais stačiais, gulsčiais ir pakrypusiais. 
Giliau juos tyrinėjant mokslo vyrų susekta, kad tie kyliai, 
arba vąšai, reiškia ne garsus kaip dabartinėje mūsų rašy- 

boje ir ne atskirus žodžius ar daiktus kaip pas egiptiečius, 
bet kelių garsų skiemenis. 

Iš perskaityto knygyno ir iš panašių plytelių, 1887 metais 
atkastų ant viršutinio Nilo upės kranto ties El Amarna 
ir siekiančių XVI amž. prieš Kristų, paaiškėjo, kad babilo- 
niečių ir asiriečių kultūra siekia labai gilios senovės ir pasi- 
žymėjo tos tautos ne tiktai astronomijoje, matematikoje 
ir kitose mokslo šakose, bet turėjo ir savo meną, ir savo 
epą. Menas buvo tampriai susirišęs su tikyba: viena gražiau- 
sių šventyklų buvo Balio dievaičio, papuošta sparnuotais iš 
alebastro liūtais su žmogaus galva ar žmonių išvaizdomis 
su paukščio galva. | 

Iš vieno didesnio epo išlikęs yra aprašymas, kaip dievas 
Mardukas sutvėrė pasaulį, jo kova ir pergalė prieš piktą 
deivę Tiamatą. 

Mažesniame epe apsakoma deivės /šiarės kelionė į po- 
žemius, kuri primena graikų Afroditės mitą: ieškodama savo 
mirusio sūnaus, Ištarė nusileidžia į pragarą, kur viešpa- 
tauja nuolatinė tamsuma, iš kur nėra galimybės išeiti. Ei- 
dama per septynius vartus, Ištarė turėjo palikti pas kiek- 
vienus savo rūbų dalį. Galų gale prieš tamsybių karalienę 
Alata ji priversta pasirodyti nunuoginta. Karalienė ją už- 
laiko ilgesnį laiką pragare, ir viskas ant žemės nyksta ir 
žūva. Tada dievai įsako Alatai atleisti Ištarę, kuri grįždama 
prie kiekvienų vartų atsiima savo rūbus-papuošalus, ir ant 
žemės pamažu vėl grįžta gyvenimas, džiaugsmas ir meilė. 

Bet rasit svarbiausias babiloniečių epas laikomas taip 
vadinamas Nimrodd epas, kuriame poetiškai pasakojama 
Gilgamešo karžygio nuotykiai, jo kova su dangaus jaučiu, 
jo 45 dienų kelionė mirties upe į palaimintųjų karalystę. 
Kaip epizodas tame epe aprašyta visuotinis tvanas, kaip 
bausmė už nuodėmes, kursai labai primena Biblijos ap- 
rašymą. 

Be minėtų epiškų tvarinių, išliko dar ir lyriški babiloniečių 
eilėraščiai arba giesmės, kurias vokiečių mokslininkų su- 
tvarkyta į vieną rinkinį ir pavadinta babiloniečių atgailos 
psalmėmis. ' 

Iš kylraščių, kurių vis tik daugelį laikas sunaikino, išskai- 
tyta gana vaizdžiai babiloniečių ir asiriečių istorija: labai 
anksti susidarė pirmiausia babiloniečių valstybė. Paskui 

maždaug nuo 1100 m. prieš Kristų įsigali asiriečiai; ypač 
pergalėmis atsižymi Salmanasaras (860—825), kursai už- 
kariauja Babilono sostinę; jo įpėdinis užvaldo izraelitus, 
net Egiptą. Paskui asiriečius vėl nugali babiloniečiai; ypač 
garsus jų valdovas Nabuchodonosaras. Bet galutinai ir 
babiloniečius Baltazarui vaidant pavergia medų karalius 
Kyras. 


ŽYDŲ LITERATŪRA 


Žydų tautos, arba Izraelio sūnų, istorija kiekvienam nuo 
mažų dienų gerokai žinoma. Būdami kaimynais su babi- 
loniečiais ir egiptiečiais, žydai, be abejo, ir patys bent kiek 
turėjo pasiduoti jų įtakai ir vienkart į juos daryti įsravos. 
Bet, bendrai imant, buvo tai tauta labai savy užsidariusi, 
giliai įsitikinusi esanti Dievo išrinktoji ir pertat žemai ma- 
niusi apie kitas tautas. Nesugebėdami objektingai galvoti, 
linkę prie kraštutinumo, žydai nepajėgė pagaminti nei žy- 
mesnio epo, nei dramos. Nerandama irgi pas juos nei tapy- 
bos, nei skulptūros. Trūksta jiems ir gilesnio dailės supra- 
timo ar jos branginimo. Vien lyrikoje žydų siela giliau 
pasireiškė. 

Pirmieji žymesni lyriški žydų tvariniai — tai Mozės gies- 
mė, perėjus žydams Raudonąją jūrą: čia garbinama Vieš- 
pats, žirgą ir raitelį jūroje nuskandinęs (Exod. XV, L—21); 
toliau Deboros giesmė, kurioje aukštinama Debora, žiau- 
riai nužudžiusi Kanaano karalių Gisarą, jo motinai pro 
langą Žiūrint ir verkiant (Judic. V); čia pasireiškia cha- 
rakteringa žydų tauta beširdė. Joaihamo palyginimais iš- 
vadžiojimai apie karaliaus reikalingumą (Judic. IX, 7—20) 
„irgi gana poetingi. 

Įsisteigus pas žydus karališkai valdžiai, prasidėda pas 
juos žymiausias literatūros periodas, o jame kaip tik ir 
pasireiškia pirmieji karaliai: Dovydas ir Saliamonas. 

Dovydas karalius įgarsėjo savo psalmėmis, nors ne vi- 
sos jo paties sudėtos. Tos psalmės visos pasižymi kilniu 
religiniu turiniu, bet ne visos lygiai gražios savo forma ir 
poetiškumu. Išverstos į visas žymesnes kalbas religiniame 

gyvenime lošia labai svarbią rolę. Ypač giliu jausmu pasi- 
žymi taip vadinamos Septynios atgailos psalmės. 

Psalmės, kaip ir kiti žydų poezijos tvariniai, neturi da- 
bartinio ritmo ar rimo. Jų savotiškas ritmas paremtas 
arba antitezėmis, arba paralelizmais: pirmoje eilutės pu- 
sėje išreikštoji mintis arba pasikartoja sinonimiškais žo- 
džiais antroje eilutės dalyje, arba išreiškia visai priešingą 
mintį (antitezę), arba ritmiškai panašiu skambesiu gyvai 
atkartoja pradžioj pasakytą mintį. 

Apie karalių Saliamoną Šventasis Raštas sako, kad ji- 
sai sudėjęs tūkstantį ir penkias giesmes. Jam priskaito- 
ma ir vienas gražiausių ir jautriausių visuotinėje literatū- 
roje lyriškų tvarinių: Sir Haširim arba Giesmių giesmė, 
kurioje apgiedama Sulamita, jos prisirišimas prie Libano 
kalnų ir prie savo numylėtinio piemens; karaliaus rūmai 
jos negali pavilioti. Bažnyčia mistiškoje prasmėje tą giesmę 
pritaiko santykiams Bažnyčios su Kristumi. Toje giesmių 
giesmėje prie turinio puikiai pritaikintas ir scenos pagrin- 
das (fonas): „balandžiai burkuoja, vynuogynai kvepia, 
datulė žydi, granatų pympurai sprogsta, o čia reiškiasi 
karščiausi širdies jausmai, stipriai susipynę su aukštu doros 
supratimu, kursai užkerta kelią visoms pagundoms“ (Pet- 
kevičaitė) . 

Saliamonui priskaitoma ir trys tūkstančiai patarlių. 

Mirus Saliamonui karaliui, jo valstybė, pasidalinusi į 
Judo ir Izraelio karalystes, susilpnėjo, pasidavė kaimynų 
jėgai ir įtakai, užsikrėtė svetimų dievų garbinimu ir pama- 
žu net savarankiškumo neteko. Tokiuose sunkiuose tautai 
laikuose kėlė jos dvasią pranašai, žadindami ją tai Dievo 
bausmių grūmojimais, tai įkvėptais ir kilniais atgailos pa- 
skatinimais. Pranašus ne be pamato vadinama atsiliepusia 
tautos sąžine. 

Pranašų knygose daug gilaus jausmo, drąsių nepaprastų 
palyginimų, daug grynos poezijos, ypač pas Izają ir Jere- 
miją. Pranašų žymiausias Izajas, kursai didingais vaizdais 
ir palyginimais, kilniais, iškalbingai gražiais žodžiais, ne- 
paprasta jėga atsiliepia savo rašiniuose į savo numylėtą 
Jeruzalę ir į savo tautą, ragindamas tikėti į vieną Dievą, 
pranašauja Babilono nupuolimą, jautriai piešia vergijos 
kančias. 

Pas Jeremiją pranašą ne tiek grožio, kiek jausmo, skaus- 
mo ir gilių minčių. Ypač jautrios ir griaudžios jo raudos. 
Rodos, jo rašyta ir 136-oji psalmė: 


Svetur ant krantų Babilonijos upių 
Sėdėjom ir verkėm, Sioną atminę. 


Prie lyriškų, o dalinai epiškai dramatiškų tvarinių galima 
priskirti Jobo knygas, kurios ne tik kelia pasaulinės svarbos 
klausimus, bet ir savo nepaprastais palyginimais ir vaiz- 
dais žeria gyviausios poezijos pažibais. Kaip pavyzdį gali- 
ma nurodyti Jobo kn. XXXVIII perskyrimą, kur Dievas at- 
siliepia į Jobą, bardamas ir slėgte slėgdamas savo galybe. 

Šventųjų knygų Naujo įstatymo poetiškiausia savo di- 
dingais vaizdais, nežemiškais regėjimais šv. Jono Apreiš- 
kimo knyga. 

Naujoji žydų poezija buvo bent kiek atgimusi XII am- 
žiuje Ispanijoje, kur žydai tame laike nemažą rolę lošė ir 
viešajame gyvenime. Žymesniais tuomet jų poetais, žadinu- 
siais neužmiršti senovės tėvynės Palestinos, buvo Mozė 
ben Ezra, Saliamonas ben Gabirol (+ 1064), bet ypač Juda 
Halevi. 

Paskesniais laikais žydų rašytojai paprastai pasiduoda 
tos tautos literatūros įtakai, kur gyvena, net jos kalbą pa- 
sisavindami. Tokie rašytojai, nustoję savitumo, prie žydų 
literatūros vargiai priskaitomi. 


EGIPTIEČIŲ LITERATŪRA 

Ilgus amžius Egipto praeitis bemaž tiek buvo težinoma, 
kiek apie jį mini Šventasis Raštas. Napoleonui I Bonapartui 
kariaujant Egipte su mameliukais, nuvyko su prancūzų 
kariuomene į šalį ir keletas mokslininkų ją tyrinėti. Atrasta 
ir nutraukta egiptiečių užrašai ant plytelių, papirusų, sar- 
koiagų ir piramidžių, kuriuos laikui bėgant mokslininkui 
Šampoljonui pasisekė perskaityti. Pasirodė, egiptiečių raštai 
vieni rašyti demotiniais ženklais, kurių kiekvienas reiškia 
atskirą Žodį ar daiktą ir kurie lengviau prieinami net ne- 
apšviestam žmogui, kiti rašyti hieratiniais šventais rašt- 
ženkliais, vienų dvasiškių išskaitomais. 

Ant kiek tų užrašų išliko ir ant kiek pasisekė lig šiol juos 
perskaityti, pasirodė, nors Egipto kultūra aukšiokai L 
pakilusi ir išsiplėtojusi, bet šavo žymesnių poetų, rodos, 
neturėjo. Visa egiptiečių poezija, galima sakyti, glūdi ne 
raštuose, bet statyboje: piramidėse, milžiniškose šventyk- 
lose, slinksuose, tūkstančiais metų slaptingai USS MEIEĖ 
į Sacharos tyrus. 

Iš egiptiečių lyrikos atrasta himnas saulei, Nilo Upės gar- 
binimas, keletas meilės dainelių ir laidotuvių giesmių. "Bet 
joms trūksta gilesnio jausmo, gyvesnių vaizdų. 

Iš epo rasta trumpas pasakojimas, kaip Ramzis II fara- 
onas, priešų apsuptas, šaukęsis saulės dievo, ir tasai jį iš- 
gelbėjęs. 

Yra dar keletas išlikusių sakmių, apysakaičių ir taip va- 
dinamos Mirusiųjų knygos, kuriose numirėliui būdavo duo- 
dami patarimai, į karstą įdedami, kaip teisintis prieš gy- 
vųjų apkaltinimus ir kitame pasauly akivaizdoje Ozirio ir 
42 teisėjų, nurodoma maldelės, ginančios nuo demonų, gies- 
mės, kunigų giedamos ir t. t. Tai bemaž visa, kas galima 
prie egiptiečių literatūros priskirti. 


GRAIKŲ LITERATŪRA 


Bent iš trijų pusių apsupta marėmis, pertat labai patogi 
lengvam susisiekimui su tolimiausiomis šalimis, gausiai 
gamtos apdovanota, turtinga ir graži senovės graikų žemė 
davė galimybės labai anksti savo sūnums išvystyti dailės 
skonį ir visas bemaž meno šakas taip aukštai ir harmonin- 
gai ištobulinti, kad ilgus amžius ir visoms tautoms jos buvo 
pavyzdžiu ir mastu. 

Ypač graikų literatūra pasiekė tokio aukščio, kad nei 
viena pasaulio tauta nėra jos lig šiol neperaugus; nepap- 
rastai turtinga anglų literatūra rasit galėtų su ja varžytis 
Pati graikų kalba, ypač Atėnų tarmė, skambi ir balsėmis 
turtinga, kaip tik ir buvo sutverta saldžiam poezijos skam- 
besiui. Taip pat išbujojęs pas graikus individualizmas ir jų 
pasidalinimas į keletą valstybėlių, nors politiškai tautą 
silpnino ir privedė galutinai prie romėnų vergijos, bet dailės 
ir meno srity nemaža prisidėjo prie pažangos. 

Visos literatūros rūšys pas senovės graikus bemaž lygiai 
turtingai pasireiškė: epas, lyrika, drama; gal bent kiek 
silpniau lyrika. 


GRAIKŲ EPAS 


Graikų epas, vystydamasis. taisyklingai, seniausiai buvo 
religiniai mitiškas, paskui karžyginis, galop visuomeninis. 

Seniausias mitiškas poeta buvo Orlėjas, apgiedojęs se- 
novės graikų dievus ir Argonautų žygį. 

Apie IX amž. prieš Kristų (sulyg kitų apie VIII amž.) 
tikrai gyveno Heziodas, kursai parašė Teogoniją ir Herak- 
lio Skydą. Pirmame veikale apgiedama senųjų dievų kova 
su naujaisiais, antrame kova antraeilių dievų savitarpy ir su 
milžinais, titanais. Be tų tvarinių Heziodo dar parašyta 
Darbai ir Dienos, kur daug matosi panašumo su Vergilijaus 
„Georgika“ ir mūsų Donelaičio „Keturiais Metais“: ap- 
giedama ūkio darbai; poemos dalys palaidai surištos; įterpta 
ir asmeniški poeto dalykai: čia prie progos poeta plaka tei- 
sėjus, kurie jo tėvo paliktą ūkį priteisė broliui, o ne jam. 

Didžiausiais karžyginio epo veikalais yra Iliada ir Odi- 
sėja, o jų autorium skaitosi neregys poetas Homeras. Pir- 
mieji Aleksandrijos graikų mokslininkai pradėjo abejoti, 
ar tų gražiausių poemų dainiumi buvo tikrai Homeras, ir 
tas klausimas iki šiol nėra galutinai išrištas. Vis dėlto reikia 
manyti, jei ne visa tų poemų tvėryba išimtinai priklauso 
Homerui, tai bent atskiras ir palaidas liaudies ar nežinomų 
pirmiau giesmininkų sudėtas rapsodas giesmes Homeras ap- 
dailino, sutvarkė ir į dvi poemi suvedė. Nėra irgi ligi šiol 
nustatyta, kada ir kur jisai gimė: septyni graikų miestai 
varžės dėl tos garbės; dauguma mano, Homero gimtinė 
buvusi Mažoj Azijoj ar kur ant artimos salos. Iliadoje ap- 
giedama paskutinieji Trojos miesto apgulimo metai, Odi- 
sėjoję — Odisėjo klajonės, jam grįžtant iš Trojos į savo 
Itakės salą. 

Ypač Iliada pasiliks amžiais gražiausiu poemos pavyz- 
džiu. Ji sudėta iš 24 giesmių, rapsodomis vadinamų, ir pra- 
sideda šiais žodžiais: 

Pyktį Achilo Pelaičio, dievaite, padėk apdainuoti. 
Daugel padariusi vargo, nelaimių didžių achejėnams. 


Didesnė poemos dalis (XVII giesmių) pavesta, kaip sako 
jau įžanginės eilutės, Achilo pykčiui ir jo pasekmėms apsa- 
kyti. Likusioje daly apdainuojama Hektoro šalmablizgan- 
čio, trojėnų vado, žuvimas, jo tėvų ir žmonos širdgėla ir 
karžygio palaidojimas. Greta tų dviejų didžiausių karžy- 
gių — išdidaus, baimės nepažįstančio ir neįveikiamo Achilo 
iš graikų pusės ir simpatingo trojėnų vado Hektoro Iliadoje 
apgiedama svarbesni Trojos karo epizodai ir ryškiai pie- 
šiama ištisa kitų karžygių eilė: tautų ganytojas Agamemno- 
nas, jo brolis šviesiaplaukis Menelajus, sumanus ir gudrus 
Odisėjas, senas ir išmintingas Nestoras, tvirtas ir galingas 
Diomedas, drąsus ir karštuolis Ajaksas, gražus, bet silpna- 
būdis Parisas ir t. t. 

Karas kilo dėl to, kad Trojos karaliaus Priamo sūnus 
Parisas, kuriam dievaitė Airoditė pažadėjo gražiausią 
žmoną, išvogė Spartos karaliaus Menelajaus žmoną, gražią 
Eleną. Visų graikų valstybėlių valdovai, vadovaujant Aga- 
memnonui, atkeršydami apgulė Troją. Per 10 metų žudė 
graikai achajai apgultus trojėnus, ypatingai pasižymint 
neįveikiamam karžygiui Achilui. Dešimtais apgulimo metais 
Achilas susipyko su Agamemnonu dėl belaisvės Brazeidos, 
kurią tautų ganytojas nuo jo atėmė. Achilas atsisakė tada 
dalyvauti kovose, o jo motina dievaitė Tetida išmeldė nuo 
dievų tėvo Dzeuso trojėnams pasisekimo, iki Achilui nebus 
atlyginta skriauda. 


Prasideda mūšis Skamandro slėny; nors dvikovoj tarp 
Pariso ir Menelajaus šis ima viršų (ko reikalavo ir teisybė), 
nors graikų pusėje atsižymi jų didvyriai: broliai Ajaksai, 
Diomedas, Odisėjas ir kiti, vis dėlto trojėnai, kuriems va- 
dovauja garbingas Hektoras, priverčia graikus bėgti prie 
savo laivų su didžiais nuostoliais; tik naktis užbaigia baisias 
žudynes. Ant rytojaus kova vėl prasideda; graikams pagal- 
bon Achilas leidžia savo draugą Patroklą, jam pavesdamas 
ir savo mirmidonus; bet ir Patroklas žuvo nuo Hektoro 
rankos. 

Tada ir Achilas stoja į baisią kovą, kurioje patys dievai 
dalyvauja, pasidalinę į dvi pusi: vieni, kaip Atėna, Poseido- 

nas, Hera, padeda graikams, kiti — Apolonas, Afroditė, Arė- 
jus, trojėnams. Achilas trojėnų eilėse daro didžiausių žudy- 
nių; nuo lavonų daugybės Skamandro upė išsilieja iš krantų. 

Griaudžiai atsisveikinęs su savo žmona Andromacha ir 
mažučiu sūnumi, išeina prieš Achilą Hektoras ir dvikovoj 
žūva; Achilas prisirišęs jo kūną prie savo vežimo, velka įj 
su paniekinimu per visą kovos lauką, o paskui nepalaidotą 
pameta, kad paukščiai ir šunys draskytų. 

Senas Priamas su dovanomis verkdamas ateina nakčia 
į graikų stovyklą maldauti sūnaus kūno, Kad jį palaidojus. 
Achilas, tėvo ašaromis sugriaudintas, grąžina tėvui sūnaus 
lavoną, ir trojėnai iškilmingai įį laidoja. 

Antrosios poemos Odisėjos toksai turinys: gudrus Odi- 
sėjas, Trojai puolus, grįžta į savo Itakės salą, bet užrūs- 
tintas Poseidonas sudaužo jo laivus; žūva visi jo draugai; 
patsai jis patenka į Ogigijos sala, kur jį įsimyli deivė Ka- 
lipsė ir nori sau per vyrą jį pasilaikyti. 

Tuo tarpu pas jo žmoną Penelopę renkasi jaunikiai, puo- 
tauja, gaišina Odisėjo turtą ir peršasi Penelopei, kad jų 
vieną pasirinktų už vyrą. Ta nesutinka, bet neturi galios 
juos iš namų pašalinti. Jos sūnus Telemakas, patariant dei- 
vei Atėnei, keliauja pas Nestorą, paskui pas Menelajų tei- 
rautis, ar ko nesužinos apie tėvo likimą. 

Dievams liepiant Kalipsė galop atleidžia nuo savęs Odi- 
sėją, bet Poseidonas vėl sukelia audrą, ir jūra išmeta Odi- 
sėją į Ieakų šalies krantą, kur Alkinojas karalius jį vaišingai 
priima. Čia Odisėjas ilgai pasakoja apie savo klajones ir 
paskutiniuosius Trojos karo įvykius. Iš čia Odisėjas grįžta 
į savo Itakę ir, savo sūnui Telemakui padedant, išžudo puo- 
taujančius jo namuose jaunikius. 

Abidvi poemos sueilėtos šešiamasčiais (hegzametrais), 
parašytos joniškiu dialektu ir vienodu stiliumi; turi bent 
kiek ir skirtumų: Iliada statoma aukščiau; joje daugiau 
poetiškos jėgos, vaizdai gyvesni, Odisėjoje daugiau matosi 
kultūros žymių graikų gyvenime. 

Dėl tų tai skirtumų jau II amž. prieš Kristų Aleksandri- 
jos mokslininkai manė, //iadą ir Odisėją ne tas pats poeta 
sudėjęs. Kiti gi mano, Iliadą rašęs Homeras dar jaunas 
būdamas, pilnas jėgų, Odisėją gi žymiai senesniame amžiu- 
je sudėjęs. 

Abejose poemose atvaizduota visas senovės graikų gy- 
venimas: religinis, politinis ir šeimyninis ypač aukštesnio 
žmonių luomo. /liadoje nupiešta gyvenimas po karo. Tam 
atvaizdavimui poeta vartoja paprasčiausias priemones: jo 
kalba aiški, vaizdi, visai natūrali; keliais bruožais, kartais 
vienu epitetu poeta moka asmenį ar gamtos reginį taip ryš- 
kiai nupiešti, kad jis gyvai mums stovi akyse. Kai kada 
net į smulkmenas įsileisdamas, moka dainius išlaikyti saiką, 
nebūdamas nuobodus, pavyzd., aprašydamas Achilo skydą. 

Pats būdamas graikas, poeta objektyviai piešia graikų 
ir trojėnų kovas: abejose poemose paties dainiaus kaip ir 
nesimato; pasakojimas eina be jokios lyriškos ar subjekty- 
vios priemaišos. Vis dėlto iš poemų matosi, kad dainius — 
tikras poeta-artista iš Dievo malonės, gerbiąs dievus ir jų 
pasitikįs teisybe, kuri piktus baudžia, geriems atlygina. 

Iliadoje vyriausias didvyris Achilas — karžygys idealista, 
nepanašus į kitus valdovus, godumo pilnus; jam graikų 
reikalai ir garbė terūpi. Odisėjoje didžiausiu karžygiu — 
Odisėjas, kuriame įkūnyta gudrybė, atsargumas, sumanu- 
mas, prityrimas. 

Senovės graikams Iliada ir Odisėja buvo tarsi šventosios 
knygos: jos buvo mokykloje aiškinamos, atmintinai moko- 
mos; poetai iš jų sėmė sau įkvėpimą, filosofai ir moralistai 
pasielgimo taisykles, menininkai pavyzdžius. Dar ir paskui 
ilgais amžiais kitų tautų poetai sekė ir lig šiol stengiasi 
sekti tais nepasiekiamais tikro grožio pavyzdžiais. Odisėja 
lietuviškai gana vykusiai išversta Dr. Ralio. 

Prie visuomeninio graikų epo priklauso Ksenofonto Ki- 
ropedija, Ezopo sakmės ir Teokrito idilės. 

Ksenofonto Kiropedija savo Torma bent kiek primena 
šių dienų didaktiškos rūšies apysakas. Čia apsakoma Kyro 
karalaičio auklėjimas, jo gyvenimas, po priedanga apysakos 
duodama patarimai, pamokymai, o vienkart atvaizduojama 
ir visuomeninis tų laikų gyvenimas. 

Žymiausias graikų sakmių rašytojas buvo Ezopas, gyve- 
nęs VI amž. prieš Kristų. Graikų sakmė gimė iš mitologiš- 
kai didaktiškų pasakojimų; jos užuomazgą randame jau 
Heziodo tvariniuose. Graikų sakmės turi nemažą panašumą 
į indų sakmes, ir lig šiol nėra dar išrištas klausimas, koks 
tarp jų ryšys ir santykiai. 

Trečiame prieš Kristų amžiuje graikų kultūros centras 
iš Atėnų persikėlė į Aleksandriją, kur gimė ypatinga epo 
rūšis — idilė. Jos tėvu buvo sirakūzietis Teokritas. Puikus 
tada, triukšmingas, ištvirkęs didžių centrų miestų gyveni- 
mas sukėlė kaipo reakciją norą ramiai atilsėti sodžiuje, 
gėrėtis gamtos gražybėmis, gyventi tarpe nesugedusių že- 
mesnio luomo žmonių: piemenėlių, ūkininkų, žvejų, juos 
idealizuoti. 

Teokritas parašė įvairios įtalpos 30 idilių. Geriausia skai- 
tosi Sirakūzietės, kvrioje vaizdžiai atpasakojama, kaip sira- 
kūzietės atvyksta pas savo gimines į Aleksandriją, mato 
išdidumo, lėbavimo ir ištvirkimo pilną sostinės gyvenimą, 
valdant Pitolomėjams, ir savo naiviškumu visam kam ste- 
biasi. 


GRAIKŲ LYRIKA 


Dainiai poetai pas graikus buvo didžioje pagarboj; nei 
vienos didesnės iškilmės be jų negalėdavo apsieiti; ir tų 
dainų buvo nemaža. Apgiedodami kaip Homeras senovės 
didvyrių veikalus, paskui pradeda prie tų pasakojimų savo 
asmeniškus jausmus reikšti žodžiais, šokiais, net muzika 
lyra, o vietoje sunkaus ir monotoniško hegzametro pasirenka 
sau lengvesnį pentametro ritmą su įjambais ir chorėjais. 
Tos lyriškos giesmės, tankiausiai elegijomis vadinamos, 
buvo ar paties poeto giedamos, lyrai pritariant, ar dainuo- 
jamos mergaičių choro. Jos buvo įvairio turinio: erotinės, 
pergalėjimo giesmės (epinikijos), laidotuvių giesmės (tre- 
nai), Apolonui ir kitiems dievams pagerbti (pejanės), Dio- 
nizui dainos (ditirambai), pajuokimui giesmės (satyros) 
ir kt. 

Senovės graikų lyrika jau VII amž. prieš Kristų pasiekė 
ganą aukštą laipsnį ir turėjo nemaža tos rūšies poetų, bet 
jų veikalų išliko ne per daug; žymi dalis žuvo. Prie seniau- 
sių lyrikų priklauso Sapfo, poetė iš Lesbo salos, pragarsė- 
jusi savo erotinėmis giesmėmis, kurių. tik menki fragmentai 
(apie 200 eilučių) išliko. 

Satyromis-elegiįjomis garsūs buvo Archilochas ir didis 
moterų priešas Semonidas (650—600); ypač pirmasis buvo 

graikų aukštai vertinamas, bet ir iš jo veikalų nedaug kas 
beliko. 

Karo motyvai lyrikoj geriausia buvo išreikšti Tirtėjo 
dainiaus, kursai atėniečių buvo pasiųstas Spartai pagal- 
bon, jai kariaujanti su mesenais. Dainius savo karingomis 
giesmėmis taip pakėlė Spartos ūpą, kad ji nugalėjo savo 
priešą. Pagrindinė tų giesmių mintis, kad nėra nieko kil- 
nesnio kaip mirtis mūšy už tėvynę. 

Garsus graikų teisdavėjas Sotonas (į 560) rašė irgi pat- 
riotiškas elegijas, skatindamas tautiečius į kovą su mega- 
rais, kurie buvo užgrobę Salaminos salą. 

Laimingesnis už virš minėtus lyrikus pasirodo Bakchili- 
das (V amž.), kurio neseniai 15 tvarinių atrasta surašytų 
ant egiptiško papiruso; jie ar epinikijos, ar peanai. 

Bet nei vienas graikų lyrikas nerado paskesniuose lai- 
kuose pas visas tautas tiek pasekėjų pamėgdžiotojų kaip 
Saplo iš Lesbo vientautis Anakreontas Vi amž., meilės, vyno, 
linksmybių ir epikūrinių pažiūrų dainininkas. Nepaprastai 
lengva jo giesmelių forma ir dar lengvesnė jų įtalpa buvo 
priežastimi jų didžio populiarumo. Nebuvo graikų jūrėse nei 
vieno laivelio, kur nebūtų skambėjusi jo dainelė, ir greit uolų 
aidas pernešė tas daineles nuo salų į kontinentą. Anakreon- 
tas, jau pražilęs senelis, nenustojo savo linksmo ūpo. 

Nors ne taip populiarus kaip Anakreontas, tačiau talentu 
daug aukštesnis, lyrikos karalius buvo Pindaras iš Tėbų 
(522—446), įgarsėjęs savo odėmis epinikijomis, pavestomis 
garbei pergalėtojų olimpiadų ir istmo žaidimuose. Pinda- 
ras gyveno tais laikais, kai graikai grūmės su persais, ir 
iš vietinio Tėbų patrioto pasidarė paskui visos Graikijos 
patriotu. Parašė labai daug įvairiausio turinio lyriškų vei- 
kalų: ditirambų, trenų, himnų, giesmių chorui ir k. Iš jų 
išliko tik virš minėtos epinikijos. Iki pat 80 metų senatvės 
rašė Pindaras, visados dvasia ir ūpu būdamas jaunas. 


GRAIKŲ DRAMA 


Senovės graikų drama pamažu išsivystė iš religinių apei- 
gų ir Žaidimų, Dionisui dievaičiui pagarbinti du kartu į 
metus, rudenį ir pavasarį apvaikščiojamų. Paprastai iuo 

metu steigdavo aukurą, ir ties juo choras, pasidalinęs į dvi 
pusi, dainuodavo rudenį liūdnus, pavasarį linksmus ir juo- 
kingus nuotykius iš Dioniso-Bakcho gyvenimo. 

Laikui bėgant Atikoje, kad pajvairinus tas apeigas įvesta 
ant scenos vienas veikėjas, kursai, pasikeisdamas su choru, 
pasakodavo ką nors žingeidesnį, tik mažą sąryšį beturintį 
su Dionisu. Eschilas savo tragedijose įveda ant scenos jau 
du veikėju aktoriu vienkart, o Sofoklis ir trečią. Tuo būdu 
chorui pasilikdavo vis mažesnė rolė tuose žaidimuose, kurie 
su laiku jau nei kokio ryšio nebeteko su Bakcho apeigomis. 
Taip gimė ir išsitobulino senovės graikų drama, tragedija 
ir komedija. 

Graikų dramos buvo lošiamos ant atviro oro. Vidury 
buvo rengiama scena, ant kurios buvo skiriama tam tikros 
vietos orkestrui, chorui ir veikėjams aktoriams. Iš vienos 
pusės scenos pusračiu ir amliteatru, t. y. laipsniais vis 
aukštyn buvo įrengtos vietos žiūrėtojams. Iš kitos pusės 
scena atsiremdavo į sieną su trejetu durų; jų kiekviena 
turėjo savotiškos reikšmės: jei artistas išeidavo ant sce- 
nos iš dešinės nuo žiūrėtojų, reiškė, kad atvyksta iš už- 
sienio ar iš provincijos; artisto pasirodymas iš kairės reiš- 
kė, jis ateinąs iš uosto ar miesto; vidurinės durys tragedi- 
josę reiškė karaliaus rūmus, komedijose privatinį namą. 

Scenose įrengimas buvo be ypatingų dekoracijų, net sce- 
nos uždangalo visai nebuvo; tik dievams iš dangaus nusi- 
leisti, kad veikime dalyvautų, buvo įtaisytos tam tikros ma- 
šinos; iš čia posakis: deus ex machina. Lošimai buvo ren- 
giami valdžios ir jos apmokami; tik chorus dažnai savo 
lėšomis išlaikydavo didesnieji turtuoliai. 

Drama pas graikus buvo labai mėgiama ir turtingai išsi- 
vystė; minima virš 30 dramų rašytojų ir iki 400 dramatiškų 
veikalų, kurių tačiau dauguma žuvo, išlikus tik jų titulams. 
Garsiausias tragedijų rašytojas buvo Eschilas, Soloklis ir 
Euripidas; geriausias komedijų rašytojas ne tik pas graikus, 
bet visoje pasaulinėje literatūroje, be abejo, Aristofanas. 

Eschilas (525—456) graikų tragediją, dar tik užmazgoje 
tebesančią, iš karto pastatė ant rimto dailės laipsnio ir, ga- 
lima sakyti, tiek jai padarė, kiek Dantė italų literatūrai. Es- 
chilas nuo pat jaunystės priklausė prie scenos, dalyvau- 


damas chore ir vaidinimuose. Kilus karui su persais, jis 

dalyvavo mūšiuose ties Maratonu ir Salaminu, o į aštuntus 
metus po karo parašė vieną geriausių istoriškų dramų 
Persus. Iš viso jo parašyta virš 70 tragedijų, išliko iki mūsų 
laikų tik septynios: Persai, Prikaltasis Prometėjas, Sep- 
tyni vadai prieš Tėbus, Šaukiančios pagalbon ir trilogija “ 
Orestėja. 

Visose Eschilo tragedijose žymiausią rolę lošia likimas 
(Moira), nuo kurio priklauso patys dievai, pasaulis ir žmo- 
gus; nei vienas nusikaltimas negali palikti nenubaustas; 
vaikai ir ainiai turi kentėti už savo tėvų nuodėmes. Jo tra- 
gedijose irgi choras užima per daug vietos, per tatai akcija 
gana menka ir ne tiek įdomi. Tą akcijos trūkumą Eschilas 
papildo nepaprasta, titaniška veikiančiųjų asmenų dvasios 
jėga; jo tragedijų asmenys tai titanai pusdieviai. 

Persų tragedijos turinys toks: persų senelių choras ne- 
kantriai laukia žinių nuo savo karaliaus Kserkso, išvyku- 
sio su didžia kariuomene Graikijos užkariauti. Atosa, 
Kserkso motina, pasirodo ant scenos, nujausdama ką tai 
negera. Atvykęs iš Graikijos pasiuntinys praneša apie baisų 
Kserkso kariuomenės likimą. Padėties tragizmą dar padi- 
diną mirusio karaliaus Darijo pasirodžiusi dvasia, kuri 
primena anuomet buvusią persų valstybės galybę. Choras 
gieda raudą. Galop pasirodo pats Kserksas, buvęs pasiren- 
gęs taip daug užkariauti, o čia dabar visko netekęs, api- 
plyšęs, vos gyvas grįžta. 

Prikaltojo Prometėjo tragedijoje perstatoma Prometėjo 
kančios, prie uolos dievų prikalto ir arelio draskomo už tai, 
kad iš dangaus pavogęs ugnį, žmonėms ją atnešdamas ir 
juos išmokydamas įvairių amatų. Baisiausiai kankinamas 
Prometėjas vis dėlto savo išdidume nenori nusilenkti prieš 
Dzeusą ir kitus dievus, pranašaudamas jų žuvimą. Prome- 
tėją, rodos, reikia suprasti ne ką kita, kaip išdidų žmogaus 
protą. ' 

Orestėjos trilogija susideda iš trijų tragedijų, kurių tu- 
rinys nuosekliai rišasi. Pirmoje tragedijoje perstatoma, kaip 
Agamemnoną, grįžtant jam iš Trojos, Kasandra pranašė 
perspėja, kad namie jam gresia baisus pavojus; bėt šis 
netiki. Tikrai namie jį nužudo jo žmona Klitemnestra, su- 
sidėjusi su savo meilužiu Egistu. Antroje tragedijoje Aga- 
memnono sūnus Orestas, keršydamas už tėvo mirtį, nužudo 

savo Motiną Klitemnestrą, pranešęs apie tai savo seseriai 
Elektrai. Trečioje tragedijoje Orestas, deivių erinijų (54- 
žinės graužimų) baisiai persekiojamas ir kankinamas, Apo- 
lonui patariant, kreipia į Atėnų areopagą (teisėjų tarybą), 
kursai jį išteisina; tada erinijų vietą užima eumenidės, ge- 
rosios dievaitės. 

Soioklis (496—406), gimęs ties Atėnais, Kolono vieto- 
vėje, augo geresnėse sąlygose negu Eschilas, nes kai šis 
viską bemaž pats iš savęs priverstas buvo tverti, Sofoklis 
jau turėjo tokį žymų pirmtakūną ir pavyzdį. Sofoklio tėvai 
buvo gana turtingi ūkininkai ir sūnui davė rimtą apšvietimą 
ir auklėjimą, todėl šis ir turėjo galimybės savo genijų iš- 
vystyti. 

Jau 28 amžiaus metų Sofoklis išlošė varžytines su savo 
pirmtakūnu. Tikrai pas jį matome tragedijose žymią pažan- 
gą: pas Soloklį greta choro ant scenos kai kada veikia vien- 
kart trys lošikai; pertat jų veikimas gyvesnis, įvairesnis; 
atvirkščiai, choro rolė susiaurinta, jis mažiau dalyvauja. 
Nors ir pas Soioklį likimas turi įtakos į veiksmą, bet jo rolė 
žymiai susiaurinta: žmonių gyvenimas ir nuotykiai daugiau 
priklauso nuo pačių žmonių būdo, nuo susipynusių siekių 
ir kęsmų. 

Soloklis ir labai ilgai gyveno, ir parašė daugiau kaip šim- 
tą tragedijų, iš kurių tačiau išliko iki mūsų laikų vos sep- 
tynios: Edipas karalius, Edipas Kolone, Antigonė, Trachi- 
nietės, Ajantas, Filoktetas. 

Geriausia ne tik Sofoklio tragedijų, bet ir visoje pasauli- 
nėje literatūroje laikoma trilogija: Edipas karalius, Edipas 
Kolone ir Antigonė. Jų turinys toks: Edipas išrinkta Tėbų 
karaliumi. Tėbuose ima siausti baisiausias maras. Edipas 
teiraujasi Apolono Deliuose, kieno tai kaltė, sužino, kad 
pats yra priežastimi tos bausmės, nes nežinodamas bai- 
siausiai nusikalto prieš gamtą, vedęs savo motiną Jokastę 
kaip žmoną. Tada sau akis išlupęs, savo dukters Antigonės 
lydimas, Jokastei nusižudžius, apleidžia Edipas Tėbus, daug 
klaidžioja ir prisikentėjęs galop mirty randa atilsį ir pasi- 
liuosavimą nuo kančių. 

Jam apleidus Tėbus, jo sūnūs kariauja savitarpy už sostą 
ir žūva, o karaliumi tampa jų dėdė Kreontas, kursai Po- 
lineiko, kaipo miesto užpuoliko, neleidžia palaidoti, kad 

šunys ir paukščiai jį draskytų; o jo brolį palaidoja iškilmin- 
gai. Antigonė, nebijodama mirties bausmės, brolį palaidoja, 
už ką mirtimi ir baudžiama. Tuo būdu žūva visa Edipo šei- 
myna. 

"Toje trilogijoje Sofoklis parodo, kad ir pats žmogus, ir 
jo ainiai atsakomingi už nusikaltimą prieš gamtą, kad 
žmogaus laimė nepastovi, kad reikia vengti puikybės ir per 
didelio savimi pasitikėjimo. Edipo ir Antigonės asmenyse 
duodama irgi didi pasiaukojimo pavyzdžiai. Scena, kurioje 
Edipas, auksinėmis Jokastės sagutėmis išdūręs sau akis 
prie jos lavono, susikruvinęs atsisveikina su vaikais ir su 
Tėbais ir eina patsai į ištrėmimą, yra viena jautriausių pa- 
saulinėje literatūroje. Bendrai sakant toje trilogijoje Soio- 
klis tobuliausiai pasiekia to tikslo, kurio nuo tragedijos rei- 
kalauja Aristotelis: nusistebėjimo, baimės, pasigailėjimo. 
Antigonė lietuviškai išversta Samajausko. 

Elektros tragedijoje Sofoklis tą patį tematą ima pagrin- 
dan, kaip ir Eschilas Orestėjoje: Klitemnestros užmušimą; 
bet pas Eschilą pirmąją rolę tame nužudyme lošia sūnus 
Orestas, likimo stumiamas ir tą sunkią priedermę pavel- 
dėjęs kaip tėvo įpėdinis; pas Sotoklį pirmąją rolę nužudy- 
me lošia duktė Elektra, daug su savimi kovojusi ir kentė- 
jusi dėl motinos puolimo. 

Trachiniečių tragedijoje, Deijaneira, įtardama savo vyrą 
Heraklį, iš meilės pavydo įduoda jam užnuodytus marški- 
nius, o paskui sužinojus, kad jos įtarimas buvo be pamato, 
pati iš skausmo nusižudo. 

Kitoje tragedijoje Ajantas nori keršyti graikų vadams, 
kad po Achilo mirties ne jam priteista Achilo šarvai; ta- 
čiau Atėnė jį paverčia bepročiu, ir tas užpuola kapoti su 
kardu jaučių bandą, įsivaizdinęs, kad tai esą graikų vadai. 
Paskui susipratęs iš gėdos pats nusižudo. 

Graikų tragedijoje Sofoklio genijus pasiekė aukščiausio 
laipsnio. Soloklis gyveno dar tais laimingais graikų lai- 
kais, kai religija, dora, tėvynės meilė buvo aukštai vertina- 
ma. Kupinas vilties ir pasitikėjimo žmonėmis, Soioklis juos 
piešė tokiais, kokiais jie privalo būti; todėl jo kūryboje daug 
idealizmo ir, taip sakant, romantizmo, kiek jisai priešingas 
realizmui ir natūralizmui. 

Sofoklio įpėdinis Euripidas (480—406), jau užsikrėtęs 

savo laiko skepticizmu, piešia žmones tokiais, kokie jie iš tik- 
rųjų buvo: politinių kovų įnirtimas, tėvynės meilės sunyki- 
mas, doros puolimas, filosotiniai ginčai, sotistika ir skepticiz- 
mas Euripido kūryboje atvaizduota realiai. Du kartu vedęs 
ir šeimyniškame gyvenime nelaimingas Euripidas buvo gy- 
venime skeptikas ir moterų priešas. Gimęs ant Salaminos 
salos, užbaigė gyvenimą Makedonijoje; vieni rašo, buvęs pa- 
leistuvių sudraskytas, kurias savo kūriniuose, progai pasi- 
taikius, be pasigailėjimo plakė; kiti sako, buvęs pasiutusių 
šunų suplėšytas. 

Euripidas parašęs 60 su viršum veikalų, iš kurių išliko 
iki mūsų dienų 17 tragedijų ir viena dramatiška satyra Kik- 
lopas. Prie geriausių tragedijų priklauso /figenija Aulidėje, 
Ifigenija Tauridėje, Pasiutęs Heraklis, Medėja, Hipolitas. 

Pirmoje tų tragedijų lfigenija turi būti dievams paaukota, 
kad graikai laimėtų karą prieš Troją. Veltui jos motina, 
Achilas ir ji pati stengias atsipalaiduoti nuo to paskyrimo. 
Galop ji pati sutinka su savo likimu, net džiaugias galinti 
pasiaukoti savo tautos laimei. ' 

Antroje tragedijoję Iiigenija jau šventyklos tarnaitė — 
vaidilutė. Pas įą į šventyklą atveda du jaunikaičiu, kad įuos 
dievams ji paaukotų, nes norėję išvogti iš šventyklos dievai- 
tės Artemidės statulą. Jų vienas pasirodo besąs jos brolis 
Orestas, antrasis — jos numylėtinis Piladas. Itigenijai pasi- 
seka abudu išgelbėti ir su Artemidės statula visiems kartu 
pabėgti į Atėnus, kur įkuriama Artemidės šventykla, ir čia 
Ifigenija pasilieka dievaitei tarnauti. Abejose tragedijose 
Ifigenija perstatoma kaip nekaltos mergaitės idealas. Antro- 
sios tragedijos Ifigenija irgi artistiškai paskui atkartojo vo- 
kiečių Goethe; pirmosios tragedijos Iiigeniją ne taip vykusiai 
pamėgdžioja prancūzų Rasinas. 

Trečioje Euripido tragedijoje dievaitė Hera atima Herak- 
liui protą, pastumia į pasiutimą. Šisai pašėlęs žudo savo 
žmoną ir vaikus, manydamas keršijąs savo priešui. Praėjus 
pašėlimui, susipranta, ką padaręs, nori iš nusiminimo pats 
nusižudyti, bet jį gelbsti Tesėjas, pateisindamas nuo kaltės. 

Medėja viena charakteringiausių Euripido tragedijų; joje 
atsispindi gašlumo ir tikybinio inditerentizmo epocha. Parsi- 
davimas, melas, kerštas, visa žemiausių geidulių suma 
išreikšta toje tragedijoje; Euripido pesimizmas ir jo neapy- 

kanta moterų čia ypač aiškiai pasireiškia. „Nėra laimės čia 
žemėje, — sako Euripidas vieno veikėjo lūpomis, — gyveni- 
mą, Tods, gali padaryti malonų turtai, bet laimingu niekas“. 

Tragedijos turinys toks: Medėja, sužinojus, kad vyras 
nutarė ją mesti ir politiniais tikslais vesti Korinto karaliaus 
dukterį, slapta pasiryžo dėl paniekintos meilės baisiai jam 
atkeršyti. Ji nuduoda sutikusi su savo likimu ir vyro noru, 
rengia jaunajai dovanoms vainiką. Vestuvių dienoje vaikai 
jai liepiant įteikia jaunajai užnuodytą vainiką, ir toji baisiau- 
siose kančiose miršta. Vaikus Medėja irgi nužudo, žūva ir 
pati. Ypač dramatingai perstatyta tragedijoje vidujinė Medė- 
jos kova, jai pasiryžus keršyti taip baisiomis žudynėmis. 

Hipolito tragedijoje ir užvilta meilė lošia pirmutinį vaid- 
menį. Fedra, karaliaus Tesėjo Žmona, pamyla savo posūnį 
Hipolitą, o tą nuodėmingą meilę joje sužadina Afroditė, tuo 
būdu nutarusi jį pražudyti už lai, kad jisai neapkenčia mo- 
terų ir per tatai negarbina jos pačios, meilės dievaitės. Veltui 
Fedra kovoja su savo piktais geiduliais; galop patariant jos 
bobutei nori pasiduoti pagundai, atidengdama posūniui savo 
jausmus; tačiau Hipolitas su panieka ją atstumia. Tada Fed- 
ra nusižudo, bet prieš mirtį, keršydama už paniekintą mei- 
lę, palieka Tesėjui laišką, kuriame jį nekaltai įskundžia kaip 
savo išgėdintoją. Tesėjas posūnį prakeikia, ir tasai nelaimin- 
gai žūva po ratais. Galop Tesėjas sužino tiesą, bet jau po 
laiko. ' 

Euripido tragedijos, sulyginus su Sofoklio tragedijomis, 
menkesnės ne tik turiniu ir idėjomis, bet ir savo forma. Pas 
Euripidą daugiau lilosofavimo nekaip veiksmo (akcijos), o 
kad daugiau sužadinus susidomėjimo, poeta sumano įvai- 
riausius nepaprastus nuotykius, painias, nenatūralias sten- 
gias piešti padėtis ir intrigas, kurias sunku paskui galutinai 
išrišti; per tatai tragedija turi kartais baigtis nenatūraliu 
dievų įsikišimu (Deus ex machina). 

Antra vertus, Euripido tragedijų veikią asmenys, nors 
dažnai nėra simpatingi, bet daugiau panašūs į gyvus žmo- 
nes su savo silpnybėmis ir geiduliais. Pas jį tragedijose ma- 
tosi daugiau psichologizmo, mažiau estetikos ir idealizmo. 
Aristotelis vis dėlto stato Euripidą labai aukštai ir vadina jį 
tragiškiausiu tragiku. 

Graikų komedija išsivystė, kaip ir tragedija, iš to paties 

Dioniso dievaičio apeigų, šokiais, linksmomis dainomis ir 
visokiais šposais pavasario pradžioje apvaikščiojamų. Grai- 
kų komedija bent pačioje pradžioje nestatė sau bent kokio 
aukštesnio tikslo; juokinti, linksminti, pašiepti žmones buvo 
vienintelis jos uždavinys. Tam tikslui visos priemonės buvo 
leistos: šlykščiausios scenos buvo perstatomos, rimčiausi 
vyrai, kaip Sokratas ir demagogas Kleonas, buvo išjuokiami 
ir tai asmeniškai, net jų apdaras, judesys, veidas ant scenos 
buvo pamėgdžiojami. Taip pat pajuokiami būdavo ciniškai 
dievai ir didvyriai; tik vėliau jau Aristolano pradėta kome- 
dijose siekti užbrėžto sau tikslo pajuokiant. Komedijos lop- 
šiu laikoma Megara. Iš komedijų rašytojų daugiau žinomi 
Kratinas, Aristolanas, Menandras. 

Kratino rolė komedijoje kai kada graikų lyginama su Es- 
chilo tragedijoje. Bet nei vienos jo pilnos komedijos neišliko; 
todėl ir apie jį iš nedidelių liekanų sunku dabar ką nors 
spręsti. 

Aristofanas (445—388) priklauso prie geniališkiausių pa- 
saulinių komedijos rašytojų; pašiepimo sąmojingumu net 
prancūzų Volteras prieš jį niekai. Buvo jis atėnietis, nors 
pripuolamai jam gimus užsieny, Kleonas ir nenorėjo jam 
pripažinti Atėnų pilietybės. Pradėjo Aristofanas rašyti ko- 
medijas vos 17 metų amžiaus teiurėdamas; pirmosios buvu- 
sios silpnokos, ir jos žuvo. Iš viso buvę jo parašyta iki 40 
komedijų; tos vienuolika, kurios iki šiolei užsiliko, skaitoma 
geriausiomis pasaulinėmis komedijomis. Aristolanas pri- 
klausė prie konservatorių, buvo Atėnų patriotas, mylėjo jų 
praeitį, nemėgo Euripido, aukštai vertino Soioklį, nekentė 
savo laikų demokratizmo ir jo demagogų, neapkentė irgi 
sofistų, nuo kurių neskyrė ir Sokrato, jo nesupratęs. Geriau- 
siomis jo komedijomis laikoma Raiteliai, Debesys, Varlės, 
Vapsvos. 

Raitelių komedija tuo vardu dėl to pavadinta, kad joje 
dalyvauja raitelių choras. Išjuokiama joje demagogų įtaka 
minioms ir parodoma visos demokratizmo ydos: išnaudoji- 
mas, kyšių ėmimas, vogimas, savo pareigų nežinojimas, 
meilinimasis prie minių ir joms pataikavimas, savo tik gero 
ir patogumų ieškojimas ir pamėgimas. 

Vyriausias šios komedijos asmuo — Demosas, nedidelio 
proto, nepastovus senis. Jis turi vergą Kleoną, kursai senį 

už nosies vedžioja. Kažkoks Atėnų mėsininkas stoja su Kleo- 
nu į varžytynes dėl įtakos pas Demosą. Kleonas sako Demo- 
sui: aš tave taip myliu, kad už tave tegul mane sukapoja: 
tepjausto diržus iš mano nugaros! Mėsininkas, jį pertrauk- 
damas, sako: o mane už tave tesupjausto į gabaliukus ir 
tevirina! Kleonas šaukia: aš prižadu tau daug pinigų, o už 
tai tau nieko nereikės dirbti. Mėsininkas: o aš nuskusiu ta- 
vo žilus plaukus ir grąžinsiu tau jaunystę ir t.t. 

Komedijoje Debesys išjuokiama solistika. Joje dalyvauja 
debesų choras — simbolis solistinių neaiškumų, šviesos ap- 
temdymo. Svarbiausias joje veikėjas Sokratas, kuriame 
Aristofanas be reikalo mato solistų vadą. Komedijos turinys 
toks: naktis; Strepsiadas atėnietis vartosi lovoj: sūnaus sko- 
los neduoda jam užmigti. Ateina jam į galvą puiki mintis 
leisti sūnų į tą išminčių mokyklą, kurioje susekta, kad dan- 
gus tai tik anglių katilo dangčiukas, o žmonės — anglys; 
ten galima išmokti dvejopos kalbos, iš neteisėto padaryti 
teisėtą, ten galima išmokti, kaip išsisukti nuo skolų mokėji- 
mo. Strepsiadas baldos į Sokrato namus. Vienas iš filosoio 
mokinių išėjęs bara Strepsiadą, kam jis Sokratui kliudąs 
svarbų darbą: filosofas kaip tik dabar išmatavęs blusos pėdą 
ir kiek savo pėdų aukščio blusa gali nušokti; jis irgi suradęs, 
kad uodai pasturgaliu dainuoją. Galų gale Sokratas, besė- 
dįs pakabintame krepšy, įsileidžia Strepsiadą. Tasai jo prašo 
išmokinti sūnų tos suktos kalbos, kurios pagalba šis galėtų 
skolų nemokėti, o už tai jam dievai atlyginsią. „Dievai,— 
jam atrėžia Sokratas, — mums nieko nereiškia; tikrus dievus 
aš tau tuojau parodysiu“. 

Galų gale Strepsiado sūnus, Sokrato mokykloje išmokęs 
ir solistiškų gudrybių, grįžta į tėvo namus. Čia tarp tėvo ir 
sūnaus prasideda ginčai, kurie tuo baigiasi, kad sūnus su- 
muša tėvą ir sotistiškai taip teisinas: „Tu anksčiau mane 
mušdavai“,— sako jis tėvui. „Taip! bet tik norėdamas tau 
gero“, — teisinas tėvas. Sūnus jam atsako: „Jei mušti terei- 
kia vien gero noro, tai ar aš negaliu tavęs mušti, norėdamas 
tau irgi gero?“ Strepsiadas, matydamas soiistų mokyklos 
pasekmes ant savo kailio, eina ir padega Sokrato namus, 
iš kurių bėga išsigandę pseudolilosolai. 

Varlių komedijoje išjuokiama Euripidas, kurio Aristofa- 
nas nekentė, nors tarp jų yra šis tas bendra: kaip Euripidas 

tragedijose, taip Aristolanas komedijose įvedė tendenciją. 
Varlių komedijos turinys maždaug toks: Dionisas dievaitis, 
varlių choro lydimas, žengia į požemius per Stikso upę, kad 
iš ano pasaulio pergabentų Euripidą, kurs ten su Eschilu 
varžosi dėl pirmenybės. Dionisui tenka spręsti klausimas. 
Abudu dramaturgu stoja dievaičio akivaizdoje ir vienas 
kitam daro priekaištus, nurodo silpnąsias priešo puses, 
o savąsias teisina. Galop abiejų kūriniai dedami ant svar- 
styklių; Euripido veikalai, kaip menkesnės vertės, kyla 
į viršų, Eschilo juos nusveria; todėl šis grįžta į šį pasaulį, 
o Euripidas pasilieka požemiuose. 

Komedijoje Vapsvos skaudžiai pajuokiama bjaurus atė- 
niečių papratimas dėl niekų ilgiausiai bylinėtis, apleidžiant 
visus savo reikalus. Vapsvos choras lošia komedijoje rolę 
6000 teisėjų, kurie gerai apmokami ir turi užtenkamai darbo 
Atėnuose. 

Tokios Aristofano komedijos, kaip Raiteliai ir Vapsvos, 
nenustoja savo aktualumo ir mūsų Lietuvoje; tik negalima jų 
gyvai žodis į žodį versti: kai kurie išsireiškimai per daug 
drastiški ir ciniški. 

Graikų literatūros puolimas. Nuo IV amž. prieš Kristų ne 
tik politinis graikų gyvenimas, bet ir jų literatūra žymiai 
slenka žemyn. Kilnesni tų laikų vyrai arba kaip istorikai 
tyrinėja savo tėvynės praeitį, arba ieško nusiraminimo filo- 
sotijoje, arba viešomis prakalbomis kaip sakytojai stengiasi 
miniose sužadinti kilnesnius jausmus. Jie visi nemaža prisi- 
dėjo prie prozos ištobulinimo. 

Herodotas (480—425) vadinamas istorikų tėvu, Periklo 
šelpiamas, daug šalių pats aplankė, savo akimis jas matė ir 
jas aprašė. Tuose aprašymuose ir pasakojimuose pasitaiko 
per daug naiviškumo, bet nėra sąmoningo melo. Herodoto 
parašyta pirmoji pasaulio istorija, kurioje žymiausią vietą 
užima saulėtekio ir vakarų varžytinės, arba kova graikų su 
persais. 

Herodoto įpėdinis Tukididas (455—400) parašė Pelopone- 
so karo istoriją, kuriame patsai dalyvavo; veikalas pasižymi 
gražia, turtinga proza ir rimtu, objektyviu karo pasakojimu. 

Ksenofonto (430—-354) veikalai: a) Graikų Istorija, kurio- 
je baigiama Peloponeso karo aprašymas; b) Anabazis, kame 
apsakoma vaizdžiai ir smulkiai, kaip 10 000 graikų grįžo į 

tėvynę, dalyvavę Kyro kovose prieš jo brolį Artakserksą; 
c) Kyro Auklėjimas, kur kaip kokioje apysakoje nurodoma 
auklėjimo būdas ir jo idealas. Galop savo veikaluose: Memo- 
rabilia ir Sokrato Apologijoje gina Ksenolontas šio lilosolo 
garbę. : 2 

Iš graikų kalbėtojų garsiausi buvo Demostenas (385— 
322) ir Aischinas (389—314). Iš daugelio graikų filosofų 
tikrais genijais skaitoma: Sokratas (470—399), Platonas 
(427—248) ir Aristotelis iš Stagiros (384—322). 

Kai Aleksandras Didysis (356—323) užkariavo Graikijai 
didžiausius pasaulio plotus, ir kuomet Aleksandrijos mies- 
tas tapo susisiekimo, prekybos ir apšvietimo centru, čia kai 
kurį laiką buvo bepradedanti atgimti ir nupuolusi graikų 
literatūra, bet tik neilgai ir žymesnio aukščio nepasiekė. Iš 
to laikotarpio rašytojų paminėtini: Apolonijas iš Rodo (280— 
200), jo poema — Argonautų žygis; lyrikas, garsus idilių 
rašytojas Teokritas; galop komedijų rašytojas Menandras. 

Menandras (342—291) parašęs nemaža komedijų, bet nei 
viena neišliko ištisa. Jo komedijos jau kitokios rūšies kaip 
Aristofano. Graikų valdovai demagogai, laikui bėgant pa- 
ėmę į savo rankas visą valdžią, nepakentė kritikos, suvaržė 
rašytojų laisvę, užgynė komedijose ir satyrose paliesti poli- 
tiškus klausimus, pašiepti aukštesnius asmenis; komedija 
priversta buvo pasitenkinti vien šeimyniško, privataus gyve- 
nimo atvaizdavimu; o kadangi ištvirkimas, paleistuvystė, lė- 
bavimas, gobšumas plačiausiai tuomet viešpatavo, tai ir 
komedijų turinys irgi buvo tos pačios rūšies. Pati komedijų 
pakraipa nestatė sau tiksio žmones mokyti ar dorinti, bet 
vien tik juos juokinti ir žadinti žingeidumą. 

Kalbant apie graikų kultūrinį gyvenimą, negalima irgi 
nepaminėti pasaulinio vardo matematikų — Euklido ir Ar- 
chimedo, matematiko geografo Ptolomėjo (II amž. po Kr.), 
geogralo Strabono, gyvenusio Augusto ciesoriaus laikais, 
ypač Plutarcho (40—120 po Kr.), kurio garsių vyrų biogra- 
Iijos (paeiliui tai graiko, tai romėno) davė ne vienam rašy- 
tojui, ypač anglų Šekspyrui, daug medžiagos tvėrybai. 

Paskutinis žymesnis graikų stabmeldžių rašytojas buvo 
Lukianas (gim. 125 m. po Kr.), kursai savo Dialoguose ir 
satyrų rinkiny Tikrosios istorijos skaudžiausiai viską, net 
dievus išjuokia. 

Iš graikų krikščionių rašytojų, kurių veikalai bent turiniu 
turi pasaulinės reikšmės, reikia paminėti Bažnyčios tėvus: 
Origeną, šv. Atanazą, šv. Grigalių iš Nazianzo (rašė eilė- 
mis), šv. Joną Auksaburnį. Tačiau jų raštų kalba gerokai 
nutolusi nuo klasiškos graikų kalbos. || 0 


ROMĖNŲ LITERATŪRA 


Romėnai palyginti su graikais buvo daugiau praktiški 
žmonės, ne svajotojai; mažiau jiems rūpėjo dailė, grožis, 
menas, daugiau proto daviniai ir realus gyvenimas. Todėl 
tai jie pasižymėjo ypatingai savo karų metodu, praktiška ir 
pavyzdinga teisdavyste ir teisių mokslu, galop nepaprastu 
logingos iškalbos išsivystymu (eloguentia); literatūroje gi 
ir meno srity buvo ir pasiliko net trumpame savo literatūros 
žydėjimo laikotarpy graikų mokiniais. 

Romėnai vos tik pradeda savo istorišką gyvenimą, kuomet 
pas graikus apšvietimas, literatūra ir dailė buvo jau pačiame 
žydėjime; todėl romėnai ir patenka graikų įtakai, su kuriais 
susidūrė savo užkariavimais ir per graikų kolonijas, kurios 
buvo gausingos pietų Italijoje ir Sicilijos saloje. Per karus 
daug graikų patenka romėnams vergais ir čia, kaip daugiau 
apsišvietę, patampa romėnų vaikų auklėtojais. Tuo būdu 
graikų apšvietimas, jų kalba romėnų tarpe ir jų literatūroje 
savo įtaka auga ir stiprėja. 

Romėnų literatūra, sulyginus su graikų literatūra, vystė- 
si atvirkščiu keliu, nes atskyrus labai silpnas, primityviai 
religiškai mitiškas giesmes (versus Iescennini et saturnii), 
jų rašyta literatūra prasideda nuo dramos komedijos. Tatai 
ir suprantama, nes lotyniškai pradėta rašyti kaip tik tuomet, 
kai pas graikus literaiūra slinko žemyn, ir komedijas rašė 
Menandras. 

Pirmasis romėnams davė rašytas komedijas Livijus An- 
dronikas (apie 240 m. prieš Kr.), graikas. Patekęs pas romė- 
nus vergu ir išmokęs jų kalbos, vertė įis graikų komedijas 
lotyniškai. Buvęs, sako, lotyniškai išvertęs ir Odisėją. 

Pirmieji originalūs komedijų rašytojai buvo Plautas ir 
Terencijus; pirmieji tragedijų rašytojai — Enijus, Pakuvijus 
ir Alijus. 

Romėnų komedijos buvo dvejopos rūšies; vienos vadinosi 
comoedia palliata (pallium — graikų apdaras), kuriose 
veikią asmenys scenoje ir jų apdarai pamėgdžiojo graikus; 
antros vadinosi comoedia togata, jose artistai lošdavo sce- 
nas iš romėnų gyvenimo; tos rūšies komedija buvo vadinama 
fabula praetexta (toga purpuru papuošta), jei jos turinys 
buvo paimtas iš aukštesnio luomo gyvenimo; jei scenos vaiz- 
davo vidurinio luomo gyvenimą, pati komedija vadinosi 
fabula trabeata (trabeatus — raitelių purpurinė toga). Bet 
ypatingai romėnų minios buvo mėgiamos fabulae taberna- 
riae (taberna — smuklė), kuriose perstatomas buvo žemes- 
nio luomo gyvenimas. 

Romėnų teatras buvo grynai valstybinė įstaiga; cenzorių 
pareiga buvo žiūrėti veikalo įtalpos, edilo — tvarkos, leidi- 
mą lošti duodavo konsulas. Nors teatro įtaisymui ir veikalų 
pastatymui, ypač cezarų laikais, nesigailėta milžiniškų vals- 
tybės išlaidų, vis dėlto romėnai sau bevelijo cirką su gladia- 
torių Žaidimais negu teatrą. Tik comoediae tabernariae, 
arba vėliau atellanae, sujungtos su mimika, tankiai labai 
nepadoria, tiesiog begėdiška, turėjo ištvirkimo laikais dides- 
nį populiarumą. 

Daugiausia romėnų mėgiamu komedijų rašytoju buvo 
Plautas (254—184 prieš Kr.), kilęs iš liaudies ir gerai paži- 
nęs jos gyvenimą. Jisai parašė gana daug komedijų, sekda- 
mas graikų Menandru; bet ne visos jos lig šiolei išliko. Prie 
geresnių priklauso: a) Miles gloriosus, kurioje pajuokiama 
kareivis, mėgstąs pasigirti, kvailas ir savimi patenkintas; 
b) Aulularia, arba puodas su auksu, kur pašiepiama šyk- 
štuolis; ta komedija buvo pavyzdžiu prancūzų Moljerui, ra- 
šant komediją „L'avare“; c) Captivi, arba belaisviai, kurią 
vokiečių kritikas Lesingas priskaito prie geriausių pasaulinių 
komedijų. 

Dauguma Plauto veikalų primena italų Bokačo Dekame- 
roną ir pasižymi toli gražu neaukšta dora. Jo komedijų intri- 
ga paprastai nepaini, o kad žiūrėtojus suįdomintų, autorius 
nesigaili šaržo, visokių šposų ir gui pro guo; pavyzd., broliai 
dvyniai labai panašūs vienas į antrą. Plauto komedijų asme- 
nys nėra gyvi žmonės, bet tam tikros teatralinės figūros, pa- 
sikartojančios įvairiose komedijose: moterys visuomet ne- 
gražios, pliauškės, mergaitė — bekalbis asmuo, jauni žmo- 

nės greit įsimyli ir gudrių vergų patarimais naudojasi, karei- 
vis — pasigirti mėgsta ir kvailas ir t.t. Bet Plauto veikalų 
kalba labai gyva, vaizdi, artima liaudies dialektui ir jos 
būdui išreikšti. 

Žymiausias Plauto įpėdinis buvo Terencijus, 185 m. gimęs 
Kartaginoje. Patekęs jaunas marių piratams į rankas, buvo 
perduotas kaip vergas Romos senatoriui Terencijui, kursai 
ne tiktai jam suteikė laisvę ir savo vardą, bet dar suvedė jį į 
artimesnius santykius su Romos šviesuomene. 

Terencijaus žymesnės komedijos laikoma: a) Andria, arba 
mergaitė iš Andro, b) Hecyra, t.y. uošvienė ir c) ga! geriau- 
sia — Adelphi — broliai, kuriai paskui panašią parašė pran- 
cūzų Moljeras, užvardinęs „Ecole des maris“. 

Terencijaus komedijos ir turiniu, ir rimta elegantiška 
kalba, ir psichologiškai gyvai nupieštais asmenimis stovi 
aukščiau už Plauto komedijas, bet kaip aristokratas dvasioje 
Terencijus nemokėjo taip įtikti liaudžiai, turinio rimtumu 
suįdominti klausytojų; žodžiu, nebuvo populiarus kaip Plau- 
tas. Terencijus irgi mėgsta vartoti alorizmus, o kai kuriose 
jo komedijose pasireiškia sentimentalizmas, taip paskui įsi- 
vyravęs XVIII amž. pabaigoje Europos literatūrose. 

Žymesni Romos tragikai buvo Enijus, Pakuvijus ir Atijus. 
Visi jie sekė graikiškais originalais, kai kada net patį trage- 
dijos vardą pasiskolindami. Enijus sekė Euripidą, Pakuvi- 
jus — Soioklį, Atijus — Eschilą. 

Enijus, gim. 239 m., iš pradžių mėgino rašyti komedijas, 
bet negalėjo populiarumu susilyginti su Plautu. Tuomet 
ėmė rašyti tragedijas ir nemaža jų prirašė; tačiau iki mūsų 
laikų vien jų užvardinimai beišliko. Enijus pirmas iš romė- 
nų mėgino ir epo, parašęs savo Annales (metraščiai), ku- 
riuose poetiškai apgieda romėnų istoriją nuo Enėjo iki savo 
laikų. 

Enijus nemaža pasidarbavo lotynų kalbos patobulinimui ir 
jos pritaikinimui poetiškiems išsireiškimams. Jisai pirmas 
su pasisekimu pradėjo lotynų poezijoje vartoti hegzametrą. 

Iš Pakuvijaus ir Atijaus veikalų bemaž nieko neišliko. Iš 
Atijaus tragedijų tik keletą iragmentų beužsiliko jo Trakinie- 
čių ir Prometėjo. Savo laiku jie buvo romėnų aukštai verti- 
nami: Atijų Ciceronas vadina „summus poeta“. 

ŽYDĖJIMO PERIODAS 


Antrojo amžiaus gale prieš Kr. Romos galybė pasiekė savo 
aukščiausio laipsnio, bet jos pilietiška dora ir laisvė puolė. 
Jau Jugurtos karo laikais (111—105) romėnų aristokratija 
ant tiek buvo puolusi ir ištvirkusi, kad Romoje galima buvo 
viską už pinigus pirkti ir papirkti (Romae omnia venalia). 
Senato kitą kartą galingas žodis dabar nieko nereiškė. Jau 
Sula 82 metais buvo paskelbtas diktatorium iki gyvos gal- 
vos. Metais 45 Cezaris pasiskelbė vieninteliu Romos valdovu. 
Nors laisvės patriotų įis buvo nužudytas, bet jau jo giminai- 
tis Oktavianas 27 m. vėl pasiskelbė Augustu ir paliko impe- 
ratorium iki gyvos galvos. 

Tačiau pilietiškos laisvės puolimas pas romėnus atsitikti- 
nai subėgo su jų literatūros žydėjimu, kursai neilgai ir tęsė- 
si: nuo 80 m. prieš Kr. iki 20. m. po Kr. 

To literatūros sužydėjimo artimiausios priežastys buvo: 
a) pirmieji cezarai, ypač Oktavianas Augustas, buvo tikrais 
literatų rėmėjais — mecenatais; b) Oktavianui paėmus val- 
džią į vienas rankas, nurimo karai su silpnais kaimynais, 
kurie dabar Romos privengė; įsiviešpatavo ramumas, taika. 
o su jais noras apšvietimo, dailės ir meno (intra arma musac 
silent); c) graikų kultūros įtaka, jau anksčiau prasidėjusi 
romėnų tarpe, dabar žymiai padidėjo, Graikijai tapus Romos 
imperijos dalimi, imta studijuoti giliau ne tik graikų litera- 
tūros pavyzdžius, bet ir jų filosoliją, ypač stoikų, ir istoriją, 
ir iškalbą. Vieni važiuoja į Atėnus retorikos mokintis, kiti 
pačioje Romoje steigia retorų mokyklas. Graikų kalba tampa 
romėnų šviesuomenės ir aristokratų kalba. 

Žydėjimo periode pas romėnus ypač pakilo lyrika; epas 
bent kiek silpniau pasireiškė. Dramos kūriniai pas romėnus 
niekados didesnės pasaulinės svarbos neįgijo. 

Proza tuo metu irgi didžią pažangą padarė; tapo išsireiš- 
kimais turtingesnė, lankstesnė. Iš prozaikų ypač žymūs: 
a) Cezaris, parašęs Commentarii de bello gallico, libri 7 ir 
Debello civili, ib. 3; b) Saliustijus De conjuratione Catili- 
nae, De Bello Jugurtino, Gistoriarum, Ubri V; šio pastarojo 
veikalo tik menkutės nuotrupos beužsiliko; c) Ciceronas 
paliko tobuliausios lotynų prozos pavyzdžius ir atsižymėjo 
kaip didžiausias oratorius ypatingai gražiu rimtu stiliumi 

savo labai gausingose prakalbose, taip pat savo filosoiiškuo- 
se veikaluose ir savo laiškuose (virš 700); d) Morkus Var- 
nas, vienas mokyčiausių romėnų, kurs savo laiku buvo tikra 
enciklopedija, labai daug ir rimtai įvairiausio turinio rašė 
proza ir eilėmis; bet iš jo veikalų maža kas beišliko; e) Titas 
Livijus (49 m. prieš Kr.—19 m. po Kr.) parašęs plačiausią 
142 m. romėnų istoriją, bet iš jos vos 35 kn. iki mūsų laikų be- 
išliko; savo patriotizmu, poetišku pasakojimu ir dalinai nai- 
viškumu panėši Livijus į graikų Herodotą. 

Romėnų lyrika, kaip ir visa jų literatūra, išaugusi graikų 
įsravoje, platesnei visuomenei buvo svetima, skiriama ne- 
gausingai dvasios aristokratijai. Daugiau savitumo pasireiš- 
kė tik romėnų satyrose ir elegijose. Prie žymesnių lyrikų pri- 
klausė Lukrecijus, Propercijus ir Tibulas, kuriuos peraugo 
Horacijus ir Ovidijus. 

Lukrecijus (95—53) gyvenime ir įsitikinimu buvo Epikūro 
pasekėjas. Savo materiališkas pažiūras poetiškai išdėstė 
veikale De natura rerum. Viskas, sulyg juo, išsivystė iš mate- 
rijos atomų, net siela ir dvasia (anima et animus); dievai tai 
žmonių vaizduotės padaras. 

Neveiziant į sausą protavimą (poezija nemėgsta lilosola- 
vimų) ir į materialistišką pasaulėžiūrą, poeta sugebėjo vie- 
tomis parodyti žymų poetinį talentą. Labai gaila, kad tą 
talentą nusmelkė ir pažemino savo epikūriškomis pažiūro- 
mis, o galų gale neradęs gyvenime aukštesnio tikslo, dar 
gana jaunas jį užbaigė savižudyste. 

Katulas (87—54), Tibulas (55—19) ir Propercijus tai 
dainiai kūniškos, palaidos meilės, kuri tačiau skamba pas 
juos tankiausiai liūdnais elegijos tonais. Jų lyriniuose tva- 
riniuose žymu įtaka erotinių Sapio giesmių ir įtaka tų graikų 
heterų, išsilavinusių, bet gerokai ištvirkusių ir meilės daly- 
kuose prityrusių, kurios iš Graikijos tuomet būriais suplūdo 
į Romą ir tvirkino romėnų jaunuomenę savo palaidomis, epi- 
kūriškomis pažiūromis. Katulas apgieda kokią tai Lesbiją, 
Tibulas Deliją, Propercijus Cintiją. 

Katulas vienose savo eilėse taip atsiliepia: 


Nulla potest mulier tantum se dicere amatam. 
Vere, guantum a me Lesbia amata mea est. 

Kaip pavyzdį Katulo eilių ir jų ritmo lengvumo galima nu- 
rodyti iš daugelio kitų šias eilutes: 


le mi pas esse deo videtur, 
lile, si fas est, superare divos, 
Gui sedens adversus, identidem te 
spectat et audit 
dulce ridentem. 


Tibulo elegijos palyginti bent kiek padoresnės ir gal dau- 
giau jose tikro nuoširdumo. Vienose eilėse jis taip atsiliepia 
į Deliją: „mane laiko savo valdžioje graži mergaitė; kai 
ateis mano paskutinė valanda, aš norėčiau tik į tave žiūrėti, 
tik tave laikyti silpnėjančia ranka; tada tu mane pabučiuosi, 
griaudžiai apsiverkus“. 

Pas Propercijų elegijose daugiau jėgos, nors ir jo mūza 
dažniausiai tik meilę gieda; per tatai nuolat pasikartodama, 
gerokai monotoniška; tengi, kur Propercijus pamėgdžioja 
aleksandrinio periodo graikų poetus ir stengiasi pasirodyti 
eruditu, tampa nenatūraliu. . 

Tibulas ir Propercijus nuo savo laiko politikos stovėjo 
nuošaliai. Katulas neapkentė triumvirų, ypač Cezario ir rašė 
prieš juos gana laisvai epigramas ir karčias satyras. 

Horacijus (65—8), vienas didžiausių pasaulinių lyrikų; 
buvo paliuosuoto vergo sūnus, bet rimtai išsilavino Romoje 
ir Atėnuose. Iš pradžių buvo karštas respublikonas ir drauge 
su Brutu kovojo ties Filipais, kur respublikonai buvo nugalė- 
ti, ir Horacijus nustojo viso turto. Paskui susipažino su Ver- 
giliju, kurį vadina animae dimidium meae, o per jį ir su Me- 
cenatu, net su Oktavianu Augustu, kurių globa naudojosi. 

Pirmieji Horacijaus kūriniai — įvairiausio turinio satyros 
ir epodai (jambai). Tose satyrose ne tiek skaudaus ir kartaus 
Ydų plakimo, kiek sąmojingo, bet lengvo pašiepimo. Kaip 
pats poeta sako, jo uždavinys — ridendo verum dicere. Ho- 
Tacijus čia švelniai pajuokia kvailius, savo likimu nepaten- 
kintus žmones, šykštuolius, gašlius, pašiepia eilių rašymo 
maniją, brangias puotas. Bent kiek gal skaudžiau čia tenka 
tiktai šykštuoliui Avidienui, kurs nuo penkių metų maiti- 
nas tik alyvos vaisiais ir laukinėmis varnomis, o į kopūs- 
a lašais varvino aliejų, nuo kurio vieno kvapo galima ap- 
alpti. 

Tačiau ypatingą garsą ar vardą Horacijus sau įgijo 
odėmis (Carmina) ne tik pas romėnus, bet ir vėlesniais lai- 
kais pas visas Europos tautas. Viduriniais amžiais Horaci- 
jus kartu su Vergiliju ir Ovidiju buvo populiariškiausi poe- 
tai, o Horacijaus odės, be šu. Rašio ir Tomo a Kempis Kris- 
taus Sekimo, susilaukė daugiausia laidų. Pats Horacijus ne 
be pamato taip vienoje odėje apie save atsiliepia: 


Exegi monumentum aere perennius 
Regaligue situ pyramidum altius. 


Tų odžių carminų turinys nekoks: meilės ir vyno dainos, 
nedideli himnai, atsiliepimai į savo globėją Mecenatą, Epi- 
kūro dvasioje puotų giesmelės ir toje dvasioje draugiški pa- 
tarimai (carpe diem), kai kada jaunuomenės paskatinimai 
prie senų romėnų doros (virtus) ir t.t. Nėra tose odėse nei 
Katulo nuoširdumo. Bet tiek jose grožio, poetiško skonio, 
formos tobulumo, ritmo lengvumo ir įvairumo, kalbos turtin- 
gumo, kad Romos šviesuomenė, pirmą kartą išgirdusi lotynų 
kalboje tokias skambias melodijas, negalėjo jomis atsigė- 
rėti; jos pasirodė ne menkesnės net už Anakreonto perlus. 

Kaip pavyzdį eilių melodingumo, greta turinio menkumo, 
galima nurodyti odę, kuri taip prasideda: 


Nunc est bibendum, nunc pede libero 
Pulsanda tellus! 


Arba dialogas meilužio su Lydija: 


Donec gratus eram tibi 

Nec guisąuam potior brachia candidae 
Cervici iuvenis dabat, 

Persarum vigui rege beatior. 


Savo gyvenimo gale Horacijus vėl nukrypo į satyras, 
kurias rašė laiškų (epistolae) forma. Jų žymiausia: 
De arte poetica, kurioje nurodo savo pažiūras į poezijos 
teoriją. 

Horacijaus poezijos įvertinimas ne visados buvo vienodas: 
viduramžiais entuziastiškas, dabar bent kiek šaltesnis. Jo 
kūrinių turinio menkumas, pažiūrų lengvumas, ypač jo pa- 
taikavimas ir smilkimas Augustui, nežiūrint į tobuliausią 
eilių formą, .žvmiai jų vertę mažina. 

Ovidijus (43 m. prieš Kr.— 17 m. po Kr.) buvo aukštos kii- 
mės ir retorų mokyklose gavo rimtą išsilavinimą. Tėvo buvo 
skiriamas juristų pašaukimui, bet draugaudamas su Tibulu 
ir Properciju, jausdamas didį patraukimą prie poezijos ir 
turėdamas nepaprastą gabumą ir įgimią lengvumą rašyti 
eilėmis, Ovidijus visa širdimi atsidavė mūzų tarnavimui. Ne- 
susilyginęs su Tibulo nuoširdumu ir Propercijaus jausmų 
gilumu ir jėga, Ovidijus žymiai viršijo juos gyva, lakia vaiz- 
duote, eilių skambumu ir kalbos gražumu. Turinio gi nerim- 
tumu stovi dar žemiau už Horacijų. 


Pirmaisiais savo literatiško darbo metais, kaip ir jo drau- 
gai Tibulas ir Propercijus, rašė vien apie meilę. Prie to laiko- 
tarpio veikalų priklauso: a) Amores; b) Heroides, arba 21 
laiškas, jaunų moteriškių savo meilužiams rašytas; c) Ars 
amandi. Tuose kūriniuose atsispindi visas tais laikais Romos 
diduomenės ištvirkimas ir pasileidimas, prie kurio savo 
skambiomis, melodingomis, bet stačiai pornografiškomis 
eilėmis pats Ovidijus nemaž prisidėjo, turėdamas ypač jau- 
nimo tarpe didį pasisekimą, populiarumą ir pritarimą. Tas 
ištvirkimas užkrėtė paties Augusto šeimą: jis buvo privers- 
tas, kad papiktinimą pašalintų, ir savo dukteriai ir šios duk- 
teriai Julijai apleisti Romą, o rašytojams smarkiausiai už- 
drausti tvirkinančias eiles rašinėti. 

Rasit šioj įsakymo įtakoje Ovidijus parašė knygą Remedia 
amoris, kurioje stengiasi nurodyti būdus prieš meilę ka- 
riauti. Jau rimtesnis jo kūrinys Fasti, kuriame distichais 
(dvieiliais) graikų ir romėnų mitologija ir senovės padavi- 
mai suimti. 

Bet visų svarbiausias ir rimčiausias Ovidijaus veikalas, 
kur poetą pastatė greta Horacijaus ir Vergilijaus, yra Metha- 
morphoses (Permainos). Čia poeta, pradėjęs nuo pasaulio 
ir žmogaus atsiradimo, puikiausiu hegzametru, vaizdžiai, 
gyvai, įdomiai aprašo kartais dramatiško dialogo formoje, 
dažniau poetišku, lengvu pasakojimu Graikijos ir Italijos 
mitiškus padavimus, atvesdamas juos iki Augusto viešpa- 
tavimo. Čia randame pasakas apie Laokooną, Fajetoną, 
Niobę, Orlėjų, apie persimainymus dievų į žmones ir gyvu- 
lius, žmonių į augmenus, akmenis, ar jų patalpinimą dievų 
tarpe ir t.t. Reikia pačiam skaityti tuos poetiškus pasakoji- 
mus, kad suprastumei jų grožį. Panašų veikalą galėtų su- 

tverti labai talentingas lietuvių poeta, supoetizavęs ir į 
vienetą suvedęs visas dr. Basanavičiaus surinktas pasakas. 

Methamorphoses dar nebuvo poeto paskelbtos, kai jam 
teko atsidurti ant Juodmario krantų (netoli dabartinės Ode- 
sos): jis tapo Augusto ten ištremtas iki gyvos galvos. Prie- 
žastis nėra tikrai žinoma; bene bus tik kokia romantinė isto- 
rija su imperatoriaus šeimyna. Ištremias baisiai Romos ilgė- 
josi, bet veltui maldavo draugų užtarti pas Augustą; ištrem- 
tas ir mirė. Čia parašė elegijų rinkinį Tristitia ir laiškus Epis- 
tulae ex Ponto. Vienoje tų elegijų tokią sau prieš mirtį parašė 
epitaliją: | 


Hic ego, gui iaceo, tenerorum lusor amorum, 
Ingenio perii Naso poeta meo. 

At tibi gui transis, ne sit grave, guisguis amasti, 
Dicere Nasonis molliter ossa cubent! 


Ovidijus, kaip rodo jo Fasti, Tristitia ir ypač Methamor- 
phoses, turėjo tikrai didį poetišką talentą; ritmų kalba jam 
tarsi pati bėgo iš lūpų, kaip pats sakosi: guod tentabam 
dicere, versus erat. Bet savo didžio talento vertai ir pilnai 
nesunaudojo, jį pažemindamas papiktinančiais šlykštumais 
ir pornogralija. 

Vienas didžiausių Romos poetų ir geriausių jos epikų buvo, 
be abejo, Vergilijus (70—19), gimęs šiaurės Italijoje ties 
Mantuja (Mantua me genuit) ir mokslus išėjęs Mediolane, 
o paskui Romoje. Turtingo ūkininko sūnus, Vergilijus bemaž 
viso turto buvo netekęs, Oktaviano Augusto legionams jo 
kraštą nuteriojus. Bet paskui buvo gausiai Mecenato atly- 
gintas ir paties Augusto taip aprūpintas, kad neturėjo reika- 
lo sielotis dėl rytojaus-dienos ir galėjo laisvai ir visa širdimi 
atsiduoti poetiškai tvėrybai. Mirė Brundizijoje, grįždamas iš 
savo kelionės po Graikiją, palaidotas Neapoly. Jo veikalai: 
Bukolika, Georgika ir Eneida. 

Pirmasis žymesnis Vergilijaus veikalas — Bukolika su- 
dėta iš 10 eklogų, kuriose poeta, sekdamas kai kada net var- 
duose Teokritu, idealizuoja piemenėlių gyvenimą. Tačiau tie 
piemenėliai visai ne sodžiaus vaikeliai: jie mąsto ir jaučia 
kaip jaunas išlavintas patricijus, kuriam atsibodo miesto 
triukšmas. Tas veikalas, kaip Teokrito pamėgdžiojimas, dar 
silpnokas, bet yra jame originalių poeto minčių; pavyzd., 

kad žmogus, arčiau gamtos gyvendamas, atjaunėja, arba 
kad sugrįš aukso amžius ir taika Augustui viešpataujant. 

Antrame savo veikale Georgika Vergilijus idealizuoja 
sodžiauš gyvenimą — ramų, dorą, laimingą ir simpatingą 
su jo žemdirbyste, vynynais, bitininkyste ir t.t., kad tuo būdu 
ištvirkusią miestuose romėnų inteligentiją patrauktų į so- 
džius, arčiau gamtos. Veikalas tikrai simpatingas ir neturi 
tų nenatūrališkumo ir dirbtinumo ydų, kurios žymu Bukoli- 
koje. 

Bet svarbiausias ir didžiausias Vergilijaus veikalas, — 
jo Aeneis, kur poeta, sekdamas Homeru, stengėsi sutverti 
veikalą panašų vienkart Odisėjai ir Iliadai, t.y. parašyti tau- 
tinę romėnų poemą, kurioje butų atvaizduota galinga romė- 
nų praeitis. Tam tikslui Vergilijus sunaudojo seną romėnų 
padavimą, sulyg kuriuo Trojos miesto įkūrėjais buvę Itali- 
jos išeiviai, o Trojai žuvus vienas trojėnų vadų Enėjas su 
likučiais atplaukė į Italiją ir čia įkūrė romėnų valstybę. 

Eneidoje dvylika giesmių. Pirmose šešiose giesmėse, se- 
kant Odisėju, apgiedama Enėjo klaidžiojimas — kelionė iš 
Trojos iki Italijos. Antrose šešiose, panašiai /liadai, apsa- 
koma Enėjo karas su vietiniais Italijos valdovais, jų nugalė- 
jimas ir Romos įkūrimas. 

Kaip pas Homerą, taip ir Vergilijaus Eneidoje dievai 
dalyvauja žmonių veikaluose, pasidalinę į dvi priešingas 
puses. Priešingiems dievams veikiant, Enėjas daug turi 
iškentėti, iki galutinai pasiekia Italiją. Kai kuriam laikui 
vieton Italijos Enėjas patenka į Afrikos pakraštį, kur viešpa- 
tauja Didonė. Jai jis apsako savo kelionės nuotykius, ir įsi- 
mylėjusi karalienė nenori jo išleisti; tačiau būsinčios Romos 
dievams globėjams reikalaujant, Enėjas slapčia apleidžia 
Kartaginos miestą. Atvykęs į Italiją, jisai Kampanijoje ties 
Kuma, Sibilės vedamas, patenka į požemių šalį, kur stebuk- 
lingame reginy jis mato garbingą romėnų ateitį Augustui 
viešpataujant. 

Geriausiai Vergilijui nusisekė pirmosios šešios poemos 
giesmės; antroji poemos dalis regimai nesuspėta galutinai 
išdailinti. Ypač gražios antroji giesmė, kur Enėjas vaizdžiai 
ir gyvai apsako karalienei Didonei nelaimingą Trojos išgrio- 
vimą, ketvirtoji, kurioje apgiedama Didonės meilė ir jos 
nNusižudymas, Enėjui slapta ją apleidus, šeštoji, kurios 

turinys — Enėjo regėjimas. ir Kumos Sibilės pranašystės 
apie garbingą Romos ateitį. Visoje poemoje skamba gilaus 
patriotizmo styga ir apoteozuojamas Augustas cezarasą 
Enėjo ainis, suteikęs Romos viešpatijai galybę, amžiną taiką. 

Ir poemos turiny, ir jos stiliuje, pačiame jos technikos: 
būde matoma Homero poemų įtaka ir jų sekimas: kreipima+ 
sis į mūzą, poemos užvardymas, dievų pasitarimai, jų party- 
viškumas, atskirų epizodų įvedimas, nukrypstani nuo pasa- 
kojimų branduolio, metaloros, palyginimai, patys vaizdai 
labai ir labai primena Homerą. O kaip kiekvienas sekimas. 
taip ir Eneida negali susilyginti su originaliais Homero tva-- 
riniais. Prie Eneidos ydų galima priskirti ir paties Enėjo; 
būdas, kursai poemoje pasireiškia per daug didžiu pasyviš- 
kumu: didžiausia Enėjo dorybė, kad jis „pius“; toli gražu 
įam nuo Homero didžiavyrių, jėgos ir aktingumo kupinų, 
jis — likimo žaislas — eina ir veikia, kur jį stumia likimas 
nežinomais keliais. Bet yra poemoje dalykų, kur Vergilijus 
net už Homerą stovi aukščiau: pas Vergilijų nemaž lyrizmo, 
kurio visai nėra pas Homerą; daug irgi gilaus tikybinio ir 
patriotiško jausmo ir daugiau moralio rimtumo ir dorovinį 
gumo. 

Eneida padarė Vergilijų garsiu ne tik senosios Romos lai-- 
kais, bet ir paskui, ypač viduriniais amžiais. Epizodas, kuria- 
me atpasakojama, Enėjas įžengęs į požemių šalį, paveikė į 
Dantės „Dieviškosios Komedijos“ struktūrą. Viduriniais 
amžiais, kai apie graikų epą neturėta supratimo, Vergilijus 
buvo laikomas vieninteliu didžiu epiniu poetu. Dantė jį vadi- 
no savo mokytoju. Kai kas jame matė krikščionybės pranašą, 
kai jis gieda apie artėjantį aukso amžių ir nekaltą mergelę, 
kuri atneš taiką ir ramumą. 


ROM[OS] LITERATŪROS PUOLIMAS 


Oktavianui Augustui cezarui 14 m. po Kr. mirus, puola 
romėnų politiškas gyvenimas; kas kartą daugiau įsigalint 
cezarų despotizmui, puola patriotizmas, dora, puola ir lite- 
ratūra. Rimtesni vyrai ieško nusiraminimo ir užsimiršimo 
ar lilosolijos ir praeities studijose, ar satyrų rašyme. Lite- 
ratūros srity garsesnieji to laikotarpio rašytojai: Seneka, 

Juvenalis, Lukanas, Fedras. Jei be tų dar paminėsime istori- 
kus Tacitą, Svetonijų, Marceliną (IV amž.), Jaunesnį Plini- 
jų 179 m. (Naturalis Historia), Kvintilioną 196 (/nstitutio 
Oratoria), tai bus bemaž visi Žymesnieji paskutinio laiko- 
tarpio romėnų rašytojai. 

Seneka, gimęs Ispanijoje (Kordova), buvo vienkart iilo- 

sofas, kalbėtojas ir poeta. Savo lilosotiškais raštais mėgo 
ypač etikos klausimus judinti, kuriuose pažiūras krikščiony- 
bei kai kada gana artimas išreiškia. Bet būdamas netvirto 
būdo, neturėdamas užtenkamai griežtumo tas pažiūras įskie- 
pyti savo auklėtiniui Neronui, kuriam liepiant buvo galop 
priverstas 65 m. nusižudyti. Kaip literatas parašė, rodos, 
devynias tragedijas ir vieną satyrą prieš Klaudijų cezarą. 
Senekos tragedijos iš visų romėnų tragedijų vien ir teišliko. 
Tose jo tragedijose asmenys daug ir ilgai nors išmintingai 
kalba, bet maža veikia. 
"Juvenalis — skaudžiausiai plakančios satyros karalius; 
be pasigailėjimo, nešvelnydamas žodžių, Juvenalis savo 
satyrose plaka savo laiko moterų ištvirkimą, persidavimą, 
pralobusius niekšus, favoritų ir šnipų įsigalėjimą, patricijų 
doros puolimą, intrigas ir t.t. Jo satyrose kaip kokioj pano- 
ramoje ištisa galerija supuvusių romėnų visuomenės tipų. 
Vienoje satyroje taip pajuokia Juvenalis išsigimusius sena- 
torius. Imperatoriui, vasaros metu viešiant Albanijos viloje, 
atneša sugavęs žvejys didelę žuvį. Imperatorius siunčia į 
Romą pasiuntinius ir kviečia senatorius į svarbų valstybės 
posėdį aptarti, kas daryti su žuvimi. Susirinkę senatoriai 
rimtai tariasi, sako žuvies garbei panegirikus; posėdis bai- 
giarha, ir senatoriai grįžta į Romą. 

Juvenalio satyros kupinos pesimizmo: jis nemato niekur 
šviesesnio spindulio ir dažnai perdeda, piktą padidindamas. 
Jo satyrų drąsumas aiškinamas tuo, kad jos rašytos ir pa- 
skelbtos, Nervai ir Trajanui cezarams valdant, kuomet poetų 
laisvė nebuvo varžoma. 

Pas satyriką Marcialį (gimė Ispanijoje), kursai trumpų 
epigramų ar kalambūrų formoje pašiepia savo amžiaus ydas, 
nėra to drąsumo, atvirumo ir tiek tulžies įnirtimo; čia dau- 
giau lengvos, kartais dviprasmės, nepadorios ironijos. 

Lukanas (39—65), pamėgdžiodamas Vergilijaus Eneidą, 
parašė poemą Farsalija, kurioje apgieda kovą tarp Cezario 

ir Pompėjaus. Veikalui trūksta objektyviškumo (Lukanas 
buvo Pompėjaus ir respublikos šalininkas), natūralumo, ir 
jisai toli gražu negali susilyginti su Eneida. Autorius jau- 
nas nusižudė liepiant Neronui. 

Fedras, makedonietis, Augusto paleistas vergas, parašė 
gyvai ir trumpai apie 90 sakmių, sekdamas iš dalies graikų 
Ezopo pavyzdžiais. Tos sakmės romėnų liaudies tarpe turėjo 
didį pasisekimą ir populiarumą. Jomis paskui daug pasinau- 
dojo prancūzų Laiontenas ir rusų Krylovas. 

Tacitas — žymiausias romėnų istorikas, kursai rimtu ir 
pragmatišku netolimos praeities aprašymu drąsiai gali stoti 
greta graikų Tukidido ir romėnų Saliustijaus. Rašė savo vei- 
kalus Domicijonui ir Trajanui valdant. Pradėjęs nuo mažes- 
nių monografijų, paskui parašė Germania (čia jis kalba ir 
apie aisčius: lietuvių protėvius), Historiae lib. XII ir Annales. 
Pastaruoju du dideliu veikalu tik dalimis, nepilnai išliko L“ 
mūsų laikų. 

Antrame amžiuje po Kr. romėnų literatūra kaip ir užsibai- 
gia. Rods, IV amž. didesnę gyvybę romėnų kalba atgauna 
Bažnyčios tėvų raštuose: Tertuliono, šv. Cipriono, šv. Augus- 
tino, šv. Ambrozijaus, net Boetijaus ir šv. Grigaliaus; bet ta 
kalba jau ne klasika romėnų, tik lotynų kalba. Dar mažiau 
tikros klasiškos romėnų kalbos viduramžio teologų veika- 
luose. 


PRANCŪZŲ LITERATŪRA 


Dabartinis prancūzų kraštas senų senovėje buvo daugu- 
moj apgyventas keltų. Julijui Cezariui užkariavus Galiją, 
romėnų kalba ir jų kolonizacija taip paveikė ir vietinius 
gyventojus, kad pirma aukštesnio, o paskui ir žemesnio luo- 
mo tarpe romėnų kalba paėmė viršų, nors su žymia keltiška 
priemaiša. Penktame amžiuje germanų šaka frankai, Kiod- 
vigui vadovaujant, užvaldė didesnę Galijos dalį ir nemažai 
irgi paveikė į vietos gyventojų kultūrą ir jų kalbą. Tuo būdu 
prancūzai ir jų literatūros įrankis kalba — mišinys keltų, 
romėnų ir iš dalies germanų. 

Ilgainiui Galijos kalbų mišinys susiskirstė į dialektus, 
kurių žymesnieji buvo provansalis, gaskoniškasis ir norman- 

diškasis. Pietuose viešpatavo, ypač trubadūrų dainose, 
provansalis dialektas, šiaurėje įsigalėjo laikui bėgant dia- 
lektas vadinamas d'oil, kursai nuo XIII amž. ėmė viršų 
visoje Prancūzijoje ir vadinasi dabar tiesiog prancūziš- 
kuoju. 

Prie seniausių prancūzų literatūros paminklų, kurie siekia 
IX—XII amž., priklauso religinės legendos ir taip vadina- 
mosios chansons de geste, arba istoriškos dainos, giedotos 
klajojančių poetų, šiaurėje vadinamų truverais, pietų Gali- 
joje — trubadūrais. 

Legendų populiariškiausia buvo apie San Gralį (sang 
real). Sangralis, sulyg ta legenda, tai smaragdinė taurė, iš 
kurios Kristus per paskutinę vakarienę gėręs. Ji nukritusi iš 
dangaus netoli Ronsevalio slėnio, apsupta kiparisų ir kedrų 
miškais, buvo sergima raitelių, prisiekusių išlaikyti skaisty- 
bę. Kas, savo laimei, paragaudavo iš tos taurės, atgaudavo 
jaunystę ir nemarumą. Kai pasaulis ištvirko ir tapo nevertas 
Sangralio, tasai su savo šventykla ir su savo skaisčiais 
raiteliais sargais perkeltas tapo į kokią ten Indijos šalį; bet 
niekas žmonių dabar nebežino tos vietos. 

Istoriškųjų dainų turinys būdavo dažniausiai Karolio 
Didžiojo žygiai, jo vasalų — paladinų ištikimųjų ir neišti- 
kimųjų veikalai, Karolio Martelio ir Pipino kovos su sara- 
cėnais ties Narbonos miestu, galop kryžiaus karai. 

Iš tų ištoriškųjų dainų populiariškiausia buvo La chanson 
de Roland, Aaa dešimties pėdų eilėmis, surištomis aso- 
nansais (eilių galūnių šiokiais tokiais panašumais), iš kurių 
paskui atsirado rimai. . 


Tos Rolando giesmės toks turinys: Karolis Didysis, kovo- 
jęs prieš maurus ir saracėnus, grįžta pergalėtoju. Jo kariuo- 
menės ariergarde (užpakaly) eina jo drąsusis paladinas 
Rolandas su savo karžygiais. Vienam iš Karolio paladinų 
Ganelonui persidavus saracėnams, Rolandas tampa jų iš pa- 
salų Ronsevalio slėny apsuptas. Jis galėtų pūsti ragą, kurio 
balsas girdžias už 30 mylių, ir šauktis Karolio Didžiojo pa- 
galbos: bet per didus ir nenori parodyti baimės. Drąsiai sto- 
jęs į nelygią kovą, galop mato, kad vilties nėra kovą laimėti. 
Iš visų pusių priešo apsuptas, kritus mūšy daugumai jo 
karžygių, galų gale jis pučia garsų ragą, bet jau per vėlu! 
Karolis išgirdo savo palydovo ragą, bet iki suspėjo ateiti 

pagalbon, Rolandas, savo kardą sudaužęs į uolą, buvo 
saracėnų užmuštas, o jo siela angelų nunešta į dangų. 

Karolis skaudžiai nubaudė maurus už Rolandą, bet kai 
sugrįžo į savo sostinę, užklausė jo gražuolė Alda, kur jos 
sužadėtinis Rolandas? Imperatorius, ją ramindamas, pa- 
žada jai savo pirmgimį sūnų, kursai po jo mirties užsės 
sostą; tačiau Alda, sužinojus apie savo sužadėtinio mirtį, 
alpsta iš gailesčio ir krinta negyva ties imperatoriaus kojo- 
mis. Karolis sušaukė iš visos savo didžios imperijos paladi- 
nus išdavikui Ganelonui teisti. 

Kita giesmė (Pelerinage de Charlemagne) apgieda, kaip 
Karolis, užsėdęs sostą, išsirenka 12 paladinų ir su jais vyksta 
į Šventąją Žemę, o ten ant šventojo karsto prisiekia kariauti 
prieš maurus ir saracėnus. 

Turėjęs Karolis Didysis ir nepaklusnių paladinų — vasa- 
lų; jų tarpe ypač atsižymėjęs Doon, turėjęs 12 sūnų ir 12 
dukterų. Iš to cikliaus dainų garsiausia Les guatre jilz 
Aimon. 

Kaip visoje Galijoje buvo populiarus ir dainomis garbi- 
namas Karolio imperatoriaus asmuo, taip Bretanės anglų 
karalaitis Artūras. Apie jį ir jo karžygius: Tristaną, Merliną, 
Lanselota, Persevalį buvo trubadūrų prancūziškai giedama 
ne tiktai Anglijoje (Anglijos aukštesnis luomas ypač prie 
dvaro iki XIV amž. kalbėjo prancūziškai), bet ypatingai 
Bretanėje. - 

Dvyliktame amžiuje tos dainos legendos davė medžiagą 
keliems romanams, kurių populiariškiausi buvo: Le conte de 
la charrette, kuriame žymiausias asmuo Lanselotas ir roma- 
nas apie Persevalį. Tuose romanuose ne vien kovos ir karžy- 
giškumas kaip istoriškose dainose, bet jau ir meilė lošia žy- 
mią rolę. 

Normanai, įėję nuo X amž. kaipo dalis į prancūzų tautą ir 
pasisavinę jos kalbą, turėjo irgi savo ypatingą epą ir savo 
didvyrius, pasižymėjusius laukiniu, nieko nevaržomu žiau- 
rumu. Vienoje plačiai žinomoje eilėtoje kronikoje pasako- 
jama apie Robertą velnią ir Rišardą be baimės. Robertas 
velnias, jau motinos įsčiuje prakeiktas, gema žaibuojant ir 
perkūnams griaunant. Užaugęs stato sau pilį tarp nepriei- 
namų tyrų ir ten veda pilną nedorybių ir plėšrų gyvenimą. 
Tačiau paskui daro nepaprastą atgailą ir taikinas su Dievu. 

Žiaurus irgi Rišardas be baimės: jisai persiduoda vel- 
„miams, naklimis kelia orgijas, velniams padedant daro įsta- 
ibiausius darbus ir vienkart iš tų pačių velnių besityčioja. 

Tose normandiškose eilėtose kronikose atsispindi dar lau- 
ikinis senovės normanų žiaurumas ir dar neprigijusi krikš- 
'čionybė. 

Greta plačiai išbujojusio ir turtingo karžygiško epo, pasi- 
reiškusio istoriškų dainų ir romanų pavidale, kur bemaž 
išimtinai veikią asmenys — raiteliai, nuo XII amž. pasirodo 
„apysakos iš visuomenės gyvenimo, kuriose veikia dvasiškija, 
"žemesnioji bajorija, pirkliai ir ūkininkai. Tos rūšies apysakos 
ivienos, vadinamos contes, buvo ilgesnės, rimtesnės įtalpos, 
"kartais buvo rašomos alegorišku būdu. Kitos, vadinamos 
fabliaux, buvo trumpesnio turinio, satyriškoje, lengvai pašie- 
piančioje formoje rašytos, kartais nepadoriai šlykščios. Čia 
"dažniausiai pajuokiama dvasiškija, vienuoliai, moterys ar 
kaimiečiai. 

Iš tos visuomeninių apysakų rūšies savo laiku ypač buvo 
plačiai populiarios ir į kitas kalbas verčiamos: Le Roman de 
Renard, kur žvėrių asmenyse satyrišku būdu perstatoma 
gyvenimas prie karaliaus dvaro ir pašiepiama dvariškių 
intrigos. Antras plačiai žinomas Le Roman de la Rose po 
priedanga alegorijų išreiškia tų laikų pažiūras į meilę ir gar- 
bę. Pirmoji to veikalo dalis gan padori ir kukli; bet antroji, 
po 40 metų vėliau kito poeto parašyta, turi nemažai bjaurių 
ir šlykščių vietų. Tas veikalas, savo laiku labai populiarus, 
šiandieną dėl savo sunkaus alegoriško rašymo būdo gerokai 
nuobodus išrodo. 

Bendrai sakant, senasis karžyginis prancūzų epas, pasi- 
reiškęs XII amž. istoriškose trubadūrų ir truverų giesmėse, 
o paskui rašytuose romanuose, nepalyginti turtingesnis ir 
poezijos žvilgsniu stovi daug aukščiau už lyriškas trubadūrų 
dainas. Ar tai tos dainos apgieda meilę, ar tai jos idealizuoja 
piemenėlių gyvenimą (pastourelles), jose daugiau dirbti- 
numo, retorikos, kartais lengvo pašiepimo, mažai tikro, 
gryno jausmo, kas ir dabar pas prancūzus galima patėmyti. 

Keturioliktame ir penkioliktame amžiuose aiškus prancū- 
zų rašliavos puolimas. Be istorikų Fruasarto (Froissart, 
1337—1410) ir paskui Commynes, be poetės Kristinos Piza- 
nietės, apdainavusios silpnutėmis eilėmis Orleano mergelę, 

ir be poeto Filiono tikrai talentuoto, bet išdykusio ir keletą 
kartų nuteisto už vagystę, prancūzų neturėta žymesnių rašy- 
tojų. Rods, romanų skaičius net didėja; tačiau stebuklingo, 
iantastingo, nepaprastų nuotykių elementas visai nusmelkia 
tikrenybės ruožus, ir romanas turi dabar išimtinai patenkin- 
ti nesveiką žingeidumą ir niekuo nevaržomą vaidentuvę 
nepaprastais meilužių priepuoliais, užburtomis karalaitėmis, 
pakeltais į raitelių luomą jaunikaičiais. Nesveika tų romanų 
įtaka buvo taip kenksminga, kad protingesnių žmonių buvo 
kreiptasi į valdžią, kad tuos romanus šlamštus visai užgintų. 

Tačiau kaip tik tais laikais iš bažnytinių per Kalėdas ir 
Velykas apeigų pradėta gimti ir išsivystyti naujoji drama. 
Pakėlimui krikščioniškų jausmų ir iškilmingesniam švenčių 
apvaikščiojimui atsiranda įvairios misterijos, mirakliai, 
passions, moralitės, kuriose būdavo perstatoma su pamoky- 
mais scenos iš Kristaus, Marijos, Šventųjų gyvenimo ar 
vaizdai iš Senojo Testamento. Iš pradžių buvo lošiama pa- 
čiose bažnyčiose. Paskui, kuomet pasaulinis elementas ir 
paprasto, pilko gyvenimo scenos net sotties imta vaidinti, 
lošimai iš bažnyčios persikėlė į miestų aikštes. Vaidinimai 
misterijos kartais tęsėsi savaitėmis, o vaidintojų skaičius 
kai kada siekė šimto ir daugiau asmenų. Taip 1380 metais, 
įvažiuojant Karoliui VI į Paryžių, buvo lošimas, „kokio iki 
šiolei nematyta“. Seniausia prancūzų drama laikoma Drame 
d' Adam, kuri siekia XII amž. 

XIV ir XV amž. literatūroje, nežiūrint į romanų ir dramų 
skaičių, jaučiasi įkvėpimo ir tikrų talentų stoka. Turinio ir 
tikro įkvėpimo stoką rūpintasi padengti nepaprasta, dirbtine 
torma, naujais apsunkinto eiliavimo būdais ir metrais, įve- 
dant rimus ir t.t. To puolimo priežastys buvo ne viena; gal 
svarbiausioji — feodalizmo žlugimas. Pirma švietimo palai- 
kytojais ir platintojais, trubadūrų globėjais buvo išimtinai 
raiteliai-Ieodalai ir dvasiškiai. Nuo Pilypo Gražiojo feodaliz- 
mas, o su juo ir raitelių reikšmė puola žemyn. 

Šimtmetinis karas tarp anglų ir prancūzų dar daugiau 
prisideda prie raitelių luomo sumenkėjimo ir visos šalies 
nualinimo. O kadangi musae inter arma silent, tai savaime 
suprantama, kodėl pati literatūra ir jos kūriniai smunka. 
Be to dar, raitelių amžiui ir jų romanams žlugus, o naujoms 
formoms dar nesusidarius, atsirado tuštuma, iki paskui XVI 

amž. reiormacija ir renesansas neišjudino visuomenės iš 
snaudulio ir iki vadinamasis trečiasis luomas neužėmė rai- 
telių vietos. 

Viešpataujant Prancūzijoje Liudvikui XII ir Pranui I, 
santykiai tarp Prancūzijos ir Italijos tapo artimesni; o ka- 
dangi Italijoje tuo laiku renesansas ir senovės graikų ir 
romėnų poetų studijos jau buvo gerokai pirmyn pažengusios, 
tai tos pačios idėjos su gilesniu dailės ir meno pamėgimų ėmė 
įsigyventi ir prancūzų tarpe. Visų pirma atkreipta atida į 
pačios kalbos dailinimą, įvesta daug gyvai lotyniškų žodžių 
su prancūziškos kalbos galūnėmis. Kaibai tirti ir jai tobu- 
linti susitvėrė tam tikra draugija (Dėfense et illustration 
de la langue frangaise). 

Prie žymesnių to laikotarpio rašytojų priklauso Marot, 
Ronsard, Jodelle, Garnier, Rabelais. 

Maro (1495—1544), gan gabus lyrikas, rašė giesmes, 
balades, elegijas ir ypač mėgo eilėmis rašyti laiškus. Religi- 
jos dalykuose, kaip visi humanistai, buvo indiferentas; mėgo 
užvis meną ir dailę. 

Ronsaras (1524—1585), talentu už Maro žemesnis, bet 
savo laiku turėjo didžiausią pasisekimą ir pats apie save 
labai aukštai manė. Pamėgdžiodamas trumpesniuose tva- 
riniuose Pindarą, Anakreontą, Horacijų ir Petrarką, tikras 
buvo jiems esąs lygus. Tiesa, jo kalba ir tvarinių forma labai 
išdailinta, bet trūksta jiems gilesnio įausmo ir turinio. Norė- 
jo Ronsaras susilyginti ir su Homeru: parašė Fransiadą, iš- 
vesdamas prancūzus nuo Hektoro sūnaus; darbavosi 30 
metų, bet ta poema kaip tik menkiausia iš jo veikalų. 

Dramos patobulinimui, sekdami klasikus, nemaža padarė 
Žodelis (1532—1573) ir ypač Garnjė (1534—1590). Jų 
pirmasis parašė C/eopatre scaptive ir paskui Didon se sacri- 
fiant. Tos dramos nekaip pavykusios, bet savo laiku turėjo 
nemažą pasisekimą; jų kalba rūpestingai išdailinta. Žodelis 
pamėgdžiojo ne visai nusisekusias Senekos dramas. Garnjė 
sekė daugiau graikų pavyzdžiais. 

Visus paminėtus rašytojus perviršijo tikru talentu Rablė 
-(1495—1553), pirma vienuolis, paskui pasaulinis kunigas, 
gydytojas, galop vien humanista, religijos dalykuose šaltas, 
abejutis. Jisai parašė komiškai satyrišką romaną Gargantua 
ir Pantagruel, kurio prologe pasisako jį parašęs garsiems 

girtuokliams ir mieliausioms Veneros aukoms. Nėra tame 
veikale vientiso turinio, tik atskiros scenos ir vaizdai iš gy- 
venimo. Bet veikalas parašytas taip gyvai, tokia aiškia ir 
dailia kalba, tiek turi są mojingumo ir prancūziško sarkazmo, 
kad ne tik savo laiku turėjo didžiausią pasisekimą (pats 
Rablė su cinizmu girias, jo romano per du mėnesiu daugiau 
išpirkta egzempliorių, negu Biblijos per 9 metus), bet ir 
šiandieną su įdomumu skaitomas jo veikalas, kad pažinus tų 
laikų visuomenės ydas ir auklėjimo būdą. Rods, Rablė ne 
kartą pašiepimuose ir sarkazme perdeda, neišlaikydamas 
saiko; net ciniški be skonio pasitaiko sakiniai, nekalbant apie 
jo religinį skepticizmą ir teisinimą seksualinių instinktų. 


KLASIŠKAS PERIODAS 


Nuo XVII amž. prancūzų literatūroje prasideda vadina- 
masis klasiškas periodas. Henrikui IV užsėdus prancūzų ka- 
ralių sostą, pamažu nurimsta valstybėje religinės su hugeno- 
tais (kalvinais) kovos; valstybė ir karaliaus valdžia tvirtėja 
viduje ir užsieniuose, ypač valdant kardinolams Richelieu, 
Mazarini ir karaliui Liudvikui XVI. Prasideda daugiau 
įtemptas švietimo darbas. Augant karaliaus visagalei, visai 
žlunga raitelių feodalų reikšmė; jų vietą užima asmenys iš 
vidurinio luomo, kurie spiečiasi prie karaliaus dvaro ir nuo 
jo įgauna savo pasižymėjimą ir reikšmę. Liudviko XIV dva- 
ras ir kai kurių įtėkmingų prie dvaro moterų saliūnai, ypač 
plačiai įgarsėjusios markizės Rambouillet saliūnas, tampa 
centrais, kur susirenka mokslo vyrai ir literatai, kur nusta- 
toma kalbos taisyklės, skonio ir dailės dėsniai, kur bendrai 
skaitoma poetų veikalai ir juos kritikuojama. 

Tokios apystovos nemaža prisidėjo prie kalbos ir skonio 
patobulinimo, bet, antra vertus, per daug suvaržė individua- 
lizmą ir literatūrą pavertė dvaro ir saliūnų verge. Išskyrus 
Moljerą ir Lafonteną, visi kiti žymesni to amžiaus rašytojai 
turėjo pataikauti dvaro skoniui ir su juo skaitytis. 

Be to dar, nors studijuota ir pamėgdžiota graikų ir ro- 
mėnų klasikus, bet nemokėta jų grožio suprasti ir atjausti; 
mat pas prancūzus visados ne tiek gryno jausmo, kiek skep- 
tiško, lengvo protavimo. Todėl ir jų klasikų sekimas buvo 

savotiškas, taip sakant, prancūziškas: graikų didvyriai, 
prancūzų dramos rodomi, mąsto ir protauja prancūziškai, 
ne graikiškai. Ta literatūros pakraipa, kurios prancūzai 
ilgai nesugebėjo nusikratyti, tas vergiškas senų klasiškų 
formų sekimas — pamėgdžiojimas, be senovės antiškos 
dvasios, paprastai vadinama pseudoklasicizmu. 

Ta pakraipa atsižymėjo dar tuo, kad pamėgus svetimų 
nors ir klasiškus pavyzdžius, atitraukė literatūrą nuo gy- 
venimo, nutolo nuo savo liaudies, nuo savųjų motyvų. 
Literatūros tvariniai buvo dirbtini, per daug išdailinti, be 
gyvumo, be jausmo. Suprantamas dalykas, kad tokioje at- 
mosteroje, kur poezija buvo varžoma taisyklėmis gal išmin- 
tingomis, bet vis dėlto trukdančiomis laisvą įkvėpimą (Boi- 
leau 1630—1711, L'Art poėtigue), negalėjo bujoti nei lyrika, 
nei tautinis epas. Vien tik drama (tragedija ir komedija), 
karaliaus dvaro globojama, susilaukė pirmaeilių rašytojų 

Žymiausiais tragedijų rašytojais laikomi Kornelis ir Ra- 
sinas, komedijų — Moljeras. Nuošaliai jų stovi sakmių ra- 
šytojas Laiontenas. , 

Visi paminėti dramų rašytojai buvo labai talentingi, ta- 
čiau ir jie nesugebėjo atsipalaiduoti nuo varžančių pseu- 
doklasiškų taisyklių, dramos rašytojams nustatytų."O tos 
taisyklės visų pirma reikalavo, kad tragedijų tematas būtų 
paimtas iš mitologijos ar bent iš senovės istorijos. Toliau, 
buvo reikalaujama trejopo vienodumo: akcijos, vietos ir 
laiko. Kad privalo būti dramatiško veikalo vientisa akcija, 
suprantama. Bet reikalauti, kad visa dramos akcija ir 
scenos būtų toj pačioj vietoje ir baigtųsi veiksmas per 24 
valandas ir, be to dar, kad kiekviena rimta drama būtinai 
susidėtų iš penkių aktų, buvo didis ir beprasmis tvėrybos 
suvaržymas. 

Kornelis (1606—1684) iš pradžių buvo atsidavęs teisių 
studijoms, bet patraukimas prie poezijos ir teatro patarė 
jam mesti advokato užsiėmimą. Pirmoji jo tragedija, dar 
silpnoka, kuri tačiau turėjo nemažą pasisekimą, buvo Mė- 
lite. Statant ją teatre, Korneliui teko atvykti į Paryžių, ir 
čia jį paėmė į savo globą kard. Richelieu. Bet jų bičiulystė 
nebuvo ilga. 

Geriausia Kornelio tragedija skaitosi Sidas. Medžiaga 
paimta iš ispanų dramaturgo del Castro, bet taip sumaniai 

ir savotiškai apdirbta, kad nepalyginamai perviršija origi- 
nalo vertę. Įtalpa tokia: jaunas Rodrigas Sidas, gindamas 
tėvo garbės, nukauna dvikovoje savo numylėtinės Chime- 
nos tėvą. Chimenos širdy kyla kova tarp tėvo ir meilužio 
meilės: tėvo nužudymas reikalauja keršto. Tačiau kai Rod- 
rigas, darydamas aigailą, eina drąsiai kariauti prieš mau- 
rus, o iš karo sugrįžęs nugali antroje dvikovoje Chimenos 
parinktą tėvo mirties keršintoją, Chimena, paklausiusi savo 
širdies, sutinka būti Sido žmona. Dramatizmą čia sudaro 
garbės ir meilės sau priešingi jausmai. 

Į keturius metus Kornelis rašo naują tragediją Horace, 
jos siužetą pasiskolinęs nuo romėnų istoriko Livijaus: Ho- 
racijus, kariavęs už Romos garbę ir dvikovoje nugalėjęs 
tris Kuriacijus, grįžta pergalėtoju; sutinka savo mylimą 
seserį, kuri piktžodžiauja Romai, nes dėl jos garbės žuvo 
jos meilužis, vienas iš Kuriacijų. Horacijus iš patriotizmo 
žudo savo seserį. Dramatizmą čia sudaro sau priešais su- 
sidūrę tėvynės ir sesers meilės jausmai. 

Tragedijos Cinna, arba Augustas geraširdis siužetas 
paimta iš Oktaviano Augusto laikų: Augustas dovanojo 
gyvybę Cinai, nors šis kėsinosi ant jo gyvybės, nes sužino, 
kad Cina tai padaręs iš meilės savo Emilijos, kurios tėvas 
buvo Augusto mirtimi nubaustas. 

Tragedijos Polyeucte turinys paskolinta iš armėnų isto- 
rijos: Polieuktė, aukštos kilmės armėnas, iš pagonio tapęs 
krikščioniu, iš per didelio uolumo daužo pagonių dievaičių 
stabus, kad tuo būdu pasiektų krikščioniško kankinio vai- 
niką. Jisai nemato to, kaip tat skaudi jo žmonai, Paulinai 
pagonei. Pamačiusi savo vyro, kaip kankinio, ištvermę iki 
mirties, galop ji pati atsiverčia į krikščionybę. 

Geriausia Kornelio tragedija — Sidas. Trys vėliau rašytos 
tragedijos įau bent kiek silpnesnės. Bet jau rašytos dar 
vėliau žymiai menkesnės: jose Kornelis per daug vergiš- 
kai seka ispanų dramaturgų pavyzdžiais, žiūrėdamas ne tiek 
turinio ir natūralios akcijos, kiek dirbtinio efekto, nepapras- 
tų nuotykių. 

"Bendra Kornelio tragedijų yda ta, kad jo didvyriai per 
dideli milžinai, kažkokie viršžmogiai, jo vaizduotės ir pro- 
tavimo, o ne tikro, realaus gyvenimo produktai. Per daug 
idealizuodamas savo tragedijų asmenis, Kornelis įuos 

piešia tokiais, kokiais jie negali būti: per tatai jie išrodo 
nenatūralūs, negyvi ir širdies netraukia. 

Didžiausiu savo tragedijų rašytoju prancūzai laiko Rasi- 
ną (1639—1699). Tiesa, Rasinas buvo tikrai labai gabus 
tragedijų rašytojas ir tuose suvaržymo retežiuose, į kuriuos 
poezijos tvėrybą buvo įspraudę to amžiaus kritikai ir ka- 
raliaus dvaro menininkai, parodė labai daug skonio ir 
talento. Bet vis dėlto ir jis nepasikėlė aukščiau savo am- 
žiaus pažiūrų, kurios klaidingai suprato ir aiškino Aristo- 
telio taisykles, poezijos tvariniams taikinamas, ir visai be 
reikalo varžė anais vienodumais, apie kuriuos buvo aukš- 
čiau kalbėta. 

Rasinas kaip tik ir yra tipingiausias pseudoklasicizmo, 
arba prancūziško klasicizmo reiškėjas, kursai griežčiausiai 
laikėsi būtinai penkių aktų tragedijose ir virš minėtų vieno- 
dumų. Taip pat pas jį senovės graikai kalba, mąsto ir veikia 
kaip Liudviko XIV prancūzai dvariškiai. Jo tragedijoje 
Achilas tai tikras prancūzas džentelmenas, kurs gražiai 
ir mokytai kalba apie garbės jausmą ir gražuolių meilę, 
liigenija tai prancūzų dvaro lėlė panaitė, kiti veikią asme- 
nys net patetiškiausiose scenose nesikarščiuoja, moka iš- 
laikyti šaltą kraują ir neparodo, kad kas juos jaudintų. 

Bet vis dėlto Rasinas, palyginus jį su Korneliu, padarė 
didžią tragedijų rašyme pažangą. Pas jį asmenų būdas 
išvesta nuosekliai ir natūraliai. Jis pasirodo ir nemažas 
psichologas; nėra pas jį to perdėjimo, kaip pas Kornelį; 
žmonės rodomi su savo silpnybėmis, kaip tikri gyvi žmonės. 

Kadangi prancūzams jau buvo pakyrėję nenatūrališki 
Kornelio didžiavyriai su savo patriotizmu, išdidumu, karžy- 
giškumu, tai Rasinas savo tragedijose, daugiausiai iš Eu- 
ripido skolintose, kaip leitmotyvą dažniausiai praveda meilę; 
ta meilė kovoje su priedermėmis kartais perbloškia žmogų; 
vis dėlto nupuolęs kaltininkas negali išvengti bausmės. 

Kalba Rasino tragedijose labai daili, taisyklinga, tikrai 
klasiška. Eilės skambios ir lengvos. Imdamas savo trage- 
dijoms siužetą daugiausia iš Euripido, Rasinas savotiškai 
ir sulyg savo amžiaus skoniu jas perdirbo, taip sakant, 
prancūziška varsa jas nudažydamas. Pirmose savo trage- 
dijose Rasinas dar seka Korneliu, bet paskui jau atsipa- 
laiduoja nuo jo viršžmogiškų karžygių. 

Rasinas parašė nemaža tragedijų. Jų Žymiausios: 

a) Andromacha, kuri pirmoji atkreipė į Rasino talentą 
visų domę; joje idealizuojama motinos meilė; 

b) /phigėnie, kur perstatoma I/jigenijos mirtis Aulidėje; 
čia ypač žymu Euripido veikalo iškreipimas ir graikų tipų 
sudarkymas prancūziškais XVII amž. galantais; 

c) Phėdre viena geriausių Rasino tragedijų, kur asme- 
nų būdas ir jų veikimas geriausiai psichologiškai praves- 
tas ir iki galo išlaikytas. Bet tarp Rasino ir Euripido tra- 
gedijų čia tas skirtumas, kad pas Euripidą Fedra — pra- 
sikaltėlė, piktadarė, kuri nusižudo iš keršto; Rasinas ją 
perstato gana simpatinga net tuomet, kai ji neišlaiko kovos 
tarp meilės ir priedermės; ji kaip atgailą pati sau pasirenka 
mirtį; 

d) Britanikas paimta iš Tacito istorijos: jaunas Nero- 
nas, sužinojęs, kad jo motina Agripina nori pasodinti į 
sostą Britaniką ir jį apvesdinti su Julija, Nerono irgi my- 
lima, nunuodija savo priešą, nežiūrėdamas, kad tai jo brolis. 

Nors iš Rasino tragedijų geriausia Phėdre, tačiau jo 
priešams pasisekė taip ją sukritikuoti, kad pirmą kartą ją 
statant, ji neturėjo nei kokio pasisekimo. Tas nepasiseki- 
mas taip paveikė į Rasiną, kad jisai visai nustojo rašęs ir 
tik po 12 metų pertraukos, prašant poniai Maintenou, kara- 
liaus meilužei, ir jai net siužetus nurodant, parašė iš žydų 
istorijos dvi tragedijas: Es/Aer ir Athalie. 

Atalijos tragediją galima drąsiai pastatyti greta Fedros; 
taip ji nusisekus. Čia Rasinas labai sumaniai įvedė, kaip 
ir graikų tragikai, chorą, ir to choro giesmės, tvirtu tikėjimu 
ir Dievo baime primenančios žydų psalmes, laikoma tik- 
rais prancūzų lyrikos perlais. 

Tragedijos turinys toks: karalienė Atalija, vyrui mirus, 
žudo visus Dovydo ainius, norėdama savo rankose palaikyti 
valdžią. Išlieka vienas Joas, kurį teta, aukščiausiojo kuni- 
go žmona, slapčia augina prie šventyklos. Žiauri Atalija 
pradeda kovą prie Jehovą, bet galų gale ją pasiekia Dievo 
bausmė, susidarius prieš įą sąmokslui. 

Moliėre (Poguelin, 1622—1673) didžiausias prancūzų 
komedijų rašytojas. Prancūzai jį laiko didžiausiu pasauliniu 
komedijų rašytoju, bet perdeda: Moljeras irgi nelaisvas 
nuo.oseudoklasicizmo: jo komedijų veikią asmenys ne vi- 

sados gyvi, realūs žmonės, iš tikro gyvenimo paimti, tan- 
kiausiai išgalvoti, kad pravedus kokią idėją ar apjuokus 
bent kokią ydą. Pati veikiančiųjų asmenų akcija ne tiek sa- 
vaime plaukia iš jų būdų, kiek paties autoriaus išvedama, 
kad asmenys galėtų pasirodyti su savo ypatybėmis ir ydo- 
mis. Pačios asmenų dorybės ir ydos daugiau teoretinės, ne 
realios. Duokim, meilė ar šykštumas bus tokie patys kaip 
pas senius, taip ir pas jaunus, kaip pas kaimietį, taip ir pas 
inteligentą, pas vyrus lygiai kaip ir pas moteris. 

Bet nežiūrint tų netobulumų Moljeras vis dėlto didis 
komedijų rašytojas ir prancūzų literatūroje turi didžius 
nuopelnus. Visų pirma, jo komedijos nepalyginamai arčiau 
stovi gyvenimo negu Kornelio ir Rasino tragedijos. Tų ko- 
medijų turinys paimta ne iš svetimo, tolimo pasaulio, bet iš 
kasdienio gyvenimo, kurį autorius gerai pažįsta, kuriame 
pats gyvena. 

Antra, Moljeras suteikė komedijai rimtumą, atskirdamas 
ją nuo farso, nuo vienų šposų krėtimo, nuo karikatūros, iš 
gatvės perkėlė į rimtą teatrą, kur veikią asmenys — ne gat- 
vės vaikai ir visuomenės atmatos, bet žmonės net iš gerbia- 
mųjų tarpo; visokie markizai ir didžių saliūnų ponios su savo 
ydomis, silpnybėmis ir nuodėmėmis. Moljero komedijų eina 
žiūrėti net pats Liudvikas XIV su savo dvariškiais, pas ku- 
riuos tono ir etiketo reikalavimai buvo taip aukštai statomi. 

Pirmiau komedijos buvo statomos tik liaudies ir gatvės 
pasilinksminimui; kito aukštesnio tikslo tos visos sotiies ir 
farces neturėjo, kaip tik juokinti karikatūromis ir šposais, 
kai kada labai riebiais, šlykščiais. Moljero komedijų tiks- 
las — liepti žmogui juoktis per ašaras, t.y. ir juoktis iš ydų 
ir liūdėti, kad jos yra, jeiti giliau į savo sąžinę ir patį save 
plakti. 

Galop Moljeras parodė savo komedijose neišsemiamus 
sąmojingumo turtus, retą talentą tverti juokingiausias ir 
nepaprastas scenas, sujungti juoką su skaudžiai plakančia 
satyra. Tačiau kai kada pats Moljeras nėra liuosas nuo per- 
dėjimo, paversdamas pajuokiamas ydas karikatūromis. 

Moljeras buvo karaliaus tarno sūnus. Rimtai išsilavinęs 
ir gavęs teisių mokslo diplomą, Moljeras vis dėlto nepanorė- 
jo būti advokatu. Anksti pajutęs patraukimą prie teatro, jis 
sudarė sau artistų trupę, o neradęs iš pradžių pačiamę Pary- 

žiuje savo komedijoms pritarimo, vienuolika metų bastėsi 
po provinciją, apsirinkęs sau Moljero pseudonimą. Tikra jo 
pavardė — Poguelin. Galop grįžo į Paryžių gerokai pra- 
garsėjęs ir čia įgijo sau globėją karaliaus brolį. Gyvenime 
buvo nelaimingas: jau 40 metų amžiaus vedęs jauną žmoną, 
buvo jos apgaudinėjamas, žinojo apie tai ir krimtos dėl jos 
lengvo būdo. 

Komedijų Moljeras parašė gan daug; vienų turinys skolin- 
tas iš romėnų Plauto ir Terencijaus, iš ispaniškų ir itališkų 
pavyzdžių, kitos visai originalios. Jų geriausios: Les Prėcieu- 
ses ridicules; čia pajuokiamos tos ponios, kurios ėmė kvai- 
liai pamėgdžioti markizės Rambouillet saliūną. Dvi jaunos 
panaitės su panieka atsisako tekėti už dviejų jaunikių, nes 
išrodo permaž romantiški ir nesilaiko saliūnuose priimtų 
kalboj išsireiškimų ir mados gestų. Tada tuodu, kad jas 
apjuokus, pasiunčia pas jas savo du tarnu, parėdę juos mar- 
kizais ir išmokinę priimtų formų. Panaitėms jie baisiai pa- 
tinka; jos pasižada už juos tekėti, bet čia netikėtai ateina jų 
ponai ir pragina tarnus, tuo pažeminę kvailias merginas. 
Komedijoje L'Ecole des femmes pajuokiama netikusis mer- 
gaičių lavinimas ir auklėjimas. 

Kitos visuomenės ydos pajuokiamos komedijose: Don 
Juan (Palaidūnas), Les femmes savantes (Mokytos žmo- 
nos), L'avare (Šykštuolis), Le Misanthrope (Atsiskyrėlis 
surūgęs), kurių patys titulai jau užtenkamai nurodo jų 
turinį. 

Geriausia Moljero komedija, kuriai nieko negalima prikiš- 
ti, laikoma Le Tariujfe (Dievotas veidmainys). Jos turinys 
toks: Tartiufas, kurio vardas prancūzų kalboje dabar tapo 
bendravardžiu, yra tikras apgavikas, bet taip moka nuduoti 
dievotumą ir taip gudriai veidmainiauja, kad turtingas Or- 
gonas jį pamyli kaip tikrą sūnų, ir visai juo pasitikėdamas, 
jau pasiryžęs už jo leisti savo vienturtę dukterį ir viską jam 
užrašyti. Bet netikėtai savo akimis galop pamato, kad tasai, 
neva šventasis, jo paties žmoną užpuola su paleistuvingais 
gundinimais. | 

Moljeras nemėgo gydytojų, jų receptais nurodytų gydyk- 
lų niekados nemėgino ir parašė prieš jų apgaulės šarlatane- 
riją skaudžią komediją satyrą Le Malade imaginaire (Įsi- 
vaizdinęs sau ligonis). Ketvirtą kartą lošiant tą komediją, 

Moljeras gavo ant scenos krūtinės spazmų ir, neprisišaukęs 
gydytojų, tą pačią naktį mirė. 

Prie žymiausių XVII amžiaus prancūzų rašytojų priklauso 
irgi Lafontenas (1621—1695). Nuo pat jaunystės Laionte- 
nas jautė nepergalimą rimtesnio darbo neapykantą. Jo di- 
džiausias malonumas buvo nieko nedirbant vaikštinėti po 
laukus ir miškus, gėrėtis gamtos gražybėmis ar skaityti 
lengvo turinio knygas. Nieks nebuvo tiek įsiskaitęs į pran- 
cūzų ir italų romanus ir nebuvo pažinęs taip giliai visų pasa- 
kų kaip jisai. Hercogienei de Bouillon norint Lafontenas 
rašo Les Contes et nouvelies en vers (Pasakojimai ir 
novelės eilėmis) — rinkinį nepadorų ir stačiai papikti- 
nantį. 

Bet Laiontenas turėjo nepaprastą, stebėtiną tėmymo dova- 
ną, pažino giliai žmonių silpnybes, gamtos ir žvėrių gyve- 
nimą. Tasai jam buvo labai naudinga tam darbui, kuriam 
jisai neužilgo visa širdimi atsidavė ir parodė nepaprastą 
talentą. Tai buvo sakmių rašymas: 

Sakmių prirašė Lafontenas 12 knygų. Jų dauguma skolin- 
ta iš graikų Ezopo, romėnų Fedro ir iš prancūzų liaudies 
pasakų. Bet taip jos perdirbtos, tiek jose matosi žmonių ir 
gyvulių gyvenimo ir jų būdo pažinimo, taip jose atsispindi 
visa to amžiaus žmonių ir tipų galerija, tiek parodyta tikro 
talento, kad pats Lafontenas teisingai galėjo pasakyti apie 
savo sakmių rinkinį, kad tai esanti gyva komedija iš 100 
aktų. Lafontenas tikrai didžiausias pasaulinis sakmių rašy- 
tojas, . 

Prie XVII amž. literatūros veikalų dar priklauso vysk. 
Fenelono Les Aventures de Telėmague (Telemako nuoty- 
kiai). Yra tai simpatingas romanas, kuriame autorius savo 
auklėtiniui jaunam princui, Burgundijos hercogui, nurodo 
valdymo taisykles, kad galėtų būti tautai naudingas. 

Aštuonioliktasis amžius tai amžius kriticizmo, protavimo, 
reformų reikalavimo, tai amžius, kurs galų gale prirengė 
prancūzų revoliuciją. Žymiausieji Prancūzijoje to amžiaus 
mokslo vyrai buvo arba išminčiai filosoiai, arba teisių aiškin- 
tojai, kaip Diderot, d'Alemnert, Holbach, Montesguieu. 
Literatūra buvo tuomet antraeilis dalykas. Iš žymesnių to 
laikotarpio literatų galima nurodyti Lesage, Voltaire, Rous- 
Seau, de Saint Pierre, Chėnier. 

Lesažas parašė dvi apysaki: Le Diable boiteux (Raišas 
velnias) ir Histoire de Gil Blas de Santillane (Zil Blaso iš 
Santilenos istorija). Tos apysakos savo laiku buvo labai 
populiarios ir mėgiamos. Gilesnės minties, rimtesnio turinio, 
aukštesnės doros principų ten veltui beieškotumei. Be to, 
amžiaus visuomenės gyvenimas su savo silpnybėmis labai 
gyvai ir vaizdžiai čia nupieštas. 

Pirmoje apysakoje velnias, priverstas tarnauti don 
Kleopui, Madride iš vieno aukšto bokšto jam rodo intymį 
įvairių žmonių ir sluoksnių gyvenimą, žavėtinu būdu pa- 
keldamas jų namų stogą ir rodydamas vidų. 

Volteras (1694—1778) savo amžiuje ne tiktai Prancūzijo- 
je, bet ir visoje Europoje turėjo labai didį, nors neužtarnautą 
autoritą ir vardą. Apdovanotas nepaprastais įvairiausiais 
gabumais, turėjo bjaurią išviršinę išvaizdą, o dar bjaures- 
nę sielą. Paryžiuje jėzuitų išlaikomoje mokykloje gavęs 
rimtą išsilavinimą, paskui savo geradariams bjauriausiai 
atsilygino. Susidraugavęs su ištvirkėliais, už savo satyriškus 
raštus ir šmeižtus keletą kartų buvo patekęs į Bastilijos 
kalėjimą. 

Galop priverstas apleisti Paryžių kai kuriam laikui, gyve- 
no Anglijoje. Čia nors susipažino su visais žymesniais anglų 
literatais, bet anglų literatūra jam pasiliko svetima; Šekspy- 
ro genijus jam buvo visai nesuprantamas; daugiau jį traukė 
anglų deistai ir laisvamaniai: Lokas, Šaitesbury, Bolingbro- 
kas ir kiti panašūs. 

Visa širdimi neapkęsdamas krikščionybės, jisai mielu noru 
draugavo tik su jos priešais; prieš ją raštu ir žodžiu kariau- 
damas, siundė ir kitus prieš ją veikti net šmeižtais: calom- 
niez, calomniez! il en restera toujours guelgue chose (šmeiž- 
kite, šmeižkite! visgi šis tas prilips). Arba jo įprasti žodžiai, 
krikščionybei taikomi: ėcrasez Uiniame (sutriuškinkite 
niekšę). o 

Volteras rašė labai daug proza ir eilėmis. Jo veikalai ne- 
vienodos vertės. Didesnę svarbą turi jo proza rašyti veika- 
lai, ypač istoriški, kaip Histoire des Charles XII (Karolio XII 
istorija), arba Siėc/e de Louis XIV (Liudviko XIV amžius). 
Eilėmis rašyti veikalai, išskyrus lengvo turinio lyriškus, 
neturi didesnės vertės. Bendrai sakant, Volteras nebuvo 
koksai genijus, kurs būtų pravedęs naujus Žmonijai kelius 

ar įnešęs žymų pliusą; bet vis dėlto turėjo didį talentą ir dar 
didesnį darbštumą, kurį tačiau sunaudojo neigiamai, milži- 
niškai prisidėjęs prie bedievystės išbujojimo ir doros puolimo 
ne tik Prancūzijoje, bet ir už jos sienų. 

Poezijos srity jam geriau sekės lyriški ir satyriški tvari- 
niai, ypač satyriški, kuriuose daug aštraus sąmojingumo. 
Savo dramose Volteras sekė, ne visados vykusiai, Korneliu 
ir Rasinu. Geriausia jo drama laikoma Zaire: krikščionio 
karaliaus duktė dar maža patenka sultonui į nelaisvę ir 
tampa išauklėta musulmonų tikyboje. Sultonas ir ji mylisi. 
Nuo savo brolio sužinojusi, kas ji tokia, priima krikštą; bet 
sultonas, susekęs dalyką, žudo savo mylimąją, o paskui ir 
pats nusižudo. 

Silpniausiai Volterui nusisekęs epas. Norėdamas būti 
prancūzų Homeru, Volteras parašė poemą La Henriade, 
kurioje apgieda Henriką IV. Bet tai buvo netikęs Homero 
pamėgdžiojimas, nors kalba ir eilės lengvos. 

Dar daugiau nevykusi, ciniškai niekšiška jo poema La Pu- 
celle, kurioje Orleano mergelė didvyrė, prancūzų tautos 
garbė, bjauriausiai piešiama ir teršiama. Vokiečių poeta 
Šileris protestantas tą pačią Mergelę mokėjo geriau suprasti 
ir pagerbti, nors ji buvo prancūzė ir katalikė. Tas pats Volte- 
ras gyviems potentatams, kaip Prūsų karaliui Pridrikui 
D.ir Rusų carienei Kotrynai II, mokėjo pagyrimais rūkyti ir 
prieš juos dvilinkas lenktis. 

Kiek Volteras gyveno šaltu cinišku protu, tiek Rousseau 
(Ruso, 1712—-1778) jausmais. Ženevos laikrodininko sūnus, 
iš prigimties gabus, bet negavęs rimto išsilavinimo, Ruso 
ilgą laiką blaškėsi po žmones, daug pergyveno, nerasdamas 
ramios sau vietos. Išsidirbo jame nepasitenkinimas dabarti- 
ne sociale tvarka. Viso to negero priežastį matė jis kultūroje, 
kuri žmogų iškreipusi, atitolinusi nuo gamtos. Kad žmogus 
galėtų būti laimingas kaip kūdikis, reikią jam grįžti į gam- 
tos motinos prieglobstį; o kad tą tikslą pasiektų, reikią per- 
mainyti dabartinį auklėjimo būdą nuo pat kūdikystės. 

Kaip reikėtų Žmones nuo pat kūdikystės auklėti ir kaip 
sutvarkyti socialį žmonių gyvenimą, Ruso mėgina nurodyti 

<savo veikalais: Emilis, arba apie auklėjimą, Julija, arba 
Nauio“ Eloiza ir tos pačios rūšies Išpažintis. 

Pirmuose dviejuose veikaluose apysakos formoje prave- 
dama ta mintis, kad vaikui reikią leisti pačiam lavintis, 
pačiam savo prityrimu viską pažinti ir kad gamta esanti 
geriausia auklė; net prie Dievo pažinimo reikią tuo būdu eiti. 
Pamatinė autoriaus mintis, jei ją paimsi visumoje, yra klai- 
dinga: jei kiekvienas viską turi pats ištirti ir sužinoti, tai 
nebus nei kokios pažangos, nes kiekvienas tyrimo darbą pra- 
dės nuo protėvio Adomo, ir žmonija tūpčios vietoje. Bet yra 
pas Ruso daug irgi gerų, sveikų minčių. Veikalų stilius gra- 
žus ir gyvas, gamtos meilė ir jos grožio atjautimas nepa- 
prastas. 

Abudu pirmuoju veikalu turėjo labai didį pasisekimą, bet 
paveikė daugiau neigiamai į visuomenę. Nesakant apie klai- 
dingas pažiūras į auklėjimą, Ruso tvariniai supopuliarizavo 
Prancūzijoje ir visoje Europoje iš Anglijos atneštą nesveiką, 
dirbtinį, perdėią sentimentalizmą, kaip antrą kraštutinumą 
tuomet įsivyravusio šalto racionalizmo. 

Didžią irgi rolę savo laiku sulošė Ruso Išpažintis, kur 
atvirai atpasakota visa to nepaprasto žmogaus istorija, 
jo auklėjimas, kovos, pergyvenimai, jausmai, ydos; žodžiu 
sakant, savęs analizavimas ir smulki autobiografija. 

Dievo ir religijos Ruso neneigia, net su entuziazmu apie 
tuos dalykus rašo; bet jisai sakosi esąs priešas apreikštos 
religijos. 

Vienas iš gausingų Ruso pasekėjų, jam panašus savo besi- 
blaškymu ir neramiu gyvatos būdu, gamtos mėgėjas ir senti- 
mentalis svajotojas buvo Bernardin de Saint Pierre (1737— 
1814). Jo įgarsėjęs romanas Paulius ir Virginija kupinas 
perdėto sentimentalizmo. Paulius ir Virginija auga vaikais 
kartu ant vienos salos, gamtos prieglobsty — Paulius kai- 
miečio sūnus, Virginija turtingo savininko duktė. Jie mylisi, 
bet Virginijos tėvai ją išveža į miestą, kad ten ji išaugtų di- 
džia ponia. Ji tačiau mieste džiūsta, ilgiasi sodžiaus ir savo 
Pauliaus. Jau nebetoli gimtinis kraštas, jau matosi Paulius... 
Bet laivas sudūžta, ir Virginija skęsta vilnyse, savo meilužio 
akivaizdoje. į 

Chėnier (1762 —1794), paskutinis klasiškas poeta, turėjo 
didį lyrišką talentą, bet nesuspėjo visoje pilnumoje jo išvys- 
tyti. Gimęs Konstantinopoly iš motinos graikės jisai paveldė- 
jo graikų senovės pamėgimą. Kupinas entuziazmo, prancūzų 

revoliucijos pradžioje stojo už respubliką su laisvės kovoto- 
jais. Tačiau kai arčiau pažino revoliuciją, jos žiaurumą, su 
pasibjaurėjimu nuo jos nusigręžė ir drąsiai pakėlė savo 
įkvėptą balsą prieš naujo plauko tironus. Užtat savo galvą 
paguldė po ešaloto kirviu; revoliucija nepasigailėjo to ne- 
paprasto jauno talento. 

Mėgdamas senovės graikų literatūrą ir sumaniai jos 
pavyzdžiais sekdamas, Šenjė, kaip tikras ir įkvėptas lyrikas, 
mokėjo į senas antiškas formas įdėti naują sielą, naują dva- 
sią. Todėl jo eklogai, elegijos, odės, taip vadinami jambai, 
pilni gilaus, natūralaus, neperdėto jausmo ir jautrumo. Prie 
gražiausių jo eklogų priklauso: L'Aveugle (Aklas), Le Men- 
diant (Elgeta). Populiariškiausis jo tvarinys — La jeune 
captive (Jauna belaisvė), kurį parašė savo kalėjimo draugei, 
ją paguosdamas. 


ROMANTIZMAS 


Po prancūzų revoliucijos ir kruvinų Napoleono karų žmo- 
nija ilgėjosi ramumo, atilsio; nuo karčios ir skaudžios realy- 
bės siekta į ideališkesnę sritį. Klasicizmas su savo griežtai 
nustatytomis formomis, senomis ir visiems žinomomis, nusi- 
bodo. Ieškota naujų kelių, naujų obalsių, širdžiai artimesnių. 
Nenatūralus, perdėtas sentimentalizmas neilgam laikui 
galėjo žmones patenkinti. Gema tuomet literatūroje indi- 
vidualizmas, kurs į vietą nustatytų taisyklių stato save, 
savo tikrus pergyvenimus, jausmus. Vienkart ieškoma moty- 
vų poezijai ne iš tolimos praeities, ne iš aukštesnių luomų 
gyvenimo, bet iš artimos liaudies. 

Ta naujoji literatūroje pakraipa, vadinama romantizmu, 
kurios programą išdėstė Viktoras Hugo savo dramos 
„Kromvell“ įžangoje 1827 m., nemažą sukėlė riksmą senoje 
kartoje. 

Romantizmo pirmtakūnais Prancūzijoje laikomi: poni 
Stačl, kuri savo apysakose Delphine, o ypač Corinne dau- 
giausia atpasakoja savo jausmus, įspūdžius, pergyvenimus, 
net savo biograliją, prisidengus tik kitu vardu. 

b) Chateaubriand (Šatobrianas, 11848), kurs ypač savo 
veikalu Les Martyres (kankiniai) neapsakomai gražiu, gyvu 

poetišku stiliu parašytu, stengėsi žmoniją, užkrėstą ir su- 
kvailintą šaltu racionalizmu ir volteriška laisvamanybę, 
grąžinti krikščionybei ir apreikštoms tikybos tiesoms: krikš- 
čionybė grąžinanti žmogų į idealų sritį. 

Prie žymesnių romantikų poetų priklauso Lamartinas, 
Viktoras Hugo, Vinji, Muse, Beranže. 

Lamartine (1790—1869) laikomas vienas didžiausių 
prancūzų lyriku. Šatobriano įtakoje giliai tikįs katalikas, 
Lamartinas stengėsi savo eilėmis žadinti ir kelti savo tautie- 
čių širdyse atšalusius religijos jausmus ir kilnias mintis. 
Turinys labai švelnių, lengvų ir harmoningų eilių tankiau- 
siai: religija, meilė, gamta. 

Pirmasis jo lyrinių eilių rinkinys Mėditations poetigues, 
išleistas 1820 m., turėjo labai didelį pasisekimą. Žmonėms, 
atšalusiems, prisiskaičiusiems Voltero ir jam panašių racio- 
nalistų skeptikų, Lamartino eilės išrodė gaivia rasa, šviesiu 
spinduliu, tyru šaltiniu, kurios giliai prakalbėjo į širdį. 

Paskui ėjo kiti panašių lyrinių tvarinių rinkiniai. Prie 
geriausių jo lyrikos tvarinių priklauso: Malda, Dievas, Sielos 
šauksmas, Mirštąs krikščionis, Laisvė, Žmogus ir p. 

Iš epiškų Lamartino veikalų žymūs: La chute d'un ange 
(Angelo nupuolimas) ir ypač Jocelyn. Bet epiški jo tvariniai 
negali susilyginti su jo įkvėptomis giesmemis, kuriose tačiau 
kai kada pasireiškia bent kiek perdėtas sentimentalizmas. 
Išrinktas į prancūzų parlamentą, Lamartinas atsidavė poli- 
tikai ir parašė Žirondistų Istoriją. 

Viktoras Hugo (1802--1885) savo motinos buvo išauklė- 
tas giliai tikinčiu kataliku ir rojalistu. Jaunystėje sudarė 
literatų ratelį, į kurį įėjo Vigny, Musset, T. Gautier ir garsus 
kritikas Sainte-Beuve; pats Hugo buvo to ratelio vadovu. 
Šatobriano ir Lamartino įtakoje išleido konservatyviai kata- 
likiškos dvasios eilių rinkinį Odes et Ballades, kursai rado 
didį visuomenės pritarimą. 

Paskui ėjo jo rinkiniai: Vision, La Lyre et La Harpe. Juose 
visuose pasireiškė Hugo kaip karštas, tikįs katalikas ir 
griežtai nusistatęs rojalistas. Tolimesniuose jo veikaluose, 
kaip La chasse du burgrave arba Le Pas du roi Jean roman- 
tiškai idealizuojama viduriniai amžiai. 

Bet 1831 metais išeina Hugo Les Feuilles d'automne (Ru- 
dens lapai), ir čia jis pasirodo skeptiku, netekusiu tikėjimo, 

nerandančiu jame vilties ir paguodos. Eilės, nors skambios 
ir dailios, bet pilnos nusiminimo, liūdnos ir skurdžios. Jose, 
kaip ir pirmame jo eilių rinkiny, idealizuojama šeimyniškas 
gyvenimas (nelaimingi namai, kur KeBSELS kūdikio 
klyksmo). 

Paskesniuose lyrinių eilių rinkiniuose, kiai Hugo išleido 
nemaža, pirma buvęs rojalistas, dabar gieda laisvę, smerkia 
tironiją ir su ypatinga neapykanta rašo prieš Napoleoną III; 
už ką priverstas apleisti Prancūziją ir apsigyventi Briusely. 

Epiškų jo tvarinių, chronologiškai imant, pirmasis žymes- 
nis buvo La lėgende des siėcles, kuriame poeta ypatingas 
pasaulinės istorijos epochas stengėsi charakteristiškai nu- 
piešti tam tikrais vaizdais ir legendomis. 

Paskui eina jo romanai, patekę į Indeksą (skaityti Baž- 
nyčios užginti), Les misėrables (Bedaliai) ir Notre-Dame 
de Paris (Kaiedralė šv. Mergelės bažnyčia Paryžiuje). 
Pirmasis gerokai nuobodus romanas judina socialę proble- 
mą; antrame romane gyviau ir įdomiau piešiama Liudviko 
XI laikai. Autorius su ypatingu pamėgimu aikštėn išvelka 
kas bjauru, nepaprasta, netikėtina; plačiai aprašinėja tiesiog 
išsvajotas marių gyvių baisenybes, savo nesveikos vaizduo- 
tės produktus. Prie kiekvienos progos irgi Hugo neslepia 
savo neapykantos katalikų Bažnyčios. Nebūdamas gilesniu 
psichologu, nemoka jis irgi piešti žmonių ir jų būdo. 
Rašė Hugo irgi dramatiškus veikalus, kaip va: Le roi 
s'amuse (Karalius žaidžia), Hernani, Cromouell ir kitus; bet 
jo dramoms trūksta akcijos, gyvumo, objektyviškumo. Jos 
greičiau tinka pasiskaitymui, o ne scenai. 

Viktoras Hugo, be abejo, buvo žymus lyrinis poeta; jo 
lyrikoje daug jėgos ir vaizduotės; bet tos jo lyrikos turinys 
ir regratis ne per platus ir mintys ne per gilios. Epe ir dramo- 
je jis neparodė didžio talento. Tačiau kalbos žinovas Hugo 
buvo nepaprastas ir ją vartojo kaip tikras artista prozoje ir 
eilėse; rods, jo prancūziška kalba skaitymui sunkoka tuo 
žvilgsniu, kad autorius mėgo vartoti žodžius rečiau varto- 
jamus, mažiau girdėtus. Privatiniame gyvenime Hugo buvo 
pilnas tuštybės, savimeilės ir nemėgo sau lygių. 

Alfred de Vigny (1797—1863) atsižymėjo savo lyriniais 
veikalais, kuriuose pasirodė gilesnis už Hugo; tik nesimato 
pas jį tiek gyvos vaizduotės ir tiek artizmo formoje. Kaip 

svajotojas jisai turi daug panašumo su Lamartinu. Iš jo 
pusiau lyriškų, pusiau epiškų eilėraščių rinkinio (Požmes 
antigues et modernes) žymesni tvariniai: Visuožinas Tvanas, 
Mozė, Ragas (čia apgieda Rolando mirtį), ypač Eloa 
ypatingos vaizduotės produktas, kurio toks turinys: Eloa — 
angelas, Dievo sutvertas iš Išganytojo ašaros. Meilės ir 
gailestingumo kupinas, jis nori paguosti ir gelbėti paklydu- 
sią dvasią, ją pamyli, bet ką ją būtų prie Dievo atvertęs, tai 
pats su ja nusideda ir nupuola. Paklydusi dvasia — šėtonas. 

Jo romanas Cing-Mars gana vaizdžiai, nors nevisai tikrai 
piešia Liudviko XIII laikus; romane žymu Valter Skoto 
romanų įtaka. Jo dramatiški veikalai didesnės vertės neturi. 

Alired de Musset (1810—1857), jautrus ir švelnus poeta, 
savo talentu daug primena vokiečių Heinę jaunam esant. 
Būdamas ūpo žmogus, gyvo bet lengvo būdo, nevaržydamas 
savo geidulių ir gerdamas sklidina taure iš gyvatos šaltinio, 
Musė greit išeikvojo savo jėgas ir sveikatą, o neradęs savo 
geiduliams pasotinimo, persimetė į liūdintį nusiminimą ir 
pesimizmą. 

Jaunas būdamas Musė sekė anglų Baironu ir tautiečiu 
Hugo. Paskui, įstojęs į savo kelią, parodė labai stambų lyrinį 
talentą. Vienas gražiausių jo tvarinių, prancūzų literatūros 
papuošalu, yra jo Letire a Lamartine (Laiškas į Lamartiną). 
Gražūs irgi jo Souvenir (Atminimai) ir Les Nuils (Naktys), 
kupini elegiško jautrumo ir sopančio skundo. Viename savo 
tvariny Musė gailiai skundžias, kad bedievis Volteras jam 
išplėšęs tikėjimo laimę. 

Vienas populiariškiausių prancūzų poetų XIX amžiuje, be 
abejo, buvo Bėranger (1780—1857), kurio Chansons (dai- 
nos) visoje Prancūzijoje, visuose jos sluoksniuose plačiau- 
siai dainuojamos. Tose dainose geriausiai atsispindi prancū- 
zų lengvas su pašaipa būdas. 

Gilių ir tvirtų pažiūrų Beranžė nebuvo; jos laikui bėgant 
mainėsi; jos irgi priklausė nuo ūpo. Jis neapkentė Burbonų, 
mėgo ir idealizavo Napoleoną I (Le sing mai 1821), buvo 
irgi laisvos respublikos šalininku; tačiau kai Burbonai buvo 
iš naujo nuversti nuo sosto ir paskelbta Prancūzijos respub- 
lika, o Šatobrianas, jį sutikęs, atsiliepė: „štai dabar turi 
respubliką“; Beranžė įam aisakė: „taip! Bet bevelyčia ją 
svajoti, ne savo akimis matyti“. Savo dainomis nemažai 

prisidėjęs prie Napoleonų vardo populiarizavimo, Beranžė 
vis dėlto neieškojo sau karįeros ir nepasinaudojo jų palan- 
kumu. 

Beranžė mėgino taipgi rašyti elegijas, idiles, buvo suma- 
nęs parašyti ir poemą iš Merovingų laikų, svajoja dramas 
statyti. Bet galų gale apsistojo ant dainų, ir čia išvystė visą 
savo talentą. Prie jo geriausių dainelių priklauso: Le petit 
caporal, Les souvenirs du peuple (tautos atminimai), Les 
hirondelles (kregždės), Les adieux de Marie Stuart (Marijos 
Stiuart atsisveikinimas), Le retour dans la patrie (grįžimas 


į tėvynę). 


REALIZMAS IR NATŪRALIZMAS 


Įvykus Prancūzijoje taip vadinamai Liepos revoliucijai 
1830 metais ir Liudvikui Pilypui užėmus sostą, romantizmas 
ima pamažu nusibosti, Napoleono I pergalių atsiminimai 
užsimiršta; ima viršų realus, pasakytumėm šių dienų termi- 
nologija, buržujis gyvenimas, ieškojimas sau ramios, šilios, 
naudingos vietelės, pelningo uždarbio; auga kapitalizmas, 
ir svajonės žmonių nepatenkina. Ta realė visuomenės gyve- 
nimo pakraipa atsiliepia ir literatūroje. 

Prie realinės literatūroje pakraipos įsivyravimo Prancūzi- 
joje nemaža prisidėjo irgi Konto iilosolijos pozityvizmas ir 
įtaka anglų literatūros, kurioje realizmas anksčiau pasirodė 
veikaluose Dikenso, Tekerėjo, Elioto ir kitų. 

Realizmas prancūzų literatūroje pasireiškė nevienodai: 
pas vienus rašytojus, kaip pas ponią George Sand, dar yra 
šiek tiek idealizmo; nurodoma, kaip realybėje turėtų būti. 
Pas kitus, kaip pas Floberą, Alionsą Dodę ir dalinai pas 
Balzaką, piešiama gyvenimas toksai, kaip tikrai yra, su jo 
geromis ir atvirkščiomis pusėmis (ydomis). Galop pas tre- 
čius, kaip pas Zolą, Poldekoką, Eugenijų Sių, dalinai ir pas 
Aleksandrą Diumą su ypatingu pamėgimu velkama aikš- 
tėn, be jokio aukštesnio tikslo, gyvenimo purvai. Šis kraš- 
tutinis realizmas vadinama irgi natūralizmu. 

Realizmas literatūroje sau apsirinko ypač romanų iormą, 
nors kai kurie realistų mėgino ir dramų formą, būtent Alek- 
sandras Diuma, Ponsardas ir kiti. 


10. Raštai, IU 289 


Realizmo pirmtakūnu skaitosi George Sand (Dudevant, 
1804— 1876), kurios gausinguose romanuose kovojama už 
moterų teises. Tuose romanuose dar daug subjektyviškuino 
ir pačios rašytojos pergyvenimų. Kadangi pati Sand (pseu- 
donimas) privatiniame gyvenime nebuvo laiminga ir su 
vyru persiskyrė, tai gindama Visuose savo romanuose mote- 
rų teises, Sand užsipuola prieš patį moterystės pastovų ryšį, 
jos nuomone, nemoralų, paverčiantį moteriškę vyro verge; 
ji reikalauja „laisvos meilės“. 

Balzakas (1799--1850) savo romanuose Žmones piešia 
tokiais, kokiais gyvenime matė; o kadangi turėjo didžią pa- 
stebėjimo dovaną, tai jo veikalai tarytum galerija gyvų 
fotografijų iš įvairiausio žmonių luomo. Balzakas rašė labai 
daug: 70 didžių romanų. 

Pirmasis tikrai milžiniškas Balzako romanas, kursai 
atkreipė į jį akis, buvo La comėdie humaine, 45 tomais. Pas- 
kui eina ištisa eilė kitų; būtent: La femme de trente ans, Pėre 
Goriot, Les lys dans Ia vallee ir kiti. 

Balzakas ne tiek aprašo asmenų tipus, kiek tą ratą (mi- 
lieu), kuriame asmenys veikia, ir aprašo su mažiausiomis 
smulkmenomis. Jo romanų veikėjai — pilki žmonės, be 
aukštesnių idealų, kurių veikimo akstinas — pinigai ir savo 
nauda. 

Rašydamas labai daug: savaime suprantama, Balzakas 
nelabai besirūpino stiliumi, kursai pas jį šiurkštokas, apsi- 
leidęs. 

Flaubert (1821—1880) savo romanuose laikėsi to princi- 
po, kad menas negali turėti kito tikslo, kaip tik save patį. 
Floberas žiūri į žmonių ydas ir į jų gerąsias puses vienodai 
bešališkai ir su vienodu pamėgimu jas objektyviai piešia; 
tačiau savo ūpu jis linkęs į pesimizmą; visi jo romanų veikė- 
jai baigia gyvenimą dažniausiai žūdami. 

Žymiausias Flobero romanas — Madame Bovary, kuria- 
me vyriausias asmuo — jauna moteriškė; prisiskaičiusi 
antireiiginių romanų ir nieko neveikdama, ji pradeda mora- 
liai leistis žemyn, užmiršta savo, kaipo žmonos ir motinos, 
priedermes, svetimoteriauja ir baigia savižudyste. 

Kitame savo romane Salammbė Floberas labai gyvai, 
kaip gilus senovės žinovas, piešia senos Kartaginos laikus. 
Salammb6, Kartaginos vado Hamilkaro duktė, pasiauko- 

dama dėl tėvynės, atsiduoda samdytos kariuomenės vadui; 
bet kai tėvas jį nužudo, ji iš gailesčio krinta negyva. 

Flobero romanai neturi sau užsibrėžto tikslo (tendenci- 
jos), bet ir moralio jausmo jie neužgauna. 

Alionsas Daudet (1840—1897) savo romanuose nėra taip 
objektyvus kaip Floberas. Jis savo mažučius romanų veikė- 
jus — asmenis piešia su ypatinga jiems rodoma simpatija, 
išlengva juos tačiau kai kada pašiepdamas, su retu prancū- 
zuosę jumoru, ir įneša daug pietų temperamento, judrumo ir 
švelnumo. Savo veikalų stilių Dodė rūpestingai dailino, 
vaizdus piešė gyvai ir simpatingai. 

Ypač charakteringi jo romanai-pasakojimai Tariarin de 
Tarascon (išverstas lietuviškai) ir Tartarin sur les Alpes, ku- 
riuose lengvai pašiepia savo provincijos Provanso tautie- 
čius, mėgstančius pasigirti ir pasakojimuose perdėti. 

Didesniuose savo romanuose Dodė gana realiai piešia 
dažniausiai Paryžiaus gyvenimą. 

Zola (1840—1902) prancūzų literatūroje laikomas natū- 
ralizmo vadu. Tos pat pakraipos buvo Paul de Kock, Euge- 
nijus Sue, Aleksandras Dumas; nekiek nuo jų skiriasi vėles- 
niuose savo romanuose ir Maupassant (1850—1893). 

Daugumoje tų autorių romanai pateko į Indeksą, nes iš- 
vilkdami aikštėn vienus gyvenimo purvus, etiškai nesveikus 
tipus, svetimoterystes ir t.t., baisiai nemoraliai veikė į skai- 
tytojus, juos tvirkino, tikėjimą slopino, nuodijo. 

Minėti autoriai labai daug rašė, daug patraukė ir skaity- 
tojų savo drastiškais veikalais; bet didesnio talento nepa- 
rodė, gilesnės minties neįnešė. Kaip dailininkas jų gal di- 
džiausias buvo Mopasanas, kurio stilius prancūzų prozoje 
laikomas pavyzdingiausias, kurio veikaluose, sako, nesą nei 
vieno nereikalingo, neapgalvoto žodžio. 

Zola atkreipė į save akis romanu Germinie Lacerteux, 
kur vyriausi romano asmenys figūruoja du broliu Gonkūru. 
Čia visa, kas kilnu, aukšta, dora, ideališka, pašalinta; išvilk- 
ta aikštėn vien nesveiki, sudemoralizuoti, ištvirkę tipai. 

Garsūs irgi jo romanai, kur juodais dažais piešiama Ry- 
mas ir Lurdas. Jo romanas La Dėbačle piešia prancūzų su 
vokiečiais 1870 m. karą; veikalas, rods, religinių įausmų ne- 
užgauna, bet, įsileisdamas į detališkas smulkmenas ir rea- 
liai jas piešdamas, tampa nuobodus; vokiečiai perstatyti 1a- 

bai žiaurūs, prancūzų vadai be jokio supratimo ir prisiren- 
gimo į karą. 

Tokios pat niekšiškos vertės, kaip Zola romanai, yra savo 
laiku įgarsėję Eugenijaus Siu: Paryžiaus paslaptys, Žydas 
amžinas klajūnas; Dumas: Trys muškietininkai, Karalienės 
karoliai. Tos pat rūšies ir šlykštūs Mopasano romanai, kur 
daugiausia ligūruoja paleistuvystė ir ištvirkimas. Juos mėgo 
Mopasanas aprašinėti, nes pats tuose purvuose nardėsi ir 
tuo būdu sutrumpino sau gyvenimą. ' 

Dar prie didesnio, tiesiog liguisto, isteriško kraštutinumo 
priėjo ir savo romanuose, ir lyrikoje Bodleras (Baudelaire). 
Žymiausias jo lyros kūrinys: Fleurs de mal (Pikto gėlės). 
Jo pamatinė mintis ta: reikia būti amžinai girtu; vis vien: nuo 
vyno, nuo poezijos, geradarybės... kas kam patinka! Tik rei- 
kia būti nuolatos apsvaigusiam. Su cinizmu ir pasigėrėjimu 
piešia Bodleras bjauriausius ištvirkimo ir puolimo paveiks- 
lus. 


NAUJOS LITERATŪROS SROVĖS 


Romantizmo įvestas literatūroje individualizmas ir sub- 
įektizmas, laikui bėgant privedęs prie kraštutinio natūraliz- 
mo, galop susibakrutino. Zolios ištvirkęs natūralizmas ir 
isteriškai liguista Bodlero lyra negalėjo patenkinti rimtesnės 
ir moraliai sveikesnės visuomenės. Kilo ir visuomenėje, ir 
literatūroje reakcija; susitvėrė tam tikra, parnasistų vadi- 
nama, draugija, kurios nariai, vengdami asmeniškų pergy- 
venimų atvaizduoti, nutarė grįžti prie to, kas objektyviai 
gražu. 

Reakcija prieš natūralizmą prasidėjo antroje XIX amžiaus 
pusėje ir romanuose, ir lyrikoje. Simpatiškesnėje pakraipoje 
romanus rašė Anatolis France (1844—1923), pas kurį tačiau 
bažnyčios neapykanta, kaip pas Volterą ir Renaną, žemina 
talentą. Už Fransą simpatiškesnis Pierre Loti (1850—1923) 
ir Paul Bourget (gim. 1852), kurio romanas L'Eicpe pakelia 
balsą prieš bedievystę. 

Nuo tų romanų dvelkia kilnesnė dvasia, ramumas, grįži- 
mas prie idealų, gamtos ir žmonių meilė. 

Lyrikoje ta nauja prieš natūralizmą pakraipa pasireiškė 
tuo, kad pamėgta ir grįžia prie antiškų pavyzdžių, atkreipia 
ypatingą dėmesį į formos dailumą. Prie tos pakraipos lyri- 
kų priklauso Teofilis Gautier (1811—1872), Lisle (1818— 
1894), išleidęs savo Požmes antigues, Sully Prudhormme 
(1839—1907) Stances et požmes, Francois Coppėe (1842— 
1908) Poėsies modernes. Sunkiai susirgęs Coppėe grįžo prie 
tikėjimo ir savo atsivertimą atpasakojo tvariny Bonne sou]- 
france. 

Bet ta nauja lyrikoje pakraipa, vis daugiau nutoldama nuo 
realizmo ir ypatingą dėmesį kreipdama į iormą, nuo 1880 
priėjo antro kraštutinumo: pagimdė pirma simbolizmą, o 
galop dekadentizmą, kurio pirmtakūnu Prancūzijoje laiko- 
mas Paul Verlaine, o Belgijoje Maeterlinck. Pas juos forma 
ir miglotumas tai viskas. Žodžiai nebūtinai turi reikšti idėjas 
ar turėti prasmę; jie savo ritmika ir skambesiu privalo iš- 
šaukti, sudaryti tam tikrą ūpą, turi betarpiai taip veikti į 
žmogaus jausmus, kaip veikia be žodžių muzikos tonai. 

Einant toje pakraipoje dar toliau, jau nebežiūrima net 
iormos dailumo; reikia tik stengtis surasti, kas būtų nepa- 
prasta, nors tai būtų net bjauru. Čia dekadentizmas privesta 
prie absurdo, vadinasi futurizmu ir yra tiesiog psichiška 
liga, iškrypimas, paneigimas sveiko proto. Filosofijoje ta 
nauja nesveika srovė pagimdė nitšeizmą, tapyboje impre- 
sionizmą. 

Prancūzų drama XIX amžiuje nepasižymėjo stambesniais 
talentais. To amžiaus dramaturgų didžiausias nuopelnas 
buvo tas, kad jie galutinai atpalaidojo prancūzų dramą nuo 
tų pseudoklasicizmo suvaržymų, į kuriuos buvo ją PEAUS 
XVII amžius nuo Kornelio laikų. 

Prie žymesnių, plačiau žinomų dramatiškų XIX amž. rašy- 
tojų priklauso: Eugenijus Skribe (179i—1861), Pranas 
Ponsard, +1867, Emilius Augier, +1889, Aleksandras Dumas 
jaunesnysis, 11895, Eduardas Paillerons, +1899, Edmondas 
Rostand (1868—1918). 

Kai kurie tų dramaturgų, pav. Ožjė, turėjo gerus S 
taisyti visuomenę, išvilkdami jos ydas ir nurodydami tų ydų 
pasekmes, ypač gobšumą, veidmainystę, egoizmą, sumaniai 
smerkdami iširusį šeimynišką gyvenimą ir t.t. Kiti, kaip 
Dumas, irgi išvelka aikštėn žmonių ydas, ypač paleistuvystę 

ir svetimoterystę, bet savo drastiškomis, nepadoriomis sce- 
nomis gal daugiau tvirkino, nekaip taisė. 

Tų dramaturgų jauniausias Rostand, nusikreipęs nuo 
natūralistiškos pakraipos, daugiau linkęs prie romantizmo, 
mėgsta istoriško turinio dramas rašyti. Jų, rodos, geriausia 
bus Cyrano de Bergerac, kurioje piešiama Liudviko XIV 
amžius. Paillerons'o drama Le monde ou Von s'ennuie (nuo- 
bodžiaują žmonės) žinoma ir lošiama ne tik Prancūzijoje, 
bet ir platesnio pasaulio scenose. 


šTALŲ LITERATŪRA 


Italų literatūros pradžia siekia vos XII amžių, kada Pran- 
cūzija ir Ispanija jau turėjo gana turtingą rašliavą prancū- 
zų, provansų ir katalonų kalba. Kad taip vėlai italų literatū- 
ra užsimezgė, priežastimi buvo, iš vienos pusės, nuolatiniai 
Italijoje karai: nuo romėnų imperijos sugriuvimo laikų Itali- 
ja buvo nuolatinė vidujinių vaidų ir suiručių arena, susi- 
darius skaitlingoms nepriklausomoms valstybėlėms; buvo 
irgi užpuldinėjama ir kitų tautų kaimynų. Iš antros pusės, 
lotynų kalba ilgiausiai išliko Italijoje kaip bažnyčios, vals- 
tybės ir šviesuomenės vartojamoji kalba. 

Ilgainiui ėmė Italijos liaudy tvertis nauja, nuo lotyniš- 
kosios kalbos atskira ir į daugybę dialektų pasidalinusi tar- 
mė. Iš tos dialektų daugybės laikui bėgant ėmė viršų populia- 
riškiausioji ir gražiausiai skambanti toskaniškoji Florencijos 
tarmė, kuri nuo XIII amžiaus tampa literatiškąja. 

Iki XIII amž. be lotyniškos kalbos buvo šviesuomenei, 
ypač prie dvarų, pavyzd., prie Sicilijos dvaro, žinoma ir 
vartojama provansališkoji kalba; ją populiarizavo prancūzų 
trubadūrai, mėgiami ypač Fridricho II, Sicilijos karaliaus 
(1194— 1250). Spėjama, kad trubadūrų giesmės turėjo rasti 
pasekėjų ir toskaniškoj kalboj; bet jų išliko tik vadinamoji 
Rosa fresca — dialogas tarp bernužėlio ir mergaitės. 

Italų literatūros ir tėvu, ir didžiausiu iki šiolei joje geni- 
jumi — Dantė Alighieri (1265—1321), kursai tačiau jau 
turėjo tokius pirmtakūnus, kaip Gvinicelį ir Gvidą Kaval- 
kantį. Gvinicelį pats Dantė vadina saldžiu ir maloniu meilės 
dainų tėvu, o Gvidas Kavalkantis (1300) tas meilės dainas 

dar daugiau patobulino, išvystė ir į savo kūrinius įnešė ne- 
maž scholastiško mokytumo ir alegorijos. Ta pakraipa taip 
paskui žymi Dantės veikaluose, tik nepalyginamai tobuliau 
jo išvystyta ir geriau sunaudota. 

Dantė priklauso prie pasaulinių literatūroje genijų: kaip 
Homeras, Firdousi, Šekspyras ir Getė. 

Dantė gimė Florencijoje (Firenze). Jo jaunystė kaip tik 
supuola su tuo laikotarpiu, kai Toskaniškoji respublika 
pasiekė ir politikoje, ir dailės srity savo aukščiausį laipsnį, 
kai joje tapė Giotto, muzikos mokė Casella, retorikos Bru- 
netto, Dantės mokytojai ir draugai. Labai rimtai išlavintas, 
Dantė pažino visą savo amžiaus mokslą, teologiją, istoriją, 
gamtos mokslus; bet ypač uoliai ir aisidėjęs tyrė graikų ir 
lotynų literatūras. Jo mylimiausias ir aukščiausiai vertina- 
mas poetų tarpe buvo Vergilijus, kurį laikė savo mokytoju. 
Susipažino Dantė irgi su trubadūrų ir truverų kūriniais. 

Dar 9 metų amžiaus Dantė pamilo tokio pat amžiaus mer- 
gaitę, kurią jis vadina Beatriče, ir ta meilė skaisti ir ne- 
suteršta pasiliko jo visam amžiui; ją jis ir nuolat mini visuo- 
se savo tvariniuose. 

Aukštos kilmės, gabus ir rimtai išsilavinęs, Dantė greit 
įgijo sau vardą ir užėmė labai aukštą Florencijoje vietą: 
tapo vienas iš šešių vyriausių teisėjų. Vedė sau žmoną Gem- 
mą Donatį. Tačiau neužilgo Dantę pasiekė didžiausia nelai- 
mė, kuri visą jo gyvenimą sulaužė ir iki mirties kankino: 
besivaidijant tuomet Florencijoje politinėms Gvelių ir Gi- 
belinų partijoms, Dantė, kaip gibelinas, carizmo šalininkas, 
buvo visam gyvenimui ištremtas iš tėvynės. 

Savo ištrėmimą skaudžiai atjausdamas Dantė veltui sten- 
gėsi grįžti į savo mylimą Firencę, veltui jos ilgėjosi. Ilgai 
klajojęs, galop gavo prieglaudą Ravenoje pas Gvidą Po- 
lentą, kur 1321 metais ir pasimirė. Ten palaidotas iki šiolei 
tebesiilsi, net po mirties nesugrąžintas tėvynei. 

Prie gyvos galvos išgėręs karčią taurę iki dugno, Dantė 
miręs susilaukė ne tik savo tėvynėje, bet ir visame pasauly 
didžiausios pagarbos ir amžino vardo. Jo tvarinys Dieviškoji 
Komedija išversta į visas žymesnės kalbas ir turi be galo 
daug, ištisą literatūrą, komentorių (aiškintojų). 

Pirmieji Dantės kūriniai siekia 1283 metų; buvo tai kanco- 
nos, sestinos, baladės, daugiausia sonetai. Jų turinys — 

meilė ir Beatričės atsiminimai. Sutvarkęs juos į vieną rinkinį, 
Dantė jį pavadino Vita nuova. Rašė jis ir proza mokslo daly- 
kus, pavyzd, De monarchia, De vulgari eloguentia. Bet 
didžiausias monumentalis jo veikalas — virš minėta Dieviš- 
koji Komedija. 

Jau rašydamas sonetus savo Beatričei, Dantė svajojo 
parašyti jos išgarsinimui tokį veikalą, kokio nesusilaukė nei 
viena meilužė nuo savo numylėtinio. Paskui, savo priešų 
ištremtas, nutarė parašysiąs tokį veikalą, kuriuo amžina 
garbe apdengtų savo draugus, o priešus pasmerktų amžinu 
pažeminimu. 

Kad geriau Dieviškosios Komedijos sumanymą sau išaiš- 
kinus, reikia atsiminti, kad Dantės laikais, nuolatiniams ka- 
rams ir naminiams vaidams vyraujant, buvo gana prasi- 
platinusi nuomonė apie pasaulio pabaigą; daug buvo kalba- 
ma apie pasmerktųjų kančias pragare, apie darančius atgai- 
14 skaistykloje, apie amžiną išrinktųjų laimę danguje. Die- 
viškosios Komedijos sumanymą galėjo irgi įkvėpti Vergili- 
jaus Eneidos šeštoji knyga, kur pasakojama, kaip Enėjas 
nužengia į požemius ir ten pasimato ir kalbasi su mirusiais 
draugais ir giminaičiais. 

Didžiausias Dantės kūrinys jo paties buvo pavadintas 
Komedija, bet vėlesnieji amžiai tą Komediją pavadino die- 
viškąja. Dieviškoji Komedija sudėta iš trijų dalių ir 100 
giesmių, parašyta tercinomis. 

Pirmoje daly apsakoma vaizdžiai, kartais alegoriškai 
prakeiktųjų kančios, pradedant nuo mažesniųjų, kur bėga 
ašarų Acherono upė, baigiant baisiausiomis, kur keiksmų 
ir neapykantos Stiksas apsupa gilesniuosius požemių sluoks- 
nius. Einant kas kartą gilyn, kankinami vis didesni prasikal- 
tėliai: gašlieji, paleistuviai, gobšai, šykštuoliai, pikčiurnos 
ir t.t. Giliausiai trijuose paskutiniuose ratuose pasmerktieji 
kankinami ne ugnimi, tik baisiausiu šalčiu; pačiame pragaro 
dugne nugramzdinti, leduose, viso pragaro slėgiami, sėdi 
Liucipieris, Judas ir Brutas. Vedžioja Dantę po pragarą 
Vergilijus, kurs alegoriškai reiškia protą. 

Antroje Komedijos daly piešiama atgailaujančių kančios 
su viltimi skaistykloje. Skaistykla vaizduojama kaip aukštas 
piramidalis kalnas, anapus pasaulio, pragaro, iškeltas. Čia 
irgi dar kenčia žmonės, bet tik tam tikrą laiką, su šviesia 

viltimi ir pasidavę Dievo teisybei. Spinduliai tekančios sau- 
lės, garbingas Katono asmuo ant skaistyklos slenksčio, 
šviesus angelas, kurs lengvu laiveliu vežioja sielas per ežerą, 
skiriantį skaistyklą nuo pragaro, — vis tai daro rralonų ir 
linksmą įspūdį po pragaro baisenybių. 

Trečioje Komedijos daly vaizduojama Dangus neapima- 
moje planetų ir žvaigždžių platybėje, kurioje poetą vedžio- 
ja pati Beatričė — Dievo malonė, apreiškimas, teologija, ir 
kur regi Dantė Išganytojo, švenčiausios Marijos, visų šven- 
tųjų ir galop švenčiausios Trejybės neapsakomą garbę. Čia 
poetui šv. Pranciškus aiškina, kame tikras žmogaus turtas, 
šv. Dominikas dėsto tikrą vienuolių pašaukimą; pats poeta 
šv. Petro, šv. Jono ir šv. Jokūbo akivaizdoje išpažįsta savo 
tikėjimą, ir pasirodo, kad Dantės tikėjimas tas pats kaip ir 
apaštalų. 

Prasideda Komedija maždaug tais žodžiais: 


Gyvenimo atlikęs pusę kelio, 
Aš jėjau į vieną tamsią girią, 
Kur vieškelio nebėra nei takelio. 


Įėjęs poeta į tamsią girią, paklysta; čia jį išgąsdina pa- 
stoję kelią žvėrys: pantera (paleistuvystė), liūtas (puikybė), 
vilkė (gobšumas). Dantė jau norėtų grįžti, bet Beatričės 
pasiųstas Vergilijus jį nuramina, pasižadėjęs vedžioti po 
pragarą ir skaistyklą; į dangų įeiti negalėdamas, pavesiąs 
jį pačiai Beatričei. 

Dieviškoji Komedija — tai visų viduramžio mokslų suma; 
joje ir teologija, ir gamtos mokslai, ir astronomija, ir visuo- 
tinoji istorija; alegorijos priedangoje išreikštos giliausios 
katalikų tikėjimo paslaptys. 

Talpindamas žymesnius mirusius žmones pragare, skais- 
tykloje ar danguje sulyg jų nuopelnais, Dantė nedaro nie- 
kam išimčių, smerkdamas kai kuriuos net aukščiausius baž- 
nyčios hierarchus. Bet ypač be pasigailėjimo talpina praga- 
ran savo politiškus priešus gvelius, draskiusius Italijos vie- 
nybę ir nenorėjusius pripažinti aukščiausios italų cezaro 
valdžios, kurioje Dantė matė savo tėvynės garbę ir vienintelį 
išganymą nuo nuolatinių barnių, vaidų ir karų savitarpy. 

Bet Komedija ne tik savo turiniu nepaprastai turtinga, 
ne tik mintimis gili ir neišsemiama,— irgi savo forma, savo 


297 


kalba, savo lengvomis skambiomis tercinomis ji patenkina 
tobuliausiai išlavintą skonį. Ne veltui paskesnieji amžiai ją 
pavadino „Dieviškąja“. Kaip Iliadoje ir Odisėjoje gyvuoja 
susikristalizavusi senovės graikų praeitis, taip Dieviškoje 
Komedijoje paliks amžiais gyvi katalikybė ir viduramžiai. 

Artimiausias Dantės įpėdinis, nors genijumi jam toli gražu 
nelygus, Francesko Petrarca (1304—-1374). Gimęs Italijoje 
(Arezzo), praleido jaunystę Avinjone, kur tuomet gyveno 
Roinos papa. Paskui blaškėsi po pasaulį, studijavo teologiją 
ir teises; net priėmęs mažuosius kunigystės šventimus. Bet 
daugiausia Petrarką traukė poezija ir klasikų studijos. Mėgo 
labai lotynų kalbą ir joje daugiausia ir rašinėjo moksliškus 
veikalus. Italų kalboje paliko tik vieną eilių rinkinį Canzo- 
niere, ir kaip tik tasai jam nupynė nevystantį ir amžiną gar- 
bės vainiką. 

Canzoniere susideda iš 300 sonetų, 29 canzonų, 9 sestinų, 
7 baladžių ir 4 madrigalų. Susipažinęs su trubadūrų giesmė- 
mis jų tėvynėje, Petrarka pasiryžo juos perviršyti, ir tikrai jo 
kūrinių, ypač sonetų, forma ir švelni kalba yra pasiekusi 
aukščiausį tobulumo laipsnį; sako, kiekvieną žodį, kiekvieną 
sakinį tekinte tekindavęs, net naktimis atsibudęs, keldavęs, 
kad pataisytų ar išlygintų vieną žodį. 

Bet Petrarkos sonetuose daugiau refleksijos, skonio, gro- 
žio nekaip tikro, gilesnio jausmo. Jų turinys irgi ne per 
platus: daugiausia tai platoniška Lauros meilė ir įvairių įvai- 
riausi meilužės atsiminimai; tik keliose kanzonose suskamba 
tėvynės meilė, o tercinose alegoriškos vizijos apie mirtį, 
garbę ir Dievą. 

Du svarbiausiu momentu pabrėžia Petrarka savo gyveni- 
me: 1327 metais pirmą kartą išvydęs Laurą ir 1341 metais 
Romoje ant Kapitoli tapęs laurais apvainikuotas. Kadangi 
sonetuose, Laurą apgiedančiuose, labai maža tikro, gilesnio 
jausmo, tai kai kas abejoja, ar Laura tikrai bebuvusi, ar 
nesanti ji vaizduotės padaras, garbės (laurų vainiko) perso- 
nifikacija. 

Petrarka ir kaip žmogus be pastovesnių principų ir būdo, 
ir kaip poeta be gilesnio turinio, stovi daug žemiau už Dantę. 
Bet italų literatūroje vis dėlto užima žymią vietą, ypač nepa- 
lyginamai tobula kūrinių forma. 

Giovanni Boccaccio (1313—1375) buvo artimas Petrarkos 

draugas, antrasai Dantės įpėdinis ir didis jo gerbėjas. Gimęs 
Paryžiuje iš motinos prancūzės, savo jaunas dienas praleido 
Florencijoje pas tėvą. Neapoly, studijuodamas teises, vedė 
labai linksmą ir gerokai ištvirkusį gyvenimą. Bet, sugrįžęs į 
Florenciją, surimtėjo, užiminėjo ten atsakomingas vietas ir 
buvo savo tautiečių gerbiamas. 

Kaip Dantės ir Petrarkos, taip ir Bokačo pirmieji lyrikos 
tvariniai įkvėpti meilės, bet ne tokios kilnios ir idealios kaip 
anų dviejų. Tos rūšies yra jo Fiametta, Filocolo ir kiti, proza 
rašyti. 

Tačiau didžiausią pasisekimą ir garsą savo amžiuje ir 
vėlesniais laikais gavo Bokačo Dekameronas, arba šimtas 
novelių, veikalas irgi proza parašytas. 

Dekameronas prasideda tuo, kad septynios gražios iloren- 
tietės ir trys jauni vyrai, bėgdami nuo siautusio 1348 metais 
Florencijoje maro, pasislepia viloje už miesto ir čia, linksmai 
praleisdami vakarus, kas dieną kiekvienas iš eilės pasakoja 
kokią nors istoriją juokingą, satyrišką, dažnai šlykščią, 
nepadorią, ypač trečiosios dienos pasakojimuose. 

Dekamerono pasakojimai taip pat gyvai, vaizdžiai ir 
natūraliai piešia to amžiaus žmones su jų palinkimais ir 
ydomis, prozos stilius taip lengvas, taisyklingas ir pavyzdin- 
gas, kad Dekameronas ir šiandieną turi skaitytojų; nors 
jaunuomenei kaip nemoralio veikalo nepatariama jo skaityti. 
Jame piešiama ir puikus bajoras, ir vienuolis, ir pirklys, ir 
negudrus kaimietis. 

Dekamerono novelių pavyzdžiui tokį galima trumpai nu- 
rodyti vienos turinį: vienas Paryžiaus pirklys turi savo ištiki- 
mą draugą, žydą Abraomą ir, norėdamas jį išgelbėti nuo 
pragaro kančių, įkalbinėja priimti katalikų tikėjimą. Žydas 
galop sutinka, bet sąlygą staio, norįs pirma pačioje Romojė, 
katalikų centre, įsitikinti, ar naujoji religija geresnė už se- 
nąjį žydų tikėjimą. Pirklys nusimina, žinodamas aukštesnio- 
sios dvasiškijos ištvirkimą. Kiek laiko praslinkus, žydas 
grįžta iš Romos ir, ko pirklys.visai nesitikėjo, neatsisako pri- 
imti katalikų tikėjimo, savo pasiryžimą tuo motyvuodamas, 
kad religija, turinti tiek nevertų tarnų, o vis dėlto negriūvan- 
ti, negali be stebuklo gyvuoti ir nebūti tikroji. 

Bokačas, tik savo draugams ir ypač savo gražioms po- 
nioms prašant, sutiko išleisti Dekameroną. Paskui užsiėmė 

jau visai rimtomis graikų literatūros, klasiškų mitų ir Dantės 
studijomis; parašė labai svarbią Dantės biografiją (Vita di 
Dante) ir Dieviškosios Komedijos aiškinimą (Commento 
sopra la Commedia). 

Bokačui mirus italų literatūra ima merdėti. To puolimo 
priežastimi dalinai buvo tuo metu prasidėjęs Italijoje huma- 
nizmas. Humanistai, per daug garbindami ir keldami seno- 
vės graikų ir romėnų pasaulėžiūrą, iš vienos pusės, ne visai 
buvo korektingi santykiuose su krikščionybe; iš antros pusės, 
per daug nusmelkė italų kalbą, duodami aiškią pirmenybę 
senai romėnų kalbai. 

Tačiau gilesnės klasikų studijos davė ir nemažą pliusą: 
jos prisidėjo prie geresnio dailės supratimo, išsidirbimo 
tobulesnio skonio, rimtesnio antiškų pavyzdžių pažinimo. 
Buvo humanistų, kurie, mėgdami renesansą ir jį palaiky- 
dami, vis dėlto mokėjo pasilikti su Bažnyčia tvarkoje; 
pavyzd., didžiausias humanizmo šulas, Florencijos valdo- 
vas Lorenzo de Mediči (1449—1492) ir jo sūnus, paskui 
Leonas X papa. 

Prie žymesnių to neturtingo laikotarpio rašytojų ltalijoje 
priklauso Liudvikas Pulci, parašęs poemą iš 18 giesmių // 
Morgante maggiore, kur ironiškai pasakojama įvairiausios 
didvyrio Morgano (Rolando pagelbininkas) kovos su įvai- 
riausiais. galiūnais, net su požemių velniais. 

Antras tų laikų rašytojas Bojardo (1434—1494) parašė 
poemą Orlando innamorato (Įsimylėjęs Rolandas), kurioje 
piešiama tikras, sulyg tų laikų nuomone, idealis raitelis su 
visomis jo dorybėmis. Veikalas būtų visai rimtas, tik gaila, 
kad poemos forma ir kalba gan apsileidusi. Pats veikalas ne 
visai užbaigtas; tolimesnę jo tąsą parašė Ariosto Orlando 
Jurioso. 

Šešioliktame amžiuje italų literatūra vėl pakyla ir turi 
labai žymius poetus, kaip Ariostą ir Torkvatą Tasą, o proza 
rašytoją Makiavelį. 

Liudvikas Ariosto (1478—1553) rašė ir sonetus, sekdamas 
Petrarka, ir satyras, pamėgdžiodamas Horacijų, net kome- 
dijas. Bet pasaulinį vardą jam davė Orlando furioso (Pasiu- 
tęs Orlandas, alias Rolandas), parašytas lengvomis ir skam- 
biomis eilėmis. Tas veikalas — tolimesnė Bojardo Rolando 
tąsa ir be jo bemaž nesuprantamas. Tačiau koks skirtumas 

kalboje, stiliuje ir pasakojimų vaizdingume! Kaip kokiame 
gyvame kaleidoskope keičiasi žmonės ir reginiai, tikro 
rašytojo artisto rodomi: užburtos karalaitės, stebuklingi 
rūmai, gyvi raiteliai didžiavyriai, o vienkart ir lengva sąmo- 
jinga ironija ir jausmingumas; rods, kai kada pasakojimas 
drastiškai nepadorus pasitaiko. 

Antras dar žymesnis XVI amž. italų rašytojas ir didžiau- 
sias tais laikais epikas — Torguato Tasso (1544—1595). 
Rimtai ir giliai susipažinęs su senovės klasikais Homeru ir 
Vergilijum, lygiai kaip ir su naujesniąja italų literatūra, 
Tasas parodė gana anksti savo nepaprastą talentą. Jau 15 
metų amžiaus būdamas per 10 mėnesių parašė savo pirmą 
epą Rinaldo, kurio turinys — tolimesnė Ariosto Rolando tą- 
sa, ir jau tasai veikalas nemažą turėjo pasisekimą. 

Feraros hercogo ir jo seserų aukštai gerbiamas ir prie jo 
dvaro nuoširdžiai globojamas, Tasas, nežinau kaip, sau įsi- 
vaizdino, kad jo nekenčia ir įtaria; slapčia apleidžia jis vai- 
šingą dvarą, liguistas ir suvargęs blaškosi nuo vieno miesto 
į kitą ir kenčia neturtą. Galop draugai Romoje paėmė jį į 
savo globą; čia jis ir pasimirė. 

Geriausias Taso veikalas — Atvaduotoji Jeruzalė, poema 
iš 20 giesmių. Toje poemoje apgiedama pirmasis kryžiaus 
karas ir Jeruzalės atvadavimas iš turkų rankų, vadovaujant 
Gotiridui Buloniečiui. 

Jos turinys trumpai suglaudus toks: krikščionių kariuo- 
menė apgula Jeruzalę, turkų užkariautą; toje kariuomenėje 
pasižymi Tankredas, Raimundas ir Gotiridas, bet Jeruzalę 
skirta pirmam paimti jaunam ir narsiam Rinaldui. Turkų 
burtininkas praneša Jeruzalės valdovui Aladinui, krikščio- 
nys nepaimsią miesto, jei šv. Mergelės paveikslas iš bažny- 
čios būsiąs perneštas į mečetę. Bet paveikslas iš nakties žū- 
va. Sultonas žada visus krikščionis, mieste esančius, išžudy- 
siąs, jei neatsirasiąs paveikslas. Tada du ką tik susižadėjusiu 
jaunavedžiu ima ant savęs kaltę ir pasmerkiami mirti, bet 
paskutinėje valandoje juos nuo mirties išvaduoja Korinda, 
turkų didvyrė. 

Tada piktosios dvasios kitaip stengiasi sukliudyti miesto 
atvadavimą: į krikščionių kariuomenės stovyklą atvyksta 
Armyda, gražuolė burtininkė, ir prašo vylingai sau pagalbos 
nuo užpuoliko, kad tuo būdu atitraukus nuo apgulimo dalį 

kariuomenės. Tikrai daug karžygių, jų tarpe ir Rinaldas, 
nesupratę vyliaus, eina su Armyda. 

Krikščionims kovos su turkais nesiseka, nors Tankredas 
dvikovoje nugali turkų didvyrę Korindą, kuri prieš mirtį 
prašo ir apturi krikštą. Krikščionių vienuolis praneša savie- 
siems, kad miesto nepaimsią, iki nepergabensią atgal iš 
Armydos nelaisvės įsimylėjusio į ją Rinaldo, ir iki tasai iš 
užkeikto miško neatgabensiąs taranų miesto sienoms griauti. 

Galų gale Rinaldas su taranais atvyksta ir pirmasis įsi- 
laužia į Jeruzalės miestą. Turkų kariuomenė sunaikinta, ir 
krikščionys eina. prie Išganytojo karsto pasakyti ačiū už 
suteiktą pergalę. 

Poema kupina įvairiausių atsitikimų, stebuklingų persi- 
keitimų, mitologinių priemaišų; didvyriai veikia ne tik ant 
žemės: pragaras irgi kovose dalyvauja; įterpta visa eilė 
meilės intrigų, nors ta meilė pas Tasą labai nekalta, ideali, 
kilnesnė už Ariosto meilę. - 

Nors irgi Taso vaizduotė labai gyva ir turtinga, bet ji ne- 
išeina taip iš realybės ribų kaip pas Ariostą: jo žmonės vis 
dėlto gyvi žmonės, o ne gražūs poetingos Ariosto vaizduo- 
tės žaisleliai. Kai kurie poemos epizodai primena keletą 
Iliados vietų. Poemos kalba labai daili ir graži; daug yra 
vietų lyriškų, labai jautrių, ir jos ypatingai žavi skaitytoją. 

Išskyrus Dantę, nei vienas poeta nėra italų taip mėgia- 
mas, taip komentuojamas — aiškinamas ir iki šiol skaito- 
mas, kaip Torkvatas Tasas. 

Italų XVI amž. poetų tarpe reikia paminėti Miketandželą 
Buonarotį (1475— 1564), kursai irgi nemaža parašė sonetų, 
nors jis daugiau žinomas ir vertinamas kaip nepaprastas 
tapytojas, skulptorius ir architektas statytojas. 

Prie didžiausių to amžiaus proza rašytojų priklauso Mika- 
lojus Machiavelli (1469—1527). Gimęs Florencijoje, juristo 
sūnus, Makiavelis tarnavo įvairiose diplomatinėse pasiunti- 
nybėse ir toje srity parodė stambius gabumus. Savo pažiūras 
išdėstė veikale // Principe. 

Jo pažiūros į valstybės tvarką visai nekrikščioniškos, bet 
jos padarė didžiausios įtakos; jų net ir dabar politikoje daž- 
niausiai prisilaikoma: pavaldiniams ir piliečiams valstybė — 
tai viskas; jai turi tarnauti, prie jos gerovės taikintis privalo 
ir religija, ir etika; kas valstybei naudinga, nors tai būtų 

apgaulė, žmogžudystė ar kas kitas, bus gera ir moralu. 
Valstybės galybė aukščiau vertinama už teisę. Valstybes 
tveria ir jas iškelia genialūs vyrai; minia tai tik pasyvi tam 
medžiaga. 

Makiavelis buvo irgi žymus išiosikas, parašęs pragma- 
tiškai mokslišką veikalą /storie fiorentine. Makiavelio proza 
italų literatūroje viena pavyzdingiausių. 

Septynioliktasis amžius ir aštuonioliktojo pirmoji pusė 
italų literatūroje žymesniais rašytojais nepasireiškė. Bent 
kiek žinomesnis buvo Marini (1569—1625), parašęs poemą 
apie Venerą ir Adonį iš 20 giesmių ir 45 000 eilučių; rašė jis 
irgi Ryme. Antrasis Tassoni parašė komišką epą La secchia 
rapita (Pavogtas viedras). 

Tačiau tame laikotarpy prasideda rimtesni dramatiškų 
veikalų mėginimai. Tie dramatiški veikalai, juos lošiant tur- 
tingesniuose namuose, ypač prie dvaro, pradėta jungti su 
muzika ir giedojimu. Tuo būdu pas italus pirmuosius atsi- 
randa nuo XV amž. laikui bėgant opera, kuri XVII amžiuje 
italų scenose bemaž išimtinai viešpatauja. Žymiausias XVIII 
amž. tos rūšies kompozitorius Metastasio (1693—1782). 

XVIII amž. pradžioje iš dramaturgų tarpo tenka pami- 
nėti Scipioną Mailei, kursai, sekdamas graikiškais pavyz- 
džiais, parašė Merope tragediją, turėjusią savo laiku pas 
italus labai didelį pasisekimą ir susilaukusią 60 laidų. 

Nuo XVIII amž. italų literatūra ima sparčiau atgimti, kel- 
tis iš savo snaudulio. Prie to prisidėjo Anglijos ir Vokietijos 
romantizmas, paveikęs į italų literatūrą; paskui rimtesnės 
Dantės studijos; galop nemaža padarė įsravos pasirodę tuo 
metu laikraščiai, kaip Osservatore, kuriuose rimta, kai kada 
net per aštri kritika buvo rašytojams akstinu rimčiau ir gi- 
liau žiūrėti į savo tvarinius. Prie daugiau ir plačiau žinomų 
to laikotarpio rašytojų priklauso: Goldoni, Alfieri, Manzoni, 
Leopardi. 

Goidonis (1707—1793) buvo komedijų rašytojas. Nors 
talentų nesusilygino su prancūzų Moljeru, vis dėlto italų 
komedijai suteikė rimtumą, atskyręs ją nuo buvusio iki tol 
madoje farso. Turėdamas dovaną greitai tverti ir labai nesi- 
rūpindamas savo tvarinių dailinti, Goldonis 16 metų laiko- 
tarpy prirašė 60 komedijų. Jos savo laiku buvo Goldonio 
Vardą padariusios labai populiariu Italijoje; bet irgi greit 

paskui tapo bemaž užmirštos, gabesniems komedijų rašyto- 
jams atsiradus, kaip Chiari ir Gozzi. Goldonio Mirandolina, 
3 aktų komedija (Viešbučio laikytoja), išversta lietuviškai 
ir Kaune buvo scenoje lošiama. 

Aliieris (1749—1803) gana žinomas savo nepaprastais 
gyvenimo nuotykiais ir besiblaškymu po margą pasaulį, 
kuriuos savo veikale Vita pats yra atpasakojęs. Rašė trage- 
dijas. Literatiška jų vertė, rods, ne per didelė; daugiau jose 
tendencijos negu tikro meno. Stengdamasis būti savistoviu, 
gyrėsi nieko iš literatūros neskaitąs; tačiau nėra jis visai 
laisvas nuo prancūzų pseudoklasikų įtakos. 

Aliierio tragedijose nei veiksmo gyvumo, nei užtenkamo 
asmenų apibūdinimo nesimato. Kalba ir eilės šiurkščios, 
apsileidusios. Kaip žmogus karštas, veikėjas ir patriotas, 
Aliieris visose srityse reikalavo reformų ir savo tragedijomis 
norėjo savo tautiečius mokinti, pažangos dvasios įkvėpti, ją 
pakelti, Todėl jo tragedijų asmenys daugiau kalba, išmintin- 
gai ir sąmojingai protauja, bet maža veikia. Tuo būdu kaip 
tik charakteristiška jo karštai patriotinė tragedija Filippo. 
Geriausiai nusisekusi jo tragedija Saulis, kurios turinys 
paimta iš biblinės istorijos. 

Manconis (1785—1873), didžiausias italų romantizmo 
šulas ir vienkart žymiausias jų poeta lyrikas iš XIX amž,, 
kursai savo talentą išvystė rimtomis Dantės studijomis ir 
nemaža prisidėjo prie religinių jausmų sužadinimo ir atgi- 
mimo italų tarpe. Iš pradžių enciklopedistų ir Voltero šali- 
ninkas, Manconis paskui po įtaka savo žmonos, karštos kata- 
likės, konvertitės iš kalvinų, grįžo prie tikėjimo ir Mediolano 
apylinkėje savo šeimynos rately laimingas ramiai praleido 
amžių iki žilos senatvės. 

Savo atsivertimo jausmus ir laimę Manconis kilniai apgie- 
dojo įkvėptuose Himnuose, kurie žavėte žavi savo švelnia ir 
harmoninga forma. Labai irgi graži, muzikali ir jautri jo 
odė, parašyta Napoleonui I mirus. Nemažos vertės irgi jo dvi 
dramos: Grajas iš Carmagnola ir Adelchi, kurių simpa- 
tingas turinys paimtas iš viduramžių. 

Bet kapitalis Manconio veikalas — jo romanas / promessi 
sposi (Susižadėję), kuriame nepaprastu talentu piešiama 
atbudęs XVII amž. religinis Italijoje gyvenimas. Centraliniai 

asmenys tai Renzo ir Lucija ir tragiški jų nuotykiai, kurie 
tačiau laimingai baigias vestuvėmis. 

Manconis rado nemaža pasekėjų, kaip Peliko, kurio drama 
Francesca da Rimini gana populiari, Nikolini, Džiusti ir kt., 
kurie tačiau su juo susilyginti nesusilygino. 

Leopardis (1799 —1837), nuo mažens išauklėtas katalikų 
tikėjime, gana anksti jo nustojo, pasidavęs Bairono įtakai 
ir jo bevilčiai. Turtingas griovas, labai jautrios širdies ir 
trokštąs gyvenimo malonumų, bet gamtos skaudžiai nu- 
skriaustas, liguistas, nuo 30 metų amžiaus tapęs aklas, Leo- 
pardis giliai jautė savo skriaudą. 

Gilią savo melancholiją Leopardis išgiedojo eilėmis 
Pansieri (Mintys). Dar gilesnio pesimizmo įkvėptos jo Canti 
(Giesmės), kuriose vienkart reiškiasi ir italo patriotizmas, 
laukiąs Italijos šalių susivienijant. Eilės rūpestingai išdailin- 
tos, lengvos ir melodingos. 

Naujesniaisiais laikais italų literatūroje irgi netrūksta 
žymesnių talentų, kaip Carducci, Gabriele d'Annunzio, Fo- 
gazzaro ir kt. 

Kardučis (1836—1907), labai žymus ir talentuotas poeta 
lyrikas, kurio Giambi ed Epodi ir Odi barbare savo harmo- 
ningomis skambiomis ir jautriomis eilėmis labai primena 
Leopardį; bet jų turinys ir pakraipa kupini fanatiškos ne- 
apykantos viso, kas krikščioniška. Jo irgi parašyta himnas 
Liucipieriui. Politišku įsitikinimu Kardučis buvo karštas 
respublikos šalininkas. 

Gabrielis D'Anuncijus (gim. 1863 m.), vienas gabiausių 
šios dienos italų rašytojų: ir kalba rašo vaizdžia ir dailia, ir 
grožio skonį turi nepaprastai išmiklintą, ir psichologas yra 
gan gilus; tačiau jo veikalai veikia neigiamai į skaitytojus, 
nes su ypatingu pamėgimu, kaip ir vyresnis už jį lyrikas 
Gerinis, rašo apie paleistuvystę ir iškelia nuogo kūno kultą. 

Anuncijus rašė ir lyrinius eilėmis veikalus, kaip Elegie Ro- 
mane, ir romanus, kaip Trionfo della morte, ir dramas, kaip 
Francesca da Rimini ar Citta morta (Išmiręs miestas). 

Simpatiškiausias iš naujausių apysakų rašytojų Antanas 
Fogacaras (1842—1911), giliai įsitikinęs katalikas, nors 
Savotiškas, su kurio visomis pažiūromis negalima sutikti. 
Prie žymesnių jo romanų priklauso: Piccolo mondo antico 
(Mažmožiai senovės pasaulio), /! Santo (Šventasis) ir Lei- 

Ia. Šiame pastarame piešiama du asmenys, kurie vienas kitą 
myli, bet puikybė ilgai kliudo jiems susiprasti ir prisipažinti; 
galop grįžę prie tikėjimo, suranda bendrą žodį ir bendrą 
gyvenimo kelią. | 

Geriausiai gal Fogacarui nusisekęs jo romanas // Santo, 
kur pasakojimas vystosi nepaprastai natūraliai ir nuosek- 
liai; tik vyriausio tame romane asmens Piero Maironi'o pa- 
žiūros, nors gan simpatingos, ne visados sutinka su Bažny- 
čios pažiūromis. 

„Dar gana. populiarios italų tarpe Edmundo de Amicis 
(gim. 1846 m.) novelės, ypač jo Škicai (bruožai) iš kariškių 
gyvenimo. 


ISPANŲ LITERATŪRA 


Pirmykšti Pirėnų pussalio gyventojai dar prieš Kr. buvo 
romėnų užkariauti ir pasidavė jų įtakai ir kolonizacijai; lo- 
tynų kalba tapo diduomenės kalba. Per didįjį tautų maišatį 
Europoje atsibastė į Ispaniją ir ją užkariavo vestgotai, 
germanų kilmės tauta; tačiau būdami žemesnės kultūros, 
greit susiliejo su vietos gyventojais, didžios įsravos nepa- 
darę. Aštuntame amžiuje užkariauja bemaž visą Ispanijos 
šalį per Afriką atsigrūdę arabai ir ją valdo ilgus amžius, iki 
galop Ferdinandas katalikas 1492 m. atima iš jų rankų 
paskutinę Ispanijoje jų tvirtovę Granadą. 

Tuo būdu ispanų tautoje, jų kalboje ir literatūroje žymu 
pėdsakai romėnų išdidumo, germanų jausmingumo ir iš- 
bujojusios arabų vaizduotės. Be to, dar nuolatinės kovos 
su arabais, šalies ir tikybos priešais, išugdė ir išvystė ispa- 
nuose karžygiškai raitelišką būdą ir religinį jausmą iki iana- 
tizmui. 

Ispanai jau Senekos laikais turėjo savo vietinę kultūrą 
ir literatūrą lotynų kalba; laikui bėgant lotynų kalba 
net liaudies tarpe buvo pusiau prigijus. Vestgotams, o pas- 
kui arabams tą kultūrą sunaikinus, lotynų kalba pamažu 
užsimiršta; jos vietoje tveriasi įvairūs dialektai, iš kurių 
Kastilijos dialektas ima viršų; jį padėta pagrindan literatū- 
rai, kuri jau XII amžiuje gana žymi. 

Pirmieji ir naujos krikščioniškos kultūros, ir ispanų li- 

teraiūros tverėjai buvo vienuoliai benediktinai. Pirmieji išli- 
kę poezijos tvariniai dvejopos rūšies: karžyginis epas ar re- 
liginės legendos, kuriuose matosi prancūžų pavyzdžių 
įtaka. į 

' Ispanų legendos kupinos misticizmo, stebuklingumo, 
religinio karščio ir naiviško tikėjimo. Populiariškiausiu Ie- 
gendų autorium buvo Gonzales Borceo (1198—1268), 
parašęs 9 legendas apie įvairius šventuosius, iš kurių ypač 
populiarios buvo apie šv. Daminiką ir apie šv. Melanijų. 
Jis irgi apgiedojo Aleksandro Didžiojo veikalus. 

Maždaug tos pačios rūšies laikoma ir poema, nežinomo 
poeto parašyta, kurioje legendos formoje pasakojama, kaip 
Kastilija sau iškariavo nepriklausomybę nuo maurų, i“ 
antroji apie Juozapą Egiptietį. 

Karžyginis epas siekia gilesnės senovės nekaip legendc 
jis apgieda legendarį karžygį Sidą Kampeadorą. R 
mansų arba giesmių apie Sidą buvo šimtas. Jų autorit: 
nežinomas. Ilgais amžiais tos giesmės buvo liaudies gic- 
damos iš atminties visokiais variantais ir tik XV amžiuje 
surinktos ir galutinai surašytos, jų rinkinį pavadinus Po- 
ema del Cid. 

Toje poemoje apgiedama visas narsiausio ir nepergalimo 
karžygio Sido gyvenimas: nepaprasta drąsa, savęs gerbi- 
mas, karaliui ištikimybė tai gražiausios to vasalo dorybės. 
Nekaltai ištremtas į maurų žemę, ten veda sau žmoną Chi- 
meną, susilaukia daug dukterų, jas išleidžia už vyrų. Žentai 
jį įžeidžia ir išniekina; Sidas jiems kerštu atsimoka ir pri- 
veda prie atgailos. Pilnas garbės senatvėje susilaukia to, 
kad rytų karaliai jam dovanas siunčia. Galop aprašoma 
Sido mirtis ir jo laidotuvės. 

Dvyliktame amžiuje parašyta antra poema apie Sidą 
Cronika rimada del Cid (Kronika eilėmis apie Sidą), ku- 
rios vertė mažesnė. Ji aprašo Sido jaunystę ir tuo būdu pa- 
pildo pirmąją poemą. 

Tryliktajame amžiuje ne tiktai ispanų karalystėje, bet 
ir jų literatūroje centralinis asmuo — karalius Alfonsas X 
(1252— 1282), pavadintas mokslinčium. Jisai literatūrą ne 
tiktai globojo, bet ir pats žymiausią tuomet rolę joje lošė, 
Ypač daug prisidėjo prie ispanų prozos ištobulinimo kasti- 
liškame dialekte. Jisai sutvarkė ispanų teisdavystę, išleidęs 

įstatymų rinkinį; parašė rimtą ispanų istoriją; galop įgijo 
poeto vardą savo gražiomis, įkvėptomis giesmėmis Cantigas 
a la Virgen, kuriomis apgieda šv. Mariją. 

Tame pačiame laike į ispanų kalbą pradėta versti gar- 
sesni veikalai iš kitų kaibų, ypač iš arabiškos ir žydiškos; 
išversta ispaniškai talmudas, Koranas, kai kurios arabų 
sakmės ir novelės. 

Nors ispanai kryžiaus karuose prieš turkus nedalyvavo, 
turėdami užtenkamai karų namie su maurais, tačiau kry- 
žiaus karų atgarsiai trubadūrų giesmėmis pasiekė ir Ispa- 
niją; apgiedama buvo karai su netikėliais, Karolio Didž. 
ir jo paladinų veikalai, kaip ir legendos apie Gralį. 

Karžygiškam kryžiaus karų ūpui Europoje aitslūgus, 
trubadūrų giesmes dalinai pakeičia romanai, kurių turinys 
ne vien didvyrių raitelių drąsa, bet ir jų meilė. Tų romanų 
populiariškiausias buvo Amadis de Gaula, kurio autorius 
nežinomas. 

Amadis, prancūzų karalaitis, pamyli anglų princesę Ora- 
niją ir po stebuklingų ir nepaprastų nuotykių ir karžygiškų 
atsižymėjimų ją veda sau žmoną. Tasai romanas turėjo 
labai daug pasekėjų; turinys buvo bendrai tas pats, tik su 
įvairiausiais priedais ir kaskart didesniais stebėtinumais, 
kad sužadinus didesnį įdomumą. 

Greta tų romanų apie Amadžio nuotykius, atsiranda 
romanai, nenatūraliai idealizuoją piemenėlių gyvenimą 
(novelės idilės), ir romanai lengvai satyriško, kartais ne- 
padoriai komiško pobūdžio (gusio picaresco). 

Piemenėlių novelės dažniausiai būdavo sudėtos iš dviejų 
dalių: pirmosios epiškos ir antrosios lyriškos. Geriausias 
tos rūšies veikalas buvo parašytas Jorge de Montemajor'o 
(1520—1562) Diana enamorada. Jame pasakojama, kaip 
dievaitė Diana pamilusi piemenį Sereino. Epiškoje daly daug 
naiviškumo ir dirbtinumo, bet lyriškoji dalis atsižymi tikru 
jausmu ir labai gražia kastiliška kalba. 

Iš gusto picaresco romanų rūšies labai žinomas ir plačiai 
populiarus buvo savo laiku Lazarillo de Tormes; kieno 
parašytas, galima tik spėlioti. Tuo romanu pajuokiama 
Kastilijos gyventojų silpnybės ir nuodėmės, ypač puikybė, 
kuria serga net jų elgeta, pašiepiama ir svieto padaužos, 
kurių Ispanijoje, Ameriką atradus, atsirado nemaža. 

Lazarillo — nusigyvenęs, bet daug matęs, daug prityręs 
ir apsukrus valkata. Galop jis persisamdo tarnu septynioms 
žmonoms: duonkepio, batsiuvio, kirpėjo ir t. t. Jų nei viena 
per savo tuštybę neišdrįsta išeiti į gatvę ar į bažnyčią be 
tarno palydovo, prisijuosusio prie šono špagą; o kadangi jos 
neturi tiek pinigų, kad pasisamdyti galėtų tarną kas sau 
atskirai, tai jį samdo susidėjusios. 

Kaip Montemajor, taip ir Lazarillo autorius susilaukė 
daug pasekėjų. Jų romanai, dažniausiai proza rašyti, netu- 
rėjo riintesnio tikslo, stengdamies vien tik žingeidumą su- 
žadinti; tačiau jie kartu su istoriškos įtalpos veikalais ne- 
maž prisidėjo prie ispanų prozos išvystymo ir patobulinimo 
ir galop pagimdė Servanteso Don Kichotą. 

XIII-XV amžių laikotarpy turėjo ispanai ir lyrikų gana 
gabių, kaip štai Juaną Ruiz'ą (f1350), parašiusį eilių rin- 
kinį įvairiausios įtalpos, bet daugiausia apie meilę, Lopez'ą 
de Mendozą (1398—1458), kurio lyrinėse eilėse žymiu ir 
itališkos alegorijos, ir provansališkų pavyzdžių įtaka, En- 
riką de Vileną (1384—1438), kurs ispaniškai išvertė Ver- 
gilijaus veikalus ir Dantės Divina commedia, Juan'ą de Me- 
na (1411— 1446), parašiusį Laberinto, kuriame sekė Dante, 
buvusiu tuomet labai madoje. 


ŽYDĖJIMO PERIODAS 


Nuo XVI amž. ispanų literatūroje prasideda žydėjimo 
laikotarpis. Ispanų rašytojai, kaip štai Cervantes, Lopez 
de Vega, Kalderonas, įgyja vardą ne tik savo šaly, bet ir 
toli už jos sienų Europoje. Prie to žydėjimo daug prisidėjo 
pakilusi šalies gerovė ir bendros kultūros pažanga, ypač 
užsimezgus plačiai prekybai su naujai atrasta Amerika, 
ir valdant tokiems sumaniems valdovams, kaip Ferdinandui 
ir Izabelei, o paskui Pilypui II. 

Silpniausiai tuomet pasireiškė epas, kursai nesugebėjo tin- 
kamai apgiedoti ispanų ginklo žvangėjimo, kuomet jisai 
garsiausiai pasauly skambėjo ir kuomet ispanų karalystėje 
saulė nenusileisdavo. Vienas Ercilla y Zuniga (1533—1594) 
savo veikale Araucana apgiedojo ispanų žygius prieš nar- 

sius araukanus, Chili'o gyventojus, kuriuose mūšiuose pats 
dalyvavo. 

Bent kiek stipriau pasižymėjo tuomet lyrika, ypač satyra. 
Prie geresnių lyrikų priklausė: Boscan Almogaver (1493—- 
1542), kursai, sekdamas italų pavyzdžiais, rašė sonetus 
oktavomis ir tercinomis; Garcilaso de la Vega, labai švel- 
nus, jautrus ir gabus poeta, bet jaunas žuvęs kėvoje, 
Castillejo, poeta patriotas, kovą pradėjęs prieš italų pa- 
vyzdžių pamėgdžiojimą; Diego de Mendoza, rašęs sone- 
tus, kanconas, ypač įgarsėjęs elegijomis ir poetiškais laiš- 
kais (cartas). 

Kas kartą daugiau dailindami iormą ir stilių, kai kurie 
lyrikai, kaip Gongora (1561—1627), pasiekė kraštutinumo, 
besigainiodami nepaprastų išsireiškimų, drąsiausių meta- 
forų, dirbtinių pagražinimų. Gongorizmas rado nemaža 
pasekėjų, bet susilaukė ir aštrios pajuokos. 

Tuo nepaprastai gabiu ir sąmojingu satyriku buvo Oue- 
vedo y Villegas (1580—1645), savo amžiuje vienas žymiau- 
sių išminčių ir mokslininkų. Kaip didis patriota ir sveikas 
protas, jisai savo garsiose Suenos (Svajonės) pakėlė skau- 
dų balsą ir prieš doros puolimą visuomenėje, ir prieš dirb- 
tinę poeziją. Rašė jis rimtai ir daug taip pat atskirose srityse. 

Bet tobuliausiai žydėjimo periode išsivystė pas ispanus 
drama ir satyriškas pasakojimas. Pirmoje srity pasaulinės 
reikšmės turi Lope de Vega ir Kalderonas, antroje Ser- 
vantesas. 

Kaip kitur Europoje, taip ir Ispanijoje drama išsivystė 
iš bažnytinių apeigų ir misterijų. Ispanų dramos tėvu lai- 
komas Juan del Encina (1469— 1534), kursai pirmasis iš 
bažnytinių misterijų ėmė tverti dramą, duodamas jai pa- 
saulinę pakraipą, skolindamas turinį ar iš piemenėlių gy- 
venimo, ar iš istorijos, kaip pavyzd., Kolumbas Ameriką 
atranda. 

Toje pakraipoje dar toliau pažengė Fernando de Rojas; 
garsi buvo savo laiku jo drama La Celestina, kuri ilgais 
metais skaitėsi dramoms pavyzdžiu. Tačiau visų garsiausi 
ispanų dramaturgai, visoje Europoje plačiai žinomi, buvo 
Vega ir Kalderonas. 

Lope de Vega (1562—1635), aukštos kilmės, gimęs Mad- 
ride, nepaprastai anksti išsilavino: bemaž dar vaiku būda- 


410 


mas, jau lankė universitetą ir 14 metų amžiaus jau parašė 
pirmąją savo dramą. Būdamas iš prigimties gyvo būdo ir 
jautrios širdies, Vega turėjo savo gyvenime daug įvairių 
nuotykių, bet giliai tikįs, religiniai išauklėtas ir tiesaus būdo, 
mokėjo išlaikyti lygsvarą ir neperžengti doros ribų. Pir- 
majai ir antrajai žmonai mirus Vega pasirinko sau dvasinį 
luomą ir tapo kunigu. Kaip didis ispanų patriotas neapkentė 
anglų, sunaikinusių Ispanijos Armadą- iAiejio, kuriame 
pats Vega dalyvavo. 

Savo dramoms turinį Vega dažniausiai sėmė iš ispanų 
istorijos, kur galėjo ispanų vardą iškelti. Gal nei vienas 
pasauly rašytojas nebuvo taip vertinamas, mylimas ir di- 
džiausiomis tautos ir karaliaus malonėmis ir gerybėmis 
apdovanotas prie gyvos galvos, kaip Lope de Vega, o paskui 
dar daugiau jo geniališkas įpėdinis Kalderonas. Bet to ir 
užsitarnavo abudu. 


Visi dramatiški ispanų veikalai paprastai buvo vadinami 
komedijomis ir skirstomi sulyg turiniu į dvi rūši: dvasines 
ir pasaulines (comedias divinas, humanas). Pasaulinės 
komedijos buvo arba istoriško turinio (heroica), arba iš 
artimo gyvenimo paimtos, bet rimtesnio pobūdžio (comedias 
de capa y espada — komedijos apsiausto ir kalavijo), ku- 
rias lošiant kostiumai buvo vartojami išimtinai tik tautiškai 
ispaniški, arba galop dar komedijos burlesca vadinamos, 
kuriose greta rimtų vietų buvo daug pajuokiamai satyriško 
elemento ir įtalpa buvo imama dažniausiai iš liaudies ir 
žemesnio luomo gyvenimo. 

Dvasinių komedijų turinys buvo imamas arba iš šventųjų 
gyvenimo, arba tai buvo Dievo Kūno vadinami aktai. Tos 
rūšies komedijos atsižymėjo giliu ispanų katalikų tikėjimu 
ir vienkart nepaprastu vaizduotės gyvumu, lakumu ir origi- 
nalumu, kokio veltui ieškotumime pas kitas Europos tautas. 
Pavyzd., Dievo Kūno procesijos priešaky eina didžiulė bai- 
dyklė, tarasca vadinama, kuri žiopliams kepures nutraukia; 
paskui eina eilės vaikų vainikuotomis galvomis ir gieda 
bažnytines giesmes; paskui keletas persirėdžiusių milžinais 
juodaodžiais šokinėja ir gąsdina žiopsančius kaimiečius; 
galop rimtai žengia su žvakėmis dvasiškiai, ir kunigas po 
puikiu baldakimu neša monstranciją. Laikas nuo laiko pro- 
cesija sustoja, atgieda klūpodami kunigai šventas giesmes, 

ir prasideda čia pat iškilmei parašytos dažnai juokingos 
komedijos lošimas. 

Lope de Vega rašė dramas visose virš nurodytose pa- 
kraipose. Turėdamas ypatingą gabumą daug ir greit tverti, 
Vega parašė apie 2 000 dramų, kurių iki šiol dar puspenkto 
šimto išliko ir esti lošiamos. Parašyti įdomiausią ir intrigo- 
mis painiausią dramatišką veikalą jam užtekdavo vienos 
dienos. | 

Taip greit tverdamas, de Vega, be abejo, neturėjo laiko 
nei galios jų per daug dailinti. Tačiau nebuvo nei vienos 
dramos, kuri būtų buvusi ar nuobodi, ar kurios kalba ne- 
užtenkamai taisyklinga. Visos jo dramos atsižymi akcijos 
gyvumu, įdomumu ir tokiu natūraliu, o vienkart taip artis- 
tišku dramos gijų sumetimu, kad iš kalno neatspėsi, kuo 
ji baigsis. Veikiančiųjų dramoje asmenų būdas irgi ryškus, 
psichologiškai pamatuotas. 

Iš istoriškų Vegos dramų geriausia laikoma Las Almenas 
de Toro (Toro pilies bokštai); iš komedijų, vadinamų de 
capa y espada, skaitosi geriausia Kaimietė nuo Chetajfo 
nepaprastu akcijos ir asmenų natūralumu ir linksmumu. 

Prie žymesnių Vegos dramų priklauso dar šios: a) Kara- 
lius — geriausias teisėjas, b) Kordobos komendantai, c) Se- 
vilės žvaigždė, kur idealizuojama kilnus ir tvirtas moters 
būdas, d) Mylėti nežinant ką, e) Kas užvis negalima (su- 
prask: išdaboti moteriškę). 

Iš dvasinio turinio komedijų dramų sulyginti geresnės — 
paimtos iš šventųjų gyvenimo; nors ir Dievo Kūno aktai 
(auto) gana originalūs, gyvi, atsižymi savotišku ispanų 
dievotumu ir, rodos, paties Vegos įvesti. 

Lope de Vega, apdovanotas stebėtinu literatišku vaisin- 
gumu, rašė ne vienas komedijas. Jis dar paliko dvi poemas: 
Angelika it Užkariauta Jeruzalė, apie dešimtį mažesnių 
istoriškos ir mitologiškos įtalpos kūrinių, nemaža sonetų, 
odžių ir dainų, kurios buvo dainuojamos, muzikai ir šokiams 
pritariant. 

Bet tie Vegos kūriniai, nors gana nusisekę, toli gražu 
negali susilyginti su jo komedijomis dramomis, kurios ne 
tiktai ispanų literatūroje buvo jo įpėdiniams pavyzdžiais, 
bet jos padarė didžios įtakos italų, prancūzų, anglų ir vo- 
kiečių literatūrose. 

Greta de Vegos buvo dar keletas gabių dramaturgų, 
kaip štai Servantes, Christoval de Virnes, Tirso de Molina, 
Juan de Alarcon y Mendosa, Juan Perez de Montalvan ir 
kiti, kurie tačiau negalėjo talentu ir populiarumu susily- 
ginti su Vega. 

Christovalis de Virnes parašė penkias visai nusisekusias 
tragedijas, kurios tik dėl to neturėjo didesnio pasisekimo, 
kad autorius nepasirūpino tragiškas scenas pinti su komiš- 
komis, ko ispanų skonis reikalauja. Autorius sutrumpinant 
literatūroje dažnai vadinamas kapitonu, kadangi tame laips- 
ny dalyvavo mūšy ties Lepanto. 

Montalvanas, kurį pats Vega vadino savo mokiniu, ypač 
rūpinosi gyvai piešti istoriškų asmenų būdus, kaip prancūzų 
karaliaus Henriko IV, ispanų karaliaus Pilypo II ir kt. 

Tirso de Molinos dramos pasižymi klasiška kalba, lengvo- 
mis eilėmis kaip ir Vegos dramos; sąmojingumu, komiš- 
kumu, gyvu dialogu gal net Vegą perviršija, bet jo dramos 
nėra taip moralios kaip Vegos; kai kurios meilės scenos 
net per daug drastiškos, kad labai įstabu, nes autorius, 
rods, jaunystę gan linksmai praleidęs, greit surimtėjo, pa- 
liko kunigu, paskui vienuoliu, galop vienuolyno perdėtiniu 
prioru. Jo dramų iki šiol išliko 70; jų geriausios: a) Moferies 
išmintis, b) Don Gil žaliose kelnėse, c) Don Juan, suve- 
džiotolas iš Sevilės. 

Alarkonas y Mendoza ($1637) savo dramomis buvo užsi- 
brėžęs ne tiktai linksminti ir žaisti, bet ir mokinti, dorinti. Gi- 
męs Meksikoje, gyveno tai gimtinėje, tai paskui Ispanijoje. 
Nežiūrint stambaus talento, jam sunku buvo rivalizuoti su 
Vega ir Molina Tirso, ir savo laiku neturėjo didelio pasise- 
kimo. Bet šiandieną jis priskiriamas prie didžiausių Ispanijos 
dramaturgų. Iš jo dramų geriausios laikoma: Audėjas nuo 
Segovijos, Sienos turi ausis, Įtartina tiesa. 

Ką tik paminėti ispanų dramaturgai ar vienu, ar kitu 
atžvilgiu vis dėlto negalėjo susilyginti su Lope de Vega. 
Buvo tačiau vienas, kurs net Vegą peraugo, tai Pedras Kal- 
deronas. 

Pedro Calderėn de la Barca (1600—1681) buvo tikras 
ispanų genijus, tuo įstabesnis, kad pasireiškė tuomet, kai 
Pilypui III ir Pilypui IV viešpataujant Ispanija visais kitais 
atžvilgiais slinko žemyn. Kalderonas, dar tik 13 metų am- 

žiaus teturėdamas, parašė savo pirmąjį dramatišką veikalą. 
Baigęs universitetą 19 metų amžiaus parašė dramą Die- 
votumas prie kryžiaus, kuri turėjo didį pasisekimą ir Kal- 
derono vardą plačiai išgarsino. 

Aukštos kilmės ir karštas patriotas Kalderonas 10 metų 
tarnavo kariuomenėje, dalyvaudamas mūšiuose Italijoje 
ir Flandrijoje už ispanų garbę. Giliai tikįs ir pamaldus, jau- 
nystei praūžus, Kalderonas paliko pavyzdingu ir uoliu ku- 
nigu. Nei vienas rašytojas, neišskiriant nei Vegos, nebuvo 
taip gerbiamas ir visų mylimas kaip Kalderonas, pradedant 
nuo karaliaus, baigiant žemiausio -sluoksnio žmonėmis. 

Kalderonas irgi priklauso prie rašytojų, kurie labai daug 
rašė, nors toli gražu ne tiek kaip Vega. Neskaitant mažesnių 
dalykėlių, Kalderonas paliko vienų didžių dramų tragedijų 
arti dviejų šimtų, ir tos dramos daug daugiau apdirbtos 
ir išdailintos nekaip Vegos kūriniai; čia ir kalba, ir eilės 
tobulesnės, ir kiekvienas scenos mažmožis apgalvotas, kad 
veiktų į žiūrėtojus. Kai kur kalba taip išdailinta, kad atsi- 
duoda gongorizmu. 

Kalderonas dar ir tuo stovi aukščiau už Vegą, kad jo 
dramų ir turinys kilnesnis, ir kad tose dramose moterų bū- 
das, jų psichika giliau suprasta ir atvaizduota. Vegos dra- 
mos tankiausiai piešia paprastą pilką gyvenimą, kuriame 
meilė bemaž svarbiausią lošia rolę ir bemaž viską pateisina. 
Kalderono dramose ir meilė kilnesnė, ir ne vien ji lošia 
svarbią rolę, bet irgi raiteliškumas, savo garbės vertinimas, 
patriotizmas, tvirtas atsidavimas ir savęs aukojimas kara- 
liškam sostui. 

Bet rūpindamasis technikos tobulumu, scenos efektais 
ir norėdamas daugiau sužadinti žiūrėtojų žingeidumą nuos- 
tabiais atsitikimais ir painiomis intrigomis, Kalderonas tam 
dalykui kai kada aukoja ir iškraipo istorinius ir geografinius 
davinius; pavyzd., pas jį Herodotas aprašė Ameriką, Ka- 
riolanas — Romulo vadas, Dunojaus upė teka tarp Švedi- 
jos ir Rusijos ir panašiai. 

Taip pat Kalderono dramų didvyriai, vis viena kas jie 
bebūtų, veikia ir kalba kaip tikri ispanai savo būdu; pertat 
jo dramoms bent kiek trūksta pasaulinio regračio. Galop 
Vegos dramose daugiau realizmo, pas Kalderoną daugiau 
idealizmo, romantizmo, poezijos. 

Iš Kalderono dramų žymesnės ir plačiau žinomos šios: 
a) Mannanas de Abril y Mayo, kur pravedama mintis, kaip 
menkas žmogaus protas sulyginamai su Dievo apveizda; 
b) Tambien ay duelo en las Damas — duota gražus ir kil- 
nus pavyzdys, kaip raitelio garbės jausmas ima viršų sun- 
kioje meilės kovoje; <) La Nina de Gomez Arias — turinys 
paimia iš maurų sukilimo Alpuharos kalnuose; d) Vieša 
paslaptis — vaizdžiai perstatoma Madrido dvaro gyve- 
nimas; €) Gyvenimas — tai sapnas; 1) Salamėjos tei- 
sėjas. 

Iš religinės įtalpos dramų gal geriausiai nusisekusi: E! 
purgatorio de San Patricio (šv. Patricijaus skaistykla). 
Iš jo komedijų — juokingiausia, primenanti Aristofano ko- 
medijas: Vargas sergėti butą, turintį dvejas duris. 

Kalderonas savo dramatiniais kūriniais padarė didžios 
įsravos ir rado daug pasekėjų ne tik Ispanijoje, bet ir visoje 
Europoje, ypač pas prancūzų XVIII amž. pseudoklasikus 
dramaturgus. Jisai nedaug žemiau statomas už anglų Šeks- 
pyrą. 

Greta Vegos ir Kalderono savo populiarumu stovi Ser- 
vantes. Picaresco romanas Lazarillo de Tormes, turėjęs 
nepaprastą pasisekimą, susilaukė daug pasekėjų rašytojų 
ne tik Ispanijoje, bet ir kitose Europos šalyse. Tos pakrai- 
pos buvo prancūzų Lesažo romanas Gi! Blas, vokiečių 
literatūroje Simplicissimus. Panašiais pavyzdžiais vaduo- 
damasis, ir Servantesas sutvėrė savo pasaulinio garso ro- 
maną Don Kichotą iš La Mančos. 

Miguel de Cervantes Saavedra (1547—1616) buvo aukš- 
tos kilmės. Baigęs mokslus, iškeliavo į Romą, kur patekęs 
tarnybon pas kardinolą Aguavivą, arčiau susipažino su ita- 
lų literatūra. Paskui, kaip ispanas patriotas, dalyvavo mūšy 
ties Lepanto (1571) prieš turkus, kur neteko dešinės rankos. 
Nežiūrint į tai dalyvavo ir paskui mūšyje Airikoje ir iš 
ten grįždamas pateko kely per mares į nelaisvę, iš kurios 
tik po 5 metų buvo išpirktas. 

Būdamas nelaisvėje ir iš jos sugrįžęs į tėvynę, atsidavė 
Servantesas savo tikram pašaukimui, rašydamas veikalus. 
Nors tie veikalai aukštai iškėlė jo vardą ir plačiai jį išgarsi- 
no, tačiau autorius pasiliko kaip buvęs neturtingu vargšu, 
vis dėlto nenustodamas savo linksmo ūpo. 

Meilė prie Katalinos de Palacios, kuri tapo paskui jo žmo- 
na, įkvėpė Servantesui veikalą Galatea, kurs labai primena 
Montemayor'o Dianą. Ne per didžios irgi vertės buvo jo dra- 
matiški veikalai: E! Trato de Alger, kuriame persiatomi įo 
kentėjimai nelaisvės metu, ir komedija El Laberinto de 
Amor. Tie veikalai negalėjo susilyginti su Vegos dramomis. 

Tikras Servanteso pašaukimas, kur jisai parodė ypatingą 
talentą, buvo satyra. Tas jo satyriškas gabumas įau matosi 
jo veikale Novelas efemplares (Pavyzdingos novelės). Bei 
visoje savo pilnumoje tas nepaprastas talentas pasirodė įo 
veikale Don ORuijote, kursai žinomas visame pasauly ir iki 
šiol tebeskaitomas. 

Don Kichotas iš La Mančos tai vyriausias asmuo savo rū- 
šies romano, kurį įprasta vadinti paskutiniuoju raitelišku ro- 
manu. Pamatinis autoriaus tikslas buvo kova prieš raiteliškų 
romanų maniją, kuriems tikrai ir tapo padarytas mirtinas 
smūgis. To satyriško romano turinys toks: 

Don Kichotas — raitelis (hidalgo) entuziastas, geros šir- 
dies, pilnas savo garbės jausmo, be saiko prisiskaitęs roma- 
nų apie klajojančius raitelius, išeina iš proto ir nutaria pa- 
čiam pasidaryti keliaujančiu raiteliu, ieškoti nepaprastų 
nuotykių, ginti skriaudžiamųjų. Apsiginklavęs, paruošęs sau 
arklį Rosinantą ir pasirinkęs ginklanešiu Sančą Pansą, 
tamsų kaimietį, nuolatos mąstantį apie valgį, kaimietį juo- 
kingą, bet užtenkamai gudrų ir praktišką, Don Kichotas 
iškeliauja į pasaulį, pasiryžęs stoti į dvikovą su kiekvienu, 
kas ginčyti drįstų, kad jo išsvajota širdies karalienė, Dul- 
sinėja iš Toboso, pasauly gražiausia. 

Nesveika raitelio vaizduotė iš vėjo malūnų padaro priešą 
milžiną, iš avių būrio priešų kariuomenę, iš paprastos smuk- 
lės puikius rūmus ir t.t. Stodamas drąsiai į kovą prieš įsi- 
vaizdintus priešus, Don Kichotas tampa sužeistas, apdau- 
žytas, galop po daugelio nepasisekimų grįžta su ginklanešiu 
kaip bepročiai namo. Tuo baigias pirmoji romano dalis. 

Antroji veikalo dalis pasirodė 10 metų vėliau ir toji daug 
geriau nusisekusi. Joje ironija ir-satyra aukštesnės rūšies. 
Čia autorius ne tik pašiepia, bet vienkart žadina kažkokią 
simpatiją nelaimingo, bet kilnių siekių raitelio svajotojo; 
greta pašiepimo jaučiasi kažkoks liūdesys dėl neįvykdomų 
idealų. Juokingai kvailas pirmoje daly, raitelis čia pavirsta 

nepataisomu idealistu, svajotoju, kurį dažniausiai nugali 
žiauri ir neteisinga gyvenimo realybė. 

Toje romano daly ir intriga įvairesnė, ir turinys turtin- 
gesnis, ir daugiau kūrybos ir meno matosi. Sančas Pansa 
palyginti su jo raiteliu valdovu daugiau realistas, kuriam 
ypač materialė gerovė rūpi, kursai svajoja, kaip kažkokioje 
Baratarės saloje bus gubernatorium. Bet ir šis antroje veika- 
lo daly pasirodo gan simpatingas, geros širdies ir pakanka- 
mai turįs sveiko proto. 

Don Kichoto veikalas didumoje rašytas proza; tik kai 
kurios vietos eilėmis. Kalba pavyzdinga, natūrali, turtinga. 
Tiktai atskiri pasakojimai epizodai ne visados tampriai ir 
nuosekliai surišti. 

Servantesas, pasakodamas Don Kichoto nuotykius su 
įvairiausio luomo žmonėmis: raiteliais, dvasiškiais, pirkliais, 
kaimiečiais, tuo būdu puikiausiai atvaizduoja visą ispanų 
gyvenimą XVI amž. 

Greta turtingos literatūros XVI amžiuje žydėjo Ispanijoje 
ir istoriškos studijos, ir ypač teologijos mokslas; ispanų 
teologai ir savo skaičiumi, ir veikalų rimtumu tuomet stovėjo 
visos Europos priešaky. 

Nuo antrosios XVII amžiaus pusės viskas Ispanijoje ima 
kristi žemyn. Įsėdus ispanų karalių sostan Pilypui V pran- 
cūzui, ispanai pasiduoda prancūzų įtakai; tautinė ispanų 
literatūra užmirštama; ima viršų pseudoklasicizmas, pamėg- 
džiojimas, kas svetima. Ignacio de Luzan (1702—1754) 
savo veikale Poetica reikalauja dramatiniams tvariniams 
tokio pat varžančio vietos ir laiko vienodumo kaip ir pran- 
cūzų pseudoklasikai. 

Bet jau nuo XVIII amž. prasideda vėl reakcija prieš pran- 
cūzų įsravą, tautiškoji pakraipa stiprėja. Prie žymesnių to 
laikotarpio rašytojų priklauso Melėndez Baldes (1754— 
1817), lyrikas švelnus, jautrus, nuoširdus. Garcia de la 
Huerta (i734—1787) parašė ypač stiprią tragediją Raguel, 
kurioje atvaizduojama Alfonso VII karaliaus ir gražios žy- 
dės Rakelės meilė. Jėzuitas Jose de Isla (1703—1781) įgar- 
sėjo satyriškais romanais. 

Nuo XIX amž. ispanų mokslas ir literatūra dar žymiau 
pradeda kilti aukštyn. Rods, iš pradžių ispanų rašytojai 
Pasiduoda prancūzų revoliucijos obalsiams, anglų pesimis- | 

tiškam baironizmui, vokiečių skepticizmui. Bet kuomet ima 
įsigalėti romantizmas, ispanų literatūra gauna naujų jėgų, 
daugiau savitumo ir tautiškumo. 

Romantizmo tėvu ispanų literatūroje laikoma Angel-Saa- 
vedra (1791—1865), kursai savo kūriniams siužetus mėgo 
semti iš senos ispanų praeities. Ypač žinoma jo tragedija 
Don Alvaro. 

Antras žymesnis tos pakraipos rašytojas Garcia Gutierrez 
(1818—1884), kurio veikalas Trovador davė impulsą italų 
muzikui Verdi parašyti operą. 

Daug aukščiau už tuodu stovi Josė Zorilla (1817—1893), 
vienas žymiausių XIX amž. ispanų poetų, giliai tikįs, rimtų 
pažiūrų Žmogus, nacionalis poeta. Gražios jo Legendos iš 
senovės laikų. Jo epas Granada gal bent kiek ištęstas, bet 
kupinas tikro jausmo. Rašė jis dramas, kurios turėjo nemažą 
pasisekimą; jų daugiau populiarios ir žinomos: Batsiuvys ir 
Karalius, Don Juan. 

Tačiau dramose už Soriliją stovi aukščiau Lopez de Ayala, 
pas kurį daugiau realizmo ir gyvenimo pažinimo. 

Žymus irgi Martinez de la Rosa (1789—1862), kurio dra- 
ma La conjuracion de Venecia labai plačiai žinoma ir aukš- 
tai vertinama. 

Prie žymesnių lyrikų dar priskaitoma Gustavo Becguer 
(1836— 1870), vokiškos kilmės, kurį kai kada vadinama is- 
panų Heine, nors pas jį nesimato tos ironijos, kurios tiek 
Heinės kūriniuose. Ypač Bekerio Legendos ir Novelės ispanų 
labai mėgiamos. 

Antrasis gana žymus vėlesniais laikais Katalonijos lyri- 
kas Jacinto Verdaguer (1845—1902). Jisai įgarsėjo parašęs 
didžią poemą A/Hlantida. Bet tikrais jo kūrybos perlais reikia 
laikyti neilgus įo lyrinius kūrinius. 

Greta virš minėtų poetų XIX amžius pasižymėjo irgi ro- 
manų rašytojais. Tos rūšies rašytojų eilę pradeda Fernan 
Cabaliero (1796—1877), moteriškė, parašiusi romantiškoj 
pakraipoje nemaž gyvų vaizdelių iš savo gimtinės Andalū- 
zijos gyvenimo. 

Tos pačios pakraipos irgi simpatiškas rašytojas, paeinąs 
iš tos pačios Andalūzijos, Antonio de Trueba, kurio plačiau 
žinomi Pasakojimai apie gyvus ir mirusius. 

Trečias romantiškos pakraipos romanų rašytojas Josė de 

Pereda(1834— 1906). Jo apysaka La Montalvez gyvai ir 
tikrai piešia Madrido gyvenimą. Visi minėti romanų rašyto- 
jai — gyvai tikį katalikai. 

Visus nurodytus romanų rašytojus talentu viršijo jėzuitas 
kunigas Luis Coloma (1851—1915). Jo romanas Pegueneces 
(Niekniekiai) nepaprastai gyvai piešia aukštesniųjų luomų 
gyvenimą Ispanijoje. Tas jo romanas tapo išverstas į daugelį 
kitų kalbų. Gal dar didesnės vertės jo vėlesnis romanas Boy, 
kursai artistiškai gyvai perstato visuomenės gyvenimą iš to 
laikotarpio, kai karlistai kovojo dėl sosto. 

Prie žymesnių istoriško romano rašytojų priklauso Pat- 
ricio de la Escosura (1807—1878) ir Pėrez Galdos. Kaipo 
satyrikas paskutiniais laikais plačiau žinomas de Larra. 

Bendrai imant pastaraisiais laikais Ispanija ir jos litera- 
tūra vis daugiau reiškia gyvumo ir Žymiai auga. | 


PORTUGALŲ LITERATŪRA 


Portugalų literatūra Europos tautų šeimynoje žymesnės 
rolės nesulošė. Tačiau portugalai vis dėlto gali pasididžiuoti 
vienu rašytoju poetu, kurs turi pasaulinės reikšmės ir kurio 
vardas plačiausiai žinomas, tai Luis-de Camoės (1524— 
15£0), autorius poemos Luziadai. 

Kamoinsas, aukštos kilmės, bet Kebi iisašės gimė Lisabo- 
noje; mokslus baigė Koimbros universitete, kur rimtai susi- 
pažino ypač su klasiškomis ir romaniškomis literatūromis. 
Kai kurį laiką gyveno laimingas prie Lisabonos dvaro, kara- 
liaus mylimas ir globojamas. Tačiau paskui, rodos, už savo 
elegijas buvo nuo dvaro ir net iš Lisabonos pašalintas. Nuo 
čia prasidėjo jo neramus ir nelaimingas gyvenimas. 

Afrikoje Kamoinsas, kaip kareivis, viename mūšy neteko 
dešinės akies. Paskui iškeliavo į Indiją, pasiryžęs nebegrįžti 
į tėvynę. Čia, kaip karštas patriotas, dalyvavo irgi įvairiuose 
mūšiuose. Čia ant kiekvieno žingsnio matė Kamoinsas milži- 
niškus savo tautiečių bočių žygius, kurie, būdami maža 
tautele, sugebėjo savo energija įsteigti ir sutvarkyti plačiau- 
Sias tolimuose kraštuose kolonijas. Ypač užgavo poeto pat- 
tioto vaidentuvę Vasko de Gamos drąsūs žygiai, kai tasai, 

aplenkdamas Audrų iškyšulį, atrado turtingą rytų Indiją 
(Ostindiją). 

Gyvendamas Indijoje ir kovose pats dalyvaudamas, Ka- 
moinsas rašė čia savo nemirštamą poemą. Galop pasiryžo 
grįžti į tėvynę. Bet kely per vandenynus, audrai sudaužius 
laivą, nustojo viso sutaupyto turto, išgelbėjęs kažkaip vien 
tik savo poemos rankraštį. Grįžo 1570 m. į tėvynę nelabai 
kam žinomas, suvargęs, be grašio, kęsdamas neturtą ir čia 
1580 m. mirė. 

Kamoinsas rašė ir lyrinius veikalus: odes, sonetus, elegi- 
jas ir eklogus, kuriuose parodė labai žymų talentą. Rašė ir 
dramas, kurios jam mažiau vyko. Bet pasaulinį sau vardą 
įsigijo savo stebėtinai gražia poema Luziadai, parašyta okta- 
vomis ir sudėta iš 10 giesmių, 9104 eilučių. 

Poemoje apgiedama, kaip drąsus Vasko de Gama atranda 
marėmis kelią į Ostindiją ir, ją portugalams užvaldęs, grįž- 
ta garbingai į tėvynę. Bet aprašinėdamas nepaprastai vaiz- 
džiai ir poetiškai tuos drąsius nuotykius ir žygius, poeta 
mokėjo įpinti į tą pasakojimą visą Portugalijos istoriją, jos 
gyvenimą, gražiausius gamtos reginius, pranašystes apie 
savo tėvynės ateitį ir t.t. Todėl galima pasakyti, kad vyriau- 
sias poemos asmuo ne tiek Vasko de Gama, kiek visa 
portugalų tauta. Pati poema pavadinta Luziadai, kas 
reiškia Luzo ainius; nes sulyg portugalų padavimais, Luzo 
buvęs jų tautos tėvu; nuo jo ir šalis kai kada vadinama 
Luzitanija. 

Poemos turinys, trumpai suglaudus, toks: gana esą be- 
garbinus senovės trojėnų ir romėnų darbus! Luzo sūnų Žžy- 
giai irgi verti giesmės! Štai Vasko de Gama su savo draugais 
išplaukia drąsiai laivais ieškoti naujo kelio į rytų Indiją ir 
pasiekia Madagaskarą. Olimpo dievai, Joviui pirmininkau- 
jant, susirūpinę tariasi dėl tos drąsios kelionės; pats Jovis, 
taip pat Marsas, bet ypač Venera tam milžiniškam žygiui 
pritaria; Bachas visokiais būdais stengiasi kliudyti, sukel- 
damas tai audras, tai Indijos gyventojus prieš atėjūnus. 

Portugalams vis dėlto pasiseka nukariauti Indijos gyven- 
tojus, kad čia skleisti galėtų Kristaus moks!4 pagonių tarpe. 
Tam krikščioniškam darbui vieni dievai pritardami laimina 
ir padeda, kiti kliudo. Galop Luzo sūnums nukariavus Indi- 
ją ir jiems grįžtant garbingai marėmis namo, dievai priešai 

sukelia smarkiausią audrą, ir luzitanai šaukiasi puolę ant 
kelių Išganytojo ir Marijos pagalbos; jų maldas neša ant 
Olimpo Venera, ir šėlstanti audra nurimsta, vis dėlto sudau- 
žiusi kai kuriuos laivus. Vasko de Gama patenka pas Melin- 
dos'salos karalių, kurio vaišinamas apsako savo žygius ir 
savo tautos istoriją. Galop laimingai ir garbingai Vasko 
grįžta į Lisaboną: Poema baigias puikia prakalba į tuomet 
viešpatavusį jauną karalių Sebastjaną. 


Kaip iš poemos turinio, trumpai aipasakoto, matoma, ji 
turi kai Kurį panašumą į Eneidą ir Odisėją. Nemaloniai joje 
užgauna dabartinį poemos skaitytoją nenatūralus krikščio- 
niškos tikybos supynimas su graikų dievaičiais. 


Tačiau tas poemos ydas, anais laikais įprastas, gausiai 
užvaduoja nepaprastai graži, poetinga, palyginimais ir me- 
taioromis turtinga kalba, skambios oktavomis eilės, pui- 
kūs ir majestatingi vaizdai, ypač marių audros reginiai, 
kuriuos pačiam poetui teko pergyventi, audrai suskaldžius 
jo paties laivą. 

Prie gražiausių poemos vietų priklauso nepaprastai poe- 
tingas vaizdas, kaip Venera grįžta į Olimpo kalną II, 22— 
38, graudus pasakojimas apie nelaimingos Inez de Kastro 
likimą III, 119—135, aprašymas baisios ant marių audros 
VI, 70—85. 


Bendrai ir visoje poemoje labai daug grožio, lyriško jaus- 
mo ir patriotizmo. Aprašant puikius pietinių šalių reginius, 
nežinomas salas, palmių girias, supančias mares, Kamoinso 
plunksnos pasiekta neregėto iki tolei varsų turtingumo ir 
grožio. 

XVI amžiaus Portugalija tai stebėtinas reginys, kaip 
maža, nežymi šalis persikeičia į garsią ir turtingą jūros 
valstybę. Energingi Portugalijos jūrininkai, atradę visą 
eilę naujų žemių ir salų Airikoje ir Azijoje, davė pradžią 
kolonialiai mažučio savo krašto galybei. Kai jie atrado trum- 
pesnį jūrų kelią į Ostindiją, kai iš ten pradėta gabenti į met- 
Topoliją begalės prekių ir turtų, Lisabona virto pasauliniu 
prekybos centru. Bet neilgai tęsėsi toji Portugalijos galybė: 
jau prie gyvos poeto galvos pirmieji smūgiai pasiekė jo tė- 
vynę. Aną tai garsųjį Portugalijos laikotarpį ir apgieda savo 
Luziaduose (Os Lusiadas) Kamoinsas. 

Savo poemą rašė poeta 20 metų su viršum. Už gyvos jo 
galvos ji buvo atspausdinta du kartu. Visuomenė ją priėmė 
gana palankiai; karalius gi ne tik šaltai, bet net jautėsi už- 
gautas patarimais ir atsiliepimais į jo asmenį poemos už- 
baigoje X, 146—156. Poetui mirus poema iš karto įgauna 
didžiausią populiarumą, kartkartėmis perspausdinėjama ir 
verčiama į įvairias kalbas. Ž 


ANGLŲ LITERATŪRA 


Angų literatūra viena turtingiausių ir žymiausių pasauly 
literatūrų. Savo dramatiškais veikalais ji, be abejo, užima 
pirmąją vietą. Bet ir savo lyrika, ypač turtingu epu ji pri- 
klauso prie pirmaeilių pasaulinių literatūrų. 

Anglų kalba, kaip ir pati jų tauta, amžiais sulipo iš gana 
įvairių elementų. Kiek siekia istorija, pirmykščiai Britanijos 
salų gyventojai buvo keltai. Pirmame po Kr. amžiuje, kai 
romėnai nukariavo tą kraštą, keltai jau buvo turėję savo 
gana žymią savotišką kultūrą, savo liaudies giesmes ir epą, 
savo ypatingus giesmininkus poetus, bardais vadinamus, 
kuriuos, kaip ir savo kunigus druidus, aukštai gerbė. 

XVIII amžiuje James Macpherson (1736—1796) sakėsi 
iš tų giesmių išlikusias liekanas surinkęs, apdailinęs ir su- 
vedęs į vieną poemą. Tą poemą jis pavadino Osiano Giesmė- 
mis. Paskesnieji kritikai bent kiek abejoja dėl tų giesmių 
autentiškumo ir mano, kad jos paties Makiersono sukompo- 
nuotos, nors senas jų koloritas ir kalba labai gerai išlaikyta. 

Osianas buvęs keltų bardas iš II amž. po Kr. Jo giesmių 
turinys — Fino, Osiano sūnaus, kovos už Erino arba Airijos 
laisvę ir nepriklausomybę. Tos giesmės apsuptos kažko- 
kiu liūdesiu ir ilgesiu buvusių garsingų laikų, senų bočių 
meile. Ypač gilus jausmas jaučiama, kai giesmininkui bardui 
šešėliais iš debesų ima vaizduotis žuvę senovės milžinai kar- 
žygiai ir drauge su juo jie liūdi buvusios tautos didybės ir 
garbės. 

Romėnai, pavergę keltus, vis dėlto žymesnės įsravos į jų 
kultūrą neįnešė; ne per ilgai jie čia ir viešpatavo, nes buvo 
priversti atitraukti savo legionus, kad apgintų savo imperi- 
ios sienas nuo germanų antplūdžio. 

Penktame amžiuje keltus užpuola germanų šaka anglo- 
saksai, nustumdami keltus į vakarų ir šiaurės kalnus, t.y 
į Valiją ir Škotiją, arba susimaišydami su pasilikusiais 
vietoje. Anglosaksai, nors tuomet dar neturėjo savo rašytos 
literatūros, bet jau buvo pasigaminę savo karžygiškų ir 
mitologiškų giesmių, kurios labai primena Skandinavijos 
giesmininkų, skaldais vadinamų, giesmes. 

Seniausias ir anglosaksų kalbos, ir jų literatūros rašytas 
paminklas, iš VIII amžiaus pradžios išlikęs, tai giesmė apie 
karžygį Beovulją. Jos turinys toks: danų karalius Grot- 
garas pastatė puikiausius rūmus, kuriuose naktimis rengia 
pokylius. Bet vieną naktį marių milžinas nužudo 30 danų ir 
velka juos į savo bedugnes. Nuo to laiko nei vienas danas 
neišdrįsta lankyti tų rūmų. 

Tada atvyksta iš Žuvėdijos jaunas karžygis Beovulfas ir 
baisingoje kovoje nužudo marių milžiną. Už sūnaus mirtį 
keršija marių milžino motina, bet Beovulias nukovia ir ją, 
pasinėręs į marių bedugnes. Gausiai apdovanotas jaunas 
karžygys ilgai ir laimingai valdo danų šalį. Jau susilaukus 
žilo plauko, jam dar tenka kovoti ir nugalėti ugnies slibiną. 
Po tos pergalės jisai neužilgo miršta. 

Nuo VI amž. pradeda Britaniją lankyti misionieriai, ir 
VII amžiuje anglosaksai daugumoje priima krikščionių ti- 
kėjimą. Tada atsiranda pas juos nauja tvėrybos rūšis: šven- 
tos legendos, eilėmis sudėtos. Jų turinys semta arba iš Se- 
nojo Testamento, arba imta iš šventųjų gyvenimo. Bet tose 
legendose dar daug mitologinės priemaišos, daug karingos 
kovų dvasios; ypač jose matosi marių ir jomis kelionių 
pamėgimas. E 

Tos rūšies legendų rašytojas poeta buvo Kedmonas, vie- 
nuolių broliukas, kurį mini teologas Beda Venerabilis (672— 
735), kaip ypatingai aprūpintą giesmės dovana. 

Dar garsesnis už jį buvo Kinivulias, kurio parašyta žino- 
mos legendos giesmės apie Kristų, apie š šv. Julijoną kankinę, 
apie šv. apaštalų likimą ir galop apie šv. Eleną, Konstantino 
imperatoriaus motiną, atradusią šv. Kryžiaus medį. 

Kai kurių manoma, kad kūriniai apie Feniksą ir Judytę, 
maždaug iš to paties laikotarpio, irgi Kinivulfo rašyti. Fenik- 
Sas — paukštis, kaip išvardintame veikale apgiedama, gyve- 
nas tolimuose rytuose; vieną kartą į tūkstantį metų Feniksas 
Ij* iii a 

kraunąs lizdą aukštos palmės viršūnėje iš kvepiančių lapų ir 
jame save susideginąs, o iš ugnies dar gražesnis ir vėl jau- 
nas išlekiąs. 

Nuo VIII amž. anglų šalį ima užpuldinėti marių bastū- 
nai — piratai iš Norvegijos, Žuvėdijos ir Danijos, bendrai 
vadinami danais. Dažniausiai ieškodami tik grobio prisiplėš- 
ti, jie baisiausiai naikino anglų šalį, degino butus, plėšė baž- 
nyčias, sodžius; trumpą, rods, laikotarpį buvo danai net 
užvaldę Britanijos rytų dalį ir čia įsigyvenę. 

Anglų karalius Alfredas Didysis (871—901), vienas ge- 
riausių ir rūpestingiausių valdovų, labai daug padarė ne 
tik šalies apsigynimui, sutvėręs rimtą kariuomenę, stiprų 
laivyną ir išvijęs plėšikus,-- jisai pakėlė irgi šalies kultūrą ir 
apšvietimą; sutvarkė teisdavystę, daug svarbių veikalų mo- 
ralio, istoriško ir filosofiško turinio išvertė iš lotynų kalbos 
į anglosaksišką ir teisingai laikomas anglosaksiškos prozos 
tėvu. Nuo jo prasideda ir vadinamoji Saksų Kronika; jo 
raštais ir vertimais užsibaigia pirmasis anglų literatūros 
periodas. 


ANTRASIS PERIODAS 


Paskutiniam anglosaksų karaliui Eduardui Išpažintojui 
1066 m. mirus, diduomenė buvo išsirinkusi karalių iš savo 
tarpo, bet Normandijos hercogas Vilius, su stipria kariuome- 
ne persikėlęs į Britaniją ir kruviname mūšy ties Hastingsu 
nugalėjęs naujai išrinktą karalių, pats užėmė jo sostą. Nuo 
to laiko per pusantro šimto metų prancūziška kalba su prie- 
maiša senosios normandų kalbos tapo diduomenės ir karališ- 
ko dvaro kalba. 

Anglosaksų kalba dabar buvo tik liaudies vartojama; 
pati anglosaksų literatūra, bent rašytoji, ilgam laikui sut- 
rukdyta. Laikui bėgant tuodvi kalbi: anglosaksiška su kel- 
tiška priemaiša ir prancūziška su normandiškai daniška 
priemaiša Britanijoje susiliejo, susikristalizavo į vieną ir 
pasidarė dabartinė angliškoji kalba. 

Normandų dinastijai įsėdus anglų sostą, kartu su pranci- 
zų kalba platinosi Britanijoje ir prancūzų literatūros įsrava: 
senovės bardų ir skaldų vietą užėmė nauji giesmininkai, 

ministreliais vadinami, kurie savo baladėse apie karžygius 
milžinus bent kiek įnešė prancūziško meiiės elemento, nors 
tų baladžių tonas liūdnas ir rūstus ir tuo žvilgsniu nedaug 
kuo skiriasi nuo anglosaksiškų skaldų giesmių. 

Iš to laikotarpio, kai naujoji anglų kalba dar nebuvo galu- 
tinai susiformavusi ir nusistovėjusi, kai pirmykštis anglo- 
saksų elementas joje dar buvo labai žymus, paeina iš XII 
amž. įdomus veikalas, svarbus ypač kalbos žvilgsniu, para- 
šytas vienuolio augustijono Ormo, sudėtas iš 20 000 eilučių. 
Jame atpasakojama Kristaus ir apaštalų gyvenimas, prisi- 
laikant Evangelijų. Veikalas paprastai vadinamas Or- 
mulum. 

Panašaus religinio turinio kūrinių iki XIV amž. buvo ir 
daugiau. Kai kurių poetinė vertė buvo aukštesnė už Ormi- 
lum. Jų autoriai dažniausiai buvo dvasiškiai kaip Rolle, 
Langland ir kiti. 

Nuo XIII amž., greta religinio turinio veikalų, po prancū- 
zų įtaka pradeda atsirasti pasaulinio rašyto epo tvarinių. 
Juose arba minimi senovės vikingų (didžiavyrių) laikai, 
arba atpasakojama istoriškų asmenų nuotykiai, arba ap- 
giedama tokie atsitikimai, kaip kryžiaus karai ir kovos su 
netikėliais. Tos rūšies kūriniuose dažniausiai minimi karalius 
Artūras, Havelotas, netekęs tėvo sosto ir po daugelio prie- 
puolių ir kovų jį vėl atsiėmęs, Rolandas, Karolio Didž. pala- 
dinas, Varvikas, slibino milžino nugalėtojas, Ričardas Liū- 
taširdis, prancūzų literatūroje minimas Lanselotas, Tristra- 
mas ir kiti. “ 

Iš tų visų karžygiškų pasakojimų gražiausias, poetiškiau- 
sias ir populiariškiausias buvo romansas apie Serg (poną) 
Gaveiną ir žaliąjį raitelį, kursai perneša klausytoją į seno- 
vės keltų pasakų sagų stebuklingą sritį. 

Tame romanse, eilėmis rašytame, pasakojama apie Gavei- 
ną, skaistų ir be ydos raitelį. Romanso autorius — nežino- 
mas, bet tai buvo tikras iš Dievo malonės poeta. 

Rodos, bus to paties autoriaus dar trys, irgi nemažos 
poetiškos vertės kūriniai: a) Perla, kurioje jautriomis eilė- 
mis tėvas apverkia dukters mirtį; b) Skaistybė ir c) Kant- 
rybė. ) 2 

Bet didžiausiu antrame anglų literatūros periode rašytoju * 
Teikia, be abejo, laikyti Čoserį. 

Geoifrey Chaucer (1340-—1400), vynų pirklio sūnus, gimė 
Londone. Jau 16 metų amžiaus jaunikaitis pateko pažu prie 
karališko dvaro. Dalyvavo kare prieš prancūzus, jų buvo 
paimtas į nelaisvę ir paskui paleistas. Trijų iš eilės anglų 
karalių tai globojamas, tai-pašalinamas, mirė ir palaidotas 
Londone. 

Savo literatiško veikimo pradžioje Čoseris, sekdamas 
truverų ir trubadūrų pavyzdžiais, rašė balades ir meilės 
giesmes. Paskui, kaip anglų pasiuntinys, du kartu aplankęs 
Italiją, pamėgo Dantę, Petrarką, ypač Bokačą, bet jų pa- 
vyzdžiais vergiškai nesekė. Tuomet parašė: Troilas ir Kri- 
zeidė, Paukščių parlamentas, Garbės rūmai. Pastarame 
veikale pravedama ta mintis, kad dailė ir menas žmogų 
pakelia aukščiau gyvenimo prozos, suteikia jam laimės ir 
garbės, nors ir neieškotų jis tuščios garbės. 

Bet geriausias Čoserio veikalas, kuriame jo talentas to- 
buliausiai pasirodė, tai Kenterberio pasakojimai. Jų turinys 
toks: Gražią pavasario dieną, kuomet gėlės žydi, paukš- 
čiai čiulba, susirenka viešbuty ties Londonu keliauninkų 
draugija, nutarusi pasimelsti Kenterbery prie šv. Tomo 
Beketo karsto. Draugija susideda iš įvairiausio plauko 
žmonių, skaičiumi 29 asmenys. 

Pirmiausia autorius duoda puikią ir gyvą jų charakte- 
ristiką: čia matome garbų raitelį, kursai kariavo prieš 
netikėlius, jo sūnų, gyvumo kupiną jaunikaitį, rimtai išla- 
vintą priorisą, puikiai kalbančią prancūziškai, vienuolius, 
kuriuose labai maža vienuolio dvasios, savimi patenkintą 
pirklį, moteriškę, turėjusią penkis vyrus, gudruolį juristą, 
kleboną, Oksfordo universiteto studentą, vaišingą ir mėgs- 
tantį gerai pavalgyti dvarponį ir kt. . 

Ta maldininkų draugija, kad nenuobodžiautų ir links- 
miat laiką praleistų kelionėje, savitarpy pašižada, kad 
kiekvienas iš jų dvi istorijas eidamas ir dvi kitas grįžda- 
mas iš Kenterberio visiems papasakos iš savo pergyvenimo 
Tuo būdu turėjo susidaryti nemažas pasakojimų skaičius; 
tačiau autorius jų surašė vos 24. 

Kaip iš turinio matosi, Kenterberio pasakojimai turi kai 
kurį panašumą į Bokačo Dekameroną. Tačiau sulyginus 
tuodu veikalu, vis dėlto pasirodo Čoserio Pasakojimai aukš- 
tesnės vertės ir gilesnio talento kūrinys: Bokačo asmenys 

priklauso prie vieno visuomenės luomo, Čoseris išveda 
visą galeriją įvairiausio luomo, sluoksnio, amžiaus, lyties 
žmonių. Jų -pasakojimai kiekvienas atatinka tai visuome- 
ninei padėčiai, kuriai pasakotojas priklauso, ir vienas pasa- 
kojimas su kitu nuosekliai rišasi. Pavyzd., moteriškė pa- 
sakoja juokingą novelę apie moterų norą valdyti, raite- 
lis — romantinę istoriją, amatininkas — linksmus, bent 
kiek riebius anekdotus ir t. t. 

Bendrai imant, pasakojimai labai įvairūs: čia rimti, čia 
juokingi, retai nepadorūs, visados švelnūs ir pilni angliško 
jumoro, nors gal nėra juose tiek elegancijos ir tiek gudriai 
sąmojingų išsireiškimų kaip pas Bokačą. 

Pasakojimų eilės — lengvos, stilius — poetiškas. Ne be 
reikalo anglai laiko Čoserį savo literatūros tėvu. 

Kaip pirmame taip ir antrame anglų literatūros periode 
turtingiausiai išsivystė epas. Kitos literatūros rūšys, kaip 
lyrika ir drama, mažai kuo pasižymėjo. Lyrika, kaip jausmo 
pasireiškimas, vos tik XIII amž. pradžioje ima aiškiau pa- 
sirodyti; buvo tai religinio turinio giesmės, daugiausia šv. 
Marijai pavestos. Paskui atsiranda ir pasaulinio pobūdžio 
giesmės, kurias pavadintumėme dainelėmis. 

Čoserio laikais bent kiek žymesnis lyrikas buvo Laurence 
Minot, kursai rašė patriotiškas giesmes, garbindamas ang- 
lų pergales, kariaujant prieš prancūzus. 

Dramatinių kūrinių užmazga ir pirmieji toje srity bandy- 
mai pas anglus nesiekia anksčiau XIII amžiaus ir, kaip 
bemaž visoje Europoje, taip ir Anglijoje išsivystė iš baž- 
nytinių apeigų: misterijų, miraklių (stebuklų) ir morališkų 
pamokymų. Tiktai nuo XVI amž. tos rūšies kūriniai pradeda 
virsti pasaulinio pobūdžio veikalais ir iš bažnyčių persi- 
kelti į viešas aikštes ar privatinius rūmus. 

Pirmosios žymesnės pasaulinio turinio dramos siekia vos 
XVI amžiaus pradžios. Iš geriausių dramatinių rašytojų, 
kurie tvėrė pirm Šekspyro ir pačiam Šekspyrui bent iš 
pradžių buvo pavyzdžiu, galima nurodyti Marlowe, pa- 
rašiusį dramas: Žydas iš Maltos, Daktaras Faustas, Edu- 
ardas II. 

TREČIASIS PERIODAS 


Nuo XVI amž. prasideda naujasis literatūros periodas, 
kursai tęsiasi iki mūsų laikų ir sudaro tą nepaprastai tur- 
tingą laikotarpį, kuriame su mažomis išimtimis niekados 
netrūko didžių talentų, net genijų, ir kursai anglų litera- 
tūrą neginčijamai daro turtingiausiąja pasauly literatūra. 

Pradžioje prie jos atgaivinimo nuo Čoserio laikų prisidėjo 
renesansas ir humanizmas. Italijoje renesansas pasireiškė 
nuo XIII amž., kai ten pradėta su ypatingu pamėgimu stu- 
dijuoti romėnų klasikai. Bet gilesnės klasikų studijos ir 
platesne srove humanizmas ėmė ypač tuomet plėstis, kai 
turkams nukariavus Konstantinopolį (1453 m.) ir-pavergus 
graikų kraštą, Graikijos inteligentai pabėgėliai pasklido 
po vakarų Europą ir išnešiojo rimtesnį senovės graikų kla- 
sikų pažinimą. 

Tačiau humanizmas, aukštai vertindamas senovės graikų 
klasikus, dalinai užsikrėtė ir jų antiška pagoniška pasaulė- 
žiūra, jų dvasia. Ta nauja dvasia kai kur pasireiškė laisva- 
manyste, religiniu atšalimu, nepalankiu katalikų Bažny- 
čiai; germanų gi šalyse ir Anglijoje privedė prie visiško 
atskilimo nuo Romos. 

Bet literatūroje humanizmas vis dėlto prisidėjo kaip kitur, 
taip ypač Anglijoje, prie žymaus jos atgimimo. To atgimimo 
pradžia XVI amžiuje pasireiškė lyrikoje ypač italų sonetų 
sekimais. Wyatt ir ypač Siūney (1554—1586) daugiausia 
ir rašė meilės sonetus. 

Žymesnis už tuodu buvo Edmund Spenser (1553—1599), 
kursai rašė ne tik sonetus, eklogus, idiles, bet irgi išleido 
didžios svarbos alegoriškai karžygišką epą Deivių Karaliene 
(The Faerie Gueene) iš VI knygučių, parašytą lengvomis 
ir skambiomis eilutėmis; apgieda poeta įvairias karžygių 
ir herojų dorybes; centraliniai asmenys — Artūras, krikš- 
čioniško raitelio pavyzdys, ir Glioriana, kurioje reikia su- 
prasti karalienę Elžbietą. Laikotarpy nuo Čoserio iki Šeks- 
pyro Spenseris — didžiausias rašytojas. 

William Shakespeare (1564—1616). Didžiausias dramų 
rašytojas ne tik Anglijoje, bet ir visame pasauly — Šeks- 
pyras, kurio tvėryboje drama pasiekė savo apogėjaus. Gimė 
Šekspyras netoli Warwick'o Stratfordo miestely ant Ąvono 

upės. Buvo gana pasiturinčios šeimynos ir aukštesnės kil- 
mės. Iki šiol klausimas nėra galutinai išrištas, ar Šekspyras 
buvo katalikas, ar anglikonų tikėjimo. Tėvams netekus 
savo turtų, jaunas Vilius 18 metų amžiaus vedė žmoną 
aštuoniais metais už save vyresnę. Po ketverių metų bendro 
skurdaus gyvenimo, palikęs vaikus ir žmoną, Šekspyras 
nuvyko į Londoną ieškoti laimės. 

Londone Šekspyras, prisiplakęs prie artistų lošikų trupės, 

ėmė lošti pats scenoje, o vienkart ir perdirbinėti senus 
dramatinius kitų veikalus, juos patobulindamas ir daugiau 
pritaikindamas scenai. Laikui bėgant pradėjo mėginti sa- 
varankiškai rašyti dramas, semdamas turinį iš senų kro- 
nikų. Galop toje srity pasiekė aukščiausią laipsnį kaip ne- 
paprastas genijus. 

Ir kaip dramų rašytojas, ir kaip vaidila įgijo jau prie 
gyvos galvos ir didį vardą, ir nemažą turtą. Tada sugrįžo 
į savo gimtinį miestelį, kur ir pasimirė. 

Šekspyras rašė tragedijas, dramas ir komedijas. Visose 
tragedijose, kurias tvėrė jau subrendęs, parodė stebėtiną, 
genialų dailės supratimą, įvairiausių žmonių būdo ir jų 
psichikos stačiai intuicinį pažinimą, turtingiausią tvėrybo- 
je vaizduotę ir vienkart natūrališkumą, galop labai gilų 
protą, kursai iškėlė kai kur savo veikaluose tokius klau- 
simus, kuriems ir šiandieną žmonija nėra davusi atsakymo, 
išrišimo. 

Pirmoji iš originalių Šekspyro dramų Titas Andronikas 
nieku ypatingai dar nepasižymi: per daug joje kruvinų sce- 
nų. Senų dramatinių veikalų vykęs perdirbinėjimas ir jų 
patobulinimas -vis dėlto rodė Šekspyro šioj srity gabumus. 

Tikras jau talentas, nors dar be geniališkumo žymių, 
jau matosi antrame Šekspyro tvėrybos periode, kai pasirodo 
tokios jo dramos, kaip štai Romeo ir Julija — meilės tra- 
gedija, Venecijos pirklys, Vasaros nakties sapnas ir kitos. 

Paskui eina ištisa ilga istoriškų dramų eilė, kuriose kaip 
kokiame veidrody matoma gyvai visa bemaž anglų istorija 
ir svarbesnieji momentai iš romėnų praeities. Pradedant 
nuo palyginti silpnesnės dramos Henrikas VI, Šekspyro 
talentas kas kartą auga ir bręsta, iki dramose Ričardas II 
ir Henrikas IV pasiekia savo tobulumo. Dramoje Henrikas V 

ekspyras pasirodo didžiu patriotu. 

Iš anglų istorijos Šekspyro parašyta dešimtis dramų; 
kitos istoriškos jo dramos, kaip Kariolanas, Julius Ceza- 
ris, Titas Andronikas perstato romėnų praeitį. 

Trečiame savo kūrybos periode Šekspyro genijus pasiekė 
savo aukščiausią laipsnį. Tame laikotarpy Šekspyras rašo 
giliausias, pasaulinės reikšmės, tragedijas: Hamletą, Julių 
Cezarį, Otelą, Makbetą, Karalių Lyrą (Lear). 

Tos tragedijos tur būti niekados nenustos savo aktua- 
lumo ir vertės. Čia geniališkai Šekspyro nupiešti tipai: 
analitikas, be tvirtos valios filosoias Hamletas, pavyduolis 
Otelas, karalius kentėtojas, dukterų apleistas Lyras, iš- 
didus ir savo išaukštinimui aukojąs sąžinę Makbetas, iš- 
tikima ir nelaiminga Dezdemona, išdykusi Kleopatra ir daug 
kitų asmenų pasiliks amžini visiems laikams ir tautoms 
meno šedevrai: taip jie natūralūs ir vienkart didingi, saky- 
tum, pačios gamtos tvariniai. 

Tose minėtose tragedijose matosi ne tiktai subrendęs ir 
prityrimo kupinas Šekspyro genijus, bet ir jo palinkimai 
vėlesniame amžiuje prie pesimizmo ir gilaus susimąstymo 
gyvenimo klausimais. 

Hamletui, danų karalaičiui, pasirodo nužudyto tėvo še- 
šėlis-dvasia ir reikalauja atkeršyti. Hamletas sužino, kad 
tėvo mirties kaltininkai — tikra jo motina Gertrūda ir jo 
dėdė; bet uždavinys atkeršyti įam pastatyta neišpildomas, 
virš jo jėgų: viską subtiliai analizuojąs, giliai suprantąs, 
viską nuodugniai apsvarstąs,— valios srity jis bejėgis, 
šaltas, pasyvus, kursai gali veikti tik retais stipraus impulso 
momentais, pav., kai nukauna karalių. Negalėjimas savęs 
priversti veikti yra jo dvasinių kančių šaltinis. Iš to plaukia 
ir jo nusivylimas, ir savimi, ir žmonėmis, kursai galų gale 
priveda jį prie žuvimo. 

Tragedijoje Julius Cezaris idealistas Brutas nori gel- 
bėti puolančią romėnų respubliką, jos dorą ir laisvę; žudo 
Cezarį kaip tos laisvės priešą, nors jame mato nepaprastai 
išmintingą valdovą ir nors tai jam artimas draugas. Paskui 
mato, kad jo auka nepasiekė tikslo; sąžinės graužimas, 
mylimos jo žmonos Porcijos mirtis, o paskui ir jo paties 
mirtis tai bausmė ir pasekmė susipynusių įvykių; tame ir 
veikalo tragizmas. 

Tragedijoje Otelas, velnias, ne žmogus Jagas iš keršto 

įkalba Otelui maurui, Venecijos vadui, kad jo žmona Dez- 
demona jam esanti neištikima. Otelas baisiai myli savo 
žmoną, bet pavydus, įtarimais kankinamas, galop ją nu- 
žudo; sužinojęs nekaliai įą nužudęs, patsai nusižudo. 

Vienas tragingiausių Šekspyro veikalų — Makbelo tra- 
gedija. Karaliaus Dunkano giminaitis, jo pasiųstas prieš 
sukilusius Škotijos tanus (didikus), Makbetas juos nugali, 
bet po laimingo mūšio sutinka raganas, kurios jam prana- 
šauja karališką sostą ir kad nei kalavijas, nei nuodai jam 
nepavojingi, iki nepasijudins iš vietos Birnamo miškas. 

Dunkanas karalius atvyksta pas Makbetą viešėti. Tada 
Makbetui ir jo išdidžiai žmonai kyla pagunda, o paskui pasi- 
ryžimas karalių nužudyti ir jo sostą paveldėti. Nakčia prieš 
nužudymą Makbetą apima baimė, bet girdi jis skambutį, 
kuriuo ledi Makbet duoda vyrui ženklą, kad svečiai ES 
ir tasai išpildo savo kruviną sumanymą. 

Makbetas tampa karaliumi, bet nužudyto dvasia perse- 
kioja jį net per puotą, o jo žmona, sąžinės kankinama, kas 
naktį somnambulizme pradeda vaikščioti su žvake po kam- 
barius, kaip vaikščiojo aną nelaimingą žudynių naktį, ir 
kartoti žodžius, kurie išduoda jos nusikaltimą. 

Vienas iš Makbeto priešų pakelia maištą ir su stipria 
kariuomene artinas prie jo sostinės. Eidamas per Birnamo 
mišką, liepia kiekvienam kareiviui nusilaužti po didelę ša- 
ką ir nešti ją prieš save, kad tuo būdu paslėpus savo skaičių. 
Makbetui besirengiant atremti priešą, moterų šauksmas 
jam praneša staigią žmonos mirtį, o nusigandęs kareivis 
šaukia, kad artinasi prie sostinės nusileidęs nuo kalno 
Birnamo miškas. Įvyksta trumpa kova, Makbetas žūna, 
jo kruvinoji galva, ant durtuvo pamauta, pasirodo nešina, 
linksmai šaukiant sukilėliams „valio“ naujam karaliui. 

Greta tragedijų ir dramų, kuriose gana tankiai dides- 
niam tragizmo efektui pasitaiko komiškos scenos, rašė Šeks- 
pyras ir komedijas, kuriose jo genijus ne menkesnis pasi- 
rodo kaip ir tragedijose. Prie žymesnių jo komedijų pri- 
klauso: Kaip jums patinka, Moterų šposai arba Linksmos 
Vindzoro kūmutės, Daug lerrmo dėl nieko ir kitos. | 

Venecijos pirklys — drama, kurioje komiškos ir tragiškos 
Scenos lygiagrečiai supintos. Yra tai viena geriausių tos 
rūšies dramų, Šekspyro sutvertų, kurioje tipiškai nupieš 

tas šykštus, keršto ir užsispyrimo kupinas senas žydas 
Šailokas. Skolindamas tris tūkstančius aukso dukatų Ve- 
necijos pirkliui Antonijui, kaip garantijos jis reikalauja į 
sutartį įrašyti, galėsiąs išpjauti savo skolininkui mėsos 
svarą, iš kur jam pasinorės, jei savo laiku aEbWS grąžinta 
skola. 


Iš komiškų tipų geriausiai Šekspyro nupiešta Džonas 
Falstafas, išvestas jo komedijoje Moterų šposai ir pakarto- 
tas dar keliose kitose jo dramose. Falstaias — tipingas 
senos, linksmos, girtos Anglijos iš XVI amž. pabaigos 
atstovas, iš tų laikų, kai gerdavo apie šimtą rūšių įvairių 
vynų, storpilvis, kurs nebeatsimena, kiek jau praėjo laiko, 
kada jis dar galėjo matyti abudu savo keliu. Jisai nepatai- 
somas melagis, nesąžiningas, bailus, akyse pataikūnas, už 
akių išjuokiąs, raitelis be savigarbos ir doros, tačiau mėgs- 
tąs girtis ir lošti džentelmeno rolę. Lenkų literatūroje tą 
tipą labai primena Senkevičiaus Zagloba. 


Yra dar tokių Šekspyro dramų, vėlesniame amžiuje ra- 
šytų, kur ne tiek tipiški asmenys veikia, kiek žiūrėtoją ir 
klausytoją žavi jautri lyrika, gražios grupių scenos, puikūs 
gamtos reginiai, hevaržoma realiu gyvenimu vaizduotė, 
nešanti į svajonių sritis. Prie tokių dramų priklauso: Kaip 
jums palinka, Vasaros nakties sapnas, Audra, Ciinbelinas. 


Anglų drama Šekspyro tvariniuose pasiekė aukščiausį 
laipsnį. Šekspyro veikalų studijos ir tyrinėjimai sudaro 
ištisą specialią ir turtingą literatūrą, kuri ir šiandieną auga 
naujomis kritikomis, naujais aiškinimais. Nesenėjančio, 
nemirtingo Šekspyro tvarinių pasisekimas slepiasi nuosta- 
biame jo veikalų realizme, psichologinėje jo veikėjų tikre- 
nybėje, giliame jų būdo analize, galop jo didvyrių pasau- 
liniame maštabe taip, kad jie visiems amžiams ir visoms 
tautoms lygiai suprantami. 


Kadangi Šekspyro veikaluose matosi ne tiktai įgimto 
genijaus, bet irgi daug gilaus mokslo, tai kai kurių kritikų 
nuomone, tikruoju veikalų autoriumi buvęs labai mokytas to 
laikotarpio kancleris Bekonas, kursai, užimdamas aukštą 
vietą, nenorėjęs savo tikru vardu pasireikšti; mat artisto 
ir dramų rašytojo pašaukimas tuomet neaukštai buvo ver- 
tinamas; sunku esą tikėti, kad Šekspyras, mažai mokytas, 

būtų galėjęs turėti tokią daugybę žinių iš visų mokslo sri- 
čių, kokia matosi Šekspyro veikaluose. 

Prie Šekspyro genijaus ypatybių dar reikia pabrėžti ir 
tą, kad jisai savo tvariniuose niekuomet nepasikartoja kaip 
gamta: vis nauji tipai, naujos veiksmo apystovos, nauja su- 
dėtis. Prie Šekspyro tvėrybos ydų, nuo kurių nėra liuosi 
žmogaus darbai, reikia priskaityti jo kai 205 mėgiami 
dviprasmiai nepadorūs sakiniai. 

Šekspyras prie savo gyvos galvos ikinšso didelį pasise- 
kimą ir. populiarumą; pats Elžbietos karalienės dvaras 
jį aukštai vertino ir lankė, įo dramatiškus veikalus lošiant. 
Bet neužilgo prasidėjo prieš Sekspyrą ir bendrai prieš teatrą 
kalvinų puritonų kova kaip prieš nuodėmingą pramogą. 
Bent kiek vėliau įsivyravęs Europoje pseudoklasicizmas 
visai bemaž užmiršo Šekspyrą. Tik XVIII amžiaus gale 
nuo Lesingo laikų, o ypač XIX amžiuje pradėta giliau 
suprasti ir aukštai vertinti Šekspyro genijus ir jo vei- 
kalai. 

Žuvus nelaimingam Karoliui karaliui ir Kioniyėliui pa- 
ėmus valdžią į savo rankas, įsivyravęs Anglijoje purito- 
nizmas Bamas teatrą ir griežtą paskelbė kovą prieš dailę 
ir meną, kaipo velnio padarą pramogą. Nežiūrint to vis 
dėlto ir puritonų tarpe atsiranda poeta, kursai XVII amžiu- 
je priklauso prie žymiausių; tai Jonas Miltonas, puritonų 
idealizmo dainius. 

Jonas Miltonas (1608—1674) gimė Londone iš pasiturin- 
čių miestelėnų, kurie pasirūpino jam duoti rimtą, mokslišką 
išsilavinimą; bet patys išsižadėję katalikų tikėjimo, išauklė- 
jo ir sūnų puritonų dvasioje. Baigęs Kembridže universitetą 
ir savo rimtesniam išsilavinimui aplankęs Italiją ir kai 
kurias kitas šalis, Miltonas kalbėjo lotyniškai ir itališkai 
lygiai laisvai kaip ir angliškai. 

Žymus Miltono poetiškas talentas pasireiškė gana anks- 
tybuose jo plunksnos mėginimuose, ypač jo elegijoje Ly- 
Cidas, draugui mirus parašytoje. Bet iškilus anglų revo- 
liucijai, Miltonas, per daug karštai ir aktingai joje dalyvau- 
damas prieš karalių Karolį, kaip Kromvelio sekretorius, 
buvo visai pamiršęs poeziją. Rašė tame laike Defensio pro 
Populo Anglicano, pateisindamas karaliaus nužudymą. 

Karoliui II įsėdus anglų sostą ir nurimus revoliucijai, 

Miltonas jau apysenis grįžta prie poezijos ir rašo geriau- 
sius savo veikalus. 

Šeimyniškame gyvenime Miltonas nebuvo laimingas, 
vedęs tris kartus. Su pirmąja Žmona nesugyveno; jo dukte- 
rys irgi nekaip tėvą gerbė. Bet didžiausia Miltono nelaimė 
buvo ta, kad jisai nuo 1652 metų apako. 

Poezijos žvilgsniu geriausias Miltono veikalas Paradise 
Lost (Nustotas rojus), parašytas nerimuotomis baltomis, 
bet skambiomis ir dailiomis eilėmis. Poemoje iš 12 giesmių 
apgiedama piktų angelų sukilimas prieš Dievą Liucipieriui 
vadovaujant. 

Satana nenori nusilenkti prieš Dievo Sūnų ir savo puiky- 
bėje pakelia danguje maištą. Dvi dieni tęsiasi etero pa- 
dangėse kova tarp gerųjų ir piktųjų dvasių. Tiktai trečią 
dieną, paėmus vadovauti Kristui, kurs užėmė vietą sužeisto 
arkangelo Mykolo, Satana su savo šalininkais lieka nu- 
gramzdintas pragaran į kančių vietovę, kur amžina tam- 
suma ir smilkstanti ugnis. Bet ir tada išdidus Liucipieris 
nepasiduoda, pasiryžęs tęsti kovą prieš Dangų vyliumi. 

Atsipeikėjęs bedugnėse ir sužadinęs prie keršto kitas pik- 
tąsias dvasias, Satana skrysta per tamsybes ir jų gale su- 
tinka nuodėmę ir mirtį, kurioms į nelaisvę pasižada atiduoti 
naują Dievo tvarinį — žmogų. Kely dar jis sutinka Chaosą. 
Galop Satana pasiekia naujai sutvertą pasaulį, o jame 
pirmuosius laimingus žmones, kurie ramiai ilsėjosi, ties jų 
kojų gulint liūtams, rainiams ir panteroms. 

Regint pirmųjų tėvų laimę prisiminė Satanai jo paties 
prarasta laimė, ir pagailo jam žudyti žmogaus laimę; bet tai 
buvo trumputė valandėlė; dabar, tarė sau, mano laimė — 
naikinti kitų laimę, keršijant Sutvertojui jo tvariniuose. 

Nežiūrint Gabrielio ir Rapolo arkangelų globos, vis dėlto 
pasiseka Liucipieriui pirma Ievą, o paskui ir Adomą sugun- 
dinti ir atvesti: prie nupuolimo, už ką abudu tampa išva- 
ryti iš rojaus. 

Miltono Nustotas rojus turi daug panašumo į Dantės 
Dieviškąją Komediją. Ir vienoje, ir antroje poemoje veiksmas 
eina danguje, pragare ir žemėje; abiejose poemose kalbama 
apie sielos išganymą, apie pikto ir gero klausimus. Yra 
ir kitų panašumų. Tačiau esama ir žymių skirtumų tarp šių 
veikalų: pas Dantę, ypač pragaro aprašyme, daug reališko 

elemento, tuo tarpu kaip pas Miltoną viršija nevaržoma 
vaizduotė, kuri nieko bendro neturi su realia tikrenybe. 
Dieviškąją Komediją sutvėrė gilus katalikų tikėjimas, Nu- 
stotas rojus tai protestantizmo padaras, i nuo kurio dvelkia 
kažkoks rūstus šaltis. 

Miltono poemos vienodumui nemažai kenkia kartais per 
ilgos lyriškos vietos ir pasakojimų nukrypimai (digresijos). 
Vis dėlto kai kurios vietos stebėtinai gražios ir poetingos, 
kaip štai: pragaro ir chaoso vaizdai, nekalta pirmųjų tėvų 
idilė, himnas į šviesą ir t. t. 

Poemos stilius visai atatinka jos aprašomiems asmenims 
ir momentams: vietomis jisai patetingai iškilmingas ar 
jautrus, vietomis gi švelnus ir lengvutis. Liucipieris ir savo 
nupuolime vaizduojamas nepaprastai išdidus, ir savo užsis- 
pyrimu ir ištverme baisus ir didingas. 

Poema baigiasi tuo, kad pirmieji tėvai, po nupuolimo 
susipykę, galop susitaikina: Adomas, Dievo pašalintas iš 
rojaus, bevilty šaukiasi mirties. Ieva nori jį paguosti ir nu- 
raminti, bet Adomas rūsčiai ją atstumia. Tada verkdama 
puola ji ant kelių sakydama: „tu nusidėjai prieš Dievą, 
aš — prieš Dievą ir tave“. Adomas, jos ašaromis sugriau- 
dintas, atsako: „kelkis, Ieva! gana tarpusavių priekaištų 
ir. barnių! Neškime bendrais pečiais nelaimės naštą, o mei- 
lėje rasime paguodą“. 

Antroji Miltono poema Paradise Regained (Atvadiustas 
rojus), Mesijo atsiuntimas ir žmogaus atpirkimas, parašyta 
vėliau, žymiai silpnesnė už Nustotąjį rojų. 

Paskutinis Miltono veikalas, parašytas senatvėje, tai 
drama Samsonas kariautojas. Toje dramoje nepaprastas 
Miltono talentas, kurį laiką tartum nusilpnėjęs, vėl atgau- 
na savo jaunas jėgas. 

Puritonų respublika išliko Anglijoje tiktai vienuolika metų 
ir, josios diktatoriui Kromveliui mirus, grįžo viešpatavusi 
Stiuartų dinastija. Karolis II įsėdo anglų sostą, o nuo įo 
viešpatavimo Anglijoje įsigali prancūzų pseudoklasicizmo 
pakraipa. Puritonų religinį suvaržymą ir rūstų skepticizmą 
Ppamaino palaidas gyvenimas, ištvirkimas, noras links- 
mintis. 

Tas pseudoklasičizmo periodas, prasidėjęs nuo XVII amž. 
Pusės, tęsiasi iki XVIII amž. pusės; jį pakeičia romantizmo 

pakraipa, suteikusi literatūrai daugiau gyvybės i ir tautiško, 
iš liaudies pasemto savitumo. 

Anglų pseudoklasicizmas vis dėlto nepasekė prancūzų 
literatūros kraštutinumais ir pasižymėjo trejopoje pakrai- 
poje: satyriškoje, sentimentališkoje ir humoristinėje. 

Tą pareiginį literatūros laikotarpį pradeda Draidenas 
(Dryden) ir Pope. Draidenas rašė dramas ir komedijas. 
Bet jo dramatiškuose tvariniuose nesimato gilesnio veikian- 
čių asmenų būdo išsivystymo; daugiau ieškoma efekto. 
Geriausia iš jo tragedijų Sebastijonas, poriugalų karalius, 
kur atvaizduojama karaliaus meilė maurų princesės. Iš 
komedijų žymesnė Dviejų mergaičių varžytinės. 

Popą anglai vadina rimų karaliumi ir proto poetu. Jo 
veikaluose nemaž humoro, daug sąmojingo protavimo, bet 
tikros, įkvėptos poezijos ne per daugiausia. 

Abudu paminėtu poetu žymesnio, stambesnio talento ne- 
parodė. Jų atida buvo nukreipta daugiausia į iormos dai- 
lumą, į kalbos ir eilių skambumą ir tobulumą; abudu buvo 
pseudoklasiku. 

Daugiau talento tame laikotarpy matosi pas romanų, 
apysakų rašytojus. Dabar skaitytojų nepatenkina apysakos 
idilės kaip Sidnio Arkadija, kuriomis buvo idealizuojama 
piemenėlių ir žvejų gyvenimas, sekant italų ir ispanų pa- 
vyzdžiais. Dabar apysakose romanuose ieškoma reališkes- 
nio gyvenimo atvaizdavimas. 

Tos rūšies romanų rašytojų eilę pradeda Danielis Defo 
(1661—1731), įgarsėjęs savo talentingu romanu Robin- 
son Crusoe, iki šiolei populiariu, verstu bemaž į visas Euro- 
pos kalbas. Čia piešiama žmogus atsiskyrėlis, kursai, aud- 
ros išmestas ant negyvenamos salos, būdamas vienut vie- 
nas, pradeda pirmykštį laukinį gyvenimą, bet laipsniais 
vis dėlto daro pažangos ir pamažu prieina prie šeimyniško 
ir religinio gyvenimo supratimo. 

Antras irgi nepaprastai populiarus tame laike anglų 
Sviftas parašė Guliverio Keliones. Guliveris aplanko įvai- 
rias šalis, norėdamas arčiau pažinti jų papročius ir žmonių 
gyvenimą. Autorius prie tos progos skaudžia satyra plaka 
žmonių ydas ir jų ištvirkimą. 

Richardson (1689-1761) laikoma šeimyninio romano 
tėvu. Jis savo veikaluose stengiasi piešti reališkesnį, tikre- 

nybei artimesnį, savo amžiaus gyvenimą, ypač vidurinio 
luomo žmonių santykius. Tačiau autorius, nors parodo ne- 
maž sugebėjimo, talento ir gerų norų, vis dėlto ne visados 
pasiekia savo tikslą: jo romanų asmenys arba per daug 
tobuli, be jokių ydų kaip Pamela i ir Klarisa, arba Paskanaiai 
paleistuviai kaip Lovelas. 

Ričardsonas ėmė rašyti įau 50 metų amžiaus sulaukęs. 
Jis parašė tris romanus: Pamelą, Klarisą, Grandisoną, 
kurie susideda iš devyniolikos tomų ir šiandieną išrodo 
labai nuobodūs, bet savo laiku turėjo labai didelį populia- 
rumą. Pirmuose dviejuose romanuose, laiškų iormoje rašy- 
tuose, moterys mergaitės perstatomos su visomis dorybė- 
mis, vyrai, ypač antrame romane Lovelas, kaip didžiausi 
pasileidėliai. Pirmieji romanai vis tik geriau nusisekę. 

Trečiame romane autorius panorėjo tobulybėmis ideali- 
zuoti vyrą Grandisoną, bet veikalas išėjo gana nevykęs, nę- 
natūralus, dirbtinis ir pasisekimo neturėjo. 

Jau Ričardsono romanuose pradeda pasireikšti paskui 
plačiau išbujojęs nenatūralus, perdėtas jausmingumas, li- 
teratūroje sentimentalizmu vadinamas. Tačiau tikru senti- 
mentalizmo tėvu pas anglus skaitosi Sterne (1713—1767), 
parašęs sentimentalią Joriko kelione po Prancūziją ir Ita- 
liją, kur aprašoma ne tiek šalys ir jų žmonės, kiek paties 
Joriko jausmai ir pergyvenimai. 

Sentimentalizmas turėjo savo laiku bent tą gerą pusę, 
kad pagilino romanų tvėrybą. Nuo to laiko romane reika- 
laujama ne tik atpasakojimo išviršinių nuotykių įvykių, 
bet žvelgiama giliau į pačią veikiančiųjų asmenų psichiką, 
į paties būdo išsivystymą. 

Toje naujoje pakraipoje ir rašo islandietis Goldsmith'as 
(1729— 1774) savo veikalą Vakejildo Vikarą ir Fielding'as 
(1707—1754) savo romaną Tom Jones arba Pamesto vaiko 
istoriją, kur stengiamasi piešti gyvenimą tokį, koks jisai 
esti tikrai, žvelgiant vienkart giliau į veikiančiųjų asmenų 
vidujinį gyvenimą, į jų širdį. Jų romanuose irgi daug są- 
Mmojingos pašaipos ir huumoro. 

Už tuos vėliau Sheridan (1751 —1816) ne be talento pa- 
rašė gana vykusią komediją Papiktinimo Mokuklą. kurioje 
Pašiepiama pataikavimo, apgaulės ir veidmainystės ydos, 
0 asmenys bemaž gyvai paimta iš Žom Jones romano. 

Visuose minėtuose romanuose, rašytuose po įtaka pran- 
cūzų pseudoklasicizmo ir dažniausiai šeimyniniais roma- 
nais vadinamuose, gana ryškiai atsispindi buržuazinis to 
laikotarpio gyvenimas, gyvenimas, taip sakyti, senos, links- 
mos, pasiturinčios Anglijos. Nuošaliai nuo šių romanų 
rašytojų stovi Radcliff, paskutiniųjų raiteliškų romanų au- 
torius, pas kurį pasakojimuose pilna nepaprastų, stebėtinų, 
baisių nuotykių. 

XVIII amžiuje dirbtinis oseidoklasieizmas, nutolęs nuo 
to, kas paprasta, natūralu, pradeda atsibosti; rašytojai ima 
grįžti prie gamtos, vengti išdailintų formų, kalboje dirb- 
tinio stiliaus. Yra tai pereinamas laikotarpis tarp pseudo- 
klasicizmo ir romantizmo. Pradžią tai pakraipai daro Tom- 
sonas (1700—1748). 

Thomson 1726 metais išleido savo Žiemos aprašymą, 
kur natūralia, paprasta kalba, bet su ypatinga gamtos mei- 
le piešia žiemos vaizdus. Kadangi veikalas susilaukė di- 
džio pritarimo, tai Tomsonas paskui parašė The Seasons 
(Keturios metų dalys), kur greta gyvų gamtos vaizdų ir 
žmonių darbų įpinta daug filosotiškų ir istoriškų minčių. 
Tas veikalas buvo ne tik Anglijoje labai populiarus; jisai 
padarė įsravos ir vokiečių literatūrai (Kleisto Pavasaris, 
Hallero Alpės). Mūsų Donelaičio Keturi metai irgi nema- 
žai primena Tomsoną. 

Joung (1681—1765) parašė Nakties mintis, įkvėptas žmo- 
nos mirtimi ir kitais gyvenimo įvykiais. Čia krikščioniškoje 
dvasioje pravedama ta mintis, kaip mažas žmogus su savo 
kasdieniais nepasisekimais viso pasaulio akivaizdoje. 

Už abudu ką tik minėtu gabesnis Kuperis (Cowper, 
1731— 1800), kurio veikaluose daug jausmo ir užuojautos 
ne tik žmonėms, bet ir gyvuliams. Pats autorius kovoje 
už būvį jautėsi per silpnas ir baigė hipochondrija; bet jo 
baladės kupinos humoro. 

Geriausias jo veikalas Uždavinys, kur autorius piešia 
tylų, ramų gyvenimą, ir priė tos progos judina įvairius re- 
ligijos, lilosolijos, politikos ir kitus klausimus. Bendrai Ku- 
peris savo natūraliu, konvencionalizmo nevaržomu stilium 
daug prisidėjo prie anglų literatūros atsipalaidojimo nuo 
pseudoklasicizmo. 

Vienkart su gamtos pamėgimu auga pas anglus tolimos 

praeities meilė. Toji meilė ypač žymi jau aukščiau minėto 
Makiersono veikale Osiano giesmės. Ji žymi irgi vyskupo 
Percy (1729—1811) angliškų ir škotiškų baladžių rinkiny, 
kursai padarė didžios įtakos vokiečių literatūrai: Getei, 
Herderiui, Būrgerui ir kt. 

Tačiau didžiausias toje pakraipoje anglų —škotų lyrikas 
buvo Bernsas (Burns, 1759—1796). Neturtingo ūkininko 
škoto sūnus, negavęs rimtesnio mokslo ir išsilavinimo, ne- 
turėjęs galimybės susipažinti su klasiškais kūrybos pavyz- 
džiais, Bernsas, iš Dievo malonės poeta, vis dėlto parodė 
stambų įgimtą talentą. Kentėdamas neturtą, priverstas savo 
energija skinti sau gyvenimo kelią, Bernsas niekados ne- 
nustoja gero ūpo. Jo lyrika švelni, jautri ir gili. 

Bernso giesmės pasidarė iš karto labai populiarios ne 
tiktai liaudies tarpe, bet ir pas šviesuomenę, nors rašytos 
vietiniu škotišku dialektu. Pradėta jas net į kitas kalbas 
versti. 

Geriausi Bernso veikalai: a) baladžių rinkinys, pavadin- 
tas Karalienės budėjimas, b) lyrinė epinė poema Linksmi el- 
getos ir c) trumpesni lyriniai kūriniai, kaip va: Saulutė, 
Šeštadienio vakaras pas ūkininką, Prie Marijos danguje 
ir kt. 

Saulutėje poeta gailias gražios laukinės gėlelės, kurią 
jo plūgas nenoromis nulaužė. Šeštadienio vakaras pas ūki- 
ninką duoda pilną nepaprasto ideališkumo vaizdelį iš Ško- 
tijos kaimiečio gyvenimo. Kūriny Prie Marijos danguje poeta 
šaukiasi jautriai ir nuoširdžiai mirusios sužadėtinės. 

Bendrai sakant, menkiausias dalykėlis duoda poetui progą 
iššaukti kilniausius jausmus: poeta beardamas išgriovė 
laukinės peliukės lizdą ir savo giesmelėje gailisi suardęs 
jos menkutį namelį: „ir nerasi tu lauke daugiau samanų 
naujam nameliui, gailinas p9eią o piktas ir žiaurus staugia 
aplinkui vėjas“. 

Plačiai irgi dainuojama jo giesmelė Mano širdis kalnų 
šaly. Bernsas — sentimentalizmo ir jau dalinai ir roman- 
tizmo pakraipos poeta. 

ROMANTIZMAS 


Pirmieji Anglijoje romantizmo skiepytojai buvo taip va- 
dinamai Ežero mokyklos poetai: Wordsworth, Coleridge 
ir Southey. Kadangi jie kai kurį laiką drauge gyvenc Kam- 
berlando atkrantėse ir buvo maždaug vienodų pažiūrų, 
tai įuos ir pavadinta Ežero mokykla. 

Jų pakraipa literatūroje gali būti suvesta į tris dėsnius: 
a) gamtos ir jos gražių reginių pamėgima; b) vidurinių 
amžių, savotiškai įsivaizduotų, idealizavimą; c) patraukimą 
prie viso, kas -slaptinga, nepaprasta. 

Wordsworth (1770—1850) gana gražios baladės ir kiti 
trumpesni dalykėliai; bet didesnės įtalpos tvariniai ne visai 
nusisekę. 

Taylor Coleridge (1772—1834) buvo gabesnis už Vords- 
vortą, bet pradėjęs vartoti opiumą, neteko pastovesnės 
ištvermės ilgesniam darbui. Jo tvariniai — tik puikūs užsi- 
mojimai, pradėti, iki galo neišvesti. Geriausias jo veikalas — 
Senas įūrininkas. Jame jūreivis paslaptingai pasakoja savo 
svečiui, kaip jisai vieną kartą nušovęs albatrosą (didis 
marių paukštis) ir už tai vienut vienas didžiausiame išgąsty 
jis buvęs ilgai klaidinamas marėse už bausmę. 

Southey (1774—1843) iš Ežero mokyklos poetų buvo ta- 
lentu silpniausias nors rašė daug. Geriausias, eilėmis pa- 
rašytas 10 pasakojimas —- Roderikas — paskuiinysis gotas. 

Greta Ežero mokyklos poetų galima pastatyti lyrikus: 
Tomą Murą ir Persį Šelį. 

Kuomet Anglija turėjo savo genialų Baironą, Škotija 
Bernsą, bemaž tuo pačiu laiku Airija, nors talentu menkesnį, 
vis dėlto žymų dainių turėjo. T. Moore (1779—1852), kurs 
rašė odes ir eilėmis laiškus; bet ypač plačiai jis žinomas 
savo Airiškomis melodijomis (Irisch Melodies), kuriomis 
daugiausia apgieda savo tėvynės vargus. 


Antras plačiai žinomas Muro veikalas — Žalia Rookh, 
kuriame gana gyvai atvaizduota rytų gamta ir žmonės. 
Čia įeina keturi epizodai į vieną epizodą suvesti: Senyvas 
pranašas iš Karasano, Haremo šviesa, Peri ir Rojus, Saulės 
garbintojai. Iš tų pasakojimų ypač poetingas Peri ir Rojus, 
kurį muzikas Šumanas panaudojo operai. 

Muro tvariniuose nėra tiek gryno ir nuoširdaus jausmo 
kiek pas Bernsą, bet eilės labai švelnios ir muzikalios. 

Shelley (1792—1822) buvo Bairono draugas ir kaip Bai- 
ronas savo laiko tautiečių neužtenkamai įvertintas. Šelis 
buvo prancūzų revoliucijos šalininkas, entuziastiškas laisvės 
garbintojas ir griežtai nusistatęs ateistas, nors jo ateizmas 
savotiškas, panteizmui artimas. Pasimetęs su pirmąja žmo- 
na, gyveno kai kurį laiką Paryžiuje su kita. 

Rašė Šelis nemaž įvairio turinio ir lyties veikalų; bet 
ypač jis žymus kaip lyrikas. Jo lyrika daugiau simpatinga 
nekaip jo gyvenimas. Kai kurie mažesni jo lyriški kūrinėliai 
laikomi tikrais perlais; nors bendrai imant, Šelio lyrika 
nėra populiari, daugiau metaliziška, daugumai nesupran- 
tama. 

Dramatiški Šelio mėginimai, kaip, pavyzdžiui, Atpalai- 
duotas Prometėjas, ne visai pavykę. 

Bet didžiausiais ir geniališkiausiais anglų romantizmo 
šulais skaitosi Valteris Skotas, istoriškų romanų rašytojas, 
ir Baironas, poeta. 

Walter Scott (1771—1832), gimęs Edinburge, aukštos 
kilmės, buvo išauklėtas senose tradicijose, prisirišęs prie 
savo gimtinio krašto, prie senų bočių ir jų padavimų. Tėvas 
norėjo, kad sūnus, baigęs universitetą, liktų juristu, bet 
jauną Skotą kur kitur traukė palinkimai; jisai su ypatingu 
pamėgimu studijavo istoriją, ir niekas taip giliai nebuvo 
pažinęs ir taip pamilęs viduramžio kaip jisai. 

Nepaprastai gabus, lakios vaizduotės, visa širdimi pa- 
milęs savo šalies praeitį, Valteris Skotas kaip tik tam, rodos, 
buvo ir sutvertas, ir pašauktas, kad savo romanais prikeltų 
iš kapų tą mylimą praeitį ir jai lieptų iš naujo prakalbėti 
ir gyventi. 

Patsai Škotijos kraštas, savotiškas, nepaprastas, kalnais 
ir tarpukalnių slėniais tarsi atskirtas nuo pasaulio, savy 
užsidaręs, kur ant kiekvieno žingsnio pasakojama apie 
senus stebėtinus įvykius, prabočius didžiavyrius, kur ba- 
ladėmis apgiedama jų darbai ir kovos, — vis tai iš mažens 
auklėjo gyvą ir lakią Skoto vaizduotę. 

Vidurinių amžių jisai buvo taip didis mėgėjas, kad jau 
įgarsėjęs savo romanais ir įgavęs turto, pasistato netoli 
Edinburgo viduramžių gotiko stiliuje rūmus pilį ir juos 

įrengė anų amžių skonio baldais, portretais ir kitais pana- 
šiais daiktais, savo butą pavadinęs panašiu sapnui. 

Pradėjo Skotas savo tvėrybą baladėmis, kuriose stengėsi 
paimti liaudies toną. Paskui keturių jambų tonais parašė 
epišką veikalą Marmion, kuriame atpasakojama vieno anglo 
raitelio istorija, kaip tasai po įvairių įvairiausių nuotykių 
galų gale garbingai krito mūšy, tuo būdu nuplaudamas 
savo jaunystės klaidas. 

Tačiau matydamas, kad eilėmis nesusilyginsi su Baironu, 
ėmė rašyti proza istoriško turinio romanus ir toje srity netu- 
ri sau lygaus tvėrėjo. Jo romanai kai kada vadinami go- 
tiniais romanais, nes jais geriau ir vaizdžiau negu ilgais 
istorijos pasakojimais nušviečiama tie viduriniai amžiai, 
kuomet gotiškas stilius viešpatavo. 

Pirmasis istoriškas jo romanas buvo Waverley, kuriame 
labai įdomiai pasakojama vieno anglo karininko nuoty- 
kiai Škotijoje per jakobitų sukilimą 1745 m. 

Paskui eina ištisa istoriškų romanų eilė, kuriais labai 
įdomiai ir gyvai atvaizduojama įvairios anglų ir škotų isto- 
rijos epochos. Iš viso tų romanų pasirodė 27; tomų 74. 
Geriausi jo romanai laikomi: Raudonasis Robertas, 44 
worth, Guentin Durward. 

Skoto romanai, kuriais piešiama įvairiausio luomo žmo- 
nės, jų politinis, šeimyninis ir religinis gyvenimas, labai 
įdomūs, iki mūsų laikų su pamėgimu ir žingeidžiai skaitomi 
ir verčiami į įvairias kalbas. Jais Valteris Skotas užėmė 
labai žymią vietą ne tik anglų, bet ir pasaulio literatūroje. 
Jisai sutvėrė istorinį romaną, kursai naujaisiais laikais užė- 
mė vietą senovės epopėjų. Skaitydami plastiškus istorinius 
Skoio romanus, nepaprastai objektyviai vaizduojančius 
epochą ir jos žmones, visai nematome poeto asmens, tik 
jaučiama praeities meilė. 

Antras ne menkesnis už V. Skotą anglų romantizmo 
šulas Gordon Lord Byron (1788—1824). Baironas buvo 
visas sutvertas iš priešingumų: buvo stebėtinai gražus 
ant veido, bet raišas ir tą fizinę ydą labai įkyriai jautė, 
turėjo labai didelį, gražų poetišką talėni?: o būdo buvo 
šiurkštaus, aštraus, nesugyvenamo. 

Bairono tėvas, irgi neramaus būdo žmogus, ankstokai 
pasimirė, trejų metų sūnui ir našlei žmonai palikdamas 

aukštos kilmės puikybę, senus lordo rūmus, skolas ir netur- 
tą. Prie sūnaus būdo nenormalumų daug prisidėjo ir ne- 
tikęs jo motinos auklėjimas: motina šūnų mylėjo, bet pati 
mažai išlavinta, pilna prietarų, staigaus būdo, nuolatos 
kėlė ginčus ir barnius su sūnumi, kursai irgi nemokėjo 
nusilenkti, pilnas puikybės, staigus ir kerštingas. 

Tokie santykiai su motina, neturtas, fizinė yda, rūstūs 
Škotijos kalnų reginiai vis tai paveikė į keistą Bairono būdą 
ir į jo poeziją, kupiną tulžies, sarkazmo, žmonių neapykan- 
tos ir gilaus pesimizmo. Kembridžo universitete studen- 
taudamas, susibičiuliavo su draugais ištvirkėliais ir, mokslo 
nebaigęs, universitetą apleido. 

Rašyti pradėjo Baironas ankstokai: 19 metų amžiaus 
išspausdino savo Laisvąsias valandas, kurias kritika sutiko 
labai nepalankiai, pašiepdama nesubrendusį poetą. Giliai 
įžeistas poeta iš karto atsistojo į savo vėžes, parašęs Anglų 
poetai ir škotų kritikai, kur be atodairos pliekė savo kriti- 
kus; o bent kiek vėliau ėmė atskiromis giesmėmis spaus- 
dinti Čaild Haroldo klajones (Childe Harold's Piligrimage). 

Negalėdamas sugyventi su Londono diduomene, pilnas 
puikybės dėl savo talento, ypač kai jo paties žmona nuo 
jo pabėgo, Baironas apleido Angliją, lankydamas Portu- 
galiją, Ispaniją, Italiją, Graikiją ir Reino apylinkes. Di- 
džiausias jo malonumas buvo kur nors ant marių krašto 
ar nuo kalno kriaušės valandomis žiūrėti į tolį, užmiršti 
visą pasaulį ir svajoti. 

Pirmosios Čaild Haroldo giesmės, nežiūrint į kai kurių 
kritikų priekaištus, visuomenės buvo sutiktos su didžiausiu 
entuziazmu: pirmą dieną išpirkta buvę 14 000 egzempliorių. 
Tasai pasisekimas ir kelionė po svetimas šalis buvo bent 
kiek nuraminę Baironą: grįžo kai kuriam laikui į tėvynę. 
Čia buvo vedęs antrą žmoną, su kuria tačiau irgi neužilgo 
persiskyrė. 

Vėl susipykęs su Londono aristokratija, apleido Angliją 
ant visados, apsigyvenęs kai kuriam laikui Šveicarijoje. 
Mirė Graikijoje, kariaudamas prieš turkus už graikų laisvę, 
kuriems nemaž simpatijos sužadino Europoje. 

Čaild Haroldo poemos turinys labai nekomplikuotas: 
atpasakojama poetiškai eilėmis Čaild Haroldo kelionės 
Įspūdžiai, jam aplankant įvairias Europos šalis. Čia poeta 

greta. gražiausių gamtos vaizdų, piešiamų nepaprastai 
artistiška ranka iš Ispanijos, Italijos, Graikijos, Reino 
krantų, su ypatingu įnirtimu, sarkazmu, pesimizmu kalba 
apie žmones, skaudžiai plakdamas Europos kultūrą, jos 
vistomenę, paskendusią veidmainystėje ir ištvirkimo purve: 
Pats aprašomasis Čaild Haroldas, kuriame poeta pats save 
piešia, irgi visai ne geresnis už iškrikusią ir plakamąją vi- 
suomenę. 

Didelis pirmųjų Čaild Haroldo giesmių pasisekimas pa- 
žadino poetą prie intensyviškesnės tvėrybos: išeina spaudoje 
romantizmo pakraipoje eilėmis rašyti pasakojimai: Giau- 
ras, Sužadėtinė nuo Abydoso, Korsaris, Lara. Tačiau jie 
visi už Čaild Haroldo keliones silpnesni. Jau didesnės ver- 
tės pasirodę vėliau Korinto apgulimas, Šiljono kalinys, 
Mazepa. 

Gyvendamas Italijoje, Baironas mėgino rašyti ir drama- 
tiškus veikalus; jo tada spausdinta Manfredas, Marino 
Faliero, Kainas ir kiti. Bet tie kūriniai mažai taikinti lošimui 
scenoje, nedaug turi akcijos; tai dramos arba tragedijos 
pasiskaitymui. 

Galop visą savo tulžį, sarkazmą ir pesimizmą Baironas 
išliejo savo satyriškoje poemoje Don Juan, kurios vyriausio 
veikiančio asmens vardas Donžuanas nuo to laiko tapo 
bendru ištvirkėlio-paleistuvio vardu. Čia greta poetiškiausių 
ir labai įspūdingų vietų per daug išvesta aikštėn moralio 
purvo, supuvimo, paleistuvystės. 

Visuose Bairono veikaluose, galima sakyti, patsai auto- 
rius piešiamas įvairiausiuose nuotykiuose ir pergyveni- 
muose; todėl ir svarbesnieji jo kūrinių asmenys taip labai 
panašūs būdu vienas kitam. Tačiau tame savęs atvaizda- 
vime daug ir perdėta; paprastai kiekvienas žmogus stengiasi 
kitų nuomonėje pasidaryti geresnis, ne kaip tikrai esąs; 
Baironas kaip tik ir čia eina prieš bendrą visų būdą: jisai 
save piešia įuodžiausiomis varsomis ir tame, sakytumėme, 
savęs šmeižime ieško pasididžiavimo, niekindamas tuo būdu 
kitų nuomonę apie save. 

Baironas teisingai priskaitomas prie didžiųjų pasaulinės 
reikšmės poetų. Jisai dėlto ir turėjo taip nepaprastą pasi- 
sekimą, kad pataikė savo laikotarpio visuomenei į pačią 
širdį, užgavęs jos jautriausias ir sopančias stygas. Bairono 

veikalus ne tik skaityta ir versta į kitas kalbas, bet ir pa- 
mėgdžiota. Buvo laikas, kad ir žymesni poetai, kaip lenkų 
Mickevičius, rusų Puškinas, Lermontovas bent pradėdavo 
savo kūrybą baironizmų. Kiti pamėgdžiodavo Baironą gy- 
venime, užsikrėtę jo pesimizmu, sarkazmu, žmonių neapy- 
kanta, pasišalinimu nuo jų draugystės, nuduodami amžiną 
nepatenkinimą, nusivylimą gyvenimu, tarytum gyvenimo 
kankiniai esą pačiame jaunystės žydėjime. 

Įstoriškų Valterio Skoto romanų pasekėjais žymesni buvo 
Bulveris ir Kuperis. Bulwer (1803—1878) ypač nusisekęs 
romanas Eugenijus Aram ir Paskutinės Pompėjos dienos. 
Daug gabesnis už Bulverį ir savistovis buvo Kuperis ameri- 
kietis (žiūr. žemiau). 


REALIZMAS 


Istoriški romanai si romantizmo pakraipa buvo Anglijoje 
labai mėgiami bemaž iki XIX amž. pusės, kada Dikensas 
ir Tekerėjus savo romanais iš visuomenės gyvenimo davė 
anglų literatūrai realizmo pakraipą. 

Dickens (1812—1870) buvo neturtingo valdininkėlio sū- 
nus, kurio tėvas Portsmuto uoste vargingai tarnavo. Jau 
nuo jaunų dienų daug prityręs skurdo, net į kalėjimą kai 
kurį laiką už skolas patekęs, Dikensas savo laiku neturėjo 
galimybės rimčiau apsišviesti ir išsilavinti; nors paskui nau- 
dojosi kiekviena proga trūkumus papildyti. 

Tačiau tas pergyventas skurdas ir neturtas Dikenso tvė- 
tybai buvo ir naudingas: jisai davė jam progos arčiau pa- 
Žinti ir pačiam pergyventi žemesnių luomų socialią padėtį 
ir tuos vargus savo jautria iš prigimties širdimi atjausti. 

Pajautęs kūrybos pašaukimą, Dikensas ėmėsi ne praeitį, 
kaip Valteris Skotas idealizuoti, bet vaizduoti dabartį, jos 
trūkumus ir kančias. Ypač jam ant širdies gulėjo skurdas 
ir kančios vadinamojo ketvirtojo Jluomo žmonių. Jų sunkią 
Padėtį vaizdžiai piešdamas ir pro ašaras su humoru pajuok- 
damas skriaudėjus, Dikensas stengėsi tuo būdu sužadinti 
Nuskriaustiesiems užuojautos ir gydyti sociales visuomenės 
žaizdas. 

Savo tvėrybą pradėjo Dikensas Bozo škicais. Paskui 

eina jo romanai, kurių parašė 13. Jo geriausi laikomi: Pik- 
viko klubo užrašai, Oliver Twist, Nicholas Nicklebųy, Dom- 
bey ir sūnus. Tuose romanuose, nušviečiant visuomenės 
ydas, greta humoro, paskesniais laikais anglų literatūroje 
taip mėgiamo, nemaža ir kartaus sarkazmo pasitaiko. Ro- 
manų turinys paimta iš gyvenimo, ir dažnai jaučiama, kad 
tai paimta iš paties autoriaus pergyvenimų ir atsiminimų. 

Paskutiniame aukščiau paminėtame romane vyriausias 
asmuo Dombis tai milijonierius pirklys, pilnas pasitikėjimo 
savo pinigine jėga, visados šaltas, nesujaudinamas, kursai 
dėl tuščios garbės mėto tūkstančiais, o vargšo pasigailėti ne- 
moka. Pavaldiniai ir tarnai jo bijo ir dreba. Pirmoji žmona 
irgi jo bijojo kaip vergė; antroji nenori nusileisti ir galuti- 
nai priversta pabėgti. Kyla didis šeimynoje skandalas, Dom- 
bio puikybė viduje labai kenčia; bet išviršiniai jis pasilieka 
kaip buvęs šaltas ir ramus. 

Dikenso romanai labai didžios vertės ir savo kilniu tikslu, 
užtardami nuskriaustuosius, ir savo turinio įdomumu, ang- 
lišku humoru ir gyvu realizmu. Bet kai kada jiems trūksta 
gerai iš anksto nustatyto plano. Jo romano asmenys, nors 
tikrai iš gyvenimo paimti, bet kad daugiau sužadintų skai- 
tytojo užuojautos ar pasibjaurėjimo, perdėti, šaržuoti. Taip 
štai Oliver Twist išrodo ne visai natūralus; virš minėtame 
Dombio romane vaikai Nell ir Paul nupiešti kaip tikri ange- 
liukai, be jokios ydos ir virš savo amžiaus išsilavinę; kai 
kurie jo geri žmonės tokie pasirodo geraširdžiai ir minkš- 
taširdžiai, kad sunkesnio gyvenimo kovai visai netiktų. 
Tačiau tie trūkumai vis dėlto nenusmelkia nepaprasto Di- 
kenso talento ir jo kilnių siekių. 

Thackeray (1811—1863) buvo Dikenso bemaž bendra- 
metis; bet kuomet Dikensas jau buvo plačiai skaitomas 
ir įgarsėjęs, Tekerėjus mažai kam žinomas rašė savo vei- 
kalus, ir tai buvo ne dėl to, kad jis būtų buvęs talentu že- 
mesnis, bet kad buvo mažiau suprantamas ir gilesnis, rei- 
kalavo nuo skaitančiųjų didesnio išsilavinimo ir skonio. 

Pas Dikensą daugiau optimizmo, lengvo humoro, romanų 
užbaiga dažniau laiminga, kas skaitytojams daugiau pa- 
tinka. Pas Tekerėjų satyra skaudesnė, daugiau pesimizmo, 
romanų užbaiga daugiau reali, t. y. tokia, kaip gyvenime 
atsitinka dažniausiai; formoje matosi daugiau artizmo. 

. Dikensas ir Tekerėjus abudu priklauso prie tendentingų 
rašytojų; sukelti skaitytojams ydų pasibjaurėjimą — vie- 
nas iš svarbiausių jų tikslų. Pagrindinė jų idėja: ydos anks- 
čiau ar vėliau bus nubaustos, geri darbai susilauks teisingo 
įvertinimo ir atlyginimo. 

Pirmasis Tekerėjaus romanas, suteikęs jam garsų vardą, 
buvo Tuštybių mugė (Vanity Fair). Čia autoriaus išvesta 
ištisa įvairiausių tipų galerija, neaukštos moralės vertės 
žmonės. Žemiausiai stovi vyriausias romano asmuo Rebeka 
Sharp, kuri senus ir jaunus vyrus vedžioja už nosies, apsu- 
ka jiems galvą, bet pati nieko jų nemyli, tik žiūri, kaip aukso 
daugiau prisikrauti; kas jai dalinai ir pasiseka. Tačiau galų 
gale jos intrigos išeina aikštėn, ištinka visa eilė nepasise- 
kimų; visų nekenčiama ir niekinama labai žemai nugrimsta. 

Greta Rebekos Sharp autoriaus išvedama Amelija, geros 
širdies, dora mergaitė, nors ir mažiau apsukri; ji išteka 
už doro ir garbingo kapitono Dobino. 

Tame romane ypač nemažai tenka aristokratams ir jų 
moterims, skaudžiai plakama sarkazmu jų savimeilė, išdi- 
dumas, pinigų aikvojimas, niekinimas tų, kurie neturi titulų 
ir t. t. Vienoje to romano vietoje Tekerėjus sako, kad aristo- 
kratėms moterims daugiau rūpėjo vakaras, hercogo Veling- 
tono Briusely surengtas prieš garsų mūšį ties Vaterlo, negu 
to mūšio rezultatas. 


Antras irgi simpatingos tendencijos Tekerėjaus romanas 
Njukamo šeimyna, kuriame irgi ištisa įvairaus būdo ir luo- 
mo žmonių galerija, gyvai ir įdomiai piešiama. Greta skau- 
džiai sarkastiškų ir juokingų scenų, autorius išveda ir labai 
jautrias, griaudinančias scenas. 

Trečias žymesnis Tekerėjaus romanas Henry Bnaia 
turi istorišką foną; jisai čia atvaizduoja visuomenės gyve- 
nimą ir pažiūras, viešpataujant karalienei Onai, taip gy- 
vai ir istoriškai tikrai, kad drąsiai gali lenktyniuoti su V. 
Skotu. | 

Greta Dikenso ir Tekerėjaus reikia paminėti George Eliot 
(1819—1880), nors talentu žemesnę, visgi žymią romanų 
rašytoją realistę, kurios veikaluose ypač daug užuojautos 
darbininkų luomo vargams. Geriausias jos romanas — 
Adam Bede, kur 4 nemaža pačios autorės gyvenimo 
bruožų. 

Baironui ir Šeliui mirus anglų lyra buvo kai kurį laiką 
nutilus, bet neilgai. Dar pirmoje XIX amžiaus pusėje ji vėl 
atsiliepia, nors jau ne taip skambiai atsiliepia jos atgarsiai 
pasaulinėje literatūroje kaip pirma. Iš paskutinio anglų 
literatūros laikotarpio gana žymūs buvo poetai: Tenisonas, 
Brauningas, Rosetis, Svinbernas, Njumenas, nekalbant apie 
menkesnius. 

Tennyson (1809—1892) vos ketvirtuoju savo lyriškai epiš- 
kų eilių rinkiniu, 1842 metais išleistu, atkreipė į save visuo- 
menės atidą, o jau 1850 m., Wordsworth mirus, jis paskelbta 
poeta laureatu. Tenisonas parašė nemažai. Jo veikalų rasit 
geriausias Karaliaus idilės, kuriame jo mūza grįžta į pasakų 
sritį, apgiedodama pusiau mitiško karaliaus Artūro ir jo 
karžygių raitelių darbus. Čia poeta ne tik gražiomis, melo- 
diškai skambančiomis eilėmis, bet dalimi ir archaiška kalba 
apgieda senovės didžiavyrių amžių. 

Tenisonas buvo ne tik didis poeta ir išminčius, bet irgi 
simpatingas kaip žmogus, kursai kilniai ir rašė, ir gyveno. 
Buvo tai irgi didis anglų patriotas, kurio imperialistiškos 
plačios svajonės šiandieną anglų realizuotos. 

Browning (1812—1889) buvo ir gilesnis už Tenisoną, ir 
talentu didesnis, ir platesnio regračio žmogus, bet jisai sau 
neįgijo lauruoto poeto garbės, nebuvo irgi nei tiek populia- 
rus, nei tiek mylimas. Iš pradžių jisai sekė Bairono ir Šelio 
pavyzdžiais. Paskui jau savistoviame veikale Paracelsus 
matosi jo troškimas prie vis platesnio moksluose žinojimo ir 
koks tai panašumas į Getės Faustą. Ž 

Veikalas, kursai pirmas atkreipė visuomenės dėmesį į 
Brauningą, buvo jo Pipa eina pro šalį — lyriškai dramatiš- 
kas tvarinys. Bet geriausias, rodos, Brauningo veikalas bus 
Žiedas ir knyga, kuriame autorius pasirodo gilus psicholo- 
gas, nušviesdamas žmogžudžio psichiką iš įvairiausių pusių. 

Brauningo žmona Elžbieta irgi buvo rašytoja su talentu. 
Jos žymiausias veikalas — Vaikų šauksmas, kuriame autorė 
gina vaikų teises. 

Rossetti (1828—1882) buvo tapytojas ir poeta. Kaip ispss 
tojas jis sudarė vadinamąją secesijos arba praraiaelistų 
draugiją ir turėjo nemaža įsravos į tolimesnę anglų tapybos 
kryptį. Poezijoje irgi jis paėmė savotišką mistiškai simboliš- 
ką pakraipą. Prie geriausių jo lyriškų perlų priklauso Pa- 

laiminta Mergelė — kūrinys, kuriame apgiedama mergelė 
danguose, anapus laiko ir erdvės, laukianti savo skaistybėje 
pasilikusio čia ant žemės mylimojo. 

Graži irgi katalikiškoje dvasioje jo parašyta Ave: nors 
pats Rosetis, kaip žmogus, protu buvo linkęs į pozityvizmą, 
bet įo siela, kaip poeto, vis dėlto ilgėjos ko tai aukštesnio 
instinktyviai. 

Swinburne (1837—1909) buvo fanatiškas krikščionybės 
ir ypač katalikų tikėjimo priešas, kurs savo erotinėse gies- 
mėse doros dėsnių irgi nepripažino, kaip matosi iš jo eilių 
rinkinio Poems and Ballads arba antro Giesmės prieš saulė- 
tekį. 

Svinbernas rašė labai daug: rašė poemas, kaip šiai Ata- 
lanta Kalidone, kurioje labai aiškiai kyša krikščionybės 
neapykanta; rašė irgi dramatiškus veikalus, kaip trilo- 
giją Marija Stiuart, kuri tik pasiskaitymui, ne scenai 
tinka. 

Svinbernas talentą, be abeio, tikrai turėjo; savo veikalų 
kalba ir eilių gražumu jisai tikrai didis artistas; bet jo tvari- 
nių turinys didesnės vertės neturi. 

Newman (1801—1890), iš anglikono tapęs kataliku, o 
galop net kardinolu, turėjo irgi didį lyrišką talentą ir buvo 
tikras angliško stiliaus artista. Žymesni jo lyriški veikalai: 
Lyra Apostolica, Himnai, Pripuolamo turinio eilės ir td. 

Su talentu Njumeno parašytas irgi romanas Kallistra, 
kursai tačiau stovi žemiau už kard. Wisemano Fabiolą. 
. Tarp labai žymių XIX amžiaus rašytojų, kurie prie anglų 
literatūros tiesioginiai nepriklauso, tačiau joje nemaža turė- 
jo įtakos, reikia paminėti: 

a) Raskiną (1819— 1900), pirmaeilį meno žinovą ir tiloso- 
ią sociologą, kursai ir socialiuose santykiuose, ir menui tei- 
singai stato etikos reikalavimus. 

b) Tomą Buckle (1821—1862), kursai utilitarizmo ir 
pozityvizmo dvasioje, bet vis tik giliai apgalvotą parašė Civi- 
lizacijos istoriją ir tuo veikalu daug nusvėrė Europos pasau- 
lėžiūroje. 

c) Carlyle (1795— 1881), nepaprastą filosofą istoriką, 
meno žinovą ir žmogų, kupiną energijos ir veiklumo. Jis pa- 
Tašė Prancūzų revoliucijos istoriją; be to, dar Kromuelio, 
Fridricho Didžiojo, Šilerio gyvenimus. 


849 


Savo veikale apie Didžiavyrius ir didžiavyrių pagarbą 
Karlailis praveda tą mintį, kad didžiavyriai tai Dievo išrink- 
tieji pasiuntiniai ir pranašai; jie tverią istoriją ir vedą mi- 
nias, kurios savaime pasyvios; todėl didžiavyriai esą verti 
ypatingo garbinimo. 

Pats Karlailis visą savo gyvenimą svyravo ir kariavo 
tarp tikėjimo, kurį jam širdis ir vidaus balsas bruko, ir tarp 
šalto skepticizmo ir pesimizmo. 

Antroje XIX amžiaus pusėje iš tarpo romanų rašytojų 
žymesni skaitosi Meredith, Stevenson, Wilde, iš drama- 
turgų Shaw. 

George Meredith (1828—1909) po Tekerėjaus laikomas 
giliausiu ir rimčiausiu rašytoju. Jis savo romanuose gyvai 
ir nuodugniai nušviečia socialį ir kitus aktualius klausimus, 
pasirodo gilus psichologas, aštrus visuomenės ydų kritikas, 
bet ne per daug populiarus, platesnei visuomenei siinkiau 
suprantamas. 

Pirmasis žymesnis jo romanas — Rišardas Feverelis: ga- 
bus ir daug žadąs jaunikaitis Rišardas, savo tėvo išauklėtas 
sulyg jo išgalvota ypatinga sistema, pasirodo visai netinkąs 
gyvenimui. 

Stivensono (1850—1894) romanuose daug vaidentuvės, 
nepaprastų įvykių, romantizmo, pasakojimas gyvas, įdomus, 
gamtos vaizdai, kaip pas V. Skotą, rūstūs ir didingi. Pirma- 
sis veikalas, kursai atkreipė visuomenės dėmesį į Stivensoną, 
buvo vaikams parašytas, pusiau fantastiškas, bet žingeidus 
jo veikalas Skarbų sala, kur ypač gyvai nupiešta nepapras- 
tas apgavikas Jonas Silveris, taip tipiškas, kaip Miltono 
Satana ar Bairono Kainas. 

Kiplingas — gabus romanų rašytojas, didis vokiečių prie- 
šas, ilgus metus išbuvęs Indijoje ir ją gerai pažinęs. Tarp 
kitų jo veikalų žymūs jo Paprasti pasakojimai iš kalnų, kur 
ryškiai ir gyvai nušviečiama įvairūs Indijos gyventojai ir 
luomai. 

Oskaras Vaildas (+ 1900) buvo dekadentas ir moralis ban- 
krotas, kursai Savo romane Dorian Gray kaip tik savo piešia 
gyvenimą, liuosą nuo bet kokio suvaržymo. Vaildui dailė ir 
menas tai viskas, tai vienintelė realybė ir tikrenybė, jo sta- 
čiai dievinama ir amžinai pastovi; atvirkščiai, gamta, žmo- 
nės, gyvenimo įvykiai tai chimera, menkutė dailės beždžionė, 

neturį pastovumo, reliatyvus, netikri. Dorianas, sako jis 
virš minėtame savo romane, sensta, tampa raukšlėtas, gels- 
ta, bet jo nupieštas paveikslas pasiliks amžinai gražus ir 
jaunas: | : 

Rašo Vaildas gyvai, sąmojingai, mėgsta paradoksus, yra 
plačiai skaitomas, norš nėra mėgiamas. Gerokai įgarsėjęs 
savo ekscentriška pasaulėžiūra, kai vėliau ėmė nustoti savo 
mėgėjų, parašė keistą, nusiminimo kupiną De profundis. 

Vaildas rašė ir dramatiškus veikalus, kurie kai kurį lai- 
ką turėjo pasisekimą savo originalumu; Salomė (aistringa 
ištvirkėlė), Florentiškoji tragedija ir kitos tikrai pasižymi 
sąmojingu ir gyvu dialogu; bet sceniškumo juose nedaug, 
nesakant apie<jų netikusį turinį. 

Bernard Shaw — karštas radikalas socialistas, kurio-dra- 
mose veikią asmenys tokie pat radikalūs ir atkaklaus būdo 
kaip ir patsai autorius. Apie save aukštai manydamas, Šeks- 
pyrui ir Ibsenui didžios reikšmės ir talento Šo nepripažįsta. 

Nežiūrint įo radikalumo ir keistų naujų pažiūrų idėjų, vis 
dėlto Šo šiandieną pas anglus gerokai populiarus dėl ne- 
paprastai turtingos jo kalbos, gyvo stiliaus, sąmojingumo ir 
skaudžios satyros. Jo veikalai irgi ne per daug sceniški. Lie- 
tuviškame vertime žinomos jo dramos: Atskalūnas ir Šoko- 
ladinis kareivėlis. 


ANGLIŠKOJI AMERI!IKONŲ LiTERATŪRA 


„ Neminint Benjamino Franklino (1706—1790), kursai ne 
tik politikoje, bet ir literatūroje buvo didžios svarbos, pirma- 
sis, kurs įtikino europiečius, kad Amerika turinti savo litera- 
tūrą, buvo Vašingtonas Irvingas (1793—1859), kurio Brai- 
žinių (škicų) knygoje ir garsiame romane Alhambra ideali- 
Zuojama ramus gyvenimas, melancholiškai sielvartojama 
dėl legendarinės praeities žuvimo ir daug parodyta sąmojin- 
gumo ir humoro. 

Greta Irvingo stovi talentu ne žemesnis, antras Amerikos 
rašytojas romantikas Cooper (1789—1851), kursai savo 
romanais (60 tomų) labai gyvai nušviečia kai kuriuos svar- 
besnius momentus iš Amerikos istorijos, sekdamas bent kiek 
Valterio Skoto pavyzdžiais. 


351 


Pirmasis jo romanas, kuriuo sudomino skaitančią visuo- 
menę, buvo Šnipas; čia autorius vaizdžiai piešia karą už 
Amerikos laisvę, taip pat įdomūs jo romanai: Vairininkas 
(The Pilot), kuriame perstatoma jūr ininkų gyvenimas, Pas- 
kutinysis iš Mohikanų — geriausias iš Kuperio romanų, Va- 
dovas Tyruose ir dar penki kiti romanai, kuriais piešiama 
indijonų gyvenimas. Tačiau šiuose pastaruose nemaž per- 
dėta tuo būdu, kad per daug idealizuojama juose primityvūs 
žmonės, jų gerumas ir kilnūs žygiai, prisilaikant Ruso teori- 
jos; kai kur irgi per daug prikimšta dirbtinių ir moralizuo- 
jančių dialogų, kurie tampa nuobodūs. 

Prie žymesniųjų XIX amžiaus rašytojų priskiriama: Ala- 
nas Po, Hotornas, Longielas, Holmsas, Markas Tvenas, 
Braunsonas, Emersonas. 

Allan Poe (1809—1849) buvo labai gabus, didžio talento, 
bet rūsčiai mistiškos vaizduotės poeta, be to, dar ir be etiškų 
principų, girtuoklis, kursai netvarkingu gyvenimu jį gerokai 
sau sutrumpino. Rašymo būdu ir talentu bent kiek primena 
Coleridge. 

Žymesnieji jo tvariniai: a) Juodvarnis, parašytas žmonai 
mirus, ir b) Varpai. Juose skamba rūstūs ir šiurpūs tonai, 
kurie atsiliepia disonansu amerikiečių optimizme. Po Alano 
įtaka net Europos literatūroje šiandieną jaučiama; ypač imta 
aukštai jį vertinti prancūzų tarpe, pradedant nuo Bodlero 
ir jo šalininkų. 

Hawthorne (1804—1864), puritonas, parodė nemažą ta- 
lentą, rašydamas daugiausia noveles ir romanus. Jisai dar 
jaunas būdamas sakydavo nenorįs būti gydytoju, kad ne- 
reiktų misti iš žmonių ligų, nei kunigu, kad netektų misti iš 
žmonių nuodėmių, nenorįs būti nei advokatu, nes priseitų 
gyventi iš žmonių barnių; jisai būsiąs rašytoju. 

Hotornas bent kiek sekė Po, pamėgęs, kaip apie jį sakoma, 
irgi juodais žirgais jodinėti tamsioj nakty. Jo veikalai, ta- 
riant Strindbergo žodžiais, sako: aš tau nelinkiu linksmybės, 
nes linksmybės nėra; kad tik tu turėtumei užtektinai jėgos 
pakęsti gyvenimą. 

Vis dėlto Hotorno pasakojimuose daugiau angliško humno- 
ro ir bent kiek moralios tendencijos. Daugiau jo tipingi: a) 
novelių rinkinys užvardytas Gedulos varpai per vestuvių iš- 
kilmes ir b) iš romanų: Namas su septyniais bokštais ir Mar- 

moro Fauna. Pastarasis — vienas jo geriausių romanų, nors 
jo išvados — savotiškos, su kuriomis vargiai begalima su- 
tikti. 

Wadsworth Longiellow (1807—1882), naujųjų kalbų pro- 
fesorius Harvardo universitete, kai kada amerikonų Teniso- 
nu vadinamas. Nebuvo jisai genijus, be abejo; vis dėlto tai 
žymus ir amerikonų tarpe labai populiarus ir mėgiamas ra- 
šytojas, užkariavęs tautiečių širdis savo lengvomis, ska m- 
biomis ir simpatingomis eilėmis, kurių turinys: meilė, drau- 
giškumas, Tamus, pilnas vilties gyvenimas, naminės dory- 
bės. 

Kuomet Po ir Hotornas aikštėn vilkdavo tamsiąsias gyve- 
nimo puses, Longtelas liesdavo linksmesnius gyvenimo reiš- 
kinius, įnešdamas šviesesnį spindulį, imdamas kūriniams 
turinį dažniausiai iš Amerikos gyvenimo arba iš jo praeities. 
Jo epiški veikalai puikiausiai supažindina skaitytoją su Ame- 
rikos gamtos vaizdais, piešia pirmųjų kolonistų puritonų 
įsikūrimą, jų kovas su indijonais, indijonų pažiūras, jų mito- 
logiją ir t.t. Tokio turinio yra jo gražiausias epas Giesmė 
apie Hiavatą, lietuviškai išversta Račkausko. 

Dramatiškiems savo veikalams Lonigelas dažnai skolina 
iš europiečių literatūros; pavyzd., Ispanų studentas iš Ser- 
vanteso novelės. 

Bet ypač gražios Longielo giesmės, kaip štai: Sodžiaus 
kalvis, Angelo žingsniai (pavesta mirusiai jaunai žmonai), 
Gyvatos psalmė, Laivo statymas (sekanti gražiausia Šilerio 
giesme Lied von der Glocke) ir kitos. 


Liberališkesnę dvasią į intelektualį Amerikos gyvenimą 
įneša Holmes (1809—-1894), medicinos profesorius, pagar- 
sėjęs savo sąmojingais, kupinais humoro, tai juokingais, tai 
rimtais pasakojimais Autokratas prie pusryčių stalo, kuriuo- 
se novelių iorma lengvai, gražiai, įdomiai su filosofo šypse- 
na paliečia įvairius gyvenimo klausimus. Tuose pasakoji- 
mMuose randame tikrų poezijos perlų, kaip štai: Tyli melodija, 
Tarp žibučių ir kiti. Savo romane Angelas sargas Holmsas 
Praveda mintį fizinio ir dvasinio paveldėjimo. 

Pas Marką Tveną (1835—1911) jo įvairių nuotykių Pasa- 
kojimuose, pavyzd. Gyvenime ties Misisipi, linksmo humoro, 
kartais net per daug linksmo, dar daugiau kaip pas Holmsą; 

nors paskesniame gyvenime Tvenas ėmė linkti prie sentimen- 
talio romantizmo, pabėgęs į viduramžių pasaulį. 

Emersonas (1303-1882) ir jo draugas Augustas Braun- 
sonas (1803—1876) buvo ne tik stambūs literatai, bet gal 
dar daugiau mokslininkai. Braunsonas iš pradžių buvo 
unitarizmo ir transcendentizmo šalininkas, bet nuo 1844 m. 
priėmė katalikų tikėjimą ir pasidarė uolus jo gynėjas, labai 
rimtais straipsniais bendradarbiaudamas „Guartely Re- 
view“. Labai irgi rimtas jo veikalas — Liberalizmas ir Baž- 
nyčia. 

Emersonas — rapsodinis filosoias, teisybės poeta, kuni- 
gas metafizikas, universiteto profesorius. Jisai sakydavo, 
kad be didelio entuziazmo niekas ir niekados nieko didžio 
nėra atsiekęs. Kai kada jis vadinama amerikietiško trans- 
cendentalizmo tėvu, kursai individumą aukščiau statė už 
visuomenę, liepia daugiau domėtis savo vidaus gyvenimu 
ir atsipalaiduoti nuo tradicijų. Jo puritonizmas susikristali- 
zavo į gryną idealizmą. 

Bemaž visi žymesni Amerikos rašytojai buvo iš Bostono, 
kursai yra Amerikos ne tik laisvės gimtinė, bet ir jos intelek- 
tualis centras, kaip Graikams Atėnai, Vokiečiams Miunche- 
nas. 

Su paminėtais rašytojais angliškoje Amerikos literatūroje 
pasibaigė gabių, kultūringų, akademinių rašytojų laikotar- 
pis, puritoniškos poezijos, grožio ir amerikoniško roman- 
tizmo periodas. Iš naujosios pakraipos rašytojų verta pami- 
nėti Lovelį ir Viimeną. 

Whitman (1819—1892) labai originalus ir savitas rašyto- 
įas; jo eilėse ritmo, harmonijos ir ixalbos grožio neieškok! 
Bet užtat stiliuje trykšta nepaprasta jėga ir gaivališkas 
laisvės ir gyventi troškimas. Ypač stiprios, kupinos ugnies jo 
karo giesmės (Drum-Taps). Su Vitmenu, kaip sakoma, gali- 
ma nesutikti; jo ignoruoti negalima. 

Bemaž tos pačios rūšies buvo ir Lowell (1819-1891), 
kurio plačiai žinomos satyros Biglovo popieriai, kur auto- 
rius paliečia svarbesnius gyvenimo įvykius, jų tarpe ir nami- 
nį amerikonų karą. 

VOKIEČIŲ LITERATŪRA 


Germanų tauta, nustūmusi keltus į vakarus, apsigyveno 
Europos vidury tarp Reino, Alpių, Dunojaus ir Labos. Čia 
jie susidūrė su romėnais, kurių istorikas Tacitas pirmasis 
apie juos plačiau rašo, gal per daug idealizuodamas jų vai- 
šingumą, narsumą ir laisvės meilę. Jisai irgi rašo, kad 
germanai linkę prie girtuokliavimo, žaidimų ir šokių su 
giesmėinis, kuriose ar dievai garbinami, ar apgiedami kar- 
žygiai. 

Tačiau tos pirmykščios stabmeldiškai religinės ir karžygi- 
nės giesmės per didįjį IV ir V amž. tautų maišatį užsimiršo; 
jų vietą užima kitos, kuriose dažniausiai garbinamas Atila, 
hunų vadas, ir Teodorikas, ostgotų karalius. 

Karolis Didysis, aukštai vertindamas liaudies epą, buvo 
įsakęs tautos dainas surašinėti. Bet kadangi tose giesmėse, 
nors germanai ir buvo jau priėmę krikštą, vis dėlto pagoni- 
jos atgarsiai tebesigirdėjo, tai dvasiškija žiūrėjo į tas 
giesmes su nepasitikėjimu, kreivai, ir jos pamažu nyko ir 
užsimiršo. 

Iš tų giesmių iki šiol išlikusi Hildebrandslied paeina iš 
VII amž. Jos turinys toks: senas karžygys Hildebrandas, 
ostgotų karaliaus Teodoriko palydovas, ilgus metus su savo 
karaliumi gyvena pas hunų karalių Atilą. Galop po metų 
grįžta į savo tėvynę Veroną. Bet ant Italijos sienos sutinka 
jauną karžygį, kuriame pažįsta savo sūnų. Tasai nenori ti- 
kėti, kad tai jo tėvas, ir reikalauja dvikovos. Dvikova prasi- 
deda; abudu kovoja kaip milžinai, abiejų skydai lieka su- 
Skaldyti!.. ir čia giesmė nutrūksta. 

Giesmė sudėta metriškomis eilėmis su aliteracijomis, pa- 
kartojant eilutėje tą patį garsą žodžių pradžioje. 

Devintojo amžiaus pradžioje stabmeldiškai karžygišką 
epą pradeda nustumti giesmės legendos, kuriose krikščio- 
niškos pažiūros nėra dar visai atsipalaidojusios nuo stab- 
Meldiškos priemaišos, bet visgi vyrauja. Jų turinys dažniau- 
Siai Heliand (Išganytojas), Krist, arba pasaulio galas su 
L nupasakoįimu pragaro kančių ir dangaus linksmy- 

ių. 

Krikščionybei X amžiuje įsigalėjus germanų tautoje ir jų 
karaliams Otonams užmezgus artimesnius ryšius su Italija, 
12+ 

ima Germanijoje plėstis lotynų kalbos vartojimas. Iš to tai 
laikotarpio paeina epiškas veikalas Valiharius manu fortis 
(Drąsusis Valtaris), begzametru parašytas vienuolio Eke- 
kardo (1973). Veikalo turinys toksai: jaunas Valtaris, ilgus 
inetus išbuvęs pas Atilą, galop nuo jo dvaro bėga su sužadė- 
tine Hildegunda ir su brangiais turtais į savo Akvitanijos 
tėvynę. Vogėzų kalnuose jam kelią pastoja karalius Gunte- 
ris su 12 karžygių. Prasideda kova, kuri tačiau laimin- 
gai baigiasi taika, o Valteris, grįžęs namo, susituokia su 
savo sužadėtine. 

Nuo XII amž. prasidėję Europoje kryžiaus karai stipriai 
paveikia į tautų vaidentuvę ir tveria religiniai karžygiškas 
giesmes; prasideda raitelių amžius, o su jais ir moteries idea- 
lizavimas. Po prancūzų trubadūrų įiaka atsiranda ir Ger- 
manijoje minezingeriai (minne — meilė, singen — giedoti), 
kurie kai kada net tuos pačius asmenis apgieda, kaip ir 
prancūzų trubadūrai: Karolį Did., Sangralį, Rolandą, Artu- 
rą, Parsivalį ir kt. Minezingerių tėvu laikomas Heinrich von 
Veldeke XII amž. gale. 

Prie tautinės poezijos atgimimo tais laikais nemaža prisi- 
dėjo ir garsus ciecorių Hohenštaufenų viešpatavimas, kurie 
mėgo patys ir globojo giesmes ir giesmininkus prie dvaro. 

Iš žymesnių to laikotarpio epiškų giesmių, kuriose germa- 
nų tautos įvykiai apgiedama, paminėti galima Hercog Ernst, 
kur atpasakojama Liudolio sukilimas prieš savo tėvą cieco- 
rių Otoną I ir švabų hercogo Ernsto sukilimas prieš patėvį 
Konradą II. Antrojo sukilimo pasakojimas davė medžiagos 
paskui Ulandui poetui parašyti dramą. 

Gana charakteringas to laikotarpio minezingerio Ulriko 
von Lichtensteino poetiškas veikalas Frauendienst, kursai 
pasižymi ypač aukšta moteriškės pagarba. Bendrai imant, 
minezingeriai stovi žemiau už provansalų trubadūrus: pas 
juos bemaž išimtinai ir pertat iki nuobodumo giedama vien 
tik meilę. 

Iš minezingerių apie meilę giesmių ir iš senų tautos pada- 
vimų, siekiančių Atilos ir tautų kilnojimos laikus, XII amž. 
gale nežinomo autoriaus parašyta vadinamoji Nibelungų 
poema, kuri germanams tokios pat vertės kaip Iliada grai- 
kams. Toji nepaprasta poema epopėja prasideda žodžiais: 
„Daug stebuklinga senose pasakose apie garsius didvyrius, 

jų didžius darbus, jų nelaimes ir linksmybes, ašaras ir de- 
jones ir t.t.“ 

Nibelungų giesmės turinys toksai: Burgundų šaly Vorm- 
se ant Reino viešpatauja karalius Gunteris; prie jo sesuo 
gražuolė Krimhilda; dvariškių tarpe pasižymi vasalai Ha- 
genas, Folkeris, Dankvartas ir kiti. Gražioji Krimhilda 
pasakoja savo motinai Utei sapną: ant jos sakalo užpuola 
du ereliu ir jį sudrasko. 

Atvyksta į Vormsą iš Nyderlandų karalaitis Zygirydas, 
garsus karžygys, prašyti Krimhildos rankos. Jis įgarsėjo 
tuo, kad, nuveikęs Nibelungų giminę, paėmė jų didžius tur- 
tus, o nukovęs baisų siaubą, išsimaudė jo kraujuose ir pasi- 
darė neįžeidžiamas; tik jam besimaudant krito ant nugaros 
lapas ir paliko krauju neapmazgotą vietą, pertat paliečiamą. 

Zygirydas, gyvendamas pas Gunterį ir čia darydamas 
garsius žygius, tik po metų išvysta per puotą gražuolę Krim- 
hildą, ir tuojau abudu vienas kitą pamyli. Bet Gunteris su- 
tinka tik tuomet seserį išleisti, jei Zygirydas padės jam vesti 
Islandijos karalienę gražią Brunhildą, kuri tik už to sutinka 
tekėti, kas ją dvikovoje nuveiktų. Daug didžiavyrių norėjo 
ją vesti, bet dvikovoje nuo jos žuvo; nes jos skydą vos keturi 
vyrai tegali pakelti, o akmenį, kurį ji laido iš kilpinės, vos 
dvylika vyrų tepaneša. 

Gunteris ir Zygirydas vyksta į Islandiją ir, Zygirydui ne- 
matomu apsiaustu apsidengus padedant, Gunteris nuveikia 
gražią Brunhildą. Tada visi važiuoja į Vormsą, ir ten kelia- 
mos vestuvės: Gunterio su Brunhilda, Zygirydo su Krim- 
hilda. Po vestuvių Zygirydas grįžta į Nyderlandus, kur tėvas 
mirdamas palieka jam sostą. 


Po dešimties metų laimingo pagyvenimo Zygirydas su 
Krimhilda aplanko Vormse gimines. Per iškilmingą puotą 
karalienės: Krimhilda ir Brunhilda, girdamosios savo vyrais, 
susipyksta: Brunhilda sužino, kad jos vyras Gunteris, tik 
Zygirydui padedant, dvikovą laimėjęs: tuo būdu jaučiasi 
pažeminta ir, kad atkeršytų savo rivalei Krimhildai, nutaria 
nužudyti jos vyrą Zygirydą. Savo nedoram sumanymui įvyk- 
dyti randa sau pagelbininką, ištikimą dvariškį Hageną, 
kursai medžioklės metu, kai ištroškęs Zygirydas pasilenkė 
prie šaltinio atsigerti, smeigia jam į paliečiamą nugaros 
vietą ir nužudo. 

Negana to, nedorasis Hagenas skriaudžia Krimhildą dar 
antru atveju: apgaulingu būdu sužinojęs, kur sudėti Nibe- 
lungų turtai, atveža juos į Vormsą ir Reine skandina. Griau- 
džiai verkdama savo mylimo vyro, Krimhilda ieško progos 
atkeršyti Hagenni ir burgundiečiams. 

Trylika metų praslinkus nuo Zygirydo mirties, miršta 
hunų karaliaus Etselio (Atilos) žmona, ir jisai siunčia pirš- 
lius pas Krimhildą. Ta sutinka tekėti ir važiuoja į Vieną, tikė- 
damasi tuo būdu, kaip galingo vaidovo žmona, galėsianti 
atmonyti savo piktadariams. 

Po vestuvių į kiek laiko kviečia Krimhilda savo giminai- 
čius pas ją viešėti. Ragenas, lyg ką negera nujausdamas, at- 
kalbinėja karalių Gunterį nuo kelionės, bet šiam reikalau- 
jant, vyksta visi su burgundiečiais į Vieną. Ties Viena Duno- 
jaus undinė juos perspėja: „grįžkite, iki dar nevėlu! Kitaip 
nieks iš jūsų nebegrįš namo, išskyrus karaliaus kapelioną“. 
Bet jie perspėjimo nepaklausė. 

Vienoje, jiems apsinakvojus paskirtuose rūmuose, Krim- 
hildos ištikimi raiteliai nakčia juos užpuola. Prasideda baisi 
skerdynė; mūšiui aptilus girdėtis, kaip srovena kraujas, kurs 
bėga į kiemą. Žūva visi burgundai. Gunteris ir Hagenas ko- 
voj sužeisti ir paimti į nelaisvę, kuriuos Krimhilda pati savo 
ranka žudo. Tačiau vienas jos ištikimas karžygys Hildebran- 
das, kurs lig šiol prieš burgundus greta ostgotų karaliaus 
Dytricho (Teodoriko) drąsiai kovėsi, pasipiktinęs Krimhildos 
žiaurumu, pakėlė prieš ja pačią savo kardą ir sukapojo į 
gabalėlius. 

Taip žuvo burgundų karžygiai ir Nibelungų turtai. Bai- 
giasi epopėja žodžiais: „tiek tik jums dar pasakysiu, kad 
visi raiteliai ir gražios ponios ilgai verkė“. 

Ar ta tautiškoji germanų epopėja sudėta iš atskirų liau- 
dies epinių dainų, sutvarkytų į vieną veikalą kokio nors 
nežinomo poeto, ar tai jos autoriumi buvęs austrų raitelis 
iš XIII amž. Kūrenbergeris, nėra tikros žinios. 

Poema parašyta eilėmis keturių metrų ir taip prasideda: 

Uns ist in alten maeren wunders vil geseit 

Von heleden lobebaeren, von grozer arebeit... 

Poemos kalba sena, sunkokai dabar suprantama, bet 
vaizdi ir gyva. Asmenys, ypač Zygirydas ir visos moterys 
labai ryškiai nupiešti, 

Poema labai gyvai atvaizduoja tą pusiau laukinį, pusiau 
legendarinį laikotarpį, pilną žiaurumo, drąsos ir geležinio 
būdo žmonių, kuomet Europos tautos kilnojos iš vienos 
vietos į kitą, kariavo, maišėsi. Yra epopėjoje nemažai ir ana- 
chronizmo, kursai poezijai ne tiek kenkia. Taip Etselis 
(Atila) iš V amž. ir Dytrichas (Teodorikas ostgotų ka- 
ralius) iš VIII amž. poemoje veikia viename laikotarpy. 

Nibelungų epopėja XIX amžiuje labai talentingai buvo 
perdirbta vokiečių poeto Hebelio į dramatišką trilogiją, 
kupiną gyvo veiksmo, stiprių įspūdžių ir pusiau mitiškų 
vaizdų. 

Greta Nibelungenlied tame bemaž pačiame laikotarpy 
galima pastatyti antrą liaudies tvėrybos veikalą Gudrun- 
fied, kuri nedaug žemiau vertinama už Nibelungų epopėją. 
Ji atsiranda XIII amžiuje; jos gimimo vieta — Bavarija 
ar Austrija. Nibelungų epopėja baigiasi tragiškai, Gudru- 
nos poema, nors turi nemažai kruvinų scenų, tačiau bai- 
giasi laimingai. 

Gudrunos poemos turinys toks: Fryzų karaliaus duk- 
teriai Gudrunai peršasi Normanų karaliaus sūnus Ha:t- 
mutas ir Zelandijos karalius Hervigas. Gudruna atiduoda 
ranką Hervigui. Bet normanų karalius ir jo sūnus Hart- 
mutas, nesant namie fryzų karaliui ir jo žentui Hervigui, 
užpuola fryzų šalį ir išsiveža Gudruną. Fryzai pasiveja 
užpuolikus ties marėmis: čia ant marių pakrančio ištinka 
mūšis, kuriame ypač atsižymi fryzų milžinas Vatė su uolek- 
tine barzda. Vis dėlto fryzai mūšį pralaimi, jų karalius 
krinta nelaimingoje kovoje užmuštas. 


Normanai išsiveža Gudruną, kurią per prievartą veda 
dabar Hartmutas. Bet toji pasilieka ištikima savo pirmam 
vyrui; todėl Hartmuto motina Gerlindė visaip ją kankina, 
pavesdama įai žemiausius darbus atlikinėti. Tuo tarpu 
fryzų jaunimas auga į vyrus, tvirtai pasiryžęs normanams 
atkeršyti. 

Vieną kartą Gudruna, Gerlindės pasiųsta, plauna balti- 
nius marių pakrašty. Kaip tik tuomet atvyksta Hervigas 
Su nauja fryzų kariuomene paliuosuoti Gudrunos ir ją 
randa baltinius beskalbiant. Jie, kaip raiteliai, nenori Gud- 
runos atsiimti vogtinai be kovos. Prasideda mūšis, kuriame 
krinta nukautas normanų karalius Liudvikas, o nedora 

Gerlindė Vatės ranka nukirsta; jų sinus Hartmutas paim- 
tas į nelaisvę. Hervigas laimingai grįžta su ištikima Gud- 
runa; o jos draugę Hildburgą veda laisvei grąžintas Hart- 
mutas. 

Ne per ilgą Gudrunlied vokiečiai vadina savo tautiškos 
poezijos perlu, nors ir mažesnės vertės negu Nibelungen- 
lied. Veikiantys asmenys ir čia labai ryškiai apibūdinti: 
moters ištikimybė, karžygių narsumas ir teisybės viršus — 
pamatinės poezijos mintys. 

Labai simpatiškai piešiamas Horantas, saldžių giesmių 
dainius: kai suskamba jo meili giesmė, užmiršta paukš- 
čiai rytmetinį čiulbėjimą, gyvuliai nustoja kandę pievoj 
žolę, žuvys vandenyse paliauja plaukusios. Įdomus irgi 
poemoje mitiškas fryzų milžinas Vatė. 

Be virš minėtų poemų, kurias dalimi galima priskirti prie 
liaudies tvarinių, turėjo XII amžius vokiečių tautoje ir ke- 
letą poetų, epiškais veikalais ir lyrikoje bent kiek žymesnių. 
Iš jų galima nurodyti Hartman von Aue, Woliram von 
Eschenbach, Gottiried von Strassburg, Valterher von der 
Vogelweide. Visi jie buvo daugiau ar mažiau prancūzų 
trubadūrų ir truverų įtakoje. Trys pirmieji daugiau pasižy- 
mėjo epiškais veikalais, Fogelveidė — lyrika. 

Hartmanas be kitų dalykų yra parašęs: Grigalių ant 
akmens ir Nelaimingąjį Enriką. Pirmojo veikalo turinys — 
labai populiari viduramžy legenda, labai primenanti graikų 
Edipą: Grigalius nežinodamas veda moterį savo tikrą mo- 
tiną. Sužinojęs, kame dalykas, jisai 17 metų daro atgailą 
atsiskyrėliu ant nuošalaus marių iškyšulio. Gavęs nuodė- 
mės atleidimą, jisai palieka papa ir tuomet išriša ir savo 
motiną. 

Antrojo veikalo turinys: švabų didikas Enrikas lėbau- 
damas gauna raupsų ligą. Salerno gydytojas jam sako, 
kad tik tada jis galėsiąs išsigydyti, kai nekalta mergelė 
jam paaukosianti savo širdies kraujo. Tikrai, vieno dvariš- 
kio duktė sutinka pasiaukoti, ir abudu vyksta į Salerno 
miestą, kad gydytojas perpjautų mergelės širdį. Bet pasku- 
tinėje valandoje Enrikas atsisako priimti tokią auką, ste- 
buklingai išgyja be širdies kraujo ir veda gailestingąją 
mergaitę sau Žmona. 

Woliram von Eschenbach parašė veikalą Parzival, ku- 


riame ypač žymi prancūzų legendų įtaka. Parsivalis savo 
motinos auklėjamas toli nuo žmonių giriose, kad nežūtų nuo 
kalavijo kaip jo tėvas raitelis. Bet Parsivaliui užaugus 
jame atsiliepia tėvo kraujas: slapčia jis pabėga nuo moti- 
nos ir įgarsėja nepaprastais žygiais kaip raitelis. Galų 
gale po įvairių įvairiausių nuotykių pasiekia Gralio kara- 
lystę ir tampa jos karaliumi. 

Voliramas parašė ir daugiau veikalų. Visi jie, kaip ir 
Hartmano tvariniai, rimti savo turiniu, kilnūs, gryni: meilė 
juose idealizuojama skaisti, dvasinė. To negalima pasa- 
kyti apie Gottiried von Strassburg veikalą Tristan und 
Isolde, kur karštomis eilėmis apgiedama Tristano meilė, 
kūniškos aistros kupina, prie savo dėdienės Izoldos. Vei- 
kalo geroji pusė — graži kalba, lengvos eilės ir ryškus as- 
menų apibūdinimas. 

To amžiaus lyrikoje daugiau matosi savistovumo ir gi- 
lesnio jausmo, mažiau provansalų trubadūrų įsravos. Ly- 
rikos turinys: dažniausiai meilė ideali ir žemiška, garbi- 
nimas šv. Mergelės, gamta, tėvynė. 

Lyriškus veikalus rašė ir ką tik paminėti epikai; bet žy- 
miausias ir simpatingiausias XII amž. lyrikas Walter von 
der Vogelweide, tirolietis (1170—1230), miręs Viurcburge. 
Rods, gilesnės minties, naujų idėjų pas jį nėra, bet daug 
tyro jausmo, graži ir aiški kalba, lengvos eilės. 

Fogelveidės lyrikos turinys dažniausiai: ideali moteriš- 
kės meilė, patriotizmas, gamta, kito geresnio gyvenimo 
viltis. Kaip vokiečių patriotas jis pasididžiuodamas apgie- 
da Hohenštaufenų laikus. Jam kai kurie priskiria ir pa- 
triotišką vokiečių dainą: Deutschland, Deutschland ūber 
alles. . 

Nuo Valterio mirties minezingerių poezija žymiai puola. 
Minezingeriai, pirma iš raitelių luomo, laikui bėgant išsi- 
gima į meisterzingerius, giesmininkus iš vidurinio mieste- 
lėnų amatininkų luomo, gauna nuo Karolio II sau privi- 
legijas, susiburia į giesmininkų draugijas, korporacijas, 
cechus, pavirsta savo rūšies amatininkais, išsidirba savo 
rūšies taisykles, tradicijas poetiškai tvėrybai, kur žiūrima 
Ne tiek minties ir turinio, kiek išviršinių, dirbtinių for- 
mų. Taip susitvarkę jie išsilaiko bemaž iki XVIII am- 
žiaus. 

Prie minezingerių puolimo daug prisidėjo pačių raitelių 
nykimas ir išsigimimas. Kryžiaus karai vaduoti Šventąją 
Žemę jau nebežadina entuziazmo kaip pirmiau; riteriai 
arba patenka į neturtą, arba pavirsta paprastais banditais, 
vieni kitų pilis užpuldinėdami, savitarpy kariaudami. 

Bet puolant minezingeriams ir meisterzingeriams, pra- 
deda daugiau pasireikšti poezijoje liaudies tvėryba; atsi- 
randa liaudies dainos ir pasakos. Tos pasakos, gal po Ezo- 
po sakmių įtaka, mėgsta gyvulių gyvenimą atpasakoti. 
Laikui bėgant toms iš gyvulių gyvenimo pasakoms prade- 
dama prikergti lengvo pašiepimo ir satyros elementas. 
Ypač mėgiami buvo pasakojimai iš vilko ir lapės gyvenimo. 
Iš tų liaudies pasakų apie lapę paskesniais laikais Getė 
sutvėrė savo pusiau satyrišką poemą Reineke Fuchs. 

Greta tų pasakų, kurios po priedanga gyvulių pašiepia 
žmones ir jų ydas, atsiranda ir tikra neslepiama satyra. 
Žymiausiu tos rūšies rašytoju buvo Sebaštionas Brantas 
štrazburgietis, tikįs humanista, kursai 1494 metais išleido 
veikalą Das Narrenschiff (Kvailių laivas). 

Ant kvailių laivo susirinko 110 rūšių kvailių, ir jie plau- 
kia į Naragoniją arba į Kvailiją. Čia labai gyvai ir saty- 
riškai išvelkama aikštėn įvairiausios tų laikų ydos, kvai- 
lystės, iškrypimai, visuomenės nuodėmės. 

Tuo pačiu laiku XIV ir XV amž. pradeda pas vokiečius 
užsimegzti pirmieji dramatiški veikalai. Jų genezė bemaž 
ta pati kaip ir pas prancūzus ar kitas romaniškas tautas; 
jos gimė iš misterijų ir bažnytinių apeigų. Pradėta šv. Rašto 
kai kuriuos tekstus dialogus versti į vokišką kalbą ir baž- 
nyčiose skaityti pasiskirsčius rolėmis. 

Laikui bėgant pradeda į šv. Rašto tekstą kaišioti juoki- 
nančius sakinius, priedus, kai kada ne visai padorius; tuo- 
met tų dialogų deklamacija iš bažnyčių pašalinta ir per- 
kelta į gatves. 

Iki tie dialogai turėjo daugiau rimtą, religinį pobūdį, 
jie buvo sakomi per didžiąsias šventes: Kalėdas, Velykas, 
Dievo Kūną. Vienas iš daugiau nusisekusių tos rūšies vei- 
kalų buvo Drama apie 7 išmintingas ir 7 kvailas mergaites 
pasirodžiusi 1322 m. Eizenache. 

Per Užgavėnes irgi buvo sakomi arba lošiami dialogai; 

jie kai kada buvo ne tik satyriško pobūdžio, bet ir ne visai 
padorūs savo pasilinksminimais užbaigianti karnavalą. 

Nors literatūra ir poezija XIV ir XV amžiais nebuvo tur- 
tinga Vokietijoje, tačiau mokslai tuo laiku, mokyklos ir 
mokslo židiniai universitetai ima kas kartą daugiau atgyti. 
Naujai išrastas knygų spausdinimo būdas kaip tik ir prisi- 
dėjo prie to gyvesnio mokslo klestėjimo. 

Nuo XVI amž. prasideda Vokietijoje humanizmas ir re- 
nesansas, atėjęs čionai iš Italijos ir Prancūzijos; imta su 
ypatingu pamėgimu studijuoti klasikai. Ta naujoji srovė 
nemaž prisidėjo prie gilesnių studijų, prie rimtesnio paži- 
nimo grožio, išlavinimo meniško skonio, bet per daug persi- 
ėmusi senovės graikų ir romėnų dvasia, krikščionijai ji 
pasireiškė priešinga. 

Ta naujoji srovė buvo ir savitai vokiečių literatūrai gana 
kenksminga, kadangi su pamėgimu senovės lotynų kalbos 
ėjo greta savos vokiškos kalbos apleidimas, nustumiant ją 
į antrą eilę. 

Tame XVI amžiuje, vokiečių literatūroje ne per turtinga- 
me, gana žymią rolę sulošė Martynas Liuteris (1483— 
1546). Rods, katalikų tikėjimui ir Bažnyčiai jis labai paken- 
kė; jisai irgi buvo priežastimi religinio suskilimo Vokieti- 
joje ir kilusių religinių karų, kurie per 30 metų (1618— 
1648) baisiausiai sunaikino vokiečių šalis; tačiau vokiečių 
kalbai Liuteris nemažai pasidarbavo. 

Visu pirmu Liuteris gana gera vokiška kalba išvertė šv. 
Raštą ne iš lotyniškos Vulgatos, Bažnyčios patvirtintos, 
bet iš žydiško ir graikiško teksto, pasinaudodamas toje 
srity Erazmo ir Reuchlino darbais. 

Paskui, žinodamas, kokią svarbą religiniame tautos gy- 
venime turi šventosios giesmės, Liuteris jų sutvarkė virš 
40, naujai pats jas rašydamas ar senąsias kalbos žvilgsniu 
išdailindamas. Tos giesmės, gana talentingai sustatytos, 
turi nemažą literatišką vertę. Be to, Liuterio pavyzdys pas- 
kui paskatino ir kitus šventųjų giesmių mėgėjus prie jų 
tvarkymo ir dailinimo. 

Kiti bent kiek žymesni to laikotarpio rašytojai buvo pa- 
mėgę ypač satyriškoje pakraipoje rašyti; mat vokiečių tauta, 
teliginiu žvilgsniu suskilusi į dvi sau priešingas kryptis, 
davė satyriškiems tvariniams nemaža medžiagos: liuteronai 

katalikus, katalikai liuteronus ypač pašiepimo sąmojingumu 
stengės skaudžiau įžeisti ir nuveikti. 

Von Hutten (1488—1523) rašo Epistolae obscurorum 
virorum, kur pajuokia katalikų vienuolius, Murneris (1475— 
1537) dar sąmojingiau rašo Von dem grossen Lutherischen 
Narren, lengvomis eilėmis pašiepdamas Liuterio pasekėjus. 

Bet gal gabiausias to laikotarpio satyrikas buvo Johann 
Fischart (1545—1590), aršus katalikų, ypač jėzuitų priešas, 
kursai parašė nemažai satyriško turinio veikalų; iš jų ypač 
įgarsėjo Geschichtsklitierung — satyriškas romanas, ku- 
riame autorius, sekdamas Rable veikalu Gargantua ir Pan- 
tagruel, pajuokia visuomenės ydas ir kvailystes labai s3- 
mojingai, bet kai kada šlykščiai. 

Galop prie XVI amž. priklauso vienas žymiausių vokie- 
čių meisterzingerių Hans Sachs (1494—-1576), Niurnbergo 
miesto batsiuvys, labai daug skaitęs ir buvęs miklus gy- 
venimo reiškinių tėmytojas. Jisai parašė virš 4 000 giesmių, 
kurių turinys paimta arba iš kasdienio gyvenimo, arba 
iš vokiečių praeities, arba galop paskolinta iš klasikų; bet 
daugiausia jis mėgo bibliškus tematus. 

Tų taip gausingų giesmių vertė, be abejo, nevienoda: 
pasitaiko ir silpnokos. Gana talentingi irgi jo pasakojimai, 
kaip štai Das Schlarajfenland( Utopijų svajonių šalis). 
Jo dramatiški veikalai labai silpnoki; bent kiek geriau pasi- 
sekusi, Užgavėnėms parašyta, Das Narrenschneiden. 

XVII amžiuje trisdešimties metų karas baisiausiai su- 
naikino vokiečių kraštą: laukai liko apleisti, miesiai ir so- 
džiai išdeginti, gyventojų skaičius sumažėjo, mokyklos už- 
sidarė, tikėjimas puolė, jo vietoje vyravo tamsūs prietarai 
ir religinė neapykanta; kai kurie vokiečių kraštai patėko 
žuvėdams ar prancūzams; patriotinis jausmas nuslopinta, 
prancūzų mados ir papročiai pamėgdžiojami. 

Tokiose sunkiose vokiečiams apystovose nebuvo ir jų li- 
teratūroje žymesnių talentų. Patriotinis pulsas ir literatū- 
roje gyvybė bent kiek daugiau pasireiškė Silezijoje, kuri tuo 
žvilgsniu pirmąją rolę tuomet lošė. Prie lyrikų bent kiek ta- 
me laikotarpy žymesnių priklauso Opitz (1597—1639), 
Paulius Flemingas (1609—1640), Simon Dach (1605— 
1659), kilęs iš Klaipėdos krašto, gyvenęs Karaliaučiuje. 

Nors Flemingas savo pirmtakūną ir vadino vokiečių Pin- 

daru, Omaru, Marotu, tačiau Opicas toli gražu tų palygi- 
nimų neužtarnavo. Jo lyrika pasižymi tik lengvu eiliavimo 
būdu. Jisai yra irgi parašęs apie vokiško eiliavimo būdus 
Von der deutschen Poeterey. 

Daugiau talento ir tikro jausmo pas Flemingą ir Dachą; 
kai kurios jų nusisekusios dainelės ir šiandieną dar skai- 
tomos ar dainuojamos. Flemingą kai kada laikoma Fogel- 
veidės įpėdiniu, nors talentu vis dėlto jis silpnesnis. 

Tų Silezijos dainių įpėdiniai laikui bėgant pasidavė per 
daug įtakai prancūzų literatūros ir lotynų Ovidijaus, kurs 
tuomet ypač buvo madoje; mėgo poezijoje nepadorius ir 
baisius tematus ir visa kas nepaprasta, nenatūralu. Ta 
kraštutinė kryptis neužilgo susilaukė reakcijos. 

Bent kiek didesnę pažangą XVII amžiuje padarė drama: 
Andrea Gryphius (1616—1664) rašė ir tragedijas, ir ko- 
medijas, sekdamas Senekos ir kitų pavyzdžiais. Komedijos 
bent kiek geriau jam sekėsi, kuriose netrūksta natūralaus 
komiškumo. Gritijaus dramatiški veikalai bendrai imant, 
nors neturi didesnės vertės, nors daug matosi juose perdė- 
jimo, trūksta akcijos sukoncentravimo, tačiau sulyginus 
juos su pirmaisiais XV amž. Niurnbergo dramų mėginimais, 
vis dėlto matosi dabar nemaža pažanga. 

Iš daugelio to laikotarpio apysakų ir romanų, sekant pran- 
cūziškais ir ispaniškais pavyzdžiais rašytų, savo turiniu 
labai menkų, pilnų perdėjimo, nenatūralumo, šiandieną visai 
užmirštų, vienas tiktai iki mūsų dienų išliko nenustojęs 
savo vertės, su tikru talentu parašytas Jakob Christožiel 
von Grimmelshausen (1625—1676) iš Hesijos, tai Simpli- 
cissimus, kuriame labai vaizdžiai ir gyvai autorius piešia 
savo pergyvenimus ir atsiminimus iš 30 metų karo. 

XVII amž. gale ir XVIII amž. pradžioje vokiečių litera- 
tūroje greta prancūzų įtakos atsiranda anglų — Ričardso- 
no, ypač Tomsono įsrava: pradėta nusigręžti nuo nenatū- 
ralaus pseudoklasicizmo, gėrėtis ir idealizuoti gamtą; nuo 
šalto atsibodusio pseudoklasicizmo persimetama į antrą 
kraštutinumą, į sentimentalizmą. 

Haleris (1708—1777), šveicarietis, savo veikale Alpės 
vaizdžiai ir su ypatinga gamtos meile piešia savo tėvynės 
kalnus ir jų gyventojus. Tos pačios pakraipos buvo ir mūsų 
Donelaičio bemaž vienmečiai iš Karaliaučiaus universiteto, 

rasit jo draugai — Evaldas Kleistas (1715—1759), parašęs 
Pavasarį, ir Gelertas (1715—1769), sakmių ir pasakojimų 
autorius. 


ŽYDĖJIMO PERIODAS 


XVIII amžiaus galas ir XIX amžiaus pradžia pasirėiškė 
paš vokiečius nepaprašiu gaivumu, dvasios pakilimu ir 
pažanga visošė gyvėnimo srityšė: politikoje (Fridrichas I 
Didysis), moksluose: istorijos, gamtos tyrimuose, ypač Ii- 
losoiijoje (Kantas, Fichtė, Šelingas, Hegelis), galop ir 
literatūroje, kurioje paprastai atsispindi tautos veidas ir 
jos pulsas. 

Prie literatūros atgimimo prisidėjo ir bendras tautos pa- 
kilęs tuomet ūpas ir kai kurie specialūs veiksniai: Rousseau 
ir anglų rašytojų įtaka, atsipalaidojusi nuo šalto pseudo- 
klasicizmo, grįžusi prie gamtos ir prie liaudies tvėrybos, 
prancūzų revoliucija, paskelbusi žmogaus teises ir pakė- 
lusi pavienio žmogaus (individo) reikšmę, galop gilesnis 
klasiško grožio supratimas, vadovaujant tokiems meno žŽi- 
novams ir kritikams, kaip Vinkelmanas ir Lesingas. 

Pirmuoju žymesniu rašytoju, pradėjusiu vokiečių litera- 
tūroje naują epochą, be abejo, buvo Fridrichas Kiopšto- 
kas (1724—1803), ėjęs aukštesnes studijas Jenos ir Leipci- 
go universitetuose, ilgokai gyvenęs Kopenhagoje prie danų 
karaliaus dvaro be ypatingų priedermių, miręs ir palaido- 
tas Hamburge. 

Didžiausias Klopštoko veikalas — jo Mesiada, poema iš 
20 giesmių, hegzametrais parašytų, kurios poemos tvėrybai 
jis pašventė 25 metus, išleisdamas laikas nuo laiko atskiras 
giesmes. Pavyzdžiu jam buvo Miltono epopėjos Prarasto 
rojaus vokiškas vertimas, Rodmero išleistas. 

Pirmosios trys giesmės Klopštoko Mesiados, 1748 me- 
tais atspaudintos, turėjo nepaprastą pasisekimą savo gyva, 
poetinga ir jautria kalba, nors pats eiliavimo būdas (hegza- 
metras) pasirinkta sunkokas. 

Poemos turinys — žmonijos atpirkimas. Vyriausias joje 
asmuo — Jėzus Kristus, Jo kentėjimai, mirtis ir prisikė- 
limas iš numirusiųjų. 

Nors poemoje yra labai daug gražių, jautrių vietų, gi- 
laus tikėjimo įkvėptų, tačiau pats veikalas palyginti žemes- 
nės poetiškos vertės už Prarastą rojų: poemoje per daug 
lyrizmo, abstrakcijos ir stoka plastikos. Kai kurie kritikai 
Klopštoko veikalą vadina ne poema, bet ilgu himnu, At- 
pirkėjui pašvęstu. Vis dėlto Klopštoko poema savo laiku 
turėjo didelės įtakos ir svarbos; joje matyti nepaprastas 
poetiškas autoriaus talentas ir gilus, nuoširdus jo tikė- 
jimas. 

Be to, Klopštokas dar rašė giliai atjaustas ir nemažos 
vertės odes ir religines giesmes. Odžių turinys dažniausiai 
religinis ar patriotinis; rečiau meilė ir gamta. 

Dramatiški Klopštoko veikalai, nors juose daug Dievo ir 
tėvynės meilės pareikšta, didesnės literatiškos vertės neturi: 
juose daug lyrikos, maža akcijos, veikiantiems asmenims 
trūksta ryškesnio apibūdinimo. 

Kristupas Vylandas (1733— 1813), pastoriaus sūnus, pra- 
džioje savo poetiškos tvėrybos buvo Klopštoko pasekėju. 
Tos pakraipos yra jo eilėraščiai: Išmėgintas Abraomas, 
ypač Krikščionio Pergyvenimai, kur jisai aiškiai nusistatęs 
prieš Anakreonto šalininkus, prieš Bakcho ir Veneros mė- 
gėjus. 

Tačiau paskui savo vėlybesniuose romanuose patsai nu- 
sigręžia nuo krikščioniškai moralių pažiūrų, pasiduodamas 
senovės graikų įtakai, enciklopedistų pakraipai ir satyriš- 
kam Voltero skepticizmui. 

Iš jo romanų ypač du — Agatonas ir Oberonas išgarsino 
Vylando vardą. Pirmame poeta stengiasi įpiršti savo pe- 
dagogiškas pažiūras ir įrodyti, kad prigimtis ir gyvenimas 
stipresni už išgalvotas ir svajojamas dorybes. Tuo roma- 
nu į save atkreipęs dėmesį, Vylandas buvo pakviestas į 
Erfurto universitetą profesoriauti, o paskui į Veimarą auk- 
lėti hercogo sūnų. 

Dar didesnį pasisekimą turėjo Vylando romanas Obe- 
ronas, kuriame jis mėgino atvaizduoti viduramžius. Rods, 
gilesnio viduramžių supratimo ir jų dvasios atjautimo au- 
torius neparodė, bet su įo vaidentuvės lakumu vargiai kas 
gali susilyginti. Tas romanas taip patiko Getei, kad jį pa- 
vadino gryniausios poezijos pavyzdžiu, kuriuo gėrėsis am- 
žiai, iki poezija bus poezija, auksas auksu. Tasai pagyrimas 

šiandieną atrodo gerokai perdėtas, nors kalbos tobulumu, 
eilių lengvumu ir vaizduotės turtingumu veikalas tikrai 
gražus. 

Oberono turinys skolintas iš seno prancūzų romano 
Huon de Bordeaux. Huon'as užmušė Karolio Didž. sūnų 
ir už tai buvo ištremtas į Babiloną, kur jisai, kalifui su savo 
emyrais puotaujant už apskrito stalo, turėjo nukirsti galvą 
tam, kursai sėdės kalifo greta iš kairės, pabučiuoti viešai 
tris kartus sosto įpėdinio sužadėtinę, parvežti Karoliui do- 
vanų: keturis jo dantis ir porą pluokštų iš žilos kalifo barz- 
dos, galop su kalifo dukterimi grįžti į Europą; tik tada jam 
bus Žmogžudystės kaltė dovanota. 

Visa tai raitelis Huon'as išpildo su pagelba burtininko 
Oberono, bet grįždamas marėmis į Europą, kelionėje už- 
miršta perspėjimo išlaikyti skaistybę, iki papa palaimins 
jo jungtuves su kalito dukterimi; už tai vėl jam tenka patirti 
įvairiausių priepuolių. Galų gale atvyksta į Paryžių stačiai 
į turnyrus ir čia kaip pergalėtojas gauna nuo Karolio D. 
kaltės dovanojimą, atgauna savo dvarus ir laimingai gy- 
vena su savo Žmona. 

Vylandas savito, gilesnio talento neparodė; jo lyriniai 
veikalai silpnoki; bet vokiečių stilistikoje nemaži jo nuopel- 
nai. Jisai irgi pirmasis iš vokiečių atkreipė dėmesį į Šeks- 
pyro dramas, kurių keletą išvertė vokiškai. 

Prieš Vylandą, kaipo pasidavusį svetimai prancūzų, da- 
limi ir senovės graikų įtakai, susidarė Getingeno universi- 
teto studentų ratelis (Hainbund), pastatęs sau uždavinį 
kariauti prieš visa, kas nevokiška, kas netikra; jiems idealas 
buvo Klopštokas. 

Iš to tai ratelio daugiau už kitus įgarsėjo Būrger (1748— 
1794) savo baladėmis, jų turinį paimdamas dažniausiai iš 
liaudies pasakų ir jos motyvų. Populiariškiausia ir geriau- 
siai nusisekusi jo baladė — Lenora, versta į daugelį kalbų. 
Rusų Žukovskis, laisvai ją išvertęs, pavadino Liudmila. 

Lesingas ir Herderis labai daug nusvėrė vokiečių litera- 
tūroje ne tiek savo originaliais kūriniais, kiek giliu dailės 
ir meno supratimu ir labai rimtais kritikos rašiniais. Abu- 
du buvo labai rimtai išsilavinę, ypač meno srity: tik Lesin- 
gas gal daugiau vadovavosi giliu, įgimtu, sveiku protu, 
Herderis daugiausia jausmais. 

Lessing (1729—1781) baigė universitetą Leipcige; pas- 
kui kai kurį laiką gyveno Berlyne, draugaudamasis su 
žymesniais literatais. Paskirtas naujo teatro vedėju ir tvar- 
kytoju Hamburge, nemažai ten pasidarbavo, duodamas jam 
naują sveikesnę kryptį ir paliuosuodamas jį nuo pseudo- 
klasicizmo. Galop buvo bibliotekininku, visur rodydamas 
nepaprastą judrumą ir gilų susidomėjimą meno ir mokslo 
dalykais. 

Lesingas pats sakėsi nesąs poeta: vis dėlto parašė ne- 
mažai dramatiškų veikalų. Pirmieji toj srity jo bandymai 
silpnoki; juose jisai dar sekė prancūzų pavyzdžiais. Prie 
tokių reikia priskirti Miss Sara Sampson, tragedija, kurios 
turinys iš pilko kasdienio gyvenimo paimtas. 

Paskui Lesingas susipažįsta su Šekspyro tvėryba ir 1763 
m. rašo gana sąmojingą komediją Minna von Barnhelm; 
jos turinys paimta iš vokiečių gyvenimo per septynerių 
metų karą. Čia jau matyti žymi pažanga tvėryboje; daug 
akcijos ir tipai ryškūs; ji laikoma viena geresniųjų vokie- 
čių komedijų. 

1772 metais Lesingas parašė pirmąją rimtą vokiečių 
literatūroje tragediją Emilia Galotti, kurios turinys daug 
turi panašumo su Virginijos istorija iš senovės romėnų pra- 
eities. Emilija, grovo sužadėtinė, prieš pat vestuves tampa 
kunigaikščio suvedžiota ir išniekinta; jos sužadėtinis nu- 
žudytas; ji irgi žūva nuo tėvo rankos. Nors tragedijoje daug 
dramatizmo ir akcija įdomi, vis dėlto veikalas silpnesnis 
už pirma parašytą komediją, kur veikią asmenys — ryš- 
kesni. 

Paskutinis dramatinis Lesingo veikalas — Išmintingas 
Natanas; įo turinys — kryžiaus karas; veikalas su tam tik- 
ra tendencija: autoriaus norėta suderinti krikščionybę, mu- 
hamedizmą ir judaizmą. 

Tačiau Lesingas daug rimtesnės ir didesnės padarė įtakos 
vokiečių literatūroje savo kritikos rašiniais. Prie žymiausių 
tos rūšies jo raštų priklauso: Laokoonas ir Hamburgo dra- 
Mmaturgija. Pirmoje studijoje Lesingas nurodo skirtumą 
tarp kalbančios ir vaizduojančios dailės, antrame veikale 
Jisai kritikuoja prancūzų pseudoklasicizmą Kornelio ir Vol- 
tero dramose, iškeldamas Šekspyro genijų. 

Herderis (1744—1803), mokytojo sūnus, gimęs rytų 
Prūsuose, baigė universitetą Karaliaučiuje, kur studijavo 
teologiją ir klausė Kanto filosofijos. Kai kurį laiką, bet 
neilgai, mokytojavo ir buvo pastoriumi Rygoje. Paskui 
aplankė Prancūziją, Strasburge susipažino su Gete ir jam 
tarpininkaujant 1776 m. buvo pakviestas į Veimarą, kur 
ir mirė konsistorijos pirmininku. 

Herderis, kaip ir Lesingas, buvo labai plačiai ir rimtai 
apsiskaitęs ir gilus meno, ypač literatūros srity žinovas. 
Daug irgi toje srity rašė, savo sveikomis kritikomis ypač 
atkreipdamas dėmesį į originalią liaudies poeziją. Kai kurį 
laiką pats su Gete leido literatišką laikraštį Blėtiiern von 
deutscher Art und Kunst. Aukštai vertino Sekspyrą, labai 
gėrėjosi Osiano giesmėmis, nuo literato reikalavo origi- 
nalumo, savitumo. 

Tiesioginiai prie vokiečių literatūros Herderis priklauso 
savo labai aukštos vertės veikalu Stimmen der Vėlker in 
Liedern, parengęs ir išleidęs labai vykusį įvairių tautų liau- 
dies dainų vertimą. Yra tame rinkiny keletas irgi lietuviškų 
dainų*, kurios savo poetiškumu net Getę sužavėjo; jisai 
jas pavadino poezijos perlu. Tame vokiškame įvairių dainų 
vertime, matyti, autoriaus mokėta labai subtiliai suprasti 
ir atjausti kiekvienos tautos dainų sielą ir vykusiai ją iš- 
reikšti vokiška kalba. 

Herderį kai kada vadinama literatūros istorijos tėvu. Jisai, 
kiekvieną kūrinį vertindamas, atsižvelgia į laiką, į apysto- 
vas, į tautos kultūrą, stengiasi susipažinti su poeto asme- 
nimi, jo pergyvenimais ir t. t. Tuo būdu literatūros veika- 
lams jis taikina naują istorišką kriterijų. Herderio mintį 
trumpai išreiškė Šileris: 

Wer den Dichter will verstehen, 
Muss in Dichters Lande gehen. 


* Aul, singe, Mždchen, Nicht! o warum nicht? O, warum auigestūtzet?.. 
Dainuok, sesyte, Ko nedainuoji? Ko rymai ant rankelių? — Tief im Nacht, 
im Dunkel, Tief im dicken Walde. Žalioj giretėj, tamsioj naktelėj, Tenai 
jaunas bernužėlis kelio nežinojo.-— Ich hab's gesaget schon meiner Mutter, 
Schon aufgesaget von Sommers Mitte. Such, liebe Mutter, dir nur ein 
Madchen, Ein Spinnermūdchen, ein Webermūdchen... Aš atsisakiau savo 
močiutei, O aš nuo pusės jau vasarėlės... Ieškok, močiute, sau verpėjėlės, 
Sau verpėjėlės ir audėjėlės. 

Lesingas ir Herderis, savo kritikų rašiniais pasmerkda- 
mi pseudoklasicizmą ir atgyvenusias formas, įnešė į vokie- 
čių literatūrą naują gyvybę ir padarė nepaprastos įtakos 
į jaunuomenę, kuri pirmoji pagauna naujus obalsius. Bet 
toji įtaka, kartu su Ruso ir prancūzų revoliucijos obalsiais, 
iš pradžių į jaunimą paveikė per daug radikaliai, vieripu- 
siškai. Pradėta reikalauti laisvės nuo viso, kas varžo, nuo 
visų taisyklių; menui rėikalauta absoliučios nepriklauso- 
mybės; vefžtasi audringai į ką tai nauja, nepaprasta. 

Tasai laikotarpis, rods, palyginti trumpas, paprastai va: 
dinama Siurm und Drang (audros ir varžto) periodu. Jam 
pirmoje jaunystėje pasidavė net tokie savistovūs poezijos 
galiūnai, kaip Getė ir Šileris, niekindami visokius autori- 
tetus ir taisykles, ypač dramos srity. Tos rūšies yra Getės 
Gėtz von Berlichingen ir Šilerio Die Rūuber. 

Johann Woligang Goethe (1749—1832) gimė Frankfurte 
(ant Maino 1pės). Jo tėvas, pats rimtai mokytas, sąžiningai, 
nors per daug pedantiškai rūpinosi savo sūnų auklėti. Vie- 
nas prancūzas gralas, per septynerių metų karą tėvų na- 
muose apsigyvenęs, jaunam Getei įkvėpė dailės ir teatro 
pamėgimą. 

Pirmieji raštai, padarę gilesnės Getei įtakos, buvo Švėn- 
tasis Raštas ir Klopštoko tvariniai; paskui Vylando ir Le- 
singo veikalai, su kuriais susipažino Leipcigo universitete, 
studijuodamas teisę. Iš Leipcigo po ketverių metų persi- 
kėlė į Strašburgo universitetą tolimesnėms studijoms, kur 
asmeniškai susipažino su Herderiu, ir tasai padarė Getei 
labai didelės įtakos, atkreipdamas jo dėmesį ypač į liau- 
dies poeziją ir į tvarinius Homero, Šekspyro ir į Osiano 
giesmes. 

Baigęs juridinį fakultetą, Getė trejetą metų buvo teisėju; 
galop 1775 m. buvo hercogo pakviestas į Veimarą prie jo 
dvaro, kur ir susilaukė žilos senatvės, tik trumpam laikui 
kai kada išvažiuodamas, duokime, 1786 m. in Italiją. 

Jau pirmaisiais savo lyriškais eilėraščiais Getė pasirodė 
didžiu poetu artistu: jo tvariniuose nieko dirbtinio, tik nuo- 
širdus, natūralus jausmas, rūpestingai daili forma, grožio 
ir saiko skonis, o vienkart viskas taip vokiška jaučias. Tarp 
kitų galima pabrėžti: Wechsellied zum Tanze, Neue Liebe 
Reues Leben Mailied, Der du von dem Himmel bist, Ulber 

alten Gipfeln; iš jo pirmųjų baladžių: Erlkūnig (miškų ka- 
ralius), Fischer ir kt. 

Vienas pirmųjų didesnių Getės veikalų buvo istoriška 
penkiais aktais drama Gėiz von Berlichingen; ji parašyta 
dar tais jo jaunystės laikais, kai jis buvo Sturm und Drang 
periodo įtakoje. Veikalas kupinas ugnies ir energijos, piešia 
gyvai XVI amž. Jau tame jaunų dienų veikale Getė parodė 
sugebėjimą įsigilinti į kitų pergyvenimus ir psichiką. 

Antras žymesnis Getės veikalas, turėjęs savo laiku labai 
didį pasisekimą ir populiarumą, parašytas sentimentalizmo 
įtakoje, buvo romanas Jauno Verterio kančios, kuriame 
laiškų forma, nepaprastai švelniu, jautriu ir psichologiškai 
giliu būdu atpasakojama Verterio įsimylėjimas į svetimą 
moterį ir galop jo nusižudymas. 

Tasai veikalas, lygiai kaip Naujoji Eloiza Ruso, turėjo 
didžiausios įtakos Europos literatūrose, pagimdė ištisą 
pamėgdžiotojų eilę, sutvėrė kai kuriam laikui pakraipą, ver- 
terizmu arba weltschmerzu vadinamą. 

Patekęs į triukšmingą Veimaro dvarą, pasidaręs hercogo 
ne tik draugu, bet ir pirmuoju patarėju, Getė gaišino laiką 
linksmoje draugijoje, kurios centrą pats sudarė. Rods, ir 
tuomet mūza jo neapleidžia; vis dėlto Getės genijus pra- 
deda nepasitenkinti tąja nuolatine linksma draugija ir il- 
gėtis susikaupimo savy. 

Galop 1786 metais Getė atlieka ilgesnę kelionę po Italiją, 
kur arčiau susipažįsta su klasišku pasauliu. Toji kelionė 

sudaro naują epochą Getės gyvenime, kurioje jo genijus 
bręsta ir persiima klasiškų pavyzdžių grožiu. Artimiausiu 
tos kelionės vaisiumi buvo jo Romėniškosios elegijos. 

Paskui to paties klasiško grožio įtakoje rašo Getė dvi 
geriausias savo dramas: /jigeniją ir Torkvatą Tasą. Ifige- 
nijos turinys pasiskolinta nuo graikų Euripido, bet Itigenijos 
asmuo, kaip nekaltos, krikščioniškai ideališkos, save auko- 
įančios mergaitės, nėpalyginti kilniaus ir ideališkiau Getės 
atvaizduotas negu Euripido. 

Kaip Įfigenijos, taip ir Torkvato Taso dramoms ne be 
pamato kartais prikišama veiksmo (akcijos) stoka; bet užtat 
kiek subtiliško grožio ir estetiško pasigėrėjimo giliau išsi- 
lavinusiam skaitytojui! 

Jau silpnesnė Getės drama Egmoni, Romoje pabaigta, 


372 


kurios turinys paimta iš Nyderlandų kovų su ispanais už 
nepriklausomybę; čia dramos asmenys gana migloti, išsky- 
rus patį dramos didvyrį Egmonią, kurs ryškiai ir didingai 
rūsčiame karų fone atsižymi. 

Antrą žymią Getės gyvenime epochą sudaro jo pažintis 
ir artimas susidraugavimas nuo 1794 m. su Šileriu, kursai 
irgi buvo pakviestas į Veimaro dvarą. Laikinai pasiduo- 
damas pats Šilerio įtakai, Getė rašo tokias stebėtinai gra- 
žias balades, kaip štai: Zauberlehrling, Schatzgrūber, Braut 
von Korinth, Gott und Bojadere ir kitas. 

Paskui išleidžia poemą idilę Hermanas ir Dorotėja ir ro- 
maną Vilhelmo Meisterio klajonės. Pirmoje poemoje, heg- 
zametru parašytoje, bet natūralia, lengva kalba, Getė pie- 
šia ramų vokiškos šeimynos gyvenimą Prancūzijos pasieny 
revoliucijos metu. 

Antrame romane, kursai ir šiandieną nenustoja savo 
aktualumo, Getė išveda savo pažiūras į dailę, meną, lite- 
ratūrą, religiją, auklėjimą. Centralinis romano asmuo — 
Vilius Meisteris, pirklio sūnus, pamėgęs visa širdimi poeziją 
ir teatrą, apleidžia tėvo namus, prisiplaka prie skrajojančio 
teatro artistų grupės, su ja keliauja, keletą kartų įsimyli, 
galop veda grafaitę Nataliją. 

Tačiau svarbiausias ir giliausias, bemaž viso Getės gy- 
venimo veikalas, kurį vos tik prieš pačią mirtį pabaigė, 
be abejo, jo Faustas. Yra tai pasaulinės reikšmės veikalas, 
kursai minčių gilumu ir užsimojimo platumu statomas 
greta Dieviškosios Komedijos ir Hamleto tragedijos. 

Fausto motyvas paimta iš vokiečių liaudies pasakos apie 
moksluose pražilusį daktarą Faustą, kursai su velnio -pa- 
galba atgavęs jaunystę, pamyli dievotą nekaltą Gretchen, 
paskui ją apgauna, velnio gundomas. Apleista Gretchen 
žudo gimusį vaiką, patenka į kalėjimą ir ten išeina iš- proto. 

Tasai motyvas Getės paimta ir apdirbta labai giliai. Jo 
Faustas tai žmonijos nuo amžių tragedija, tos žmonijos, 
kuri klaidžioja, nupuola, nerami kovoja, veržiasi prie idealo, 
per skausmus siekia Dangaus. 

Fausto dvi dalys. Pirmoji gana suprantama, geriau įsi- 
gilinus; antroji per daug tamsi, vargiai kam prieinama, 
net gilesniems žinovams ar kritikams. Pirmoji sutrumpinta 
Fausto dalis paimta kaipo libretto to paties vardo operai. 

Getė buvo vienas didžiausių poetų ne tiktai vokiečių, 
bet ir visuotinėje literatūroje; o vienkart jis giliai tautiškas, 
vokiškas poeta, kurio kūriniuose tobuliausiu būdu susikris- 
talizavo vokiečių siela. Tačiau negalima pasakyti, kad jisai 
būtų buvęs vokiečių patriota: kai vokiečiai Napoleono I lai- 
kais kariavo už garbę ir būvį su prancūzais ir buvo jų per- 
blokšti, Getei tatai buvo tarytum visai svetimas dalykas, 
į kurį jis nė viena eilute nereagavo. 

Tikėjimo dalykuose Getė buvo irgi inditerentas, kuriam 
terūpėjo kosmopolitiška žmonija ir žmoniškumas, o jau- 
natvėje „Wein, Weib und Gesang“. Kai kada jį vadinama 
didžiu pasauliniu pagonimi, geresnėje to žodžio prasmėje. 

Johann Friedrich Schiller (1759—1805) gimė Viurten- 
bergo karalystėje; buvo sūnus karininko ir dievotos, jaut- 
rios motinos. Tėvui norint Štutgarte studijavo mediciną; 
bet širdis daugiau jį traukė prie literatūros; mėgo labai skai- 
tyti ir skaitė, kas tik į rankas pateko; bet labiausiai mėgo 
Klopštoką, Šekspyrą, Ruso ir pasidavė „audros ir varžto“ 
periodo įtakai. 

Pirmasis žymesnis Šilerio veikalas, audros ir varžto įta- 
koje parašytas, buvo jo drama Rūuber (Plėšikai), kupina 
jaunos energijos, blaškymosi, nepaprastų įvykių. Dramos 
kalba dar sunkoka, ne visai natūrali, veikiančiųjų asmenų 
tipai ne visai pavykę, nenuoseklūs, bet veikalas turėjo 
didelį pasisekimą, to laiko dvasiai pritapęs. 

Dramos turinys toksai: graias turi du sūnu; vienas jaut- 
rus, idealų kupinas, įsimyli ir be tėvo žinios veda žmoną. 
Antrasis, tuo pasinaudodamas, jį tėvui įskundžia, ir tasai 
jį prakeikia. Atstumtasįs sūnus pasidaro plėšikų vadu ir su 
sėbrais galop užpuola savo tėvo ir brolio rūmus. Čia pasi- 
rodo, kad nelaimingas tėvas savo sūnaus kalėjamas. Ats- 
tumtasis sūnus jį iš kalėjimo paleidžia, bet tėvas, sužinojęs, 
kad šis jo sūnus — plėšikų vadas, iš širdies skausmo miršta. 
Jo pirmasis sūnus pats nusižudo, o antrasis, plėšikų vadas, 
žudo savo numylėtąją ir atsiduoda į teisybės rankas. 

Maždaug tokios pat rūšies, „audros ir varžto“ periodo 
įtakoje parašytos su savižudystėmis Šilerio dramos yra 
Fiesco (Fiesko sąmokslas Genujoje) ir Kabale und Liebe 
(Klasta ir meilė). Nors jos turėjo nemažo pasisekimo, sutap- 

damos su to laikotarpio dvasia, bet poeto talentas dar jose 
ne visai subrendęs. 

Daug rimtesnė už minėtąsias dramas tragedijas ketvir- 
toji Šilerio drama Don Carlos, užbaigta Drezdene, kur po- 
eta buvo apsigyvenęs nuo 1785 metų. Dramos turinys paimta 
iš ispanų istorijos, Pilypo II karaliaus dvaro gyvenimo. 
Dramos leitmotyvas — meilė ir laisvė. Don Karlas pamyli 
savo pamotę, Pilypo II karaliaus žmoną. 


Parašęs Don Carlos, Šileris kai kuriam laikui apleido 
poeziją ir atsidavė istorijos studijoms, ypač įsigilindamas 
į trisdešimties metų karą. Tos studijos jam atidarė kelią į 
Jenos universiteto profesorius ir pasirodė labai naudingos 
vėlesnių laikų tvėrybai. 

Nuo 1794 m., suėjęs į artimesnę pažintį, net susidrauga- 
vęs su Gete, Šileris vėl grįžta prie poezijos ir rašo savo 
nemirštamas klasiško grožio balades, kaip štai: Taurė, Pirš- 
žinė, Polikrato žiedas, Ibiko gandrai, Habsburgo grajas, 
Cereros skundai ir kt. 

Tvėrė irgi tame laikotarpy Šileris trumpesnius lyriškus 
eilėraščius, iš kurių gražiausiu perlu galima skaityti Das 
Lied von der Glocke, kuriame nepaprastai poetiškai visas 
žmogaus gyvenimas trumpai apgiedamas, lydint varpo 
balsui. 

Lyriški Šilerio eilėraščiai nėra skaitlingi; bet juose matosi 
stebėtinai skaidri ir kilni jo siela; jais ypač Šileris ir pavergia 
jaunimo širdis, taip jų mėgiamas ir mylimas. 

Istoriškos Šilerio studijos buvo jam akstinu parašyti 
viėną rimčiausių trilogijų: Valenšteino stovykla, Pikolo- 
minis, Valenšteino mirtis. Pirmoje dramoje rodo poeta mar- 
gąją Valenšteino kariuomenę, iš visų kraštų sutrauktą, kur 
ir juokdarys, ir markitantės, ir ūkininkai su kareiviais mai- 
šosi, ūžia, riejasi, svajoja kare pralobsią, bet visi aklai tiki 
savo vadu Valenšteinu. 

Antroje dramoje Valenšteinas ima svajoti apie karaliaus 
Vainiką. Imperatorius pradeda jį įtarti išdavimu ir senam 
Valenšteino draugui Pikolominiui paveda įį slapta prižiū- 
tėti. Tasai ne tiek dėl duotos priesaikos, kiek iš pavydo pra- 
Nešinėja imperatoriui apie savo draugo sumanymus ir nu- 
traukia su juo ryšius, neatsižvelgdamas į tai, kad tuo būdu 

griauna savo sūnaus laimę, kurs myli Valenšteino dukterį 
Teklę, o priverstas dabar su ja skirtis. 

Trečioje dramoje Valenšteinas pradeda tartis su Žuvė- 
dais, bet jo pasiuntinys patenka į imperatoriaus rankas. 
Generolai pradeda apleisti savo vadą; žmona, sesers ir duk- 
tė Teklė jam prikaišioja garbės troškimą, apleidžia su šir- 
dies skausmu ir jaunas Pikolominis. Valenšteinas lieka 
vienas be draugų, bet nenustoja energijos; teiraujas astro- 
logo, kurs iš žvaigždžių bėgio jam pranašauja mirtį, kas 
neužilgo ir įvyksta: Valenšteinas žūva nuo išdaviko rankos. 

Ypač griaudi scena, atsisveikinant jaunam Pikolominiui 
su Tekle: atsižadėdamas asmeninės savo laimės, slopinda- 
mas savy meilės jausmą, Pikolominis eina šventai savo pa- 
reigas ir išveda savo pulką iš Valenšteino armijos, o Teklė 
jam atsisveikinant sako: likimas mus skiria, bet mūsų širdžių 
jis neperskirs. 

Taip pat labai nūsisekusios istoriškosios Šilerio dramos: 
Marija Stiuart iš anglų istorijos, Orleano Mergelė iš pran- 
cūzų, Vilhelmas Telis iš šveicariečių karų su austrais už 
laisvę, galop iš senovės graikų gyvenimo Nuotaka iš Mesino, 
kur likimas (moira) žymiausią rolę lošia. 

Kiek Mesino nuotakoje žymu klasiškoji forma, tiek Or- 
leano Mergelėje įau romantizmas jaučiasi. Orleano Mer- 
gelė — vienas simpatiškiausių Šilerio kūrinių; didvyrė pers- 
tatoma kažkokia nežemiška būtybė, kupina nekalto grožio, 
vykinanti ant žemės Dievo paskyrimą. 

Vilhelmo Telio dramoje stebėtinas pas Šilerį vietos žmo- 
nių būdo ir Šveicarijos gamtos intuityvis atspėjimas ir gy- 
vas, ryškus atvaizdavimas, nors Šveicarijoje Šileris nėra 
niekados buvęs. Keturi Šveicarijos kantonai, kurių karžygį 
Vilhelmą Telį drama perstato, Šileriui dėkingi, pagerbė jį, 
savo ežero antkrantėje, granito uoloje iškaldami autoriaus 
vardą. 

Tame pašiame laike, kai rašė ir gyveno Getė ir Šileris, 
populiariškiausiu Vokietijos romanų rašytoju buvo Jonas 
Paulius Richteris (1763—1825), daugiau žinomas Zanpo- 
lio vardu. Gavęs gana paviršutinį išsilavinimą Leipcigo 
universitete, Zanpolis mėgo daug skaityti, kad papildytų 
trūkumus; vis dėlto sistematiško išsilavinimo jam visados 
trūko, nežiūrint plačių jo žinių. 

Iš jo gausingų humoristiškų romanų žymesni: Elegeljahre 
ir komiška apysaka Katzenbergeris Badereise. Bendrai 
imant atskiros dalys ir epizodai parašyti artistiškai, bet nėra 
suvesti tvarkingai į vienetą, nėra irgi plastiškumo ir stiliaus 
vienodumo. Šiandieną Richterio romanai jau laikomi pase- 
nėję ir mažai kieno skaitomi. 


ROMANTIZMAS 


Romantizmas pas vokiečius, kaip ir kitose Europos tautų 
literatūrose, atsiranda XVIII amžiui besibaigiant, naujam 
amžiui prasidedant. Pas vokiečius jis rišasi su „audros 
ir varžto“ periodu, abudu kaip protestas prieš pseudokla- 
sicizmą. Tačiau yra ir skirtumų tarp jų. „Sturm und Drang“, 
verždamasis į laisvę, viską neigia griaudamas, net kultūros 
reikalavimus. Romantizmas kultūros neneigia, tiktai į senas 
formas įneša savo naują dvasią, individualizmą. Turinio 
romantizmas ieško liaudies tvėryboje (pasakose, dainose) 
ir viduramžiuose — kur tiek raiteliškumo ir misticizmo. 

Romantizme ne tiek vaduotasi protu ir objektyviu grožiu, 
kiek jausmais ir slaptingumo pamėgimu. Romantizmo pa- 
kraipa jaučiama ne tik dailėje, literatūroje, bet net tikėjimo 
tiesas aiškinant: Prancūzų Šatobrianas, Vokietijoje Šlei- 
jermacheris tikėjimo tiesas stengiasi ne tiek protu, kiek 
kilniais jausmais įrodinėti, prie jų palenkti. 

Pirmieji Vokietijoje romantizmo pionieriai (platintojai) 
buvo broliai Šlegeliai, Augustas (1767—1845) ir Fridrichas 
(1772— 1829), ne tiek savo originališkais tvėrybos veika- 
lais, kiek savo kritika ir rimtomis literatūros istorijos studi- 
jomis. Be to, Augustas Šlegelis išvertė Šekspyro veikalus 
vokiškai ir tuo būdu supažindino savo tautiečius su genia- 
liu anglų dramaturgu. 

Fridrichas Šlegelis savo veikalais Ūber Sprache und 
Weisheit der Inder ir Die Geschichte der alten und neuern 
Lileratur, pravesdamas naujus kelius, irgi parodė gilų 
susipažinimą su indų literatūra. Savo filosofiškomis studi- 
jomis, ieškodamas rimtai tiesos, Fridrichas Šlegelis atvirto 
prie katalikų tikėjimo. 

Kiek broliai Slegeliai savo kritiškais raštais, tiek No- 

valis, Helderlinas, Tykas (Tieck) savo romanais ir nove- 
lėmis prisidėjo prie romantizmo srovės supopuliarizavimo 
vokiečių literatūroje. 

Novalis (1772—1801, Hardenberg), nors mėgino ir ro- 
manų rašyti, buvo daugiau lyrikas, kursai jau Jenos univer- 
sitete pasidavė Šilerio idealizmo įtakai ir mistiškai panteis- 
tiškai Fichtės filosofijai. Sutvėręs sau idealų pasaulį, jame 
jausmais gyveno, iš jo sau sėmė ir įkvėpimo. Jaunas miręs, 
neturėjo laiko išvystyti savo talento. 

Hėlderlin (1770—1843), pasidavęs anglų Shelley ir jo 
panteizmo įtakai, gyveno irgi ne tiek realiu gyvenimu, kiek 
svajonių pasauliu; bet savo romanams ir odėms turinį sė- 
mė daugiau iš antiško graikų pasaulio negu iš viduramžių. 
Iš pradžių karštas prancūzų revoliucijos garbintojas, paskui 
su pasibjaurėjimu nuo jos nusigręžė, kai revoliucinė Pran- 
cūzija pakėlė ginklą prieš Vokietiją. Gal geriausiai nusi- 
sekęs Helderlino romanas Hiperionas, kurio turinys — grai- 
kų kovos su turkais už laisvę. 

Liudvikas Tykas (1773—1853), berlynietis, kupinas są- 
mojingumo ir lakios vaizduotės, parašė nemažai apysakų 
ir legendų, kurios savo laiku buvo labai skaitomos, bet dabar 
bemaž visai užmirštos; jos nesiekia giliau į gyvenimą. Iš 
pradžių linksmo ūpo žmogus Tykas paskui bent kiek pasi- 
duoda pesimizmui. 

Tykas mėgo rašyti ne tik apysakas, noveles ir legendas 
pasakas, bet nemažai yra parašęs ir dramų, ir kritikos 
straipsnių, mažesnės tačiau vertės. Nemažas irgi Tyko nuo- 
pelnas — jo vokiškas Servanieso Don Kichoto vertimas, 
kuriuo vokiečiai pirmą kartą susipažino su geniališku ispa- 
nų rašytoju. 

Kaip romantizmo pirmtakūnai spietėsi apie Jenos uni- 
versitetą, taip vėlesnieji romantizmo šulai apie Heidelbergą. 
Prie šių priklausė Brentano, Arnim, Gėrres, Eichendorti, 
Kleist, dalinai ir Hoffmann. 

Brentanas (1778—1842) ir Arnimas (1781—1831) buvo 
artimiausi draugai ir dideli patriotai, įsimylėję į Vokietijos 
praeitį. Abudu pergyvenę tikėjimo abejones, grįžo kaip 
uolūs katalikai prie kūdikystės dievotumo. Brentanas buvo 
gilus lyrikas, romanuose mažiau parodė talento. Arnimas 

irgi rašė patriotines giesmes, bet jo talentas ypač žymu 
jo romanuose ir novelėse. Jo dramos — silpnokos. 

Gėrres (1776—1848) buvo žymiu istoriku ir filosoiu, 
ir rašytoju, galop žymiu veikėju patriotu. Kaip rašytojas 
nemažai pasidarbavo rinkdamas tautosaką, dainas, mitus, 
pasakas. Irgi labai rimtas jo veikalas MytAengeschichte 
der aziatischen Welt. Kaip ir Brentanas Gėrres atvirto į 
katalikų tikėjimą. Žinoma jo CAristliche Mystik. 

Eichendorfi (1788—1857) kai kada vadinamas pasku- 
tiniuoju romantizmo riteriu. Jo dramos silpnokos, su ly- 
rišku požymiu, nors poezijos turi daug. Romanai daugiau 
jam sekėsi; vienas žymesniųjų — Robert und Guiskard. 
Jo novelių geriausia galima laikyti Aus dem Leben eines 
Taugenichts, kurioje vienas nevykėlis svajotojas naiviškai 
apsako savo pergyvenimus ir atsitikimus. 

Bet geriausiai Eichendoriui nusisekė giesmės ir roman- 
sai, taip nuoširdūs, vokiečių ūpui ir dvasiai taip atatinką, 
kad dauguma jų ir šiandieną dainuojama, sustačius Men- 
delsonui joms melodijas. 

Henrikas Kleistas (1777—1811) buvo giminaitis Evaldo 
Kleisto. Karštas Prūsų patriota, visa širdimi neapkentė Na- 
poleono I ir, negalėdamas pergyventi savo tėvynės paže- 
minimo, o dalimi ir dėl nepasisekimų gyvenime baigė sa- 
vižudyste. 

Kleistas buvo gabus dramų tragedijų rašytojas. Prie 
geresniųjų jo veikalų priklauso: Der zerbrochene Krug 
(Sudaužtas puodas), Dūs KūtAchen von Heilbronn — dra- 
ma idilė ir Prinz Friedrich von Hamburg, kurios tikslas 
buvo sužadinti patriotizmą. 

Gana nusisekusios Kleisto ir novelės pasakojimai, ku- 
riose ypač pasižymi išbujojusi romantinė vaizduotė. 

Taip pat labai iantastiškos, nors savo laiku labai vokie- 
čių mėgiamos, buvo novelės pasakojimai Hoimano (1776— 
1822). Kai kurie jo pasakojimai turi nemažai satyriškai 
humoristinio elemento. Hofmanas turėjo paskui įtakos į He- 
belį, Ludvigą ir kitus vokiečių poetus. 

Devynioliktojo amžiaus pradžioje vokiečių tauta susilaukė 
didžiausio pažeminimo: Austrija ir Prūsai buvo Napoleono 
I visai sumušti, perblokšti ir moraliai pavergti; Reino vals- 
tybėlės nuo Vokietijos atskilo ir kaip vasalės pasidavė 

Prancūzijai. Vokiečių patrioių tarpe kilo tuomet reakcija, 
intensyvus darbas visose šakose, kad pakelti, atstatyti savo 
šalį. Karščiausiais tautos žadintojais buvo jos labai mylimi 
poetai: Arndt, Kėrner ir Šenkendorias. 

Arndtas (1769—1860), paprasto valstiečio sūnus, baigė 
Jenos universitetą, daug šalių aplankė, ypač gerai pažino 
žuvėdų kraštą, buvo kai kurį laiką net dviejuose universi- 
tetuose profesoriumi. Tačiau daugiausia įgarsėjo savo pa- 
triotiškomis, labai populiarėmis giesmėmis, kuriose atsis- 
pindi baisi prancūzų neapykanta; pavyzd., Zu den Waffen 
arba Auj zur Rache. 

Teodoras Kerneris (1791—1813), gimęs Drezdene, buvo 
pradėjęs lankyti Leipcigo universitetą, bet greit jį apleido, 
pamėgęs teatrą, kuriam parašė keletą dramatiškų veikalų; 
tačiau žymesnio talento čia neparodė, nors jų kai kurie 
buvo Vienos teatre lošiami. 

Didį talentą Kerneris parodė savo patriotiškomis karo 
giesmėmis, kurias, sūnui anksti mirus, atspaudino tėvas, 
davęs joms titulą Leier und Schwert (Lyra ir kardas). Ker- 
neris buvo karštas patriotas ne vien žodžiais, bet ir darbais: 
pats stojo savanoriu į kovotojų eiles prieš prancūzus ir 
mūšy ties Gadebušu visai dar jaunutis žuvo. 

Trečiasis vokiečių tarpe patriotizmo žadintojas, rytų Prū- 
suose gimęs, buvo Schenkendori (1783—1817). Jo karo 
giesmėse gal nėra tiek ugnies kaip pas anuodu, bet yra 
daugiau jausmuose švelnumo. Savo romantizmo dvasia 
ir viduramžių pamėgimu jisai artimas Bichendoriui ir No- 
valiui. Kaip ir Kerneris stojo Šenkendorias į kovotojų už 
tėvynę eiles. Abudu pasižymėjo giliu tikėjimu. 

Friedrich Rūckert (1789 —1866), pasiduodamas bendram 
tautiečių ūpui ir ūpui virš minėtų patriotų, rašė irgi kariš- 
kas giesmes ir sonetus, kaip štai: Geharnischten Sonetie 
ir Kriegerischen Spoti und Ehrenlieder. 

Tačiau jei Riukertas aukštai vertinamas ir kai kada net 
greta Getės ir Šilerio statomas, tai ne dėl tų giesmių. Dailės 
žvilgsniu daug didesnės vertės jo trumpi eilėraščiai, kuriais 
apgieda meilę, šeimą, gamtą. 

Vienas Riukerto eilių rinkinys pavadintas Liebesfrūkling; 
kuriame nemažai vietos pavesta jo paskesnei žmonai. Ant- 

ras eilių rinkinys Sierbende Blume — trumputė poemėlė. 
Jausmo nuoširdumu ir formos žvilgsniu tai tikri perlai. 

Gal dar didesnis Riukerto nuopelnas tame, kad jisai su- 
pažindino vokiečius su Rytų literatūra, išvertęs vokiškai 
kinų Ši king, indu Mahabharatos giesmes apie Nalą ir Da- 
majantę, persų Šachname poemos epizodą apie Rustemą 
ir Zorabą, arabų Amvrilkais giesmes. 

Riukertas buvo tos nuomonės, kad visų tautų poezija 
tikriems jos žinovams ir mėgėjams turi vieną bendrą su- 
prantamą kalbą. 

Liudvikas Ulandas (1787—1862), Švabijos patriotas, po 
Šileriu buvo populiariškiausias vokiečių poeta. Jo poezija 
kupina meilės tų viduramžių, kurių dvasia buvo giliai per- 
sisunkęs. Vienas žymesniųjų vokiško romantizmo šulų, 
Ulandas vis dėlto mokėjo išvengti romantizmo kraštuti- 
numų. 

Rašė Ulandas silpnokas dramas, užsiiminėjo politika, 
darė moksliškus tyrinėjimus, rausdamasis po įvairius kny- 
gynus, bet tapo populiariškiaustas savo patriotinėmis, iš 
širdies plaukiančiomis giesmėmis tr romansais, o ypač labai 
natūralėmis ir gyvomis baladėmis. 

Grovas Augustas Platenas (1796—1835) turėjo ne men- 
kesnį lyrišką talentą už Ulandą. Tačiau jo giesmės ne tiek 
limpa prie širdies, kadangi jose ne tiek gryno jausmo, kiek 
dailės ir klasiško grožio. Plateno eilėraščiai pasižymi ne- 
paprastu formos tobulumu. 

Piaienas iš pradžių romantikas, vėliau, ypač paskutinį 
dešimtmetį gyvendamas Italijoje, pamėgo graikų klasikus ir 
jais vykusiai sekė, rašydamas odes ir idiles. Iš jo rašytų 
giesmių ypač jausmingos Polenlieder. 

Daug irgi įo parašyta baladžių ir romansų, kuriuose 
nemaža plastikos ir vaizdingumo. Jo sonetai primena kla- 
siškus italų pavyzdžius. Gražūs irgi jo trumpučiai eilėraš- 
čiai, kuriais seka persų poetu Halisu. 

Vokiečių romantizmo periodas, palyginti daug davęs gana 
žymių poetų lyrikų, epe ir dramoje pasirodė ne per turtingas. 
Rods, minėtų lyrikų dauguma bandė savo jėgas ir romanuo- 
Se, ir dramose, bet didesnio talento toje srity neparodė. Iš 
Timtesnių dramaturgų galima nurodyti tik Grillparzer, iš 
fomanistų Immermann. 

Karolis Imermanas (1796—1840) buvo savo laiku Plateno 
pašiepiamas kaip per didis romantikas. Tuo tarpu kaip tik 
priešingai: ne tiek pas jį romantizmo, kiek sveiko realizmo, 
ypač jo romanuose Die Epižonen ir Mūnchhausen, kur ir 
asmenys, ir to laikotarpio politiški, literatiški ir socialūs san- 
tykiai gana plastiškai atvaizduoti. Epigonų romane daugiau 
matosi karčios satyros, Mūnchhausen daugiau humoro ir 
švelnaus pašiepimo. 

Be to, rašė Imermanas ir lyriškus eilėraščius, ir dramas, 
kaip štai Aleksis (Petro Didž. sūnus), bet ioje srity neparodė 
didesnio gabumo; jo lyrikoje daugiau protavimo nekaip 
tikro jausmo. 

Pranas Grilparceris (1791—1872) nepriklausė prie lai- 
mingųjų šio pasaulio žmonių; dalimi tam kaltas buvo jo per 
daug jautrus būdas, nemokėjęs prisitaikinti prie praktiško 
gyvenimo, dalimi nepalankios apystovos, kurios jam apkar- 
tino gyvenimą ir paveikė į jo būdą. 

Pirmoji jo drama, parašyta jam einant 25 metus amžiaus, 
buvo Die Ahnįjrau, kurioje nelaimingas šeimos likimas plau- 
kia ne iš veikiančių asmenų būdo, bet iš išviršinių pripuo- 
lamų apystovų, kas kenkia, be abejo, dramos akcijai; vis 
dėlto daug joje gyvumo ir jėgos. 

Antroji Grilparcerio drama — Sapho; čia autorius ne visai 
vykusiai seka klasiškomis Getės dramomis Ijigenija ir Tasu: 
graikų poetė pamyli vyrą, kursai pasirodo jos nevertas, že- 
mas ir mylįs kitą jauną mergaitę Melitę. Susipratusi, kad 
tokia meilę ji save žeminanti, nusivylusi Saio skandinasi 
marėse. | 

Toji drama daug rimtesnė ir daugiau už pirmąją pasise- 
kusi; čia tragizmas plaukia iš asmenų būdo ir yra tiesioginė 
jų santykių išdava. Tačiau nors turinys paimta iš graikų gy- 
venimo, žmonių būdai gyvai vokiški. 

Dramos leitmotyvas — rami laimė tai gyvenimo idealas. 

Panaši mintis, kad verčiau mirti, negu kad nustoti širdies 
ramumo, išreikšta ir geriausioje Grilparcerio trilogijoje 
Aukso vilna. Jos siužetas paimtas iš graikų padavimo apie 
argonautų žygį į Kolchidę aukso vilnai pagrobti. 

Jasonui žygis pasiseka su Kolchidės karaliaus dukters Me- 
dėjos pagalba, kuri Jasoną pamilusi, bėga su juo į Graikiją, 
tėvo prakeikta. Nepastovus Jasonas ją apleidžia, susidėjęs 

su antrąja, Korinto karaliaus dukterimi. Tada Medėja žudo 
savo rivalę, žudo ir vaiką, kad kančiomis ir pati, ir Jasonas 
kalię atpirktų. 

Rašė Grilparceris ir istoriško turinio dramas, kaip štai: 
Kėnig Otiokars Glūck und Ende, Ein Bruderzwist in Habs- 
burg, Die Jiūden von Toledo, kuriose matosi jau visai subren- 
dęs dramatiškas poeto talentas. Pirmose dviejose Grilparce- 
ris pasirodo Austrijos vokiečių patriotu; trečioje bent kiek 
seka Lope de Vega. 

Gana nusisekusi Grilparcerio ir komedija Vargas tam, 
kas meluoja. 


JAUNOJIi VOKIETIJA 


Bemaž su Getės mirtimi vokiečių literatūroje supuola ro- 
mantizmo puolimas; kyla prieš jį reakcija. Politiškame gyve- 
nime romantikų vokiečių svajonės neišsipildė: Vokietijos 
susivienymas tuo tarpu neįvyko. Nepasiekta irgi tos svajo- 
tos laisvės, kurią skelbė anglų išminčiai ir prancūzų revo- 
liucija; kilo nepasitenkinimas, reakcija; prasidėjo varžymai 
ir vienkart vietinės revoliucijos (1848 m.). 

Iš antros pusės, nauji išradimai technikos srity (geležin- 
keliai, garo jėga, telegrafai) ir gamtos mokslų pažanga iš 
svajonių ir romantizmo sričių pasuko Žmoniją į realaus gy- 
venimo srovę. 

Galop veržimasis į laisvę suprasta kaip panaikinimas bent 
kokio suvaržymo, bent kokio autoriteto, aukštesnių idealų, 
net Dievo ir krikščionybės neigimas (Strauss Leben Jesu, 
Feuerbach Wesen des Christentums). 

Toji tat gyvenimo srovė, pasireiškusi ir literatūroje, įneš- 
dama daug skepticizmo, nusigręžė nuo romantizmo ir užsi- 
manė vardan laisvo tyrimo ir naujų kelių ieškojimo nu- 
traukti nuo romantizmo šulų jų aureolę. Ji pasivadino Jau- 
nąja Vokietija, o jos pirmtakūnai buvo žydai: Bėorne ir Heinė. 

B6rne (1787—1837) savo Laiškais iš Paryžiaus ir laikraš- 
čių straipsniais, turėdamas gabią plunksną ir gyvą rašymo 
būdą, kėsinosi žymiausius vokiečių literatūros, ypač roman- 
tizmo šulus išpeikti, pažeminti, nuvainikuoti, jų veikalus 

vienašališkai kritikuodamas. Jo raštai neigiamai paveikė 
į vokiečių įaunuomonę, kuri visur greit pasiduoda naujoms 
srovėms. 

Už Bėrne daug gabesnis buvo Heinė (1793—1856), nors 
savo būdu gal dar mažiau simpatingas. Gimęs žydu, nuo pat 
jaunų dienų buvo auklėjamas katalikų tikėjime; tačiau pas- 
kui priėmė liuteranizmą, o galop negerbė nei vieno, nei kito 
tikėjimo, užsikrėtęs skepticizmu ir viską pajuokdamas. Nors 
rašė Heinė vokiškai, bet vokiečių nemėgo; mėgo Prancūziją, 
ypač Napoleoną. Nuo 1831 m. ir apsigyveno Paryžiuje, kur 
ir mirė. 

Heinė vienas žymiausių vokiečių lyrikų, nors jo lyrikos 
turinys, sarkazmo ir skepticizmo kupinas, lygiai pašiepiąs 
ir krikščionybę, ir žydų tikėjimą, tik neigiamai veikia į jauną 
sielą, o veikia į sielą tikrai savo nepaprastai lengva, muzi- 
kalia, švelnia iorma ir sąmojingai pašiepiančiu tonu. 

Kai kuriose lyriškose Heinės giesmėse pasitaiko irgi nors 
negilaus, vis dėlto švelnaus jausmo. Tos rūšies lyrinių jo 
eilėraščių nemažai rinkiny, pavadintame Buch der Lieder. 
Čia kai kurios giesmės — tikri perlai, kaip štai: /m wunder- 
schėnen Monat Mai; Ich weiss nicht, was soli es bedeuten; 
Du bist wie eine Blume ir kt. 

Rašė Heinė irgi balades, kurių ypač labai populiari, jo 
parašyta 16 amžiaus metus einant, išversta į visas bemaž 
kalbas, apie du Napoleono grenadieriu, grįžtančiu iš ne- 
laisvės. 

Iš Heinės veikalų, proza rašytų, vienas žymesniųjų — 
Reisebilder, kur jisai skelbia visišką atsipalaidojimą nuo se- 
nų įpročių ir nuo bent kokio autoriteto. Viename tų laiškų 
jis duoda tokią Matildos charakteristiką: „esti širdys, ku- 
riose juokavimas ir tiesa, piktas ir geras, šaltis ir šiluma taip 
nuostabiai pinasi ir susilieja, kad sunku ką griežtai apie jas 
pasakyti. Tokia ir ponios (lady) Matildos širdis. Kai kada 
ji — letų sala, ant kurios stiklinio paviršiaus žydi puikiau- 
sios palmių girios, kai kada ji — ugnies vulkanas, užpiltas 
šypsančiomis pusnimis“. 

Tais žodžiais Heinė geriausiai apibūdina patį save ir savo 
veikalus, kurie kupini prieštaravimų ir kontrastų nuo kil- 
numo iki žemo šlykštumo, o viskas apsupta artistine forma, 
subtilios poezijos šydu. 

Kai kurie sako, Heinė vokiečių literatūroje buvęs tuo kuo 
Baironas anglams. Vis dėlto vargu begalima įuos greta sta- 
tyti; Baironas turėjo įtakos visose Europos literatūrose; apie 
Heinę to negalima pasakyti. Artistiškai natūralia savo eilių 
forma Heinė turi daug bendra su Būrgeru ir Ulandu. 

Iš kitų „Jaunosios Vokietijos“ šulų galima dar paminėti 
Guckovą ir Liaubę, kurių romanai savo laiku buvo labai 
populiarūs, bei dabar bemaž kaip ir užmiršti. Ypač buvo 
skaitomas Guckovo romanas Riffer vom Geiste (Dvasios 
raiteliai), kur paliečiama socialūs klausimai. 

„Jaunosios Vokietijos“ periodas, pastatęs sau tikslą kovo- 
ti visose gyvenimo srityse su supelėjusiu, kaip gyrėsi, kon- 
servatizmu, pasiskelbė norįs meną ir poeziją sujungti su 
tikrenybe, o iš tiesų skelbė kūno emancipaciją, t.y. laisvą 
seksualizmą ir kovą su nustatytomis jungtinių Tormomis. 

Ta literatūroje srovė savo neigiama kryptimi neilgai išsi- 
laikė: maždaug iki 20—30 metų. Visuomenė greit atsibudo 
iš to košmaro, pradėjo pasigesti romantizmo; gema tuomet 
neoromantizmas kaipo pereinamas etapas prie realizmo. 

Neoromantizmo pakraipoje rašė Veberis ir vadinamoji 
Miuncheno mokykla: Geibelis ir Heizė. 

Weber (1813—1894), geras katalikas ir vokiečių patrio- 
tas, savo gražiu epišku veikalu Dreizehnlinden, eilėmis rašy- 
tu, gyvai ir vaizdžiai piešia vidujinę jauno stabmetdžio kovą, 
jam pasirenkant tarp savo bočių pagonijos ir krikščionybės: 
jaunas aukštos kilmės stabmeldys saksas patenka į vienuo- 
lyną; čia su savimi ilgai kovoja ir, galutinai apsikrikštijęs, 
randa sielos ramumą. 

Geibel (1815—1884) buvo labai gabus lyrikas ir savo 
patriotiškomis, skambiomis, muzikalėmis giesmėmis visoje 
Vokietijoje pasidarė labai populiarus. Išleido keletą lyriškų 
rinkinių. Iš jo patriotiškų giesmių galima nurodyti: 


Nun lasst die Glocken von Turm zu Turm 
Durchs Land frohlocken im Jubelsturm. 


arba iš jo populiarių dainelių: Der Mai ist gekommen. 
Rašė Geibelis ir dramas, bet jos dėl akcijos ir kitų trūkumų 
silpnokos, nors jų kalba graži ir lengva. 
Heyse parašė labai daug. Jis pasirodė labai vykęs ir gabus 
romanų, ypač trumpų novelių autorius. Rašė irgi geras 

dramas, net tragedijas (Frančeska da Rimini). Jo gražūs 
lyriniai tvariniai turi daugiau dailės, mažiau gilaus jaus- 
mo. 


RKEALIiZMAS 


Neoromantizmas, bent toje formoje, kokioje pasireiškė pas 
Veberį, Geibelį ir Heizę, tęsėsi trumpai ir buvo tik epizodinis 
perėjimas į realizmą, kursai visose Europos literatūrose įsi- 
vyravo nuo 1850 metų ir pagamino ypač daug romanų. 

Realizmas stengėsi objektyviai, detaliai perstatyti gyve- 
nimą tokiu, koks jisai yra tikrai, visai nepriklausomai nuo 
savo simpatijų ar antipatijų, jį giliai analizuodamas. Darbš- 
tūs, ištvermingi ir sumanūs rašytojai be ypatingo talento 
gali daug sukurti tokio romano srity, kur reikalaujama dau- 
giau tėmymo dovanos nekaip kūrybinės vaizduotės, reika- 
laujama ne idealų srities siekti, bet piešti, ką mato aplinkui 
akis. 

Realizmo pakraipoje nemažai vokiečių rašyta; kai kurie 
buvo tikrai gabūs ir talentingi novelių ir romanų rašytojai, 
kurie sugebėjo gyvai ir įdomiai atvaizduoti gyvenimą; bet 
labai didelių talentų, kurie būtų pasaulinėje literatūroje 
daug nusvėrę, vis dėlto nesimato. 

Iš realistų rašytojų galima paminėti Onytę Drostę, Frid- 
richą Hebelį, Otoną Ludvigą, Freitagą, Kelerį ir kitus. 

Annetie von Droste (1797—1848), aukštos kilmės, gera 
katalikė, laikoma didžiausia vokiečių moterų poete. Jos raš- 
tai, nors realiai piešia savo krašto gamtą ir žmones, vis dėlto 
nemažai dar turi ir romantizmo pažymių; daug dar juose 
pačios poetės pergyvenimų atsispindi. 

Lyriniuose Drostės kūriniuose dažniausiai figūruoja reli- 
giniai jausmai ir savo krašto gamtos meilė. Ypač žymus jos 
lyrinių eilėraščių (72) rinkinys Geistlichen Jahr. Rašė Drostė 
irgi balades; rašė nemažai ir proza. Tik rimtas ir gilus jos 
tvarinių turinys ne visados apvilktas švelnia ir aiškia forma; 
stilius kai kada šiurkštokas ir apytamsis. 

Stifter (1805—1868) buvo gabus realistiškoje pakraipoje 
novelistas. Jo vardą įgarsino ypač nusisekęs trumpučių, bet 
gražių ir vaizdžių novelių rinkinys, pavadintas Studien. 

Talentu daug žymesnis už Drostę ir Štilterį buvo Fried- 

rich Hebbel (1813—1863), naujosios vokiečių dramos tėvas. 
Neturtingų tėvų sūnus, Hebelis išėjo sunkią ir karčią gyvė- 
nimo mokyklą, bet savo tvirtu būdu ir ištverme parodė, kad 
tikras talentas visados prasimuš aikštėn ir praskins sau 
kelią. 

Kai kurie iš vokiečių ne be reikalo laiko Fr. Hebelį, Getei 
mirus, didžiausiu savo poetu. Jau savo lyriniais tvariniais 
ir baladėmis jis parodė stambų talentą. Dar didesnis jisai 
dramų rašytojas. Jo dramos ir tragedijos kupinos gyvumo; 
jose asmenų veikimas — natūrali išvada vidujinio žmonių 
nusistatymo ir jų būdo. 

Pirmoji Hebelio drama buvo Judita, paimta iš žydų isto- 
rijos; čia karžygė nužudo Asirijos vadą Holoferną ne tiek iš 
patriotizmo kiek iš asmeniško keršto; o paskui pati save pra- 
keikia. 

Toliau eina drama: Genovaitė, visur labai populiari, lie- 
tuviškai versta, Marija Magdelena, Erodas ir Mariamna ir 
kitos. Geriausias Hebelio veikalas, be abejo, jo trilogija tra- 
gedija Nibelungen, kurioje senas vokiečių epas geniališkai 
sunaudota, kuri žiūrėtoją perkelia į mitišką žilą senovę. 

Su Hebeliu daug turi panašumo antras žymus, nors talen! 
tu bent kiek menkesnis, realistas rašytojas Otto Ludwig 
(1813—1865), parašęs dvi dramas ir du pasakojimu, kuriuo- 
se pasirodė stambiu ir rimtu menininku. 

Ludvigo dramose jaučiama Šekspyro įtaka, kurio studijas 
patsai rašė. Ypač aukštai vertinama jo tragedija Maka- 
bėjai, kurios turinys paimta iš Senojo Testamento. Žymiau- 
sią rolę joje lošia pilna išdidumo Makabėjų motina, savo 
puikybės nuodėmę atpirkusi kaip savo sūnų mirties liu- 
dytoja. Greta jos stovi tautos karžygys Judas. 

Iš jo novelių pasakojimų ypač aukštai statoma Tarp 
dangaus ir žemės. Jos turinys — sena istorija, kaip du broliu 
pamyli tą pačią mergaitę; jų vienam per apgaulę pasiseka 
imti viršų, bet bijodamas brolio ir jį įtardamas, pasiryžta 
jį nužudyti, tik sumanymas nepasiseka; jis pats nelaimingai 
žūva. 

Be minėtų rašytojų, dar žymūs Freytag (1816—1859), 
Pagarsėjęs savo įvairiausio turinio romanais, ir greta jo 
gal geriausias XIX amžiaus novelistas, šveicarietis nuo Ciu- 
richo Kelter (:819— 1890). 

Freitagas savo romanams ėmė turinį iš įvairių sluoksnių: 
sodžiaus gyvenimo, mokslininkų, žurnalistų, bet daugiausia 
iš vokiečių praeities. Ištisa eilė jo istorinių romanų, prade- 
dant nuo IV amž., piešia svarbesniuosius vokiečių istorijos 
laikotarpius. 

Keleris irgi rašė romanus, pasakojimus, lyriškus eilėraš- 
čius, bet ypač žymus kaip nepaprastai gabus novelių rašyto- 
jas, kuriose bent kiek jaučiama satyriško humoro. Geriausias 
jo novelių rinkinys — Die Leute von Seldwyla. 


NAUJOJi LITERATŪRA 


Realizmas kaip pas prancūzus, taip ir vokiečių literatūroje 
galutinai nukrypo į natūralizmą; tik čia jisai nepasiekė to 
kraštutinumo kaip pas Zolą, Siu, Mopasaną ir kt. Paskui 
kraštutinis natūralizmas persimetė į antrąjį kraštutinumą, 
į simbolizmą. 

Simbolizmas subtiliais, neaiškiais, miglotais bruožais 
siekia nepasiekiamo, nesuprantamo, nematomo pasaulio, 
stengiasi įžvelgti į anapus; pasaulį, atskleisti, apšviesti mis- 
tinę bedugnę; juo toliau nuo realaus gyvenimo, juo arčiau 
simbolizmo ir misticizmo. 

Simbolizmas, siekdamas vis didesnio neaiškumo, nustoja 
galop turinio, persimeta į vienpusišką dekadentizmą, į ieško- 
jimą vien naujų išviršinių formų, harmoningo garsų suderi- 
nimo, jų ritmikos net be vidujinės prasmės, kad tik sukeltų 
tam tikrą upą. 

Dekadentizmas galop absurdo pasiekia futurizme, kur 
beprasmių, o dažnai net nežmoniškų garsų suderinimas skai- 
tosi poetinės kūrybos perlu. Toliau tos nesąmonės keliu eiti 
jau nebegalima. 

Vokiečiai, kurie antroje XIX amžiaus pusėje pasiekė savo 
idealo politikoje, susijungdami 1870 m. į vieną imperiją, 
kurie davė pasaulinės reikšmės filosofų (Hartmanas, Niet- 
sche), tapytojų (Bėcklin, Feuerbach), muzikų (Wagner), 
sociologų (Marx, Lassa!, Bebel), mokslininkų ir t.t., savo 
literatūroje nors turėjo gerokai gabių rašytojų, bet jų veika- 
lai nieko bemaž nenusvėrė pasaulinėje literaturoje ir jų var- 
dai tik savo krašte praskambėjo. 

Nekalbant apie šių dienų rašytojus, kurių reikšmės kritika 
galutinai dar nenustatė, paminėsime Lylienkroną, Demelį, 
Hauptmaną, Zudermaną, Vildenbruchą, Ancengruberį, Fon- 
tanę, Mariją Ebner. 
 Lylienkronas (1844—1909) buvo karštas vokiečių patrio- 
tas. Jau pirmame savo lyrinių tvarinių rinkiny pasižymėjo 
subtiliai artistiška forma, turtinga gražia kalba ir jausmingu 
temperamentu, linkusiu į liūdesį. Ypač verta pažymėti jo Auj 
dem Kirchhof, In einer Winternacht, Die Muzik komimnt. 

Gražios irgi jo Kriegsnovellen. Bet didesnių veikalų Ly- 
lienkronas nepajėgė sutverti. 

Dehmei, gimęs 1863 m., buvo irgi lyrikas su žymia sirnbo- 
lizmo pakraipa. Išleido kelius lyrikos rinkinius. Be to, dar 
parašė eilėmis romaną Zwei Menschen. Tačiau žymesnio 
talento irgi neparodė. 

Bent kiek gal daugiau talenio parodė tame laikotarpy 
vokiečiai dramaturgai: Hauptmanas, Zudermanas, Vilden- 
bruchas, Ancengruberis. 

Gerhartas Hauptmanas* (gim. 1862 m. Silezijoje) turėjo 
ypatingą pastebėti dovaną ir mokėjo piešti žmones realiai; 
tik buvo linkęs į pesimizmą ir mėgo aikštėn vilkti socialinį 
skurdą. 

Iš pradžių realizmo ir natūralizmo šalininkas, paskui 
nukrypo į simbolizmą. Toje pakraipoje žinomos lietuvių sce- 
nai jo dramos Hanneles Himmelfahrt ir Die versunkene 
Glocke. Pirmoje, dar realizmo pakraipoje, jo rašyta drama 
Fuhrmann Henschel irgi sulošta lietuvių scenoje. 

Hauptmanas dabar gana aukštai vertinamas; net japonai 
išvertė į savo kalbą kai kurias jo dramas. 

Zudermanas, gimęs 1857 m. Rytų Prūsuose vokietys, ta- 
lentu už Hauptmaną silpnesnis, pradėjo savo literatišką dar- 
bą nuo romanų, kurie jam gana sekėsi rašyti. Bet paskui, 
kai jo drama Ehre susilaukė nemažo pasisekimo, persimetė 
į dramų rašymą; bet čia didesnio talento neparodė. 

Lietuvių scenoje žinomos Zudermano dramos: Joninės 
ir Gėlėse ir komedija Drugeliai. Joninių dramoje figūruoja 
lietuvajtė ne visai tikusioje šviesoje neva paveldėjimo auka. 
————- 

240 * Jo brolis Karolis (1858—1921) irgi rašė pusėtinai geras dramas 
1r jų parašė nemaža. 

Bendrai imant Zudermanas mėgsta savo dramose įrodinėti 
paveldėjimą. Jo Ehre (Geras vardas) irgi išversta lietu- 
viškai. 

Wildenbruch (1845—1909) buvo karštas Prūsų patriotas 
ir Hohenzolernų gerbėjas. Būdamas ne menkesnių gabumų 
už anuodu, parašė nemažai dramų, imdamas turinį iš vokie- 
čių praeities, pradėdamas nuo didžios tautų maišaties ir jų 
kilnojimos. Iš tų dramų kaip žymesnes galima nurodyti Ka- 
rolingern, Heinrich und Heinrichs Geschlecht, Kėnig Laurin 
(iš tautų kilnojimos laikų), Tochter des Erasmus (iš reior- 
macijos laikų), Harold (anglosaksų kova su normanais) 
ir kt. 

Kai kurie tos nuomonės, kad Vildenbrucho pasakojimai, 
kaip štai Kindertrūnen, Francesca von Rimini, Edles Blut, 
kuriuose daug nuoširdaus jausmo, yra dar aukštesnės vertės 
už jo dramas. 

Anzengruber (1838— 1898), Austrijos vokietys, savo dra- 
moms ima turinį dažniausiai iš valstiečių gyvenimo, kur“ 
gerai pažįsta ir moka gyvai piešti. Iš jo dramų galima pami- 
nėti Der Pfarrer von Kirchjeld, Doppelselbsimord, Der 
Meineidbauer ir kt. 

Fontane (1819— 1898), vienas gabiausių romanų rašytojų 
XIX amžiuje vokiečių literatūroje. Savo poetišką tvėrybą jis 
pradėjo nuo baladžių. Paskui eina eilė jo istoriškų romanų. 
Bet rasit geriausi jo romanai pasemti iš dabartinio gyvenimo, 
kurį labai gyvai ir realiai autorius moka vaizduoti. Nežiūrint 
į apysenį autoriaus amžių, kuomet tuos romanus rašė, jis 
mokėjo suprasti ir atjausti naujausias gyvenimo sroves. Prie 
tos rūšies romanų priklauso Jrrungen und Wirrungen, Frau 
Jenny Treibel ir kt. 

iš žymiausių XIX amžiuje moterų rašytojų vokiečių lite- 
ratūroje, greta Onytės Drostės, galima dar paminėti Marie 
Ebner-Eschenbach, baronienę iš Vienos (1830—1916). Iš 
pradžių Ebnerienė mėgino rašyti dramas, bet jos nesisekė. 
Vėlesniame amžiuje pradėjo rašyti noveles ir romanus; čia 
pasirodė stambus jos talentas. 

Iš Ebnerienės romanų rasit geriausias bus Gemeindekind; 
jame gyvai ir realiai piešiama asmuo, gamtos nuskriaustas 
ir žemos kilmės, kurs tačiau veržiasi į šviesą, kovoja už aukš- 
tesnį visuomenės gyvenime laipsnį. Kitas romanas Unsūhn- 

bar piešia aukštesnio luomo gyvenimą. Idomus irgi jos Meine 
Kinderjahre. 

Labai gražios jos irgi novelės; Er lasst die Hand kūssen 
ir Die Unverstandene au; dem Dorje. 

Paskučiausiais laikais vokiečių literatūroje ypač prasi- 
platino kaip ir kitose literatūrose roinanai, kuriuose paste- 
bėti galima ir išsidirbusios technikos pažangą, ir gilesnį 
psichologijos žinojimą. 

Istoriškų romanų gal gabiausioji dabar rašytoja skaitosi 
Enrica Handel-Mazzeti, gimusi 1871 m. Vienoje, kuri parašė 
nemažai; tačiau vėlesnieji jos rašyti romanai bent kiek jau 
silpnesni. Prie geresnių priklauso: Die arme Margaret, Der 
deutsche Held, Jesse i Maria. 

Iš kitų moterų rašytojų dar galima paminėti ponią Huch 
(gim. 1867 m.), kurios romanuose bent kiek jaučiama simbo- 
lizmo. Tarp kitų jos romanų galima paminėti Erinnerungen 
von Ludolį Ursleu, Vita somnium breve. 


SKANDINAVIJOS LITERATŪRA 


Skandinavijos vardu čia suprantama žuvėdų, norvegų, 
danų ir islandų šalys. Tų kraštų gyventojai kalbos žvilgsniu 
ir šiandieną vieni kitiems artimi; senovėje gi jų kalba, be 
abejo, sudarė vieną bendrą, visiems suprantamą. Toje tat 
kalboje išliko labai turtingas, savotiškas, gilios senovės 
epas, kurį sutvėrė islandai ir bent kiek norvegai; žuvėdai ir 
danai jo tvėryboje kaip ir nedalyvavo. 

Apie senojo skandinavų epo pradžią ir jo kilmę taip pasa- 
kojama. Devintojo amžiaus gale (872 m.) norvegų konungas 
Hariagri (gražplaukis), nugalėjęs kitus konungus, arba 
kunigaikščius, pasiskelbė visos Norvegijos valdovu. Kai 
kurie norvegai, nepatenkinti jo valdžia, išsidangino į tolimą 
Islandiją, kur įsigyveno ir susitvarkė iki XIII amž. nepriklau- 
somai nuo Norvegijos, nors ir nenutraukę visų ryšių su savo 
senąja tėvyne. 

Čia tai Islandijoje ir susidarė tasai savotiškai gražus ir 
turtingas tolimosios šiaurės epas, kuriame gyvai atsispindi 
stabmeldiškas senovės skandinavų tikėjimas su savo gerais 
'r piktais dievais (azais), su savo nepaprastais milžinais 

karžygiais vikingais. Ilgais amžiais ėjęs iš lūpų į lūpas, 
galop XIII amžiuje surašytas, tasai epas dabar kaip didžiau- 
sia tautos brangenybė laikomas Stokholmo, Upsalės ir Ko- 
penhagos knygynuose. To epo — trys rūšys: eda, skaldų 
giesmės ir sagos. 

Iš pradžių Eda (naująja) buvo pavadintos tos proza rašy- 
tos skaldams giesmininkams taisyklės, kurias sustatęs 
Snoris Sturlusonas (1178—1241), žymus poeta. Paskui 
Edos (seriosios) vardas duota seniausiam mitiškai karžygi- 
niam epui, kursai susideda iš 29 giesmių ir buvo pačios liau- 
dies tvėryba. 

Senosios edos vienos giesmės grynai mitologiško turinio, 
kitos apgieda karžygius. Viena seniausių ir įdomiausių pir- 
mosios rūšies giesmių laikoma Vėluspa, kurioje pranašė 
Vali pranašauja senų dievų žuvimą už jų nuožmumą: saulė 
ir žvaigždės išnyks nuo dangaus, žemę užlies marės; tačiau 
paskui iš vandenų išsiners nauja žemė, užgims gražesni 
nauji laikai, nauji žmonės, nauji dievai. Čia stabmeldys 
skandinavas nujaučia krikščionybę, sugriausiančią senąją jo 
tikybą. 

Kitose mitologiškose Edos giesmėse apgiedama vyriausio 
dievo Odino išmintis ir galybė, dievų kovos su milžinais ir 
demonais, dievo Odino patarimai ir įsakymai. 

Graži ir stipri taip pat giesmė, kurioje atpasakojama dievo 
Toro kelionė į milžinų salą, atsiimti pavogtą milžino Trimo 
kūjį. Toras atsiima savo kūjį, nužudo ir Trimą, ir visą milži- 
nų padermę. 

Karžygiškos Edos giesmės apgieda trijų žymių šeimynų: 
Budiingų, Niflungų ir Volzungų garsius darbus ir didžias 
jų kančias. Tos giesmės, ypač apie Nillungus, turi daug 
bendro ir panašumo su vokiečių giesmėmis apie Nibelungus; 
net tie patys vardai, bent kiek iškraipyti, čia pasikartoja. 

Vyriausias tose giesmėse asmuo, apie kurį daugiausia kal- 
bama, jaunas, gražus ir drąsus Sigurdas (Nibelunguose 
Zygirydas), kuriam likimas paskyrė žūti pačiam jaunystės 
žydėjimę. 

Sigurdas, paskutinysis iš Volzungų giminės, nužudo baisų 
Fafiurą žaltį ir pasisavina didžius jo turtus; bet tie užkeikti 
turtai ir jam, ir visiems jo draugams atneša pražūtį. 

Vyksta Sigurdas į platųjį pasaulį ieškoti sau garso. Ant 


3892 


aukšto kalno, skydais aptverto ir ugnies spinduliais nušvies- 
to, jisai randa miegantį šarvuotą karžygį; nuima jam nuo 
galvos šalmą ir mato mergaitės veidą: buvo tai valkirija* 
Brinhilda, kurią dievas Odinas buvo nubaudęs amžinu 
miegu. 

Sigurdas pamyli Brinhildą, bet jam nelemta jos vesti; jis 
veda gražiąją Gudruną, o jos broliui padeda vesti Brinhildą, 
pasižadėjusią tam atiduoti savo širdį ir ranką, kas nugalė- 
jęs visas kliūtis, atvyks pas ją kaip sužadėtinis. 

Sigurdas, pasivadinęs Gudrunos broliu, perbėgo per lieps- 
nas, kuriomis Brinhilda buvo iš visų pusių apsisupusi savo 
rūmuose, ir tuo būdu išgavo jos sutikimą tekėti už Gudrunos 
brolio. Sužino paskui Brinhilda, kad kliūtis nugalėjęs ne jos 
vyras, tik Sigurdas ir iš apmaudo įkalba savo vyrui nužu- 
dyti Sigurdą, ką tas ir padaro. 

Išgirdusi baisų Gudrunos verksmą vyrui žuvus, Brinhilda 
nusikvatoja žiauriu juoku, pareiškia kad taip žūsianti ir visa 
Nillungų giminė, o pati, apsisupusi baltu apsiaustu, apsišar- 
vojusi valkirijos aukso šarvais, nusižudo. 

Gražiausia ir vienkart tragingiausia Edos vieta — Gudru- 
nos širdies skausmas Sigurdui žuvus: 

„Nuliūdusi įi sėdėjo jo kojose; neaimanavo, nelaužė ran- 
kų, neverkė, kaip kitos moterys. Atėjo kunigaikščiai, kad ją 
paguostų ir pertrauktų jos tylą; nesiskundė ir neverkė Gud- 
runa, nors širdis jai plyšo iš skausmo. Sėdėjo priešais ją 
kunigaikščių žmonos, auksu žibančios, ir jos seserys; kiek- 
viena kalbėjo apie savo skausmus. Neaimanavo, neverkė 
Gudruna, tik jos širdis akmenėjo... 

Tada Gilronda, Giukos duktė, nutraukė apdangalą nuo 
kunigaikščio galvos ir tarė Gudrunai: „pažvelk į mylimąjį 
ir prispausk savo lūpas prie jo lūpų, kaip bučiuodavai dar 
gyvą“. Pakėlė Gudruna akis ir pamatė kruvinus kunigaikš- 
čio plaukus ir jo akis, mirties migla aptrauktas, o krūtinę 
kiaurai pervertą. Krito tada aukštielninka, plaukai jai išsi- 
draikė, o ašaros sraunai paplūdo. Tada pravirko Gudruna, 
Giukos duktė... 

Volzungai ir Niflungai guli karstuose, bet giesmės apie 

* Valkirijos — skandinavų mitologijoje tai Odino mergaitės, kurias 
Jisai siunčiąs kariauti už žuvusius karžygius. 

juos nenutilo: apgieda juos skaldai, kad priduotų drąsos 
vyrams ir nuramintų moterų liūdesį...“ Taip baigiasi Senoji 
eda. 

Antroji senojo Skandinavijos epo rūšis — skaldų giesmės. 
Nuo Senosios edos tuo skiriasi tos giesmės, kad tai nėra 
liaudies tvėryba, tik kūriniai tam tikrų pavienių giesmininkų, 
kurių žymesnės pavardės išliko žinomos. 

Tie giesmininkai skaldai, giesmių dovaną gavę nuo dievo 
Odino, esą Bragi Bodasono, į Valhalę patekusio, įpėdiniai. 
Be abejo, buvo tai dažniausiai konungų-karalių palydovai, 
kurie, patys dalyvaudami jų karo žygiuose, paskui juos 
atpasakodavo. 

Skaldai, sudarę tam tikrą draugiją, kurios amatu buvo 
giesmės ir muzika, buvo labai gerbiami. Skaidų žydėjimo 
periodas — X amžius. Paskui XII amžiuje jie pradeda nu- 
tilti, o jų vietą užima šventųjų legendų pasakotojai. 

Pirmasis skaldas, kurio vardas išliko, buvo virš minėtas 
Bragis Bodasonas. Konungas Hariagris ypač mėgo prie 
savo dvaro skaldus. Skaldu buvo ir aukščiau minėtas iš XI 
amžiaus Snoris Sturlusonas. Jų giesmių turinys dažniausiai 
karžygiškas epas. 

Nuo XII amž. skaldų giesmės kaip pagonijos atgarsis 
krikščionijai įsigalint pradeda nustoti savo aureolės; į jas 
imta žiūrėti skersai, su nepasitikėjimu; kai kur jos buvo net 
persekiojamos. Jas pamažu išstumia šventosios legendos, 
kuriose vis dėlto dar daug pagonijos ir senosios mitologijos 
priedo. Ir čia didvyriai virš paprasto masto, rauna iš šaknų 
šimtamečius ąžuolus, išgeria alaus statines, kaujas su raga- 
nomis; o vienkart pasižymi nepaprastai kilniomis atsižadė- 
jimo, pasiaukojimo ir krikščioniškos meilės dorybėmis. 

Iš tų pusiau krikščioniškų, pusiau dar pagoniškų legendų 
paskui susidarė labai gražios baladės. Jų seniausios Kūm- 
perviser (karo giesmės). 

Trečioji senojo Skandinavijos epo rūšis — sagos (sėgur), 
arba pasakos, kurios ilgai ėjo iš lūpų į lūpas ir tik vėles- 
niais laikais buvo surašytos. Jos dvejopos kilmės: vienos 
atsirado Islandijoje, kitos Norvegijoje. Buvo pasakojamos 
proza. 

Sagų turinys: arba žymesnių įvykių atpasakojimas, kaip 
pavyzd. Egilio saga apie Egilį skaldą, arba vyskupų gyveni- 

mas ir žymesnių Norvegijos karalių garbinimas, ypač ko- 
nungo Harlagri, Olafo ir kitų. Iš tų pasakojimų pirmasis 
norvegų istorikas Snoris Sturlusonas ir parašė savo kuni- 
gaikščių istoriją. 


NAUJESNIOJI SKANDINAVŲ LITERATŪRA 


Naujesniais laikais iš Skandinavijos rašytojų, kurių var- 
dai už jų tėvynės ribų plačiau visuotinėje literatūroje yra 
praskambėję, paminėsime šiuos žymesniuosius: iš danų An- 
derseną, Elenšlegerį, Brandesą, iš norvegų Bjornschernę 
Bjornsoną, Ibseną ir Knutą Hamsuną, o iš švedų Tegnerą 
ir Strindbergą. 

Andersenas (1805—1875) įgarsėjo ir liko populiarus ypač 
savo nepalyginamomis pasakomis, išverstomis į daugelį 
svetimų kalbų; vokiškai pats jas yra išvertęs. 

Be to, Andersenas dar rašė ir lyriškus, ir dramatiškus 
veikalus. Iš jo romanų psichologijos žvilgsniu geriausias 
bus /mprovizatorius, kuriame Antonijaus, improvizatoriaus, 
pergyvenimai labai vykusiai atvaizduoti; tiktai vietos (Itali- 
jos) koloritas ne visai atatinka tikrenybei. 

Oehlenschliger Adamas (1779—-1850) — danų literatūro- 
je romantizmo šulas, kurio poezijos ir veikalų turinys daž- 
niausiai senovės skandinavų mitologija ir jų sagos. Rašė 
jisai romansus, karžygiškas poemas, noveles ir tragedijas. 
Iš jo lyriniai epiškų giesmių geriausias rinkinys — Šiaurės 
dievai. 

Tragedijų parašė Elenšiegeris septyniolika, kurios užten- 
kamai nusisekusios ir visos išverstos vokiškai. Kai kuriuos 
lyriškus savo veikalus jis pats vertė vokiškai. | 

Elenšlegeris laikomas danų tragedijos tėvu, kaip jų ko- 
medijos ir bendrai naujosios danų literatūros tėvu yra skai- 
tomas Holbergas (1684—1754). 

Brandes (1842—1927) įgarsėjo kaip vienas žymiausių kri- 
tikų. Ypač labai aukštai vertinamas jo veikalas — Svarbiau- 
sios srovės XIX amžiaus literatūrose. Čia Brandes, kaip 
realista, atmeta šalin visas politiškas, etiškas, religines ir 
net estetikos tradicijas, į jų vietą skelbdamas naujas savo 
pažiūras. 

„Be to veikalo Brandes parašė dar daug kitų veikalų, 
daugiausia literatiškos kritikos srity, kaip štai: Estetiškos 
studijos, Danų poetai, Studija apie Šekspyrą ir kt. Jo įtaka 
ypač labai žymi Skandinavijos literaiūrose. 

Bi6ėrnson Bjornschernė (1832—1910) pasižymėjo ypač 
savo novelėmis ir trumpais pasakojimais, kuriais labai 
įdomiai ir poetingai piešia Norvegijos gamtą ir jos ūkininkus 
valstiečius. Nors gal ne tiek, vis dėlio ialšniiasi irgi jo Iybi 
ima iš senų Norvegijos laikų: tik Marija Siiuart paimta iš 
anglų istorijos. 

Kaip karštas šalininkas Norvegus atpalaiduoti nuo Žuvė- 
dų priklausomybės ir, be to, dar naujesniųjų radikalų pažiū- 
rų pionierius politikoje, religijoje ir socialiuose klausimuose, 
Bjornsonas vėlesniais laikais pradėjo per daug tendentiškai 
rašyti; per tatai paskesnieji jo romanai ir dramos meno 
atžvilgiu daug silpnesni. 

Už Bjornsoną gilesnis ir kaip dramaturgas nepalyginti 
daug žymesnis ir Europoj žinomesnis Henrikas Ibsenas 
(1828—1906), iš pradžių vaistininkas, paskui teatrui atsi- 
davęs dramų rašytojas. Gimęs Norvegijos pietuose, nemažai 
važinėjo po Europą, aplankęs žymesnius centrus, galop 
paskutiniuosius 15 metų išgyveno Kristijanijoj (Oslo). 

Ibsenas — žymiausias XIX amžiaus dramaturgas, naujų 
kelių IE Koloja kuriam šis paprastas gyvenimas tai kalėji- 
mas, pilnas idealo karikatūrų. Ibsenas savo pasaulėžiūra 
daug turi panašumo su Nyče. Jame ir pesimizmas su ypatin- 
gu naujųjų Žmonių liūdesiu, ir vienkart optimizmas, kurs 
liepia kovoti, kad sukūrus ateity prasmingą geresnį gy- 
venimą. | 

Bet daugiausia pas Ibseną simbolizmo: jo dramų asmenys 
tai įkūnyti jausmai, ūpai, mintys, kurie su gyvenimo tikre- 
nybe ne per daug turi sąryšio, kartais išrodo nenormalūs, 
psichiškai nesveiki, neaiškūs, paslaptingi. 

Daugelyje Ibseno dramų, kurios dažniausiai philosophiško 
pobūdžio, centrinio simbolio rolę vaidina koks nors daiktas, 
apie kurį visas veiksmas ir grupuojasi. Tokiu daiktu dramo- 
je Gydytojas Šiokmanas yra ligoninė, Šmėklose — prieglau- 
da, Statytojas — statyba, Laukinė antis — pašautoji antis, 
Visuomenės šulai — geležinkelio pravedimas ir t.t. 

Be filosoliško turinio dramų, rašė Ibsenas irgi istoriškas, 
kaip štai Helgelano kovotojai, ar romantiško turinio, kaip 
Katiliną. 

Bendrai imant pirmojo periodo Ibseno dramos gal techni- 
kos atžvilgiu bent kiek silpnesnės, bet jos daug simpatinges- 
nės ir ne tiek prasilenkia su krikščioniška etika; jos rado 
ir didesnį visuomenės pritarimą. 

Vėlybesnėmis dramomis Ibsenas nerado tiek sau palan- 
kumo. Čia Ibsenas savo pažiūromis nueina taip toli, kad 
nesiskaito nei su kokiais religiniais, etiškais, ar socialiais 
principais; ypač smerkia moterystę. Tos rūšies jo dramos: 
Nora, Heda Gabler ir kitos. 

Knutas Hamsunas (gim. 1860 m.), žymus norvegų rašyto- 
jas, kaip ir Ibsenas, nepatenkintas dabartiniu kultūriniu gy- 
venimu ir jo melu, ragina grįžti prie gamtos, tapti gamtos 
kūdikiu, kuriam būtų suprantamas balsas kartų, gyvenančių 
jo kūne. Antras pagrindinis jo romanų motyvas tai meilė 
kaip nuolatinė kankintoja. 

Prie žymesnių jo romanų priklauso Panas ir Viktorija. 
Pirmame romane leitenantas Glanas, medžiotojas, bėga iš 
didelio miesto į šiaurės Norvegiją, į miškus su savo šunimi, 
apsigyvena nuošaliai bakūžėje ir retkarčiais apsilanko arti- 
mame miėestely, nusipirkti maisto ir parako. Susimyli su 
vieno pirklio dukterimi; bet toji meilė tai nuolatinė kančia 
su savo įtarimais, kaprizais ir kova. Galop jo simpatija iš- 
teka už nemylimo žmogaus, o Glanas važiuoja į Indiją ir 
ten žūva. 

Glano jausmai nudažyti panteizmu: ir giria, ir žolelė, ir 
bitelė, ir tolimi kalnai, ir šuo, kurs uosto žemę,— vis tai į jį 
kalba savotiška kalba, ir jisai juos supranta. 

Tegneras (1782—1846), švedų rašytojas, žinomas pasau- 
linėje literatūroje savo poema, sudėta iš 24 giesmių ir pa- 
vadinta Fritjojo saga, kurios turinys paimta iš senų Skandi- 
navijos sagų: tvirtas Fritjofas ir graži Ingeborga, Skandi- 
navijos karaliaus duktė, myli vienas kitą. Čia labai vykusiai 
atvaizduota senų skandinavų papročiai ir dar laukinis jų 
būdas. 

Be tos poemos Tegneras, kaip žymiausias žuvėdų roman- 
tikas, rašė dar idiles, kaip štai Vakarienės vaikai ir poetiš- 
kus pasakojimus. 

Strindbergas (1849—-1912), radikališkiausių pažiūrų ra- 
šytojas, priešas dabartinės socialės ir valstybinės tvarkos, o 
drauge ir aršiausias moterų priešas, kursai savo įgimtus 
gabumus ir psichologinius pastebėjimus tartum tam tik ir 
panaudojo, kad pažemintų ir iškoneveiktų neapkenčiamą 
sau lytį. 

Žuvėdų literatūroje Strindbergas natūralizmo šulas. Lite- 
ratūrišku žvilgsniu gal geriausias jo kūrinys — Kvailio 
išpažintis. Be to, dar jis parašė romaną Raudonasis kamba- 
rys — anarchiškai revoliucinio turinio, Dovanos — novelių 
rinkinį, kuriame smerkia moterystę, Utopijos ir tikrenybės — 
romaną, kuriame perša komunizmą. 

Vėlesniais savo veikaiais, kaip šiai Gustavas Vaza, Erikas 
XIV, Gustavas Adolfas, Strindbergas tartum stengiasi pa- 
taisyti, ką pirma rausė ir griovė. 


ŠLAVIŲ LiTERATŪRA 


Iš slavių tautų žymiausi ir savo literatūra turtingiausi, 
be abejo, rusai ir lenkai. Tačiau ir kitos slavių šakos sulyginti 
nemenkais gali pasigirti savo literatūros kūriniais, kaip štai 
serbai ir čekai. Plačiau paliesime tik rusų ir lenkų rašliavą, 
kitus slavius tik bendrais bruožais trumpai paminėję. 

Gana turtingą epą, ypač karžygišką turi Serbai. Jų kar- 
žygiškas epas eina nepertraukiamai su tautos istorija, pažy- 
mėdamas visus svarbesnius įvykius ir garsesnius didžiavy- 
rius. Pirmoje eilėje čia stovi caras Steponas Dušanas, kara- 
liškos galybės ir autoriteto idealas. Greta jo vojevodos: Ju- 
gas Bogdanas ir Vukašinas, serbų gudrusis Odisėjas. 

Tačiau simpatingiausiai serbų apgiedamas caras Lazaras, 
karžygio ir krikščionio tipas, kursai žuvo Kosovo laukuose, 
narsiai kovodamas prieš sultoną Amuratą I. Tos baisios 
kovos atpasakojimas — vienas gražiausių ir vaizdžiausių 
pasaulinėje literatūroje. 

Antrasis karžygiškų giesmių rinkinys apgieda karalaitį 
Marką ir jo kovas už serbų nepriklausomybę. 

Be karžygiško liaudies epo yra pas serbus ir visuomeninio 
epo, vėlesniais laikais apysakų ir romanų iormoje pasireiš- 
kusio. 

Turtingą savo liaudies epą surinko ir sutvarkė Vukas 
Stepanavičius Karadžičius. 

Vėlesniais laikais vienas žymiausių serbų rašytojų buvo 
Milutinoviecas, parašęs poemą Serbenką, kurioje apgieda 
serbų kovas už nepriklausomybę 1804—1815 metais. 

Čekų liaudies tvėryba nėra iaip turtinga kaip serbų; ta- 
čiau čekai turi labai seną ir svarbų savo liaudies epą, vadi- 
namą Kroledvorska rukopis, 1817 metais Vaclavo Hankos 
atrastą, kursai bemaža į visas Europos kalbas išversta. Yra 
tai rapsodų rinkinys, kur apgiedama serbų dar pagonių ko- 
vos su kaimynais krikščionimis. 
minėtų rapsodų tikrumą, įtardami, kad pats Hanka, rods, 
labai sumaniai tą rankraštį suklastavęs ir pagaminęs. 

Vėlesniais laikais pas čekus įgarsėjo poeta Jonas Kola- 
ras, parašęs .patriotiškai alegorišką poemą Slava Dčery 
(Slavos duktė). Tas veikalas savo iaiku turėjo labai didelį 
pasisekimą, daug prisidėjęs prie tautos ūpo ir jos patriotizmo 
sužadinimo; bet šiandieną įau žymiai jis neteko svarbos. 

Dabar didžiausias čekų poeta Vrehlickis (Emilis Frida). 

Žymiausieji rusinų poetai — Kotlerevskis ir Tarasas Šev- 
čenka. Kotlerevskis yra rusiniškai išvertęs Vergilijaus Enei- 
dą, rusinų liaudies būdu ją parodijuodamas. 

Tarasas Ševčenka (1814—1861), gimęs Kijevo apygar- 
doje, mirė Petrograde. Garsus jo lyrikos kūrinių rinkinys, 
pavadintas Kobzar, kur daug skurdaus įausmo ir gili me- 
lancholija pasireiškia. Iš jo epiškų veikalų žymesni Haida- 
maki ir Katerina. Pirmame daug lenkų neapykantos, antra- 
me nelaimingas likimas merginos, raaskolio suvedžiotos. 

Gudų (baitgudžių) literatūra tik užmazgoje. Paminėtini 
jų postai: Boguševičius, Nesluchovskis ir Janka Kupala. 


RUSŲ LITERATŪRA 


Rašomoji rusų literatūra, tikrai sakant, prasideda tik 
nuo XVIII amžiaus, kai caras Petras Didysis (1682—1725) 
perkėlė iš Maskvos sostinę į Petrogradą, o savo valstybei 
iškirto langą į Vakarų Europą ir jos kultūrą. Iki tam laikui 

rusai, arba maskoliai, teturėjo bemaž tik savo liaudies tvėry- 
bą: dainas, mįsles, pasakas, legendas. 

Prie originališkų rusų liaudies tvarinių Gkiklauss taip 
vadinamos bylinos, arba mitologiškai karžygiškas epas, 
kuriame apgiedama milžinai ir jų kovos, o vieta jų veikimo 
dažniausiai arba Kijevas su kunigaikščiu Vladimiru, arba 
turtingas Didysai Naugardas. 

Tose bylinose apgiedami: Žaltys Goriničas, Volga Vses- 
lavičius, Mikula Sieleninovičius, Dobrynė, Soloviejus Badi- 
mirovičius, Ilija Murormiecas, Vaska Boguslajevas, turtin- 
gasis svetys Sadka; vėlesniais laikais Jermakas ir Stenka 
Razinas. 

Kaip kokia oazė tarpe tos liaudies tvėrybos stovi atskirai 
nežinomo dainiaus iš XII amžiaus parašyta epiškai lyriška 
Giesmė apie Igorio žygį (Piesn o polku Igoreve). Yra tai 
labai žymus, nors neilgas veikalas, parašytas sena rusų 
kalba. 

Tos Giesmės turinys toks: Igoris Sviatoslavičius, Seve- 
riškio Naugardo kunigaikštis, 1185 metais su trimis kitais 
kunigaikščiais, be žinios ir patarimo galingesniųjų kuni- 
gaikščių, išsirengė į karą prieš polovcus. Jau kely įvairūs 
ženklai jiems pranašauja nelaimę. Galop priešai susitinka; 
kova tęsiasi pustrečios dienos; Igoris patenka į nelaisvę. 
Kunigaikščio žmona, vyro namie nesulaukdama, aukštoj 
pily verkia ir aimanuoja. Galop Igoriui pasiseka iš nelaisvės 
pabėgti; visa rusų šalis tuo džiaugiasi. 

Nors tas veikalas parašytas, kiek galima spėti, XII amžiu- 
je, t.y. jau dviem amžiam praslinkus nuo rusų krikšto, tačiau 
giesmėje vis dar minimi stabmeldžių dievaičiai: Ladovas, 
Daždborgas, Stribogovas, Divai ir kt. Pats giesmininkas — 
Bajan vieščy, kai gudriais pirštais palyti stygas, garsai pla- 
čiai skelbia kunigaikščių garbę. 

Rašomoji rusų literatūra, tikrai sakant, prasideda nuo 
pirmojo rusų satyriko Kantemyro (1708—1744) ir rusų 
literatūros tėvo, lyriko ir mokyto akademiko Lomonosovo 
(1712—1765). Kantemyras rašė satyras gana sąmojingas ir 
protingas, bet poezijos jose ne per daug; jų eiliavimas sun- 
kus, silabiškas, rusų kalbai netikęs. Lomonosovas irgi dau- 
giau mokslininkas negu įkvėptas poeta. 

Carienei Katerinai II viešpataujant, rusų literatūra rimtė- 


400 


Žule— —RŽ— Žinkiss 


ja; atsiranda daugiau rašytojų ir pusėtinai talentuotų, kaip 
štai Deržavinas, Sumarokovas, Kniažninas, Fonvizinas, 
Cheraskovas, Karamzinas. 

Deržavinas (1743—1816) buvo žymus lyrikas, atsipalai- 
dojęs, nors dar ne visiškai, nuo pseudoklasicizmo, kursai 
buvo įsigalėjęs prie Lomonosovo. Iš Deržavino lyrikos ypač 
garsios dvi jo ilgokos odės: Dievas ir Felica. Aniroji odė 
parašyta carienei Katerinai pagerbti, prilygintai rožei be 
dagių. 

Sumarokovas, Kniažninas ir Fonvizinas buvo komedijų 
rašytojai; jų gabiausias, be abejo, buvo Fonvizinas (1744— 
1792), parašęs komedijas: Brigadyrą it Neūžaugą (Niedo- 
rosi). Pirmoje gal daugiau karikatūros nekaip tikros kome- 
dijos. Antroji daug natūrališkesnė, kurioje pašiepiama 
tamsumas ir netikusio auklėjimo pasekmės. Abidvi komedi- 
jos savo laiku buvo labai populiarios. 

Greta Fonvizino statoma kitas už jį gabesnis rusų komi- 
kas, gyvenęs bent kiek vėliau, Gribojedovas (į1829 m.), 
parašęs,be kitų silpnučių komedijų, ypač labai rimtą komedi- 
ją Vargas dėl proto (Gore ot uma), kur su tulže pajuokiama 
netikęs rusų diduomenės auklėjimas, vergiškas svetimtaučių 
pamėgdžiojimas, savo tautos ir savo kalbos negerbimas. 

Cheraskovas — rusų epikas, be kitų mažesnių veikalų, 
parašė ilgoką, bet visai nevykusią Rosiados poemą, kurioje 
vergiškai seka pseudokiasikais. 

Karamzinas (1766—1826) laikomas rusų prozos tėvu. Ta 
jojo proza daili, stilinga, pasiliuosavusi nuo archaiškų, pa- 
senusių formų, padauginta naujais, vykusiai įvestais Žo- 
džiais. 

Karamzinas žymus kaip savo tautos istorikas, parašė 12 
tomų rusų istorijos. Bet jis be to dar yra parašęs keletą 
apysakų ir savo įspūdžius, sentimentalizmu apvilktus, kai 
lankė Vakarų Europą. Iš Karamzino apysakų didžiausį pasi- 
sekimą turėjo Nelaimingoji Liza (Biednaja Liza). 

Jei greta virš nurodytų rašytojų dar paminėsime Ozerovą 
(1770—1816), tragedijų rašytoją, sekusį prancūzų pseudo- 
klasikais, tai ir bus bemaž visi bent kiek svarbesnieji XVIII 
amž. rašytojai. 

Krylovą (i768—1844), sakmių rašytoją, galima lygiai 
Pamatuotai priskaityti prie XVIII ir XIX amžių; o kas ypatin- 

ga, tai ta aplinkybė, kai į Krylovo tvėrybą neturėjo jokios 
įtakos nei Karamzino XVIII amžiaus sentimentalizmas, nei 
vėliau Žukovskio ir Puškino XIX amž. romantizmas: Krylo- 
vas pasiliko savimi, visai nepasiduodamas jų įsravai, stovė- 
damas nuošaliai nuo tų savo laiko pakraipų literatūroje. 

Anksti nustojęs tėvo, jaunas Krylovas, motinos rūpesniu, 
vis dėlto šiek tiek pramoko ir anksti ėmė valdininkauti Tverė- 
je, Maskvoje, Rygoje, galop Petrograde, pradėjęs savo tar- 
nybą nuo raštininkėlio su 2 rubliais (= 10 litų) į mėnesį, 
baigęs vyriausiu Petrograde Viešojo Knygyno užvaizda, 
Apysenis pasidarė baisiu apsileidėliu, tinginiu. 

Iš pradžių Krylovas užsiiminėjo žurnalistika; paskui mė- 
gino rašyti komedijas; tačiau didžiausią sau vardą, greta 
Karamzino ir Puškino, įgijo savo sakmėmis. 

Krylovo sakmės vienos jo originalios, kitos verstos iš La- 
fonteno ir kitų sakmių rašytojų, o visos parašytos tokia tipiš- 
kai rusiška kalba, patys sakmių žvėrys alegorijos taip gyvai 
ir tikrai atvaizduoja rusų tipus, kad Krylovas priskiriamas 
prie nacionališkiausių rusų rašytojų. 

Vienos Krylovo sakmių nurodo auklėjimo įtaką (Liūto 
auklėjimas, Valstietis ir gyvatė, Statinė ir kt.), kitomis pa- 
juokiama visuomenės ydos (Gaidys ir perlas, Beždžionė ir 
akiniai, Kiaulė po ąžuolu, Asilas ir lakštingala), trečiosios 
rūšies sakmės — istoriškos. 

Kai kada gal ir ne be pamato Krylovui prikišama, kad 
patsai negavęs rimtesnio teoretiško mokslo, savo sakmėse 
per daug iškiša priekin sveiką valstiečio protą, žemindamas 
teoretiško mokslo vertę (Metafizikas, Auksinis (červoniec), 
Larčikas ir kt.). 

Nuo XIX amž. pradžios prasideda pas rusus žymus litera- 
tūros augimas ir rimtėjimas. Kaip kitur taip ir čia gaivumą 
įnešė romantizmo srovė, 

Rusų romantizmo tėvu galima vadinti Žukovskį (1783— 
1852), nors pas jį dar stipriai jaučiamas ir sentimentalizmas. 
Žukovskis ne tiek savo originaliais tvariniais, kiek nepapras- 
tai gabiais, jo paties giliai pergyventais vertimais, daugiau- 
sia iš vokiečių kalbos, rusų poeziją tikrai atgaivino. Ypač 
gražiai jo išverstos Šilerio baladės. 

Greta Žukovskio ir bemaž tuo pačiu laiku rašė ir Batiuš- 
kovas, tnientu nedaus menkesnis lvrikas. 

Bet tėvu naujosios rusų literatūros teisingai laikomas 
Aleksandras Puškinas (1799—1837), tikrai didžiausias rusų 
poeta. Gimęs Maskvoje, rimtesnį išsilavinimą gavo Petro- 
grado bajorų licėjuje. Nors Žukovskio ir Karamzino globo- 
jamas, vis dėlto už valdžios aštrią kritiką buvo išsiųstas į 
Besarabiją. Iš ten aplankė Kaukazą, kurio majestotinga 
gamta žymiai paveikė į jauno poeto vaizduotę. 

Caro Mikalojaus I grąžintas iš ištrėmimo ir materialiai 
gausiai jo apdovanotas, vis dėlto Puškinas neiškentė, kai 
kada aukštų valdininkų nepakritikavęs. Žuvo gana anksti 
dvikovoje, vos 38 metų amžiaus sulaukęs. 

Iš pradžių Puškinas buvo romantizmo įtakoje; ypač labai 
į jį paveikė anglų Baironas. Pirmosios trumpos jo poemos: 
Kaukazo belaisvis, Čigonai, Bachčisarajaus fontanas gyvai 
pamėgdžioja Bairono karžygius. 

Paskui Puškino genijus rimtėja, darosi savistovis, persi- 
ima realizmu. Istoriškoje poemoje Poliava, kurioje Petro 
Didžiojo kova su žuvėdų karaliumi Karoliu XII lošia centri- 
nę rolę, o ypač didžiame romane, eilėmis rašytame Eugeni- 
jus Oneginas, Puškino genijus visai subrendęs pasirodo. 
Be to, Poliavos poemoje kalba ir eilės labai lengvos, vaizdai 
ryškūs ir realiai poetingi. 

Eugenijaus Onegino romanas, parašytas oktavomis, rea- 
liai ir gyvai piešia rusų to laikotarpio inteligentų gyvenimą, 
jų ydas. Poemos romano turinys toks: 

Eug. Oneginas, gavęs labai paviršuiinį, vien išviršinį 
išauklėjimą, anksti paragavęs visų gyvenimo malonumų, 
gyvendamas be aukštesnio tikslo, nuobodžiauja. Paveldėjęs 
turtingo dėdės dvarus, išvažiuoja iš sostinės į sodžių, kur jį 
pamyli dvarininko duktė Tatjana ir pati Oneginui apie tai 
pirmoji parašo. 

Oneginui tokia naivi meilė neimponuoja, ir jis ją atstumia. 
Tatjana išvažiuoja į sostinę ir ten išteka už generolo. Onegi- 
nas, grįžęs į sostinę, per balių susitinka su Tatjana, įau gene- 
toliene. Dabar ji, pokylio stkury, kaip grande dame, stipriai 
Paveikia į Oneginą; jo širdy užsidega meilė, bet dabar 
Tatjana jį atstumia, pasilikdama ištikima savo parei- 
goms. 

Greta realisto Onegino poemoje žymią rolę lošia poeta ro- 
Mmantikas Lenskis: kai kurių kritikų nuomone Onegino ir 

Lenskio asmenyse Puškinas nupiešė patį save įvairiose am- 
žiaus epochose — įaunystėje ir jam subrendus. 

Iš Puškino apysakų svarbiausia Kapitono duktė, istoriško 
turinio, kurioje piešiama Katerinos II carienės laikai ir Pu- 
gačiovo sukilimas. 

Taip pat istoriško turinio Puškino drama Borisas Goduno- 
vas, paimta iš to laikotarpio, kad Riurikų carų dinastija 
buvo išmirusi, o nauja Romanovų dar nebuvo išrinkta. Dra- 
moje daug poetingai gražių ir vaizdžių scenų, bet vaidinimui 
ji netinka. Paskui to turinio parašyta Musorgskio opera. 

Jei prie virš nurodytų Puškino veikalų dar paminėsime jo 
pirmąją jaunų dienų poemą Ruslanas ir Liudmila, tai ir 
bus visi žymesnieji jo epiški ir dramatiški veikalai. 

Bet Puškinas gal ne tiek dramaturgas ar epikas buvo 
kiek lyrikas. Ta jojo lyrika ir savo labai įvairiu turiniu, ir 
savo lengva ir artistine forma, ir kalbos turtingumu rusų 
literatūroje ir jų poezijoje sutvėrė naują epochą. Puškinas 
tokią pat sulošė rolę rusų literatūroje, kokią Horacijus romė- 
nų literatūroje. Puškinas pats apie save sako, kaip ir Hora- 
cijus savo vienoje odėje, kad jisai sau pastatęs paminklą 
pastovesnį ir aukštesnį už Egipto piramides. 

Greta Puškino paprastai statoma Lermontovas (1814— 
1841), labai talentingas ir žymus poeta, bet anksti dvikovoje 
kaip ir Puškinas žuvęs ir nesuspėjęs savo talento visoje 
pilnumoje išvystyti. 

Pas Lermontovą Bairono įtaka dar žymesnė nekaip pas 
Puškiną įo jaunystėje, o tos įtakos Lermontovas dėl savo 
ankstyvos mirties ir nesuspėjo nusikratyti. 

Lermontovas ypač žymus kaip lyrikas, nors rašė ir poe- 
mas, ir apysakas, net dramų mėgino. Jo ne per ilgos poe- 
mos kaip Demonas, Mciri, Chadži Abrek, Izmail Bei — visos 
persisunkusios individualiu lyrizmu, kuriose ir eilės nepa- 
prastai lengvos ir skambios, ir stilius rimtai vyriškas, Ir 
gamtos, ypač Kaukazo aprašymas vaizdus ir didingas. 

Iš Lermontovo poemų geriausia — Demonas. Trumpai 
suglaudus jos turinys toksai: į Kaukazo kunigaikščio Gudalo 
dukterį Tamarą įsimyli demonas; per jį įos sužadėtinis, vyk- 
damas į savo vestuves, kely tampa nužudytas. Tamara, 
dabar atsižadėjusi pasaulio, eina į vienuolyną, bet ir ten ją 
demonas savo meile persekioja tai sapnuose, tai net realiai 

pasirodydamas. Galop iš nakties vienuolės ją atranda ne- 
gyvą: demonas ją norėjo pasisavinti, bet šviesus angelas jo 
neprileido ir jos daug iškentėjusią sielą nusinešė į Dangų. 

Iš proza rašytų Lermontovo romanų žymus yra jo Mūsų 
laikų karžygys, kame piešiama to laikotarpio rusų inteligen- 
to persisotinimas gyvenimu, nuobodžiavimas, nusivylimas, 
žodžiu sakant, rusiškas baironizmas. Tas romanas tai Tinki- 
nys atskirų pasakojimų, epizodų, kuriuose vyriausias asmuo 
Pečiorinas, tikrai sakant, yra pats Lermontovas. 

Taip pai ir neužbaigtoje Lermontovo dramoje Kaukių va- 
karas (Maskarad) iigūruoja tas pats baironizmu užsikrėtęs 
ir nusivylęs rusų inteligentas arba pais Lermontovas. 

Lermontovas, įei būtų ilgiau pagyvenęs, ar būtų atsipa- 
laidojęs nuo svetimo baironizmo, sunku pasakyti; paskuti- 
niuose jo tvėrybos veikaluose matosi pas jį atsikartojimas, 
tartum išsisėmimas. Tačiau iš antros pusės, yra kai kurių jo 
kūrinių, lyg rodančių jo sugebėjimą būti savarankiu, savimi. 
Prie tokių veikalų priklauso jo ilgoka giesmė baladė apie 
carą Ivaną Vasilevičių, kur labai vykusiai paimtas rusų 
liaudies tonas. 

Dramoje ir epe Lermontovas negali susilyginti su Puš- 
kinu, bet lyrikoje visai nėra žemesnis; tik pas Puškiną 
daugiau švelnumo ir natūralumo, pas Lermontovą daugiau 
jėgos. Ypač tas skirtumas žymu, jei palyginsime jų eiles, 
kuriomis vienas ir antras pagerbė Napoleono I mirtį. 

Puškino ir Lermontovo laikais dar gyveno ir rašė lyrikas 
Kolcovas (1808—1842), talentingas ir jautrus poeta, bet 
negavęs nei kokio bemaž išsilavinimo, tik pats per save 
bent kiek pramokęs. Jo be pretenzijų lyrika artima liau- 
džiai ir turiniu, ir forma, net pačia kalba. Tos lyrikos 
turinys dažniausiai liūdesys ir nusiskundimas likimu ir 
vargais. 

Savo lyrikos turiniu ir savo tonu Kolcovui paskui bent 
kiek panašūs vėlesnieji poetai: Nekrasovas (1821—1878) 
ir Nikitinas. . 

Minėto laikotarpio poetus ir jų tvarinius įvertinti labai 
daug padėjo gabus, kilnus ir europiškai išlavintas kritikas 
Belinskis (1811—1848), nemėgiamas rusų atgaleivių (ru- 
solilų) ir vadinamas zapadniku, nes savo simpatijomis 
linko prie vakarų, ne prie rytų kultūros. Belinskio šviesi 

ir kilni kritika nemažai turėjo įtakos ir rusų literatūroje, 
ir bendrai meno srity skoniui išsilavinti. 

Iš romanų rašytojų XIX amžiuje žymiausieji buvo: Go- 
golis, Turgenevas, Gončiarovas, Pisemskis, Levas Tolsto- 
jus, Dostojevskis 

Gogolis (1809—1852), gimimu rusinas, bet kultūra ru- 
sas, ir rašęs vien rusiškai, buvo natūralizmo pakraipos 
šalininkas; bet tasai jo natūralizmas visai nepanašus į pran- 
cūzų Zola ir kitų natūralizmą. Gogolis irgi išvelka aikštėn 
išvirkščias gyvenimo puses, visuomenės ydas, bet iai daro, 
norėdamas jas pataisyti, jas su humoru pašiepdamas, kaip 
pats sako, juokdamasis per ašaras. 

Tos rūšies geriausi Gogolio ir rimčiausi veikalai: roma- 
nas Mirusios sielos ir komedija Revizorius. 

Mirusių sieių romano pirmame tome centrinis asmuo 

Čičikovas, neigiamos rūšies tipas, atvažiuoja į provincijos 
miestą, susitinka ir čia, o paskui jo apskrity su įvairiausiais 

neigiamais tipais, fikiyviai nuo jų supirkinėdamas mirusiųjų 

paudžiauninkų. Iyg būių buvę dar gyvi, sąrašus, kad pas- 
kui, neva jiems apgyvendinti, gautų iš valdžios pašalpos. 
Čia įvairiausio neigiamo plauko išvedama gyvai tipingi 
žmonės. 

Antrame to romano tome Gogolis pamėgino piešti po- 
zityvius tipus, bet autoriui nesisekė: tipai išėjo negyvi, nes 
ne iš gyvenimo paimti, tik paties Gogolio nevykusiai išgal- 
voti. 

Revizoriaus komedijos turinys toks: provincijos miesto 
valdininkai laukia atvykstant revizorių. Pripuolamai kaip 
tik tuo laiku apsigyvena miesto viešbuty atvykęs iš sostinės 
jaunas vėjavaikis. Valdininkai, turėdami negryną sąžinę 
ir manydami jam esant revizoriu, bruka jam kyšius ir pa- 
tenkinti, kad lengvai pasisekę atsipirkti. Bet čia netikėtai 
užgriūva tikras revizorius; kyla didžiausia panika! 

Be tų dviejų savo didžiausių veikalų Gogolis dar parašė 
keletą mažesnių pasakojimų. Jų vieni labai simpatingai 
ir gyvai piešia rusinų malarosų gyvenimą, kaip štai: Se- 
novės dvarininkai, Tarasas Bulba, Vakarai sodžiuje, ki- 
tuose atpasakoja mažų Petrogrado valdininkų skurdų 
gyvenimą, pavyzd., Portretas, Neviškis prospektas, Apsiaus- 
tas (Šinel) ir kt. . 

Turgenevas (1818—1883) buvo kilęs iš senų rusų dva- 
rininkų ir savo romanams dažniausiai iš to luomo ėmė ti- 
pus. Pirmasis veikalas, kuriuo atkreipė į save visuomenės 
atidą, buvo Medžiotojo užrašai. Čia pirmasis iš rusų Tur- 
genevas pakėlė balsą prieš baudžiavą. 

Geriausios jo apysakos Rudinas, Bajoro gūžta, Tėvai 
ir vaikai. Rudine perstatoma šviesus, inteligentiškas, ge- 
riausių pažiūrų ir norų tipas, kuriam tačiau trūksta valios 
ir energijos savo norus įvykinti. 

Romane Tėvai ir vaikai įdomiai nupasakota nesusipra- 
timai ir pažiūrų prieštaravimai tarp tėvų ir naujosios kar- 
tos, persisunkusios nihilizmu arba visos praeities neigimu. 

Gončiarovas (1812—1891), kilęs iš Simbirsko pirklių, 
baigė Maskvos universitetą ir kaip pasiuntinybės sekreto- 
rius vyko laivu į Japoniją. Tos kelionės aprašymas Fregai 
Palada buvo pirmasis jo veikalas, atkreipęs į save dėmesį. 

Dar žymesnis įo veikalas buvo jo romanas Paprastoji 
istorija, kur pasakojama, kaip jaunas geriausių norų žmo- 
gus, patekęs į nelemtas to laikotarpio rusų apystovas, ga- 
lop atšala savo idealams ir pasidaro paprastu valdininku 
automatu. 

Antras irgi labai rimtas Gončiarovo romanas Oblomovas, 
kuriame piešiama tipingas sustingęs ir bevalis provincijos 
dvarininkas. 

Pisemskis savo romanuose rodo vidurinio luomo žmones 
ir provincijos tipus. Jo veikaluose yra nemažai satyrizmo 
ir dalimi humoro, tačiau su Gogoliu vis dėlto jis susilyginti 
negali. 

Žymiausias jo romanas — Tūkstantis baudžiauninkų, ku- 
riame svarbiausias asmuo Kalinavičius, iš mažo valdinin- 
kėlio suktais keliais priėjęs vicegubernatoriaus vietos, įsi- 
gijęs net tūkstantį baudžiauninkų, vis dėlto suklumpa ir 
galop žūva, bekeršydamas savo buvusiems priešams. 

Levas Tolstojus (18283—1911) — tipingiausias rusas, 
teosoias ir literatas, įgijęs didžiausią autoritetą ne tiktai 
Rusijoje, bet ir plačiame pasauly. Tačiau kaip savotiškas 
teosofas Tolstojus šiandieną jau gerokai pamirštas ir nus- 
tojo savo autoriteto. 

Neneigdamas Dievo ir Kristaus Evangelijos, Tolstojus 
Vis tik juos supranta savotiškai, pripažindamas sau, ne 

Bažnyčiai, teisę įuos aiškinti. Nuo stačiatikių Bažnyčios 
vyskupų atskirtas, mažai tuo besisielojo. 

Bet Tolstojus kaip literatas iki šiol aukštai vertinamas, 
nes jo apysakos ir idėjinės, ir meno žvilgsniu yra didžios 
vertės, ir parodo rašytoją giliu psichologų esant; rods, 
ir čia nėra Tolstojus be to, kad negalima būtų jam šio to 
prikišti. 

Kaip idėjinis rašytojas Tolstojus, smerkdamas rusų inte- 
ligentų dorišką supuvimą, protaudamas apie priedermes, 
dorovę, keldamas įvairius klausimus, dažnai savo roma- 
nuose nukrypsta nuo pasakojimo siūlo ir net nuobodus 
pasidaro. Dažnai savo veikaluose stengiasi jis įrodyti, kad 
piktam nereikia priešintis, tik veikti gerumu, ir piktadarius 
ne bausti, tik šviesti ir gydyti. 

Iš literatiškų Tolstojaus veikalų, kurių parašė daug, 
žymiausi bus: Ana Karenina, Karas ir taika, Tamsybių 
galia, Kreicerova sonata, Prisikėlimas ir kt. 

Pirmame tų romanų, parašytame labai įdomiai, Ana Ka- 
renina, dora ir rimta moteriškė, pamyli svetimą vyrą, kai 
kurį laiką stengiasi nuslopinti širdį, paskui pamažu pradeda 
nusileisti, galop baigia savižudyste. 

Romane Taika ir karas Tolstojus nepaprastai vaizdžiai 
ir plastiškai piešia rusų šviesuomenę iš XIX amž. pradžios, 
kai rusai 1812 metais gynėsi prieš Napoleono I užpuolimą. 
Čia, iš vienos pusės, matosi didis rusų patriotizmas ir dva- 
sios pakilimas, iš antros pusės, dorinis jų sugedimas, sa- 
vęs negerbimas, ypač aukštos bajorijos tarpe. 

Kreicerova sonata ne per didelis veikalas, gana -dras- 
tiškai parašytas prieš paleistuvystę vyrų tarpe. 

Dostojevskis (1821—1881), kaip jo sesuo biografijoje 
pažymi, buvo kitados kilęs iš Lietuvos bajorų. Labai žymus 
talentas, nepaprastai gilus psichologas, žinovas psichiškai 
nesveikų, iškrypusių rusiškų tipų, Dostojevskis savo gau- 
siuose romanuose ima globon ir užtaria visus gamtos ar 
visuomenės nuskriaustuosius. 

Dėmesį į save atkreipė Dostojevskis jau pirmaisiais savo 
veikalais Belturčiai žmonės ir Pažemintieji ir įžeistieji. Bel 
dar žymesnis įo romanas Užrašai iš mirusiųjų namo, kur 
perstatoma gyvais ir tikrais bruožais nuteistųjų kalėjimtuose 

gyvenimas ir jų ištrėmimas Sibirijon, ką pergyveno ir pats 
autorius, buvęs ištremtas į tolimą Sibirą. 

Paskui eina tokie stambūs jo veikalai-romanai, kaip štai: 
Prasikaliimas ir bausmė (Prėstuplenie i nakazanie), Idio- 
tas, bet ypač Karamazovų broliai, kursai, galima sakyti, 
priklauso pasaulinei literatūrai. 

Išvilkdamas aikštėn psichiškai nesveikus, iškrypusius 
rusų visuomenės tipųs, Dostojevskis piešia tą visuomenę 
labai pesimistiškai ir tai ligai vienintelį vaistą mato pansla- 
vizme, kurį supranta kaip atsipalaidojimą nuo „sudemora- 
lizuotos vakarų kultūros“. 

Saltykovas-Ščedrinas (1826—1889) pasižymėjo kaip 
aštrus satyrikas, išvilkdamas aikštėn visuomenės ydas iš 
laikotarpio prieš ir po baudžiavos panaikinimo. Žymesni 
jo veikalai: Gubernijos piešiniai 3 t. it Satyros prozoje. 
Ostrovskis (1823—1886), gimęs Maskvoje, ten baigęs gim- 
naziją ir tris universitete kursus. Pirmoji jo nusisekusi 
komedija, kuri jam davė vardą, buvo Savo žmonės susi- 
larsime, kurioje pirmą kartą taip gyvai ir taip tikrai nu- 
piešta rusų pirklių gyvenimas su jų ydomis: apgaule, tam- 
sumu ir pasitikėjimu savimi. 

Be tos komedijos Ostrovskis parašė dar apie 50 kitų, 
kurių tarpe šios žymiausios: Neturias ne nuodėmė, Nesėsk 
ne į savo roges, Neturtinga nuotaka, Ne taip gyvenk, kaip 
norėiumei, Pelninga vietelė ir kitos. 

Visose savo dramose Ostrovskis pasirodo realistiškos 
pakraipos rašytojas; ypač gerai jis pažįsta ir realiai persta- 
to pirklių luomą, išvilkdamas aikštėn jų ydas. Ypač tipiš- 
kai ir gyvai jo piešiamas „samoduras“ — kvailys savimi 
pasitikįs. 

Antroje XIX amžiaus pusėje, ypač panaikinus Rusijoje 
baudžiavą, rusų rašytojai savo tvarinių romanų turinį pra- 
deda su pamėgimu imti iš liaudies gyvenimo (narodničest- 
vo). Prie tų rašytojų priklauso Uspenskis, Dalis, Garšinas 
ir kiti. Iš tos pakraipos lyrikų žymesni Nekrasovas ir Ni- 
kitinas. 

Tolstojui pasimirus rusų literatūroje žymiausiais rašy- 
lojais laikoma Čechovas (1860—1904) ir Maksimas Gorkis, 
gimęs 1869 m. 

Čechovas rašė ir dramas, kaip štai Trys seserys, Dėdė 
Vania ir kitas, bet jos silpnokos. Tačiau žymus Čechovo 
talentas ypač pasireiškė trumpučiuose piešiniuose, iš pilko 
gyvenimo paimtuose, kur marguliuoja įvairių įvairiausi 
tipai, nepaprastai gyvai, realiai ir su humoru perstatomi; 
tuo žvilgsniu Čechovas dalinai prilygsta Gogoliui. 

Maksimas Gorkis, augęs ir ilgą laiką gyvenęs didžiame 
skurde, tą skurdą atpasakoja ir savo veikaluose, įvesdamas 
į rusų literatūrą naują basojo (bosiako) tipą. Smerkdamas 
politinę ir socialę visuomenės tvarką, rusų carams viešpa- 
taujant, Gorkis skelbėsi revoliucijos šalininku, kurią pra- 
našavo ir kurioje patsai dalyvavo, nors bolševikų nėra per 
daug šiandieną mėgiamas. 

Pirmiausia įgijo sau vardą Gorkis trumpais talentingais 
pasakojimais. Paskui pasirodo ilgesni jo romanai, kaip štai 
Foma Gordejevas; paskui, nors ne sceniškos, vis dėlto ta- 
lentingai parašytos dramos: Nakvynė (Nočlež), Saulės 
vaikai ir kitos. 

Gorkiui artimas, kaip žemiausių visuomenės sluoksnių 
ir jos purvų rašytojas, Kuprinas, kurio romanas Duobė 
(Jama) piešia rusų visuomenės padugnius, įvairius išsigi- 
mėlius. 

Jau XX amžiaus pradžioje iš žymesnių rusų lyrikų, ra- 
šiusių simbolizmo pakraipoje, galima paminėti Balmontą, 
Briusovą, Jurgį Baltrušaitį, pas kuriuos ne tiek turinio, 
kiek formos, eilių skambesio, kalbos dailumo žiūrima. Jur- 
gis Baltrušaitis, ištautėjęs lietuvis, jei būtų rašęs lietuviš- 
kai, mūsų ne per turtingoje literatūroje, be abejo, būtų užė- 
męs garbingą vietą; rusų literatūroje pasiliks vos trečiaeilis 
rašytojas įnamys. 


LENKŲ LITERATŪRA 


Lenkai priėmė katalikų tikėjimą jau X amžiuje Mečislo- 
vui I karaliaujant; tačiau artimesni jų santykiai su Vakarų 
Europa, matyt, iš pradžių neturėjo žymesnės įtakos į JU 
literatūros užmazgą; vos tik. XVI amžiuje atsiranda pas 
lenkus literatūros pavyzdžiai ir iš karto pasiekia žymų 
laipsnį. 

Kas ypatingai pažymėtina, tai ta aplinkybė, kad katalikų 
tikėjimas čia nuo pat pradžios nepadarė įtakos į liaudies 
tvėrybą ir nesutvėrė nei kokių legendų. Nesimato irgi 
čia bent kokio karžyginio liaudies epo. išliko vien pasakos 
apie Krakusą, Vandą ir apie Legendarį Piastą karalių, 
kurį žiurkės suėdusios. 

Nesimato senovėje pas lenkus ir šventųjų giesmių, išsky- 
rus vieną Bogurodzica, kurioje matosi čekų įtakos žymės. 

Kazimierui Jogailaičiui karaliaujant XV amžiuje lenkų 
šviesuomenė pradeda plačiai vartoti lotynų kalbą, kuri iš 
pradžių nustumia antron eilėn lenkų kalbą ir liaudies tvė- 
rybą, jei ji kokia buvo. 

Tačiau XVI amžiuje artimesni lenkų santykiai su Italija 
ir renesansu ne tiktai davė pradžią lenkų literatūrai, bet 
sykiu ir suteikė jai žymų rimtumą tokie rašytojai kaip Rej, 
Kochanovskis, Skarga ir Šymonovičius. 

Rėjus (1505—1569) buvo Liuterio mokslo pasekėjas. 
Be prozaiškų religinio turinio jo veikalų reikia pažymėti 
jo dar ne visai pavykę psalmių vertimai, bei ypač jo origi- 
nalus didaktiškas veikalas Veidrodis, arba teisingojo žmo- 
gaus gyvenimas, kuriame atsispindi tikras to amžiaus len- 
kų bajorų gyvenimas. 

Mėgino Rėjus ir dramą dialogų forma rašyti, turinį pa- 
ėmęs iš Senojo Įstatymo Juozapo nuotykių; bet tai dar la- 
bai silpna, dramos tik užuomazga. 

Daug žymesnis už Rėjų buvo Jonas Kochanovskis (1530— 
1584), tikrai įkvėptas, iš Dievo malonės poeta, susipažinęs 
su klasiškais romėnų pavyzdžiais ir jais sumaniai sekęs. 
Jo kalba daili, natūrali ir artima dabartinei inteligentų 
i eilės lengvos, kurių metrika primena lotynų kla- 
sikus. 

Kochanovskį teisingai laikoma lenkų poezijos tėvu. Be 
mažesnių jo dalykėlių palyginti žymesni jo kūriniai tai Psal- 
nių eilėmis vertimas, kuris ir šiandieną dar nėra pasenęs 
ir maldaknygėse vartojamas. 

Toliau labai gražios ir jautrios jo Raudos (Treny), ku- 
rias parašė, anksti mirus mylimiausiai ir nepaprastai ga- 
biai savo dukteriai Uršulei. Galop jo dramos mėginimas 
Grąžinimas graikų pasiuntinių (Odprawa poslow greckich) 
irgi daug geriau nusisekęs nekaip Rėjaus Juozapas. 

Simonas Šymonovičius (1558—1629) turėjo, be abejo, 
poetišką talentą, bet jo neišvystė; gražios jo Ždilės. 

Petras Skarga (1536— 1612), įėzuitas, garsus kalbėtojas, 
kursai savo iškalbingais pamokslais karštai gynė katalikų 
tikėjimą prieš liuteronus ir kalvinus. Skarga žymus lenkų 
stilistas, kursai laikomas lenkų prozos tėvu. Garsiausi jo 
išleisti Seimo Pamokslai, kuriuose pranašauna Lenkų vals- 
tybės žiugimą dėl nepataisomų tautos ydų ir jos netvarkos. 

Nuo XVII amžiaus iki XVIII amž. pusės lenkų literatūra 

labai nupuola, ypač XVIII amž. pradžioje; lotynų kalba be- 
maž visai nustelbia lenkų kalbą, kurią vartoja tik žemesnieji 
sluoksniai, per pusę maišydami su lotynų iškraipyta kalba. 
Yra tai vadinamasis makaronizmo laikotarpis. 
. Tame pusantro šimtmečio laikotarpy vieną tik žymų po- 
etą epiką galima nurodyti Vaclovą Potecki iš XVII amž,, 
parašiusį eilėmis poemą Chocimo karas, kuri tačiau ilgai 
buvo platesnei visuomenei visai nežinoma, nespausdinta, 
išlikusi rankrašty. 

Toje poemoje poeta apgieda vieną žymiausių XVII amž. 
iš Lietuvių —Lenkų istorijos įvykių, didžią jų pergalę ties 
Chocimu (1621 m.), kur buvo nugalėti turkai. Poemoje gal 
per griežtai prisilaikoma istorijos, mažiau matosi tikros 
poetiškos tvėrybos. 

Be tos gana žymios, nors ne per ilgos poemos, buvo ir 
kiti panašūs, nors dar silpnesni, epiškų veikalų mėginimai, 
kaip štai Jonui Sobieskiui karaliui panegirika, Kochovskio 
parašyta, turkus ties Viena 1683 m. nugalėjus. 

XVII amžiuje, ypač Vladislovo IV karaliaus mėgia ir 
globota teatras, kursai čia kaip ir kitur išsivystė iš religinių 
apeigų ir įvairių dialogų bažnyčioje, o paskui ir viešose 
vietose laikomų. Po renesanso įtaka pradėta versti iš loty- 
nų, o paskui ir iš prancūzų dramaturgų. Žymiausias buvo 
Morštinas, be kitų dalykų išvertęs Kornelio Sidą. 

Iš originalių to laikotarpio dramatiškų veikalų gal ge- 
riausia komedija Iš valstiečio karalius, parašyta Borykos 
Petro. 

Nuo XVIII amž. antrosios pusės prasideda politiški Len- 
kams smūgiai. Jie baigiasi tuo, kad Lietuvių — Lenkų respub- 
lika nustoja nepriklausomybės, padalinta trijų jos kaimynų; 
lenkų kalba ir literatūra pasidaro vieninteliu ryšiu tarp 

trijų buvusios valstybės dalių: čia, t. y. literatūroje, ir su- 
sikaupia tautos gyvybė. 

Tada prasideda reakcija ir lenkų literatūros atgimimas, 
kursai pasiekia savo aukščiausio laipsnio lenkų roman- 
tizmo periode. To periodo pirmtakūnai buvo: Krasickis, Ven- 
gerskis, Trembeckis, Naruševičius, Voroničius ir Nemce- 
vičius. 

Vysk. Ignotas Krasickis, grovas (1735—1801), rašė sa- 
tyriško pobūdžio poemas, kaip štai Žiurkių karas, Vienuolių 
karas (Monachomachija) ir kitas, kur nemaža sąmojin- 
gumo, bet turinys ir ne per gilus, ir kai kada vyskupo asme- 
niui nepritinkąs. Aukščiau stovi jo Sakmės, kurių kalba 
gryna ir turinys rimtesnis. 

Vengerskis (1755—1787) ir Trembeckis (1723—1812) 
buvo abudu po prancūzų Voltero įtaka, be gilesnių įsitiki- 
nimų laisvamaniai, kurie ypač geiduliams ir šios žemės 
galingiesiems mėgo tarnauti, kurių tačiau eilės ir jų kalba 
labai lengvutės ir forma turtingos. 

Trembeckio eilės formos žvilgsniu pačiam paskui Mickc- 
vičiui buvo pavyzdžiu. Ypač graži savo kalba, nors turiniu 
tuščia jo poema Zofijuvka, kurioje Trembeckis apgieda 
grovo Potockio parką, įrengtą ir pavestą jo gražuolei žmonai 
Zofijai. 

Vysk. Naruševičius (1733—1796), norėdamas pakelti 
lenkų dvasią ir tėvynės meilę sužadinti, rašo platoką ir 
rimtą Lenkų tautos istoriją. 

Varšuvos arkivysk. Voroničius (1753—1829), irgi didis 
lenkų patriotas, nemažai turėjo įtakos į visuomenę savo 
simpatingais ir turiniu kilniais poetiškais veikalais, kai štai 
Himnais į Dievą ir savo Sibilomis, kuriomis pranašauja 
garbingą ir didžią lenkų ateitį, tuo būdu norėdamas pakelti 
politinėse nelaimėse tautos dvasią. 

Nemcevičius (1757—1841), irgi didis patriotas, eilėmis, 
kurias pavadino Istoriškomis giesmėmis, apgieda trumpai 
visus svarbesniuosius istoriškus įvykius ir lenkų karalius, 
pradėdamas nuo pusiau mitiškų pasakų, baigdamas Jonu 
Sobieskiu karaliumi. 

Nemcevičiaus Ist. giesmės savo laiku buvo labai popu- 
liarios ir turėjo didžios įtakos: įaunuomenė jų mokinosi 
atmintinai, susipažindama tuo būdu su savo tautos praeiti- 

mi, persisunkdama iėvynės meile. Rods, poezijos žvilgsniu 
tos Giesmės, kaip didaktiško pobūdžio, didesnės vertės 
neturėjo. 

Be to, Nemcevičius rašė Atsiminimus, mėgino dramų ir 
romanų. Vienas jo fantastiškų romanų stengiasi atvaizduoti 
tolimą ateitį ir piešia išsvajotus 3333 metus po Kr. 

XIX amž. pradžioje sužadintas lenkų patriotizmas dar 
daugiau sustiprėjo įtakoje romantizmo, kursai iš Europos 
vakarų atėjęs čia kaip ir kitur gaivinančiai paveikė į lite- 
ratūros eigą. Istoriški Valterio Skoto romanai įkvėpė vi- 
duramžių ir bendrai praeities pamėgimą; Baironas buvo 
skaitomas su ypatingu įdomumu, kaip kovotojas už laisvę; 
galop Herderio ir Šilerio raštai atkreipė atidą ir sudomino 
savosios liaudies tvėrybą. . 

Lenkų romantizmo literatūroje tėvu laikomas Kazys 
Brodzinskis (1791—1835), Kursai ir savo literatūros pa- 
skaitomis, ir savo idile Wiesiav skiepijo savo liaudies tvė- 
rybos pamėgimą. 

Toliau toje romantizmo įtakoje rašė Malčevskis ir vadi- 
namieji Ukrainos poetai Zaleskis ir Goščynskis. 

Malčevskis (1793—1826) buvo ir savo privatiniame gy- 
venimę nelaimingas, ir išleidęs savo ne per ilgą poemą 
Mariją, neturėjo pasisekimo, net nepadengęs spaudos iš- 
laidų. Tuo tarpu vėlesnieji kritikai, jau po autoriaus mirties, 
įo trumputę poemą įvertino labai aukštai; ypač ryškiai ir 
idealiai nupieštas nelaimingos paskandintos Marijos asmuo. 

Goščynskio (1803—1876) žymiausias veikalas — poema 
Kanevo pilis, kurioje labai žymi Bairono įtaka: asmenys 
kupini nevaržomos laisvės troškimų ir nepasitenkinimo da- 
bartimi. 

Zaleskio (1802—1886) eilės stebėtinai lengvos, melo- 
dingos ir jausmingos; nors tasai jausmas nėra gilus. Žy- 
mesni jo tvariniai: Dūmos ir dūmelės, Stepių (tyrų) Dua- 
sia, Šventoji Šeima. 

Tačiau didžiausias ne tik romantizmo laikotarpy, bet ir 
bendrai visoje lenkų literatūroje poetas iki šiolei skaitosi 
Mickevičius, Siovackis ir Krasinskis. 

Adomas Mickevičius (1798—1855) priskaitomas prie 
pasaulinių genijų. Gimęs ties Minsko Naugardėliu, baigė 
gimnaziją pačiame Naugardėly, universitetą Vilniuje. Du 

metu mokytojavęs Kauno gimnazijoje, buvo ištremtas į 
Rusiją už tai, kad priklausęs prie slaptos studentų drau- 
ijos. 

S enas leidimą išvažiuoti į užsienius, į Lietuvą Micke- 
vičius jau negavo progos grįžti. Skaitė slavių literatūros 
prelekcijas tai Paryžiaus Sorbonoje, tai Šveicarijos Loza- 
noje, trankėsi po Europą, kai kurį laiką pasidavęs neigia- 
mai Tovianskio įtakai ir jo Lenkų mesianizmui. Galop pa- 
simirė Konstantinopoly, ieškodamas visur Lenkijos nepri- 
klausomybei išgauti draugų ir pagelbininkų. 

Jau Vilniuje studentaudamas, Mickevičius pasižymėjo 
draugų tarpe poetišku talentu. Pirmieji jo veikalai, vokiečių 
romantikų įtakoje rašyti, buvo Baladės ir romansai, kurių 
tarpe Odė į jaunimą buvo lenkų romantikų tartum progra- 
minė. 

Paskui Kaune Mickevičiaus parašyta trumpa istoriška 
poema Gražina iš Vytauto Didžiojo laikų, kurioje jau ne 
tiek romantizmo kiek klasiško grožio. 

Jau į Rusiją ištremtas, baigė Mickevičius ilgesnę isto- 
rišką poemą Konradą Valenrodą, kurios turinys — lietuvių 
su kryžiuočiais kovos Vytauto Didž. laikais. Čia centrinis 
poemos asmuo Konradas Valenrodas, kryžiuočių magist- 
ras, labai primena Bairono karžygius. 

Kad Mickevičius tikrai buvo kai kurį laiką Bairono įsra- 
voje, rodo ir jo labai gražūs lenkiški vertimai iš Čaild Harol- 
do, ir visos Giauro poemos vertimas. 

Rusijoje būdamas ir aplankęs Krymą, parašė Mickevi- 
čius stebuklingai gražius, rytų koloritu nušviestus Krymo 
sonetus, Gustaičio lietuviškai išverstus. į 

Išvykęs į užsienius, Mickevičius parašė didžiulę poemą 
iš XII giesmių Ponas Tadas ir dramatizuotą veikalą Bočiai. 
Šis pastarasis veikalas nebaigtas, turi tris nesurištas da- 
lis, kurios atskirai paimtos turi stiprių vietų, bet sunku su- 
sekti, ką poeta norėjo čia pareikšti ir kaip manė dalis surišti. 
Bendrai imant, poeta čia vaizduoja dalinai ir savo paties, 
ir savo tautos pergyvenimus. 

Bei poema Ponas Tadas tai tikra tautos epopėja, pil- 
niausiai atvaizduojanti Lietuvos bajorų gyvenimą tais lai- 
kais, kai Napoleonas I kariavo prieš Rusiją. Kadangi mo- 
terų rolė ir visuomeniniame, ir politiniame gyvenime tuomet 
buvo labai kukli ir siaura, gal dėl to ir šioje poemoje vos 

dvi moterys: Zosia ir Telimena šiokią tokią, bet vis dėlto 
labai menką rolę lošia palyginti su ilga ir įvairia vyrų ga- 
lerija. 

Antra, kas šiai Mickevičiaus poemai galima prikišti, tai 
centrinio poemos asmens, pono Tado, neryškus ir labai 
pilkas būdas palyginti su kai kuriais antraeiliais, bet labai 
ryškiais pavyzdž. Soplica, Gervazu ir kitais. 

Tačiau poemos stiliaus vaizdingumas ir poetingumas 
nepaprastas, iš antros pusės, poeto meilė ir prisirišimas 
didis prie Lietuvos, kurios betgi nemoka poeta sau įsivaiz- 
duoti be lenkų. 

Mėgino Mickevičius ir dramos, bet čia didesnio sugebė- 
jimo neparodė. Neturi didesnės vertės ir jo proza rašytos 
mesianiškos Knygos (Ksiegi pielgrzymstwa polskiego). 

Greta Mickevičiaus stovi Julijus Slovackis (1809 —1849), 
kursai su Mickevičiumi varžėsi dėl pirmenybės. Slovackis 
gimė ir mokslus baigė irgi Vilniuje; bet paskui emigravo 
į užsienius, aplankė daug kraštų, ilgiau gyveno Paryžiuje, 
Romoje ir Šveicarijoje. 

Slovackis pasižymėjo ir lyrikoje, ir epe, ir dramose. Ne- 
buvo pas Slovackį tokio pažiūrose rimtumo ir gilumo kiek 
pas Mickevičių; bet užtat eiliavimo lengvumu ir stiliaus 
gražumu nieks iš lenkų poetų dar nėra su juo susily- 
ginęs. 

Kalbos ir stiliaus žvilgsniu gražiausias jo veikalas, be 
kitų trumpučių eilėraščių, be abejo, yra Šveicarijoje, kur 
vienkart ir vietos koloritas, ir meilės jausmo subtiliškumas 
stačiai nepalyginamas. 

Antras veikalas turinio nepainaus, neilgas, bet jausmo 
gilumu ir ekspresija nepaprastas, tai Maru užsikrėtusiųjų 
tėvas. Čia stebėtinai gyvai piešiama baisūs tėvo pergyvė- 
nimai, kai jo trys vaikai paeiliui, o galop ir žmona, maru 
kvarantanoje užsikrėtę, miršta, o jis pats išlieka gyvas, 
nors maldauja Alacho sau mirties. 

Iš kitų ne per didžių Slovackio poemų galima dar nuro- 
dyti Joną Bieleckį, Gyvatę, Vienuolį, ypač Beniouskį; čia 
piešiama laikai, kai Lietuvių—Lenkų respublika nustoja 
savo nepriklausomybės. 

Iš dramatiškų Slovackio veikalų žymesni: Marija Stiuart, 
Mindowe, Kudirkos išversta lietuviškai, Mazepa, ypač 

Kordionas. Jausmingas ir poetingas jo pasakojimas Ankelli, 
kuriame atvaizduojama ištrėmimas į Sibirą. 

Jei Slovackis toli gražu su Mickevičiumi nesusilygino 
epe, tai lyrikoje kalbos turtingumu ir nuoširdumu stovi 
už jį, rodos, aukščiau. Iš jo trumpų lyriškų tvarinių kaip 
pavyzdį galima nurodyti Himną saulei leidžiantis tarp 
marių. 

Zigmantas Krasinskis (1812—1859), grovas, generolo 
sūnus, gavo labai rimtą ir gilų išsilavinimą. Tėvas norėjo, 
kad sūnus dėl karjeros liktų ištikimas Rusijai, bet sūnus, 
didis patriotas, nepanorėjo slėpti ar slopinti savo jausmų; 
todėl visą bemaž gyvenimą užsieniuose besitrankė. 

Krasinskis talentu lygus Mickevičiui ir Slovackui; tik jo 
veikalai nėra tiek populiarūs, nes gilesni, daugiau tiloso- 
tiški, mažiau suprantami platesnei visuomenei. 

Žymiausi jo dramatiški veikalai: Nedieviškoji komedija 
ir Iridionas; iš lyrinių: Ateities psalmės, iš poemų Prieš- 
aušrys (Przedšwit). 

Apie Nedieviškąją komediją Mickevičius pasakęs ją tu- 
rint pasaulinės reikšmės: kaip Dantės Dieviškoji komedi- 
ja — pasaulinė katalikiškoji poema, taip Krasinskio Ne- 
dieviškoji komedija esanti pasaulinė katalikiškoji tragedija. 

Toji nuomonė, be abejo, perdėta; vis dėlto Krasinskio 
veikalas kelia labai gilų klausimą: kovą tarp aristokratijos 
ir demokratijos, tarp idealizmo ir realizmo. Svarbiausi čia 
du asmenys: grovas Henrikas ir demokratų vadas Pankra- 
cas, kurie kariauja tarp savęs. Pankracas, kovoje neatsi- 
žvelgdamas priemonių, ima bent tuo tarpu viršų. 

Antroje dramoje /ridione pravedama ta mintis, kad ne 
kerštas, ne neapykanta prikels lenkų tėvynę ir ją paleis iš 
vergijos, tik kantrybė, ištvermė ir darbas. Čia Krasinskis 
pasirodo esąs šalininkas ne sąmokslo, ne sukilimų, ne per- 
versmų, bet nuolatinio, Iegalio, ištvermingo darbo. 

Priešaušrio poemoje poeta liepia nesmerkti tėvų už jų 
kaltes, tėvynę pražudžius, bet mylėti praeitį, patiems jų 
klaidų vengti ir veikti, Kristaus principų prisilaikant. 

Be virš minėtų ir žymiausių lenkų romantizmo šulų ga- 
lima dar nurodyti bent kiek vėlesnius ir talentu silpnesnius: 
Kornelį Ujejskį, Teotilį Lenartovičių ir Kondratovičių-Si- 
rokomię. 

Kornelis Ujžeįskis (1323 —1897) buvo karštas lenkų pa- 
triotas lyrikas. Plačiai žinomas jo parašytas himnas Z dy- 
mem požarėw (Su gaisrų dūmais). Iš lyriškų jo rinkinių 
geriausias: Jeremijo raudos. Joms artimos Hebrajų melo- 
dijos. 

Rašė Ujejskis ir trumpas poemas, kaip štai: Maratonas, 
Kosčiuškos laidotuvės, Konjederatas; bet stambesnio ta- 
iento čia neparodė. 

Lyriniai Ujejskio eilėraščiai irgi nevienodos vertės: yra 
kai kada tikrų perlų, kaip šiai: Užpusiyta bakūžė, Dievo 
angeias, Agara tyruose ir kiti. 

Teofilis Lenartovičius (1822—1893) buvo mozūras. Ne- 
gavęs rimtesnio išsilavinimo mokyklose, stengėsi trūkumus 
paskui papildyti pasiskaitymais ir kelionėmis po alias 
Europos šalis. 

Rašė Lenartovičius nemažai, bet jo tvėryba nepasižymėjo 
nei platesniu regračiu, nei gilesniu turiniu; kaip pats prisi- 
pažįsia, jo giesmė nesiekianti toliau mozūrų laukų, jų miš- 
kų ir dangaus. 

Lenartovičius daugiau pasižymėjo kaip lyrikas, nors ir jo 
lyrika, rods, natūrali ir jautri, kartais perdeda per dideliu 
sentimentalizmu, o atsikartodama pasidaro nuobodi. 

Prie geresnių epiškų jo veikalų priklauso: Įkvėpimas 
(Zachwycenie) ir Palaimintoji (Btogostawiona). Pirmoje 
poemėlėje pasakojama, kaip motina, įkritusi į letargą, ap- 
lanko dangų, skaistyklą ir pragarą, o paskui su savo vai- 
kučiu apie tai kalbasi. Antroje poemoje apsakoma, kaip 
ta pati motina, tikrai mirusi, eina į dangų ir ką ji ten 
mato. 

Kondratovčius (pseud. Sirokomlė, 1323—1862), netur- 
tingų Lietuvos bajorų sūnus, baigęs vos VI gimn. klases, 
iš pradžių tarnavo Nesvyžiuje pas kn. Radvilą; paskui gy- 
veno ar Vilniuje, ar jo paties nuomojamame dvarely ties 
Vilnium. Savo išsilavinimo trūkumus stengėsi papildyti 
skaitymu: ypač mėgo Krasickio ir Valterio Skoto veikalus 
skaityti. 

Sirokomlė parašė nemažai ir lyrinių eilių, ir epiškų, 1T 
net dramatinių; bet stipresnio kūrybinio talento neparodė. 
Jo veikalai daugumoje per daug ištęsti, be platesnio užsi- 
mojimo, paviršutinai sulipdyti; kai kurie skubotai, be gi- 

lesnio įkvėpimo ir pergyvenimo, taip sakyti pareikalavimui 
dėl duonos sumegzti. 

Tačiau mažiau išlavintam skaitytojui Kondraitovičiaus 
veikalai lengvai suprantami, per tatai populiarūs. Ypač 
gerai nusisekusios kai kurios jo dainelės, tapusios labai 
mėgiamos smulkių bajorų dvareliuose ir mielai dainuo- 
jamos. 

Iš epiškų jo veikalų palyginti geriau nusisekę: Jono Dem- 
borogo pasakojimas, Jono Korsako išpažintis, Ponas Mor- 
kus pragare. Savo istorišku turiniu žymesnės, nors ne visai 
pasisekusios poemos Margis, Punios kunigaikštis ir Piastų 
duktė, lietuviškai išverstos. 

Prie žymesnių romanų rašytojų pirmoje XIX amžiaus pu- 
sėje priklausė Ževuskis, Koženiovskis ir bent kiek vėliau 
Juozas Kraševskis. 

Henrikas Ževuskis (1791— 1866), aukštos kilmės ir se- 
nose tradicijose išauklėtas, nemėgo ir nesuprato savo am- 
žiaus siekių ir idealų, per tatai ir nemažai turėjo priešų. 
Iš jo veikalų, proza rašytų, žymesnieji: Pono Severino Sop- 
licos atsiminimai, Krokuvos pilis ir geriausias jo romanas 
Lapkritys, kuriame nušviečiama lenkų visuomenė iš XVIII 
amž. galo, Augustui Poniatovskiui karaliaujant. 


Juozas Koženiovskis (1797—1863) buvo iš smulkesniųjų 
Podolės bajorų; mokslus baigė Kremeneco licėjuje, kai ta- 
sai mokslo žvilgsniu buvo labai aukštai pastatytas. Mir- 
damas testamente įrašė tuos maldos žodžius: „kad Dievas 
vestų jo tėvynę proto, darbo ir mokslo keliais“! Tie žodžiai 
geriausiai apibūdina patį Koženiovskį ir jo veikalų ten- 
denciją. 

Rašė Koženiovskis ir apysakas, ir dramas, ir komedijas, 
vienkart tarnaudamas švietimo srityse; kai kurį laiką buvo 
Žigm. Krasinskio mokytoju. 

Juozas Kraševskis (1312-1887) gimė vadinamoje Pod- 
liakijoje (Polesėje), universitetą baigė Vilniuje. Rašė labai 
daug: 444 tomus įvairiausių apysakų išleido. Rašė lenkiš- 
kai, nors save skaitė lietuviu ir mėgo Lietuvos istoriją stu- 
dijuoti, apie ją rašyti. 

Pirmieji veikalai, kuriais atkreipė visuomenės dėmesį, 
buvo apysaka Poeta ir pasaulis ir baltomis eilėmis parašyta 

iš lietuvių padavimų poema Vitolio rauda, išversta paskui 
lietuviškai. 

Kraševskis atsižymėjo nepaprastu darbštumu ir mėg- 
davopats sakyti, kad darbas esąs didžiausias jo malonumas. 
Jis ne tik parašė daugybę įvairiausio turinio apysakų, ke- 
letą komedijų, bet dar rasdavo užtenkamai laiko ir istoriš- 
koms, ir filosoliškoms studijoms; be to, dar redagavo pa- 
eiliui nemažai rimtų laikraščių. 

Kraševskio apysakos vienos iš visuomeninio gyvenimo, 
kuriose pravedami ir skiepijami rimti krikščioniški prin- 
cipai, tėvynės meilės kupini, kitos apysakos paimtos iš Lie- 
tuvos ir Lenkų istorijos. 

Apie Kraševskį kai kada sakoma, kad jis išmokinęs lenkų 
visuomenę skaityti: tikrai, jo apysakos savo laiku buvo 
labai populiarios ir labai skaitomos. Vėliau, pradėjus rašy- 
ti Sinkevičiui, Kraševskio apysakos pradėta užmiršti. 

Kraševskis, jau senelis ties Drezdenu gyvendamas ir, 
rodos, savo apysakoms rinkdamas medžiagos, buvo Vo- 
kiečių įtartas šnipavimu Prancūzų naudai ir turbūt per 
nesusipratimą tvirtovės kalėjiman nuteistas. 

Iš geriausių tame laikotarpy komedijų rašytojų buvo 
gr. Aleksandras Fredras (1783—1876). Gimęs ir mokslus 
baigęs Galicijoje, paskui tarnavo Napoleono I legionuose. 
Napoleonui atsisakius nuo sosto, grįžo namon ir, paėmęs 
Moljerą sau pavyzdžiu, ėmė rašyti komedijas, kurių parašė 
labai daug. 

Fredro komedijos turėjo pasisekimą; bet kaip visados 
atsirado ir nevykusių kritikų, kurių užgautas autorius nus- 
tojo savo veikalus spausdinti. Tik jau po mirties atrasta 
dar 17 iki tolei nežinomų. 

Geriausios Fredro komedijos skaitosi: Mergaičių įžadai 
(Šluby panieūskie), Ponas Jovialskis, Kerštas, Vyras ir 
žmona. į 

Pirmosios iš tų komedijos toks maždaug turinys: Gus- 
tavas ir Albinas pasiryžę vesti dvi jiems patinkančias 
merginas, tačiau per daug savimi pasitikėdami, eina prie 
tikslo ne per daug uoliai. Mergaitės Klara ir Anielė, tuo 
užgautos, daro įžadus visai netekėti. Tik tuomet jaunikiai, 
supratę esant pavojų, pradeda karštai suktis apie mergi- 

nas ir po visokių šposų ir intrigų jiems galop pasiseka ati- 
traukti mergaites nuo įžadų. 

Toji komedija buvo autoriaus parašyta kaip tik tuo metu, 
kai pats Fredras vedė žmoną. Jos įžangoje autorius sakosi 
norėjęs įrodyti, kad vyras vadovaujasi protu, o moteriškė 
ten visa, kur ją veda širdis. 

Fredro komedijose akcija gal ne visados nuasekliai pra- 
vesta, užbaiga kai kada netikėta, neužienkamai pamatuota, 
asmenys ne visados psichologiškai natūralūs, bei užtat jo 
tipai gyvi, vaizdūs, aiškūs. Pirmojo laikotarpio jo komedi- 
jos dauguma eilėmis parašytos, pomirtinės — proza. 

Antroje XIX amžiaus pusėje lenkų literatūra susilaukė 
eilės labai gabių romanų ir apysakų rašytojų, pakrypusių 
nuo romantizmo į realizmą. Iš tarpo tų rašytojų Žymes- 
ni: Henrikas Senkevičius, Eliza Ožeškienė, Aleks Glo- 
vackis. | 

Senkevičius (1846—1916) visų pirma atkreipė skaitančios 
visuomenės į save dėmesį mažesniais, talentingai parašy- 
tais kūriniais, kaip štai: Paišiniai anglimi ir novelėmis: 
Hania, Toji trečioji, Senas tarnas ir kt. 

Paskui pasirodė jo trys didžiulės istoriškos apysakos, 
vadinamoji Trilogija, kur Senkevičius, sekdamas Valteriu 
Skotu, labai gyvai ir įdomiai piešia nelaimingąjį XVII amž., 
kuomet Lietuvių ir Lenkų valstybė, maskolių, kązokų, žu- 
vėdų, turkų apsupta ir užpulta, atsidūrė ant bedugnės kraš- 
to. Čia greta karžygiškų ir didvyriškų pastangų ir patrio- 
tizmo rodomi ir neigiami tipai, kaip Zagloba (anglų Fals- 
taias), Jonušis ir Boguslovas Radvilos, kuriuos autorius 
rasit neteisingai padarė tėvynės išdavikais. 

Toliau eina irgi istoriški Senkevičiaus romanai: Kryžiuo- 
čiai ir Ouo vadis. Pirmasis labai vaizdžiai, nors gal bent 
kiek perdėdamas piešia baisų kryžiuočių žiaurumą karuose 
su lenkais ir lietuviais. Antrame perstatomi ištvirkę Neseus 
laikai ir krikščionių persekiojimai. 

Galop romanai Be dogmos ir Polaneckių šeima atvaiz 

duoja pilką dabarties lenkų visuomenės gyvenimą. 
„ Senkevičiaus plunksna moka labai suįdominti skaitytoją, 
gyvai piešia vaizdus ir įvykius, galop daug parodo sąmo- 
jingumo; tačiau asmenų ir tipų piešiniuose kai kada atsi- 
kartoja. 

Eliza Ožeškienė (1852—1912) parašė palyginti gan daug 
apysakų, romanų, kurie tačiau artizmo žvilgsniu žymiai 
menkesni už Senkevičiaus veikalus. Jos romanų turinys — 
pilkas visuomenės gyvenimas: valstiečių, žydų ir aukštes- 
nio luomo (Bene nati). 

Visi Ožeškienės veikalai turi dorą tendenciją, nurodydami 
visuomenės trūkumus ir norėdami juos pataisyti. Tarpe 
kitų klausimų Ožeškienė nurodo ir moterų auklėjimo ydas, 
reikalauja moterims daugiau savistovumo. Ji reikalauja 
daugiau teisių ir žydams, juos užtardama. 

Iš Ožeškienės veikalų žymesni: Ponas Graba, Paskutinė 
meilė, Ant Nemuno, Meiras Ezojovičius, Bene nati. 

Aleksandras Glovackis (pseud. Prus, 1847—1914) gimė 
Volynėje, baigė universitetą ir paskui gyveno Varšuvoje. 
Savo raštišką karjerą pradėjo nuo silpnokų humoristinių 
pasakojimų. Jau rimtesnis jo vėliau išleistas novelių rin- 
kinys, kur autorius pasirodė gana geras psichologas. 

Visai subrendęs Pruso talentas pasirodė jo paskesnėse 
didokose apysakose, kaip štai: Lėlė, Emancipantės ir isto- 
riškame iš senojo Egipto gyvenimo romane Faraonas. 
Paskutinė jo parašyta apysaka Vaikai (Dzieci) irgi pri- 
klauso prie rimtų veikalų. 

Greta virš minėtų rašytojų proza stovi poetai, rašę eilė- 
mis: Adomas Asnykas, Marija Konopnickienė ir Kaspro- 
vičius. ' 

Adomas Asnykas (1838—1897) daugiausia gyveno ir 
palaidotas Krokuvoje. Buvo žymus lyrikas, kurio tvari- 
niuose dažniausiai skamba pesimizmo styga, ypač po 1863 
m., nepasisekus lenkų sukilimui prieš maskolius. Bet tas 
pesimizmas laikui bėgant virsta pamažu į liūdesį, galop 
į rezignaciją. 

Formos žvilgsniu, eilių skambumu ir lengyumu Asnykas 
prilygsta pirmaeiliams lenkų poetams, kurio poezijoje, ypač 
trumpesniuose eilėraščiuose, jaučiasi antiškos, klasiškos 
iormos. 

Be lyrinių eilėraščių Asnykas rašė ir dramatiškus, kaip 
štai Kestutis, tragediją, ir Broliai Lerche, komediją; šios, 
rods, negali susilyginti su nuoširdžiais jo lyriniais tvari- 
niais; vis dėlto nėra be vertės. 

Marija Konopnicka (1846—1910) gimė Suvalkuose, bet 

gyveno daugiausia Kališe, Varšuvoje ar Galicijoje. Kaip 
ir Asnykas Konopnickienė stipriau pasireiškė lyrikoje, kuri 
ir pas ją linkusi į pesimizmą, liūdesį ir skundus. Yra ne- 
mažai jos lyrikoje švelnaus, moteriško nuoširdumo, užjau- 
čiant vargams nuskriaustųjų, ypač neapšviestos, tamsios 
liaudies; bet yra nemažai ir perdėto aimanavimo, kai poetė 
visą vargų kaltę nuverčia ant Dievo. 

Formos žvilgsniu Konopnickienė turi daug panašumo su 
Asnyku, riėgsta klasiškas formas, nors eilių ritmikoje daž- 
nai stengiasi paimti liaudies dainų toną. Iš lyrinių jos 
veikalų gal geriausias rinkinys /ialija pavadintas. 

Be lyrinių tvarinių rašė Konopnickienė ir trumpas no- 
veles. Iš didesnių jos veikalų žymiausias Ponas Balceris, 
poema, parašyta lengvomis eilėmis, ilgesnė už Mickevičiaus 
Poną Tadą. Čia poetė piešia vargus išeivių į Braziliją, kurie 
nusikamavę ir išsiilgę grįžta į tėvynę. 

Kai kurie kritikai tą poemą lygina su Mickevičiaus 
Ponu Tadu, bet toli gražu juos lyginti! Konopnickienė 
mėgsta savo tvariniuose kelti ir filosotiškus klausimus, bet 
tie klausimai ne per gilūs, kai kada naiviški. 

Jonas Kasprovičius, valstiečių sūnus (1860 m. gimęs), 
vienas žymiausių lenkų lyrikų paskutiniais laikais, linkęs 
bent kiek į simboliką, kuri tačiau lengvai permatoma ir 
suprantama. 

Pradėjęs savo lyriką nuo užuojautos savo lenkų vals- 
tiečių ir savo liaudies vargams, Kasprovičius ėmė paskui 
kas kartą platesnius užbrėžti regračius ir užtarti viso pa- 
saulio nuskriaustuosius ir bedalius. Tačiau jo pesimiz- 
mas — vyriškas, kurs nėra bejėgiu verkšlenimu kaip pas 
Konopnickienę, bet tvirtu pasiryžimu piktą nugalėti, pa- 
šalinti. 

Iš lyrinių Kasprovičiaus tvarinių žymesni: Šventas Dieve, 
Dies irae, Himnas šv. Pranciškaus Asyžiečio, Salve Regina. 
Be lyrinių, kurie atsižymi tobula iorma, rašė jis ir trum- 
putes poemėles ir dramatiškus veikalus, galop lenkiškai 
gražiai išvertė kai kuriuos pasaulinės literatūros veikalus. 

Žymių dramaturgų lenkų literatūra XIX amžiuje kaip 
ir neturėjo; tik jau amžiaus gale įgarsėjo Vispianskis. Be 
virš minėto Aleksandro Fredro dar bent kiek rimtesnį ko- 
medijų rašytoją galima nurodyti Mykolą Baluckį. 

Vispianskis, gim. 1869 m. Krokuvoje, yra žymus tapyto- 
jas, bet dar žymesnis rašytojas. Pradėjęs nuo baladžių 
ir giesmių, savo talentą parodė ypač dramose ir tragedi- 
jose, kurioms turinį sėmė dažniausiai arba iš netolimos 
praeities: Varšuvietė, Lapkričio naktis, Legionas, arba iš 
Lenkų senovės: Kazimieras Didysis, Boleslovas Drąsusis, 
arba net iš Graikų istorijos: Achilas, Odisėjo pagrįžimas 
ir kt. 

Bet geriausios Vispianskio dramos laikoma: Vestuvės 
ir Atsipalaidojimas (Wyzwolenie), kurių turinys paimta iš 
dabarties, ir stengtasi nustatyti luomų santykiai; čia ir pa- 
ties poeto pažiūros matosi. 

Kai kurios Vispianskio dramos panašios į poemas; vis 
dėlto tipai išvesti gyvi, kupini energijos, ryškūs. Pats sti- 
lius, nors vietomis šiurkštokas, bet stiprus, liaudies ir ar- 
chaizmo posakiais pajvairintas. 

„ Mykolo Baluckio (1837—1901) geriausios komedijos: 
Patarėjai pono patarėjo, Emancipantės, Darbštūs tinginiai, 
Sunkūs laikai. 

Pšibiševskis (gim. 1868 m.), persisunkęs vokiečių Ny- 
čės filosotija, iš pradžių vokiškai ir rašė filosofiškos pa- 
kraipos poemas, kaip štai: De profundis, Satans Kinder, 
paskui jau lenkiškai tos pačios krypties apysakas kaip 
Žemės sūnūs. 

Galop ėmė rašyti Pšibiševskis dramas, kuriose irgi Žy- 
maus talento neparodė, besivaikydamas naujų kelių ir pa- 
kraipų. Pšibiševskis — tai lenkų dekadentizmo šulas ir jo 
pionierius. Savo pažiūromis visai nutolęs nuo katalikybės, 
pastarais laikais vėl pasidarė praktikuojančiu kataliku. 

Iš žymesnių apysakų rašytojų paskutiniais laikais minė- 
tini Reimontas ir Žeromskis. 

Reimontas Vladas (1368—1925), labai stambus romanų 
rašytojas, kursai, pradėjęs nuo mažesnių vaizdžių iš liau- 
dies gyvenimo novelių, paskui parašė tokius psichologiškai 
realius iš liaudies gyvenimo romanus kaip Pažadėtoji že- 
mė, o ypač Valstiečiai (Chtopi, 4 tom.), kurį galima pava- 
dinti lenkų liaudies epopėja iš XIX amž. galo. Tas romanas 
net ir kalba parašyta ne literatiška, tik liaudies dialektu, 
bet labai gyvu ir turtingu. 

Viena iš paskutiniųjų jo žymesnių istoriško turinio aby- 

sakų įvardinta /792 metai, 3 t., kur aprašoma Lenkų vals- 
tybės puolimas ir kova už nepriklausomybę. 

Žeromskis Stepas (1864-1925) pradėjo literato pašau- 
kimą irgi nuo mažų patriotinio turinio novelių, kurioms 
stengėsi lenkų jaunimą, studentus atitraukti nuo rusų ni- 
hilizmo ir jo kosmopolitizmo. 

Paskui ėmė rašyti didesnes apysakas, kaip štai Sizijo 
darbas, kuriose pasireiškė jo bajorų ir dvasiškijos nea- 
pykanta, o užuojauta ir simpatija liaudžiai ir nuskriaus- 
tiesiems. Tokios pakraipos jo apysaka Žmonės be prieg- 
laudos, 2 t. 

Graži Žeromskio trumpesnė apysaka Mintys apie etmoną 
(Dumy o hetmanie), kur pasakojama apie etmoną Stan. 
Zolkievskį. Žymi irgi jo apysaka Kova su šėtonu, 3 t. 

Bet rimčiausias Žeromskio romanas, lyg kokia istoriškoji 
poema yra Pelenai (Popioty), 3 t., kur piešiama laikotar- 
pis 1797—1812, arba lenkų legionų prietykiai. 

Iš silpnesnių apysakų rašytojų galima dar paminėti Ma- 
riją Rodzevičaitę, kaipo Lietuvoje gimusią, kurios ir kele- 
tas apysakų paimta iš Lietuvos gyvenimo ir lietuviškai 
paskui išversta, kaip štai: Dievaitis, Žemės dulkės. 

Iš silpnesnių paskutinio laikotarpio lyrikų galima nuro- 
dyti Tetmajerį, Rydelį (1870—1918), Nemojevskį ir Mir- 
jamą, naujosios krypties šulus, ypač pastarasis, leidėjas 
laikraščio Chimera. 


LATVIŲ LITERATŪRA“ 


Kaip lietuvių taip ir latvių tautos didžiausias turtas — 
gausios dainos. Tų dainų nemaža siekia net stabmeldystės 
laikų, kaip štai Ligo dziesmas, iki šiol tebedainuojamos 
šv. Jono išvakarėse. Nuo XIX amž. pradžios imta jas stro- 
piai rinkti. Daugiausia jųjų surinko Krišjanis Baruonas 


* Apie Latvių literatūrą man prašant yra parašęs prel. Kazim. Jasėnas, 
Rygos univ. proi., kuriam čia nuoširdžiai tariu ačiū. Man teko jo straipsnį 
bent kiek sutrumpinti, apleidžiant smulkmenas ir kai kur saviškai per- 
tvarkant. 

(1835-—1923), išleidęs jų 8 knygas (35790 originalių 
dainų). 

Turtingi latviai ir savo pasakomis bei karžygių mitais. 
Tarp pastarųjų žymiausias yra Lačplėsis, gimęs iš lokės 
meškos motinos stipruolis milžinas. Jam atminti, įsteigta 
Lačplėsio ordinas. Uoliausias pasakų rinkėjas buvo Puš- 
kaitis (1859— 1903), surinkęs daugiau negu 6 000 pasakų. 

Rašomoji latvių literatūra prasideda dvasiškais veikalais, 
kurių autoriai buvo dvasiškiai nelatviai. Petras Kanizijus 
1585 m. išleidžia pirmą katalikų knygą Katoju katkisms, 
Vilniuje spausdintą, o sekančiais metais išeina Jono Rivi- 
jaus, pastoriaus, parašytas Liuterio katekizmas Enchiridion. 

Pirmutinis latvių kalba rašęs poeta buvo Kristaps Fiūre- 
kers (11680); parašė 120 giesmių, kurių dauguma iki šiol 
bažnyčiose protestantų tebegiedama. Saksonietis Ernsts 
Glicks 1689 m. išleidžia pirmą latvių kalba bibliją. 

Pasaulinei literatūrai pramynė kelią Pridrikis Stenders 
(1714—1796), pastorius, išleidęs latvių gramatiką, žodyną, 
rašė irgi pasakas, sakmes, noveles, odes. Teikė taip pat jis 
žinių apie gamtą, geografiją, kosmograliją; žodžiu, rūpi- 
nosi liaudies apšvietimu. 

Stenderio vardas ištisą šimtmetį skambėjo po visą Lat- 
viją ir rado daug pasekėjų vokiečių ir latvių tarpe, kurie 
pradėjo versti mažesnius dalykus iš Šilerio, Getės ir kitų 
vokiečių poetų, net mėginti originalių scenos vaizdelių ir 
savo lyrikos. 

Iš pačių latvių pirmieji, kurie rūpinosi savo liaudies 
švietimu, minėtini: Aklasis Indrikis (1783—1828), be- 
mokslis, mėgęs eilutes ir nemaž jų sudėjęs, Ansis Liventals, 
gim. 1803 m., savo eilutėmis apsakęs latvių vargus ir kan- 
čias; jo plačiai žinoma daina Sveika, Baltija, Ansis Leitans 
(1815—-1874), išvertęs nemaž apysakų iš vokiečių kalbos 
ir įkūręs laikraštį Mūjas Viesis, Dūnsbergis (1816—1902), 
išvertęs apie 100 knygų. 

Pirmą savaitinį laikraštį Latviešu Avizes įsteigė pasto- 
rius Karlis Vatsons, kurio laida tęsėsi iki 1915 m. Vatsonas 
domėjos ir lietuviais: kartą matydamas suvargusį lietuvį, 
bevežantį pono javus į Rygą, sušuko: „Kai pamąstai, kad 
tas žmogus kilęs iš tautos, davusios Ringaudą, Mindaugą, 
Gediminą, Algirdą, ypač gi Kęstutį ir jo sūnų Vytautą, tuos 

karžygių didvyrius, kad jis viengentis su jotvingiais, 
žuvusiais Leonido mirtimi, tai sielvarta pagauna širdį, 
verki žuvusios tautos didybės ir keiki geležinę likimo 
ranką“. 

Tikras tautinis latvių atgimimas ir jų literatūros pažanga 
prasideda nuo 1850 m., panaikinus baudžiavą; latviai susi- 
pranta esanti atskira tauta, turinti teisę sukurti savitą kul- 
tūrą. 

Pirmasis naujoj pakraipoje kelio skynėjas buvo Kriš- 
janis Valdemars (1825—1891), parašęs 300 apysakų no- 
velių, kuriose ragino tautiečius stoti į tautinį darbą, o rusų 
valdžiai įrodinėjo, kaip kenksminga jai pačiai latvių ger- 
manizacija. Leido irgi Petrograde jis savaitinį laikraštį 
Pzterburgas Avizes. 

Valdemaro idėjas palaikė jo bendradarbiai: Spagis 
(1820—1871), Biezbardis (1806—1836), Atis Kronvaldas 
(71874), vienas žymiausių latvių patriotų, įvedęs į litera- 
tišką kalbą daug naujų žodžių, pašalinęs germanizmus, 
Karlis Baumanis (1835—1906), parašęs latvių tautos him- 
ną Dieus, svėti Laiviju (1874), Pumpurs (1841—1902), 
skambindamas gilaus patriotizmo stygą, rašo tautinį epą 
iš 6 giesmių Lūčplesis. 

Bet visų populiariškiausias tame laikotarpy buvo poeta 
Auseklis (1850—1879). Jo lyrika kupina poezijos, lengva 
ir dailia forma apvilkta. Geriausiai jam pavyko patriotinės 
dainos ir gamtos vaizdai. Jis pirmutinis atkreipė dėmesį į 
mergaičių apšvietimą tautai atgaivinti. Jo satyra Ubi bene, 
ibi patria ir šiandieną populiari. 

Broliai Kaudziši: Reinis (1839—1920) ir Matiss (gim. 
1848) bendromis jėgomis parašė žymią apysaką Mernieku 
laiki, sveiko humoro kupiną, kurioje atvaizduota tikriausi 
latvių tipai. 

Nuo 1880 m. prasideda pas latvius romantinis laikotar- 
pis, kuris tačiau neilgai čia tęsias, vis dėlto pagaminęs ne- 
mažai kad ir ne per daug žymių rašytojų. Nusikratę bau- 
džiavos ir praturtėję latviai ima svajoti: tikrenybė savo 
vargais ir dienos našta jų nebepatenkina. Prikeldami išsva- 
jotą laimingą senovę su jos mitologija, rašytojai ima pe- 
nėti tautą saldžios svajonės vaizdais, gausiai vartodami 
meilę savo paveikslų fonui. 

Iš to laikotarpio žymesni: Materu Juris (1845—1885), 
mėginęs savo romanu Sadzives vifęi išlyginti luomų skir- 
tumą ir sujungti moterystėn dvarininko dukterį su latvių 
žemdirbiu. Jūsminš-Lautenbahs parašė gana vykusiai ke- 
letą epiškų kūrinių, iš kurių geriausiai jam pasisekė Zalkša 
ligava (Žalčio sužadėtinė), Krišjanis Kalninš, Purkalits 
ir kiti. 

Vienas geriausių tame laikotarpy apysakų rašytojas lai- 
koma Apsišu Jėkabs (gim. 1858). Jis labai gyvai nupiešė 
valstiečių gyvenimą ir davė tikriausius latvių tipus su jų 
teigiamomis ir neigiamomis pusėmis. Jo raštai turi daug 
pedagoginės vertės, ypač kūriniai: Iz tautas bilžu galerijas, 
Bagati radi, Svešos Įaudis. 

Purapuke (1864—1902) parašė keletą linksmų humo- 
reskų, iš kurių bene geriausia bus Leišu svėtbilžu griezeis 
(Lietuvių paveikslų skaptytojas).. 

Aug. Deglavs (1862—1922) rašė romanus iš darbininkų 
gvvenimo; Žymiausias jo istorinis romanas Riga 3 t. Ypač 

Alunans (1848—1912) įgarsėjo diainaiunbo talentu ir 
buvo latvių teatro įkūrėjas. Būdamas vienkart gerų akto- 
rium, jis gerai suprato scenos ir akcijos reikalavimus, ati- 
tinkamai ir savo talentą sunaudojo. Jo drama: Kas tie tūdi, 
kas dziedūja bez saulites vakarū suvaidinta apie 1 000 
kartų. Populiarios buvo ir jo komedijos, iš kurių Pašu au- 
dzinūts susilaukė įau trečios laidos. 

Nuo 1890 m. išsivysčius tautiniam latvių gyvenimui, 
pakilus pramonei, suskilus latviams į luomus ir partijas, 
literatūra, metusi svajones, ima rūpintis ir rišti realaus 
gyvenimo problemas, nukrypdama į vienpusišką natūra- 
lizmą, išvelkantį vien atvirkščias gyvenimo puses. 

Zeiterts (gim. 1865) aštria kritika peikia bergždžias 
romantikų svajones, Jansons (11917), kovodamas su poetų 
erotizmu, propaguoja moteriškės emancipaciją, perša ma- 
terializmą ir Markso mokslą. 

Poetai, kaip štai Veidenbaums (18367—1892), Zvargūju 
Edvards (Treumanis), gim. 1866 m., Sudrabu Edžus (Zil- 
bers), gim. 1860 m., savo kūriniais smerkdami aukštesnių 
luomų pramogas, jų neteisingą elgesį su žemesniais luo- 
mais, ypač darbininkais, iškelia perdėdami šių pastarųjų 

vargus, ašaras, skriaudas, apgaubdami juos kentėtojų 
nimbu. Jų pastangos, priruošdaimos liaudį revoliucijai, grei- 
tu laiku susilaukė atatinkamų vaisių, gaisrais nušvietė 
visą Latviją. 

Sudrabu Edžus tarp kitų dalykų, idealizuodamas var- 
guolių gyvenimą, savo poemoms ir apysakoms sėmė me- 
džiagos ir iš lietuvių gyvenimo. Jis vertė ir Mickevičiaus 
Konradą Valenrodą. 

Toliausiai pastūmėjo sociali perversmą Eliza Pliekšd- 
ne-Aspazija (gim. 18368 m.). Gabi, talentinga, apdovanota 
turtinga vaizduote, turėdama labai gyvą būdą, ji vaizdžiai, 
aiškiai, net drastiškai piešia neigiamas gyvenimo puses, 
ypač sunkią moteriškės padėtį, jos pažeminimą. Uoli femi- 
nistė ir socialistė puikia, gyva forma žavi skaitytojus, juos 
pavergia ir priruošia protus naujiems idealams. 

Vartodama ryškiausias stilistikos priemones: figūras, 
personitikacijas, simbolius, patosą, aštrius iš gamtos bai- 
senybių epitetus, Aspazija moka sužadinti dėmesį ir vaiz- 
duotę. Ne veltui latviai ją pavadino audros ir liepsnų 
poete. 


Geriausiai jai pavyko dramos: Vaideloie, Saules tiesi- 
bas, Ragana, Sudraba škidrauts ir poemos Saules meita, 
Patiesiba, Prologs Laime. 

Vaidelytės turinys paimta iš lietuvių XIV amž. gyvenimo. 
Algirdas skiria savo dukterį Mirdzą kunigaikščiui Laimuo- 
nui, pamilusiam vaidelytę Asją. Mirdza visa širdimi atsida- 
vusi Laimuonui, bet sužinojusi apie jų veidmainystę, iš pra- 
džių reikalauja jo ir Asjos mirties. Tačiau paskui kilni meilė 
ima viršų ir, išmeldusi iš Krivaičio pasigailėjimo pasmerk- 
tiesiems, pati pasiaukoja dievams nusidurdama. 

Drama taip patiko latviams, kad savo vaikus dažnai 
krikštija Mirdzos ir Laimuono vardais. 

Greta Aspazijos, talentu už ją ne žemesnis, stovi jos vy- 
ras Janis Rainis-Pliekšans, gim. 1865 m. arti Alūkštos, 
augęs Latgaliuose, porą metų gyvenęs (1895—1897) Pa- 
nevėžy, nuo 1899 m. ištremtas į Viatkos guberniją, iš kur 
1505 m. persikėlė į Šveicariją, galop 1920 m. grįžta į nepri- 
klausėmą tėvynę. 

Karštas patriotas, griežtas socialdemokratas, gabus 
dainius ir talentingas dramaturgas, griežtu nusistatymu 

ir būdu panašus į savo žmoną Aspaziją, kaip drąsus kovo- 
tojas už laisvę. 

Savo idėjas ir mintis Rainis mėgsta simboliais reikšti. 
Turinį dramoms ima iš tautos pasakų, istorijos ir dainų. 
Jo kalba ryški, daili ir galinga. 

Rainio dramos, kuriose jis po simbolių priedanga vaiz- 
duoja žymiausius latvių tipus, taip patiko tautiečiams, kad, 
pavyzd., Uguns un nakts jaunajame Rygos teatre dar prieš 
karą vaidino be pertraukos 40 kartų, o Jūzeps un vina brū- 
Įi nacionaliame latvių teatre jau pirmame 1920 m. sezone 
50 kartų. 

Iš lyrinių Rainio veikalų daugiausia poezijos yra rinki- 
niuose Tūlas noskanas zilū vakarū ir Tie, kas neaizmirst. 
Poemoje gi Ave so! daugiau protavimo negu lyrizmo. 

Iš Rainio vertimų paminėtini: Getės Fausts, Šilerio Vil- 
helms Tells ir Marija Stjuart, Puškino Boriss Godunous ir 
Šekspyro Antonijs un Kleopatra. 

Simboliais reiškia savo idėjas ir Karlis Skalbe (gim. 1879 
m.), ypač modernėse pasakose, kuriomis pasirodė tikru me- 
nininku ir beveik gali lygintis su garsiuoju Andersenu. Aukš- 
to artizmo pasiekė jis ir savo lyrika, duodamas puikių gam- 
tos vaizdų ir malonių idilių. 

Vilis Plūdons (gim. 1874 m.) vienas geriausių latvių poe- 
tų. Dailia forma jis duoda lyrizmo kupiną turinį. Jo švelnus 
ritmas dažnai virsta tikra muzika. Giliai atjausdamas sun- 
kią varguolių padėtį ir matydamas turtuolių pramogas, jis 
norėtų palengvinti nuskriaustųjų likimą, nulyginus luomų 
skirtumą. 

Plūduoniui gerai vyksta taip poemos, baladės, kaip ir 
trumpesni eilėraščiai ar vertimai. Iš poemų paminėtinos: 
Rekvišms, Divis pasaules, Atraitnes dėls, iš baladžių: Sal- 
gales, Mada loms. 

Vertė Plūduonis irgi lietuvių dainas ir Nyčės Ta runūja 
Zaratustra, kur parodė savo kalbos skambų lankstumą ir 
brandą. 

Greta natūralizmo netrūko latvių literatūroje ir romantikų 
arba neoromantikų, kaip Valdis (gim. 1865 m.), kurs ragina 
tautiečius mesti materializmą ir pamilti idealius siekius; Ja- 
nis Poruks (1871—1911), miręs nervų ligoninėje, savo 
apysakoje Pčrju zvejnieks žadina siekti kilnesnių idealų; 

pastorius Niedra (gim. 1871 m.) lyrikoje irgi neoromantikas; 
Fricis Barda (1880—1919) linkęs į melancholiją. 

Ilgesnes apsakas rašė Doku Atis, Zeiboltu Jėkabs, Jėkabs 
Janševskis. Ernests Birznieks-Upits — plastingų novelių 
kūrėjas. Saulietis Blaumanis (1863— 1908) rašė dramas ir 
komedijas, Brigaderu Anna (gim. 1869) — scenos vaizdus. 

Dar prieš didįjį karą atgimęs, neoromantizmas greit nu- 
krypo į simbolizmą, impresionizmą (Antons Birkerts, g. 1876 

m.), galop į dekadentiškai mistikinę srovę, pasirinkęs savo- 
tišką paslaptingą kalbą. 

Kas gyvas, ypač po karo, ėmė šašyli eiles, noveles, poe- 
mas, romanus, dramas. Kai kurie parodė ir talento, bet 
daug yra, be abejo, tuščių pelų, beprasmių naujadarų, be- 
tikslių skambių žodžių. Į objektyvia jų veikalų kritiką gal 
būtų ir per anksti įsileisti. 

Čia paminėtini naujesniųjų laikų lyrikai: Sudrabkalns, 
Virza, Kurcijs, Grins Ziemelnieks, Rozits; romanų ir apysa- 
kų rašytojai: Švabe, Ezerinš, Upits (trilogija Robežnieki), 
Zalits, Ansis Gulbis, Strais; dramaturgai: Grūzna, Peter- 
sons, Lindulis, Jeps Baldzens. 

Be originalių rašytojų, dar yra ir gabių vertėjų: Strau- 
bergs išvertė Kėninš Oidipus, Saistitais Prometejs, Sengrie- 
ku lirikas antologija, Giezens Antigona, Adolis Erss Don 
Kikots ir kiti. 


SUOMIŲ LITERATŪRA 


Rašyta suomių literatūra, pastaraisiais laikais taip turtin- 
gai išsivysčiusi, ne giliau siekia senovės už lietuvių literatū- 
rą. Ji prasideda liaudies tvėryba: giesmėmis, runomis vadi- 
namomis, pasakomis, mįslėmis. 

Pirmasis, nemažai runų surinkęs (1818—1898) ir jas iš- 
Spausdinęs, buvo Zacharis Topelijus. Jo darbą toliau varė 
Elijas Lenrotas, kuriam, jas berenkant, atėjo į galvą mintis 
suvesti senas runas į vientisą epą, kaip padaręs Homeras 
ir Osianas; ir tikrai 1833 m. jisai sudarė vadinamąją mažąją 
Kalevalą, o paskui, papildydamas vis naujomis runomis, 
1849 m. išleido galutinai nustatytą Kalevalą, tikrą liaudies 


431 


epopėją, sudėtą būk tai giesmininko Vainamoinės iš 50 gies- 
mių ir 22 795 eilučių su aliteracijomis“. 

Sunku pasakyti, ar tame rinkiny daugiau liaudies tvėry- 
bos, ar paties Lenroto. Tas pats Lenrotas, surinkęs lyriškas 
runas, jas pavadino Kanteletar ir 1840 m. išleido, o bent kiek 
vėliau išspausdino priežodžių, mįslių ir pasakų rinkinius. 

Raštiškoji suomių literatūra prasideda nuo reiormacijos 
laikų. Jos tėvu laikomas Abo vyskupas Mikaelis Agrikola 
(1508— 1557), kursai rūpinosi liaudies švietimu ir nemažai 
pagamino dvasinio turinio knygų. 

Pirmasis šventų giesmių (101) rinkinį parūpino Jokūbas 
Finas (Suomalainen 71588). 

Greta suomiškų knygų spausdinta jų ir žuvėdų kalba, 
bet palyginti mažiau. Taip Mesenijus (1579—1636) žuvė- 
diškai parašė eilėmis Suomių kroniką. Ė 

Bet nuo 1640 m., kai įsteigta Abo universitetas, žuvėdų 
ir lotynų kalbos ima viršų šviesuomenės tarpe; suomių 
ka!ba palieka liaudžiai; nors laikas nuo laiko vis dėlto šis 
tas ir suomiškai spausdinama. Taip 1642 m. pasirodo suo- 
miškai išversta visa Biblija; 1701 m. išleidžiama naujas 
šv. giesmių rinkinys, kursai be pataisų vartojamas išliko iki 
1886 m. Eskilis Petrejus išleidžia 1649 m. pirmąją suomių 
gramatiką. 

Matas Salamnijus (+1691) parašė gana vykusiomis eilė- 
mis Mesiadą arba džiaugsmo giesmę apie Jėzų. Forsijus 
1702 m. išleido suomiškų priežodžių rinkinį ir pirmasis at- 
kreipė dėmesį į liaudies tvėrybą. 

Karolio XII karas su Rusais daug pakenkė apšvietimui: 
universitetas Abo ir spaustuvės užsidarė, daug inteligentų 
iš Suomijos pabėgo į Žuvėdiją. Karui pasibaigus apšvieti- 
mas tik pamažu šaly atsigauna. 

Danielis Juslenijus 1745 m. išleidžia rimtą suomių žodyną. 
Literatūra gauna pasaulinio pobūdžio, atsipalaidojus nuo 
dvasinės. Iš naujo atidarytame universitete žuvėdų kalba 
vėl įsigali ir visai nusmelkia lotynų kalbą. 

Gustavui III viešpataujant šalies kultūra ir literatūra 


* Kalevalos lietuvišką vertimą pagamino kun. Sabaliauskas (Žalia Rū- 
ta), ir 1922 m. Švietimo ministerija išleido. 

žuvėdų kalba atgimsta; veikaluose matosi daugiau skonio, 
poezijos, švelnesnės formos. Didžiausios įtakos visam tam 
laikotarpiui turėjo mokytas Gabrielis Porthanas (1739— 
1804), žuvėdų kultūrai kelti daug pasidarbavęs; jo vardu net 
epocha kartais vadinama. Žymiausias tuomet žuvėdų kalba 
poeta buvo Francenas (1772—1842). 

Suomių kalba tame laikotarpy pasirodo pirmasis 1776 m. 
laikraštis, Lizelijaus leidžiamas. Buvo tuo laiku irgi keletas 
suomių poetų, kaip štai Genanderis, Frosteras, Ragval- 
dis, Lagus ir kiti, bet žymesnio orginalio talento jie nepa- 
rodė. 

Nuo XIX amž. pradžios, atskyrus Suomių kraštą nuo Žu- 
vėdų, pradeda kilti suomių tautinis ir kultūrinis atgimimas, 
vadovaujant Arvidsonui (1791—1858), daugiau laikrašti- 
ninkui ir istorikui negu poetui. 

Prie Abo universiteto susitelkia suomių studentų draugija 
ir leidžia almanachus. Čia iškyla ginčas, kurį dialektą, rytinį 
ar vakarinį, galutinai pasirinkti literatūrai; ginčą nuramino 
Lenrotas, pasirinkęs vidurinį kelią ir suminkštindamas kraš- 
tutinumus. 

Tuo laiku pasireiškė ištisa poetų eilė, nors ir ne per žymių, 
kaip štai: Juteinis (1781—1855), Poppijus, Bergh (1803— 
1853), bet visus perviršijo virš minėtas Lenrotas (1802— 
1884), kursai ir savo asmeninius lyriškus eilėraščius rašė, ir 
galutinai nustatė rašto kalbą. 

Iš liaudies poetų tame laikotarpy daugiau įgarsėjo: Korho- 
nenas (1775— 1840), Kymalainenas (1790—1855), Puhaka 
(1816—1893). 

Gražiausiai pražydo suomių literatūra žuvėdų kalba, kai 
pasirodė didžio talento poeta Runebergas (1804—1877), o 
apie jį kaip centralį asmenį spietės silpnesnės jėgos, susibū- 
rusios Helsinkuose į vadinamąją „šeštadienio draugiją“, ku- 
rioje įgarsėjo Cygnejus, prof. ir poeta, Nervanderis, paties 
Runebergo žmona Fredrika, kaip novelistė, galop labai pro- 
a poeta, svajotojas romantikas Topelijus (1818— 

898). 

Pats Runebergas realista siauresnėje prasmeje, linkęs į 
idealizmą, didis suomių patriota, mylėjęs savo krašto pra- 
eitį, kėlęs tautos sąmonę, viltį ir pasitikėjimą. Pas jį ir ne- 
Paprastas minčių aiškumas ir klasiškų formų gražumas. 

Iš jaunesniųjų, rašiusių žuvėdų kalba, rasit gabiausias, 
didis entuziasta Veckselis (1838—1907), kurio istoriškoji 
tragedija Danielis Hjort viena geriausiųjų Suomijoje. Iš 
moterų, žuvėdiškai rašiusių, paminėtinos poetės: Sara Vac- 
klin (1790—1846) ir Vilheimina Nordstrom (1815—1902). 

Suomių kalba tikra rimta literatūra galingai ima pasi- 
reikšti tik nuo 1860 m. Rods, jau 1831 m. įsteigta suomių 
literatūros draugija, kurios programa ir užsimojimas nuo 
1858 m. žymiai praplėsta. Ji daug prisidėjo prie vertimo 
Šekspyro, Šilerio, Lesingo, Ruso ir kitų rašytojų. Taip pat 
tautos sąmonę labai sužadino ir Jonas Snelmanas (1806— 
1881), kaip laikraštininkas ir profesorius. 

Bet suomių literatūros ūgį žymiai sutrukdė keistas 1850 m. 
išleistas įstatymas, kuriuo einant cenzūra galėjo praleisti 
tik religinio ir ekonominio turinio spaudinius. Tik 1860 metais 
tas įstatymas atšaukta. 

Nuo to laiko sužydi tikroje prasmėje suomių literatūra, 
kuriai atatinkamai prirengė ir patobulino kalbą poetai: Ok- 
sanenas (1826—1889) ir Suonio (1835—1888). Pirmojo 
eilėraščių rinkinys Kibirkštys (Sakenia) pasižymi rimtu, 
vyrišku, jėgos kupinu stiliumi, antrasis Suonio — jautrus, 
švelnus. 

Bet tikru platesnio užsimojimo menininku poetu buvo 
Aleksis Kyvis (1834— 1872), žymus ir savistovus talentas. 
Ypač ryškūs jo komedijų ir rūsčių tragedijų tipai. Geriausi 
jo dramatiniai veikalai: Sodžiaus batsiuvys (Nummisuuta- 
rit), Vedybos, tragedija Kullervo ir lyriška drama Lea. 

Kyvio dramos padėjo pamatą suomių teatrui 1872 m. 
įsteigti. Aukštai vertinamas ir jo romanas Sepiyni broliai, 
parašytas platesniu užsimojimu, kupinas humoro. Jo lyrika 
origanali ir toliau išvysto sveiką Runebergo realizmą. Kyvio 
proza turėjo tiek įtakos kiek Kalevala savo eilėmis. 

Visi kiti ir to laikotarpio, ir vėlesnieji poetai, palyginus 
su Kyviu, tai antraeiliai, kurių žymesni laikomi šie: Bergbom 
Kaarlo (1848— 1905), dramaturgas, kursai daugiausia pasi- 
darbavo nuolatiniam teatrui įsteigti, poeta Tucokko (1896 
m.), labai geras vertėjas, Evaldas Jahnssonas (1895 m.), is- 
toriškų romanų ir dramų rašytojas, Pietari Paivarinta (1913 
m.), fealista. Minna Kanth (1844—1897) savo pirmose, dar 
nesubrendusiose novelėse linkusi į kraštutinumą už proleta- 

rų ir moterų vargus, paskui atsipalaidojo nuo kraštutinių iš- 
sišokimų ir ėmė piešti gyvenimą objektyviai. Jo dramos po 
Kyvio stovi pirmoje vietoje. 

Nuo 1880 metų suomių literatūroje jaučiasi žymi įtaka 
Bjornsono, Ibseno, taip pat rusų ir prancūzų rašytojų. Nau- 
jesnių novelistų rasit žymiausias Juhani Ago, gim. 1861 m., 
pas kurį daug lyrizmo, liūdesio, ilgesio istoriškos praei- 
ties; jo tvarinių kalba stebėtinai graži. 

Arvidas Jerneieltas, gim. 1961 m., pradėjo nuo realizmo; 
paskui ir dramose, ir romanuose pasidavė rusų Tolstojo 
įtakai. 

Pakala, gim. 1862 m., ypač vaizdžiai moka piešti prole- 
tarų gyvenimą. 

Kauppis Heikkis, gim. 1862 m., gerai piešia savo Savolak- 
sų kraštą ir moterų tipus. 

Ivalo, gim. 1866 m., rašo daugiausia istoriškus romanus. 

Bent kiek vėliau realizmas pas suomius nukrypsta į sub- 
jektyvizmą ir perdėjimą: Mala Talvijos (g. 1871 m.), Jmari 
Kianto (g. 1874 m.), Kilpi (g. 1874 m.), vienšališkai palies- 
dami socialį klausimą, per daug vargus išpučia. Joel Lehto- 
nenas (gim. 1882 m.) savo vizijose nukrypsta į nyčizmą. 

Tačiau toji subjektyvizmo srovė nebuvo pastovi. Vėlesnieji 
rašytojai po įtaka Strindbergo, Knuto Hamsuno, Anatolio 
Franso grįžta į neoromantizmą ar simbolizmą. 

Jonas Linankoskis (1869 — 1913), kupinas patoso, etiškai 
rimtas, savo idėjinėms dramoms ima dažnai bibliškus moty- 
vus: ypač kilni jo Jejfės duktė. 

Marija Jotuni (gim. 1880 m.), dramaturgė ir novelistė, 
ypač moka įsigilinti į veikiančių asmenų psichiką. 

Pastarais laikais ypač gausūs novelistai Kallas (g. 1878), 
Vilkuna (g. 1879), Onerva (g. 1882 m.), novelistė ir lyrikė. 

Iš tarpo tų, kurie ypač lyrikoje stambiau pasireiškė, minė- 
tini Kramsu (11895), Kajander (11913), geras irgi Šekspyro 
vertėjas, Erkko (71906), lyrikas ir dalimi dramaturgas. 

Iš jaunesniųjų žymiausi talentai laikomi: Leino (g. 1878) 
ir Kyėsti (g. 1872), ypač gražus Leino rinkinys Helka- 
giesmės. 

Greta suomių literatūros suomių kalba iki šiolei nenusto- 
jo savo reikšmės ir žuvėdų kalba, kuria irgi nemažai rašoma. 
Iš pastarųjų rašytojų galima nurodyti: Mšrne, Gripenber- 

gas, Jansonas. Vis dėlto suomių kalba ima viršų ir literatūro- 
je, ir šalies gyvenime. 

Opera pas suomius atsiranda 1873 m. ir kurį laiką varžosi 
su teatru, bet 1879 m. dėl lėšų stokos kuriam laikui buvo 
užsidariusi, kuo pasinaudojo teatras. Naujas tautos teatras, 
Bergbomo rūpesčiu 1902 m. iš aukų pastatytas, sutalpina 
1000 žiūrėtojų. 

Pastaba. Kadangi apie lietuvių literatūrą netrūksta lie- 
tuvių kalba platokų rašinių, kaip štai p.p. Biržiškos, Jakšto, 
Tumo, Žajančkauskio ir mano kitą kartą išleistos trumpos 
apžvalgos, ir kadangi lietuvių literatūra aukštesnėse mo- 
kyklose išeinama gana plačiai, tai bent tuo tarpu nebuvo 
gyvo reikalo jos čia dėti sutrumpintame maštabe, kad išlai- 
kius proporciją su kitomis literatūromis ir neišėjus iš ribų 
trumpos literatūrų istorijos. 


F-—-—- 5 


APSAKYMAI APIE 
LIETUVOS PRAEIGĄ 


PRATARMĖ 


Viskas šioje pasaulėje praeina kaip dūmai: žmonės, kurie 
šiandieną gyvena, neužilgai randa sau vietą kapuose, o po 
jų smerčio auga ir gema kiti; sodžios ir miestai, dabar turtin- 
gi ir užgyventi, po kelių šimtų metų gal persimainys į plikus 
laukus, o kur šiandieną laukai ariami ir akėjami, kitą kartą 
augo aukštos ir neįžengiamos girės. Teip tai mainosi rūbai 
šios pasaulės kas dieną. Matant tokias atmainas žmogui, ro- 
dos, nereikėtų prisirišti prie tos žemės ir visą pasaulę skaity- 
ti už vienodą. Vienok yra kiteip. Žemė, kur mes gimėme, 
augome ir pasenome, yra mums brangi ir miela; mylime ją 
kaipo vaikai savo motyną, o jei kartais atsitinka persiskirti 
su jąja ir išvažiuoti į tolimąją šalį, tai sunku užturėti krin- 
tančias ašaras ir nuraminti suspaustą širdį. Kiekvienas, 
rodos, žmogus turi tartum įgimtą tą meilę, kiekvienam yra 
brangi tėvynė, bet negalime tikrai ir išmintingai mylėti savo 
žemės, nežinodami jos praeigos ir istorijos. Tuo tarpu Lietu- 
viui, nemokančiam svetimos kalbos, labai sunku pasipažinti 
su savo krašto praeiga iš kningų. Tiesa, jog daugel garsių 
ir garbingų vyrų padėjo nemažai darbo ir prakaito ištyrinė- 
Jimui Lietuvių veikalų, atrasdami čionai nesuskaitomus 
turtus poezijos. Ne vienas garsus poeta ieškojo sau įkvėpi- 
mo, skaitydamas darbus senovės Lietuvių. Bet visi tie vyrai 
buvo ar prašalaičiai, ar kartais ir mūsų broliai, bet kurie 
aplenkdami lietuvišką kalbą, rašė ar vokiškai, ar lenkiškai, 
ar kiteip. Kiek žinau, apie Lietuvių veikalus tiktai vienas 
Daukantas terašė lietuviškai (arba tikriaus sakant, žemai- 
tiškai), bet jo darbas tebėra lig šiol rankraštyje ir nedidis 
Skaitlius žmonių tegali iš jo nauduoti. Reikia dar žinoti, jog 
„Pasakojimai apie veikalus Lietuvių“, nors plačias ir kartais 
Naujas paduoda žinias, vienok yra parašyti nepragmatiškai 
ir, tikriaus sakant, yra medžiaga istorijai, bet ne pati isto- 


1489 


rija. Suprasdamas, kaip yra reikalinga Lietuviui žinoti savo 
istoriją, turėjau aš pasiimti už to darbo, nors jutau, jog jisai 
pareina mano išgales. Noras mano buvo geras, — supažinti 
savo brolius su jų praeiga ir parodyti Lietuviams, jog jų isto- 
rija yra verta pažinimo: bet ar pasiekiau savo užduotį, ne 
man sudyti. Atsitikimų išguldinėjime rūpinaus kiek galint 
prisitaikinti prie išgalių ir išmonės paprastų žmonių ir nela- 
kioti aukštai; mokslo vyrai gal kada plačiaus ir geriaus ap- 
rašys mūsų tėvų veikalus ir akyliaus ištyrinės tamsias ir ne- 
aiškias vietas mūsų tėvynės istorijos. 

Turiu ant galo dar pasakyti kelis žodžius, kurie nors mažą 
turi susirišimą su istorija, vienok tikiu, jog nebus be naudos 
čia padėti. Tėvynės meilė negali būti be Dievo meilės, teip jog 
žmogus, kurio nepajudina ančprigimtiniai jausmai, negali 
tikrai ir išmintingai mylėti savo tėvų žemės. Todėl klysta 
labai tos karštos jaunos galvos, kurios sako, jog Lietuviams 
užtenka vieno moksliško apšvietimo. Šviesos reikia, bet 
mokslas be religijos vienas dar neišaukština žmogaus, ne- 
įkvepia dorų ir aukštų jausmų, nepastiprina ir nepakelia 
nupuolusios dvasios, nesušildo užšalusios širdies. Patys tė- 
vynės mylėtojai, jei išsižada tikros religijos, tai neturėdami 
po savimi tikro pamato, neužilgai nustoja ir meilės tėvų že- 
mės, nes nemato tikros saulės, kuri duoda šilimą. Nenoriu 
pasakyti, jog mes turime tikėti dėl to tiktai, kad mūsų tėvy- 
nės geras to reikalauja, bet jog ir tuose dalykuose šventas 
tikėjimas yra mums lenta išgelbėjimo nuo paskandos. Teip 
tai suprasdamas mūsų žmonių reikalus, ne kiteip rašiau ir 
savo Apsakymus. Nežinau, kaip patiks Lietuviams mano ta- 
sai darbas; gal nekurios mano pažvalgos pasirodys netiku- 
sios, gal atsiras ir teip kur koksai paklydimas: kaip moku, 
teip šoku. 


ĮŽANGA 


Visos giminės, kurios užgyveno šiandieną Europą, yra 
atėjusios iš Azijos; teip mums sako Šventas Raštas, teip 
rodo ir kalbų sulyginimas. Bet kuomet tos visos giminės at- 
keliavo į Europą, sunku ir negalima tikrai pasakyti. Lietuviai 
pirm savo atėjimo į Panemunį, turėjo nekurį laiką skrajoti 
po kitas šalis; teip žinome, jog jie yra buvę apie Dnestro ir 
Dunojaus upes; nekurios liekanos ir dainos mums tai rodo: 


Siuntė mane matušėlė 
Į Dunojų vandenėlio.* 


* Jog Lietuviai gyveno kanakados ties Dunojumi, rodo daugybė grynai 
lietuviškų vardų, kuriuos turėjo pirmuose prieš ir po Kristaus užgimimo 
amžiuose nekurios vietovės ir upės; jei pažvelgsime ant žemlapio, tai mato- 
me upes: Maris, Savus, Margus, Bassanius, Tyras, Naro (mūsų Nerys) ir 
vietoves: Atsidava, Ramidava, Narona, Beržovia, Meldia, Kapidava, Akmo- 
nia, Mediae (medis), Thiagola, Varna ir t.t. (Basanavičiaus Žirgas ir vai- 
kas). Kuomet ir kaip Lietuviai iš čia atėjo į Baltijos pamarį, lig šiolei istori- 
ja neišaiškino, galima tiktai sakyti, jog turėjo užgyventi dabartines šalis 
pirm atėjimo į Europą Slavių ir Germanų, nes Lietuviai davė vardą Baltom- 
sioms Marioms, kurį vardą paskui ir kitos tautos, paskiaus turbūt atėjusios, 
pasavino. Daug grynai lietuviškų vardų atrandame teipogi vakarinėje Euro- 
poje. K. A. Vysla (veislė), Skandinavija (skęsti), Gallai (galas), Siguria 
(lygūs), Pictones (piktas), Bituriges (bitis turįs), Britanija (bristi). Gerai 
būtų, kad kalbų tyrėjai pasirūpintų apie išaiškinimą to dalyko. Teip visi 
šiandieną istorikai pripažįsta, jog senovės vardas dabartinės upės Elba, 
buvo Laba — lietuviškas. Jei Lietuvoje patys Heruliai, ką išgriovė Romėnų 
imperiją ir užvaldė 476, tai jie turėjo skrajoti po visą Europą. Pirmas, kurs 
patarė, jog Heruliai tai Lietuviai, buvo ištikimas garsus istorikas Leleve- 
lis; jis išveda Herulių vardą nuo „girulis“, t.y. girių gyventojas. Lelevelio 

„ištikimybė istoriškuose daiktuose didi, todėl ir jo samprotavimą daugelis 
istorikų pripažino už teisingą. I.J. Kraševskis teip pat neabejoja, jog He- 
ruliai tai Lietuvių proseneliai, bet patį Herulių vardą išveda ne nuo „gi- 
rios“, tik nuo „girti“ (Litwa. Starožytne dzieje. Warszawa, 1850 m.). 

Iš Ptolemėjo žemraščio galime matyti, jog jau II amžiuje 
po Kristaus užgimimo Lietuviai gyveno apie Nemuną ir Vys- 
14. Toliaus, jei Lietuviai tie patys Heruliai (girulei, gire), 
kaip nekurie mokyti* vyrai sako, tai jau V amžiuje Lietuviai, 
gyvendami prie Gintarų marės, turėjo būti garbingi ir gar- 
sūs, nes Teodorikas Didysis telkė juos prieš Germanus. Tos 
tai yra pirmutinės apie Lietuvius žinios ir labai tamsios. Kiek 
tiek aiškesnes žinias apie Lietuvius randame iš IX ir X amžių, 
kad Lietuvių pasvietį lanko Skandinavai ir kad į Lietuvą 
pradeda eiti misionieriai, kaip antai Vaitiekus, Bruno, norė- 
dami Lietuvius apšviesti tikru krikščionišku tikėjimu. 

Mūsų proseneliai, užsiėmę ar tai karionėmis, ar tai ūkiš- 
kais darbais, nesirūpino palikti savo vaikams aprašymų savo 
garsių darbų ir tiktai žiūrėjo, kaip eiti ristynėmis su meška, 
nudurti briedį, ar Vokiečiui su kesčiu užnešti. Todėl pirmu- 
tines Žinias apie Lietuvių darbus galime rasti tiktai praša- 
laičių raštuose, nes aplinkinių rašytojai, pasakodami apie 
anų gadynių veikalus, ne kartą prideda kelis žodžius ir apie 
Lietuvius; bet būdami mums svetimi ir tankiai priešingi, 
daug prirašė nebūtų daiktų ant Lietuvių, anų gadynių atsi- 
tikimus ant savo naudos kartais perkreipė, pačius Lietuvių 
vardus** savotiškai perdirbo teip, jog ir tikram mokslo vy- 
rui sunku išrasti tiesą. Iš tų, tai nors ir neaiškių, ir trumpų 
žinių matome, jog gilioje senovėje Lietuviai buvo užgyve- 
nę kur tai platesnį pasvietį negu mūsų gadynėje: jų šalis 
traukės nuo Vyslos iki už Dauguvos, nuo Baltųjų jūrių ligi 
Bugo upės; dabar daugumą rubežinių kraštų užgulė mas- 
koliai ir vokiečiai, ir mums teatliko tiktai pati širdis seno- 
vės tėvų žemės. 


UŽGYVENIMO VIETA. Lietuviai buvo užgyvenę kraštą, 
traškančiomis girėmis apaugusį, tarp kurių tviksojo vers- 
mės, balos ir ežerai; visas kraštas buvo gana tankiai išvago- 
tas upėmis ir upeliais; miškai buvo teip tankūs ir didi, jog 
teisingai vadinos neįžengiami; buvo girios, kurios nuo visuo- 
tinio tvano nebuvo mačiusios kirvio. Dar XVI amžiuje nega- 
lima buvo per miškus kelio išvesti: kad Žygimantas Augus- 


* Ypatingai Jokimas Lelevelis, „Rzut na Herule“. 
** Kas žino, kaip reikia vadinti, ar Mindaugas, Mendogas, Mindovs, Min- 
tautas, ar kiteip. 

tas norėjo išmieruoti Lietuvą, tai kamarninkai negalėjo įlįsti 
nei su kirviu į girias. Per medžių tankumą žmonės negalė- 
davo gerų kelių išvesti, idant su arkliais važiuotų; paprastai 
žiemos laike užkinkydavo kudlotus šunis į rogutes ir tokiu 
būdu šeip teip išlįsti per girias galėdavo; dar ir dabar žmo- 
nės vadina mažus kelius šuntakiais, nors jau užmiršo dėl ko. 

Lietuviai gyvendavo daugiausia paupiuose, nes upėmis ir 
žiemos laike sniegu ir ledu, ir vasarą su laivėmis buvo geres- 
nis kelias susisiekimui tarp savęs; prie upės galėjo ir žuvies 
gauti. Giriose senovėje buvo daugybė paukščių ir žvėrių; 
todėl Lietuvis jau iš mažumos pratinos prie medžiojimo; 
šaudiklių mūsų proseneliai nežinojo: žvėris ar vilyčiomis iš 
seidoko nušaudavo, ar ragotinėmis parmaudavo. Didžiausie- 
ji kunigaikščiai, kaip ir menkiausieji ūkininkai, turėjo sau už 
linksmiausį užsiėmimą išeiti medžioti ant meškų, briedžių, 
taurų ir t.t. 


LIETUVIŲ GIMINĖS SAKOS. Nors visi Lietuviai, ap- 
skritai sakant, nusimanė broliais esą, nors turėjo tą pa- 
čią religiją, būdą, papročius ir maždaug vieni kitiems su- 
prantamą kalbą, vienok dar dalijos į 6 šakas pagal įvairių 
priežasčių. 

a) Kur dabar teka Nemunas, Neris, Nevėžis, Dubysa, 
Sventoji ir kitos mažesnės upės, buvo širdis senovės Lietu- 
vos; čia gyveno Lietuviai aukštaičiai ir žemaičiai; ta šalis 
dalijosi į daugybę sričių: Neroma, Peluzija, Sudavija, Dei- 
nava, Stavanė, Medininkai, Panemuniai, Šiauliai, Upytė ir 
kt. Tie Lietuviai per kelis šimtus metų kariavo su aplinki- 
niais neprieteliais ir, nors daug nelaimių nuo jų ištyrė, vie- 
nok ne tiktai nepasidavė jiems, bet dar patys daug svetimų 
kraštų užvaldė; jie tai buvo užkariavę pusę Gudijos ir ant 
ilgo laiko atrėmę veržimąsi Vokiečių į Saulėtekį; apie jų tai 
Ypatingai darbus mes ir pasakosime. 

b) c) d) Į žiemius nuo vidurinių Lietuvių gyveno jų broliai: 
Lietgaliai, Žemgaliai ir Kuršininkai; upės tenai tekėjo: Ven- 
ta, Šventoji, Lielupė, Dauguva ir kt.: buvo tai dabartinių 
Latvių ir Estų žemė. Tie Lietuvių broliai, neturėdami tvirtos 
vienybės tarp savęs ir Vokiečių prispausti, neilgai tegalėjo 
išturėti ir ginties. Visų pirmu papuolė į Vokiečių rankas Liet- 
galiai; jau XII amžiuje Vokiečiai uždėjo ant jų vergybos jun- 

gą; ilgiaus laikės Žemgaliai, bet ir tiems pradžioje XIV am- 
žiaus Vokiečiai užsisėdo ant sprando. Ant galo Kuršininkai, 
kurie labai buvo ant marių garsingi ir kurie irklaudami su 
savo laivėmis užpuldinėdavo pakeleivius, ir tie matydami, 
jog nuo Vokiečių neatsigins, vieni pažidavė; kiti su viduri- 
niais Lietuviais susivienijo. 

e) Į pietus nuo Lietuvių pasviečio vidurio gyveno Juodvy- 
žiai; per jų kraštą tekėjo upės: Bugas, Nareva, Tripentė ir 
pradžia Nemuno; rubežiavo su Mazūrais, Prūsais ir Drev- 
lianais; jų kraštas turėjo trikampio išvaizdą, kurio smailiasis 
galas siekė Volynijos. Gudų ir Lenkų rašytojai, pasakodami 
-apie Juodvyžius, rašo, jog jie buvo neapsakomai drąsūs ir 
narsūs, nebijojo visai smerčio ir kad su kuo kariavo, tai tu- 
rėjo ar pergalėti, ar atgulti ant vietos, bet niekados nebėgo 
iš kovos. Visa jų nelaimė buvo, kad neturėjo tarp savęs vie- 
nybės. Danielius Romanovyčė Galiekis su Konradu, Mazūrų 
kunigaikščiu, keletą kartų susibaudę ėjo ant Juodvyžių ir 
daugybę jų išnaikino. Nuo to laiko per savo didį narsumą, 
nesibaigiančias kares ir tankų badą, pamažu visi lig vieno 
išnyko, o jų kraštą užgyveno kitos giminės; kokia jų buvo 
kalba, kokie papročiai, sunku dabar žinoti; tasai jų kraštas 
paskui vadinos Podlachija. 

f) Šešta šaka Lietuvių giminės į vakarus buvo Prūsai, jų 
kraštas, vadinamas Parusys, tarp Baltųjų jūrių, Vyslos ir 
Narevo dalijos į kelias sritis, kaip antai: Pamedžionys, pa- 
čiame Pavyslyje Pagezionija, Varmija, Galindija (su.Ma- 
zūrais rubežiavo), Notangija, Bartija, Nadruva, Sembija, 
Šlavija ir Sūdavija; visos tos sritys dar dalijos į mažas pa- 
vietes, kurias valdė tėvūnas. Per Parusį tekėjo upės: Sirgu- 
nė, Drevenė, Osa, Pragaras ir dešinė pusė Vyslos. Rubežiau- 
dami su vakarine Europa ir susisiekdami su daugiaus ap- 
šviestomis giminėmis, Prūsai buvo šviesesni ir gudręsni už 
kitus savo brolius. Čia daugiausia išsikerėjo stabmeldiškas 
tikėjimas, čionai buvo ir garbingiausės žinyčios. Gilioje seno- 
vėje Prūsai dalijos į 12 kartų. Į Parusį tai ir pirmieji misio- 
nieriai ėjo apsakinėti krikščionišką tikėjimą, tarp kurių buvo 
viršiaus paminėti šv. Vaitiekus ir šv. Bruno; abudu buvo nu- 
žudytu ir paliko šventu. 


444 


TIKĖJIMAS. Kickvienas žmogus turi savo širdyje įgimtą 
nuomonę apie Aukščiausį šios pasaulės Sutvertoją. Veltui 
išvaikščiotumime visas šalis, nerasime niekur tokios giminės, 
kuri negarbintų kokiu nors būdu pasaulės Sutvertojo. Kad 
žmonės po visuotinio tvano išvaikščiojo į visas šalis, pradėjo 
namažu užmiršti apie tikrą Dievą ir Jo vietoje ėmė garbinti 
sutvertus daiktus: saulę, žvaigždė + gyvulius, girias, upes 
ir t.t. Statė iš medžio ar kitos padarinės dievaičių paveikslus 
arba stabus, todėl ir jų toksai tikėjimas vadinos stabmeldiš- 
kas. Pirm Jėzaus Kristaus atėjimo tiktai Žydų giminė tepa- 
žino vieną tikrą Dievą, kitos gi svieto giminės skrajojo tam- 
sybėse. 

Teip pat ir Lietuviai, užmiršę apie vieną tikrą Dievą, gar- 
bino daug svetimų dievų ir degino jiems aukas, arba apieras. 

Lietuviai samprotavo visą pasaulę kilus iš šilimos, todėl 
tai šaltis — smertis, šilima — gyvybė; todėl ir aukščiausį 
savo dievaitį vadino Perkūnu arba Perūnu, kursai būk išpe- 
rėjęs regimą pasaulę. Jis vadinos įvairiais vardais: Prom- 
žius, kaipo prieš amžius buvęs; Santvaras, kaipo pasaulės 
sutvertojas; Aukapirmas, kuriam pirmiausias aukas deginti 
išpuolė ir t.t. Mūsų prašalaičiai, nesuprasdami gerai senolių 
Lietuvių tikėjimo, mislijo, jog tai vis kitsai dievaitis; todėl 
jiems pasirodė, būk Lietuviai turėję nesuskaitomą dievų 
daugybę. Perkūnas, pagal Lietuvių nuomonės, buvo amžiaus 
vyras, drąsaus veido; barzda jam garbanuota, ant galvos 
liepsnos tvaskėjo, rankose turėjo vilyčias ir užpykęs kartais, 
baldydamas danguje, laidė savo vilyčias, tai yra mėtė žai- 
bus. Jam buvo pašvęstas ąžuolas. 

Antras dievaitis vadinos Patrimpas; buvęs tai grakštus 
jaunikaitis, jo galva varpų vainiku apskleista, linksmo veido; 
dievaitis pavasario, laimės, pakajaus, brandos ir gausumo 
davėjas, globėjas gyvulių ir javų. Ant aukos, arba apieros, 
jam degindavo javų pėdus, gintarą, vašką, mirą; ant jo gar- 
bės laikė didžiame inde žaltį, kurį žyniai, anų gadynių kuni- 
gai, lakindavo pienu ir gulindavo varpose. Kad vyriausis 
kunigas rengės aukauti dievaičiui Patrimpui, tai tris dienas 
gavėjo, ant plikos žemės gulėdamas ir smilkalus į šventą 
Ugnį mečiodamas. 

Tretysis dievaitis buvo išblyškęs, į numirėlį panašus, 
rūsto veido senis; jo barzda buvo nutysusi ir išdrikusi, galva 

baltu nuometu apgobta; jį vadino įvairiais vardais: Giltinė, 
Pikuolius, Pragaras, Kipšas, Velnias ir kt.; tankiausiai buvo 
vadinamas Pikuoliu, nes dievaitis buvo piktas, kurio nuogąs- 
tavo ir bijojo visi, jam nešė aukas iš kraujų, idant kaip norint 
numaldytų jo rūstybę. Tie trys dievaičiai buvo visų vyriau- 
sieji, bet dar buvo ir žemesnieji dievaičiai, kurių ne tiek 
privengė ir kurie būk turėję mažesnę galią ant žmogaus; 
kaip antai: karių dievaitis — Kovas, malonės deivė — Mil- 
da*, miškų deivė — Lazdona, laimės deivė — Laumė arba 
dievaitis Kaukas ir t.t. 

Lietuvių mitologija tuo svariu daiktu atsiskiria nuo Graikų 
ir Romėnų mitologijos, jog Lietuvių dievaičiai nepačiavos 
tarp savęs ir neturėjo meiliškų susisiekimų su žmonėmis. Pa- 
sistebėtinas daiktas, jog Lietuviai, kaip sako Daukantas, 
gilioje senovėje neturėjo savo žinyčiose padarytų dievaičių 
stabų arba paveikslų; tiktai nuo XII amžiaus pradeda pas jų 
atsirasti stabai, kad pradeda geriaus įsipažinti su kitomis 
giminėmis, ypatingai su Vokiečiais. Ne tiktai savo dievaičius 
garbino Lietuviai, bet ir nekurias girias ąžuolynes už šven- 
tas skaitė; niekam nedaleista buvo į jas įeiti nei medžių pa- 
kirsti**. 

Jau gilioje senovėje atrandame pas Lietuvius nuomonę 
apie antrą gyvenimą: jog Žmogus mirdamas nepasibaigęs 
visiškai, bet kūnui mirus, dūšia jo einanti kur ten į laiminges- 
nio gyvenimo aukštybės, ten žmonės esą tuo, kuo buvo gy- 
vendami ant šio svieto, linksminas, saldų midų gerdami, 
baltus drabužius nešiodami, plačiose lovose gulėdami. Pa- 
dori žmonės, pagal jų nuomonės, stačiai sulig palaidojimu 
ėjo į dangų, bet kurie piktai, nedorai elgės ant žemės, tiems 
mirus, dūšios jų ėjusios į gyvulių kūnus, į medžius, ežerus, 
upes, kentėdamos badą ir neturtą; vaikščiodamos naktimis, 
galėjusios apsireikšti gentims ir svetimiems, palikdamos 
kokį nors ženklą ar žymę, ar tai įkirsdamos į slenkstį ar į 
vartus, ar tai daiktą su savimi palaidotą, pamesdamos kur 
ant tako. Burtininkai būk suprasdavo, ko dūšia nuo gyvųjų 


* Ar tiktai ne „Mileta“? (Pas. išdavėjo.) 

** Čia reikia stebėties, ne juokties, žiūrint į tokią mūsų senolių išmintį, 
kurie geriaus už mus mokėjo apsieiti su giriomis ir nenaikino jų teip kaip 
mūsų gadynėje, kad vienas už kito kerta ir parsamdo miškus, neatmindami 
ant kitos dienos, kad to reikės gali būti labai gailėties. 

reikalauja. Labai nedorų žmonių, nuožmių, kraujagerių, be- 
dievių dūšios ėjusios į pragarą, kur. joms raganos žarnas 
tąsiusios. Į dangų reikėjo ir padoriems rėplioti per labai 
aukštą ir. žiaurų kalną; todėl, kad lengvesniai tenai partektų, 
augindami numirėlius, mėčiojo į ugnį meškos ar lūšies na- 
gus; kiti prieš smertį patys nepjaustė savo nagų ir augino, 
kad turėtų kaip įsikibti, lipdami į aukštybes. Pakalnyje gulė- 
jęs baisus smakas, kursai nedorus ir piktadarius, ateinančius 
prie to kalno, svaidęs šalyn uodegos galu, kaip rudens viesu- 
las, lapus pagavęs. į 
Mirus kam tuojaus susirinkdavo gentys ir aplinkiniai kai- 
mynai.ir raudodavo, sakydami: „ule, ule, ko numirei, ar ne- 
turėjai greito žirgo? ule, ule, ko numirei, ar neturėjai gero 
ginklo, turtingų namų, plačios giminės?“ Turtingesnieji 
samdydavo dar tam tyčiomis senas bobas verkėjas, „kurios 
už užmokesnį verkdavo, lašindamos ašaras į indą. Po kelių 
dienų numirėlį vežė deginti ant malkinės, nes į žemę nekasė 
kaip dabar. Vyrai, jodami ant žirgų iš šalių, švaistė su kar- 
dais, būk atgindami nuo numirėlio piktas dvasias; drauge 
su numirėlių degino ir jo užsiėmimo įrankius arba padargas; 
teip su kareiviu degino kartu vylyčias, kardą, saidoką, skydą 
ir mylimiausį žirgą; darbininkui šalip dėjo kirvį; dailidei — 
kaltą, grąžtą, moteriškėms — varpstę ir kuodelį, mislydami, 
jog ir po smerčio reikės atlikti tą patį darbą. Kad kūnas ant 
malkinės degė, žmonės dūsaudami šaukė: „eik, varguoli, į 
antrą gyvenimą daug laimingesnį, kur ne tu Vokiečiams, 
bet tau Vokiečiai vergaus“. Sudeginę kūną, pelenus į puodą 
supildavo ir ant tos vietos sukasdavo žemes; kuo garsesnis 
ir garbingesnis buvo nabaštikas, tuo aukštesnį supildavo 
kalną jo atminimui; daug yra dar šiandieną tokių sukastų 
kalnelių, vadinamų ar paprastai piliakalniais, ar numirėlių 
vardu, kaip antai: Palemono kalnas, Birutės kalnas ir kt. 
Kūnui ant malkinės degant, vaideliotai giedojo giesmes, 
apsakinėdami nabaštiko darbus, gyvenimą ir garbę. 


ŽINYČIOS. Lietuviai turėjo žinyčias, kur maldavo savo 
dievus, degindami aukas ant aukurų. Žinyčių pas Lietuvių 
buvo ne viena — Rumava*, kur iš visų kraštų plūdo žmonės 

* Rumava yra grynai lietuviškos kilmės žodis ir reiškia daug rūmų, todėl 
atbulai ir rikliai samprotauja tie, kurie nori tą žinyčios vardą išvesti iš 
Roma-nova. 

teirauties savo reikaluose, klausdami dievų per kunigus. Ta 
žinyčia buvo Parusyje, didžiojoje lygumoje, pagiryje; ten 
stovėjo aukštas ir drūtas ąžuolas, žiemą ir vasarą žalias. 
Vokiečiai 1250 metuose užplūdę iš pamato išgriovė tą žiny- 
čią. Rodos, į tos žinyčios vietą Lietuviai įkūrė kitą naują 
Dubysos ir Nemuno santakyje, kur dabar Seredžius stovi. 
Dar garsi buvo Vilniaus žinyčia, kuri stovėjo ant tos vietos, 
kame dabar šv. Stanislovo katedra; regis, Didžiojo Lietuvos 
kunigaikščio Šventragio 1265 metuose įkurta. Prieš patį 
krikščioniško tikėjimo įvedimą tarp Žemaičių visų garsin- 
giausioji žinyčia buvo ant Dubysos krantos, kur dabar Bety- 
gala stovi. Ten mirė ir paskutinis Kūrėjų Kūrėjas Gintautas, 
kaip rodo J.M. Vyskupas Valančauskis. Daug dar buvo vietų, 
kur mažesnės žinyčios buvo, kur šėtruose dievaičiai stovėjo 
ir ant aukurų ugnis degė; teip, kur dabar yra Raseiniai, Die- 
valtava*, ant Šatrijos kalno, Palangos giriose,— vis tai 
buvo stabmeldžiams Lietuviams šv. vietos. Pačią ugnį skaitė 
už šventą, ir dabar dar sakoma yra, jei kieno kas sudegę: 
„jį šventa ugnelė aplankė“. 


DVASIŠKI VADOVAI. Lietuviai turėjo savo dvasiškus 
vadovus, arba kunigus, kuriuos pagal įvairių užsiėmimų 
įvairiais vardais vadino: vaideliotais, žyniais, burtininkais, 
žavėtininkais, žygovais, tilusonėmis, ligusonėmis ir kt. Visų 
vyriausis vadinos Kūrėjų Kūrėjas, kursai visus valdė ir 
kursai būk kalbėjęs su dievais; ne tiktai visi Lietuviai jo pri- 
klausę, bet ir aplinkinės giminės, kaip antai Krivičiai, ėjo 
prie jo dievų valios jautoties ir vadino jį „biely car“, nes bu- 
vo baltu rūbu apsidaręs, su balta barzda ir žilais plaukais. 
Visų doriausis ir išmintingiausis vyras, 70—80 metų turįs, 
tegalėjo būti Kūrėjų Kūrėjas. Jisai labai retai svietui tesi- 
rodė, ir kas nors kartą gavo jį pamatyti, didžiavos tuo prieš 
kitus. Siųsdamas kokį nors įsakymą per žemesnius kunigus 
žygovus, įduodavo kreivą lazdą — valdžios ženklą; tokio jo 
įsakymo turėjo kiekvienas klausyti. Jo rūmai buvo dešinėje 
žinyčios pusėje. Per išeigines ir iškilmingas šv., svietui susi- 
rinkus, pats Kūrėjų Kūrėjas aukavo arba apieras degino, 


* Lietuviai tą vietą vadina ne „Dievaltava“, bet „Geltuva“ (Prier. išda- 
vėjo). 

baltais lig žemės ilgais rūbais apsidaręs, su trainaitiška 
kepure, ant kurios viršaus aukso burbulas spindėjo. Jam 
aukaujant žemesnieji kunigai aplinkui tarnavo, o kad aukų 
dūmai kilo į viršų, vaideliotai sustoję sutartines giedojo ir 
į trimitus pūtė; kiti kanklėmis kankino; svietas susirinkęs iš 
tolo dūsavo. Vis tai paprastai išrinkdavo aiškią ir giedrą 
dieną. Kūrėjų Kūrėjas turėjo ne tiktai dvasišką valdžią, bet 
žiloje senovėje ir ūkišką. 

Žemesnieji kunigai vadinos, kaip viršiaus priminiau, įvai- 
riais vardais, vieni mokino žmones padoriai elgties, kiti 
vadinami vaideliotai, vaikščiodami pakiemiais giedodavo 
apie garsingus pranokėjų darbus, apie garbingas mūsų tėvų 
su neprieteliais kariones, apie senovės gadynės atsitikimus; 
kiti vėl buvo prie kurstymo šventos ugnies, idant niekados 
neužgestų ir teip toliaus. 

Patys žmonės rinko sau į kunigus, kurį matė gudresnį ir 
išmintingesnį esant; kunigu tegalėjo būti našlys ar bevaikis, 
jau amžiaus vyras. Buvo ir moteriškės kunigais: našlės ar 
netekėjusios mergaitės; jos turėjo būti prie žinyčių ir kursty- 
ti šventą ugnį. Birutė, kurią paskui Didis Kunigaikštis Keis- 
tutis paėmė už pačią, buvo buvusi vaideiytė. Tos vaidelytės 
už visų pirmiausį įstatymą turėjo saugoti ir užlaikyti ne- 
kaltybę; jei kuri tą įstatymą peržengė, gyva buvo deginama. 


UŪKIŠKA VYRESNYBĖ. Iš pradžios pas Lietuvius nebuvo 
nė jokios ūkiškos vyresnybės: tie patys kunigai ir mokė dva- 
siškus dalykus, ir tiesą tarp žmonių darė, ir savo rankose 
ūkišką valdžią turėjo. Tiktai paskui, kad ant Lietuvių pradė- 
įo užplūsti atėjūnai ir neprieteliai, vargindami žmones duok- 
lėmis ir plėšimais, Lietuviai pasijuto, jog be ūkiškų vadovų 
nieko neveiks. Tuokart karei kilus, kad reikėjo traukti prieš 
neprietelius, kareiviai kėlė tarp savęs visų narsiausį ir kan- 
triausį vyrą, kurį vadino karvedžiu. Aprinkę karvedį ir iš- 
kėlę ant pečių* nešiojo jį po kareivių rindas, rodydami, ko 
Teikia klausyti. Pasibaigus karionei, tasai karvedys vėl pa- 
likdavo tuo, kuo buvo pirmu, ir kunigai vėl vieni patys valdy- 
davo žmones. Bet kad karionės kilo be perstojo, tie karve- 
————— 

*Išto gali būti ir kilo pas Lietuvių paprotys: dienoje kieno užgimimo arba 
Varduvių pakylėti į aukštą. 

džiai pradėjo įsigriebti į didesnę valdžią ir kartais pasibai- 
gus karei ūkiškos valdžios nepaleisdavo iš savo rankų; iš tų 
tai karvedžių paskui pastojo kunigaikščiai; bet ir jie neilgai 
turėjo vienodą valdžią: gudresnis ir drąsesnis paprastai ėmė 
viršų ant kitų, ir tie turėjo jo klausyti. Tokiu būdu Lietuviai 
pamažu pradėjo susieiti Į vienybę ir viršiausis iš visų Lietu- 
vos kunigaikščių vadinos Didžiu Kunigaikščiu. Jisai prie sa- 
vęs turėjo kitus kunigaikščius, su kuriais didžiame reikale 
teiravos. Tie kunigaikščiai, didieji vadinami, gyveno iš pra- 
džios Gurganiuose, Kernavėje, paskui Trakuose, ant galo 
sostapilė buvo perkelta į Vilnių. 

Kaip viršiaus matėme, Lietuva jau gilioje senovėje dalijos 
į sritis, o tos sritys į pavietes. Kad tos pavietės turėjo būti 
labai mažos, iš to galime suprasti, jog visuose Žemaičiuose 
jų buvo daugiaus ne ką 20. Kiekvienoje pavietėje buvo vyres- 
niuoju tėvūnas ir karužasis: tėvūnas su keliais žemiioniais 
tiesą darė savo pavietės gyventojams, o karužasis turėjo 
papartį, arba vėliavą, ir surašymą visų karės vyrų, kuriuos 
kilus karei suvadindavo. Paskesniuose laikuose vadino 
pavietes iš gudiško valsčiais arba starastijomis. 


PILĖS IR MIESTAI. Senų senovėje Lietuviai pilių netu- 
rėjo, nes neįžengiamos girios buvo geriausiu apgynėju mūsų 
pranokėjų. Visų pirmu Žvėdai, lankydami Žemaičių pasvietį 
ir norėdami užvaldyti, statė dėl savęs pamariais piles. Nuo 
jų prisižiūrėję, patys Lietuviai pradeda pilti piles tarpgiriuo- 
se, ant kalnų ir upių vingiuose. Ypatingai daug tų pilių buvo 
Lietuvos vakaruose ir žiemiuose prieš Vokiečius, su kuriais 
Lietuviai kariavo kelis šimtus metų be perstojo; dabar dar 
kartais atsitinka matyti senovės pilių griovas. Apnikus ne- 
prieteliams kokią apygardą, aplinkiniai žmonės skubėjo 
pasislėpti į pilę, sunešdami tenai visus savo turtus ir užsira- 
kinę gynės nuo neprietelių. Kad kartais vyrams į karę išė- 
jus, užpuldavo neprieteliai, tai pačios moteriškės užsiraki- 
nusios tose pilėse gynės, kaip tai atsitiko 1276 metuose, kad 
Vokiečiai, Gudai ir Totoriai užpuolė Naujapilę. 

Teip pat Lietuviai mažne lig XIII amžiaus neturėjo miesto; 
tolimesniuose laikuose Lietuviai išmoko statyti miestus, kad 
pradėjo eiti į didesnę pažintį su prašalaičiais. Pirmieji ir visų 
seniausieji Lietuvos miestai yra: Kaunas, Ukmergė, Jurbar- 

kas, Grodna (Gardėnai), Ariogala. Didesnieji miestai teip 
pat turėjo pylimų ginties. 


KARIONĖS. Artimiausiu ir mylimiausiu Lietuvio draugu 
buvo žirgas; ir šiandieną dar įjaunuomenė turi didį prisiriši- 
mą prie žirgelio juodbėrėlio, todėl yra sakoma: „ko nuliūdai, 
ar ne žirgą pardavei?“ Žemaičių arklių veislė buvo garsi 
visur aplinkui savo dailumu, greitumu, tvirtumu ir stiprumu. 
Traukdami į karę, Lietuviai aprišdavo žirgą plaušomis, idant 
nuo šalčio ir darganų nenustiptų. Senovėje jodinėdavo be 
balno ir kilpų, bet teip tvirtai sėdėdavo ant žirgo, jog nukir- 
tus Lietuviui galvą, dar keletą varsnų pajodavo ant arklio. 

Kareivis ėjo į karę meškiniu ar briediniu kailiu apsimovs, 
žvėrio galvą užvožęs ant savo galvos, o kartais tarp briedžio 
ar tauro ragų žirgo uodegą užkišęs; todėl nėra ko stebėties, 
jei Vokietis, užmatęs teip apsidariusį Lietuvį, smuko šalin iš 
tolo, mislydamas jog tai piktybė, ne žmogus ant arklio. Susi- 
juosdavo kareivis su šikšnos diržu, su grandėmis arba sag- 
tėmis, sieksninį kardą ir kalaviją prie šono priveržęs, vienoje 
rankoje turėdamas kestinę raguotinę, antroje pailguotinai 
apvalų (apskritą) skydą, ar tai iš medžio ištašytą, ar iš žilvi- 
čių nupintą, pentinai jam buvo mažką ne uolektiniai; seidoką, 
vilyčias ir kirvį už pečių užkabinęs, skraidė ant žirgo kaip 
paukštis, neprietelių žvalgydamasis. Traukdami į karę, ėmė 
paprastai džiovintą mėsą ir žalius burokų lapus. Karės žy- 
gius tankiausiai žiemos laike atlikdavo, kad raitą žmogų 
kelia per versmes ir upes. Jei atsitikdavo kariumenei vasa- 
ros laike kur per upes persikelti, tai pėstieji sustodavo 
ant taurų kailių, o raitieji į arklio uodegą ranką įrišę 
plaukte perplaukdavo. 

Retai kariavo po kelias dešimtis tūkstančių vyrų; tankiau- 
siai po keletą šimtų vyrų susibaudę, ėjo svetimas šalis lanky- 
ti ir gėrybių prisiplėšti, ir mažas jų būrelis buvo nuogąstavi- 
mu aplinkiniams. Lietuvių kariumenė dalijos į karužystes; 
kiekviena karužystė turėjo savo papartį, arba vėliavą, ir savo 
viršininkus (karužasis, šimtininkai ir dešimtininkai). 

Kad reikėjo traukti prieš neprietelius, šiaip rinkos Lietuvių 
kariumenę. Vadovas ar karužasis pjovė ožį, šlapino jo krau- 
juose vilyčią ir kartu su apdegusiu medgaliu siuntė per žmo- 
nes nuo vienų namų lig kitų; buvo tai ženklas, jog kurs ne- 

ribus į kareivių susirinkimą, bus pakorotas ugnimi ir smer- 
iu. Kartais rinko kareivius, skambindami varpais ar trimi- 
tus į keturias šalis pūsdami. Tolimesniame laike, rodos, 
buvo siunčiamas paprastai teip vadinamas šauklys, kursai 
jodinėdamas per žmones, baudė vyrus į karę. Jei naprieteliai 
isigrūsdavo į Lietuvą, tai žmonės, parubežyje gyveną, pasi- 
utę neprieteliams užpuolus, degė ant kalnų didžią ugnį, kad 
olimesnieji gyventojai, matydami gaisrą, sergėtųs ir slėp- 
iųs nuo neprietelių. 

Traukdami į karę, Lietuviai teiravos ir klausė žynių kuni- 
gų, kad apreikšių dievų valią. Jei einanti Lietuvių kariuome- 
nei į karę, pasergėjo, kad iš užrubežiaus į Lietuvą lėkė erelis, 
karvelis (balandis), kranklys (įuodvarnis) ar gervė, buvo 
tai ženklas, jog karė pasives gerai, bet jei briedis, lūšis, žiur- 
kė, ligotas žmogus ar moteriškė ant kelio pasipainiojo, buvo 
tai negeras ženklas ir pranašavo nelaimę. 

Pėstieii kareiviai besiartinant neprieteliui laidė medžio 
stripinius ar akmenis, tikiai paskui ieprasimanė Lietuviai 
geležį devėti, kad pradėjo prisižiūrėti nuo Vokiečių. Stodavo 
į kovą būriais išsiskaidę: kad vieni priešais užpuldavo, kiti 
tuo tarpu, iš tolo svaidydami vilyčias, iš užpakalio šurmulia- 
vo, 0 supūtę trimitus visi bežiūrint išnykdavo, idant vėl iš 
netyčių užpulti; neprietelis nežinojo, iš kurios pusės vėl jie 
pasirodys, todėl ginklais apsikabinėję darganose ir speiguo- 
sę turėjo sargauti, kad iš netyčių vėl neužpulių. 

Jei kuomet krito karėje karvedys, tai į jo vietą skyrę kitą, 
o aną sudeginę ant malkinės, sukasdavo aukštus kapus. Vie- 
tą, kur buvo kova, laikė garbėje ir akmenimis aptverdavo; 
dabar tas vietas žmonės paprastai vadina „milžinų kapais“. 
Jei Lietuviai grįžo namon prisipiėšę daug gėrybių, tai tą 
grobį skyrė į tris dalis: viena ėjo dievams ant aukos ir 
kunigams, antra kareiviams, o trečia karvedžiui. 

Ginklai pėsčiųjų iš pradžios buvo rendėtiniai brūkliai, O 
raitųjų taurų ragais apmaustytos kestės, nuo ko ragotinėmis 
buvo vadinamos; paskui pas Lietuvių prasideda atsirasti 
kalavijos, abiem pusėm kertamos, kardai, geležiniai kirviai 
ir t.t., su skydu dangstės nuo neprietelių, idant vilyčia ne- 
parvertų. 

PREKYBA. Jei Lietuviai jau prieš Kristaus užgimimą gy- 
veno prie Baltųjų jūrių, kaip nekurie rašytojai sako, tai jie 
turėjo prekiauti jau su Penicijonais, kurie lankydavo tą 
pasvietį, rinkdami gintarą. Paskui buvo plati prekyba su 
Graikais ir Romėnais, kurie atirklaudavo mariomis ant lai- 
vių. Viduramžiuose Lietuviai pradeda prekiauti su Žuvėdais, 
nuo kurių gauna geležį, varį ir druska. 

Garsiausios prekybos vietovės prie marių buvo: Klaipėda, 
Liepoja, Venta ir kt. Nuo XIII amžiaus prekyba ant marių 
pradėjo mažėti, nes Vokiečiai apgulė tas vietoves ir įgavę 
jas į savo nagus, atstūmė Lietuvius nuo marių. Tuokart pra- 
sideda didesnė prekyba žemės keliais su Maskoliais, Lenkais 
ir Totoriais. 

Ypatingai didis Lietuvos kunigaikštis Vytautas riūpinos 
apie prekybos praplatinimą; todėl jisai davė nekuriems mies- 
tams ypatingus įstatymus, Magdeburijomis vadinamus, 
idant patys miestai rėdytųs ir steigtų, kas gali padidinti 
prekybą. Paprastai Lietuviai leido į svetimas šalis gintarą, 
javus, vašką, apynius, sakus, degutą, meškų, lūšių, briedžių, 
taurų, bebrų, sabalų, kiaunių, ūdrų kailius ir t.t. Daugiausia 
Lietuviai siųsdavo į svetimas šalis medaus ir vaško. Dar 
1540 m. visoje pasaulėje nebuvo tiek balto medaus kaip 
Žemaičiuose; mažką ne kiekvienas ūkininkas turėjo po 
keltis bičių kelmų arba avilių šimtus. 


NAMŲ GYVENIMAS. Mūsų prabočiai gyveno paprastai 
vienkiemiais arba viensėdžiais, kad aplinkinių šunų balsas 
būtų girdėti. Tiktai Žygimantas Augustas, norėdamas įvesti 
baudžiavą, nuo 1562 m. liepė žmonėms gyventi sodžiuose 
arba kaimuose. 

Namai buvo ketvirtainiai pailgi, su skliautais; į pietus bu- 
vo didžiosios durys, per kurias su vežimu galima buvo įva- 
žiuoti, nuo rytų pusės buvo mažosios durys, o šalyje jų 
langelis šviesai iškirstas. Viduryje aslos buvo duobė, kur 
kūrenos ugnis, ten valgius virė ir vaikai sutūpę aplinkui šil- 
dės; pas vargšų ir neturtėlių kitoje namų pusėje stovėjo 
gyvuliai. Buvo dar kamara indams ir kitiems baldams su- 
krauti; tenai stovėjo ir girnos dėl malimo. Turtingesnieji 
ūkininkai turėjo dar seklyčią arba svetlyčią, kur svečius vai- 

šino, jinai buvo paprastai šalta ir nekūrenama; paskui atsi- 
rado pečiai, bet buvo kūrenami iš lauko, 

Norėdami vakaroti, statė žibintą, į kurį įkišdavo sausų 
beržų šakalius. Moteriškės verpė, vyrai virves vijo, tinklus 
mezgė žuvims žvejoti ar žvėrims gaudyti, maži vilnas kedę- 
no, plunksnas plėšė, seniukai pasakodavo apie senovės gady- 
nes, apie kares ir garsius vadovus. Kaminų trobose nebuvo, 
ir pilna troba prieidavo dūmų, todėl lubose buvo kiaurinė 
arba aukštinis, kurį atidarius, dūmai išeidavo. Pasieniais 
buvo platūs suolai, kur galvas sudūrę gulėdavo. Pirtį kiek- 
vienas turėdavo savo ir svetį visų pirma vedė į pirtį. Kur 
tiktai jauna mergaitė namuose buvo, tenai žaliavo darželis 
su rūtomis ir lelijomis. 

Apdaras senovės Lietuvių maždaug buvo toksai, kaip lig 
šiol nekurie seni žmonės nešioja: milinė sermėga žemiaus 
kelių; ūdrinė, barsukinė ar lapinė kepurė; ant kojų tankiau- 
siai vyžinos, nes batus, tiktai į karę eidami, tedėvėjo; apsi- 
juosę plačiu briediniu diržu, ant kurio vario sagtys spindėjo, 
kelinės milinės lig kelių apvaromis apvyturuotos. Vasarą arė 
ir pjovė vienmarškiniai. Mergaitės, nuotakos ir moteriškės 
plaukus pynė į bizas, arba kasas, ir ant galvos raizgė, arba 
supintas kaspinais užpakalyje nuleistas dėvėjo. Žmonos ir 
našlės baltais nuometais mandagiai savo galvas rutuliavo 
ir todėl „baltomis galvomis“ buvo vadinamos. Jos nešiojo 
milines sermėgas mažką ilgesnes už vyrų, juodus arba mar- 
gus sijonus, avalynę tokią pat, kaip yra vyžas. 

Vyrai vieni dieną ir naktį su meškomis ir vilkais grūmės, 
kiti ežeruose su tinklais žvejojo. Jaunuomenė taip pat nelepi- 
nos ir neslinkiavo, bet nuo jaunų dienų į vargus pratinos: 
basi, puspliki, lyjant ir sniegtant į pastogę nelindo, bet per 
pusnis brisdami ir dainuodami keliavo, kur tėvai siuntė, pra- 
tinos medžioti, meškas smaugti ir briedį paristi, to tiktai geis- 
dami, kad būtų vadinami vyrais, ne vaikais. Pavasarį bėgi- 
nėdami palangiais vilyčias drožė, saidokus dirbo, pratinda- 
mies į karę; didesni paaugę mokinos nuo tėvų, kaip mešką 
ar šerną vienu bloškimu nudžiauti; tinginio mažo ir didžio 
neapkentė; pačios moteriškės buvo pripratusios prie visokių 
darbų ir ne kartą didžiame reikalz stojo kartu su vyrais 
į kovą arba mūšį. 

Kaip karėje Lietuviai buvo narsūs, nuožmūs ir baisūs, teip 

namuose, priimdami pakeleivį, buvo jaukūs ir malonūs, vai- 
šindami svetį su didžia žmonyste ir gera širdimi. Padorumą 
ir gražų pasielgimą užlaikė ne tiktai apdare, bet ir kalboje. 
Senuose amžiuose Lietuviai, kaip vyrai, teip ir moterys, ne- 
pačiavos pirm 30 metų; laikė po kelias guloves, bet viena 
buvo vyriausia, vadinama žmona. Lietuvis visados linksmas 
ir smagus, keliaudamas ar dirbdamas dainuoja ar niūniuo- 
ja, nuvargęs ir rūpestingas nepameta savo linksmo veido, 
niūniuoja ir tada, tarsi žadindamas širdyje geresnę ir lai- 
mingesnę ateitį. 

Nei viena tauta neturi tiek giesmių ir dainų kaip Lietuviai: 
visas gyvenimas, visi darbai ir atsitikimai atranda tenai 
vieta kaip kokiame atspindyje (zelkoryje). Didžiausis Vokie- 
čių poeta Getė vadina Lietuvių dainas poezijos perlu. Tiktai 
negalima atsigailėti, jog tų giesmių ir dainų lig mūsų dienų 
nei neatlikta, nes mažką ne visos dainos apie senovės gady- 
nes, kares ir tikėjimą užsimiršo; atliko ir užsilaikė tiktai dai- 
nos iš paprasto kasdieninio gyvenimo. Mūsų tiktai gadynėje 
Daukantas, Stanevičius ir ypatingai du broliu Jonas ir kuni- 
gas Antanas Juškos nemažą įgijo garbę, rankiodami žmonių 
dainas, pasakas ir mįsles. Lietuvių linksmybės įrankiai buvo 
ilgos, iš trijų skilčių sudėtos, apvalaus medžio triūbos, trupu- 
tį pakumpusios per pusantro sieksnio ilgio, tošimis apvynio- 
tos, kurias trimitais vadino. Tomis triūbomis skatino karei- 
vius į kovą eiti; tuos trimitus pūtė, dievams aukas deginda- 
mi; su tomis triūbomis ir nabaštikus laidodavo. Kartais vieni 
pūtė trimitus, o kiti atlieptinai dainavo suėjimuose; vadinos 
tai „sutartinės“. Dar XIX amžiaus pradžioje buvo tos sutar- 
tinės, bet paskui išnyko, kad Lietuviai griebės prie kitų sveti- 
mų įrankių, kaipo tai smuiko, armonikos, klarnetų ir t.t. Tų 
trimitų balsas buvo graudžiai malonus, daugiaus rūstus ne- 
kaip linksmas; buvo dar kanklės, panašios į cimbolus su 
geležinėmis ir varinėmis stygomis. 


PRIESISTORISKI PASAKOJIMAI 


Kiekvienos tautos istorijos pradžia yra tamsi ir klaidinga. 
Kiekviena tauta turi savo pasakiškus pasakojimus apie seno- 
vės gadynes, kuriuose jei yra nors kiek tiek tiesos, tai gal 
dešimta tiktai dalis. Nemaž yra tokių vardų, kurie užsilaikė 
tiktai padavimuose, bet apie kuriuos raštai nieko mums ne- 
sako; tokie tai yra: Alkis, Nemunas, Vaideviūtis, Kernius, 
Kukavaitis, Palemonas, Barkus ir daugybė kitų. Kitos gimi- 
nės tokius pasakiškus vyrus vadina pusdieviais, Lietuviai gi 
viršaičiais ir šventbroliais. Kas jie tokie buvo, sunku yra 
suprasti: gal tai atėjūnai iš Skandinavijos ar kitų kraštų, 
kaip nekurie rašytojai dūmoja; gal tai kokie garsesnieji va- 
dovai iš pačių Lietuvių ar Žmonės, kuo nors sau garbę įgiję 
tarp savo kaimynų. 

Garsiausieji iš tų visų yra Vaidevutis ir Prutėnas. Pagal 
Prūsų padavimo, Prutėnas buvęs pirmasis Kūrėjų Kūrėjas, 
o jo brolis Vaidevutis — pirmas Lietuvių karvedys arba va- 
dovas; jie tai sutvarkę ir suvieniję išsiskirsčiusius Lietuvius 
ir išliuosavę nuo Mazūrų vergybos, jie davę pirmus ūkiškus 
įstatymus ir išmokinę, kaip dievams tarnauti. Po jų smerčio 
prasideda netaikos tarp Lietuvių ir karės su Mazūrais, o tuo 
laiku pradeda lankyti Lietuvių pasvietį atėjūnai iš Skandina- 
vijos. Vienas iš tų atėjūnų buvęs Palemonas, kursai su 500 
Skandinavų irklavęs Nemunu ir Dubysa ir užvaldęs Lie- 
tuvių kraštą. 

Tie Padavimai yra pasakiški, nes juose mažai tėra tiesos. 
Rašyti Lietuvių istoriją galime pradėti tiktai nuo XII am- 
žiaus; pirm jo pasakojimai apie Lietuvius yra klaidingi ir 
vieni kitiems priešingi. Nekurie rašytojai, kaip Daukan- 
tas, Narbutas, pradeda Lietuvių istoriją mažką ne nuo VI 
amžiaus, bet mes nenorėdami nei patys klaidžioti tamsybėse, 
nei kitų po jas vadžioti, pradėsime savo pasakojimus nuo 


XIII amžiaus, o apie pirmesnius laikus pasakysime trumpai 
keliais žodžiais. 


APIE LIETUVIUS PIRM XIII AMŽIAUS. Sunku yra pa- 
sakyti, ar Lietuviai prieš XI amžių kišos kur iš savo neįžen- 
giamų girių; tą tiktai žinome, įog tame laike juos lankė tan- 
kiai atėjūnai iš Skandinavijos; apie tai mums sako ne tiktai 
Prūsų padavimai, bet Danų ir Žvėdų raštai ir kiti daiktai, 
apie kuriuos čia ne vieta plačiai pasileisti. Tie iš Skandinavi- 
jos atėjūnai pirmi, rodos, pradėjo statyti pamariais pilis, 
idant geriaus užvaldyti Lietuvių šalį. Jie atirklaudami ant 
savo laivių į Lietuvių pasvietį ar tai dėl prekybos, ar dėl 
duoklės, kurią kartais nusiduodavo nuo mūsų prosenelių 
išplėšti; mūsų prabočiai turėjo ginties nuo tų atėjūnų, galė- 
jo būti su jais karės, vienok mes mažai ką težinome apie 
anų gadynių atsitikimus. 

Lietuviai pradėjo XI ir XII amž. eiti į pažintį su Lenkais 
ir Gudais; dabar jau Lietuviai, prisižiūrėję nuo Skandinavų, 
patys pradeda antpuldinėti svetimus kraštus, dasiekdami 
ne kartą Sandamyriaus, Valynijos ir Padolės*. Iš pradžios 
Lietuviai antpuldinėdavo ne dėl to, idant svetimas šalis įgau- 
ti po savo valdžia, bet idant prisiplėšti sau gėrybių ir parsi- 
varyti vergų, kurie laukus nudirbtų. Savo anipuldinėjimais 
Lietuviai įpykino savo aplinkinius, ir tie iš savo pusės pra- 
deda griauties ant Lietuvių. Taip Boleslovas Narsus, Lenkų 
kunigaikštis, po kelis kartus įsigrūdo į vakarinę Lietuvą; 
teip pat Jaroslavas Gudrus, Gudų kunigaikštis, lankė pirmu 
Lietuvių giminaičius Juodvyžius, o paskui ir pačius Lietu- 
vius. Vienok neįžengiamos girios, balos ir versmės dangstė 
Lietuvius nuo neprietelių, ir tie mažai ką tegalėjo padaryti 
mūsų sentėviams. Ne kartą patys aplinkiniai neprieteliai, 
susipykę tarp savęs, telkė Lietuvius; paprastai tie neatsisa- 
kinėdavo, nors tankiai grįždavo gerai praretinti ir be grobio. 
Nuo XII amžiaus pusės garsesnieji ir narsesnieji Lietuvių 
vadovai, įsigrūsdami į Gudų žemę ir rasdami tenai kerštus 
ir vaidus, ne tiktai prisiplėšia gėrybių, bet ne kartą ir valdžią 


* Kaip įkyrėjo Gudams tie Lietuvių antpuldinėjimai, galime suprasti iš 
«<CuoBo o Monky Hropesss, kur giesmininkas skundžias, jog nemažai 
kenčia «pycckaa 36M13 OTb noranuoū JInTBBI». 

įgauna; teip ne vienas atsisėdo Palacke, Minske, Pskave, 
Bet titokart paprastai užmiršdavo apie savo tėvų žemę, pri- 
imdami tikėjimą ir papročius savo naujos tėvynės; tokie tad 
užvaldymai svetimų kraštų mažą naudą teainešdavo Lie- 
tuviams, tuo ypatingiaus, jog pati Lietuva, padalyta į dau- 
gybe labai mažų kunigaikštysčių, neturėjo nė jokio politiško 
ryšio. 

Kiteip stojas pradžioje XII amžiaus, kad nuo vakarų pra- 
deda grūsties į Lietuvių pasvietį Vokiečiai ir kad prasideda 
karionės su Kryžokų ir Kardininkų zokanais. Lietuviai su- 
pranta, jog tiktai eidami iš vieno, tegali grumties su naujais 
neprieteliais; pakyla vienybės mislis. Rimgaudas pradeda 
išsiskirsčiusius Lietuvius po viena valdžia rinkti ir pirmas 
pradeda vadinties didžiu kunigaikščiu. Nuo jo prasideda 
naujas Lietuvių tautos gyvenimas. 

Bet pirmu neg pradėsime istoriją nuo viešpatavimo to 
didžio kunigaikščio, pasakysime nors trumpai apie Kryžokų 
ir Kardininkų zokanus, kurie sukėlė, taip sakyti, miegtan- 
čius Lietuvius ir su kuriais Lietuviai per 300 metų mažką ne 
be perstojo kariavo. 


KARDININKŲ ZOKANAS. Apie Padauguvį gyveno Liet- 
galiai, Žiemgaliai ir Kuršininkai. Juos pradeda lankyti XII 
amžiuje Vokiečiai dėl prekybos; gyventojai nelabai prieteliš- 
kai juos priėmė iš pradžios, bet kad tie pribuvo ginkluoti, 
todėl norint nenorint turėjo su jais pradėti prekiauti. Dasiži- 
nojęs apie tai Bremeno Arkivyskupas pasiuntė čionai Mein- 
gardą, misionierių zokano Šv. Augustino (1186), kursai 
nors buvo jau senas, vienok nesigailėdamas darbo, vargo ir 
sveikatos, skelbė krikščionišką tikėjimą tarp to krašto gyven- 
tojų. Iš pradžios jam sekės šeip teip; maloniai apsieidamas 
su jais nekurius apkrikštijo; bet kad dasižinojo tolimesnieji 
Lietuviai, ypatingai Žemaičiai, jog Vokiečiai, atėję iš už- 
mario, platina naują tikėjimą, labai rūstavo ir pradėjo ant 
įų užpuldinėti, norėdami išvyti iš savo žemės atėjūnus. Mein- 
gardas turėjo ginklu ginties ir dėl apsigynimo pastatė pilį 
Ikskul. Matydamas, jog tokiu būdu neilgai tegalės čionai 
užsilaikyti, Meingardas išvažiavo į Rymą pas Popiežių Alek- 
sandrą III pasiteirauti, ką reikia daryti. Tenai paliko įšvęstas 
į Padauguvio Vyskupą. Kad pagrįžo iš tenai į Padauguvį: 

rado dar pikčiaus, negu paliko. Neužilgo patsai Meingar- 
nežiūrėdami į aukštą savo pašaukimą, pasiėmė platinti krikš- 
čionišką tikėjimą ne žodžiu, bet kardu; spraudės į Padauguvį 
ne tiek apšviesti Latvius tikru tikėjimu, kiek užvaldyti jų 
žemę ir apversti gyventojus į vergus; mažai rūpinos apie iš- 
mokinimą tikėjimo tiesas ir apšvietimą jų proto, to tiktai 
žiūrėdami, kad gyventojai mokėtų jiems dešimtiną, javus 
pilių ir laukus nudirbtų; todėl daugumas iš pakrikštytų tik- 
tai krikščionišką vardą tenešiojo, pasilikdami širdyje kaip 
ir pirmu stabmel!džiais; kitas, priėmęs šv. krikštą, skubinos 
į Dauguvos upę nuplauti ią krikštą, sakydamas: „tegul jisai 
eina sau, iš kur atėjo“. Žinoma, jog toksai Vokiečių pasielgi- 
mas buvo labai nekrikščioniškas, todėl ir darbas jų neturėjo 
Dievo palaiminimo, o Laivių kraštui atnešė nesuskaitomas 
nelaimes. 

Po Meingardo smerčio į Padauguvį buvo atsiųstas Bertol- 
das (1196 m.); tasai norėjo krikštyti žmones ne vandenimi, 
bet kardu ir ugnimi; gyventojai susispyrė prieš jį, kilo karė, 
kuriose Bertoldas paliko užmuštas. 

Tretysis Padauguvio Vyskupas buvo Albertas Buksgeu- 
denas;. tasai pribuvo su daugybe ginkluotų vyrų, todėl gy- 
ventojai sutiko jį nelabai maloniai ir nelab prieteliškai; bet 
Albertas gudriaus elgės už savo priešpėdinį, nors ne pagal 
savo pašaukimą. Pirmose jau dienose gavo jisai grumties 
su gyventojais; matydamas, jog kitaip.nieko neveiks, pradėjo 
statyti pilis, tarp kurių visų garsiausia buvo įkurta Rygos 
pilė. Ant galo, norėdamas turėti ginkluotą pasparą, parga- 
beno teip vadinamą Kardininkų zokaną. Tie zokaninkai ne- 
šiojo baltą apyvalką, ant kurio buvo išsiūtas raudonas kry- 
žius ant krūtinės. Einą į tą zokaną siekė niekados n'eiti į 
moterystės stoną, už šv. tikėjimą kariauti, ginti apkrikštytus 
ir priklausyti Rygos vyskupo (nors ne visados tą paskutinį 
įstatymą užlaikė). Tų Kardininkų valdimieras buvo taip va- 
dinamas Mistras. Tasai zokanas susivienijo paskui, kaip 
toliaus matysime, su Kryžokų zokanu, idant iš vieno užgultų 
ant Lietuvių. Nors jų pašaukimas buvo — silpnus šelpti, 
Šv. tikėjimą platinti, prispaustus gelbėti, bet jie užmiršę apie 
ai, visą savo galybę apvertė ant to, idant užvaldytų Lietuvių 
Pasvietį ir pamuštų liuosą giminę į vergybą. Iš to kilo di- 

džiausė neapykanta Vokiečių, kuri mažką ne lig šiol užsi- 
laikė, po tiek šimtų metų. 

Kad tasai Vokiečių Kardininkų zokanas pribuvo į Padau- 
guvį, gyventojai tuojaus suprato, jog iš to nieko gero nebus. 
Kilo karės; bet Vokiečiai, įpratę į kariones, tankiausiai ėmė 
viršų; Latviai, nebegalėdami patys nieko padaryti, telkė savo 
brolius Lietuvius, bet ir taip dar ne visados galėdavo įveikti 
geležimi apkaltus Vokiečius. Kad lengviaus palenkti po savo 
valdžia gyventojus, Vokiečiai sėjo jų netaikas ir nesutikimus, 
o paskui iš to naudavos, sudrumstame vandenyje gaudydami 
žuvis. 

Visų pirmiausia Kardininkų zokanas užgriuvo ant Liet- 
galių; taip Albertas užpuolęs (1208) su kareiviais ant kokio 
ten Visvaldžio, sudegino jo miestą, o jo pačią Dangerutę 
užimušė; tasai Visvaldis iš gailesčio nužudė save. Vokiečiai 
paėmė daug Lietgalių į nevalę. Neužilg Vokiečiai uždeda ant 
jų vergybos jungą; nors jie dar kartkartėmis pakelia ginklą 
prieš savo vargintojus, bet kas kartą daugiaus spaudžiami 
ant galo visai pasiduoda atėjūnams Kardininkams, nusto- 
dami mylimos savo liuosybės. 

Ilgiaus gynės ir atsiturėjo Žiemgaliai ir Kuršininkai, kurie 
buvo arčiaus Lietuvių; apie juos bus pasakyta žemiaus. 


KRYŽOKŲ ZOKANAS. Prūsai toliaus įgilo į vakarinę 
Europą už kitus Lietuvius, todėl čia visų anksčiausiai pradė- 
jo užeiti misionieriai dėl apsakinėjimo šv. tikėjimo; tarp tų 
pirmas, regis, buvo Vaitiekus, Prahos miesto Vyskupas, Bo- 
leslovo Narsaus, Lenkų kunigaikščio, įprašytas apšviesti 
stabmeldžius tikru tikėjimu. Bet apsakinėjimas tarp Prūsų 
jam nelabai sekės, nes stabmeldiškas tikėjimas čia buvo 
labai įsikerėjęs ir patsai Kūrėjų Kūrėjas lig pusės XII am- 
žiaus gyveno tarp Prūsų; neilgai apsakinėjęs krikščionišką 
tikėjimą paliko (997 m.) nužudytas, o jo kūną išpirko už 
didžius pinigus aukščiaus, minėtas Boleslovas. Laiminges- 
niai klojos Brunonui; tasai daugiaus apkrikštijo, bet ir jis 
buvo nukirstas. Pradžioje XIII amž. ateina į Parusį nauji 
misionieriai; tarp tų ir Kristijonas, kursai maloniai apsieida- 
mas su stabmeldžiais, daugel jų prie tikro Dievo patraukė. 
Inokentis III, pajutęs apie tai, rašė prie Gniezno Arkivysku- 

po, kad nespaustų naujų bažnyčios sūnų savo turtų gobėji- 
mu. Kristijonas paliko Ryme pašvęstas į Vyskupus, bet 
sugrįžęs į Parusį, rado čionai kiteip, negu paliko, nes Prūsai 
įpykinti Mazūrų kunigaikščio Konrado antpuldinėjimais, ne 
tiktai pradėjo deginti Mazūrijos miestus, sodžius ir bažny- 
čias, bet ir namie pradėjo neapkęsti krikščionių. Nuliūdęs 
Kristijonas norėjo pataisyti kryžiaus karę, mislydamas už- 
bauginti Prūsus ir priversti klausyti. Popiežiai tą padaryti 
leido, nes reikia Žinoti, įog apie Prūsus ir Lietuvius Vokiečiai 
šnekėjo visokius nebūtus daiktus ir apgaudinėjo popiežius 
kaip beįmanydami, idant kaip norint išmelsti leidimą kry- 
žiaus karės, sakydami Prūsai ir Lietuviai gyveną visai 
gyvuliškai, deginą kalinius, kankiną kaip įmanydami ir žudą 
krikščionis, kaip Turkai esą pavojingi visai Europai ir galį 
išnaikinti visus krikščionis, jei niekas negins nuo jų. Popie- 
žiai mislydami, kad tikrai kiteip negalima numaldyti 
Lietuvių nuo piėšimų, duodavo leidimą apgarsinti kryžiaus 
karę. 

Ta kryžiaus karė buvo šioki. Popiežius duodavo išrišimą 
nuo griekų tiems, kurie per paženklintą laiką eidavo į Parusį 
kariauti su stabmeldžiais, ir siųsdavo raštą į visus kraštus 
dėl pakvietimo Vokiečiams į talką prieš stabmeldžius; ant 
to balso rinkdavos į Parusį iš visų kraštų: Prancūzijos, Aus- 
trijos, Ispanijos, Inglenų žemės ir iš kitur. Vokiečiai juos 
vadindavo svečiais. Atėję į Parusį, nors jie duodavo gerą 
pasparą Vokiečiams, vienok atlikę savo darbą ir išbuvę 
paženklintą laiką, grįžo namon, palikdami vėl Vokiečius vie- 
nus, o Prūsai įpykinti skubinos dabar išgošti apmaudą ant 
jų. Tada Kristijonas, pasiteiravęs su Konradu, įsteigė teip 
vadinamus brolius žemės Dobrynės, kurie gintų nuo stab- 
meldžių; bet tie visi bekariaudami su Prūsais greitai išnyko. 
Tada atėjo Konradui nelaiminga mislis, parvadinti į Parusį 
ricorišką zokaną Kryžokų, kursai pradžią gavo Jeruzalėje, 
užveizdėdamas ligotus ir sergančius; tasai zokanas įgijęs 
sau garbę karėse su Turkais, persikėlė paskui iš šventosios 
žemės į Europą. Čia valdžios ir viešpatavimo geidulys iš- 
trynė juose visai pirmutinį aukštą pašaukimą — tarnavimo 
artimiems ir gynimo šv. bažnyčios; jie geidė tikt žemės uždėti 
Savo svietišką valdžią. Todėl jų viršininkas — Didis Mistras 
Herman Salza su džiaugsmu priėmė pavestą jiems Kulmijos 


461 


žemę, kuri buvo ant rubežiaus tarp Prūsų ir Mozūrų 
(1228 m.). 

Nuo to laiko prasideda kruvina karė Prūsų ir Lietuvių su 
tais Kryžokais, bet kad iš pradžios dar tų Kryžokų nelabai 
daug tebuvo, todėl įiems ant padėjimo plūdo žmonės, teip 
vadinami meldžionys, iš visos Europos, mislydami, kad pildo 
išganingą darbą. Tuojaus Kryžokai pradėjo statyti pilis, 
iš kurių išpuldami, geležimi apkalti, baltuose ploščiuose, 
juodais kryžiais pažymėtuoše, ant arklių teip pat geležimi 
apkaltų, pradėjo antpuldinėti ir terioti Parusį, platindami 
su savimi ugnį ir smertį ir visur likdami vienus tyrus. Tie 
Kryžokai neužilg susipyko su pačiu Kristijonu. Prūsai buvo 
ir skaitliumi apstesni ir stamantresni negu Latviai, ir užtatai 
ilgiaus turėjos prieš Kryžokus; vieniok sunku buvo Prūsams 
pergalėti teip stiprų geležinį Kryžokų zokaną, tuo ypatin- 
giaus, jog tarp Prūsų nebuvo vienybės. Jau 1233 m. Pagčio- 
nių kraštas teko į Kryžokų nagus, nors gyventojai gynės 
labai stamantriai. Kryžokai visur rasdami stiprų atspyrį 
tarp Prūsų ir matydami, jog vieniems sunku bus ką padaryti, 
susivienijo su Rygos Kardininkais. Artimiausi to jų susivie- 
nijimo priežastis buvo pergalėjimas Kardininkų prie Kama- 
nės, kur Rimgaudas, didis Lietuvos kunigaikštis, pergalėjo 
Vokiečius garsingoje kovoje. Todėl atadėdami tolesnį pasa- 
kojimą apie Prūsų veikalus, pradėsime vidurinės Lietuvos 
istoriją nuo Rimgaudo viešpatavimo. 


RIMGAUDAS. 1226—1240. Bimgaudas, Algimunio sū- 
nus, rodos, jau 50 metų turėdamas, įlipo į sostą. Buvo tai 
vyras išmintingas, karionėse drąsus ir nusimanąs. Maty- 
damas Lietuvius neprietelių apsiaustus iš visų pusių, jisai 
suprato, jog tiktai vienybė tegali išgelbėti Lietuvą nuo pra- 
pulties. Jisai pradeda rinkti po viena valdžia išsiskirsčiusius 
Lietuvius ir pirmas pasiima vadinties didžiu Lietuvos kuni- 
gaikščiu; sostapilę pakelia iš Kernavės į Naujapilę. Jam 
viešpataujant Lietuviai kas kartą didesniais būriais pradeda 
susigrumti su neprieteliais; jau įo tėvas Algimuntas (1226) 
užpuolė su 7000 vyrų Smalensko ir Pskavo apygardas. 
Matydamas, įog Kardininkai kas kartą daugiaus spaudžia 
Lietgalius ir Žiemgalius, Rimgaudas ne tiktai siunčia talką 

į Padauguvį savo viengenčiams, bet tankiai ir pats eina prieš 
Vokiečius; nors ne visados grįžta pergalėtoju; vienok Kardi- 
ninkai supranta, jog šu Lietuviais ne teip lengvai apsieis, 
kaip su jų šiauriniais vientaučiais. 


KOVA TIES MOGILNA. 1234. Suvienijęs Lietuvius po 
savo valdžia, Rimgaudas pradėjo stiprinti ir platinti savo 
galybę pietuose tarp rubežiaujančių gudiškų krašių. Tą 
regėdami Gudų kunigaikščiai susitarė sujungta spėka at- 
remti Rimgaudą. Dovydas, Lucko kunigaikštis, pateikė Svia- 
toslavą, didžio kunigaikščio Jurgio brolį, Leoną, Volynijos 
kunigaikštį, Dimitrą, Drucko kunigaikštį, ir pasamdė Pa- 
laucius. Rimgaudas teip pat, nujutęs apie tai, surinko vyrus 
iš Zemaičių ir Lietuvos. Abi šali susitiko Dzitvos (?) ir Ne- 
muno santakyįe. Kova buvo labai smarki ir kruvina; vyrai 
virto kaip ąžuolai iš abiejų pusių; kelis kartus Gudai griuvo 
iš visos galės ant Lietuvių, bet negalėjo perlaužti Rimgaudo 
rindų; ant galo Gudai pradėjo sprukti į šalis, kad Rimgau- 
das, matydamas jucs einant silpnyn, gulė anti jų su visais 
pulkais. Viskas teko pergalėtojams Lietuviams: žirgai, gink- 
lai, vežimai, karės padargos ir pabūklės. Lig šiol ta karės 
vieta vadinama yra iš gudiško „Mogilna“, tai yra Kapai. 
Po tos pergalės Lietuviai užėmė Palacko miestą ir prijungė 
jį prie Lietuvos. 


KOVA TIES KORSAKIŠKIAIS. 1236 m. Šilo mėnesio 
26 d. Tas Gudų pergalėjimas, iabai garsus visoje Europoje, 
pergzsdino Vokiečius. Jie pradėjo šaukti prieš visus, jog Lie- 
tuviai kaip Turkai užgulsią Europą ir išnaikinsią visus krikš- 
čionis, jei niekas jų neatrems. Kardininkai išsiuntė raštus į 
visą vakarinę Europą, užprašinėdami sau ant pagalbos. Su- 
sirinko iš visur labai daug į Padauguvį. Kardininkų Mistras 
tuokart buvo Volkvinas. Tasai, surinkęs meldžionis, traukė 
su didžia kariuomene tiesiai į gilumą Lietuvos, mįslydamas, 
jog galės užimti po savo valdžia visus Lietuvius. Bet Die- 
vas skyrė kiteip. Rimgaudas surinko kariuomenę iš Lietu- 
vių, bet ilgą laiką nesirodė Vokiečiams, ir tie, nesutikdami 
niekur atspyrio, samprotavo, pareisią" kiaurai visą Lietuvą, 
nerasdami gyvo kareivio. Tuo tarpu tarp Lavenos upės ir 
Korsakiškių išėjęs iš miškų į lygius laukus, netikėtai išvydo 

blizgančias Lietuvių vėliavas ir paparčius, o kariuomenę 
rindose traškančią. Volkvinas drąsino savo Vokiečius, kad 
nesibijotų stabmeldžių ir naikintų juos, kiek galima. Lietu- 
viai meldė padėjimo savo dievaičio Kovo, o žirgai trypdami 
žengė ir tuo laimę pranašavo. Mūša buvo labai smarki per iš- 
tisą dieną. Vokiečiai niekaip negalėjo perlaužti Lietuvių rin- 
dų; jau saulė leidosi: Mistras, matydamas, jog Lietuviai kaip 
ąžuolai stovi nepajudinami, pasiruošė ar perlaužii Lietuvius, 
ar gauti smertį; pasiprašęs padėjimo šv. Mauricijaus, tos 
dienos patrono, ir išrinkęs 48 visų drąsiausius Kardininkus, 
puolė į vidurį Lietuvių kariuomenės, norėdamas sutratinti jų 
rindas, bet visi sukniubo nuo Lietuvių brūklių. Patsai Volkvi- 
nas gavo galą. Rimgaudas griuvo ant Vokiečių su visa ka- 
riuomene, ir tie pradėjo smukti į šalis; viename akies mirks- 
nyje Lietuvių raitarija apsiautė Vokiečius; kas dar išspru- 
ko, tą paviję nudžiovė. 


KARDININKŲ IR KRYŽOKŲ SUSIVIENIJIMAS 1237 
m. IR PARUSIO NUOPUOLIS. Ta Lietuvių pergalė labai 
nugąsdino Vokiečius Kardininkus. Tarė, jog jiems bus galas, 
todėl jie susinešė su Kryžokais, teiraudamies apie susivieni- 
jimą. Rygos Vyskupas nuleido pasiuntinius į Rymą, prašy- 
damas, kad popiežius suvienytų tuodu zokanu Kryžokų ir 
Kardininkų, idant iš vieno kariaudami prieš Lietuvius, galė- 
tų apginti krikščionis nuo tų stabmeldžių. Tų zokanų sujun- 
gimas buvo patvirtintas, o Kryžokų Mistras buvo uždėtas 
visų vyriausiu ant visų, kurio Kardininkų Mistras turėjo 
priklausyti. Tas Vokiečių susivienijimas labai sustiprino 
Lietuvių neprietelius; apsiautę Lietuvą iš dviejų pusių, Vokie- 
čiai kas kartą giliaus lenda į Lietuvių pasvietį, užimdami jų 
sritis; teip jie užėmė tuojaus po savo susivienijimo sritį Pam- 
čioniją, atgrūdę Prūsus nuo Vyslos ir nuo pajūrio; suardė 
tenai Prūsų pilis, o ant jų vietos pastatė savosias, čia buvo 
pastatyta ir jų Marienburg. Tų sričių užkariavimas 
atadarė jiems jūrę ir prekybą su svetimais kraštais; naikin- 
dami kas papuolė ant kelio, Vokiečiai šeimingas kitados kai- 
mas pavertė į rūstus tyrus ir pelenus. Paskui, kad geriaus 
įsikerėtų, dar užprašinėjo Vokiečius iš kitur, idant persineštų 
čia gyventi. Tokiu būdu Vokiečiai ne tiktai užvaldė vieną 

Prūsų sritį už kitos, bet ir pačią jų kalbą išnaikino*. Vokie- 
čiams tame dalyke padėjo meldžionys, kurie kas metą čionai 
plūdo, mislydami gauti sau griekų atleidimą. Ypatingai 
skaudūs metai (1255) buvo Prūsams, kad pribuvo į Parusį 
patsai Čekų karalius Otokaras. Kryžokai priėmė jį su didžia 
iškilme; susivienijęs su juo didis Mistras sutaisė kariuomenę 
iš 60000 kareivių. Su tokia galybe grūdos į Parusį, viską 
teriodamas ir degindamas; sudegino Kūrėjų Kūrėjo rūmus, 
išgriovė Ramuvos žinyčią ir šventą ąžuolą sudegino. Prū- 
sams buvo pribuvę ant pagalbos Žemaičiai, bet nieko neveikė 
ir negalėjo perlaužti geležimi ir variu aplietų meldžionių 
rindų. Nors Prūsai ir gynės kaip begalėdami, vienok turėjo 
ant galo nulenkti galvą prieš atėjūnus ir nešti vergybos 
jungą. Didesnė jų dalis papuolė į Vokiečių rankas, tiktai 
artimesnieji Žemaičiams dar paliko liuosi. Nors Prūsai tan- 
kiai pakelia ginklus prieš savo vargintojus, nors ne karią ir 
gerai paretina jų skaitlių, vienok Vokiečiai tuojaus leidžia 
garsą į visą Europą, būk stabmeldžiai išnaikinsią krikščionis 
ir meldžionių gaujos plūsta jiems ant pagalbos. Ateiti 
gi Prūsams ant padėjimo Didis Lietuvių kunigaikštis Min- 
daugas negalėjo, nes pats buvo didžioje nelaimėje, kaip 
toliaus matysime. 


ERDVILIS IR MINDAUGAS. i240—1242. Rimgaudas, 
būdamas išmintingas ir karingas, padėjo Lietuvai stiprius 
pamatus, bet jis neilgai teviešpatavo. Po įo smerčio liko du 
sūnu: Erdvilis ir Mindaugas. Pirmasis paėmė sau valdyti 
žemąją Lietuvą, o antrasis aukštąją. Jie gyveno tarp savęs 
vienybėje ir turėjo būti garsūs, kad Volynijos kunigaikštis 
Danielius, susipykęs su aplinkiniais, ieškojo įų vienybės ir 
padarė su jais sandarą. Lietuviai atleido daug valdimierų 
dėl patvirtinimo to sandaro, kurie ir pasirašė; tie lietuviški 
vardai užsilaikė metraščiuose. 


* Prūsai, teip prispausti, tokias kančias kentėdami, kartkartėmis graibstė 
už ginklo, bet kad neatsiturėjo prieš Kryžokų tvaną, tai gyvu balsu šaukės 
prie Šventpelko, Pamario kunig. Tas doras kunig. numanė to dalyko svaru- 
Mą, priėmė noriai po sparną ir stengės išnaikinti zokaną, bei jam nepasi- 
sekė. Prūsų šalys per 40 metų viena po kitos išnyko. 

Tuo tarpu užgriūva ant Gudijos didi nelaimė. Totoriai, 
labai smarkūs žmonės, atėję iš Azijos, užgula ją visai ir už- 
deda ant įos sunkų vergybos jungą. Tų Uotorių vadovas, 
pamušęs visą Gudų žemę, ėjo pats kariauti į Vengrų žemę, 
o dviem karvedžiam Baidarui ir Kaidanui liepė traukti į Len- 
kus. Tie eidami pakelyje sudegino Pinską, Naujapilį, Sloni- 
mą, Gradną (Gardėnus), o visą pasvietį į tyrus apvertė. 
Jiems atsitraukus į Lenkų žemę, Erdvilis užėmė kraštą tarp 
Tripentės ir Bugo ir išblaškė Totorių baskakus arba duoklės 
rinkikus. Totoriai, būdami visur lig šiol pergaičtojais, ne- 
mažai supyko ant Lietuvių. Tuojaus rimti jų pulkai traukė 
per Volyniją Lietuvių kariauti. Vienok Erdvilis nenusiminė; 
surinkęs Lietuvius ir meškinočiųs Žemaičius, jisai drąsiai 
ėjo prieš tuos smarkius kariauninkus ir susitikęs su jų pul- 
kais ant laukų, teip vadinamų „Šeibak polė“, kruvinoje ko- 
voje juos pergalėjo ir vijos lig Volynijos; čia antrą kartą ga- 
vo su jais susiremti ir nors pergalėjo, vienok patsai vilyčia 
pervertas galą gavo. Gudai ilgai garbino Erdvilį savo daino- 
se kaip Totorių pergalėtoją. Po jo smerčio valdžia pateko 
vienam Mindaugui. 


MiNDAUGAS. 1242—1263 


MINDAUGO NELAIMĖS. Mindaugas, matydamas, jog 
per Totorių varginimą Gudai yra susilpnėję ir geisdamas 
praplatinti savo valdžią, pasiuntė savo brolainius Ardvydą, 
Vykintą ir Tautvilį, kad užeitų šalis Palacko, Vitebsko, Sma- 
lensko ir kad tuos kraštus valdytų jo vardu; tiems tai pasi- 
sekė gerai; Ardvydas atsisėdo Smalenske, Vykintas Vitebs- 
ke, o Tautvilis Palacke; bet per savo nedorybę susimokinę, jie 
atsisakė dėdžio priklausyti. Mindaugas, kad sivdraustų ne- 
paklusnius brolainius, beregint užpuolė Palacką. Tie išvydę, 
kad vieni patys dėdžiui nieko nepadarys ir neišsisuks nuo 
jo bausmės, pasišalino nuo savo žemių. Tauivilis pabėgo pas 
savo genties Danieliaus, Rausvųjų Gudų kunigaikščio, pra- 
šydamas pagalbos. Danielius ne tiktai pažadėjo gelbėti žen- 
tą, bet dar išleido pasiuntinius į Lenkų žemę, o Vykintą pas 
Kardininkus, telkdamas juos į karę prieš Lietuvius. Lenkai, 

labai nuvarginti Totorių, negalėjo padėti, bet Kardininkai 
su džiaugsmu priėmė užprašymą, nes Mindaugo broliai ne 
tiktai prižadėjo apsikrikštyti, bet ir visą Žemaičių kraštą 
pavesti jų Mistrui, kad atims nuo Mindaugo. Danielius taip 
pat mislijo atimti Gudų miestus nuo Mindaugo ir juos pasi- 
savinti. Negana to, kad Mindaugas paliko neprietelių ap- 
siaustas iš visų pusių, pačioje jų kunigaikštystėje Žemaičiuo- 
se ir Lietuvoje atsirado jam neprieteliai: geležinė Mindaugo 
ranka, jo viršiausia valdžia nepaliko menkesniesiems kuni- 
gaikščiams, kuriems nenorėjo jo priklausyti; jie tai Kardi- 
ninkų gaudinami prisidėjo prie neprietelių didžio kunigaikš- 
čio. Rodės, jog Lietuvai užėjo paskutinė valanda ir jog su 
ja bus teip kaip su prūsais; vienck Dievas davė jai tuomet 
tvirtą vyrą Mindaugą, kursai, matydamas save, neprietelių 
apsiaustą iš visų pusių, nenusiminė, nenupuolė ant dvasios, 
bet drąsiai išėjo ginti tėvynės, o kad ir išėjo iš tos ristynės 
su apkirptais skvernais, vienok išgelbėjo Lietuvą nuo visiš- 
kos pražūties. 

Mindaugas, matydamas, jog kartu visų savo neprietelių 
nepaveiks, norėjo juos po vienam apgalėti, bet sunku buvo 
ką padaryti prieš tokią jų daugybę. Pirmiausiai norėjo už- 
imti Palacką, kur sėdėjo dalis kariuomenės Danieliaus, Kar- 
dininkai ir patsai Tautvilis; įau Lietuviai buvo beįsigrūdą į 
pilę, kad atėjo ant pagalbos Palackui pats Aleksandras 
Nievskas; Lietuviai turėjo pasišalinti, palikę daugiaus negu 
8000 paklotų kareivių. Tuo tarpu Danielius, susitaręs su 
kitais Gudų kunig., pergalėjo Lietuvius Slanimo laukuose. 
Mindaugas, sutraukęs stiprią kariuomenę (30000), grūdos 
į Kuršą, kur Kardininkai labai pradėjo spausti Kuršininkus; 
Jisai apgulė Ambotės pilę, bet ir čia jau nepasisekė, nors 
Žemaičiai gerai retino rindas šarvuotų Vokiečių. Patsai Mist- 
ras užgulė ant jo; pergalėtas turėjo pasitraukti. Iš čia pasi- 
traukęs, sukos ant Tautvilio, kurs iš Palacko išėjęs teriojo 
Lietuvą; pergalėjęs jį išginė iš savo krašto. Tuo tarpu Da- 
nielius, nerasdamas niekur atspyrio, vis gilyn ir gilyn grū- 
dos į Lietuvą. Jis užėmė miestus: Brastį, Slanimą, Vilkaviš- 
kę, Gartėnus. Mindaugas, nors narsus ir drąsus, vienok 
neišgalėjo visų neprietelių ramdyti; reikėjo kareivių, o tų 
jau gauti nebuvo iš kur: ūkė išdarkyta tai Gudų, tai Kardi- 
ninkų ir Kryžokų; pilės vienos sugriautos, kitos neprietelių 

užgultos. Mindaugas keletą kartų norėjo su neprieteliais 
sandarauti, bet tie per daug nuo jo reikalavo; ant galo Min- 
daugas susimeiė numaldyti juos po vienam. Jisai išleido savo 
dukterį už Danieliaus sūnų Švarną, o kraičio vietoje pavedė 
įam visą tą kraštą, kur miestai Slanimas, Drogičinas ir kiti, 
patvirtinti gi sandarui išsiuntė savo sūnų Vaisitlką. Tuo Min- 
daugas užkimšo gerklę vienam ir stipriausiam savo prieši- 
ninkui. Dabar Mindaugas vėl iš visos galės gulė ant Kardi- 
ninkų, nes Endris Stūckland, užėmęs Žiemgalių žemę, greitai 
apsiruošė su Žemaičiais, kur Trainaitis prie Vokiečių prilipo, 
ant galo pasiekė Viliją (Nerį), pakelyje viską naikindamas 
ir grobdamas. Mindaugas dar kartą norėjo perlaužti Kardi- 
ninkus, smarkiai susikirto, bet nieko neveikė. Vienintelis 
kelias išsigelbėti beliko Mindaugui nusikratyti nuo Vokie- 
čių: priimant krikštą šv. ir atsiduodant globai ir po apgyni- 
mui Popiežiaus. Todėl išleido siuntinius į Padauguvį su gau- 
siomis dovanomis, prašydamas, kad Mistras teiktųsi pasi- 
regėti su juo. Endris Stūckland tikrai pribuvo vienas be bai- 
mės, bet nenorėjo nei girdėti apie sandarą, kolei Mindaugas 
neatiduos zokanui Žemaičių ir Juodvyžių žemės, kaip jo 
brolainiai buvo žadėję. 


MINDAUGO APSIKRIKŠTIJIMAS 1252 m. Mindaugas 
matė, įog Lietuviai, iš visų pusių krikščionių apjuosti, negali 
ilgai būti stabmeldžiais, paisai norėjo apšviesti savo žmones 
ir atimti Vokiečiams priežastį kariauti; bet Lietuviai, o ypa- 
tingai Žemaičiai, būdami tamsūs, nenorėjo pamesti savo 
stabmeldiško tikėjimo. Ant galo sunku buvo Mindaugui ati- 
duoti Vokiečiams Žemaičius ir Juodvyžius. Vienok reikalas 
prie visa ko prispiria žmogų. Mindaugas prižadėjo krikšiy- 
ties. Užprašytas per siuntinius Kardininkų Mistras su Hen- 
riku, Kulmijos vyskupu, pribuvo į Lietuvą. Mindaugas, 
su iškilime juos pavaišinęs, priėmė krikštą kartu su pačia, 
dviem sūnums, pasiduodamas užiarimui Popiežiaus, kaipo 
galvai visų Krikščionių; paskui išleido 12 senatorių su Kardi- 
ninkų vyresniaisiais į Rymą prie Popiežiaus Inakenčio IV, 
prašydamas karūnos arba karališko vainiko, kaip tai jam 
buvo pažadėta. Popiežius maloniai priėmė pasiuntinius ir 
atrašė Mindaugui, įog priima jį ir jo valdystę į apginklą 
šv. Petro ir ataduoda įam visas šalis stabmeldžių, kurias 

valdo ir dar apims valdyti. Atsiuntė teip pat du vainiku Min- 
daugui ir jo žmonai. Suvadintas buvo didis suėjimas; ant 
lauko Naujapilio (rudenyje) susirinko daugybė žmonių, 
pribuvo Rygos Arkivyskupas, Kulmijos vyskupas, Kryžokai 
ir Kardininkai su savo Mistrais; aplink Mindaugo ratavo 
daugybė vadovų ir Lietuvos viršininkų. Kuimijos vyskupas 
su iškilme apvainikavo Mindaugą ir vardu Popiežiaus ap- 
garsino jį Lietuvos karaliumi; apvainikuota kartu buvo ir 
jo žmona, kuri ant krikšto gavo vardą Martos; 600 Lietuvos 
viršininkų, sekdami Mindaugo paveikslą, priėmė šv. krikštą. 
Galima buvo tikėti, jog saulė šviesos užžibės ant Lietuvos, 
jog mūsų prabočiai sulauks laimingesnių laikų, atsikratę nuo 
Vokiečių ir atėmę jiems priežastį kariauti. Vienok stojos 
kiteip. Zokaninkai Vokiečiai, paskendę godulystėje ir užmiršę 
savo aukštą pašaukimą, ne tiek rūpinos apie Žemaičių ap- 
krikštijimą, Lietuvių ir kiek apie tą, kaip užvaldyti jų pasvietį 
ir apversti juos į vergus. Melavo prieš Popiežių, jog Lietuviai 
veidmainingai priėmė krikštą, jog kiteip negalima Lietuvių 
apversti į krikščionis, kaip tiktai paėmus juos į savo rankas. 
Po apkrikštijimo Mindaugas įsteigė lietuvišką vyskupystę, 
o vyskupui dovanojo valsčius Raseiniškį ir Betygališkį, Zo- 
kanui gi turėjo mažką ne pusę Žemaičių pavesti; bet ir to 
dar jiems nebuvo gana. Mistras pristatė prie Mindaugo 
kapelionį, kursai darbus ir žingsnius jo skaitytų. Trumpai 
sakant, Mistras tarsi pats karaliumi Lietuvos esąs norėjo 
viską sutraukti į savo rankas. Nesotūs, jog pamažu atimliojo 
nuo Mindaugo vieną valsčių už kito, Zokaninkai pradėjo lau- 
žyti sandarą ir per prievartą imti tą, ko negalėjo išprašyti. 
Kryžokų Mistras liepė Krisburgo kamendotui Henrikui 
Stange užimti Sambiją (patį pajūrį), idant teip abudu zo- 
kanu susisiekę galėtų atstumti Lietuvius nuo marių ir grei- 
čiaus užkariauti Žemaičius. Kilo kruvinos karės; Kryžo- 
kams norėjo padėti Kardininkai, bet jiems užstojo kelią 
Žemaičiai, kurie nors buvo užrašyti Kardininkams, vienok 
pasiduoti visiškai nemislijo. Zokaninkai viską degino ir te- 
riojo, likdami rūstus tyrus; nutverdami vaikus ir moteriškes, 
būriais varė kaip gyvulius į vergus. Žemaičiai savo namus 
degino, o su daiktais, vaikais ir žmonomis kraustės į girias 
ir versmes; tose balose ir versmėse žmonos su kūdikiais vir- 
kinos, kur pirmu meškos su meškiukais. Rūsti diena rodės 

Lietuvos tautai. Parusys jau visas nuteriotas. Lietgaliai ir 
Žiemgaliai vergauja atėjūnams. Mindaugas patsai atsida- 
vęs visiškai Vokiečiams, nes ne tiktai pavedė Zokaninkams 
visą jau kraštą Žemaičių ir Juodvyžių, bet 1260 turėjo užra- 
šyti visą savo karalystę godulingam zokanui, jeigu numirtų, 
nepalikęs savo tikrų vaikų*. Vieni Žemaičiai, nors ataduoti 
Vokiečiams, greičiaus mirti, negu pasiduoti norėjo. Zokanin- 
kai, negalėdami jų perlaužyti, šaukė po visą Europą, būk 
stabmeldžiai Žemaičiai išnaikinsią visus krikščionis, jei pa- 
liks nesuvaldyti; gaujos (minės) meldžionių piūdo iš visų 
kraštų ant padėjimo Zokanams, samprotaudami pildą išga- 
ningą darbą. Kad Kryžokai užvaldė Sambiją su Otokaro 
II padėjimu, tai ne tiek mislydami apie krikštijimą, kiek apie 
nuvergimą, liep mokėti dešimtines, rinkliavas; o vienas urė- 
das Kryžokų liepė susieiti Sambijos diduomenei, kuri būvo 
jau pasikrikštijus, ir, uždegęs troboje, sudegino, idant paskui 
su šeipjau žmonėmis lengviaus būtų apsieiti. Todėl nėra ko 
stebėties, jei mūsų sentėviai pirma, geresnei aplinkybei kilus, 
pamesdavo krikščionišką tikėjimą ir užmokėdavo gerai savo 
vargintojams, kardami ir galuodami juos. Ant galo Vokie- 
čiai prasimanė nuo motinų atimti vaikus ir laikyti juos pas 
savęs, idant, tėvams pakėlus ginklą prieš vargintojus, vaikai 
užtat galvas padėtų. Negana to, Vokiečiai įkūrė (pastatė) 
Klaipėdos, Karaliaučio, Labguvos, Karšavos pilis ir daugybę 
kitų, kur pasodino savuosius, kurie iš ten išpuldami viską 
aplinkui degino ir teriojo. 


KOVA PRIĘ UPĖS DURBĖS. Kad garsas pasklido, jog 
Mindaugas priverstas paliko užrašyti visą karalystę Zoka- 
nui, jei mirs be tikrų vaikų, neapykanta Vokiečių nemieruotai 
pasididino. Sujudo visas Parusys, sukilo Žemaičiai ir atleido 
pas Mindaugo kunig. Trainaitį, melsdami, kad jisai išsižadė- 
tų bičiulystės su Kardininkais ir gelbėtų savo tėvynę. Min- 
daugas rodės dar abejotinas, o tuo tarpu aptinkui viskas 
virė. Ant galo matydamas, jog draugystė su Vokiečiais at- 


* Tas Vokiečių noras buvo suprantamas: jie buvo parsitikrinę, jog Lietu- 
va klius į jų nagus, jog Mindaugas numirs be įpėdinio, nes lengvu suprasti, 
jog nesunku nusmaugti naujai gimusį įpėdinį! Nekiteip padarė Kryžokai 
su mūsų didvyrio Vytauto sūnumis. (Pas. išdavėjo. 

nešė Lietuvai tiktai nesuskaitomas nelaimes, išsižada jų bi- 
čiulystės, o norėdamas pritraukti prie savęs visus Lietuvius 
ir Žemaičius, pameta (gal būti tiktai dėl akių ir lig laiko) 
krikščionišką tikėjimą ir pradeda rengties į karę su zokanais. 
Kryžokai po visą Europą šaukė, jog Mindaugas išsižadėjęs 
krikščioniško tikėjimo, išvers apgynėjus šv. tikėjimo iš pa- 
mato. Visi bėgo iš visų kraštų ginti ir gelbėti zokaninkus. Lie- 
tuvai reikėjo ar pergalėti tas meldžionių minias ir geležimi 
apkaltus zokaninkus, ar papulti į amžiną vergybą. Vokiečiai 
surinko kiek galėjo kareivių, apginklavo įuos kaip reikia; 
Kryžokai ir Kardininkai susitarė užpulti kartu; atėjo jiems 
padėti Žvėdų ir Danų karalaitis Karolis. Mislijo, jog Lietuvą 
sugniauš savo galybe, bet kaipgi apsigavo, kad dar nejėję į 
Lietuvą ant jos rubežiaus Kurše sutiko stiprią Lietuvių ka- 
riuomenę, kurią vedė patsai karalius Mindaugas. Kova buvo 
labai smarki ir ilgai tvėrė; patys narsiausieji ir drąsiausieji 
Kryžokai ėjo laužti Lietuvą: pražilęs jau karėse Maršalka 
Henrikas Botel, Mistras Kardininkų, ir kiti garsūs vadovai; 
vienok niekaip negalėjo perlaužti Lietuvos vyrų, kurie stovė- 
jo kaip ąžuolai nepajudinami. Kuršininkai, kurie turėjo su 
Vokiečiais eiti prieš Lietuvius, dabar sukirto Kardininkams 
iš užpakalio. Mistras ir Maršalka su daugybe zokaninkų ir 
" ricorių gavo galą. Vokiečiai perlaužti spruko kaip galėdami 
iš karės vietos, ir keli Lietuviai galėjo vyti šimtus Vokiečių, 
teip didis buvo jų nuopuolis. Garsi ta kova prie upės Durbės 
atsitiko 13 dienoje Liepos mėn. 1261 m. 


SUKILIMAS PARUSYJE. Tuo tarpu visas Parusys kaip 
viralas virė; visi Prūsai pakilo prieš savo vargintojus; Kry- 
žokai keliose karėse pergalėti; pilės viena už kitos pareina į 
Prūsų rankas; Kryžokai negalėdami niekur atsituremti, 
norėjo žvėrišku apsiėjimu užbauginti: dvylekai Parusio va- 
dovų, kuriuos turėjo kalinėje, išlupo akis; vienok tuo dau- 
giaus tiktai įpykino Prūsus. Pakčionija, Notangija, Varmija 
kaip gaistras užsiėmė. Kryžokai nežinojo, ką bedaryti. Visų 
garsiausis vadovas Prūsų buvo Andriejus Mintė, kursai Vo- 
kiečiams baidykle buvo. Ant galo kad Vokiečiai neapgaudi- 
nėtų Popiežių, Parusėnai leido pas Krokuvos Vyskupo siunti- 
niu, prašydami, kad praneštų Popiežiui, jog jie ne krikščio- 
niško tikėjimo neapkenčia, bet Vokiečių, kurie juos žudo. 

Trainaitis, kunig. Žemaičių, pribuvo į Parusį. Tokiuose sumi- 
šimuose krito patsai Mistras; šiurpulys apėmė visus Kryžo- 
kus. Jau aušra luosybės buvo bepradedanti žibėti ant Paru- 
sio ir visos Lietuvių tautos, bet gudri Kryžokų ranka pasėjo 
tarp Lietuvių netaikas ir kerštus, kuriuose Mindaugas buvo 
užmuštas savo giminaičių, kurie pavydėjo jam L SUeULĖS 
valdžios. 


MINDAUGO SMERTIS 1263 m. Susitarę prieš Mindaugą 
Žemaičių kunig. Trainaitis, Utenų kunig. Daumantas ir Taut- 
vilis, kursai vėl buvo į Palacką pakli iuvęs. Mindaugas apie 
tokią jų sutartį nieko nežinodamas davė Daumantui* kariuo- 
menę nugalėti Briansko kunigaikštį. Tasai vietoje traukti 
prieš Gudus apstojo netoli nuo Dauguvos Mindaugą ir ten 
naktį nusmaugė jį ir įo du sūnu. 

Teip pabaigė gyvenimą vienas iš didžiausių kunigaikščių 
XIII amž., kursai mokėjo išgelbėti ir išaukštinti Lietuvą, teip 
neprietelių apsiaustą. Suprasdamas, jog Lietuviai negali 
būti ilgai stabmeldžiais, jisai priėmė šv. krikštą, ir nors iš 
priežasties zokaninkų godulystės lig laiko išsižadėjo (gal 
tiktai dėl akių) krikščioniško tikėjimo, vienok rūpinos apie 
sutaikinimą su Popiežiumi, idant vėl įvesti į Lietuvą krikš- 
čionišką tikėjimą. Jo žmona Marta ir du mažu sūnu paliko 
lig smerčio karšti krikščionys. Netikėtas smertis viską kiteip 
apvertė. 


TRAINAITIS. 1263—1265 


Nuo Mindaugo smerčio lig Vytenio viešpatavimo, tai yra 
per 20 metų, Lietuva buvo didžioje nelaimėje, nes joje nebuvo 
jokios vienybės ir taikos. Per tuos 20 metų viešpatavo daug 
kunigaikščių, apie kuriuos ar mažai, ar nieko nežinoma; Lie- 
tuvių veikalai labai supainioti. Iš kunigaikščių mažai kas 
mirė savo smerčiu; o kad Lietuvoje vaidai, kerštai ir netaikos 


* Nekurie rašytojai sako, būk Daumantas už tai pykęs ant Mindaugo, kad 
tasai jo pačią pas savę užlaikęs po smerčio Martos. Bet teip negalėjo būti, 
nes kaipgi tad Mindaugas būtų anani pavedęs kariuomenę, žinodamas, jog 
Daumantas turi priežastį ant jo kerštauti? 

platinos, Parusys ir Padauguvys, nešelpiamas savo vien- 
taučių Lietuvių, turėjo pasiduoti vergintojams vokiečiams ir 
nešti sunkų jungą vergybos. Po Mindaugo smerčio didžiu 
kunigaikščiu pastojo Trainaitis, ansai Žemaičių kunigaikštis, 
kursai sukėlė prieš Mindaugą kerštus. Tasai norėdamas 
dalinties valdžia su Tautviliu, kurs teip pat norėjo pastoti 
didžiu Lietuvos kunig., pasivadino jį pas savęs, tartum norė- 
damas pasidalyti karalystę. Bet kad Tautvilis pribuvo į 
Lietuvą ir rūpinos nužudyti Trainaitį, patsai paliko Trainai- 
čio nužudytas, kursai nusiuntęs kariuomenę, užėmė Lietuvai 
ir Palacką. Iš darbų to kunigaikščio žinome tiktai, jog nu- 
teriojo labai Mazūriją ir jog praliejo dauge! kraujo, parse- 
kiodamas Mindaugo gentis ir draugus. Viešpatavo neilgai, 
nes savo nežmonišku pasivedimu visus prieš save sukėlė; 
ant galo buvo savo kareivių nugaluotas. Gavęs apie tai žinią 
vyriausis Mindaugo sūnus Vaisilka pribuvo į Lietuvą ir 
Kernavę, liepė save apšaukti didžiu Lietuvos kunigaikščiu 
susirinkusiai diduomenei. 


VAISILKA 


Vaisilka buvo vyriausis Mindaugo sūnus. Kad Rausvųjų 
Gudų kunig. Danielius susibičiuliavo su Mindaugu, Vaisilka 
buvo siųstas sandarą patvirtinti, kursai ir užsilaikė pas Da- 
nieliaus; tenai būdamas priėmė Gudų tikėjimą, o paskui ir 
įsivilko į zokaniškus drabužius, išsižadėjęs žemės. Gavęs 
žinią apie Trainaičio smertį, tuojaus pabėgo iš „monastyrio“ 
ir, pribuvęs į Lietuvą, užsėdo savo tėvo sostą. Draugininkai 
ir bendrai jo tėvo iš pradžios priėmė jį maloniai ir prisidėjo 
nemažai prie jo iškėlimo į didį kunig., bet neilgai trukus Vai- 
silka visus prieš save sukėlė, kad pradėjo žudyti ir galuoti 
visus, kas papuolė jam ir ant ko negerą akį turėjo. Daugel 
Lietuvių diduomenės turėjo ieškoti prieglaudos svetimose 
šalyse; teip kunig. Žiemgalių Daumantas persinešė į Pskavą 
ir ten įgijo didgarsą garbingais darbais ir drąsiais žygiais. 
Matydami aplinkui savęs vieną neapykantą, Vaisilka dar 
daugiaus įnirto ant Lietuvių diduomenės, o kad turėtų šiokią 
tokią pasparą, susibičiuliavo artimai su savo giminaičiu 

varonu ir dar žadėjo jam pavesti Lietuvos sostą; bet Šva- 

rono brolis Levas, pavydėdamas Švaronui sosto ir rūstau- 
damas ant Vaisilko, kad ne jam žada pavesti Lietuvos sostą, 
pavadino jį į svečius pas savęs į sostapilę Vladimierą ir tenai 
pavaišinęs nugalavo (1267 m. 9 gruodžio). Teip galą gavo 
Vaisilka, nieko gero nepadaręs ūkei, nešelpęs Prūsų savo 
vientaučių, kad tie žuvo karėse su Kryžokais, ir garsus pra- 
liejimu kraujo savo ūkininkų. 


LIETUVA NUO 1267 METO LIG VYTENIO 
VIEšPATAVIMO 


Sulig smerčiu Vaisilkos pasibaigė viešpataujanti didžių 
kunigaikščių ranka. Lietuva, neturėdama vienos galvos, pa- 
liko padalyta į kunigaikštystes teip, jog vienybė jos (ant 
trumpo laiko) pragaišo. Tasai metų tarpskyris Lietuvos 
istorijoje yra neaiškus, nes daugel kunigaikščių kartu pra- 
deda viešpatauti ir veikalai ių mažai ar visai nežinomi. Pada- 
vimas sako, jog po Vaisilkos smerčio paliko išrinktas į kuni- 
gaikščius Šventragis 96 metų senis, kursai santakyje Vilei- 
kos ir Vilijos (Nerio) pastatė žinyčią. Toliaus randame dar 
tokius kunigaikščių vardus: Gereimantas, Giliginis, Romun- 
das, Trabas, Narimundas. Jų veikalai yra labai supainioti, 
ir nieko apie juos pasakyti negalime. Be tų dar buvo: Ger- 
denys, kursai buvo kunigaikščiu Palacko, Burkivydas, kur- 
sai sandaravo su Volynijos kunig. Mstislavu Danilavyče, 
Zemaičių kunigaikštis Butegaidė, kursai gana gerai kariavo 
su Kardininkais, toliaus Utenų kunigaikštis Daumantas ir 
ant galo visų garbingiausias ir visų garsiausias Traidys, 
kunig. Naujapilio (1270—1282). Buvo tai vyras drąsus ir 
sumanąs karėje ir ūkėje; jisai vienas tuose nelaiminguose 
laikuose, kaip galėdamas, gelbėjo Lietuvius nuo aplinkinių 
neprietelių, kad kiti kunigaikščiai ne tiktai nieko gero nedarė, 
bet dar buvo užsiėmę vaidais tarp savęs; vienok pats neti- 
rėdamas visos Lietuvos savo rankose ir būdamas per tai 
silpnas, negalėjo atremti visų Lietuvos neprietelių. Jam 
viešpataujant pakelia ginklą prieš savo vargintojus Prūsai, 
Žemaičiams ir Aukštaičiams Lietuviams artimieji, ypatingai 
Sudaujai, išrinkę sau už vadovą sumanantį vyrą karėjė 

Skumantą; tasai nemažai įkyrėjo Kryžokams ir dasiekė pa- 
čio Marienburgo ir nuteriojo Kulmiją. Kryžokai, negalėdami 
nieko padaryti Sudaujams, gyvenantiems tarp neįžengiamų 
girių, ežerų ir versmių, samdė visokius šaldras ir nedorus 
piktadarius, kurie, landydami po balas ir girias, prisiartinę 
pasalu degino sodžius. Skumantas prispaustas, matydamas 
nieko nepadarysiąs, patsai apsikrikštijo. Sudaujai dar kelis 
karės vyrus (karvedžius) pakėlė, bet nieko negalėdami pa- 
daryti, parsinešė su visais savaisiais į aukštąją Lietuvą, kur 
juos priėmė Traidys ir pavedė jiems ant gyvenimo šalis apie 
Gartėnus ir Slanimą. Tokiu būdu Kryžokai dabar susirube- 
žiavo su Aukštaičiais ir Žemaičiais Lietuviais. Tame pačiame 
laike ir Žiemgaliai grūmės su Kardininkais gana laimingai, 
nes jiems padėjo Traidys; vienoje kovoje* krito pats Kardi- 
ninkų Mistras Raceburg ir Kardininkų didi daugybė. Tarp 
Žiemgalių stogo garsus vadovas Nameiksis, vyras gudrus, 
išmintingas ir sumanus, kursai įsilaužė į Taurevietės pilę 
ir tenai savo kareivius paliko, idant gintųsi nuo Kardininkų, 
0 patsai tuo tarpu šelpė Sudaujus. Traidys du kartu lankė ir 
Lenkus, dasiekdamas Sandamyriaus ir Lublino, vienok čia 
nelabai jam sekės; laimingiaus kariavo Traidys su Totoriais, 
kuriuos Gudai užsiundė ant Lietuvių. Levas, kursai užmušė 
Vaisilką, rūstaudamas ant Lietuvių, užsiuntė ant jų Toto- 
rius, vienok tie iš pirmo karto buvo išvyti nieko negavę. Tuo- 
met Totorių chanas (han) Nogai supykęs naujas Totorių 
gaujas pasiuntė ant Lietuvos, liepdamas kad ir kunigaikš- 
čiai Rausvųjų Gudų eitų kartu, bet ir tą kartą Totoriams ne- 
pasisekė; juos pergalėjo Lietuviai ties Naujapilio, o Gudus 
išraižė Žemaičiai, kuriuos atvedęs koks ten Sirputis. Totoriai, 
užpykę už savo nuopuolius, grįždami pergalėti, pačių Gudų 
šalis nuteriojo. Traidys buvo nugaluotas Daumanto, vyres- 
niojo savo brolio, kursai jam pavydėjo garbės ir to, jog tasai 
Sėdžia vyresnioje vietoje. Buvo tai garbingas vyras, kursai 
Vienas gyniojo Lietuvą nuo neprietelių ir vienas platino 
Lietuvių garbę. Teisingai Daukantas prilygina jį drąsiam 
žvejui, kurs audroms verdant žengia į valtį ir niekindamas 
Pragarą jūrių, skleidžia putas kuprotų vilnių. 


ms ——— 


* Kuri buvo, rodos, ties Akmenės. 

VYTENIS. 1293—1316 


Uienų kunig. Daumantas, nugalavęs Traidį, vienok ne- 
galėjo užimti jo vietos, nes prieš jį stojo Vytenis, buvęsis 
Traidžio mylimas ir gyvenęsis jo namuose; tasai sutikęs 
Daumantą, einantį nuo Palacko, pergalėjo jį ir patsai įlipo į 
sostą. Apie paėjimą Vytenio labai mažai žinome; padavimas 
sako, jisai buvęs Lietuvaro, Airiogalos kunigaikščio, sūnus 
ir lig smerčio kartu su įuo viešpatavęs. Prie Vytenio Lietuva 
vėl atgavo dvasią, kad pasijuto esanti po viena valdžia. Iš- 
tisas Vytenio viešpatavimas praėjo ant vienų karių, teip jog 
nebuvo metų, kad Vytenis būtų sėdėjęs namie. Savo žygius 
jis taikino prieš Kardininkus ir Kryžokus, kurie dabar prisi- 
artino prie vidurinės Lietuvos, ir prieš Lenkus, kurie, tarp 
savęs nesutikdami, ne kartą patys telkė Lietuvius vieni prieš 
kitus. Viešpataujant Vyteniui nerandame, idant Lietuviai 
susigrumtų su Gudais*; mat vakariniai ir žieminiai neprie- 
teliai buvo jiems pavojingesni negu Gudai, susilpnėję po 
Totorių jungu. Į Lenkų žemę 9 karius ėjo Vytenis, pagrįž- 
damas vis su gausiu grobiu; jau prie savo tėvo Lietuvaro du 
kartu (1291, 1292) žygiavo jisai į Lenkų pasvietį, dasiekda- 
mas ne kartą Kalyšiaus, Lenčysos ir Dobrynės žemes. Lenkai 
baisiai įbūgo Lietuvių ir jiems kelio užstoti negalėjo, nes, 
būdami padalyti į mažas kunigaikštystes, buvo silpni. Jei 
kurs drąsesnis kunigaikštis kartais stojo prieš Lietuvius, 
tai ar galą gavo, ar papuolė pats į kalinį. Bet, rodos, visas 
užduotis Vytenio gyvenimo buvo kariauti su Vokiečiais, Kry- 
žokais ir Kardininkais**. 


ŽEMAIČIŲ KARIONĖS SU VOKIECIAIS. Kaip regėjo- 
me viršiaus, Kryžokai, Lietuvių ūkei irstant, užkariavo visą 
Parusį ir teip prisiartino prie Žemaičių; iš antros pusės Kar- 
dininkai, užvaldę Lietgalius, kas kartą daugiaus spaudė 
Žiemgalius ir Kuršininkus, nors tie ilgiaus laikės, vienok 
kas metą varginami, turėjo vieni pasiduoti Kardininkams ir 


* Lietuvos rubežius su Gudais tada buvo Bugo upė, Brastis ir Juodieji 
Gudai prie Vytenio jau prigulėjo Lietuvai, bet kaip ir kada jai teko, gera! 
nežinome. 

** Tos Vytenio su Vokiečiais karionės buvo labai tankios ir mažne kas 
metą, todėl negalime jas apsakinėti visas, nenorėdami plačiai pasileisti. 

rsikrikštyti, kiti gi apleisti savo tarpe; apie 100000 Žiem- 
galių persikraustė į Žemaičius, palikę namie vienus tyrus ir 
pelenus. Dabar Žemaičiai pasijuto iš dviejų pusių apsiausti 
neprietelių, kurie, ilgai nelaukdami, pradėjo ir juos antpuidi- 
nėti, vienok čia Vokiečiai sutiko stamantresnį atspyrį, nes 
Žemaičiai jau buvo pripratę kariauti ir į karę ėjo kaip ant 
medžioklės; karė jiems rodės įgimtas darbas; vargai, karės, 
rūpesčiai ir pati gyvybė nieku jiems rodės, įei tiktai savo 
liuosybės pavojų regėjo. Karvedžius turėjo visados kantrius, 
drąsius ir sumanančius. Nors skaitės prigulį prie didžio Lie- 
tuvos kunigaikščio, vienok ilgą laiką (lig 1444 metų) turėjo 
savo kunigaikštį, kursai ne karią nenorėjo priklausyti didžio 
Lietuvos kunigaikščio; per tai Žemaičiai ir su Vyteniu nelabai 
taikinos. Kryžokai, prisiartinę prie Žemaičių ir pradėdami 
su jais kariauti, pastatė ant rubežiaus savo pusėje pilis Tilžę 
ir Ragainę, ir čia patalpino savo kareivius, kurie, išeidami 
iš pilių, galėtų terioti Žemaičių kraštą, o pavojui esant galėtų 
susitraukti L savo pilis ir užsirakinę ginties; perdėtiniu ant 
tų kareivių buvo teip vadinamas pilės vyras, arba kamen- 
dotas, Vienas iš tokių tai kamendotų Liebencell 1294 su iš- 
rinktaisiais kareiviais sėdo į laives ir nerasdamas niekur 
atspyrio, pribuvo ten, kur Dubysa įteka į Nemuną ir kur Lie- 
tuvių buvo žinyčia; čia viską sudegino ir daugel stabmeldiš- 
kų kunigų iškirto. Nuo to laiko dešinysis Nemuno pašalis 
pradėjo mokėti Kryžokams duoklę, tuo ypatingiaus, jog 
pati Žemaičių diduomenė, nesitaikindama su Vyteniu, pasi- 
davė noriai Kryžokams. Liebenceli, žinodamas, jog su Že- 
maičiais kiteip nieko neveiksi, jų nevargino ir maloniai su 
jais elgės, bet kad pribuvo ant jo vietos kitas smarkesnis, 
Žemaičiams nepatiko Vokiečiams vergauti; pribuvo patsai 
us ir Kryžokai po 5 metų paliko išvyti iš Žemaičių; o 
apsigynimiui buvo pastatytos Žemaičių pusėje ant Nemuno 
pilys: Junigėda, Bisėnai, Kalnėnai ir daug kitų. 


PRŪSŲ VARGAI. Tuo pačiu tarpu ir tarp Prūsų buvo 
sumišimas, bet čia Kryžokai greitai užgulė, dėl to kad tenai 
nebuvo vienybės. Kryžokai kaip įmanydami spaudė Prūsus, 
geisdami visiškai įuos išnaikinti, veisdami kaip įmanydami 
Vokiečius į Parusį ir duodami tiems įstatymus labai naudin- 

us, o Prūsams nors persikrikštijusiems didžiai neteisingus; 

užginta buvo savotiškai kalbėti, idant Prūsai užmirštų savo 
bočių kalbą, papročius ir apsiėjimus, o priimtų vokišką kal- 
bą; vokiečių kunigai ne kiteip mokė krikščionišką tikėjimą, 
kaip tiktai vokiškai, o kad daugumas Prūsų dar nepermanė 
tos kalbos, tai pamokslą sakant buvo pririnktas tam žmogus, 
kursai perversdavo kiekvieną žodį į prūsišką; patys Vokiečių 
kunigai turėjo sau už gėdą sakyti prūsiškai. Todėl nėra ko 
stebėties, jog, keęsdama tokius persekiojimus, pati prūsiška 
kalba turėjo* pragaišti. Tuos Prūsų vyrus, kuriė buvo gud- 
resni ir išmintingesni, kurie pasakodami jaunuomenei apie 
senovės gadynes, žadindavo jų širdyje meilę tėvynės ir liuo- 
sybės praėjusių laimingų amžių, tuos vyrus Vokiečiai nu- 
jautę kriušo kur įmanydami ar galavo. Ypatingai pastojo 
nelaiminga gadynė Prūsams nuo 1309 m., kad patsai Didis 
Mistras, krupaudamas apturėti nuo Popiežių sau uždirbtą 
užmokesnį už nedorybes, iš Venecijos persikėlė į Parusį ir 
aprinko sau už buveinę Marienburgą ir stiprino zokaną kaip 
įmanydamas; o kad mažai bebuvo norinčių iš diduomenės 
stoti į tą zokaną, o karės su Lietuviais viešpataujant Vyteniui 
labai buvo tankios, tai didis Mistras, neveizėdamas į zokano 
įstatymus, išrinkęs daugel bernų, apmovęs baltu abitu, su- 
lygino juos su kitais zokanininkais. 


VYTENIO SUTARTIS SU RYGOS ARKIVYSKUPU. 
Kardininkai ne tiktai spaudė Lietgalius ir Žiemgalius, bet 
ir pačiam Rygos Arkivyskupui buvo mažai vietos. Teip 1294 
Kardininkų Mistras užpuolė pasalu Arkivyskupą, sugavo 
jį ir į kalinį įstūmė, duona ir vandenimi temaitindamas teip, 
jog tas neilgai trukus ir mirė. Kitas Arkivyskupas, jo įpėdi- 
nis, negalėdamas nieko kito padaryti, šaukės Lietuvių pagal- 
bos ir su Vyteniu sandarą padarė. Tuom Vytenis, surinkęs 
nemažą kariuomenę, pribuvo į Padauguvį ir susitikęs SU 
Kardininkais, pergalėjo juos pačiame pamaryje po ilgos ko- 
vos; patsai Misiras Bruno ir 15000 kareivių Kardininkų pali- 
ko ant vietos beklaksą. Kerštai tarp Kardininkų ir Rygos Ar- 
kivyskupo 1305 m. vėl pakilo, tuo karė Arkivyskupas patel- 
kė Lietuvius, o Kardininkai Danus. Negana to: Arkivysku- 


* Mūsų gadynėje mokslo vyrai atrado kningynuose kelias kningutes prū- 
sų kalboje rašytas, iš kurių galima matyti, maždaug kokia buvo prūsų kal- 
ba, kuri jau 200 metų kaip pragaišo. 


478 


pas skundėsi Popiežiui, apsakinėdamas visas zokaninkų ne- 
dorybes: jog jie išpjovė diduomenę Žiemgalių ir Lietgalių, o 
įų valsčius ir turtus pasavino, įog kardininkai neleidžia kuni- 
gams eiti mokinti šventą tikėjimą Lietuvius, idant paskui 
nepražūtų kariavimo priežastis. Kardininkai rangės kaip 
įmanydami, siuntė į Rymą savo teisintoją, bet paliko pakal- 
tinti; vienok įsivyravę mažai ko teatbojo. 


VYTENIO NUOPUOLIS IR SMERTIS. Kaip aukščiaus 
buvo pasakyta, Vytenis gana tankiai lankė Kryžokų pasvietį, 
mažką ne visados pargrįždamas su gausiu grobiu. Vienok 
1310 m. jam labai nepasisekė. Atsitiko teip. Nuteriojęs Na- 
tangiją ir Sambiją ir grįždamas namon netoli rubežiaus savo 
dievaičiams aukavo arba degino; paviję iš netyčių, užpuolė 
Kryžokai, ir Vytenis !ed suskubo žirgą pagriebti; daug Lie- 
tuvių kliuvo į Vokiečių rankas. Įpykęs Vytenis norėjo tuojaus 
Kryžokams atmonyti ir surinko 4000 rimtos raitarijos (jo- 
ties), įpuolė staigu į Varmiją ir baisiausiai nuteriojęs grįžo 
namon su didžiu grobiu, vienų mergaičių krikščionių vary- 
damas apie 1400; sustojo į guolį ties Voplaukiu. Čia Vytenis, 
vaikščiodamas po guolį ir žiūrėdamas ant grobio ir imtynių, 
pamatė Monstranciją ir gavęs žinią, jog čia laikosi tikras 
Dievas, pradėjo tyčioties, jog tasai Dievas negalėjo apginti 
savo tarnų. Už tą tyčiojimos Vytenis paliko tuojaus pakoro- 
tas. Kryžokai artinos su stipria karuomene; ištiko smarki 
mūšis, Lietuviai negalėjo išturėti ir pradėjo sprukti šalin; 
pats Vytenis su keliais vyrais led išspruko žeistas į galvą. 
Daugiau negu 2800 pačių žirgų kliuvo į neprietelių nagą. 
Prasidžiugę Kryžokai ir atminčiai tos pergalės Torūnės 
mieste įkūrė miniškų klioštorių. 

Metai 1312 ir 1313 žinomi kaip metai baisaus bado, kriti- 
mo gyvuolių, didžio maro visoje Lietuvoje ir aplinkiniuose 
rubežiaujančiuose kraštuose. Žmonės mirė kaip lapai rudenį 
krinta nuo medžių; numirėlius kaip malkas prikrovę veži- 
mais vežė sudeginti. Bet ir tokiuose metuose Kryžokai nelio- 
vės užpuldinėti Žemaičių ir norėjo įkurti Skersnemunio 
(Christimemel) pilę ant Nemuno, bet iš pradžios jiems ne- 
pasisekė, nes Vytenis pasiuntė savo karvedį Surminą, kursai 
Kryžokų laivus sudegino ir daugumą pačių kryžokų paskan- 
dino Nemuno verpetuose. Vienok paskui Kryžokai pastatė 

aukščiaus minėtą Skersnemunio pilę, tuokart patsai Vytenis 
ėjo griauti pilę ir per 17 dienų vėtravojo ją, bet atėjo pats 
Didis Mistras su stipria kariuomene, ir Vytenis turėjo pasi- 
traukti, negalėdamas nieko padaryti. Sako, jog grįždamas 
nuo ten, Vytenis buvo perkūnijos nutrenktas. 


GEDIMINAS. 13i6—1341 


LIETUVOS GALYBĖ. Lietuva jau buvo turėjusi gerus 
kariautojus, bet tikru rėdytoju pirmasis buvo Gediminas*; 
nuo jo prasideda Lietuvos galybė, kuri kas kartą didinas, 
ko! Vytautui viešpataujant pasiekia aukščiausio laipsnio. 
Gediminas ne tiktai nenustojo nei mažiausio ploto savo kara- 
lystės, bet ją praplatino plačiais kraštais, kuriuos po savo 
valdžia pamušė. Buvo vyras didžiai išmintingas, kursai tik- 
rai rūpinos apie Lietuvių apšvietimą ir kurs sulygino juos 
su kitomis tautomis. Lietuva, viešpataujant Gediminui, stojo 
tvirta savo vienybe, baisi neprieteliams rimtais neperlausia- 
mais pulkais, garsi visoje Europoje savo pergalėmis. Jisai, 
matydamas, jog kas kartą Kryžokai giliaus grūdžias į Lie- 
tuvą ir suprasdamas, jog vieniems Lietuviams sunku bus 
atremti Zokanus, kuriems plūdo meldžionių gaujos iš visos 
Europos, pasiruošė padidinti savo karalystę Gudų kraštais 
ir susibendrauti su Lenkais per gentystę, idant paskui turė- 
damas didesnę galę, tvirčiai turėtus prieš pačius Zokanin- 
kus; toliaus, idant atimtų jiems priežastį kariavimo ir išgel- 
bėtų Lietuvą nuo jų užpuldinėjimų, rašė pas Popiežiaus, kaip 
matysime žemiaus; ant galo matydamas, jog Lietuviai, užsi- 
ėmę vien tikt karėmis, paliko tamsesni už aplinkines gimines, 
Gediminas rūpinos labai ir apie jų apšvietimą. Tie tai Gedi- 
mino darbai ir yra svarbiausieji, kurie nupelnė jam negęstan- 
čią garbę. 


GEDIMINO ĮLIPIMAS Į SOSTĄ IR SUSIRĖMIMAI su 
KRYŽOKAIS. Paskutiniuose metuose Vytenio viešpatavimo 


* Gediminas buvo Vytenio brolis, kaip neseniai istorijos tyrėjai išrado 
iš rašto Arkivyskupo Rygos, rašyto 1323 m., kur teip yra padėta: „.sicut 
Vithene bonae memoirae fraier vesier et antecessor nobiscuum (Naperski, 
Rusiškai -Livoniška ktai, 31 lak.). 

Lucko kunigaikštis Levas buvo užėmęs Drogičiną ir Brastį; 
tada Gediminas (rodos, 1315 m.) su kariumene traukė tuo- 
jaus prieš jį. Toje karionėje pats Levas gavo galą. Gedimi- 
nas užėmė jo valdybą, o apturėjęs žinią apie smertį savo 
brolio Vytenio, pasiskubino į Lietuvą apimti visuotinę valdžią 
ant Lietuvos. Tuo tarpu Kryžokai po Vytenio smerčio mislijo, 
jog atėjo laikas atmonyti Lietuviams už praėjusius nuopuo- 
lius; tuojau pradėjo terioti Žemaičių šalį apie Varnius ir Pa- 
stojus ir sudegino Bisenės pilę; antrą metą norėjo įsilaužti į 
Ragainę, bet čia jiems nepasisekė; Gediminas tuo tarpu buvo 
vis užsiėmęs Gudais; Žemaičiai teip varginami pradėjo šauk- 
ti jo pagalbos. Tuomet Gediminas, sukėlęs kariumenę, tran- 
kė į Žemaičius ir liepė eiti sau ant padėjimo kamendotui Gar- 
tėnų pilės. Sutiko su Kryžokais ties Žeimiais, vokiečius vedė 
Maršelga Enrikis iš Plocko. Kova labai buvo tvirta, vienok 
Lietuviai sulaužė Kryžokų rindas, kad Žemaičiai, prispirti 
stoti su Kryžokais, pradėjo juos kapoti iš užpakalio. Čia 
kartu su Gediminu Lietuvius rikiavo ir karvedys Goštautas. 
Kryžokai, norėdami atmokėti Žemaičiams už savo nuopuo- 
lius, traukė į Medininkų apygardas su stipria kariumene, 
bet Žemaičiai užtaškavo ir užvertė medžiais jiems kelius, teip 
jog tie negalėjo išeiti, o paskui užpuolę ant jų, maž kone 
visą jų kariumenę išklojo. Pats jų Maršelga Enrikis čionai 
galą gavo, o Žemaičiai, sugavę garsų Kryžoką Gerardą 
Riden, gyvą dievaičiams ant aukos, arba apieros, sudegino. 
Mat toks tuokart buvo žmonių išmanymas. Tos Lietuvių 
pergalės labai įbaugino Kryžokus, ir didis jų Mistras Trier 
ant dviejų metų padarė (1319 m.) paliaubas su Gediminu. 
Tas pakajus nors trumpas, vienok buvo labai naudingas, 
nes davė laiką Gediminui pasirūpinti apie sutvarkymą ūkės 
iš vidaus. 


RŪPINIMASIS APIE LIETUVIŲ APSVIETIMĄ. Maty- 
damas, jog Lietuvius pralenkė aplinkinės giminės daugel 
dalykuose, Gediminas pradėjo rūpinties apie savo tautos 
apšvietimą. Išsiuntinėjo į visą Europą į miestus Lūbek, Ros- 
tok, Sztetin, Gotland, užprašinėdamas visokių amatų vyrus: 
Maūrininkus, sialiorius, kalvius, dailides ir kitus, prižadėda- 
mas jiems globą ir liuosybę nuo mokesčių. Geisdamas pa- 
kelti ir praplatinti prekybą, jis davė leidimą visiems sveti- 

miems prekiotojams Lietuvoje prekiauti be muito. Sostapilę 
perkėlė pirmu į Trakus, o paskui į Vilnių, kurį kaip įmanyda- 
mas platino ir didino, užprašinėdamas iš visur gyventojus, 
duodamas dovanai žemę ir suteikdamas pašalpą. Apie Vil- 
niaus pradžią teip sako senų gadynių padavimas: 
Gediminas, medžiodamas su savo dvariškiais Panarių 
kalnuose, apie Viliją pamatė labai nepaprastą ir gražų taurį; 
užsigeidęs jį užmušti, ilgai jį gainiojos, ant galo pats vily- 
čia pervėrė; pavargęs, negrįžo jau į Trakus, bet kur iaurį 
užmušė, ten ir apsinakvojo. Čia turėjo tokį sapną: matė vilką 
teip šarvuotą, kad, rodės, vienu geležimi apkaltas; jisai, į 
kunigaikštį žiūrėdamas, dantis kalęs, o jo viduryje dar 100 
kitų vilkų buvę, kurie teip baisiai kaukę, jog girios ir tyrai 
gaudę. Atsibudęs Gediminas ilgai rymojęs, negalėdamas 
permanyti, ką sapnas reiškia. Tuokart pasivadinęs Gedimi- 
nas aukščiausį kunigą Lizdeiką, ir tasai teip sapną išguldęs: 
tas sapnas laimę reiškiąs, šarvuotas vilkas esąs tai miestas 
su pilelėmis, kurias Gediminas turi įkurti (pastatyti), to 
miesto garsas ir garbė kaipo ūkės sostapilės nusklisią į visas 
pasaulės šalis. Tokias sapno išguldymas patikęs Gediminui, 
ir jisai perkėlęs savo buveinę iš Trakų į Vilnių (1322 m.). 
Bet ne apie tą vieną rūpinos Gediminas; per tą patį laiką 
jisai kariavo su kunigaikščiu Vladimieru, kurį pergalėjęs 
užėmė visą Volyniją su Vladimiero miestu. Matydami Gedi- 
mino galybę ir protą, visi aplinkiniai jo privengė, ieškodami 
jo prieglaudos ar bendrystės. Pskavo gyventojai, spaudžiami 
Kardininkų, du kariu prašė nuo Gedimino pagalbos, negaii- 
dami jos nuo didžiojo Naugardo. Gediminas leido jiems 
padėti Dovydą Daumantaitį, Gartėnų pilies vyrą, kursai 
pergalėjęs Kardininkus, nuėjo iki Ravelio ir parsivarė apie 
5000 Vokiečių imtinių. Aleksandras, Tverų kunigaikštis, 
bėgdamas nuo Totorių chano Užbeko, teip pat pas Gedimino 
ieškojo prieglaudos; iš to kilo karė su Naugardu ir, tasai 
pergalėtas, turėjo saugoti sandarą su Lietuviais, priimti 
Gedimino sūnų Narmuntą sau už apgynėją ir pavesti jam 
piles Ladogą, Izorą, visą Kareliją ir pusę Kaparijos. Ivanas, 
didis Maskolių kunigaikštis, regėdamas tokią Lietuvos galy- 
bę, visaip gerinos Gediminui ir jo dukterį Augustę (an! 
krikšto 'Anastaziją) savo sūnui Simanui išprašė už pačią. 
Gedimino sūnus visur buvo prašomas į žentus; teip Algirdas 

apsipačiavo su Marija Jaroslavaite, Vitebsko kunigaikštiaite, 
ir paliko Vitebsko urėdu. Teip pat Traidenavyčė, Mazūrų 
kunigaikštis, turėjo už pačia Gedimino dukterį, kurios vardo 
mums istorija nepaduoda (Danutė?). Bet visų svarbiausias 
buvo Gedimino susigenčiavimas su Lenkų karaliumi Vla- 
dislovu Lokietka, kursai ieškodamas Gedimino bendrystės 
nuo abiem pavojingo neprietelio, Kryžokų, atleido siuntinius 
į Vilnių (1325 m.), prašydamas Gedimino leisti savo dukterį 
Aldoną už jo vienturtį sūnų Kazimierą ir kartu padaryti 
sandarą. Gediminas priėmė siuntinius su didžia iškilme ir 
išvaišinęs atleido Aldoną, o kraičio vietoje kartu paleido 
daugybę Lenkų iš kalinio, kurie grįždami namon visur links- 
mybę didino. Pats Vladislovas pasitiko grakščią Lietuvaitę 
ir būsinčią marčią, kuri ant krikšto gavo Onos vardą. 


PIETŲ GUDIJOS UŽVALDYMAS. Negana, jog Gedimi- 
nas platino savo galybę genčiavimais, jisai dar tretį kartą 
vaikščiojo apie 1333 m. į Gudiją ir užvaldė Ovručo, Žitomi- 
riaus miestus ir ant galo Kijevą su prigulinčiomis jam šali- 
mis, kur viešpatavo tuokart Stanislovas Feodor; apie prie- 
žastį tos karės ir apie jos vedimą nieko nežinome*. Kariau- 
damas su Gudais, Gediminas vienok Totorių nekusino (ne- 
užkabino) gerindamasis jiems; nors nelabai jų bijojo, vienok 
nenorėjo didinti sau neprietelių skaitliaus. Prie Algirdo ir 
Keistučio, kaip matysime toliaus, buvo jau kiteip, kad Lietu- 
va įgijo dar didesnę galybę. Užvaldęs Kijevą Gediminas čia 
pasodino valdyti Alšėnų kunigaikštį Algimantą. Užkariau- 
damas Gudų šalis, Gediminas jų vienok nespaudė, kaip kad 
Vokiečiai Prūsus; jisai paliko jiems jų tikybą, įstatymus ir 
apsiėjimus ir pačius ant jų perdėtinius rinko ar iš jų pačių, 
ar vyrus jų tikybos; per tai Gudai mylėjo Gediminą ir glau- 
dės prie jo kaipo prie užtarytojo nuo Totorių prispaudimų. 


„ RŪPINIMASIS APIE SV. KRIKSTĄ. Kad teip sustiprino 
ir išaukštino Gediminas Lietuvą savo pergalėmis ir susigen- 
čiavimais, vieno dar daikto jai reikėjo, idant, jei nepraviršin- 


* Antanavyčė (proi. Kijevo) nenorėjo pripažinti už tiesą tą užvaldymą, 
sakydamas, jog Kijevas Lietuviams teko tiktai apie 1360 m., bet Daškevyčė 
(1885) jo samprotavimą atmetė, išrodydamas, jog Kijevas apie 1333 m. jau 
turėjo pripažinti savo prigulėjimą nuo Gedimino. 

tų, tai susilygintų su didžiausėmis Europos karalystėmis; 
reikėjo Lietuvai dvasiško apšvietimo, krikščioniško tikėjimo. 
Kaip stipri galva suprato tai Gediminas, bet jei nepasisekė 
jam tame dalyke, tai jau kalčia Kryžokų, kurie jokio šviesos 
spindulėlio nenorėjo praleisti į Lietuvą, bijodamies per tai 
pragaišinti kariavimo priežastį. Jau pradžioje savo viešpata- 
vimo Gediminas norėjo susitaikinti su Popiežiumi, idant 
nusikratytų nuo kasmetinių antpuldinėjimų ir terionių Kry- 
žokų ir meldžionių, kurie plūdo iš visų kraštų, mislydami, 
būk pildą išganingą darbą. Matėme aukščiaus, kaip Gedimi- 
nas rūpinos apie svietišką savo apšvietimą tautos, užpraši- 
nėdamas mokytus vyrus iš Europos ir prižadėdamas įiems 
savo globą. Tame tai pačiame laike (1323 m.) Gediminas, 
nemažai prikalbėtas Rygos Arkivyskupo, savo širdingo prie- 
telio Pridrikio Lobenstat'o, rašė apie Popiežiaus groma- 
tą ir išleido siuntinius, paduodamas save ir visą savo kraš- 
tą Popiežiui Jonui XXII, kaipo valdytojui visų krikščio- 
nių. 

„Šventasis tėve, rašė Gediminas, mes nekariaujame su 
krikščioniais, norėdami naikinti krikščionišką tikėjimą, bet 
ginties nuo baisių neteisybių Kryžokų. Šitai iš priežasties 
nedorybių ir persekiojimų Kryžokų karalius Mindaugas tu- 
rėjo išsižadėti tikėjimo, o priešpėdinis mūsų Vytenis veltui 
užprašinėjo į Lietuvą krikščioniškus kunigus, pavesdamas 
jiems bažnyčią savo krašte. Kunigų Kryžokai nepraleido ir 
bažnyčią sudegino“. 

Skųsdamasis tolesniai už Kryžokų nedorybes, prašė Gedi- 
minas, idant Popiežius užstotų už Lietuvius prieš atkaklius 
Kryžokus, prižadėdamas priimti šv. katalikišką tikėjimą. 
Tame pačiame laikė išsiuntė* raštą prie Dominikonų ir Pran- 
ciškonų, prie Gvardijonų ir Priorų į Saksoniją ir Sileziją, 
prašydamas kunigų, kurie ir pribuvo, nors nedauge! per už- 
turėjimą Kryžokų; jiems pastatė tris bažnyčias Naujapilyje 
ir Vilniuje. 

KRYŽOKŲ NEDORYBĖS. Kryžokai, nujautę apie tą visą, 
nežinojo ką bedaryti. Pats didis Mistras Karolis Betlart, 
labai iškalbingas, pasiskubino į Rymą perkalbėti Popiežių, 

* Rašytą Vilniuje gegužės 26 d. 1323 m. 

jog Gedimino užmetinėjimai esą melagingi ir jog jo prižadė- 
jimas krikštyties esąs veidmainingas. Popiežius nežinojo, 
kam tikėti; jis prižadėjo atsiųsti į Parusį vyrus tą visą iš- 
tirti, o tuo tarpu liepė perstoti antpuldinėti ir terioti Lietuvą. 
Vienok Kryžokai, nežiūrėdami į Popiežiaus uždraudimą, 
tuojau užšaukė Kryžiaus karę, ir gaujos meldžionių ir Kry- 
žokų pradėjo smarkiausiai terioti Žemaičių pasvietį. Toksai 
krikščionių pasielgimas labai įpykino Gediminą. Tuo tarpu 
pribuvo į Parusį į Marienburgą (Malborgą) Popiežiaus 
siuntiniai Vyskupas Alekto Baltramiejus Benediktinų Teo- 
priduų; jau ir čia buvo užgautas Gediminas: siuntiniai pri- 
buvo ne pas jo į Vilnių, bet pas jo neprietelių, kur jie, rodės, 
daugiaus linkstą prie gero Kryžokų negu Lietuvių; iš Pa- 
rusio siuntiniai pribuvo į Rygą ir iš čia vėl siuntinius nuo 
savęs leido prie Gedimino; tasai vis dar priėmė tuos labai 
patogiai su iškilme, sėdėdamas ant sosto su 12 senatorių, 
aplinkui stovinčių, ir atleido į Rygą juos su atsaku Popie- 
žiui ir su savo Siuntiniais; jo siuntinius, einančius į Rygą, 
Kryžokai sugavo ir Ašerodės pilėje nugalavo*. Matydamas 
tokią Kryžokų atkaklybę, Gediminas pasiuntė savo rūmų 
vyrą Šilgalį į Rygą, kursai susirinkime siuntinių ir diduo- 
menės Gedimino vardu atsisakė ant galo priimti krikščio- 
nišką tikėjimą, išmetinėdamas, jog Kryžokai ieško tiktai 
pragumo nuvergti Lietuvius, nesirūpindami apie praplati- 
nimą Dievo žodžio. Teip ant nieko nuėjo Gedimino noras 
priimti krikščionišką katalikų tikėjimą per Kryžokų atkak- 
lybę, kursai jei būtų įvykęs, būtų atnešęs Lietuviams nesus- 
kaitomas laimes ir kiteip būtų gal virtusi Lietuvių tautos 
ateiga. 


KARIONĖS SU VOKIEČIAIS. Gediminas, matydamas, 
jog su geru nieko Kryžokams nepadarys, susibendravo 
su Lenkais, kaip aukščiaus matėme, ir su aplinkiniais ku- 
nigaikščiais ir, sustiprinęs savo galę naujais užkariavimais, 
pradėjo iš peties kariauti su Kryžokais, padėdamas ne kartą 
Lenkų karaliui Vladislovui; teip 1326 m. kad Vladislovas 
susipyko su Kryžokais ir prašė Gedimino pašalpos, tasai 


* Daukantas. Pasakojimai apie Lietuvių veikalus. 

išsiuntė stiprią raitariją (10 000) meškinuočių Lietuvių su 
garbingu Gartėnų pilės vyru Dovydu, kursai, persikėlęs 
per Vyslą ir Odrą (Audra?), nuteriojo Brandenburgiją ir 
nemažai nugąsdino pačius Saksus. Kitą metą jau patys 
vieni Lietuviai po valdžia vyriausio Gedimino sūnaus Al- 
girdo atsidūrė pačioje Magdeburgo pilės angoje, ir nute- 
rioję baisiai Frankfurto apygardas, grįžo laimingai su di- 
džiu grobiu; Kryžokai nedrįso užstoti jiems kelio, nes tuo- 
kart tiktai jie tvirti ir drąsūs, kad sulaukia atplūstančių 
meldžionių minių. Ypatingai minėtini yra metai 1331, kad 
Lietuviai su Lenkais prie Plaucių ant ilgo laiko sutru- 
pino Kardininkų galybę*. Vieta neleidžia apsakyti visas 
kares, kurios buvo su Kryžokais viešpataujant Gediminui; 
pačių didelių teip vadinamų kryžiaus karių buvo penkios, 
už kurias Gediminas atmokėdamas teip pat teriojo Kryžo- 
kų pasvietį. Paprastai Kryžokų keliai į Lietuvą buvo per 
Žemaičius ir Gartėnus, todėl tos šalys ypatingai kentėjo 
nuo jų antpuldinėjimus. Viena iš tų kryžiaus karių apdengė 
Lietuvių drąsumą ir narsumą neaptemstančia garbe; buvo 
tai 1336 m. Kada daug didžiūnų pribuvo iš Teutonijos 
pas Kryžokų ant kryžiaus karės, didis Mistras, sutaisęs 
stiprią kariuomenę ir su jais susinėręs, traukė į Žemaičius 
ir apstojo vieną pilę, vadinamą Pelenę, kur susibėgo ap- 
linkiniai gyventojai su žmonomis ir kūdikiais, ieškodami 
uždangos nuo Kryžokų. Kamendotu, arba pilėvyru, buvo 
Margis, kursai turėjo tiktai 4 000 vyrų, o apgulė geležimi 
ir variu aplietų 20 000 Vokiečių, kurie vilyčias kaip snie- 
gą drėbė, o akmenis iš smilsnių kaip krušą bėrė į pilę. 
Lietuviai šimtais grūdo Vokiečius nuo pilės sienų, bet nu- 
ramdyti Vokiečių negalėjo, nes tie apgulę taranais pilės 
sienas ardė. Gediminas tuo tarpu ant .pagalbos pribūti ne- 
galėjo, vienok Lietuviai gynės kaip liūtai, lopindami naktį, 
pagal ką neprieteliai dienos „būvyje buvo išgriovę. Kry- 
žokai, negalėdami nieko padaryti, ėmė laidyti į pilę už- 
degtus strypus, ir visa pilė pasijuto ugnyje. Margis pamatė, 
jog jau nelieka jokios vilties apsiginti, vienok panorėjo 
geriaus mirti su savo Žmonėmis, negu pasiduoti į vergy- 


* Antonovič, 69 pusl. 1878. Ouepku. 

bą Vokiečiams. Todėl liepė jis malkinę sukrauti, sunešti 
tenai turtus ir gėrybes, o kunigams ugnį pašvęsti. Paskui 
Lietuviai susitarė patys tarp savęs vieni kitus kirsti ir į tą 
ugnį mesti, idant nepatektų gyvi į neprietelių rankas. Vokie- 
čiai, stebėdamos, jog nieks ant sienų nesirodo ir negesina 
ugnies, po valandos pradėjo grūsties į degančią pilę. Vie- 
nas tiktai Margis užstojo jiems kelią, idant visi paspėtų 
tuo tarpu nusikirsti ir į ugnį įsimesti; ant galo ir jisai pats 
save nukerta. Kad Kryžokai, įsigrūdę į pilę, pamatė ant 
aukštos ruštavonės (?) sėdinčią kunigę šventuose rūbuose, 
kirvis jos rankoje, ir kad jie prisiartino, ji paskutinio ka- 
reivio galvą nukirtus pati nusileido į tą ugnį. Šiurpulys 
apėmė Kryžokus, ir jie nedrįso giliaus eiti į Lietuvą, bėgo 
namon ir užrašė savo metraščiuose tokį niekur negirdėtą 
atsitikimą. 


KARDININKŲ NURAMDYMAS Kardininkai, viešpa- 
taujant Gediminui, labai nusilpsta; kaip jau seniai, teip 
ypatingai 1328 m. kilo kerštai ir nesutikimai tarp Rygos 
gyventojų ir Arkivyskupo su Kardininkais; Rygos gyvento- 
jai įsilaužė ir sudegino Kardininkų pilę Dinamūndę, o kad 
ant antrų metų už tai Kardininkai apstojo pačią Rygą, tai 
gyventojai šaukės pagalbos nuo Gedimino, pavesdami jam 
už tai 4 pilutes ant Dauguvos. Gediminas pribuvo su stipria 
kariuomene ir, persikėlęs per Dauguvą, labai nuteriojo Kar- 
dininkų valsčius; duoną ir maistą pristatė.jam Rygos pi- 
lionys. Tasai Gedimino žygis labai buvo skaudus Kardi- 
ninkams: jų Mistras Ebergard fon Mungeim turėjo pada- 
ryti sandarą su Rygos Arkivyskupu, kursai Kardininkams 
buvo negeistinas. Po to atsitikimo lig pat Gedimino smer- 
čio nerandame, idant Kardininkai antpuldinėtų Lietuvą. 
Metų, kuomet Gediminas numirė, tikrai nežinome; žinome 
tikt, jog tarp 1339 ir 1341 m. jo nebteko. Norėjo jis įsilaužti 
į Bayerburgės pilę, čia netikėtai saujelė Lietuvių paliko 
Kryžokų apsiausta, ir Gediminas, kad sau kelią skynė per 
neprietelių rindas, paliko pervertas vilyčios per pečius, ar 
kaip kiti sako, peršautas iš šaudyklės, kurios pirmą kartą 
tuokart buvo vartojamos. Pc Gedimino smerčio paliko jo 
brolis Vainas ir septyni sūnūs: Manvydas, Narimuntas, 
Algirdas, Keistutis, Karejotas, Liubartas (žentas Levo 


487 


Andriej., kunig. Lucko, kuriam teko rytinė dalis Valynijos) 
ir Jaunutis; jie ir išsidalino savo tėvo kraštus į aštuonias 
dalis. 


JAUNUTIS. 1341—1345 


SUSILPNĖJIMAS LIETUVOJE VIENVALDYSTĖS IR 
NUKĖLIMAS JAUNUČIO NUO SOSTO. Jau prieš Gedi- 
mino smertį visi jo sūnūs turėjo sau paskirtus kraštus, 
kuriuos ir valdė; vienas tiktai Jaunutis buvo prie tėvo, ir 
Gediminas mirdamas paliko jam Vilnių, Ašmenę, Aukmer- 
gę ir Braslavą, o tuo pačiu dėl didesnės vienybės perdėjo 
jį didžiu kunigaikščiu ir viršininku savo brolių. Niekas tam 
tėvo parėdymui neprieštaravo, ir Jaunutis tikrai per keturis 
metus nešiojo vardą didžio Lietuvos kunigaikščio, vienok 
būdamas dar visai jaunas ir netvirtos galvos, negalėjo 
rėdyti visą Lietuvą ir turėti drausmėje savo brolius: visi 
broliai rėdė sau paskyriumi, kaip kuriam išpuolė, nesi- 
klausdami Jaunučio. Teip vyriausias brolis Manvydas iš- 
ginė iš Žemaičių Kryžokus, kurie po smerčio Gedimino no- 
rėjo pasinaudoti; paskui įpuolęs į Parusį ir keletą kartų 
juos pergalėjęs pagrįžo laimingai, padaręs sandarą su 
Mistru Ludolf Kenig; prie sandaro prigulėjo Algirdas ir 
Keistutis; apie Jaunutį nieko čia negirdėti. Toliaus Liubar- 
tas, kursai viešpatavo Volynijoje, susipyko su Lenkų ka- 
raliumi Kazimieru, nes abu norėjo užvaldyti Galiciją arba 
Rausvuosius Gudus; čia Liubartui padėjo Keistutis, o Jau- 
nutis vėl nieko nesikišo. Apie 1342 m. Keistutis vienas pa- 
darė suokalbą su Inglėnais, pagal kuriuos vieni antriems 
leido prekiauti pas savęs; didžiausiu padėliu prekiavimo 
daiktų prie Baltųjų marių buvo paskirta Palanga. 

Algirdas 1341 m. pats vienas ėjo kariauti Mažaiską, 0 
antrą metą kartu su Keistučiu padėjo suspaustam Kardi- 
ninkų Pskavui ir baisiai nuteriojo Padauguvį, kursai ir teip 
jau buvo susilpnėjęs per sumišimą tuose metuose tarp Igau- 
nių, Lietgalių ir Kuršininkų, kurie buvo susitarę vienu kartu 
Vokiečius išpjauti; 18 000 Vokiečių tuokart gavo galą. Ma- 
tydami, jog Lietuvoje nėra geros vienybės, jog kiekvienas 
Gedimino sūnus daro kas jam patinka, nesiklausdamas 

didžio kunig. Jaunučio, Kryžokai samprotavo, jog atėjo 
laikas atmokėti Lietuviams už praėjusius nuopuolius prie 
Gedimino ir užimti Žemaičius. Pradėjo ruošties iš peties 
į karę su Lietuviais; matydami, kad Lietuviai susipyko dėl 
Galicijos su Lenkų karalium Kazimieru, Kryžokai padarė 
sų juo sandarą ir atėmė nuo jo Kulmiją ir dalį Kujavijos; 
paskui įgavo nuo Valdemaro, Danų karaliaus, Estoniją ir 
Ravelio miestą; ant Lietuvos rubežiaus pataisė Bayerburgo 
pilę, Gedimino sugriautą, ir pastatė dar dvi nauji: Jurbarką 
ir Marienburgą. Mistras išsiuntė į Germaniją užprašinėti 
svečių ir samdyti kareivių karionei su Lietuviais. Atremti 
teip pasitaisiusius Kryžokus Jaunutis buvo per daug silp- 
nas, todėl vyresnieji broliai Algirdas ir Keistutis susitarė 
jį iškelti iš Vilniaus ir patiems paimti į savo rankas visą 
Lietuvos valdžią, idant per tat galėtų išgelbėti tėvynę nuo 
neprietelių, iš visų pusių kylančių. Keistutis (1345 m. lap- 
kričio 22 d.) įvedė šieno vežimuose auštant savo kareivius 
į Vilnių ir užėmė aukštąją ir žemąją pilę; Jaunutis vien- 
marškinis norėjo išbėgti, bet, atšaldęs sau kojas, buvo su- 
gautas; pribuvo ir Algirdas iš Kreivių; tuokart Algirdas 
buvo apšauktas didžiu Lietuvos kunigaikščiu, kurio turėjo 
visi broliai priklausyti; Keistutis pasiėmė jam visur padėti; 
Jaunučiui už Vilnių pavestas buvo Zaslavos kraštas. 


ALGIRDAS IR KEISTUTIS. 1345—1377 


Algirdas ir Keistutis buvo visų išmintingiausieji Gedi- 
mino sūnūs; pirmasis kaipo gudrus rėdytojas, antrasis 
kaipo vadovas karionėse; abudu paduoda mums gražiausį 
paveikslą broliškos vienybės ir meilės; vienas antrą šelp- 
dami ir iš vieno eidami, juodu ne tiktai nenustojo nei vieno 
Dloto tėvo palikto plačio krašto, bet dar daugiaus jį padi- 
dino. Kaip matysime toliaus. Viešpataujant Algirdui skait- 
lius Lietuvos neprietelių gerai pasididino; nieko nesakant 
jau apie Kryžokus ir Kardininkus, smertinus Lietuvos ne- 
prietelius, atminkime, jog Lietuva susikerta su Lenkais 
dėl Galicijos ir Volynijos, su Maskoliais dėl parubežinių 
kraštų. Maskolija turėjo su Lietuva susiremti, abidvi di- 


dindamos; ant galo prie Algirdo Totoriai pajunta, jog Lie- 
tuviai kas kartą daugiaus nuo jų atima kraštų; susirėmi- 
mas buvo neišbėgamas, kas ir atsitiko prie Mėlynų Van- 
denų*. Iš to galima suprasti, jog nesilpnai galvai galima 
buvo išeiti pergalėtoju iš visų tų susirėmimų; ir už tikrą 
Keistutis ir Algirdas ir buvo tokie kunigaikščiai, kokių rei- 
kalavo Lietuva anuose laikuose. Apie Algirdą rašytojai 
sako, jog jisai neapkentė nei vyno, nei stiprio medaus, nei 
puotų arba. vaišinių susiėjimų, o kad kiti buvo gėrimais 
ir juokavimais užsiėmę, jisai su išmintingais vyrais ir tėvū- 
nais teiravos ir rymojo, kaip savo Lietuvą praplatinti ir 
sustiprinti; nors mirė ir palaidotas buvo stabmeldžiu, vie- 
nok krikščionių nepersekiojo ir elgės su visais mandagiai 
ir maloniai. Kaip Algirdas buvo garsus rėdytojas, teip 
Keistutis garbingas vadovas; užaugęs ir pasenęs tarp Lie- 
tuvių ir Žemaičių, jisai buvo daugiausiai jų mylimas; todėl 
lig šiol jo vardas yra žinomas Žemaičiams. Už pačią jis 
vedė sau Birutę, dukterį Vidimunto, Žemaičių bajoro, kuri 
pirmu buvo Palangoje vaidelytė prie šventos ugnies Žiny- 
čioje. Visas Keistučio gyvenimas praėjo karionėse su Kry- 
žokais, su kuriais jisai daugiausiai vienas kariavo, tiktai 
svarbiausiuose atsitikimuose patelkdamas savo brolį Al- 
girdą; du kartu Keistutis buvo papuolęs į kalinį Vokiečiams 
ir vieną kartą Lenkams, bet visados mokėjo pasprukti iš 
sunkiausių pančių. Palikdamas lig pat smerčio stabmel- 
diškame tikėjime, Keistutis vienok savo pasielgime yra 
tikras krikščioniškas ricorius, kaip sako ir raštai pačių 
Vokiečių. Eidamas į karę visados davė žinią apie tai, jei 
kam ką prižadėjo, tai visados išpildė. 


KARIONĖS SU VOKIEČIAIS. Kaip aukščiaus matėme, 
Kryžokai iš peties rengės į karę prieš Lietuvius. Pradžioje 
1345 m. į Parusį pribuvo neišpasakyta daugybė svečių ir 
samdytų kareivių, tarp kurių Čekų karalius Jonas ir Vengrų 
karalius Liudvikas su stipriomis kariuomenėmis; tuojaus 


* Dlugošas labai klysta, sakydamas būk Lietuva išsididinusi per sU- 
irimą aplinkinių. Daškevyčė (Kiemo, 1885 r.) čia teip sako (22 pusl): 
DroT6 YCNbXP O6bAcHaeTOA ThMb, uTO JiuToBCKO0e NAeMA Bb July CBOHXB 
BOXACR BBIKA3AAO 3HAuKTeNBKYIO 3HEprijo H BOCNpiHMUUBOCTb, H TaKIKĖ 
TBMb 3HaMeHeMb, KOTOpPOS AWTOBCKIe KHA3bA BBICOKO XEPXANH AO KOKIA 
XIV cT. ų Ha KoTOpOML GhL1a HauepTaHa paBHONMpA BHOCTE. 

Kryžokai su savo svečiais apgulė vieną parubežinę pilę. 
Algirdas su Keistučiu teip pat taisės: sukėlę stiprią karei- 
viją, traukė jie priešais, masindami, būk žadą užpulti Sam- 
biją. Kryžokai apleido pilę ir pasiskubino į Sambiją, tikė- 
dami tenai susitikti su Lietuviais, bet iabai apsigavo; Al- 
girdas su Keistučiu tuojaus puolė į Padauguvį ir baisiausiai 
nuteriojo dasiekdami Ezelės salos; apgautas Mistras norėjo 
už tai nuterioti Lietuvos pasvietį, bet gyventojai pirmu jau 
to vylė, todėl visi su turtais po girias ir balas išsisiapstė, 
ir Kryžokai nesutiko gyvos dvasios; tuo tarpu ant didesnės 
Kryžokų nelaimės patiko atadrėkis, ir tie tiktai ką į Parusį 
dasiteko. Baisi kryžiaus karė ant nieko nuėjo. Vengrų ir 
Čekų karaliai ir kiti viršininkai priežastį to nepasivedimo 
užmetė ant Mistro Ludoli Kenig, ir tasai nekaltai buvo 
apšauktas nustojusiu proto ir turėjo pasišalinti nuo val- 
džios, nežiūrint ant pirmesnių jo garbingų darbų. Išrinktas 
į jo vietą buvo Enrikis Dusemer. Kryžokai jau suprantą, 
jog užkariauti Lietuvos teip sustiprėjusios negalės, todėl 
nuo to laiko perstojo eiti didžiomis gaujomis į Lietuvą ir 
ieškoti aiškios kovos; vietoje to pradeda statyti ant savo 
rubežiaus daugybę pilių dėl apsigynimo nuo Lietuvos ant- 
puldinėjimų. Nekeldami didžių kareivijų, Kryžokai ir Kar- 
dininkai užsiėmė dabar vienomis terionėmis, jau nebemisly- 
dami apie užvaldymą. Tokių žygių dėl vienų terionių gali- 
ma priskaityti, viešpataujant Algirdui, daugiau negu 70 
iš Kryžokų pusės ir daugiaus negu 30 iš Kardininkų; buvo 
tokie metai, kad po 4 kartus ir daugiaus Vokiečiai, sulaukę 
svečių iš Europos, įsigrūsdavo į Lietuvą dėl terionės. Tie 
Kryžokų į Lietuvą žygiai buvo trumpi ir niekados nepatek- 
davo ilgiaus per 10 dienų; buvo ir tokie, kad užtekdavo 
vienos nakties; tankiausiai tokius žygius jie atlikdavo rai- 
ti ar kartais, susėdę į laives, Nemunu irklaudami; visų 
svarbiausiu daiktu buvo užspėti netikėtai Lietuvius ir prisi- 
plėšę grobio sukti atgal, kad Lietuvių kareiviai neužstotų 
jiems kelio. Didžiausė kliūtis tokioms terionėms buvo Lie- 
tuvių pilės, todėl Kryžokai kaip galėdami jas ardė ar pasalu 
apguldami, ar smarkumu įsilauždami, ar papirkdami ką 
nors iš pilės; didžiausė kliūtis dėl terionių Kryžokams 
buvo Kauno pilė, kuri stovėjo santakyje Nemuno ir Nerio 
(Vilijos); kelis kartus Kryžokai mėgino sugrianti tą pilę, 


Nald 

bet Lietuviai, numanydami jos svarbumą, gerai ją sustip- 
rino. Ant galo 1362 m. Mistras ion Kniprodė, sulaukęs daug 
svečių ir sutaisęs stiprią kariumenę, pasiruošė kaip norint 
griauti tą pilę. Patelkęs dar Kardininkus, jisai apstojo Kau- 
no pilę, kur buvo užsirakinęs Keistučio sūnus Vaidatas 
su 200 kareivių. Per du mėnesiu Lietuviai kaip prigulint 
gynės nuo Kryžokų, kurie su armatomis ir kitais prietaisais 
ardė kaip įmanydami pilę. Pribuvo Vaidatui ant pagalbos 
Keistutis su Algirdu, bet neturėdami stiprios kareivijos, 
negalėjo nieko padaryti Kryžėkams, kurie apsikasė grio- 
viais ir uolomis aplink pilę. Vaidatas tuo tarpu kaip liūtas 
gynęs su savo kareiviais, lopydamas išgriautas ir praar- 
dytas sienas ir stumdamas nuo sienų Vokiečius. Ant galo 
kad po dviejų mėnesių daugumas jo kareivių krito, maty- 
damas, jog nieko neveiks, jisai uždegė pilę, idant netektų 
Vokiečiams, o pats su saujele savųjų norėjo išsikirsti per 
Kryžokų rindas, bet negalėjo, nes tiktai paliko su juo gyvų 
36 kareiviai; apgulti iš visų pusių kaip juodu debesimi jie 
buvo sugauti. Kryžokų džiaugsmas buvo neapsakomas, 
vienok neilgai pateko, nes jau antrą metą Lietuviai pastatė 
netoli tos kitą pilę, vadinamą Naują Kauną; Kryžokams 
pasisekė ir tą pilę sugriauti; bet 1376 m. Lietuviai pastatė 
čia jau teip tvirtą pilę, jog Kryžokai ir nemėgino jos ardyti. 
Atmokėdami Vokiečiams už jų antpuldinėjimus ir teriones, 
Lietuviai teip pat įsigrūsdavo į jų kraštus, viską kirsdami 
ir degindami. Tokių Lietuvių žygių buvo 31 į Parusį ir 11 į 
Padauguvį.Nors, kaip matome, Lietuviai rečiaus antpuldi- 
nėjo Kryžokų pasvietį, vienok jų terionės buvo baisesnės, 
nes siekdavo labai ne kartą tolimų kraštų (plačiaus siaub- 
davo) ir atliekamos buvo didesniais būriais. Labai tankiai 
Lietuviai prisiplėšdavo ne tiktai daugel gėrybių ir didį būrį 
vergų, bet sugriaudavo ir su žeme sulygindavo jų pilis. 
Grįždavo Lietuviai tankiausiai laimingai. Čia reikia pasa- 
kyti kelis žodžius apie Lietuvių susirėmimus su Vokiečiais 
ant Stravos upės 1348 m. ir ties Rudaujų pile. Kryžokai, 
kentėdami daug nelaimių nuo Lietuvių, apgarsino po visą 
Europą, būk jie tose dviejose kovose sutratinę labai didžias 
Lietuvių kariumenes, norėdami per tą apgarsinimą pa- 
traukti ir panorinti minias meldžionių ir kitų, ieškančių s2U 
uždarbio įr garbės; prašalaičių rašytojai, mažai rūpinda- 

mos apie svetimus veikalus, įtraukė tuos melagingus pasa- 
kojimus į savo raštus, ir iš to atsirado tie nebūti didi Lie- 
tuvių nuopuoliai ties Strava ir Rudava“. Tiedvi kovi buvo, 
ir Lietuviai buvo pergalėti, bet susirėmimas buvo mažomis 
kariumenėmis ir krito jose ne daugiaus už 1 000 Lietuvių. 
Vienas tiktai svarbesnis buvo Kryžokų žygis į Lietuvą, 
bet ir tas nuėjo ant nieko. 1365 m. Bytautas, Keistučio, ro- 
dos, sūnus, nesutikęs kasžin dėl ko su tėvu, pranešė Kry- 
žokų Mistrui, kad jisai žadąs krikštyties ir susivienyti su 
jais. Vilniaus Kamendotas Dirsunė, dažinojęs apie tai, pa- 
sodino jį į vieną pilę, pranešdamas apie tai Keistučiui, bet 
Survilis su Kryžokais užpuolė ant tos pilės ir Bytautą pa- 
leido, kursai su 15 savo tarnų dasiteko į Parusį. Čia Mistras, 
sutaisęs gana stiprią kariumenę ir paėmęs maisto ant ištiso 
mėnesies, grūdos per Žemaičius; kelią visur rodė Bytautas; 
nuteriojęs šalis apie Nevėžio ir Šventosios upes ir aplenkęs 
Aukmergę, Mistras apstojo Vilnių, mislydamas, būk Bytau- 
to draugininkai padėsią jam įsilaužti į tą miestą. Vienok 
ne tiktai niekas iš Lietuvių nenorėjo būti Bytauto draugi- 
ninku, bet ir iš tų 15 vyrų, kurie buvo su juo į Parusį išbėgę, 
keturi paspruko. Mistras apsigavęs skubinos aigal į Parusį. 

Vienu žodžiu, pakol gyvas buvo Keistutis, Kryžokai, nors 
visos Europos šelpiami, negalėjo nei vieno žingsnio užimti 
nuo Lietuvos, kuri sustiprėjusi jau drąsiai išeina prieš savo 
neprietelius ir tankiai perlaužia jų geležimi ir variu aplietas 
rindas. Vokiečiai galėjo užvaldyti Prūsus ir Latvius tik 
tada, kad Lietuva dar buvo nepripratusi prie karių ir pada- 
linta ant daugybės dalių. 


KARIONĖS SU LENKAIS UŽ VALYNIJĄ. Algirdui 
viešpataujant prasideda Lietuvių su Lenkais barnės už Va- 
lyniją. Gedimino sūnus Liubartas, apsipačiavęs su Valy- 
nijos kunigaikštaite, apėmė po,savo valdžia tą kraštą po 
smerčio jos tėvo, nes neliko artimesnių genčių; bet ir Lenkų 
karalius Kazimieras teip pat mislijo apie Valyniją ir po 
Gedimino smerčio ištiko tarp Lietuvių ir Lenkų karės, ku- 


„* Antanvyčė (Owepke, Kiesb, 1878) aiškiai išparodė netiesą tų Kry- 
žokų pasigyrimų. 

rios su mažais pertrūkiais pateko lig pat Algirdo smerčio 
ir, kaip regėsime toliaus, visados buvo priežastimi nesuti- 
kimų tarp jų, kol tiedvi gimini nesusivienino visai. Jau 
1340 m. Kazimieras įsigrūdo į Valyniją ir užėmė tarp kitų 
miestų ir patį Lvavą; bet kad Liubartui pribuvo į talką 
Keistutis, viršus buvo Lietuvių. 1347 m. abi šali padarė 
paliaubas ant dviejų metų; praslinkus tiem dviem metam, 
Kazimieras vėl užpuolė Valyniją, bet suprasdamas, jog 
pats vienas nieko neveiks, patelkė Vengrų karalių Liudviką. 
Iš pradžios buvo Lenkų viršus: Keistutis, vesdamas tiktai 
vieną pulką į Vladimiero pilę, netikėtai susitiko su Lenkų 
kariumenę ir papuolė į kalinę, iš kurios vienok, kaip visą- 
dos, greitai paspruko. Lietuviai patelkė Totorius, ant galo 
pribuvo ir pats Algirdas; Lietuviai vėl pradėjo imti viršų, 
o Vengrai pasitraukė. Po šešių metų abidvi šali nuvargusi 
perstojo grumties, o Valynija paliko teip, kaip buvo prieš 
karionę. 1366 m. Kazimieras tretį kartą eina į Valyniją. 
Algirdas, nuvargęs tais nepasibaigiančiais Kazimiero ant- 
puldinėjimais, perleido nekurią Valynijos dalį Aleksandrai, 
Karejoto sūnui, idant valdytų ją, priklausydamas Kazi- 
miero; bet netaikos tarp Lietuvių ir Lenkų tuo dar nepasi- 
baigė; 1368 ir 1370 m. Keistutis su broliais grūmės vėl su 
Lenkais. Mirus Kazimierui, Lietuviai užpykę teriojo šalis 
Liublino, Sandamiriaus ir pačios Krokuvos, o motina Ka- 
zimiero Alzbieta, po jo smerčio paėmusi valdžią ant Lenkų 
ir paskendusi rūmų linksmybėse, mažai rūpinos apie apgy- 
nimą savo tėvynės. Ant galo, jau prieš pat Algirdo smertį, 
Lietuviai su Lenkais padarė sandarą, pagal kurio didesnė 
Valynijos dalis su miestais Lucku ir Ostrogu paliko Lietu- 
viams, o mažesnė su miestais Vladimieru ir Kremenčiu 
teko Lenkams. 


TOTORIŲ PERGALĖJIMAS IR PADOLĖS UŽVAL- 
DYMAS. Apie Algirdo su Totoriais kariones nėra gerai 
žinoma; regis, Totorių siaubimai ir terionės Valynijos ir 
Kijevo kraštų buvo priežastis susirėmimo Lietuvių ir TO- 
torių. Tarp Totorių įau nebuvo tos vienybės, kuri buvo kita- 
dos jų galybė; tiesa jog teip vadinama Aukso Orda buvo 
galinga ir baisi, bet jau nuo jos pradeda atskilti nekurios 
šakos, kaip tai buvo paskesniuose laikuose; tokia tai Totorių 

šaka buvo Padolė, šalis labai kitą kartą vaisinga ir graži. 
Algirdas su narsingais Karejoto sūnumis traukė į Padolę 
drausti Totorius ir sutikęs tris jų chanus ties Mėlynais Van- 
denimis (1362 m.) maringoje kovoje pergalėjo juos; pas- 
kui, užvaldęs visą Padolę, paveda rėdyti keturiems Karejoto 
sūnums, kurie gana gerai rūpinos apie tą šalį ir pastatė 
čia miestus Smatričių, Kamenčių ir Bakotą. Aukso Ordos 
Totoriai nelabai meiliai žiūrėjo ant Lietuvių užvaldymų, 
bet, užsiėmę namų kerštais, nors mažai galėjo ką daryti. 
Grįždamas iš Padolės, Algirdas užėjo į Kijevą ir čia, nukė- 
lęs Feodorą, Gedimino uždėtą, pavedė valdžią savo sūnui 
Vladimieriui. 


KARIONĖS SU MASKOLIAIS. Viešpataujant Algirdui 
Lietuva su Maskuva, abidvi didindamos, pradeda kas kartą 
tankiaus neprieteliškai susisiekti. Algirdas, platindamas 
savo valdžią, tankiai kišas į veikalus Pskavo, Naugardo 
ir Smalensko, norėdamas pamažu tenai savo valdžią uždė- 
ti; Maskuva kiek galėdama jam prieštarauja. Pskave nekurį 
laiką Algirdas buvo pasodinęs savo sūnų Andriejų. Nau- 
gardas prie Algirdo linko tai ant Lietuvių pusės, tai ant 
Maskolių. 1346 m. Algirdas, supykęs ant Naugardo, labai 
nuteriojo jo apygardas; Naugardžionys nedrįso išeiti prieš 
Jį su kariumene ir padarė sandarą. Ant galo Smalenskas 
su aplinkiniais valsčiais, nors neprigulėjo visiškai prie Lie- 
tuvos, vienok Algirdas teip mokėjo elgties su jo kunigaikš- 
čiu, jog tasai priklausė jo visuose svarbesniuose ir dides- 
niuose dalykuose ir visados padėjo Lietuviams visuose jų 
žygiuose; o metuose 1368, 1370, 1372 ir prieš Maskuvą. Vel- 
tui didis Maskolių kunigaikštis Dimitris norėjo kliūdinti, 
Smalenskas regimai jau linko prie visiško Lietuvai prigu- 
lėjimo*. Toliaus Algirdas apie 1355 m. visai užvaldė teip 
vadinamą Severską, šalį su miestais Mogiliovu, Briansku, 
Černigavu, Trubčevsku ir Naugardu Seversku ir pasodino 
čia valdyti savo gentis. Artindamasis vis arčiaus prie Mas- 
kuvos rubežiaus, Algirdas ant galo turėjo susigrumti ir su 
didžiu Maskuvos kunigaikščiu Dimitriu; priežastis tų su- 
sigrūmimų buvo netaikos tarp didžio Maskuvos kunigaikš- 


* Viešpatavo tuomet tenais Sviatoslavas Ivanavyčė, 1358— 1386. 

čio ir Tvero kunigaikščio. Maskuva, platindama savo valdžią 
ir užiminėdama aplinkines mažesnes kunigaikštystes, tan- 
kiai susipyksta su Tvero kunigaikščiais, kurie nenori nusto- 
ti savo valdžios ir šaukias pagalbos tai prie Aukso Ordos, tai 
prie Lietuvių; Totoriai, daugiaus rūpindamos apie pinigus 
negu apie ateigą, mažai užtardavo Tvero kunigaikštį Mi- 
kolą, Maskuvos papirkti. Ne teip elgės Algirdas, toliaus 
rnatąs. Jisai kelis kartus siuntė kunigaikščiams Tvero savo 
kareivius ir silpnino Maskuvą. Užpykęs jaunas4f karingas 
Dimitris atleido siuntinius pas Algirdą, įduodamas jiems 
parodyti Algirdui kardą ir uždegtą pagalį (nedėgulį), per 
tai rodydamas Algirdui, jog ateis terioti Lietuvos kraštus; 
tada Algirdas išskėlęs ugnį su titnagu ir uždegęs pintį, įdavė 
nunešti Dimitriui, rodydamas, jog jisai pats gal greičiaus 
sudegins Maskuvą. Ilgai nelaukdamas Algirdas, sutaisęs 
stiprią kariumenę su savo broliu Keistučiu, traukė ant 
Maskuvos (1368), paėmęs teip pat ir Smalininkus. Lietu- 
viai išvaikė išsiųstus Dimitrio pulkus ir patį Maskolių kar- 
vedį Mininą, einantį su kariumene, ties Trostnės upės per- 
galėjo; pats karvedys su daugybe Maskolių diduomenės 
galą gavo. Paskui Lietuviai apgulė pačią Maskuvą, kur 
Kremliuje užsirakino Dimitris; tasai suspaustas turėjo 
Mikolui (kursai turėjęs buvo bėgti pas Lietuvių) pagrąžin- 
ti Tverą*. Gelbėdami Mikolą, Tvero kunigaikštį, Lietuviai 
dar du kariu (1370 ir 1372) buvo apgulę Maskuvą. Tie 
Algirdo ant Maskuvos žygiai teip giliai įsidėjo (įsmego) 
į atmintį gudų, jog dar dabar Palacko šalyje žmonės rodo 
didžias kastines, apaugusias miškais, vadindami jas Al- 
girdo keliu. 


RŪPINIMASIS APIE KRIKŠTĄ ŠV. Viešpataujant Al- 
girdui tris kartus randame kalbą apie krikštą šv. 1349 m. 
skaitome, jog Keistutis buvo prižadėjęs Kazimierui, Lenkų 
karaliui, priimti krikštą šv., bet tas prižadėjimas, regis, 


* Kalnas, ant kurio Dimitris, nusižeminęs prieš Algirdą, prašė sandaro, 
nuo to laiko pradėjo vadinties „paklonnaja gora“ (klaniaisia). Padaręs 
sandarą su Dimitriu, Algirdas sėdo ant arklio ir jodamas kariu su didž. 
Maskuvos kunigaikščiu, trenkė kardą į Maskuvos sieną, kad ateinančios 
kartos atmintų, jog čia did. Lietuvos kunig. sutrupino savo kardą. 

buvo neširdingas, nes noras greitai praėjo. Devyniems me- 
tams praslinkus, vėl randam žinią apie Lietuvių žadėjimą 
krikštyties, rėdant Bažnyčią Inokenčiui VI; nežinome, "kaip 
pasibaigė tas žadėjimas, vienok jau po trijų metų žinome, 
jog pats Keistutis pribuvo į ciesoriaus Karolio IV sostapilę 
į Nūrnbergą ir patvirtino Lietuvos kunigaikščių prižadė- 
jimą priimti krikštą šv. Ciecorius buvo išleidęs ią patį metą 
siuntinius į Lietuvą, ragindamas greičiaus priimti krikštą; 
bet ir tą kartą šnekesys pasibaigė ant niekų per atkaklumą 
Kryžokų; Algirdas reikalavo pirmu, idant Lietuvai jie pa- 
grąžintų tuos kraštus, kurie priguli pagal teisybės Lietu- 
viams, kaip tai: Prūsus, Lietgalius, Žiemgalius ir Kuršinin- 
kus, o patys, neturėdami ko veikti, persineštų ant Niperio 
(Dnepr) tarp Gudų ir Totorių ir ten, pildydami savo pašau- 
kimą, gintų krikščionis nuo Totorių; vienok Kryžokai, misly- 
dami jau ne apie savo pašaukimą, bet apie turtus ir gėrybes, 
atmeta tą, nors didį, vienok teisingą Algirdo reikalavimą. 
Nepriėmęs krikšto šv. pats, vienok Algirdas krikščionių ne 
tiktai nepersekiojo savo karalystėje, bet dar ir užtaravo juos. 
Teip, kad įam nesant, Lietuviai stabmeldžiai, savo kunigų 
įmokinti, nužudė 14 Pranciškonių Vilniuje, tai jisai pagrįžęs 
visus, prie žudymo prisidėjusius, smerčiu* pakorojo, o Petrui 
Goštautui, priėmusiam katalikų tikėjimą, ieido dar daugiaus 
Pranciškonių į Vilnių parvadinti. 


ALGIRDO SMERTIS 1377 m. Pražilęs karėse ir rėdoje, 
praplatinęs Lietuvą nuo Baltųjų marių lig Juodųjų, nuo Bu- 
go upės lig Ugros, tasai didis kunigaikštis pasimirė Vilniuje, 
palikęs į savo vietą įauniausį sūnų Jaugielą po pasirodavo- 
jimo su Keistučiu. Mirdamas paliko 12 sūnų nuo dviejų žmo- 
nų; pirma žmona buvo Marija, Vitebsko kunigaikštaitė, tai 
mirus apsipačiavo 1350 m. su Julijone, Tvero kunigaikštaite. 
Algirdas mirė stabmeldžiu; palaidojo jį, pagal senos dabos, 
apdarytą šarvuose ir pakėlę ant malkinės, šalip padėję kar- 
dą, ragotinę, vilyčią, su karės žirgu, sakalais ir pėdsakiais 
sudegino; stabmeldiški kunigai, aplinkui stovėdami ir ap- 
giedodami jo veikalus, nagus meškų ir lūšių į ugnį mečiojo, 


* Sako, būk apie 500 kaliųjų buvo už tai nugaluota. 

kad kokiu ten aukštu ir skardžiu kalnu lipdamas į dangų, 
galėtų įsikabinti. 


JAUGIELA. 1377—1381 


Mirštančiam Algirdui Keistutis prižadėjo užsodinsiąs ant 
sosto didžiu Lietuvos kunigaikščiu jo jauniausį sūnų Jaugie- 
14 ir šelpsiąs jį savo roda ir kardu. Keistutis daturėjo žodį 
ir užsodino jį ant sosto Vilniuje, o kiti Lietuvos kunigaikščiai, 
vyresni už Jaugielą, matydami, jog už jį stovi Keistutis, ne- 
drįso prieštarauti ir turėjo jį išpažinti už savo poną ir didį 
Lietuvos kunigaikštį; tiktai vyriausis Jaugielos brolis An- 
driejus Vingaltas, pavydėdamas valdžios jauniausiam savo 
broliui, pradėjo kerštus kelti, susižinojęs su Kardininkais ir 
su didžiu Maskuvos kunigaikščiu Dimitriu. Nors tuos kerš- 
tus Keistutis nuramino, vienok neužilgo kilo kiti, kurie atnešė 
Lietuvai nesuskaitomas nelaimes. Jaugiela turėjo tiktai 26 
metus, kad apėmė visuotinę valdžią ant visos Lietuvos; 
buvo tai kunigaikštis netvirtos galvos, nenusimanąs karėje 
ir ūkėje ir pasiduodąs įkalbinėjimams kitų, tankiai piktų 
žmonių, kurie nerūpinos apie tėvynės reikalus, bet apie savo 
gerą. Tokiu tai ypatingai buvo Vaidilius, žemos kilmės vyras, 
kursai prie Algirdo buvo duonkepiu kunigaikščio rūmuose, 
bet paskui turėdamas gerą liežuvį ir mokėdamas savo vikru- 
mu ir melais patikti, kas kartą aukštino; ant galo Jaugiela 
perdėjo jį Lydos kamendotu ir išleido už jį Marijoną, savo 
seserį. Keistutis labai neapkentė to Vaidiliaus, kursai nieko 
gero ūkei nepadaręs ir teip žemo kilimo, drįso stoti jo genti- 
mi. Tas tai Vaidilius pradėjo su kitais rūmų vyrais pykinti 
Jaugielą su Keistučiu. Nesunku buvo Jaugielą perkalbėti. 
Tie pradėjo jam įkalbinėti, kad Keistučio visi daugiaus pri- 
vengia, jog jo reikia sergėties, nes žadąs jį iš Vilniaus išva- 
ryti ir pats didžiu Lietuvos kunigaikščiu stoti. Keistutis 
iš tikro dėl savo garbingų veikalų buvo visų mylimas ir guo- 
dojamas ir galįs visos Lietuvos valdimeriu pasidaryti; vie- 
nok apie tą jisai nedūmojo, baigdamas dienas savo garbingo 
gyvenimo. Jaugiela geidė nusikratyti nuo savo dėdžio ir ty- 
kojo tiktai patogaus atsitikimo. Kryžokai, visados ieškodami 
Lietuvos pražūties, suprato, jog gali lengvai sukelti keršius 

tarp Lietuvių; todėl patys kiek galėdami rūpinos apie netaiką 
Jaugielos su Keistučiu ir perskyrimą Lietuvos į dalis; Jaugie- 
12 per savo nesusimanymą greitai pateko į Kryžokų tinklus. 
Bytautas, Augmantas ir Vaidilius, Jaugielos tarnai, užprašę 
Kryžokų siuntinius ant medžioklės Daudiškės laukuose, 
slapčia padarė vardu Jaugielos sandarą su Kryžokais, priža- 
dėdami Vokiečiams amžiną pakajų, tartum ataduodami 
jiems Žemaičius ant terionių per pažadėjimą nešelpti Keistu- 
čio. Nauduodami iš to sandaro, Kryžokai kaip galėdami de- 
gino ir teriojo Žemaičių pasvietį. Keistutis nuo pradžios 
negalėjo suprasti, kodėl tai Kryžokai užsidėjo teip ant 
Žemaičių ir kodėl jo jaunas brolavaikis neina jam niekados 
padėti, ramdyti tėvynės neprietelių. Toksai Jaugielos pa- 
sielgimas dūrė į širdį pražilusiam kariautojui už liuo- 
sybę savo tėvynės, ir ano pasalus susitarimas su neprie- 
teliais kas dieną aiškesnis rodės. Ant galo Keistutis gauna 
apie tai žinią nuo Osterodės pilės vyro Libenšteino ir 
daneša apie tai Vytautui, šaukdamas jį pas savęs į Trakus; 
tasai, susirišęs didžia broliška meile su Jaugiela, nekaip 
nenorėjo tikėti tokiai jo atkaklybei ir norėjo perkalbėti 
tėvą, jog tai turi būti Vokiečių žabangai, kurie nori tiktai 
sukelti kerštus tarp Lietuvių. Keistutis, nors Ieidos per- 
kalbėti, bet jautojos iš visų pusių; neužilgo gavo antrą 
žinią, kuri jau neleido daugiaus abejoti. Libenšteinas at- 
siuntė jam Jaugielos raštą, siųstą prie Didžio Mistro Knip- 
rodės, iš kurio aiškiai matė atkaklybę Jaugielos; negana dar 
to, norėdamas gerai permanyti Jaugielą, Keistutis, eidamas 
ant Bayerburgo pilies, patelkė Jaugielą; tasai norėdamas 
kaip išsisukti pasiuntė brolį Kaributą, kursai tai stovėjo, tai 
pakampiais landė, akis apmonydamas; Keistutis negalėjo 
įsilaužti į pilę. Dabar jausiską gerai suprato ir laukė tiktai 
gero pragumo sudrausti nedorą brolvaikį. Laukti nereikėjo 
ilgai; kad Jaugiela išsiuntė Skirgielą su savo kariuomene 
prieš Palacko kunigaikštį, Vingaltą Andriejų, Keistutis, iš- 
rinkęs 300 Žemaičių, didžiai ištikimų ir mylimų, liepė nežino- 
mai susieti į Vilnių su kokiais nors veikalais ir tenai laukti 
tolimesnių įsakymų; paskui 600 pėsčiųjų šieno vežimuose 
įvežęs į Vilnių, pats su 1000 stiprios raitarijos apstojo mies- 
tą; Jaugiela nieko netikėjos, todėl Keistutis lengvai užėmė 
Vilnių, nutvėręs patį Jaugielą ir jo nedorą motyną Julijonę; 

Vaidilius, priežastis tų vaidų, paliko pakartas, o Keistutis 
apšauktas didžiu Lietuvos kunigaikščiu. Skirgiela, nieko 
neveikęs Palacke ir apie visą tą dažinojęs, pabėgo pas Kry- 
žokų, prašydamas pagalbos Jaugielai ir pažadėdamas jiems 
plačius kraštus. Pribuvo į Vilnių ir Vytautas; per jo tai už- 
tarimą Jaugiela nebuvo taip pakorotas, kaip uždirbo per 
savo atkaklybę; prisiekęs niekados nekilti prieš Keistutį 
savo dėdžią, buvo paleistas ir gavo valdyti Vitebską ir Krei- 
vius, pirmutinius savo tėvo valsčius, kurie jam tiktai ir tepri- 
gulėjo. 


KEISTUTIS. 1381 —1382 


Tarpo Keistučio ir Kryžokų visą rudenį ir žiemą ginklai 
be perstojo tarškėjo; tame laike pirmą kartą Lietuviai prade- 
da dėvėti armatas. Keistutis, nors pražilęs karionėse ir ant 
arklio sėdėdamas, vienck ir ani senatvės palikęs valdimieriu 
plačios Lietuvos; neieškojo atilsio, bet kaip galėdamas 
dangstė savo krūtine brangią tėvynę nuo neprietelių. Amžius 
vienok nebuvo jo ilgas; Jaugiela laukė tiktai patogesnio pra- 
gumo atimti nuo dėdžio Vilnių; laukti nereikėjo ilgai. Kari- 
butas, vienas iš Jaugielos brolių, Trubčesko kunigaikštis, 
nenorėjo klausyti Keistučio, kaip savo pono; Keistutis turėjo 
jį drausti ir liepė eiti sau į talką ir Jaugielai; tasai ginklavimu 
vėlinos, paskui traukė į talką Keistučiui, bet staigu susimetė 
ant Vilniaus, kur nedaug buvo palikta kareivių sergėti pilį; 
čia ant Jaugielos pusės perėjo ir Vilniaus urėdas; užėmęs 
neginamą sostapilę Jaugiela su stipria kariumene ir su Kry- 
žokais pasisuko ant Trakų; Vytautas, turėdamas nedaug 
kareivių, negalėjo atremti sąjungos priešininkų kariumenės 
ir, pasišalinęs į Gardėnus, iš tenai skubiai išsiuntė pasiunti- 
nius prie tėvo, apie viską pranešdamas ir šaukdamas jį ant 
pagalbos. 


JAUGIELOS VYLIUS. Keistutis pribuvo ir kartu su Vy- 
tautu apgulė Trakus. Jaugiela išėjo prieš juos, bet jausda- 
mas, kad kova bus nelygi, susimislijo prigauti juos: nusiuntė 
į Keistučio guolį savo brolį Švidrigielą, meilaudamas nuže- 
mintai pakajaus, užprašydamas į savo guolį dėl sukalbėjimo 

sandaro ir prižadėdamas per savo siuntinius, įog jiems nieko 
pikto neprietelių guolyje nestosis. Kaipo tikras tėvynės mylė- 
tojas Keistutis nenorėjo namų karės, matyti brolius viens 
kitam kardus smeigiant į širdį, todėl norėjo širdingai paka- 
jaus; Vytautas, teip pat lig šiol mylėdamas dar Jaugielą 
tikra broliška meile ir tikėdamas jo žodžiams, prikalbėjo 
tėvui, idant paklausytų Jaugielos prašymo. Keistutis ir Vy- 
tautas pribuvo į Jaugielos guolį, bet ten vietoje sandaro, 
buvo apstoti, paimti į kalinį ir pristatyti į Vilnių; tuo tarpu 
Keistučio kariumenei buvo pasakyta, kad išsivaikščiotų po 
namus, nes kunigaikščiai susiėjo į vienybę; ta, palikusi be 
savo vadovų, nežinojo ką bedaryti ir padėjo ginklus. 


KEISTUČIO SMERTIS. Jaugiela liepė savo dėdžią ap- 
kalti manelais ir Skirgielai į Kreivių pilę nulydėti, kur tam- 
siame kalinyje po žemių buvo užrakintas; čia po penkių dienų 
Keistutis paliko nusmaugtas. Bijodamas žmonių ir norėda- 
mas paslėpti savo nedorybę, Jaugiela liepė iškilmingai per- 
vežti jį į Vilnių, kur jis ir buvo sudegintas pagal stabmeldžių 
papročio Šventrago pakalnėje, kardu apjuostas, su karės 
žirgu, su pėdsakiais ir sakalais. Teip pabaigė gyvenimą visų 
didžiausias Lietuvos ricorius, pagirtas vyras savo drąsybe 
ir naryste, visų geriausiasis karvedys savo amžiaus, kursai 
per 50 metų dieną ir naktį dangstė savo krūtine tėvynės liuo- 
sybę, mylimas ne tiktai savo ūkininkų, bet ir prašalaičių 
krikščionių; nekritęs karėse, krito nuo nedorų žmonių! Veido 
buvo skaistaus, augalotas, akių žiburiuojančių, ant galvos 
plaukai reti, barzda žila, ilga; supykus jam, kaktoje gysla 
iššokdavo; sako, labai mažai temiegojęs. Buvo labai nusi- 
manąs, kaip tai rodo ne vienas atsitikimas iš jo gyve- 
nimo. 

Teip 1366 m. Kryžokų Mistras užprašė jį ant pasiregėjimo 
į miestą Insterburg; Keistutis keliavo ir buvo jau išėjęs į 
Parusį; tuo tarpu Kryžokai nusiuntė gana stiprų būrelį ka- 
reivių į Tamovo pilę, kuri buvo tarp Insterburgo ir Lietuvos 
Tubežiaus; per tai Kryžokai galėjo Keistutį iš užpakalio už- 
stoti. Kad Keistutis buvo jau netoli Insterburgo, į guolį 
įbėgo tauris pervertas vilyčia; kunigaikštis tuojau suprato, 
kas tai yra. Visi sėdo ant arklių ir, jodami į tą pusę, iš kurios 
pasirodė tauris, užspėjo Kryžokus Tamovo pilėje, kurie 

niekaip netikėdami, idant Keistutis suprastų jų vylių, nepa- 
sijuto, kaip buvo apstoti ir papuolė į Lietuvių rankas. 

Du kartu Keistutis buvo papuolęs Kryžokams į rankas ir 
visados mokėjo pasprukti, nors tie jį laikė su didžiausia sar- 
gyba. 

Kad antrą kartą pateko į rankas Kryžokams kovoje 1361 
m. ir buvo pristatytas į Marienburgą, D. Mistras iš džiaugs- 
mo liepė visose Marienburgo bažnyčiose atlaikyti dėkavonės 
maldas, o jį pasodino pilėje po didžia sargyba; guododamas 
tą garbingą kunigaikštį, užlaikė jį labai gerai ir pristatė jam 
tarną, ištikimiausį Alpą, krikštytą Lietuvį, kuriam Mistras 
labai įtikėjęs buvo ir pavedęs visų rūmų raktus. Keistutis 
tame kalinyje parbuvo mažne 8 mėnesius ir per ią laiką, 
kalbėdamas su Alpu lietuviškai vakaro laikuose, teip uždegė 
jo širdyje tėvynės meilę, jog tasai pasinešė kartu su kuni- 
gaikščiu bėgti nuo Kryžokų. Keistutis geležies lazda nakti- 
mis iškriušo mūruose skylą, paskui tamsią naktį per virvę 
nusileido nuo sienos, kur Alpas laukė jau jo su dviem žirgam 
ir su baltu abitu; apsidarę kryžokiškai abudu jojo nepažinti, 
o pilės angos sargas, nieko nesuprasdamas, atadarė jiems 
vartus; prijoję prie girios ir žirgus nuilsusius palikę, versmė- 
mis ir miškais traukė į Mazūriją, kelią ant žvaigdžių pažin- 
dami; iš ten dasitekęs į Trakus, Keistutis nuleido raštą pas 
D. Mistrą, sakydamas jam ačiū už geras vaišes ir prižadė- 
damas dar geriaus išvaišinti jį, jei kuomet papultų į kalinį 
Lietuviams. 


JAUGIELA. 1382—1387 (į1434) 


Įlipęs į sostą Jaugiela negana, jog buvo priežastimi savo 
dėdžio smerčio, griežė dar apmaudą ant jo genčių; garbingi 
Butrimas ir Vidimantas buvo nukirsti ir daug kitų arkliais 
sutraukyta; sako, jog ir Keistučio žmona Birutė paliko nu- 
skandinta. Vienas Vytautas, kursai buvo pirmu permaldavęs 
tėvą dovanoti kalčią Jaugielai, tiktai buvo gyvas pasodintas 
tuose pačiuose Kreiviuose, kur tėvas paliko nusmaugtas; nu- 
vargintas sunkiame kalinyje, sergąs ir raudodamas savo 
tėvo smerčio, laukė gal būti jau pabaigos savo gyvenimo, 
bet aukščiausis Dievas neleido teip niekingai pražūti vyrui, 

kurio garbė kaipo saulė apšvietė mūsų tėvynę. Nors buvo 
didžiai jautriai sergiamas, vienok leista buvo jį lankyti jo 
žmonai Onai Sudmantaitei su savo tarnaite; ta tai tarnaitė, 
gelbėdama kunigaikštį, davė jam apsivilkti savo drabužiais, 
o pati apsidarė jo rūbais; tokiu būdu jisai, panašus būda- 
mas į moteriškę iš veido, su savo žmona Ona išėjo laimingai 
per sargtis ir stačiai nuvyko pas Mazūrų kunigaikščio Janu- 
šo, savo laigovo (švogerio Danutė). Pasilikusi tarnaitė teip 
mokėjo nuduoti sergantį kunigaikštį, jog per dvi dieni kalinio 
sargas nesuprato apgavimo; tiktai trečią dieną susiprato 
sargas, ir drąsi Jelena buvo nukirsta įsakant supykusiam 
pilės vyrui. 


VYTAUTO SANDARAS SU KRYŽOKAIS. Vytautas ne- 
galėjo ilgai būti pas Janušo, nes būtų užtraukęs ant jo Jau- 
gielos piktumą; vienok iš pradžios nieko nenorėjo daryti, 
kas būtų nenaudingu tėvynei ir prašė tiktai Jaugielos, idant 
pagrąžintų įam tėvo palikimą, prižadėdamas dovanoti jo ne- 
teisybes ir klausyti kaip didžio kunigaikščio, bet Jaugiela 
nei girdėti apie tą nenorėjo, o pribuvus siuntiniams Kryžokų 
ant Dubysos salos, neilgai mislydamas su Skirgiela atadavė 
Kryžokams visą barą tarp Nemuno ir Dubysos, tai yra pusė 
Žemaičių už talkinėjimą prieš Keistutį. Trakai teko Skirgie- 
lai; Vytautas paliko be nieko ir, negalėdamas pats atgauti 
savo daiktą, atsiminė Jaugielos pasielgimą ir ryžos iš jo 
nauduoties. Tuojaus nukeliavo pas didžio Zokano Mistro 
Konrado Celnerio Rodenšteino. Tasai priėmė jį kuo geriau- 
siai, apveizėjo jį visakuo reikalingu ir, pavedęs jo valdžiai 
nemažą kareivių būrį, išleido į Žemaičius. Žemaičiai, pasi- 
gailėję jo kaip sūnaus garbingo tėvo Keistučio, pasiėmė jį 
šelpti. Vytautas įsilaužė į Trakų pilę ir užėmė dalį tėvo 
palikimo; bet kad Mistras pagrįžo į Parusį, prisiplėšęs gro- 
bio, ir Vytautas paliko vienas kariauti, laimė jam atsisakė. 
Jaugiela ir Skirgiela su stipria kariumene pasirodė staigu 
pas Trakų, ir Vytautas, turėdamas mažai kareivių, turėjo po 
6 nedėlių pasišalinti su savo broliu Narimuntu į Parusį. Čia 
turėjo išduoti ant rašto* pažadėjimą Mistrui, ne tiktai duosią 


—————— 


* 30 gruodžio 1384 m. 

Žemaičius, bet ir nekurius kitus kraštus, tuokart tiktai D. 
Mistras pasiėmė jį šelpti. Surinkęs didžią kariumenę grūdos 
vėl į Lietuvą, pasodinęs kareivius į laives. Tos Kryžokų 
terionės labai vargino Lietuvius ir patį Jaugielą, kursai ne- 
turėjo nuo Vytauto atilsio ir galėjo nugąstauti jo, tuo la- 
biaus jog Vytautas turėjo daug šalininkų, o žmonės kalbėjo, 
jog Jaugiela per savo nežmonišką apsiėjimą su Keistučiu ir 
Vytautu užtraukė ant Lietuvos tiek nelaimių. Čia atsitiko ir 
antra priežastis, kuri prispyrė Jaugielą ieškoti vienybės su 
Vytautu: buvo tai Lenkų sostas ir karalaitė Jadvyga, kuri 
traukė ant savęs akį ne vieno karaliūno. 


VYTAUTO SUSIVIENIJIMAS SU JAUGIELA. Aplinky- 
bių priverstas Jaugiela pradėjo rūpintis apie susivienijimą su 
Vytautu; paslapčiai nusiuntė pas jo pasiuntinius, prižadėda- 
mas jam pavesti plačius Gudijos kraštus apie Bugą, kaip 
tai: Brastį, Gardėnus, Drogičiną, Kremenčių ir Lucką ir kitus 
miestus su aplinkiniais kraštais (valsčiais). Vytautas ilgai 
nesididžiavo, nes neapkęsdamas Kryžokų, tiktai per Jaugie- 
los neteisybę priverstas buvo ieškoti jų draugystės; ant galo 
mylėdamas tėvynę, matė kiek nelaimių atneša Lietuviams 
jo vienybė su Kryžokais, grįžti į Lietuvą, o Kryžokams už jų 
nedorybės neturi sau už nuodėmę atmonyti. Masindamas 
norįs traukti prieš Skirgielą, patelkė Kryžokų diduomenę; 
bet būdamas ant rubežiaus, staigų su švogeriu Sudmantu 
užpuolė kelias Kryžokų piles ir sudegino, paskui susivienino 
su kariumene Skirgielos, kursai pribuvo; atėjo ir Jaugiela; 
visi iš vieno apgulė Kauno pilę, kuri neseniai buvo patekusi į 
Kryžokų rankas. Ant pagalbos pilei pribuvo Kryžokų Mar- 
šelga Valenrodas; tasai nors paspėjo maistą įkišti apgul- 
tiems ir savo kareiviais pastiprinti juos, vienok Lietuviai, 
su arimatomis griaudamos, po 4 nedėlių užėmė pile. Po to 
nesunku buvo atimti visą Žemaičių kraštą, kurį buvo Kryžo- 
kai užvaldę. Jaugiela labai džiaugės iš to, mislydamas, jog 
Vytautas tokiu savo pasivedimu pasidaręs neapkenčiamu 
Kryžokams, niekados negalės su jais daugiaus susibendruo- 
ti. Tokiu būdu Lietuvoje vėl atsirado vienybė, o su jąja Ir 
stiprybė; tiktai Vingoldas Andriejus dar paikino. 

LENKAI PIRM SUSIVIENIJIMO SU LIETUVIAIS. Jau 
965 m. viešpataujant Miečislavui I, Lenkai priėmė katalikiš- 
ką tikėjimą. Turėdami kartais drąsius ir išmintingus kuni- 
gaikščius, o paskui karalius, Lenkai pamušė nekurias aplin- 
kines šalis ir, prie savęs privieniję, sustiprino savo karalystę 
iš pradžios; vienok tvirto pamato Lenkų karalystė neturėjo, 
nes joje diduomenė savo valdžią kas kartą platino daugiaus; 
mažindama savo karalių valdžią ir spausdama mažesnius 
savo brolius ūkininkus, ir kas kartą didesnę ant jų valdžią 
įgaudama. Tiktai Kazimieras Didysis, buvo lig laiko suval- 
dęs diduomenę ir nemažai sustiprinęs savo karalystę iš vi- 
daus; rūpirnios jisai apie ūkininkų padėjimo palengvinimą ir 
diduomenė už tai rūstaudama praminė jį ūkininkų karaliumi. 
Po jo smerčio diduomenė vėl pasipūtė, o Vengrų karalius 
Liudvikas, norėdamas kad po jo smerčio Lenkai išrinktų už 
savo karalaitę vieną iš jo dukterų, turėjo 1374 m. bajorams 
užtvirtinti teip vadinamas privilegijas arba įstatymus, padi- 
dinančius diduomenės valdžią. Tas privilegijas diduomenė 
neapvertė ant gero savo tėvynės, bet keldama tankiai tarp 
savęs nesutikimus ir kerštus, silpnino karalystę kas kartą 
daugiaus. Vienok buvo nekurie iš pačių Lenkų, kurie numa- 
nė, kad jų karalystė tokiu būdu eina silpnyn ir būdama ap- 
įuosta iš visų pusių tvirtų viešpatysčių, negalės ilgai ramdyti 
savo neprietelius ir turės kuriam nors patekti į rankas. Kad 
priduoti tvirtybę sąvo karalystei, Lenkai ieškojo Lietuvių 
draugystės; jau Vladislovas Lokietek savo sūnui Kazimie- 
rui pririnko už moterį kunigaikštaitę Lietuvę Aldoną, norė- 
damas su mūsų gimine susibičiulauti. Kadgi ant Lenkų sosto 
užsėdo jauna karalaitė Jadvyga, Lenkai ieškojo vėl vieny- 
bės su Lietuviais. Pirm susivienijimo su Lenkais Lietuva 
buvo tris kartus platesnė už jų karalystę, todėl vienybė su 
Lietuviais jiems buvo labai naudinga ir susilpnėjusiai jų 
Ūkei davė nemenką paspirtį. Vienok Lietuviams toksai susi- 
vienijimas atnešė nemažai nelaimių, kaip toliaus regėsime. 
Būdami kultūriškai daugiaus apšviesti, Lenkai ėmė viršų ant 
Lietuvių, nesirūpindamis tiek apie jų tikrą apšvietimą, kiek 
ieškodami tikt savo gero ir pašalindami mūsų tautos būdą, 
papročius ir kalbą. Lenkų ligos pamažu užsikrečia Lietu- 
viams, nes ir čia atsiranda žmonių prispaudimai, netaikos 
tarp paduotųjų, diduomenės kerštai ir barnės; sulig susivie- 


505 


nijimu su Lenkais Lietuva, kuri lig šiol ėjo vis didyn, tuojaus 
pradeda nupulti, viena šalis už kitos tenka Maskoliams ar 
tiems pačiams Lenkams, kol ant galo kartu su Lenkais ne- 
pakliuvo į Maskolių rankas. 

Vienok išmintingas ir teisingai padarytas su Lenkais susi- 
vienijimas buvo tuomet reikalingas Lietuviams dėl įvedimo 
katalikiško tikėjimo ir pažinimo vieno tikro Dievo, dėl sutru- 
pinimo pavojingos Vokiečių galybės ir dėl pašalinimo Gudų 
įtekmės ant mūsų tautos. 


JADVYGA. Jadvyga turėjo tiktai 15 metų, kad paliko Len- 
kų karalaite; buvo tai jauniausia duktė Vengrų karaliaus 
Liudviko. Augo kartu su Vilelmu, Austrijos kunigaikščiu, 
kurį buvo pamylėjusi ir su kuriuo buvo sužieduota. Vienok 
Vilelmo Lenkai nenorėjo imti už vyrą savo karalaitei ir ieš- 
kojo naudingesnio, kursai galėtų apginti jų karalystę nuo 
neprietelių ir įneštų gerą kraitį. Teip pat Lenkai atstatė kuni- 
gaikštį Burgundijos Zigmantą ir kunigaikštį Mazūrų Zemo- 
vitą, kurie ieškojo Jadvygos rankos. Vienas tiktai traukė ant 
savęs visų Lenkų akis, o tasai buvo Jaugiela, plačių kraštų 
ponas, nuo Baltijos lig Juodųjų jūrių vadovas; rimtų pulkų 
Lietuvos ir Gudijos. Lenkai jau gavo su juo apie tai susiži- 
noti ir apturėjo malonų atsakymą, jog jisai nebaidos Lenkų 
karalaitės, bet ypač prižada dar pats apsikrikštyti ir visus 
savo žmones paduotuosius ant katalikiško tikėjimo atvesti. 
Visas sunkumas buvo perkalbėti pačią Jadvygą, kuri, įsimy- 
lėjusi į Vilelmą, apie Jaugielą nė girdėti nenorėjo; tuo ypa- 
čiaus, kad apie Jaugielą žmonės kalbėjo visokius nebūtus 
daiktus, būk jisai kaip žvėris plaukais apaugęs, tarp girių 
ir meškų užaugęs, jog nužudė savo dėdžią... Iš pradžios di- 
duomenė buvo jau beperkalbėjanti savo grakštę karalaitę, 
rodydama jai, jog jų karalystė, apjuosta neprietelių, turės 
prapulti nuo įpykusio Jaugielos, kad karalaitė jį paniekintų; 
bet kad pats Vilelmas pribuvo į Krokuvą ir slapčia pasiregėjo 
su jąja, ta priminusi savo jaunas dienas vėl apie Jaugielą 
girdėti nebenorėjo. Diduomenė užgynė Vilelmui regėties su 
karalaite, o Jadvygos rūmų vartus užrakino; tuokart ta užsi- 
degusi pagriebė kirvį ir pradėjo vartus skaldyti, bet senas 
ir jos mylimas Lenkų paskarbis Gorniskis ją suturėjo Ir 
pradėjo maloniai jai prikalbinėti, idant pamestų tą žemišką 

meilę, o paklausytų balso išmintingųjų žmonių; o idant teip 
nesibaidytų Jaugielos, įkalbinėjo jai nusiųsti paslapčia kokį 
ištikimą tarną į Lietuvą ir išsijautoti apie Jaugielą, ar tiesa, 
ką apie jį šneka žmonės. Pradėjo teip pat ir kunigai įkalbi- 
nėti karalaitei, idant nepaniekintų to gero atsitikimo dėl 
atvertimo Lietuvių stabmeldžių ant tikro Dievo pažinimo, 
per ką galėtų gauti danguje apaštališką užmokesnį. Buvo 
Jadvygos pasiųstas į Lietuvą išmintingas vyras Zaviša, kur- 
sai pagrįžęs karalaitei pasakė, jog Jaugiela yra gražus ir 
malonus jaunikaitis. Ant galo Jadvyga davės perkalbėti ir 
pažadėjo tekėti už Jaugielos. Tas žemiškos meilės išsižadė- 
jimas dėl naudos savo tautos ir dėl aukšto krikščioniško 
tikslo yra. labai pagirtinas ir aukštos garbės vertas. Kada 
Lenkai pranešė Jaugielai apie atmainą, kokia stojosi su Jad- 
vyga, tasai* nuleido į Krokuvą su iškilme savo pasiuntinius, 
tarp kurių buvo Skirgiela, Vigundas ir Vilniaus urėdas Anu- 
lis, žadėdamas krikštyties su visa savo tauta, Lietuvius su 
Lenkais suvienyti ir užimtas neprietelių žemes pagrąžinii, 
kaip tai: Pamarį, Kulmiją, Sileziją, Dobrynę ir kitas jiems 
neteisingai Kryžokų išplėštas. Susidoravimas buvo sukalbė- 
tas ant kitų metų. 


JAUGIELA KROKUVOJE. 1386 m. Jaugiela su išrinktai- 
siais didžiūnais, su Vytautu ir kitais broliais keliavo į Lenkų 
sosiapilę Krokuvą; netoli miesto sutiko jį Spytko iš Melštyno, 
Lenkų karvedys su rinktine raitarija. Kelias dienas paviešė- 
jus, Gnezno Arkivyskupas Badzanta apkrikštijo Lietuvių 
kunigaikščius; Jaugiela gavo vardą Vladislovo, Vytautas — 
Aleksandro, Skirgiela ir Kaributas — Kazimiero, Švidrigie- 
la — Boleslavo ir t.t. 17 dienoje sausio Badzanta, palaiminęs 
Jaugielą ir Jadvygą, apvainikavo (apkarūnavo) juos Kated- 
ros bažnyčioje. Artimybė dievobaimingos Jadvygos morališ- 
kai buvo labai naudinga Jaugielai: perdirbo jį ant žmogaus 
labai širdingo, nužeminto ir padoraus; vienok ir dabar Jau- 
giela proto daugiaus neįgijo; kaip pirmu buvo pasiduodąs 


Ž Buvo sukeltas (1385) Lietuvių suėjimas Kreiviuose dėl pasiteiravimo 
apie vienybę su Lenkais. Sarnickis sako, jog tai pirmasis buvo Lietuvių su- 
ėjimas. 

kitų įkalbinėjimams, teip ir dabar pakliuvo visai į Lenkų 
nagus, kurie jį už nosį visur vedžiojo; per tai ne kartą jisai 
eina prieš Lietuvius ir, užmiršdamas apie savo gimtinę, žiūri 
Lenkų akimis; tuokart Lietuvių užtarytoju stojas Vytautas, 
tvirtos galvos vyras ir tikrai mylįs savo tėvų žemę. 


KRYŽOKŲ NEDORYBĖ. Kad Lietuvos kunigaikščiai ir 
diduomenė Krokuvoje krikštijos, išpažindami tikrą Dievą 
ir linksminos krikščionimis stoję, Lietuvoje rūsti buvo diena: 
kraujo latakai tekėjo, tūkstančiai krito po sukruvintu kardu, 
tūkstančiai kliuvo į vergybą. Kryžokai, dažinoję apie pasi- 
ruošimą Jaugielos krikštyties su visais savo žmonėmis, ne- 
žinojo ką bedaryti iš piktumo; pirmu, ko! Lietuviai buvo 
stabmeldžiai, Kryžokai nors žmonių akyse turėjo šiokią tokią 
priežastį kariauti su jais, kuriuos vis dar turėjo viltį kada 
nors užvaldyti, dabar viskas dėl jų dingo ir pamatas iš po 
kojų iro, nyko: Lietuvių su Lenkais susivienijimas buvo jiems 
kaip peilis po kaklo. D. Mistras, nors užprašytas, nepribuvo 
į Krokuvą ant Jaugielos ir Jadvygos palaimos; taisės į karę. 
Tuojaus Kryžokų gaujos plūdo į Lietuvą terioti t3 nelaimin- 
gą kraštą; prie jų prisidėjo ir Jaugielos brolis Vingoltas, 
kursai kasžin ko rūstavo. Užėmę Palacką, grūdos į Lietuvos 
gilumą, viską teriodami ir degindami lig Ašmenės. Su Vin- 
goltu Andriejumi susinėrė ir Smalensko kunigaikštis Svia- 
toslavas ir apstojo su stipria kariumene Oršos pilį ir Vitebs- 
ką, bet negalėdamas tenai įsilaužti, teriojo apygardas, kirs- 
dami abejos lyties žmones. Atėjus tai žiniai į Krokuvą, Jau- 
giela tuojaus išsiuntė Vytautą su Skirgiela į Lietuvą ram- 
dyti neprietelius. Kryžokai paspėjo išsinešti su didžiu grobiu 
į Parusį, Vingoltas pakliuvo į nagus ir apkaltas tapo nu- 
siųstas Jaugielai į Krokuvą; Sviatoslavas gi pergalėtas 
krito kovoje (laukuose Meislavo pilės) ; jo vietą užėmė sūnus 
jo Jury, kursai prisiekė Lietuvių klausyti. 


KATALIKIŠKO TIKĖJIMO ĮVEDIMAS TARP LIETU- 
VIŲ. Parbuvęs Krokuvoje vienus metus ir parėdęs Lenkų 
reikalus, žiemos laike Jaugiela su Jadvyga ir didžia Lenkų 
diduomenės dvasiškos ir ūkiškos daugybe atkeliavo į Lietu- 
vą. Čia tuojaus buvo suvadintas Vilniuje didis suėjimas, ant 
kurio visi pasiėmė permainyti seną bočių tikybą ir priimti 

katališką tikėjimą; tame pačiame suėjime įstatyta, jog Lie- 
tuvis, išpažįstąs stačiatikių tikėjimą, negali katalikės už 
pačią vesti, kolei neišsižadės savo tikybos; teip pat padėta, 
jog nei vienas ūkiškas sūdas, nei vyresnybė negali sūdyti 
dvasiškų personų. Po to visi pradėjo ruošties šv. krikštą pri- 
imti. Paliepta buvo teip vadinamas amžinas ugnis, dievaičiui 
Perkūnui ant garbės kurstomas, visur gesinti, žalčius po 
namus laikomus mušti, ąžuolus, po kuriais meldės, kirsti. 
šventąsias girias skinti. Dėl geresnio pažadinimo prie kata- 
likiško tikėjimo Dievas teikės padaryti stebuklą: kad kunigas 
Jeronimas, gimimo Čekas, norėdamas Perkūno stabą sutru- 
pinti, mosterėjo su kirviu, kirvis pasprudęs baisiai koją per- 
kirto; stabmeldžiai, tą regėdami, pradėjo murmėti ir šiauš- 
ties, šnekėdami, būk tai dievaitis pakorojęs tą kunigą už 
pasiruošimą jį sudaužyti; bet kunigas peržegnojęs pažeistą 
koją, atsikėlė sveikas, o užnešęs šu kirviu iš antro karto 
sutrupino stabą į trupučius. Stabmeldžiai, regėdami tą ste- 
buklą ir matydami, jog jų dievaitis negali ginties, įtikėjo ir 
krikštijos būriais. Idant daugiaus žmones prie krikšto pa- 
trauktų, Jaugiela parvežė daug gražių iš Krokuvos apdarų, 
kuriuos ir dalino parsikrikštijusiems; moteriškės ir mergai- 
tės mėgo dėvėti baltus drabužius, todėl joms davinėjo balių 
drobių audeklus*. Žmonių, einančių prie krikšto, buvo labai 
daug, ir kunigai negalėjo suspėti krikštyti po vieną, todėl 
rinko būrius vienos lyties žmonių ir, krikštydami visus kartu, 
davė visiems vieną vardą: Onos, Kotrynos, Jono, Aleksand- 
fo ir t.t. Visų didžiausis vargas buvo, kad atvažiavę Lenkų 
kunigai nemokėjo lietuviškai kalbėti; pats Jaugiela turėjo 
kartu su kunigais važinėties po visą Lietuvą ir išpasakoti 
lietuviškai visa, ką kunigai mokino**. Kur pirmu Vilniuje 
stovėjo žinyčia ir augo ąžuolynė ant Perkūno garbės, ten 
Arkivyskupas Badzanta pašventė vietą bažnyčiai šv. Stanis- 
lovo, šiandieną Katedra vadinamai. Pirmą Vilniaus Vyskupą 
paskyrė Andriejų Vasylį, Pranciškonių Zokano, karalienės 
spaviedotojį, paskui buvo pastatytos bažnyčios Vilkmergėje, 


* Nemaž buvo ir tokių, kurie permainė savo tikybą dėl tų dovanų ir kurie 
du ir tris kartus krikštą atnaujino, idant du ir tris karius galėtų dovanas 
gauti. 

** Padavimas sako, būk Jaugiela pats perguldęs iš lenkiško „Tikiu į Die- 
vą Tėvą ir tt“. 

Medininkuose, Kreiviuose..., kurias pati karalienė aprūpino 
šventais indais. 

Išsiųstas buvo į Rymą Poznaniaus Vyskupas Dobrogosta 
pas Tėvo Šventojo Popiežiaus Urbono VI, kad papasakotų, 
kas nutiko Lietuvoje, idant ans paskaitytų Lietuvą tarp 
krikščioniškų karalysčių. Karalienė paskui išvažiavo į Kro- 
kuvą, o Jaugiela pasiliko Lietuvoje platinti krikščionišką 
tikėjimą. Ant galo išspindo linksma saulė švento katalikiško 
tikėjimo ant Lietuvių žemės, o Kryžokams pragaišo viltis 
kada nors užkariauti Lietuvių kraštą. 


SKIRGIELA. 1387— 1392. Grįždamas į Lenkus, Jaugiela 
perdėjo didžiu Lietuvos kunigaikščiu savo brolį Skirgielą; 
per tai padarė nemažą paklydimą, nes Skirgiela mažai tesi- 
rūpino apie ūkės reikalus, gerdamas ir puotaudamas per 
dienas ir naktis; tankiai nuo midaus ar vyno įkaitęs, taurę ar 
kaušą kaktoje ištikimiausio tarno sukūlė. Tokiu savo pasi- 
vedimu Skirgiela netiko visiems Lietuviams, kurie jo neap- 
. kentė už neteisybes ir girtuokliavimus. Per tai daugumas 
Lietuvių, norinčių gero tėvynei, linko prie Vytauto, kursai 
visus kunigaikščius praviršindamas protu ir buklumu, vie- 
nas tiktai galėjo būti vertas Lietuvos sosto; bet Jaugiela, 
jo bijodamas, rūpinos kaip nors jį nužeminti, idant užsikėlęs 
nestotųs įam pavojingu. Todėl ne tiktai jį neperdėjo didžiu 
kunigaikščiu, bet dar jam pavedęs aukščiaus paminėtą kraš- 
tą, priliepė jam klausyti girtuoklio Skirgielos. Negana to 
apstatė Vytautą žvalgytojais, kurie skaitytų visus jo žings- 
nius ir daneštų paskui jam apie viską. Toksai Jaugielos pasi- 
elgimas buvo labai neteisingas; Vytautas kitados visą kraš- 
tą, jaunystės meilę ir širdį Jaugielai atadarė ir užtarė prieš 
savo tėvą, dabargi tasai atmoka jam juodu nedėkingumu. 
Galima iš to suprasti, kaip Vytautui širdis skaudėjo, matant 
Jaugielą teip su juo darant, vienok jis tylėjo ir laukė geres- 
nių laikų. Tuo tarpu didis Maskuvos kunigaikštis Vasylius, 
suprasdamas, jog bendrystė ir bičiulystė su Vytautu bus 
kada nors reikalinga, atvyko į Vytauto buveinę Lucką, kur 
buvo puikiai priimtas ir sužieduotas su Vytauto dukterimi 
Anastazija Zopija. Skirgiela pranešė karaliui Jaugielai, 
būk Vytautas darąs prieš jį paslapčias sudermes su Masko- 
liais. Vytautas, neteisingai apskųstas, turėjo Liubline pri- 

siekti klausyti Skirgielos; to dar negana, kad Vytautas nu- 
siuntė savo mylimą bajorą į Lenkus išsiteisinti ir parodyti 
karaliui savo nekaltybę, tai karalius liepė pasiuntinį į kalinį 
įmesti, idant kaip nors išgauti pripažinimą apie Vytauto su 
Maskuva sudermę. Ant galo Vytautui žmonės pranešė, gal 
neteisingai, Skirgiela nori jį nugaluoti; tuomet, matydamas, 
jog, jei ilgiaus sėdės rankas sudėjęs, gali sulaukti likimo 
savo tėvo Keistučio; pasinešė pats užimti netikėtai Vilnių ir 
užsėsti Lietuvos sostą; bet kad nepasisekė jam įvežti savo 
kareivius šieno vežimuose į Vilnių, turėjo bėgti į Parusį su 
broliais Zigmantu ir Tautviliu, seserimi Rimgaile ir daugiaus 
negu su 100 Lietuvių didžiūnų, sustiprinęs pirm to pilis 
(Gardėnus), Suražių, Brastį, Kamenčių ir kitas, kur įdėjo 
savo kareivius. Kryžokai, nauduodami iš visų nesutikimų 
tarp Lietuvių kunigaikščių, priėmė Vytautą po savo sparna, 
neatmindami, jog neseniai jisai jiems gerai atsimokėjo už 
vaišes, nes Kryžokai, neturėdami Lietuviams persikrikštijus 
priežasties kariauti, griebės už mažiausį daiktą, kad tiktai 
plėšti ir terioti Lietuvą. Vienok idant Vytautas negalėtų 
daugiaus juos įgauti, turėjo Kryžokams užstatyti savo sū- 
nus Joną ir Jurgį ir daugel didžiūnų. 


VYTAUTO SU KRYŽOKAIS Į LIETUVĄ ŽYGIAI. Kad 
Vytautas pabėgo į Parusį, Jaugiela užėmė jo visas pilis. 
Vytautas atliko be nieko, vienok nenusiminė; už jį stovėjo 
Žemaičiai ir nekurie Lietuviai. Didis Mistras sulaukė daug 
svečių iš Europos, kurie senu papratimu plūdo į Parusį, tarp 
jų buvo būsiąs Inglėnų karalius Enrikis IV. Sutaisęs kariuo- 
menę apie 40000 kareivių ir susivieninęs su Vytautu, vedan- 
čiu Žemaičius, traukė per Kauną ant Vilniaus. Skirgiela no- 
rėjo jiems užstoti kelią, bet Eišiškės laukuose (netol Nerio 
upės) buvo Vytauto pergalėtas; apie 2000 pabalnotų žirgų 
teko Vytautui, kursai gerindamasis nusiuntė juos D. Mistrui. 
Paskui Vytautas, susivieninęs su Kryžokais, apgulė Vilnių, 
kurį gyniojo dvi pili; aukštoji, kurioje buvo Lenkų kareiviai 
Su vadovu Moskoževskiu, ir žemoji, kur buvo Kazimieras 
Karigiela, Jaugielos brolis. Gerai aprūpintas Vilnius ilgai 
galėjo ginties, ir Vytautui sunku buvo įsilaužti; ant galo 
Vytautas su visa gale gulė ant žemosios arba kreivosios pilės 
ir įsilaužęs ją uždegė, ugnis pradėjo išsimušti pro kreivosios 

pilės zomatus; narsus ir drąsus kunigaikštis Karigiela su 
14000 Lietuvių galą gavo, gindami pilę; iš Vytauto pusės 
krito jo brolis Tautvilis. Norėjo Vytautas įsilaužti ir į aukš- 
tąją pilę, bet artinos ruduo, šalčiai ir darganos; turėjo atsi- 
traukti lig laiko, mislydamas neilgai trukus sugrįžti. Vytau- 
to terionės buvo labai skaudžios Lietuvai, vienok Jaugiela 
vis dar tęsės atsiteisinti Vytautui, kursai pagrįžęs į Parusį, 
vėl taisės prieš Vilnių eiti; Bartenšteino pilėje gyvendamas, 
sulaukė siuntinių didžio Maskuvos kunigaikščio Vasyliaus, 
su kuriais išleido savo dukterį Zopiją 1 žmonas, vildamasis 
gauti nuo jo pagalbą savo reikaluose. Vytauto šalininkų 
skaitlius vis didinos, nes žmonės neapkentė Skirgielos, o ir 
ant Jaugielos neturėjo geros širdies, nes jisai daugiaus 
apie Lenkus rūpinos negu apie Lietuvius. Didžiu Kryžokų 
Mistru buvo tada Konradas Valenrodas, kursai ruošės į didį 
žygį prieš Lietuvą; surinko lig šiol nebuvusią kariumenę 
(apie 70000) ir ėjo ant Vilniaus. Jaugiela, matydamas, jog 
Skirgiela mažas apgynėjas, bijodamas, kad Vilnius netektų 
Vokiečiams, pasodino čia Joną Olesnickį, kursai padėtų Skir- 
gielai. Kad prieš Lietuvą rengės teip didi kryžiaus karė, Olės- 
nickis per penkias myles nudegino Vilniaus apygardas, idant 
Vokiečiams nieko netektų. Vokiečiams, tiesa, ta Kryžiaus 
karė nepasisekė, vienok Lietuva tapo baisiai nuteriota. Vy- 
tautas pergalėjo Skirgielą netol Šventosios upės, vienok 
turėjo grįžti į Parusį negavęs Vilniaus. Jaugiela, nuilsintas 
tų namų karių, prispaustas aplinkybių ir matydamas, jog 
Vytautas nenustos kariavęs, kolei neįgaus Lietuvos sosto, 
ryžos susitaikinti su Vytautu; todėl jis nuleido pas Vytautą 
pasiuntinį Enrikį Zemovito, Plocko kunigaikščio sūnų; tasai 
įsimylėjo į grakštę Vytauto seserį Rimgailę ir su jąja susi- 
žiedavo. Kryžokams per tai nei ant mislies neatėjo, kad 
Enrikis buvo atkeliavęs dėl Jaugielos reikalų; tuo tarpu 
Enrikis paslapčiai apsakė viską Vytautui, ką jam prižada 
Jaugiela ir prašė pamesti Kryžokų bendrystę. Vytautui jau 
seniai įkyrėjo jo ištrėmimas ir neapkenčiama bičiulystė su 
Kryžokais, todėl nereikėjo ilgai jo prašyti. Išleidęs savo 
gentis kiek galėjo į Lietuvą dėl visokių priežasčių, Vytautas 
netikėtai užpuolė Gardėnų pilę, kurią buvo Kryžokams pa- 
vedęs ir, įdėjęs ten savo kareivius, pabėgo į Lietuvą. Nekurie 
kamendotai vijos jį, bet tas nujutęs susimetė ir netikėtai 


512 


užpuolęs išguldė jų daugybę. Olesnickis įvedė grįžtantį Vy- 
tautą į Vilnių su iškilme ir su didžiu visų Lietuvių džiaug- 
smu. Pribuvo teip pat į Vilnių ir Jaugiela su karaliene ir 
Lenkų didžiūnais. Vytautas turėjo prisiekti klausyti Jau- 
gielos ir tuokart tiktai buvo apšauktas didžiu Lietuvos 
kunigaikščiu, o Skirgiela už Vilnių gavo Kijevą su ap- 
linkiniais kraštais. Kryžokai iš piktumo už Vytauto apgavi- 
mą nužudė du jo sūnu: Joną ir Jurgį (Lietuvos ateitę!), 
kurie buvo Kryžokų rankose dėl tvirtumo sandaro. 


VYTAUTAS DIDYSIS — ALEKSANDRA I 


Vytauto viešpatavimas yra visų garbingiausia Lietuvių 
istorijoje: niekados Lietuva nei pirmu, nei paskui nebuvo teip 
tvirta, garsi ir galinga; todėl tai tas laikas ir gali teisingai 
vadinties apogėju Lietuvių darbų. Nedidžio ūgio, smulkus, 
šviesaus veido Vytautas, kad apsivilko moteriškais drabu- 
žiais, buvo tikrai panašus į mergaitę, bet darbuose nebuvo 
jam lygaus vyro savo amžiuje, todėl teisingai pripuola jam 
vardas Didžio. Visados užimtas, visados darbuose, jisai, 
rodos, nežinojo atilsio; savo viešpatystėje jis buvo valdimie- 
riu, vadovu, teisdariu, apgynėju Bažnyčios, tėvu padonųjų; 
mažiausis vargdienis galėjo prie jo prieiti ir pasiskųsti, o 
didžiūnai ir priklausą kunigaikščiai juto ant savęs geležinę 
jo ranką. Teisybė ir sutartis viešpatavo visur, gyvenimas 
ir prekyba pasitaisė ir žydėjo; o tolimiausios kartos atminė ir 
gyrė garbingas Vytauto viešpatavimo dienas. Vytautas vie- 
nas buvo tuo dėl Lietuvių, kuo Keistutis ir Algirdas kartu, 
ir dar daugiaus: Keistutis garsus yra karionėse su Kryžo- 
kais — Vokiečiais,— Vytautas ant visados laužia Kryžokų 
galybę, ir tie nusižeminę vadina jį savo geradėju; Algirdas 
didžią garbę įgijo Gudų darbuose, — Vytautas nukelia savo 
viešpatystės rubežius lig pat Maskuvos, o Gudijos kuni- 
gaikščiai, vadindami jį savo gospodoriumi (hospodar) (po- 
nu), pildo jo mažiausius panorėjimus, atsiduodami į jo glo- 
bą. Norėdami gerai suprasti, kuo buvo Vytautas Lietuvai, 
atminkime, kokia buvo Lietuva pirm Vytauto ir kokia ji sto- 
jos per jo viešpatavimą. Po Algirdo smerčio Lietuvoje atsi- 

rado kerštai ir nesutikimai; tokie tėvynės apgynėjai, kaip 

Keistutis, tampa nusmaugti, kunigaikščiai vienas nuo kito 
nori atimti valsčius; viešpatystė, išsidalijusi į šakas, silpną 
teturi ryšį vienvaldystės, o papuolusi Lenkų įtekmei, rodės 
tiktai geras kasnis dėl aplinkinių; tuo ypatingiaus, kad Jau- 
giela buvo nedidžio proto vyras. Kryžokai eina kas kartą 
didyn, platyn ir stipryn; Jaugiela jiems paveda pusę Žemai- 
čių krašto, o tie už tatai savo plėšimais siekia iki Vilniaus ir 
Ašmenės, pereidami kiaurai visą Lietuvą. Gudai, nors Algir- 
do ir Gedimino paveikti, vienok skaitliumi kur tai perviršin- 
dami Lietuvius ir kaipo krikščionys stovėdami kultūriškai 
maždaug aukščiaus už juos, pradeda įgauti nemažą ant Lie- 
tuvių įtekmę, pašalindami jų tikybą, kalbą ir papročius. 
Tokiame tai nelaimingame Lietuvos padėjime Vytautas, 
neseniai kalinys Kreiviuose, paskui brolio ištremtas iš my- 
limos tėvynės, priverstas kardu ir ugnimi ieškoti savo tėvo 
palikimo, prisiekdintas visur klausyti netoli matančio Jau- 
gielos, kaipo savo viršininko, stojas ant galo Lietuvos 
kunigaikščiu ir po 40 metų viešpatavimo iškelia Lietuvą 
ant aukščiausio laipsnio. 

Visi pripažįsta Vytautui didį ir aukštą protą, visi didina 
įo garbę, bet ne visi paduoda tikrą ir teisingą ant jo darbų 
pažvalgą. Klysta tie, kurie sako būk Vytautas pabaigoje 
savo viešpatavimo papuolęs į Vokietijos Ciecoriaus Zigman- 
to ir Kryžokų tinklą ir tiktai iš savo didybės geidęs karališko 
vainiko. Tokia pažvalga yra neteisi. Sunku tikėti, kad Vytau- 
tas, teip didis visuose savo darbuose, būtų davęs įbruklinti 
save į spąstus tokiam Zigmantui, kursai nekuo didžiu neatsi- 
ženklino ir toli nelygus mūsų Vytautui. Teip pat rikli yra 
pažvalga daugumo rusiškų istorikų, kurie atranda nekon- 
sekvenciją Vytauto veikaluose ir sako, kad įis pats buvęs 
tartum priežastimi tolesnio Lietuvos nuopuolio; užmetinėja 

jam, būk tas savo darbuose neturėjęs tikro pamato ir nesi- 
1 ant gudiško gaivalo, kaip tai daręs Algirdas, kurs ne 
liktai nespaudęs Gudis bet pats sugudėjęs; būk Vytautas 
tartum pribijojęs Gudų. Gali teip samprotauti tie, kurie ne- 
pripažįsta Lietuvių kaipo ypatingos tautos arba tie, kurie 
turi sau paženklintą užduotį kitiems tai įkalbėti, bet istorikas 
be rusofiliškos tendencijos kitaip supranta Vytauto pasielgi- 
mą. Norint gerai suprasti Vytauto darbus, reikia atminti, JO8 

Vytautas nebuvo nei Gudas, nei Lenkas, nei Vokietis, bei 
tikras Lietuvis. Gimęs Trakuose, užaugęs tarp Žemaičių, 
daugiaus už Aukštaičius Lietuvius prisirišusių prie savo 
kalbos ir tikybos; sūnus Birutės vaidalytės ir tėvo Keistučio, 
tikro Žemaičio, Vytautas visuose savo veikaluose ieško gero 
ypatingai savo mylimai Lietuvių tautai. Kaipo kitkart Gedi- 
minas vieninos su Vladislovu Lokietku atremti Kryžokus, 
teip dabar Vytautas turias Lenkų vienybės, idant ant Grūn- 
valdo (Žalgirio) sutrupinti ant visados Kryžokų galybę, 
vienok neleidžia Jaugielai jų užvaldyti, nes jų užvaldymas 
ir prijungimas to plataus krašto prie Lenkų karalystės būtų 
labai pavojinga dėl Lietuvių iš Lenkų pusės. Vytautas nesi- 
skiria nuo Lenkų, gyvena su jais vienybėje, tvirtina įstatas, 
Vilniuje ir Gorodle padarytas, o vienok visuose savo veika- 
luose, nežiūrėdamas į tas įstatas, eina stačiai prie paženklin- 
to savo užduočio: neduoti Lietuvius nužeminti ir svetimiems 
užsėsti; jisai sakos Jaugielos urėdu esąs, vienok darbuose 
daugiaus Jaugieia linksta po jo geležine ranka negu jis po 
Jaugielos; o kad Jadvyga ir Jaugiela, Lenkų prikalbėti, 
reikalauja nuo Vytauto priklausymo, tasai renka savo bajo- 
rus ir atima nuo jų prisiegą paklusnumo, rodydamas 
tuo, jog jis yra tikras Lietuvis valdonas, bet ne-menkas 
koksai urėdas. Vytautas nenori visai traukyti ryšio tarp 
Lietuvių ir Lenkų, nes tai gali būti pavojinga dėl Lietuvių 
dar nesusisiamantrijusių ir neapsieitų be-kraujo praliejimo, 
vienok įis nemisiija tarnauti Lenkų užgaidoms ir privieninti 
savo tėvynę prie jų kaipo kokią Lenkijos dalį, bet pamažu 
ir per diplomatiją pritaiso protus prie to, jog jam yra 
reikalingas karališkas vainikas, idant paskui, apsivainikavęs 
ir išaukštinęs savo Lietuvą į karalystę, pats galėtų pa- 
ženklinti sau įpėdinį, Lietuvos karalių, lygų Lenkų karaliui. 
Gali būti, kad Vytautas ir nenorėjo visai sutraukyti ryšio 
tarp Lietuvių ir Lenkų, vienok galime suprasti, jog jisai 
numanė vienybę — Iygaus su lygiu: idant Lietuviai ir 
Lenkai tiktai reikaluose iš lauko eitų iš vieno, bet ne tokią 
vienybę, idant vienas viešpatautų ant kito. Teip pat vei- 
kaluose su Gudais Vytautas visados — Lietuvis; jisai eina 
stačiai savo keliu, o vienok neatstumia nuo savęs sve- 
timųjų; jisai jų nepersekioja, nespaudžia, bet Lietuviai 
jam daugiaus guli ant širdies; visi Gudijos kunigaikščiai 

jo priklauso, visi vadina įį savo gospodariumi, bet Vy- 
tautas nesiremia ant gudiško gaivalo, kaip tai darė Algir- 
das, neleidžia Lietuviams priimti stačiatikių tikybos, bet prie- 
šingai, apdovanoja privilegijomis katalikus, verčia ginklu 
Žemaičius ant katalikiško tikėjimo, nes jis supranta, jog 
katalikiškas tikėjimas bus tvirčiausia kliūčia Lietuvių sugu- 
dėjimui ir jų išsitautijimui. Be to, dar priimdamas katali- 
kišką tikėjimą iš vakarinės Europos ir suvesdamas tokiu 
būdu Lietuvius į pažintį su jąja, Vytautas nori savo 
tautą kultūriškai aukščiaus iškelti už Gudus ir teip ant 
jų geriaus ženklinti savo tautišką įtekmę. Teip pat, no- 
rėdamas sumažinti Gudų įiekmę ant savo tautos, Vytau- 
tas mažina jų galę, susitardamas tame dalyke su Toto- 
riais, tarp kurių platina savo įtekmę, įsikišdamas į jų 
veikalus. Ant galo, norėdamas dar daugiaus susilpninti 
Gudų pusę, Vytautas dalija juos religiškai į dvi dali, įs- 
teigdamas Kijeve metropoliją, o paskui siųsdamas savuo- 
sius Gudus į Konstančių dėl unijos su Rymu. Bet visuose 
tuose darbuose negalime sakyti, kad Vytautas būtų sau- 
nora: jisai lygiai rūpinas apie visų savo padonųjų gerą, 
o kad jis nenori leisti Lietuviams sugudėti, bet priešingai, 
nori suteikti didesnę gale savo tautos įtekmei ant kitų, tai 
niekas jam, kaipo tikrai mylinčiam savo tėvynę, negali to 
turėti už pikta. Jog tikrai Vytautas rūpinos apie lietuviško 
gaivalo iškėlimą ir pastiprinimą, galime iš to matyti, jog ji- 
sai norėjo ir po raštus įvesti lietuvišką kalbą, bet sutiko ne- 
pergalimas dar tuokart kliūtis. Bet rūpindamos teip apie Lie- 
tuvių gerą ir būdamas visur Lietuviu, Vytautas vienok mokė- 
jo įgyti prašalaičių garbę ir meilę: padonieji, kaip lietuviai, 
teip gudai ir totoriai, mylėjo jį kaipo savo tėvą; prispaustieji 
ieškojo pas jo prieglaudos; didis Maskuvos kunigaikštis Va- 
sylius I mirdamas palieka savo sūnų jo globai ir apgy- 
nimui. Totoriai tolimiausiuose laikuose atmena Vytautą 
kaipo savo geradėją, nors jis kelis kartus su jais kirtos; pats 
Popiežius jį guodojo ir paženklino jį už Rygos Arkivyskupo 
apgynėją, o matydamas jo didžią galybę, įkalbinėjo jam iš- 
varyti Turkus iš Europos. Čekai maldauja kaipo didžiausios 
mylistos, idant jis paimtų juos į savo rankas valdyti. Teip 
tas Vytautas yra didis visuose savo darbuose; yra tai tikras 
milžinas Lietuvių veikaluose, yra tai paskutinis iš garbingų 

Lietuvos valdonų, kurie teip išaukštino mūsų tėvynę. Sunkus 
buvo Lietuvos padėjimas Vytautui pradedant viešpatauti, 
vienok jis mokėjo ir tuokart su garbe ją rėdyti, o jei ne viską 
padarė, ko dar reikėjo, tai jau ne jo kalčia ir nenumanymas; 
jo smertis buvo mums per ankstybas ir Lietuvos nelaimė, 
jog ji neturėjo Vytautui įpėdinio, kurs būtų sekęs jo pėdas ir 
nors pusę jo proto turėjęs. 


VYTAUTAS — DIDIS LIETUVOS KUNIGAIKŠTIS. Su- 
traukęs antrą kartą vienybės ryšį su Kryžokais ir atmokėjęs 
jiems gerai už vaišes, Vytautas skubinos į Lietuvą, kur jo 
laukė sostas mylimos jam tėvynės. Pribuvęs į Lydą, rado 
jau čia Jaugielą ir Jadvygą, su kuriais vyko į Vilnių. Su ne- 
apsakoma linksmybe sveikino Lietuviai savo valdoną, o ra- 
tuodami aplinkui krykštavo iš didžio džiaugsmo. Šv. Stanis- 
lovo katedroje pirmasis Vilniaus vyskupas Andriejus Vasy- 
lius uždėjo ant jo didžių Lietuvos kunigaikščių kepurę, o 
vienas iš senatorių padavė jam kardą — ženklą žemaitiškos 
galybės ir lazdą — malonės ženklą. Kariu buvo apvainikuo- 
ta ir jo žmona Ona, neperskiriamoji jo draugė kaip kalinyje, 
teip karėse ir kelionėse. Vytautas turėjo prižadėti Jaugielai 
visados jo klausyti, jo vardu Lietuvą valdyti ir niekados jos 
neskirti nuo Lenkų. Ant galo užtekėjo skaisti diena dėl Vil- 
niaus: sulaukė vyro, kursai tikrai galėjo valdyti Lietuvą ir 
Dievo duotas dovanas: narsumą, aukštą protą, geležinę 
valią ir darbštumą pašvęsti dėl gero savo tėvynės, kurią 
širdingai mylėjo ir dėl užgydymo žaizdų, kurias pats uždavė, 
verždamasis į Lietuvos sostą ir norėdamas išplėšti ją iš ran- 
kų tų, kurie būtų galėję ją savo neišmanymu prapuldyti. Bet 
daug darbo reikėjo padėti Vytautui, norint neužvilti savo 
padonųjų ir pasiekti savo užduotį, nes Lietuvos padėjimas 
kaip iš vidaus, teip ir iš lauko buvo tikrai sunkus. 


VIENVALDŽIA LIETUVOJE. Per paskutines tarp kuni- 
gaikščių netaikas didžio Lietuvos kunigaikščio valdžia buvo 
labai susilpnėjusi: Jaugiela, pats netvirtos valios, užsiėmęs 
Lenkais, mažką teišgalėjo; Skirgiela teip pat buvo silpnas 
tame dalyke: daliniai kunigaikščiai darė, kas kam patiko, 
nejusdami ant savęs jokios drausmės. Vytautas neapkentė 
nepaklusnumo ir tuojaus pasinešė parodyti daliniams kuni- 

gaikščiams, jog yra pats vienas plačios Lietuvos valdonu ir 
kam nori gali dalyti valdžią. Vienvaldžia buvo Lietuvai rei- 
kalinga ir joje vienoje buvo Lietuvos pagalba. Iš pradžios 
daliniai kunigaikščiai, kaipo Jaugielos broliai, nenorėjo klau- 
syti Vytauto, bet greitai pažino ant savęs jo geležinę ranką 
ir nusižeminę paliko jo urėdais. Švidrigiela, kursai veržėsi 
i Lietuvos sostą, buvo iš Vitebsko pavarytas; su Kryžokų 
pašalpa ėjo dar kelis kartus prieš Vytautą ir vieną kartą 
Vitebską buvo atgavęs, vienok, matydamas savo prieš Vy- 
tautą silpnybę, turėjo pasišalinti. Teip pat buvo atsisakę 
klausyti Severijos kunigaikštis Karebutas, Kijevo kunigaikš- 
tis Viladimieras ir Padolės kunigaikštis Karejotas. Vytautas 
visu pirmu užpuolė Karebutą, kurs, netikėdamas savo galei, 
patelkė Riazanės kunigaikštį. Vytautas sutiko juodu ties 
Niekudavu* ir perlaužė jų rindas. Karebutas buvo dar užsi- 
rakinęs Novogrudko pilėje, bet Vytautas ir čia įsilaužė. Ant 
Severijos perdėjo savo urėdą Sangušką, o Karebutas, kursai 
pasiėmė visados didžio savo kunigaikščio klausyti, gavo 
valdyti Padolės dalį ir Braslavo, Vinicos ir Kremenčiaus 
pilėms. Tolesniai Vladimieras nenorėjo ataduoti Skirgielai 
pavesto Kijevo; Vytautas nieko nelaukdamas užėmė tuojaus 
Ovručą, Žitomirių, ir Vladimieras turėjo nusilenkti ir atsi- 
duoti ant jo valios; gavo valdyti šalį apie Slucką; nuo jo 
paeina Slucko kunigaikščiai Alelkavyčės, garbingi karionėse 
su Totoriais. Skirgiela gavo Kijevą, bet neilgai valdė; po jo 
smerčio Vytautas perdėjo tenai savo tarną, draugą laimėje 
ir nelaimėje, Alšėnų kunigaikštį Augmantą. Ant galo ir Ka- 
rejotas, ties Braslavu pergalėtas, turėjo nusižeminti ir atsi- 
duoti ant Vytauto malonės. Tokiu būdu buvo pagrąžinta 
Lietuvoje vienvaldžia, o drauge ir didžio kunigaikščio val- 
džia sutvirtinta. 


PASIELGIMAS SU GUDAITIS. Tvirtindamas valdžią savo 
viešpatystėje, Vytautas neišleido iš akių ir visos Gudijos, 
stiprina ten savo įtekmę, veikė kaipo jos globėjas, o neku- 
rias sritis visai prie Lietuvos privienijo. Teip, kad Smalenske 
sukeršo tarp savęs kunigaikščiai, Vytautas pasiskubino juos 


* Dabartinėje Kalugos rėdyboje. 

taikinti: kitus pašalinęs, įdavė valdžią vienam Glebui, o 
įžengęs su iškilme į miestą, apšaukė save jo valdonu. Pska- 
vas keletą kartų pažino skaudžią Vytauto ranką, nusižemino 
ir mokėjo jam duoklę. Pats Naugardas didis buvo Vytauto 
globoje, o kad 1428 m. buvo atsisakęs jo klausyti, Vytautas, 
nors jau turėjo 80 metų amžiaus, vienok surinkęs stiprią 
kariumenę, pats traukė į šiaurę, išleidęs pirmu 10000 vyrų 
skinti miškus ir taisyti jam kelią per balas ir versmes; paėmė 
pakelyje Porkavą ir jau buvo netoli paties didžio Naugardo: 
gyventojai nusigandę prašė susimylėjimo ir turėjo užmokėti 
jam išpirkimo 15000 ano laiko rublių, labai didžius pagal 
anos gadynės pinigus. 

Vytautas neleido iš akių pačios Maskuvos, kur viešpatavo 
jo žentas jaunas Vasylius I; tris kartus Vytautas rengės 
eit ant Maskuvos, vienok lig kovos nedaėjo, nes Vasylius ir 
teip jo klausė, o didesniuose reikaluose ar pats pribūdavo, 
ar siuntė savo bajorus su pačia Zopija Vytautuče permaldau- 
ti užpykusio Vytauto. Rubežiumi tarp Maskuvos ir Lietuvos 
buvo paženklinta Ugros upė, kuri visai arti paties Maskuvos 
miesto. Vytautas užvaldė Vielkie Luki, Rževą, Bielevą, Jora- 
čovą ir visą Severiją lig pat Kursko. Kijevas buvo pačiame 
jo viešpatystės viduryje. Tvero ir Riazanės kunigaikščiai 
vadino Vytautą savo mylostyvu gospodariu. 


VEIKALAI SU TOTORIAIS. Dėdamas savo geležinę ran- 
ką ant visos Gudijos, Vytautas rūpinas ir apie Totorius, kurie 
vėl pradeda būti pavojingi Europai kaipo Turkai, pergalėję 
Serbus ties Kosovu. Nevisados pasiseka Vytautui ramdyti 
Totorius kardu, vienok jo politika yra teip galinga, jog tie, 
kardu nenuveikti, linksta pamažu po geležine jo ranka ir ima 
sau tuos chanus, kuriuos Vilniuje Vytautas vainikuoja. Jau 
nuo pat savo viešpatavimo pradžios Vytautas kišas į Totorių 
reikalus. Per tą laiką pakilo Azijoje baisus Tamerlanas, 
kursai, pergalėięs Toktamišių Astrachanės lygumuose, už- 
sodino ant Auksinės Ordos sosto Timur Kutluka. Pergalėtas 
Toktamišius, matydamas didžią Vytauto galybę, šaukia jo 
pagalbos. Tas išleido vieną savo karvedį Algirdą išsijautoti 
apie Totorių galę, kurs, persikėlęs per Doną ir sutikęs tris 
chanus, pergalėjo juos. 

Vienok Vytautas nebuvo tada dar teip tvirtas pradėti su 

Totoriais karionę, todėl pasiėmė palaukti patogesnio laiko. 
Toktamišius pats vienas teipįau nieko nepadarė, o Edigėjo 
pergalėtas, vyko vėl į Lietuvą, kur Vytautas, antrą kartą įį 
maloniai priėmęs, davė jam Lydos pilę už buveinę ir priža- 
dėjo jį užsodinti ant Auksinės Ordos, kad tikt tas padėtų jam 
užvaldyti Maskuvą. Vytautas rengės į karionę ir visur skel- 
bė, žadąs išvaryti iš Europos pavojingus krikščionijai Toto- 
rius. Daugumas atkalbinėjo Vytautui pradėti karionę su To- 
toriais, kurie teip pat kaip ir Turkai buvo išgąstimi pasaulės; 
bet Vytautas, didžiuodamasis ligšiolinėmis pergalėmis, ne- 
norėjo nieko klausyti. Visa krikščioniška Europa ilgėjos, 
laukdama, kokia bus tos tikrai milžinų karionės pabaiga. 
Kijeva buvo paskirta už susirinkimo vietą kariumenės; pri- 
buvo apie 70000 kareivių. Iš čia traukė Vytautas į rytus ir 
susitiko su Totoriais, jau pasirengusiais į mūšį ant Vorsklos 
upės. Totorių buvo apie 200000 vyrų, kuriuos rykavo Timur 
Kutlukas ir senas murza Edigėjas. Nekurie, matydami ne- 
apregimas Totorių rindas, linkėjo Vytautui nepradėti nely- 
gios kovos, tuo ypatingiaus, jog pats Edigėjas norėjo san- 
darauti; bet Vytautas, daug tikėdamas savo narsumui ir 
gudrybei, liepė kelties per Vorsklą ir pūsti trimitus. Buvo tai 
rugpjūties 12 d. 1399 m.; prasidėjo smarki ir baisi kova. 
Lietuviai rodė narsybės stebuklus, vienok negalėjo perlaužti 
Totorių; kurie savo daugybe apskleidė Lietuvius iš visų pu- 
sių. Laikrašėjai pasakoja, jog pačių kunigaikščių kilmės vy- 
rų krito 74. Vytautas nustojo viso ir pats tiktai savo žirgo 
greitumu išsigelbėjo; lig paties Kijevo vijo Totoriai. Rodės, 
jog Vytautas ant visados nutils ir išsižadės aukštų savo 
pasiėmimų, vienok ne teip stojos. Vytautas nenupuolė ant 
dvasios, bet supratęs, jog ginklu nieko neveiks, pasiėmė savo 
gudrumu ir politika priversti Totorius jo klansyti, ką ir pa- 
siekė. Teip 1412 m. Vytautas užtarė Toktamišo vaikus ir 
vyriausį jo sūnų Zelenį Sultaną užtvirtino ant Auksinės Or- 
dos sosto. Edigėjas, atkeršydamas už tai, 1416 m. išplėšė 
Kijevą, bet bijodamas Vytauto rūstybės, tuojaus atleido pas 
jo pasiuntinius tris kupranugarius, apdengtus raudona ge- 
lumbe, ir 27 gražius arklius dovanų, liepdamas pasakyti 
Vytautui: „Garsus kunigaikšti! darbuose ir garbėje užstojo 
mūsų senatvė. Susigerinkime pabaigoje savo gyvenimo“. 
Tolesniai, kad Auksinėje Ordoje kilo nesutikimai ir sumiši- 

mai, Vytautas 1420 m. Vilniuje pakėlė Totorių chanais 
Betsabulą ir Geremperdą ir, uždėjęs jiems vainikus, nusiuntė 
į Ordą. Žodžiu sakant, Vytautas, Totorių nenuveikęs ginklu, 
nuveikė savo gudrumu ir įtėkme teip, jog jie jį guodojo kaipo 
savo globėją ir tarpininką, o jo vardas ant ilgo laiko užsi- 
laikė Totorių atmintyje; jie ne tiktai Vytauto privengė, bet įį 
ir mylėjo; nekurie persikėlė į pačią Lietuvą, ir tas jiems pa- 
vedė žemes apygardose Vilniaus, Trakų, Lydos, prižadėjo 
jiems globą ir apdovanojo juos geradėjystėmis. Teip Toto- 
rius rėdydamas, Vytautas suturėjo juos nuo terionių savo 
krašto, apie kurio gerą tiek rūpinos. Visur buvo rėda ir paka- 
jus, visur buvo teisybė, nes Vytautas viską užmatė. Išplėtęs 
savo viešpatystę lig pat Juodųjų marių, Vytautas vieną kartą 
įjojoj jūrią ir apskelbė save jos ponu, pakėlęs į aukštą kardą. 


KARIONĖS SU KRYŽOKAIS. Kad Vytautas teip ruošės 
Guduose ir su Totoriais, stiprindamas savo galę, Kryžokai 
neperstovinėjo antpuldinėti ir terioti Lietuvą, tai šelpdami 
Švidrigielą, taip patys vieni įsikirsdami; o idant turėtų kokią 
nors priežastį tam, skelbė po visą Europą būk Jaugiela ir 
Vytautas vylingai priėmė katalikišką tikėjimą ir lig laiko 
tiktai; būk jie nesirūpina apie Lietuvių ir Žemaičių krikštiji- 
mą. Mažai buvo tokių, kurie tikėjo toms Kryžokų kalboms, 
vienok buvo tokie, kurie, ieškodami pelno ir grobio, ėjo į 
Parusį padėti Kryžokams terioti Lietuvą. Pats Vokietijos 
ciecorius šelpė Kryžokus, bijodamas augančios suvienytų 
Lietuvių ir Lenkų galybės. Vytautas, užsiėmęs veikalais 
rytuose, negalėjo duoti gero atspyrio Kryžokams, o rasit 
atadėjo ant tolesnio laiko. Kad rengės į karę su Totoriais 
(1398), norėdamas kaip norint numaldyti Kryžokų godulys- 
tę, o idant jam išėjus į karę, jie neužpultų Vilniaus, Vytautas 
pavedė jiems pusę Žemaičių, kaip tai seniai jau buvo pavedęs 
jiems Jaugiela. Vienok Žemaičiai nei girdėti apie tai nenorė- 
jo, ir Kryžokai lyg nieko negavę turėjo juos kardu užkariau- 
ti. Kad Vytautas prityrė teip skaudų nuopuolį ant Vorsklos 
upės, Kryžokai dar daugiaus pradėjo griūti ant Lietuvos, 
reikalaudami visų Žemaičių. Vytautas visaip išsisukinėjo ir 
tiktai patvirtino tą, ką pirmu buvo žadėjęs, padėdamas Kry- 
žokams Žemaičius užvaldyti. Žemaičiai, kariaudami kas me- 
tą, buvo labai karingi ir stamantraus sprando, teip jog ne 

kartą ir didžio Lietuvos kunigaikščio nenorėjo klausyti. 
Norėdamas duoti jiems pažinti saldybę Vokiečių valdžios ir 
tokiu būdu tvirčiaus prie savęs patraukti, Vytautas ir pavedė 
Kryžokams Žemaičius. Kryžokai džiaugės ir sakė, jog po 
Dievo nėra dėl jų zokano didesnio geradėjo kaip Vytautas, 
bet jų džiaugsmas nebuvo ilgas; sunku jiems buvo valdyti 
Žemaičius, kurie užaugę liuosybėje, sergėjo ją kaipo savo 
akį. Tuo tarpu Vytautas, jausdamas kas kartą save stipres- 
niu, ieškojo, rodos, tiktai patogesnio atsitikimo užmokėti 
Kryžokams už visas jų nedorybes. Tie teip pat lyg tyčiojos iš 
suvienytos Lietuvių ir Lenkų galybės, reikalaudami nuo Vy- 
tauto visų Žemaičių, o nuo Jaugielos Dobrynės žemės. Kad 
1408 m. susivažiavo į Kauną Vytautas, Jaugiela ir didis Kry- 
žokų mistras, išrinko Vytautą už tarpininką dėl Drezdenkos. 
Vytautas prisūdijo jį Lenkams. Iš to kilo dar didesnė neapy- 
kanta tarp Kryžokų ir Vytauto. Kad ateinančiuose metuose 
buvo Lietuvoje badas ir Jaugiela laivėmis siuntė duoną Že- 
maičiams, Kryžokai užpuolė laives ir viską atėmė. 


SUTRUPINIMAS KRYŽOKŲ GALYBĖS. Atėjo ant galo 
laikas sutrupinti Kryžokų galybę. Vytautas ir Jaugiela susi- 
važiavo į Brastį ir čia susitarė eiti iš vieno ir nuramdyti Kry- 
žokų atkaklybę. Vytautas aiškiai rengės į karionę per visą 
žiemą, rinko ir mokino kareivius; pranešė Žemaičiams, jog 
atėjo laikas kelties prieš vargintojus Vokiečius. Žemaičiai 
pakilo, ir ant pavasario nei vieno Kryžoko tarp jų jau nebebu- 
vo. Jaugiela teip pat taisės į karę, medžiodamas Bielovežos gi- 
riose, mušė žvėris, sūdė mėsą, dėjo į bosus ir siuntė į Plocką, 
kur buvo paženklinta vieta sudėjimo maisto dėl ateinančios 
karionės. Kryžokai iš savo pusės teipjau nesnaudė: papirko 
Čekų karalių Vaclavą, perkalbėjo ant savo šalies Vokietijos 
ciesorių Žigmantą, ant galo suprašė ricorius iš visos Europos 
ir laukė su ilgėjimu karionės, per daug įsitikėdami į savo 
galybę. Didis jų mistras Ulrikas von Jungingen gyrės turįs 
aukso bokštą, kuriuo užkariausiąs 10 tokių karalysčių kaip 
Lenkų. Tarp Vokiečių buvo didis dvasios pasikėlimas: visi 
trusėjo, visi rengės, iš visos Europos plūdo ricoriai į Malbor- 
gą, ieškodami sau garbės ateinančioje karionėje. Kalvėse ir 
dirbtuvėse (pabrikose) dieną ir naktį dirbos ginklai, liejos 
armatos. Kad geriaus prisiruošti į karionę, iš abiejų pusių 

buvo padarytos paliaubos lig švento Jono. Ant galo Vytau- 
tas ir Jaugiela susiėjo Červenske, Plocko šalyje. Jaugiela 
vedė Lenkus, Vytautas — Lietuvius, Gudus ir Totorius. 
Persikėlę per Vyslos upę, įžengė į neprietelių kraštą ir tarp 
Grūnvaldo (Žalgirio) ir Tannenbergo susitiko su Kryžokais, 
kuriuos vedė pats didis mistras Jungingen. 


KOVA TIES TANNENBERGU 15 liepos 1410 m. Prieš 
kovą per visą naktį perkūnijos mušė ir griaustinis griovė, 
iš ryto nusiblaivė, vėjas papūtė į Kryžokų pusę, ir saulė pra- 
dėjo kaitinti ir kankinti plienu ir geležimi aplietus ricorius. 
Vytautas statė kariumenę į tris rindas ir, skrajodamas ani 
žirgo nuo vieno sparno lig antro, drąsino kareivius; vieno 
jo pasirodymo buvo gana pakelti dvasią ir įkvėpti drąsybę. 
Lenkų kariumenė, pirmą kartą pamačiusi drąsų didį Lietu- 
vos kunigaikštį, apie kurio narsybę tiek buvo girdėjusi, tar- 
tum naują gyvastį įgijo. Tuo tarpu Jaugiela vis meldės 
šėtre, tam tyčiomis padarytame. Vytautas, nestygdamas 
keletą kartų įbėgdamas pas jo, baudė karalių pertraukti 
maldas ir duoti kovai balsą, sakydamas, jog dabar laikas 
kovos, ne maldos, bet tas nusižeminęs vis meldės, tarsi nieko 
nejusdamas aplinkui. Kryžokų šalyje buvo viskas linksma: 
ricoriai tyčiojos iš suvienytų Lietuvių ir Lenkų ir iš aukšto 
džiaugės iš pergalės. Vienas tiktai Jungingen nuliūdo ir, 
kaip nekurie laikrašėjai pasakoja, graudžiai apsiverkė. Lie- 
tuvių su Gudais ir Totoriais buvo apie 100000 kareivių, Len- 
kų gi apie 60000. Kryžokų buvo daug mažiaus, vienok jų 
apginklavimas ir strategika stovėjo kur kas aukščiaus. Iš 
abiejų pusių kareiviai, stovėdami rindose, ilgėjos ir laukė 
kovos, nes saulė jau sukos iš pietų. Ant galo Jaugiela, Vytau- 
to raginamas, išėjo iš šėtro ir pamatęs neapregiamus laukus, 
apstotus kareivių, kurie laukė tiktai kovos garso, idant 
smeigti vienas kitam kardą į krūtinę, teip būk sušukęs: „Vieš- 
patie, būk man liudytoju, jog aš priverstas pakėliau karda 
ant krikščionių ginti savo tautą nuo kraugerių“. Paskui pa- 
ėmęs sau sargtį iš 60 vyrų ir pasišalinęs mostelėjo ranka ir 
davė kovos garsą. Vytautas be jokios sargties, tikėdamas į 
savo laimę ir narsybę, pavedė pulkus į kovą: užpūtė Lietuvių 
trimitai, užgiedojo Lenkai „Boga Rodzica“ ir prasidėjo mūšis 
baisi ir kruvina, kokios dar nebuvo Lenkų ir Lietuvių veika- 


luose: abi šali kaip du mūru akies mirksnyje susirėmė ir ilgas 
valandas grumės lygia narsybe ir laime: kardais tvorą tvėrė, 
o ragotinėmis rindas ramstė. Tuo tarpu dešinys sparnas, 
kur buvo Lietuvių kareiviai lengvai apginkluoti ir kur Kry- 
žokai, apie tai nujautę, pastūmė visus savo pulkus, pradėjo 
silpnėti ir ant galo gurti; veltu Vytautas juos drąsino ir no- 
rėjo suturėti; tas sparnas buvo perlaužtas ir Kryžokai vijo. 
Vytautas puolė į vidurį ir į kairįjį sparną, kur rykavo Lenkas 
Zindramas iš Maskovio; jo pasirodymas įpylė naują drąsą 
jau nupuolantiems nuo dvasios kareiviams; kova prasidėjo 
su nauja kaitra, bet kad Kryžokai, grįždami nuo vijimo, už- 
kirto iš antros pusės, pradėjo silpnėti vidurys ir kairias spar- 
nas; didžioji Lenkų vėliava jau be mažo ką buvo Kryžokų 
rankose, kurie tarsi pergalėtojai užtraukė velykinę giesmę 
„Kristus prisikėlė“. Jaugiela, matydamas teip didį pavojų, 
užsėdo arklį ir pats stojo į kovą; jo pasirodymas įkvėpė drą- 
sybę kareiviams ir nedavė nupulii ant dvasios. Tuo tarpu 
pradėjo grįžti ir Lietuviai, kurie buvo pabėgę, Zindramas 
pavedė į kovą naujus Lenkų pulkus, kurie dar nuošaliai 
stovėjo. Kryžokai neišturėjo ir bėgti pradėjo. Prasidėjo tikra 
pjūtis, kurią tiktai naktis pertraukė. Apie 50000 Vokiečių 
krito kovoje ir pusė tiek buvo paimta į kalinę; pats didis mist- 
ras atgulė ant vietos. Kryžokų guolėse buvo atrasta daugy- 
bė žabangų ir kitų pramonių kankinimui pritaisytų, daugybė 
audeklų smaloje išmirkytų uždegimui ir šimtai vyno bosų. 
Jaugiela liepė bosų lankus nudaužyti ir vyną paleisti; paleis- 
tas vynas susimaišė su kraujais ir kaipo raudonos jūrios 
pasklidęs aplinkui, užliejo apygardas. 


SANDARAS TORŪNĖJE. Didi ta pergalė ties Tannenber- 
go ant visados sulaužė Kryžokų galybę. Neapsakomas buvo 
Lietuvių ir Lenkų džiaugsmas. Vytautas tuojaus norėjo 
ant Malborgo eiti, nes gerai numanė, jog laiminga pabaiga 
gali būti nuo pasiskubinimo, kol Kryžokai, nusiminę ir maty- 
dami, kad viskas prapuolė, nieko nedarė. Bet Jaugiela per 
aštuonias dienas stovėjo ant vietos, tartum norėdamas pa- 
rodyti visiems tikrą ir visuotinį Kryžokų pergalėjimą. Mal- 
borgas buvo tuščias, atdarytas: ši puiki pilė vienoje dienoje 
neteko didžio mistro, kamendorių, kareivių, brangumynų, 0 
net ir vilties ant ateigos! Paduoti pagalbos nebuvo kam. 

Kiekvienas čia laukė ateinant sujungtų Lenkų ir Lietuvių, 
kareivijai pasitaisę ataduoti raktus nuo pilės angos ir mal- 
dauti susimylėjimo. Bet kad buvo danešta, jog Jaugiela ne- 
greitai žada pasijudinti iš vietos, Malborgas tartum atgijo. 
Kamendorius Enrikis Pliauen surinko likusius ricorius, kiek 
tiek sutaisė pilę ir su 5000 kareivių pasitaisė ginties iki pas- 
kutiniajai. Tiktai vienuoliktą dieną Jaugiela apgulė Malbor- 
gą. Tuo tarpu mistras iš Padauguvio skubinos pilei ant pa- 
galbos; Vytautas išėjo jo sutikti ir atremti; tas prašė Vytauto 
paslapčiai pasiregėti. Nuo to laiko viskas persimainė. Vytau- 
tas suprato, jog Kryžokai daugiaus nebekils, bet visiškas jų 
užkariavimas labai padrūtys Lenkus ir bus pavojinga Lietu- 
vai. Nežiūrėdamas ant Jaugielos maldavimo, Vytautas pasi- 
šalino su savo kariumene, sakydamas, jog jam reikia ginti 
Žemaičius nuo Kardininkų. Nebuvo kam įkvėpti drąsybės 
Jaugielos kariumenei ir ją vadžioti ir rykauti, todėl ir Jau- 
giela su Lenkais turėjo pasišalinti, o grįždamas prarado ir 
tas pilis, kurios pakelyje buvo užimtos. Ant galo Torunės 
mieste buvo padarytas sandaras tarp Lenkų, Lietuvių ir Kry- 
žokų: Kryžokai pagrąžino Lietuvai Žemaičius, Lenkams Do- 
brynės žemę ir užmokėjo 100000 kapų grašių už paimtus į 
kalinį Vokiečius (vasario mėn. 1411 met.). Nuo to laiko Kry- 
žokai perstoja būti Lietuvai ir Lenkams pavojingi ir, nors ne- 
gali pamesti savo įpratimo antpuldinėti svetimus kraštus, 
nors dar Vytautui viešpataujant susikerta (1414 m. ir 1422 
m.) du kartu jie su Lenkais ir Lietuviais, bet zokanas regimai 
į grabą žengia, ant galo viešpataujant Zigmantui Senam 
pabaigia savo būvį. 


ŽEMAIČIAI KATALIKAI 1413 m. Atėmęs nuo Kryžokų 
Žemaičius, Vytautas pradėjo rūpinties apie jų apkrikštijimą, 
nes Kryžokai nieko tame dalyke nepadarė. Pribuvo iš Lenkų 
pats Jaugiela su kunigais, ir prasidėjo Žemaičių krikštijimas. 
Vytautas su Jaugiela ir kunigais važinėjosi į tas vietas, kur 
Žemaičiai turėjo ypatingas vietas dievaičių garbinimui; buvo 
atvykę į Betygalą, paskui ant Šatrijos kalno ir visur, kirs- 
dami šventas girias ir trupindami stabus, platino tarp Žemai- 
čių katalikišką tikėjimą. Paskui Vytautas išleido į Konstan- 
čių pasiuntinius, norėdamas įsteigti naują Žemaičių vysku- 
pystę. Pirmas Žemaičių vyskupas buvo Motiejus, kuriam 

buvo skirta buveinė Medininkuose, arba Varniuose. Žemai- 
čiai vienok nenorėdami krikštijos ir porą karių grįžo į savo 
stabmeldišką tikėjimą, išvydami nuo savęs katalikų kunigus 
ir galuodami tuos didžiūnus, kurie buvo persikrikštiję. Vie- 
nok, kad Vytautas už tuos maištus skaudžiai pakorojo, Že- 
maičiai turėjo ant galo visai užsižadėti savo stabmeldiško 
senovės tikėjimo ir klausyti kunigų, kurie, eidami pakiemiais, 
mokino žmones. Metuose 1420 jau Žemaičiuose buvo devy- 
nios bažnyčios. Vyskupas Motiejus labai maloniai elgės, 
teip jog ir meilę naujų savo avelių įgijo ir per visus maištus 
nieks nedrįso ant jo rankos pakelti. Metuose 1421 spalio 3 d. 
Popiežius Martynas V išleido iš Rymo raštą, kuriuo patvir- 
tino naują Žemaičių vyskupystę. Besirūpindamas apie Žemai- 
čių atvertimą į katalikišką tikėjimą, Vytautas nepaleido iš 
akių ir Gudijos, jo karalystei prigulinčios. Gudai, kaip prie 
Lietuvos, teip ir prie Maskuvos prigulį, buvo stačiatikiai ir 
priklausė metropolito, kurs sėdėjo Maskuvoje. Vytautas, 
norėdamas tikėjimu atskirti savo Gudus nuo Maskuvos 
Gudų, prašė Konstantinapilės patriarcho įsteigti naują 
metropoliją dėl jo Gudų, o kad tas nenorėjo to daryti, Vytau- 
tas liepė susirinkti Gudų vyskupams ir išrinkt sau metropo- 
litą mokytą Bulgarą Grigalių Camblaką (Zemivlaka?); ką 
tie ir padarė; už buveinę buvo jam paskirta Kijevas. Paskui 
Vytautas, norėdamas savo Gudus visai nuo Maskuvos at- 
skirti, išsiuntė Camblaką su vyskupais į Konstančiaus tėvų 
susirinkimą susivienyti su Rymo Bažnyčia. Vienok vienybė 
nebuvo įsteigta, ir Vytautas pusėtinai tepasiekė savo pasi- 
ėmimą. 


VILNIAUS IR GORODLĖS UNIJOS. Nors Jaugiela, sto- 
damas Lenkų karaliumi, surišo Lietuvą su Lenkais, vienok 
tas vienybės ryšys buvo silpnas; kadangi Lietuvos valdžią 
aaėmė į savo rankas Vytautas Didysis, vienybė jei buvo koki, 
tai tiktai iš lauko ir tai labai netvirta; Vytautas rėdė Lietuvą 
nieko nepriklausydamas, o jei vienijos su Lenkais, tai tiktai 
tuokart, kad reikėjo atremti pavojingus neprietelius, kaip tai 
buvo su Kryžokais ties Tannenbergu. Regimai Vytautas 
šalinos nuo tos vienybės, kuri nieko daugiaus negimdo kaip 
tiktai neapykantą ir pagal kurios vienas stojas vergu antro. 
Vytautas numanė vienybę lygaus su lygiu, kuri nenaikina 

tautiškos gyvybės, nekliudo saurėdingo kultūriško tautos 
augimo ir tikiai duoda bendrą galę atremti pavojingus ne- 
prietelius. Vytautas netraukė vienybės ryšio tarp Lenkų 
ir Lietuvių ir tuokart, kad norėjo save apvainikuoti kara- 
lišku vainiku, bet jis norėjo įsteigti vienybę išmintingą 
ir teisingą. Lenkai, lyg bijodami Vytauto, reikalavo nuo 
Jaugielos kas kartą aukštesnės ir tvirtesnės vienybės su 
Lietuviais. Vytautas, nenorėdamas aiškaus ir nereikalingo 
su Lenkais sukeršimo, neprieštaravo naujiems vienybės 
tvirtinimams, neprieštaravo ir jos įstatoms, vienok pats 
darė, kas jam rodės naudinga, lyg nežinodamas apie vie- 
nybės įstatas. Pirma vienybė su Lenkais buvo padaryta, 
kad Lenkai išrinko Jaugielą už vyrą savo karalaitei Jad- 
vygai. Kad Vytautas pradėjo eiti didyn, Lenkai reikalavo 
naujo vienybės patvirtinimo, kas ir buvo padaryta Vilniuje 
1401 m., kur buvo įstatyta, jog nei Lietuviai be Lenkų ne- 
aprinks sau didžio kunigaikščio, nei Lenkai be Lietuvių sau 
karaliaus ir jog gyvens visados vienybėje ir sutikime. Kad 
ties Tannenbergu Kryžokų galybė buvo ant visados sulauž- 
ta, Lenkai bijodami, kad Vytautui nepasirodytų jau vienybė 
dabar nebereikalinga esanti, pradėjo rūpinties apie tvires- 
nę vienybę. Susivažiavo Lenkai ir Lietuviai į Gorodlę 1413 m. 
Čia buvo sulyginta Lietuvos diduomenė su Lenkų ir gavo 
tas liuosybes, kuriomis džiaugės Lenkai: nuo šio laiko 
didis Lietuvos kunigaikštis neturėjo valios nei anti tėviškių, 
nei ant asabų (personų) savo diduomenės ir žemlionių, 
kaip tai jau pirmu buvo pas Lenkų; dėl didesnės vienybės 
ir dėl parodymo bendros meilės Lenkų didžiūnai suteikė 
Lietuvių didžiūnams savo žymelės (herby), vadindami vie- 
ni kitus broliais. Tolesniai Lietuvos senata buvo pertaisyta 
pagal Lenkų senatos ir vyresnybės Lietuvoje įsteigtos kaip: 
buvo pas Lenkų, tai yra: įvesti vaivodai, kaštelionys, sta- 
rastos ir kiti. Ant galo buvo patvirtinta amžina vienybė. 


SUSIVAŽIAVIMAS Į LUCKĄ 1429 m. Vytautas Didy- 
sis iškėlė Lietuvą ant aukščiausio laipsnio; vieno tiktai įai 
bereikėjo, ir vienybė su Lenkais jai nebūtų buvus teip pa- 
vojinga: Lietuvai reikėjo karališko vainiko, kurs būtų ją 
sulyginęs su Lenkų karalyste. Numanė tai gerai Vytautas, 
'r visas jo viešpatavimas aiškiai rodo, jog įis pamažu, het 

stačiai ėjo prie to pasiėmimo. Vienok matydamas, jog su- 
tiks Lenkų prieštaravimą ir nenorėdamas kerštų, elgės 
tame dalyke pamažu, tvirtindamas po savimi pamatą, o 
rasit mislijo, jog, jei pagyvens ilgiaus už Jaugielą, o tas 
mirs bevaikis, Lenkai išrinks jį savo karaliumi, ir tada jis 
viską padarys kaip reikiant be prieštaravimų. Bet 1425 m. 
gimė Jaugielai pirmas sūnus Vladislovas, ir Vytautui rei- 
kėjo kiteip elgties dėl pasiekimo savo užduočio; ant galo 
jam užstojo 84 metai ir ilgiaus laukti nebebuvo laiko. Vy- 
tautas užprašė į Lucką didžiausius Europos valdonus, būk 
pasiteirauti apie Čekų reikalus ir atrėmimą Turkų, kurie 
baugino visą Europą. Pribuvo į Lucką Vokietijos ciesorius 
Zigmantas, Lenkų karalius Jaugiela, Danijos karalius Eri- 
kas, didis Maskuvos kunigaikštis Vasylius, Tvero ir Riazanės 
kunigaikščiai, Mangolų chanai, Popiežiaus pasiuntinys, Pa- 
dauguvio mistras ir daugybė didžiūnų. Laikrašėjai sutar- 
tinai pasakoja, su kokia iškilme priėmė svečius Vytautas ir 
su kokia žmonyste ir su kokiu dosnumu vaišino juos Lucke. 
Čia tai po atbuvimo kitų reikalų Zigmantas, pagal Vytauto 
noro, užvedė kalbą apie Vytauto apvainikavimą; niekas ne- 
buvo vertesnis už Vytautą vainiko ir niekas jam jo negy- 
niojo; pats Jaugiela, matydamas visų norą, linko prie to, 
bet Lenkai vienu balsu sukilo prieš tai, ir Olesnickis pasakė: 
„Kunigaikšti! tu jau pasikėlei aukščiaus už visokią žemišką 
didybę ir dėl to tau prider' atminti prisiegą, suvienijančią 
tave su Lenkais“. Vytautas supyko ir pasakė, kad ir be 
Lenkų sutikimo apsivainikuos. Lenkai tą pačią naktį su 
Jaugiela išvažiavo iš Lucko. Vytautas, nieko neveizėdamas 
į Lenkų prieštaravimą, rengės ant apsivainikavimo: nuleido 
siuntinius pas Popiežiaus, pakvietė tuos pačius svečius į 
Trakus ir paženklino dieną vainikavimos. Zigmantas pri- 
žadėjo atsiųsti vainiką. Lenkai išsigando. Iš po dviejų kartų 
rinkos į suėjimus teirauties tame dalyke ir leido siuntinius 
prie Vytauto permaldauti jį, kad nesivainikuotų, bet viskas 
buvo veltu. Ant galo Lenkai įkalbėjo Jaugielai, kad pats 
išsižadėtų vainiko ir pavestų jį Vytautui, bet tas, kuriam 
ant širdies gulėjo ne pats savyje vainikas, bet geras myli- 
mos tėvynės, atmetė Lenkų karūną. Tuo tarpu svečiai rinkos 
į Trakus; pribuvo ir pats Jaugiela su Lenkais, norėdamas 
kaip norint perkalbėti Vytautą, bet kad viskas buvo veltui, 

Lenkai pasitaisė neperleisti Zigmanto siuntinių, vežančių 
Vytautui vainiką, kas jiems ir pasisekė. 


VYTAUTO SMERTIS 1430. Vytautas, nesulaukdamas 
vainiko, labai įsirūpino ir apsirgo, o kad jodamas su Jau- 
giela iš Vilniaus į Trakus, nuo arklio nukrito, atgulė į lovą, 
iš kurios jau ir nebatsikėlė. Susitaikinęs pirmu su Dievu, 
paskui su Jaugiela, Vytautas mirė Trakuose spalio 27 die- 
noje. Teip pabaigė amžių Didysis Vytautas, kuri nekurie 
prilygina Aleksandrai Didžiajam*. Niekas teip aiškiai ne- 
išreiškia valdono didybės, kaip tikras ir širdingas gailesys 
visos karalystės po jo smerčio. „Ir pakilo Lietuvoje, rašo 
vienas istorikas, verksmas ir griaudingas vaitojimas per 
8 dienas, kursai davės girdėti iš ryto, per pietus ir vakare. 
Visi verkė, nustoję tėvynės tėvo ir tartum jusdami, jog di- 
dybė krikščioniškos Lietuvos su juo pakilo ir su juo pasi- 
baigė“. Trakų ežere per 7 dienas po jo smerčio vanduo bu- 
vęs kruvinas; apie Smalenską atsiradęs vilkas be skūros, kurs 
rijęs Žmones; Žemaičiuose lijęs akmeninis lietus; apie 
Brastį buvęs žemės drebėjimas laike Vytauto smerčio. Vis 
tai aiškiai mums rodo, kaip Lietuviai širdingai mylėjo didį 
Vytautą ir kaipo jo smertis jiems rodės lyg koks pasistebė- 
tinas ir stebuklingas daiktas. Vienas istorikas teip baigia 
aprašymą darbų: „Byt to wielki swego czasu cztowiek, 
dziki jeszce dzikiej Litwy Bohater; jego žycie jest najpoetycz- 
niejszą epoką dziejow Litwy; spiew o nim, jesli poeta kiedy 
powažy się go spiewač, będzie powažnym homerycznim 
spiewem, pelnym prostoty i wielkošci. W matem ciele nosit 
on tę nieugielą duszę, dla ktorej do konca žycia nic niepo- 


2 


dobnego nie byto“**. 


LIETUVOS SiLPNĖJiMAS 


ŠVIDRIGIELA. 1430—32. BALESLOVAS. Vytautui pa- 
simirus daugel kunigaikščių norėjo įlipti į didžių Lietuvos 
kunigaikščių sostą, bet susirinkusi diduomenė, pagal Jau- 


* A. Prochaska. Ostatnie lata Witolda.— Warszawa, 1882, str. 341. 
** S. J. Kraszewski. Wilno. 

gielos noro, pakėlė didžiu kunigaikščiu tikrąjį jo brolį Švid- 
rigielą. Tasai tuojaus pradėjo karaliui išmėtinėti, kad jį 
9 metus laikė kalinyje, o kad karaliui ėsant dar Vilniuje, 
atėjo žinia, jog Lenkai Padolės kraštą užėmė ir Lietuvių 
urėdus Daugirdą, Gedgudą ir kitus išgrūdo, tai Švidrigiela 
nenorėjo Jaugielos iš Vilniaus išleisti ir tuokart tiktai iš- 
leido, kad tas prižadėjo, pagrįžęs į Lenkus, pagrąžinti 
Lietuviams Padolės kraštą. Bet kad suvadintas buvo Len- 
kuose suėjimas, idant pagrąžinių Lietuviams Padolę, tai 
Lenkai šaukė, būk karalius ne tiktai to prižadėti negalėjęs, 
bet pagaliaus pakelti didžio kunigaikščio be jų žinios. Skir- 
giela, matydamas vienais žodžiais nieko neveiksiąs, patel- 
kęs Kryžokus, pats su kariuomene užplūdo Padolę. Norė- 
dami apie Padolę pasikalbėti, Lenkai šaukė Švidrigielą 
į savo suėjimą Parčave, bet jis nepribuvo, atleidęs tiktai 
savo pasiuntinius. Jaugielai tai netiko, todėl negeisdamas 
turėti sau priešą, pasiruošė jį nustumti nuo valdžios ir Lie- 
tuvos sostą pavesti Vytauto broliui Zigmantui, kurs buvo 
netvirtos galvos ir Jaugielai pasiduodąs. Iš to kilo Lietu- 
voje didi kerštai ir karės, kurios silpnino mūsų kraštą, o 
Jaugielai tai buvo parankiui, nes tokiu būdu galėjo geriaus 
Lietuvą turėti savo rankoje, kad joje nebuvo vienos tvirtos 
valdančios galvos. Svidrigiela, kaip matome, norėjo sekti 
Vytauto pėdas ir ginti Lietuvos reikalus, bet neturėjo savo 
priešpėdinio proto; patys Lietuviai nelabai buvo prisirišę 
prie savo kunigaikščio, kursai užsiėmęs buvo girtuokliavi- 
mais ir paleistuvyste. Švidrigiela visai netikėjo, kad Jau- 
giela pakeltų Zigmantą į jo vietą, todėl be atsargos gėrė 
ir puotavo su savo draugais Ašmenėje, kur jį su kareiviais 
netikėtai užpuolė Zigmantas, užėmęs Gardėnus, Trakus 
ir Vilnių, ir Svidrigiela tiktai led galėjo pabėgti į Palacką. 
Bet Švidrigielos dar turėjos Padolė ir Gudų kraštai; Zig- 
mantui sunku buvo vienam užsiturėti Vilniuje, todėl jis 
geidė padaryti sandarą su Kryžokais, bet tie dairės, neži- 
nodami su katruo naudingesnis būtų sandaras; todėl lauk- 
damas Jaugielos pagalbos, Zigmantas turėjo prižadėti 
viską, ko tiktai Jaugiela reikalavo: patvirtinti Lietuvių if 
Lenkų vienybę, išsižadėti Padolės ir niekados nesivadinti 
Lietuvos karaliumi; o prieš smertį ir Valyniją Lenkams 
pavesti. 


ZIGMANTAS. 1432—1440. Zigmanto viešpatavimas buvo 
labai nelaimingas, nes praėjo ant namų karių: kunigaikš- 
čiai ir didžiūnai, suerzinti tarp savęs, murdė kalavijas vie- 
nas į kitą, degino vienas kito sodžius ir rūmus, ardė pilis; 
negana dar to, samdė ir telkė savo neprietelius, kurie tik- 
tai ir geidė pražūties mūsų tėvynės. Tos verksmingos ga- 
dynės priminė Mindaugo karaliaus dienas. Iš pradžios 
Lietuviai džiaugės, jog gavo didžiu kunigaikščiu Zigmantą, 
Vytauto brolį, nes tikėjos jį pagrąžinsią savo brolio ir prieš- 
pėdinio garbingas dienas, vienok neužilgai susiprato ap- 
sigavę, nes Zigmantas buvo silpno proto ir nedidelio išma- 
nymo. Mažne lig pat galo savo viešpatavimo turėjo kariau- 
ti su Švidrigiela, kursai nenorėjo perleisti jam Vilniaus 
sosto. Laimė abiem ilgą laiką buvo abejotina, Zigmantą 
maždaug šelpė Jaugiela, o Švidrigielą Kardininkai ir Gudai; 
Švidrigiela buvo patelkęs ir Totorius prieš Zigmantą, bet 
tie kelyje dasižinoję, jog Vilniuje sėdžia tikras didžio ir 
garsingo Vytauto, jų globėjo, brolis, susisuko atgal; teip 
tai atmintis ar šešėlis didžio Vytauto gynė Vilnių nuo tų 
kariautojų. Zigmantas didžią paspirtį turėjo iš savo sūnaus 
Mykolo, kursai, pavaduodamas tėvą, daugiausiai grūmės su 
Skirgiela ir jo karvedžiais arba vadovais. Buvo tai jauni- 
kaitis narsus, drąsus ir sumanus. 


JAUGIELOS SMERTIS. Zigmantui su Skirgiela beka- 
tiaujant, pasimirė* karalius Jaugiela Lenkuose (1434 m. 
31 d. gegužės), valdęs mažką ne penkias dešimtis metų; 
buvo vidutinio ūgio (augumo), pailguotinio veido; dosnus 
kiekvienam, ypatingai kunigams; kas dieną ar maudės, ar 
pirtyje pėrės; sulaukė 86 metų amžiaus. Po jo smerčio 
Lenkai išrinko sau karaliumi jo vyriausį sūnų Vladislovą. 


KOVA TIES AUKMERGE 1435 m. Pasimirus Jaugielai 
Švidrigiela samprotavo, dabar jam lengviaus būsią nuveik- 
ti Zigmantą, kursai nustojo savo tvirčiausio bendro, todėl 
pradėjo rinkti sau kariumenę ir samdyti kareivius; pa- 


* Naktį langą pradaręs ir lakštingalos giedančios besiklausydamas, 
gavo drugj; Jadvygos žiedą atadavė Olesnickiui. Prieš smertį vien apie 
antrą gyvenimą temislijo. 

telkė Kardininkus ir gavo paspirtį iš Maskuvos; ruošės prie 
ištikrinio susirėmimo su Zigmantu ir tikėjos, ant galo įsi- 
veršiąs į Vilnių ir užsimsiąs didžių Lietuvos kunigaikščių 
sostą. Zigmantas, išgirdęs, jog jo priešas teip iš peties 
ginkluojas, patsai ruošės kaip įmanydamas; susilaukė nuo 
jauno Vladislovo 8 000 Lenkų su Jokūbu Kobylinskiu. Len- 
kai bijojo, kad Švidrigiela, stojęs didžiu Lietuvos kunigaikš- 
čiu, neatskirtų Lietuvos nuo Lenkų, todėl! tai pasiskubino 
Zigmantui ant pagalbos. Kariumenę savo Zigmantas įdavė 
rykauti savo sūnui Mykolui. Neprieteliai susitiko netoli 
Aukmergės ant Šventosios upės, vieni stovėjo vienoje pu- 
sėje, antri antroje per 3 dienas, laukdami vienas kito, idant 
kovą pradėtų. Švidrigiela, matydamas, jog vieta jam nevi- 
sai patogi, norėjo pasišalinti, tada Mykolas, nenorėdamas 
paleisti jo, perplaukė upę ir užgriuvo ant Švidrigielos, nors 
mažiaus už jį turėjo kareivių; mūšis buvo kruvina, bet 
neilgai truko; Švidrigiela buvo pergalėtas ir bėgo į pietinę 
Gudiją; įo kariumenė buvo mažką ne visi Kardininkai su 
savo Mistru, kurie ir pagriuvo ant vietos su savo vadovu; 
Aukmergės kova teip pat buvo dėl Kardininkų kapais, kaip 
Griunvaldo dėt Kryžokų. Toje kovoje Mykolas daug paėmė 
į kalinį kunigaikščių ir vadovų, kuriuos Zigmantas liepė 
nugaluoti; krito toje kovoje ir narsus kunigaikštis Zig- 
mantas Karebutas. Po tos pergalės* Didis Kryžokų Mistras 
negalėjo daugiaus abejotinai laikyties ir padarė sandarą 
su Zigmantu, prižadėdamas nešelpti Švidrigielos; tas nors 
apleistas, bet užsirakinęs Valynijos pilėse, ilgai dar turėjos, 
antpuldinėdamas ir teriodamas Lietuvą, bet matydamas, 
jog jam kas kartą eina piktyn ir negalėdamas niekaip su 
Zigmantu susigerinti, 1438 m. išėjo į Valachiją. 


ZIGMANTO SMERTIS. Nutilo namų karės, ir Zigmantas 
galėjo dar pasirūpinti apie tėvynės gerą ir apie jos rėdą, 
vienok buvo kiteip: neturėdamas neprietelių, leidos ant 
smarkybės; didžius Manvydo ir Rambučio valsčius pasa- 
vino, tykojo svetimų tėviškių, o neapkenčiamas- diduomenės, 
pradėjo ją persekioti, varginti, sodinti į kalinius ir galuoti. 
Visiems įkyrėjęs, pradėjo visų bijoti, o norėdamas nusi- 


* Kovos vieta nuo to laiko pradėjo vadinties „Poboisk“ iš lenkiško. 

kratyti tos baimės, naikino didžiūnus kiek galėdamas. Per 
tokį savo pasivedimą neapsakomai įpykino visus didžiūnus, 
kurie tikt ieškojo pragumą kaip nors nuo jo nusikratyti. Su- 
sitarė Čartoriskiai: Jonas ir Aleksandras, Daugirdas ir 
Leliušas; jie perkalbėjo ant savo pusės ir Zigmanto žirgi- 
ninką Skabeiką. Subatos vakarą prieš Verbas 600 ištikimų 
kareivių šieno vežimuose buvo įvežti į Trakus. Rytą anksti 
apstojo kareiviai didžio kunigaikščio rūmus, o Aleksandras 
Čartoriskis su Skabeika, įsigrūdę į rūmus, nugalavo Zig- 
mantą (1440). Susirinkę į Trakus didžiūnai pagal Goštauto 
ir Keisgielos tarimo iškilmingai palaidojo savo nužudytąjį 
kunigaikštį ir paguldė šalip jo brolio Vytauto Katedroje. 
Nekurie rašytojai sako Zigmantą rūpinusies apie prastų 
žmonių būvį ir buvus jų mylėtą. Jis pastatė nekurias baž- 
nyčias ir davė Lietuviams garbingą įstatymą Carta magna 
1437 m. 


KAZIMIERAS JAUGIELAITIS. 1440—1492. Po Zig- 
manto smerčio Lietuvoje sukilo netaikos tarp diduomenės, 
kuri persiskaidė į penkias dalis, kiekviena norėjo vis kitą 
iškelti ant Lietuvos sosto; ant galo tie, kurie norėjo Kazi- 
mierą, ėmė viršų; suėjimą sukėlė Brastyje, iš ten buvo 
išleisti siuntiniai prie Kazimiero, kurie ragino jį, idant sku- 
bintųs į Vilnių. Lenkų diduomenė nenorėjo jo leisti, sa- 
kydama, būk Lietuvos sostas prigulįs jų karaliui Vladis- 
lovui, bet Kazimieras slapčia iškeliavo su 2000 kareivių 
į Brastį, kur jo laukė didžiūnai: Augmantai, Daumantai, 
Manvydai, Sanguškos, Karebutai, Karejotai ir kiti galiū- 
nai; jie su džiaugsmu priėmė jauną dvylikos metų kuni- 
gaikštį ir išlydėjo į Vilnių. Svidrigiela, matydamas, jog 
Lietuvos sostas jam neteks, pasišalino atgali į Valakiją, 
o Mykolas, nugaluoto Zigmanto sūnus, norėjo su 500 rai- 
tarijos pabėgti pas Mazūrų kunigaikštį Boleslovą, savo 
netikrą brolį, bet netikėtai susitiko su Kazimieru, į Vilnių 
keliaujančiu; puolė po kojų ir, išpažinęs jį už valdoną, me!- 
dė atmonyti jo tėvo galžudžiams. Kazimieras jį priėmė 
maloniai ir prižadėjo padaryti viską pagal teisybės. Prieš 
patį Vilnių sutiko jauną savo valdoną Vyskupas Motiejus 
su senatoriais. Vilniaus Katedroje buvo apvainikuotas, pra- 
nokėjų didžių Lietuvos kunigaikščių kepurė jam uždėta. Vil- 

niaus suėjime buvo sūdyti Zigmanto nugaluotojai; Daugir- 
das buvo nuteisintas, Leliušas nuo senatorių suolo pava- 
rytas, o Jonui Čartoriskiui valsčiai atimti. Kad Kazimieras 
buvo dar labai jaunas, tai dėl geresnio rėdymo ir pamokymo 
jauno kunigaikščio buvo aprinkti nekurie senatoriai“, kurių 
vyriausis buvo Jonas Goštautas, vyras išmintingas, nu- 
manąs ūkės reikalus ir tikrai mylįs tėvynę; jisai tai kiek 
galėdamas gelbėjo Lietuvą, kuri regimai nuo didžiojo Vy- 
tauto smerčio pradeda silpnėti ir irti. Kartu su Jonu Goš- 
tautu Kazimieras sudraudė Smalensko gyventojus, kurie 
buvo nenorėję jo klausyti, ir valdžią ant jų įdavė Sakavyčei. 
Paskui Goštautas sudraudė Žemaičius, kurie nenorėjo klau- 
syti Kazimiero ir buvo pasidavę Mykolui. Kazimieras buvo 
sutraukęs kareivius į Panevėžį ir norėjo ginklu Žemaičius 
nutildyti, bet Goštautas pamokė geruoju taikinties su jais; 
Kazimieras paklausė ir perdėjo ant jų Kantautą žemaitį, 
vyrą visų mylimą ir išmintingą. Žemaičiams taip patiko, 
ir jie pasiėmė klausyti Kazimiero, apleidę Mykolą. Nutildęs 
teip namų kerštus Kazimieras išleido siuntinius pas savo 
brolį, Lenkų ir Vengrų karalių, Vladislovą, teisindamasis, 
jog nenorėdamas palikęs pakeltas ant Lietuvos sosto; Vla- 
dislovui nelabai tiko ta žinia, nes pats norėjo apimti ant 
Lietuvos valdžią. Tuo tarpu Vasylius, didis Maskuvos ku- 
nigaikštis, norėjo nauduoties iš Kazimiero jaunystės ir ne- 
mislydamas rasti atspyrio, patelkęs Totorius, pradėjo te- 
rioti Viazmos apygardas. Kazimieras pasiuntė prieš Mas- 
kolius Stanislovą Kišką, kursai su nedidžiu kareivių būre- 
liu išgrūdo Maskolius ir jų rubežinius valsčius nuteriojo. 
Vasylius apsigavęs padarė su Kazimieru sandarą. Rūpin- 
damasis apie miestų padidinimą ir prekybos praplatinimą. 
Kazimieras davė nekuriems miestams ypatingus Magde- 
burijoms vadinamus įstaiymus, pagal kurių miestai patys 
rėdės. 


* Didžių Lietuvos kunigaikščių valdžia sulig Vytauto D. smerčiu buvo 
neapribota; niekas negalėjo prieštarauti jų įsakymams. Bet namų karių 
laike tarp Švidrigielos ir Zigmanto, o ypatingai dabar užsėdus ant Lietuvių 
sosto jaunam Kazimierui, diduomenė kas kartą daugiaus įsigriebia į val- 
džią ir pradeda perkratinėti viešpataujančio įsakymus. 

MYKOLO KERŠTAI. Nutildęs neprietelius ir apžiūrėjęs 
ūkę iš vidaus, Kazimieras norėjo susitaikinti su Mykolu, 
kursai buvo pasišalinęs iš tėvynės. Parvadinęs jį iš Mazū- 
rijos, Kazimieras atadavė jam didžius valsčius ir mislijo tuo 
susigerinti. Bet Mykolas mistijo apie sosto užėmimą; turėjo 
nemažai šalininkų savo didžiūnų, su kuriais ir sutarė nu- 
galuoti Kazimierą ant medžioklės girioje tarp Trakų ir 
Merečiaus. Bet Kazimiero draugai gerai susiprato ir pra- 
nešė rūmų Maršelgai, kursai paėmęs visų geriausią raita- 
riją, daugel sugavo Mykolo šalininkų tarpo Kreivių ir Aš- 
menės. Pats Mykolas pabėgo į Maskuvą ir iš ten pradėjo 
aiškiai prieš Kazimierą kariauti. Gavęs nuo Maskuvos pa- 
galbą ir surinkęs savo šalininkus, Mykolas buvo užpuolęs 
Severiją, bet Jonas Goštautas iš tenai jį išvijo. Gale nieko 
neveikdamas, prašė, idant jo valsčiai būtų pagrąžinti, bet 
Kazimieras bijojo vėl kokio vyliaus; apie 1449 m. dar kartą 
Mykolas, patelkęs Totorius, buvo užpuolęs Severiją ir per- 
galėjęs išsiųstą prieš jį kariuomenę, bet paskui išgirdęs, 
jog pats Kazimieras traukia prieš jį su didžia kareivija, 
pasišalino į Maskuvą ir, tenai 5 metus klioštoriuje pergy- 
venęs, buvo nuodais arkimandrito nužudytas. 


KRYMO CHANO APVAINIKAVIMAS VILNIUJE 1446 
m. Minėjo lig šiol Totoriai Vytauto galybę ir sandarą su juo 
padarytą, todėl kad nebteko savo valdono, atleido siun- 
tinius į Lietuvą, prašydami didžio kunigaikščio Kazimiero, 
idant duotų jiems už chaną arba valdoną Devlet Gadži 
Girėjį, kursai sėdėjo Lietuvoje ir valdė Lydos pilę. Teip 
tai Vytauto galybė gyveno Totorių atmintyje. Kazimieras 
su iškilme siuntinių akivaizdoje Vilniuje apskelbė Gadži 
Girėjį Krymo chanu, raudonu ploščiu apvilkęs; paskui Lie- 
tuvos Maršelga Mikalojus (Jurgis?) Raudvilis su išrinkta 
raitarija nulydėjo jį į Krymą. Gadži Girėjas, per visą savo 
ilgą viešpatavimą širdingai prisirišęs prie Lietuvos, užlaikė 
su Kazimieru sandarą, kiek galėdamas užturėdamas Toto- 
rius nuo Lietuvos kraštų teriojimo. 


KAZIMIERAS — LENKŲ KARALIUS 1447 m. Po Jau- 
gielos smerčio Lenkų karaliumi stojo jo vyriausis sūnus 
Vladislovas, vyras gana drąsus; Vengrai teip pat aprinko 

įį už savo karalių; Turkai, būdami anose gadynėse labai 
tvirti, ne kartą užpuldinėjo Vengrus ir Lenkus, norėdami 
juos užvaldyti. Vladislovas, paėmęs stiprią kariumenę, Tur- 
kus pergalėjo ir padarė su jais sandarą; bet paskui, nevei- 
zėdamas į sandarą, iš naujo užpuolė ant Turkų; už tą san- 
daro sulaužymą nelaimingoje kovoje ties Varna gyvybę 
padėjo. Lenkai pasijuto esą be karaliaus, todėl atleido siun- 
tinius pas Kazimiero, prašydami jo, idant teiktųs jų ka- 
raliumi būti; bet Kazimieras atsisakė tardamas, jog jam 
užteks vienos Lietuvos ir jog jisai negeidžia Lenkų vainiko. 
Keturis kartus leido savo siuntinius pas Kazimiero Lenkai, 
prašydami ir per jo motyną, idant neatsisakytų nuo jų ka- 
ralystės; užprašinėjo teip pat Lietuvius ant suėjimų į Petri- 
kavą, paskui norėjo Vilniuje juos perkalbėti, idant leistų 
savo didį kunigaikštį jiems už karalių, bet jie nenorėjo to 
daryti, idant paskui Kazimieras visai jų neapleistų. Ant 
galo Lenkai, nieko negalėdami padaryti, susirinko ant su- 
ėjimo į Petrikavą ir norėjo aprinkti jau Mazūrų kunigaikštį 
Boleslovą, netikrą Mykolo Zigmantaičio brolį; Kazimieras 
pasijuto, jog Boleslovas, stojęs Lenkų karaliumi, ir Mykolą, 
savo gentį, kels į Lietuvos sostą; tada pasisakė Lenkams, 
jog jei dar kartą atleis siuntinius, tai priims Lenkų vainiką. 
Lenkai sutarė naują suėjimą į Parčevą ir iš čia išleido pa- 
siuntinius į Brastį pas Kazimiero; čia vėl ką neišsiskirstė 
nieko neveikę, kad prakalbėjo apie Padolę ir Valyniją. Ant 
galo sutarė, jog Kazimieras, stojęs Lietuvių ir Lenkų val- 
donu, pats sutaikys juos tame dalyke. 15 d. birželio Kazi- 
mieras su savo dėdžiu Švidrigiela (kuriam pavedė Lucką) 
pribuvo į Krokuvą ir čia paliko apvainikuotas. Palikęs Len- 
kų karaliumi Kazimieras vienok neišsižadėjo Lietuvos ir 
nesėdėjo kaip Jaugiela tiktai Krokuvoje; bet važinėjos iš 
vieno krašto į kitą, steigdamas rėdą abiejose viešpatystėse. 


NETAIKOS DĖL PADOLĖS IR VALYNIJOS. Kazimie- 
rui viešpataujant atsinaujina Lietuvių ir Lenkų barnės ir 
netaikos dėl Padolės ir Valynijos; tas šalis dabar valdė 
Lietuviai, Lenkai gi nori jas pasavinti, pagal Jaugielos 
užrašo. Mažką ne kas metą renkas Lietuviai ir Lenkai an! 
suėjimo į Liubliną, Parčevą, Petrikavą, Karčiną, ir čia vie- 
toje pabaigti savo barnes, kas kartą vis daugiaus tarp savęs 

susipyksta; Lenkai reikalauja pagrąžinimo sau Padolės ir 
Valynijos, Lietuviai gi rodo, jog jų pranokėjai liejo čia krau- 
ją su Algirdu, išliuosuodami tas šalis nuo Totorių ir jas 
užvaldydami. Norint užbaigti tuos nesutikimus, Liubline 
Lenkai pratarė, jog reikia būtinai tarp savęs susivienyti 
po vienu karaliumi, vienais įstatymais ir vienu vardu (Len- 
kijos); bet toksai pratarimas kaip druską į ugnį įbėrė Lie- 
tuviams. Visuose tuose suėjimuose Kazimieras rodės abejo- 
tinas, tęsdamas pripažinti tuos kraštus vienai ar kitai šaliai; 
per tai nusidėjo abiem tautom. Didžiausiais apgynėjais 
Lietuvos reikalų buvo Vilniaus Vyskupas Motiejus ir Jonas 
Goštautas, tikri savo tėvynės mylėtojai. Kaip didi nekliau- 
tis buvo tarp Lietuvių ir Lenkų, galime suprasti iš suėjimo 
Parčeve 1451 m. Lietuviai, keliaudami į tą suėjimą, apsis- 
tojo Brastyje ir reikalavo nuo Lenkų kelionės raštų, tai yra 
jog įiems Lenkuose nieko pikto neatsitiks. Pats Kazimieras 
turėjo pribūti iki Lomžos ir statyti galvą, jog jiems niekas 
piktas nestosis. Kad kiti paklausė, Goštautas vienas neva- 
žiavo toliaus be sargties ir sugrįžo į Brasij. Iš Lietuvos 
nekurie didžiūnai nusiuntė Lenkams atgali žymeles, kurias 
buvo priėmę ant Gorodlės suėjimo. Kad ant galo Lietuviai 
pribuvo į Parčevą, tai nėjo į pilę, bet apsistojo papilėje 
(nekurie sako, jog ir griovomis apsikasė). Čia pasiteiravę 
tarp savęs, išleido į suėjimą Vilniaus Vyskupą Motiejų, 
sakydami, jog nepagrąžins Padolės ir Valynijos Lenkams, 
jog gali abi tauti gyventi vienybėje ir bendrystėje, talki- 
nėdami to reikiant viena antrai, bet Lietuviai nedaleis įkū- 
nyti savo tėvynę į svetimą karalystę, nes nenuvergti nei 
užkariauti, bet saunoriai su Lenkais susivienijo. Zbignevas 
Olesnickis visų Lenkų vardu atsakė, jog, kaip Jaugiela 
užrašė, teip turi ir būti. Po to persiskyrė abi šali, o Lietuviai 
rengės visai nuo Lenkų skirties, mislydami sau pakelti di- 
džiu kunigaikščiu-Simoną Olelką. Kazimieras led nutildė 
gaisrą, prižadėdamas duoti jiems savo sūnų. Lenkai išme- 
tinėjo teip pat Kazimierui, jog užsiėmęs tiktai medžiokle, 
mažai tesirūpina apie jų reikalus; ant galo sudėjo vienus 
metus, idant per tą laiką sutaikintų juos su Lietuviais; prie- 
šingai, jei to nepasieks, žadėdami kitą sau karalių aprinkti. 
Tuo tarpu mirė Vyskupas Motiejus, o paskui neužilgo ir 
Jonas Goštautas; vietos jų nebuvo kam užstoti; Lietuvos 

didžiūnai pradeda eiti menkyn; mažai tesirūpina apie tėvy- 
nės garbę ir reikalus, o paskendę goslybėje ir lepume, išdildo 
širdyse savo paskutinę tėvynės meilės dalelę. Pamažu nuty- 
la ir šneka apie Padolę ir Valyniją, kurias Lenkai pamažu 
pradeda užvaldyti. 


TOTORIŲ ANTPULDINĖJIMAI. Tie Lenkų su Lietu- 
viais nesutikimai buvo priežastimi nelaimių dėl Padolės 
ir Valynijos, nes kad abidvi gimini kėlė tarp savęs kerštus, 
nebuvo kam ginti tų kraštų. Nauduodami iš to Kipčako 
Totoriai, o po Gadži Girėjo smerčio ir Krymo, antpuldinėjo 
ir teriojo tas šalis; Lietuviai ir Lenkai vietoje ginti savo 
kraštus vaidijos tarp savęs, užmetinėdami vieni kitiems, 
jog užsiundę Totorius. Gražios ir turtingos Vytautui vieš- 
pataujant šalys dabar buvo paliktos be priežiūros, tvirtos 
kitados pilės nugriautos ir sudegintos; tiktai 1489 m., bai- 
giantis Kazimiero viešpatavimui, pasiųstas jo siinus Jonas 
Albrechta gerai numalšė Totorius, išklojęs didžią jų dau- 
gybę. 


LIETUVOS KRAŠTŲ PRARADIMAS. Viešpataujant 
Kazimierui Lietuva žymiai pradėjo mažėti, nes nebuvo kam 
jos ginti; Kazimieras buvo užsiėmęs vainikais dėl savo sūnų, 
Lietuviai gi patys mokėjo tiktai kaulyties su Lenkais. Jų 
kraštai dieną nuo dienos mažinos, ir Lietuvos garsas geso. 
Pirmiausia teko Maskoliams didis Naugardas, garsus visoje 
pasaulėje savo turtais ir prekyba, kursai buvo Lietuvių 
globoje ir už tai mokėjo jiems duonį. Didis Maskuvos ku- 
nigaikštis Ivanas Vasilevyčė įsivyravojęs pradėjo Naugar- 
dą spausti ir ant galo pasiruošė visai jį užvaldyti; veltui 
Naugardo gyventojai su našle Morta Boreckiene šaukės 
Kazimiero pagalbos, tasai, kaip visados rambus, neskubi- 
nos. Tuo tarpu Ivanas, užėmęs Naugardą, trims šimtams 
galvas numetė, pasavino jų iždą ir, prikrovęs 300 vežimų 
aukso ir sidabro, sugrįžo į Maskuvą. To dar negana. Didis 
Maskuvos kunigaikštis, matydamas, jog Lietuvoje nėra 
gero surėdymo, pradėjo užiminėti ir kitus Lietuvos šiaurės 
miestus, kaip Tverius, Veliki Luki ir kitus. Lietuvių diduo- 
menė, matydama, jog iš tokio užsileidimo nieko nebus gero, 
prašė Kazimiero pradėti karę su Maskuva, sakydama, j0g 

ir Totoriai padės, bet Kazimieras tai skundės, jog iždas 
tuščias, iai jog Lietuviai atpratę nuo karių, o su Ivanu Vasi- 
levyče vis sandarais siuntinėjo, kurs tuo tarpu ir Severijos 
dalį užėmė. 


ATŽVILGIS ANT KAZIMIERO VIEŠPATAVIMO. Ka- 
zimieras pirmas buvo didžiu Lietuvos kunigaikščiu ir kartu 
Lenkų karaliumi; sėdėjo pagrečiui tai Krokuvoje, tai Vil- 
niuje. Jo viešpatavimas, kaip aukščiaus matėme, nieko gero 
neatnešė Lietuvai, tiktai susiaurino jos kraštus. Vienok 
Kazimiero vardas tolimose šalyse buvo garsus, nes visgi 
suvienyta Lietuva su Lenkų karalyste buvo gana plati ir 
tvirta. Popiežius rašė prie jo, ragindamas eiti prieš Turkus 
ir, perlaužus jų galybę, išliuosuoti Europa; Steponas, Va- 
lachijos ir Moldavijos valdonas, po kelis kartus prašė Ka- 
zimiero pagalbos prieš Turkus; ant galo atėjo siuntinys 
(Izokas iš Trebizondo) iš tolimos Persų žemės ir savo cie- 
soriaus (šacho) Usang'o vardu žadėjo didžią talką prieš 
Turkus. Bet Kazimieras nemokėjo nauduoti iš savo galybės, 
rūpinos tiktai apie vainikus dėl savo sūnų; vyriausį sūnų 
Vladislovą užsodino ant Čekų sosto, paskui antram sūnui 
šv. Kazimierui norėdamas įgauti Vengrų vainiką, ilgai 
nenaudingai kariavo su Motiejumi Unijodu, kurį viena 
Vengrų dalis buvo sau aprinkusi už valdoną; tuo tarpu 
mirė ir šv. Kazimieras“, o į jo vietą Joną Albrechtą norėjo 
tėvas pastatyti, bet Viadislovas prieš tėvo norą užėmė ir 
Vengrų sostą. Lenkai teip pat nestaio aukštai Kazimiero, 
nors jisai dėl jų padarė daugiaus gero, nes kariaudamas 
per 12 metų su Kryžokais, juos pergalėjo ir, pagal Torūnės 
sandaro (1468) daug nuo jų kraštų atėmęs, prie Lenkų 
privienijo ir atadarė jiems duris į Baltosias jūrias. Kryžo- 
kams atliko tiktai rytinė žemės šalis su jos miestu Kara- 


* Šv. Kazimieras gimė 1458. Iš pat mažumos jau aisiženklino dievabai- 
mingumu, niekindamas žemiškus daiktus ir rūpindamasis apie dūšios iš- 
ganymą; buvo mielaširdingas dėl neturtėlių ir užlaikė nekaltybę lig pat 
smerčio. Mirė Vilniuje 26 metų amžiaus; palaidotas yra Vilniuje teip vadi- 
nNamoje šv. Kazimiero koplyčioje šv. Stanislovo bažnyčioje, už šventą 
Paskaitytas yra Popiežiaus Leono X. Šv. Kazimieras yra Lietuvos užtary- 
tojas ir apgynėjas, kursai du kartu Lietuviams su Maskoliais kariaujant 
(Žigmaniui XI viešpataujani) pasirodė ir padėjo pergalėti neprietelius. 

liaučiumi. Lietuviai nors kelis kartus čia Lenkams talkinė- 
jo, vienok nesirūpino nieko gauti, nors jų tai kraštus 
užvaldę turėjo Kryžokai. Mirė Kazimieras 1492 m. 7 d. bir- 
želio m. Gardėnuose, paskyręs prieš smertį Aleksandrą 
didžiu Lietuvos kunigaikščiu, o Joną Albrechtą Lenkų kara- 
liumi. Kazimieras buvo vidutinio ūgio, plikaktis, pailguoti- 
nio ir didžiai lieso veido, buvo malonus pagyvenime ir dos- 
nus, bet užtat iždą gerai patuštino; prie jo gyvos galvos 
Lenkuose pradėjo platinties lotyniškoji kalba. 1468 m. ant 
suėjimo Piotrkave jis padidino bajorų valdžią ir privilegijas, 
o pamažino miesčionių ir ūkininkų, kuriuos prie baudžiavos 
pradeda versti. 25 


ALEKSANDRA. 1492—1506 


Tuojaus po Kazimiero smerčio susirinko nemažas di- 
džiūnų būrys Vilniuje ir, čia nelaukdami Lenkų, pakėlė 
sau didžiu Lietuvos kunigaikščiu Aleksandrą, pagal mirš- 
tančio Kazimiero noro. Paskui ilgai netrukus Vilniaus 
Vyskupas Albertas (Vaitiekus) Taborius pasimeldęs iškil- 
mingai uždėjo jam, sėdinčiam ant sosto šv. Stanislovo baž- 
nyčioje, didžių Lietuvos kunigaikščių kepurę arba vainiką, 
o Lieiavoras Chreptavyčė padavė jam pliką kalaviją ir 
lazdą, prataręs širdingą bylą, kurioje prašė būti smarkumi 
neprieteliams, o teisingu rėdoje; valdyti Lietuvą teip, kaip 
ją valdė didysis Vytautas, baigdamas šiais žodžiais: „Jei 
seksi paveikslą to didžio savo pranokėjo, pateks tau ta kuni- 
gaikštystė už visas viešpatysties ir karalystes, bet jei pa- 
veikslo Vytauto neseksi, būsi savo ir mūsų prapulties prie- 
žastimi“. 

Lenkai, dasižinoję apie Lietuvių aprinkimą didžio kuni- 
gaikščio be jų žinios, labai įpyko ir, susirinkę į suėjimą į 
Petrikavą, be mažo ką neaprinko sau už karalių Janušą, 
Mazūrų kunigaikštį; tiktai per savo motynos Elzbietos ap- 
sukrumą Jonas Albrechtas* paliko Lenkų karaliumi. 


* Jonas Albrechtas buvo didžio mokslo, mandagus ir švelnio apsiėjimo, 
bet nelabai rūpinos apie karalystės reikalus, jam viešpataujant ūkininkai 
„paliko pririšti prie žemės, o bajorai kas kartą įgauna didesnę valdžią, tada 

Matėme aukščiaus, kaip Lietuva kas kartą pradeda silp- 
nėti, viešpataujant gi Aleksandrai jos sumažėjimas dar 
daugiaus žymus. Aleksandra užsėdo ant Lietuvos sosto jau 
ne teip jaunas kaip jo tėvas Kazimieras, bet būdamas ne 
didžio išmanymo ir silpnos valios, dar silpniaus už tėvą 
valdė; pats nieko nepermanydamas ir visako bijodamas, 
davė galę didžiūnams, kurie nerūpinos apie ūkės reikalus, 
bet tiktai kėlė tarp savęs kerštus ir ieškojo visur savo tiktai 
gero. Rėdos niekur nebuvo; iš rytų Maskuva kas kartą to- 
liaus lindo į Lietuvą, o jos didis kunigaikštis pradėjo va- 
dinties visos Gudijos kunigaikščiu. Aleksandra vietoje su 
Lenkų pagalba nusikratyti to neprietelio, vis tikt sandarais 
užsiėmęs, o tuo tarpu kartu su broliu Jonu Albrechtu eina 
į Valachiją, ko jam visai nereikėjo daryti. Padolę ir Valy- 
niją, visiškai apleistą, kas metą lanko Totoriai, negana 
dar to, Totoriai, kuriuos didis Vytautas su savo geležine 
ranka galėjo suvaldyti už Doną ir prispirti savęs klausyti, 
dabar paleisti į valią, savo terionėmis pasiekia Minską, 
Naujapilę ir mažką ne Vilnių. Ant galo Kryžokai, kurie 
visai jau buvo paminti, dabar pradeda vėl pakelti savo gal- 
vą. Ūkės iždas per karaliaus dosnumą ir barstymą paliko 
tuščias. Žmonės pradėjo jau po dvi dieni eiti arti ir rugių 
pjauti dvarams. Žemaičiai į didžio kunigaikščio iždą nieko 
kilo nemokėjo kaip tik 10000 kiaunių kailių. 


KARĖS SU MASKUVA. Nesutikimai dėl parubežinių 
Severijos valsčių su Maskuva prasidėjo jau viešpataujant 
Kazimierui. Ivanas Vasilevyčė rykaujančius ten kunigaikš- 
čius mokėjo pavilioti prie savęs, ir jie pasidavė Maskuvai; 
vienok vis dar Ivanas kiek tiek privengė Kazimiero ir liovės 
per daug jį skriausti; dabar gi, supratęs silpną Aleksandros 
protą, drąsiai pradėjo kibti į jo kraštus, užiminėdamas kas 
kartą daugiaus; apėmė teip pat Viazmą, Riazanę, Tverius. 
Aleksandra vietoje griebties už kardą ir ginties nuo neprie- 
telio siuntinėjo tiktai trejetą kartų pasiuntinius, reikalau- 
damas atgal užimtų kraštų, o kad teip nieko gero neveikė, 
Pasinešė susigentauti su savo neprieteliu, mislydamas nusi- 


tai buvo padėta, jog karalius nieko negali dirbti dėl ūkės be suėjimo pa- 
tvirtinimo. 

kratyti nuo jo antpuldinėjimų; Ivanas Vasilevyčė to nebai- 
dės, vildamasis daugiaus dar per tai nauduoti. Aleksandra 
paėmė Ivano dukterį Eleną sau už pačią (žmoną) ir išsi- 
žadėjo užimtų kraštų, o Ivanas prižadėjo daugiaus neuž- 
iminėti (1494). Apturėjęs teip nužeminantį pakajų, Alek- 
sandra ir iš jo nemokėjo nauduoti; nerūpinos apie savo kraš- 
to apgynimą nuo Totorių antpuldinėjimų, bet nereikalingai 
ir nelaimingai talkinėjo savo broliui į Valachiją: kaip visur 
teip ir čia nesisekė Aleksandrai. Kad pribuvo su kariumene 
į Braslavą ir laukė Jono Albrechto, diduomenė dažinojus, 
jog traukia prieš Valachiją, o ne prieš Turkus, atsisakė 
eiti toliaus. Palikęs su kareivių saujele, pavedė valdžią et- 
monui Kiškai ir suvienijo su Lenkų kariumene, o pats grį- 
žo į Lietuvą. Jonas Albrechtas, nieko gero neveikęs, visą 
savo kariumenę prarado Valachijos miškuose (1497). Ne- 
gana tos nelaimės; užėjo marai ir badai, o skelbiama buvo, 
kad Turkai su visa galybe ketina gulti į Valachiją, o paskui 
dar eiti toliaus; reikėjo vienybės, kurios tarp Lenkų ir Lie- 
tuvių vis dar nebuvo. Prispausti nelaimių ir aplinkybių, 
sutarė ant galo turėtis iš vieno, rinkti vieną sau karalių ant 
abelno suėjimo: bet ir ta vienybė buvo padaryta tiktai ant 
popieros, o apie jos išpildymą nieks nerūpinos, kaip ma- 
tysimie naujoje karionėje su Maskuva. Pakajus su Ivanu, 
didžiu Maskuvos kunigaikščiu, buvo neilgas; tuojaus tasai 
pradėjo ieškoti visokių priežasčių dėl sandaro sutraukymo: 
tai Aleksandra spiriąs jo dukterį Eleną pamesti stačiatikių 
tikėjimą, tai spaudžiąs Gudų tikėjimą savo krašte; ant galo 
pradėjo slaptu gundinti Severijos kunigaikščius, idant jam 
pasiduotų, prižadėdamas jiems padidinti valsčius. Tokiu 
būdu įgavo Briansko pilę, Černigavą, Severijos Naugardą, 
Rylska. Veltui Aleksandros siuntinys Strumila reikalavo 
teisybės: Ivanas pasisakė dūmoje, arba susirinkime, jog 
visus, kurie prie jo glausis, priims ir nieks negali jam to 
išmetinėti; negana to, nelaukdamas nieko, įsigrūdo į Lietu- 
vą, ir Aleksandra turėjo griebiies ginklo, bet ir tai neno- 
rėdamas, nes led 14000 kareivių sukėlęs išleido savo etmo- 
ną Konstantiną, Ostrogo kunigaikštį; tasai mušės ant upės 
Vedrusos arti Dorogobužo drasiai kaip liūtas, bet nieko 
neveikęs prieš kelis kartus didesnę Maskuvos kariumenę, 
pats teko (1500 m.) į Maskolių rankas, kurį Ivanas liepė 

į manelius įdėti ir rankas užpakalyje surišti. Aleksandra, 
kurs traukė teip pat prieš Maskolius, išgirdęs apie tą nuo- 
puolį, pasiblaškė ant Palacko, o Maskoliai tuo tarpu nuterio- 
jo dar likusią Severijos dalį ir užėmė ją su miestais Putivlu, 
(Poltava), Toropec ir Zolidar. Ant didesnės nelaimės iš ant- 
ros pusės Krymo chanas Akarat Gerei, Ivano pasiundytas, 
įpuolė su Totoriais į Lietuvą ir, visą Valyniją iki Vladimiero 
ir Brasčio nuteriojęs, su neapsiekiamu grobiu pagrįžo į Kry- 
mą. Ant galo Maskoliai su didžia kariumene apgulė Sma- 
lenską, bet iš po trijų kartų turėjo pasišalinti, radę čionai 
gerą apgynėją Mikalojų Hlebavyčę; tasai, norėdamas pa- 
traukti prie savęs kareivius ir įpilti jiems drąsą, išpardavė 
visus savo daiktus ir kareiviams išdalijo; Maskoliai nuo 
Smalensko pasitraukė, bet kariauti neliovės. 

Toje nelaimėje pasirodė Lietuvos prieteliumi Kipčako 
chanas Šachmatas (Šig Achmet)“, kurs persikėlęs per Volgą 
ir Doną, įpuolė su didžia Totorių galybe į tą Severijos dalį, 
kuri buvo pasidavusi Maskoliams. Tuo tarpu miršta Lenkų 
karalius Jonas Albrechtas; Aleksandra, užmiršdamas apie 
karę su Maskoliais, rūpinas tiktai apie Lenkų vainiko įgavi- 
mą. Veltui jį šaukia Šachmatas ant pagalbos. Aleksandra 
tartumei negirdžiąs. Nesulaukęs Aleksandros Šigachmetas 
paliko pergalėtas Krymo chano Mengli Girėjo, prietelio Iva- 
no. Šachmatas norėjo Aleksandrai atmonyti už jo rambumą, 
bet nepasisekė; papuolęs Lietuviams į kalinį, numirė Kaune 
iš rūpesčio. Aleksandra paliko Lenkų karaliumi ir buvo Kro- 
kuvoje apvainikuotas (1502). Dabar galėjo Aleksandra 
vesti prieš Maskolius jau ir Lenkus su Lietuviais, bet jis 
velijo sandarais kaulyties, nors naujas jo prietelis Padaugu- 
vio Mistras Plettenberg kelis kartus su ricorių saujele per- 
galėjo Maskolių didžias kariumenes. Aleksandra išleido į 
Maskuvą pasiuntinius ir padarė (1503) su didžiu vargu 
paliaubas ant šešių metų, išsižadėjes visos Severijos. 


į * Kad su Totoriais sandarą tvirtino, tai tie, pagal savo tautos būdą, pri- 
siekė, ant plikos kalavijos šaltą vandenį lašindami. Vandeniui nuo kalavijos 
galo lašant, tie vieną už kito lašą rydami, keikė, kad pragaištų las, kurs 
Pirmas sandarą sulaužys. 

TOTORIŲ ANTPULDINĖJIMAI. Krymo Totoriai kas 
kartą drąsiaus ir plačiaus pradeda terioti, nerasdami geros 
atspirties Lietuvoje; savo terionėmis jau dasiekia ne tikt 
Minsko, bet pats Vilnius pradeda nuo jų drebėti; todėl pir- 
mutinės medinės sienos vietoje dabar mūro siena apveda 
aplink Vilnių su penkiais vartais, idant apsigintų nuo Toto- 
rių. Kad pasibaigė karės su Maskuva, Aleksandra galėjo 
sudrausti Totorius, bet Lietuvoje sukilo kerštai tarp diduo- 
menės. Įsigriebęs į didžią valdžią ir galybę Mykolas Glins- 
kis, vyras rėdoje išmintingas, karėje drąsus ir nusimanąs, 
bet per daug pasikėlęs į didybę, būdamas mylistoje Alek- 
sandro, pradėjo jam įkalbinėti, idant valdytų didžiūnus sta- 
mantriai ir už nepaklusnumą atiminėtų valsčius ir urėdystes, 
ko negalėjo d. Kunigaikštis daryti be suėjimo patvirtinimo. 
Aleksandra, paklausęs Glinskio, atėmė Iliničiui Lydos urėdi- 
ją, o Montvydui maršelgystę; visi sukilo prieš Glinskį, bet 
nieko tas neatbodamas kalbėjo Aleksandrai, jog nepabaig- 
damas to, ką pradėjo, parodys savo silpnybę. Ypatingai 
trys senatoriai pakilo prieš Glinskį: Hlebavyčė, Zebžezinskis 
ir Goštautas. Glinskis juos jau norėjo nužudyti, viską galė- 
damas nuo Aleksandros išprašyti, bet ūkės žyminas (kanc- 
er) Jonas Laskis Brasties suėjime apšvietė truputį Alek- 
sandros akis, rodydamas, jog Glinskis nori pats valdonu 
stoti. Pakilo ir vyriausis Lietuvos dūmos Taborius, Vilniaus 
Vyskupas, ir sako, savo byla teip pajudino karalių, jog 
tasai apslabo ir susirgo. Tuo tarpu Totoriai, nauduodami iš 
tų kerštų Lietuvoje, teriojo jos šalis. Tame laike įgavo didžią 
garsą našlė Nastazija Alelkienė, Slucko kunigaikštienė, 
kuri su vyriška drąsa iš po dviejų kartų Totorius gerai pra- 
retino, sukėlus aplink esančius gyventojus. Bet didžiausį 
nuopuolį datyrė Totoriai prieš pat Aleksandros smertį. Di- 
džios krymo Totorių minios užplūdo ant Lietuvos, kuria 
plačiai teriodami, ėjo kas kartą gilyn. Aleksandra vis nuo 
Radomo suėjimo sirgo; nebuvo ką pasiųsti prieš Totorius; 
kareivių buvo tiktai maža saujelė ir ta be didžio kunigaikščio 
nenorėjo eiti į karę. Turėjo sergantį Aleksandrą kartu su 
žmona Elena vežti į Lydą, ant kurios tiesiog plūdo Totorių 
gaujos. Bet vos didis kunigaikštis pribuvo į Lydą, kaip atėjo 
žinia, jog jau Totoriai netoli; karevių nebuvo, pats Alek- 
sandra buvo pavojuje... didis sumišimas ir išgąstis! nežinojo 

ką bedaryti; visi ginkiavos, iš visur plūdo į Lydą kareiviai, 
girdėdami, jog didis kunigaikštis didžiame pavojuje. Alek- 
sandra pakėlė karvedžių Stanislovą Kišką, o pats pasisku- 
bino į Vilnių. Jau sodžių, dvarų ir bažnyčių gaisrai rodė, 
jog neprieieliai netoli. Vos 10000 kareivių susirinko iš Lie- 
tuvos; susirgo ir Kiška, ir valdžią savo turėjo pavesti Glins- 
kiui; tarp abelno sumišimo ir išgąsčio jisai vienas nenusiminė 
ir laukė, kad tiktai jam patektų vesti kareivius prieš neprie- 
telius, idant atsiženklinęs kovoje savo didybę parodytų. 
Paėmęs tą nedidį kareivių būrelį, drąsiai ėjo prieš Totorius 
ir, sutikęs juos ties Klecku, nežiūrėdamas nei vietos nepato- 
gumo, nei neprietelių daugybės, liepė kibti į Totorius. 20000 
jų paklojo ant vietos ir 40000 išliuosavo savųjų iš Totorių 
nagų. Tos garbingos pergalės žinia rado jau be žado ir mirš- 
tantį Vilniuje Alesandrą, kursai numanydamas iš veidų 
aplink stovinčių, pakėlęs rankas į Dangų, dėkavojo Dievui 
už neprietelių pergalėjimą. 

19 d. rugpjūčio pasirėdęs krikščioniškai Aleksandra pasi- 
mirė, pavesdamas savo kraštą broliui Zigmantui. Buvo tai 
vidutinio ūgio vyras, nebylus, mėgo labai muziką, ypatingai 
karišką ir laikė iškilmingą šeimyną savo rūmuose, per tai 
per daug ištuštinio ūkės iždą, buvo labai stiprus. Jo viešpatavi- 
mas nelaimingas, nes pats nieko nepermanydamas, leido į 
valią didžiūnus, kurie išlepo ir pasileido. Palaidotas Vilniuje 
šalip šv. Kazimiero. 


ZIGMANTAS Hi SENIS. 1508—1548 


Nors Lietuviai tiek karių žadėjo Lenkams nerinkti sau 
didžio kunigaikščio be jų žinios, vienok ir dabar, Lenkų 
nelaukdami, pakėlė sau Zigmantą, Aleksandros brolį, į Lie- 
tuvos sostą; o Vilniaus Vyskupas Taborius švento Stanislovo 
bažnyčioje apvainikavo. Lenkai apie tai dasižinoję aprinko 
tą patį Zigmantą sau už karalių. 


GLINSKIO NEDORYBĖS. Neužilgo po Aleksandros 
smerčio mirė ir garbingas Vilniaus Vyskupas Taborius, di- 
džiausis Glinskio priešininkas. Dabar Glinskis mislijo, 

jog galės eiti į didesnę valią ir pradėjo dar daugiaus maiš- 
tauti. Bet vis negalėjo teip įsigriebti į valdžią kaip prie 
Aleksandros. Jo priešininkai teip pat nesnaudė. Jonas Zab- 
žezinskis, Sapiega ir kiti skundė jį prieš Zigmantą, reikalau- 
dami sūdo ant jo, bet didis kunigaikštis, žinodamas, jog 
Glinskis turi daug šalininkų, vis sūdą tęsė. Ant galo Glins- 
kis, netverdamas iš piktumo, sutraukęs 700 raitarijos, už- 
puolė naktį pagal! ties Gardėnais ant Jono Zabžezinskio, 
Lietuvos maršelgos, sukapojo jo moteriškę ir patį, iš lovos 
ištraukęs, nugalavo, o jo nukirstą galvą liepė ant mieto 
pamauti. Paskui susiuostė su Vasyliu III ir, padidinęs savo 
kareivių skaitlių, pradėjo dar daugiaus nedorauti; iš to buvo 
kilusi karė su Maskoliais, bet neilgai trukus apstojo. Tuo 
tarpu Glinskis neliovės ir, kas kartą daugiaus turėdamas 
kareivių, kartu su savo broliu Vasyliu pasinešė nuo Lietuvos 
atskelti Gudų kraštus su Kijevu ir pačiam tenai atsisėsti 
viešpatauti; jiems atėjo į talką Daškovyčė su kazokais; nors 
jie užėmė nekurias Juodgirėnų, Krivičų ir Severijos pilis, 
vienok nuo Slucko iš po dviejų kartų turėjo pasitraukti, nieko 
negavę, nes ten sutiko drąsią našlę Nastaziją Alelkienę; 
teip pat negalėjo įsilaužti į Žitomirių ir Ovručą. Tuo tarpu 
pats Zigmantas išsirengė prieš Glinskį. Tada tasai su savo 
ir brolio žmonomis ir vaikais išsinėšino į Maskuvą, kur Va- 
sylius III priėmė jį su didžia iškilme ir su džiaugsmu, nes 
Glinskis prižadėjo su Maskolių pagalba užimti visus Gudus 
ir pasiduoti Vasyliui. 


KARĖ SU MASKOLIAIS. Glinskis, dasitekęs į Maskuvą, 
pradėjo siundyti ant Lietuvos Maskolius, žadėdamas jiems 
padėti įsilaužti į Smalenską ir stigavodamas, jog Maskoliai, 
tą pilę turėdami, galės visus Gudus nuo Lietuvių atimti. 
Pavasariui išaušus Glinskis su Maskoliais tikrai grūdos į 
Lietuvą ir apgulė Minską, bet atėjus žiniai, jog traukia pats 
Zigmantas prieš juos, pasišalino ant Borisovo ir Oršos; ant 
galo persikėlę per Niperį, pasitaisė stoti į mūšį, kur jiems 
atėjo dar pagalbon 60000 Maskolių; todėl pylimais apsikasė 
ir griovius apsitvirtino. Bet kad Lietuviai prisiartino, tai 
Maskoliai, neklausydami Glinskio, nakiį pagal pabėgo iš guo- 
lio; Glinskis turėjo pasitraukti ant Starodubo, o Maskoliai 
pabėgo namon. Zigmanto vadovai Stanislovas Kiška ir Kons- 

tantinas Ostrogo, kurs jau buvo išsprukęs iš Maskolių ka- 
linio, baisiai nuteriojo kraštus ir laimingai pagrįžo į 
Smalenską, kur jų laukė Zigmantas. Vasylius HI, iš 
tų terionių nusigandęs, širdingai malonėjo pakajaus, kur- 
sai ir buvo padarytas: abi pusi paleido imtinius, ką Glins- 
kis valdė, ar buvo užėmęs, turėjo pagrąžinti didžiam Lietu- 
vos kunig.; o pats su savo tarnais ir bendrais pasilikti Mas- 
kuvoje. Zigmantas, teip nusikratęs Maskolių, suvadino luo- 
mus į Vilnių Glinskio šalininkams apsūdyti. Zigmantas ir 
luomai gana maloniai ir paviršutiniai apsiėjo su jais ir dau- 
gumą išpažino už nekaltus. Apie tą laiką popiežius Julius 
ragino Zigmantą, idant susitaręs su kitais krikščionių kara- 
liais, trauktų prieš Turkus, bet Zigmantas to padaryti ne- 
galėjo, nes pats iš visų pusių buvo neprietelių apstotas, 
ypatingai Maskolių, kurie ieškojo tikt patogumo, idant iš 
naujos užgriūti ant Lietuvos; Glinskis vis juos siundė, įkal- 
binėdamas, kas Smalenskan eitų laužties. Vasylius, ieškoda- 
mas visokių priežasčių, pradėjo skųsties, jog jo seserį Eleną 
negerai užlaiką, jog jo mužikus parubežiais skriaudžią Lie- 
tuviai, jog Totorius ant Maskuvos siundą. Nekurie sampro- 
tauja, jog pats Teutonų ciesorius Maksimilijonas siundė 
Maskolius ant Lietuvos, rūstaudamas ant Zigmanto, jog ne 
su jo seseries dukterimi apsipačiavo, bet su išmintinga ir 
dievabaiminga Barbora, Sedmiogrado kunigaikštaite. Čia 
prisidėjo dar ir Kryžokai, kurie norėjo nuo Zigmanto išsi- 
liuosuoti ir kartu su ciesoriu užpulti iš vakarų. Zigmantas, 
matydamas iš visų pusių neprietelių apgultas, vis norėjo 
sandaravimais kaip norint pabaigti, bet veltui, nes Vasylius 
sandaro nenorėjo. 


SMALENSKO UŽĖMIMAS 1514. Vasylius, sutraukęs iš 
visų šalių kareivius, traukė kartu su Glinskiu į Lietuvą ir 
apstojo tuojaus Smalenską; kaip kartą Hlebavyčė teip dabar 
Jurgis Solohubas, vyras drąsus ir protingas, gerai gynė 
Smalenską, nors trys šimtai armatų be perstojo ardė pilės 
mūrus. Vasylius, iš karto nieko neveikęs, turėjo pasitraukti 
ir tiktai iš antro karto, su Glinskiu apgulęs, per savo papir- 
kimus įgavo į savo rankas teip garsią ir reikalingą pilę; 
Glinskis, turėdamas pilėje savo pažįstamus, papirko juos, 
0 tie reikalavo nuo Solohubo, kad pasiduotų, tas gi noroms 

nenoroms turėjo atadaryti Maskoliams pilės vartus. Vasy- 
lius buvo prižadėjęs gyventojams nieko pikto nedaryti, vie- 
nok dabar atėmė nuo jų turtus ir gėrybes, laužydamas savo 
Žodį; o kad smaienskėnai gailėdamis, jog neprieteliams pa- 
sidavė, pradėjo mislyti apie pagrįžimą prie Lietuvių, tai 
Vasylius, apie tai dasižinojęs, liepė pirmuosius pakart pasi- 
kabinus ant mūrų. Vasylius buvo žadėjęs Smalenską pavesti 
Glinskio valdžiai, bet paskui to neišpildė. Tuokart tasai, 
matydamas, įog Lietuvoje jam buvo geriaus, per savo ištiki- 
mą tarną meilavo malonės nuo Zigmanto, prižadėdamas 
pagrįžti ir priklausyti jo gėrybes ir viską jam sugrąžinti, 
bet Vasylius, apie tai iš šalies dagirdęs, liepė nutverti Glins- 
kį, geležimi apkalti ir į Maskolijos gilumą nukriušti, 


KOVA PRIE ORSOS. Lig šiol Maskoliai senu įpratimu 
vengė aiškios mūšies ir tiktai užpuldami pasalu teriojo ir 
užiminėjo kraštus. Dabar Vasylius, pagriebęs Smalenską, 
jau tarės visą Lietuvą užkariausias. Sutraukęs kariumenę 
apie 100000 vyrų, pats su 20600 paliko apie Smalenską, o 
savo karvedžiams liepė užimti Oršą ir Ovručą, o paskui 
traukti tiesiai ant Vilniaus. Bet prieš juos išėjo ne su didžia 
kariumene Ostrogo kunigaikštis. Lietuvių raitarija, neradusi 
ant Niperio nei tiltų, nei brastos, plaukte perplaukė ir ties 
Orša susitiko su 80000 Maskolių saulei patekėjus. Šilo mėne- 
sies 8 d. 1514 m. abi šali tvirčiai susirėmė; pats Totorių cha- 
nas Čeladinas talkinėjo Maskoliams; vienok Lietuviai per- 
laužė neprietelių rindas; 30000 Maskolių ant vietos paliko 
pakloti, daugybė gyvų pakliuvo į Lietuvių rankas! Ta perga- 
lė, nors labai didi ir garsi, vienok neišliuosavo Smalensko, 
nes Zigmaritas labai nekentė karių, kiek galėdamas šalinos 
nuo jų; todėl nors karės su Maskoliais nepasibaigė lig Zig- 
manto smerčio, vienok buvo jos mažos ir be didžių susirėmi- 
mų; Vasylius jau nedrįso tikrai su Lietuviais kariauti, 0 
Zigmantas tiktai rūpinos apie apsigynimą. 


TOTORIŲ ANTPULDINĖJIMAI. Maskolius terioti padė- 
jo Lietuviams Krymo chanas Makmet Girėjas, kuriam už tai 
sukalbėta buvo mokėti 15000 raudonųjų; bet toki talka ne- 
buvo tvirta ir tikra, nes Totoriai ne kartą ir prieš pačius Lie- 
tuvius atsisukdavo, Vasyliaus įmokinti, ypatingai daug ken- 

tėjo nuo Totorių terionių Padolės kraštas. Todėl Lietuvos 
didžiūnai Sanguška, Jurgis Raudvilis, Čartoriskis, Višnevas, 
Daškevyčė ir daug kitų susitarė visi sukalbėtą kareivių 
skaitlių laikyti ir iš vieno eiti prieš Totorius tam reikiant; jų 
viršininku buvo Konstantinas, Ostrogo kunigaikštis, kursai 
visus ir turėjo vesti. Ta sankalba buvo labai paranki, nes 
neužilgo atėjo žinia, jog Totorių daugybė plūsta per Padolę į 
Valyniją. Tuojaus Ostrogo kunigaikštis pareikalavęs karei- 
vių nuo minėtų didžiūnų, metės ant Totorių ir pavijęs jau 
grįžtančius su grobiu antrapus Kijevo, pergalėjo įuos, pa- 
klojęs ant vietos 24006 Totorių ir nesuskaitomą krikščionių 
daugybę išliuosavęs iš jų rankų. Ypatingai įkyrėjo Lietu- 
viams Makmeto tėvas Mendli Girėjas. Teip Krokuvoje jung- 
tuves keliant Zigmantui atėjo žinia, jog Krymo chanas 
Mendli Girėjas su 25000 Totorių baisiai terioja Padolę. Tą 
išgirdęs Zigmantas pasiuntė lenką Lanskaronskį ir lietuvį 
Ostrogo kunig. su kareiviais; pirmu puolė Lietuviai 1512 m. 
ant- Totorių, o kad pergalė pradėjo svyruoti, pribuvo Lanska- 
ronskis, kursai su. Lenkais kaip maute išmovė per patį ne- 
prietelių vidurį; Totoriai suniuko ir ėmė smukti į šalis, visa 
palikę; dar pagal savo būdo vėl buvo susikliautę į rindas, 
bet neišturėjo. Trys sūnūs ir Mendli Girėjo žentas karės 
vietoje paliko. 


ZAPOROGO KAZOKŲ SUTVARKYMAS. Apie Niperio 
upę buvo plačios vietos neužgyventos; ten tai iš visų kraštų 
visokie ar piktadariai, ar prispausti žmonės plūdo ir užgyve- 
no tas vietas; tie iš visur susirinkę buvo labai karingi vyrai. 
Jie tai gynė Lietuvos kraštus nuo Totorių antpuldinėjimų, 
bet ne kartą ir ant Lietuvių kraštų užgriūdavo teriodami ir 
plėšdami. Todėl reikėjo juos suvaldyti, apie ką ir rūpinos 
Zigmantas. Jisai priliepė Daškevyčei juos suvaldyti ir su- 
tvarkyti; tasai aprūpino Kazokus, padalino juos į pulkus, 
apžiūrėjo ginklais, davė jiems įstatymus ir teip padarė iš jų 
tvirtą ir baisią dėl Totorių kariumenę, kuri gyniojo Lietuvių 
kraštus nuo jų antpuldinėjimų. Kaip toliaus matysime, Ka- 
zokus dar tvirčiaus ir stipriaus suvaldė Staponas Baloris, 
Lenkų ir Lietuvių karalius. 

KRYŽOKŲ IŠSIZOKANAVIMAS. Kryžokai, kaip matė- 
me, buvo Kazimiero nukariauti, tiktai buvo belikusi jų rytinė 
dalis, rubežiaujanti su Lietuviais. Nemesdami seno įpratimo, 
jie vis norėjo Lietuviams ir Lenkams pikta daryti, bet lengvai 
buvo sudraudžiami. Per tą laiką pradėjo tarp Vokiečių pla- 
tintis Liuterio atskalūno mokslas; tas piktas mokslas dasite- 
ko ir į Parusį, kur rado tam reikalingą dirvą; zokaninkai 
Kryžokai, paskendę goslybėse ir lepumuose, vienas už kitą 
laužė prisiegą ir, išsižadėję katalikų tikėjimo, būriais pačia- 
vos. Ant galo 1525 m. D. Kryžokų Mistras Albertas Bran- 
denburgijos, negalėdamas išsiliuosuoti nuo Zigmanto, pa- 
metė zokano rūbus su visais Kryžokais ir pasidavė Zigman- 
tui kaipo šeipjau kunigaikštis. Teip tai visi Kryžokai pateko 
po Lietuvių ir Lenkų valdžia. Atliko tiktai Kardininkai, bet 
ir tie, kaip toliaus matysime, viešpataujant Zigmantui Au- 
gustui, pateko Lietuviams. Teip tai pasibaigė garsus Kryžo- 
kų zokanas, kursai Lietuvių tautos milijonus pražudęs per 
300 metų, ant galo pats į jų rankas pakliuvo. 


LIETUVIŲ STATUTO ĮVEDIMAS 1529 m. Įstatymai, 
pagal kurių rėdės ir sūdijos Lietuviai, lig šiol nebuvo į vieną 
kningą suvesti; matėme, jog Vytautas ir jo įpėdiniai, duoda- 
mi įvairius įstatymus, rūpinos teip pat ir visus įstatymus 
surinkti ir sutaisyti į vieną surinkimą. Ant galo Zigmantas 
Senis įsakė Albertui Goštautui apie tai pasirūpinti, kursai 
viską ir išpildė. Tas įstatymų surinkimas gavo vardą Lietu- 
vių statuto ir buvo Lietuvių ir Gudų reikalams paskirtas; 
jisai patvėrė per visą laiką, kol Lietuviai nepateko į nagus 
Rusams. To statuto trys buvo atmainos arba išdavimai. 


ATŽVILGIS ANT ZIGMANTO II VIEšŠPATAVIMO. Zig- 
mantas II, nors rūpinos apie savo padonuosius, nors buvo 
geros širdies, vienok netvirtas kariautojas; kaip galėdamas 
vengė karių ir rūpinos apie pakajaus paturėjimą; per tai ne 
tiktai neatėmė nuo neprietelių kraštų, kuriuos jo priešpėdi- 
niai buvo praradę, bet dar pats karėse nustojo Smalensko. 
Jam viešpataujant buvo daug garsių karvedžių kaipo Ostro- 
go Konstantinas. Per tą laiką Lietuvoje kilo jau didžios at- 
mainos: plaukus pradėjo vyrai kirpti trumpai, apdarus ilgus 
nešioti. Bajorai jau be kalavijos iš vidaus neišeidavo, nors 

išlepę ir išsivalevoję neturėjo tos drąsybės, kuria garsūs 
buvo Lietuviai viešpataujant Algirdui ir Vytautui; pradėjo 
teip pat nelabai priklausyti savo valdonų, per tai nebuvo 
geros vienybės nuo neprietelių ginties. Tarp Lietuvių pra- 
deda platinties mokslo šviesa; nekurie turtingi didžiūnai 
siunčia savo vaikus į vakarinę Europą mokinties. Vienok 
kartu su tuo pradeda nykti lietuviška kalba tarp didžiūnų 
ir bajorų. Jau Vilniuje gyventojų pusė šneka lenkiškai, o 
šv. Jono bažnyčioje pamokslai sakosi lietuviškai ir lenkiškai. 
Tarpo didžiūnų atsiranda teip pat didis pasipuošimas; aukso 
lenciūgėliai, auskarai ir kiti išmislai platinas tarp moteriškų. 
Kad Teutonų ciesorius Maksimilijonas užprašė Zigmantą 
ant pasiregėjimo 1515 m. į Presburgą, tai Zigmantas išva- 
žiavo tenai su didžia didžiūnų daugybe; balnai įų ir apdaras 
auksu ir žemčiūgais žibėjo; iškilmė buvo labai didi. Mika- 
lojus Raudvilis ir Stanislovas Goštautas be kitų dvariškių 
turėjo prie savęs po 100 vienų muzikantų. Zigmantas buvo 
antrą pačią vedęs po smerčio pirmosios; ta antra buvo Bona 
Sforca, Medijoleno kunigaikštaitė, garsi savo puikybė ir 
godulyste. Keturis metus prieš smertį savo Zigmantas II 
didžiu Lietuvos kunigaikščiu Vilniuje paliko savo sūnų Zig- 
mantą Augustą. Neklaidė turtų kaip jo priešpėdiniai, todėl 
padidino ūkės iždą. Aplinkiniai karaliai jį guodojo. 


ZIGMANTAS AUGUSTAS. 1544—1572 


Augusto motyna buvo karalienė Bona, kuri yra žinoma 
savo puikybė, visokių kerštų kėlimais, turtų paglemžimu 
ir kitais nedorais apsielgimais. Jinai labai išlepino ir netiku- 
siai išaugino savo sūnų. Buvo taip silpno būdo karalius, 
mylįs linksmybes ir juokavimus, lengvo pasivedimo, netvir- 
tas tikėjime, vienok mėgstąs laikyti prie savęs mokytus vy- 
fus; neapkentė karių ir nuo jų sandaravimais gelbėjos; iš 
antros pusės, buvo jisai geros širdies, mylėjo Lietuvą, ypa- 
tingai Vilnių, kurį tankiausiai lankė ir kaip įmanydamas puo- 
šė. Jam viešpataujant Lietuva praranda vis daugiaus savo 
kraštų, nors Augustas įveda visadiškius kareivius ir nors 
dėl karių tankiai uždeda rinkliavas. Pirmoji Zig. Augusto 

žmona buvo Elžbieta, Perdinando karaliaus duktė. Bet ta po 
dviejų metų mirė. Augustas nenorėjo ilgai našlauti. Vilniuje 
gyvendamas susipažino su jauna ir gražia našle, Jurgio 
Raudvilio dukterimi, kurios namai netoli buvo nuo d. kuni- 
gaikščio rūmų. Augustas teip į ją įsimylėjo, jog slapčiai aki- 
vaizdoje trijų tiktai genčių liepė save su Barbora palaiminti 
ir sujungti. Žmonės nors nežinojo, jog jau Augustas tikrai 
paėmė sau už pačią našlę Barborą Gošiautienę, vienok pra- 
dėjo leisti kalbas apie jų tankų suėjimą. Tos kalbos daėjo 
ir į Krokuvą. Zigmantas Senis, o labiausiai Bona buvo labai 
priešingi tokiam apsipačiavimui, tartum jų kiltį žeminau- 
čiam. Augustas turėjo važiuoti į Krokuvą. Tėvas užturėjo 
įį pas savęs ir kartu vežės į Petrikavo suėjimą, idani Augus- 
tas gautų užmiršti apie savo meilę. Bet Zigmantas Senis 
susirgo ir mirė. Augustas į 14 dieną po tėvo smerčio, suvadi- 
nęs į rūmus tėvūnus, pasisakė, jog Barbora Goštautienė yra 
jau jo Žmona, su kuria kunigas palaimino ir nei kokia galybė 
negali įų perskirti. Didžiūnai tylėjo. Kiteip Lenkai ant to 
žiūrėjo Bonos įkalbėti. Buvo suvadintas Petrikave suėjimas, 
kur Lenkų didžiūnai, užsispyrę perskirti Augustą su Bar- 
bora, priklaupdami ir žadėdami Augustą nuo karalystės 
pašalinti. Vienok teip tvirčiai laikės Augustas, įog didžiūnai 
ir pati Bona nieko nepadarė. Bet Barbora negyveno jau nei 
metų. Karalius lig smerčio ją atmintyje užlaikė. Paskui 
Augustas vedė trečią pačią, pirmosios seserį Kotryną. 


KARDININKŲ PASIBAIGIMAS. Liuterio atskalūno 
mokslas kas kartą daugiaus platinos ir pateko į Padauguvį. 
Kardininkų zokanas jau seniai buvo supuvęs ir pametęs savo 
pašaukimą; todėl griebės to naujo mokslo teip, jog šv. tikėji- 
mo apgynėjai dabar pirmi stojos eretikais. Kardininkų Mis- 
tras Fūrstenberg su visais savo zokaninkais, apleidęs popie- 
žių ir pristojęs prie Liuterio, grobstė pagal tos tikybos moks- 
lo kunigų valsčius ir turtus, laužės į bažnyčias ir viską plėšė. 
Rygos Arkivyskupas tam prieštaravo, bet Mistras jo pačio 
valsčius užėmė, o patį į kalinį įstūmė. Augustas, apie tai iš- 
girdęs, išleido pas Mistro siuntinį, užstodamas už Arkivys- 
kupą. Bet Vokiečiai anti kelio sugavę pasiuntinį nugalavo. 
Tada Augustas su didžia kariumene įėjo į Padauguvį. 
Fūrstenberg surinko su didžiu vargu tiktai 18000 kareivių. 


Matydamas, jog nieko neveiks su ta saujele prieš visą Au- 
gusto galybę, nusižeminęs lugojo pakajaus ir pribuvo su 
300 kardininkų į guolį. Su Nesvyžiaus kunig. Mikaloju 
Raudviliu sutarė ant to, jog Mistras pripažįsta ant savęs 
vyresnybę didžio Lietuvos kunigaikščio, pagrąžina į savo 
vietą Arkivyskupą ir užmoka to žygio kaštą. Dasižinojęs apie 
tai Maskolių caras Ivanas, už savo nedorybes vadinamas 
groznas (terionis), pavydėdamas Lietuviams Padauguvio, 
pats staigu su 120000 kareivių puolė į Padauguvį, niekam 
nieko nesakęs, ir užėmė tuojau Narvą, Peliną, Dorpatą. Pats 
Mistras teko į Maskolių nagus, kartu su Dorpato Vyskupu 
ir kita diduomene, kurie ir buvo išvaryti į Maskuvą. Naujas 
Padauguvio Mistras Gotardas Kettler, matydamas, jog be 
Lietuvių pagalbos nieko neveiks prieš Maskolius, prašė nuo 
Augusto talkos. Augustas klausė Lenkų, rodos, bet tie nai- 
rės; tuomet pribuvo į Lietuvą ir čia užsakė suėjimą į Vilnių. 
Čia norėdamas diduomenei pasigerinti, davė jai didžias 
malones ir jos privilegijas naujais raštais patvirtino. Paskui 
reikalavo nuo didžiūnų talkos Padauguviui, rodydamas, jog 
tai yra naudinga Lietuvos ūkei. Lietuviai sutiko. Lietuvos 
žyminas Mikalojus Raudvilis tokią sukalbą padarė su Pa- 
dauguvio Mistru; visa Lietgalių ir Igaunių žemė, arba teip 
vadinami Inplentai su Estonija, buvo pavesti Lietuvai, o 
Gotardas Kettler užlaikė sau Kuršžemius ir Žiemgalius su 
hercogo titulu, prižadėjęs priklausyti Lietuvos didžio kuni- 
gaikščio. Kettler atadavė didžiam Lietuvos kunigaikščiui 
savo mistrystės ženklus: aukso kryžių ir brostvos žymes. 
Padauguvio urėdu Augustas perdėjo Jurgį Boreikį Chod- 
kevyčę. Teip tai ant galo kaip Kryžokai Kardininkai teko 
po valdžia Lietuvių ir Lenkų (1561). 


KARĖS SU MASKOLIAIS DĖL PADAUGUVIO. Paėmus 
Padauguvį į savo globą, reikėjo Lietuviams stoti į karę su 
Maskoliais, kurie patys norėjo užvaldyti tą kraštą. Kilus iš 
to karė traukėsi lig 1570 m., tai yra per 9 metus su mažais 
pertrūkiais. Tarp Lietuvių vadovų dauge! atsiženklino savo 
drąsa ir išmintimi, vienok Augustas per savo rambumą ne- 
mokėjo iš to nauduoti. Karė daugiausia buvo Baltuose Gu- 
duose, nors ir pats Padauguvis nemažai kentėjo nuo nežmo- 
niškų Maskolių terionių. Tankiausiai Lietuvių vadovai ėmė 

viršų, tiktai nelaimė, kad įie ne kartu iš vieno ėjo bet dau- 
giausiai po vienam. 1563 pats Ivanas žiemos laike apgulė 
Palacką ir neilgai trukus įsilaužė į pilę. Mikalojus Raudvilis, 
surinkęs nedidį kareivių būrį, norėjo eiti ant pagalbos, bet 
jau buvo vėlu. Vienok Maskoliams nelabai sekės: 1565 m. 
jų du karvedžiu, Šuiskis ir Srebrny, prityrė nemažą nuo- 
puolį. Šuiskis buvo Raudvilio pergalėtas Ivansko lygumose, 
kur 25000 Maskolių paliko karės vietoje. Srebrny stovėjo 
ties Oršos, laukdamas Šuiskio. Gavęs žinią apie savo draugo 
nuopuolį, spruko šalin, o Oršos pilės vyras Kmita nemažai 
iš to pasinaudavo. Paskui tas pats Kmita, su Gorka Lesnie- 
volskiu susinėrę, nuteriojo Krasno apygardas ir užėmė tur- 
tingą vietovę Pačapovą, kur Turkų prekėjai apsistodavo, 
keliaudami į Maskuvą. Ateinantį metą nemažai įkyrėjo Mas- 
koliams savo pergalėjimais Sanguška kaip pirmiaus Chod- 
kevyčė. Ivanas suspaustas 1566 m. suvadino į Maskuvą savo 
bajorų suėjimą pasiteirauti: ar toliaus kariauti su Lietuva, 
ar atsižadėti Padauguvio. Bajorai sutarė dar kariauti, todėl 
karė tarp Maskolių ir Lietuvių tęsės lig 1570 metų, kuomet abi 
šali nuvargusi padarė paliaubas: Padauguvis atliko prie 
Lietuvos, o Maskoliai paturėjo prie savęs užimtą Palacką. 


LIUBLINO UNIJA 1569. Zigmantas buvo paskutinis iš 
Jaugielos kilties ir neturėjo vaikų; vienybė tarp Lietuvių ir 
Lenkų buvo vis silpna; karėse su Maskoliais tankiausiai 
Lietuviai kariavo vis vieni, o Lenkai buvo sau nuošaliai. 
Mirus Augustui kiekviena tauta būtų galėjusi išrinkti sau 
kitą viešpatį (valdoną), ir vienybė tarp Lenkų ir Lietuvių 
būtų pasibaigusi. Matė tai Lenkai ir Augustas ir rūpinos 
kaip norint padaryti tokią vienybę, kuri niekados negalėtų 
persitraukti. Augustas matė, jog Lietuva jau ne ta yra, kaip 
kad buvo viešpataujant Vytautui, ir jog vienai sunku bus 
stengties prieš Maskolius. Lenkai gi ieškojo vien savo gero 
naudos. Bet Lietuviai matė, kas gali išeiti iš tokios vienybės 
ir kiek galėdami kratės nuo jos. Ypatingai priešingas buvo 
tam visiškam susivienijimui Lietuvos žyminas (kancler) 
Mikalojus Raudvilis, pravadintas Juoduoju. Pakolei jisai 
buvo gyvas, Lenkai nieko neveikė, bet po jo smerčio viskas 
virto kiteip. Augustas suvadino labai garsų suėjimą į Liubli- 
ną, ir čia dižiūnams liepta prisiekti amžiną su Lenkais vie: 

nybę, tai yra, jog nesiskirs niekados nuo Lenkų ir nerinks 
sau ypatingo didžio kunigaikščio. Lietuviai neklausė ir prieš- 
taravo, kiek galėdami, su ašaromis ir ant kelių klaupę prašė 
karaliaus, kad nepaduotų jų į rankas Lenkams, o kad Au- 
gustas pasakė, jog nuo tų, kurie prieštarauja, atims valsčius, 
tai Lietuvos didžiūnų daugumas išvaživo iš Liublino neat- 
sisveikinę su karaliumi. Vienok karaliui pasivedė į savo pusę 
pertraukti Gudijos didžiūnus: Kijevo vaivadą, Ostrogo 
Konstantiną ir Valynijos vaivadą Aleksandrą Čartoriskį. 
Tie perkalbėjo kitus Gudijos bajorus, kurie ne teip priešta- 
ravo tam susivienijimui kaip Lietuviai. Lietuvos didžiūnai, 
matydami, jog ir be jų vienybė bus patvirtinta, turėjo su- 
grįžti ir sutikti ant to, ko karalius reikalavo. Negana to, 
nuo Lietuos buvo atskelti mažką ne visi Gudų kraštai, kaip 
Podliakija, Valynija, Ukraina ir prie Lenkų karalystės. pri- 
vienyti, o Inplentai, neseniai Lietuvių užkariauti, pripažinti 
Lenkams ir Lietuviams kartu. Ant to suėjimo buvo padėta 
daug įstatymų dėl vienybės tarp Lenkų ir Lietuvių sutvirtini- 
mo. Čia sukalbėtas buvo vienas visuotinis dėl Lenkų ir Lie- 
tuvių suėjimas Varšuvoje ir vienas abelnas senatas; vienok 
Lietuviai užlaikė savo ypatingus karės ir ūkės įstatymus, savo 
kariumenę, savo iždą ir savo ypatingus vyresniuosius. Nuo 
to laiko pradeda Lenkai užsigyventi tarp Lietuvių ir platinti 
tarp jų savo kalbą, būdą, apdarą, apsiėjimus, papročius, o 
kas buvo lietuviška, peikti ir išjuokti. Tame laike buvo per- 
taisytas ir statutas*. 


JĖZAVITŲ Į LIETUVĄ PASITEKIMAS. Kaip aukščiaus 
matėme, Europoje kilo naujas Liuterio ir Kalvino mokslas: 
kunigaikščiai ir kiti didžiūnai, nebesibijodami popiežiaus, 
lupo bažnyčias, klioštorius ir jų turtus glemžė; kunigai ir 
zokaninkai, pametę bažnyčias ir klioštorius, vedė pačias, ir 
mergaitės miniškos tekėjo. Tas patsai mokslas lyg koks užsi- 
krėtmas atsidūrė ir į Lietuvą; daugiausia didžiūnai ir mokyti 


* Prisipažįstame, jog šis apie Liublino uniją straipsnis yra paviršutinis 
ir per trumpas. Liublino unija Lietuvių veikaluose yra labai svarbi; bet kad 
ją gerai suprasti, reikia daug pasidarbuoti; todėl neturėdami dabar daug 
laiko ir nenorėdami paleisti klaidingas pažvalgas šiame dalyke, atsiprašome 
ant tolesnio laiko apie tai. 

vyrai, norėdami už protingus ir daugiaus už kitus išmanan- 
čius skaityties, pradėjo lipti prie to mokslo. Nelaimingas pa- 
piktinimas buvo teip didis, jog Žemaičiuose tiktai septyni 
beliko kunigai; pats Žemaičių vyskupas Jurgis Petkevyčė 
buvo tikėjime abejotinas ir nieko nesirūpino. Apie Palangą, 
Kretingą, Salantus pradėjo atgyti senovės stabmeldiškas 
tikėjimas. Tokiai esant Lietuvoje nelaimei, Vilniaus vysku- 
pas Valerijonas Protasevyčė dėl geresnio žmonių nuo atska- 
lūnų patraukimo, parvadino į Vilnių (1570) Jėzavitus ir prie 
šv. Jono bažnyčios pirmąją įkūrė visoje Lietuvoje moksla- 
vietę. Paskui 1589 iš jos Staponas Batoris padirbo aukštąją 
iškalą, arba Akademiją. 


LIETUVOS IROS 


Zigmantas Augustas mirė bevaikis ir nepaliko sau įpėdi- 
nio; visi kunigaikščiai, nuo Jaugielos paeiną, teip pat išsi- 
baigė. Todėl kaip Lenkai, teip Lietuviai pasijuto esą be kara- 
liaus. Reikėjo ieškoti sau valdytojo iš kitų karališkų namų 
(kilties). Nuo to laiko prasideda teip vadinami rinktiniai 
karaliai, kurie turėjo labai sumažintą ir suankštintą valdžią 
ir negalėjo paskirti sau įpėdinio. Didžiūnai ir bajorai, rink- 
dami patys karalių, kas kartą įsigriebė į didesnę valią, ir be 
jų pritarimo karalius nieko negalėjo daryti, teip kad reikiant 
ar ką apskelbti, ar kokį įstatymą įvesti, ar mokestį uždėti, 
ar tinkti kareivius dėl apgynimo nuo neprietelių, tai kara- 
lius turėdavo užšaukti suėjimą, ant kurio susirinkdavo 
pasiuntiniai iš visos Lietuvos ir Lenkų žemės. Tokie suėjimai 
buvo kas du metu, o reikiant ir tankiaus. Čia tai apie visus 
karalystės reikalus teiravos, ir kiekvienas bajoras galėjo 
sakyti, kas jam patinka. Iš pradžios ant tų suėjimų buvo dar 
šiokia tokia vienybė ir sutartis, bet paskui ne kartą kas, ar 
papirktas neprietelių, ar pats mažai išmanydamas, visam 
suėjimui prieštaraudamas, ant niekų varė visų geriausius Ir 
protingiausius užmanymus, užšaukdamas „veto“, tai yra 
neleidžiu. Pirmas toksai nelaimingas suėjimas atsitiko vieš- 
pataujant Jonui Kazimierui 1652 m., kad Upytos pasiuntinys 
Sicinskis užšaukė „veto“, ir visas suėjimas ant niekų nuėjo. 

Paskui tokie suėjimų sugaišinimai buvo labai tankūs, ir retas 
suėjimas laimingai pasibaigė; ne kartą ant suėjimų bajorai 
negyvai užsikapojo susiprieštaravę. Nelaimingiausis laikas 
buvo po karaliaus smerčio, kad reikėjo rinktis naują. Kitų 
karalysčių kunigaikščiai, norėdami patekti į Lietuvių ir 
Lenkų karalius, gerinos kaip įmanydami prieš didžiūnus, 
prižadėdami visokias privilegijas, lecybas, geradėjystes ir 
ne kartą juos papirkdami. Tarp pačių bajorų ir didžiūnų ne 
visados buvo vienybė, nes vieni norėjo vieną aprinkti, kiti 
kitą, ir teip kildavo nesutikimai ir barnės. Paprastai po kara- 
liaus smerčio bajorai rinkdavos į pavietes ir čia skirdavo 
tarp savęs pasiuntinius į visuotinį suėjimą, kursai buvo ant 
laukų, vadinamų Volo, Pavaršuvyje. Čia susivažiuodavo 
teip pat pasiuntiniai iš kitų karalysčių, brukdami savo kuni- 
gaikščius. Nuo karaliaus smerčio lig išrinkimo kito per teip 
vadinamą bekarališką laiką, visą valdžią turėjo savo ran- 
kose Arkivyskupas ir Primas Gnezno. Jisai tai aprinkdavo 
dieną dėl visuotinio suėjimo (convocationis) ir paskirtinio 
(electionis); ant pačio suėjimo sėdėdamas ant širmo arklio, 
jodinėjo tarp susirinkusių pasiuntinių ir klausinėjo, ką nori 
turėti už karalių. Kad ant galo visi sutardavo ant vieno, tai 
pirmas užtraukdavo „Te Deum Laudamus“, ir visi giedo- 
davo. 


ENRIKIS VALEZAS (DE VALOIS). 1574. Po Zigmanto 
Augusto smerčio Lenkai ir Lietuviai, susirinkę ant laukų 
Pavaršuvyje, išrinko Enrikį Valezą, Karolio IX, Prancūzų 
Karaliaus, brolį. Tuojaus išleisti buvo pasiuntiniai į Paryžių 
užprašyti naujai išrinktą karalių į savo kraštą. Lietuvių ir 
Lenkų pasiuntiniai buvo sutikti labai žmoniškai ir iškilmin- 
gai, ir visi Prancūzai stebėjos, matydami teip šaunius vyrus, 
puikiai apsidariusius, švelnaus apsiėjimo ir šnekančius viso- 
kiomis kalbomis kaip prigimtomis. Enrikis prieš juos pa- 
darė prisiegą, jog karaliaus, kaip Dievas prisako, ir patvir- 
tino teip vadinamus „facta connventa“. Paskui neilgai tru- 
kus naujai išrinktas karalius pribuvo į Krokuvą ir po trijų 
dienų paliko apvainikuotas kaipo Lenkų karalius ir Lietuvių 
didis kunigaikštis. Vienok neilgas buvo Enrikio viešpatavi- 
mas: pripratęs matyti kitonišką padonųjų pasielgimą su 
savo karaliais Prancūzijoje, negalėjo stačia akimi žiūrėti į 

tą, kaip Lenkų ir Lietuvių didžiūnai išsivyravoję nenorėjo 
žeminties prieš savo karalius. Lenkų didžiūnai teip nepriven- 
gė jau savo karaliaus, jog vienas iš jų jaunas Samuelis Zbo- 
rovski po pat karaliaus rūmo angų užmušė kaštelionį Va- 
povskį. Tuo tarpu mirė Enrikio brolis, Prancūzų karalius; 
tuomet tas, nieko nelaukdamas, slapčiai išvažiavo į Prancū- 
ziją, palikęs raštą senatui, kuriame teisinos, žadėdamas 


pagrįžti. 


STAPONAS BATORIS. 1576—1586. Kad Lenkai vis dar 
lūkuriavo Enrikiui pagrįžtant iš Prancūzijos, Lietuviai leido 
siuntinius prie Maksimilijono II, Teutonų ciesoriaus, prašy- 
dami, kad atleistų savo sūnų Ernestą, bet tas nesiskubino, 
mislydamas pats patekti į Lenkų karalius. Dagirde apie tai 
Lenkai teip pat pradėjo rūpinties apie naujo karaliaus ap- 
rinkimą: bet čia pakilo nesutikimai: vieni aprinko patį Maksi- 
milijoną, o kiti su Jonu Zamoiskiu paskyrė Oną, Augusto 
karaliaus seserį, už karalienę, o Staponą Batorį, Sedmiog- 
rado (Transilvanijos) kunigaikštį, jai už vyrą. Ant galo po 
ilgų barnių visi pripažino Staponą už savo karalių, tiktai 
Donsko pilionys ilgai dar tam prieštaravo, bet paskui turėjo 
už tą kaičią 250000 auksinių užmokėti. Staponas buvo vyras 
labai protingas ir karėje drąsus; matydamas, jog Lenkų ir 
Lietuvių karalystė pradeda irti iš lauko ir iš vidaus, pasi- 
ruošė ją tvirčiai sutvarkyti, o kad nekurie didžiūnai jam 
norėjo prieštarauti, tai Torūnės suėjime drąsiai pasakė, jog 
nemislijąs būti nutepliotu karaliumi; tiktai yra ko pasigailėti, 
jog jo viešpatavimas buvo trumpas. Zbarauskių giminė 
daug prisidėjo prie Stapono išrinkimo, todėl mislijo, jog 
tasai, stojęs. karaliumi, visas vyriausybes ir mylistas jiems 
išdalys; bet karalius, nuo prigimimo mylįs teisybę, nežiūrėjo 
ant jų meilavimų ir priartino sau Joną Zamoiskį, visų di- 
džiausį Zbarauskių priešininką, o kad tie pradėjo kerštauti ir 
Samuelis, pakliuvęs į Kazokų etmonus, pradėjo kelti vaidus, 
tai Zbarauskai paliko smarkiai pakoroti, o Samuelis nukirs- 
tas. Toliaus Batoris rūpinos apie Kazokų suvaldymą, padali- 
no juos į pulkus, paskyrė vyresnybes ir perdėjo ant jų visų di- 
džiausį valdoną etmoną, kurį patys Kazokai rinko, o kara- 
lius tiktai jį užtvirtino; o idant geriaus juos būtų galima 
laikyti savo valdžioje, sumažino jų skaitlių lig 6000 Kazokų, 

kuriuos praminė rejestravais; kiti, nepakliuvę į tą skaitlių, 
turėjo būti paprastais ūkininkais. Bet sunku buvo sulaikyti 
Kazokus, kurie savo antpuldinėjimais įpykindavo Krymo 
Totorius ir tie užgriūdavo ant Lenkų ir Lietuvių kraštų. Bet 
visų didžiausis Stapono darbas buvo laiminga karė sų Mas- 
koliais, kuri buvo paliaubomis tiktai lig laiko pertraukta 
prie Augustui I viešpataujant. Ivanas IV, Maskuvos caras, 
mislydamas, jog atėjo patogus laikas dėl užpuolimo ant 
Lietuvos, nieko nesakęs, pasalu įsigrūdo į Padauguvį su 
baisiai didžia kariumene ir daug pilių užėmė. Staponas ilgai 
netrukęs suvadino suėjimą ir liepė užšaukti karę prieš Mas- 
kolius. Lenkai išsikalbinėjo ir nelabai norėjo eiti į karę, 
vienok karalius prispyrė. Tuojaus liepė visiems traukti į 
Svirą, kur pats su savimi atvedė Vengrų pulkus. Čia peržiū- 
rėjęs kariumenę, kuri tik 30000 kar. teturėjo, persikėlė per 
Dauguvą ir apgulė Palacką, kursai buvo stipriais zomatais 
apverstas; pilė negalėjo išturėti ir atleido pasiuntinius, kurie, 
pagal savo įpročius, kaktomis į žemę mušdami ir atsiklaupę 
prieš karalių, pasidavė su miestu; paskui užimtos buvo ma- 
žesnės pilės, k. v. Sokol, Turvolė, Suša. Tuo tarpu užsitraukė 
žiema; Staponas paskyręs kiekvienam pulkui kur žiemavoti, 
ketendamas ateinantį metą tolesniai į Maskoliją traukti, 
pats pribuvo į Vilnių, ten įkūrė Akademiją, kurioje Jėzavitai 
mokytų Lietuvos jaunuomenę; paskui Lenkuose suvadino 
suėjimą, ir nors Lenkai prieštaravo, prispyrė vienok padėti 
mokestį po auksiną nuo žemės valako ant Maskolių karės. 
Tuo tarpu palikta kariumenė vis toliaus ėjo į Maskoliją, 
užiminėdama pilis; ant pavasario pribuvo vėl pats Batoris, 
užėmė Veliki Luki, Vitebską ir ant galo apgulė Pskavą. Iva- 
nas Groznas (terionis) nusigandęs šaukės prie Grigaliaus 
XIII popiežiaus ir prie Teutonų ciesoriaus, prašydamas už- 
tarimo ir prižadėdamas Rymo bažnyčios klausyti. Todėl 
pribuvo jėzavitas Antanas Possevini, propiežiaus siųstas, 
kursai ir padėjo Ivanui su Staponu prie Kiverova Horka 
susitaikinti; ta karė pasibaigė garbingai, vienok ne tiek 
atnešė gero, kiek būtų galėjusi atnešti, kad Lenkai būtų iš 
tikrosios kariavę ir nesitęsę nuo karės. Kad Ivanas IV pasi- 
mirė ir į Maskuvos sostą įlipo silpno proto Teodoras, tai 
Staponas ketino antrą kartą susiremti su Maskoliais, o juos 
visai nukariavęs ir save sustiprinęs, atsisukti ant Totorių 

ir Turkų ir juos iš Europos išvyti; jam padėti ketino ir kiti 
krikščionių karaliai ir popiežius žadėjo, bet netikėtas Stapo- 
no smertis Gardėnuose viską sumaišė. Staponas paliko po 
savęs tikrą gailesį, ypatingai Lietuvių, kuriems nemažai 
gero padarė: kariaudamas dar su Maskoliais, įkūrė dėl jų 
aukštąjį sūdą, Tribunolu vadinamą, kurs Vilniuje ir Minske 
provas sūdyti turėjo; sūdžias ir Marčelgą į tą sūdą patys 
žemlionys sau skyrė, o karalius juos patvirtino. Paskui rūpi- 
nos apie Padauguvio surėdymą, kurį padalino į tris prezi- 
dentūras (urėdijas): Vendenio, Dorpato ir Pernavos. Buvo 
vyras vidutinio ūgio, labai mokytas, malonus kalboje, teisin- 
gas ir pasigailęs vargdienių. Ankstybas smertis neleido jam 
tikrai suvaržyti irstančią Lenkų ir Lietuvių karalystę. 


ZIGMANTAS III. 1587—1632. Po Stapono Batorio smer- 
čio atgijo kerštai Lenkuose tarp Zbarauskių ir Zamois- 
kio, todėl didžiūnai, aprinkdami naują karalių, pasidali- 
no į dvi dali: vieni aprinko Maksimilijoną, Zamoiskis gi, 
Primas ir pati karalienė Zigmantą, Žuvėdų karalaitį. Maksi- 
milijonas su 6000 kar. įėjo į karalystę, bet Zamoiskis 
užstojo jam kelią ir, prie Byčinos pergalėjęs, paėmė jį į kali- 
nį. Tuokart pribuvo iš Žuvėdijos Zigmantas ir paliko apvai- 
nikuotas. Jo viešpatavimas nors ilgas, vienok buvo nelaimin- 
gas, nors aplinkybės buvo labai patogios dėl padidinimo ir 
sutvirtinimo karalystės ir nors daug buvo garbingų vyrų, 
kaip Zamoiskis, Žolkievskis, Chodkevyčė, Lubomirskis ir t.t. 


KARĖS SU ŽUVĖDAIS DĖL SOSTO. Žuvėdų karalius 
Jonas, Zigmanto III tėvas, pasimirė apie 1592 m., sostas po 
jo smerčio prigulėti turėjo Zigmantui III; tas nuvažiavęs į 
Stokholmą ir tenai apsivainikavęs, pagrįžo atgal į Lenkus, 
palikęs ant savo vietos Karolį, Sudermanijos kunig., kaipo 
savo vietininką. Bet tasai pradėjo mislyti pats įlipti į sostą, 
o Zigmantą III nustumti; teip 1592 m. sukėlė suėjimą Suder- 
kopingos mieste, ant kurio buvo patvirtinta daug daiktų 
prieš karaliaus valią; o kad tas ant tos skundės, Karolis 
viseip išsikalbinėjo, vienok kas kartą platindamas savo 
valdžią, ant galo 1600 pats apsivainikavo kaipo Žuvėdų 
karalius. Zigmantas Varšuvoje ant suėjimo prašė, kad len- 
kai padėtų atgauti jam neteisingai išplėštą sostą. Lenkai 

nelabai ant to buvo skubini, vienok buvo priversti. Zigman- 
tas, vainiką priimdamas, prižadėjo Lenkams ir Lietuviams 
pavesti Igaunių žemę (Estoniją). Dabar kai Karolis įpuolė 
tenai ir Ravelį užėmė, o paskui neilgai trukus mažką ne visą 
Padauguvį. Nenorint ištiko karės su Žuvėdais. Buvo pasiųs- 
tas prieš Karolį Zamoiskis, kursai su Krištopu Radviliu 
laimingai atėmė nekurias pilis, bet paskui turėjo savo val- 
džią pavesti Lietuvių etmonui Karoliui Chodkevyčei, garsiam 
karvedžiui ir protingam vyrui. Iš pradžios ėjo karionės labai 
netikusiai, nes Zigmantas per savo rambumą viską gaišino. 
Karolis įdrąsintas atvedė į Padauguvį dar tvirtesnę kariu- 
menę ir apgulė Rygą. Tada Chodkevyčė, turėdamas tikt 
1500 raitarijos ir 4000 pėsčiųjų, norėdamas nešti Rygai pa- 
galbą apsistojo ties Kirchholmu. Karolis, niekindamas jo 
kariumenės mažumą, paėmęs 18 000 kareivių stačiai ant jo 
sukos, ištiko baisi mūšis, kur Karolis buvo visiškai pergalė- 
tas ir pats žeistas ką tikt beišspruko, palikęs ant vietos savų- 
jų 9000. Tos garbingos pergalės garsas pasklido į visą Euro- 
pa, o Chodkevyčei užpelnė amžiną garbę; visas Padauguvis 
su Ryga ir Igaunių žeme buvo per tai išliuosuotas, bet per 
karaliaus losgumą, per vaidus ir barnes tarp karaliaus ir 
didžiūnų Lenkuose, Karolis vėl pagrįžo ir apgulė Rygą. 
Tuomet Chodkevyčė sudegino jo laives (akrotus), atgrūdė 
nuo Rygos ir Pernavą, ilgai buvusią neprietelių rankose, 
atėmė 1609 m. ir paliaubas ant kelių metų padarė; apie 1625 
m. vėl ištiko nereikalinga su Žuvėdais karė, nes Zigmantas 
III nenorėjo išsižadėti Žuvėdų sosto. Karė buvo nelaiminga: 
Padauguvis teko Gustavui, tiktai Dinaburgas beliko; Krišto- 
pas Raudvilis, laukinis Lietuvos etmonas, nekariavo prieš 
Žuvėdus, pykdamas ant Zigmanto, jog po Chodkevyčės ne 
jam Lietuvos didžioji buožė pavesta, bet Leonui Sapiegai. 
Karę persikėlė į Parusį; nors kelis kartus ir buvo pergalėti 
Žuvėdai, vienok Gustavas ėmė viršų; ant galo su kitų kara- 
lysčių pagalba buvo vėl padarytos paliaubos ant 6 metų su 
Žuvėdais, kurie paturėjo Padauguvį ir nekurius miestus Pa- 
tusyje. Teip pasibaigė nelaiminga su Žuvėdais karė. 


KARĖ SU MASKUVA. Maskolijoje tuo tarpu buvo didis 
Sumišimas: Riurikų šaka (kiltis) išsibaigė, atsirado daug 
norinčių įsiveržti į Maskuvos sostą. Tokiu būdu atsirado 


561 


geras pragumas atimti nuo Maskolių Smalenską, Severiją, 
o rasit ir visą Maskoliją. Zigmantas, sutraukęs 29000 kar., 
apgulė Smalenską, o kad Šuiskis su 40000 Maskolių atėjo 
išliuosuoti miestą, Žolkievskis, sutikęs jį su 80 000 kareivių 
ties Klužynu 1610 m., pergalėjo, o paskui tolyn lįsdamas 
apgulė pačią Maskuvą. Bojarai įleido Žolkievskį į miestą, 
o Šuiskį nuo sosto nustūmę, paskyrė Zigmanto sūnų Vladis- 
lovą už carą ir išleido prie Zigmanto siuntinius, prašydami 
atleisti jiems Vladislovą. Bet Zigmantas, klausydamas neti- 
kusių Žmonių, samprotavo, jog garbingiaus bus užkariauti 
Maskuvą, negu sūnų leisti. Maskoliai, nesulaukdami Vladis- 
lovo, pradėjo rūstauti. Žolkievskis, negalėdamas Zigmanto 
perkalbėti, pats iš Maskuvos pasišalino, palikęs valdžią Gon- 
sievskiui, kursai ir visiškai viską supaikino. Zigmantas, tuo 
tarpu įsilaužęs į Smalenską, nėjo ant Maskuvos, bet pagrįžo 
namon. Maskoliai supykę lengviai išginė Lenkus iš Masku- 
vos, dėl to, kad jie, nesulaukdami sau algos užmokėjimo, ne- 
norėjo kariauti ir klausyti. Tuo tarpu Maskoliai pradėjo kelti 
aukštyn galvas: iš visur plūdo kareiviai ir apgulė Maskuvą, 
kur sėdėjo Gonsievskis. Jam ant pagalbos pribuvo Chodke- 
vyčė, bet nieko neveikė, dėl to kad su Maskolių vadovu Po- 
žarskiu susivienijo Zaruckio kazokai. Chodkevyčė turėjo pa- 
sišalinti, Maskuva teko atgal Maskoliams, kurie beregint iš- 
rinko sau naujį carą Mykolą Feodorovyčę. Karė vis dar tę- 
sės, nes pats Vladislovas su Chodkevyče ėjo ant Maskuvos, 
pakelyje užėmė Dorogobužą, Viazmą, Borisovą ir kitus, bet 
Maskuvos užimti jau nebegalėjo. Pagrisus kariauti vienai ir 
antrai pusei, sušnekėta padaryti paliaubos Devuline ant 14 
i/2 metų (1618); Smalenskas ir Severijos dalis teko Lietu- 
viams ir Lenkams. 


KARĖS SU TURKAIS. Kazokai įpykindavo savo antpul- 
dinėjimais ne tiktai Totorius, bet ir Turkus, tie reikalavo nuo 
Lenkų, kad Kazokus valdytų, bet sunku buvo ką padaryti 
paskutiniemsiems, ypatingai kad pats Teutonų ciesorius įuos 
paikino, siųsdamas jiems raštus, piningus, buožes, paparti 
ir armatas, norėdamas per jų pagalbą nusikratyti nuo turkų, 
o antsiundyti juosius ant lenkų ir lietuvių. Kazokai su savo 
perdėtiniu Nalivaika, įmokyti įpuolė pagaliaus į Ukrainą, 
plėšė ir drevėjo, ir tiktai St. Žolkievskis 1596 m. galėjo juos 

sudrausti, o jų vadą Nalivaiką už maištų kėlimą smerčiu 
pakoroti. Vienok Kazokai nuo užpuldinėjimų neliovės, o kad 
Sedmiogrado kunigaikštis Betlem Gabor dar pats siundė 
ant Lenkų Totorius ir Turkus, Osmanas Ii pasiuntė ant jų 
Skinder bašą su 100 000 kareivių. Žolkievskis gi tuo tarpu 
teturėjo aštuonias tūkstantis kareivių, todėl būtų reikėję 
stebuklo, kad ta saujelė būtų galėjusi užturėti plūstančias 
Turkų minias. Žolkievskis, tą gerai parmanydamas, pamažu 
traukės atgal, bet ant galo įsitikėdamas į kareivių drąsybę, 
susipešė su jais ties cicera ant Pruto upės (1620), kur pats 
su visais kareiviais atrado galą. Didžiuodamasis iš tos per- 
galės, sultanas Osmanas II užsiuntė ant Lenkų 400 000 ka- 
reivių. Tuomet Chodkevyčė ir Lubomirskis su 75 000 kar., 
užtoję jiems kelią ir apsikasę ties Chocimu, drąšiai gyniojo 
Lenkų rubežių ir, nors pats Chodkevyčė tarp daugybės rū- 
pesčių ir .gepaklusnumo kareivių pats guolyje pasimirė, 
vienok Turkai, radę teip tvirtą atspyrį, nedrįso eiti toliaus 
ir pakajų su Lenkais padarė. Toksai buvo galas garsios ties 
Chocimu karės. 


ANT VAZŲ VIEŠPATAVIMO ATŽVILGIS. Po Stapono 
Batorio smerčio Lenkų karalystė kas kartą pradeda irti ir 
silpnėti; karalystės viduryje kyla visokie vaidai ir kerštai 
tarp didžiūnų ir karaliaus. Ūkininkų prispaudimas kas kartą 
daugiaus didinas, teip jog 1626 m. reikėjo užginti be reikalo 
užmušti ūkininką: turtingi ir didi miestai per prekikų perse- 
kiojimą nupuolė ir sumažėjo. Lietuvoje kas tiktai buvo lie- 
tuviška, buvo niekinama ir persekiojama. Lietuvių būdas, 
papročiai, apsiėjimai ir kalba pradeda žymiai nykti. Prie tų 
netaikų prisidėjo barnės dėl tikėjimo; nors Brasties unija 
1596 m. maždaug sutaikino ir stačiatikius prie popiežiaus 
klausymo privarė, vienok barnės nenusitildė. Kerštai teip 
Įsikerėjo, jog 1607 m. prieš patį karalių didžiūnai ginklą pa- 
kėlė ir tiktai Chodkevyčė zu Žolkievskiu už karalių užstoję 
pergalėjo patrakėlius ties Guzova. 


VLADISLOVAS VAZA. 1632—1648. Vladislovo viešpata- 
Vimas buvo trumpesnis, bet laimingesnis ir garbingesnis. 
Zigmanto III sūnus, mylimas ir privengiamas visų, rūpinos 
kiek galėdamas suturėti irstančią karalystę, bet turėjo ran- 

kas surištas ir nieko negalėjo be didžiūnų pavelijimo. Mas- 
koliai tuojau po E III smerčio be laiko užpuolė Lie- 
tuvos kraštus, o jų vadovas Šeinas apgulė Smalenską. Vla- 
dislovas Hepė Krištopui Raudviliui su Lietuviais eiti prieš 
Seiną, o paskui traukė su nedaug Lenkų. Šeinas buvo perga- 
lėtas ir viską palikęs pabėgo. Maskoliai prašė pakajaus, 
kursai ir buvo padarytas ant Polianaukos upės, pagal! kurio 
Maskoliai išsižadėjo Smalensko, Severijos, Černigovo ir 
užmokėjo 20 000 rublių. Vladislovui pakajus su Maskoliais 
buvo labai parankiu, nes Totoriai griuvo iš antros pusės; 
dabar Vladislovas išėjo prieš juos, pergalėjo ir 50 000 Turkų, 
ties Kamienčiu guolyje stovinčių, už Dniestrą išginė. Toliaus 
su Žuvėdais padarė pakajų ant 26 metų, atėmęs be karės ir 
kraujo praliejimo Parusio miestus, tekusius Žuvėdams. Teip 
apgynus iam karalystę iš lauko, viduje sudrumstė pakajų 
Kazokai, kurie nereikalingai buvo spaudžiami. Veltui skun- 
dės jie karaliui, tas negalėjo pats nieko paveikti, todėl atsa- 
kė: išriškite man rankas, tai aš jus užstosiu! Nerasdami 
niekur teisybės, Kazokai pakėlė ginklą prieš vargintojus, 
ir ginklu tiktai galima buvo juos nutildyti. Mikalojus Potoc- 
kis paveikė ties Kuneika ir Borisova, o patį jų vadovą Pau- 
liuką be sido 1638 m. nukirto, teip pat sunaikino privilegijas, 
kokios dar buvo jiems duotos. 

Mirė Vladislovas bevaikis, viešpatavęs 16 metų, įis iš pat 
prigimimo turėjo daug gerų privalumų. 


JONAS KAZIMIERAS. 1648—1668. Prieš pat Vladislovo 
smertį Kazokai pakėlė naują labai didį maištą; vadovu jų 
tuokart stojosi Bogdonas Chmielnickis. Mykolas Potockis, 
Krokuvos kaštelionas, niekindamas iš pradžios tą maištą, 
išsiuntė prieš patrakėlius savo sūnų Staponą su 6000 kar., 
kurs ties Žolte Vody pats galą gavo. Lenkai pergalėti buvo 
ir ties Korsuniu. Tuo tarpu miršta Vladislovas, o į jo vietą 
išrinktas palieka į karalius jo brolis Jonas Kazimieras, 
kursai pats išėjo prieš Chmielnickį, bet ties Zbaravu buvo 
200 000 Kazokų ir Totorių apgultas ir turėjo Kazokų reikala- 
vimams užganuoti. Karė vienok tuo pasibaigė, nes Kazokus 
negalima buvo priversti prie paklusnumo. Karalius sušaukė 
visuotinį sukilimą žemlionių ir surinkęs 100000 kareivių 
pergalėjo Kazokus ties Berestečku. Tuokart Chmielnickis 

su Kazokais pasidavė Maskoliams, ir Aleksiejus Mikailovyčė 
su didžia kariuomene įsigrūdo į Lietuvą* ir nerasdamas nie- 
kur tikro atspyrio, pergalėjęs ties Sklovu Joną Raudvilį, už- 
ėmė Smalenską, Mogilevą, Palacką ir Vitebską ir įsibrido 
į Lietuvos vidurį. Iš antros pusės Chmielnickis su Kazokais 
ir Maskoliais daėjo lig pat Vyslos. Ant galo iš šiaurės kilo 
Žuvėdų karalius Karolis Gustavas. Verksmingos dienos 
pastojo Lenkuose ir Lietuvoje; pakilo tiesa per tą laiką tikri 
tėvynės apgynėjai, kaip va: Staponas Čarnieckis, Jurgis Lu- 
bomirskis, bet vienok sunku buvo ką paveikti, kad pačioje 
karalystėje nebuvo nė jokios rėdos. Suėjimai tiktai alasavo- 
jo, nieko gero neįstatydami, kareiviai, negaudami algos, ne- 
norėjo eiti prieš neprietelius, ir patys drevėjo sodžius ir 
valsčius. Nuo visiškos pražūties padėjo Lenkams tą kartą 
išlikti jų kaimynai kaip Teutonų ciesorius Ferdinandas III; 
patys Totoriai per visą tą nelaimingą laiką neantpuldinėjo 
ant jų kraštų, bet prieštaringai dar gelbėjo maždaug. Su 
Maskoliais buvo padarytas pakajus 1656, ir jiems teko Bal- 
tieji ir Mažieji Gudai. To tarpu karionė su Žuvėdais vis virė; 
čia tai užpelnė Čarnieckis negęstančią garbę, gindamas iš 
visų išgalių skęstančią tėvynę. Kad Karolis Gustavas užėmė 
mažką ne visus Lenkus, ir Lietuva pati pradėjo krypti ant jo 
pusės, o Jonas Kazimieras turėjo bėgti į Šlionską; pats 
vienas Čarnieckis nepaleido iš rankų ginklo, o padaręs 1655 
Tyškave konfederaciją, pakėlė iš naujosios nupuolusią 
Lenkų dvasią**. Karalius pagrįžo į Lvavą, o Čarnieckis 
su naujais pulkais vėl išpešė iš Žuvėdų rankų Varšu- 
vą ir nors vėl, užstojęs kelią Gustavui, einančiam iš Parusio, 
ties Golambe buvo pergalėtas, vienok kiek galėdamas kilo 
iš naujo, o ties Kozienica teip Žuvėdus pergalėjo, jog nei vie- 
nas kareivis neišliko, kurs būtų galėjęs duoti Gustavui žinią 
apie nuopuolį. Ant galo karionė persikėlė į Pomeraniją. Tuo 
tarpu miršta Žuvėdų karalius, ir jo smertis padėjo greičiaus 
nubaigti tą karionę, kuri tęsės per 6 metus. Mažką ne visas 


* Tiktai Čarnieckis ir Potockis Revera su maža saujele pavakariais 
60 000 Mask., 30 000 Kazokų, su 60 armatomis einančių, per savo begalinę 
drąsą pergalėjo. 

** Daug prisidėjo prie nupuolusios Lenkų ir Lietuvių dvasios pasikėlimo 
tvirta ir neperlaužta Čenstachovos atspirtis, kur Karolio generolas Miller 
nieko neveikė ir kur Panelė Švenčiausė gyniojo tą šv. vietą. 

vienok Padauguvis teko Žuvėdams, tiktai Kuršas paliko prie 
mūsų. Tuo tarpu dar nepasibaigus tai su Žuvėdais karei, vėl 
kilo su Maskoliais, kurie, matydami tokioje nelaimėje mus 
paskendusius, norėjo iš to pasinauduoti. Vienok dabar jau 
jiems teip nesivedė: Čarnieckis iš Pomeranijos atsisuko ant 
Maskolių ir kruvingoje kovoje ties Kolomna, per ištisą dieną 
mušdamasis su neprieteliais, 15 000 Mask. ant vietos paklo- 
jo, kuriuos rykavo Chovanskis, 40 armatų ir 146 vėliavas 
atėmė; paskui traukdamasis ant Vilniaus, kur Gonsievskis 
buvo nuo Maskolių prityręs nuopuolį, tą Lietuvos sostapilę 
nuo neprietelių išliuosavo ir visą Lietuvą sulig .Smalensku 
nuo neprietelių išplėšė. Ukrainoje Stan. Potockis ir Jurgis 
Lubomirskis pergalėjo ties Čudnavu Maskolius ir Kazokus, 
kurių 37 000 ant vietos paliko, o pats karvedys Šeremetis į 
kalinį pakliuvo. Vienok ant didžiausios Lenkų ir Lietuvių 
nelaimės kariumenė atsisakė toliaus eiti dėl algos neužmokė- 
jimo, ir nors buvo jau mokesniai užsakyti ir renkami, bet 
kareiviai nelaukdami plėšė gyventojus, ir ant vadovų užpykę 
Lietuviai Žiromskį sukapojo, o Vincentą Gonsievskį, laukinį 
etmoną, sušaudė. Tokios tai netaikos per 2 metus, kerštai ir 
vaidai iš priežasties rinkimo karaliui įpėdinio buvo; ant galo 
Turkų užgriuvimas vis tai padarė, jog Lenkai ir Lietuviai 
negalėjo gerai pasinauduoti iš laimingai pradėtos su Masko- 
liais karės. Andrusave 1667 m. buvo padarytos paliaubos 
ant 13 metų, pagal kurių Maskoliams pasiliko jau tiktai 
Smalenskas, Severija, Černigovas ir Ukrainos pusė, tai yra 
už Dniepro su Kijevu* (tas ant dviejų metų buvo tikt ataduo- 
tas, bet nebuvo nei paskui sugrąžintas). Teip tai visas Jono 
Kazimiero viešpatavimas praėjo ant vienų karių, per kurias, 
kaip nekurie skaito, pražuvo apie 3 000 000 žmonių. Įkyrėjo 
Jonui Kazimierui toksai nelaimingas ir karingas viešpatavi- 
mas. 1668 metų šilo 16 d. ant Varšuvos suėjimo padėjo jis 
karališkus ženklus ir atsisakė nuo sosto. Didis buvo verks- 
mas ir nuliūdimas! Jisai tai pasakė, jog Lenkų karalystės 
amžius neilgas, ką teipogi kiekvienas galėjo matyti. Išva- 
žiavo į Prancūziją, kur lenkai siuntė jam ant pragyvenimo 


* Susitarpinę su Maskoliais Lenkai sukos ant Turkų, kuriuos didis Lenkų 
etmonas Sobieskis pergalėjo ties Padhaica. Ant galo buvo padarytas paka- 
jus su Turkais ir Kazokais. 


566 


po 150 000 auks. ant meto. 1672 m. staigu pasimirė išgirdęs 
Turkus įsilaužus į Padolės Kamiečių. Jam viešpataujant 
Brandenburgijos Elektorystė visai išsiliuosavo iš po Lenkų 
valdžios, o neužilgo iš jos pakilo pavojinga Prūsų karalystė. 


MYKOLAS KOREBUTAS VIŠNIAVECKIS. 1669—1673. 
Netikėtai buvo išrinktas Mykolas Višniaveckis, paeinąs nuo 
Jaugielos brolio Korebuto. Jeremijaus Višniaveckio sūnus 
karėse su Kazokais prarado visus valsčius, turtus, dabar 
netikėtai ir be prietelių mažką ne visai nenorįs buvo ant 
sosto pasodintas. Mykolas turėjo būti geru karaliumi, bet 
didžiūnai, pavydėdami jam išsiaukštinimo, gaišino jo rėdą, 
keldami prieš jį kerštus; per vis Primas Pražmovskis ir 
didis Lenkų etmonas Sobieskis. Jie tai norėjo Mykolą nuo 
sosto nustumti, bet susirišo koniederacija, kuri užstojo už 
karalių. Tuo tapu Kazokai su savo vadovu Dorošenka pasi- 
duoda Turkams, ir Mahometas IV įdrąsintas įsilaužia per 
vylį Kamenčiaus pilę (1672), o Lvavas atsiperka tiktai mokė- 
damas 7000 muštinių. Užbaigus maždaug namų kerštus, 
reikėjo traukti prieš Turkus, bet kelyje Mykolas atadavė 
Dievui dūšią. Jau po Karaliaus smerties atėjo žinia, jog So- 
bieskis pergalėjo Turkus ties Chocimu. 


JONAS III SOBIESKIS. 1674—1696. Garsus po Turkų 
ties Chocimu pergalės, drąsus ir nusimanąs karėje Jonas 
Sobieskis be mažką ne vienu balsu buvo išrinktas karaliumi, 
bet, norėdamas savo viešpatavimo pradžią kokiu norint dar- 
bu pagarsinti, atadėjo apsivainikavimą ant tolesnio laiko, 
0 tuo tarpu traukė prieš Turkus ir, du kartu juos pergalėjęs, 
išginė iš Ukrainos. Paskui apsivainikavęs vėl ėjo prieš Tur- 
kus ir padarė su jais sandarą, pagal kurio didesnė Ukrainos 
dalis pagrįžo Lenkams, vienok Kamenčius paliko Turkų 
rankose. Tuo tarpu Turkai, kurie jau nuo 100 metų buvo 
užvaldę didesnę Vengrų dalį, dabar Liudviko XIV, Prancūzų 
karaliaus, pakurstyti, su 300 000 kareivių ir 300 armatų 
apgulė Vieną (Wien); nebuvo kam atremti neprietelių. Cie- 
Sorius Leopoldas II ir popiežius prašė nuo Jono pagalbos, 
ir tas su 25 000 savo kariumenės pribuvo ant pašalpos ir, 
Su Austrijokais kartu teturėdamas 68 000 kar., kibo į Turkus, 
kuriuos rykavo garsus Kara Mustala. Lenkų raitarija gulė 
Ineprietelių vidurį ir perlaužė; karvedys savo žirgo greitumu 

išsigelbėjo, nuogąstis apniko Turkų sparnus, ir visi pradėjo 
sklysti į visas šalis. Visi garbino pergalėtoją kaipo savo iš- 
gelbėtoją. Vienas tiktai Leopoldas šaltai priėmė. Jonas, šv. 
Stapono katedroje pasakęs ačiū Aukščiausiam Viešpačiui 
už pergalę, skubėjo į Vengrus, gindamas prieš save Turkų 
minias ir, pergalėjes juos dar kartą ties Parkana, visai iš 
tų šalių išblaškė, o tie, Vengrų lygumas apleidę, bėgo 
namon. Vienok Jonas Sobieskis su Leopoldu nesitaikino, nes 
tas paskutinysis pavydėjo jam garbės ir paikino Joną kaip 
įmanydamas; o geisdamas jį įpainioti, įkalbėjo idant sau 
užkariautų Maldaviją ir Valakiją, prižadėdamas padėti; 
vienok prižadėjimo neištesėjo. Tuo tarpu Jonui Sobieskiui 
užkariauti nepasivedė, ir trys Lenkų kariumenės nereikalin- 
gai čia gavo galą. Iš ko kilo Lenkai ir Lietuviai ir pradėjo 
neapkęsti ir rūstauti ant savo karaliaus. Ypatingai rūstavo 
ant Sobieskio Lietuviai dėlto, kad, užsiėmęs Maldavija ir 
Valakija, nesirūpino apie Lietuvos rubežiaus apgynimą ir 
Kijevą ant visados Maskoliams atadavė. Sobieskis norėjo 
visai Turkus iš Europos išvyti, bet buvo dar per anksti tą ir 
pradėti. Maskoliai nors pasiėmė talkinėti Sobieskiui ir pa- 
siuntė Galiciną su 150 000 kar., vienok tie nieko gero nepa- 
darė. Venetai ir Teutonų ciesorius teip pat, kaip buvo žadėję, 
neprisidėjo, ir didis pasiėmimas nuėjo ant nieko. 

Turkų pergalėtojas buvo vergu savo žmonos Marijos Ka- 
zimieros, kuri kaip antra Bona kėlė kerštus ir viską norėjo į 
savo rankas paglemžti. Suėjimuose nebuvo nei kokios teisy- 
bės, nes viskas dėjos pagal pardavingos karalienės noro. Per 
ją tai ir pats Sobieskio viešpatavimas buvo neapkenčiamas. 
Lietuvoje kilo per tą laiką ypatingi kerštai tarp Lietuvos 
etmono Sapiegos ir Vilniaus vyskupo Bžostauskio. Sapiega 
numanė, jog jau irstančiai Lietuvai reikia kareivių, todėl 
rūpinos apie jų skaitliaus padidinimą ir apie jų apžiūrėjimą. 
Bet pradėjo kareivius statyti ant duonos į didžiūnų, kunigų 
ir pačio vyskupo valsčius, už tai visi prieš Sapiegą sukilo ir 
nuo įo visus valsčius atėmė. Karaliaus neužstotas ieškojo 
paspirties nuo Žuvėdų. Priešingas karaliui buvo ir Pocius 
dėlto, kad karalio kariavo pietuose, o nesirūpino atimti nuo 
prietelių Smalenską, Černigavą, Kijevą ir Padauguvį. Ypa- 
tingai visi jau geidė, kad būtų atimta Ryga, ta gerklė, per 
kurią visa Lietuvos prekyba ėjo į visas šalis ir kur Žuvėdai 

ėmė neapsakomus muitus. Didis buvo politiškas Sobieskio 
paklydimas dėlio, kad bendravos su nedėkinga Austrija, 
ir per tai įpykino Prancūzus. 


PRIDRIKIS AUGUSTAS Ii. 1697—1733. Apsitvirtinęs 
soste Augustas tuojaus pasiėmė atimti nuo Turkų Kamenčių, 
bet per netaikas tarp Saksonų ir Lenkų kareivių, teip pat 
per sukeršimą Lietuvoje tarp Sapiegų ir kitų didžiūnų, Au- 
guštas mažai ką tegalėjo įveikti, ir tiktai kitiems karaliams 
padedant buvo padarytas gana naudingas pakajus su Tur- 
kais Karlovicose (1699), pagal kurio Turkai pagrąžino 
Lenkams Kamenčių, Padolę, Ukrainą, visiškai išsižadėję 
globos anti Kazokų ir užgynė Totoriams įpuldinėti į Lenkų 
žemę. Bet kad teip garbinga buvo pradžia jo viešpatavimo, 
Augusto susitarimas su Petru Didžiu, Rusų caru, ir su Da- 
nais ant Žuvėdijos išsidalinimo, padarytas be suėjimo ir se- 
nato žinios, atnešė ilgas ir nelaimingas kares. Nes jaunas 
Žuvėdų karalius Karolis XII, pergalėjąs Danų ir Rusų ka- 
riumenes, eina į Padauguvį ir neilgai trukęs užima tą visą 
kraštą. Sapiegos, negaudami teisybės, teip pat pereina ant 
Karolio-pusės; pačiuose Lenkuose Augustas II teip pat turė- 
jo sau daug priešingų, o tarp tų buvo ir primas Radziejovski. 
Karolis, eidamas į Lenkus, apsisakė, įog kariauja ne su kara- 
lyste, bet prieš Augustą, kurį ketina nuo sosto nustumti, ir 
tol nepadėsiąs (neišleisiąs iš rankų) ginklo, kol nepasieksiąs 
savo noro. Varšuva, Krokuva, Lvavas, Torūnė iš vienų ran- 
kų ėjo į antras, o Karolis, vydamasis Augustą, keletą kartų 
skersai perėjo Lenkus, o paveikęs Lenkų ir Saksonų kariu- 
menes ties Kališavu ir Pultusku, pribuvo su kariumene į 
Varšuvą ir liepė išrinkti kitą karalių Lenkams ir Lietuviams. 
Primas Radzijevski, jau ilgiau nesistėpdamas savo linkė- 
jimų, pirmiausia pristojo prie Karolio noro ir išrinko į kara- 
lius Stanislovą Leščinskį, Poznanio vaivadą. Augustas, 
nieko negalėdamas paveikti, turėjo priimti nuo Karolio sun- 
kias sudermes, pagal kurių turėjo išsižadėti Lenkų sosto ir 
išduoti Joną Reynaldą Patkulį, kursai tai buvo sukėlęs Da- 
nus, Rusus ir Augustą prieš Žuvėdus. Pabaigęs teip su Au- 
gustu Karolis ėjo; Rusiją. Bet čia nuopuolis ties Poltava 1709 
m. viską permainė. Karolis, čia pergalėtas, nustojo viso, ką 
buvo lig šiol įgijęs. Augustas pagrįžo į sostą. Vienok to 

krašto nelaimės nepasibaigė; ko nedabaigė karės, tai pri- 
baigė namų vaidai ir kerštai. Tikrų suėjimų mažne jau nebe- 
buvo, nes buvo pertraukiami per „veto“. Nesutikimai tarp 
Lenkų ir Saksonų, kurie per dvejus metus tęsės nuo 1715 m., 
dar daugiaus karalystę susilpnino. Ant galo netaikos iš tikė- 
jimo priežasties vis didinos, o tuo tarpu miestai virto, 
kaimos ir sodžiai išneturėjo, didi Kazokų daugybė išsidangi- 
no į tyrus prie Juodųjų marių. Mokslai teip pat nyko, o tam- 
sybės vis daugiaus platinos. Didžiūnuose jau nebebuvo nė 
kibirkšties tėvynės meilės, o tos vietoje išsiplatino sauno- 
rystė (egoizmas); kiekvienas rūpinos tiktai apie savo turtų 
padidinimą; vietoje prigimtos kalbos išsiplatino lotyniška, 
iškreipta ir daugumui nesuprantama. Girtuoklystė ir kiti 
netikę papratimai dauginos; bajorai įgijo didžią valdžią, 
o iš antros pusės didžiausi ūkininkų prispaudimai. Pats kara- 
lius turėjo gerus norus ir daug gerų privalumų, bet nieko 
negalėjo padaryti turėdamas surištas rankas. 


STANISLOVAS LEŠČINSKIS. 1705—1709. Neilgas 
buvo to karaliaus viešpatavimas, nes nuo Karolio išrinktas 
ir pakeltas ant sosto, tiktai 4 metus terykavo, o sulig Karolio 
nuopuoliu ties Poltava turėjo pasišalinti iš Lenkų ir, skrajo- 
damas po visas šalis, ant galo dasiteko į Prancūziją, kur 
savo dukterį Mariją išleido už Prancūzų karalių Liudviką 
XV. Po Augusto smerčio buvo Lenkų daugumo išrinktas į 
karalius, bet to nedaleido Austrija ir Rusija, kurios įlipdino 
į Lenkų sostą Augustą III. Apleistas visų Stanislovas vienok 
neperstojo rūpinties apie savo tėvynės gerą: įo namai buvo 
prieglauda dėl apleistų Lenkų, kurie čia rasdavo paspirtį ir 
pasistiprinimą ant dvasios. Įstatė mokslavietę Prancūzijoje, 
kur 12 Lenkų jo kaštu mokinos. Buvo vyras labai mokytas 
ir paliko moksliškai parašytas kningas. 


PRIDRIKIS AUGUSTAS III. 1734—1763. Viešpataujant 
Augustui III karalystė nekariavo nei su kuo, bet per savo 
nerėdą buvo jau teip silpna, jog neprieteliai per ją skrajojo, 
nieko nesiklausdami ir ūkininkus plėšdami. Buvo tai laikas 
didžiausio karalystės apsileidimo, tingėjimo ir užmigimo. 
Retai jau kas besirūpino apie tikrus ūkės reikalus, daugiau- 
sia leido laiką tiktai ant barnių ir kerštų. Visi sakė, jog Len- 
kai yra paskendę vidurinių amžių tamsybėse. Per visą Ati- 

gusto III viešpatavimą tiktai vienas suėjimas apsibaigė 
laimingai ir nebuvo pertrauktas. Pats Augustas, silpnas ir 
sunkus žmogus, tęsdamas laiką ant medžioklių ir pokylių, 
mažai tesirūpino apie savo karalystės gerą, pavedęs ūkės 
reikalus savo mylimam ministrui Brūhliui. Tamsybė, gir- 
tuoklystė ir nepriderą apsielgimai platinos tarp Lenkų ir 
Lietuvių. Karalystės silpnybė teip buvo didi, jog jau ne patys 
Lenkai ir Lietuviai rinko sau karalių, bet aplinkinės kara- 
lystės, kurios sodino ant jų sosto tartum savo urėdus. Teip 
po Augusto II smerčio Rusai ir Austrija bruko Augustą III, 
o Prancūzija Stanislovą Leščinskį, ir iš to kėlė tarp savęs ka- 
rę, o Lenkai sėdėjo laukdami, koksai teks jiems karalius. 
Viešpataujant Augustui III Rusų Imperatorienė Kotryna II 
tankiai kišos į karalystės reikalus, kaipo Lenkų ūkės globėjų 
ir ką norėjo tą sodino Kurše ant hercogų sosto. Vienok, jei 
Augusto III viešpatavimas yra laikas didžiausio ūkės su- 
irimo ir didžiausio dvasios apmirimo, tai iš antros pusės, 
valdant Augustui III atsiranda tarytum persilaužimas ant 
geresnio. Tarp nekurių, daugiaus išmanančių randas gyvybė 
ir noras krutėti dėl tėvynės gero. Stanislovas Konarskis, 
pijoras, ne vien raštais, bet ir darbu daug prisidėjo prie 
mokslinyčių pertaisymo ir jaunuomenės mokymo. Moksliny- 
čiose to šviesio Pijorų zokano įaunuomenė, imdama mokslą, 
grąžinantį širdį, taisės lygiai dėl ūkės reikalų. Prieš Konars- 
kį ir Pijorus sukilo Jėzavitai, kurie lig šiolei savo rankose 
turėjo mokslinyčias, o tie jų sukeršimai išbudino tarp jų 
daug užkastų ir miegtančių talentų. Zaluskiai, Krokuvos 
ir Kijevo vyskupai, teip pat daug padarė gero kningų ir 
senovės rankraščių surankiojimų, Čartoriskiai su Šaniavs- 
kiais teip pat gaivino tautos dvasią, ir jų namuose kiekvienas 
rasdavo dvasios pastiprinimą ir pasikėlimą, norą darbuoties 
dėl tėvynės gero. Bet ir tarp tų prakilnesniųjų ne visai 
buvo vienybė ir nevienodas reikalų supratimas: Raudviliai 
ir Potockiai norėjo ūkės valdžią ponų rankoje laikyti, kaip 
iki šiol buvo, kiti gi, kaip Čartoriskiai, norėjo ūkės valdžią 
atimti nuo ponų ir visai karaliui atiduoti vis. 


STANISLOVAS AUGUSTAS IV PONIATAUSKIS. 
1764— 1795. Stanislovas Poniatauskis turėjo tiktai 32 am- 
žiaus metus, kad buvo išrinktas į Lenkų karalius ir Lietu- 

vos didžiuosius kunigaikščius. Rusų Imperatorienė Kot- 
ryna II ir Prūsų karalius bruko jį į sostą. Buvo tai 
karalius žmoniškas, švelnus, šviesus. Rodės, jog įam vieš- 
pataujant pagrįš karalystėje senų gadynių rėda ir laimė. 
Tikrai atsiranda tarp Lenkų ir Lietuvių triūsėjimas dėl 
tėvynės gero. Mokslinyčiose Pijorai mokėjo gaivinti nupuo- 
lusią dvasią ir įpilti gerus norus. Karalystė pradeda kilti 
iš miego ir per tą laiką matome daug šviesių ir garbingų 
vyrų, kurie nesigaili turtų nei sveikatos dėl tėvynės naudos. 
Ūkininkų prispaudimas mažinas, ne tiek jau girtuokliavi- 
mų. Vienok visame tame nėra vienybės, o per tai viskas ant 
niekų eina; keldami tarp savęs kerštus, didžiūnai telkia 
sau rubežines karalystes, per tai Rusai ir Prūsai jau tikrais 
jų stojas valdovais, o Kotryna II tankiai ir kariumenę laiko 
Lenkuose, būk pakajų užlaikyti. Rusų Imperatorienė Kot- 
ryna II, užsodinusi ant Lenkų sosto Stanislovą, reikalavo 
nuo jo, kad stačiatikių tikėjimą priglobtų ir sulygintų su 
katalikais. Radomske buvo susirinkimas konfederacijų po 
marč. Karolio Raudvilio Nesvyžio-lazda, kur tikrai disiden- 
tai (kito tikėjimo žmonės) buvo sulyginti su katalikais. 
Vienok toksai Kotrynos II kišimasis į Lenkų reikalus netiko 
kitiems; atsirado kitos konfederacijos, tarp kurių visų gar- 
siausioji Baro miestelyje, prie tos pristojo ir visos kitos. 
Tos koniederacijos dūšia buvo Pulauskiai ir Adomas Kra- 
sinskis, Kamenčiaus vyskupas. Repninas, maskolių vieti- 
ninkas, pakėlė prieš juos ginklą. Prancūzų ministras atsiuntė 
Lenkų koniederatams vadovus dėl padėjimo, bet konfede- 
ratai neturėjo daug šalininkų, o kad jiems nepasideda pa- 
griebti karaliaus, jų šalininkų daugumas atstojo. Visų nar- 
siausiai turėjosi Kazimieras Pulauskis, kursai nustojęs tėvo, 
brolių ir turtų, vis dar Čenstachovoje gynės; ant galo turėjo 
bėgti ; Ameriką; ant didesnės Lenkų nelaimės Ukrainoje 
pasidarė maištas, kur Maksimas Železniak sukėlė Kazo- 
kus prieš Lenkus. Humanės mieste visi gyventojai buvo 
išpjauti. Tokiame ūkės suirime sunku buvo Lenkams at- 
siturėti prieš Rusus. Austrija ir Prūsai, pavydėdami Ru- 
sams, jog traukia sau naudą iš Lenkų netaikų, patys norėjo 
iš to pasinauduoti. Todėl, kad Rusai ėmė viršų ant Lenkų, 
Austrija ir Prūsai teip pat įeina į Lenkiją ir užima sau TU- 
bežinius kraštus: Prūsai — Karališkus Prūsus (be Donsko 


572 


ir Torūnės ir dalį didž. Lenkų lig upės Notecės); Austrija — 
Galiciją (Padolės dalį ir Mažųjų Lenkų dalį lig Vyslos 
upės). Rusai užėmė Palacką, Vitebską, Mscislavą lig Ni- 
perio ir Dauguvos upių. „Liberum veto“, kursai buvo pirma 
atmestas, dabar vėl patvirtintas, karaliaus valdžia vėl 
sumažinia. Buvo tai teip vadinamas pirmas Lenkų išsida- 
linimas (1773). Po kelių nelaimių Lenkai tikrai pradeda 
atsibusti. Pats karalius pradeda rūpiniies apie savo kara- 
lystės gerą; mokslai pasikelia į viršų, randas daug mokytų 
vyrų, kurie triūsi apie savo tautos reikalus; patys papro- 
čiai ir apsieigimai aiškiai mainos; teip pat apdaras. Ūkės 
iždas pradeda didinties; dė! prekybos praplatinimo suleistos 
tampa nekurios upės. Naujos tampa įkurtos mokslavietės 
dėl kariškų mokslų; įsteigtos armatų dirbtuvės. Viskas 
pradeda eiti geryn; pamislyta ir apie ūkininkus, kuriems 
pradėta mislyti palengvinti. Jaunuomenė prasišviesdama 
supranta kas kartą geriau ūkės reikalus. Ant galo suva- 
dintam tapus paprastam suėjimui 1788 m. dėl ilgo patve- 
rimo bertainiu vadinamam, daug labai naudingų padėjimų 
tenai padėti pasiruošta. Čia tampa patvirtintas 100 000 
kareivių skaitlius, „Uiberum veto“ atmestas, padėtas mokes- 
tis, koniederacijos už nereikalingas išpažintos, karaliaus 
valdžia padidinta, ant galo sutarta, jog po Stanislovo 
Augusto smerčio kas bus išrinktas į karalius, to jau vaikų 
vaikai bus karaliais. Ta konstitucija vadinama konstitucija 
8 Gegužės buvo apskelbta 3 gegužės dienoje 1791 m. Ypa- 
tingai tame dalyke daug padėjo darbo ir gavo nuopelną 
didi tėvynės mylėtojai Ignacas Potockis, Kollontai ir kiti. 
Tos konstitucijos apskelbimas buvo priimtas su didžiausiu 
džiaugsmu. Bet ant nelaimės išsirado tokie, kuriems ne- 
patiko ūkininkų palengvinimas ir didžiūnų valios sumaži- 
nimas. Tarp tų tai visų garsiausi, atminimo neverti, buvo 
Ščesnas Potocki, Pranciškas Ksaveras Braniekis ir Seve- 
Tinas Ževuskis, kurie padarę Targovicose susibaudimą, 
reikalavo pagalbos nuo Kotrynos, Rusų Imperatorienės; 
tai to tiktai ir reikėjo: tuojau Rusų kariumenė įžengė į 
Lenkus. Prūsai, kurie buvo prižadėję duoti pašalpą, netikė- 
tai to neišpildė, bet priešingai patys su Rusais ėjo išvien. 
Lenkų ir Lietuvių kariumenę rykavo Juozapas Poniataus- 
kis ir Kosciuška. Jiedu steigės užturėti Rusus, bet ties Du- 

benka pergalėti, nieko nepešė. Karalius pats turėjo pristoti 
prie Targovicos, o Rusų kariumenė įėjo į Varšuvą. Atliktas 
buvo 1793 m. antras Lenkų žemės pasidalinimas: Rusai 
užėmė Valyniją, Kuršą ir grynąją Lietuvą lig Nesvyžiaus 
ir Pinsko. Gardėnuose buvo suvadintas suėjimas tam pa- 
dalinimui patvirtinti, kur nekokia galė pašiuntinių negalėjo 
priversti prie tą patvirtinti. Prusamis tėko Didieji Lenkai 
su miestais Donsku ir Torūniu. Tokio tėvynės nužeminimo 
Lenkai ir Lietuviai negalėjo nukentėti; visi kibo prie ginklo 
gelbėti skestančią tėvynę; buvo tokių, kurie visą savo turtą 
atadavė ant karės, bet tai buvo jau per vėlu. Buvo pavadin- 
tas Kosciuška, kuriam pavesta visuotinė valdžia kaip kar- 
vedžio, teip ir valdimierio. Pasikėlimas išsiplatino po visus 
Lenkus ir Lietuvius, gaisras visur užsidegė. Kariumenė 
buvo papildyta artojais, apginkluotais ragotinėmis ir dal- 
giais. Vienok teko kariauti ne su vienais Rusais; su jais su- 
sirišo ir Prūsai, kurie neilgai trukus ir užėmė Krokuvą. 
Kosciuška iš visur suspaustas, Varšuva Rusų ir Prūsų ap- 
guV'a. Tada Mnievskis sukelia didžiuosius Lenkus, Damb- 
rauskis su Madalinskiu jį pastiprina, ir tokiu pragumu Prūsų 
kariumenė nuo Varšuvos turi pasišalinti. Bet nauja Rusų 
kariumenė eina pastiprinti savuosius. Vilnius, likęs be gink- 
lo ir apgynėjo, palieka užimtas. Suvorovas, Brastį aplenkęs, 
traukia susivienyti su Fersenu. Kosciuška skuba jiems to 
nedaleisti ir pirm to pergalėti Ferseną. Todėl, liepęs gene- 
rolui Poninskiui eiti sau ant padėjimo, Kosciuška apsistoja 
ties Mačiejavicomis, kur ir apsikasa; tuo tarpu Poninskis 
užgaišta, Fersenas gi, pribuvęs į vietą ir nieko nelaukdamas, 
pradeda mūšį. Kosciuška, nors tikt 8 000 kareivių turėda- 
mas, tvirčiai laikės, bet nieko neveikė: kelis kartus žeistas 
ir nukliumpęs į versmę, kliuvo Rusams į kalinį. Suvorovas 
įsilaužia į Varšuvą, o Lenkų kariumenė ties Rodošycoms 
ir Konskiu padėjo ginklą. Tada buvo padarytas trečias 
ir paskutinis karalystės padalinimas, Stanislovas gi Augus- 
tas, išsižadėjęs karališko vainiko ir išvežtas į Petrapilę, 
ten 1798 m. pasimirė. 

Stanislovo viešpatavimas yra žinomas kaipo laikas Lenkų 
atsibudimo iš ilgo miego ir širdingo darbavimos apie tėvy- 
nės reikalus. Atsiranda tikri tėvynės mylėtojai, garsūs po- 
etos, vadovai, sakytojai ir kiti mokslo vyrai. Tarp pačių 

Lietuvių daug yra garsių vyrų: Naruševyčė, Sniadeckiai, 
Jundzilos ir kiti, o tarp tų ir vienas grynai tėviškaitis poeta 
Donelaitis, apie kurį bus žemiaus. 

Po Stanislovo Augusto smerčio nei Lietuviai daugiaus 
savo tikro didžio kunigaikščio, nei Lenkai savo karaliaus 
nebeturėjo. Napoleonas I buvo dar pažadinęs visų viltis 
per 1812 m., bet jo prižadėjimai buvo neširdingi, o ir jis 
pats paliko pergalėtas. Tiesa, Lenkai buvo dar gavę nors 
dalį buvusios savo tėvynės (kongresowka) nuo Aleksand- 
ros I, bet tikt ant trumpo laiko, nes jau 1830 m. pateko vėl 
į geležines Rusų rankas, iš kurių neišliuosavo nei 1863 m. 
maištas. Nuo to tai laiko prasideda kas kartą daugiaus var- 
gingas ir verksmingas Lietuvių ir Lenkų gyvenimas. Žino- 
ma, tautos istorija nesibaigia sulig išgaišimu savųjų val- 
dovų ir karalių: ji tveria, kolei gyvas nors vienas tautos 
sąnarys, užlaikąs tėvynainę kalbą, jos dvasią ir jos žadą. 
Vienok baigiame savo „Apsakymus“ sulig Stanislovo Po- 
niatauskio smerčiu, nes tolesnieji atsitikimai yra daugiaus 
žinomi, o iš antros pusės per daug „res odiosa“. 


UŽBAIGA 


Perbėgę mūsų tėvynės veikalus, matome, jog Lietuva, 
viešpataujant Vytautui Didžiajam pasiekusi aukščiausio sa- 
vo laipsnio, paskui kas kartą pradeda silpnėti ir nykti: ne 
tiktai siaurinas jos kitą karią plačiausi rubežiai (ribos), 
ne tiktai trūni jos ginkų garsas, bet jos dvasia regimai gęsta, 
pasidavus Lenkų kultūrai ir jų įtekmei. Tėvynainis liežu- 
vis — tas didžiausis kiekvienos tautos turtas, be kurio ji 
kaipo atskira tauta negali nei vadinties gyva, žūva ir nyksta 
ne tiktai tarp kunigaikščių, bet ir tarp bajorijos. Jaugiela 
ir Vytautas dar šnekėjo tarp savęs lietuviškai,* bet jų įpė- 
diniai kas kartą aiškiaus persiima Lenkų dvasia, o jų pasi- 
elgimas tame dalyke randa daug sekančių jų pėdas. Jau XVI 
amžiuje Vilniaus pusė gyventojų nekalba lietuviškai. Už- 
mirštas kasdieniniame pagyvenime, lietuviškas liežuvis ne- 


* M. Malinowski. Chronika Wapowskiego, II, 99. 

daugiaus buvo vartojamas ir po raštus. Tiktai religiška 
karionė su eretikais, XVI amžiaus gale Lietuvoje kilusi, 
liepė griebties už to užrudijusio ginklo; nes kad Kalvinai 
pradėjo platinti savo užmanymus per lietuviškas kningas 
(Kėdainiuose Raudvilių spaustuvė), tuo pačiu ginklu reikėjo 
ir katalikiškai kunigijai ginti savo klystančias aveles. Pirmi 
mums žinomi lietuviški rašytojai yra Daukša (1592) ir 
Sirvydas (1629). Lietuviškas jų liežuvis yra grynas — 
be svetimų žodžių, aiškus ir gražus; pas Daukšos jau ran- 
dame rašomą raidę uo. Tuo tarpu raštai, išėję iš Kėdainių 
spaustuvės truputį vėliaus, atsiduodą gana aiškiai žemai- 
tiška tarme ir pilni yra barbariškų, paimtų iš gudiško ar 
lenkiško liežuvio. Nuo XVII amžiaus lietuviškų raštų atsi- 
randa daugiaus. Bet jų apsireiškimą išreikalauja daugiaus 
dvasiški dalykai, teip tikras supratimas savo liežuvio ver- 
čios, jo meilė ir noras jo palaikymo. Pats liežuvis palieka 
išmargintas vienais barbarizmais, teip jog XVII, XVIII ir 
pirmoji pusė XIX amž. gali teisingai vadinties makaronizmo 
laiku. Tokie raštai, o ypatingai maldų kningos nemažai 
prisidėjo prie sudarkymo ir gyvos kalbos. Kada tėvynainė 
kalba paliko teip paminta, o XIX amžiuje ir mažką ne visai 
pašalinta iš bajorų namų, išrodė, jog jai lieka tiktai eiti į 
archyvą; vienok Dievo Apveizda skyrė kiteip. 

Viduryje XVIII amžiaus pradeda pabusti iš miego nu- 
vergti, prispausti ir be mažo ką neištautinti vakariečiai 
Slaviai, ypatingai Serbai ir Čekai. Jie pradeda darbuoties 
apie pakėlimą savo tautos dvasios ir apie savo liežuvį. Tas 
naujas sujudėjimas atranda ir tarp Lietuvių nekuriuos ka- 
riautojus, bet Lietuvos, ypač rytinės, padėjimas buvo tam 
visai nepatogus: antroje pusėje XVIII amžiaus Lietuviai ir 
Lenkai iš visos galės stengias sulaikyti savo griūvančią 
tėvynę nuo nuopuolio ir milžiniškai gynė ją nuo prietelių, 
kurie, ją gydydami, skirstė į tris dalis; pradžia gi XIX am- 
žiaus buvo laiku didžiausio žydėjimo Lenkų literatūros 
(rašliavos), o Vilniaus visuotinyčia (universitetas), garsi 
visoje Europoje savo moksio vyrais: poetomis (Mickevyčė), 
istorikais (Lelevelis), gamtos ir dangaus tyrėjais (Jundzi- 
los, Počiobutas), traukia iš visur mokslo trokštančią jau- 
nuomenę, o turėdama neapribotą įtėkmę, didžiausiai platino 
po visą Lietuvą tėvynės meilę, suprasdama per tai vien 

lenkystę. Aišku, jog lietuviška dvasia buvo per daug silp- 
na, idant būtų galėjusi platinties. Truputį kitoniškas buvo 
padėjimas vakariečių Lietuvių: tie, arčiaus susisiekdami su 
vakarine Europa, anksčiaus pakilo iš miego, ir XVIII amž. 
lietuvystė čia gana žymiai pradeda apsireikšti. Kalba po 
raštus atsiranda dailesnė, grynesnė ir jau gana moksliškai 
išdirbta. Čia tai išvydo saulės šviesą ir didžiausis mūsų 
poeta Kristijonas Donelaitis, užgimęs 1714 m. Lazdynė- 
liuose Žirgupio apylinkėje. Pabaigęs 1737 m. Karaliaučiuose 
visuotinyčią dvasiškų dalykų (teologijos), jau teip tvirtai 
išsimokino graikiškos, prancūziškos ir vokiškos kalbos, 
jog kiekviename iš tų liežuvių galėjo eilutes mastuoti. Mirė 
Tolminkiemiuose 1780 m., kur per 37 metus darbavos kaipo 
dvasiškas mokytojas (pastoris). Jo poema „Keturi metai“, 
kuriąja sau užpelnė nevystančią garbę, yra žinoma ne tiktai 
Lietuviams, bet ir jų aplinkiniams. Vokiškai yra tris kartus 
versia, ir vienas vertimas ant lenkiško liežuvio. Parašyta 
visai originališkai, turi keturias dalis ir sudėta šešimasčiais 
(hegzametru). Čia kaip kokiame būdrodyje (žerkole) spindi 
visas Lietuvių gyvenimas praėjusio amžiaus; poeta užsiima 
daugiausiai ūkininkais, aprašydamas jų gyvenimą, vargus, 
ir tiktai retkarčiais užgauna aukštesnio skyriaus žmones. 
„Keturi metai“ kaipo poema stovi labai aukštai, vienok 
galima poetai užmesti du daiktu: pirma, jog savo kalbą 
per daug išmargino vokiškais, lenkiškais ir rusiškais žo- 
džiais ir tuo žymiai atsiskiria nuo ano laiko prozaiškų raš- 
tų; antra, jog norėdamas būti populiarišku ir stengdamasis 
tame dalyke neišmintingai sekti Homerą, tankiai apsilenkia 
su estetiška pajauta ir per daug žemai nusileidžia. Žinoma, 
poetą gali maždaug nuteisinti noras nuteplioti gyvą anos 
gadynės Lietuvį, jo gyvenimą, būdą, papročius ir pačią 
jo kalbą, bet visgi poeta turi atminti, jog ne nuo būrų jam 
mokyties estetiškos uoslės. 

Antrame keturdalyje XIX amžiaus lietuviška dvasia pra- 
deda aiškiaus apsireikšti ir rytinėje Lietuvoje, bet kad pap- 
rastai Žmogaus gamta nemėga daryti didžių peršokimų, to- 
dėl ir dabar garsingiausieji lietuvybės mokytojai ar visai 
nemoka lietuviško liežuvio, kaip istorikas Teodoras Nar- 
butas, ar labai mažai, kaip Prl. Bohuš'as, ar jei ir moka, 
tai visgi dar rašo lenkiškai, kaip Liudvikas (Jucevyčė) 

iš Pakievės. Vienok jau atsiranda vis kas kartą daugiaus 
ir grynai nepusėtinai lietuviškų savo tėvynės mylėtojų. 
Tarp tų garsiausieji: vysk. Giedraitis, vysk. Valančauskis ir 
Daukantas. Valančauskis ne tiktai pats daug rašė, bet savo 
ištikimybę (auctoritas) ir kitus prie darbo pažadino. Svar- 
biausis jo darbas — „Žemajiiu viskupiste. 1848 m. 2 t.“ 

Daukantas garsus kaipo mūsų pareigos tyrėjas; tarp 
kitų jo darbų ypatingai minėtini yra: 

Budas senowęs Letuviū 1845 Petrapilėje ir Pasakojimai 
apie Lietuvių veikalus 3 t in folio, ką tebėra neatspausdinti: 

Kad jau kas kartą daugiaus pradeda Lietuviai darbuo- 
ties ant savo dirvos, viduryje XIX amž. prisideda naujas 
prie to darbo pobūdis. Apie tą laiką kyla nauja mokslo 
šaka, palyginanti- kalbas (dialectologia comparativa). Lie- 
tuviškoji kalba, taipo artimiausioji iš visų europiškų sans- 
kritiškajai, užima dabar labai aukštą vietą, ir jos mokėjimas 
stojas būtinai reikalingas. Šleicheris, garsiausis iš tų naujų 
tyrėjų, rašo lietuvišką kalbomokslį, kokiu mažai kas gali 
pasigirti. Iš pačių Lietuvių stojas dabar mokslo vyrai, kaip: 
vysk. Baranauskis, Kuršaitis ir kn. Jaunis, kurie teip jau 
giliai ištyrė mūsų kalbą, jog jau galima ją vartoti po visus 
mokslus. Iš tarmių išrinkta paliko Kauniškė, kuri yra dai- 
liausė ir kuria ja daugumas šneka. 

Prie didesnio pasikėlimo iš miego prisidėjo ir išliuosavi- 
mas žmonių nuo baudžiavos 1861 m., kad turtingesnieji 
galėjo jau leisti į mokslą savo sūnus ir kad iš jų stojo nauji 
darbininkai ant lietuviškos dirvos. Nuo to tai laiko lietu- 
vystė per 20 metų tiek jau pašoko į priešakį, jog ir negalima 
buvo daugiaus vilties; atspausdinimas gi vysk. Baranaus- 
kio „Anykščių Šilelio“ yra tartum pradžia naujos eros arba 
laiko; tada tai pasirodė ir pirmas lietuviškas laikraštis 
„Aušra“. Nuo to jau laiko negana yra jeib kaip rašyti, bet 
jau reikalaujas nuo rašytojo pažinimo moksliškos rašybos 
ir kalbos grynumo. 

Jei kada tai jau dabar galima neabejoti, jog Lietuviai 
su Dievo pagalba kaipo tauta vėlei aigys ir išdirbs savo 
kultūrą, o tie spaudos užgynimai (Rusijos pusėje) ir visokie 
nežmoniški kliūdinimai niekados neatneša paskirto vaisiaus, 
tiktai priduoda daugiaus ugnies persekiojamiemsiems, pri- 
keldami iš miego atšalusius ir užmigusius. 

STRAIPSNIAI, 
PASISAKYMAI APIE 
VISUOMENE 


įLaiškas „Novoje vremia“ redakcijai] 


B3Aeiinue AHTOBIjb! HE HMEIOT CBOeH MeuaTH, He HMCIOT Ha 
POAHOM A3bIK6 KHHT, KOTOPBIMH Ob! MOrAU pYKOBOJCTBOBaAT:- 
ca. Ilpasna, 6Gh10 pa3penieHo NeuaTATb KHHTH HA POJ(HOM 
A35IKė DYCCKUMH GyKBAMM, HO JAHTOBEIŲ BHAHT B 3TOM HEUTO 
NpOoTHBHOS KaTOAHUECKOK penurun. OH NpuBLIiK H3/(ABHA K 
NaTuHCKOMY afndbaBHTY H He MOXMX6T COTMaCHTBCA MOJUTECA 
NO KHHMraM C PyCCKHMH GyYKBAMM. DTO BeCbMA NOHATHO TO- 
MY, KTO XOPOMO 3HAKOM C NPHBA3AKHHOCTLIO JIHTOBI(ĖB KO 
BceMy cTapoMy. TakuM O6pa30M, C oAHOKH CTOpPOHBI, C6AH- 
>xeHHe Gojiee GOraTbHx KPeCTbAH C MIAXTOH, ToBOpALKeKH 
MO-HNOJIBCKH, € ApyroH — HEOGXOAHMOCTB B KHHTAX DCAW- 
THO3HOrO COA6pXAHKHA 3ACTABHJIH AKTOBŲA NPOTHB BOJH Opo- 
CHTBCA K HOJBCKOMY A35IKY, K NOJIbCKHM KHHTaM. DTO GCO- 
GeniHo 32MeTHO B MOJOXOM NOKONEHHH, KOTOpO, CGNHKaAACb 
C MeCTHbIMH NOMELLHKAaMH, KauHHaeT CTBIAHTbCA CBO6TO POA- 
Horo A35iKa. He cnepyeT Au Tenepb O6paTKTL OcoGeHBOe 
BHHMaHHe Ha 3TOT Bonpoc? He cnenoBaxO Gb1 NocTapaTEC3 
NpO6yxHTD B CaMMHX AKTOBIlAX CaMOCO3HAHHe, UTOGBI Orpa- 
AUTb HX OT NOJBCKOTrO BAKAHKA? 

"JinroBubi B [Mpycecun nonb3yIOTC5 CBO6I0 NeuaTbIO, H NO- 
TOMY TAM He 3AaMeTHO Ha HHX BHKAKOTO BJHAHHA MOJAKOB. 
Oco6enKo Mornu GI NpHHeCTH NONb3y KHHTU PeJKTHO3HOrO 
Conepxxauna. MaTb AOMKHA HanpaBAsSTb NEpBbIe- NIaFH pę- 
Genka. Ho MHOro AH ycneeT B 3TOM MaTb-KPeCTbAHKA, eCJ1H 
Y NeK HeT NOA pykaMH HacTaBHHKA, KHATH? JinTBHHKA-MATD, 
KAK H Bcakaa Apyras, HyXXAAeTCA B KHHTė, HanucaHHOH Ha 
NoHaTHOM AA Hee 935IKE. 


[1283] 


JONAS ERNESTAS SMOLERIS 


Jau pusė metų išėjo nuo smerties Jono Ernesto Smolerio 
Budišine, o gailestis ir skausmas vienok neapleidžia širdžių 
jo vientaučių. Raštai Lužičių yra pilni gražiausiųjų giesmių, 
sudėtų ant garbės pasimirusio vyro, raštai kitų Slovėnų 
taipjau eilėmis ir proza primena skaitytojams nuopelnus 
to žmogaus. Ir dyvinas daiktas: tarp visų Slovėnų, suardy- 
tų barnimis tautinėmis ir nevienodumu tikybės ir politikos 
pažvalgų,— prieš nabašninką nėra nei vieno žodžio. Ne- 
gana to — žmonės ir raštai įvairiausių mierių su vienoda 
simpatija atsišaukia apie patriotą Serbų Lužičių. Iš kurgi 
tokia vienybė? Kuomi gi nabašninkas nupelnė visų meilę? 
Dėl supratimo to turime atsižiūrėti ant to, kame ir kaip 
J. E. Smoleris elgėsi laike savo gyvenimo. 

Tauta, prie kurios J. E. Smoleris prigulėjo, aštuonerius 
šimtmečius išbuvusi nelaisvėje, būdama sutrinta svetimųjų 
galybe, rengėsi jau visiškai pražūti, išnykti. Vis, kas tik 
buvo aukščiaus stono ūkiško — vis tas skubinosi persiimti 
dvasia vokiškos civilizacijos, įsigrūsti tarp Vokiečių ir ten 
ieškoti dėl savęs laimės. Lužičių patriotai su ašaromis Žiū- 
rėjo ant to, kaip Lužičių parapijos viena po kitai atpuolinėjo 
nuo savo tautos, tuo tarpu gi liuterių kunigai, Vokiečiai, 
negalėjo tarp savęs susitarti, kas geriaus yra, ar ūmai atli- 
kusius Serbus Lužičius apversti į Vokiečius, ar duoti jiems 
iš lengvo išnykti ir ant jų lavonų paskiaus užvesti vokišką 
vynyčią. Iš kitos vėl pusės valdžia dvasiška ir iškalų „€X 
certa ratione“ į parapijas ir mokslavietes skyrė kunigus ir 
mokytojus, nesuprantančius kalbos Lužičių, nuo to gi ŽmMo- 
nės, neturėdami pamokslų suprantama savotiška kalba, 
pradėjo klysti, eiti biednyn, nebeturėjo tautinio pajautimo 
ir diena nuo dienos buvo paklusnesniais tarnais svetim- 

taučių, patriotai gi Lužičių, nei iš kur nematydami pagelbos, 
nuliūdę sakė: už keleto dešimčių metų mūsų giminė išnyks! 
Rodėsi, jog visuose Lužičiuose nebuvo jau nieko, kas būtų 
padrąsinęs nors pamislyti apie pakėlimą giminės. Tuomi 
tarpu vienok metuose 1831 visi su padyvu išgirdo, jog budi- 
šininėje gimnazijoje, kur niekados Slovėnų kalba nebuvo 
girdėta, studentai iš kilties Serbų Lužičių balsiai tarp savęs 
pradėjo kalbėti serbiškai, neatbodami ant juokų ir čidijimų 
Vokiečių. Kas juos ant to padrąsino? Kas tas, kurs pasi- 
drąsino vokišką mokslo šventinyčią sušmeižti mužikiška 
kalba, paskirta per Vokiečių civilizaciją išnykimui? Tai 
buvo 14 metų studentas J. E. Smoleris, gimęs 3 dienoje 
kovo 1816 m. Lučiuose, sodžiuje, kur jo tėvas Jonas Karolis 
Smoleris buvo mokytoju mokslavietėje prie bažnyčios. Me- 
tuose 1821 Karolis Smolteris buvo perkeltas į geresnę vietą 
į Lazų sodžių, kurs taip pat kaip ir Lučių sodžius prigul 
prie apiegardės vojerinės (Hoyersverda), kuri pagal trak- 
tatą 1815 m. buvo nuo Saksonijos atimta ir prie Prūsų 
karalystės pridėta. Tėvas Smoleris, mislydamas, jog, jeigut 
jo sūnus bus ilgėliaus Saksonijoje, tada per tai galės aptu- 
rėti provas gyventojų Saksonijos, atidavė jį ant mokslo 
į gimnaziją Budišine metuose 1830. 


Namuose savo tėvų J. E. Smoleris negirdėjo kitokios 
kalbos kaip tik savotiškos, motina jo, tikra Serbaitė, var- 
giai kalbėjo vokiškai, gimnazijoje gi budišininėje jis iš karto 
atsirado apsemtas Vokiečiais. Jo draugai Serbai, prispausti 
prie vokiškos kalbos, iš lengvo pamiršdavo tėvų kalbą, 
tapdami Vokiečiais. Užgavimas tėviškos kalbos išbudino 
tautinį pajautimą: keturiolikos metų studentas nutarė savėp 
priminti savo draugams jų paėjimą: „Mes Serbai,— sakė 
savo moksladraugiams, — užmiršime čia serbiškai šnekėti; 
ei, vyrai, mokykimės savo kalbą“. Turėdainas tokį mierį, 
pradžioje 1831 m. jis padarė prašymą direktoriui gimna- 
zijos, kuriame meldė apie daleidimą studentams Serbams 
susirinkti per nedėlę po du kartu dėl pasimokinimo serbiš- 
kos kalbos. Direktorius Vokietis nors ir sakė, jog toks 
darbas neatneš nei jokios naudos, nes už kokių 20—25 metų 
serbiška kalba tur visiškai išnykti, vienok davė prašytą 
daleidimą. Tada Smoleris nubėgo pas Lubenskį, vienutinį 
tada žmogų, kurs rašė serbiškai; bet Lubenskis, būdamas 

tokios pat mislies kaip ir direktorius Vokietis, norėjo išreikš- 
ti Smoleriui, jog darbas apie atgaivinimą Serbų nueis ant 
niekų, nes savųjų širdis ras užšalusias, o Vokiečius dykai 
kyti savo draugus tėviškos kalbos. Skaitydami bibliją, jau- 
nikaičiai išsibočydavo normomis tėviškos kalbos ir rašybos, 
o podraugei su tuomi dainuodavo savotiškas dainuškas, 
kurias jau tada Smoleris pradėjo rinkti. Vaiku dar būda- 
mas, Smoleris su didžiausiu pamėgimu prisiklausydavo 
dainoms serbiškų ūkininkų. Tos dainuškos giliai užgaudavo 
jo pajautimus ir kildindavo jo dvasią. Atsitolinimas nuo pri- 
gimtosios vietos dar labiau padidino jo meilę dėl savo 
krašto, dėl jo giesmių ir gyventojų, ir tą meilę jis stengėsi 
įpilti į širdis savo draugų. Atėjo vokacijos (atlaidos laikas). 
Smoleris važiuoja pas savo tėvus, bet anie per kiauras dienas 
nemato savo sūnaus, kurs vaikščioja nuo. sodžiaus iki s0- 
džiui, prisižiūrėdamas gyvenimui ūkininkų, jų įpratimams 
ir rinkdamas jų giesmes ir patarles,— jis rengėsi viską 
apie tėviškę Žinoti ir datirti. Antras ir trečias vokacijas Smo- 
leris skiria tam pačiam reikalui: perberia ištisai visą Luži- 
čių Žemę, pirmutinis išpažinsta visas šalis savo žemės ir 
pirmutinis ant mapos perveda rubežius, kuriuose dar už- 
siturėjo jo prigimtoji kalba. Keletą šimtų metų Serbai 
Lužičiai visiškai nežinojo, kiek jų iš viso yra, kokie sodžiai 
dar užsiturėjo prie savo prigimtosios kalbos, o kokie apsi- 
vokiečiavo; jaunas patriotas aiškiai darodė, jog Serbų že- 
mė dar turėjo 60 skersinių mylių, anti kurių gyveno nuog 
160 iki 180 tūkstančių Serbų. 

Pabaigęs gimnaziją, Smoleris dūmoja važiuoti į Lipsko 
universitetą, norėdamas ten mokytiesi teologijos protestan- 
tiškos, bet prieš pačius egzaminus direktorius budišininės 
gimnazijos, sušaukęs visus studentus, kurie mislyja moky- 
tiesi toliaus universitetuose, perskaitė jiems paliepimo prū- 
siško apšvietos (kultaus) ministro, pagal kurį nei joks jau- 
nikis, prigulįs Prūsams, negalėjo mokyties Lipske, „nes 
tarp vokiškų studentų Lipske didei platinasi vokiškoji de- 
magogija“. Smoleris ant to atsakė, jog toks paliepimas 
negal jo dasileisti, nes jis, 5 metus nugyvenęs Saksonijoje, 
jau per tą patį daiktą prigu!l Saksonijai, bet direktorius 
jam atsakė, kad nors jis ir 10 metų būtų Saksonijoje nugy- 

venęs, bet kad iki 16 metų nebuvo prie Saksonijos prira- 
šytas, tai ir tada jis negalėtų jai prigulėti. Tas atsitikimas 
prispyrė Smolerį išsirinkti sau vieną iš vokiškųjų universi- 
tetų, ir jis sav apsirenka universitetą vroclavinį (breslia- 
vinį), kaipo arčiausią nuo Lužičių ir labiausiai lankomą 
Slovėnų jaunimo. 

Užsirašęs metuose 1835 į fakultetą evangeliškos teolo- 
gijos Vroclave (Bresliavoje), jis neperstoja dvasiškai įveik- 
ti jaunuomenę budišininį. Linksmybė buvo jo neišpasakyta, 
kada jis dasižinojo, įog jo jaunieji draugai įkūrė „draugystę 
jaunuomenės prie gimnazijos budišininės“, kuri draugystė 
metuose 1838 buvo užtvirtinta per Saksonų vyresnybę po 
vardu „Societas Slavica Budissinensis“. Tai buvo pirmutinė 
moksliška draugystė ant Serbų žemės. Sąnariai tos drau- 
gystės mokėsi tėviškos kalbos, rinko knygas, taisydamiesi 
ant atlikimo didesnių veikalų. 

Kaip pirmiaus gimnazijoje budišininėje, taip dabar yroc- 
laviniame universitete prakilnumas Smolerio mislių padarė 
jį vadu tarp savo draugų. Teip Velians ir Markus, studen- 
iai evangeliškos teologijos iš vienos pusės, o iš kitos Bu- 
langs ir Šneideris, studentai katalikiškos teologijos, turė- 
dami per vadą Smolerį, nutarė tarp savęs rinktiesi dėl at- 
siminimo tėviškos kalbos. Tai buvo pirmutinis susirinkimas 
jaunimo dviejų tikėjimų dėl pasirūpinimo apie pakėlimą 
iš prapulties savosios tautos. Mislis graži ir vaisinga, savo 
pasiekimuose aiškiai rodanti prakilnumą mislies jauno teo- 
logo, paduodančio ranką katalikams vardan vienybės tau- 
tinės. Norėdamas pradėtą reikalą iki galo išvesti, jis užmis- 
lija prašyti universiteto vyresnybę apie patvirtinimą „Ser- 
bų draugystės“. Ta mislis nepatiko studentams Vokiečiams 
iš Lužičių, kurie, negalėdami suprasti, kad Serbai galėtų 
būti kitokie kaip jie, užmanė draugystę visų studentų iš 
Lužičių dėl pasidarbavimo drauge apie išreiškimą veikalų 
to krašto, kurį abidvi tautos rokavo už savo tėvynę. Smo- 
draugystėje, juo draugystė bus turtingesnė, susišnekėjo su 
vadu Vokiečiu Resleriu, ir abudu drauge nutaria stengtiesi 
apie įkūrimą draugystės, į kurią prigulėti galėtų kaip Ser- 
bai, taip ir Vokiečiai, Lužičiuose gimę; mieris draugystės 
buvo tyrinėjimas veikalų ir praeitinės Aukštųjų Lužičių, 

o taip pat ir mokslas serbiškos kalbos. Vyresnybė univer- 
siteto su džiaugsmu daleidė pamintą draugystę. Draugystės 
įkūrimas atsibuvo aiškiai, nes po akių rektoriaus univer- 
siteto ir profesorių Abbego ir Stenclo, iš kurių paskutinis 
buvo išrinktas per globėją (kuratorių) draugystės. Pradžią 
pirmutinės sueigos padarė Smoleris, pranešdamas sąna- 
riams draugystės apie dainuškas Aukštlužičių. 

Nuo to laiko Smoleris tampa žmogyste, apie kurią ren- 
kasi visas jaunimas, bandas pakelti tautinę rašliavą. Jis 
gerai suprato, jog pagelba dėl jo tautos yra didei reikalinga 
ir tai ūmai, idant suturėti besiplatinančią apsivokiečiavimą: 
jis pats dirbo ir šaukė savo draugus prie darbo. Čia atsitiko 
daiktas, kurio jis visiškai nelaukė. Purkinis, garsus mokslu 
Čekas, profesorius vroclavinio universiteto, dasižinojęs apie 
Smolerį, užprašė jį pas save. Smoleris nors negalėjo su- 
prasti, ko galėtų norėti fiziologas nuo teologo, bet vienok 
nuėjo pas Purkinį ir didei nusidyvijo, kad šis paskutinis, 
neužvesdamas kalbos nei apie teologiją, nei apie fiziologiją, 
pradėjo klausinėti apie tautą Serbų Lužičių. Smoleris tiko 
prolesoriui ir tapė pakviestas lankyti profesorių kas nedėlę, 
idant pas jį galėtų mokytiesi lenkiškai ir čekiškai, susitik- 
damas ten su Lenkais ir Čekais. Neužilgo Smoleris taip 
didei įtiko Purkinini, jog šis užprašė jį pas save ant gy- 
venimo, nereikalaudamas už tą nei jokio mokesčio; tiktai, 
norėdamas atsidėkavoti savo geradėjui, Smoleris apsiėmė 
prižiūrėti vaikus profesoriaus, einančius į mokslinyčią, o 
taip pat sudavadyti jo knyginyčią, kurioje atrado daug nau- 
dingų knygų dėl savęs apie Slovėnų rašliavą. 

Smoleris, mokydamasi teologijos ir Slovėnų rašliavos, 
neužmiršo nei truputį apie meiliausį dėl jo daiktą: tai yra 
apie Serbų dainuškas. Kas vokaciją vaikščiojo kiaurai po 
visus Lužičius, papildydamas savo surinkimą, kurio išdavi- 
mui prisidėjo šis atsitikimas. 

Nuo 1779 metų Gėrlitzė yra vokiška eisi draugystė: 
„Oberlausitische Gesellschaft der Wissenschaften“, kuri 
paskyrė premiją už geriausią surinkimą dainų Aukštlužičių. 
Smoleris pristatė savo surinkimą. Draugystė pripažino jo 
surinkimui premiją, vienok su tuomi sukalbiu, jog giesmių 
išspaudimas prigulės draugystei. Tas nepatiko Smoleriui: 
premijos, išnešančios 50 dolerių, jis nepriima ir dainas atgal 

atsiėmė. Tada raštininkas pramintos draugystės Leopoldas 
Hauptas, pranešdamas Smoleriui, jog draugystė tur daug 
dainų, surinktų dar 1770 metuose, prašė, idant jis savo 
dainas sudėtų su dainomis draugystės, o jis jau būk rasiąs 
išdavėją viso to surinkimo. Smoleris susigadija ant to, vie- 
nok pasirodė, jog Hauptas negalėjo rasti išdavėjaus. Tuomi 
tarpu knygininkas Gebhardtas iš miesto Grimo, išgirdęs 
apie surinkimą dainų Smolerio, apieravoja jam už kožną 
arkušą giesmių po 20 dolerių, įeigut tekstas serbiškas bus 
išverstas į vokišką kalbą. Smoleris, jau sykį su Hauptu su- 
sitaręs, turėjo atiduoti jam pusę pelno, nors, kaip pasiro- 
dė, Haupto dainos buvo be jokio vertumo ir jis pats nei 
žodžio serbiškai nemokėjo. Vienok, idant Hauptas visiškai 
už dyka nepaimtų pinigų, Smolteris, išvertęs dainas į vokiš- 
ką kalbą, pavedė anas Hauptui sudėti eilėmis ir parašyti 
prakalbą. Tarp tokių atsitikimų metuose 1840 išėjo pirmu- 
tinis siuvinys dainų, o metuose 1843 visas surinkimas po 
vardu:„Piesnicki hornych a deinych lužiskich Serbow“, didei 
puikiai 4“ išduotas. Egzempliorių buvo 1000. Tas surinki- 
mas, turįs 100 arkušų spaudos, neveizdint į aukštą prekę, 
nes po 11 dolerių už knygą, buvo išpardavinėtas didei greitai. 
Gebhardtas apturėjo gerą uždarbį, Smoleris tapė garsiu iš 
to surinkimo, bet svarbiausias dalykas yra tame, jog mokyti 
Slovėnų vyrai dasižinojo, kad Serbai Lužičiuose dar yra 
gyvi! Nuo to laiko mokyti Čekai, Lenkai, Gudai pradėjo 
arčiaus prisižiūrėti Serbams, jų kraštui, o tai vis keldino 
dvasią Serbų ir vis tai dėku Smoleriui. 

Kaip aukštos verčios dėl mokslo buvo paminėtas surin- 
kimas, galime numanyti iš karališkos loskos, kuri sutiko 
jų išdavėją — Smoleris už išdavimą „Piesnicki serbskie“ 
tapė nuo karaliaus Pričkaus Viliaus IV apdovanotas aukso 
medalija. 

Smoleris, pradžioje 1840 metų pabaigęs teologijos moks- 
1ą, norėjo tapti kunigu, bet pirm ne kad tas jo noras galėjo 
išsipildyti jis ieškojo kokios norint vietos mokytojaus, bet 
tokios vietos negalėjo gauti Lužičiuose. Bet vienas netikė- 
tinas atsitikimas pastūmė jį į visiškai kitokį kelią. Naujas 
Prūsų karalius Pričkus Vilius IV metuose 1840 pribuvo į 
Vroclavą (Bresliavą) dėl išklausymo apžadų to viso krašto. 
Baronas Stillfriedas (paskiaus grovas Alkantara), kurs 

buvo drauge su karaliumi ceremonijos viršininku ir kurs 
taip pat žinojo, jog Smoleris moka čekiškai, pamislyjo duoti 
šiam paskutiniam dėl išvertimo į vokišką kalbą senų če- 
kiškų popierių, kuriuos br. Stilliriedas, kaipo įpėdininkas 
šaunios čekiškos giminės Stoimiru, turėjo pas save surinkęs. 
Stilifriedas, tame reikale kalbėdamas su Smoleriu, paklausė 
jo, kaip ilgai jis mislyja atsilikti Vroclave. Kadangi Smo- 
leris anam atsakė, jog mistyja tapti mokytoju, tada baronas 
pruntavojo, jog geriaus būtų atsilikti Vroclave ir stengtiesi 
palikti profesoriumi slovėniškų liežuvių, kurių katedra tu- 
rėjo būti įkurta prie vroclavinio universiteto. Bet Smoleris 
neturėjo pinigų ir ilgiaus nebgalėjo gyventi Vroclave; tame 
reikale baronas prispyrė jį paduoti karaliui prašymą apie 
stipendiją. Ant prašymo greitai tapė apturėtas atsakymas: 
karalius iš savo pinigų Smoleriui paskyrė stipendiją ant 
trejų metų, reikalaudamas nuo jo tiktai šių dviejų daiktų — 
pirma, idant kasmet daneštų apie savo moksliškus darbus 
ir laike vokacijų, jeigut galima, pasižintų su Slovėnų že- 
mėmis, o antra, idant apsižadėtų būti profesoriumi slovė- 
niškų liežuvių viename iš prūsiškų universitetų, įeigut to dėl 
karaliaus prireiktų. Smoieris su linksmia širdžia priėmė 
karališką dovaną, stundžiai pasigriebė už darbo ir buvo 
stropiausiu studentu žinomo liežuvininko Čelakovskio, kurs 
Prūsų vyresnybės buvo pašauktas dėl užėmimo naujai 
įkurtos katedros slovėniškų kalbų prie vroclavinio universi- 
teto. Antra sykį likęs studentu metuose 1840 Smoleris 
Budišine išdavė „Šnekas serb-vokiškas“ ir „Trumpą serb-vo- 
kišką žodyną“, o taip pat podraugei su savo vientaučiu 
Varko išvertė į serbišką liežuvį „Ohlas pesni českych“ Če- 
lakovskio ir „Kralekworski rukopis“, kurie daiktai pas- 
kiaus buvo išspausti Prahoje. Toliaus, tame pačiame laike 
jis norėjo aplankyti kraštus, Slovėnų apgyventus, bet durys 
ten, pagal jo paties žodžius, „buvo lentomis užmuštos“, 
ir jam teko tiktai drauge su Čelakovskiu aplankyti Čekų 
kraštą metais 1842. 

Kaip pirmiaus pas Purkinį, taip dabar pas Čelakovskį 
Smoleris turėjo progą susieiti su mokytais Slovėnų vyrais. 
Ten jis pasižino su šauniais Gudijos mokytais vyrais: Šrez- 
nievskiu ir Bodianskiu, su čekišku filologų Ambrožiu ir st 
garsiu astronomu Boguslavskiu. Susiėjimas su vyrais tokio 

didžio mokslo ir tokios karštos malonės dėl slovėniškų 
reikalų dar labiaus kildino dvasę kaip Smolerio, taip ir jo 
draugų dėl pakėlimo serbiškos tautos. Tuomi gi tarpu Bu- 
dišino jaunimas, sujudintas vroclavinių tėvynininkų, o taip 
pat eilių slovakiškų giesmininkų Šturo ir Koliaro, stengėsi 
iš visų gyslų pakelti serbišką tautą iš dvasiškos nuopulties. 
Tokį tai mierį turėdamas, pradžioje 1842 metų Petras Jor- 
danas pradėjo Budišine išduoti kasnedėlinę gazietą po vardu 
„Jutrniczka“ (Aušra), bet penktą mėnesį turėjo pasiliauti 
su išdavimu dėl per daug mažo skaitliaus skaitytojų. Pasi- 
rodė tada, jog pasigavimas rašybos vidutinės tapo sena ser- 
biška rašyba ir čekiška apsunkindavo žmonėms gazietos 
skaitymą. Negalėdamas žiūrėti ant nuopulties vienvienų- 
tinės serbiškos gazietos, Smoleris pasiskubino atvažiuoti 
in Lužičius dėl atradimo rėdytojo, kurs nereikalautų pamo- 
kėjimo už savo darbą. Šaunus Serbų giesmininkas Zeileris, 
kurs tada buvo klebonu Lazų sodžiuje, ir tėvas Karolius 
Smoleris, mokytojis ten pat, širdingai sutikę mierį Jono 
Smolerio, ėmėsi už darbo. Lazų sodžius, atstogus nuo Bu- 
dišino 3'/> mylės, tapė židiniu rėdytuvės gazietos „Tydžens- 
kie nowiny“, išduodamos Budišine kas nedėlę po pusę ar- 
kušo. Zeileris rašė eiles ir pasakas, žmonėms pritinkančias, 
Smoleris, tėvas, rašė apie žemės išdirbimą ir ūkišką gaspa- 
dorystę; bet dvasė rėdytuvės buvo Jonas Smoleris, kurs, 
gerai prisižiūrėjęs darbams čekiškų tėvynininkų apie pakė- 
limą apšvaistos Čekų tautos, mokėjo duoti gazietai atsa- 
kančią tėkmę. „Tydženskie nowiny“ (Nedėlinės naujienos) 
išduodamos taip, jog galėjo būti suprastos per visus ūkinin- 
kus, surado tiek skaitytojų, jog jų išdavimas galėjo užsi- 
mokėti, ir nors cenzūra nedaleisdavo ten talpinti nei jokių 
politiškų žinių, vienok tas neperiškadydavo keravoti mislį 
savo vientaučių ir pamažėliu juos vesti tolyn keliu atgimi- 
mo. Ilgai netrukus rėdytuvė gazietos tapė vadu ir pranašu 
tautos: vis, kas ten buvo pasakyta, buvo laikoma už nepa- 
kreiptą teisybę. 

Būdamas linksmu iš pasivedimo pirmutinės serbiškos 
gazietos, Smoleris dabar mislyjo apie tą, kaip įkurti tokį 
užvedimą, kurs visuomet galėtų būti sargu serbiškų tau- 
tinių reikalų. Pasižinimas su Purkiniu ir Čelakovskiu, o 
taip pat jo važinėjimas po Čekų žemę davė jam mislį įkurti 

Lužičiuose draugystę maždaug tokią pat kaip „Matica Czes- 
ka“ (Čekų motina). Atsižiūrėdamas ant įstatų „Čekų mo- 
tinos“, Smoleris Vroclave parašė užmanymą Serbų draugys- 
tės ir, metuose 1843 pribuvęs į Budišiną, ragino susirinkusius 
patriotus tuojaus įkurti „Draugystę Serbų motinos“. Užma- 
nymas Smolerio buvo priimtas su didžiausia linksmybe, 
bet pirmiaus ne kad draugystė buvo įkurta, reikėjo pasisto- 
roti, idant vyriausybė nežiūrėtų ant to kreivomis akimis. Kas 
galėjo apie tą prašyti vyriausybę? Jonas Smoleris, kaipo 
Prūsų padonas, o taip pat kaipo dar studentas, negalėjo 
apie tai padreti prašymo, Lužičiuose gi taip pat nebuvo nei 
vienos žmogystės, kuri būtų galėjusi išvesti pamintą reikalą 
iki galo. Reikalą reikėjo atidėti, bet viltis Smolerio neapleidė. 
Pabaigęs metuose 1844 mokslą, Smoleris dar visus metus 
subuvo Vroclave — tame laike jis rinko į vieną krūvą išsi- 
skyrusius Serbus ir neapleidė nieko, kas buvo dėl tautos 
naudinga. Taip, pasiturint jo parodos, metuose 1845 buvo 
išduotas pirmutinis Serbų kalendorius „Protyka“ ir Budišine 
atsibuvo pirmutinis serbiškas koncertas. Vargonmistras 
surinko giedotojus ir muziką rėdė, dūšia gi viso susirinkimo 
buvo Smoleris. Skaitydami kalendorių, prasti žmonės pa- 
matė ypatybes savo prigimtosios kalbos, koncertas gi paro- 
dė, jog jų kalba ir dėl giesmių yra sugadni. Smoleris gerai 
suprato, jog Serbus reikia iš lengvo mokyti, kaipo moko 
vaikus vaikščioti ko tik jiems lopšį atlikus. Metuose 1846 
persikėlęs į Lipską (Leipcikį) ir tapęs rėdytoju laikraščio, 
išduodamo Jordano po vardu: „Jahrbūcher fūr slavische 
Literatur, Kunst und Wissenschaften“, jis taip pat vien tiktai 
mislijo apie įkūrimą užmanytos Serbų draugystės. Darbas 
be atilsio, stigimas pinigų, badas — vis tas suardė sveikatą 
Smolerio,— jis sunkiai susirgo ant krūtinės ir kada buvo arti 
smerties, vagys išvogė ne tik visus jo daiktus, bet ir aukso 
medaliją, kurią jis buvo apturėjęs nuo karaliaus už išdavimą 
serbiškų giesmių. Vienok laike tos ligos Smoleriui pasisekė 
išprašyti rektorių universiteto apie daleidimą ir patvirtinimą 
„Slovėnų draugystės“, į kurią galėjo prigulėti studentai 
Serbai, Lenkai, Čekai ir kiti. 

Tuomi gi tarpu mislis, per Smolerį paleista kasdien tolyn, 
apie įkūrimą Serbų draugystės augtinai augo tarp Serbų, 
ir ant galo įpėdininkas burgmistro miesto Budišino d-ras 

Adolias Kliptas nuvažiavo į Drezdeną ir ten pas Saksonų 
vyresnybę išprašė daleidimą įkurti „Draugyste Serbų moti- 
nos“ dėl išdavimo naudingų tautiškų ir moksliškų kningų, 
o taip pat ir dėl išdavimo laikraščio žmonių apšvietimui, dėl 
skelbimo ir ištaisymo tėviškos kalbos. Diena užtvirtinimo 
draugystės, 26 spalio 1847 m., buvo diena neišpasakytos 
linksmybės. Smoleris save visiškai paskyrė reikalams Moti- 
nos; jis rašė dėl žmonių apgarsinimus tame dalyke, kvietė 
sąnarius draugystės ant pirmo sąnarių susirinkimo 7 dieną 
kovo mėnesio, visus traukė kuopon ir ragino pasidarbauti 
dėl naudos serbiškos tautos. . 

„Diena, kurioje atsibuvo pirmutinis susirinkimas sąnarių 
draugystės, tapė tautine švente. Visa tauta iki paskutinių 
vargšų pamatė savo akimis, jog daiktai, per Smolerį ir jo 
draugus pažadėti, gražiausiai išsipildė. Visi suprato, jog 
nuo to laiko prasideda naujas dėl Serbų laikas, laikas jų 
atgimimo: Smoleris ir jo draugai apturėjo viršų! 

Perdėtiniu draugystės buvo išrinktas Adolfas Klinas, 
Smoleris gi tapė rėdytoju. 

Būdamas rėdytoju draugystės, Smoleris taip pat ealis 
sakė ir nuo rėdytojystės Lipske prie „Slavische Jahbrbūcher“ 
ir taip pat buvo iki kilimo prancūziško maišto spalių mėne- 
syje m. 1848. Maištas jau turėjo kilti ir, Lipske, bet buvo 
suturėtas ir nutildytas protingu pasielgimu Saksonų vyres- 
nybės. Kitaip buvo Berlyne — ten kilo maištas kovo mėne- 
syje 1848 m.; sujudintas Vokiečių jaunimas nutarė važiuoti 
į Berlyną. Smoleris pats prie to buvo prisidėjęs. Kelionėje 
jis pamatė savo paklydimą, norėjo sugrįžti, bet trukis greitai 
dūmėsi, o ant stovyklių pamatė daugybę kareivių, išsiunstų 
iš. Berlyno per karalių, kurie sakė, jog jau yra po maišto. 

Smoleris, neilgai Berlyne užtrukęs, sugrįžo į savo tykų 
Lipską ir mislijo, kokiu tai būdu iš sumišimo tarp Vokiečių 
jis galėtų ištraukti naudą dėl savo tautos. Jis gerai gyveno 
su nekuriuomi Robertu Bliumu, kurs dabar, kaip Lipsko 
pasiuntinys, buvo išvažiavęs in Frankiurtą ant sueimės. 
Smoleris tada rašo pas jį gromatą, prašydamas išsistoroti 
daleidimą sueimės pasigauti Serbams savosios kalbos baž- 
nyčioje, iškaloje ir sūduose. Smolerio noras išsipildė: sueime 
per Biiumo storonę nutarė, jog Slovėnai, lygiai kaip Valakai 
ir kitos giminės, prie Vokietijos prigulinčios, tur tiesą pasi- 

gauti savo kalbą bažnyčios, sūdo ir rašliavos reikaluose. 
Teisybė, jog tas nutarimas franklurtinės sueimės ant niekų 
nuėjo, bet apie tą laiką atsitropijo kitas atsitikimas, Smolerio 
mieriui pritinkąs. 

Tokiu atsitikimu buvo atėmimas per vyresnybę nekurių 
privilegijų, per ką nuo budišininės vokiškos gazietos buvo 
atimta tiesa, pirmiaus jai vienai prigulinti, patalpinimo poli- 
tikiškų Žinių. Dasižinojęs apie tai, Smoleris tuojaus po Vely- 
kų 1848 metų persikėlė iš Lipsko į Budišiną, paėmė nuo Zei- 
lerio rėdytuvę gazietos „Tydženskie nowiny“, turinčios tada 
375 skaitytojus, padidino gazietą iš pusės arkušo iki viso 
arkušo ir ant pirmo laiko išleidė 1000 egzempliorių. Jo drau- 
gas Imišas keliavo nuo sodžiaus iki sodžiui, visiems gazietą 
rodydamas ir išreikšdamas naudą iš gazietos skaitymo. 
Žmonės su pasimėgimu skaitė politiškus spėkavimus; skait- 
lius gazietos skaitytojų pasididino iki 872, ir ne vienas Ser- 
bas, kurs pirmiaus vokišką budišininę gazietą buvo išsirašęs, 
dabar galėjo apsieiti su gazieta, savo kalboje rašyta. Tuose 
gi pačiuose metuose Smoleris įkūrė draugystę „Biesiada“, 
kame Serbai, pabaigę dienos darbus, galėdavo susieiti dėl 
pasišnekėjimo, o taip pat dė! pasiklausymo dainuškų ir pri- 
sižiūrėjimo teatrui -— kas vis atsibūdavo prigimtoje kalboje. 
Tai buvo vienu įstatymu daugiaus dėl paturėjimo tautiškos, 
prigimtos kalbos. Pirmsėdžiu „Biesiady“ Smoleris išbuvo 
dvidešimts penkerius metus. 

Savo organą turėdamas, Smoleris mislija apie tai, kokiu 
būdu išsiskyrusias Serbų mislis pakėravoti į vieną didelį 
mierį, tautos atgimimą. „Kaip Vokiečiai apie Vokietiją misly- 
ja, taip mes, Serbai, apie Serbiją turime atminti“. Taip be- 
sielgiant Serbai pajuto savo tautinę garbę ir suprato, kad 
ir jie gal reikalauti dėl savo tiesų. 2 

Vis tai dėjosi tame laike, kada maištas, išsiplatinęs po 
visą Vokietiją, ir Saksoniją drauge su savimi patraukė. Sak- 
Vokietijos kampuose, taip pat pasišiaušė prieš karaliaus rėdą 
ir norėjo drauge su savimi ir žmones pritraukti. Didesnė 
sueimės dalis atsistojo prieš karalių ir jo ministerius (dum- 
čius), žmonės taip pat reikalavo visokių atmainų. Visi kara- 
lystės žmonės buvo pašaukti danešti sueimei, ko jie reikalau- 
ja ir kokių atmainų įvedimo jie norėtų. Serbų padėjimas tapo 

svarbus: reikėjo ką norint nutarti ir pagal tai dirbti — bet 
ką? Ant pirmutinio pažvilgio išsirodė, būk tai išpuola prisidė- 
ti prie sueimės, idant neeiti priešais prieš Vokiečius, kurie bu- 
vo gaspadoriais tapę. Antrą gi atsukus, reikėjo ir karaliaus 
turėties, labiausiai atsimenant ant jo gero su Serbais apsi- 
ėjimo. Vieni mislijo taip, kiti anaip — nuo Smolerio užgulėjo 
vesti savo tautą tuomi arba anuomi keliu. Smoleris gi, misly- 
damas, jog Serbų giminė nieko gero negaus nuo vokiškos 
demokratijos ir jog negražiai būtų buvę apleisti karalių 
tokioje sunkioje valandoje — Smoleris tada davė rodą sa- 
viemsiems išleisti Serbų deputaciją pas karalių į Drezdeną, 
kuri deputacija turėtų karalių meiliai pasveikinti ir apsakyti 
jam apie Serbų reikalus. Pagal Smolerio rodą, Serbų depu- 
tacija, sudėta iš 15 žmogysčių, nuvažiavo į Pilnicą ir, ten 
karalių pasveikinusi, pasisakė, jog ji, kaip ir Serbai, norinti 
tikra karaliui pasilikti. Didei visi turėjo nusidyvyti, jog tie 
vaikai, ant kurių karalius mažiausiai tegalėjo rokuoti, pasi- 
liko jam tikri. Su didžiu tada širdingumu ir linksmvbe kara- 
lius priėmė deputaciją ir prižadėjo atlikti jų prašymą, kurs 
norėjo, idant Serbų kalbai ant serbiškos žemės būtų duotos 
tokios pat tiesos, kaip ir Vokiečių kalbai ant vokiškos žemės, 
o tai: „iškaloje, bažnyčioje, prieš vyresnybę ir prieš sūdą“, 
o taip pat „idant gimnazijoje ir seminarijoje, Budišine, Ser- 
bų kalba kaipo mokslas būtų įvesta“. Ant prašymo buvo at- 
leistas atsakymas, kuriame buvo prižadėta išklausyti Serbų 
prašymą. Tegul paskiausiejie atsitikimai nedaleidė tuojaus 
to viso išpildyti, bet Smoleris saviemsiems duodavo rodą 
atsilikti tikrais dėl karaliaus ir nei jokiu būdu prie maišto 
neprisidėti. Tokiu tai būdu, kada maištininkai kraujais 
apipylė Drezdeno ulyčias, albertinis pėstininkų pulkas, iš 
vienų Serbų sudėtas, stovėjo prie karaliaus, ir, juomi prisi- 
dengęs, šis laimingai Drezdeną apleidė. 

Ant galo pagalios karalius apturėjo viršų; politika Serbų 
gera buvo. 

Metuose 1850 karalius Pričkus Augustas įpėdininką Sak- 
sonų sosto, kunigaikštį Albertą, išsiuntė į Budišiną. Visi 
mislijo, jog kunigaikštis yra išsiunstas į Budišiną tiktai dėl 
to, idant prie savo pulko atliktų reikmenę majoro ir daugiaus 
nieko. Tuomi gi tarpu Smoleris buvo pašauktas į Drezdeną, 
kur jam buvo pasakyta, kad karalius, atsimindamas ant to, 

kaip metuose 1349 Serbų kareiviai jam tikrai tarnavo, dabar 
nori Serbams parodyti savo meilę, dėl to tai kunigaikštis 
Albertas Budišine tur pratintiesi prie Serbų kalbos, o Smo- 
leris tur būti jo mokytoju. Pusantrų metų buvo gana kuni- 
gaikščiui dėl išsimokinimo serbiškai kalbėti. Smoleris ne tik 
kad išmokė kunigaikštį serbiškos kalbos, bei dar supažin- 
dino jį ir su gyvenimu prastų žmonių. Kunigaikščiui Serbai 
didei patiko; tie gi vėl su didžiausiu širdingumu sveikindavo 
savo ateinantį karalių, kurs kalbėjo su jais jų prigimtoje 
kalboje. Prasti žmonės negalėjo suprasti, kokiu tai būdu 
stojosi, jog iš burnos karaliaus jie girdi kalbą, apie kurią 
pirmiaus Vokiečiai sakydavo, jog tai mužikų kalba, kurią 
kuo greičiausiai reikia pasimesti. „Ne,— sakė Serbai, — je- 
gut mūsų kalbą sutiko ta garbė, jog joje karalius kalba, tai 
jau ir karaliaus tarnai tur jai prigulinčią garbę atiduoti“. 
Tokiu tai būdu kartas nuo karto augo didyn Serbų viltis at- 
gimimo. | 

Kunigaikščiui Albertui in Drezdeną sugrįžus, paėjo gar- 
sas apie tą, jog jis įžengė į stoną moterystės su kunigaikštytė 
iš namų Vazų. Serbai padėjo neapleisti to atsitikimo ir paro- 
dyti kunigaikščiui savo meilę. Išrinkta deputacija draug su 
Smoleriu nukako į Drezdeną. Čia Smoleris pasveikino jau- 
nikį kunigaikštį serbiška kalba, kurs taip pat serbiškai 
atsakė, o jaunoji parodė, kad ir ji taip pat supranta serbiškai. 
Paskiaus dar keletas serbiškų deputacijų važinėjo į Drezde- 
ną dėl pasveikinimo karališkos giminės svarbiausiuose atsi- 
tikimuose: Smolerio tai darbas buvo sutaisyti kožną tokią 
deputaciją, nors jis pats ne visuomet dėl silpnumo sveikatos 
galėjo drauge važiuoti. 

1850 metuose prisirašęs prie Saksonijos ir tapęs tikru 
gyventoju miesto Budišino, Smoleris tame mieste užvedė 
kromą vienų serbiškų knygų, o nuo 1851 metų tapė mokytoju 
serbiškos kalbos toje pačioje gimnazijoje, kurioje 20 metų 
tam atgal jis pirmutinis pradėjo serbiškai kalbėti. To nero- 
kuojant, jis ant savęs prisiėmė išdavimą laikraščio „Ty- 
dženskie Nowiny“, ir tai nei darbo, nei kašto nęsigailėdamas, 
bile tiktai platinti apšvaistą tarp Serbų. Ant paminto reikalo 
Smoleris turėjo skolą užsitraukti 15 000 markių iki laiko, 
kolei laikraštis pradės pelną duoti. Tas negreitai atsitiko, 
kasmet vis trūko piningų, vienok stiprybė niekados neapleidė 

šauno tėvynininko. Pamatęs, jog Serbai dar pasigauna vo- 
kiškais kalendoriais, jis metuose 1854 išleidė serbišką kalen- 
dorių skaitliujeę 1000 egzempliorių; ūkininkai tuojaus jį 
išpirko; tada jis išleidė antrą ir trečią tūkstantį, bet ir tie taip 
pat buvo išpirkti. Nuo to laiko vokiški kalendoriai turėjo 
visiškai išnykti iš Lužičių. Tuomi gi tarpu rytinė karė m. 
1854—1856 padidino laikraščių reikalavimą. „Tydženskie 
Nowiny“ vietoje 1000 egzempliorių išeidavo skaitliuje 2000; 
karei pasibaigus klausimas ant laikraščių pasimažino, vie- 
nok tas nenugąsdino Smolerio: jis pagerino laikraštį, me- 
tuose 1858 davė jam vardą „Serbskie Nowiny“ ir taip mokėjo 
žmonėms įtikti, jog iki šiolei žmonės visuomet daro taip, 
kaip sako jų serbiškos naujienos. 

Be paliovos prisiklausydamas reikalams savo tautos, 
Smoleris persiliudijo, jog dėl visuotino Serbų dvasiško at- 
gimimo per mažai buvo spėkos pas juos pačius. Išpuolė ieš- 
koti pašelpimo pas savo giminiečius, o saviemsiems parodyti, 
kad šimtas milijonų Slovėnų apie juos atsimena. Bet dėl 
sujudinimo širdies savo brolių reikėjo belsti ilgai ir tai be 
perstojo. Apie vienybę Slovėnų tada gana greitai visiškai 
dar nebuvo šnekos. Kožna tauta varė savo rašliavą ir poli- 
pasportų, rubežinė sargyba — vis tai skyrė kaimynystėje 
gyvenančias gimines. Tokiuose atsitikimuose retas keleivis 
galėjo Budišiną aplankyti, retai tada kokia naujiena galėjo 
išbėgti į aną rubežiaus pusę, iškalose apie Lužičių žemę nei 
priminimo nebuvo. Apie vis tą žinojo ir numanė Smoleris, 
dėl to tai dėl pranešimo svietui apie Serbus Lužičius, o taip 
pat ir dėl pasižinimo tarp savęs Slovėnų, jis nuo m. 1849 iki 
1857 išduoda laikraštį „Slavische Jahrbūcher“ ir stengiasi 
arčiaus susipažinti su Čekais, Slovėnais ir Lenkais. Atsibudi- 
mas Rusijos, Krymo karei pasibaigus, viliojo Smolerį į 
Petrapilę keliauti — jis ten norėjo įeiti į artesnę pažintį su 
nekuriais mokytais vyrais, o taip pat ieškoti piniginio pašel- 
pimo dėl savo tautos. Apsilankymas Budišine žinomo gudiš- 
ko mokslavyrio Aleksandro Hilierdingo m. 1858 dar labiaus 
patvirtino jo norą. Smoleris, pasitikėdamas ant to, jog grei- 
tai atliks Petrapilėje savo reikalus, iškeliavo ten su mažuma 
pinigų arčiausiuju per mares keliu. Pribuvęs į Gudijos sosta- 
pilę liepos mėnesį, jis pamatė, kad reiks jam čia subūti iki 

rudenio, nes vasaroje daugumas buvo išvažiavęs iš miesto 
kitur ant vasariško gyvenimo. Jis pradėjo kalbėti su knygų 
išdavėjais, su raštininkais; kožnas jam prižadėjo, bet jaus- 
dami, jog reikalą turi su žmogumi bepiningiu, kožnas šalin 
pasitraukė. Laikas bėgo, piningai išėjo, Smoleris neatmesti- 
nai į didelį vargą būtų įpuolęs, kad geras gaspadorius gas- 
pados „Kaiser“, kur jis buvo apsistojęs, Smolerį arčiaus pa- 
žinęs, nebūtų jam paskolinęs 500 rublių. Rudenyje miestas 
atgyja, Smoleris buvo užprašytas rašyti į keletą laikraščių 
apie tai, kaip Vokiečių ponai elgėsi su ūkininkais, kiek tiek 
paskutiniai turi žemės — vis tai buvo klausimai labai jaut- 
rūs, nes tada Gudija taisėsi pavalninti žmones. Smoleriui už 
darbą gerai mokėjo, net už arkušą iki 80 rublių. Laike keleto 
mėnesių jis parašė iki 6 arkušų, ir tas padėjo jam išsirišti 
Petrapilėje iš bėdos. Paskiaus jis buvo pašauktas dėl darbo 
per baroną Kortą į ciecorinę knyginyčią — čia taip pat užsi- 
dirbo truputį piningų. Nes tada dar gelžkelių nebuvo, o 
Smolerio sveikata ne taip buvo stipri, kad žiemos laike būtų 
galėjęs žygūne (pašta) grįžti namon — tada turėjo laukti 
pavasario. Laike žiemos būdamas Petrapilėje, jis stengėsi 
susipažinti su Gudijos mokytais vyrais, iš kurių Sreznevskis, 
jo pažįstamas dar iš Vroclavo (Bresliavos), buvo jo vienu- 
tiniu ir geriausiu draugu. Hilferdingas taip pat aukštai šėna- 
vojo Smolerį, bet ir širdingiausį priėmimą jis atrasdavo 
Sreznevskio namuose. Pavasariui atėjus Smoleris su daugy- 
be knygų, bet be pinigų — nes tokios pagalbos čia negavo — 
rengėsi grįžti namon. Gegužio mėnesį 1860 metų keletas 
pažįstamųjų, o tarp jų ir Sreznevskis palydėjo Smolerį iki 
Kronštato, iš kur jis, sėdęs ant akruto „Kastor“, išplaukė į 
Liubekį. 

Sugrįžęs į Budišiną, Smoleris m. 1860 pradėjo išduoti 
laikraštį „Lužiczan“, kurį jis netrukus pavedė M. Hornikui, 
o pats pasiėmė už išdavimo kito laikraščio, vardu: „Zeit- 
schriit fūr slavische Literatur, Kunst und Wissenschait“ 
(1862— 1865 m.). Tame laike Varšuvoje buvo įstatyta naujo- 
ji svarbiausioji iškala (szkota glowna), dėl kurios profeso- 
riai buvo renkami iš viso svieto. Buvo pakviestas ir Smoleris 
į katedrą slovėniškų liežuvių (1862), bet jis tos vietos nepri- 
ėmė, nors mokestis už darbą buvo aukštas. Nepriėmė gi 
vietos dė! to, jog numanė, kaip jo paties esybė yra dėl tėvynės 

reikalinga, nes matė, kad Varšuvoje būdamas, negalės pri- 
gulėtinai savo tėvynei tarnauti. Dasižinojusi apie tą drau- 
gystė „Serbų Motinos“ ant visuotino susirinkimo po Velykų 
m. 1863 pavadino Smolerį pirmutiniu pagarbės sąnariu 
draugystės ir nusiuntė jam dėkingą pasveikinimą su eilėmis 
Fidlero, tyčiomis tame atsitikime parašytomis. Tame pačia- 
me laike, m. 1862, Gudija apvaikščiojo tūkstantmetinę šventę 
įkūrimo savo ponystės; tame atsitikime ciecorius Aleksand- 
ras II per prašymą akademijos mokslų apdovanojo neku- 
riuos mokytus vyrus, o tarp jų Smoleriui buvo paskirtas gar- 
bės ženklas šv. Onos 2-os klasės. 

Metuose 1867 buvo nutartas suvažiavimas Slovėnų į 
Maskvą dėl susižinojimo, kaip reikia elgties, idant visi Slo- 
vėnai galėtų politikoje varyti vieną mierį. Ant to suvažiavimo 
buvo pakviesti ne tiktai Čekai, Moravai, Slovakai, Chorvatai 
ir t.t., bet ir Serbai Lužičiai. Smoleris su savo draugais atsi- 
rado sunkiame padėjime. Važiuoti į Maskvą — tai Vokiečiai 
galėjo užpykti, nevažiuoti — tai tuomi reikėjo parodyti, būk 
Serbai skiria save nuo Slovėnų. Buvo nutarta važiuoti. Smo- 
leris su jaunu daktaru Dučmanu, kaipo deputatai savo tau- 
tos, pribuvo ant suvažiavimo. Smoleris suvažiavime daug 
šnekėjo apie reikalingumą vienybės tarp Slovėnų, apie gyni- 
mą silpnesniųjų slovėniškų giminių per stipresnes, kožnoje 
savo šnekoje saugodamasi didei, idant Vokiečių neužkabinti. 
Toks vienok pasielgimas nedaug ką mačijo: jis buvo išjuok- 
tas per nekuriuos vokiškus laikraščius, kurie jį rokavo kaipo 
Vokietį ant Slovėnų sueimės. Smoleris gi sakė, tegul neku- 
rios gazietos ir juokiasi, bet protingi žmonės supras, jog 
Serbams ne politika rūpi, bet apšvaista. jų krašto ir keliai, 
kuriais ta apšvaista galėtų po mūsų kraštą išsiplatinti. 

Tuose pačiuose metuose, 1867, Smoleris išdavė dvi kny- 
gas: „Wo slowianskich mestrzych mjenach w Hornej Lužicy 
a wo ich uznanie“ ir vokiškai „Die slavischen Ortsnamen in 
der Oberlausitz und ihre Bedeutung“. Ši paskutinė knygutė 
aiškiai rodė, kokiai giminei prigulėjo kraštas, Serbų užgy- 
ventas. 

Iš Maskvos į Budišiną sugrįžes Smoleris užsiėmė išdavi- 
mu „Slavisches Centralblatt“ iki m. 1869, buvo rėdytoju 
„Serbskie Nowiny“, ragino vientaučius prie darbo ir rinko 
knygas ir Kninginyčią „Serbų Motinos“. Kningų ir kitų seno- 

vės daiktų, sudovanotų per gerai mislyjančias žmogystes, 
buvo daug, bet nebuvo galima atsakančiai iš tų daiktų pasi- 
naudoti, nes nebuvo dėl jų padėjimo: knygos, sudėtos į pa- 
kus, gulėjo pas vieną arba kitą, ir niekas negalėjo jų skaityti. 
Reikėjo namų, ir Smoleris geistinai geidė tokius namus nu- 
pirkti „Serbų Motinai“. Bet iš kur paimti vargdieniams žmo- 
nėms, sunkiu darbu pelnantiems kasdieninę duoną, — iš kur 
jiems buvo paimti 100 000 markių? Bet Smoleris rankų ne- 
nuleidė, čėdijo kiek galėdamas, rinko piningus ant to pas 
gerus žmones, ir kada metuose 1873 Budišine parsidavė 
geroje miesto dalyje vieta su nedideliais namais, — jis padėjo 
sąv ant savo atsakymo nupirkti tą vietą su namais dėl 
„Serbų Motinos“, neatsižiūrėdamas ant to, jog iš karto jis 
galėjo užmokėti tiktai 500 dolerių, o vieta su namais buvo 
suderėta už 23 000 dolerių. Paskiaus iš sumestų ir dovanotų 
piningų jis užmokėjo dar 10 000 dolerių, o palūkanas už at- 
liekamą skolą dažnai mokėjo iš savo kišenės. Tas daug 
Smoleriui atnešė vargo ir klapato, bet mislis, jog kada nors 
ant nupirktos vietos bus pastatytas „Serbų namas“, ramino 
jo širdį. Geriaus jam išėjo su užvedimu serbiškos spaustuvės 
m. 1875. Piningus ant užvedimo spaustuvės Smoleris gavo 
Prahoje, apsiėmęs skolą mokėti iš uždarbio. Spaustuvė taip 
gerai buvo įtaisyta, jog galėjo eiti lenktynėmis su geriausiais 
to būdo sodiškais užvedimais, o dar Lužičiuose ji viena 
galėjo ir notas spausti, tai ir Vokiečiai taip pat čia duodavo 
uždirbti. Geras užvedimas davė paspartį greitai išmokėti 
24 000 markių, padėtų ant spaustuvės užvedimo, svarbiau- 
sias gi dalykas buvo tame, kad Serbai galėjo dabar daug 
greičiaus spausdinti savo kningas, nebereikalaudami malo- 
nės gaspadorių neserbiškų spaustuvių. Pakol Serbai neturė- 
jo savo spaustuvės, tai rankraščiai kartais gulėdavo po 
keletą metų be išdavimo. Dabar gi kas kita. Spaustuvė 
tuojaus išduoda serbiškus rankraščius, ir ji viena laike ket- 
verių metų daugiaus išleidė serbiškų knygų, ne kad visos 
kitos spaustuvės drauge paimtos laike 15 metų. 

Tokiu būdu Smoleris daėjęs to, jog galėjo pigiai ir greitai 
išduoti knygas dėl savo žmonių, dabar sukė galvą apie tą, 
kokiu būdu išrasti reikalingus pinigus dėl išleidimo jaunu- 
myno į universitetą, idant užtektinai dėl savo krašto aplturėti 
kunigų, provininkų, mokytojų — bet vis tai kilusiųjų iš seT- 

biškos tautos. Pinigai renkami ant mesšliavų kaip pačių 
krašte, taip ir už rubežiaus, ne tik kad buvo neužtenkami, 
bet tankiai ir netvirti. Dėl to tai pasirodavęs su nekuriais 
mokytais vyrais, Smoleris m. 1880 įkūrė „Pašalpos draugys- 
tę dėl serbiškų studentų“. 


Tokiu būdu ėjo metai po metais. Smoleris matė, kad gyve- 
no nedykai; mislis atgimimo, jo pasėta, augtinai augo. Se- 
natvė artinosi, bet širdis jo buvo rami,— jis matė, kad jo 
tėvynė gyvens. Bet kiek tai dar buvo vargo ir nelaimės dėl 
pergalėjimo! Lužičiai dalinasi į dvi dali: aukštiejie ir žemie- 
jie. Smoleris sakė, kad pas aukštuosius Lužičius viskas eina 
gerai, ber žemiejie reikalavo dar daug pagalbos. Ot ir dabar, 
žemesnėje Lužičių žemėje, dešimts parapijų buvo be kunigų, 
nes ant vietos pasimirusiųjų Serbai nenorėjo priimti kunigų 
Vokiečių, o kunigų iš jų giminės nebuvo. Ką daryti? Jeigut 
parapijos kunigų Vokiečių taps užimtos, tada jie pradės 
viską vokiškai atlikti, ir tokiu būdu apie dvidešimt tūkstančių 
Serbų galėtų į Vokiečius pasiversti, nuo Serbų atsiskirti. 
Pašaukti gi kunigus iš Lenkų arba Čekų, t.y. tokių pat Slo- 
vėnų kaip Serbai — vyresnybė nedaleidžia. Galima buvo 
paimti kunigus tiktai iš Slovakų — ant to buvo vyresnybės 
daleidimas. Tada buvo nutarta pakviesti kunigus iš Slovakų. 
Bet ant to reikėjo gerokai pinigų. Iš kur jų imti? Laukti ne- 
buvo galima, nes vyresnybė spyrė parapijas šaukti sav 
klebonus, pasižadėdama atleisti kunigus iš Vokiečių. To- 
kiuose atsitikimuose 1 dieną kovo mėnesio Smoleris at- 
važiavo į Varšuvą ir pas šviesius žmones pradėjo prašyti 
paspirties dėl savo tėvynės. Prašymas jo ant niekų nenuėjo. 
Žmonės geros širdies sumetė tiek pinigų, kad galima buvo 
du kunigus pakviesti, užmokant aniems ne tiktai kelionę, 
bet ir algą. Bet tai ne vis buvo, ko jam reikėjo. Ieškodamas 
toliaus pagalbos ir norėdamas apsilankyti pas savo duk- 
terį, kuri buvo už vyro, taip pat Serbo, nutekėjusi į 
Naugardą (Novgorodą), Smoleris, du mėnesiu Varšuvoje 
subuvęs, išvažiavo į Naugardą per Petrapilę. 

Pribuvęs į Petrapilę, jis dasižinojo apie didei liūdną daiktą. 
Vienas iš Gudų bagočių metuose 1873 buvo paskolinęs 6000 
dolerių dėl pirkimo Budišine aukščiaus pamintos žemės. 
Tai buvo žmogus turtingas ir Serbai, mokėdami palūkanas, 


i buvo pakajingi. Bet nelaimė norėjo, idant jis subiednėtų ir 

idant tą skolą atiduotų į rankas kitiems. Tie kiti reikalavo, 
idant tuojaus pinigai būtų sugrąžinti ir gąsdino, jog, jegut 
bus kitaip, tai jie reikalaus buto pardavimo per iššaukimą. 
Ta naujiena pervėrė kaip peiliu Smolerio širdį: argi tai galė- 
tų būti, kad vieta, ant kurios jis buvo sumislyjęs išstatyti 
Serbų namus, būtų pardūta ir jo užmanymas ant niekų nu- 
eitų? 67 metų senelis gynėsi kaip galėdamas. Su pašalpa 
Čekų, Petrapilėje gyvenančiųjų, jis nutildė ant nekurio laiko 
reikalavimus savo priešininkų. 

Iš Petrapilės 5moleris nukako pas savo dukterį į Nižnį 
Novgorodą. Čia jis, meiliai priimtas savo žento, truputį atsi- 
ilsėjo ir išbuvo iki pavasario 1882 metų. Nors rodėsi sveikas, 
bet, sugrįžęs į Petrapilę, vienas be pačios negalėjo išeiti ant 
ulyčios, bijodamas apalpti. Čia dar sykį jis darė storonę apie 
nutildymą skolos, užtrauktos „Serbų Motinos“, bet nieko 
gero iš to neišėjo. Tada su tuščia kišene ir silpna viltimi, 
idant vieta Budišine, prigulinti draugystei „Serbų Motinos“ 
nebūtų parduota, įis vasaroje 1882 metų apleidė Petrapilę ir 
iškeliavo namon. 

Paskutinius savo gyvenimo metus Smoleris perleidė Budi- 
šine drauge su savo pačia ir sūnumi Morkumi. Būdamas 
silpnas, retai kada galėjo iš namų išeiti; vienok mislyti apie 
tėvynę niekados jis neperstojo. Pusę amžiaus pasidarbavęs, 
tas didelis vyras dabar žiūrėjo ant vaisių savo darbo. Pusę 
amžiaus tam atgal jis pirmutinis suriko: dar neprapuolė! 
Drąsiai pakėlė karūną tautos aigimimo ir su ta karūna ėjo 
pirmyn, nieko neatbodamas. Jaunimas rinkosi po ta pakelta 
karūna, atkartodamas žodžius ant karūnos padėtus: dar 
neprapuolė! Didelis vyras ėjo tolyn, krūva apie jį dauginosi 
ir į spėką augo, būdama pati pagatava, paėmusi karūną, 
eiti taip pat drąsiai pirmyn. O kada mokytojas pavargęs 
parkrito ant patalo, jo mokiniai, ūmai pakėlę karūną atgi- 
mimo, vienbalsiai šaukė: tegyvuoja Lužičiai! Artinosi pasku- 
tinė valanda. Senelis, perpus apalpęs, bet, būdamas visiškai 
prie proto, su linksma širdžia žiūrėjo ant darbo rankų savo. 
Jis gerai suprato, jog, dabar persiskirdamas su svietu, jis 
Serbus palieka šimteriopai geresniame padėjime, ne kad juos 
matė savo jaunystėje. Su skurdžia širdžia jis žiūrėjo ant 
savo vientaučių, drąsiai vedančiųjų jo darbą pradėtą. Keletą 
adynų prieš smertį jis liepė jam paduoti dėl peržiūrėjimo 

numerį „Serbiškų Naujienų“, sutaisytą dėl spaudimo. Tai 
buvo 13 dieną liepos mėnesio 1884 m. Persiliudijo, jog nebe- 
mato. Pribuvo dvasiškas tėvas kunigas Kalikas, pribuvo ir 
arčiausias jo draugas Mikolas Hornikas, saujelė žmonių 
apstojo mokytoją, svietą apleidžiantį. Jo gyvenimas geso iš 
lengvo, ant galo, mušant tris čvertis po aštuntai, tautos 
atgaivintojas amžinai užmigo! Sopulys ir verksmas apėmė 
visus Lužičius iki menkiausiai gryčiukei. Visi valsčiai nutarė 
pasiskubinti pribūti atsisveikinti ir paskutinę garbę atiduoti 
didžiam patriotui. Dėl to gi tai 16 dieną diepos Budišine buvo 
neapmatoma daugybė žmonių. Iš viso svieto kampų Serbai 
apturėjo pilnus gailesčio tolrašius (telegramaius). Neatsi- 
žiūrėdami ant to, ar kas buvo katalikas, ar protestantas, 
ar Serbas, ar Vokietis, — visi iš vieno skubinosi ant pakasy- 
nų. Visos Serbų draugystės, o jų buvo iki keturių dešimčių, 
apstojo lavoną savo patriarcho, nešdami palmes, kaspinais 
perrištas, ant kurių buvo išsiūtos atsitikimui pritinkančios 
mistys. Ant lydėjimo susirinko tiek svieto, kiek dar niekados 
nebuvo Budišine. Serbiškos giesmės gailiai skambėjo per 
miestą, kuriame užgesęs mokytojas per pusę amžiaus darba- 
vosi dėl atgaivinimo, atgimimo savo tautos. Tauta jautė, 
ant kieno laidotuvių susirinko — visuose Lužičiuose nebuvo 
nei vieno sodžiaus, kur ant pakasynų nebūtų atsiuntęs 
savo pasiuntinio. Išėjus už miesto, prie lydėtojų prisidėjo vėl 
pulkas žmonių. Svietas iš visur ėio; žmonės tarsi iš žemės 
dygo. Pamokslą sakė klebonai Kalikas ir Damaška, praneš- 
dami apie didelius nuopelnus mirusiojo, klebonas gi Jenčas 
sakė vokiškai, išrodydamas Budišino Vokiečiams, ant kokio 
tai šauno vyro palydėjimo jie yra susirinkę. Paskiaus kalbėjo 
dar keletas mokytų vyrų draugystės studentų iš Lipsko, 
draugystės pamokslinės ir t.t. Ant galo visi aptilo. Klebo- 
nas Kalikas pasimeldė už numirėlį: grabą reikėjo įdėti į 
giminės sklepą — Žmonės sujudo, ašaros pradėjo byrėti, po 
tris saujas žemės užmetė ant grabo, paskutinis tarnavimas 
atliktas. Pasibaigė! 

Visi nuliūdę grįžo namon. Mieste žmonės skaitė atsiliepi- 
mą draugystės „Serbų Motinos“, patalpintą „Serbiškose 
Naujienose“ nuo 16 d. liepos. Sąnariai draugystės, apverk- 
dami myrį savo vado, raminosi vilčia, jog atlikusieji jo moky- 
tiniai mokės vesti toliaus darbą tautos atgimimo tuo pačiu 

keliu, kuriuomi jis ėjo. 

Serbai, suprasdami Smolerio nuopelnus ir išmintingus jo 
geidavimus, nutarė eiti keliu, kurį jis aprinko. Smoleris 
sakė, jog neatmestinai reikia išstatyti „serbiškus namus“, 
iš kur kaip iš tvirtybės galėtų šviesa platintiesi. Noras moky- 
tojaus teesti šventas! Atlikdamas tą norą, kožnas duoda kiek 
išgalėdamas ant serbiškų namų. Nebėra mokintojaus, bet 
jo mislis šviečia ant jo kapo. Praeis metai, pažįstami ir drau- 
gai Smolerio išmirs, bet ant jo kapo ateinančios gentkartės 
atsimins apie garsius veikalus tautos atgaivintojo. 

Lietuviai, aprašymas gyvenimo Jono Smolerio teeina jums 
ant naudos! Kelias, kurį jis Serbams parodė — teesti ir jūsų 
keliu. 


[1885] 


ŽODIS PRIE LIETUVIŲ, 
MYLINČIŲ SAVO TĖVYNĘ 


Devynioliktas amžius yra ne kaipo amžiumi pakilimo iš 
miego daugumo giminių, kurios jau galima buvo skaityti 
užmigusius ant visados. Ar tai seniai kaip Bulgarai, Serbai, 
Čekai ir daugumas smulkesniųjų Slavių miegojo be žado. 
Palenkę sprandą po sunkiu jungu, nupuolę ant dvasės, rodė- 
si tiktai geru kąsniu dėl stipresnių aplinkinių. Bet stojo tarp 
jų vyrai tvirti dvase, garbingi savo aukštais pasiketinimais, 
ir atgaivino nupuolusi4 dvasę savo brolių. Papūtė tas pats 
vėjas ir ant Lietuvos, ir šiandien jos nepažinsi, jei sulygysi 
kuomi buvo pirm dvidešimt metų; kas kartą daugiaus kelia- 
mesi iš miego, kas kartą geriaus pažįstame, kuomi esame. 
Vienok kitoniškas yra mūsų padėjimas, o kitoniškas Slavių; 
nors ir tie turėjo nemažai kliūčių savo tautiškame atgimime, 
nors nemažai datyrė vargo ir padėjo darbo, kol padarė nors 
gerą pradžią savo pasikėlime, vienok Lietuvai apveizda 
skyrė dar sunkesnius vargus. Negalime už tai šiauštiesi 
prieš Dievą, nes jisai visuose savo darbuose yra didis ir ne- 
paimtas; nereikia to bijoti, kad paeina nuo Aukščiausiojo; 
atminkime savo praeitę! Lietuviai miegojo tuomi pačiu miegu 
kaip ir dabar, neturėdami jokio ryšio vienybės, neturėdami 
ir pamato viešpatystės; apveizda atsiuntė prie šono Kryžo- 
kus, ir Lietuva per pusantro šimtą metų išsiplėtė nuo Baltijos 
lig Juodų jūrių. Netur mus bauginti mūsų sunkus padėjimas, 
bet bijokime, jei mes iš savo pusės ne viską darome, ką gali- 
me ir ką reikia daryti. Didžiausias daiktas visuose dalykuose 
yra sutartis ir vienybė. Concordia parvae res erescunt, dis- 
cordia maximae delebuntur. Sutartyje maži daiktai pasidi- 
dina, o nesutartyje ir didžiausieji išnyks. Bet ar yra ta vie- 
nybė tarp Lietuvių? Su širdies atsiduksėjimu turime pasaky- 
ti, jog ji tarp mūsų labai silpna. Nebūtų ko stebėtiesi, jei 

neprieteliai ir nedraugai sėtų tarp mūsų netaikas ir nesutiki- 
mus, nes žinomas jų įrankis: divide et impera (padalyk ir 
valdyk). Bet jei tarp pačių Lietuvių, kartais ir mylinčių savo 
tėvynę, atsiranda tokie, kurie sėja tarp savo brolių nesuti- 
kimų sėklą, tada tai skausta širdį ir nupuo! ant dvasės; tada 
tai klausia savęs, ar gali tautiškai atgimti ne visai trys mili- 
jonai, kurie, būdami suspausti ir nieko dar nepadarę, vaidi- 
jasi tarp savęs ir silpnina ir taip jau nedidžias savo sylas 
ant vienų kerštų. 

Vieni veda į nesutikimą bajoriją su ūkininkais; kraudami 
ant jos kas papuolė ir nekaipo talpindami ją į pragarą.. Neži- 
nau, ko tokie trokšta. Kiekvienas iš mūsų tur savo silpnybes, 
ir nemislyju, kad ūkininkas mažiaus jų turėtų už bajorą ar 
ką kitą. Žinau, jog daugel bajorų turias ant šalies tautiškame 
Lietuvos atgimime, o kartais ir PrieSiminink ais to yra; bet 
ar visi? 

Ar nėra ir tokių, kurie širdingai trokšta Lietuvai gero ir 
ne mažai darbuojasi tame datyke. Iš antros pusės, ar mažai 
yra ir iš ūkininkų, kurie, nors kiek pramokę lenkiškai, vokiš- 
kai ar rusiškai, jau nori tuomi pasipūsti. Žinau, jog bajo- 
rija kaipo apšviestesnė tur duoti tame dalyke gerą paveizdą 
ir jog ant jos daugiausia gul atsakymas už išsitautijimą. 
Bet, norint atvesti ją ant tikro kelio ir patraukti prie savo 
darbo, ar tai reikia ją žeminti ir mindžioti? Ne, reikia kito- 
niško pasielgimo, reikia kiutinti ir jos dvasę, gal ir tikrai 
užšalusią, bet įrankis tame dalyke tur būti ne tas, kurį aprin- 
ko nekurios karštos jaunos galvos. Visados ant kelio apšvie- 
timo ir atgimimo inteligentija veda paskui save mines, o ne 
minės inteligentiją. Tegul bajorija prašnektų mūsų prigim- 
toje kalboje, tegui atgytų jų tautiška dvasė, Lietuviai grei- 
čiaus atsikeltų iš miego ir greičiaus imtųsi už darbo. Už tai 
nereikia inteligentijos nuo savęs atstumti, nereikia ją min- 
džioti, bet priešingai, reikia palikti ją savo vietoje ir patrauk- 
ti ant savo pusės; reikia prie jos prašnekti žodžiais, kurie ne 
atstumia, bet patraukia širdį, kurie negimdo neapykantos. 
Reikia visur malonės, nes tiktai kalba širdies judina širdį. 

Bet dar piktesnis yra darbas tų, kurie nori sukelti prieš 
save kunigiją. Čia jau visai nesuprantu, ką jie trokšta per tai 
apturėti. Lig šiolei kunigija daugiausia ir gynė mūsų tautą 
nuo visiško prapuolimo; tarp jos stojo pirmieji tėvynės mylė- | 

tojai, kaipo vyskupas Valančauskas, kurie ne žodžiu, bei 
darbu rūpinosi apie tikrą tėvynės gerą. Nesakau apie kiek- 
vieną, nes juk visur tarp grūdų yra ir pelų, bet jei norėsime 
būti teisingi, tai aiškiai suprasime, jog kunigija daugiausia 
triūsėjo ir triūsia apie Lietuvių gera. Nėra mums kur įsileisti 
į visas smulkmenas tame dalyke, bet atsiminkime, kas dau- 
giausia prisidėjo prie Žmonių apšvietimo, išleisdamas kas 
metą naujas naudingas knygeles; kiek tai gražių morališkų 
knygų, tikrai apšvietančių mūsų brolius, apleidžia ir dabar 
spauda! O kas jas sudėjo, ar tie, kurie moka tik kelti kerštus 
tarp žmonių ir atstumti savo pasielgimu nuo lietuviško dar- 
bo. Visados kunigija, kaipo tarnai Dievo, buvo ir yra param- 
čiu visų prispaustų giminių, visados ji stovėjo nepajudinama, 
kada kiti linko ir silpnėjo, ji ėjo keliu tiesos ir teisybės. At- 
minkime, atgimime Čekų kas daugiausia prisidėjo ir kam 
nevystanti garbė tame dalyke (skaityk „Kraj“ 1887 r., Li- 
piec). Ar ne tą patį matome ir tarp Lietuvių. Kas surinko 
dainas mūsų tautos ir sukrovė plačiausią medegą dė! žody- 
no. (Brolis tik pasirūpino jo raštus išspausti.) Kas davė 
pirmus paveizdus giesmės (poezijos) ir su savo gramatika 
išdailino ir sutvarkė mūsų kalbą. Kas ir dabar daugiausia 
darbuojasi, gal ne taip garsiai kaip jauni šaukikai, bet už tai 
naudingiaus ir tvirčiaus?! 

Ant galo, jei kunigija ir nieko nebūtų padariusi, tai argi 
reiktų ją Žeminti ir dergti, kaip tai daro „Lietuviškasis bal- 
sas“, kurs talpina ant savo laiškų visokius ant kunigų liežu- 
vavimus, ir, būdamas pats bedieviškas, kišas į tuos dalykus, 
apie kurius nenusimano ir kurių nesupranta. Nesupras, jei 
pasakyti, kiek tai jisai duoda papiktinimo savo tokiais liežu- 
vavimais, dergdamas tarnus Aukščiausiojo! Bet kokią naudą 
iš to jis ketina apturėti? Ar tą, jog kiekvienas kunigas pagrie- 
bęs jį plėšys ir jog kiekvienas geras katalikas ir Lietuvis 
šalinsis nuo to visai ne lietuviško balso. Laikraštis, kurs nor 
vadintiesi lietuvišku balsu, tur būti balsu tikrų Lietuvių, o 
ne kokių ten kelių bedievių; tur mus vesti keliu dorybės ir 
krikščioniško pasielgimo, o ne dergti viėnas prieš kitus ir 
suvadžioti į neapykantą visokio skyriaus žmones, tur mus 
vesti į vienybę, be kurios joks darbas neturės palaiminimo. 

Jei kunigija ir nebūtų nieko gero padariusi dėl Lietuvių, 
argi tad reiktų dar ją sukelti prieš save ir tuomi gaišinti tik 

savo darbą, dauginant skaitlių priešininkų lietuvystės? Argi 
yra ko stebėtiesi, jei tikri Lietuviai, numanydami ant ko veda 
tie bedieviški keliantieji kerštus raštai, šaukia, jog litvoma- 
nija kasa tiktai duobę Lietuvai. Reikia mums, broliai, vieny- 
bės, reikia sutarties, nes kitoniškai prapuldysime savo ne- 
geru pasielgimu tėvynę ir būsime įrankiu savo nedraugų. 
Žinoma, unitas nonnisi inter bonos, vienybė tiktai tarp gerų 
tegali būti. Todėl ir reikia mums rūpintiesi būti geriems, 
ypatingai tiems, kurie norime rodyti kitiems kelį, reikia 
pamesti klaidžiojimus bedievystės, o stoti ant tvirto krikš- 
čioniško pamato, ant to tiktai pamato stovėdami, galime 
būti teisingi savo pažvalgose ir išmėtinėjimuose kitiems 
nuodėmių. Nieks čia nesako, kad Lietuviai visi užsiimtų tiktai 
dvasiškais dalykais: darbuokimės toje šakoje, kurioje mus 
Apveizda teikėsi patalpinti: kunigija tegul rūpinasi apie 
morališką naudingų dorybėje žmonių apšvietimą, išleisdama 
tam reikalingas knygas; nusimanąs istoriškuose dalykuose, 
tegul pasirūpina apie Lietuvos istoriją; taip pat gydytojas, 
jurista, matematikas, ūkės mokslo vyras ir t.t.! Bet visi 
stovėkime ant pamato krikščioniško mokslo, pasilikdami 
Lietuviais, tikrai mylinčiais tėvynę! 


Tada Lietuva vėlei atgytų, 

Būtų garbinga, plati, laiminga, 
Kada širdyje kožno Lietuvio 
Gyventų Viešpats tikros vienybės! 


[1887] 


GROMATA LIETUVIO 


Daugumas iš mūsų atsisako nemokėjimu ir sunkumi 
lietuviškos kalbos; vienok man rodosi, jog toksai teisinimasis 
daugiaus tiktai pakaltina žmogų. Jei Vokietis ir kiti praša- 
laičiai gali išsimokyti mūsų kalbos, kodėl gi Lietuvis, gimęs 
ir užaugęs tarp savo brolių, negalėtų to pačio padaryti, jau 
dėl to vieno, jog ta kalba turi būti jam brangi. Žinoma, jog 
visur nihil sine labore, bet jei kokiame dalyke, tai ypatingai 
tame tingėjimas būtų per daug papeiktinas. Gali pailsėti 
Vokietis, Prancūzas ar Anglienas, nes jau jie padarė gana 
daugel, naujas jų darbas yra tiktai kaipo lašelis, krintąs į 
neapimamas mares, bet ką, palyginant su jais, turime mes? 
Nieko. Padėję ranką ant širdies, ar galime pasakyti, jog nors 
abėcėlę turime gerą? ką gi sakyti apie daugiaus. Visos gimi- 
nės Europos, nekurį laiką užmirštos, kelias iš po ilgo miego; 
Lietuva, žinoma, negali būti iš to išskirta, vienok jos judėji- 
mas tartum išrodo kaipo tąsimasis tingine; nėra vienybės, 
nėra tikros dvasės. Daugumas, neturėdami jokių bajoriškų 
jausmų ar užauginti kitokiuose pažvelgimuose, nesupras- 
dami tikrai reikalo, ar nenorėdami jo suprasti, šaukia išsi- 
šiepę prieš „litvomanus“, antri skaitos karštais Lietuviais, 
vienok, jei prisižiūrėsime arčiaus ir tiems, tai pamatysime, 
jog ir čia daugiaus žodžių negu naudos. Žinoma, negalime 
pasakyti, jogei Lietuva neturi savo tikrų darbinykų, vienok, 
nelaimei, jų yra nedaugel, ką jie vieni padarys, jei kiti jiems 
nepadės. Dėl mūsų reikia labai daugel, nes mes tepradedamę 
tiktai gyventi kaipo tauta. Visose šakose mokslo mums reika- 
lingos yra knygos, kurių vienok neturime; o kaipgi lengva 
būtų apšviesti mūsų brolius, jei mes tiktai karštai rūpintu- 
mėmės ir trūsėtumėme apie tai; mūsų žmonės, nežiūrint 
kliūčių, turi didį prisirišimą prie skaitymo knygelių ir turi 
didžiausią tiesą vis tai, kas jose randa surašyta; kiekvienas 

rūpinasi išmokyti skaityti ir turi sav už gėdą nemokėti mels- 
tiesi ant knygos, tiktai didi nelaimė, kad pačių knygelių nėra! 
kaip tai būtų reikalingi vertimai moksliškų, o ypatingai 
morališkų knygučių, kuriose žmonės atrastų sav pamokymą 
ir dvasišką pasigėrėjimą. Vienok nieko to neturime ir mieg- 
tami, laukdami idant kiti už mus darbuotųsi, o mes jų vaisius 
rankiotumėme. Kada dasižinojau, jog Latviai, kurių tiktai 
800 tūkstančių, turi savo poeziją, savo teatrą ir daugybę 
moksliškų knygų, tai negalėjau užmigti, mislydamas, argi 
tai galimas daiktas, idant jie stovėtų aukščiaus mūsų, kurių 
skaitosi apie tris milijonus, o vienok taip yra per mūsų snau- 
dimą. Finai (1*/4 milijon.), kurie niekados neturėjo savo 
istorijos, kurie visados vergavo kitiems, ar Žuvėdams, ar 
Rusams, ir tie šią dieną turi garsią poeziją (Kalevala) ir sto- 
vi aukščiaus mūsų, kurie turime istoriją stebuklingą nekaipo 
ir pilną poezijos; nes ar matėme kada istorijoje tokią giminę, 
kuri, būdama pati neplati, atrėmė geleže apkaltus ricorius 
(Kryžiokus), o su jais ir visą vakarinę Europą, sutrotino 
galybę Totorių prie Mėlynų Vandenų ir užvaldė kraštus 
dešimt kartų už save platesnius nuo Baltųjų marių lig Juo- 
dujų; O vis tai per pusantrą šimtą metų. Ar rodo mums isto- 
rija kitą tokį atsitikimą. Taigi ar ne gėda būtų mums, jei 
mes, tėvų savo taip garsių būdami sūnais, snaustumėme. 
Ne, taip būti negalima. Pratrinkime akis, apsižvelkime 
aplinkui save ir stokime drąsiai ir tvirčiai į darbą. 


Nedaugeėl mūsų, Lietuviai, yra, į 
Vienok mums Dievas priduos tvirtybės, 
Stokim į darbą vyras į vyrą, 

Viens kitam duokim ranką vienybės! 


Tokie tai jausmai turi judinti Lietuvį, tikrai mylintį savo 
tėvynę; bet ką sakyti apie kunigą, dvasišką vadovą, kursai 
abejotinai žiūrėtų ant paklydimų savo avelių; kiekvienas iš 
mūsų mato, kaip Lietuviai kitą kartą taip dievobaimingi ir 
morališki, šią dieną kas kartą daugiaus genda ir į griekus 
bręda; pačių kunigų, iš ambonų mokančių, nelabai priklau- 
so, o vienok knygeles stato aukštai, nes kas ten yra surašyta, 
tai šventas daiktas! Neprieteliai bažnyčios, žinodami būdą 
Lietuvių, kaipgi lengviai gali užsėti nedorą sėklą. Daugumas 

atsisaką ir daro sakinėdamas nuo darbo paprastai nori išsi- 
teisint tuomi, jog neturi laiko; paprasta tai yra visų liga, 
garbingiausi rašytojai, pildydami didžiausius reikalus, 
vienok turėjo laiko surašyti storiausias knygas. Reikia visur 
noro tiktai, o laiko tai išteks visados. 


[1887] 


20 Raštai. I 


[Iš LIETUVOS] 


Naumiesčio parapijoje, kaime P., gyveno labai gražiai 
turtingas ir padorus ūkininkas bevaikis. Neturėdamas kam 
palikti savo ūkės, mislijo aną parduoti, o be rūpesčių. pasil- 
sėti ant senatvės, nes jau jam buvo nubodę berti grūdus į 
dirvą. Taikėsi jam ne vienas pirkėjis iš artimų ūkininkų, bet 
mūsų senis nei vienam nenorėjo parduoti, nes jie negalėjo 
ant sykio užmokėti visus pinigus. Tuomi tarpu parklydo į 
Naumiesčio parapiją seniai jau išblūdęs valkata, nustojęs 
dorybės, betarnaudamas dideliuose miestuose, bet už tai 
prisirinkęs daugel grašio. Tas bičiulis, išgirdęs, jog parsi- 
duoda namai, atvyko pas aną ūkininką ir pradėjo derėti. 
Pasiprašė du susiedus, kaipo liudytojus, ir sutiko ant 6000 
rublių. „Bet ar žinai ką? — tarė bičiulis seniui,— žinai, kaip 
dabar brangūs raštai pas rejentą: kam mes turime mokėti 
bereikalingai pinigus? Štai aš tav dabar tuojaus prie susiedų 
užmokėsiu 2000 rublių, o nuvažiavę pas rejentą sakysirae, 
kad sutikome tik už 4000. Per tai daug pigesni bus raštai, 
nes už juos mokasi nuo šimto.“ Visi pagyrė tą išmislą bičiu- 
lio, ir tuojaus ant rytojaus nuvažiavę padarė raštus. Bet 
klausykite, kas toliaus nusitiko? Po kelių dienų pirkėjis vadi- 
na senį važiuoti į miestą, nes jam rūpi, kad neįtraukė į aktą 
ir tuodu du tūkstančiu. „Tu,— sako, — žinau, kad nuo manęs 
jų neieškosi, bet po tavo mirimui gali paskui mane giminės 
tavo ganubyti. Dėl to gi važiuokiva ir ant tų dviejų tūkstan- 
čių padarysiva naują aktą“. „Gerai“, — atsakė senis. Nuva- 
žiavus į miestą, bičiulis, nusivedęs senį į traktierinę, gražiai 
pamylėjo, pasiieškojo iš miesto paleistuviu du liudytoju, 
visus nusivedė pas rejentą, kuriam jau į delmoną popieriukė 
buvo įslinkus, ir padarė raštus tokius: Už tuodu du tūkstan- 
čiu bičiulis perka nuo senio sodybą, kurią sav jis buvo išsi- 
derėjęs dėl pasistatymo grinčiutės ir dėl daržovės. Ir dar prie 

tam visokius įsegia mažiausius daiktus, kaipo paduškas, 
viedrus, pūdus, kuriuos taipgi senis dėl savęs buvo pasilikęs. 
Bevaikis ant visko sutiko, nes jau kakta nuo degtinės (ariel- 
kos) pusėtinai buvo išsirpus. Ant rytojaus senis apie viską 
užmiršo ir mislijo, kad juodu tik į aktą įtraukė tuodu tūks- 
tančiu. Kadangi jis jau pasistatė ant tos, sav išsiderėtos, so- 
dybos grinčiutę ir nori į ją persikraustyti, pirkėjis jam neiš- 
duoda jokių daiktų. „Ne prie tavęs, — sako, — tie daiktai 
priguli! eik, žiūrėk į aktą!.. Tu man viską pardavei. O ta 
grinčia ir ne ant tavo lauko: po metų ir tą aš nuversiu, dabar 
dar gali joje gyvėnti“. Dabar tai senis susiprato, kaip jį dai- 
liai nulaižė pirkėjis. Soko provotiesi, bet kas iš to? Bičiulio 
pinigai visur jam kelią užstoja, nors ir jis jau nemažai sū- 
duose pinigų paskandino. O laimės kasžin katras? Tas, kiba 
katras daugiaus pinigų turės. Sneka, kad tas bičiulis turįs 
dar apie 12 000 rublių, taigi ant galo dar gali tekti seniui 
ubagauti? Dėl to gi, broliai Lietuviai, saugokitės nuo tokių 
bičiulių, nes jau jų yra ne tik tarp žydų arba kokių valkatų, 
bet ir tarp teisingų neva ūkininkų. Gal būti ir jums jau ne 
vienam teko girdėti, kaip ant užrašų namų sūnus prigavo 
tėvą, brolis seserį ir t.t. Įsitėmykite gi, jog ir čia neapsiėjo 
be degtinės, tos „pragaro gaspadinės“. Dėl to gi, mieli 
broliai, nors sykį jau reiktų akis praverti ir atsiskirti su ta 
bičiuliene, kuri ne tik naikina mūsų turtus, ale užmuša ant 
kūno ir ant dūšios, tai yra: mažina sveikatą ir rengia 
pragarą amžiną. 


[1888] 


20* 


Ob YMNOTPEDJIEHHH 
JNIATHHCKOFTO LUIPHGTA 
5 JIHTOBCKOHK NHKCbMEHHOCTH 


[MeuaTauKne AKTOBCKUX KHHT JIATHHCKHM IUpHCDTOM, IpH- 
MEHZBIIHMCA B TEUEHHe MHOTHX CTOJETHH, GbLJIO 3anpelieHo 
pacNopaXeHKęM [pasuTeAbCTBA B 60-x ronax, C 3AMEHOIO 
TAKOBOTO C1aBAHCKHM H DYCCKHM. DTHM pacnopaxkenKeM HMC- 
JIOCb B BHAY UaCTBIO O6NeCUHTb JIHTOBUAM AOCTYN K TOCYA2P- 
CTBEHHOMY A3HIKY H NPOCBEINeKHKIO H OTPaAHTb HX HalKonaJL- 
HOe CO3HaHKHE OT NOCTOPOHHHX BAKUAKHK. 

OnsiT HeTeKLIero 30-1eTH3 Co BpeMeHH BBeACHHKNA "pyccKOro 
WpHbTa yYGexKNAaeT OAHAKO, UTO MepA 374 HE TOJIbKO HE NpH- 
B6l2 K MKeJAeMBIM De3yJIDTATAM, NO AaxKe B GOJbUIHHCTBE 
cAyuaeB Oka3aAaCb HecCOCTOATeNbA010. Tak B 1884 r. yųe6Hoe 
BexoMcCTBO (Kypuan M-Ba Haponu. IlpocB. 1888 r., X) nipu- 
HIJIO K 3aKMNO04eHHIO, UTO, XOTA HHCJO UIKOJ B OGIŲEM H YBE- 
JIMUWIOCb 34 HCTEKIL6S ABAANLATHIETHE CpeAH JNKTOBIJEB, HO 
CKNOHHOCTB NOCHTATB CBOHX AETEH B UIKON6t Y AUTOBUŠĄ, NO 
KAHHbIM BapiuaBckKOoro cTaTHCTH4eCKOro KomuTeTa, OoKa3a- 
JaCb BTPOS MeHbBIJe, UeM Y DYCCKHX, B/BOe MeHbiie NpOoTHB 
NOJIAKOB H MEHbUIe, UEM Y EBpeeB; OGCTOATEJNLCTBO 3TO O6bAC- 
HAeTCA, IO MHeHKHIOo noneunTenA BapiiraBckoro yueGH. OKPY- 
ra, NIpeAy6e:KAEHHeM JIKNTOBIEB HPOTHB HOBOrOo OGA3aTe/16HO- 
TO UIPHĖTA. DTO AAaKe Non2aNO NOBOX, GBIBLISMY BApIHaBCKOMY 
rekepas-ryčepnaTopy H. B. Typko 3ameTHTb Ha 3acexaKKH 
Bapurasckoro cTaTK4CTHuUeCKOro KomuTeTa, UTO «He GbIJO AH 
B TAKOM CAyUaę OMKHGKOO C Hauled CTOpOHbI 3aC7aBHTb JIM- 
TOBL6B KpHHATb pycckKA wmpubT» (Tpyn:i BapiuaBcK. CTa- 
TucTHų. KomuTeTa, BbiN. 2-H, cTp. 143—145). 

Kpome Toro, K3 H3AaHHOro aTHOrpa(bHueCKHM OTACIEHHEM 
HmnepaTopckoro Teorpadbuu. O6mecTBa CGopunka GHGANo- 
rpabnueckux MaTepHaxOB AA Teorpadbuu, 3T7HOrpadbHH H 

craTHCTHKH  JluTBhI, cocTaBAeHKHOro r. BanTpoMaiTHCOM, 
ycMaTpHBaeTCA, uTO € 1864 r. no 1891 r. 13jaH0 6bU10 An- 
TOBCKKX KUHT DYCCKHM LIPHOTOM BCero JIKLJb 25, B TOM UHC- 
ne OyKBapek, yueGHHKOB, MOJIHTBEHHHKOB H HEeCKOJIbKO KHHT 
HKayuHo-3THOIpa(buueckorOo It GenJIeTPHCTHUeCKOTO  COAED- 
>KAHHA; ME>KAY TEM KaK 32 TOT XX€ NepHOA BpeMeHH UHCJO 
JIHTOBCKHX KHHT, >KYPHAJOB H Ta36T, H3AAHHbIX JlATHHCKMM 
IIpHĖTOM 3arpanKueH, NpocTHpaJoCb 10 700, H 3HauKnTeNL- 
HaA HX uaCTb HeCOMHeHHO NpOHHKIA K AKWTOBUAM, HaxoAA- 
IHMC4 B npexenax Poccuh, KOHTpPAGAKAHBIM NYTEM, Tak KaK 
y JAHTOBLCB, KAK H Y ApYTMX HApoAOB, BCIEACTBHe NpoGyXK- 
KeHKA CO3HAHWA CBOCH HapoAHOCTH NOaBHJACb OCOGeHHaa 
NOTPESHOCTH B KHKuTaX, OTNEUATAHHBIX IUPHDTOM K KOTOpO- 
MY OHH HCKOHH NpHBBIKIH, HeCMOTPA Ha TO, uTO NpHoGpeTe- 
HHe 3THX KHHT YKa3AHHBIM NYTEM CONpA>KeHO € GOJIbUIOIO OT- 
BCTCTBEHHOCTbIO H C Upe3MepHOIO AOporoBu3Hod. 

K cemy ueošxonuMo CcoCaTbCA Ha 3aMEUaTeIDHBIH TPYA 
H3BeCTHOro npodeccopa B. Jilamanckoro «<Tpu mupa As3uh- 
cko-EBponefckoro MaATepHKAa>, B KO6M, MeXKAY NIpOUNM, ACHO 
BBICKa34HO MHCHHe O HEOGXOJMMOCTH pa3pelienKHAa NeuaTATD 
JIHTOBCKHe KHHTH JIATHHCKHM LIpKĖOTOM (cTp. 122—-126). 

Yka3aTb BKpAaTŲe Ha TO, UTO NONbITKA IPHMEeHHKTE K JUTOB- 
CKOA NHCbMEHHOCTH pYCCKHH UIPHOT, B NPOAOJxEHNHS CAHUI- 
KOM 30 JAeT, Ha IpAKTHKĖ HC MpHBHJIACb, HeJIb393 He O6paTHTL 
BHHMAHKHe H HA TO, UTO 3HAUHTėJIbHO CHJ1bHO0e pacnpocTpa- 
HėHHe CpeAH JHTOBI6B KHHT, OTNEUATAHHBIX JTATHHCKHM 
LipHĖOTOM 3ArpaHHLeto, HMeeT BpeAHbIe NOCNIexCTBHA KAK B 
UeH3ypHOM OTHOLINEHHH, TaK H B 3KOHOMHUECKON. 

Barpannunbie KHHTH, Ta3eTbl H GpOUNOpb!, AOGHIBA6MBIE, 
TAABHLIM O6pa30M, KOHTpPAGAHAHBIM NMYTEM, YCKOJb3A4 OT 
HaA30pA IeH3YPBI, MOCYT HMEeTb COAepXAaHHe KpaŽKHe HEK6- 
JNaTeAbHO0e H BpaxKAeGHOC PoccHH, K TOMY >X€ H3AxAHHe Ta- 
KOBbBIX 3arpauHich, HeCOMHeHHO, CONpaxxeHO C VLIEPGOM 
Ana NneuaTHOro Nena B PoccuH, TAK KAK NO AOCTOBEPHBIM 
CBeAeHHAM H3BeCTHO, UWTO B HACTOAIee BpeMA 3arpaHKnųejo 
H3jaeTCA AO 22 nepiioAKueCKKHX H3A2HHA, H3 KOHX GOJIbIIHH- 
CTBO HMCCT CO6CTBeHH5Ie THNOTpAbHH; MEKAY TeM, ECM Gbi 
6Gb1O pa3pemIeno neuaTaT6 B PoccHH AUuTOBCKHe KuHTH Aa- 
THHCKKM LIPHĖTOM, TO CAeAYeT OXKHAATb, UTO 3TO NEO pa3 
BHAOCb Šbt y Hac. 

IMpencTaBi19A  BBIIUeH3JIOKEHHOe Ha  GAaroyCcMOTPEHHe 
Cse312a pycckHxX AeaTe2eH NO NEUATHOMY A6JIY, HMEIO UECTb 
nOKOpHeAUIe MpocHTb, Ke KalineT Ah Cbe3 BO3MO2KHbIM XO- 
AaTaKHCcTBOBAT5 O pa3pemieHKH NeuaTaTb JHTOBCKHe KHHTH 


JaTHHCKHM HPHCTOM, 


[1898] 


LIETUVIŠKŲJŲ RAIDŽIŲ KLAUSIMAS 


Kokias reikia vartoti raides rašant lietuviškai? Tasai klau- 
simas, ministrų komiteto prielankiai mums išrištas ir jo 
Didybės Viešpaties Imperatoriaus šių metų 24 Balandžio 
užtvirtytas, išrodo šiandien teip lengvas ir aiškus; o vienok 
kiek tai sunkių praslinko metų, kiek tai Nemunu nubėgo 
vandens į Baltiją, kiek iš vienos ir antros pusės buvo rašyta 
abejojimo, tasai klausimas užims su laiku nemenką vietą 
mūsų rašliavos istorijoje ne tiktai kaipo pats per save gana 
užimantis ir žingeidingas, bet ir kaipo toksai, kurs nemažas 
pasekmes turėjo mūsų praeigoje. Pilnai ir objektyviškai apie 
jį rašyti šiandien dar per anksti. Tuo tarpu paženklinkime 
vien svarbesniuosius tame dalyke atsitikimus, sakydami 
širdingą ačiū tiems vyrams, kurie žodžiu ar raštu prisidėjo 
prie jo teisingo išrišimo. 

Kokiomis raidėmis buvo atspausdinta pirmoji lietuviška 
knyga, ik šiolei dar tikrai pasakyti negalima. Teodoras Nar- 
butas (Dzieje Nar. Lit. IX, 287) sako matęs savo akimis 
„Agenda w języku polskim, tacinskim, litewskim i niemiec- 
kim“, Vilniuje 1533 metuose išleistą, kuriojo lietuviškas 
tekstas buvęs gotiškomis raidėmis (literomis) atspausdin- 
tas. Kiti gi, kaip Stanevyčė (Bibliog. litew. 1. V), nelabai 
nori tam tikėti. Bet ką jau tikrai užginti negalima, tai to, jog 
„Catechismusa prasty szadei“ Mažvydo Martyno 1547 išleis- 
ti, kurie iki šiolei buvo laikoma už pirmąją autentišką lietu- 
višką knygą, buvo, be jokio abejojimo atspausdinta lotyniš- 
komis raidėmis. Nuo to laiko iki XVI amžiaus galo tokiomis 
raidėmis tapo atspausdinta apie 20 lietuviškų knygų. Nuo 
pradžios XVIII amžiaus, nors retkarčiais dar atsitinka viena 
antra knyga atspausdinta gotiškomis raidėmis, bet, apskri- 


"615 


tai imant, lotyniškos raidės jau taip tvirtai su lietuviška raš- 
liava susiriša, kad ir protestantiški išleidimai Prūsuose be 
mažo vien tik anas tevartoja. XIX amžiuje iki 1861 metų 
lietuviška kalba atspausdinta lotyniškomis raidėmis arti 
600 įvairių knygų, daugiausia, žinoma, dvasiškos įtalpos. 
Metuose 1864 užeina atsitikimas, kursai suturi lig laiko 
natūrališką, kas kartą žymesnį lietuviškos rašliavos augimą 
ir nori jį kreipti kitu keliu. Buvo tai užmetimas lietuviams 
per prievartą naujų, iki šiolei nevartotų rusiškų raidžių. 

Aleksandra Hilferdingas, vyras Lietuviams gana prielan- 
kus, bet daugiaus svajonėmis apimtas negu gilus kalbų tyrė- 
jas, pradeda mąstyti, kaip Lietuvius geriaus tautiškai pakel- 
ti, nuo Lenkų įtekmės išliuosinti ir pravesti jiems naują savo- 
tišką kelią; rusiškosios raidės jam pasirodė tam tikslui 
labiaus atsakomos. Jo užmanymą pasirūpino sunaudoti 
savo labui Stanislovas Mikuckis, žmogus gana žemo mora- 
liško ir moksliško stovio. Bajoras Lomžos rėdybos, buvęs 
kokį laiką klieriku, bet iš seminarijos prašalintas, jau nebe- 
jaunas gavo stipendiją nuo mokslo Akademijos ir, su jos 
pašalpa pabaigęs Peterburgo universitetą, apėmė tarnystę 
prie universitetiškojo Varšuvos knygyno, o paskui ir docen- 
tūrą. Čia, mąstydamas apie tai, kaip naudingiaus užsitar- 
nauti, suprato nemažą turėsiąs pelną iš Hilierdingo užma- 
nymo. Gavęs nuo Hilferdingo, savo buvusio universiteto 
draugo, ant rašto rekomendaciją prie Miliutino, kurg. tada 
turėjo Lenkuose gana aukštą vietą, perstatė jam prekinis 
žodžiais, kaip gali būti naudingos vyriausybės pažiūroms 
rusiškos raidės. Vilniuje Mikuckis buvo su atvira širdimi 
priimtas ir gen. gubernatoriaus Muravjovo, ir apskričio 
kuratoriaus Kornilovo. Buvo tuojau įsteigta komisija, į 
kurią pavadino ir buvusį kunigą, o paskui į pravoslaviją 
perėjus; Petkevyčę. Komisija gana greit atliko pavestą 
sau darbą ir atspausdino kelias knygutes rusiškomis rai- 
dėmis. Muravjovo įpėdinis Vilniuje fon Kauimanas tei- 
pojau karštai paspyrė naują užmanymą ir pasirūpino 
nuo vidaus dalykų ministro Valujevo gauti paliepimą, ku- 
riuo tasai savo vardu d. 23 IX Rugsėjo 1865 N 141 
uždraudė visiems gubernatoriams leisti lietuviškas knygas 
ir spausdinti lenkiškai lotyniškomis raidėmis ir jas par- 
davinėti. Tas vienok uždraudimas neapturėjo aukščiausio 


patvirtinimo ir tik 1866 m., kai buvo pakeltas klausimas 
apie parankines knygas pradinėse Suvalkų mokyklose, Jo 
Didybė Viešpats Imperatorius Aleksandra II žodžiu paliepė 
Miliutinui, idant valdžios spausdinamieji dalykai būtų spau- 
sdinarmni rusiškomis raidėmis. Negalima dabar tikrai įspėti, 
kaip būtų pasisekęs Hilferdingo užmanymas, jeigu jo globė- 
jai būtų turėję daugiaus takto ir nebūtų mėginę užmesti 
Lietuviams rusiškųjų raidžių per prievartą. Atsitiko kitaip. 
Buvo paskirti Vilniuje tam tikri pinigai pradžiai 7000 rublių 
spausdinimui ir platinimui lietuviškų knygų rusiškosiomis 
raidėmis; kitoniški išleidimai buvo smarkiausiai uždrausti 
ir persekiojami. Iš to kilo didžiausia neapykanta. Valdžios 
išleistų knygų rusiškomis raidėmis per 40 metų buvo ne dau- 
giaus kaip 20, bet ir tų žmonės nepirko, o dovanai dalinamas, 
kaipo nekatalikiškas ir baisias, degino. Nekuriems išrodė, 
jog tai kunigų darbas ir agitacija; negalima pasakyti, kad 
ir kunigija šiek tiek prie to darbo nebūtų prisidėjusi, kuri 
negalėjo kreivai nežiūrėti ant to, kad maldaknygės ir kate- 
kizmai neturėjo tikros dvasiškos aprobatos. Bet, iš antros 
pusės, nereikia ir to užmiršti, kad lotyniškosios raidės jau 
buvo amžiais susirišusios su lietuviška rašliava ir kad 
kiekviena prievarta gimdo neapykantą, ginčą ir reakciją. 
Žmonės vienok be knygų, ypatingai maldaknygių ir katekiz- 
mų, visai apsieiti negali; todėl nuo to laiko prasideda lietu- 
viškų knygų spausdinimai Prūsuose, o iš ten per kontra- 
bandą gabenami į šiapus sienos. Pradžia buvo sunki ir var- 
ginga, bet su laiku žmonės taip priprato prie naujo padėjimo, 
kad lietuviškos knygos tūkstančiais egzempliorių ėjo visais 
keliais į Lietuvą. Kad nuo 1868 metų paliko Vilniuje gen. 
gubernatoriumi Potapovas, platinimas rusiškųjų raidžių 
per prievartą pradėjo silpnėti: Peterburge buvo cenzūros 
leistos kelios inž. Vileišio knygutės, Ivinskio kalendoriai, 
du katekizmu ir Aukso Altorius. Gen. gubernatorius Totle- 
benas 1881 m. ir ant jo vietos lig laikui paskirtas Nikitinas 
1833 m., teipojau laikraščio rėdytojas „Rus“ Nr. 8 Aksako- 
vas reikalavo atmainyti uždraudimą. Bet jų žodžiai pasiliko 
be pasekmės; paskyrus gi gen. gubernatorium Kachanovą, 
nauja prasidėjo kova. Ypatingais rusiškųjų raidžių apgynė- 
jais buvo Vilniaus apskričio kuratoriai Kornilovas, Batiuš- 
kovas ir Sergejevskis. 

Nuo 1882 metų pradeda eiti už sienos laikraštis „Aušra“, 
o paskui kaskart jų atsiranda daugiaus Prūsuose ir Ameriko- 
je, kurie nemaž randa paslapčių skaitytojų Lietuvoje, platina 
ir didina neapykantą ne tik prieš palieptąsias iš aukšto rai- 
des, bet ir prieš pačią rusų valdžią. Pačių knygų jau ne tik 
dvasiškos įtalpos, bet ir iš kitų mokslo šakų, ne kartą gana 
rimtų, spausdinami užrubežyje (užsienyj) kas kartą dau- 
giaus. Nuo 1882 metų iki 1903 m. įvairių išleidimų pusantro 
tūkstančio, kartais gan svarbių ir grynai moksliškų, atspaus- 
dinta Prūsuose ir Amerikoje, taip, jog galima drąsiai pasaky- 
ti, kad uždraudimas lietuviškųjų senovės raidžių nemažai 
prisidėjo prie mūsų rašliavos augimo ir išsilavinimo. Rados 
kas kartą rimtesni rašytojai; pati kalba dailinosi ir moksliš- 
kai išsidirbo sau rašybą. Daug darbininkų ant rašliaviškos 
dirvos nukentėjo ar turėjo prasišalinti į užrubežį, bet ir ten 
nepametė savo darbo, bet dar karščiaus prie jo griebėsi. 
Dar daugiaus knygų, paslapčia keliaudamos per sieną, pa- 
puldavo į sargų rankas. Apskaito, kad kasmet po 50 000 
egzempliorių tokiu būdu žūdavę. Nebuvo vienok jokio būdo 
sulaikyti užrubežiniams išleidimams. Daug atsirado prekikų, 
kurie apsirinko sau ypatingą amatą gabenti per sieną už- 
draustąsias knygas, turėdami iš to nemažą uždarbį; dau- 
gybė pinigų plūdo be jokio pelno į užrubežį; drauge su kny- 
gomis dvasiškos ir kitos nekaltos įtalpos patekdavo į Lietu- 
vių rankas ir knygos labai viešpatystei negeistinos. Nukentė- 
jimas už lietuviškas knygas Lietuvių ūkininkų akyas,skaitėsi 
ne tik patriotišku darbu, bet net religišku pasišventimu. 
Rusiškosios raidės ne tik neišliuosavo Lietuvių nuo Lenkų 
įtekmės, bet tiesiog varė į jų globą: nekurie, negalėdami sau 
parūpinti brangių lietuviškų maldaknygių ir katekizmų, 
griebėsi prie daug pigesnių lenkiškų, kurios visgi buvo kata- 
likiškos. 

Kad Jo Didybė Viešpats Imperatorius Nikolajus II užlipo 
ant sosto, daugybė prašymų iš visos Lietuvos paplūdo Jo 
vardu, prašymų, maldaujančių leisti vartoti lietuviškai loty- 
niškąsias raides. Nekuriems pasirodė, kad tai kunigų darbas. 
Bet kas matė vargingą žmonių padėjimą, tas negalėjo abejo- 
ti, kad tai iš širdies einantis visuomenės balsas. Metuose 
1895 buvo suvadintas pirmasis Rusijoje spaudos darbininkų 
suvažiavimas, ant kurio buvo pakeltas balsas ir už lotynišką- 

sias raides (referatai Smilgos ir Baltramaičio). Nuo to laiko 
ir nekurie rusiški laikraščiai, ypatingai „St. Peterburskija 
Viedomosti“, ir mokslo vyrai, kaip antai Lamanski, Wolter, 
Baudouin de Courtenay, Fortunatov ir kiti, ant galo pačios 
administracijos vietininkai, kaip Kauno gubernatoriai Rogo- 
vič ir Suchodolski, rodė išmintingumą ir skriaudą versti lie- 
tuvius prie rusiškųjų raidžių. Klausimas jau stovėjo ant 
gero kelio, bet jo išrišimas ėjo labai palengvo. Dvi ministeriji 
darbavos apie jo išrišimą: vidaus dalykų ministerija ir ap- 
švietos. Pūtė jau kitas sveikesnis oras, teisingesnės nuomo- 
nės ėmė viršų. Valdomojo Senato du nusprendimu byloje 
inž. A. Maciejauskio su b. cenzūros pirmsėdžiu kn. Šachovski 
146 r. 1902 ir b. studento P. Višinskio su Kauno rėd. 13 Geg. 
1903 m. policija patvirtino, jog nėra tikro Aukščiausiojo už- 
draudimo spausdinti lotyniškai lietuviškomis raidėmis. Ga- 
lutinai klausimą apie lietuviškąsias raides išaiškino ir jo 
kurs pradžioje 1903 metų būdamas dar Vilniaus gen. guber- 
natoriumi, suvedęs gana ilgą ir rimtą memorialą, išsiuntė jį į 
Peterburgą, kategoriškai reikalaudamas atmainyti senovės 
lietuviškųjų raidžių uždraudimą, išrodydamas kartu, kad 
brukimas per prievartą Lietuviams rusiškųjų raidžių neat- 
neša jokios naudos vyriausybei ir tik žadina neapykantą 
prieš valdžią. Ant galo lygiai po metų vargingo padėjimo 
Lietuviai gavo taip ilgai trokštą ir lauktą tiesą legališkai 
spausdinti lietuviškas knygas ir darbuotis ant savo tautiškos 
dirvos. Reikia pasakyti širdingą ačiū tiems visiems šviesiems 
ir rimtiems vyrams, kurie žodžiu ir raštu prisidėjo prie tei- 
singo išaiškinimo to taip svarbaus Lietuvai klausimo, ypatin- 
gai dabartiniamjam vidaus dalykų ministeriui kunigaikščiui 
Sviatopolk-Mirskiui, kurs, taip sakant, užbaigė pradėtą dar- 
bą ir kunigaikščiui Uchtomskiui, kurs labai dažnai pakel- 
davo balsą savo laikraštyje prieš Lietuvių skriaudą. Ne visus 
paminėjau savo straipsnyje, kurie nemaž darbavos lietuviš- 
kųjų raidžių klausime: darbas tai buvo ne vieno žmogaus; 
ne vieni tik darbai ant rašto įnešė čia savo dalį: nekurie, 
kaip a. a. vysk. Baranauskas, jau kapuose ilsiasi, nesulaukė 
to laiko! 


[1904] 


APIE LIETUVOS ELGETAS (UBAGUS) 


Ad. Mickevyčė savo poemoje „Pan Tadeusz“ (gale I kn.) 
gana nepaprastoje veikmėje perstato Lietuvos keliaujantį 
„ubagą“. Kitaip yra prozoje, kasdieniniame gyvenime: vie- 
nintelis uždavinys šiandienykščio Lietuvos ubago — tai. duo- 
nos ir prasimaitinimo ieškojimas. Bet keliai, vedantys į tą 
kūno išganymą, nevienodi: tai eina tie duonos ieškotojai 
elgetos kiemas nuo kiemo, parapija nuo parapijos, plauk- 
dami per Lietuvą kaip laivas par plačiąsias mares, tai aplan- 
ko atlaidus ir stebuklingas vietas, kur, susėdę ilgomis eilėmis 
per šventorių ar ant daugiaus užeinamų takų, gieda tam 


tikras šventas giesmes, norėdami pajudinti krikščionišką. 


praeinančių širdį ir jos dosnumą. Tipiškai ypatingi yra Vil- 
niaus elgetos (ubagai), kuriuos gali matyti per šventą Kazi- 
mierą ir per Sekmines; tie ne tiktai pajudina širdį, bet ir su- 
krato jausmus ne visados krikščioniškus: maldauja miela- 
širdystės, susėdę eilėmis ant žemės ar ant savo vežittėlių ir 
atidengę kaip ant kokios parodos savo įvairių įvairiausias 
kūniškas žaizdas, kartais tikras, ne kartą tam tyčia pareng- 
tas ar nuduotas, nuo kurių žmogui net pikta ant širdies pasi- 


daro. Iš tų, kurie, reikalaudami sušelpimo, eina pakiemiais;- 


ne vieną sutiksi valkatą tinginį, kursai, ar apsimetęs bad- 
mirio, raišo, kurčio liga, ar apsiskelbęs padegėsiu, keliauja 
sau ubagaudamas per žmones, nes tokiu būdu gal lengviaus 


pragyventi ir nuo sunkaus darbo išsisukti; per darbymetį, 


visiems išvaikščiojus į lauką ir namams be priežiūros pasili- 
kus, toksai valkata ubagas kartais sučiupia, kas dailiai po 
ranka pakliūva, ar, apžiūrėjęs ūkininkų trobas, paskui gali 
tarnauti vagims už vadovą. Ne kartą sutinki bekeliaujantį 
aklą senelį, vaiko vedžiojamą: aklas tikrai reikalingas arti- 
mo mielaširdystės, bet toksai vaikas, kaipo darbininkas, 


620 


visuomenei jau visai prapuolęs: nuo mažų dienų nustojęs 
žmogiškos pagarbos, kuri nedrįsta ištiesti rankos, ir pripra- 
tęs prie lengvo uždarbio, toksai vaikas ir užaugęs nepames 
savo įpratimo, jei nesigriebs kokio dar piktesnio būdo už- 
darbiauti. 

Toksai Lietuvos elgetų padėjimas, be abejonės, nėra nor- 
mališkas. Tikrai badaujantys vargdieniai: seneliai, nesutau- 
pę sau grašio ant senatvės, sunkiai sužeistieji, kurie ir eiti 
pakiemiais neišgali ir savo vežimėlio ir arklelio neturi, akli 
ir raiši — tie visi reikalauja daugiaus jiems atsakančio šel- 
pimo. Iš antros pusės, reiktų užvesti šiokią tokią kontrolę 
tų, kurie ant pikto apverčia artimo mielaširdystę, padidin- 
dami skaitlių valkatų dykaduonių, užstodami kelią tikriems 
pavargėliams, atimdami tiems pripuolančią dalį ir atšaldin- 
dami labdarių širdis ir dosnumą. Užvedus kontrolę žymiai 
susimažintų pakiemiais einančių skaitlius ir tikrai reikalin- 
gieji galėtų tada apturėti gausesnę pašalpą. Noriu čia paduo- 
ti tame dalyke užmanymą, kursai jau ne vienoje vietoje 
atranda savo pritaikinimą ir, kaip man matos, gali būti iš- 
mintingas. Kalbu apie kaimų elgetas, nors analogiškai tas 
pats gali būti pritaikintas ir prie miestų. Išeinu iš to principo, 
plačiai jau priimto, kad žmogus vienoje vietoje, duokime, 
dirbtuvėse, ilgus metus tarnavęs ir ten sveikatą prastojęs, 
turi būti ten ir maitinamas. Pagal tos nuomonės einant, pa- 
imkime už normą, kad kiekviena parapija turi maitinti savo 
vargšus elgetas, tada ir mielaširdystės našta nebus per sunki 
ir tikrų šelpimo reikalaujančių kontrolė lengvesnė, nes 
kiekvienas elgeta savo apskrity gana žinomas. Tokį užmany- 
mą, bus jau 15 metų atgal, buvo padavęs garbingas Bety- 
galos klebonas kn. Jurgis Stankūnas. Tasai buvo avelių 
tikras dvasiškas ganytojas, norėdamas savo parapijonis 
apginti nuo visokių po žmones einančių valkatų tinginių ir 
širdingai rūpindamasis pagerinti padėjimą ir šelpimo būdą 
tų, kurie to tikrai reikalauja, patarė savo parapijonims gau- 
sesniai šelpti tikrus savo parapijos vargšus beduonius, bet 
nepriimti į namus nepažįstamų, kurie keliauja sau per žmo- 
nes, kaip sakoma, be rašto ir krašto, kur akys veda; o kad 
galima būtų šiokią tokią užverti kontrolę tikrai reikalaujan- 
čių artimo pašalpos, išdalino savo parapijos elgetoms uba- 
gams tam tikrus numeruotus ženklelius, kaipo liudimą jų 

vargingo padėjimo, kuriuos kiekvienas, reikalaująs miela- 
širdystės, turėjo iš viršaus su savimi nešioti. Tasai išmintin- 
gas klebono užvedimas labai patiko ir parapijonims, ir tik- 
riems elgetoms, kurių skaitlius žymiai susimažino: valkatos 
nustojo bevaikščioti po Betygalos parapiją, apsimažino ir 
vagystės. Naujas užvedimas pradėjo platintis po apylinkes 
parapijas, ir galima buvo tikėtis, kad elgetų klausimas stos 
pas mus ant rimtesnio ir tikro pamato. Vienok vietinė polici- 
ja, nežinau ką, tame dalyke nužiūrėjo pavojinga ir užgynė 
elgetoms nešioti išdalintus ženklelius. Užmanymas iki laikui 
turėjo iširti; vienok klebono pakeltas klausimas apie savųjų 
vargšų šelpimą ir apie rimtesnį ir daugiaus atsakantį to 
dalyko sutvarkymą nenustojo galvos miklintų prakilnesnių- 
jų vyrų. Ant galo keletą metų atga! Betygalos iš Mackūnų 
dvarponis p. Blad. Dulevyčė, kuriam visuomenės reikalai 
rūpi, prašė Kauno rėdybos gubernatoriaus Rogavyčės, kad 
leistų Betygalos miestely įsteigti šelpiamają draugiją, kuri 
aprūpintų savo parapijos tikrus pavargėlius beturčius. Buvo 
tai pirmoji Kauno rėdyboje leista šelpimo draugija. Paskui 
tokios draugijos buvo įsteigtos ir nekuriose kitose parapi- 
jose, pagal Betygaloje įsteigtosios. Kaip tai būtų geistina, 
kad kiekviena parapija turėtų tokią draugiją ir šelptų savuo- 
sius varguolius! Tada matytumime mažiaus apleistųjų elgė- 
tų, būtų mažiaus ir taip vadinamų palaidų žmonių valkatų, 
nuo kurių tiek kenčia visuomenė. 

Kad Betygaloje buvo valdžios leista įsteigti šelpifdrau- 
giją, kn. klebonas Stankūnas ir p. Dulevyčė suprašė prakil- 
nesnius parapijos dvarponius ir ūkininkus išrinkti komitetą, 
pasamdė prieglaudos namus suvargusiems ir nutarė rinkti 
jų užlaikymui aukas pinigais ir valgomais dalykais. Metams 
praslinkus, kad aukos gana gausiai plaukė, buvo nutarta 
pastatyti savo prieglaudos namus; aplinkiniai dvarponiai 
(daugiausia pats p. Dulevyčė) pristatė medžiagą (materia- 
14), Žmonės nepasigailėjo darbo, ir po dviejų metų stojo 
gražūs mūro namai, kur ligonys ir tikrai reikalaujantys 
prieglaudos atranda sau pastogį, o parapijonys pristato 
jiems reikalingą maistą; kurie gali šį tą dirbti, gauna sau 
ir nesunkų užsiėmimą. Jų užveizdėjimui renkamas yra kas 
metą komitetas iš daugiaus prijaučiančių tam dalykui para- 
pijonių po priežiūra vietinio klebono. Ant mūsų atmušto 

paveikslėlio (2 lap.) matome pačius prieglaudos namus: 
vidury sėdi pats klebonas, po kairia jo ranka p. Dulevyčė, 
aplinkui labdarių komitetas, poni Dulevyčienė, pana Chle- 
vinskutė, Mačiulutė, M. Tiškus ir kiti; kairėje pusėje regime 
pačius vargšus su visokiais darbo įrankiais. 


[1905] 


MŪSŲ KRITIKAI IR KRITIKOS 


Mano straipsny skaitytojas pasergės vieną gana svarbų 
nenuoseklumą (nekonsekvenciją): pakeldamas balsą prieš 
mūsų kritikus, patsai stojuosi į jų eilę. Nujaučiu iš aukšto tą | 
užmetimą, prižadu daugiau niekados kritikomis neužsiimti 
ir prisipažįstu nemokąs kaip besiteisinti. Bet taip jau man 
paėdė širdį ir įkyrėjo žodžiu ir raštu mūsų kritikos, kad 
galiu tik su anuo romėnų poeta pasakyti: difficile est satyram 
non scribere. Jau ko, ko gero, o kritikų mums Dievas nepasi- 
gailėjo! Turime jų iki viršugalvio, iki ausims užkursti! Tikra 
perprodukcija! Tiesa, rimta, subrendusi, išmintinga kritika 
viešame gyvenime reikalinga: ji išaiškina ne vieną tamsų 
nuo grūdų, nurodo tamsias ir šviesias kiekvieno darbo puses, 
o paženklindama klaidas, nemaža prisideda prie jų pašali- 
nimo. Bet geriausias daiktas, kada jo per daug, kada kokia- 
me organizme pradeda kerotis skriauda kitų dalių, ant galo 
stojas bledingas. Kad pas mus bent būtų kritika, kuriai kri- 
tikos vardas tikrai pritiktų, tiek to, nors ir per daug“?as mus 
vienok kritika savotiškai suprantama: kritikuoti yra tai iš- 
peikti, pažeminti, išnagrinėti mažiausius krislelius tikrus ar 
išsvajotus, žmogų aptarti net kokiu piktadėju, atimti jam 
visai norą darbuotis. Išsvajoję savo vaidentuvėje aukštą 
nepasiekiamą idealą, nežiūrėdami ar nesuprasdami sunkių 
gyvenimo aplinkybių ir sąlygų, kaip vyrai statome teoretiš- 
kus reikalavimus, o kada jų pas kitus nerandame, tada... 
vae vietis! Kad tai mes daug reikalautumime patys nuo sa- 
vęs, visai būtų nepeiktinas daiktas. Bet ne! Mes reikalaujame 
daug, labai kartais daug nuo kitų, o patys ir piršto pakrutinti 
nenorime, negut tiktai liežuvį. Taip man lengva žiūrėti iš 
šalies ir viską nuversti ant kitus! O išlieję visą širdies ap- 
maudą, aplengvinę savo dūšią kaip kartais aštria ir šaunia 

kritika, išeikvoję visą ant to energiją, tikimės daug padarę 
ir laukiame šimteriopo vaisiaus... nuo kitų! Pas Lenkus 
ne per seniai buvo apšauktas konkursas nurodymui di- 
džiausių ir ypatingų tautos silpnybių ir ligų, kurios dau- 
giausia prisidėjo prie jų tautiško nuopuolio. Jei su laiku ir 
pas mus atsiras tas klausimas, aš patarsiu, kad mūsų di- 
džiausia liga tai būdo sunkumas, kursai bėga nuo darbo 
ir visą naštą ir kalčią už nepasisekimą nuverčia ant kitų. 
O tuo tarpu mūsų reikalai labai ir labai dideli ir juos gana 
gerai suprantame. Iš po ilgo amžiaus miego pabudę, dar tik 
pradedame susiprasti esanti atskira tauta; esame viešame 
tautų gyvenime kūdikiais; mūsų spėkos ir turtai labai menki; 
trūksta mums labai daug ant kiekvieno žingsnio; kur tik 
pažiūri, vien skylės matos, kurias reikia ant greitosios 10- 
pyti! O gyvenimas eina, nelaukia! Ypatingai dabar supran- 
tame savo neturtą, kada laikai taip nepaprasti: tiek kyla 
klausimų, vilčių, užmanymų, prie kurių neprisidėti, ku- 
riuose nedalyvauti yra tai pasilikti užpakaly ir pakelti 
paskui nepataisomą pragaištį. Pavyzdžiui, priminkimę nors 
klausimą apie rinkimus į ketinamą viešpatystės atstovų 
susirinkimą. Toliaus reikalaujame ir pagal paskutinį minis- 
terių komiteto nutarimą tikiamos apturėti nors pradinėse 
mokyklose išguldymus prigimtoje kalboje, o ar turime iki 
šiolei nors elementariškus rankvedžius, kuriais galėtumime 
reikale naudotis? Ar daug tarp mūsų atsirastų tokių, kurie 
šiek tiek lietuviškai mokėtų rašyti ir kitus galėtų mokinti 
šiokios tokios taisykliškos rašybos? Visur, skaitome, žmonės 
renkas į kuopas, siunčia deputacijas ir prašymus, aiškina 
viešpatystei savo reikalus ir žaizdas, pas mus oi kaip ma- 
žai tame dalyke judėjimo. Žodžiu sakant, ant kiekvieno 
žingsnio jaučiame savo silpnumą ir menkumą... ir ant ko 
gi apverčiame savo jaunas, nesustiprėjusias spėkas? Prisi- 
klausykime paprastoms tarp mūsų kalboms, o ne kartą ir 
laikraščių straipsniams! Išgirsime tiktai aimanavimą, kri- 
tikas, išmetinėjimą vienas kitam: mes snaudžiame, niekas 
nieko nedaro, ši N. N. daug galėtų, o nieko nedirba, višai 
atšalo!.. ir paklebinę liežuvį ar pabrėžę kartais šauną ant 
kitų kritiką, laukiame, iki saulė patekės ar kiti, pabudę ant 
mūsų trimito balsą, sustos į darbą. Niekas stačiai nepa- 
klausia savęs, o aš pats ką gero padariau? Bet kad dar ant 

to pasibaigtų mūsų būdo sunkumas! Tegul tiktai kas pagal 
savo išgalėjimo imas į darbą ir, kaip sakos, prasikiša už 
kitus, kritika jam to nedovanos: koksai menkas jo darbas! 
lenda kitiems už akių, patsai nieko neišmanydamas! daro 
tiktai gėdą! kas jį išrinko ir ant to delegavo? Kaip jis gali 
visuomenės vardu šnekėti, kad yra kiti (suprask, aš!), kurie 
atliktų tą dalyką kur tai geriau?.. Kodėl gi, klausiu, tu, 
kursai manais geriau išmanąs, nieko nedarai ir tiktai atimi 
kitam norą ir energiją? Mat manęs nieks nepaprašo! Kam 
aš turiu ant galo prasikišti už kitus! Tokios tai tokelės 
pas mus lietuvių! O pagal mano nuomonės, koksai ten būtų 
darbas, toksai jisai būtų ir su klaidomis (kas ši tą daro, 
suklysti turi! toks žmogaus likimas), nors būtų ir menkas, 
bet jei jisai yra pagal išgalėjimo, jei jame yra geri norai, 
visgi tai yra pozityviškas darbas, o kritikos ir kritikai (to- 
kie kaip pas mus), tai yra darbo trukdytojai, kurie atlieka 
darbą negatyvišką, užmušdami mažiausią iniciatyvą. To- 
dėl ir mano simpatija visados linksta prie tų, kurie nors 
mažiau supranta ir išgali, bet visgi kruta, ne kaip prie tų, 
kurie labai daug išmano, gražiai ir šaunai moka kritikuoti, 
bet ant to viskas ir pasibaigia. 

Tasai savotiškas mūsų kritikavimo geidulys tikrai neišse- 
miamas: visur įsiskverbia, pasiekia privatišką kiekvieno 
pasielgimą, mūsų viešas įstaigas (institucijas), mūsų spaus- 
dintą žodį. 

Mes mokame gana aukštai apie,save manyti ir labai leng- 
va mus užgauti: gana nepakviesti į kokį nors tižmanytą 
būrelį, neišrinkti į komitetą, į pirmsėdžius! Bet kitam, ypa- 
tingai saviškiui, vientaučiui atiduoti prigulinčią pagarbą 
nemokame ar nenorime (prieš svetimtautį ar jo nuomonę 
mokame dvilinkai nusilenkti): o kiek už akių apkalbų, ap- 
tarimų, insinuacijų... ant jaučio kailio nesurašytumei! Nie- 
kados niekam neįtiksi, kaip jau sakoma mūsų dainoje: 
kas nerėdos, tasai suskis, o kas rėdos, tasai pliuškis. Bet 
tiek to! Tai privatiškas kiekvieno dalykas, dalykas sąžinės. 
Daug čia priguli nuo akių, kuriomis žiūrime į margą svietą 
ir nuo mūsų pačių pasielgimo! Taip žmogui malonu matyti 
ar spėti tokiais kitus esančius, kokiu jisai pats! 

Bet paimkime mūsų jaunas viešas įstaigas, kokias turime, 
mūsų paprastas labdarių ir savitarpinio šelpimo draugijas: 

Kas jų nekritikuoja, atimdamas energiją darbuojantiems, 
atitraukdamas abejojančius nuo jų prigulėjimo, platin- 
damas apie jas skriaudančias žinias, žodžiu sakant, prisi- 
dėdamas kaip rimtas vyras prie jų iširimo ir nuopuolio. 
Atmenu, kad prieš savo norą pakliuvau į Petrapilį, jau ko 
tada neprisiklausiau apie labdarių draugiją (kitų tada dar 
nebuvo). Vadinta juos visais vardais, kurių galūnė bai- 
gias — ista. Turėjau vienok drąsos, kad patsai prisirašiau 
prie draugijos ir pasitikrinau, kad ne taip yra, kaip žmonės 
prišneka. Bet kad paskui papuoliau net į komiteto sąnarius, 
vyresnis mano praktiškas draugas mane labai papeikė: 
nors tu išsijuosęs ir liežuvį iškišęs dirbsi, vis tiek apdrabs- 
tys tave purvais, prisiklausysi ko negirdėjęs (paprastai sa- 
koma tarp mūsų: prisiklausysi iki sočio kritikų). Tikrai, 
mano draugas turėjo pranašystės dovaną. Kritikuoja visų 
pirmu draugijos komitetą draugijos sąnariai, kurie, įnešę 
metinį mokestį, daugiau niekuo nenori prisidėti. Gerai pa- 
žįstu visuotinius draugijų susirinkimus; komitetas visados 
pasirodo kaltas, ir ko jis nepakelia ant savo pečių?! Atsisto- 
ja oratorius ir spirgina kiek įmanydamas komitetą už neap- 
sukrumą, kad nemoka kitų pritraukti, į darbą įjungti, kad 
vakarai neatneša pelno ir t. t. Paskui prasideda rinkimai; 
vienas ir antras atsisako: mat taip ir taip turi daug savo 
darbo. Pasitaiko, kad kartais prisiima koksai garsus išme- 
tinėtojas, kursai daugiausia ir aštriausiai kritikavo... ir su 
laiku pasirodo, anot priežodžio, kad tvirčiausiai baubusi 
karvė — bergždžia! Ir eina sau darbai kaip ėję! P. St. Pau- 
liukonis „Vil. Žin.“ Nr. 77 išmetinėja draugijos sąnariams, 
kad visą darbą nuverčia ant labai mažo žmonių skaitliaus, 
patys gi, įmokėję 6 rb. ant metų, tikiasi visai išsipirkę nuo 
visų draugijos priedermių. Tiesa, įmokėti tik 6 rb. ir tuo 
vienu užsiganėdinti, yra mažai; bet visgi yra šis tas geras. 
Bet, paklausčiau, kiek gero padaro tie, kurie visai nepri- 
guli prie draugijos, nei 6 rb. ant metų neįneša visuomenės 
labui, o juk tie dar šauniaus mėgsta kritikuoti ir prisidėti 
prie draugijos nupuolimo ir jos sąnarių susimažinimo. Ži- 
nau, kuo paprastai teisinas už savo neprielankumą ir ne- 
prigulėjimą prie draugystės. Jiems mat nesimpatiška ta 
draugija, kuri silpnai stovi, kur mažai darbuojas, snau- 
džia. Bet yra ant to lengva gydykla. Jei tikrai norite drau- 

gijai gero, turite gerą ant beturčių širdį, įstokite į draugiją, 
parodykite savo darbštumą ne vienais žodžiais; be abejo, 
papulsite į komitetą ir tada galėsite įvykdinti užmanytas 
permainas, įpūsite mažu kitiems dvasią, žinoma, darbais, 
me žodžiu! o stovint iš šalies aušinti burną, nors lengva, 
bet iš to nedaug pelno. Toliau, kritikuoja, tai yra, peikia 
draugiją ir tie, kurie savo laike ėmė nuo draugijos pašalpą 
ar paskolį, paskui, plunksnomis apaugę, ne tik neskaito 
sau už priedermę prie jos prigulėti, bet ir negrąžina to, kas 
prigulėtų, ir jei atsimena apie draugiją, juos šelpusią, tai 
dėl to tik, kad piktai įą paminėti. Kritikuoja ant galo lab- 
darius ir tie, kurie ir dabar nuo draugijos ar jos vardu 
pašalpas ima, ir aimanuoja, kad draugija nemoka jų prie 
savęs patraukti, nurodo visokius vaistus, kuriais draugija 
galėtų juos patraukti, bet ant galų galo baigias viskas ant 
to, kad kiti turi juos patraukti, o ne patys jie prisiartinti. 
Žodžiu sakant, kritikų tarp mūsų užtektinai, bet iš tų kri- 
tikų tiek pelno kiek iš ožio pieno. Daugiau, vyrai, darbo, o 
mažiau burnos aušinimo! 

Paimkime ant galo mūsų knygų ir knygučių išleidimus. 
Negalime pasakyti, kad būtume čia labai turtingi, bet visgi 
šiokią tokią literatūrą ar rašliavą turime. Turime Kr. Do- 
nelaitį, kurio ne viena tauta mums galėtų pavydėti, turime 
vysk. Valančių, vysk. Baranauską, Daukantą, V. Kudirką, 
Jakštą, dr. Basanavičių ir t. t. Amerikoje tarp daugel niek- 
niekių yra nemaž išėjusių ir gana svarbių mokslo dalykų. 
Jei kam Dievas tikrai suteikė kritikos dovaną, lėtų čia 
nemaž pasidarbuoti, nurodydamas kiekvieno rašytojo verčią, 
nuopelnus, kuo ypatingai apsiženklino, ką naujo įnešė, ko- 
kią jam vietą paskirti mūsų rašytojų eilėje, trumpai 52- 
kant, ne tuščiais žodžiais, vien peikdamas ar girdamas 
vienpusiškai rašytoją pagal ištrintos paskalos, bet pačiais 
šaltiniais patvirtindamas savo nusprendimą. Rimto mūsų 
rašytojų apsvarstymo iki šiolei neturime, išskyrus trumpus 
straipsnelius užrubežiniuose laikraščiuose ant greitosios pa- 
brėžtus; pats Donelaitis iki šiolei nesusilaukė pas mus prigu- 
linčios kritikos. Bet kritikų, kaip mes juos suprantame, 
pas mus nestoka. Paimsiu du pavyzdžiu gana charakteris- 
tišku. Eilėje pirmųjų šiems metams kalendorių pasirodė ir 
„Lietuvių ūkininkų kalendorius“, p. Baltramaičio parengtas 

ir „Liet. laikr.“ redakcijoje išleistas. Kalendorius nekoksai, 
klaidų nemaž, bet visgi šioks toks pozityviškas darbas. 
Gailu, žinoma, kad mūsų kritikai vietoje rašyti kritikas 
nepasirūpino savo laike parengti geresnio kalendoriaus. Bet, 
matyt, jau iš aukšto taip buvo lemta, kad geresnio nebuvo, 
ir štai p. Senis, nustebęs (rasit nusistebėjęs?) ir prisipažin- 
damas iš po kelių kartų, kad jį „vėl paėmė nerimas, ir vėl 
pašoko apmaudas“! pagadinęs (sic) „sau ir savo artimiem- 
siems visas šventųjų Kalėdų šventes“, rašo gana netrumpą 
kaip dėl kalendoriaus kritiką, visai nemažą jos dalį paskir- 
damas pačiam kalendoriaus antrašui ir lyg tyčia užtylėda- 
mas autoriaus vardą ir viską nuversdamas ant „Liet. laik.“ 
redakcijos! 

Antras pavyzdys. Pasirodė jau paties „Liet. laikr.“ redak- 
toriaus menkutis „Pradžiomokslis“, ir štai antras kritikas 
(o rasit ir tas patsai, nes mūsų kritikai mėgsta pseudoni- 
mus) drožė jau sieksninę kritiką (knygutei nuo 20 lap.). 
Ir ko čia p. Ilgakojis neprirašė, ragindamas visuomenę būti 
atsargia, cavaent consules! Čia rasi ir kirminus, iš mėš- 
lyno pradėjusius išlįsti, ir miazmus, ore paplitusius, ir va- 
baliukus, ir įvairias bakterijas, ir visai negirdėtas pirmiau 
smilgas (pasityčiojimas iš pavardės), ir geidulį pripildyti 
savo kišenį (žiūr. „Vil žin.“ Nr. 60), žodžiu sakant, labai 
graži kritika. Tegul p. Ilgakojis nesamprotauja, kad norė- 
čiau apginti menkutį darbą! Bet taip rašyti kritiką, kaip 
jisai rašo, negalima. Rasit aš klystu ir norėčiau klysti, bet 
kiekvienam, iš šalies skaitančiam tokią kritiką, tikrai iš- 
rodo, kad kritikas ieškojo šiokios tokios progos aplengvinti 
sau seniai pašokusią privatišką apmaudą ir su pasimėginimu 
ant galo atrado. Kritika, jei trokšta visuomenės gero, turi 
aiškinti, pamokinti, nurodydama klaidas, o ne daryti žmogų 
kažin kokiu piktadėju, ne tik atimdama jam norą ir energiją 
darbuotis, bet ir užmušdama. Ant galo ir nukaltusį žmogų 
baudžiant, reikia neapsilenkti su tiesa. P. Ilgakojis rašo: 
„viskas, kas patilpę (sic) šiame pradžiamokslyje ant 10, 11, 
12, 13 ir iš dalies 14 puslapio, yra žodis į žodį, raidė į raidę 
perspausdinta iš „Naujo elementoriaus, parašyto p. A. iš 
B.“. Ant tokio kategoriško pasakymo galima taip pat kate- 
goriškai pasakyti: ne viskas, patilpęs šiame pradžiamoksly 
ant 10, LL, 12, 13 puslapių yra žodis į žodį, raidė į raidę 

perspaudinta ir t.t., o 14 pusl. ne iš dalies paimtas iš „Ele- 
mentoriaus“, kadangi tiktai pusantros eilutės jame pasko- 
linta. Toliaus „Pradžiomokslio“ autorius ant 15 pusl. pri- 
kalba mokiniui, kad, norėdamas įprasti gražiai rašyti, nesi- 
gėdytių ilgai ir kantriai su atida rašyti „raides“. Sumanus 
kritikas iš to išveda, kad „p. Smilga, matyt, pripažįsta, kad 
rašyti, jeigu dar ne gėda, tai visgi jau nebetol to“. Galė- 
čiau dar šį tą nurodyti toje p. Ilgakojo kritikoje, bet tiek to! 
Prancūzai gerai sako: il faut ėtre ėconome de son temps. 
Gaila laiko. Prisipažįstu pirmą ir paskutinį kartą rašąs 
kritiką, arba, teisingiau sakant, prieš kritikus. Tai ne mano 
speciališkumas. Tik skaitant tas p. p. Senių, Ilgakojų ir kitų 
ilgas kritikas, skurdu man, kad neapverčia savo talento 
ant geresnių dalykų. Ueonon capit muscas. Jei jau kam 
Dievas suteikė kritikos dovaną, galėtų ją verčiaus suvar- 
toti, nekaip laiką gaišindamas ant kalendorių, kurie dešim- 
timis kas metą išeina ir, metams pasibaigus, eina į kertę. 
Gana būtų trumpai paženklinti tuos, kurie to verti. Žinoma, 
rašant kritiką tokio Donelaičio ar vysk. Valančiaus darbų, 
reikia truputį daugiau apsiskaityti ir smegenis pamiklinti, 
o kritikai kokio ten kalendoriaus ar „Pradžiomokslio“ gana 
nerimo ar apmaudos pašokimo, bet... su laiku ir mes susi- 
lauksime tikros kritikos! O tuo tarpu daugiau, vyrai, pozi- 
tyviško darbo, o mažiau tos niekšios kritikos, kuri tiktai 
tykoja kur patėmyti silpną pusę ir atima ne vienam drąsą ir 
norą darbuotis. Mažiau išmėtinėkime vienas kitam klaidas, 
mažiau pasitikėkime ant kitų, mažiau aimanuokirge, o dau- 
giau patys darbuokimės. Dirva plati, o darbinikų mažai; 
todėl reikia mums ir sutarties, ir geresnės laiko ekonomijos, 
o kada pas mus atsiras rimtesni darbai (ant pradžios bent 
elementariški mokslo rankvedžiai), kada javai išaugs, ta- 
da... Usnys tik ant apleistos dirvos kerojas. 


[1905] 


ATSAKYMAI MANO KRITIKUI 


„Viln. žin.“ Nr. 242 š. m. patilpo mano veikalo „Lietuvos 
istorijos“ kritika, p. Valdemaro parašyta, pilna neapykan- 
tos ir vienų išmetinėjimų. Kad p. V. nesamprotautų iš mano 
tylėjimo, būk jo kritika ir atsakymo neverti, šį kartą atsa- 
kysiu; bet toliau vesti polemikos su p. V-ru visai neketinu: 
gaila laiko ir rašalo; gerai maskolių sakoma: „na vsiakoje 
čichanije ne nazdrastvuješsia“ (ant kiekvieno čiaudėjimo 
nebespėsi „ant sveikatos“ atsakinėti). Lietuvos dirvonai per 
tiek metų mūsų vargingo gyvenimo taip apleisti, tiek yra 
dalykų gyvai ir neatidėtinai reikalingų, tiek yra pozityviško 
darbo, neturime lig šiol visų vadovėlių net pradinėms mo- 
kykloms, o norime savo gimnazijas steigti... tai kada čia 
beužsiimsi tuščiomis polemikomis, ypatingai su tokiais kri- 
tikais kaip p. V., kursai apie logiką mažai ką benusimano 
ir kritiką savotiškai supranta. Prisiklausęs pirmajame uni- 
versiteto kurse moksliškai skambančių žodžių, kaip: objek- 
tyvinės išlygos, istorijos siniezis, raštijinė tradicija, genetiš- 
kas ir pragmatiškas rašymo būdas ir t.t., beria juos kaip 
iš rankovės, kur reikia ar nereikia, tarsi norėdamas prieš 
visuomenę pasigirti savo gilia erudicija. Skaitant p. Valde- 
maro giliai moksliškus protavimus, nežinau per kokį idėjų 
sąryšį (associatio idearum), man atsiminė iš Gogolio ko- 
medijos „Revizor“ tarnas Semionas: pojdioš v teatr, a tam 
tebie sobaki tancujut (nueisi į teatrą, o ten tau šuneliai šo- 
kinėja). Taip p. V., įsiširdijęs už pragmatišką mano istorijos 
rašymo būdą ir bemaž visą savo kritiką ja parėmęs, są- 
mojingai nutaria: pragmatiškai rašyti istoriją, t. y. pamo- 
kinančiai! Kaip tai išmintingai padarė kritikas, „neįsileis- 
damas į skirtumą tarp pragmatiškos bei genetiškos istorijos 
aiškinimus*! Nemažai, kaip spėju, būtų žmones prijuokinęs! 


* Čia p.v. prieraše nurodė Bernheim'o Lerchbuch. Tur būti tai korektūros 
apsirikimas, nes nenoris tikėti, kad šaunus mano kritikas nebūtų mokėjęs 
net knygos antrašo vokiškai be klaidos išrašyti! (Tikrai korektos apsiri- 
kimas.— Red.) 


631 


Kaipo pavyzdį p. V-ro argumentacijose ir logiško jo saki- 
nių sąryšio vieną išrašysiu vietelę iš eilės. „Neįsileisdamas 
į skirtumų tarp pragmatiškos bei genetiškos istorijos aiš- 
kinimus (tikrai vokiškas sakinys!), turiu pabrėžti, kad ir 
mūsų visuomenė seniai jau reikalauja istorijos genetiškai 
rašytos. Bau (?) patinka ir pačiam autoriui Llovaiskio prag- 
matiška istorija, kuri visgi kur kas geriaus parašyta. Iš to 
(?) galime matyti, kad pas p. M. nė negalėjo kilti klausimas 
apie istorijos sintezį. Bet nežiūrint į veikalo tendenciją, 
autorius visgi turėjo jį kuo nors pripildyti...“ Kaip iš to, kad 
p. V. neketina įsileisti į skirtumų... tuojau jis pabrėžia, kad 
ir mūsų visuomenė seniai jau reikalauja genetiškai rašytos 
istorijos? Kaip čia įsimaišo, tarsi Pilotas į Credo, Ilovaiskis, 
kurio istorija būk autoriui patinkanti (iš piršto p. V. tai išlau- 
žė), kuri visgi, anot p. V., kur kas geriaus parašyta? Kaip 
paskui iš to (iš Ilovaiskio?) galime matyti, kad pas p. M. 
nė negalėjo (vienok galėjo) kilti klausimas apie istorijos 
sintezį? Kaip tuojau su istorijos sinteziu rišas sakinys: 
bet nežiūrint į veikalo tendenciją?.. Vis tai gili kritiko pas- 
laptis, kurios p. V. nenorėjo visuomenei pabrėžti. 

Tokio maždaug plauko visa p. V-ro kritika. Taip pabrė- 
žęs visuomenei, kuri anot p. V., vargiai apie tai ar žino, 
kaip sunkiose objektyvinėse išlygose prisieina rašyti isto- 
riniai veikalai, pasakęs, kad mūsų istorijos ir šaltiniai dar 
nėra ištikimi ir neturime šiek tiek didelesnio jų rinkinio, 
ir kad net pamatiniuose Lietuvos istorijos klausimuose 
atrasime didelį nuomonių įvairumą, p. V. turėjo logiškai, 
rodos, užmegzti, kad ir p. M-niui, duodant Liet“ istorijos 
sintezį, prisiėjo sutikti tas pačias sunkenybes ir kad per 
tai negalima per daug nuo jo reikalauti. Bet kur tau! Pas 
p. V. savo logikos įstatymai: „viršminėtosios sunkenybės, 
rašo p. V., autoriui esti tik iš dalies, arba ir visai jų nėra“. 
Koks tas autorius, pasakys kas, laimingas, kuriam kepti 
karveliai patys lekia į dantis! Nelaukdamas ligi mūsų moks- 
lo vyrai, anot p. Valdemaro stiliaus, bedirbantieji istorijoj, 
prisirengs kada ir kaip šaltinius pertikrinti, ir jų rinkinį 
sutvarkyti, ir pamatinius klausimus išrišti, ir bent kokią 
monografiją parašyti, žodžiu sakant, nelaukdamas, kol 
saulė patekės ir medus į gerklę varvės, parašė jau 20 metų 
atgal istoriją bent mažai apšviestiems žmonėms, o visuo- 

menei, neatsižinojus pirma, kokius p. V. užreikš iš autoriaus 
reikalavimus ir kaip jo veikalą apibūdins, prireikė net tre- 
čiojo leidimo. 

Kaip p. V., rašydamas savo kritiką, bent būtų neiškraipęs 
mano istorijos teksto! Bet tokiam šauniam vyrui kas gali 
tat užginti! Taip, mano veikalo antrašą atspaudinta visai 
be skirstženklių; taip kai kada spaudinama ir įvairio stam- 
bumo raidės ir be skirstženklių neklaidina skaitytojo. P. V., 
kaip sumanus vyras, tuojau suprato, kur skirstženklius pa- 
dėti ir skaito: „Lietuvos Istorija. Su kunigaikščių paveiks- 
lais ir žemlapiu parašė M.“ Bravo! Kitoje vietoje p. V., būk 
cituodamas mano žodžius, taip rašo: Ji (istorija) turi mo- 
kyti Dievo bei tėvynės meilės (psl. 5). Eikime, p. Valdemarai, 
į lažybas, kad ir 5 psl., ir visoje mano istorijoje nėra tokio 
sakinio, nėra nei tokios nuomonės išreikšta! Kas link patrio- 
tinio jausmo, kurį man tankiai p. V. prikaišioja, ir kas link 
reikalingumo žmonėms Dievo meilės, apie tai neketinu su p. 
V. ginčytis; tai jau subjektyviškas jo dalykas: vienam pa- 
tinka vargonai, kitam svagonai! Trečioje vietoje, išrašyda- 
mas mano tekstą apie Vytenio nuopuolį ties Voplaukiu, p. 
V. apleidžia nepaženklinęs ištisą sakinį, ir kritikos skaity- 
tojui gali pasirodyti, būk autorius tikrai parašęs, kad grobyj 
ir imtiniuose laikosi tikras Dievas. Užbaigia p. V. tą vietą 
tokiu giliai mokslišku ir gana žingeidingu pasergėjimu: 
„Be abejo, panašūs faktai (suprask, atsitikimai) nebūtų 
įėję istorijon, jeigu autorius rašęs būtų įą ne pragmatiškai, 
bet genetiškai, kaip ji rašoma jau nuo pradžios XIX amž. 
Kritikas aiškiau nenurodė, kokie tai „faktai“ nebūtų įėję 
istorijon, ar kad Vytenis, ties Voplaukiu apsistojęs, vaikš- 
čiojo po guolį? ar kad, pamatęs Monstranciją, tyčiojos? 
ar kad paskui užpuolė Vokiečiai ir ištiko smarkus mūšis? ar 
kad Vytenis, žeistas į galvą, vos beišspruko, viską palikęs? 
Kritikas abelnai sako, kad, be abejo, panašūs „faktai“ 
nebūtų įėję istorijon, todėl reikia spėti, kad p. Valdemaras 
vis tai būtų išbraukęs iš istorijos, tur būti iš baimės, kad 
kas neužsimintų apie Monstranciją. Jei taip supranta p. V. 
genetišką istorijos rašymo būdą, tai galiu pasakyti p. V-rui, 
kad ne tik nuo pradžios XIX amž., bet kur kas anksčiau 
taip kai kurie rašė ir dabar rašo istoriją, išbraukdami, kas 
Jiems nepatinka. 

Tiek tai logikos, supratimo ir sąžiniškumo pas p. kritiką. 
Žinoma, nuo p. Valdemaro, kaipo nuo pirmamečio studento, 
ne ko labai galima ir reikalauti; bet visgi bent nereikėtų 
per daug apie save manyti. Tuo tarpu p. V. gana tankiai 
turi šį tą visuomenei ar autoriui pabrėžti. Nepritardamas 
autoriaus motyvams, dėl kurių tasai nenori tikėti, kad Vy- 
tautas būtų papuolęs į spaustas ciecoriui Zigmantui, p. 
Val. rašo: „daug dar klausimų apie Vytautą neišrištų isto- 
rinėj literatūroj, kurie, nėr Žinios, kurion pusėn svers. Ir 
aš pats nesutinku su šiomis (?) nuomonėmis, bet visai dėl 
kitų priežasčių nei p. M.“ Dėl kokių priežasčių, kritikas 
neaiškina. Bet ar negana to, kad taip pasakė p. Valdemaras? 
Autos efė! Tikras Vokiečių Momsenas, istorijos studijose 
pražilęs! 

Savo laike „Liet. laikr.“ Nr. 18—22, rašydamas pla- 
čiai „Apie mūsų kritikas ir kritikus“, nurodžiau, kiek blė- 
dies atneša mums tos nelaimingos mūsų usnys, atimdamos 
ne vienam net norą darbuoties dėl gero visuomenės! Kam 
malonu už savo prakaitą pragarsėti lyg kokiu piktadariu? 
Kritika yra reikalinga, bet kritika subrendusi, teisinga, 
ne vienpusiška; kritika — tai saikas ar uolektis, kuriais 
atskaitome kiekvienam, kas jam priguli, nurodydami silp- 
nas ir geras puses, nėra tai bobų plepalas, kas papuolė ant 
seilės, nėra tai conte gue conie autoriaus išniekinimas. 
Grįždamas prie p. V., patarčiau jam užsiimti kokiu nors 
naudingesniu darbu, nekaip rašinėjimu niekam vertos, 
nesubrendusios kritikos. Kad vietoje peikimo kitų darbo 
būtų pats parašęs bent kokią monograliją iš mžsų istorijos 
ir parodęs, kaip tai rašomi istoriniai veikalai, aš pirmas 
Bet kol kas bus ar galės kada būti, pirma reikia pasimokyti, 
p. Valdemarai, ir lietuviškai geriau rašyti, ir logikos, ir 
daug dar kitų naudingų dalykų. Žinoma, studentai, dabar 
politika užsiėmę, netur kada mokintis ar nusimano ir taip 
jau per daug moką; bet juk tik ir tarp jų ne visi save Mom- 
senais skaito. 


[1906] 


LIETUVIŲ KRIKŠČIONIŲ DEMOKRATŲ 
SUSIVIENIJIMO PROGRAMO PROJEKTAS“ 


Sustatė: 


1. Kun. Kanaunikas Jonas Maciulevyčė, 
Peterburgo  Dvasiškosios akademijos 
inspektorius 

2. Kun. Aleksandras Dambrauskas, 
Akademijos proiesorius 

3. Kun. Pranciškus Būčys, 

Akademijos adjunktas 


LIETUVIŲ KRIKŠČIONIŲ DEMOKRATŲ 
SUSIVIENIJIMAS 


Kiekvienas žmogus turi savo protą ir apie tuos pačius 
daiktus ne visi vienaip išmano. Nors daugume žmonių nuo- 
monės pasidaro įvairios, bet jos kartais vienos panėši į kitas. 
Kad panašių nuomonių žmonės susivienija, tai jie savo norus 
ir pažiūras gal greičiaus išpildyti, negu tie, kurių yra daug, 
bet nesusivienijusių. Dėlto visose šalyse, kur įstatymus 


* Sis projektas sustatytas tapo pernai prieš Vilniaus suvažiavimą. Šian- 
dieną, be abejo, reiktų jame padaryti kai kurias atmainas, nes nuo ano 
laiko ne vienas dalykas suvis kitaip virto. Tikimės, jog tas atmainas mums 
patys skaitytojai nurodys. O tuo tarpu mes paduodame šį projektą, kaip 
jis buvo sustatytas, išmetę tiktai porą visai nereikalingų smulkmenų. Jei 
jis daugumai patiks ir bus dvasiškos valdžios užtvirtintas, tuomet galima 
bus pradėti rūpinties ir oficiališku Lietuvių krikščionių demokratų partijos 
legalizavimu. Redakcijos prierašas. 

išduoda žmonių atstovai, išrinkti į seimą, panašių nuomonių 
žmonės vienijasi į krūvą. 

Susivieniję jie veikiaus iš savo tarpo gal išrinkti atstovą 
į valstijos seimą, o tas paskui, seime su kitais tokiais jau 
atstovais susitaręs, padaro, kad įstatymai išeina pagal jo 
mintį. Panašios nuomonės žmonių susivienijimas, norintis 
prisidėti prie aprūpinimo visos šalies reikalų, vadinasi par- 
tija. Visose šalyse būna daug partijų, taip pat ne viena yra 
ir Lietuvoje. 

Mes, lietuviai krikščionys demokratai, irgi susivienijome, 
nes milsų nuomonės apie Lietuvos reikalus beveik vienokios. 
Savo vardą dėl trumpumo raštuose dažnai išreiškiame tik 
trimis raidėmis (literomis) LKD. Mūsų susivienijime visi 
esame lietuviai, visi esame krikščionys ir visi demokratai. 
Demokrato žodis seniaus Lietuvoje nebuvo girdėti: taigi 
daug žmonių ir dabar jo nesupranta. 

Demokratais vadinasi visi tie, kurie pirmiausiai ir dau- 
giausiai rūpinasi prastų žmonių reikalais. Demokratai nors, 
kad visi žmonės neturtėliai lygiai su piniguočiais galėtų 
rinkti savo atstovus į seimą, kad visi turėtų lygias teises. 
Mes, kurie prie šio I ietuvių krikščionių demokratų susi- 
vienijimo prigulime, ypatingai rūpinsimės, kad Lietuvos 
prastiems žmonėms būtų duota pilna liuosybė anl visko gero, 
kad jiems būtų geriaus gyventi; kad miestai nečiulptų visą 
sodžiaus ūkininko ir jo šeimynos uždarbį; kad jie negadintų 
jo sąžinės nei sveikatos. Mes dirbsime, kad būtų geriaus 
visiems žmonėms, kaimuose gyvenantiems: ūkininkams, tu- 
rintiems ir neturintiems žemės, Sa annėn A samdo- 
miems, dvarų kumečiams ir kitokiems tarnams. Šelpsime ir 
tuos, kurie iškeliauja į miestus uždarbio ieškoti ir ten ap- 
sigyvenę lieka. | 

Mes vadinamės krikščionys ir tą žodį dedame į savo Su- 
sivienijimo vardą dėl to, kad tikime, jog yra Dievas ir Kris- 
tus, mūsų Išganytojas. Jėzaus mokslą mes priimame ir Jo 
prisakymus apsiimame pildyti. Ne vien savo naminiame 
gyvenime, bet ir aprūpinime tautos reikalų apseisime taip. 
kaip krikščionių mokslas liepia. Šiluo mūsų prisirišimu prie 
Dievo ir tikėjimo mes skiriamės nuo kitų dviejų Lietuvoje 
esančių partijų. Socialdemokratai tikėjimo nepripažįsta Ir 
jį atmeta, o Lietuviai demokratai apie jį nekalba nei ne- 

sirūpina. Mes, žinodami, kad tikėjimas didžiausiai visiems 
reikalingas, girsime visur ir visada tikėjimo reikalus. Vals- 
tijų gyvenime dažnai pasitaiko, kad vyriausybė kankina 
žmones už ju tikėjimą. Tą žino visi Lietuvos katalikai. Mums 
iš tiesų krikščionių tikėjimas brangus. dėl to neduosime jo 
niekam skriausti nei atvirai, nei slapčia. 

.Į savo susivienijimo vardą įdėjome žodį Lietuviai, nes 
Lietuva mūsų tėvynė ir ją mylime kaip vaikai savo motiną. 
Lietuviškoji kalba mums užvis brangi. Kitų tautų ir kito- 
niškai kalbančių „žmonių, Lietuvoje ir kitur gyvenančių, 
neskriausime, nes ėsame krikščionys ir artimus mylime 
visaip. kalbančius. Kiekviena tauta iuri savo ypatingą 
kalbą. Mes esam lietuviai, taigi lietuviškoji tai mūsų 
kalba. 

Žemiaus paduodame surašą tų daiktų, kurių reikalau- 
jame, kad mūsų valstijos valdžia (randas) išpildytų. Bet 
nuo jos visko tikėties negalime. Jei mes lauktumėme, kol 
ji mūsų reikalavimus išpildys, tai vargai mūsų tuo tarpu 
spaustų ir daugelis žmonių mirtų geresnių dienų neregėję. 
Dėl to dirbsimę ir mes patys. Kol valdžia įtaisys lietuviškas 
ir Lietuvai naudingas mokyklas, mes imsime mokinti vaikus 
sodžiuose labiausiai jiems reikalingų daiktų. 

Lietuviai sako: per daug apžiojęs mažai tenukąsi. Sulig 
to priežodžio, mes tiek tereikalaujame, kiek galima tikėties 
gauti ir tiek težadame, kiek šių dienų aplinkybėse galima 
išpildyti. Susyk užsiimame tik tiek darbų, kiek galime ap- 
rėpti, o negraibstome visko vienu kartu. Niekuomet nekurs- 
tysime žmonių užpulti ant priešo daug stipresnio už juos, 
nes žinome gerai, kad iš to nauda būtų jų priešui, o nelaimė 
mūsų žmonėms. Mūsų ginklas dvasios stiprybė, o mūsų stip- 
rybė tame, kad kovojame vien už tiesą ir teisybę. 

Visų šios dienos nelaimių priežastis yra ta, kad žmonėse 
sąžinės maža. Mūsų biurokratai mus skriaudė ir kankino, 
nes jie sąžinės neturėjo. Jei neturės sąžinės tie, kurie su 
biurokratais kovoja, tai, gavę viršų, ims skriausti kitus. 
Iš to bus tiktai viena pasekmė, kad vietoje vieno skriaudiko 
stos kitas. Tą suprasdami, mes niekad nei su vienu priešu 
nekovosime nedorais būdais. Mes savo priešininkų nešau- 
dysime, jų turtų nenaikysime, ant jų nemėtysime neteisingų 
apkaltinimų, nes tie ir kiti tokie daiktai nedori yra ir žmo- 

nėse sąžinę naikina. Su Dievu pradedame, su Dievu ir dirb- 
sime. 

Prie mūsų susivienijimo prisidėjusi didžiausia dalis Lie- 
tuvos kunigų, mus laimina vyskupai. 

Ateityje šitą savo programą papildysime ir išplėtosime 
sulig to, kaip laikas reikalaus. Bet pakraipa ir pamatinės 
tiesos nesimainys niekuomet. Mes vis liksime lietuviais, 
krikščionimis demokratais, t. y. prastų žmonių aprūpinto- 
jais, nes patys esame prasti ir prastų vaikai. 

Aiškiai pasakome, kad nuo Rusijos skirties neketiname. 
Nors tas ir be pasakymo žinoma, bet stambiais žodžiais 
tą išreiškiame, idant mūsų priešininkai negalėtų mums iš- 
metinėti to noro atsiskirti. 

Lietuviai krikščionys demokratai arčiausioje giminystėje 
stovi su „Stronnictwo Konstytucyjno Katolickie na Litwę 
i Bialorus“. 

Tarp jos ir mūsų tėra tiktai kalbos reikalų skirtumas. 
Dėl to visuose tikėjimo ir savo krašto gerovės reikaluose 
rūpinsimės su jais susitarti iš aukšto ir paskui išvien dar- 
buoties, idant būtumėte stipresni. Mūsų ir jų programe 
perskyrimas apie Bažnyčios reikalus beveik žodis į žodį tas 
pats. Tikimės, kad, pasiremdami ant abejiems brangaus 
krikščioniško mokslo, galėsime su jais sueiti į sutartį apie 
skiriančius mus kalbos reikalus ir tuokart vienybė pasidarys 
dar stipresnė, bet kaipo tautiška organizacija mes vis liksi- 
me skyrium nuo jų. 

Visos Rusijos atstovų susirinkime tikimės dažniausiai 
sutarti su Rusų Konstitucinių demokratų partėja. 


I 
APSKRITIEJI LKD PROGRAMO IEŠKINIAI 


1. Kad Rusijos Imperijoje įvyks konstitucinis ir demo- 
kratiškas viešpatijos valdymas, tai Lietuvai turi būti duota 
autonomija su savo seimu, išrinktu visuotiniu, lygiu, tiesiu, 
slaptu ir priverstinu balsavimu. Lietuvos autonomija tu- 
rės apimti etnografiškas jos ribas ir išsitekti jose. Ribos 

tarp jos ir šaliminių žemių turės būti padarytos, suimant 
į atidą kraštinių gyventojų tautybę ir jų norą. 

2. Biūsiančiam Rusijos parlamente LKD visuomet stovės 
už doros, teisybės ir liuosybės reikalus ir rūpinsis, kad vi- 
soms tautoms būtų duotos lygios teisės. Ji tenai visuomet 
kovos prieš tikėjimo suvaržymą ir persekiojimą. 

Visos Lietuvos reikalus gindami, rūpinsimės eiti išvien 
su kitomis lietuvių partijomis. 

3. Pamatiniuose, neatmainomuose ir nepanaikinamuose 
Rusijos įstatymuose turi būti įrašyta: a) jog tos viešpa- 
tijos valdymas yra konstitucinis, b) jog ministrai tur išduoti 
žmonių atstovams atsakymą, c) jog viešpatijos finansai 
yra po žmonių atstovų kontrole, d) jog visos Rusijoje gyve- 
nančios tautos turi teisę gauti autonomiją, nacionališkai su- 
brendusios susyk, o nesubrendusios tą įgyti tada, kada su- 
bręs, e) visų Žmonių lygybė prieš teismą, I) ypatos gyve- 
nimo ir korespondencijos nepaliečiamybė, g) tikėjimo ir jo 
viešo ir privatiško apeigų atlikimo, klioštorių, zokonų, kon- 
gregacijų, draugijų ir brolijų įkūrimo — liuosybė, h) viso- 
kių politiškų, moksliškų, literatiškų, meninių, ekonomiškų, 
finansiškų pramoninių ir kitokių draugijų, susivienijimų, 
susivažiavimų ir kongresų laisvė, i) pilna teismo neprie- 
gulmė nuo administracijos, k) laisvė žodžio ir spaudos, 
I) ir visoje Rusijoje, ir Lietuvoje tur būti pilna liuosybė 
ypatoms, ypač Bažnyčioms, steigti visokias liuosas mokyk- 
las nuo žemiausių iki aukščiausių. Šitą liuosybę LKD skai- 
to tarp svarbiausiųjų ir už ją reikale kuo smarkiausiai kovos. 

4. Žmonių atstovai į visos Rusijos parlamentą renkami 
lygiu, tiesiu, slaptu, priverstinu balsavimu, be skirtumo 
tikėjimo, tautos, lyties ir luomo. 


II 


APSKRITIEJI LIETUVOS REIKALAI 


(Lietuvos autonomija) 


5. LKD darbavimos tikslas yra Lietuvos autonomija 
etnografiškose ribose, t. y. apimanti visą Kauno guberniją 
ir lietuviškai kalbančias dalis Suvalkų, Kuršo, Garteno ir 

Vilniaus gubernijų su miestu Vilnium, kaipo visokeriopu 
to krašto centru. 

6. Lietuvos autonomija susidės iš šitų tautos teisių: a) iu- 
rėti savo šalies Seimą Vilniuje, galintį ir turintį statyti 
teises ir skirti mokesčius visai autonomijos teritorijai, iš- 
rinktą lygiu, tiesiu, slaptu, priverstinu visų suaugusių gy- 
ventojų balsavimu, b) teismas ir administracija iš vietinių 
žmonių, c) visos mokyklos su vietine kalba ir su mokintojais 
iš vietinių žmonių, d) administracijos priegulmė nuo autono- 
minio Seimo ir jos atsakymas prieš jį, e) kariumenės mokslo 
atlikimas savo krašte, i) sodžiuose ir miestuose vietinės 
savivaldos įstaigos skiria savo apskričiai policiją, jai moka 
algą ir jos darbus kontroliuoja. 

Kariumenė su laivija, tamožnių valdymas, geležinkeliai 
ir krasos su telegrafais lieka po valdžia centrinių Rusijos 
valdymo organų, bet su ta sąlyga, kad tų dikasterijų valdi- 
ninkai Eietuvoje būtų skiriami iš vietinių gyventojų ir mo- 
kantieji vietines kalbas. 

7. Lietuvos autonominis Seimas turės įtraukti į pamatinius 
savo įstatymus visiems Rusijos piliečiams priklausančias 
teises ir laisves, minėtas 1 punkte po litaromis e-1, negalės 
jų susiaurinti nei panaikinti. 


II 
APŠVIETIMO REIKALAI 


8. Iš pačių pradžių su visų didžiausiu stiprumu reikalauja- 
me: a) kad visose pradinėse lietuvių mokyklose visi daiktai 
būtų išguldomi lietuviškai, b) kad visi jų mokintojai būtų lie- 
tuviai, c) kad programas būtų pritaikytas Lietuvių dvasios ir 
kūno reikalams, mokintojus skiria mokyklos apylinkės gy- 
ventojai iš tų žmonių, kurie tur reikalingą mokslą, d) kad vi- 
dutinėse mokyklose būtų išguldoma lietuvių kalba, e) kad ti- 
kėjimą išguldinėtų būtinai tos Bažnyčios kunigas, prie kurios 
priklauso vaikai, t.y. katalikams — katalikų kunigas, protes- 
tantams — pastorius ir t.t., f) kad mokintojų seminarijose 
lietuvių kalbos išguldymas būtų tarp svarbiausiųjų mokini- 
mo dalykų. 

9. Reikalaujame: a) kad pradinėse mokyklose mokslas 
būtų už dyka, b) vidutinių mokyklų įsteigti tiek, kad norin- 
tiems ir galintiems jose mokjnties būtų vietos, c) vidutinėse 
ir aukštesnėse mokyklose mokslapinigius numažinti, d) tarp 
visokių mokyklų ryšį suartinti, idant galima būtų lengvai 
įstoti iš vienų į kitas, e) kad liuosųjų mokyklų lankymas 
būtų skaitomas už išpildymą priverstinio mokinimo teisės. 

10. Idant vaikai, neeįnantieji mokyklen, neliktų neišmokę 
reikalingiausių daiktų, visuose kaimuose parinksime nors po 
vieną vyrišką arba moterišką, kuri išmokįntų visus to kaimo 
vaikus ir mergaitęs lietuviškai rašyti, skaityti ir katekizmo. 

il. Kiekvienoje parapijoje LKD rūpinsis įkurti knygyną, 
iš kurio galės gauti pasiskaityti knygų visi tos parapijos 
žmonės dykai. 

Jogei mažai tebėra dar gerų lietuviškų knygų, įsteigta Šv. 
Kazimiero draugija knygoms išleidinėti, Visus jos išleidimus 
parapijiniai knygynaj gaus pigiaus negu kiti pirkikai, Lietu- 
viai krikščionys demokratai rūpinsis, kad visi tos draugijos 
išleidimai būtų visų parapijų knygynuose. 

12. Lietuvos mokslui ir menui šelpti Lietuviai krikščionys 
demokratai turi įkūrę „Motinėlę“. Tai yra draugija, jos 
sąnariai moka po 10 rub. kas metą. Iš tų mokesčių ir vienkar- 
tinių padovanojimų susideda pinigų Iondas, iš kurio duoda- 
mos stipendijos lietuviams neabejotinų gabumų, einantiems 
mokslus, ypač aukštesniuosius. Tokiu būdu tikimės prirengti 
užtektinai moksliškų spėkų, reikalingų būsiančiam Lietuvos 
universitetui. 

13. Neilgai trukus prie „Motinėlės“ atidengsime antrą 
fondą, į kurį rinksime pinigus, reikalingus įkūrimui pirmuti- 
nės vietinės grynai lietuviškos mokyklos. 


IV 
KALBOS REIKALAI 


14. Visi Lietuvos gyventojai tur teisę skaityties tos tautos 
sąnariais, prie kurios jie patys panori. Jiems valia turėti 
savas mokyklas saviems vaikams ir savas tautiškas draugi- 
Jas saviemsiems. 


21. Raštai, III 641 


15. Visomis spėkomis rūpinsimės ir dirbsime, kad lietuvių 
išvirtimas į kitas tautas pasiliautų susyk, kad rusilikacija 
ir polonizacija nežengtų toliaus nei žingsnio. 

16. Tose bažnyčiose, prie kurių priklauso 300 mokančių 
lietuviškai kalbėti, tur būti kunigas, mokąs lietuvių kalbą. 
Kur parapijoje tokių yra 1000, ten tur būti sakomi lietuviški 
pamokslai ir giedamas ražančius proporcionaliai sulig lietu- 
vių skaitliaus. 

17. Vyskupijoje, apimančioje 100 000 lietuvių katalikų, 
vyskupas arba pavyskupis turi mokėti lietuviškai. 

18. Mes kovosime su lenkais inteligentais, kurie norės 
platinti Lietuvoje lenkų kolonizaciją, taisys lenkiškas mo- 
kyklas lietuvių vaikams ištautinti, reikalaus nuo savo dvaro 
tarnų būtinai mokėti lenkiškai. 

19. Visi etnografiškos Lietuvos dvarų olicialistai tur mokė- 
kad šie išmoktų ir kalbėtų lenkiškai arba kaip kitaip. To 
paties reikalaujame nuo dvarponių, užsiimančių nuolatine 
savo dvarų priežiūra. 


V 
UKĖS REIKALAI 


20. Valstijai priklausančių žemių išdalinimas bežemiams 
ūkininkams kuo labiausiai palengvintomis jiems sąlygomis. 

21. Valstija (Autonomiškoji valdžia) taiso kelius ir stato 
tiltus. 

22. Tur būti uždrausta naikinti girias; išvežimas medžiagų 
ir malkų į užrubežį tur būti apribotas, idant ir neturtingi 
žmonės galėtų nusipirkti sau užtektinai malkų ir rąstų. 

23. Valstijos pašalpa: a) bežemiams arba mažažemiams 
ukininkams, perkantiems žemės nuo nusigyvenančio dvar- 
ponio, b) sodiečiams, kelianties į viensėdes kolonijas, c) ūki- 
ninkams, veisiantiems ant savo žemės giraitę. 

24. Kredito įsteigimas smulkiems ūkininkams, kur jie 
galėtų gauti lengvai, pigiai ir greitai pasiskolinti pinigų 
savo žemės reikalams. 

25. Išleidimas įstatų, kuriuos pildant, sodžių ir dvarų 
darbininkai būtų apsaugoti nuo samdančių neteisybės ir kad 

sąmdantieji būtų apsaugoti nuo samdininkų nesąžiniškumo, 
ir pavieninio pabėgimo nelaike. Tam reikalingas įsteigimas 
darbo inspekcijos dvaruose ir kaimuose, rinktos iš abiejų 
pusių, prižiūrinčios, kad nebūtų skriaudos nei darbininkams, 
nei samdantiems. 

26. Įkūrimas ūkiškų ir vartojimų draugijų, prieglaudų, 
savitarpinių susišelpimų ir t.t. 

27. Idant Lietuvos sodiečiai, iškeliavę uždarbiauti į di- 
džiuosius miestus, nežūtų tenai sunkiose aplinkybėse, LKD 
rūpinsis įkurti juose organizacijas, suvienijančias ir šelpian- 
čias tuos uždarbio ieškotojus. 

28. Kad sodiečiai turėtų savitarpinę nuo ugnies nelaimių 
apsigynimo organizaciją visai skyrium nuo miestiečių ir 
miestelėnų. 

29. Lengvas įgijimas naudingiausių žinių iš žemdirbystės 
mokslo: a) per tam tikras žemąsias ir vidutines ūkininkavi- 
mo mokyklas, b) per įkūrimą pavyzdinių ūkių, c) per tam 
tikrus instruktorius. 

30. Ligonbučių ir prieglaudų steigimas, mediciniškos ir 
juridiškos pagalbos toks organizavimas, kad ja galėtų pasi- 
naudoti visi dykai. 

31. Ūkės darbininkų senatvės ir ligos aprūpinimas visuo- 
menės lėšomis. Fabrikiniams tas pareina nuo fabriko. 


VI 
DOROS REIKALAI 


32. Antrininkės ir kitos mergaitės ar moters, tarnaujan- 
čios dvaruose, kartais ir pas ūkininkus, patiria skriaudos 
nuo prižiūrinčių jas vyrų. Jei jos kreipsis prie LKD, tai ras 
greitą ir stiprų užtarimą. 

33. Visi vienoje parapijoje gyvenantieji LKD daro atskirą 
kuopą, kuri visomis savo spėkomis stabdo girtybę tarp savo 
apylinkės lietuvių. 

34. Tdant žmonės nuo girtybės atitraukti, turėtų kur ir 
kaip padoriai bei naudingai pasilinksminti, LKD steigs 
sodžiuose ir miestuose susirinkimus su lietuviškais skaity- 
mais, dainavimais, teatrų lošimais ir kitais dorais prasimagi- 
nimais. 

VII 
BAŽNYČIOS REIKALAI 


35. Tikėjimo klausimuose rūpinsimės susitarę balsuoti 
išvien su krikščionimis demokratais kitų Rusijos tautų. 

36. Liuosas susižinojimas su Šventuoju Tėvu, Vyskupų 
rinkimas pagal kanoniškuosius įstatymus be įsikišimo svie- 
tiškosios valdžios. Diecezijos valdymo organizacija be kokio 
nors įsikišimo svietiškų valdininkų, o grynai pagai Bažny- 
čios surėdymą. 

37. Vyskupų liuosybė: a) steigti naujas parapijas ir mai- 
nyti ribas senųjų, b) sušaukti diecezinius ir provincijos sino- 
dus, c) statydinti parapijų, Tilijų bažnyčias ir koplyčias. 

38. Vyskupų ištarmės: a) moterystės dalykuose tarp kata- 
likų, b) prisiektosios moterystėje doros klausimuose, c) ku- 
nigų prasižengimuose prieš jų speciališkas pašaukimo prie- 
dermės — turi svarbumą turėti teismo ištarmės. 

39. Liuosas steigimas ir valdymas žemųjų ir aukštųjų 
semhinarijų ir absoliutiškai liuosas nuo visokios priežiūros 
mokinimas jose jaunuomenės, rengiančiosi į kunigus, mokin- 
tojų skyrimas ir programų sustatymas priklausąs vien nuo 
vyskupo. , 

40. Atlyginimas katalikams visų jiems padarytų skriaudų, 
t.y. ainaujinimas panaikintų vyskupijų ir sufraganijų; su- 
grąžinimas uždarytų, sugriautų ir perkeistų bažnyčių arba 
pinigais atlyginimas už tatai. 

41. Susigrąžinimas tų bažnyčios turtų, kurie Yo atimti 
po padarytai su Šventuoju Tėvu sutarčiai (Konkordatui). 
Sugrąžinimas vyskupams tų pinigų, kuriuos dabar neva 
vaido Kolegija, o pagal tiesą juos aikvoja Vičaus dalykų 
ministerija be naudos, o dažnai net katalikų bažnyčios 
skriaudai. 

42. Katalikiškosios Kolegijos Peterburge panaikinimas. 
Dvasiškosios katalikų akademijos iš Peterburgo į Vilnių 
sugrąžinimas ir jos su jos kapitalais, knygomis ir turtais 
iš po svietiškos globos pilnas paliuosavimas. 

43. Liuosas steigimas klioštorių, apsigyvenimas zokonų, 
kongregacijų, tikėjimiškųjų draugijų ir brolių. 

44. Liuosas prieš sužieduotuves sutarties darymas tarp 

įvairaus tikėjimo ypatų ir jos juridiškas pripažinimas. Lais- 
vas tikėjimo skelbimas. 
45. Įvedimas Grigališkojo kalendoriaus. 


VIII 
VIDURINĖ PARTIJOS TVARKA 


46. Centrinį komitetą renka delegatai pavietinių susirin- 
kimų. Tam tikslui jie susivažiuoja truputį anksčiaus prieš 
visuotiną partijos metinį susirinkimą. Centrinio komiteto są- 
nariai tarnauja vienus metus. Jie gal būti palikti komitete 
ir toliaus. Jie iš savo tarpo renka pir masėdį, kasierių. Niekas 
negal būti pirmasėdžiu, kasierium ir sekretorium du metu 
pagrečiui, o antrą metą jis ipso facto lieka pirmasėdžio pa- 
gelbininku ir jam negalint už jį pildo pareigas. Ta pati tvar- 
ka pavietiniuose komitetuose. 

Prie centrinio biuro gal būti samdytų raštininkų ir oli- 
ciantų. 

47. Centrinis LKD komitetas bus Vilniuje. Jis susidės iš 5 
ypatų. Jo užduotis bus: a) organizavimas ir prirengimas 
visuotinų partijos suvažiavimų, b) susinešimas su pavieti- 
niais ir parapijiniais komitetais ir davimas- jiems pakraipos 
bei informacijų apie dalykus už laiko ir parodymas, į ką 
paskirtam laike reikia pakreipti ypatingą darbštumą, c) juri- 
diškas patarimas ir apgynimas LKD susivienijimo arba 
pavienių jo ypatų spaudoje, d) organizavimas arba užtvir- 
tinimas pavietinių komitetų, e) kandidatų į viešpatijos ir 
autonomijos seimus surašų sustatymas, f) prirodymas 
reikalui atsitikus kandidatų į vietinės savivaldos organus, 
g) susivienijimo kasos vedimas, h) susivienijimo laikraš- 
čiuose reikalingų žinių ir atsišaukimų skelbimas. Taipgi 
atskaitų apgarsinimas ir neteisingųjų paskalų atitaisymas. 

Centriniame komitete tur būti vienas kunigas vyskupo 
užtvirtintas. 

48. Kiekvienam paviete, o įei jis didelis, — kiekvienam 
dekanate darosi pavietinis komitetas, kurio sąnarių skait- 
lius pagal reikalų didumą gel būti didesnis arba mažesnis. 
Iš jų nors vienas bus kunigas vyskupo užtvirtintas tam. 

Pavietinių komitetų užduotis: a) sušaukti vietinius seimus, 
b) darbuoties, kad partijos kandidatai taptų išrinkti atsto- 
vais į atsakančias vietas, c) patarimas centriniam komitetui, 
ką jis gali skirti į atstovų kandidatus į viešpatijos, autonomi- 
jos arba žemesnės savivaldos seimą, d) patarimas reikalui 
atsiradus parapijiniams komitetams, ką jie gal rinkties 
mokintojais, teisdariais ir t.t., e) pranešimas centriniam 
komitetui vietinių reikalų, f) pagelba parapijiniams komite- 
tams jų rūpesčiuose apie įsteigimą draugijų, knygynų, rei- 
ienseno kasų etc., g) vedimas skaitlių, h) pranešimas centri- 
niam komitetui to, kas gal būti reikalinga jam žinoti arba 
reikia garsinti laikraščiuose. 

49. Kiekvienoje parapijoje yra komitetas iš keturių ypatų, 
prie kurių penktas prisideda kunigas. Šito parapijinio komi- 
teto užduotis yra: a) rūpestis apie parapijos knygyną, 
b) pranešimas visiems parapijoje gyvenantiems, kada bus 
visuotinas ir pavietinis partijos suvažiavimai ir praplatini- 
mas jų rezoliucijų, c) aprūpinimas, kad partijos laikraš- 
čiai pareitų į laiką vietiniams prenumeratoriams ir pagelbėti 
jiems prenumeratos nusiuntime, d) įkūnijimas krikščioniškai 
sociališko partijos veiklumo, e) girtuoklystės stabdymas, 
i) Ligonbučių aprūpinimas, g) išdavimas paliudijimų są- 
nariams, keliaujantiems kitur ir pranešimas jiems adreso 
ten veikiančių LKD organizacijos kuopų, h) įsteigimas viešų 
ar privatiškų mokyklų su lietuviškai krikščioniška dvasia, 
i) pranešimas centriniam Vilniaus komitetui apie skaitlius 
ir laiką meldžionių, kurie iš parapijos ketina keliauti aplan- 
kyti šventąsias Vilniaus vietas, j) jei galima, būti trečiuoju 
teisdarių nesutikimuose tarp samdančių ir samdomų. Dėl to 
reikėtų, kad komitete būtų lygus skaitlius abiejų. Parapiji- 
niai susirinkimai gali būti tik šventomis dienomis. 

50. Nors vieną kartą į metus būna vienas visuotinas parti- 
jos susirinkimas. Reikale centrinis komitetas gali sušaukti 
ir daugiaus. 

Visuotiniame susirinkime prezidentu visuomet būna švie- 
žiai išrinktas ateinantiems metams centrinio komiteto pir- 
masėdis. Jam prašant, susirinkimas gali išrinkti vieną arba 
du pagelbininku. Jis sau pasiskiria tam sykiui du SERiSionS, 
kuriuodu užrašo susirinkimo protokolą. 

51. Prieš visuotiną partijos suvažiavimą centrinis komi- 

tetas, o prieš pavietinius susirinkimus pavietiniai komitetai 
tur aiškiai sustatyti apsvarstymams temas. 

Visi partijos sąnariai tur teisę paduoti susirinkimui ap- 
svarstyti kokį nors klausimą. Padavėjas tur ant rašto aiškiai 
suformuluoti savo užmanymą taip, kad jisai, jei taptų pri- 
imtas, galėtų būti stačiai be kokių permainų įrašytas į parti- 
jos programą arba įstatus. Šitoks padavimas temos iš dalies 
prieš visuotiną susirinkimą tur būti paduotas centraliniam 
komitetui mėnesį prieš susirinkimui įvyksiant. Centrinis 
komitetas tur teisę tą laiką sutrumpinti. Visos visuotino 
susirinkimo temos tur būti apskelbtos laikraščiuose nors 
dvi savaiti prieš susirinkimui įvyksiant. 

Ypatos, nepriklausančios prie LKD organizacijos, negal 
nei būti, nei kalbėti jos susirinkimuose, nei visuotinuose, 
nei mažesniuose. Pasyviška pribuvimo teisė duodama tiktai 
reprezentantams valdžios įstatų seimuose ir komitetams. 

52. Pavietiniai susirinkimai paprastai būna dukart į metus. 
Reikale gal būti padaryta keleta ekstraordinariškų, bet 
arčiaus vienas kito kaip dvi savaiti du pavietiniu susirinkimu 
negal būti. Juose visa tvarka eina taip pat kaip ir visuoti- 
name, tik temos iš dalies gali būti priimamos už dviejų sa- 
vaičių prieš susirinkimą, o turi būti apskelbtos pavieto sąna- 
riams už savaitės. 

Pavietiniuose susirinkimuose dalyvauja tiktai: a) parapiji- 
nių susirinkimų delegatai ir b) tie, kurie moka nevien 10 rub. 
partijos mokesčių, bet dar ir įsirašę yra kaipo sąnariai Šv. 
Kazimiero draugijos ir „Motinėlės“. 

53. Visi ūkininkai, priklausantiejie prie LKD partijos ir 
įmokantiejie kas mėnesį po 25 kap., gauna dykai atsiliepi- 
mus, pranešimus, apgarsinimus. Visi kunigai ir svietiškiejie 
inteligentai moka po 10 rub. į metus ir gauna dykai „Drau- 
giją“ draug su visais draugijos apskelbimais ir atsišauki- 
mais. 


[1907] 


APIE MINDAUGO SOSTAPILĘ 


Jau seniai Lietuvos istorikus užima gana žingeidus klausi- 
mas, kur buvo Mindaugo sostapilis ir kur tasai didysis kuni- 
gaikštis apsikrikštijęs buvo Lietuvos karaliumi apvainikuo- 
tas. Daugumas senovės istorikų, kaip Lietuviškoji Kronika, 
Strijkovskis, Kojelavičius ir vėliaus Narbutas, Daukantas, 
Antonovičius buvo tos nuomonės, kad tai galėjo būti Nauja- 
pilis (Nowogrodek) dabartinėje Minsko rėdyboje. Karamzi- 
nas ir iš dalies Balinskis ir Lipinskis samprotavo, kad Min- 
daugas bent apsivainikavo Kernavėje, ant Neries kranto, 
į rytų žiemius nuo Vilniaus. Pastaruose laikuose dėl gana 
svarbių priežasčių, kurias nurodė Julijus Latkovskis (Men- 
dog krėl litewski, 1892 r.), pradėta labai abejoti apie tai, kad 
Mindaugas būtų sau apsiskyręs sostapilį į rytus nuo Vil- 
niaus. Pradėta spėti, kad Mindaugo buveinė galėjus būti Su- 
valkų rėdyboje, Seinų paviete. Kun. Totoraitis savo dakta- 
riškoje disertacijoje: Die Lifauer unter dem Kėonig Mindowe 
sampiotauja, kad Mindaugo sostapilis A L 
Nemuno pusėje, Liškiavos parap., kur ant khlno iki šiolei 
matyties griuvėsiai. 

Nuo pernykščių metų pribuvo dar viena hipotezė, kuriai, 
kaip žemiaus matysime, netrūksta bent kokio pamato. Gr. 
Krasinskių bibl. Dr. Vaitiekus Ketzynskis* mano, kad Min- 
daugo sostapilis buvęs ant Dubysos kranto, tarpe Betygalos 
ir Raseinių. Štai jo samprotavimo pamatai: Mindaugas 
apsikrikštijęs prižadėjo popiežiui Inocentui IV pastatyti savo 
lėšomis katedros bažnyčią ir 12 kovo 1254 m. įam pranešė 


* Žiūr. Kwartalaik Historyczny 1907 r., zeszyt 4. 

paskyręs Kristijonui, pirmamjam Lietuvos vyskupui, pusę 
Raseinių, pusę Lokove, pusę Betygalos ir t.t.** Reikia spėti, 
kad netoli tų vietų ketinama buvo ir katedra statyti, kad 
arti turėjo apsigyventi ir patsai vyskupas; ant galo ir sosta- 
pilis galėjo būti netoli, nes juk vyskupui buvo Kryžiuočių 
prisakyta prižiūrėti naujai apsikrikštijusio karaliaus darbus. 
Raseiniai ir Betygala iki šiolei užsiliko. Bet kur Lokove? 
Pirmiaus samprotauta, kad tai dabartinė Laukuva. Ketžyns- 
kis spėja, kad tai dabartinis dvaras tarpe Betygalos ir Ra- 
seinių, ties Dubysa, kursai iki šiolei vadinasi Liakava ir 
kurio vardą jau randame paminėtų rankrašty nuo 1667 m. 
(Osolinskių kningynas, I. 3316). Iš Mindaugo rašytų laiškų 
žinomos yra dvi vėlybesnės kopijos, kuriose pasakyta: 
Datum Lettoviae in curia nostra... Kai kurie manė, kad 
Lettoviae žodį reikia suprasti Lietuvą, bet tada vietos pažen- 
klinimas būtų gana platus, gana juokingas; greičiaus reikia 
spėti, kad tai ypatingos vietos vardas, bent kiek kopijose 
iškreiptas: tasai, kurs perrašinėjo kopijas, girdėjo Lietuvos 
vardą, bet, duokime, jam nežinomas buvo vardas Lekoviae, 
ottir k lengvai rankos rašte gali suklaidyti. Todėl Mindaugo 
laiškai ar nebus rašyti virš paminėtoje Liakavoje? Volynijos 
Kronikoje Mindaugo sostapilis vieną kartą pavadintas „Vo- 
ruta“; ar tai nebus antrasis nuo Liakavos netolimas dvaras, 
kursai šiandieną vadinasi „Uturai“? Toliaus reikia paminėti, 
kad nuo Uturų iki Dubysos pro Liakavą iki šiai dienai eina 
neplatus volas, akmenėlių supiltas, ilgio nuo 3—4 verstų. 
Spėjama buvo, kad jis ar Žuvėdų laikuose supilta, ar prieš 
amžius suneštas koralų kalnelis. Bet galėjo tai būti ir užsi- 
likusi dalis volo, apie sostapilį sukasto. Ant galo reikia pa- 
brėžti, kad virš paminėtos vietos jau pačios gamtos gana 
apsargios ir nuo neprietelių apsaugotos: iš vienos pusės 
Dubysa su gan aukštais kalnais, iš antros pusės gana krau- 
šuoti kalnai Veviršos, Mukės ir Luknės. Ar nauja Dr. Ket- 


** Assignantes eiden pro dote Rassegone (NB. pas Totoraitį Rasseynen) 
medietatem Betegallen medietatem, Locove medietatem... 

žynskio hipotezė teisinga, galės parodyti tolimesnieji archeo- 
logų tyrinėjimai***. 


[1908] 


*** Kur buvo Mindaugo sostinė, klausimas ko! kas neišrištas. Žinoma 
ik Mindaugą mirus Anglonoį ant Dauguvos, kur beardant seną mūro 
bokštą atrasta didis akmuo su parašu: hic reguiescit Mendocus Dux Lithua- 
niae nuns christianus princeps, nunce idalorum cultor. Ctr. Przyatgowski 
Žywoty bisk. wileūskich. T. I. str. 4. Ten pat randas paduota svarbi žinia 
apie tai, jog pirmutinis Lietuvos vyskupas Vitas palikęs rankraštį: De chris- 
tianorum in Lithuania (Lithovia) conditicone deplorabili ad Sanctis et Beatis. 
Patrem Inocentium IV. frasi viti de ordine praedicator. Episcopi Lithua- 
niensi Epistola. Būtų geistina sužinoti, kur dingo tas rankraštis. Red. 


ISTOR!šŠKOJi MORALIŠKOSIOS TEOLOGIJOS 
APŽVALGA 


Įžanga 


1. Norint giliaus koks mokslas ištirti, be abejo, ne tiktai 
naudinga, bet irgi reikalinga pažinti arčiaus jo istoriją, t.y. 
kokiais keliais jisai per amžius augdamas ir lavindamas 
ėjo, kokie garsesni vyrai jame darbavos ir ką iki šiol pasiekė. 
Mokslo istorija supažindina su jo rašliava, nurodo verčią 
atskirų jo veikalų; ji ant galo apsaugoja nuo atkartojimo 
iš naujo jau vienkart padarytų klaidų; ir čia kaip kitur pri- 
tinka lotyniškas priežodis: istorija — tai gyvenimo moky- 
toja. 

Šios pastarosios tiesos patvirtinimui paimkime kaipo 
pavyzdį XVIII amž. galą: moralistai teologai, kaip tai 
Schwarzhueber, Isenbiehl, Reyberger, Geishuettner, Danzer, 
Mutschelle ir kiti, ieškodami naujų kelių, pasidavę enciklo- 
pedistų įtekmei ir norėdami prisitaikinti savo amžiaus dva- 
siai, bandė krikščioniškosios etikos rūmą statyti ne ant 
pamato apreikštųjų viršprigimtinių tiesų, bet, kaip daugelis 
protestantų, ant protiškų išgalvojimų, neva žmonėms dau- 
giau suprantamų ir tvirčiaus patraukiančių. Bet, kaip pa- 
sekmės parodė, ir patys nelaimingai kryžkeliais nuėjo, ir 
normališką Morališkosios Teologijos bėgį ir ūgį sutrukdė. 
Nuo jų pragaištingos įtekmės paskui net tokie gerų norų ir 
nemenko proto vyrai, kaip Schenki, Riegler, Sailer, Hirscher 
ir kiti, ne visai buvo liuosi. Tiktai Rymo popiežių karštai 
nurodoma ir kaskart daugiaus augantis šv. Ali. Liguorio 
autoritetas pamažu sugrąžino Morališkąją Teologija į pri- 
derančias jai vėžes, suteikdama vienkart ir viršprigimtinį 
jai rimtumą. Ar tasai istoriškas atsitikimas nėra perspėjimu 

ir pamokymų ir mūsų laikų modernizmui, kursai pradeda 
skverbties net į teologiškus mokslus ir kurį teisingai nubaudė 
Pijus X pp. „Lamentabili sane exitu“ 4 liepos 1907. 

Ypatingai mokslo istorijos pažinimas ir jo reikalingumas 
jaučiasi mūsų laikuose, kada istoriškas kriticizmas yra taip 
pageidaujamas ir, nors kai kada, tiesa, kryžkeliais nuklysta, 
bet visgi nemaž ir naudos atneša, ne vieną tamsų dalyką 
išaiškindamas ir pelus nuo grūdų atskirdamas. 

Tuo tarpu Morališkosios Teologijos istorija — tai dirva 
iki šioi maž teištirta ir nespecialistams sunkiai prieinama. 
Tikrai pasakius, jos taip kaip ir neturime parašytos. Tiesa, 
pradedant nuo XVIII amž. galo, kai kurie teologai moralis- 
tai, mėgindami rašyti įžangą į Morališkąją Teologiją, aiškin- 
dami jos prigimtį, uždavinį ir ryšį su kitomis jai artimiausio- 
mis mokslo šakomis, nurodydami šaltinius, iš kurių ji semia 
savo tiesas ir metodą, kurio išguldyme prisilaiko, vienkart 
paduoda ir keletą žinių iš jos istorijos. Bet tos žinios per 
trumpos, siauros, vien elementariškos. Tokias trumputes 
žinias iš Morališkosios Teologijos istorijos randame pas 
šiuos autorius: Mart. Gerbert. Principia Theologiae Moralis. 

758.— Fr. Ant. Zacharias. Dissertatio historica, didactica 
et apologetica, kurią šv. Alf. Liguori savo Morališkosios 
Teologijos įžangoje atspaudino.— Joh. Bapt. Hirscher Die 
Christliche Moral, 5 ed. 1851. Zur Geschichte und Literatur 
der christlichen Moral, t. I, lap. 36—86.— Ern. Mūller. Theo- 
logia Moralis, 4 ed. 1883. Historia Theologiae Moralis, t. I, 
lap. 46—63.— Bent kiek platesnes ir rimtesnes žinias pasku- 
tiniuose laikuose suteikia: Ad. Krawutzcky. Einleitung in 
das Studium der Katholischen Moraliheologie, 2 ed. 1896.— 
T.J. Bouguilion. Theologia Moralis, Fundanžnialis, 3 ed. 
1303; De historia Theoi. Moralis t. I, lap. 71—171.— Jac. 
Bund. Catalogus auctorum, gui scripserunt de Theologia 
Morali et practica, 1900.— Ypatingai nemažai medžiagos 
Morališkosios Teologijos istorijai galima pasemti iš patro- 
logiškų veikalų ir pas H. Hurterį: Nomenclator: literarius 
Theologiae catholicae, 5 tomai, 1892— 1603. 

Šiek tiek daugiaus pasirūpino paskutiniu laiku apie siste- 
matišką krikščioniškos etikos istoriją rašytojai protestantai, 
kurie bent pradžią padarė tame dalyke; nors ir jų veikalai 
tai tik pirmieji bandymai, pirmieji žingsniai naujojoje dirvo- 

je, neišeinantieji iš ribų paprastųjų rankvedžių, kuriems dar- 
gitrūksta objektyviško bešališkumo. Paminėti galima šituos: 
C.F. Standalin. Geschichte der christlichen Moral.— Chr. 
E. Luthardt. Geschichte der Christlichen Ethik.— H.J. Best- 
mann. Geschichte der christlichen Siite.— W. Gass. Ge- 
schichte der christlichen Ethik ir t.t. 

Neužbrėždamas sau per plačių ribų, pamėginsiu skaity- 
tojams duoti istorišką Morališkosios Teologijos apžvalgą 
bent tiek, kiek man pačiam teko pažinti tą dalyką arčiaus. 

2. Kaip nebuvo ir nėra tautos visoje žemės apskrityje be 
kokio nors tikėjimo, taip lygiai nerasime niekur tautos be 
kokių nors etiškų principų. Tikėjimas ir etika rišasi neiš- 
vengiamu tarp savęs mazgu, kaipo pamatai draugiško ir vi- 
suomeniško tarp žmonių sugyvenimo. Veltui kai kurie XVIII 
amž. lilosofai ir mūsų dienose sociologai natūralistai*, 
atmesdami šalin tikėjimą, o iš antros pusės, gerai supras- 
dami, jog be etiškų pamatų visuomeniškas gyvenimas stačiai 
negalimas, mėgino sutverti tai, vadinamą liuosą, nuo dog- 
matų neprigulinčią etiką (Laienmoral),— jų darbas ir pats 
užmanymas tai rūmas be sienų, ore kybąs, kurį pirma audra 
verčia ir griauna: gražiausi etikos įstatai, puikiausiai žmo- 
nėms skelbiami, nepaverš žmogaus valios, int pikta palinku- 
sios, jei jiems trūks to autoriteto, tos sankcijos, kuri ne tik 
mokina ir liepia iš aukšto, bet irgi nubaudžia prasikaltusius; 
o tokią sankciją ir prievartą gali suteikti vien tik viršprigim- 
tinis tikėjimas. 


* Pamatą taip vadinamai liuosai, autonomiškai etikai padėjo Kantas. 
Antroj XIX amž. pusėje net susitvėrė Amerikoje draugija (Societies for 
ethical Culture), kuri sau uždavinį apsiskyrė — etiškai lavinti ir kelti žmo- 
nes, nesirūpinant jų tikėjimu. Iš žymesniųjų tos rūšies etikos platintojų 
galima nurodyti: prof. Adler V., M. Salter, prof. Forster (Berlyne), prof. 
Jod! (Vienoje), Gižycki (Moralphilosophie, 1888) ir kitus. Pagal amerikiš- 
kos draugijos, susitvėrė panašios ir Europoje: pirma Londone, Berlyne, 
paskui ir kitur. Nuo 1891 m. jų organas išeina Londone; International Jour- 
nal of Ethic. Norėdamos pasėkmingiaus varyti savo darbą, jos rūpinasi po 
savo įtėkme pavergti dailiąją literatūrą ir jos kritiką. Kaipo pavyzdį tos 
autonomiškos etikos galima nurodyti, jog pamėgdžiodami X Dievo prisaky- 
mų, vietoje pirmojo stato „tu turi tarnauti žmonijai“: ketvirtasis prisakymas 
esąs nereikalingas, „nes meilė nežino prievartos“. Vietoje šeštojo padėta: 
„kūniškai besivienysi tik su tuo, kurį myli“ ir t.t. (Magazin iūr Literatur, 
Nr. 43, 1891). 

Iš antros pusės, etika ne tiktai tvirtai ir neišardomai rišasi 
su tikėjimu, bet irgi nuo jo priguli, iš jo ima, taip sakant, 
savo varsą arba kokybę: koks kieno tikėjimas, toki jo ir etika, 
neva kaip tai žmonių kalbama: pasakyk man, su kuo tu drau- 
gauji, o aš pasakysiu, koks tu patsai. 

Etika, kaipo suma tų doriškų pasielgimo principų, kurių 
žmonės savitarpy ir kas link Aukščiausios Esybės gyvenime 
prisilaiko, nuo pat žmonijos apsigyvenimo ant žemės per 
amžius buvo, žinoma, įvairiausia: pagal to, kas kokį sau 
aukščiausį gyvatos tikslą apsiskyrė, kaip jį suprato, tokią 
sau ir etiką užbrėžė. Bet apskritai imant, prieš J. Kristaus 
ant žemės nužengimą ir jo dievišką mokslą, etika pas žmo- 
nes, išskyrus išrinktą Izraelio tautą, buvo ne per aukšta. 
Žemesnysis neapšviestas žmonių luomas rėdėsi neišsilavi- 
nusiu, kūno geiduliais aptemdytu prigimtu protu ir bent kiek 
užsilikusiais pirmutinio Apreiškimo padavimais, kuriuos 
ilgainiui stabmeldiškas religiškas kultas milžiniškai iškrai- 
pė. Aukštesnysis daugiau apšviestas luomas, netikėdamas 
į stabmeldiškus, žmogaus išsilavinusio neužganėdinančius 
burtus, sekė maždaug savo galvočius filosofus, apsiskirda- 
mas sau tuos iš jų, kurių nuomonės ir pažvalgos kam ypatiš- 
kai daugiaus pamėgo. Jei atkreipsime akis į graikus, kurie 
kitas tautas peraugo savo kultūra, tai pamatysime, jog jų 
filosofai maž kone visi aukščiausį gyvatos uždavinį matė 
pačiame žmoguje, aplenkę Dievą; taip, jog pagal jų nuomo- 
nės, žmogus (mikrokosmas) yra pats sau aukščiausis tiks- 
las ir uždavinys. Anot Epikūro, kiekvieno žmogaus priliki- 
mas — ieškoti vien čia ant žemės savo gero, pasilepinimo 
ir laimės, pasinaudojant visomis žemės dovanomis ir pasi- 
linksminimais ir ant tiek užlaikant lygsvarą arba saiką, 
kad, taip sakant, perdėjus pervirš, jos nekoktų. Aristipui 
vienintelis žmogaus tikslas rodės esąs kūniškų pageidimų 
užganėdinimuose ir pasilepinime. Zenonas su stoikais matė 
žmogaus uždavinį rimtumo ir tvirtybės išauklenime, per ką 
apsireikštų žmogaus prigimties didybė. 

Iš tarpo graikiškų filosofų vien Sokratas ir Platonas su 
savo pasekėjais prakilniaus ir tobuliaus protavo apie žmo- 
gaus prigimtį ir jo uždavinį; jie irgi aukštesnę etiką prieš 
žmonių akis pastatė. Bet ir jiems nebuvo duota suprasti 
viršprigimtinis žmogaus paskyrimas ir surėdymas ir pagal 

jo sutverti atsakančius etikos pamatus; tarp daugelio gana 
aukštų doriškų principų pasitaiko kai kada ir tokios pažiūros, 
kurios šiandieną ne tik klaidingos, bet stačiai nežmoniškos 
išrodo; pavyzd., apie ligustus kūdikius, persenusius, apie 
pasielgimą su vergais ir t.t. 

Jei suimsime į vieną sintezę visą prieš J. Kristų žmonijos 
išmintį ir visą etiką, tai pasergėsime, jog pirmoje (išminty) 
aukščiausio laipsnio ji pasiekė sakinyje: pažink save (yv601 
GeavTov), etikoje gi: nedaryk to kitam, ko nenori, kad 
tau kas padarytų (alteri ne Ieceris, guod tibi fieri non 
vis). Kaipgi nepalyginant aukštesnį suteikė mokslą jan ne 
koksai žmogus, „bet J. Kristus, savo asmenyje suvieninęs 
žmogišką ir dievišką prigimtį, Tarpininkas tarp Dievo Tėvo 
Visagalinčio ir nupuolusios žmonių giminės, kursai nurodė 
žmogui jo viršprigimtinį pašaukimą, kurio aukščiausia iš- 
mintis — pažinti Dievą, o aukščiausia etika užverta tuose 
žodžiuose: mylėsi Viešpatį Tavo Dievą iš visos savo širdies 
ir iš visos sielos, ir iš visos tavo mislies... mylėsi tavo artimą 
kaipo patsai save. Ant tų dviejų prisakymų pasiremia visas 
Įstatymas ir Pranašai (Mat. XXII, 37—40). 

Etiką, ne tiktai kaipo doriškų principų sumą, bet jau 
mokslą, geniališkai ir nuosekliai į vieną sistemą suvestą, 
pirmasis surengė Aristotelis (322) savo veikale iš 10 kningų: 
Edix4 Nuop'ūyeia. Tasai Aristotelio veikalas yra mums 
labai svarbus ir pažinimo vertas ne tiktai iš atžvilgio 
į savo nepaprastą pažiūrų platumą ir mokslišką rimtumą, 
bet ir dėl to, kad paskui šv. Tomas Akvinietis nemažai iš jo 
pasinaudojo savo Teologiškai Sumai, rašydamas Morališką- 
ją jos dalį, pirmasis ją atskirdamas nuo Dogmatiškosios, ir 
per tai teisingai vadinamas Morališkosios Teologijos tėvu. 
Aristotelio „Etikos“ turinys maždaug toksai: aukščiausiu 
žmogaus troškimu yra laimės troškimas. Tos laimės pasieki- 
mui įrankiais esti žemės dovanos ir gėrybės. Kad ramiai, 
išmintingai ir padoriai žmogus galėtų įomis naudoties, turi 
savyje išauklenti doras; juo Žmogus aukščiaus savyje tas 
doras išlavins, tuo labiaus pasieks savo tikslą, tuo mažiaus 
pribijos visokių nelaimių ir tos didžiausios nelaimės, kuri yra 
mirtis. Kad išaugintų savyje doras, žmogus privalo savo 
liuosą valią lenkti prie gerų darbų. Dora tai lygsvaros arba 
vidurio užlaikymas tarp stokos ir pervirš perdėjimo (in 


655 


medio virtus) ir vienkart pritaikinimas pasielgimo prie pa- 
siektinio tikslo. Doros dalijas į protiškas, arba intelektuališ- 
kas ir į morališkas, arba sociališkas. Reikalingos gi žmogui 
doros yra Vos: a) drąsa 'arba rimtumas (avėoeia, Iorti- 
tudo); b) išmintingas geismų suvaldymas, arba prisiturėji- 
mas (copooob6vn, temperantia); c) duosnumas (šAevėnoo- 
znf, liberalitas) ir šykštumo privengimas (ueyolonzgsneia); 
d) dvasios prakilnumas - (pepokogvyta, magnanimitas); 
e) romumas“ (ngadtnf, mansuetudo); f) malonumas 
(pulta, alfabilitas); g) teisumas (akūvera, veritas); h) žmo- 
niškumas' (etroanėkeia,“ "urbanitas); ant galo“ plačiai 
aiškinama teisybė (Šavoodvn, justitia generalis“ et spe: 
cialis). Tos yra morališkos doros. Užbaigoje išaiškintos 
trys protiškos doros: "Ęgdvnou,, žyxgareia,' pikia. Nors 
doros gana nuosekliai pas Aristotelį išvedžiotos ir jų 
prigimtis rimtai išgvildyta, vienok morališkos doros nėra 
dar paskirstytos į keturias pamatines dorų rūšis (virtutes 
cardinales), kaip paskui pas stoikus (Ci. Cicero. De Oiliciis, 
lib. I. De inventione, lib. II) per tai nėra taip permatoma 
nuosekli jų eilė. Protiškos doros nėra gerai ir aiškiai atskir- 
tos nuo morališkų; ant galo teologiškų dorų Aristotelis visai 
nemini. 


Šventųjų Tėvų periodas 


3. Morališkoji Teologija yra tai sistematiškai suvestas 
mokslas, kursai žmogiškus darbus taikina prie Dievo įsta- 
tymų, idant tokiu būdu doriškai elgdamos žmogus pasiektų 
savo viršprigimtinį uždavinį, t.y. amžiną gyvenimą. Trum- 
piaus aptariant Morališkoji Teologija yra tai sistematiškai 
suvesta krikščioniškoji etika. 

Krikščioniškoji etika, kaipo pavienių doros tiesų mokslas, 
gema vienkart su krikščionijos pradžia, t.y. nuo to laiko, 
kad per J. Kristų ir jo Apaštalus galutinai užsibaigė viršpri- 
gimtinis žmonėms Apreiškimas. Bet kaipo viršprigimtinės 
doros principų suma, į vieną sistemą moksliškai suverta, 
krikščioniškoji etika, arba Morališkoji Teologija, pradeda 
užgimti vien nuo XIII amžiaus. Todėl rašant Morališkosios 

Teologijos istoriją, išpultų ją pradėti nuo šv. Tomo Akvinie- 
čio ir scholastikų amžiaus, kada tai Teologija ėmė pamažu 
dvišakai skirties į Dogmatiškąją ir Morališkąją. Bet tokiu 
būdu rašant Moral. Teol. istoriją, apleistumėme užtylėję 
šventuosius Bažnyčios Tėvus, kurių raštai, pradedant nuo 
pirmojo amžiaus iki šv. Bernardo laikui yra ir bus neišse- 
miamu gryniausiu krikščioniškos etikos šaltiniu, be kurio 
negali apsieiti arčiaus nepažinęs nei vienas rimtesnis teolo- 
gas moralista. Ypatingai svarbu yra pažinti taip vadinamąją 
aukso Tėvų epochą, kuri prasideda nuo Nikėjiškojo susirin- 
kimo ir užsibaigia šv. Grigaliaus Didžiojo raštais. Bet irgi 
negalima aplenkti bent kiek nepaminėjus ir Tėvų rašytojų 
iš pirmųjų trijų Bažnyčios amžių. Tiesa, tų Tėvų veikalai, 
ypatingai etiški, neatsižymi didžiu rimtumu iš moksliško 
atžvilgio: yra tai tik pirmieji žingsniai naujo'užgemančio 
pasaulės surėdymo, naujo žmonijos gyvenimo. Bet tie veika- 
lai labai svarbūs iš atžvilgio į savo artimybę su Apaštalų 
laikais, brangūs savo pirmutiniais padavimais. Protestantai, 
kurie laiko per nieką bažnytines tradicijas, visgi negali už: 
ginčyti, jog bent pirmųjų amžių tradicijose neabejotinai gir- 
džiasi grynas ir 'dar neužkrėstas krikščioniškos dvasios bal- 
sas. Todėl tai ypač polemikoje su protestantais labai svarbu 
žinoti, ką jau pirmuose amžiuose Bažnyčios Tėvai rašė, duo- 
kime, apie išpažintį ir moterystę, kaipo Kristaus įstatytus 
sakramentus, apie kunigijos priedermes, apie mer gystės ap- 
žadų gerbimą ir kitus etiškus klausimus. Kada gi vienok 
neketiname per plačiai į smulkmenas įsileisti, paminėsime 
bent keturius žymesniūosius rašytojus iš taip vadinamo 
priešnikėjiškojo Tėvų periodo. 

Mažai lig šiolei žinomas rašytojas, gyvenęs II amž. pra- 
džioje, savo veikale taip vadinamame Hermas Gany- 
tojas, 12įstaiymais ir 10 panašumais išguldo nemaž krikš- 
čioniškų dorų, kaip antai: atgailą, tikėjimą, nekaltybę, elgetų 
ir vargšų šelpimą, pasninkus; gale gi nurodo svarbiausias 
savo laiko nuodėmes ir atsakantį už jas atlyginimą. Veikalas 
gana svarbus, bet nevisai liuosas nuo Novaciano klaidų; 
taip rašytojas pripažįsta vienintelę tik atgailą po krikštui ir 
sako, jog kiekvienam žmogui paskiriamas.esąs geras ir pik- 
tas angelas (genijus). Mistišku gana neaiškium stiliumi 
parašytas, pilnas palyginimų, regėjimų, metaiorų, Hermo 

Ganytojo veikalas jau tuom yra svarbus, kad tai pirmasis, 
nors dar silpnutis mėginimas sūimti vienkart visas krikščio- 
niškos etikos tiesas. * 

- Antrą tokį mėginimą matome pas Klemensą Alek- 
sandriškį (1220); du ypatingai morališko turinio jo 
veikalu verta paminėti: Paedagogus (Auklėtojas) ir 
Siromata, kuriuose visas morališkas tiesas, anų laikų 
aplinkybėse krikščionims reikalingas, Klemensas rūpinas 
išguldyti. Pirmasis veikalas daugiaus populiariškas ir pla- 
tesniam žmonių skyriui prieinamas; antrame rašytojas, iš- 
guldydamas tas pačias tiesas, stengiasi daugiaus prisitaikin- 
ti prie giliaus išsilavinusiųjų skaitytojų ir filosolų; veikalas 
vienok gana painus, kai kuriose vietose maž suprantamas; 
nėra gero ryšio tarp atskirų dalių; nuo vieno dalyko peršo- 
kama ant kito; nemažai temdo veikalą rašytojo noras už- 
dengti nuo stabmeldžių kai kurias krikščionių paslaptis 
(arcana fidei); ant galo matosi per didelė stoikų ir Platono 
įtekmė. Autorius Kristaus kaipo tikro auklėtojo vardu sako, 
jog krikščionio pasielgimas turi būti paremtas ant proto; 
nurodo, kaip reikia užsilaikyti valgyme, gėrime, apsidaryme, 
puotaujant, kalboje; baudžia už visokius perdėjimus, net 
satyriškai stengdamos juos apjuokti; žadina prie Dievo 
meilės, laimės, tikėjimo, vilties, prisiturėjimo, atgailos: ant 
galo kalba apie moterysię ir mergystę. 

Tertulianas (f220) paliko surašęs gana daug mo- 
rališko turinio veikalų, kuriuose išguldo atskiras pavienes 
tiesas, kaip antai: atgailą, krikštą, maldą, kantrybės reika- 
lingumą, pasninkus ir t.t. Jo veikalai, nors parašyti įdomiu, 
giliu ir aštriu stiliumi, bet jų daugelis, ypač vėlybesnieji, 
montanizmo ir rigorizmo užkrėsti. Prie grynai dar katali- 
kiškų jo veikalų skaitos: a) į kankintinius apie kantrybę, 
b) apie maldą, c) apie atgailą; pastarame veikale Tertulia- 
nas mini apie išpažinties reikalingumą prieš vyskupą ar jo 
paskirtą kunigą. Maždaug jau montanizmo užkrėsti yra: 
d) apie regyklas; e) apie moterų apdarą (cultu); sulig Ter- 
tuliano jaunos mergaitės turi sau veidą apdengti ne tiktai 
bažnyčioje, bet visur; i) apie gėdingumą (de Pudicitia); čia 
Tertulianas, sulyginant su tuo, ką rašė pirmiaus apie atgailą, 
sau prieštarauja, sakydamas, jog Bažnyčia ne visas nuodė- 
mes galinti atleisti. Ant galo jau į montanizmą perėjęs Tertu- 

lianas parašė: g) apie vainiką; k) apie pabėgimą (de iuga); 
1) apie pasninkus; m) prieš antrąsias vestuves. 

Taip pat nemažai morališkos įtalpos veikalų paliko š v. 
Kiprijonas, Kartaginos vyskupas (1258), taip tai: apie 
sakramentus, apie nupuolusius, apie pavargėlių šelpimą, 
apie kantrybės gerumą, apie mergaičių pasielgimą, apie 
Viešpaties maldą ir kitus. Jo visi veikalai gražia, lengva 
ir gana gryna lotynų kalba parašyti, skaitosi su pamėgimu. 
Šv. Kiprijonas, širdingai gailėdamos Tertuliano suklydimo, 
aukštai vienok gerbė jo talentą; šv. Jeronimas sako, Kipri- 
jonas vienos dienos neapleisdavęs, ši tą neperskaitęs iš Ter- 
tuliano. 

4. Po Nikėjiškio Tėvų susirinkimo, apstojus Bažnyčios 
persekiojimams ir prasidėjus pavojingesnei jos kovai su 
vidaus priešais — kreivatikiais, pražydi gražiausia bažny- 
tinė rašliava. Ypatinga Tėvų atidė atkreipta į dogmatų ir 
Sventraščio išaiškinimą; bet kas kartą daugiaus atsiranda 
ir morališkos įtalpos svarbių veikalų. Morališkos tiesos per 
tuos pirmuosius amžius buvo žmonėms išguldomos pamoks- 
luose ir homilijose, būdu, kaip liudija šv. Justinas, paskolintu 
nuo žydų; tas išguldymo būdas užsilaikė ir tolesniame laike, 
bet jau nuo Nikėjiškio susirinkimo tie pamokslai gilesni, 
daugiaus apdirbti ir jų nemažas skaičius užsiliko raštuose. 
Paskui jau atsiranda atskiri ir rimti traktatai apie pa- 
vienes etiškas tiesas ir morališki Šventraščio išguldymai; 
bet nesimato, kad būtų mėginta duoti bendrą jų sintezę, 
kaip tai bandė Hermas Ganytojas ir Klemensas Aleksandriš- 
kis. Morališkų tiesų išguldymas, pritaikintas prie laiko aplin- 
kybių; todėl prieš Nikėjišką susirinkimą tankiausiai rašyta 
apie krikštą, ištvermę tikėjime, kantrybę persekiojimuose, 
atgailą, pasninkus, apie mergystės gerbimą, prieš stabmel- 
džių pasileidimą; apstojus Bažnyčios persekiojimams pla- 
čiaus išguldomos prieš kreivatikius teologiškos doros, apie 
kunigystę, apie perdėtinių priedermes, apie dorą turtų varto- 
jimą (pirmiaus buvo tik apie vargšų šelpimą kalbama); 
pradėta taipjau gilesniai išguldinėti asketiką ir vienuolių 
pareigas. Graikiškųjų Tėvų veikaluose daugiaus pasergima 
protavimo ir kontempliacijos, pas Lotynus ima viršų praktiš- 
kas prie gyvenimo pritaikinimas. 

Tarp svarbesniųjų aukso periodo Tėvų rašytojų, kurie 

paliko morališko turinio veikalus, ypatingai atsižymėjo iš 
Graikų: šv. Kirilas Jeruzalietis, šv. Bazili- 
jus Didysis, šv. Grigalius Nisietis, šv. Jo- 
nas Auksaburnis; prie jų priskaitoma ir Efiremą 
Siriškį. Iš Lotynų morališkais raštais ypač garsūs: šv. 
Ambraziejus, šv. Augustinas ir šv. Griga- 
lius Didysis. 

Šv. Kirilas Jeruzalietis (386) surašęs paliko 
23 katechetiškus pamokslus, iš kurių penki paskutinieji, 
taip vadinami mistagogiški, paduoda labai gilų ir platų 
mokslą apie krikšto, patvirtinimo tikėjime ir eucharistijos 
sakramentus; įialpa tų pamokslų grynai morališka; taip 
gilaus mokslo apie tuos dalykus iki tam laikui dar nebuvo 
paduota. 

Sv.Bazilijus Didysis (1379) daugiaus pagarsėjo 
savo dogmatiškais veikalais ir Sventraščio 'homilijomis; 
iš morališkų veikalų, kuriuos surašė jau vienuoliu būdamas, 
galima nurodyti tuodu: Morališkieji dalykai 
(Moralia) ir Taisyklės. Abiejuose veikaluose šv. Bazi- 
lijus daugiaus asketa kaip moralista, nors paduoda tobules- 
nio gyvenimo patarimus, pritaikintus visokio pašaukimo 
žmonėms, kaip antai: kunigams, mergaitėms, vedusioms, 
našlėms, tėvams, vaikams ir kitiems. Didžios vertės yra šv. 
Bazilijaus homilija; kaip iš stabmeldiškų kunigų naudą gali- 
ma turėti ir kaip jomis naudoties? Veikalas tame klausime 
tikrai klasiškas ir tankiai net mūsų laikuose cituojamas. 
Taipjau žingeidūs ir svarbūs trys šv. Bazilijaus laiškai į 
Amiilochijų, taip vadinami kanoniški, kuriuose paduotas 
gilus apie atgailą (de poeniteniia) mokslas. 

Sv. Grigaliaus Nisiečio (7396, jaunesnysis 
šv. Bazilijaus brolis) svarbesnieji morališko turinio veikalai 
yra tie: a) trys kningos apie krikščionišką 
tobulybę, kur nurodyta, kokios yra ištikrinio krikščionio 
pareigos ir doros ir kokiu būdu jas galima pasiekti; b) apie 
moterystę: mergystė yra aukštesnės vertės už moterys- 
tę, bet ir toji nėra peiktina: mergystė nėra tat vien kūno, bet 
ir sielos grynumas, o tą galima pasiekti vien per užsiturėjimą 
ir aplinkybių vengimą; c) morališkos homilijos, 
kuriose kalbama apie geradarystę beturčiams, prieš atidė- 
liojančius krikštą iki mirsiant, prieš palūkas imančius, prieš 

paleistuvystę, apie maldą už numirusius ir t.t. Taip pat 
gana svarbus šv. Grigaliaus laiškas į Lėtėjų, vadinamas 
kanonišku, kur nurodytos gydyklos prieš sunkiausias nuo- 
dėmes, kaip: paleistuvystę, žmogžudystę, burtus, tikėjimo 
išsižadėjimą, šventvagystę. Tas laiškas buvo Origeno šali- 
ninkų sudarkytas, daugely vietų permainytas ir iki šiolei 
neturime dar gero autentiško jo išleidimo; per tat teologų 
rečiaus cituojamas. 

Nieks taip giliai, gražiai ir patraukiančiai nerašė, kaip 
šv .Efremas Siriškis (389) apie aigailą ir pasku- 
čiausius dalykus, žadindamas pasekmingai prie šventybės: 
taip pat labai graži ir maloni jo kninga apie kunigystę 
ir vienuolių gyvenimą. Rašė siriškai proza ir dar 
daugiaus eilėmis, bet daugumas jo veikalų užsiliko tik verti- 
muose, nemažai jų visai sužuvo. 

Šv. Jonas Auksaburnis (į407) taip vadinamas 
už savo stebuklingai gražią iškalbą, parašė gana nemažai 
įvairaus turinio veikalų; bet svarbiausieji — jo morališki 
raštai, kaip antai: a) apie kunigystę, kur nurodo 
labai aukštą jos pašaukimą ir teisinas prieš savo mylimą 
draugą Bazilijų, kodėl buvo pabėgęs nuo pašventimo į vys- 
kupus; b) apie mergystę, labai aukštai ją stato ir mo- 
kina, kaip joje užsilaikyti; c) apie širdies sutryni- 
mą arba gailesį, jo reikalingumą ir priedermes; 
d) jaunai našlei: paguodžia ją ir duoda jai perspėji- 
mus; e) prieš bendrą kunigų su moterimis 
sugyvenimą: nors jaunos moterys būtų ir dievotos ir 
mergystės apžadus padariusios, bet nereikia su jomis drau- 
gauties nei jų tarnysta naudoties; bendras su jomis neva 
kaip brolių su seserimis sugyvenimas yra pavojingas ir 
papiktinimą sukelia; £) prieš teatrines regyklas. 
Visi tie veikalai ir daugybė dar kitų, parašyti nepaprastai 
gražiu stiliumi, paduoda labai aukštus idealus, pilni įkvėpi- 
mo, bet daugiaus priskaitomi prie asketikos. Iš skaitlingų šv. 
Jono morališkų homilijų garsiausios yra į šv. Mato Evan- 
geliją parašytos; kiek čia rasit niekur kitur neatrasime tiek 
prakilnių ir gilių morališkų pamokinimų ir minčių; šv. Tomas 
Akvinietis būk sakęs: jų nemainyčiau už visą Paryžiaus 
miestą. Bet iš visų šv. Jono Auksaburnio veikalų, be abejo, 
gražiausis — apie kunigystę; nieks iki jam taip aukštai ir 

su tokiu įkvėpimu apie tą dalyką nebuvo rašęs. Ta ne per 
didelė kningutė, bemaž į visas kalbas išversta, iki mūsų 
dienų pasilieka gražiausiu pasiskaitymu; verta būtų ją ir 
lietuviškai išguldyti. 

Iš lotyniškų Bažnyčios Tėvų, palikusių morališko turinio 
veikalus, paminėsime bent tris garsiausius: šv. Ambraziejų, 
šv. Augustiną ir šv. Grigalių Didįjį. 

Sv.Ambraziejus (j396), Milano vyskupas, pragar- 
sėjo ypatingai savo iškalbingais pamokslais, kuriuos apdir- 
bęs ir pagal turinio paskirstęs, paskui suvedė į atskirus trak- 
tatus, arba kningas. Visu pirmu įžymus jo veikalas — tai 
trys kningos apie Bažnyčios tarnų parei- 
gas; yra tai pamokslai kunigams sakyti ir paskui į kningas 
suvesti, kurioms antgalvį paimta: Honestumetutileė 
ad vitam aeternam (padoru ir naudinga amžinam 
gyvenimui); rašymo būdas paskolintas nuo Cicerono „De 
Oifiiciis“. Šv. Ambraziejus čia nurodo, kas Bažnyčios ganyto- 
jams, o net ir kitiems luomams pritinka ir kas jų išganymui 
naudinga; išguldo krikščioniškos etikos tobulumą ir šventų- 
jų pavyzdžiais aiškina. Iš kitų šv. Ambraziejaus veikalų 
ypatingai gražūs jo pamokslai apie mergystę ir nekaltybę, 
suvesti į penkias atskiras kningutes; retai kas rašė taip paki- 
liai ir gražiai apie aukštą mergystės pašaukimą ir būdą joje 
užsilaikyti; kai kurios motinos gynė savo netekėjusioms 
dukterims klausyti tų pamokslų; taip patraukiančiai jie buvo 
sakomi. Sako, Erazmas Roterdamietis labai mėgęs skaityti 
šv. Ambraziejaus raštus iš atžvilgio į jo veikalų (nors ne 
visų) nepaprastai rimtą, dailų ir malonų stilių ir vadindavęs 
jį Bažnyčios daktaru, medum tekančiu. Mes stebimės į šv. 
Ambraziejų iš kito atžvilgio: iš paprasto šiaipjau valdininko 
kone per prievartą pašauktas tiesiog į vyskupus. Bažnyčios 
veikalais į visas puses blaškomas, gyvendamas labai nera- 
miuose laikuose, šv. Ambraziejus neapleido nei vieno nedėl- 
dienio, nesakęs katedroje pamokslo ir, kas ypatingai įstabu, 
pasirodo taip giliai persiėmęs krikščioniško mokslo dvasia, 
jog absoliutiškai mažiausio krislelio negalima pasergėti jo 
raštuose, kas būtų jam priešinga. 

Iš visų Bažnyčios Tėvų nei vienas ir taip daug, ir taip 
įvairios įtalpos veikalų nėra parašęs, kaip šv. Augusti- 
nas, Hiporės vyskupas (430). Buvo tai tikras genijus, 

kurių Žmonija tik vieną per tūkstantį metų besusilaukia, šv. 
Jeronimas buvo mokyčiausias tarp Bažnyčios Tėvų, bet Šv. 
Augustinas ir gilesnis, ir daugiaus originališkas, ir daugiaus 
vispusiškas. Šv. Augustinas per 30 metų savo vyskupavimo 
buvo faktiškai visos Bažnyčios burna, stulpu ir parama; 
nebuvo pajudinta klausimo, kurio nebūtų išrišęs; daugel 
patsai pajudino visai naujų, su visais savo amžiaus kreiva- 
tikiais kariavo; šv. Bernardas jį vadina tvirčiausiu kreiva- 
tikių kūju; tai didžiausis krikščionijos išminčius ir filosofas; 
jį teisingai vadiname visų teologų tėvu. Petras Lombardas 
didžiavosi nieko kito nepadaręs, kaip tik išrašinėjęs iš jo 
veikalų atskiras mintis ir jas į vieną sistemą sutvarkęs. 
Sv. Tomas Akvinietis ir apskritai scholastikai, nors prisilaiko 
kito metodo negu šv. Augustinas, nors, vengdami Platono 
filosofijos, ypač apsirenka Aristotelio peripatetiškąją, visgi 
pasilieka po tvirta šv. Augustino įtekme ir tankiausiai prie 
jo atsišaukia; todėl kai kurie ne be šiokio tokio pamato šv. 
Augustiną kartais vadina scholastikų tėvu, nors jis ir yra ne 
Aristotelio, bet Platono pasekėju ir garbintoju. Paskesnieji 
Bažnyčios tėvų susirinkimai ne tiktai pasiremia ant šv. Au- 
gustino, bet net pačiais jo žodžiais savo aptarimuose daž- 
niausiai naudojas. Šv. Augustino raštų kalba ir stilius ne 
visur grynai išdailintas ir ne visur vienodas; daug ir skubiai 
rašydamas, neturėjo ir laiko jų dailinti; bet protavimų nuo- 
seklumas ir taip sakant geležinė logika — neperlaužiama, 
ar tai aiškina giliausius iilosolijos, Sventraščio ir dogmatų 
klausimus, ar polemizuoja su manichėjais, donatistais ir 
pelagianais. Nors etikos išguldymais, palyginant su kitais 
klausimais, šv. Augustinas mažiaus užsiminėjo, rasit neras- 
damas čia savo genijui tiek moksliško peno, bet visgi ir tos 
rūšies jo veikalai labai svarbūs, kaip va: reginys (spe- 
culum) Šventraščio vietų, kurios etiškus 
patarimus duoda; kningos prieš mela- 
gystę**, apie moterystės gerybę, apie naš- 
les, apie mergystę, kaipreikianeišlavin- 
tus žmones mokinti katekizmo; ant galo įvai- 
rios įtalpos p amokslai. Prie etiško turinio veikalų reikia 


** Buvo pirmą parašęs apie melagystę, kningą gana neaiškią, kurios 
paskui išsižadėjo (ir. Retractat. lib. I). 

priskaityti ir jo Išpažinties 13 kningučių, kuriose patsai 
duoda gyvą nusižeminimo paveikslą prisipažindamas atvi- 
rai ir be priedangos prie sav. klaidų ir nuopuolių; tasai vei- 
kalas bemaž į visas kalbas išverstas, tik lietuviško iki šiolei 
dar neturime. 

Šv. Augustinas už savo grynai katalikiškus veikalus tei- 
singai pavadintas Bažnyčios Tėvu. Žinoma ne be to, kad ir 
pas jį kartais nėpasitaikintų neaiškūs ir abejotini išsitarimai. 
Taip jisai nedrįsta apkaltinti žmonos, kuri vyrui pritariant 
prisileidžia svetimoterystės, kad per tat išgelbėti vyrą nuo 
mirties (De serm. Dui in monteli. I c. XII. 50). Taip pat kai 
kurie jo neaiškūs išsireiškimai davė priežastį jansenizmui 
užgimti. Kalvinai jo nuomonę ir žodžius apie amžiną Dievo 
paskyrimą (de praedestinatione), savotiškai supratę ir iš- 
kraipę, irgi šv. Augustino vardu prisidengia. Aliabetišką mo- 
rališkų šv. Augustino raštų sutrumpinimą parengė A. Cupo- 
toli ***. 

Sv. Grigalius Didysis (4604), popiežius ir Baz- 
nyčios daktaras, rašė bemaž vien tik morališkos įtalpos 
veikalus; jų didumas tai homilijos arba trumpi Šventraščio 
(Jobo, Ezekielio, Evangelijų) paaiškinimai su plačiais mora- 
liškais pritaikinimais ir alegoriškais teksto išguldymais. 
Svarbiausis jo veikalas tai Kninga ganytojiško- 
sios taisyklės (Liber Regulae Pastoralis), veikalas 
paskirtas ypač kunigijai, kuriame nurodyta aukštos pareigos 
ir doros, kuriomis Bažnyčios tarnams pasipuošti reikia ir 
kaip jie turi pildyti savo pareigas, ypatingai kaip turi mokin- 
ti sau pavestas aveles, ant galo kad savo aukštu pašaukimu 
ne didžiuoties, bet nusižeminti reikia, Dievui atiduodant pri- 
gulinčią garbę. Ta ne per didelė kninga išversta bemaž į 
visas kalbas ir Bažnyčios sinodais karščiausiai išgirta. Dau- 
giausiai šv. Grigalius paliko morališko turinio laiškų, ku- 
riuose pasirodo tikrai dvasišku ir mylinčiu tėvu, kuriam 
žmogaus išganymas ir Dievo pagarba užvis berūpėjo. 

Jei prie virš paminėtų Bažnyčios Tėvų priskirsime dar šv. 
Bernardą Klervietų (|1153), tai bus bent tie 
svarbiausieji, kurie užsiiminėjo krikščioniškos etikos išgul- 
dymu. Šv. Bernardas gyveno jau scholastikų laikuose, bet 


*** Theologiam moraiem et contemplativam s. Augustini alphabetice 
digessit. Venetiis, 1741, t. 3 in fol. 

išguldymų metodo prisilaiko nuo Bažnyčios Tėvų paškolinto; 

per tai jų paskutinysis vadinamas. Vadinama ji taipjau dak- 

taru, medum tekaričiu (doctor mellifl Ius), už nepaprastą 
jo raštų meilumą ir stiliaus gražumą. Svarbesnieji šv. Ber- 
nardo raštai yra tie: a) Apmąstymų 5 kningos, parašytos 
popiežiui Eugėnijui II, kur nurodytas aukštas popiežių už- 
daviniys ir kaip jį pasiekti; b) Apie yys ku pų pasi- 
elgimą ir priedermes; c) Atsišaukimas į kunigus. 
(de conversione ad clericos), kur šv. Bernardas baudžia 
dvasiškiją už jos nuodėmes, ypač už puikybę ir pataria vais- 
tuš prieš jas. Toliaus kelios jo kningutės pašvęstoš vienuo- 
lių reikalams. Taip pat labai svarbūs jo pamokslų rinkiniai; 
jų dvi rūši: viena — tai homilijos, per metus sakytos, tarp 
kurių ypač atsižymi stebuklingu gražumu ir įkvėpimu pa- 
mokslai apie šv. Mariją Dievo motiną, antra rūšis — tai gra- 
žiausi pamokslai, kuriuose išguldo Giesmių Giesmes (Can- 
tica canticorum), kurių vienok užbaigti nesuspėjo; šv. Tomas 
Akvinietis prašomas, kad užbaigtų jų eilę, būk atsakęs: duo- 
kite man Bernardo sielą, tada užbaigsiu jo pamokslus. 


Šventųjų Tėvų periodas 


5. Jei dar kartą pažvelgsime abelnai į Šventųjų Tėvų pe- 
riodą, tai pasergėsime, kad turtingiausia to laiko bažnytinė 
rašliava puola ypač ant ketvirtojo amžiaus, kada krikščio- 
niškas tikėjimas, paveikęs stabmeldišką, iškariauja ant galo 
sau pilną laisvę. Raštiniai to amžiaus veikalai atsižymi ne 
tiktai daugumu, bet irgi savo įtalpos įvairumu, originališ- 
kumu ir mokslišku apdirbimu. Paskui nuo V amžiaus baž- 
nytinė rašliava eina kaskart menkyn ir silpnyn, o Grigaliui 
Didžiamjam pasimirus, originališkų veikalų šaltinis bemaž 
išsenka. Tai suprantama. Toksai kaip ano amžiaus darbštu- 
mas ir spėkų įtempimas netveria ilgai, kaip kiekvienas dva- 
sios pasikėlimas. Tai istorija kiekvieno naujai susitvėrusio 
visuomeniško organizmo taip lygiai, kaip ir kiekvieno tautos 
atgimimo, kursai perlaužęs visas varžančias kliūtis ir iška- 
riavęs sau pilietiškas teises, ant galo pradeda pilna krūtine 
kvėpuoti sveikesniu oru. Tame dvasios pasikėlime visa atidė 


665 


atkreipta į gyvą, sraunai bėgantį gyvenimą ir į jo ateiij; o tas 
gyvenimas ir ta ateitis tiek duoda gyvos medžiagos, kad 
nėra laiko jos sutvarkyti; ji kraunama ateinančioms kartoms 
ant greitosios. Paskui, pirmam karštumui ataušus, prasi- 
deda lyg koksai persidirbimas, spėkų sunykimas, taip lygiai 
kaip kad upės, pavasary iš krantų išėjusios, paskui sugrįžta 
į siauresnę, paprastą vagą ir, nustojusios savo sraunumo, 
lyg snausdamos bėga. Pirmasis žingsnis prie naujo atgimi- 
mo — tai senovės darbų ir veikalų pamylėjimas, jų išnaudo- 
jimas, sutvarkymas, jų sintezės surengimas. Tas Bažnyčioje 
pradeda apsireikšti nuo VII amžiaus ir traukias iki XI am.; 
tai periodas taip vadinamas kompiliatorių, išrašų, rinkinių. 

Prie to naujo rašymo būdo trys ypatingai prisidėjo prak- 
tiški pobūdžiai arba priežastys. 

Visu pirmu nuo VII am. pradeda kaskart daugiaus atsi- 
rasti mokyklų, kurias steigia vyskupai ir vienuolynai. Toms 
mokykloms, žinoma, reikalingi buvo trumpesni, tam tikslui 
pritaikomi rankvedžiai, kur krikščioniškas mokslas turėjo 
būti bent kiek sistematiškiaus suvestas; o kadangi bažnyti- 
nėse mokyklose išguldymo dalykai turėjo būti dvasiško 
turinio, todėl ir pradėta daryti rinkinius ir trumpus išrašus 
iš šv. Tėvų rašliavos; tuose išrašuose pamažu apsireiškia 
artimesnis ryšys tarp teologijos ir filosofijos Platono — už- 
mazga scholastiškojo metodo. Platesnieji tos rūšies raštų 
veikalai paprastai vadinami: sententiarum libri, 
summae ir t.t. Išguldymų tos pakraipos rašytojais yra: 
šv. Izidorius Ispanas: Sententiarum libri tres; 
šv. Jonas Damaskietis: De fide orthodoxa libri 
guatuor; P. Abelaras: Sic et Non ir Epitome 
theologiae christianae; Petras Lombardas: 
Sententiarum libri guatuor. Morališkos įtal- 
pos veikalai tankiausiai vadinami: apie dorybes ir piktus pa- 
linkimus; svarbesnieji;: Alkūnas: De virtutibus et 
vitiis; Hinkmaras Remiškis: De cavendis vitiis 
et virtutibus exercendis; Abakardas: Ethica 
sen liber scito teipsum. 

Antras pobūdis, kursai pastūmė tų laikų rašytojus prie 
sutvarkymo krikščioniškų mokslų, buvo gyvas reikalingu- 
mas sutvarkyti bažnytinę (kanonišką) teisę; bažnytinių 
susirinkimų nusprendimai ir įstatymai, popiežių ir vyskupų 

paliepimai per amžius augo skaitliumi, ir sunku buvo juos 
visus sužinoti ir sutaikinti; reikėjo juos suimti į vieną. Baž- 
nytinės teisės sistematizavimui bent kiek davė pavyzdį Te 0- 
dosijaus (428—438) ir paskui Justiniano (528— 
533) kodeksai, kuriuose nemažai apsireiškia krikščionystės 
įtėkmė; bet iš antros pusės, ir jie turėjo nemažą įtekmę į 
bažnytinės teisės ir krikščioniškos etikos išsilavinimą ir jų 
sutvarkymą, ypatingai Justiniano Kodeksas. Svarbiausieji, 
kurie Bažnyčios nusprendimų ir kanonų rinkinius paliko, 
yra šie: taip paprastai vadinamas šv. Izidorius Ispa- 
nas (560—636); plačioje įžangoje autorius paduoda iš- 
traukas ir gražią sintezę iš daugelio šv. Tėvų apie visokio 
skyriaus žmonių priedermes. Toliaus eina iš eilės: E gbe r- 
tas Eboratiškis, Ivonis Karnotiškis, Gri- 
galius Gratianas. Pas juos randame bemaž visą 
morališką medžiagą, pervien su kanonais suvestą****, 

Apie trečią pobūdį, nemaž prisidėjus; prie krikščioniško 
mokslo sutvarkymo, ketinu plačiaus pakalbėti; nes jisai 
arčiaus rišasi su Morališkosios Teologijos istorija. Nuo teo- 
logų kaznistų laiko, maždaug nuo XVI amžiaus, į Morališ- 
kąją Teologiją pradėta žiūrėti kaipo į rankvedį išpažinties 
klausymui. Pirmuose krikščionijos amžiuose tokių rankve- 
džių nebuvo. Kunigai ir vyskupai, nežinodami ne kartą, kaip 
pasielgti su prasikaltusiais krikščionimis, grįžtančiais į tie- 
sos kelią, kreipdavosi savo abejonėse prie garsesniųjų Baž- 
nyčios Tėvų ir popiežių, prašydami jų patarimo: ne kartą ir 
Bažnyčios susirinkimuose apie tai būdavo pakeltas klausi- 
mas, iš daromų nusprendimų apie pasielgimą per išpažintį 
gimė taip vadinamipenitenciališkieji kanonai. 
Jų svarbesnieji ir daugiaus žinomi yra šie: a) 15 kanonų šv. 
Petro Aleksandriškio (1306), kuriuose nurodyta, 
kaip pasielgti su tais, kurie persekiojimo laiku užsigynė šv. 
tikėjimo; kanonai nėra per daug aštrūs. b) Daug aštresni 
11 kanonų šv. Grigaliaus Taumaturgo (Stebuk- 
lų darytojo); nurodo ypatingai, kaip pasielgti su vagimis ir 
plėšikais: čia jau minėjami keturi atgailos laipsniai (ofentes, 
audientes, substrati, non communicantes), c) 85 kanonai 


**+* Of. Ballerini. De antiguis collectionibus et collectoribus cano- 
nhum.—Iheįner, Disguisitiones criticae. į 

šv. Bazilijaus Didžiojo. Kad duoti šiokią tokią 
nuomonę apie tų kanonų aštrumą ir abelnai apie bažnytinę 
anų laikų discipliną, išrašome kai kuriuos sutrumpinę. Kan. 
56: kas užmuštų žmogų, per 20 metų negalės eiti prie šv. 
Sakramentų; kan. 58: kas papildytų svetimoterystę, per 
15 metų nebus prileistas prie šv. komunijos; 4 metus aprau- 
dos savo nusidėjimą prieš bažnyčios duris, 5 metus klausys 
bažnyčioje pamokslą, bet per Mišias turės išeiti už durių; 
per 4 metus klūpos per Mišias tarpe katechumėnų (dar 
neapsikrikštijusių); 2 metu negalės priimti šv. komunijos; 
kan. 64: kas neteisingai prisiektų, per 11 metų nebus pri- 
leidžiamas prie komunijos; kan. 73: kas užsigintų J. Kris- 
taus, darys atgailą per visą gyvenimą ir tiktai prieš mirtį 
galės priimti šv. Sakramentą; d) 20 kanonų šv. Griga- 
liaus Nisiečio, kurie abelnai panašūs į šv. Bazili- 
jaus kanonus ir tik kai kuriuose dalykuose anuos papildo; 
e) 38 kanonai šv. Ipolito. 

Bažnyčios susirinkimų kanonai garsesnieji tie: a) 79 
Iliberitaniškieii kanonai, labai aštrūs: už kai 
kuriuos nusidėjimus, duokim, už ereziją, žmogžudystę, pa- 
leistuvystę, net prieš mirtį užginta duoti šv. komuniją; 
b) 24 kan. Ankyraniškio sinodo (314 m.);c) 14 
kanonų Nikėjiškio Tėvų susirinkimo ir kiti. 
Prie to skyriaus reikia pridėti ir 85 taip vadinamus Apa š- 
tališkuosius kanonus. 

Laikui bėgant ir įvairių penitenciališkų kanonų skaičiui 
pasidauginus, reikėjo juos suvesti į vieną rinkinį, sutvar- 
kyti, sutaikinti. Garsesnieji iš graikų tarpo, kurie tuo užsii- 
minėjo, buvo: Jonas Pasninkautojas (595) (Je- 
junator), Teodoras Studita, Nikitoras Kons- 
tantinopolietis (855 m.) ir kiti. Iš lotynų prie tos 
rūšies veikalų priguli visu pirmu taip vadinamas Poeni- 
tentiale Romanum; paskui maždaug ant to pavi- 
dalo atsiranda kiti, kurie rengia kanonų rinkinius, kaip tai: 
Egbertas Eboratiškis (767): De remedio pecca- 
torum; Rabanas Mauras (856): Liber poenitentium; 
Teodoras Kantuariškis, Haligaras Ka- 
meratiškis ir kiti*****. 


*+*** Ci. S Barromaeus. Canones pro ratione decalogi. — Anto- 
nius Augustinus Taraconeusis, Canonum Poenitentialium 

Virš paminėti trys praktiško atžvilgio pabūdžiai: reika- 
lingumas mokykloms abelno turinio rankvedžių, reikalin- 
gumas sutvarkyti kanonišką teisę ir penitenciališkus kano- 
nus buvo svarbiausieji, pagal mano nuomonės, kurie pa- 
žadino prie didesnio sistematizavimo ir viso abelnai krikš- 
čioniško mokslo. Bet ta sistematizacija visgi dar nebuvo 
taip rimta ir taip grynai moksliškai pravesta, kaip tai pa- 
matysime scholastikų laikuose; pirmieji žingsniai visados 
sunkūs ir painūs. 

Iš svarbiausių to laiko veikalų, kurie iš atžvilgio į savo 
turinį daugiaus priguli prie morališkosios rūšies, reikia 
paminėti Ču: Summa Hugonio (1142) ir Decre- 
tum Llvunio (1115). Summa Hugonio susideda iš 7 
traktatų: trys pirmieji — dogmatiško turinio; ketvirtasis — 
apie sakramentus sbelnai ir apie Dievo prisakymus; trys 
paskutinieji — apie pavienius sakramentus. Decretum Ivo- 
nio susideda iš 17 kningų; įtalpa daugiausiai morališka, iš 
dalies dogmatiška ir kanoniška; bet tarp atskirų dalių ne- 
matoma gero ryšio; kningos eina šioje eilėje: 1. de fide; 
2. de corpore,et singuine Domini; 3. de ecclesia; 4. de Ies- 
tivitatibus et jejuniis; 5. de primatu Romanae Ecclesiae; 
6. de clericis; 7. de monachis; 8. conjugnis; 9. de incoesia 
copulatione; 10. de homicidiis; 11. de incantationibus; 12. de 
mendacio et perjurio; 13. de raptoribus; 14. de excommu- 
nicatione; 15. de poenitentia; 16. de ofličiis laicorum; 17. de 
lide, spe, caritate. 

Iš visų to periodo veikalų matosi, jog medžiaga Mora- 
liškai Teologijai surinkta jau gana apsti; tiktai stoka jai 
geros tvarkos; kai kurių dalykų dar visai trūksta: de con s- 
cientia, de legibus, de justitia; kiti dalykai, 
kaip de actibus humanis, tik paviršiumi tyrinėjami 
ir dalimis išmėtyti. Vis tai papildyti, susistematizuoti — 
tai uždavinys teologų scholastikų periodo. 

collectio vuigata cum molis, t. 4. Tarraconae, 1582 m.— Joaunes Mo- 
rinus. Nova poenitentialium libeliorum collectio, Parisis 1651 an.— Jo 
s. Schmitz. Die Bussbūcher und die Bussdisciplin der Kirche. Friburgi, 
1856.— Franc. Die Bussdisciplin der Kirche von den Apostelzeiten bis 
Zum 7 Jahrh., t. 2. Mouguntiae, 1867. 


ŽEMĖS SAVASTIS TEOLCGIJOS SUPRATIMU 


Šių metų sausio 1 d. Lietuvių krikščionių demokratų 
partijos centro komitetas yr nutaręs, kad, nelaukiant Lie- 
tuvos Steigiamojo Seimo, Lietuvos dvarų žemė šiandieną 
jau reikia išskirstyti tarp kumečių, bežemių ir mažažemių 
ir „atiduoti jiems į nuosavybę“. Per antrąją Lietuvių Kon- 
ferenciją 16 sausio Kaune susirinkusi pati Liet. krikšč. 
dem. partija tą nutarimą ir išnešus su priedu, kad ir bažny- 
tinės žemės būtų bežemiams išdalintos, prisilaikant kano- 
niškų įstatymų. Taigi, manau, bus naudinga pažiūrėti, kaip 
katalikų Bažnyčios mokslas žiūri į savastį apskritai ir žemės 
savastį ypatingai. 

Kristaus mokslas savasties naujai nėr įvedęs nei įstei- 
gęs: Bažnyčia yra ją priėmus kaipo apgarsintą jau Mozės 
dekaloge (dešimtyje Dievo įsakymų), lygiai kaip ir kitus 
dekalogo liepimus, paremtus prigimties liepimais. Bet ir per 
Mozę duotas dekalogas irgi, galima sakyti, savasties nau- 
jai nėra paskelbęs; jis ją jau faktiškai įvesta yr radęs ir 
tik gynė ją laužyti skelbdamas: nevok! 

Savasties sąvoką ir teises, kaip teologai teisingai paste- 
bi, randame nuo pat žmogaus atsiradimo žemėj: jau Abe- 
lis „aukojo Dievui iš savo bandos pirmuonių“ (de pri- 
mogenitis gregis sui. Gen. IV, 4). Henechas turėjęs „savo 
miestą“ (propriam civitatem). Teisingasai Abraomas buvęs 
„labai turtingas, turėjo daug aukso ir sidabro“ (valde 
dives in possessione auri et argenti. Gen. XIII, 3) ir laikęs 
318 tarnų. Taigi, galima sakyti, savastis užgimus kartu su 
žmonija. 

Portalis savo veikale „Code et motiis“, t. IV, p. 27 teisin- 
gai sako: jei mes prisiartinsime prie žmonijos lopšio, tai 
įsitikrinsime, kad kartu su žmonėmis atsiranda ir savastis. 

Šv. Tomas Akvinietis savasties teise priskiria tautų įstaty- 
mams (ad jus gentium), sakydamas: „tautų įstatymams 
pridera visa, kas plaukia iš gamtos įstatymų, kaipo pasek- 
mės iš principų, k. š. teisingi pirkimai, pardavimai ir t. t. 
(ad jus gentium pertinent ea, guae derivantur ex lege na- 
turae sicut conclusiones ex principiis, ut justae emptiones, 
venditiones. 1. 2. g. 65 a. 4). Leonas XIII enciklikoje „Re- 
rum novarum“ rašo: „turėti privačiai daiktus kaipo savus 
yra Žmogui gamtos duota teisė“ (possidere res privatim 
ut suas jus est homini a natura daium). 

Bet kas mums ypatingai svarbu pažymėti, tai ta aplin- 
kybė, kad nei šv. Rašte, nei Bažnyčios moksle savasties 
klausime nerandame tikro skirtumo tarp judinamųjų daiktų 
ir Žemės plotų. Apie Phalegą Genezės knygoj parašyta: 
„jo laiku žemė buvo padalinta“ (in diebus ejus divisa 
est terra. X. 25). Jei šis žemės pasidalinimas į savastį tarp 
tautų ar atskirų žmonių čia ne per aiškus, tai paskesni atsi- 
tikimai jau labai aiškiai savastį nurodo. Taip apie Abraomą 
parašyta, kad jis už 400 siklų yr pirkęs Efrono lauką, ir 
ten palaidota Sara, įis pats, Izaokas ir Jokūbas. Paskui 
Jokūbas iš Hemoro yr pirkęs už 100 avių Sichemo lauką. 

Dekalogas irgi nedaro skirtumo tarp judinamųjų ir ne- 
judinamųjų daiktų savasties žvilgsniu, įsakydamas: negeisk 
savo artimo pačios, nei namo, nei lauko, nei jaučio, 
nei asilo ir visa, kas jo yra (Deut. V. 21). Žydų įsitikinime 
nejudinamųjų turtų savastis buvo taip giliai įdiegta, kad net 
patekusi kokiu būdu į svetimas rankas žemė turėjo per jubi- 
liejaus metus grįžti atgal pirmajam savininkui. 

Tiesa, griežta žemės savastis ne susyk atsiranda; ji lai- 
kui bėgant yr išsiplėtojus. Visu pirmu laukų savasties ne- 
žinota, kuomet patys žmonės nebuvo su vienu žemės plotu 
susirišę, bet kilnojos iš vietos į vietą, bandas varinėdami. 
Net ir žemdirbystei įvykus, ne iš karto savoji žemė buvo 
branginama, kadangi žmonių skaičius buvo ne per didelis, 
o žemės plotai rodės neišmatuojami. Su žemės savastim, 
galima sakyti, įvyko tos pačios atmainos žmonių pažiūroje, 
kaip vėlesniais laikais su marėmis ir oru. Viduržemio lai- 
kais ir net XVI ir XVII amžiais marės teologų ir juristų 
terminologijoj buvo laikomos dalyku neišsemiamo varto- 
jimo (res inexhausti usus) ir per tai be savininko; bet jau 

XVIII, o ypač XIX amž. tautos ir V5IStybĖs ima savinties ne 
tiktai artimiausias mares, bet ir okeanus. Lig mūsų dienų 
oras laikyta irgi neišsemiamo vartojimo ir visiems bendrų 
dalyku; bet šiandieną, orlaiviams pradėjus skrajoti, be 
abejo, kiekviena valstybė neleis be jos žinios svetimiems 
orlaiviams savo padangėmis skraidyti. 

Žemdirbystei plėtojantis i ir žmonių skaičiui augant, žemės 
savastis irgi kaskart griežčiau buvo vykdoma gyveniman, 
žodžiu sakant, „savastis tiek judinamųjų daiktų, tiek žemės 
plotų su žmogumi yr gimus, su jųo augo ir plėtojosi; „iš 
pradžios atsirado, kaip sako viršminėtasjs Portalis, judi- 
namųjų turtų savastis, paskui vienkart su žemdirbyste ir 
žemės savastis“. Per Mozę duotas įsakymų dekalogas, at- 
kartoju dar sykį, savasties nėr įvedęs, jis ją jau žmonių įves- 
tą rado ir tik gal greičiau ir aiškiau pabrėžė, užgindamas: 
nevok! Krįstus dekalogo įstatymų neaimainė, per tat ir sa- 
vasties neatmetė. 

Tiesa, Kristus yr pasakęs: kiekvienas iš jūsų, kurs neiš- 
sižada vįsa, ką turi, negali būti mano mokytinis (Luk. XIV, 
33). Tačiau tų Kristaus žodžių, kaip pažymi šv. Augustinas, 
nereikia imti per siaurai, vienų sau, atskirai nuo viso teksto, 
bet taip suprasti: kiekvienas turi būti pasirengęs, jei tektų 
pasiskirti tarp Kristaus ir savo turtų, išsižadėti velyk turtų, 
lygiai kaip išsižadėti privalo tėvų, vaikų, brolių, jei to rei- 
kalautų pastatytos sąlygos“ (Aug. t. II epla 158). 

Bažnyčios Tėvai, ypač IV ir V amž. pamoksluose įsikarš- 
čiavę kai kada per daug pabrėždami išmaldos reikalingu- 
mą, atrodo, lyg būtų pasmerkę ne kartą pačią turtų sa- 
vastį, vadindami ją gimtosios kaltės pasekme, nusidėjimo 
vaisiumi, bet kas daro išvadas ne iš vieno antro, gal per drą- 
saus jų išsireiškimo, bet iš visų jų raštų, tas lengvai supras, 
kad savasties teisę jie visai pripažįsta ir tik teigia, kad jei 
žmonės nebūtų nupuolę per pirmųjų tėvų kaltę, jei būt pa- 
silikę tobuli ir gyvenę kaip broliai, tai, žinoma, privačios 
savasties reikalingumo nebūtų buvę. Sv. Jonas Auksabur- 
nis, kuris ypatingai užsipuola ant turtuolių šykštumo, lyg 
pasmerkdamas turtų savastį, sako aiškiai: „Nėra uždrausti 
turtai, jei kas tinkamai jais naudojasi. Kaip esu pasakęs: 
ne vynas yra blogas daiktas, bet girtuoklystė, taip ir ne 
turtai yra blogas daiktas, bet didelis šykštumas ir didelis 

gobšumas“ (non prohibitae sunt diviiiae, si guis eis usus 
fuerit ut oportet, Sicut dixi; non mala res vinum, sed mulia 
ebrietas: ita non mala res divitiae, sed mala avaritia, mala 
cupiditas. Hom. Ž ad pop. Antioch.). 

Kai kurie mūsų laikais, savasties teisę iš dalies tik pripa- 
žindami, daro skirtumą tarp judinamųjų daikių, iš vienos 
šalies, ir nejudinamųjų, iš antros; judinamųyjų daiktų pri 
pažįsta privačią teisę, žemės gi sąvastias teisę susiaurin: 
dami, ją norėtų visai tautai pavesti arba ją nacionalizuoti. 
Tiems atsakydamas Leonas XIII enciklikoj „Rerum nova- 
rum“ taip rašo: „Kad Dievas yr davęs visą žemę žmonijai 
naudoties ir vartoti, tai nieku gyvu negali kenkti privačioms 
savastims. Nes Dievas yr žmonijai bendrai davęs žemę ne 
toj prasmėj, kad būt norėjęs, idant kiekvienas sąmišiai 
ją valdytų, bet ioj prasmėj, kad nei vienam nėr atskirai pas- 
kyręs tam tikros dalies valdyti, leisdamas tautų sumanu- 
mui ir įstatymams privačią savastį nustatyti (guod vero 
terram Deus universo generi hominum utendum, iruendum 
dederit, id guidem non potest ullo pactc privatis, 
possessionibus obesse. Deus enim generi hominum 
donavisse terram in communi dicitur, non guod ejus 
promiscuum apud omnes dominatum voluerit, sed 
guia partem mullam cuigue assignaverit possidendam, in- 
dusiriae hominum institutisgue populorum permissa priva- 
tarum descriptione). Kitoje tos pat enciklikos vietoje dar 
aiškiau sako: „Nuostabiai patys sau prieštarauja kai kurių 
jau seniai pamestų nuomonių atgaivintojai, kurie privačiam 
žmogui pripažįsta žemės ir laukų naudojimosi teisę, bet kad 
kas valdytų kaipo savininkas ar žemę, kurioj namus yr 
pasistatęs, ar lauką, kurį yr išdirbęs, tos teisės nenori pri- 
pažinti (mirabile videtur dissentire guosdam exoletarum 
opinionum restitutores, gui usum guidem soli variosgue 
praediorum Iructus homini privato concedunt; at pos- 
sįderi ab eo ut domino vel solum in guo aedijicavit, 
vel praedium guod excoluit, plane jus esse negant). 

Bet krikščionija, pripažindama iš principo judinamųjų 
ir L daiktų privačią savastį, visgi rymiečių ju- 
risių tame dalyke per didelį griežtumą ir, taip sakant, šiurkš- 
tumą Nemaiai su laiku yr sušvelninus. 

a) Visu pirmu skelbdama, kad žmonės prieš Dievą visi 

iš prigimimo lygūs ir broliai, evoliucijos keliu, be staigių ir 
triukšmingų permainų nemaž pasidarbavo, prisidėjo prie 
vergijos, o su laiku ir baudžiavos panaikinimo, tuo būdu 
žmogaus asmenį ištraukdama iš savasties objektų. 

b) Toliau sušvelninta pats Rymo kodekse savasties są- 
vokojimas: savastis yra tai savo daikto naudojimos, vartos 
jimo, valdymo ir net panaikinimo teisė (dominium est jus 
utendi, fruendi, possidendi et abutendi), apleidžiant žodį 
sunaikinimo (abutendi); savo rankų padarą žmogus dar 
gali sunaikinti, niekam tuo nedarydamas skriaudos, nes 
padaras — jo rankų darbas; bet kadangi žemės plotų naujų 
sutverti ar jų padidinti negali, tai jam ir nevalia jų mažinti, 
paliekant juos be naudos, dykus ir tuo mažinant su kitų 
skriauda maistą. Todėl Klemensas IV, Sikstas IV, Klie- 
mensas VII, Pijus VII savo laiku 1/3 nedirbamosios savi- 
ninkų turtuolių žemės Romanijos teritorijoj ypatingais įs- 
taiymais yr leidęs, kas tik panorės, dirbti, kad veltui ne- 
gulėtų žemės plotai ir tuo nebrangtų maistas. 

c) Kristaus mokslas uždeda turtingiesiems savininkams 
kaipo meilės priedermę, patenkinus savo reikalus, iš savo 
turtų dalį skirti vargšų ir bepročių sušelpimui; kai kurie 
Bažnyčios Tėvai net per griežtai pabrėžia tą priedermę, sa- 
kydami: „nuo vartojimo atliekamos didžturčių gėrybės yra 
varguolių savastis“ (superilua divitum patrimonium pau- 
perum). Leonas XIII savo enciklikoje „Rerum novarum“ 
taip sako apie tą meilės priedermę: „Nieks nėra verčiamas 
šelpti kitus iš to, kas yr reikalinga jo paties ir jo šeimynos 
išlaikymui, nes nėra verčiamas vargingai gyventi. Bet, 
patenkinęs savo reikalą ir patogumą, kiekvienas iš to, kas 
jam atlieka, privalo šelpti pašalpos reikalinguosius. Tai 
yra ne teisybės priederme (atskyrus didžiausio vargo atsi- 
tikimą), bet krikščioniškos meilės“ (nemo. certe opitulari 
aliis de eo jubetur, guod ad usus pertinet cum suos tum 
suorum necessarios... nullus enim inconvenienter vivere 
debet. Sed ubi necessitati satis et decoro datum, officium 
est de e0, guod supererat, gratificari indigentibus... Non 
justitiae, excepto in rebus extremis, oificia ista sunt, sed 
caritatis christianae). 

d) Pastaraisiais Leono sakiniais nurodyta dar viena ap- 
linkybė, kuri individualią žmogaus savastį varžo ir apri- 

boja: kada žmogaus gyvastis yr pavojuje, galima naudoties 
svetima savastimi, lyg ji būtų visų bendra, kiek tai būtinai 
reikalinga žmogui iš pavojaus išsigelbėti: visų didžiausiame 
varge, sako teologai, viskas yra bendra (in extrema necessi- 
tate, omnia sunt communia). 

e) Viduržemio laikais viešpatijos aukščiausias viršininkas 
savinosi taip vadinamąją „aukščiausią savasties teisę“ (do- 
misium altum), laikydamas save visų viešpatijos turtų 
savininku, o pavaldinius savo nuomininkais, rusų gi kuni- 
gaikščiai ir paskui carai visus savo valstybės žmones laikė 
“cholopais“. Tokios savasties katalikų teologai nepripažįsta. 
Šv. Tomas Akvinietis sako: „Tiesa, viskas yra pavesta vals- 
tybių valdytojams valdyti, bet ne pasilikti sau bei kitiems 
duoti“ (verum est guod omnia sunt principum ad guber- 
nandum non ad retinendum sibi vel dandum aliis. Guodli- 
bet. lib. XII art. 14). Kardinolas Lugo irgi sako: „Valstybė 
neturi tikros ir formalės teisės savinties pavaldinių daiktus, 
bet jai pridera viršenybės teisė, kuri tačiau yra neužtek- 
tina tam, kad valstybė galėtų absoliučiai viską iš pavaldi- 
nių savo naudai pasisavinti, bet užtektina didžiausio visuo- 
tino vargo atsitikime, kad galėtų ateiti pagalbon bendrame 
reikale“ (respublica non habet guidem proprium et iormale 
dominium in res subditi, sed solum eminentiale, guod non 
sulficit ut respublica posset absolute convertere res in pro- 
priam utilitatem tamguam suas, sutiicit tamen in casu neces- 
sitatis communis... ad subveniendum communi necessi- 
tati. De just. disp. I, n. 9). Lehmkublis, paskutiniais lai- 
kais rimčiausias teologas, taip šiame dalyke rašo: „Rašyto- 
jai dažnai kalba apie visų aukščiausią pasisavinimo teisę, 
kurią pripažįsta valstybių valdytojams ant pavaldinių daik- 
tų. Bet ši valdžia po teisybei yra ne kas kita, kaip tik teisė 
aukščiausios vyresnybės žvilgsniu, viešam bendram labui 
to reikalaujant, atimti iš atskirų vienetų savasties teisę 
su priederme kiek galima jiems atlyginti, prireikus gelžkelį 
pravesti ir t. t.“ (loguuntur seriptores non raro de dominio 
alto, guod principi seu publicae auctoritati in res subdito- 
rum vindicant. Verum potestas, guee illi competit, domi- 
nium recte non vocatur. Potestas guam intelligunt nihil 
est, nisi Tacultas propter supremam jurisdictionem, guando 
bonum commune id exigit, singulares subditos proprietate 

certae rei privandi cum obligatione e0s, guantum Tieri po- 
test, reddendi indemnes, v. g. si constructio viae publicae 
exigit). Gali tada aukščiausioji valdžia dėl viešo labo bet 
kieno savastį atimti, bet ne be atlyginimo. Be atlyginimo 
gali būti savastis atimta už kaltę kaipo bausmė, kaip kitos 
žmogaus įgimtos teisės: gyvybė, liuosybė, nepaliečiamybė, 
taip lygiai ir savasties teisė gali būti tik per teismą susiau- 
rinta ar visai panaikinta. Tokia bausmė rusų įstatymuose 
būtų nuuenne npaBa cocToxKKA, toki bausmė lenkų respubli- 
koje buvo banicija, kuomet už didelį prasikaliimą viešpa- 
tijai, už tėvynės išdavimą, už parsidavimą svetimai valstybei 
buvo atimama didikams dvarai ir patys prasikaMtėliai iš- 
varomi iš tėvynės svetur; prieš tokį savasties atėmimą 
Bažnyčios niekuomet neprotestavo ir protestuoti negali, nes 
prasikaltėlius šiokiu ar tokiu būdu visuomenė turi teisę 
bausti. 

Dabar kyla klausimas, ar tie krikščionybės principai dėl 
savasties sutaikomi su krikščionių demokratų reikalavimais 
išdalinti Lietuvos dvarus mažažemiams ir bežemiams. Visa 
klausimo svarba, regis, pareina nuo to, ar dabartinis Lie- 
tuvos labas tikrai ir būtinai reikalauja, kad dvarai jau da- 
bar, nelaukiant net Steigiamojo Seimo, būtų išparceliuoti. 

tsakymas į šį klausimą nelengvas, ir jį galutinai išrišti 
teologas negali; čia tarti savo žodį turi ir ekonomistas, ir 
politikas. Galima tik savo 2smenišką nuomonę pareikšti. 

Visu pirmu, kadangi ekonomiškas ir politiškas krizis ir 
žemės klausimas ne vienoj Lietuvoj yra gyvas, bet bemaž 
didesnę Europos dalį yr apėmęs, tai, man rodos, vargiai 
būtų išmintinga lietuviams pirmiesiams daryti eksperimentai 
ir bandymai tame dalyke. Toliau, mano išmanymu, krikščio- 
nių demokratų reikalavimas jau tuo yra pavojingas, kad 
jisai neaiškus, nes arčiau nenurodo: 

a) ar dvarų žemę, dalinant mažažemiams ir bežemiams, 
manoma palikti bent kiek jos patiems dvarininkams ir kiek?“ 

b) ar dalinti dvarus su atlyginimu teisėtiems savinin- 
kams ir kas jiems tą atlyginimą turėtų duoti? 


* Prakalbose ir rezoliucijose tai nenurodyta, bet krikšč. demokr. partijos 
programe nurodymo esama. Red. 

c) ar dvarai išdalinti ir tų lietuvių valstiečių, kurie savo 
pinigais juos yr pirkę, ar tik tų kitataučių, kurie įuos yr 
gavę dovanai ar pusdykiai iš rusų valdžios už nuopelnus 
prieš Lietuvą, arba kurie, Lietuvos valstybės nepripažinda- 
mi, prieš ją paskutiniais laikais yr varę akciją ir tvėrę le- 
gionus? 

Bet kas ypatingai krikščionių demokratų reikalavimuose 
yr keista, tai jų įneštas sumanymas, kad ir Bažnyčios že- 
mės būtų valstybės taipgi atimtos, ko nei rusų valdžia nėr 
dariusi. Nes — 

a) visu pirmu tos Bažnyčios pasilikusios žemės taip maža, 
kad ji ne kažin kiek bendrame žemės klausime tenusvertų; 

b) ant tos žemės, dievotų bočių Bažnyčiai pavestos, guli 
dvasiškos priedermės, k. š. mišių už mirusiuosius aukotojus 
laikymas; kas gi tas priedermes sau prisiims, žemei patekus 
į civiles rankas? 

c) Bažnyčiai žemę atėmus, nuosekliai einant, reiktų atim- 
ti rasit ir visa, kas ant tos žemės stovi: klebonijos, Dievo 
namai; bent prancūzų valdžia jau tai nuosekliai yr priėjus. 

Galop reikia neužmiršti, kad bažnytinių žemių ne tik užė- 
minas, bet ir pats šio klausimo kėlimas, nesusižinojus pir- 
ma su aukščiausia Bažnyčios Galva, yra draudžiamas ir 
kad savarankiai tame dalyke iniciatoriai užtraukia ant 
savęs kanoniškas bausmes (can. 2347), su kuo, jei kam, tai 
krikščionims demokratams reikėtų skaitytis. Tiesa, 
krikšč. demokratų frakcija antroje Lietuvių Konferencijoje 
yr įnešus pataisą: „reiormuojant bažnyčios žemės, reikia 
laikyties kanonų teisių“ ir t. t., bet jeigu taip, tai kam reikėjo 
ir pradėti šis klausimas judinti, pirma nepasitarus su dva- 
siškąja vyriausybe? 


[1919] 


ĮAUKŠTŲJŲ KURSŲ ATIDARYMASĮ 


Šiandien yra nepaprasta diena, ypatingai man. Pilnas esu 
džiaugsmo, kad sulaukiau dienos, kada kuriasi aukštoji 
lietuvių mokykla. Juo aukštesnis mokslas, juo arčiau mes 
einam į tiesą. Religija taip pat į ten eina, ir aš, buvęs aka- 
demijos mokytojas ir dvasios mokyklos vedėjas, dėl tos 
priežasties šiandien džiaugiuos. Bet yra ir kita mano džiaug- 
smo priežastis. Šitoj pat salėj baigiau aš prieš 35 metus 
gimnaziją. Tuomet čia buvo parašyta «3xecb ToBOpHTb NO 
AHTOBCKU BOCNpenaeTCA» (čia draudžiama lietuviškai šnekė- 
ti). Dabar aš čia matau šviesių mokslo vyrų, kurie gražiai 
kalba tąja pat lietuvių kalba. Tuo metu mes buvom pasau- 
ly tik keli lietuviai studentai, ir tai buvo nemaža retenybė. 
Tad dar kartą linksmas sakau: valio, aukštoji lietuvių mo- 
kykla! 


[1920] 


[VASARIO 16-031] 


Vasario 16-ąją dieną aš pavadinčiau siena tarp dviejų 
Lietuvos pasaulių: anoje pusėje Lietuva — svajota, pasi- 
šventimo meilėje pradėta, čia ji realinė, skausmuose gi- 
musi; ana — skaisti idealų troškimų sritis, padangėmis 
skriejusi, erškėčių vainiku pasipuošusi, kaip kentėtoja,— 
ta žemiška, apčiuopiama, bent kiek nustojusi skaistumo 
ir aureolės; anos mylėtojai nieko nuo įos netroško, jai viską 
aukavo,— tos mėgėjų šalininkų daugiau, bet jie įau sau 
reikalauja užmokesnio ir šiltos vietelės, kai kurie jos sinh- 
patija apsimetę, ją skaudžiai užvylę, naudoja; ana buvo 
gryna dvasia, be kūno, čia dar neišsivystęs, su ydomis kū- 
nas; anoji simpatingesnė, bet grįžti į jos pasaulį jau nebe- 
sinorėtų; nesinorėtų ir šioje apsistoti: lauki, kada ji stos kū- 
nu — dvasia, kada pasakys pasauliui: štai esmi nauja pajė- 
ga kūrėja, kada susilauks savo Schillerių, Rembrandtų, 
Newtonų, Bramantų, kada jos dvasia sieks plačiau negu jos 
kūno sienos. Ar kas tų, kurie šiais metais švęs vasario 16 die- 
ną, to susilauks, nežinau; aš nesulauksiu. 


1920 


[ATIDENGIANT PAMINKLĄ „ŽUVUSIEMS Už 
TĖVYNĘ“] 


Sunkiose be galo apystovose teko mums gyventi ir sta- 
tyti savo valstybę. Kuomet žydų tauta kadasai, pagrįžus 
iš Babilono vergijos, pasiryžo atstatyti Jeruzalės sienas 
ir gavo šventyklą, didžiausiais jų priešais ir to darbo truk- 
dytojais pasirodė artimiausi jų kaimynai broliai, samaritie- 
čiai. Žydai, kaip rašo Esiras, buvo priversti viena ranka 
ritinti akmenis pamatan, o antroj laikyti kardą apsigyni- 
mui... Ne lengviau ir mums šiandieną! O tų smūgių nesi- 
mato ir galo. O vienok aš manau, ir ne vienas aš taip ma- 
nau, kad būsiančios kartos pavydės mums, pergyvenusiems 
nepaprastus, kiek istorija siekia, lig šiol nebuvusius viso 
pasaulio politiškus kataklizmus; pavydės, manau, mums, 
gyvenusiems tose istoriškose mūsų politiško atsikėlimo 
dienose. 

Antra vertus, ir mūsų sunkiose tvėrybos valandose kar- 
tas nuo karto sužibą šviesesnis spindulys, kursai mums par 
skausmus nušviečia kelią į garbę. Tokiu šviesesniu spin- 
duliu yra, be abejo, atidengimas paminklo žuvusiems už 
tėvynę, jų pagerbimui, paminklo, pastatyto, ačiū triūsui 
gerbiamo generolo Nagevičiaus ir sugalvoto p. Zikaro, 
garsaus mūsų dailininko, atidengimas paminklo, kursai bus 
mūsų Kauno vienas garbingiausių papuošimų, o mūsų bran- 
giausiu paminėjimu ir pasididžiavimu. 

Toj vietoj, kur mūsų sunkiose valandose tik 7 metai atgali 
taip skaudžiai jautėsi svetima rusų caro sauvalė, kur mes, 
lietuviai, jautėmės vos pakenčiamais įnamiais, priversti 
slėpti savo nedrąsias svajones tolimoj ateity apie tėvynės 
laisvę, toj vietoj šiandieną jaunos mūsų valstybės preziden- 
tas atidengia akmens monumentą, ant kurio iškalta: Žuvu- 

siems ūž tėvynę! Kaš prieš 7 metus buvė persekiojamas, 
dabar viešai pagerbiamas. Kokia milžiniška mūsų tautos 
pažanga ir kiek vilties mūsų sunkiose valandose! Žuvusiems 
už tėvynę! Kaip daugel sako tie trumpi žodžiai! Žuvusiems, 
t. y. tiems, kurių dabar... mūsų tarpe, čia tarp gyvųjų, nėra, 
o jie nuėjo į bočių šalį. Žuvusiemis — tai tiems, kurie didžiau- 
siai numylėjo tėvynę! Juk, kaip pasakė Išganytojas: nėra 
meilės didesnės kaip ta, kuri galvą guldo už brolius (Joan. 
XV. 13). Žuvusiems už tėvynę ne tik kruvinoj kovoj karo 
laukuose, bet irgi žuvusiems anuomet tolimuose Sibiro 
laikuose ir sveikatą prieš laiką išeikvojusiems naktimis 
ankštuose kambariuose su plunksna rankose... už tėvynę! 
Žuvusiems už tėvynę ir tiems, kurių vardai paliko nežinomi. 

Žuvusiems už tėvynę, tai yra tiems, kurie ant savo pečių 
išnešė savo skęstančią motiną tėvynę iš mirtino pavojaus, 
o patys žuvo, bet ne tiems, nę tiems, kuriuos šiandieną tėvynė 
ant savo pečių išnešė, o kurie norėtų iš jos paskutinius syvus 
išsiurbti ir pinigą ryto pasiimti, ją išnaudoti, su jos skriau- 
da plunksnomis apaugti! Juk ir tokių mūsų tarpe netrūksta, 
naujai iškeptų nuo vakar dienos patriotų išgamų. Ne to- 
kiems statomi amžini paminklai, bet žuvusiems už tėvynę, 
save pašventiusiems, paaukavusiems ant tėvynės aukuro, 
o ne nuo tėvynės sau aukų reikalaujantiems!.. 

Ant akmens monumento iškalta: žuvusiems už tėvynę! 
Bet jie nežuvo, tie tautos milžinai! Juk nėra žuvę tėvynei 
tie, kurie kalba! O mirę tautos didvyriai daugiau kalba negu 
gyvi! Jie ir veikia! Jie mus čia sutelkė aplink tą paminklą, 
jie mūsų širdys, jų dvasia atsiliepė, mes tuo momentu gyve- 
name ir kvėpuojame, užsimiršę dienos naštą ir kasdienius 
rūpesčius. Mirusieji ne tik praeities istorijoje gyvena; jie 
irgi tveria tautos ateitį: ir ne veltui kai kurie sako, kad mi- 
rusieji tautos didvyriai ne mažesnę, jei ne didesnę turi įtėk- 
mę į tautos likimą ir į jos ateities pakraipą negu gyvi jos 
veikėjai. Tauta, kuri neturėjo savo didvyrių, kurios praeity 
nekalba didvyrių vardai, kuri neturi tradicijų, ne tik neturi 
savo istorijos. Nėra ji tauta. Jei šiandieną mūsų visų širdyse 
jų vardai, jų apžėlęs kapas ne kartą prakalba į miegančią 
sielą, bėgame Vilniaus link, įei mes negalime jokiu būdu jo 
išsižadėti, tai dėl to, kad ten mus traukia, ten mus šaukia 
Gedimino, Algirdo, didžiojo Vytauto kapai! Ten mūsų tėvų 

palikimas... Žuvę už tėvynę nėra žuvę! Jie kalba! Tik mo- 
kėkime juos išgirsti ir suprasti ir mokėkime savo kraštą 
taip mylėti, kaip pamylėjo, guldydami už jį galvą, auko- 
dami visą save. Tokią tėvynės meilę laimina Dievas, laimi- 
na Bažnyčia ir pašvenčia jų paminklus, ką ir aš jos vardu 
su Dievo pagalba dabar atliksiu, kad tas už tėvynę žuvusių 
paminklas pasiliktų mums visados šventas. 


1921 


A. A. KAZIMIERUI BŪGAI 


Aš — prisikėlimas ir gyvybė; pasakė Kristus; kas tiki į 
mane, nors ir būtų miręs; bus gyvas (Joan. XI 25). Tuos 
Kristaus žodžius reikėtų ne ant akmens paminkluose iškalti, 
juos reiktų giliai įrašyti į mūsų atmintį, į mūsų širdis. Taip, 
nėra kitos nemarybės, nėra kitos amžinos gyvatos, tik Kris- 
tuje ir per Kristų. Užaugs su laiku kerpėmis vainikais ap- 
dabintas kapas, užaugs žole kitą kartą brangus takelis, 
pakryps nulinkęs ant kapo kryžius, užsitrins ant jo parašas, 
nes čia ant žemės nėra nemarumo, nėra pastovumo. Kal- 
kite numirėliams aukštus mauzoliejus, neškite garsių vyrų 
kūnus į tautos panteonus, vis tiek neišgelbėste jų nuo pa- 
prasto žmogaus likimo: dulkė esi ir į dulkę pavirsi. Stebė- 
tino grožio ir meno kūriniai, gilaus mokslo daviniai išliks 
ilgais amžiais, bet ir jie neamžini; užgims kiti, nusmelks 
jų vardą savo daugumu, galop ir pati mūsų žemė neam- 
žina. Tiktai aš, pasakė Kristus, prisikėlimas ir gyvybė; kas 
tiki į mane, nors ir būtų miręs, bus gyvas. 

Savo draugų, universiteto profesorių ir skaitlingų moks- 
leivių lydimas, lydimas didžios pažįstamų ir nepažįstamų 
minios, vakar vakare toje ruimingoje žemaičių šventykloje 
ant aukšto naro juodo sosto tapo iškeltas a. a. Kazimieras 
Būga. Vienas jo mokslo draugų iškalbingais ir gražiais žo- 
džiais prakalbėjo į jį, primindamas jam, kukliam ir paži- 
nusiam badą žmogui, jo nuopelnus, jo darbštumą nuo jau- 
natvės iki mirties, jo didžius darbus, mokslui ir tėvynės 
labui nuveiktus ir negailestinga mirtimi pertrauktus. Žodžiu, 
sakau, nabašninkas susilaukė po mirties tokios nepapras- 
tos pagarbos, kokios ir negalėjo betikėtis. Bėt visas tas 
išviršinis triukšmas, visa ta didi, nepaprasta pompa tam, 
kursai guli šiame karste — tai tuščias garsas. Jisai ir negir- 
dėjo tų gražių žodžių, į jį nukreipiamų, ir nematė tų — pa- 


683 


žįstamų ir nepažįstamų lydinčių ir liūdinčių minių. Nemato 
jisai ir negirdi, nes tame aukštai iškeltame ir pagerbtamę 
karste Kazimiero Būgos nėra. Beliko tik šaltas sustingęs 
kūnas be savo šeimininko, paliko tik įrankis, kuriuo dar 
neseniai jisai mąstė ir mylėjo, ir triūsė, ir rašė. Beliko tiktai 
tie palaikai, kuriems pasaulio kūrėjas paskyrė pavirsti į 
pelenų saują: dulkė esi, į dulkę pavirsi. Bet nejaugi iš Ka- 
zimiero Būgos, kurį pažinome ir draugavomės, kurio giliu 
protu stebėjomės, nejaugi iš jo, be jo mokslo darbų, beliko 
tik šaltas lavonas. Nejaugi gyvulio ir to žmogaus, kursai 
su viltimi žiūrėjo į amžių tolį, nejaugi tas pats likimas? 
Nesinori manyti, skaudu būtų patikėti. Bet taip ir nėra. 
Išliko iš jo geresnė žmogaus dalelė, mąsčiusi ir mylėjusi, 
nemirtinga ir nepūvanti, kuri, apleidusi savo laikiną buveinę, 
nukeliavo anapus ribos į tą slaptingą bočių šalį, kur pirm 
jo nukeliavo milijonai kitų, iš kur nėra sugrįžimo ir nėra 
balso. 

Mums, žmonėms trumparegiams, rodosi, kad jis, apleidęs 
šį pasaulį pačiame mokslo darbų ir amžiaus subrendime, 
apleido paskirtą sau vietą prieš laiką; mes, žiūrėdami savo 
naudos, saunoriai, liūdime, kad per a. a. Kazimiero Būgos 
mirtį mokslas labai daug nustojo, kad nabašninkas daug nu- 
sinešė su savimi mokslo paslapčių, svarbių darbų, nespėjęs 
su mumis pasidalinti, kad niekas įo neužvaduos, nors drįso- 
me kai kada išsitarti, kad negailestinga likimo ranka pakirto 
prieš laiką jo gyvatos siūlą, bet Tasai, prieš kurį amžių am- 
žiai slenka kaip viena diena akių mirksniu, pro kurį eina ir 
praeina milijonai su savo mažutėliais [neįskaitoma — /. S.| 
ir kasdienėmis sielvartomis, kurs iš aukšto žiūri amžinybės 
akimis, tasai turi kitą mastą. Jisai žino, kad mokslo vyrą 
ne šiandieną, ryto ar po šimio metų užvaduos kitas mokslo 
vyras, kad padaryta skaudi spraga kaip žaizda užaugs su 
laiku, bet virš mokslo, virš didžiavyrių palikimų, virš viso Že- 
miško ir laikino yra nemirtinga siela; ir kuomet ji pribręsta 
kaip varpa amžinam likimui, muša jos valanda, baigias lig- 
laikinė kelionė, iš anapus ribos pasigirdi Amžinosios Teisy- 
bės balsas: duok apyskaitą savo darbų ir talentą!.. 

Kadangi a. a. Kazimieras Būga rimtai žiūrėjo į žmogaus 
uždavinį, kadangi ne linksmose puotose praleido gyvenimą, 
ne prie skambančių stiklelių ir džiūgaujančių klyksmų, tik 

kaip darbšti nenuilstantii skruzdėlė prie darbo ankštame 
kambary, mes tikime, kad teisingas Dievas bus jam gailes- 
tingas tėvas teisėjas. Bet, jei a. a. Kazimieras Būga reika- 
lautų ko nuo mūsų, tai tik ne išviršinio triukšmo ir iškilmės, 
bet maldos už jo nemirštamą sielą. Taigi nepaskyskite to 
paskutinio ir svarbiausio įam patarnavimo, nuo širdies jam 
melsdami: amžiną atilsį duok jam, Viešpatie, o šviesybė 
amžinoji tegul jam šviečia per amžius. Amen. 


1924 


[A. A. J. BASANAVIČIUIĮ 


Amžiną atilsį duok jam, Viešpatie, o amžinoji šviesybė 
tešviečia jam! teilsis ramybėje!.. Visi, aukštai gerbiamieji, 
pritarsite tos skurdžios maldos žodžiams ir visi žinote, apie 
ką aš kalbu. Mirė a. a. Jonas Basanavičius. Žaibo greitumu 
aplėkė visą Lietuvą atėjusi iš anapus demarkacijos linijos 
skaudi žinia, kad vienas geriausių tėvynės sūnų, visą gy- 
venimą karštai ją mylėjęs, dėl jos dirbęs, įąja tik kvėpavęs, 
su jos istorija neatmezgamai sutapęs, ant visados užmerkė 
akis Vilniuje, peržengė anapus Rubikono, anapus neregimo 
pasaulio, iš kur nėra sugrįžimo, nuėjo į bočių šalį, kur ilgais 
amžiais ilsisi mūsų didieji kunigaikščiai, mūsų tautos di- 
džiavyriai Radvilos, Goštautai, Sapiegos, o vėliau Valan- 
čius, Daukantas, Baranauskas ir kiti. Taip, atsiskyrė iš 
mūsų gyvųjų tarpo vienas pirmųjų mūsų tautinio atgimimo 
žadintojų ir šulų, mūsų švintančios aušros vadas, mūsų 
tautinio romantizmo kūrėjas ir vienas iš nedaugelio šian- 
dieną jo epigonų, mirė mūsų vadinamas tėvas ir patriar- 
chas. Amžiną atilsį duok jam, Viešpatie, o amžinoji šviesybė 
tešviečia jam, teilsis ramybėje! 

Tikinčiojo krikščionio akims neduota įžvelgti į anapus 
žemiško pasaulio gyvenimo ir pasakyti, kokį amžiną gyve- 
nimą, amžiną likimą paskyrė a. a. Jonui Basanavičiui Aukš- 
čiausias Teisėjas, pasvėręs anti amžinatvės svarstyklių ne 
tik išviršinius velionio darbus, bet irgi jo mintis, jo paslap- 
tis, jo visus sielos užraktus: Dievo ir gailestingumas, ir tei- 
sybė lygiai begaliniai. Vis dėlto, aš manau, kad velioniui 
galima pritaikinti šv. Jono Apreiškimo knygoje įrašytus Žo- 
džius: būk ištikimas iki mirčiai, o aš tau duosiu gyvenimo 
vainiką (II, 10). A. a. Basanavičius iki pat mirties kovojo 
gerą kovą, išlaikė tikėjimą, todėl, manau, jam atidėta teisy- 

bės vainikas, kurį duos jam Viešpats teisusis Teisėjas (2. 
Sim. 4, 8). 

Visu pirmu a, a. sieilsnis visoje pilnumoj išpildė pirmąjį 
Dievo duotą įsakymą: prakaite savo veido valgysi duonos; 
iki pat mirties, neišleisdamas iš rankų plunksnos ir knygos, 
jisai dirbo didį tautos darbą, ir tai ne kaip samdininkas, 
kurs dirbo tiktai dėl užmokesnio. Toliau a. a. velionis daug 
mylėjo ir daug kentėjo: jisai visa širdimi mylėjo nuo pat 
jaunatvės visą tautą, jos dabartį ir praeitį, mylėjo milijonus, 
mylėjo ir kentėjo, pergyvendamas skaudžiausius savo tė- 
vynės verguvės laikus, kentėjo ir paskui, jau sustvėrus 
jai nepriklausomai; kas daug mylėjo, daug kentėjo, tam ir 
daug bus atleista ir aname pasauly, kaip pažadėjo Kristus 
Magdalenai (Luk. 747). Toliau a. a. velionis buvo ir tikįs 
katalikas, kurs ne tiktai kituose mokėjo gerbti religinius 
įsitikinimus ir jausmus, bet ir pats nuo jų nenutolo. Man 
pačiam ne per seniai teko drauge su juo ir generolu Nage- 
vičiu važiuoti iš Palangos į Kretingos parcinkulio atlaidus 
ir ten gėrėtis bažnyčioje senelio giliu religiniu jausmu, Ga- 
lop, aš manau, atsižvelgs gailestingasis Viešpats ir į mūsų 
visų maldavimą ir palaimins mūsų numylėtą tautos vadą, 
tardamas evangelijos žodžiais: gerasis ir ištikimasis tarne, 
jeik į savo Viešpaties džiaugsmą (Mat. 25, 21). O vis dėlto, 
nežinodami jo amžino likimo, iš širdies gilumos sakome: 
amžiną atilsį ir t. t. 

Jeigu žiūrėti į a. a. Basanavičių šio pasaulio akimis, ma- 
tuoti jį ne amžinybės, bet istoriniu mastu, reikia pasakyti, 
kad jis tikrai laimingas, garbingai atlikęs sau skirtą užda- 
vinį ir atilsės nuo šios žemės sielvartų, vargų ir nepasoti- 
namų troškimų. Jisai sulaukė amžiaus, kurio retas iš mūsų 
besulauks, ir ne tik žilo plauko aureolėje, jis ir didžiausios 
pagarbos ir garso aureolėje nuo mūsų atsiskyrė: kam nėra 
žinomas ir kieno su pagarba neminimas visoje Lietuvoje jo 
vardas? Jis sulaukė to, ko išsiilgę nesulaukė jo pirmtakūnai 
Valančius, Daukantas ir ne vienas jo vienaminčių draugų; 
jis susilaukė nepriklausomos, laisvos nuo pančių tėvynės, 
ir jam pirmam ant šio istoriško dokumento skirta buvo 
padėti savo vardą. Laimingas jisai ir tuo, kad tos nepriklau- 
somos Lietuvos išgyvenęs lygiai devynerius metus už de- 
markacijos linijos Vilniuje ir bent kiek nutolęs nuo mūsų 

politinio gyvenimo, žiūrėjo iš tolo į tą Lietuvą už mus idea- 
liau," neprisiliesdamas mūsų kasdienio pilko gyvenimo, 
nematydamas, iš arti ir ių nelemių partinių kovų, kurios 
kruvinai drasko mūsų dar nesustiprėjusį jaunos respublikos 
kūną, kuriose "dažnai partiją ir asmenį reikalauja statyti 
aukščiau ir ne vieną stumia į nusiminimą. Jisai, užmerkda- 
mas akis ant visados pačioje nepriklausomos tėvynės meti- 
nėje, galėjo pasakyti kaip senelis Simeonas, susilaukęs 
ir savo akimis regėjęs laukiamojo Mesijo: dabar, Viešpatie, 
atleidi savo tarną ramybėje, nes mano akys matė tavo iš- 
ganymą ir tavo tautos garbę (Luk. 2,29—32). 

Laimingas jis ir dėl to, kad jo vardas garbingai ir neiš- 
dildomai įrašytas į Lietuvos istoriją, laimingas ir dėl to, 
kad ilsėsis amžinai ten, kur ilsis mūsų Vytauto, Kestučio 
pelenai, kur nuolatos mūsų troškimai ir širdys nukreiptos, 
ir tuo jis mums buvo ir bus brangesnis, kad surištas su 
mūsų bočių ir didvyrių sostine. Didis tai buvo mūsų tėvynės 
sūnus, daug jis pasidarbavo mūsų ateičiai, taigi ir mes jo 
neužmirškime, dabar ir ne kartą jam prašydami: Amžiną 
atilsį duok jam, Viešpatie, o amžinoji šviesybė tešviečia jam, 
teilsis ramybėje. Amen, 

[KALBA VYTAUTO BIiDŽIOJO METINIŲ PROGAĮ 


Kad krito mūšy žydų tautos vadas Judas, visas Izraelis, 
rašo Makabėjų knygos, verkė jo ir kalbėjo: kaip galėjo 
kristi galingasis, kurs išgelbėjo Izraelio tautą (I. Makab. 
IX, 20—21). į žų 

Lygiai prieš 500 metų spalių 27 d. mirė didžiausias mūsų 
istorijoje lietuvis, Kęstučio ir Birutės sūnus, Vytautas, va- 
dinamas Didysis. Mirė Trakuos iš ryto saulei tekant; į aš- 
tuntą dieną palaidotas Vilniaus Katedroje už didžiojo al- 
toriaus. Mirė aštuonių dešimtų metų senelis, dar gana tvir- 
tas, susigraužęs dėl tam tikrų nemalonumų, ištiktas nelai- 
mingo priepuolio. 

Mirtį — paprastas žmogaus likimas. Bet miršta žmonių 
milijonai ir, kaip ant beribio okeano vandenyno pakylančios 
ir atslūgstančios bangos, nurimusios nepalieka po savęs 
pėdsakų; retas sudaro didesnį apie save sūkurio ratą. Mirus 
Vytautui, rašo tų laikų kronikos, pasigirdo visoj Lietuvoj 
verksmas ir raudojimas per aštuonias dienas; visi verkė, 
netekę tėvynės tėvo. 

Nuo Vytauto Didž. mirties praslinko penki amžiai, gyveno 
ir nuėjo į tėvų kapus 20 kartų generacijų, Lietuva pergy- 
veno didžiausius sąjūdžius kataklizmus, o jo, Vytauto, 
didis vardas išliko iki mūsų dienų gyvas, išiiko aisimini- 
muose, išliko mūsų Iūpose, mūsų širdyse! Ir štai šiais, jo 
vardu pavadintais metais, nežiūrint nelemių mūsų partijų 
rietenų ir kovų, Vytauto magiškas vardas subūrė visus be 
skirtumų, tapęs lyg kokiu visos tautos jungiu, jos vienybės 
simboliu. Jei mūsų tauta kada ir išnyktų, kaip, deja, išnyko 
praeity ne viena, Vytauto vardas, aš manau, išliktų ir tada 
pasaulinėje istorijoje, kaip vardai Aleksandro Didžiojo, 
Konstantino D., Karolio D. ir nedaugelis kitų išrinktųjų. 

Kame gi paslaptis, kad Vytauto vardas po tiek metų ir 
amžių nenustoja mus jaudinęs? Ar dėl to, kad jis buvo ne- 
paprastas genijus? Be abejo, Vytautas buvo genijus; bet 
to maža! Jisai buvo tas genijus, kurs savo dešimties talentų, 
Dievo duotų, neužkasė į žemę, pasižymėjęs nepapiastu 
veiklumu ir darbštumu; savo valstybėje jis buvo visur ir 
visu kuo. Jis buvo genijus universalus, neužsidaręs vienoje 
kokioje siauroje srity ar specialybėje: buvo jis genialus 
krašto valdytojas ir tvarkytojas; atsiminkime, kokioj suiru- 
tėje buvo atsidūrusi Lietuva, kai jis paėmė ją valdyti iš 
Jogailos rankų ir kokią jis ją paliko mirdamas: zenite jos 
garbės ir galybės nuo Baltijos iki Juodųjų marių! Jis buvo 
ir genialus savo laiko diplomatas ir politikas. Jis buvo irgi 
genialus karo vadas, kursai didžiausius karus asmeniškai 
rengė ir pats asmeniškai kariuomenei vadovavo mūšiuose! 

Galop pačiuose bažnytiniuose ir krikščionybės reikaluose 
koks nepaprastas ir didingas užsimojimas! Išauklėtas pa- 
gonių tėvų pagonystėje ir pagonis iki 40 metų amžiaus, 
jisai apsikrikštijęs už kartą tampa Lietuvos, o ypač Že- 
maičių tikras apaštalas, kaip prancūzų Klodvigas ir dau- 
giau: pats dėsto ir aiškina tikėjimo tiesas kaip vertėjas, 
lenkų kunigams nemokant lietuvių kalbos; pats asmeniškai 
aplanko stipriausias pagonijos vietas, pastato savo lėšomis 
32 bažnyčias, steigia vyskupijas, ne veltui Romos papa 
paskiria jį savo generalvikaru Lietuvos bažnyčios, globėju 
Rygos ir Dorpato vyskupijų. Dar vakar pagonis, šiandie 
tas veiklus ir nerimstąs konvertita genijus taip orientuojasi 
krikščionijos reikaluose, kad daro realius žygius suvienyti 
rytų ir vakarų bažnyčias, siunčia Kijevo metropolitą, pra- 
voslavų atstovą, į Konstantos vyskupų susirinkimą, jo didis 
sumanymas tuomet neįvyksta, bet jo geniali mintis nemirš- 
ta: po 200 metų Lietuvos Brastoje bažnyčių unija tampa 
realybe. Galop tas nenuilstąs genijus įkūnyta energija Luc- 
ko suvažiavime svajoja apie pašalinimą turkų musulmonų 
pavojaus krikščioniškai Europai, ir 80 metų senelis pats 
linkęs tam sumanymui vadovauti. 

O vis tik Vytauto asmuo net po 500 metų jaudina ir mums 
brangus ne dėl to, bent ne vien dėl to, kad jis buvo nepa- 
prastas genijus, genijus universalus ir nenuilstamai darbš- 
tus. Mums ypač jisai brangus, kad jis — mūsų, kad jis buvo 

mūsų žemės sūnus, kad jis buvo didis lietuvis, kad juo ga- 
lime didžiuotis, kad jis mūsų tautą ir valstybę XV amžiuje iš 
siaurų, taip sakant, naminių rėmų, išvedė į plačią Europos 
valstybių šeimą, kurioje Lietuva tuomet užėmė garbingą 
sau vietą, o pats atsistojo greta Sigizmundo, Romos impe- 
ratoriaus, ir karališkoji karūna jam buvo pribrendęs didžių 
jo darbų vaisius! Išbraukime Vytauto Didžiojo laikotarpį iš 
mūsų istorijos, o tuomet kokia karčia ironija skambės mūsų 
tautos himno žodžiai! 

Bet aš prasilenkčiau su Bažnyčios mintimi, jei šiandie, 
didžią gedulo dieną, vien kalbėčiau apie didžius Vytauto 
darbus, skelbčiau įam panegirikas; mirties ir jos metinės 
diena — tai diena gedulo, liūdesio ir maldos. Vytautas 
buvo tikrai didis tautos vadas; bet buvo jisai irgi žmogus, 
o kaip žmogus neliuosas irgi nuo žmogiškų silpnybių, už 
kurias reikia atsiteisti Dievo teisingumui: kam daug duota, 
nuo to daugiau reikalaujama; ir mes geriausiai jam patar- 
nausime ir atsimokėsime už didžius jo darbus, mūsų tėvų 
žemei nuveiktus, šiandie ne triukšmaudami, tik susikaupę 
atsidūksėdami už jo sielą. 

Rods, mes tikimės, kad gerasis Dievulis negalėjo iš jo 
daug reikalauti: jei mes, išauklėti 500 metų krikščionybės 
tradicijose, kai kada savo elgesiu primename pagonis, 
tai ko bereikalauti nuo žmogaus, kursai pusę savo amžiaus 
pergyveno pagonių tradicijose, nepažinęs Kristaus mokslo 
šviesos! Be to, praslinko 500 metų nuo Vytauto mirties, 
nuo to momento, kada jis stojo prieš Aukščiausio teismą: 
negi nebūtų jisai lig šiol išsimokėjęs Dievui teisingajam? 

O vis dėlto manau, kad maldos už jo sielą reikalingos: 
gal Aukščiausis Teisėjas, permatęs iš aukšto ir iš anksto 
mūsų maldas ir jas jam įskaitęs, pagreitino prieš laiką ati- 
daryti jam amžinos šviesybės vartus. Taigi, mokėdami savo 
skolas, ir tarkime iš širdies gilumo už jo nemirštamą sielą: 
amžiną atilsį duok jam, Viešpatie, o amžinoji šviesybė te- 
šviečia jam. Amen. 

[ATSAKYMAS S. MATULAIČIUIĮ 


„Varpo“ N. 8-ame šių metų neseniai perskaičiau mano 
poemos kritiką ir dar kokią! Kaip milžinas užgriuvo kriti- 
kas ant mažutėlio poetos, na ir nepaleido gyvo: išvadino 
jį obskurantu, nevertu, kad geri (?) žmonės su juo kalbėtų, 
prilygino prie gaidžio, kurs giria savo mėšlyną (skaityk, 
kunigiją); tarp kitų argumentų vartoja gana tankiai: reikia 
juoktis, mes nusišypsoję ir t. t. 

Tokia kritika nedaug ką perkalbės, o pačiam kritikui 
neatneša garbės. Iš visos kritikos, jei ko galima dasižinoti, 
tai tiktai, jog p. N. apie Dievą ir kunigą nei primink, nes tada 
nesitveria savo kailyje, įkrinta į rūstybę, net jam akyse 
temsta. Tada žūtbūt o rašytoją reikia su dumblais sumai- 
šyti. Nes ir kaip kitaip galima suprasti jo užmetinėjimus, 
kurie taip aiškiai neteisingi, patys sau prieštaraują ir ne 
kartą visai melagingi, kaip matysime. Tegul nesamprotauja 
kritikas, kad noriu per tai pasakyti, jog mano poemoje 
nėra ko peikti. 

„Tarp skausmų į garbę“ yra tai iš poetiškų mano darbų 
pirmasis ir tiktai mėginimas; šiandieną patsai matau jo 
silpnas vietas ir pasakyčiau dar ačiū kritikui, kursai nuro- 
dytų ir tas, kurių nematau, nors žinau, kad jos yra. Ne- 
suprantu, kaip galima be jokio pamato ir ant vėjo sakyti, 
kad tai apie save kalbu 9 giesmėje, vadindamasis poeta ga- 
liūnu; tikrai reiktų būti, nesakau jau be taktikos, bet be 
jokios sarmatos taip išsikelti jau pirmoje savo knygutėje. 
Devintoje giesmėje yra taip pat apie Ažukalnį, mūsų Vir- 
chovą Grišką, gilų tiesos tyrėją, Klimą, garsų istoriką. 
Kodėl kritikas neprikaišioja, jog ir čia apie save nusima- 
nau? Nenori suprasti kritikas, jog poeta apgieda ne tiktai, 

kas jau Yra Lietuvoje, bet ir ko jai trokšta ateigoje, prie ko 
ją žadina. Kritikui reikėjo kaip norint pažeminti rašytoją, 
tai galima viską versti: 1) galima buvo sakyti, jog ana 
poetos galiūno poema, kn. Laurytio parašyta, kursai apsi- 
sėdo Jelgavoje, nors taip aiškiai stovi ant 80 pusl., jog tai 
Maironio poema, kurs apie kunigystę nei sapnavo; 2) ga- 
lima buvo dvi eiluti apie pasikalbėjimą Marinės su cieco- 
riumi Vilhelmu net tris kartus išjuokiant atsiminti — už ką? 
ar kad ciecoriui priminė mūsų vargus ir prašė užtarimo? 
3) galima buvo toliau taip argumentavoti labai logiškai: 
būsianti Garnio poema apie Vaičių bus niekam verta, nes 
Vaičius jau kunigas. (Galiu nuraminti kritiką, jam primin- 
damas, jog Vaičius dar ne kunigu ir, kaip galima suprasti 
iš 63 ir 69 lapo, vargiai bus kada.); 4) galima buvo rašyti 
tokį visiems suprantamą absurdą: autorius gerai žino, kad 
nėra (?) nė vieno atsitikimo mūs gyvenime, kad koks nors 
mokslus išėjęs lietuvis būtų įstojęs į kunigus dėl tėvynės 
naudos. Atbulai, yra keli (?) užsitarnavę dėl tėvynės vyrai, 
kurie pametė kunigystę, o tapo svietiškais. Taip kritikas ra- 
šo, kaip netikėti! Nors kas skaitė mano poemą ne apgrai- 
bomis, kaip p. kritikas, tas galėjo iš 45 pusl. kitaip apie au- 
toriaus žinią sakyti. Matyt, kritikas eina pagal Volterio 
pamokymo: „meluok, meluok! atsiras, kurs įtikės!“ Tikrai 
prisipažinus, žinau vieną tėvynei užsitarnavusį apleidusį 
klierikystę (gerai daro, kad patys apleidžia, nejausdami pa- 
šaukimo); bet pametusių kunigystę?.. ir dar kelių?.. tikrai 
nežinau, kad būtų užsitarnavę. Rasit atbulai užsitarnavę? 
Tai tegul sau! — Toliau kritikas baisiai kariauja už mokslą 
ir iš tos priežasties kaipo mokslo reprezentantas autorių 
išvadino obskurantu. Bet kokio geidžia kritikas mokslo, 
tai sunku suprasti. Poemoje labai tankiai yra sakoma apie 
mokslo reikalingumą; pats Juozas, poemos didvyris, pabaigė 
visuotinyčios mokslus 1) yra mums reikalingas aukštas 
mokslas: jis mums suteiks galybę, apdengs garbės spindu- 
liais ir kad lietuvio balsas iš aukšto skambės, išgirs ir tamsi 
atkaklybė 47 pusl.; mums reikia poetų, ką pakeltų dvasią, 
garsių gamtos tyrėjų, tautų tiesos apgynėjų, istorikų, kurie 
parodytų didžią mūsų praeigą: apie vis tai kritikas atsilie- 
pia: garbė tai nekokia; nedaug garbės, o ypač naudos 
turi iš to tėvynė... patsai mokslas tada stojas jiems tėvyne. 

2) Poeta reikalauja apšvietinio i ir žemesnio žnionių skyriaus 
(luonios): mums reikia apšviesti ir vargdienius žmones 
77 lap. Kritikui turi būti dar ko kito reikia? 3) Poeta su- 
pranta mokslo reikalingumą dėl moteriškių: Juozas gana 
apšvietė savo seserį Anusę, kurią galėjo imti už pačią taip 
didis ponas kaip Goštautas; ant Vyiauto Didžiojo iškilmės 
žada būti ir lietuvaitės, žinoma neapšviestos. Bet vis dar 
kritikui neužtenka, ar rasit ko kito reikia. Tai ko gi? Taip, 
suprantu. Kritikas negali man atleisti, kad nekalbu to 
tamsaus mokslo, iš kurio jaunumenė vien tik nuodus geria, 
kurs atveda ant bedievystės. Mokslas kaipo mokslas nieko 
neatveda ant bedievystės. Ant bedievystės atveda nesirū- 
pinimas apie gilesnį pažinimą ir supratimą tikėjimo dalykų, 
nors nuo to gal dauge! prigulės po smerčio; ant bedievystės 
atveda nemorališkas gyvenimas, kada reikia išrasti kokį 
nors pamatą savo nepagirtinam pasielgimui. Ant bedievystės 
atveda ant galo pseudomokslas su savo kas dieną mainan- 
čiomis rūbą hipotezėmis, kurios pūna greit kaip grybai prieš 
saulę. Kiek tų hipotezių buvo ir jau nebėra! Prieš pačią 
Maižiešiaus Kosmogeniją Prancūzų akademija 1806 me- 
tuose skaitė 80 prieštaraujančių hipotezių, kurios jau tada 
buvo į archeologiškus aktus atidėtos. Tokio mokslo, arba 
kreivo mokslo, poeta nepagiria ir iš to visa kritiko neapy- 
kanta kilo. Ypatingai, kaip numanai, dūrė į širdį kritikui 
dvi eili: 


„Kur Varšuvos miestas, Maskva tolimoji, 
Ten žudo jos mokslais tamsiais!“ 


Visu pirmu kritikas nepersergėjo, kad tai prasčiokėlių lie- 
tuvaičių rauda, o jog paimta iš tikro gyvenimo, tai ir kri- 
tikas neužgys; toliau galima suprasti mokslais sveikatos 
žudymą, bet jogei reikia suprasti ir dvasišką, ir intelektua- 
lišką žudymą, tai pats kritikas gali būti paveikslu, kurs taip 
nupuolė, jog sako, kad per Prancūzų revoliuciją ne tiktai 
ne viskas šventas buvo pamintas, bet nieko švento nebuvo 
paminta, nors po visą Prancūziją bažnyčios buvo bjaurintos 
ir uždarytos, nors nekalti žmonės šimtais buvo žudyti, nors 
merga paleistuvė buvo užsodinta ant altoriaus ir Robes- 
pierre, apsivilkęs ilgais rūbais, jai smilkino. 

Toliau kritikas labai pyksta už šią eilutę, nors nereika- 
lingai: . 


„Bedievių, girtuoklių, vagių, paleistuvių 
Priviso po šventą tėvynę!“ 


Už ką pykti? Bedievis, kuriam nėra Dievo, o kartu ir krikš- 
čioniškos etikos: vienas gali sau elgtis pagal Szpencero 
etikos, antras pagal Condillaco, trečias pagal Epikūro, 
ketvirtas kaip sau patinka, nes kas gali priliepti to, o ne 
kito klausyti; ir taip ant galo bedievis, jei norės, tai ras iš- 
teisinimo ir vagystės, ir girtuoklystės, ir paleistuvystės. 
Tai už ką pykti, jei žmogus tiki į Dievą, juos visus į vieną eilę 
suveda. 

Ant galo kritikui labai nepatiko, kad poeta sako, jog ku- 
nigams, avių vadovams, davė valdžią dangus. Per tos 
priežasties su iškėlimu atsiliepia, jog ne kunigams, bet tiems, 
kurie iš avių padarys žmones, tai yra, kritiko draugams pri- 
guli ateiga. Kritikas, matomai, ne ieško tiesos, bet gaudo tik- 
tai atskirus žodžius, nes negalima tikėti, kad nesuprastų, 
kodėl krikščionis vadiname avimis, o kunigus jų ganytojais 
ir vadovais. O kam prigulės ateiga, tai matysime! Bažnyčia 
per 19 amžių šimtais pergyveno tokių: ką ręžės prieš ją. Kri- 
tikai turi ant mislies sociališką klausimą, bet nenori žinoti, 
jog Bažnyčia ne mažiau už kitus užsiima tuo klausimu Va- 
karinėje Europoje; jei pas mus to nėra, tai dėl to, kad nėra 
tokio reikalo: kur tarp kapitalo ir darbo nėra taip baisaus 
skyriaus, ir dėl to, kad mūsų padėjimas yra kitoniškas; 
negalimi yra susirinkimai, ant kurių tiktai galima būtų 
apmąstyti reikalus ir programas. Bet Bažnyčia, užsiimda- 
ma su sociališku klausimu, atskiria jį nuo socialistiško, 
ir tas nepatinka raudoniems radikalams; neturėdami po sa- 
vimi pamato, tokis ant ateigos, iki rasa akis išės. 

Bet ne vienas iš šalies, skaitydamas kritiką ir antikri- 
tiką, paklaus, pečius traukydamas, kaip tai tas visas rišas 
su poemos kritika? Girdėjome kritiko užmetinėjimus nuo 
neteisingų ar visai melagingų užmetinėjimų, kurie vienok 
su tikra poemos kritika neturi, rodos, jokio ryšiaus. Poemos 
kritika žiūri, kokia poemos idėja, ar ji gerai išvesta, kokie 
ypatų (personų) būdai, ar iš tikro gyvenimo paimti, ar iš 

svetimos rašliavos perkelti vergiškai, koksai liežuvis, koksai 
ritmas, rimas, ar yra tikra poezija, ar vien sueiliuota proza 
ir t. t. 

Apie tai kritikas labai trumpai: apie idėją kaip kirviu 
nukirto dviem žodžiais: nėra idėjos; apie poetiškumą sako, 
jog autorius nieko nenusimano, ir kelias vietas iš poemos 
išrašo, išrinkęs, žinoma, ne geriausias; apie eiliavimą sako, 
jog sunkus, kelis kartus susijuokė, nusišypsojo, ir po kri- 
tikos! 

Kritikas sako, jog poemoje nėra idėjos; autorius sako, 
kad idėja yra; kritikas gal nežino, kas tai yra poemos idėja, 
nes kaipgi galėtų į akis prieš žmones sakyti, kas yra taip 
neteisinga. Poemos „Tarp skausmų į garbę“ idėja yra tai 
apgiedoti jaunos Lietuvos kilimai iš tautiško miego, Lietu- 
vos vargus — skausmus, per kuriuos tiktai įgis garbę, ir 
per tai prikelti dar miegančius. Toliau poemos idėja yra 
parodyti, jog žmogus turi Dievo paskirtą pašaukimą, kurios 
painijos neišdildo, bet tiktai lig laiko kliudo (Juozas), iki 
žmogaus tvirtas būdas visko nepergalės. Apie poetiškumą, 
sako kritikas, kad autorius nieko, o nieko nenusimano, jog 
jo eilės vien niekai; kaipo paveikslą kelias vietas išrašo, 
žinoma, jau niekingiausias; šitai anos: 


„Pavasario dienos išaušo, prašvito; 
Pabudo gražus prigimimas, 

Ir prašė nuo Viešpaties apdaro kito 
Ir lauko, ir girių ūžimas“. (Lap. 10.) 


Toliau: — 
„Pakilo saulutė, rytais atgaivinta, 
Ir braukia rasas nuo kasų! 
O rasos ant medžių tai diemantais krinta, 
Tai spindi žieduos žolynų! 
Keli spinduliai jau ir langą užgavo, 
Įspindę į stiklą jo sklidų; 
Primerkę akis, įvairiai sužaibavo 
Ir žiūri, pradrįšę į vidų!“ (Lap. 17.) 


Kritikas negali suprasti, kaip tai spinduliai gali sužai- 
buoti ir, lyg primerkę akis, žiūrėti per langą į vidų. Tegul 

paskaito Schillerį; ten ras ne vienoje vietoje apie žaibuo- 
įančius saulės spindulius per mišką, per langą, ir primer- 
kiančius akis, ir gal taip nesistebės. 

Toliau nemielaširdingai užpuolė už eilutę: 

„Kas volungei liepia verksmingai kukuoti“ (vietoje de- 
juoli). 

Pasinaudojo čia kritikas iš apsirikimo; ir kad būtų dar 
daugiau išrašęs spaudos apsirikimų, kurių gausu yra, tai 
bent išrodytų, įog jo viršus. 

Ketvirta ir paskutinė išrašyta vieta yra išplėšta be kon- 
teksto, ir skaitytojas tikrai nesupras prasmės. Bet ir kritikas, 
skaitydamas apgraibomis, matytis, jog nesuprato, nes būtų 
ne vietoje jo prilyginimai prie degtinės bosų ar ko kito. Yra 
taip: Motiejus supranta, jog, norint nepasiduot ateiviams, 
reikia tvirtai laikytis prie žemės; iš to jo širdingas prisi- 
rišimas prie žemės motinos, kurią pats purena ir grūdą 
žegnodamas į aną deda. Dabar, raitas aplankydamas ža- 
liuojančius rugius, džiaugias ir taip sau samprotauja: Į 
žemę įmestas grūdas apmiršta, kad žiemą užkloja šaltais 
patalais, bet saulutė užšila, rausvą diegą išves ir ateis 
laikas, kad pjovėjas riš pėdus ant tos vietos, prakaito ap- 
laistytos. O tu, Lietuva, brangesnė už rugių laukus, taip 
man brangius, kurioje tiek paguldė kaulų ir kraujo ne tik 
prakaito išlieję mūsų pranokėjai, kada išduosi vaisius, kada 
iš tavo kaulų po ilgo tautiško miego aigims didžiavyrai? 


Šventa Lietuva, žemė mano tėvų! 
Brangesnė už varpų laukus, 

Prigėrus ne prakaito, — kaulų, kraujų! 
Kada tavo vaisiai aibus? 


Kritikui netinka ar nesuprantamas paralelizmas tarp 
žemės, prakaitu aplaistytos, ir žemės, krauju prosenių pri- 
gėrusios; ir tai jam duoda priežastį vaikiško juokavimo ir 
prilygina jam žinomiems gėralams. 

Ant galo kritikas sako, jog eilės sunkios, nėra karštumo 
ir vervos. Žinoma, čia neišpuola man ginčyti, kad eilės bėga 
visai natūrališkai, nelaužydamos prigimtos priegaidos (ak- 
cento), jog kur yra jausmai, ten jausmingi, kur aprašymai, 
ten poetiški, kur apsakymai, ten ne be gyvumo, jog rima! 
yra tikri, o ne taip, kaip Dievas davė ir t. t. Neišpuola man 

ginčytis, nes vis tai gal tiktai mano samprotavimas; o kiek- 
vienas apie save geriau samprotauja kaip kiti; todėl tame 
dalyke palikome sūdą kitiems išduoti. Užbaigė kritikas 
savo raštą pasergėjimu, kad vietoje 85 pusl. būtų gana 
buvus 20 užmigdyti skaitytoją. Gal tai ir mano kalčia, jog 
p. N. snaudė skaitydamas, nors žinau, jog ne kartą žmonės 
iš kitos priežasties snaudžia. Bet snaudžiant perskaičius 
knygą, argi galima paskui rašyti kritiką? Mano kritikas 
parodė, kad galima, bet kartu parodė, kiek tiesos ir teisybės 
tokioje kritikoje yra. Pradžioje savo kritikos p. N. taip maž- 
daug sako: Kas link materiališko kapitalo, tai visi žino, 
kad reikia duoti ant didžiausių procentų; taip reikėtų, sako, 
ir su dvasišku, o mano būk kapitalas „Tarp skausmų į gar- 
bę“ tai mestas į purvus. Žinoma, jei visi būtų tokie skaity- 
tojai kaip p. N., gal tai būtų ir tiesa, bet aš geresnės nuo- 
monės apie savo viengenčius! 

Norėčio, kad ir „Varpas“, kurs sakos neprisilaikąs jokios 
partijos ir paduodąs „audiatur et altera pars“, perspaus- 
dintų iš „Apžvalgos“ mano atsakymą kritikui, kartu pridė- 
damas, jog toliau nenoriu vesti polemikos su N., nes ant 
to man trūksta laiko, užsiėmus svarbesniais dalykais. 


[1895] 


TRUMPA LIETUVIŲ RAšŠLIAVOS APŽVALGA 


Perbėgę mūsų tėvynės veikalus, matome, jog Lietuva, 
viešpataujant Vytautui didžiajam pasiekusi aukščiausio sa- 
vo laipsnio, paskui kas kartą pradeda silpnėti ir nykti. Ne 
tiktai siaurinas jos kitą kartą plačiausi rubežiai (ribos), 
ne tiktai trūni jos ginklų garsas, bet ir jos dvasia regimai 
gęsta, pasidavus Lenkų kultūrai ir jų įtekmei. Tėvynainis 
liežuvis — tas didžiausias kiekvienos tautos turtas, be kurio 
ji kaipo atskira tauta negali nei vadintis gyva, žūva ir nyksta 
ne tiktai tarp kunigaikščių, bet ir tarp bajorijos. Jagiela 
ir Vytautas dar šnekėjo tarp savęs lietuviškai*, bet jų įpėdi- 
niai kas kartą aiškiaus persiima Lenkų dvasia, o jų pasielgi- 
mas tame dalyke randa daug sekančių jų pėdas: jau XVI 
amžiuje pusė Vilniaus gyventojų nešneka lietuviškai. Už- 
mirštas kasdieniniame gyvenime, lietuviškas liežuvis ne dau- 
giaus buvo vartojamas ir raštuose arba, tikrai sakant, visai 
nebuvo vartojamas, nes vargiai galima betikėti tiems, kurie 
tvirtina pas Lietuvius buvusios runos.** Tiktai religiška su 


* Malinowski. Chronika Wapowskiego II, 99 

** Kaipo seniausias iki šiolei mums žinomas lietuviško liežuvio liekanas 
galima skaityti šiuodu sakiniu: a) Parašas ant teip vadinamos Vaidevuto 
vėliavos, runomis pradėtas, kurį, kun. Jauniui spėjant, teip reikia skaityti: 
Dievan oran trajatvan: Patoldėus, Parkunas, Patrimpas, t.y. Dievų orų 
(senų) trejetas: Patoldeus, Parkunas, Patrimpas 1309. b) Prisiegos žodžiai, 
kuriuos Keistutis sandaro su Vengrais patvirtinimui (1351) ištaręs: T28 
aki narosn'en aki gos, Pana'ni! t.y. regėk į mūsų norus ir į jautį, mūsų Vieš- 
patie! 

Ne per seniai Drezdene pas P. Počę atrasta trumpa plati šilkinė juosta, 
ant kurios lotyniškomis raidėmis išsiūta 1512 m. ir žodžiai: pas mamužės 
augau warga ne žinoiau. Žr. Bezzenberger Beitrage z. Kunde d. indogerm. 
Sprache XV 1888. Ein altes Denkmal der Litauischen Sprache. 


702 


kreivatikiais kova, XVI amžiaus gale Lietuvoje kilusi, liepė 
griebtis už rašto; nes kad liuteriai ir kalvinai pradėjo platinti 
savo mokslą per lietuviškas knygas, tuo pačiu ginklu reikėjo 
ir katalikiškai kunigijai ginti klystančias aveles. 

Pirmieji mūsų rašytojai buvo Prūsų lietuviai: Rapalonis, 
Mažvydas-Vaitkūnas, Valentas, Bretkūnas, Vaišnoras. Sta- 
nislovas Rapalonis; miręs 1545 m., Teol. daktaras ir mokyto- 
jas Karaliaučių universitete, parašė dvi giesmi dvasiškos 
įtalpos: a) Giesme ape berneli Jesu, kure giest dienasu Chris- 
taus užgimimą; b) Kitta giesme ape kenteghima Pona Chris- 
taus. Martynas Mažvydas-Vaitkūnas, Ragainės klebonas, 
Rapalonio Karaliaučiuose mokintinis, m. 1547 išspausdino 
Karaliaučiuose: Catechismusa prasty szadei, makslas skai- 
tima raschta yr giesmes del krikszczianistes bei dėl berneliu 
iaunu naujiey sugulditas. Baltramiejus Valentas, Karaliau- 
čių klebonas, 1579 m. išleido: Enchiridion Catechismas 
maszas doel paspalitu plebonu... isch wokischka liesžzuwia 
ant lietuwischka pilnai ir viernai pergulditas. Tais pačiais 
metais lietuviškai išvertęs išspaudino Valentas: Euangelias 
bei Epistolas, nedeliu ir schwentuju dienosu skailomosias. 
Simonas Vaišnoras 1600 m. iš vokiško išvertė ir išspaudino: 
Zemczuga Theologischka, kuri savieje aptur trumpas isch- 
guldimas  wiriausiūiu daliu moxlo  chriksconisckoio. 
Bet didžiausią sau užsipelnijo garbę ir vardą iš Prūsų lietu- 
vių to laiko Jonas Bretkūnas, kursai būdamas pirma Labgu- 
voje, paskui Karaliaučiuose klebonu, par penkis metus, 
pradėjęs 1585 m., išvertė į lietuvišką gana gryną liežuvį 
visas kaip protokanoniškas, teip ir deuterokanoniškas Švent- 
raščio Senojo Įstatymo knygas. Vienok tas jo kapitališkas, 
tikrai milžiniškas darbas, labai aiškiai parašytas, iki šiolei 
pasilieka rankrašty Karaliaučių knygyne. Antras jo dar- 
bas — tai 1591 m. dviejuose storuose tomuose išspaudinta: 

„Postilla tatai esti trumpas ir prastas Jschguldimas Euange- 
liu, sakamuiu Baszniczoie krikschzionischkoie nug Advento 
ik Waeliku, nug Waeliko ik Advento. To paties Bretkūno 
1589 m. buvo lietuviškai išverstos ir išspaudintos: Kollec- 
tas alba Paspalitas Maldas. 

Kada teip raštais darbavosi Prūsuose liuterių pastoriai, 
Žemaičių vyskupu buvo nelaimingos atminties Petkevyčia, 
kuršai visai maž tesirūpino apie dvasišką savo katalikų ap- 

švietimą. Jam mirus jo vietą užima labai dievobaimingas, 
neturtėlių tėvas vadinamas, vysk. Merk kelis Giedraitis. Maiy- 
damas didį katalikystei pavojų, tasai visomis pajėgomis 
griebėsi prie darbo, patsai važinėdamas po tamsiausius Že,, 
maičių užkampius ir mokindamas katalikus pamatinių krikš- 
čionystės tiesų. Jam vyskupaujant i ir po jo įtekme pradeda ir 
katalikų kunigai mokintis lietuviško liežuvio ir juo Ža Ta- 
me tai laike pradeda savo raštišką darbą didžiai mokytas vy- 
ras, gilus lietuviškos kalbos žinovas, Žemaičių kanauninkas 
Mikalojus Daukša, kurį teisingai galima vadintį tėvi mūsų 
rašliavos. Mažai apie Daukšos gyvenimą iki šiolei žinome: 
buvo Betygalos klebonu, mirus vysk. Giedraičiui per vienus 
metus (1609) valdė kaip administratoris vyskupystę, mirė 
Kražių altarista. Jo darbai: 1595 m. iš lenkiško liežuvio iš- 
guldytas ir išleistas: Kaiechismas arba mokslas kiekvienam 
krikszčzionii privalus. Tais pačiais metais jo išspaudintas: 
Trumpas budas pasisakimo arba ižpažinimo nudemiu, drin 
iu kurie dažnai wartoia iu sakramentu. Ant galo 1599 m. 
išleista: Postilla katolicka, tei esti ižguldimas ewangeliu 
kiekwienos nedelios ir szwentes per wisus metus. Daukšos 
liežuvis nesulyginant daug gražesnis, dailesnis ir grynesnis 
ne kaip Prūsų lietuvių rašytojų; pas jį atrandame nemaž 
žodžių ir išvaizdų šiandieną jau užmirštų: teip jis vartoja 
duotinį linksnį: tiemus daiktamus; užlaiko kai kur senoviš- 
kas būdvardžio išvaizdas: paiusdutus vietoje paduotuosius; 
priiuslietus vietoje priliestuosius ir t.t.; rašo visas nosburni- 
nes balses: ą, ų, ę, į ne tikiai vidury, bet ir žodžių gale. Pati 
Daukšos rašyba gana rimtai apmąstyta, sutaisyta po įtekme 
lenkiškosios ir čekiškosios, bet turi ir savo ypatybes, lietu- 
viškai kalbai pritaikintas, kurios parodo, jog Daukša buvo 
gilus savo liežuvio žinovas; visur stato priegaidas (accen- 
tus) ir kai kur paženklina balsės trumpumą, dėdamas apa- 
čioje spuogeli. Kun. Daukša buvo ne tikiai žinovas, bet ir 
mylėtojas savo liežuvio: savo prakalboje į Postillą jisai 
skundžias, kad bajorai jau į 30 metų po Liublino unijos ėmė 
gėdytis lietuviškos kalbos ir baudžia juos už savosios panie- 
kinimą. Daukšos laikuose nemažos teip pat verčios yra ne- 
žinomo autoriaus: Kaiechismas aba pamokimas wienam 
kuriam gi kriksczonuiuy reykiamas; paraszitas nuog Jokubo 
Ledesmos' epergulditas lietuwiszkay ir untrukart iszpaustas 

Vilniuy drukornioy Academios S. J., metusu užgimimo 
Wieszpatės 1605. Tame katekizme kalbos žinovai ir tyrėjai 
atranda tokius senovės perlus, kaip va: adunt nenusideium- 
biau (56 lap. 12 eil.) vietoje dabartinio sakinio: idant 
nenusidėčiau. 

Vertas Daukšos įpėdinis buvo kun. Konstantinas Sirvy- 
das. Jėzuitas, kursai Vilniaus akademijoje būdamas moky- 
toju, vienkari bažnyčioje sakydavo lietuviškai pamokslus 
iki 1631 m., kada pasimirė. Turinį tų pamokslų išspaudino 
1629 m. lietuviškai greta su jų lenkišku vertimu, padėjęs 
antrašą: Punktay sakimu. Sirvydo liežuvis teip pat grynai 
lietuviškas ir gražus kaip ir Daukšos; vienok nekuriuos 
ženklelius, Daukšos įvestus, Sirvydas atmetė, patsai gi 
įvedė kai kur vietoje cz, sz suminkštintas s, c; teip pat visur 
vartoja sapinum; išsižadėjęs savo žemaitiškos tarmės ir 
nuomoningai prisilaikydamas abelnos lietuviškos, ne kartą 
apsirinka, rašydamas saldzi vietoje saldi. Rupindamasis 
apdirbti ir raštiškai ištaikyti lietuvišką liežuvį, Sirvydas 
parašė pirmąjį kalbomokslį: Clavis linguae lituanicae, kur- 
sai vienok prapuolė visai. Toliaus Sirvydas pirmas sustatė 
lenkiškai lotyniškai lietuvišką žodyną po antrašu: Dictiona- 
rium trium linguarum, kursai 1677 m. buvo penktą kartą 
atspaustas. Ant galo nekurie samprotauja, jog pirmas gry- 
nai lietuviškas vertimas: Evangeliu nedėldieniais ir šventa- 
dieniais skaitomų, 1664 m. išspaudinias, buvo teip pat Sir- 
vydo sutaisytas; tasai evangelijų vertimas buvo daug kartų 
perspaudintas; pradedant nuo 1711 m. naujai įvestais barba- 
rizmais išmargintas ir sudarkytas. 


Tarp kitų svarbesniųjų XVII amž. raštų galima dar pami- 
nėti; Lietuviska Biblija 1660 m., pragarsėjusi po vardu 
Chilinskio. Išversta buvo, prisilaikant Bretkūno ir Vulgatos, 
ypatingai darbais Jurgio Skrodzkio, Karaliaučių pamoksli- 
ninko (11683) ir Jono Barzymauskio (11671 Kėdainiuose). 
Chilinskis ir Minvydas vardu kėdainiškių kalvinų buvo pa- 
siųsti su pinigais į Londoną įą išspaudintų; tie vienok teip 
gausiai aikvojo sau pavestus pinigus, kad galutinai neturėjo 
kuo už spaudą mokėti; spaudimas buvo sulaikytas, ir eg- 
zemplioriai užturėti. Ilgiausis iki mūsų dienų užsilikęs eg- 
zempliorius baigiasi ant 40 psalmės. Vertimo liežuvis gry- 
nas, gražus ir turtingas; nemaž jame randame senų žodžių 


23 Raštai, IN 705 


ir sakinių. Pavyzd., Tesusireka wądeniy wienon wieton, kurie 
ira po dągumi ir tesiparodzia sausa vieta (Gen. I, 9); Vest 
szwieses and apigarda dągaus... Padare tada Diewas anie 
dwi dydi szwiesi: didę aną szwiesę kad waldytų dieną: 0 
mažą szwiesę kad waldytų naktį (14, 16); Ir padare Diewas 
lauko zwery pagal gimines jo ir peku pagal gimines jo (25); 
ia sutryns tau galwą, o tujen sutrynsi jey kulną (Gen. III, 
15); gijo (vietoje gyveno) (Gen. V); idand mi (vietoje man) 
giar westus del tawęs ir gitu dusza mano (Gen. XII, 13); 
kas tey ira, jog mi padarey, kodel mi nepasakiey (18); kaipo 
and szawima kilpinies (Gen. XX, 16); dabarjen tada, jeigu 
padarysit gieradeistę... pamisakikit... kad gryszczia deszy- 
nen aba kayren rąkon (Gen. XXIV, 49). Danielius Kleinas, 
fHtosolijos daktaras ir liuterių Tilžėje klebonas, 1666 m. iš- 
leido: Naujos giesmju knygos, kurose senos giesmes su 
pritarimu wissū Bažnyczos mokįtojū per mūsų Lietuwą yra 
pagerintos; 121 giesmę Kleinas iš senųjų pertaisė ir išdailino, 
o 108 patsai iš vokiškųjų išvertęs pridėjo. Vienkari su gies- 
mėmis Kleinas atspaudino sutaisęs bene pirmąją lietuviškoje 
kaivoje Maldų knygą. Kleinas stropiai rūpinos apie kalbos 
grynumą savo raštuose; vienok jo raštai jam mirus buvo po 
kelius kartus atspaudinami, taisomi ir barbarizmais sudar- 
kyti. Jisai parašė ir lietuvišką gramatiką, padėjęs jai antra- 
šą: Gramrmnatica litvanica, mandato et auctoritate serenissi- 
mi electoris Brandeburgici adornata 1653. Nemažos teipjau 
verčios yra: Trumpas mokslo krikscioniszko surinkimas, 
nuog Roberto Beliarmino kardinolo parasitas 1677; čia gies- 
mės lotyniškomis, o maldos gotiškomis raidėmis atspaudin- 
tos. Verta dar paminėti: lenkiškai lietuvišką Kalechismą 
Petkevyčės. 1598 m. išleistą, kur randame tokius senoviškus 
sakinius, kaip va: tawęsp szauktumbim; teykisig mus drau- 
gie su pleme musu teyp redit, idant platintumbimesi ir t.t. 
Kniga Nobaznistes krikscioniszkos... Kiedaynise. Jurgis 
Rhetas 1653. 

Tie tai yra svarbiausieji XVI ir XVII amž. raštai. Iš viso 
per tą laiką atspaudinta apie 60 lietuviškų knygų; visos — 
dvasiško turinio, išskyrus Jurgio Pridriko Margrabio aplink- 
raščius, išleistus 1578 ir 1589 m. Spaudinamos buvo Kara- 
liaučiuose, Vilniuje ir Kėdainiuose; skaitliumi Prūsuose 
jų išėjo daugiaus, bet didžioje Lietuvoje spaudintųjų kal- 

ba dailesnė, grynesnė, daugiaus apdailinta nuo barba- 
rizmų. 

Pirmoji didesnė pusė XVIII amž. nedaug padidino mūsų 
literatišką turtą; knygų išėjo apie 110, bet jų verčia ne per 
didelė; barbarizmai ir makaronizmas kas kartą daugiaus 
platinas; senovės raštai iš naujo perspaudinami ir pertaisy- 
mais darkomi. Kaipo pavyzdį sudarkymo lietuviško liežuvio 
galima nurodyti: Broma atverta ing wiecznasti par atmini- 
mu paskutiniu daiktu, su spasabais dysponawoima mirsztan- 
cziu ant sciesliwa smercia, yr ratawoima dusiu cisciuy 
kentančiu; teipogi ape artikulus wieros s. su trumpais pa- 
mokslais yr prikladays isz pawožniu autoriu iszrinktays par. 
kun. Mikola Olszewski. Ta knyga išėjo pirmą kartą 1753 m.; 
perspaudinta buvo 9 kartus; paskutinį kartą 1851 m.; buvo 
tarp žmonių labai populiariška; ne tiktai iš literariško, bet ir 
iš dvasiško atžvilgio neišturi jokios kritikos. Antrą tokį pa- 
vyzdį galima nurodyti: Altorius duchawnas kwepencia smil- 
kimo priesz Majestota Diewa, tey yra madlitwas roznas 
kures dwase karszta Ponuy Diewuy afierawot gal. Wilniuy 
1778 m. Tokie raštai, o ypatingai maldų knygos, milžiniškai 
prisidėjo prie sudarkymo ir gyvos tarp žmonių kalbos. Tarp 
šiek tiek prakilnesnių XVIII amž. rašytojų galima paženklin- 
ti kun. Gailevyčią, Pilypą ir Povilą Ruigius. Kun. B. Gaile- 
vyčia parašė: Mokslas krikscioniszkas ir Balsas szirdies 
pas Wieszpati Diewa, jo knygos nuo 1752 m. buvo kelius 
kartus perspausdintos. Pilypas Ruigys, Valterkiemio klebo- 
nas, 1745 išleido Betrachtungen der litauischen Sprache, 
norėdamas pakelti lietuviškos kalbos svarbumą, nurodo didį 
jos panašumą į graikišką liežuvį. M. 1747 tas pats P. Ruigys 
iš vieno su savo sūnumi Povilu, Karaliaučių seminarijos mo- 
kytoju, išleido lietuviškai vokišką ir vokiškai lietuvišką žo- 
dyną, kur ant galo pridėtos kelios dainos ir nemaž patarlių, 
priežodžių ir mįslių. Liuteriai ir kalvinai per tą amžių rūpinos 
apie lietuvišką Biblijos vertimą. M. 1701 Karaliaučiuose iš- 
ėjo vienkart liuteriškas ir kalviniškas Naujo Įstatymo verti- 
mas. M. 1735 atspausta buvo pirmą kartą Karaliaučiuose 
visa Biblija, kurią vertė susitarę 10 lietuvių pastorių. Pra- 
slinkus 20 metams tasai vertimas buvo pertaisytas ir išdai- 
lintas Adomo Pričkaus Šimelpenigio; apima protokanoniš* 
kas ir deuterokanoniškas (liuterių apokrifais pavadintas) 

knygas. Pagal turinį rašliava XVIII bemaž vien religiška; 
vyra tai: dvasiškos giesmės, katekizmai, maldų knygos, pa- 
mokslai, knygutės apie brostvas, evangelijų išguldymai, 
Biblijos vertimai, maldos Tamošiaus a Kempis, živatas Pona 
Jėzusa ir t.t. Iš svietiškos įtalpos dalykų galima nurodyti: 
vertimą kelių Ezopo pasakėlių (1706 m.), kelius urėdiškus 
apskelbimus (karališkos gromatos) apie vaisbą, muitą, ko- 
kios provos dvaro amtmonams pasilikt, skaitytines (abė- 
cėlė), mokslą skaytima raszto lekiszko del mažu waykeliu 
(1766), visatini apskelbima Tadeuszo Kaszcziuszkos (1794) 
ir t.t. Kalba ir rašyba visų tų veikalų sudarkyta ir išmar- 
ginta svetimais žodžiais, paimtais iš vokiško, lenkiško ir 
rusiško liežuvio. Nuo visų tų makaroniškų XVIII amž. 
raštų atsiskiria du gana gryna kalba parašytu ir gramatiškai 
apdailintu veikalėliu: a) Pamckinimas apie užauginimą 
waikų isz wokiszkos į lietuviszka kalba pergulde Lowynas 
Krisionas 1782; b) Mokslas pamokinimo ant gero wartojimo 
Iaukininkams, szeimynai... 1788 m. 

Vienok ir XVIII amžius ne visai buvo bergždžias: jame 
gimė, pargyveno ir rašė mūsų didžiausis poeta, kurio vardu 
ir darbais Lietuviai ir šiandieną gali teisingai ir drąsiai di- 
džiuotis prieš visas apšviestas Europos tautas. Buvo tai 
Kristijonas Donelaitis, iš lotyniško Donalitius vadinamas. 
Gimė par pačius naujus metus 1714 m. Lazdynėliuose, netoli 
nuo Gumbinės. Teteneris* samprotauja, jog įo protėviai ga- 
tėje būti iš Škotijos kaip ir Kanto protėviai. Kristijono tėvas 
buvo neturtingas kelmiškis dvarponis, užsiimdavęs teip pat 
ir mechaniškais darbais; pasimirė gana anksti, palikęs 7 
saikų. Našlė motina nuvežė mažą Kristijoną į Karaliaučius 
mokintis ir atidavė į neturtingų vaikų mokyklą, kurią pabai- 
ząs Kristijonas, kaipo gabus mokytinis, įstojo 1732 m. į 
Karaliaučių universitetą ant dvasiškų dalykų skyriaus, kame 
tiek išsimokė graikiškos, lotyniškos, hebrajiškos ir prancū- 
ziškos kalbų, kad kiekvienoje iš jų galėjo eiles mastuoti, kaip 
pasirodo iš nekurių užsilikusių nuo jo popierių. Tame pat 
laike Kristijonas lankė ir Karaliaučių seminariją, kur lavino- 
si lietuviškoje kalboje, kuria vienok gramatiškai rašyti neiš- 
moko; nėra ko tam ir stebėtis: buvo tai makaronizmo laikas, 


* Tetzner Fr. Dr. Die Slawen in Deutschland, p. 50. 

kada Kleino perspaudinami raštai lyg tyčia buvo pertaisomi 
ir marginami vokiškais ir kitokiais barbarizmais; Ruigio dar 
tuokart Karaliaučiuose nebuvo. Donelaitis universitete ne 
vien dvasiškais dalykais rūpinos; kaip matoma iš laiškų, 
rašytų prie savo draugo mylimo Sperbero, skaitė jisai Vergi- 
lijaus Eneidą ir Bukoliką, teip pat mėgo Ovidijų, Hesiodą ir 
Teokritą. Vokiečių literatūra tada linko prie idilės; meilė 
liaudies dainų pas juos paskiaus apsireiškė, kad rašė Burge- 
ris, Lesingas, Herderis. Ruigio išleistas lietuviškas dainas 
Donelaitis vargiai bepažino. Ant Donelaičio šiek tiek įtekmę 
gal padarė Anglų Tomsonas ir Vokiečių Kleistas gamtos 
idiliškais aprašymais. Pabaigęs universitetą, Donelaitis ke- 
lius metus buvo tūluose namuose vaikų mokytoju; 1740 m. 
buvo pašauktas į rektorių prie bažnytinės mokyklos Stalu- 
pėnuose, ant galo 1743 m. buvo paskirtas liuterišku klebonu 
Tolminkiemiuose, kur pergyveno 37 metų iki savo mirties. 
1744 m. vedė pačią Oną Reginą Oletant, našlę, dukterį su- 
džios miesto Goldap, kuri jį 13 metais pergyveno; vaikų ne- 
paliko, bet jo vardas nepragaiš, iki bus Lietuviai. Mylimiau- 
siu Donelaičio praleidinėjimu laisvo laiko buvo darbinėjimas 
sodne, kurį išpuošė parinktais vaisiniais medžiais, ir žaidi- 
mas ant kvartapijono; patsai mokėjo komponuoti savo sudė- 
tas dainas; jo kompozicijos buvo: prietelystė Dovydo ir Jona- 
tano, gaspadorystė pirmųjų žmonių, laimė ir nelaimė, viltis. 
Tas kompozicijas pats giedodavo su muzika aplankantiems 
jį prieteliams. Galima teisingai stebėtis daugeriopam Done- 
laičio gabumui: optiškų stiklų tekinime jisai teip išsilavino, 
kad jo barometrai ir termometrai ilgą laiką buvo garsūs; 
jisai teip pat padaręs antrąjį Prūsuose kvartapijoną* ir 
taisęs kitus muzikališkus įrankius. Bet svarbiausis Donelai- 
čio palikimas — tai jo poezija, kuria sau užsipelnė nevystan- 
čią garbę ir amžiną vardą. Iki šiolei žinomi mums jo raštai 
šitie: 

pasakos a) lapės ir gandro česnis; b) rudikis jomarkinin- 
kas; c) šuo didgalvis; d) pasaka apie šūdvabalį; e) vilks 
provininks; i) ąžuolas girpelnys; g) Pričkaus pasaka apie 
lietuvišką svodbą; k) rudenio gėrybės; 1) žiemos rūpesčiai; 


* Pirmąjį padirbdinęs jo brolis Pridrikis, Karaliaučiuose mekanikas ir 
auksadarbis. Žiūr. Schl/eicher. Christian Donaleitis, p. 13. 

m) pavasario linksmybės; n) vasaros darbai. Visi Donelai- 
čio poetiški darbai parašyti šešimasčiais arba hegzametrais; 
poeta juos rašė ir paskui savo prieteliams skaitė, visai nesi- 
rūpindamasis kada nors juos atspaudinti ar gal ir nesitikė- 
damas, kokios jie verčios bus būsinčiams laikams. Pirmasis 
Rėza išrovė juos iš nežinios, atspaudinęs nors nepilnai 1818 
m. Jisai tai, atspėdamas Donelaičio mintį, paskutiniuosius 
keturius jo veikalus suvedė į vieną poemą davęs jiems abelną 
antrašą: Keturi metai. Sešios Donelaičio pasakos nėra per 
didžios verčios: kaipo pasakos jos gana ilgos; hegzametro 
eilės joms per sunkios; mažai jose originališkumo ir gyvybės; 
bet visgi nereikia užmiršti, kad tai pirmieji mėginimai mūsų 
tikrosios literatūros, kuri iki šiam laikui buvo bemaž vien 
religiškai didaktiška. Užtai poema Keturi metai savo epišku 
aprašymu gamtos ir žmonių gyvenimo stovi labai aukštai, 
ir nedaug atsiras pašaulėje tautų, kurios galėtų pasigirti 
tokiu poetišku subrendusiu ir originališku veikalu; tiesa, 
poemoje veltui ieškotumime paprastos užmazgos ir intrigos, 
bet čia kaipo kokiame veidrodyje matos visas XVIII amž. 
Lietuvių gyvenimas; poeta užsiima daugiausiai valsčionimis, 
aprašydamas jų gyvenimą, vargus, darbus, papročius, nuo- 
monę, ir tiktai retkarčiais užgauna aukšiesnio skyriaus 
žmones. 


Mes Lituvninkai vyžoti, mes nabagėliai 
Ponams ir tarnams jų rods prilygti negalim; 
Bet ir poniškas ligas kentėt neprivalom. 


Ypatų būdas (charakteristika) trumpais žodžiais nupieš- 
tas taip gyvai, kad reikia tikrai stebėtis: Pričkus išminiings 
šaltyšius, Bleberio žentas; Krizas, kursai našlaičiu palikęs 
ir iš mažo kiaules pas Bleberį varinėjęs, savo darbštumu 
paliko gaspadoriumi (ūkės savininku) ir dabar tik šeimynai, 
tarnams įtikti negali; Lauras, kurs ant kumpos lazdos pasi- 
rėmęs, daug išmintingų dalykų pasakoja; šykštuolis Diksas, 
kurs nuogas pas kupiną skrynę klūpodams ir vis vaito- 
dams, garbina skarbus; nenaudėlis Dočys, girtuoklis ir 
slinkius; pagirtinas ir dievobaimingas Selmas, kurio namai 
lygiai kaip bažnyčia kokia, o stalas kaip švents altorius parė- 
dytas, ant kurio knygelės šventos guli padėtos, Selmas, 

kursai teipgi ir Lietuvą myli ir pageidauja tų lietuviskų gady- 
nėlių, kad car Prūsai vokiškai kalbėt nemokėjo; — vis tai 
ypatos, iš gyvo gyvenimo paimtos ir gyvai nupieštos. Done- 
laitis ne menkesniu pasirodo artista ir tada, kad aprašo 
gamtą; pažiūrėkime, kaip piešia žiemos prisiartinimą: 


Ant žiemos nasrai jau vėl rūstaudami grįžta, 

Ir šiaurys pasišiaušęs vėl mus atlekia gąsdint. 
Mat štai ant ežerų visur langai pasidaro; 
Lygiai kaip antai stikliorius įdeda stiklą. 

Ant, laukus žiemys jau teip nugąsdino bardams, 
Kad ir balos ir klampynės pradeda rauktis, 

Ir purvynai jų teškėt ir šliurpt pasiliauja. 
Kelias, kad jį mėgina trenkt šokinėdami ratai, 
Lyg koks būbnas įtemptas dėl pašalo trinka. 


Keturi metai — tai gryniausis senovės Graikų objektyviš- 
kas epas, kuriame patsai poeta visai nesigirdi ir nesimato; 
už jį veikia, mąsto ir šneka poemoje perstatytos ypatos. 
Paklausykime štai Lauro, kursai rymodams ant stripinio 
savo, teip besigailina: 


Bei štai, kad ūsai pirmi jau pradeda želti 

Ir kad darbus jau sunkiokus reikia nutverti, 
Ai kur dingsta glūps ir vaikiškas šokinėjims? 
O kieksyk, linksmai šokinėjant ir besispardant, 
Giltinė su rauplėms piktoms atšokusi smaugia, 
Kad ir klapams, ir mergoms ji gatavą dalgį 
Aštrina vis ir, jauno jų n'atbodama veido, 
Kirsteria teip aklai, kad kasos irgi kepurės 

Su grožybėmis visoms į nieką pavirsta. 


Keturi metai kaipo poema stovi labai aukštai; vienok 
turi ji teip pat ir savo ydas: pirma, poeta per daug išmargino 
savo kalbą vokiškais, lenkiškais ir rusiškais žodžiais, tokiu 
būdu nepasikeldamas aukščiaus už savo amžiaus prozaikus; 
antra, norėdamas būti populiarišku ir stengdamasis prisi- 
taikinti prie kaimiečių nuomonės ir būdo, tankiai apsilenkia 
su estetiška pajauta ir per daug žemai nusileidžia, vartoda- 
mas net triviališkus sakinius. Žinoma, poetą gali maždaug 

nuieisinti noras nupiešti gyvą anos gadynės Lietuvį, bau- 
džiavoje vargstantį, jo gyvenimą, būdą, nuomones ir nei 
pačią kalbą; bet visgi poeta turi atminti, įog ne nuo kaimie- 
čių būrų jam pridera mokintis estetiškos uoslės. Todėl norint 
Donelaičio poemą paduoti platesnei visuomenei į rankas 
skaityti, reiktų nekurias vietas spaudinant apleisti, paženkli- 
nus jas žvaigždelėmis ar apkeitus švelnesniais sakiniais. 
Poemą Keluri metai į vokišką liežuvį vertė Rėza (1818) ir 
Neselmanas (1869), išleidę vertimą vienkart su originalu; 
lenkiškas poemos vertimas esąs rankrašiy Osolinskių kny- 
gynė. Metuose 1896 Donelaičio mylėtojai pastatė jam pa- 
minklinį akmenį Lazdynėlių parke. 

Viduryje XVIII amž. pradeda pabusti iš miego apvergti, 
prispausti ir bemaž kuone ištautinti pietų ir vakarų Slaviai, 
ypatingai Serbai ir Čekai. Prakilnesnieji tarp jų vyrai pra- 
deda darbuotis apie savo tautos dvasios pakėlimą ir apie 
savo liežuvį. Tas naujas tautiškas judėjimas ir tarp Lietuvių 
turėjo atrasti savo pasekėjus; bet Lietuvos, ypač rytinės, pa- 
dėjimas ne visai tam prielankus buvo: antroje XVIII amž. 
pusėje kaip Lenkams teip Lietuviams prisiėjo iš peties ka- 
riauti už savo politišką būvį ir milžiniškai ginti griūvančią 
tėvynę nuo neprietelių, kurie, neva ją gydydami, skirst ją į 
tris dalis. Pradžia gi XIX amžiaus buvo laiku didžiausio 
žydėjimo Lenkų literatūros, o Vilniaus universitetas, garsus 
visoje Europoje savo mokslo vyrais: poetomis (Mickevyčia), 
istorikais (Lelevelis), gamtos: ir dangaus tyrėjais (Jundzi- 
las, Počobutas),— traukė iš visur mokslo trokštančią jau- 
numenę; turėdama gi neapribotą įtekmę, didžiausiai platino 
po visą Lietuvą tėvynės meilę, suprasdama per tai vien 
lenkystę; nuo Vilniaus universiteto prigulėjo visos žemesnio- 
sios mokyklos ir prisilaikė jos paženklintos programos; lie- 
tuviškas liežuvis iš jų buvo išvytas; buvo tam paskirtas baus- 
mės įrankis, kursai vadinos metelinga. Aišku, jog tokiose 
aplinkybėse sunku buvo Lietuviams tautiškai pabusti. Vienok 
ir tokiose sunkiose sąlygose pradeda atsirasti tarp prakilnes- 
niųjų nors pavienių ypatų tautiškas susipratimas, iš pradžios 
gana silpnas, mažai sau užsitikiąs, sakyčiau, daugiaus plato- 
niškas, pusėtinas: nekurie tėvynės mylėtojai kaip prelatas 
Bohusz, Liudvikas (Jucevyčia) iš Pokievės, paskui archeo- 
iogai Eust. Tiškevyčia, Kirkoras, istorikas Teodoras Narbu- 


tas rašo dar lenkiškai; bet su laiku tas tautiškas atgimimas 
plėtojas kas kartą aiškiaus ir plačiaus, iki ant galo, baigian- 
tis XIX amžiui, apima visą tautą. Žymesnieji mūsų rašytojai 
iš pirmojo keturdalio XIX amž. buvo: kun. Ant. Draz- 
dauskas (1763—1833), pasimiręs Kamajuose, kur jam 
pastatytas paminklas; išleido 1790 m. Spasabas giedoima 
nobažnai miszes šv. su prideimu nekuriu giesmiu, ir 1814 
m. Giesmies swietiszkas ir szwintas. Kalba Drazdausko 
giesmių ir dainų nėra gryna nei švelni; jis neturėjo nei 
gerų paveikslų; bet jo poezijoje daug natūrališko jaus- 
mo. Jo giesmė Pulkim ant kelių, dainos apie strazdą, kiš- 
kelį ir kitos pasklido tarp žmonių ir užsilaikė iki mūsų 
dienos. Žemaičių vysk. Juoz. Giedraitis 1816 m. atspaudino 
lietuvišką, gana gryną ir gana gramatiškai sutaisytą 
vertimą Šventraščio N. Test.; tikru vertėju, regis, buvo 
prel. Bon. Gailevyčia, kursai dar 1821 m. išleido Moks- 
las krikszczioniszko istatimo. Kun. Juozas Rupeika, Šeduvos 
klebonas, m. 1823 atspaudino Jonas isz Swisloczes krami- 
ninkas wedrowois. Kasakauskis parašė ir atspaudino 1832 
m. Kalbrieda Iežuwio žiamaitiszko. Kun. Stanevyčia buvo 
nekurį ląiką profesoriumi prie Vilniaus universiteto ir rekto- 
riu dvasiškos Varnių seminarijos; palaidotas Lyduvėnuose, 
netoli nuo Raseinių; gimė Viduklės parap.; savo laike buvo 
gana garsus mokslo vyras. Stanevyčios darbai: Istorija 
szwenta, kurią atspaudino 1823 m., pridėjęs ant galo trumpą 
lietuviškai lenkišką žodyną; m. 1829 išleido Daynas Žemay- 
cziu surinktas; čia patilpo 30 dainų, surašytų nuo žmonių 
tarp Viduklės ir Eržvilko; tuose pat metuose apskelbė Sze- 
szes pasakas Žemaycze yr antras szeszes Kriza Donalyčia; 
ant galo 1833 m. jo išleista Pažimes žemaytiszkas gaydas 
prydietas pry daynu. Rankrašty bepalieka Stanevyčios žody- 
nas iki K ir neužbaigta gramatika. Vienkart su kun. Stane- 
vyčia gyveno ir darbavos ant lietuviškos dirvos dvarponis 
žemaitis Dionizas Poška, gimęs savo dvare Barzdžiuose 
Bijotuose, Girdiškės parap.; apie 1818 m. buvo nekurį laiką 
Raseinių sūdžia. Poška išvertęs Vergilijaus Eneidą, rašęs 
satytas ir epigramas ir daug dainų sudėjęs; nekurios dainos 
buvo atspaudintos, bet, regis, šiandieną jos jau sužuvo per 
lenkmečius; užsiliko jų nedaugel; jo Žemaičiu ir Lietuvos 
mužikas buvo 1886 m. Aušroje atspaudintas. Iš užsilikusių 

Poškos eilių pasirodo, jog tai buvo poeta su talentu; jo 
eilės — pilnos įausmo ir pakilios dvasios, iš kurių pasirodo 
didis priejautimas vargingiems valsčionims. Poška bemaž 
visą amžių darbavos rašydamas lietuviškai lenkišką žodyną, 
kurį gana storą surinko; bet ir tas jo veikalas, rodos, pražu- 
vo. Ant galo Poška rinko teip pat senovės Lietuvių liekanas, 
kurių nemažai nusiuntė Tadui Čackiui į Kremenecą. Poška 
ir kun. Stanevyčia — tai svarbiausi darbininkai ir karščiausi 
tėvynės mylėtojai pradžioje XIX amž.; būdami bajoriškos 
kilmės, skaudžiai gailinosi, kad bajorija užmiršta savo pra- 
nokėjų liežuvį ir net jo gėdžias. Jie buvo ir pirmieji lietuviš- 
kos kalbos puristai, kurie rūpinos apie jos grynumą ir kaip 
įmanydami ją šlavė nuo svetimų žodžių; Valenavyčia, kuris 
sustatė visiems pažįstamą Birutos dainą, net prikalbinėjo 
Poškai: neiti pėdomis kun. Sirvydo, bet vartoti žodžius, 
žmonių kalbamus. 

Tarp Prūsų lietuvių tautiškas susipratimas pabudo anks- 
čiaus ne kaip rytų Lietuvoje; arčiau susisiekdami su vakarine 
Europa, Prūsų lietuviai iš to atžvilgio buvo prielankesniose 
sąlygose; Vokiečių valdimeriai, nors kolonizavo lietuvių 
kraštą ateiviais iš Zalcburgo, Šveicarijos ir iš kitų šalių, bet 
rūpinos ir apie gerovę vietinių gyventojų; lietuviško liežuvio 
nepersekiojo; nekurie, kaip Fridrichas I, rods, protestantiz- 
mo praplatinimui net rūpinos apie jo palaikymą; karalių pa- 
liepimai buvo verčiami ir į lietuvišką kalbą; Biblijos vertimai 
ir dvasiškų knygų išleidimai buvo ne kartą rengiami rūpes- 
čiu ir net pinigais Prūsų viešpačio; jau 1723 m. Karaliau- 
čiuose prie universiteto buvo Fridricho I įkurta lietuviška 
seminarija, kur mokinosi K. Donelaitis, kur buvo mokyto- 
jais lietuviško liežuvio mylėtojai, tėvas ir sūnus Ruigiai; čia 
mokinosi paskui Milkus, Pilkalnio kantorius, kursai apie 
1790 m. išvertęs vokiškai nekurias lietuviškas dainas, jas 
atspaudino, nurodydamas jų gražybę; parašė teip pat lietu- 
višką žodyną ir gramatiką. Baigiantis XVIII amžiui tarp 
Prūsų lietuvių jau aiškiai apsireiškia atgimimas. Vienas iš 
prakilnesnių buvo L. J. Rėza, vyras gana mokytas, filosotijos 
ir teologijos daktaras, rektorius Karaliaučių lietuviškos 
seminarijos; pasimirė apie 1840 m. Rėza per ilgus metus 
rinko lietuviškas dainas, iš kurių tik 85 išrinktąsias 1825 m. 
atspaudino vienkart su jų vokišku vertimu, pridėjęs kelių 

gaidas; kitos jo surinktos dainos tebepasilieka rankrašty 
Karaliaučių archyve. Metais anksčiaus jo buvo atspaudinta 
Ezopas arba pasakos isz Grekonų kalbos. Rėza pirmasis 
apskelbė visuomenei Donelaičio veikalus, atspaudinęs įuos 
nors nepilnai 1818 m. ir vienkart pridėjęs jų vokišką vertimą. 
Dar daugiaus negu Rėza pasidarbavo ant lietuviškos dirvos 
Rėzos mokytinis ir jo įpėdinis Fridrichas Kuršaitis (1806— 
1884); bet jis, galima sakyti, buvo ir paskutiniuoju iš garses- 
niųjų Prūsų lietuvių rašytojų; pats Kuršaitis, nors daug ir 
naudingai darbavosi dėl lietuvių rašliavos, bet, matydamas, 
kaip plačia banga eina paskutiniuose laikuose jo tautiečių 
germanizacija, arba suvokiečiavimas, mažai betikėjo į tau-. 
tišką lietuvių atsikėlimą, būdamas dargi iš parsitikrinimo 
grynu konservatistu ir vokišku legalistu. Kuršaitis, gavęs 
iš pradžios menką mokslą, nekurį laiką buvo vaikų mokytoju 
ir tiktai vėliaus pradėjęs gilesnį mokslą, pabaigė 1840 m. 
Karaliaučių universitetą; būdamas paskui prie seminarijos 
mokytoju ir 1844 m. palikęs liuterišku kunigu, Kuršaitis 
greit pragarsėjo visuose Prūsuose savo lietuviškais išguldy- 
mais. Metuose 1865 gavo proiesoriaus vardą prie Karaliau- 
čių universiteto, o dešimts metų praslinkus, jam buvo duotas 
garbės diplomas filosofijos daktaro; prieš jo mirtį 1882 m. 
karališkoji Čekų mokslų draugija Kuršaitį už filologiškus 
jo darbus išrinko į savo sąnarius. Kaip Ruigys, Milkus ir 
ypatingai Rėza vokiškais lietuviškų dainų vertimais parodė 
prašalaičiams lietuviškų dainų gražumą ir didžią jų poetišką 
verčią, kuriomis gėrėjos Lesingas, Herderis ir Getė, taip 
Kuršaitis pirmasis atkreipia garsių kalbų tyrėjų akis į didį 
svarbumą ir turtingumą tame dalyke lietuviško liežuvio; 
paskui jo atsiranda ištisa eilė mokslo vyrų: Neselmanas, 
Šleicheris, Kunikas, Zubaty, Mikola, Saussure ir kiti, iš 
lietuvių: vysk. Baranauskas, kun. Jaunius, Kriaušaitis (Jab- 
lonskis), kurie giliai ištiria Lietuvių liežuvį, atrasdami jame 
neišsemiamus turtus kalbų sulyginimui (philologia compa- 
rativa). Kuršaičio darbai: jis perveizėjo ir pataisė Naują 
Testamentą, teip pat Šventasis Karavimas Jono Bunyono 
išleistas; atspaudino savo sudėtas kareivių maldas ir šven- 
tas giesmes ir Katekizmą; nuo 1849—1880 m. pradėjo išlei- 
dinėti Karaliaučiuose laikraštį Keleivis. Bet svarbiausis Kur- 
šaičio darbas — tai jo moksliško lietuviško liežuvio tyrinė- 

jimai, kuriais pragarsėjo visoje pasaulėje; Kuršaitis — tai 
pirmasis tikrai mokslo vyras iš grynų lietuvių. Didžios ver- 
čios jo Beitrage zur Kunde der litauischen Sprache; metuose 
1876 Halėje atspaudino vokiškai storą lietuviško liežuvio 
gramatiką; ant galo prieš pat mirtį 1883 m. atspaudino platų 
vokiškai lietuvišką ir lietuviškai vokišką žodyną, kurio susta- 
tymui padėjo darbo 35 metus. Tarp kitų Prūsų lietuvių rašy- 
tojų paminėtini: Pričkus Kelkis (1801—1877), kursai Kara- 
liaučiuose nuo 1832 m. pradėjo išleidinėti pirmąjį liet. laik- 
raštį: Nusidavimai apie Evangelijos praplatinimą;, parašė 
Saliamonas bei Sulamita ir paskutiniuose laikuose, kad Prū- 
sų valdžia pradėjo trukdyti ir stumti iš mokyklų lietuvišką 
kalbą, siuntinėjo prašymus net į Berlyną jų užtarimui. Rud. 
Jokubis (1817—1881) atspaudino lietuvišką chrestomatiją, 
kuri buvo mokyklose vartojama; kad 1880 m. buvo Tilžėje 
įkurta Litauische litter. Gesellschait, kuri pradėjo išleidi- 
nėti savo Mitteilungen, Jokubis buvo aprinktas jos pirm- 
sėdžiu. Georg. Sauerwein Dr. (1831—1904), Hanovery 
gimęs vokietis, išsimokino lietuviškai ir nekurį laiką gyven- 
damas Prūsuose, buvo karštu apgynėju ir mylėtoju nykstan- 
čios Prūsuose lietuvių kalbos; už ką nemažai kentėjo nuo 
vokiečių germanizatorių; jo raštai proza ir eilėmis nėra di- 
džios verčios; bet visgi tai buvo tikrai mokslo vyras, sąna- 
rys daugelio moksliškų draugijų, labai daug kalbų ištyręs, 
karštas apgynėjas visų skriaudžiamų tautų; nemaž jis prisi- 
dėjo prie pakėlimo dvasios tarp Prūsų lietuvių ir juos sukurs- 
tė siųsti deputacijas į Berlyną dėl lietuviško liežuvio po mo- 
kyklas. 

Apie XIX amžiaus vidurį Didž. Lietuvoje atsiranda rašy- 
tojų kas kartą didesnis skaitlius; kaskart didesnis ir jų raštų 
svarbumas; pirmeiviais tarp jų dabar žemaičiai, kurie ir savo 
tarmę į raštus įveda, nors garsesnieji tarp jų visgi stengias 
kiek galima prisitaikinti prie abelno visiems prieinamo liežu- 
vio. Tarp tų rašytojų paminėtini: kun. Tatarė, kursai Suval- 
kuose 1851 m. atspaudino Pamokslai išminties ir teisybes; 
Valerijonas Zagurskis (Ažukalnis) iš Zarasų pavieto paliko 
rankrašty satyras ir kitokios rūšies eiles, vienok menkos 
verčios; k. V. Juzumavičia atspaudino Šwentas Izidorius 
artojas, Kelis į dangų ir kitas dvasiškos įtalpos knygutes; 
k. R. Jasikevičius apgarsino savo pamokslus ir Priderystes 

krikscioniszkas; kun. I. Želvavyčia 1858 m. atspaudino savo 
Giesmes arba poezija apie seną zokoną, darbas menkutis; 
truputį geriaus jam pasisekė išversti nekurias Krylovo pasa- 
kas (1863 m.). Aleknavyčia kun. 1861 m. atspaudino Pasa- 
kos, pritikimai weselos ir giesmes. Kun. Dovydaitis išleido 
tris dalis Šiauleniškio senelio; knygutė labai žmonėms pa- 
mėgo. K. Nerlich, kalvinų kunigas, pirma Biržuose, paskui 
Kėdainiuose (f 1860) būdamas mokytoju pavieto mokykloje, 
kalvinams išguldė ir lietuvišką kalbą; paliko rankrašty gana 
plačią liet. gramatiką. Ugianskis, Kazanės proi., rankrašty 
paliko lietuviškai maskolišką žodyną. Kun. Pabrėža parašė 
1849 m. Parkratimą sąžines ir teip įau paliko storą rankraštį, 
surašęs lietuviškus augmenų vardus; tas rankraštis buvo 
1900 m. Amerikoje atspaudintas po antrašu Botanika. Kun. 
Jer. Račkauskis, Žemaičių seminarijos rektorius, atispaudino 
nemažai dvasiško turinio knygelių. Kun. Myk. Miežinis, 
Plungėje 1887 m. kaipo altarista miręs, išleido Tilžėje Lietu- 
viszką gramatiką, kurios rašyba, šiek tiek paskui Kriaušaičio 
pertaisyta, šiandieną abelnai vartojama; jo sutaisytas Lie- 
tuviškai-latviškai-lenkiškai-rusiškas žodynas, rankrašty 
palikęs, buvo Tilžėje 1894 m. atspaudintas. Laurynas Ivins- 
kis, pabaigęs gimnazijos 6 klases, per visą savo gyvenimą 
buvo įvairiuose dvaruose vaikų ir mergaičių mokytoju; pasi- 
mirė 1883 m. Milvyduose, Kuršėnų parapijoje; vyras buvo 
labai dievobaimingas ir nemaž rūpinosi apie valsčionių ap- 
švietimą. Atspaudino, iš lenkiško išguldęs, Genawejtę pasa- 
ką ir nuo 1864 m. iki lotyniškos spaudos uždraudimui, išlei- 
dinėjo Kalendorių arba metskajtlų ukiszką, pilną visokių 
valsčionims naudingų žinių, pasakų, giesmių, dainų, kursai 
buvo labai populiariškas. Bet daugybė jo raštų guli neat- 
spaudinta pas p. Godlevskį, kur pasimirė, būk dvi skryni jų 
pridėta; tarp tų svarbesnieji: lietuviškai lenkiškas žodynas, 
zoologijos, botanikos ir mineralogijos lietuviška nomenkla- 
tūra, Rojus pragaiszintas, iš Miltono verstas, Sūdna diena 
pagal Jungą, būdas gydimo ligų žmonių ir gyvulių, kaip 
auginti arklius ir kiti; rašė Ivinskis ir pats eiles. Jo kalba 
visur gana gryna, bet proza daug didesnės verčios kaip 
eilės, kurios gana silpnos, be aukštesnio įkvėpimo. Myk. Ake- 
laitis (Vytautas), gimęs Naumiesčio apylinkėje, m. 1860 
atspaudino Vilniuje Kwestorius po Lietuwa wažinedamas 

žmonis bemokinąsis. Po lenkmečio 1863 m. turėjo bėgti į 
užsienį ir apsigyveno Paryžiuje, kur iki mirties 1887 m. buvo 
pirmsėdžiu ten įkurtos liet. draugystės Želmuo. Met. 1885 
Petrapily jo išleista lenkiškai Rzut oka na starožytnosc naro- 
du litewskiego, kame Akelaitis pasirodo didesniu Lietuvos 
mylėtojų ne kaip kad mokslo vyru; teip pat ir Iilologiški 
jo tyrinėjimai, nekurie paskui atspaudinti, neturi, regis, labai 
didžios verčios. 

Visi virš paminėti Lietuvos rašytojai nebuvo kokie ten 
mūsų rašliavos galiūnai, bet visgi kartu nemenkai prisidėjo 
prie jos rūmo, dėdami pagal išgalių kiekvienas savo akmenė- 
lį. Visus juos peraugo Daukantas, Valančauskas, Ant. Juška 
ir Baranauskas, kuriais užsibaigia pirmasis mūsų rašliavos 
periodas; vysk. Baranauskas stovi jau ant rubežiaus naujo- 
sios epochos. 

Simonas Daukantas gimė iš bajorų 1793 m. Ylakių parap. 
Telšių pav. Pabaigęs Kalvarijos mokyklą, pėsčias nuvyko į 
Vilniaus universitetą, kurį pabaigė su ilosoiijos magistro 
laipsniu. Važinėjo į užsienį, aplankė Vokietiją, Prancūziją, 
Angliją; mokėjo gerai lotynišką, vokišką ir prancūzišką kal- 
bas. Rygoje apie 9 metus tarnavo karės gubernatoriaus raš- 
tinėje; išmoko ten latviškai. Met. 1834 pateko į Petrapilį 
prie Lietuviškos Metrikos, kur tarnaudamas rinko medžiagą 
ir rašė savo istoriškus veikalus. Jam čia besidarbuojant, at- 
vyko į Petrapilį 1842 m. kun. Valančauskas kaipo mokytojas 
dvasiškos akademijos; greit pasižinę, kaipo abudu darbščiu 
žemaičiu, linko vienas prie kito, o kad Valančauskas 1850 m. 
paliko Žemaičių vyskupu, pakvietė Daukantą į Varnius per- 
sikelti ir kartu darbuotis ant lietuviškos dirvos. Ant senai- 
vės paliko rūgščio būdo (tetriškas) ir ta, regis, buvo prie- 
žastis jo persiskyrimo su vysk. Valančausku; persikėlęs į 
Papilę Šiaulių pav. pas savo draugą kn. Igną Vaišvilą, čia 
1864 m. pasimirė; draugas ant jo kapo pastatė paminklinį 
kryžių su atsakančiu parašu. Daukantas buvo mokytas ir 
darbštus vyras, kursai visą savo gyvenimą, rodos, nepaleido 
plunksnos iš savo rankų; vieni jo raštai buvo jo paties at- 
spaudinti po įvairiausiais pseudonimais, kiti pasiliko rank- 
rašty; svarbiausi jo darbai: Lietuvos istorija nuo seniausių 
gadynių iki Gediminai I ir I kn. ir Pasakojimai apie veikalus 
Lietuvių tautos senovėje — buvo atspaudinti 1893 m. Dau- 

kanto raštai — įvairios įtalpos: iš lotyniško jis išvertė Korne- 
lijo Nepoto Gyvatas didžiuju karvaidu ir Pasakas Fedro; su- 
rinkęs 118 žemaičių dainų atspaudino; rašė atskiromis kny- 
gutėmis apie tabako auginimą, apie apynius, apie bites, apie 
ugnies nelaimę, apie sodnus, apie girių auginimą ir t.t; pa- 
rašė pagal Campę Rubinaczio Peluzės gyvenimą. Svarbiau- 
sieji vienok Daukanto veikalai — tai jo virš paminėti Pasa- 
kojimai apie veikalus Lietuvių tautos senoveje ir jo Būdas 
senovės Lietuvių kalnėnų ir Žemaičių, atspaudintas 1845 m. 
ir antrą perspaudintas 1392 m. Amerikoje. Daukantas — 
tai pirmas mūsų istorikas; tiesa, nėra pas jį tikro istoriško 
pragmatizmo, nėra teip jau gilesnės šaltinių kritikos; jo ypa- 
tingai veikale Būdas senovės Lietuvių sunku kartais atskirti 
tikrai istoriškas tiesas, ant dokumentų paremtas, nuo paties 
autoriaus protavimų ir išbujojusios vaidentuvės; bet iš 
antros pusės reikia tikrai stebėtis, kiek pas jį surinktos isto- 
riškos medžiagos ir kaip autorius plačiai apsiskaitęs stojo į 
savo darbą. Visi Daukanto raštai paremti viena nuolatine 
tėvynės meile; kur tik paranki aplinkybė ar patogesnis atsiti- 
kimas, jisai nepraleidžia nepažadinęs karštais žodžiais my- 
lėti ir gerbti misų bočių kalbą, papročius, būdą, užpuola 
ant bajorijos, kuri to brangiausio turto išsižada; jisai nuošir- 
džiai rūpinas apie mūsų valsčionių gerovę ir apšvietimą ir 
Lietuvos būseną ir tautišką atgimimą mato jų rankose. Jo 
raštų kalba nėra lengva skaityti: rašė jisai savo telšiške 
tarme, rašyba visai savotiška, daugybė žodžių iš senovės 
raštų paimta, nemaž provincializmų ar naujai nukaltų žo- 
džių; todėl ir Daukanto raštai nebuvo populiariški. Ameri- 
kiečiai, spaudindami jo Pasakojimus ir perspaudinami Bū- 
dą, jo kalbą ir rašybą, tiesa, sauvališkai visai pertaisė, prisi- 
taikindami prie dabartinio rašymo būdo. Kaipo pavyzdį jo 
kalbos ir rašybos paimkime išrašą iš jo pratarmės į Būdą: 
musu iszmintingas Kalnienu ir Žiamajtiu motinas sawo 
apkerpiejusi tarp girriu numelusi, kurios szenden dar iszlejs- 
damas sawą waką į swietą ir idoudamas jem lajmos ženklą, 
saka: mirk wakali, ar doro žmogo buk ir numu sawo neož- 
mirszk, tos sakau ožlajkę musu senowęs kalbą, kori mes 
szenden ju wakaj galem didioutijs ir girtijs. 

Bemaž kone vienkart su Daukantu gyveno ir darbavosi 
antras Lietuvos didvyris vysk. Motiejus Kaz. Valančauskas. 

Gimė jisai Salantų parapijoje, Telšių pav. Pabaigęs Kalvari- 
joje pas dominikonus mokslą, įstojo į Varnių seminariją, o 
iš čia kaipo gabų klieriką nusiųsta jį į Vilniaus vyriausią se- 
minariją arba akademiją (gtowne seminaryum), kurią pa- 
baigė su teologijos kandidato laipsniu; mokslas jam gerai 
sekės. Iš pradžios buvo paskirtas kapelioniu į Mozyrių Mins- 
ko rėd., o iš čia po 5 metų perkeltas teip pat už kapelioną prie 
Kražių gimnazijos, kur tokią įgijo jaunumenės meilę, jog 
jau pražilę jo mokytiniai su ašaromis minėdavo savo myli- 
miausį tėvą dvasišką. Valančauskas, pildydamas sąžiningai 
savo pareigas, matomai nepaleido iš rankų ir knygos, nes 
1836 m. jam buvo pripažintas teologijos magistro laipsnis, 
o po 4 metų Valančauskas buvo pakviestas į Vilniaus akade- 
miją, kaipo adj. profesorius; po dviejų metų akademija buvo 
perkelta į Petrapilį, išvažiavo ten ir Valančauskas; šiaurės 
vienok oras kenkė jo sveikatai; po dviejų metų buvo pašauk- 
tas į Varnius kaipo seminarijos rektorius. Seminarija stovėjo 
ir doriškai, ir moksliškai ne per aukštai; Valančauskas drūta 
ranka per 5 metus ją perdirbo iš pamato, suteikęs jai prigu- 
lintį aukštį su pagalba naujai pakviestų gabių mokytojų, 
duodamas patsai pirmas darbštumo paveikslą; rašydamas 
čia savo Žemajtiu Wiskupiste, žadino jaunumenę prie darbo, 
prie mokslo ir prie pamylėjimo tėvyniškų dalykų. Palikęs 
1850 m. Žemaičių vyskupu, su tuo pačiu uolumu darbavos 
iš peties pakėlimui gerovės, apšvietimo ir doros savo vysku- 
pystėje; rašė ir spaudino žmonėms naudingas knygutes, 
leido vyskupiškus raštus, ragindamas prie blaivystės, žadino 
iš miego prie darbo kunigiją, lankė, kiek jam spėkos leido, 
savo plačią vyskupystę. Negalima nesistebėti jo milžiniškam 
darbštumui: net kalbėdamas su kitais, turėdavo rankoje 
plunksną, pažymėdamas jam užplaukusią mintį. Dėl pavar- 
gėlių ir elgetų, be tikybos skirtumo, buvo tikru tėvu; per bado 
metus po kelis šimtus žmonių maitino. Pasimirė 1875 m. 
Kaune, kur buvo po lenkmečio iš Varnių perkeltas; katedros 
bažnyčioje prie pilioriaus jam padirbdintas paminklas su 
lenkišku (!!) parašu... ir tai mūsų didvyriui, kursai teip 
buvo karštai pamylėjęs savo tėvynės kalbą ir dėl jos pakė- 
limo darbavosi iki paskutinio atsidūsėjimo! Visus Valan- 
čausko veikalus surašytus ir atspaudintus vargiai begalima 
suskaityti: jų buvo ir daug, ir spaudai Rusijoje užgynus, 

Valančauskas savo raštus už sienos spaudino be savo pa- 
vardės; po 1866 m. visas iš užrubežio pargabentas knygutes 
žmonės ilgai vadino vysk. Valančausko knygutėmis. Svar- 
biausiu Valančausko veikalu buvo jo Žemajtiu Wiskupiste, 
kurią rašydamas, autorius peržiūrėjo visus vietinius archy- 
vus, rinkdamas sąžiningai grūdelis į grūdelį reikalingas 
žinias; yra tai tikrai kapitališkas darbas ir, daugeliui origi- 
nalų sužuvus, ne kartą vienintelis šaltinis mūsų bažnytinės 
pareigos. Palyginus tą veikalą su Daukanto Būdu, Žemajtiu 
Wiskupiste stovi kur tai aukščiaus; čia nėra svajonių, bepa- 
matinių samprotavimų ir vaidentuvės; čia viskas trumpai 
paremtas ant autentiškų kritiškai parymotų dokumentų; jei 
kada ir pasitaiko viena antra chronologiška klaida, tai jau 
toksai likimas žmogaus darbų. Tarp kitų Valančausko raštų 
galima paminėti: Istorija Seno Įstatymo, Pradžia bažnyčios 
katalikų, Žyvatas Viešpaties Jėzaus, Gyvenimai Šventųjų, 
Pasakojimai Antano Tretininko, kur randame žingeidingas 
žinias apie mūsų krašto pilnkalnius; teip pat, rodos, Valan- 
čausko parašyta populiariška tarp žmonių knygutė Palan- 
gos Juzė, akyva iš etnografiško atžvilgio, pažinimui anos 
gadynės būdo, papročių, užsiėmimų, nuomonių ir t. t. Va- 
lančauskas daugiausiai rašė proza; jo kalba gryna, aiški, 
lengva, palyginimais papuošta; bet, norėdamas būti visai 
žmonėms prieinamas ir jiems patikti, vartoja išvaizdas ir 
sakinius ne kartą net triviališkus: nieko nepešęs išgaurino, 
bažnyčią parioglino, mučelniką kaip atsajį ištempę užpam- 
pino, žmonės bezaunija... Rašė Valančauskas ir eilėmis, 
pertaisė kantičkas, sustatė Dovydo psalmes; bet jo eilės 
gana silpnutės. Nors Valančausko raštuose aiškiai atsi- 
ženklina žemaitiška tarmė, bet rašytojas visgi rūpinos, kiek 
galėdamas, prie abelnos lietuviškos kalbos prisitaikinti. Tarp 
vyskupo nuopelnų reikia ir tai paminėti ant galo, jog, ap- 
važinėdamas vyskupystę, daugely vietų paliepė kunigams 
sakyti lietuviškus pamokslus, kur pirmiaus buvo sakomi 
lenkiškai; teip pat po lenkmečiu įvedė seminarijoje lietu- 
viško liežuvio išguldymą vietoje buvusio lenkiško. 

Kun. Ant. Juškevyčia (Juška), iš bajorų gimęs Daujuo- 
tuose arti Ariogalos 1819 m., buvo 4 metais jaunesnis už 
savo brolį Joną. Pabaigęs Kražių gimnaziją, o paskui Vil- 
niaus seminariją, kunigavo įvairiose vietose Kauno rėdybos 

ir dėlto pažino visas liet. kalbos tarmes. Ant senatvės gavęs 
dusulį, atsisakė nuo vietos ir 1876 m. persikėlė į Kazanę 
pas savo brolį Joną, kursai ten buvo gimnazijos mokytoju. 
Čia kun. Antanas pradėjo rūpintis apie sutvarkymą ir ai- 
spaudinimą surinktos medžiagos, o ta jo medžiaga buvo 
tikrai milžiniška. Visų pirmu kun. Antanas surašė nuo žmo- 
nių 5624 dainas. Su didžiu vargu ir su pagalba prof. Bau- 
douin de Courtenay Kazanės universitete leido jas atspau- 
dinti lotyniškomis raidėmis, bet pinigais pačių išleidėjų; 
Kazanėje tada išėjo 3 stori tomai, kurie apima 1569 dai- 
nas; ketvirtasis tomas nuo 864 lapų in 8“ Svodbinės dainos 
apima jų 1100 ir buvo atspaustas 1883 m. Petrapily jau 
mokslų akademijos lėšomis. Kazanėje išėjo teip pat kun. 
Antano surašyta Svodbinė rėda Veliuonyčių lietuvių, kny- 
ga labai svarbi iš etnograliško atžvilgio. Ant galo kun. An- 
tanas sustatė tikrai milžinišką lietuviškai lenkišką žodyną, 
į kurį pateko 70 000 su viršumi liet. žodžių, paaiškintų ne 
kartą įdomiais sakiniais, priežodžiais, mįslėmis; brolis Jo- 
nas tam žodynui pridėjo rusiškus žodžių paaiškinimus. 
Pirmą to žodyno tomą, kursai apima pirmąsias keturias 
raides, moksliškai perdirbęs išleido akad. Fortiunatov 1897 
m.; tolesnį to žodyno leidimą apsiėmė vesti p. Jablonskis, 
bet veda teip sąžiningai tą darbą, jog vos antro jo tomo 
iki šiolei susilaukėme. Jei kada sulauksime galo to mil- 
žiniško žodyno, reta tauta galės tokiu turtu pasigirti. Ne 
menkesnės verčios irgi yra kun. Antano surinktos dainos; 
gaila tiktai, kad ypatingai pirmieji trys tomai sutaisyti be 
jokios sistemos, o nekurios dainos yra stačiai pačių gies- 
mininkių ant greitosios sudėtos; mat kun. Antanas mokėjo 
po berlinką už suteiktą dainą, todėl ir atsirado tokių, kurie 
iš savo galvos vieną antrą dainą sumelavo. Nežiūrint vienok 
ant to, visgi kun. Antano surinktos dainos — tai neišse- 
mamas mūsų tautiškos poezijos turtas, kuriam teisingai ne- 
gali nesistebėti prašalaičiai, pravadinę mus dainų tauta. 
Laukiame dabar nepaprasto vyro, kurs tą milžinišką me- 
džiagą suvartotų, aprymotų, apdirbtų ir studiją parašytų 
apie mūsų dainas, tas dainas, kurios mūsų būsiantiems 
poetoms bus geriausia mokykla; kiek jie čia atras gyviausių 
palyginimų, gražiausių epitetų, įvairiausių ritmų, simbo- 
liškumo, sąmojaus (dowcip), lakios vaidentuvės, hiperbo- 

lių, antitezių ir t. tt Saulė—matušė, mėnuo—tetušis, sese- 
lės—žvaigždės, sietynas—brolelis; aušra—mergužėlė; lie- 
muo ne tėvas, šakos ne rankelės, lapeliai ne žodeliai; tė- 
vas—2ąžuolas, motina—beržas, brolelis klevelis—dobilėlis; 
lygūs laukai, juodbėrėlis žirgelis, šilko kamanėlės, tymo 
balnelis, sidabro kilpos, aukso pentinai, margas dvaras, die- 
manto langai, žalia skrynelė, plona duonelė (nors ant aša- 
kos atsistojęs, Kauno miestą pamatysi), sunkūs darbeliai, 
baltos rankelės, motinėlė —sengalvėlė iš pusantro miežių 
grūdo penkias bačkas pila; auga rūta žalioji, šakom's dan- 
gų ramstydama; aš auksą ir sidabrą po kojų pamįsiu, o 
žodį meilingesnį širdelėj' laikysiu; slėpki, mergele, savo 
akeles, kad neuždegtų mano širdelės; ataugs rūtos, ataugs 
mėtos, ataugs lelijėlės,— neataugs tik jaunos dienos kaip 
darže žolelės; ko liūdi, brolužėli, ko liūdi? Ko liūdi, dobi- 
lėli, ko liūdi? Tu užaugai pas tėvelių, Šėrei žirgą tarp bro- 
lelių! Ko liūdi; lojo lojo rud's šunelis pas kiaurą naktelę; už 
jūrių, už marelių, už tamsių girelių; akmuo be kraujo, van- 
duo be sparnų, ugnis be vardo, papartis be žiedų, o aš ber- 
nelis be jaunos mergelės; išėjo—iškūprino, parvežė—par- 
girgždino, įnešė—įstyrino, pastatė—parėplino, nupešė— 
nudulkino, iškepė—iščirškino, suėdė—sutraškino. Iš tų 
trumpų pavyzdžių galima matyti, kokį tai turtą nuo pra- 
pulties apsaugojo mums kun. Juškevyčia, surašęs nors 
visgi dar ne visas mūsų tautos dainas! Ir kaipgi gaila, 
kad tarp mūsų neatsirado anksčiaus panašus Juškevyčia, 
kursai būtų apsaugojęs nuo pražūties mūsų senovės epos4 
(kaip Rusų bytinos ar Suomių Kalevala), kurį kitą kartą 
vaidalotai giedojo! Kun. Antanas pasimirė. 1880 m. Jo brolis 
Jonas, kursai kunigui padėjo dainas ir žodyną sutvarkyti ir - 
paskui rūpinos apie jų atspaudinimo, kursai parašė ir 1861 
m. atspaudino Kalbos lietuviszko liežuvio ir lietuviškas sta- 
traszymas, pasimirė 1886 m. Abudu broliu ilsis Kazanėje, 
toli nuo jų teip numylėtos tėvynės! 

Vysk. Ant. Baranauskas (Baronas) gimė 1835 m. Anykš- 
čių parap. Ukmergės pav. Pabaigęs pradinę mokyklą, buvo 
nekurį laiką valsčiaus raštininku; įstojęs į Varnių semina- 
riją, iš ten kaip labai gabus klierikas buvo išsiųstas į Petra- 
pilio dvasišką akademiją; paskui išvažiavo tolesniam išsi- 
lavinimui į užsienį; trumpai buvęs Miunchene, Ryme užbaigė 

Teologijos studijas. Iš už rubežiaus pagrįžęs buvo vienus 
metus Petrapilio akademijoje mokytoju, bet su rekt. Stace- 
vyčia nesutikęs, sugrįžo mokytoju prie seminarijos, kurios 
paskui buvo inspektoriu. M. 1884 pašventinias į Kauno pa- 
vyskupį, 1897 m. perkeltas į Seinų vyskupus, mirė 1902 m. 
Vysk. Baranauskas buvo vyras aukšto teoretiško proto ir 
geležinės valios. Savo laiku ypatingai tarp kunigų turėjo 
neapribotą ištikimybę (autoritetą); galima sakyti, apdova- 
notas buvo septyniais talentais; mokslu, iš knygų pasemtu, 
peraugo virš paminėtus savo pirmtakūnus, bet raštišką 
turtą mums paliko nę per didį. Pradėjo nuo poezijos; jo 
Anykščių šilelis parodo, jog tai buvo poeta tikrai iš Dievo 
malonės; paskui užsiėmė muzika, žaidė ant įvairių įrankių 
ir sustatė balsus gana gerus savo sudėtoms giesmėms; 
būdamas Kauno seminarijoje mokytoju, išguldinėjo lietu- 
višką liežuvį, kurį teip giliai ištyrė, kaip niekas iki jo laikui, 
bet nuobodžiu išguldinėjimu nemokėjo jaunumenei įkvėpti 
meilės savo liežuvio ir savo sutaisyto kalbomokslio neat- 
spaudino už rubežiaus, nors buvo ne kartą prašomas; ir 
jo rašyba neprisiėmė; teip pat neatspaudino už rubežiaus 
ir kitų dvasiškos įtalpos raštų, kurie tebepalieka rankrašty. 
Palikęs pavyskupiu, karštai užsiėmė matematika ir lenkiš- 
kai atspaudino matematiškai teologišką disertaciją. Sei- 
nuose, būdamas vyskupu, pradėjo lietuviškai iš Vulgatos 
versti S. Įst. Šventraštį, bemaž kuone viską šalin metęs ir 
neišleisdamas iš rankų plunksnos; bet netikėta mirtis ir to 
darbo neleido jam užbaigti: sustojo ant Izaijo pranašo. 
Apskritai imant, Baranausko proza, kiek galima spręsti 
iš jo Kalbamokslio ir jo Šventosios Iškalbos mokslo, atsi- 
žymi dailesne, grynesne ir daugiaus gramatiškai išdirbta 
kalba ne kaip Daukanto ir Valančausko raštai; jo kalba 
jau ne tarminė, bet abelnai lietuviška. Vienok sakiniai 
kai kada gana sunkūs, ne visados natūrališki, per daug, 
teip sakant, teoretiškai gramatiški. Koksai jo Šventraščio 
vertimas, sunku spėti nemačius. Nemenkos gali būti jo nuo 
klierikų surinktos liet. pasakos, surašytos vietinėmis tarmė- 
mis, kurios pasilieka rankrašty. Baranausko giesmės arba 
dainos kaipo patriotiškos pasklido tarp jaunumenės gana 
plačiai, bet jų amžius neišrodo per ilgas; nėra tai nei liau- 
dies dainos, kaip giesmės Drazdausko ir nekurios Viena- 

žinsko, nėra teip jau giesmės tikro artisto poetos, kaip, 
duokime, giesmės prancūzų Beranger'o, lenkų Kundratavy- 
čios ar rusinų Ševčenkos. Teip pat Baranausko Pasikal- 
bėjimas giesmininko su Lietuva, kuriuo patšai autorius 
labai gėrėjos, nors vietomis žiba gražiais ir poetiškai išsi- 
reiškimais, nors netrūksta jame gilesnio jausmo, bet apskri- 
tai paimtas, neišturi kritikos, per daug siauras, net nai- 
viškas savo protavimuose, ne visai šikus ar kartais sau 
prieštaraująs, vietomis valdžiai aitrus savo nenuoseklia 
prozopopėja (onuueTBopenue). Bet jeigu vysk. Baranauskas 
ir nieko daugiau nebūtų parašęs, kaip tiktai Anykščių šilelį, 
tai visgi jis būtų ir teip užėmęs ant visados mūsų rašliavoje 
aukštą ir žymią vietą. Anykščių šilelis — tai tikras perlas 
mūsų poezijos ir negalima nesigailėti, kad poeta teip anksti, 
dar klieriku būdamas (1859), tą veikalą parašęs ir parodęs 
stambų poetišką talentą, paskui jį užkasė, nesirūpindamas 
apie jo gilesnį išlavinimą, mėtydamasis nuo vieno dalyko į 
kitą ir tik retkarčiais, kaip laiko pragaišinimui, šį tą eilėmis 
ant greitosios sumegzdamas. Anykščių šilelio turinys — 
nekoksai: yra tai poetiškas aprašymas, kaip išrodė šilelis 
kitą kartą su savo grybais, medžiais, žvėrimis, paukščiais, 
kuo jis buvo tada lietuviams ir kaip ant galo 


Paliko šitie kalnai pliki ir kelmuoti, 
Aplaistyti ašarom's, giesme apdainuoti... 


Bet koks čia kalbos turtingumas, kiek tikrai širdingo 
jausmo, kiek gyvos poezijos! Skaitydamas tą trumpą 
(343 eilės) veikalėlį, žmogus užmiršti nesąs miške: rodos, 
savo akimis matai jo lieknus medžius, girdi jų šlamėjimą, 
klausais paukščių ir žvėrių, net jauti girios kvapą. 


Vidunakty teip tyku, kad girdi, kaip jaunas 
Lapas arba žiedelis ant šakelių kraunas; 

Girdi, kaip šakom's šnibžda medžių kalba šventa, 
Kaip žvaigždelės plevena, gaili rasa krinta... 

E kai jau, dienai brėkštant, rytai šviesa tvinksta, 
Rasos pilnos žolynų galvos žemyn linksta,— 
Tada šilas nubunda, visa yra tyla, 

Prasideda pamažu šventa dienos byla. 

Tiesa, Anykščių šilelis turi ir savo silpnas puses: kaip 
Baranausko prozoje, teip irgi čia sutinkame baibarizmus: 
čėsas, zgada, pavietris, viežlyvas, viera, rona, navatnas ir 
kt.; rimai kai kada pasitaiko netikę: nuplikę — tiki, rojuj — 
dūmojai, šventa — krinta, balsas — skalsus, dūšios — trą- 
šios; ant galo poeta vartoja mūsų poezijai mažai atsakantį 
siliabišką eiliavimo būdą, nuo kurio vienok ir šiandieną 
mūsų poetos vis dar negali nusikratyti. Nežiūrint vienok 
į tas nuodėmes, visgi Anykščių šilelis niekados nenustos 
savo aukštos verčios ir ilgai prigulės prie gražiausių ir 
klasiškų mūsų poezijos veikalų. Mūsų rašliavoje vysk. Ba- 
ranauskas tuo savo veikalu jau priguli prie naujosios epo- 
chos, nors savo pažvalgomis į iautišką lietuvių judėjimą 
primina mums Kuršaitį, tik su lenkiška varsa. 

Jei dar trumpai pažvelgsime atgal į pirmąjį mūsų rašlia- 
vos periodą, tai galėsime patėmyti: a) kas link vietos, už- 
gimė mūsų rašliava XVI amž. tarp Prūsų lietuvių, bet 
tikrasis jos tėvas — tai Daukša; nuo XVII amž. trejose 
ypatingai vistose apsireiškia jos gyvavimas: apie Karaliau- 
čius, Vilnių ir Kėdainius. XIX amž. persikelia jos svarbu- 
mas ir gyvesnis krutėjimas į Žemaičius; Karaliaučių gi vietą 
laikui bėgant užima Tilžė. Senovės Sūdaujai, arba šios die- 
nos Suvalkų rėdybos lietuviai, per visą tą laiką giliausiai 
miega, išskyrus XIX amž. vidury Akelaitį, kun. Tatarę ir 
Aleknavičių; pradžioje naujo periodo suvalkiečiai lietuviai 
užima gana žymią rašliavoje vietą. b) Pagal kalbos gry- 
numo mūsų rašliavos pradžia tarp Prūsų lietuvių apsireiškia 
gana išmarginta svetimais žodžiais ir sakiniais. Kun. 
Daukša, Sirvydas ir Kleinas rūpinas apie jo švarumą, bet 
nuo XVII amž. prasideda tikras makaronizmas ir traukias 
iki XIX amž. Poška, Daukantas, Valančauskas stengias 
pagrąžinti jai kalbos grynumą, bet patys jai suteikia že- 
maitiškos tarmės pakraipą; daugumas gi menkesniųjų ra- 
šytojų vis dar eina pagauti makaronizmo banga. c) Pagal 
įtalpos, pradžia mūsų rašliavos buvo religiška ir didesnėje 
daly tokia pasiliko bemaž per tris amžius. Pirmasis gražio- 
sios literatūros rašytojas — tai Donelaitis. Mūsų svietiškoji 
rašliava ypatingai nuo XVIII amž. dvejopoje apsireiškė 
veiksmų pakraipoje: kalbomokslio ir žodyno sustatymais ir 
liaudies dainų rinkimais. Dainų rinkikais buvo: Ruigys, 

Milkus, Stanevyčia, Daukantas, Neselmanas, Fortunatovas; 
visus peraugo Ant. Juškevyčia. Žodynus rengė Sirvydas, 
Ruigys, Poška, Stanevyčia, Ivinskis, kun. Sutkevyčia, 
Ugianskis, Neselmanas, Kuršaitis, Miežinis, Lelys; visų pla- 
čiausis — Juškevyčios žodynas. Kalbamokslius taisė Klei- 
nas, Jėzuitas 1737 m., Ruigys, Nehrling, Kuršaitis, Sleiche- 
ris, Akelaitis, Baranauskas, Miežinis, Jaunius, Jablonskis ir 
nemaž kitų. Paskutiniuose laikuose liet. kalbos tyrinėjimai 
pas mus lyg kokia manija užėmė geriausias tautos spėkas 
su aiškia kitų mokslo šakų skriauda; juk net pradinių rank- 
vedžių gerų iki šiolei neturime. Nuo XIX amž. pusės 
atsiranda pirmieji mūsų istorikai: Lietuvos — Daukantas. 
Žemaičių vyskupystės — Valančauskas. 


* * * 


Paskutinį XIX amžiaus keturdalį galima skaityti kaipo 
pradžią naujo mūsų rašliavoje periodo: kas kartą platinas 
ir subrenda grynas, be svetimos varsos, tautiškas visuo- 
menės susipratimas; lietuviškų raštų, nežiūrint į didžiau- 
sias kliūtis, spaudinasi žymiai vis daugiaus; jų turinio svar- 
bumas auga; išsidirba moksliškai vienas abelnas liežuvis, 
ant tiek jau galutinai išsilavinęs, kad užtenka ir grynai 
moksliškiems dalykams; XX amžiui užstojus ir pasirodžius 
pirmiemsiems Rusijos pusėje liet. laikraščiams*, susitvarko 
maždaug visų vienoda rašyba, nors nekurie mūsų kalbos 
tyrėjai vis dar nenori atsisakyti nuo savo ypatiškų nuomo- 
nių ir simpatijų; ant galo žymiai auga ir brenda gražioji 
literatūra, kurioje, tiesa, milžinišką dalį užima dar vertimai, 
bet jau atsiliepia ir saviškiai pavasario balsai. Svarbiausė 
priežastis to žymesnio tautiško tarp mūsų judėjimo buvo 
valsčionių nuo baudžiavos ir vergijos paliuosavimas, kada 
apšvietimas nustojo buvęs privilegija vienos bajorijos ir 
kada į darbą ant tautiškos dirvos sustojo ne vienas antras 
kaip pirmiaus, bet ištisa eilė naujų artojų darbininkų, išė- 
jusių iš to iki šiolei pažeminto luomo, kursai po šiaudiniu 
stogu užlaikė gyvą Gedimino ir Vytauto Didž. liežuvį. Iš 


* „Lietuvių laikraštis“ Antano Smilgos Nr. 1 Lapkričio 18 dn. ir „Vilniaus 
žinios“ inž. Vileišio Nr. 1 Gruodžio 10 dn. 1904 m. 

pradžios tasai tautiškas Lietuvių judėjimas apsireiškė 
maskoliškoje pakraipoje: valsčionių išliuosavimas per ru- 
sišką valdžią, įsteigimas Maskvos universitete 10 lietuviškų 
stipendijų, įvedimas liet. kalbos išguldymų nuo 1867 m. 
Suvalkų ir Senapilės gimnazijose ir Veiverių seminarijoje, 
ant galo baimė prieš plačiai einančią lenkišką bangą, kuri 
jau visą bajoriją ir kunigiją buvo užliejusi,— vis tai stumte 
stūmė Lietuvius į Rusų globą; pirmieji tos pakraipos pa- 
triotai lietuviai, kaip Muraška, Botyrius, Miklašis ir kiti, 
vienintelį išsigelbėjimą nuo galingos lenkiškos srovės matė 
tvirtesniame su Rusais ryšyje. Bet rusiška biurokra- 
tija nemokėjo sunaudoti tos pakraipos: norėdama privers- 
tinai įbrukti Lietuviams rusiškas (kirilica) raides, užgynus 
1865 m. lietuviškai lotynišką spaudą ir per 40 metų ją ne- 
žmoniškai persekiodama ir varydama rusinimo sistemą, ati- 
darė akis ir netoli matantiems, parodė per daug aiškiai, 
ko galima tikėtis nuo tų globėjų. Lietuvių rašliava, išvyta 
į Prūsus ir į Ameriką ir tenai cenzūros nevaržoma, stojos 
nuo karto ant grynai lietuviško pamato. Po 40 metų Rusų 
biurokratija suprato savo klaidą: dn. 24 balandžio 1904 m. 
buvo pašalintas lietuviškai lotyniškos spaudos užgynimas*; 
bet grynai tautiškas Lietuvių susipratimas jau buvo užtek- 
tinai subrendęs ir atsistojęs ant savo kojų. 

Apie to naujai užgimančio periodo rašytojus ir jų darbų 
verčią šiandieną dar per anksti rašyti objektišką kritiką; 
tiktai tolesnis laikas atskirs grūdus nuo pelų ir atiduos 
kiekvienam prigulinčią dalį. Nekurie iš tų jaunų darbi- 
ninkų savo gyvatos pradžioje gana daugel visuomenei buvo 
žadėję, bet paskui atšalę visai užmigo ir paskendo užmiršimo 
bangose, kiti iki šiolei darbuojasi ir dar nepasakė savo 
paskutinio žodžio. Pažymėsime tiktai svarbesnius to periodo 
momentus ir daugiaus pragarsėjusius vardus. Pirmasis po 
lenkmečiu tautiškas judėjimas pradėjo pabusti tarp mūsų 
įjaunumenės Maskvos universitete. Pirmieji čia lietuviai pa- 
triotai buvo: Botyrius, Miklašis, Staniškis, Gilius, Pietaris, 
Basanavyčia; visi — suvalkiečiai; iš jų tik Pietaris ir Ba- 


* Žiūr. „Liet. laik.“ Nr. 1 Lietuviškų raidžių klausimas. Žingeidi būtų 
platesnė apie tai monografija. 

sanavyčia paskui tikrai darbavosi ant lietuviškos dirvos. 
Vėliaus Maskvos universitetą lankė inž. Vilkutaitis, Ja- 
blonskis filologas, Mašiotas ir Kriščiukaitis (Antanas iš 
Būbnų), abudu — gabu beletristu, J. Šliūpas ir kiti nuo 
Suvalkų ir Kauno rėdybos. Bemaž vienkart tautiškas ju- 
dėjimas apsireiškė ir Petrapily, kur lietuvių pirmeiviu buvo 
Petras Neris (inž. Vileišis) ir nuo lenkmečio tarnaująs 
lietuviškame viešo knygyno skyriuje darbštus S. Baltra- 
maitis, lietuvių čia patriarchu pramintas, pragarsėjęs paskui 
savo darbščiai surinkta ir išleista plačia lietuviškų dalykų 
bibliografija. Vėlesniame laike aukštesnį mokslą Petrapily 
baigė Jaunius, Kriaučiūnas, Spudulis, Dambrauskas (Jakš- 
tas), Matulionis, Prapuolenis, Matulaitis, Zubrickas, Ma- 
ciejauskas, Smetona ir kiti. Gyvesnis tarp lietuvių tautiškas 
judėjimas apsireiškė Petrapily ir, taip sakyti, atėmė nuo 
maskviečių lietuvių pirminkystę nuo 1892 m., kada čia su- 
sitvėrė valdžios užtvirtinta lietuviška šelpimo draugija, 
kuriai ilgus metus pirmininkauja V. Matulaitis. Lietuviško 
judėjimo bangos pasiekė ant galo lietuv. seminarijas, iš 
kurių paskui išėjo tokie darbininkai, kaip Gimžauskas, 
Burba, Vienožinskas, Milukas, Kaupas, Kaulakis, Tumas, 
Dėdė Atanazas, Vaižgantas, Šnapštis ir daug kitų. Varšu- 
vos universitete tautiškas lietuvių judėjimas niekados ne- 
įleido gilesnių šaknių, nors čia mokinosi nelaimingos at- 
minties Muraška ir paskui nuo 1881—1889 m. Kudirka. 
Svarbiausiu, ir taip sakant, persilaužimo momentu naujame 
mūsų rašliavos periode buvo įsteigimas Prūsuose Birutos 
draugystės ir nuo 1883 m. išleidinėjamas „Aušros“, pirmojo 
grynai lietuviško laikraščio. Tiesa, jau pirmiaus čia pradėjo 
gyvuoti „Keleivis“, „Lietuviška Ceitunga“, „Naujasis Ke- 
leivis“ ir kiti laikraščiai, bet jie darbavosi ant gana siauros 
Prūsų dirvos su konservatyviškai vokiškais siekiais. „Auš- 
ros“ įsteigėju buvo dr. Basanavyčia, jos sandarbininkais — 
J. Šliūpas, Višteliauskas, M. Jankus, Zauerveinas, Mikšas 
ir kiti. „Aušra“ pakėlė Lietuvoje ant karto didį triukšmą 
ir, J. Šliūpui redaguojant, karštus ginčus, užgaudama ku- 
nigiją, bet visgi nemaž pakėlė liet. dvasią. „Aušrai“ po tri- 
jų metų užtemus, Prūsuose nemaž paskui pasidarbavo ant 
liet. dirvos „Varpas“, įsteigtas 1888 m., prie kurio dau- 
giausiai prisidėjo dr. Kudirka, ir „Ūkininkas“ — abudu su 

maždaug radikališka pakraipa, ir teip jau „Tėvynės Sar- 
gas“ — kunigijos organas. „Varpo“ įvesta rašyba, prie ku- 
rios sutvarkymo nemaž prisidėjo kun. Miežinis ir Jablens- 
kis, šiandieną abelnai priimta. Nuo 1889 metų tautiškas 
tarp lietuvių judėjimas pradeda apsireikšti Amerikos Suvie- 
nytose Valstijose. Lietuvių į Ameriką išeivystė prasidėjo 
ypatingai nuo 1879 metų, bet tik J. Šliūpui ir kun. Burbai 
čia persikėlus, ėmė švisti tarp mūsų išeivių tautiškas susi- 
pratimas. Dr. J. Šliūpas savo radikalizmu ir bedieviškais 
raštais neužilgai čia sukėlė prieš save didžiausius ginčus 
ir milžiniškai prisidėjo prie suirimo vienybės tarp lietuvių 
amerikiečių. Kun. Burbos raštai proza ir ypatingai eilėmis 
neturi verčios, bet jo darbštumas lietuvių Amerikoje sutvar- 
kyme buvo labai nemažas. Pasimirė kun. Burba kaipo Ply- 
muto klebonas, 1898 m. Gimė Šiaulių pav. 1856 m. ir semi- 
nariją pabaigė Vilniuje. Kun. Burbos verti įpėdiniai pasi- 
liko kunigai: Žilinskas, labai daug prisidėjęs prie lietuvių 
amerikiečių susivienijimo, Kaupas, Kaulakis ir ypatingai 
darbštus Milukas, kurio daugiausiai rūpesčiu įsteigta Ame- 
rikoje liet. mylėt. draugija. Tautiškam lietuvių amerikiečių 
susipratimui atgijus, į Ameriką gan greit persikėlė ir visas 
mūsų judėjimo svarbumas; čia iki paskutinio laiko išėjo iš 
po spaudos svarbiausi raštai, čia kilo ir buvo apsvarstomi 
rimčiausi klausimai. Pirmas Amerikoje išėjęs laikraštis 
buvo dr. J. Šliūpo „Lietuviškas balsas“. Paskui tarp žy- 
mesnių laikraščių galima čia pažymėti: „Lietuvninkų vieny- 
bę“, „Saulę“, „Lietuvą“, „Dirva—Žinynas“, „Žvaigždė“ ir 
kit. „Dirva-—-Žinynas“, kun. Miluko trimėnesinis laikraštis, 
moksliškai buvo rimčiausis. „Lietuvos“ redaktorius Olševs- 
kis užsipelnė sau didžią garbę kaipo leidėjas naudingų ir 
moksliškai svarbių, ypatingai Šerno raštų, kaip tai: apie že- 
mę, higieną, apie sunaudojimą vandenų, geograiija, biologi- 
ja, etnologija ir t.t. Nuo 1904 m., lietuviškai spaudai Rusijoje 
leidus ir pasirodžius ten pirmiemsiems mūsų laikraščiams: 
„Liet. laik.“ ir „Viln. žin.“, rašliaviškas mūsų įudėjimo 
svarbumas persikelia į Vilnių, Petrapilį ir Rygą* 
Rimtesniuosius mūsų antrojo periodo rašytojus, kurie 


* Žiūr. Gazeta Wilenska, 1906 r., Nr. 7—8. 


780 


ypatingai prie literatūros augimo prisidėjo, galima tuos nu- 
rodyti: 

Dr. Vincas Pietaris gimė 1850 m. Vilkaviškių pav. Paeže- 
rių valsčiuje, pasimirė 1902 m. Naugardo Ustiužnoje. 

Buvo tai geriausias iš mūsų beletristų; jo apysakos ir 
vaizdeliai, gryna lietuviška kalba parašyti, užima skaitytoją 
ir žadina jame prakilnesnius jausmus, tėvynės meile sušil- 
dytus. Svarbesnieji Pietario literatiški veikalai: „Keidošių 
Onutė“, „Kelionė“, „Algimantas“, „Iš mano atsiminimų“ 
ir t. t. Iš moksliškų jo raštų: „Šiaurinės ežios mūsų tautos“, 
„Lietuviai amžių glūdumose“, „Kodėl mes biednyn einame“ 
ir t. t. Smulkesnės jo apysakėlės ir raštai įvairios įtalpos 
buvo dažniausiai talpinami „Apžvalgoje“, „Tėvynės sarge“, 
„Žvaigždėje“; rašinėjo Pietaris ir į kitus laikraščius, kaip 
„Ūkininką“, „Varpą“, „Žinyčią“ ir kitus. 

Inž. Petras Vileišis gimė Pasvalio parap. Panevėžio pav. 
Pabaigęs Petrapily matematišką skyrių ir kelių institutą, 
1888 m. dėl tolesnio prasilavinimo aplankė Belgiją ir Pran- 
cūziją. Jam įau 1876—1877 m. pasisekė Petrapily aispau- 
dinti tris brošiūrėles. Niekas iš mūsų tiek neprisidėjo prie 
medžiagiško Lietuvos ūkininkų pakėlimo, kiek tas gabus ir 
nenuilstąs mūsų tėvynės darbininkas. Kam šiandieną neži- 
nomas Petro Nerio vardas ir jo raštai: trys pamokslai apie 
gaspadorystę, apie galvijų auginimą, apie sodnus, svar- 
biausios žmonių ligos, pamokslai apie triūsą, rankv. fizikos, 
bulvių veisimas, geometrija, Vilniaus praeitė ir t. t. 

Drg. Jonas Basanavyčia gimė 1851 m. Vilkaviškių pav. 
Bartninkų valsčiuje. Pabaigęs Maskvos universitetą, nuo 
1880 m. apsigyveno Bulgarijoje. Jo straipsnių įvairiausios 
įtalpos daug atspaudinta po lietuviškus laikraščius; dau- 
giausiai žinomas kaipo mūsų archeologas ir „Aušros“ 
įsteigėjas. Iš literatiško atžvilgio svarbiausi Basanavyčios 
raštai: „Pasakos iš gyvenimo vėlių bei velnių“ ir 4 gana stori 
tomai surinktų lietuviškų pasakų. 

Dr. Vincas Kudirka (1858—1899) gimė Vilkaviškio parap. 
ir, pabaigęs Senapilės gimnazijoje 6 klases, pastoja 1877 m. 
į Seinų seminariją; bet 2 metus pabuvęs, iš čia patsai pasi- 
traukė ir paskui ant visados pasiliko jo širdy kunigų neapy- 
kanta. M. 1889 pabaigė Varšuvoje universitetą. Kudirka, 
nors silpnos sveikatos, buvo darbščiausias iš mūsų naujo 

periodo darbininkų rašytojų; užsi/mė daugiausia literatūra, 
nors „Varpe“ darbuodamasis, rašinėjo apie įvairius Lietuvos 
gyvenimo klausimus. Žinomas kaipo poeta. Tiesa, origina- 
liškuose savo veikaluose, eilėmis rašytuose, rimtesnio ta- 
lento neparodė („Laisvos valandos“), bet nemenką sau 
vardą užsipelnė vertimais iš svetimų poetų. Rimtesni jo 
vertimai: „Keistutis“, tragedija Asnyko, „Mindaugis“ Slo- 
vackio, „Orleano mergelė“ ir „Vilius Telis“ Šilerio, „Vėli- 
nės“ (Dziady) Mickevičiaus, „Kainas“ Bairono, „Rusvos 
pasergėti darbo greitumą ir neužtektiną apdirbimą. Dau- 
giausiai Kudirkos talenias pasirodė paveikslėliuose, proza 
rašytuose, kaip: „Viršininkai“, „Vilkai“ ir kituose, kame 
Kusakovas, Vonsiackis tipiškai nupiešti. Kudirka taisė ir 
muzikališkas kompozicijas. | 

Petras Arminas (1853—1885), pabaigęs Veiverių semi- 
nariją, buvo keliose pradinėse mokyklose vaikų mokytoju; 
patekęs mokytoju prie prirengtinės klasės Senapilės gimna- 
zijos ir čia susipažinęs su Kriaučiūnu ir su tautišku lietuvių 
judėjimu, persiėmė jo dvasia ir nuo 1880 m. pradėjo dar- 
buotis ant lietuviškos dirvos; poetiškuose vertimuose parodė 
visai nemenką talentą, kuriam tiktai trūko moksliško išsi- 
lavinimo; Armino vertimai iš Kondratovičiaus: „Kaimo 
mokslinyčia“, „Piastų duktė“ ir nekurių Krylovo pasakų — 
visai ne menkesni už Kudirkos vertimus, jei nebus vertesni. 
Arminas, sako, toliaus varęs Norkaus labai gerai pradėtą 
ir ant nelaimės neužbaigtą vertimą „Margio“, Kondratovi- 
čiaus „Margier“. 

Kn. Aleks. Dambrauskas-Jakštas gimė 1861 m. Pasvalio 
parap. Ukmergės pav. Pabaigęs Šiaulių gimn. ir 2 metu Pet- 
rapilio universitetą lankęs, paskui išėjo į kunigus ir dabar 
skaito lekcijas Dv. Pet. Akademijoje. Rašė nemažai į lietu- 
viškus ir lenkiškus laikraščius; išleido kelias brošiūras lie- 
tuviško klausimo išaiškinimui, kuriose parodė savo subren- 
dusį protą ir karštą tėvynės meilę. Svarbiausis jo veikalas 
ant literatiškos dirvos — tai „Dainų skrynelė“, kuri 1906 m. 
buvo antrą kartą atspausta. Čia nemenkas Jakšto talentas 
apsireiškė ypatingai vertimuose; geresnių vertimų iki šiolei 
neturime. Bet ir originališkose savo eilėse, nors ne visose, 
Jakštas pasirodo tikru. poeta; tarp geresniųjų galima nuro- 

dyti: „Beraštis“, „Ačiū ačiū“, „Ruduo“, -„Darbininko daina“ 
ir kitos. 

Maironis išleido 1905 m. trečią kartą „Pavasario balsai“, 
libretą „Kur išganymas“ ir „Liet. laikrašty“ 1905 m. at- 
spaudintos 6 giesmės jo poemos „Per Skausmus į Garbę“; 
nebužilgai bus atskirai atspaudinta visa poema iš 9 gies- 
miy.* 

Galima dar paminėti Margalį (Šnapštį), Gerutį, Dagilį, 
Vaičaitį, kaipo mūsų poetas. Tarp mergaičių, kurios su ta- 
lentu rašo lietuviškas apysakas ir noveles, reikia paženklinti: 
Šatrijos Raganą, Bitę, Lazdynų Pelėdą, Žemaitę. Pasku- 
tiniame laike gana nemažai atspaudinta dramatiškų veikalė- 
lių, išverstų dažniausiai iš lenkiško; iš originališkų — ge- 
riausis veikalas — tai „Amerika pirty“, Keturakio (Vilku- 
taičio) parašyta komedija. Dramatiškų veikalų nemažai 
parašė Gužutis (Fromas), bet visi įie gana silpnučiai; pu- 
sėtinai jo parašyta „Ponas ir mužikai“. Iš chrestomatijų 
kaipo geriausius iki šiolei rankvedžius galima nurodyti: 
kun. Miluko naujesnio periodo ir Ed. Volterio istoriškosios 
literatūros. 


* * * 


„Tautiečiai! mums pavesta uždavinys 
Ir šventas, ir didis! — kas kartą Rainys 
Karščiaus užsidegdams kalbėjo: — 


Mums teko pravesti pirmuosius takus; 
Sutiksime priešų; bus kelias sunkus; 
Be to nieks kovos nelaimėjo. 


Bet ką mums ar vargas, ar audros verpetai! 
Mes žinom, jog mūsų — ateinančiai metai! 

Į darbą! O Dievas padės. 

Pavasaris aušta! Jo žingsniai pirmieji — 
Palaiminti žingsniai! Laikai tolimieji 

To rytmečio mums pavydės. 


* Kaštu kun. Miluko 1904 m. „Žvaigždės“ spaustuvėje Brukline atspau- 
dintas lenkišk. poematas „Znad Biruty“, parašytas per „Haliną z Polągi“. 

[1906] 


Į darbą! Į darbą, kam dega krūtinė! 
Apleisto dirvono vaga pirmutinė — 
Sunkiausė, bet kiek ten sapnų! 

Ir mūsų tėvynei, tiek amžių vaitojus, 
Ar žinom, ką auštantis žada rytojus?.. 
Tik reikia darbų, milžinų“. 


(VI giesmė, $ 14) 


ĮMAIRONIO PAŽIŪROS | LiTERATŪRĄ 
iR Į JOS KRITIKĄ] 


Verčiamas T|eologijos]-ilos[otijos] fakulteto profeso- 
rių, aš pagaliau sutikau skaityti šį semestrą lietuvių lite- 
ratūrą, bet, turiu prisipažinti, labai nenoroms. Ne dėl to, 
kad patsai dalykas nebūtų man malonus. Ne! Literatūra, 
ypač savoji, nuo jauniausių studentavimo dienų mane ypa- 
tingai traukė prie savęs. 

Nepasakysiu irgi, kad pats dalykas būtų man svetimas, 
nepažįstamas. Nenorėjau pasiimti jos dėstyti dėl to, kad ne 
tiktai bijau, bet ir iš kalno žinau, kad užvilsiu jūsų pasi- 
tikėjimą, kad aš neįstengsiu jums duoti to, ko laukiate ir 
gal turite teisės laukti. Aš suprantu, kad universitete, dės- 
tant dalyką, neužtenka to, ko būtų gana gimnazijose. Bet 
argi galima reikalauti universitetinio masto lekcijų iš tokio 
žmogaus, ant kurio jau nebejaunų pečių yra uždedama 14 
pamokų per savaitę. Vidurinėse mokyklose gana dalyką 
išdėstyti bei bendrais bruožais su juo supažindinti, einant 
jau ištrintais takais. Universitete gi reikalaujama jau daly- 
kų pagilinimo, ieškoma naujų žinių ir platesnės pasaulė- 
žiūros. 

Duockime, žadu pradėti literatūros paskaitas Donelaičiu. 
Reikėtų todėl duoti klausytojams ne tiktai sintezę to, kas iki 
šiolei apie Donelaitį rašyta, ištirta, ne tiktai perkainoti 
apie jį kitų pažiūras, bet reikėtų ir pačiam dar patyrinėti 
Karaliaučiaus archyvus, gal pasisektų rasti naujų, neži- 
nomų apie jį dalykų, metančių naujos šviesos į jo asmenį 
ir kūrybą. Bet aš absoliučiai neturiu nei laiko, nei galimy- 
bės taip plačiai užsibrėžti. 

Toliau, aiškinant kokį literatūros laikotarpį ar rašytojo 
kūrybą, negana supažindinti su jo asmenimi, jo veikalais, 

reikia apie juos savo žodis tarti; reikia drauge būti ir isto- 
riku, ir kritiku, ir kas svarbiausia, kritiku objektyvių; juk 
negana kitų kartoti nuomones. Bet poetams būti kritikais, 
o ypač dar objektyviais, labai sunku, ne visados sekasi. 
Lesingas ir Belinskis buvo gilūs, dideli kritikai, nes nebuvo 
poetai, bet didis poetas Mickevičius buvo nekoks kritikas. 
Tiesa, jis skaitė slavų literatūrą Paryžiuje ir Lozanoje, 
bet savo kritikas visados persunkdavo dideliu subjektyviš- 
kumu, kurio kritikui reikia būtinai vengti. Jisai gan aukštai 
vertino Bogdaną, „slowikiem“ pavadino Zaleckį, Sev. Gar- 
činskį, Adomą Karčinskį, nes, pats to nepastebėdamas, 
jautė juos esant savo sekėjus, jautė juose save. Tuo tarpu 
Slovackio, kurs nepalyginamai anuos buvo praaugęs, aukš- 
tai nevertino ir nebūtinai dėl to, kad jame buvo įžiūrėjęs 
savo rivalį. 

Pradėsiu literatūrą nuo pat jos pradžios, kuomet ji pasi- 
reiškė raštu. Pradėsiu ją Donelaičiu ir paaiškinsiu kodėl. 
Vieni pradeda mūsų literatūrą nuo 1547 metų, kuomet pasi- 
rodė pirmoji lietuvių kalba spausdinta knyga — Liuterio 
katekizmo lietuviškasis vertimas, ar net nuo 1533 m., kuo- 
met, kai kurių bibliografų nuomone, buvusi išleista Vilniuje 
knyga: „Wyprawa duszy na tamtent swiat... Agcada ir 
jezyku polskim, lacinskim, litewskim ir niemieckim“ (data 
tos knygos abejotina). Aš skiriu rašliavą, arba raštiją, 
nuo literatūros. Lietuvių rašliava tai visa, kas lietuvių 
kalba buvo spausdinta, ne tik nurodant veikalus ir autorius 
(būtų tai bibliografija), bet taip pat nurodant, ir kaip ta 
rašliava plėtojos, augo, brendo, rimtėjo, kaip pati kalba, 
jos įrankis, rutuliojos, lavinos, dailinos. Literatūra supran- 
tama kiek siauresne prasme. Tai yra veidrodis, kuriame 
amžiais pasireiškė tautos siela, jos savita kibirkštėlė; tai 
tautos meno kūriniai, tik, rodos, ne visi, nes literatūra ne- 
apima muzikos, tapybos, statybos ir kitų meno sričių. Ji 
apima tik kūrinius tautos kalba, žodžiais aikštėn pasireiš- 
kusius. Taip suprasta literatūra bėga siauresne vaga negu 
rašliava; ji neapima tų žodžio kūrinių, kurie žiūri pelno, 
naudos, praktiškumo, mokslo, pažangos. Jai rūpi tiktai, kas 
gražu ir malonu, dailu. Bet ji iš dalies ir plačiau reiškiasi 
negu rašliava, kuri tik spausdintu žodžiu domisi. Juk lite- 
ratūra yra ne tik rašomoji, bet taip pat dar ir kalbamoji, 

ir dainuojamoji; į ją įeina dainos, pasakos, mįslės, Iegen- 
dos, padavimai. 

Todėl negalima lietuvių literatūros pradėti pirmuoju lie- 
tuvišku spaudiniu: arba reikia pradėti ją mūsų gražiomis 
dainomis, arba rašomąja lietuviška literatūra. Aš pradėsiu 
rašomąja, Donelaičiu. 

Tiesa, mūsų literatūros kritikai, būdami per dideli pesi- 
mistai ir matuodami ją savotišku, per plačiu mastu, sako, 
kad mes dar ir šiandieną neturime tikros literatūros; ir 
taip sako ne tiktai lenkai, kurie, iš aukšto į mus žiūrėdami, 
net ir nemėgina mūsų literatūros pažinti, bet ir mūsiškių 
kai kurie. Esą mes neturį kuo Europai pasigirti, ko plates- 
niam pasauliui parodyti. Tiesa, mes kai kada iš patriotizmo 
mokame perdėti, todėl ir naudingas kartais šaltas vanduo. 
Mes, būdami didvyrių tauta, didvyrių žemė, mokame ir per 
daug manyti ar pasididžiuoti, lygindami A. Baranausko 
„Anykščių šilelį“ su A. Mickevičiaus „Ponu Tadu“ arba Do- 
nelaitį su Homeru. Bet tiesa, be abejo, yra vidury: suum 
cuigue. Nereikia manyti, kad jei mūsų literatūra mažai 
žinoma Europai, dėl to ji jau neverta užimti vietą pasauli- 
nėje literatūroje. Šiuo atveju didi kliūtis yra mūsų kalbos 
nemokėjimas. Mes, būdami negausūs, mažai kuo ligi šiolei 
galėjome atkreipti svetimtaučių dėmesį. Bet vieną kartą iš- 
plaukę į tautų šeimyną, tapę nepriklausoma tauta, manau, 
įstengsime su laiku rimtais kūriniais atkreipti pasaulio 
akis, kaip įstengė padaryti dar negausesnė. bet literatūros 
atžvilgiu turtinga ir savita norvegų tauta. 

Dar norėčiau pasiaiškinti, kodėl beveliju paskaitas pra- 
dėti senąja mūsų literatūra, o ne vėlybesnių laikų, kuri 
rasit būtų įdomesnė. 

Taip darau iš dalies gal ir dėl to, kad senojoje yra leng- 
viau orientuotis: joje jau beveik visa išaiškinta ir nedaug 
betenka kas naujo pasakyti. Jei kas iki šiolei dar yra neiš- 
aiškinta, vargiai mūsų tyrinėjimai bepagelbės. Jei mes mažai 
ką žinome, duokime, kad ir iš Donelaičio gyvenimo, tai to 
jau nebegalime atitaisyti šiandieną. 

Bet aš noriu skaityti senesniąją mūsų literatūrą ypač 
dėl to, kad noriu būti objektyviškesnis savo pažiūrų at- 
žvilgiu. O kalbant apie dabartinius kūrinius ir asmenis, 
labai sunku nebūti šališkam ar subjektyviškam. Literatūros 

istorijos srity tik iš tolo žiūrint galima mažiau apsirikti. 
Duokime, man asmeniškai nepatinka dekadentizmas, im- 
presionizmas, kubizmas, futurizmas, žodžiu, visi izmai 
(išskyrus simbolizmą, kurį labai vertinu); man kartais 
atrodo, kad tie visi izmai yra ar pasityčiojimas iš skaitytojo, 
ar noras tuščiais, be prasmės, nors ir skambančiais žodžiais 
apdumti, užimponuoti nesuprantantį, ar visa tai yra tik li- 
guistas pasireiškimas dabartinės žmonių psichikos. Bet tai, 
žinoma, tik mano nuomonė ir galbūt ji yra klaidinga; galbūt 
tik aš jų nesuprantu; galbūt čia kaltas mano regėjimo fo- 
kusas, kuris negali, nemoka pasikelti į kitų pasaulėvaiz- 
džius. Todėl, nenorėdamas kitiems primesti savo pažiūrų 
ir bijodamas šališkumo ar subjektyviškumo, aš beveliju 
eiti ištrintais, išmėgintais keliais. Man rodos, kas tikrai 
gražu, dailu, poetiška buvo prieš šimtą, du šimtu metų, 
tas ir šiandieną nėra nustojęs savo grožio. O tie visi dienos 
muilo burbulai nuo pirmo žymesnio vėjo dvelkimo išnyksta. 
Laikas ir amžiai pagaliau pasako tiesos žodį. Todėl aš, 
bijodamas subjektyviškumo, ir noriu kalbėti tiktai apie tą 
tolimesnę mūsų literatūros praeitį, idant nieks negalėtų 
manęs įtarti šališkumu. 

Taigi pradėsime Donelaičiu. Aš manau, kad tikroji mūsų 
literatūra juo ir prasideda. Nieks neginčys, kad kanaun. 
Daukša, kun. Sirvydas, pastoriai Mažvydas, Bretkūnas ir 
kiti labai svarbią rolę suvaidino mūsų rašliavoje ir lietuvių 
kalbos išsirutuliojime. Bet kad jų pamokslai, katekizmai, 
Šv. Rašto vertimai būtų galima priskirti prie dailiosios 
literatūros kūrinių, reikia daug naivumo ar didelio patrio- 
tizmo. Greičiau galima būtų priskirti prie literatūros verti- 
mus psalmių ar šventąsias giesmes. Bet tose pirmykštėse 
giesmėse (nesakau apie psalmių vertimus, kurie palieka tik 
vertimai) taip maža yra poezijos ir dailės, kad nieku būdu 
jos negalima lyginti su tautos dainomis. O kadangi nekal- 
bėsiu apie liaudies dainas, tai apie šventąsias giesmes nei 
tiek to! Gi nuo Donelaičio drąsiai galima pradėti. Jisai ži- 
nomas ir stambus rašytojas net pasaulinės literatūros isto- 
rijoje. Kaip italuose Dantė, taip mūsuose Donelaitis ne tik 
pradeda literatūrą, bet iškart užima joje labai žymią, gal 
net žymiausią iki šiolei vietą. 


[1923] 


PASKAITA APIE DONELA!Tį 


Kaune, kur neseniai įrengta Karo muziejus ir pastatyta 
paminklas žuvusiems už Lietuvos laisvę, o ne per toli nuo 
jo šiais metais atidarytas Lietuvos universitetas, eina viena 
žymiausių gatvių, pavadinta Donelaičio vardu. Lietuviai 
moka gerbti savo mirusius didvyrius. Tų didvyrių vienas 
žymesniųjų, nesakau žymiausių, nes Mindaugo, Gedimino, 
Vytauto Didžiojo vardai tautos sąmonei visgi garsiau šne- 
ka, vienas tat žymesniųjų yra, be abejo, Mažosios Lietuvos 
sūnus Kristijonas Donelaitis, gimęs bus 200 metų su vir- 
šumi, keli kilometrai nuo Gumbinės Lazdynėlių kaime. 
Dabar jo gimtinėje, rodos, nesigirdi lietuviškos kalbos; 
bet Donelaičio metuose tiek lietuviškai, tiek vokiškai kalbė- 
ta; bet prieš pat Donelaičiui gimsiant ten vien lietuviškai 
šnekėta; tačiau bado ir metams [taip rankraštyje — J. S.] 
daug išmirus žmonėms, pergabenta iš Zalcburgo čia vokie- 
čių kolonistų. 

Praėjo du šimtu metų nuo Donelaičio užgimimo; daug per 
tą laiką atsimainė, daug į mares nubėgo vandens, kiek 
žmonių ir kartų gimė, gyveno ir mirė! Mirė, ir jų vardai 
užsimiršo. Iš tų tūkstančių, šimtų tūkstančių žmonių, kada 
tai gyvenusių, vos keletas vardų išliko atminimuose ir raš- 
tuose. Iš tų užsilikusių visus peraugęs ir perviršijęs Mažoj 
Lietuvoj Kristijonas Donelaitis. Kame jo didybė ir kuo jis 
taip atsižymėjo iš savo tautiečių tarpo? Aš nekartosiu jums 
tą, ką patys, manau, žinote; juk kas iš lietuvių ne tik čia, 
Klaipėdos ir Tilžės apylinkėse, nežino, negirdėjo apie Done- 
laitį, jo gyvenimą ir raštus, bet ir visoj Lietuvoj iki Vilniaus 
ir Gardino? Todėl aš nemanau atkartoti jo biografiją; aš 
tik norėčiau pasidalinti tais jausmais, kuriuos many suža- 
dino Donelaičio vardas ir jo raštai. Tik bendro fono nusta- 

tymui paminėsiu, kad jis laisvų tėvų, ne baudžiauninkų 
sūnus, užaugintas rūpestingos, bet neturtingos motinos 
našlės, kuri savo nepaprastu apsukrumu mokėjo išauklinti 
ir mokslu apšviesti ir pastatyti ant savo kojų keturius sūnus 
ir tris dukteris. Kristijonas baigė Karaliaučiuje universitete 
teologijos skyrių, mokindamasis vienkart seminarijoje lie- 
tuviškos kalbos, kuri tuomet dar buvo ten išguldoma. Kartu, 
rodos, su juo tuomet mokinosi ir Ruigys Povilas, Pilypo 
sūnus, paskiau Kleinas Danielius, lietuvių kalbos žinovas 
ir mylėtojas. Donelaitis, keletą metų dvaruos mokytojavęs, 
galop liko pastoriumi ir Tolminkiemy, netoli nuo savo 
gimtinės, tarp Ramintos ir Peisos upių, gražioje kalvotoje 
apylinkėje 37 metus mokino žmones doros ir tikėjimo savo 
populiariais pamokslais, o liuosą laiką vasaros metu dar- 
bavosi sodne, tekindavo optiškus stiklus ar, gražiai skam- 
bindamas fortepijonu, giedodavo draugams savo sudėtas 
giesmes. Štai trumpas jo gyvenimo ionas be ypatingų 
garsesnių įvykių, jei neskaityti septynerių metų Prūsų karo 
prieš Maskolius ir Austriją, per kurį Rytprūsiai ir Tolmin- 
kiemis buvo keletą metų rusų valdomas ir spaudžiamas. 
Kuo gi jisai atsižymėjo ir kuo pagarsėjo ir mums tapo 
brangus, kad ir po tiek metų jo neužmiršome ir jam pasta- 
tyti ant Rambyno paminklą dar prieš didįjį karą buvo su- 
sitvėręs Prūsų-lietuvių komitetas, kursai, be abejo, karui 
nurimus vėl imsis savo uždavinio. Tuo tarpu jo gimimo 
vietoje Lazdynėliuose iškalta akmens paminklas, rūpesniu 
d-ro Tetenerio. Donelaitis — didis poeta, nepaprastas 
žmogus, brangus kaip lietuvis. 


Donelaitis — tai ne paprastas eilių dirbėjas, kokių mums 
17 dabar netrūksta, bet Dievo duotas ir įkvėptas poeta. Paliko 
jis rašių ne per daug, ir iš tų jo 6 pasakėčios, arba sakmės 
apie lapės ir gandro česnį, apie šunį didgalvį, vilką provi- 
ninką neproporcionaliai ilgos, neturi didžios tvėrybos ver- 
tės; bet jisai paliko idilę poemą „Keturi metai“ ir už ją sau 
nusipelnė nevystantį garbės vainiką; dėl tos poemos jo 
vardas bus amžiais minimas, iki lietuvių tauta bus gyva. 
Prisižiūrėkime arčiau tam nepaprastam poezijos kūriniui. 
Kad suprasti ir atjausti visą įos grožį, reiktų visas jos gra- 
žesnes vietas skaityti; bet kadangi įų labai daug, o laiko 
nan nėra tiek skirta, tai aš tik pradžioj keletą vietų parink- 

siu, iš kurių matosi ir grožio skonis, ir gilus jausmais poeta, 
o paskui bendrais bruožais parodysiu, kaip jis gamtą piešia 
ir Žmones. 

Tiesa, eiliavimo būdą, arba lormą, pasirinko gana sun- 
koką, moriGtonišką, nubodų, nuo senovės graikų ir romėnų 
paskolintą šešimastį, arba hegzametrą, bet ir čia mokėjo pri- 
duoti daug savotiško lengvumo; jo hegzametras plaukia 
natūraliai ir žodžiuose palieka natūralius kirčius, ne taip 
kaip pas senovės poetus. 


Jau saulelė vėl atkopdama budino svietą 

Ir žiemos šaltos triūsus pargriaudama juokės. 
Šalčių pramonės su ledais sugaišti pagavo, 

Ir putodams sniegs visur į nieką pavirto. 


Žodžiai čia plaukia taip natūraliai, taip liuosai, kad tie- 
siog nejauti, kad tai būtų rišta hegzametru kalba. Ta poe- 
tiška jo kalba taip gyva, vaizdinga, taip pagauna vaiden- 
tuvę, kad, rodos, savo akimis viską matai ir užmiršti visą 
kitą. Štai Donelaitis aprašo pavasarį su savo linksmybėmis 
ir, rodos, žiūri, kaip laukus orai drungni gaivindami glosto 
ir žoleles visokias iš numirusių šaukia, kaip gandras su 
kitais kaimynais parlėkė linksmas ir gaspadoriškai ant krai- 
ko tarškina snapą. Kaip paskui kregždės su lengvais spar- 
nais aukštai pasikėlė. Irgi bešutydamos kaip kulkos šaudo 
po orus. Arba kaip dyvinai gražiai atsiliepia apie lakštinga- 
14, kuri „nakties čėse, kad sviets jau migt įsigužtęs, sau 
viena tamsoj budėdama garbina Dievą: 


O kad daug prisivargę į patalą virstam, 
Tai ji, tarp kitų paukštelių karalienė, 
Vis dailiau ir šlovingiau savo šūkteri šutką“. 


Paskui kaip gyvai, ryškiai pradeda vasaros darbus apra- 


šinėti, kuomet vėl aukštyn saulelė kopti paliovus: 


ir aukščiau savo žėrintį nuritusi ratą, 

ant dangaus išgaidrinto sėdėdama žaidžia 

ir kad jos skaistums, kūrendamas žiburį karštą, 
žemės vainikus pamažu jau pradeda vytint. 

Bet poeta ne tik mato gamtos grožį, jisai moka irgi giliai 
jausti ir savo jausmą kaip tikras dailininkas gražiai 'išreikš- 
ti. Štai kaip jisai trumpai ir poetiškai, pilnas lyrizmo [apra- “ 


šo — /. S.] visą žmogaus gyvenimą: m 


Mes taip pons kaip būrs lopšy verkšlendami bėdžiai 
Amžiaus būsiančio tik blogą pumpurą rodom. 

O paskui, kad čėsas jau žydėti ateina, 

Stai viens kaip ponaitis, poniškai šokinėdams, 
O kits būriškai kaip būrvaikis bėginėdams, 
Jaunas savo dienas glūpai gaišindami lošta. 
Bet štai, kad ūsai pirmi jau pradeda želti 

Ir kad darbus jau sunkiokus reikia nutverti, 
Ak, kur dingsta glūps ir vaikiškas šokinėjims?.. 
O kieksyk, linksmai šokinėjant ir besispardant, 
Giltinė su rauplėmis piktoms prišokusi smaugia. 
Lygiai vyrams ir mergoms ji gatavą dalgį 
Aštrina vis ir jauno jų n'atbodama veido 
Kirsteria taip aklai, kad kasos irgi kepurės 

Su gražybėms visoms į nieką pavirsta. 


Tiesa, nėra pas Donelaitį nei platesnių gamtos panoramų, 
nei grandioziškesnių reginių aprašymo, kaip nesimato ir 
didžių pergyvenimų, dramatiškesnių nuotykių. Matyti, kad 
jisai nėra nei matęs pats „platesnių reginių, aukštų kalnų, 
plačių vandenų; kaip jo paties gana ramus gyvenimas, 
be ypatingų nuotykių, taip ir jo poema piešia kasdienį, 
paprastą, pilką gyvenimą be ypatingų pergyvenimų; bet 
kiek tose smulkmenose vaizdingumo ir poetiškumo net 
tuose pačiuose šlapio rudens aprašymuose: 


Žemė su visais pašaliais įmurusi verkia, 

Kad mūsų ratai jos išplautą nugarą drasko. 
Ratas ant ašies braškėdams sukasi sunkiai 

Ir žemes bjaurias išplėšdams teškina šmotais. 
Vyžos su blogais sopagais vandenį siurbia 

Ir bjaurius purvus kaip tešlą mindami minko. 


Arba kad kalba apie žiemą, tai taip vaizdžiai, kad, rodos, 
lyg šalta daros, kuomet: 

Iš debesų žiema, rūsčiai iškišusi galvą, 

Kaip pikčiurna kokia su purvais rudenio baras, 
Kad ir balos, ir klampynės pradeda rauktis. 
Kelias, kad jį mėgina trenkt šokinėdami ratai, 
Kaip koks būbnas įtemptas dėl pašalo trinksi 
Taip, kad garsas jo toli galvoj atsiliepia. 


Pas Donelaitį matome ne tik grožio atjautimą, gilų na- 
tūralį jausmą, reginių vaizdingą piešimą, bet ir pačioje 
jo kalboje — 


Kai smarkus žiemys savo dumples pradeda judint 
Ir besėjodams kaip su sietais dulkina sniegą — 


kiek artistiško papuošimo ir pagražinimo. Štai kokie vaiz- 
dūs palyginimai: Diksas kaip dievaitis koks tarp būrų skiau- 
terę rodo. Krizas po prastu savo stogu kaip lakštingala 
čiauški. Jaunas pons kaip sidabras gyvs mudriai šokinėja. 
Purvynai kaip kisielius ant ugnies pleškėdami teška. Gand- 
ras kaip koks pons išsiplėtęs. Barzdoti žiemą pušynai kaip 
pudruoti ponaičiai stovi įsirėmę. Negyvai gamtai liepia 
- jausti tartum gyviams: 


O nuogi žagarai tarp jų pasilenkę 
Būriškai po stogais jų stovėdami dreba 
Ir raudodami kloniojas, kad švilpina vėjas. 


Kai kada poeta artistas pačių žodžių ir jų skambėjimu 
moka nuduoti patį veiksmą; kad ratai sunkiai per purvyną 
sukasi, tai, rodos, pačiose eilutėse tą jauti: ratas ant ašies 
braškėdams sukasi sunkiai. Arba štai vasaros laike tartum 
girdi putpelos balsą toje eilutėje: 


Ir kas žiemai reiks, sukraut į kupetą liepia. 

Kitur, atkartodamas tą pačią raidę gretimuose žodžiuose, 
ką mėgsta suomiai „Kalevaloje“, irgi nepaprastai pagra- 
žina stilių; va paukščiai: 

Visi visur sumišai šokinėdami džiaugias. 

Būdvardžių eilučių papildymui ar tuščiam bę prasmės 
aptarimui, pagražinimui, kaip pas jaunus mūsų poetus, 
pas Donelaitį neieškok; užtat, kur tie būdvardžiai kaip 
epitetai pridedaini, ten jie paimti ar iš liaudies dainų, kaip 
margas svietas, šalta žiema, šauna daina, alkana diena, 
ilgos naktys, giedros dienelės, barzdoti pušynai. Arba žmo- 
nių aptarimai: nenaudėlis Piaučiūnas, išmintingas šaltyšius, 
mokyto Bleberio žentas, pagirtinas Selmas, Diksas žioplys, 
moters nenaudėlės Pimė ir Jėkė. Jei nuo gamtos vaizdingo 
ir gyvo aprašymo pereisime prie žmonių, jų gyvenimo ir 
darbų vargų, tai turime pasergėti, kad poemoje nerasime, 
kaip paprastose apysakose, užmazgos ir tikros akcijos ar 
dramos, nėra ir paprasto logiško ryšio tarp atskirų dalių 
ar nuotykių aprašymo, o vienok minimi poemoje asmenys 
gyvi, veikia, ir kaip aiškiai apibūdinti. Skaitant poemą, 
žmogus užmiršti dabartinius laikus ir matai aną sunkią bau- 


džiauninkų būrų gadynę. Poeta daugiausia piešia lietuvio 
būro vargingą gyvenimą, tik retkarčiais pripuolamai pami- 
nėdamas ponus; net save talpina tų bėdžių tarpe: 


Mes, lietuvninkai vyžoti, mes, nabagėliai, 
Ponams ir tarnams jų, rods, prilygti negalim. 


Kaip pas Donelaitį gyvai nupieštas Pričkus, išmintingas 
būrus ir juos į darbą šaukdamas, moka su jais žmoniškai 
elgtis ir jų mylimas: 


Sveiks, svieteli margs, šventes pavasario šventęs, 

Sveiks ir tu, žmogau, sulaukęs vasarą mielą, 

Sveiks kvietkelėms pasidžiaugęs, sveiks prisiuostęs, 
Sveiks, Dieve duok, sulaukt dar daugiau pavasario švenčių. 
Irgi sulaukęs jas, vis sveiks ir drūts pasilinksmink. 

Taip, Dieve duok kožnam, kurs mūsų Lietuvą garbin. 
Taip prieš Sekmines būrus į baudžiavą kviesdams 

Ir kas reik pamokindams sveikino Pričkus. 


Arba kaip gyvai nupieštas poemoje šykštus amstroto 
Kasparas, kursai, kad vargdieniui duodavo grašį, tai tuoj 
tris naktis dėl to miegot negalėjo. Arba vėl vertai pagirtinas 
Selmas, kuriam ypatingai simpatizuoja pats poeta: 

Būras, rods, ne pons, ale vėžlybs, mandagus būras. 
Stalas jo kaip šventas altorius tau pasirodys, 

Ant kurio knygelės šventos guli padėtos, 

Kad jis pats ar jo gražiai mokinti vaikeliai, 


Daug prisidirbę bei visur viernai trusinėję, 
Tuoj su giesmėmis saldžiomis linksmai pasidžiaugtų 
Ir vargus šio amžiaus sau lengvus padarytų. 


Arba štai, rodos, ir gyvą matai rimtą išmintingą pakamorę 
Laurą, kurs, ant kumpos lazdos pasirėmęs, pamoko būrus. 
Toliau išdykęs Dočys nenaudėlis, viską pravalgęs ir pragė- 
ręs, pypkę sau užsidegęs kirmyt nusibasto, tinginys Plau- 
čiunas, Slunkius, Pelėda, kurie tik krankti pas kakalį šiltą 
temoka ir gailestauja: 


Ak kad būt ilgiau žiema pas mus pasilikus 
Ir kad vis miegot mums būtų sviete paskirta. 


Apie moters poemoje rečiau kalbama, nes jos, matomai 
kaip ir dabar, rečiau platesniame gyvenime žymėjosi, todėl 
tokios vėžlybos gaspadinės kaip Gryta ar nenaudėlės kaip 
Pimė ir Jėkė mažai apibūdintos; didžiausią moterų garbę 
mato tame, kad 


Kad jų staklės prieš pavasarį trinksi 

Ir šaudyklė su šeiva šokinėdama tarška. 

Joms garbė, kad audeklėliai jųjų nuausti 

Ant margų laukų kaip sniegs pavasario blizga. 


Matėme Donelaitį kaip didį poetą artistą gamtos ir žmonių 
aprašyme. Pažiūrėkime nors trumpai kaip į žmogų labai 
simpatingą savo pažiūrose. Rods, iš poemos galima spėti, 
kad Donelaitis poemą sudėjo jau antrai amžiaus pusei gero- 
kai įsivarius, nes jau matosi pas jį jaunų dienų gailesys, atsi- 
minimai: Ak kaip jauns buvau, kur dingot mano dienelės. 
Jau brangios praeities gadynės, ypač tos, kad lietuvninkai 
dar vokiškai nekalbėjo: 


Ak kur dingot jūs, barzdotos mūsų gadynės, 
Kai lietuvninkai dar vokiškai nesirėdė (vasara) 26 str. 

Ak, kur dingot jūs lietuviškos gadynėlės, 
Kai dar prūsai vokiškai kalbėt nemokėjo. 


Donelaitis žino, kad Dievo tikėjimas ir dora — tai gyveni- 
mo pamatas, ir jisai neapleidžia progos nepamokinęs, vak- 
mistro lūpomis liepia pažvelgti į dangų: 


Argi dabar tau nereikės aukštyn pažiūrėti 
Ir kasdien daugsyk tą šlovint irgi pagarbint, 
Kurs taip daugel vėl iš naujo tau dovanojo? 


Arba Selmo nuomonė apie senąją ir naująją gadynę: 


Tėvai mūsų seni, pirm to neturėdami šuilių, 

Rods, nei maldaknygių, nei katekizmų dar nepažino. 
Jie tik iš galvos šventus mokinosi mokslus, 

O štai tik daugiau garbėj laikydavo Dievą 

Ir šventoms dienoms bažnyčion bėgdavo greitai. 

Ogi dabar, gailėk Dieve, tik gėda žiūrėti, 

Kad lietuvninkai, prancūziškai pasirėdę, 

Į bažnyčią vos išgirst ką kyšteri galvas, 

O paskui tuoj žaist ir šokt į karčemą bėga 

Ir ten kiauliškai tuoj pradeda zaunyt ir peštis. 


Donelaičiui, kaip Dievą mylinčiam ir doram pastoriui, 
toks žmonių ištvirkimas skaudu, bet jisai save ramina, kad 
visgi 

Dar yr lietuvninkų viernų gaspadorių, 
ir kaip sektiną pavyzdį nurodo pagirtiną Selmą. 

Toliau Donelaitis pasirodo karštas lietuvis, kursai garbina 
ir myli Lietuvą ir vis prisimena lietuvis esąs: mes lietuvnin- 
kai, mes vargšai, mes nabagėliai; jisai su skausmu mato, 
kad vokiškos mados ir kalba skverbias vis daugiau į lietuvių 
tarpą ir šaukia: 


Ak, kur dingot jūs, barzdotos mūsų gadynės, 
Kai lietuviai dar vokiškai nesirėdė 


Ir vokiškus žodžius ištart negalėjo. 

Lietuvį, nors bara, bet visgi aukščiau stato už kitatautį: 


Tarp lietuvninkų daugsyk tūls randasi būras, 
Kurs, lietuviškai kalbėdams ir šokinėdams, 
Lyg kad tikras vokietys mums gėdą padaro. 


Ka galima dovanoti kitataučiui, tai lietuviui nepridera: 


Rods, tarė Selmas, nei vienam klastuotis nereikia, 
O lietuvninkams dar juo daugiau nepritinka. 
Žinot juk visi, kaip kožnas Lietuvą giria 

Ir kaip daug svetimų žmonių, kad mus pamatytų, 
Iš visų kampų šio svieto jau susibėgo. 


Bet kas ypač pažymėtina, kad Donelaitis, ne baudžiaunin- 
ko būdamas sūnus, o tapęs pastoriumi ir išėjęs į inteligentų 
tarpą, drąsiai vienok stoja baudžiauninkų vargšų pusėje, 
gina juos prieš ponus, užjaučia jų vargus ir tai daro ne tam, 
kaip kartais dabar, kad ant to populiaro arkliuko pačiam iš- 
joti į platesnį pasaulį, į seimo deputatus, į partijos vadovus, 
bet jisai tikrai atjaučia žemesniems daromas skriaudas ir 
neteisingą nelygybę, ir kančias, ir jam net tokie išsprunka 
epitetai, kaip 


Tu, savovalninke didpilvi, vis pasišiaušęs 

Ir lyg žaibas koks (bekeikdams) gandini būrą! 
Kas tau liepė vargdienį nuliūdusį spardyt 

Ir pasidžiaugt dėl to, kad jis vaitoja dejuodams?.. 
Juk jau kas tik nor, tas būrišką nabagėlį 

Stumdo šen ir ten kaip kokį šunį nevertą. 


Donelaitis tuo peraugo savo amžių, nes net pusė amžiaus 
vėliau spausdindamas jo veikalą Rėza nedrįso jų atspaus- 
dinti, praleisdamas. : 

Galop Donelaitis mums brangus kaip poeta lietuvis. Kiek- 
vienas gražus poezijos veikalas, ar tai vokiškas, prancūziš- 
kas, lenkiškas, yra brangi įnaša į kultūros turtą. Gėriamės 
mes Getės, Šilerio ar Šekspyro tvariniais, su malonumu skai- 
tome, nes jie pakelia mūsų sielą ir dvasią nuo to kasdieninio 
pilko gyvenimo į kokias tai dausas, aukštybės; o juk tokių 

gražių poezijos tvarinių pagamintoju, kaip nurodžiau, yra 
Donelaitis. Bet jei Donelaitis aukštai statomas kaip kiekvie- 
nas poeta iš Dievo malonės ir įkvėpimo, tai mums jisai dvejo- 
pai ir daugiau brangus, nes jis ne tik buvo lietuvis, kaip 
Kantas ir kiti, bet gerai ir rašė lietuviškai, rašė dar tuomet, 
kuomet apie Lietuvos atgimimą tik nedaugelis išrinktųjų 
nedrąsiai svajojo. Donelaitis mūsų vardą pakėlė aukštai 
svetimtaučių akyse, kam tik teko laimė susipažinti su jo tva- 
riniais; jisai tuo būdu ne vieną mums ir draugą užtarėją 
pagamino, kurie per jį pamylėjo ir pačią Lietuvą. Kas žino, 
ar ne Donelaičio veikalai patraukė prie lietuvystės Zauervei- 
ną, Neselmaną, Šleicherį ir patį Tetenerį, kursai pasirūpino 
jam gimtinėje paminklinį akmenį iškelti. Bet dar daugiau su- 
žadino pačiuose lietuviuose savimi pasitikėjimą ir tėvynės 
meilę. Aš patsai nors anksti pamylėjau Lietuvą, bet šiaip, 
nedrįsdamas tuo per daug pasirodyti. Bet kuomet Mickevi- 
čiaus veikaluose išskaičiau žinelę, kaip Lietuva turi didį savo 
poetą, kursai jau apie du šimtu metų puikiai apdainavo Lie- 
tuvą, kuomet dar nei Mickevičiaus, nei Šilerio ir Getės dar 
nebuvo raštų, tuomet pradėjau didžiuotis, kad ir aš lietuvis. 
Man rodos, kad ir ne vienas iš mūsų savo praeity atsimena 
Donelaičio vardą, kursai prakalbėjo į jo širdį ir jausmus. 
Tokie mūsų praeities vardai daug nusveria. Drąsiau žmogui 
kovoti, kuomet jis jaučias ne vienas. Savo asmens atminimą 
žmogus neilgam tepalieka. Bet ne visi taip miršta; kiti palie- 
ka savo dvasios darbus, sielos turtus, ir jų atminimas gyvena 
jų darbuose. Žmonės įvairūs: mažas daug nori iš kitų, pats 
nieko kitiems neduodamas, neišgalėdamas. Užtat ateina į 
gyvenimą tokių, kurie atsineša su savimi didžius turtus; jie 
duoda ir duoda, iš kitų nieko neieškodami; tai dvasios milži- 
nai, tai žvaigždės, kurios aukštai šviečia ir kelią rodo. Tokiu 
buvo Donelaitis, lietuvis didis poeta, kuriam priderėtų pasta- 
tyti ir, be abejo, bus pastatyta paminklas, nors poeta savo 
veikalais jau pats sau pasistatė tvirtesnį paminklą lietuvių 
širdyse. 


Pasargė savo įžangoje į Donelaičio veikalų vokišką verti- 
mą sako, kad nei vienas taip neatjautė, nesuprato ir taip 
neišreiškė tobulai lietuvio dvasios (sielos) su jo geromis 
pusėmis prisirišimo prie namų, šeimynos, ištverme, vaišin- 

gumu ir su jo neigiamomis pusėmis, kurias moka humoristiš- 
kai pašiepti. Rodos, kad nebuvo nuo pradžios bendro plano, 
tik atskiros scenos, kurias savo draugams skaitydavo; todėl 
ar Pavasaris, kaip Šieicheris mano, ar Ruduo, kaip Rėza, vis 
vien reikia skaityti pradžia. 

Daug panašumo su Heziodo, Teokrito ir Vergilijaus idilė- 
mis, bet ne su idilėmis XVIII amž., nenatūralėmis pažibomis, 
nenatūrališkomis. 

Kadangi ir nebuvo prie gyvos galvos pragarsėjęs ir vaikų 
nepaliko, tai mažai jį bežinome. 

Aleksandras Aleksandrovas, rusų garsus lilologas, pa- 
sakė: jei Donelaitis būtų rašęs kita kokia plačiai vartojama 
kultūriška kalba, jisai būtų didžiausių poetų eilėje atsistojęs 
ir pasauly žinomas. 


[1993] 


PASKAITA APIE VYSK. ANT. BARANAUSKĄ 


Antras žymesniųjų mūsų poeta, apie kurį ketinu sakyti, 
jau Didžiosios Lietuvos sūnus, yra vysk. A. Baranauskas, 
arba Baronas, gimęs 1835 m., t.y. maždaug į šimtą metų po 
Donelaičio, talentu nedaug žemesnis už jį. Kadangi Bara- 
nauskas mirė jau pradžioj šio šimtmečio 1902 m., tai daugę- 
lis mūsų jį gerai atsimena, gal net yra matęs. Man teko įį 
arčiau pažinti, net laiškais susirašinėti. susirašinėti lenkiš- 
kai, kas dabar išrodo įstabu. Buvo tai vyras aukšto ūgio, 
gilaus mokslo, tvirto būdo, geležinės valios. Pirmą sykį man 
teko su juo arčiau susidurti, važiuojant mokintis į Peterbur- 
go aukštą akademiją; pravažiuodamas jam įteikiau tuomet 
savo pirmuosius eilių mėginimus, kuriuose aprašinėjau Lie- 
tuvą ir kurių nespausdinau ir nemanau spausdinti, nes jie 
labai silpnučiai. Baranauskas tačiau jų labai nepeikė ir pa- 
drąsino talento neužkasti. Paskui susirašinėti man teko su 
juo, kuomet buvo Peterburgo akademijoje profesoriumi. 
Arčiau pažinęs vysk. Baranauską galėčiau gana plačiai 
papasakoti jo gyvenimą, kursai buvo daug įvairesnis ne 
kaip Donelaičio, bet manau, kad klausytojams žingeidžiau ir 
svarbiau sužinoti jo veikalus; todėl tik trumpai bendrais 
ruožais priminsiu svarbesnius jo gyvenimo nuotykius. 

Gimė jisai netoli Ukmergės, Anykščiuose, kaipo ūkininkų 
sūnus, gražioje apylinkėje, kur bėga upė Šventoji ir kame, 
matomai, graži gamta paveikę į jo sielą ir jauną vaidentuvę, 
įkvėpdama iš mažens grožio skonį. Gana anksti jisai prade- 
da mėginti giesmes rašyti ir pirmąsias, rodos, rašė, kaip ir 
aš, lenkiškai. Pabuvęs kai kurį laiką valsčiaus raštininku, 
paskni mokinosi Varnių seminarijoje, pačioje Žemaitijos gi- 
lumoje. Iš ten, kaip labai gabus moksleivis, buvo pasiųstas į 
aukštą Peterburgo akademiją, o kadangi tuomet Rusijoje 
dar nebuvo gelžkelių, tai 900 kilometrų reikėjo dieną ir naktį 
važiuoti arkliais bemaž dvi savaiti. Akademiją baigęs, buvo 

pasiųstas aukštesnioms studijoms į užsienį; studijavo Miūn- 
chene, paskui Ryme. Iš ten sugrįžęs mokytojavo Peterburge 
akademijoje ir Kaune dv. seminarijoje. Mirė Seinų vyskupu. 

Vysk. Baranauskas buvo nepaprastai gabus ir tikrai mo- 
kytas vyras, jau prie gyvos galvos gan plačiai Europoje žino- 
mas garsiems mokslo vyrams, su kuriais susirašinėdavo. 
Bet jo raštiškas palikimas ne per didelis, o tai dėl to, kad tas 
žmogus, turėdamas devynius talentus, blaškėsi nuo vieno 
dalyko prie kito ir nei vieno talenio nesunaudojo tiek, kiek 
būtų galėjęs. Mums svarbiausi jo poetiški veikalai, kame 
labai anksti apsireiškė jo didis talentas. Gražiausį savo vei- 
kalą „Anykščių šilelį“, apie kurį plačiau pakalbėsime, būda- 
mas dar mokiniu vasaros atostogų metu [parašė — J. S.] ir 
paskui jau nieko rimtesnio poezijoje nedirbo, tik pripuolamai 
parašydamas kokią nedidžios vertės giesmelę ar eiliuotą pa- 
sveikinimą, kaip savo draugui vysk. Paliulioniui. Savo poe- 
tiško talento nelavindamas giliau ir juo nesinaudodamas, 
persimetė prie kitų dalykų, kuriuos skaitė rimtesniais. O 
tuo tarpu jo vardą tik vienas „Anykščių šilelis“ išvaduos nuo 
užmiršimo. Metęs poeziją, atsidavė muzikai visa širdimi, 
keliais instrumentais miklinosi, griežė smuiku, skambino ar 
fortepijonu, turėdamas gražų balsą ir muzikališką ausį, 
komponavo gana vykusias savo giesmėms gaidas. Kai kurį 
laiką, nors trumpai, studijavęs homeopatiją. Paskui gana 
ilgai ir rimtai tyrė lietuvių kalbą, jos įvairias tarmes, susi- 
rašinėdamas su garsiausiais to laiko lingvistais: Šleicheriu, 
Kuršaičiu, Veberiu, rinko per mokinius liaudies pasakas, 
parašė lietuvių gramatiką, nustatydamas savotišką rašybą, 
kurioje būtų sintezė visų tarmių, neapleidžiant, neskriau- 
džiant nei vienos. Ta Baranausko rašyba buvo visos dvasiš- 
kijos vartojama kai kurį laiką, iki jos nepakeitė praktiškesnė 
Jablonskio rašyba, o Baranausko gramatika taip ir paliko 
rankrašty, kursai vargiai kada bus spausdintas, kalbai kas- 
kart sparčiai besitobulinant. Tapęs pavyskupiu, uoliai užsi- 
ėmė matematikos studijoms, svajodamas naujas atidengti 
paslaptis ir naujus kelius; parašė lenkiška kalba ir savo kai 
kurias išvadas, užvardinęs „Apie transcendentalią progre- 
siją“, bet, pirma neparėjęs patsai aukštesniųjų studijų uni- 
versitete, daugiau klaidžiodamas vargo, o nieko žymaus į 
matematiką neįnešė. Palikęs Seinų vyskupijos valdytoju, 

pradėjo iš naujo versti Šventąjį Raštą ir taip buvo į tą darbą 
pasinėręs, kad ir savo sveikatai nemažai pakenkė; čia po 
penkių metų ir pasimirė ir to darbo neužbaigęs, tik iki Izaijo 
pranašo privaręs. Tas vertimas irgi palieka rankrašty ir 
paliks, nes naują vertimą ir dar tobulesnį gamina ir dalimis 
jau daug atspausdino pavysk. Skvireckas. 

Dėl pilnesnio Baranausko apibūdinimo reikia pasakyti, 
kad jisai buvo tikras gimimu ir parsitikrinimu lietuvis patrio- 
ta, bet ypatingos pakraipos; jis manė, kad Lietuvos išgany- 
mas vien ankštoje vienybėje su lenkais ir ypač paskutiniuose 
savo amžiaus metuose tą tankiai pabrėždavo; bijojo labai 
antagonizmų tų dviejų tautų, kurias pati Dievo Apveizda 
surišusi kovoj prieš rusus maskolius. Iš to atžvilgio yra 
koksai tai dvasios panašumas tarp Baranausko ir Mažosios 
Lietuvos kalbos žinovo Fridricho Kuršaičio, kursai irgi būda- 
mas tikras lietuvis, visgi manė, kad tik iš Vokietijos mūsų 
tėvynei išganymas. Paskutiniuose gyvenimo metuose maty- 
damas kas kartą didesnį tarp lietuvių ir lenkų antagonizmą, 
kreivai ėmė žiūrėti į patį lietuvių atgimimą, nors Raštą Šven- 
tą visgi vertė lietuviškai. Man susirašinėti su juo teko len- 
kiškai; bet kuomet vieną kartą atrašiau jam lietuviškai, mud- 
viejų susirašinėjimas nutrūko. 

Vysk. Baranauskas — tai liūdnas pavyzdys, kaip gabiau- 
sis žmogus, kursai galėjo ką nors nepaprastą sutverti, besi- 
mėtydamas nuo vieno dalyko prie kito, paliko galutinai ne 
per daug. Yra tai kai kurių labai ialeniuotų asmenų gyve- 
nimo tragizmas, kad jie nieko nedaro šaltai, bet kadangi 
karštis nepastovi, tai ir jų darbai neužbaigti. Juk reikia būti 
ne tik labai talentuotu, bet jau reikia būti nepaprastai genia- 
liu žmogumi, kaip Michelangelo Buonarroti, kad būti dideliu 
ir poetu, ir skulptoriu, ir statytoju, ir tepliotoju artistu. Bet, 
iš antros pusės, negalima sakyti, kad jisai visai maža mums 
paliko; jisai visgi, galima sakyti, mums daugiau paliko ne 
kaip antras mūsų didis mokslo vyras kun. Jaunius, kurio 
pastangos ir darbas, tiesa, buvo susitelkęs į vieną kalbų 
tyros mokslą, bet kursai viską į save ėmė, nieko visuomenei 
neprisirengė duoti iš savo žinių. Kas nuo vysk. Baranausko 
pasiliko, tas neleis užmiršti jo vardo lietuvių rašliavoje. 
Visų svarbiausieji tai tie darbai, kuriais gal mažiausiai pasi- 
tikėjo: tai jo jaunystės poetiški tvariniai. Baranauskas pa- 

rašė nemažai religinių giesmių ir patriotiškų dainelių; jų 
kai kurioms jo paties sustatytos gaidos buvo gana populia- 
rios savo laike, kaip: 


Tu Lietuva, tu Dauguva, pasilikit sveikos, 
Tegu sveiki šioj šalelėj visi žmonės laikos 
arba 


Kalnai ant kalnų, o ant tų kalnų 
Kalnai ir maži kalneliai ir t.t. 


Tos dainos, savo laiku gan plačiai žinomos, dabar pradeda 
užsimiršti, nes nėra tai nei liaudies dainos, kaip Strazdelio 
ir Vienožinskio dainelės, nėra tai irgi dainos tikro artisto 
poeto, kaip dainos prancūzų Beranže, lenkų Kondratovi- 
čiaus, rusų Kolcovo, rusinų Ševčenkos. Taip pat vienas 
Ugesniųjų Baranausko tvarinių „Pasikalbėjimas giesminin- 
ko su Lietuva“, kuriuo patsai autorius labai gėrėjos ir aukš- 
tai vertino, nors vietomis žiba gražiais ir poetiškais sakiniais, 
nors netrūksta jame gilesnio jausmo, bet, imant bendrai, 
kaip vienetas neišlaiko griežtesnės kritikos, per daug kartais 
naiviškas savo protavimuose, vietomis sau prieštaraująs ar 
saldžiai aitrus nevykusia prozopopėja. Bet Baranauskas 
parašė „Anykščių šilelį“, ir tasai veikalas yra tikru perlu mū- 
sų poezijoje, ir negalima nesigailėti, kad poeta, taip anksti, 
dar mokiniu būdamas, įį parašęs ir parodęs stambų poetišką 
talentą, paskui jį užkasė, nesirūpindamas jo gilesniu išlavi- 
nimu. To veikalo genezė, arba atsiradimas, buvo toks, kaip 
pats Baranauskas pasakodavo. 

Vieną kartą literatūros mokytojas, per pamoką gėrėda- 
masis Mickevičiaus veikalais, išsitarė, kad lietuviškoje sta- 
čiokiškoje būrų kalboje tokių švelnių ir poetiškų jausmų ir 
Mickevičius nebūtų galėjęs išreikšti. Tas labai užgavo savi- 
meilę ir patriotišką jausmą Baranausko, ir jisai atostogų 
metu pamėginęs ir lietuvių kalboje panašų dalyką pamė- 
ginti. 

Kaip vaizdžiai, gyvai piešia miško vidų dienai brėkštant: 


Kas ten šlama? ė vėjo papūstas lapelis, 
Ė gūžtoj nubudes sujuda paukštelis. 

Kas ten treška? ė vilkas: dieną mat užuodžia, 
Iš naktinės medžioklės par pakrūmius skuodžia. 
Kas ten taukši? ė stuobrį kapoja genelis. 

Kas mekena? Ėgi mat perkūno oželis. 

Kas ten šnibžda? ė šnibžda iš kelmo piktoja, 
Ėgi srove teškena upelė Šventoja. 

Kas ten kalbasi? ė žąsys paupėj gagena. 

Ėgi mat lizde starkus pamiškėj klegena. 


Koks čia irgi parodyta lietuvių kalbos turtingumas, išreiš- 
kiant įvairiausius miško balsus: šlama, treška, tauški, meke- 
na, šnibžda, teškena, gagena, klegena. Nei kokia kita kalba 
negali tuo žvilgsniu susilyginti su lietuvių kalba. 

Arba vėl paimsime, kaip gyvai imituojama paukščių 
balsus: 


Ėgi antys pry pry pry priskrido in liūną, 

Ėgi kukutis klausia savo pačią, sūnų, 

Ką ką ką jums atnešt? ką jūs kalbat niekus? 
Ka ką ką ką? ar grūdus? ar muses? ar sliekus? 


Arba volungė levą trotina: 
Ieva, Ieva, neganyk po pievą. 


Arba paupy riu riu riu tilvikas sušuko ir L.t. 

Laimingas įvykis, kurs parodo, kaip kartais mažas grūde- 
lis, į gerą dirvą patekęs, išauga į medį. 

„Anykščių šilelio“ turinys nekažkoks: yra tai poetiškas 
aprašymas, kaip išrodė šilelis kitados su savo įvairiausiais 
grybais, medžiais, žvėrimis, paukščiais, kuo buvo miškai 
lietuviams senovėje, ypač šventieji miškai dar pagonijos 
laikuose ir kaip galop: 


Paliki šitie kalnai pliki ir kelmuoti, 
Aplaistyti ašarom's, giesme apdainuoti. 


Bet koks čia kalbos turtingumas, kiek tikrai širdingo jaus- 
mo, kiek gyvos poezijos. Skaitydamas tą trumpą 343 eilių 
veikalėlį, užmiršti nesąs miške: rodos, savo akimis matai jo 

pušis žalias, lieknas, grynas, girdi, kaip giria šlama, ūžia, 
siaudžia, klausais paukščių ir žvėrių kalbą, net jauti girios 
kvapą: 


Vidunakty taip tyku, kad girdi kaip jaunas 
Lapas arba žiedelis ant šakelių kraunas, 

Girdi, kaip šakoms šnibžda medžių kalba šventa, 
Kaip Žvaigždelės plevena, gaili rasa krinta. 


Arba vėl: 


Kai jau dienai brėkštant, rytai šviesa tvinksta, 
Rasos pilnos žolynų galvos linksta, 

Tada šilas nubunda, visa yra tyla, 

Prasideda pamažu šventa dienos byla. 


Arba kad aprašo miško kvapą, tai jauti, kad tai žmogus, 
kursai ne tiktai pats jaučia tą, bet ir moka artistiškai tą ati- 
duoti žodžiais. 


Ė kvėpims jau ką gi! Čia sakais pušelių, 
Čia vėjelis dvelkteli su kvapu žiedelių. 
Jauti pievos dobilą baltą ir raudoną, 

Jauti ramunes, čėbrus, žoleles dirvonų, 
Jauti iš juodo kapčiaus skruzdėlyno kvapą, 


Kas ypatinga reikia pažymėti, kad Šilelio aprašymas, kaip 
kiekvienas aprašymas poezijoje, labai nedėkingas; labai 
sunku čia išvengti nuobodumo ir ilgiau sulaikyti atidą; poe- 
zija reikalauja daugiau akcijos, jausmo, atidos įtempimo; 
tačiau Baranausko Šilelis tai tikras, kaip pasakytų Tumas, 
savo rūšies diemančiukas. Kalba, nors neišvengė svetimų 
žodžių, kaip čėsas, zgada, viežlybas, viera, bet jau daug 
grynesnė ir, pasakyčiau, daug naujesnė ir dailesnė kaip 
Donelaičio, Poškos ar Daukanto; stilius, sakiniai natūrališki; 
nemažai pagražino jį poetizmai, atkartojimai ar būdvardžių: 
žalia, liekna, gryna, 

veiksmažodžių: šlama, ūžia, siaudžia 

ar senos pušys siūravo, braškėjo 

arba daiktavardžių: kur jūsų paukščiai, paukšteliai, 

paukštytės, kur žvėrių olos, laužai ir urveliai. 

Aprašyme grybų ir paties miško bent kiek jaučiame įtekmę 
Mickevičiaus, kursai savo poemoje „Pan Tadeusz“ irgi seno- 
vės Lietuvos miškus aprašo; taip pat ir pats eiliavimo būdas 
silabiškas, nuo lenkų paimtas, kurs dar ilgai lietuvių poezi- 
joje iki naujesnių laikų viešpatavo. Bet tiek tame Šilelio 
aprašyme įdėta tikro jausmo, tiek lietuviško jautrumo ir šir- 
dies, kad, nežiūrint į kai kuriuos trūkumus, tasai veikalas 
pasiliks mūsų poezijoje nemirštamas, ypač kad ir pats daly- 
kas, -arba tematas, pasirinkta lietuviui maloniausias; juk 
kas lietuviui brangesnis kaip žirgelis, kuriuo įoja piršliais 
pas seselę, ir miškas, be kurio lietuvių dūšios, kaip Bara- 
nauskas sako, skursta. 


Plikuos plotuos be miško lyg tartum apkursia, 
Tartum džiūsta nuo saulės ir palengvėl skursta. 
Noris jau dabar lietuvis plikuos plotuos gimsta, 
Giesmėj mišką išgirdęs, be jo neberimsta. 


„Anykščių šilelis“ buvo atspausdintas Ivinskio kalendo- 
riuje. Paskui, kuomet rusų valdžia buvo per 40 metų užgy- 
nusi lietuvių spaudą, Baranausko pažįstamas lilologas Ve- 
beris atspausdino jį su filologiškais paaiškinimais Veimare 
ir tik kontrabandos keliu galima buvo jį gauti. Rusų valdžia 
persekiojo ir neleido gabenti gal ir dėl paskutiniųjų eilučių 
šio aprašymo, kame matė ne be pamato sau priekaištą. 


Ir liki šitie kalnai pliki ir kelmuoti, 
Aplaistyti ašaroms, giesme apdainuoti. 

Ir giesmė nepabaigta, kaip širdis susopo, 
Ant dūšios labai sunku ir neramu tapo. 
Mat toj pati galybe, ką miškus sugraužė, 
Širdį, dūšią apgriuvo... ir giesmę nulaužė. 


Šiandieną, kuomet lietuvių poezija dar aukščiau pakilo ir 
praturtėjo, „Anykščių šilelis“ nėra taip žinomas ir skaito- 
mas, bet man pradedant rašyti, jį daugelis mokėjo atmin- 
tinai. 

Pasakysime dar kartą, kaip gaila, kad vysk. Baranauskas, 

tokį didį poetišką talentą parodęs, nieko daugiau neparašė 
panašaus. Bet būkite jam dėkingi ir už tai, ką davė. Jis visgi 
mūsų praeity žymią sulošė rolę ir pagamino paskui ištisą 
naujų poetų eilę; be jo gal ir mūsų nebūtų buvę. O antra, ne- 
reikia užmiršti ir kitų jo darbų, kurie nors nėra taip matomi, 
visgi nepaliko be pėdsakų: sako, jog kiekvienas žmogus visgi 
įneša savo dalį bent tarpiškai; lietaus lašas, ir tasai akmenį 
šliluoja. Jei Baranausko gramatika, rašyba neužsiliko, tai 
visgi ji visą eilę išmokino taisykliškai rašyti ir rasit Jaunių 
pažadino į darbą. Rašto Šv. vertimas pastūmėjo paskui vysk. 
Skvirecką ir t.t. Todėl ačiū jam už tai, ką davė. Tegul dau- 
giau tokių Baranauskų, o mūsų tauta užims Europoje pri- 
gulinčią vietą. 


[1923] 


KRISTIJONAS DONELAITIS 


Rėza, filosolijos ir teologijos daktaras, lietuviškos Kara- 
liaučiuje seminarijos rektorius (1846), pirmasis Donelaitį, 
jau užmirštą, išvedė viešumon, paskelbė jo rankraštį, ne 
visą, išmetęs iš jo kai ką, sutrumpinęs jį ir kartu prie jo 
pridėjęs trumpą jo biografiją ir vokiečių kalbon jo „Metų“ 
vertimą — Das Jahr in vier Gesūnge, 1818 m. 

Aug. Šleicheris 1865 m. Petrograde paskelbė platesnę Do- 
nelaičio biograliją ir visą jo lietuviškąjį tekstą (kiek surado) 
su jo šešiomis pasakomis ir su lietuviškai vokišku žodynu. 

Nesselmann. Christian Donalitius. Litauische Dichtungen. 
Kėnigsberg. 1869 m. 

Dr. F.Tetzner. Unsere Dichter in Wort und Bild. KnygaVil. 

Pasargė prieš pat karą paskelbė nemaža naujų žinių iš 
Donelaičio gyvenimo ir naujai vokiečių, kalbon išvertė jo 
raštus. — Pasarge. Christian Donalitius. Litauische Dichtun- 
gen. 1894 m., 366 p. 

Iš vokiečių dar mini Donelaitį G. Ostermejeris (gimęs 
1716 m.) savo veikale Erstė Litauische Liedergeschichte, 
psl. 173. Ostermejeris — vokiečių pastorius, bet lietuvių rei- 
kalams atsidavęs. Leisdamas bažnytines giesmes, telkė į 
darbą ir Donelaitį; žinodamas jo poetiškus gabumus, norė- 
jo, kad D. ištaisytų giesmes; bet šis atsisakė, teisindamasis 
senatvę ir rankų drebėjimu. 

Lenkų kalbon D. išvertė lietuvių filologas ir patriotas 
Akelavičius; rankraštis yra Osolinskių knygyne Krokuvoje. 

Iš lietuvių D. raštus išleido 1914 b. Vilniuje Šlapelis; 
vėliau, jau per karą (1921 m.) M. Biržiška — Donelaičio 
gyvenimas ir raštai. M. Biržiška apie Donelaitį kalba ir savo 
Lietuvių dainų literatūros istorijoj (1919 m.). 

J. Gabrys. Lietuvių literatūros apžvalga. „Draugijos“ 
žurn. 1914 m. t. XXIII, nr. 89—90. 

Prabočių Anūkas. Mažosios Lietuvos buvusieji rašytojai 
ir žymesnieji I. kalbos mylėtojai. Tilžė. 1920 m. 

Latviškai D. išvertė kun. Natsonas (žiūr. prof. Volterio 
„Chrestomatiją“). 


K. Donelaičio epocha 


Norint geriau pažinti ir suprasti poetą ir jo kūrybą, reikia, 
visų pirma, susipažinti su tomis aplinkybėmis, kuriose jis 
gyveno; reikia arčiau pažinti vietą ir laiką, kur ir kuriuo 
metu jis kūrė savo kūrinius. Nors dideli žmonės — didžia- 
vyriai patys tiesia kelius ateičiai, duoda jai kryptį, įspaudžia 
savo antspaudą, tačiau ir patys nejučiomis pasiduoda aktu- 
aliai laiko srovei, patys būna savo amžiaus išdava. Kad 
juos arčiau pažintume ir suprastume, turime žinoti jų kraštą 
ir amžių, kur ir kada gyveno. Teisingai pasakė Šileris: Wer 
den Dichter will verstehen, muss in Dichters Lande gehen. 
Donelaitis gimė ir rašė M. Lietuvoj XVIII amž. Taigi pamė- 
ginkime, įei ne realiai, tai bent mintimi persikelti į XVIII amž. 
M. Lietuvą ir pažiūrėkime, kokia tuo metu buvo krašto poli- 
tinė, ekonominė, religinė ir apšvietimo būklė, kokiose aplin- 
kybėse augo, brendo ir kūrė Donelaitis. Tas reikalinga jo 
asmėniui išaiškinti; jo kūrybos savitumui pažinti reikės šiek 
tiek prisiminti vyravusios tuo metu Europoje literatūros sro- 
vės. Juk Donelaitis, baigęs Karaliaučiuje universitetą ir, 
kiek žinoma iš jo gyvenimo, mokėjęs keletą kalbų, negalėjo 
nesiinteresuoti ir nežinoti anuomet vyravusių literatūroje 
krypčių ir joms bent kiek nepasiduoti. 

Visų pirma, Donelaitis gyveno M. Lietuvoje, buvo lietuvis, 
ne prūsas, — tą reikia mums gerai žinoti ir tų dviejų sąvokų 
nemaišyti. Prūsai — tai ne dabartiniai Ost Preussen vokie- 
čiai, bet ir ne M. Lietuvos gyventojai. Jų šiandieną nebėra: 
tai buvo atskira lietuvių aisčių šaka, išnykusi XVI amž., 
palikusi savo pėdsakus tik keliuose katekizmuose. Becenber- 
geris (miręs 1922 m.) net mėgina nustatyti sieną tarp jų ir 
lietuvių. Bet ši siena nesiekia Donelaičio gimtinės, eidama 
maždaug nuo Vyslos iki Labguvos, Priegliaus ir net už Dar- 
kiemių. M. Lietuva, Donelaičio tėvynė, politiniai priklausė 
Brandenburgijos arba stačiai Prūsų kurfiurstų, o vėliau jų 

karalių. Ko! kurfiurstai, pradedant Albertu, valdė M. Lietu- 
vą, priklausomai Lietuvių-Lenkų Žečpospolitos, santykiai 
tarp M. ir D. Lietuvos buvo glaudesni. Iš Prūsų ir M. Lietu- 
vos protestantizmas skverbėsi ir į Didž. Lietuvą: iš Didž. 
Lietuvos XVI amž. bėgo į M. Lietuvą kai kurie laisvos evan- 
gelijos šalininkai, kaip Abraomas Kulvietis, Stanislovas 
Rapalionis ir kiti. Vėliaus Brandenburgijos kuriiurstams 
išsivadavus nuo Žečpospolitos priklausomybės ir iškilus į 
Prūsų karalius, santykiai tų dviejų seserų tampa padrikesni. 
M. Lietuva — protestantiška, Didžioji — katalikiška: abi 
pradeda atskirą gyvenimą. M. L. visiškai paienka vokiečių 
įtakon, susiejama su jais bendru politiniu ryšiu; D. L. po 
Liublino unijos pakliūva lenkų įtakon. 

XVII amž. M. Lietuvą palietė didžiausi smūgiai, kurie 
baisiausiai sunaikino šalį, — buvo tai 30 metų karas (1618— 
1648), vėliau Karolio Gustavo kova su Žečpospolita, pasie- 
kusi ir M. L. Maskva, pasinaudodama proga, sunaikino D. 
Lietuvą, o jos kariuomenės vadas Chovanskis su kazokais 
buvo pasiekęs ir Mažąją. Pagaliau marai ir badas, kilę 1709 
—171!, taip nuvargino ir sunaikino šalį, kad joje, kaip tvir- 
tinama, žuvę 150 tūkstančių gyventojų, daug sodžių apie 
Isrutį, Gumbinę, Ragainę likę visiškai tuščių. Reikalinga 
buvo stipri ir sumani ranka, kuri nuvargusią šalį tvarkytų, 
gydytų jos žaizdas, duotų jai atilsį ir ramumą. Toks kaip tik 
buvo pirmoje XVIII amž. pusėje Fridrichas Vilhelmas (1713 
—1740). Jis buvo tikras, tačiau ir absoliutus savo krašto 
šeimininkas, kuriam rūpėjo ne vien užsienio ir išorinė garbė, 
kaip pav., Liudvikui XIV, bet ir krašto vidaus tvarka. Jisai 
visų pirma tuščias ir išmirusias vietas apgyvendino pakvies- 
taisiais iš Šveicarijos ir iš Tirolio (nuo Zalcburgo) vokie- 
čiais, duodamas jiems žemės apie Įsrutį, Gumbinę, Ragainę 
ir Donelaičio gimtinę. Kai kur jau čia iš anksčiau buvo atvy- 
kusių kolonistų — išvarytų hugenotų iš Prancūzijos (1685 
m.), škotų iš Anglijos, arijonų iš Lenkijos (1660). Gavę 
veltui žemės, atsinešę pinigų, turtų ir aukštesnę kultūrą, jie 
buvo ekonominiu atžvilgiu valstybei naudingi, bet vietiniams 
lietuviams, kaip lietuviams, buvo nepageidaujami. Jie iš- 
plaukė priešakin ir nustūmė čiabuvius į antrą eilę. Atbalsių 
to šnairavimo į atėjūnus zalcbergerius, šveisterius ir prancū- 
zus yra ir Donelaičio poemoje (žiūr. Donelaičio raštai, 24 p. 


J. Slap. 1.; Pričkaus pasaka, 68 p.). Fridrichas Vilhelmas ne 
tiktai naujais kolonistais pasirūpino apgyvendinti šalį, bet 
rūpinosi dar net mažiausiomis ūkio smulkmenomis ir reika- 
lais, davinėdamas žmonėms praktiškus patarimus, leisda- 
mas tuo reikalu įstatymus vokiečių ir lietuvių kalbomis ir 
liepdamas naikinti kenksmingus paukščius: žvirblius, ger- 
ves, varnas: k. žvėris — vilkus, tverti tvoras ir žiemos metu 
jų nelaužyti ir nedeginti, idant darbas nebūtų noprasnas, 
kurs nusiduoda prie pataisymo naujų rikių; draudžia rūkyti 
ir per vestuves šaudyti, kad neaisitikių gaisrų; visa tai šir- 
dingai padoniams uždrausdamas su pagrumzdymu, kad 
tasai, kurs žiemos čėse be pavelijimo tos vietos urėdninko 
tvorą nulaužys bei sudegins, ing pilį ten dirbtų tikrai bus 
vertas. 

Fridrichas Vilhelmas rūpinosi ir liaudies švietimu, steig- 
damas pradines mokyklas. 1722 ir 1723 m. M. Lietuvoj jų 
buvo įkurta 1700. Nesimatė irgi ypatingo noro tomis mokyk- 
lomis lietuvius vokietinti, bent nebuvo aiškaus plano. Mat 
nuo kurtiursto Alberto laikų jau nebebuvo aiškaus noro, kaip 
pirma, prūsus versti vokiečiais — norėta dabar tik dviejų 
dalykų: platinti protestantizmą ir padaryti valdinius ištiki- 
mais, paklusniais „padoniais“, nežiūrini kokios jie tautybės 
bebūtų. Gal taip daryta buvo dėl to, kad lietuvių skaičius 
nebebuvo jau toks didis ir jie, būdami savaime ankštais ry- 
šiais su vokiečiais susirišę ir nuo D. Lietuvos religiniai at- 
skirti, patys pamažu tirpo, asimiliavosi. Kai kada net atrodo, 
kad yra buvęs noras net sulaikyti žūvančią lietuvystę. Štai 
Albertas prie Karaliaučiaus universiteto įsteigė specialiai 
lietuviams stipendijas. Galbūt tai buvo padaryta patariant 
Rapalioniams ir Kulviečiui, kad šiuo būdu pavyksią patrauk- 
ti D. Lietuvos įaunuomenę čia studijuoti. 


Fridrichas Vilhelmas 1723 m. prie Karaliaučiaus universi- 
teto įsteigia lietuvišką seminariją, kurioje būsiantieji M. 
Lietuvos pastoriai galėtų išmokti kalbos. Jei lygintume tuo- 
metinį Vilniaus universitetą su Karaliaučiaus, tai pamaty- 
tume, kad pirmajame paskutinieji lietuviški garsai nutyla 
apie 1720 m.; apie tuos pat metus tas pats įvyksta ir Šv. Jono 
bažnyčioje, kun. Sirvydo tradicijos užmirštamos. Be abejo, 
Prūsų karaliams rūpėjo ne pati lietuvystė,— ji reikalinga 
jiems buvo kaip įrankis. Todėl net vyriausybės lėšomis buvo 

platinami lietuviški protestantiški katekizmai, maldaknygės, 
giesmynai. Galbūt tam žygy reikia įžiūrėti įtaką to meto 
vokiečių mokslininkų, susidomėjusių nykstančiais lietuvių 
papročiais ir jų kalba. Juk kaip tik apie tą maždaug laiką 
(ar gal nuo XVI amž.) vokiečių rašytojai, kaip Grunau 
(1529), Lukas Dovydas (1583), Praetorius (1707), Arn. 
Brandas (1691), Hartknochas (1687), atkreipia V. Europos 
dėmesį ta linkme. To pėdsakų žymu ir Donelaičio eilėse (žiūr. 
jo „Metuose“ Selmo atsiliepimą 55 p.). Galbūt jų įtakoj 
pradėta rūpintis ne vien katekizmais. Jūk 1653 m. buvo išleis- 
ta Tilžėje pastoriaus Danieliaus Kleino lietuviškoji grama- 
tika, kurios titulas — Gramatica Lithuanica mandato et 
auctoritate serenissimi Electoris Brandenburgici adornata. 
Toki buvo politinė ir religinė būklė. 

Ekonominė būklė po karų, ir atėjūnams kolonistams šaly 
įsigyvenus, pasidarė nekokia. To laiko visuomenės sluoks- 
niai, nekalbant jau apie aukštuosius luomus ir valdininkus, 
buvo tokie: 

1. Dvarininkai savininkai ar valstybės žemės nuomotojai: 
jie buvo ir artimiausias ponas, viešpats ir artimiausias vals- 
čiaus valdininkas; pas Donelaitį — pons, amtvorts; 

2. Laisvieji ūkininkai, kelmiškiais vadinami — Kėlmer, 
prie jų galima dar priskirti pastorius, miestelėnus ir pramo- 
ninkus; 

3. Ūkininkai baudžiauninkai; jie turėjo savo ūkius, bet 
priklausomus dvarininko, kuriam turėdavo eiti kas savaitę 
po kelias darbo dienas, ypač darbymety; 

4. Pagaliau samdomieji bernai. 

Tolminkiemy, Donelaičiui pastoriaujant, buvo vienas 
amtmonas, 6 keimiškiai ūkininkai, 200 baudžiauninkų ūki- 
ninkų. 

Baudžiavos laikai buvo gana sunkūs, reformacija žymiai 
prisidėjo prie pasaulinės valstybės sutvirtinimo, baudžiau- 
ninkų luomo nepagerino. Tačiau, jei lygintume Donelaičio 
laikų M. Lietuvos baudžiauninkus su D. Lietuvos baudžiau- 
ninkais, tai pamatytume, kad pirmųjų būklė vis dėlto buvo 
geresnė. D. Lietuvoj anuomet buvo didžiausia suirutė — juk 
tai buvo laikai po Jono Kazimiero atsisakymo nuo sosto, 
kuomet Žečpospolitoj šeimininkavo švedai, maskoliai, toto- 
riai, kazokai. Iš antros pusės, dvarininkai ir šlėkta, įsigydami 

kas kartą vis didesnių laisvių, visą valstybės sunkumų naštą 
primetė valstiečiams baudžiauninkams. M. Lietuvoj buvo 
bent kiek geriau. Tačiau vyriausybė, norėdama kraštą atsta- 
tyti ir būdama naujiems karams, kaip 7 metų karui, reika- 
linga lėšų ir kareivių, vis dėlto spaudė smarkokai ūkininkus, 
apdėdama juos mokesčiais; šie iš savo pusės slėgė baudžiau- 
ninkus, ant kurių pečių ir guldavo visas naštos sunkumas. 
Valdžia, gaudama iš dvarininkų ko reikia, nelabai kišosi į 
jų santykius su baudžiauninkais; tik įvykus didesniems nusi- 
kaitimams, įsikišdavo į jų reikalus. Baudžiauninkų gyveni- 
mas daug priklausė pono būdo. Pasitaikydavo ir gerų ponų 
(žiūr. Donelaičio „Metų“ 20 p., J. Šlap. 1.). Jis daug priklau- 
sė ir pono liepimų vykdytojų, — iš tokių žinomi: pakamorė, 
šaltyšius, vakmistras. Pakamorė — lenk. podkamory, kilęs 
iš komora — muitų ar iždo valdininkas; lenkuose tai pa- 
garbos titulas, vok. Kammer, Kamerer. Bet Donelaitis 
pakamore vadina prievaizdą greta vakmistro (Wachmister). 
Tačiau žmonės, nežiūrint žiauraus vakmistrų elgesio, vis 
dėlto gana kantriai nešė jungą. Švedų ir 7 metų karuose 
lietuviai pasirodė narsūs ir ištikimi Prūsų valdžios kareiviai 
ir valdiniai. Kara ir netvarka taip buvo visur įsigalėję, kad 
sunkus (užtat ramus) baudžiauninkų gyvenimas buvo tik- 
resnis, negu sumišimas maištas, kuris nežinia kuo gali 
baigtis. Galbūt dar veikė ir išlikusios tradicijos, kaip Liute- 
rio laikais buvo slopinami baudžiauninkų sukilimai. Reikėjo 
labai daug drąsos, kad įstengtų pakelti balsą ir kumštį už 
skriaudas. Žiūrėkit, kaip išmintingai čia kalba šaltyšius Prič- 
kus (Donelaičio raštai 54 p., J. Šlap. 1.). Patys dvasiškiai 
Selmo žodžiais mokė žmones kantrybės (ib. 54 p.). Kad kar- 
tais tas jungas ir amtmono sauvaliavimas buvo per skaudus 
ir nepakenčiamas, patyrė pats Donelaitis, vesdamas bylą 
su vienu tokiu amtmonu. Ir ne veltui vienam savo laiške 
pasakė: fesicissima parochia ista, ubi nullus nobilista. Bau- 
džiava M. Lietuvoje buvo galutinai panaikinta tik XIX amž. 
pradžioje. 

M. Lietuvos rašliava XVII-XVIII amž. 


M. Lietuva, nuo XVII amž. gyvendama atskirą nuo D. Liet. 
politinį, ekonominį, religinį ir apšvietos gyvenimą, ėjo taip 
pat savu keliu ir Lietuvos rašliavos srity. Didž. Lietuvoje, 
atslūgus protestantizmo pavojui, sumenkėjo ir jėzuitų uo- 
lumas lietuvių raštų platinimo atžvilgiu. Daukšos ir Sir- 
vydo tradicijos dingo. Raštų pasirodydavo ir nedaug, ir la- 
bai menkos vertės kalbos dailumo atžvilgiu. Kaip lenkų 
kalboje buvo įsigalėjęs makaronizmas, t. y. maišymas len- 
kiškų žodžių su lotyniškais, taip tokios pat vertės kalbos 
makaronizmas atsirado ir mūsuose, — tik čia lietuviški žo- 
džiai buvo maišomi su lenkiškaisiais, lenkiškiems žodžiams 
buvo prisegamos lietuviškos galūnės. M. Lietuvoje lietu- 
viški raštai, paliovę išeidinėti per 30 metų karą, po jo vėl 
ėmė rodytis. Pradžią davė Bretkūnas savo Biblijos verti- 
mu; nors šis vertimas pasilieka nespausdintas rankrašty, 
tačiau pavyzdys jau- duotas. Ima rodytis katekizmai ir mal- 
daknygės, kuriuos spausdina savo lėšomis ne tik paskiri 
pastoriai, bet ir Prūsų vyriausybė, norėdama sutvirtinti pro- 
testantizmą, kuris nepavyko įvesti D. Lietuvoj. Toliau krei- 
piamas ypatingas dėmesys į bažnytines giesmes, kurios 
kaip tik palaiko reikalingą dvasią ir žadina religinius jaus- 
mus. Vieni tokių giesmių verčia iš vokiečių kalbos, kiti patys 
sudeda. Pirmuosius giesmynėlius paruošė Mažvydas ir Bret- 
kūnas. Po šių XVII a. panašių giesmynėlių ima rodytis kas 
kartą vis daugiau — Zengštoko, Kleino, Šusterio, Berento, 
Simelpienigio ir kitų. Daug giesmių nepatenka į giesmynus, 
o pasilieka tik žmonių atminty arba visai išnyksta. Tam 
giesmių laikotarpy įsigali dvi kryptys: vieni — konserva- 
toriai ir tradicijų gerbėjai nori, kad giesmės būtų giedamos 
ir spausdinamos tokia kalba, kokia žmonės kalba, t. y. su 
visokiais barbarizmais ir svetimžodžiais; kiti, kaip Daniel. 
Kleinas ir vėliau Ruigys, buvo priešingi kalbos darkymui 
ir lietuvių vokietinimui ir reikalavo, kad pamokslų ir giesmių 
kalba būtų gryna. Ypač tas ginčas paaštrėjo Donelaičio 
laikais, t. y. XVIII a. Danielius Kleinas, lilosoiijos d-ras ir 
Tilžės lietuvių klebonas, 1666 m. išleido Naujas giesmių 
knygas, kuriose senos giesmės su pritarimu visų Bažnyčios 
mokytojų per mūsų Lietuvą yra pagerintos; čia Kleinas 

įdėjo 121 giesmę išdailintų ir ištaisytų senųjų ir 108 paties 
išverstų iš vokiško. Bet atsirado tokių pastorių, kurie ne- 
pritarė tam jo darbui. Rodos, kad ir pats Donelaitis taip 
pat bene bus buvęs senovės mėgėjas, kuris kalbos grynumu 
nelabai tesirūpino. 

Grynos kalbos šalininkai ne tiktai rūpinosi giesmių dai- 
linimu, bet taip pat stengės ir nustatyti pačiai kalbai tam 
tikras taisykles. Jau anksčiau minėtas D. Kleinas tam 
reikalui išleido kalbamokslį. Vėliau, jau Donelaičio laikais 
(1745 m.), jo bendramintis Pilypas Ruigys — Valterkiemo 
klebonas — išleido Betrachtungen der Litauischen Sprache, 
kūr, norėdamas pakelti lietuvių kalbos svarbumą, nurodo 
jos didį panašumą graikiškajai kalbai; po dviejų metų jis 
dar išleidžia lietuviškai vokišką ir vokiškai lietuvišką žody- 
nus. Tais pačiais 1747 m. jo sūnus Povilas išleido lietu- 
vių kalbos pagrindus — Anjangsgrūnde einer lithauischen 
Grammatik. 1791 m. G. Ostermejeris išleido Neue lithauische 
Grammatik aus Sicht gesellt. 1800 Milkus išleidžia savo 
peržiūrėtą Ruigio žodyną su Emanuelio Kanto prakalba, 
kurioje garsusis filosofas kalba apie lietuvių kalbos reikš- 
mę lietuvių kuitūros plėtotei. Kuomet M. Lietuvoj pradeda- 
ma kalbamoksliais rūpintis, D. Lietuvoj 1731 im. jėzuitai 
išleido Universitas linguarum Lithuaniae (antras jo lei- 
dimas išėjo 1781 m.). 

Pagaliau XVII amž. gale ir XVIII amž. atsiranda dar 
viena lietuviškų kūrinių rūšis, visai nauja, apie kurią rei- 
kėtų irgi bent kiek pakalbėti, idant geriau suprastume patį 
Donelaitį, — tai lietuvių daina. 

Į lietuvių dainą dar XVII amž. net pačių lietuvių buvo 
žiūrėta labai nepalankiai, kaip į liekaną stabmeldiškų lai- 
kų. Ragainės apylinkės protestantų pastorius Teodoras 
Sepner'is 1690 veikale Der preusche Lithauer, p. 95 taip 
rašo: lietuviai „visi balsus moka sustatyti, savo dainoms 
patys gaidą pritaiko, nors kai kurių yra išmokę nuo vokie- 
čių. Jų gerklė taip yra skambi, kaip to žvėrio, kurs avis 
pjauna! Iš prigimties linkę dainuoti, jie yra įgimti daini- 
ninkai. Jų pokyliuose moterys ir mergaitės tokį klyksmą pa- 
kelia, kad reikia ausis užsikišti. Vyrai per daug tuo neuž- 
siima, tik moterys ir mergaitės nuo pat ryto, nuo antrųjų 
gaidžių, kol išaušta, dainuoja girnas sukdamos...“ 

Donelaičio gyvenimas 


Tokiose tai aplinkybėse 1714 m. sausio 1 d. Lazdynėliuose 
(Žirgupėnų valsč., ties Gumbine) gema Kristijonas Do- 
nelaitis. Kaip tikra yra jo pavardė, nėra galutinai nuspręs- 
ta. Jisai pats po vienu savo laišku (su 1777 m. rugsėjo 16 d. 
data) yra pasirašęs Donalitius. Vokiečiai taip jį dažniausiai 
ir vadina. Šleicheris ir Rėza jį vadina Donaleičiu. Pasargė, 
nors rašo Donalitius, bet vienam prieraše pastebi, kad jis 
reikėtų vadinti Duonele ar Duoneliu (tokia pavardė dar ir 
šiandieną esanti sutinkama lietuviuose). Mes dažniausiai 
jį vadiname Donelaičiu. Šiandieną Donelaičio gimtinėje jau 
vien tik vokiškai tekalbama; o Donelaičio laikais ten pusė 
kalbėjo lietuviškai, pusė (kolonistai) — vokiškai. Jisai buvo 
kelmiškis, t. y., kilęs iš laisvųjų ūkininkų. Kadangi gyvas 
būdamas jis, kaip poetas, tebuvo žinomas tik mažam būre- 
liui ir kadangi jo raštai prie gyvo nebuvo paskelbti, todėl 
nedaug apie jį ir težinoma. Pasargė teisingai pastebi, kad 
jis, gyvendamas nuošaliai, toli nuo didžių kelių ir dar, 
be to, neturėdamas vaikų, neturėjo ir kokių nors ypatingų 
pergyvenimų, pav., tokių, kaip anglų pastorius Wakefield. 
Donelaitis yra gimęs 10 metų anksčiau už Kantą. Jo tėvas 
anksti pasimirė, palikdamas žmonai gana gausią šeimą: 
4 sūnus ir 3 dukteris. Vienas sūnus — Pričkus — dirbo 
Karaliaučiuje auksakaliu, antras — Mykolas — paveldėjo 
ūkį, o trečias — Adomas — buvo vienos ginklų dirbtuvės 
darbininkas. Seserų vardai nežinomi; apie jas težinoma tik, 
kad jos visos buvo ištekėjusios. Paaugęs Kristijonas buvo 
nugabentas į Karaliaučių ir lankė ten Kneiphoio katedra- 
linę mokyklą (Katedralschule). Tą mokyklą buvo įsteigęs 
kryžiuočių magistras fon Kniprodė (tas pats, kuris 1362 m. 
išgriovė Kauną). Šios mokyklos — prieglaudos mokiniai 
gaudavo dovanai mokslą, butą, o iš dalies ir valgį. Už tai 
jie turėdavo dalyvauti numirėlių laidojimo apeigose. Rodos, 
kad ir Donelaitis, kol dar nebuvo įstojęs į universitetą, 
gyveno neturtėliams vaikams skirtame bute. Ją baigęs 
1732 m. įstojo į Karaliaučiaus universiteto Teologijos skyrių. 
Jis su draugu Sperbergiu, kaip studentai, apsigyveno vie- 
name Alberto kolegijos kambary, pažymėtam raide C. Abu- 
du, kaip ir visi neturtėliai, valgė in der Kommunitat. Kaip 

puikus buvo Donelaičio studentiškas gyvenimas, galima 
spręsti iš to, kad vieną kartą jis iš bado buvo net apalpęs. 
Teologiją jis studijavo 4 metus. Jo profesorių tarpe buvo 
ir Guandt'as, kuris nors ir buvo vokietis, vienok nemažai 
rūpinosi ir lietuviška spauda bei sąjūdžiu. Baigęs (Ouandt) 
Leipcige universitetą ir, kaip tvirtinama, pramokęs lietu- 
viškai, ragino jis kunigus imtis lietuviško darbo. Proieso- 
rius Schulz buvo drauge ir rektorius lietuviškosios semina- 
rijos, kurią taip pat ir Donelaitis lankė. Bet, matyt, ne viena 
teologija Kristijonui rūpėjo; būdamas labai uolus, jisai 
mokėsi ir kalbų, ir senovės literatūrų; kalbėjęs šešiomis 
kalbomis: lietuviškai, vokiškai, graikiškai, lotyniškai, žy- 
diškai ir prancūziškai; taip pat visomis šiomis kalbomis 
galėjęs rašyti ir eiles, tokių mėginimų yra išsilikusių /.../ 
yra kelias parašęs. Vienos vokiškos eilės yra paskirtos jo 
giminaičiui amtsrotui, Jurgiui Donalitiui in Sommerau, mi- 
rus jo žmonai. Jomis norėjo Donelaitis giminaitį paguosti: 


Ihr Schatten schneller Zeit, ihr leichtbeschwingten Stunden, 
Du zwanzig Jahr hindurch empiunden Augenbiick, 

Dein Nichts ist schon dahin, dein Alles ist verschwunden... 
Die Liebe rufi umsonst, was sie geliebt, zurūck. 


Rodos, apie tą amtsrotą kalba ir savo „Metuose“ (20 p., 
J. Šiap. 1.). 

Ypač, matyt, labai rimtai jis buvo išstudijavęs klasiškąją 
graikų ir lotynų literatūrą, — romėnus — Vergilijų (jo 
„Eneidą“, „Bukolikas“), Ovidijų ir graiką Teokritą. Mūsų 
Gabrys tvirtina, kad jisai čia studijavęs taip pat ir to meto 
vokiečių literaiūrą,-- Burgerio, Lesingo, Herderio raštus!!! 
Koks didis anachronizmas! Juk Lesingui tuomet tebuvo 
tik trys metai (gim. 1729), Herderis gimė tik 1744 m., o 
Burgeris — 1747. Bet kad jisai Karaliaučiaus universitete 
galėjo net asmeniškai susipažinti su bemaž vienmečiu Eval- 
du Kleistu (1715—1759), truputį už save vyresniu vokiškai 
rašiusiu Haleriu, o taip pat šį tą žinoti apie Tomsono (1700— 
1748) raštus, tai, be abejo, yra tikra teisybė. Bet apie tai 
vėliau. 

Baigęs 1736 m. universitetą, Donelaitis kai kurį laiką 
buvo laisvai samdomas mokytojas. 1740 m. buvo paskirtas 

į Stalupėnus vargonininku, choro vedėju ir veikusios prie 
bažnyčios mokyklos antruoju mokytoju, o po 2 metų pasi- 
darė tos pačios mokyklos vyresniuoju mokytoju. 1743 m., 
išlaikius jam Karaliaučiuje reikalingus egzaminus, jis buvo 
pasiųstas pastorium į Tolminkiemį, į kurį atvyko Adventų 
pirmąją savaitę. Čia išbuvo 37 metus, vadinas, iki pat savo 
mirties (1780 m.). Sekmadieniais bažnyčioje jis sakydavo 
du pamokslus: vieną lietuviškai, antrą vokiškai. Atvykęs į 
Tolminkiemį, jis atrado čia gyvenant savo buvusį moksla- 
draugį Sperbergį, kuris vėliau persikėlė į Kunze (Kurišga- 
ią) ir kuris 1763 m. vėl buvo aplankęs jį Tolminkiemy. 
1744 m. Donelaitis vedė našlę Oną Reginą, miesto teisėjo 
Ohlefant Goldape dukterį. Vaikų neturėjo; tačiau per daug 
dėl to dalyko nesikrimto. Kartais net džiaugdavos, kad jų 
neturi. Mat materalinis jo būvis buvo labai sunkus, — net ir 
dviem pakenčiamai nebuvo iš ko gyventi. Būdamas nuo- 
latinių studijų labai nuvargintas, senatvėje jis buvo įpuolęs 
į hipochondriją. Nerimo dėl savo žmonos likimo. Visą laiką 
rūpinosi, kad po jo mirties žmona turėtų kur gyventi. Pas- 
tatė savo lėšomis našlėms prieglaudą, kurioje po 18 metų 
nuo jo mirties iš tikrųjų jo žmona ir mirė. 

Donelaičio parapijonys buvo jam labai atsidavę ir visur 
jo aklai klausė. Tolminkiemio amtmonai — Baring, vėliau 
Ruhig — Donelaičio nemėgo ir visaip jį skriaudė. Jiems 
netiko ta įtaka, kurią jis žmonėse turėjo. Mat kaip klebonas 
liepdavo, taip visa jo avidė ir darydavo. Donelaitis, kaip 
pats sakosi, lietuvių kalba gerai mokėjęs kalbėti, tačiau ja 
rašė ortograliškai, su klaidomis. Mat kalbos grynumu jis 
mažai tesirūpinęs. Per paskutinius šešerius metus jis turėjo 
nemaža nemalonumų su Tolminkiemio valdininkais, kurie, 
skriausdami ūkininkus ir užgrobdami jų žemes karališkam 
dvarui, kartu buvo užgrobę ir bažnyčios žemę. Vienoj vie- 
toj jis dėl to taip rašo: Visas Acheranas (suprask, praga- 
ras) sujudo ir pats Belzebubas, vyriausias aitvaras, visame 
pirmininkavo; aš buvau priverstas gintis kaip mažutis 
Dovydas, ieškodamas net Berlyne užtarimo. 

Prie Donelaičio Tolminkiemio parapija turėjo 4 000 gy- 
ventojų. Jų sudėtis buvo mišri. Didesnę pusę visų parapijos 
gyventojų sudarė vokiečiai kolonistai, mažesnę — lietuviai; 
šiek tiek dar buvo joje ir žydų su mozūrais. Sekmadieniais 

bažnyčioje pamokslą iš ryto sakydavo vokiškai, po pietų — 
lietuviškai. Lietuviškai, kaip jam tai dvasinė vokiečių vyriau- 
sybė pripažino, pamokslus sakydavęs „nepaprastai puikiai“. 
Lietuvių rašybos nemokėjo, bet 1. kalba gerai kalbėjo. Savo 
užrašuose jis su pasipiktinimu kalba apie vieną kunigą, 
kuris buvo labai žmonių pajuokiamas dėl to, kad sakydavęs 
pamokslus menka, darkyta lietuvių kalba. „Jo pamokslo 
žodžiai visi buvo lietuviški, bet iki šiol dar neišmanau, ką 
pasakojo šis pamokslininkas.“ K. Donelaitis buvo puikus 
pastorius. Jis visados pavyzdingai atlikdavo klebono pa- 
reigas, bažnyčioje, mokykloje ir už jų sienų su atsidėjimu 
mokė žmones dorovės ir tikėjimo ir gražiai tvarkė visas 
parapijos knygas ir užrašus. Laisvąjį laiką praleisdavo 
ar darbuodamasis sode, ar dirbdamas kokius nors mecha- 
nikos darbus. Vakarais laisvas valandas buvo pratęs pra- 
leisti skambindamas fortepijonu ir giedodamas. 

Kaip puikiai Donelaitis mokėjo lotyniškosios kalbos, 
rodo 1767 metų gale jo padarytasis prierašas gimimo met- 
rikų knygoje: „Eravi lector et succesor dignissime in cabulo 
praeteriti anni, ut conspectus astendit. Oculi iam deficiunt 
et labores nimis cumulati obruunt animum. Fascit Deus, 
ut tua tempora leviora meis fiant. Guo annorum cumulus 
et laborum moles augetur, eo magis extausimur. Tam vi- 
gesimum tertium annum otiicii mei iiniente Novembri finio. 
Varia experbus, multa passus, semper divina gratia sufiul- 
tus et erectus. Haec succesor clarissime in memoriam, 
occasione data, sonsripsi. Memento monumenti et vale!“ 

Kitoje vietoje, irgi gimimo metrikų knygoje padarytame 
prieraše, įis parašo šiuos Vergilijaus žodžius: 


„O mihi praeteritos referat si Jupiter annos...“ 


Laisvas valandas dienos metu, jau kaip minėjau kiek 
anksčiau, Donelaitis praleisdavo sode sodindamas, skiepy- 
damas, apkaupinėdamas medinius ir apmąstydamas įvairius 
dalykus; arba kaip jis pats rašo: Dandum guandoguidem 
etiam posteritati aliguidet. Antrasis jo laisvų valandų mė- 
giamas darbas buvo mechanikos ir optikos darbai, kuriems 
jis rodė nepaprastų gabumų. Ypač daug ištvermės ir ga- 
bumų turėjo optiškiems stiklams tekinti (in Schleifen op- 

tischer Glaser). Jo darbo barometrai ir termometrai, kaip 
rašo A. Sleicheris, buvo garsūs visoje apylinkėje. Laiške 
į savo brolvaikį Donelaitis štai ką rašo: „Ach wenn ich noch 
Barometer machen konnte! Wie gerne wolte ich damit 
dienen...“ Ne mažesnių gabumų Donelaitis turėjo ir muzi- 
kos įrankiams dirbti. Jis padarė antrąjį Prūsuose Iortepi-. 
joną (pirmąjį pagamino Karaliaučiuje gyvenantis jo brolis 
Pričkus,— auksakalys, mechanikas). 

K. Donelaitis ne tiktai dirbo įvairius muzikos instrumen- 
tus, bet taip pat labai mėgo jais ir žaisti. Pritaikęs savo 
sukurtosioms kompozicijoms gaidas, įis paskui mėgo įas 
dainuoti savo artimųjų būrely, pritardamas sau kokiu nors 
muzikos instrumentu (daugiausia savo pasidarytu fortepi- 
jonu). Tie, kuriems yra tekę jį girdėti koncertuojant, pasa- 
koja, kad jis koncertuodavęs su įkvėpimu (mit Feuer und 
Zartheit). Iš jo sukurtųjų kompozicijų yra žinomos: Dovy- 
do ir Jonathano bičiulystė, Pirmųjų tėvų namų ruoša, Lai- 
mė ir nelaimė, Viltis. 

Yra žinomas Rėzai rašytas apie Donelaitį laiškas su 
1818 m. birželio 12 d. data ir Klesdhoveno vietos pažymė- 
jimu. Po tuo laišku pasirašiusiojo pavardė neišskaitoma, 
tačiau iš jo turinio galima spręsti, kad tas laiškas yra ra- 
šytas gerai Donelaitį pažinojusio žmogaus. Štai kas jame 
apie Donelaitį rašoma: „Tuo metu (1776 m.) pasistengiau 
pažinti jį asmeniškai; tai buvo man įdomu, nes daug visko 
jau buvau iš kitų girdėjęs apie jį patį ir apie jo mechaniškus 
ir optiškus darbus: stiklų tekinimą ir barometrų dirbimą. 
Vieną jo barometrų dar tebeturėjau aš prieš 4 metus, tai 
buvo labai puikus barometras. Vienas labai geras jo darbo 
fortepijonas dar ir dabar tebėsąs sveikas Insterburge pas 
Dv. Brucką. Aš mylėjau jį už jo kompozicijas; jo taip pat“ 
aš gerbiamas buvau. Jis mano instaliacijos dieną (1779 m.) 
pasakė lietuvišką pamokslą. Po to viso tik kartą beturėjau 
laimės neilgam su juo susieiti; kitais metais jis pasimirė“. 

K. Donelaitis, kalbėdamas apie save, sakėsi, kad jis esąs 
gyvo temperamento ir kad įstengiąs kartu fortepijonu skam- 
binti ir giedoti. Kitur vėl jis skundžiasi laisvamanybės 
Prūsuose plitimu, nes kiekvienas žymesnis ir aukštesnis jau 
nei bažnyčios belankąs, nei prie komunijos einąs (žr. Pa- 
sargė). 

Dr. F. Tetcneris, savo veikalo Unsere Dichter in Wort 
und Bild VI knygoj kalbėdamas apie Doneiaitį, sako, kad 
šis peikdavęs savanaudiškus kunigus. Šiai tezei patvirtinti 
jis cituoja tuos Donelaičio žodžius, kuriais jis nusiskundžia, 
kad jo laikais jau atsiradę kunigų, kuriems rūpinčios ne 
avys, bet tiktai jų vilnos. Tokie kunigai susiėję kalba dau- 
giausia vien tik apie priemones pelnui padidinti. Dievobai- 
mingos, rimtos kalbos retai tenką jų suėjimuose užgirsti. 
Dar rečiau jie kalbą apie mokslus. 

Septynerių metų karo metu, užėmus 1757 m. maskoliams 
Lietuvą, Donelaitis su kai kuriais savo parapijiečiais slaps- 
tėsi Romintės šiluose. Bet vis dėlto, carienei Katarinai II 
įsakius, ir jis buvo priverstas valdžios paliepimus pildyti 
ir maskoliškas šventes švęsti. Šv. Aleksandro Neviškio 
šventėje jam buvo valdžios įsakyta už tą rusų šventąjį at- 
laikyti pamaldas ir pasakyti jo dienai pritaikytą pamokslą. 
Donelaitis, išėjęs pamokslo sakyti, į žmones taip prabilo: 
„Man dabartinės aukštosios valdžios yra įsakyta pagerbti 
šv. Aleksandrą Neviškį. Jis galbūt yra buvęs ir geras žmo- 
gus, bet kadangi aš jo nepažįstu, o jūs taip pat ne, todėl 
geriau apmąstykime šiuos II Tim. IV, 14 parašytus žodžius: 
„Šaltkalvis Aleksandras padarė man daug pikta. Viešpats 
atlygins jam pagal jo darbus. Ir tu jo saugokis, nes jis 
labai priešinosi mūsų žodžiams.“ 

Mirė K. Donelaitis 1780 m. vasario 18 dieną. Kur yra jis 
palaidotas, tikrų žinių neturime. Spėjama, kad parapijos 
kapinėse. Donelaičio laikų bažnyčia tebėra dar ir šiandien. 
Donelaičio paveikslo neturime. 


K. Donelaičio raštų genezė 


Būdamas gyvas Donelaitis nieko iš savo kūrinių nespaus- 
dino ir galima labai abejoti, ar manė jis kada nors juos 
spausdinti. Galima spėti, kad jis rašė vien tik savo artimiems 
Araugams pasiskaityti, neturėdamas jokio kito, rimtesnio, 
tikslo. 

Donelaičiui mirus našlė visus savo vyro raštus ir doku- 
mentus pasiuntė jo jaunesniam draugui superintendantui 
Jordanui — Valterkiemio (toks miestelis ties Gumbinė) kle- 

bonui, pas kurį visi tie D. palaikai išgulėjo 20 metų. Ir tik 
kada Rėza, berinkdamas lietuvių liaudies dainas, susidomėjo 
Donelaičiu ir paprašė Jordano jo raštus jam pasiųsti, šis 
iškėlė juos iš savo archyvo ir pasiuntė paprašytojui. Rėzą 
Donelaičio raštai nustebino, bet ir šis vis dėlto labai ilgai 
jų neatspausdino. Pradžioj, turėdamas daug kitų reikalų, 
nepasistengė to padaryti, o vėliau užstojus prancūzmečiui 
ir galimybės nebebuvo juos atspausdinti. Ir tik vos 1818 m. 
teišleido Rėza Donelaičio poemą „Metus“, šalia pridėdamas 
ir jos vokiškąjį vertimą — Das Jahr im vier Gesangen. 
Ein landliches Epos aus dem Lithauischen des Christian 
Donaleitis, genannt Donalitius, in gleichem Ver smass ins 
Deutsche ubertragen von Resa, Proj. d. Teol. Kėnigs- 
berg. 1818. 

Išlikusios poemos paties Donelaičio ranka rašytos yra tik 
pirmosios dvi giesmės: Pavasario linksmybės ir Vasaros 
darbai. Rėza buvo pasiryžęs suieškoti ir kitų giesmių origi- 
nalus. Bet, deja, apieškojo visą apylinkę ir jų niekur nerado. 
Matyt, tų giesmių originalai bus žuvę per prancūzmetį. 
Tų giesmių tėra išsilikę tik nuorašai. Jie buvo rasti pas Is- 
chdaggen'o kleboną Hohlieldą, iš kurio superintendantas 
Jordanas išgavęs pasiuntė juos Rėzai. 

1818 metais išleisdamas Donelaičio „Metus“ Rėza gerokai 
juos sutrumpino, sauvališkai išleisdamas vietas, smerkian- 
čias ponus, pakeisdamas šiurkščius žodžius švelnesniais 
ir pavadindamas net kitaip vardus. Išleistieji Rėzos „Metai“ 
turėjo apie 2 '/> tūkstančio eilučių, nors, kaip paskui pasi- 
rodė, turėjo būti jų apie 3 tūkstančius su viršum. Vėliau — 
1824 m.— Rėza išleido šešias Donelaičio sakmes (pasa- 
kėčias) kartu su savo verstomis iš Ezopo. Tan leidinin buvo 
įdėtos šios Donelaičio pasakėčios: Lapės ir gandro česnis, 
Rudikis įomarkininkas, Šuo didgalvis, Pasaka apie juod- 
vabalį, Vilkas provininkas ir Ąžuolas gyrpelnys. Kituose 
Donelaičio raštų leidimuose buvo paskelbta ir jo Pričkaus 
pasaka apie lietuvišką svodbą, kurią gerokai pataisę dar 
vėlesni Donelaičio raštų leidėjai įspraudė į poemos Rudens 
gėrybių ir iš dalies Žiemos rūpesčių giesmes. Vėliau dar buvo 
paskelbta du Donelaičio laiškai, kurių vienas rašytas lie- 
tuviškai, o antras vokiškai, ir kai kurie aptiktieji metrikų 
knygose prierašai ir pastabos: o taip pat ir 3 vokiški eilė- 

raščiai: 1. An der Amitsrot Donalitius nach dem Verlust 
seiner Gattin, 2. Unschuld sei mein ganzes Leben (Būki 
nekaltas, gyvenime mano) ir 3. Der Gott der Finsternis 
(Tamsybių viešpats); šie jo eilėraščiai neturi didžios vertės. 
Tai galbūt bus ir visi Donelaičio literatūriniai dalykai. Dar 
spėjama, kad Donelaitis, kaip ir kitų parapijų klebonai, 
yra rašęs ir bažnytines giesmes savo parapijonims giedoti. 
Bet dabar sunku jos susekti. 

Neselmanas — Prūsų. švietimo ministerijos  profeso- 
rius, — Naudodamasis Donelaičio rankraščiais, kurie yra Ka- 
raliaučiaus archyvuose, 1869 m. tobuliausiai išleido poemos 
„Metų“ ir kitų jo raštų tekstą. 

Vokiečių mokslininkai rūpestingai rankiojo ne tik Done- 
laičio rankraščius, bet ir kiekvieną žinią iš jo gyvenimo. 
Ypač daug šiuo atveju nuveikė 1870 metais Pasargė ir 
1880 m. Tetcneris. Jie specialiai buvo apsilankę Lazdynė- 
liuose, Tolminkiemy ir visose kitose vietose, kur tik tikėjosi 
rasti išlikusios apie Donelaitį medžiagas. Jie pasirūpino 
jo atminimą ir paminklu pagerbti. Jo gimtinėj — Lazdy- 
nėliuose yra vadinamasis Donelaičio parkas, kur auga at- 
gabentas iš buvusio Tolminkiemy Donelaičio sodo ąžuolas; 
1896 m. tam parke tarp ąžuolo ir berželių buvo iškilmingai 
pastatytas Donelaičio vardui pagerbti akmuo. Toms iškil- 
mėms atminti Tetcneris parašė vokiškai eiles, o Zauerveinas 
labai nevykusiai jas išvertė lietuviškai. Prieš pat Didįjį 
karą buvo susidaręs Prūsų lietuvių komitetas pastatyti 
paminklui K. Donelaičiui ant Rambyno kalno, bet užėjęs 
karas nebeleido komitetui užsibrėžto darbo vykdyti. 1914 m. 
Donelaičio 200 gimimo sukaktį stengėsi ar šiokiu ar tokiu 
būdu pagerbti tiek Didžioji Lietuva, tiek ir Amerikos lie- 
tuviai. Buvo tais metais išleisti iš naujo jo raštai ir beveik 
visuose laikraščiuosė įdėti apie jį ir jo kūrybą straipsniai. 

Kada pradėjo Donelaitis rašyti? Rėza stebisi, kad Do- 
nelaitis hegzametrą vartojo jau tada, kai dar Klopštokas 
nebuvo savom „Mesiados“ pradėjęs rašyti. Mat Klopštoko 
pirmosios trys giesmės pirmą kartą buvo laikrašty atspaus- 
dintos tik 1748 m. O Donelaičio pirmieji kūrybiniai mėgi- 
nimai sukasi apie 1740 metus. Bet paskutiniąją savo poemos 
dalį „Žiemą“ jis parašė, berods būdamas 50—60 metų 
amžiaus, nes Šleicherio parengtame Donelaičio raštų leidi- 

me (IV, 241) yra minimi du gaisrai, kurie 1764 ir 1769 m. 
Karaliaučiuj įvyko. Rėza visus surinktus Donelaičio ran- 
kraščius paliko Karaliaučiaus „Geheimen Archive“. Tam 
pačiam archyvui paaukojo ir abu Donelaičio ranka rašy- 
tuosius laiškus; vokiškasis laiškas rašytas jau drebančia 
nuo senatvės ranką. 

Kaip pastebi Pasargė, Donelaitis, kaip ir Heziodas su 
Teokriiu, laikėsi tos nuomonės, kad meno kūriny neturi 
būti nieko dirbtino, nieko neaiškaus; kiekvienas daiktas ja- 
me turi būti pavadintas tikruoju vardu. 

Kai Donelaitis rašė, tada lietuvių kalba literatūros srity 
dar nieko nebuvo sukurta. Trūko pavyzdžių. Vokiečių li- 
teratūra tuomet iaip pat buvo menka ir nereikšminga. Todėl 
tik reikia stebėtis, kad tais laikais, kada nei Lesingas, nei 
Šileris, nei Getė dar literatūros srity nedirbo, atsirado to- 
kia stipri realistiškos krypties literatūrinė asmenybė, kaip 
K. Donelaitis. Tiesa, Karaliaučiaus istorijos ir iškalbos 
proiesorius fon Verneris, kalbėdamas apie savo tėvą Za- 
chariją Vernerį (1768—1823), sako, kad tasai rašęs loty- 
niškas eiles — Die Jahreszeiten, kurios, jo tvirtinimu, pri- 
lygstančios Tomsono The Seasons. 

„Metuose“ išlaikytas giliausias objektyviškumas. Juose 
kalba ir veikia ne autorius, bet M. Lietuvos būrai, atskleis- 
dami mums visą savo lietuviškos sielos gilumą. Vaizduo- 
damas gyvą, pilką gyvenimą, Donelaitis giliau ir plačiau 
atvaizduoja rudens ir žiemos rūpesčius, negu pavasario 
ir vasaros grožybes. 

„Metams“ trūksta plano ir kompozicijos. Labai abejotina, 
ar Donelaitis bus norėjęs sukurti vieną tokio pobūdžio kū: 
rinį, kaip „Metai“. Jis rašė atskiras idiles, panašiai kaip ir 
Teokritas; ir tik galbūt vėliau, parašius kokių dviejų metų 
dalių idiles, bus kilęs jam noras ir kitas metų dalis apra- 
šyti tuo būdu. Todėl ir pasikartojimų „Metuose“ pasitaiko. 

Donelaičio raštuose nemaža pasitaiko perdėjimų, kurie, 
be abejo, bus atsiradę dėl autoriaus noro nepaprastai vaiz- 
džiai aprašyti įvykius. Ta savybe anuomet pasižymėjo Hol- 
bergs Peder Paars, kurio vokiškąjį vertimą, išleistą 1764 
Schreibės, galėjo ir Donelaitis skaityti. 

Iš lietuviškųjų Donelaičio raštų žinomi šie: eilėmis para- 
šyti „Metai“ ir 6 pasakėčios, o proza — laiškas nežinomam 

asmeniui ir išverstas jo 1770 m. Valdžios įsakymas apie 
valdomų dvarų išskyrimą iš bažnyčios ir žmonių žemės. 
Aptiktieji užrašai parapijos ir metrikų knygose daugiausia 
yra parašyti vokiškai, ir tik maža jų dalis — lotyniškai; 
lietuviškų užrašų tose knygose beveik neužtikta, jei neskai- 
tyti tų liet. žodžių, išbarstytų po vieną vokiškuose ir loty- 
niškuose tekstuose. 

Pasakėčias Donelaitis yra anksčiausiai parašęs. Nors jo 
pasakėčios yra ištęstos ir bent kiek nuobodžios, nors jos 
neturi Lafonteno formos ir šlubuoja kalbos atžvilgiu, ta- 
čiau vis dėlto jas skaitydamas jauti, kad yra jos sukurtos 
žymaus objektyvaus talento. Šias pasakėčias Donelaitis 
parašė nusižiūrėdamas į tuometinius vokiečių pasakėčių 
rašytojus, ypač į Christianą Gellert'ą (1715—1769). Ezo- 
pas taip pat turėjo jo pasakėčiom šiek tiek įtakos. Lietu- 
viškai pirmasis Ezopo pasakėčias išvertė ir išleido Jonas 
Šulcas. Tai įvyko 1706 m. Donelaičio pasakėčiose, para- 
šytose galbūt jau apie 1740 m., pastebima nemaža pasta- 
bumo dovana, kuri vėliau tokia žymi pasirodė jo „Metuose“. 

Rėza Donelaičio „Metus“ atspausdino tokia tvarka: Pa- 
vasario linksmybės, Vasaros darbai, Rudens gėrybės, Žie- 
mos rūpesčiai. Bet viename išsilikusiame „Metų“ rankraščio 
nuoraše jie prasideda Rudens gėrybėmis. Ką tai reiškia? 
Tai rodo, kad Donelaitis Rudens gėrybes parašė anksčiau 
už visas kitas „Metų“ dalis. Ir tai yra patikima. Parašęs 
pirmiausia Pričkaus pasaką apie lietuvišką svodbą, paskui ją 
papildydamas veikiausiai bus sukūręs ir visą rudens 
giesmę. Yra parodymų, kad Donelaitis Vasaros darbus 
parašė 1773 m., t. y. tada, kai visos kitos „Metų“ dalys 
jau buvusios baigios. Pavyzdžiui, Žiemos rūpesčiuose pa- 
minėti tik du Karaliaučiaus gaisrai — 1764 ir 1769 metų, 
o trečiasis, įvykęs 1775 m., nebėra jau minimas. Be to, tokio 
„Metų“ kilimo galingumą patvirtina ir graikų Heziodas, 
kurį Donelaitis labai vertino. Juk anas, aprašydamas žemės 
ūkį, tą savo aprašymą pradeda rudeniu, o baigia vasara. 
Bet sudarant iš paskirų Donelaičio metų dalių aprašymų 
vieną „Metų“ poemą, vis dėlto būtų ją nenuoseklu pradėti 
Rudens gėrybėmis, nors ji ir anksčiausiai autoriaus parašy- 
ta. Mat tokiu būdu sudarytos poemos pirmoj pusėj (Žiemos 
rūpesčiuose) miręs baudžiauninkas Pričkus jos antrojoj pu- 

sėj (Pavasario linksmybėse ir Vasaros darbuose) jis vėl 
„atgytų“, ir imtų veikti. 

Kompozicijos atžvilgiu Donelaičio „Metai“ yra panašūs 
graikų Heziodo (gyv. apie 600 prieš Kr.) „Darbams ir die- 
noms“. Šis veikalas taip pat yra sudarytas iš daug ne visai 
tarp savęs surištų dalių. 

Donelaičio pasakėčiose ne visos yra vienodos vertės. 
Vienos jų, kaip Pasaka apie juodvabalį, Šuo didgalvis, Rudi- 
kis jormarkininkas, yra visai originalios, o antroms, kaip 
Lapės ir gandro česniui, Vilkui provininkui ir Ąžuolui gyr- 
pelniui, mintį yra autorius pasiskolinęs iš kitų, ją savotiš- 
kai tik savo pasakėčiose išrutuliuodamas. Akstiną rašyti 
pasakėčias veikiausiai bus jam davęs vokiečių pasakėčių 
rašytojas Gelertas, kurio įtaka, kaip anksčiau minėjau, 
tikrai jaučiama Donelaičio pasakėčiose. Gelerto pasakėčios 
yra gyvos ir savo pažiūromis originalios, tik vis dėlto neturi 
jos lafonteniško tobulumo ir yra per daug ištęstos. Tas 
pat žymu ir Donelaičio pasakėčiose. 

Po pasakėčių Donelaitis parašė Pričkaus pasaką apie 
lietuvišką svodbą, kuri prasideda taip: 


Pričkus, išmintingas šaltyšius, Bleberio žentas, 
Daug dyvinų daiktų pasigėręs plūsti galėjo... 
66 p., J. Šlap. I. 


Ir šis Pričkus pradeda pasakoti apie lietuvišką svodbą, 
kaip yra namo parvežama marti, „ant kurios klebons, kaip 
reik, žegnonę padėjo“, ir sodinama su svečiais už stalo, 
apkraunamo šeimininkių įvairiais valgiais ir brangvynu. 
Kaip paskui pavalgius moters su mergoms dainuoja „pašu- 
kų dainą“, kaip groja, šoka, kaip išgena atsibasčiusius 
svodbon nekviestus svečius — Slunkių su Pelėda etc. 

Baigęs apie liet. svodbą Pričkus savo klausytojams to- 
liau pasakoja apie puotas ponų — vokiečių, kurių tarpe, 
lygiai kaip ir būrų, taip pat yr daug netikusių kiaulių. Ir jis 
čia smulkiai nupasakoja visas ponų puotų nešvankybes ir 
begėdiškumus. Gavęs progos nusiskųsti visuotiniu žmonių 
padykimu, pabaigoj Pričkus ragina būrus mesti blogus 
įpročius ir būti darbštiems bei paklusniems. Patarimas, be 
abejo, būrams nepatinka, ir jie Pričkų gerokai apkulia. 

Parašęs Pričkaus pasaką apie liet. suodbą, kuri papras- 
tai rudens metu įvyksta, Donelaitis, draugų patariamas, 
aprašė ir kitus rudenį būrų gyvenime įvykstančius dalykus. 
Pradžioj Rudenio gėrybės, be pasakojimo apie svodbą, susi- 
dėjusios tik iš 659 eilučių. Tik parašius rudens giesmę, Do- 
nelaičiui galėjo kilti platesnis sumanymas, būtent, eilėmis 
aprašyti ir kitas tris metų dalis. Tai yra psichologiška. Pav., 
Ad. Mickevičius, imdamasis plunksnos rašyti Poną Tadą, 
manė parašyti tik 3 giesmių poemą. Bet, pradėjęs rašyti, 
veikalo eiz3 smarkiausiai išplėtė ir sukūrė 12 giesmių poemą. 
Taip pat pasakojama, kad Mykolas Angelas, prieš pradė- 
damas kalti kokį nors sumanytą dalyką iš marmuro, beveik 
visados svajodavo jį sukurti daug mažesnį, negu iš tikrųjų 
sukurdavo. 

Donelaitis po Rudens gėrybių parašė Žiemos rūpesčius, 
kuriuos pabaigė 1769 metais. Vasaros darbus, jau kaip 
minėjau anksčiau, baigė rašyti 1773 m. Suminėtoj chro- 
nologinėj tvarkoj pas Hohlieldą buvo rastas ir visas poemos 
nuorašas. 

Donelaičio poema „Metai“ yra tokia svarbi ir vertinga 
ne tik mūsų vienų literatūrai, todėl verta ją giliau ištirti, 
idant sužinotume, kas davė akstino poetui ją parašyti ir 
kokia priežastis yra to nepaprasto jos objektyviškumo, o 
taip pat ir to nepaprasto jos realizmo, kuris tik XIX vidu- 
ry Europoje atsiranda. 

Paprastai sakoma, kad Donelaičio kūrybai, tikriau „Me- 
tams“, turėjo įtakos vokiečių rašytojas Evaldas Kleistas 
(1715—1759), kurį gerokai veikė anglų rašytojas Tom- 
sonas (1700—1748), nes pastarojojo veikalas apie keturias 
metų dalis The Seasons, reikia žinoti, buvo populiarus ne 
tik Anglijoje, bet taip pat ir Vokietijoje. Šis veikalas yra 
kupinas gamtos aprašymų ir įvairių dvasiškų bei filoso- 
fiškų samprotavimų. Iš Evaldo Kleisto raštų daugiausia 
įtakos Donelaičio „Metams“ turėjo Pavasaris (Frūkling). 
Dar Donelaitį veikė šveicaras Albrecht Haller (1708—1777) 
savo veikalu Die Alpen, kur vaizduojamas Alpių gamtos 
grožis ir žmonių prasčiokėlių gyvenimas. Veikė taip pat ir 
hamburgietis Hagerndorn (1708—1754) savo gamtos gies- 
mėmis ir pasakėčiomis, primenančiomis Tomšofią ar net 

daiktais ir Horacijų. Kas Donelaičio pasakėčiom turėjo 
daugiausia įtakos, jau minėjom anksčiau. 


Gabrys tvirtina, kad Donelaitis buvo visai savarankiš- 
kas ir kad nei Tomsono, nei Kleisto įtakai nebuvo pasidavęs, 
kad juos abu peraugo. Kad juos peraugo, tai tiesa; bet 
kad nebūtų jų įtakai nė kiek nepasidavęs, to negalima sakyti. 
Visa to laikotarpio. atmosiera jau buvo tokia, ir Donelaitis 
negalėjo nepasiduoti jos veikimui. Tikra tiesa, kad genijai 
ir didi vyrai kuria epochas, bet taip pat tikra tiesa, kad jiems 
neįmanoma išsivaduoti nuo įtakos tos atmosferos, kurioje 
auga. Bet tai ir nereikalinga jiems daryti. Priešingai. Jei 
nebus stipriai veikiančios atmosieros, nebus ir stiprių asme- 
nybių. Imkime Dantę. Kažin ar jisai būtų tokio garso Dan- 
tė, kokį mes šiandien pažįstame, jei nebūtų gyvenęs Flo- 
rencijoj didžiausiu kultūros ir dvasiško sąjūdžio metu. Rei- 
kia žinoti, kad net jo Dieviškoji komedija nėra absoliučiai 
originali. Prieš Dantę net keli asmenys yra bandę jos siu- 
žetą meniškai sudoroti. Tik jiems, deja, tai nepavyko. 

Pažinti, kieno įtakoj kūrė Donelaitis ir kiek jis buvo sa- 
varankiškas, aš nesieksiu Renesanso laikų Europos litera- 
tūros. Tam reikalui paliesiu tik kiek pseudoklasicizmo lai- 
kus ir jo literatūrą. 

Kaip žinom, Renesanso įtakoj Italijoj, o vėliau ir Pran- 
cūzijoj prasidėjo senovės graikų ir romėnų meno bei lite- 
ratūros studijos. Bet XVII amž. tos studijos Prancūzijoj 
įgavo ne visai sveiką kryptį — pagimdė savotišką pseu- 
doklasicizmą. Liudviko XIV dvare prasideda įtemptas švie- 
timo darbas. Dvare ir įtakingų žmonių namuose įsisteigia 
literatūros salonai, kur renkasi literatai skaityti savo kūri- 
nių ir pasiginčyti įvairiais literatūros klausimais. Jų visų 
centru pasidaro Rambouillet salionas, kur spiečiasi gar- 
siausi ano meto prancūzų mokslininkai ir rašytojai. Čia jie 
susirinkę sprendžia ir nustatinėja kalbos taisykles, skonio 
ir dailės dėsnius, čia jie skaito ir kritikuoja poetų raštus 
ir kalbasi įvairiomis literatūros, meno ir mokslo temomis. 
Pradeda aktyviai veikti XVI amž. įsisteigusi draugija Dė- 
Jense et Mutation de la langue frangaise. Iš vienos pusės, 
tie visi dalykai daug prisidėjo prie kalbos ir skonio šaly 
patobulinimo, bet, iš antros pusės, jie, per daug suvaržyda- 
mi inidividualizmą, literatūrą padarė dvaro verge. 

Pradedami visur pamėgdžioti senovės graikų ir romėnų 
rašytojai. Bet tai dar būtų nieko blogo, jei jie būtų buvę 
pamėgdžiojami vykusiai. 

Deja! Senovės graikų ir romėnų rašytojai buvo pamėg- 
džiojami daugiau išorinės formos ir kalbos atžvilgiais; į 
jų vidaus dvasią nemokėta ir nesistengta įsigilinti. Tos 

„krypties rašytojai pasižymėjo dar tuo, kad, aklai sekdami 
senovės graikų ir romėnų klasikus, jie atitraukė literatūrą 
nuo gyvenimo, nuo savo liaudies, nuo savųjų motyvų. Jų 
kūriniai buvo dirbtiniai, per daug išdailinti, be gyvumo, 
be jausmo. Aišku, tokioj literatūrinėj atmosieroj negalėjo 
tarpti nei lyrika, nei jausmingos idilės, nei objektyvus epas. 
Palankesnė dirva buvo dramai,— ji ir iškilo. Visa pseudo- 
klasicizmo literatūros vertė glūdi Kornelio, Rasino, La- 
fonteno ir Moljero kūriniuose. Vėlesni pseudoklasikai, kurie 
šytojus (ypač į Kornelį ir Rasiną), neturi didesnės vertės. 
Juos pasmaugė literatūrai Boileau su savo taisyklėmis. 


[1923] 


KRISTIJONAS DONELAITIS 


Vienas žymesniųjų Lietuvos didžiavyrių (nesakau žymiau- 
sių, nes Mindaugo, Gedimino, Didž. Vytauto vardai lietuvių 
sąmonei garsiau kalba); vienas tad žymesniųjų mūsų didžia- 
vyrių buvo, be abejo, Mažosios Lietuvos sūnus Kristijonas 
Donelaitis, gimęs jau bus 200 metų su viršum netoli nuo 
Gumbinės, Lazdynėlių kaime. Toje apylinkėje šiandien retai 
beišgirsi lietuvių kalbą. Bet Donelaičio laikais čia dauguma 
kalbėjo lietuviškai; tik paskui per marą ir badą daugeliui 
išmirus buvo atgabenti čia zalcburgiečiai, kurie galutinai 
suvokietino vietinius gyventojus. 

Praėjo du šimtai metų nuo Donelaičio gimimo: daug per 
tą laiką atsimainė, daug nutekėjo Nemunu vandens pro Klai- 
pėdą! Kiek žmonių ir kartų gimė, gyveno ir mirė! Mirė, ir jų 
vardai pasimiršo. Iš tų tūkstančių, šimtų tūkstančių žmonių, 
kadaise gyvenančių, vos keletas vardų išliko atsiminimuose 
ar raštuose. Iš tų tai išlikusių vardų visus peraugo ir per- 
viršijo Mažojoj Lietuvoj Donelaičio vardas. Kuo gi jisai pasi- 
žymėjo iš savo tautiečių tarpo? 

Aš nemanau kartoti, kas ne tik Klaipėdos ir Tilžės pilie- 
čiams žinoma, bet ir kiekvienam Didžiosios Lietuvos inteli- 
gentui iki Vilniaus ir Gardino; nes kam iš lietuvių nėra Do- 
nelaičio vardas žinomas? Nekartosiu ir jo biografijos. Aš tik 
norėčiau pasidalinti keliomis mintimis ir tais jausmais, ku- 
riuos Donelaičio tvariniai many sužadino. Tik bendro fono 
nustatymui paminėsiu kelius stambesnius ruožus iš jo gy- 
venimo. 

Gimė D. 1714 m. iš laisvų (ne baudžiauninkų) tėvų, kel- 
miškiais tuomet vadinamų. Tėvas greit mirė. Neiurtinga, bet 
rūpestinga našlė motina sugebėjo apšviesti, išmokinti ir ant 
savų kojų pastatyti keturius sūnus ir tris dukteris. Kristijo- 

nas baigė Karaliaučiaus universitete teologijos skyrių, vien- 
kart lankydamas vad. lietuviškąją seminariją. Klausė tuo- 
met gana garsių profesorių, kaip leipcigietis Ouandtas, iš- 
mokęs čia lietuviškai, ir Šulco, gana gero lietuvių kalbos 
tuomet žinovo. Studijuodamas teologiją, vienkart, kaip iš jo 
raštų žymu, pasižino su senovės klasikais, kaip Heziodu, 
Teokritu. Rodos, kad galėjo universitete pasižinti su savo 
bemaž vienmečiu Povilu, Pilypo sūnumi, Ruigiu, paskiau 
lietuvių kalbos žinovu ir mylėtoju. Kaip universiteto studen- 
tas negalėjo negirdėti ir anglų rašytojo Tomsono, kursai 
buvo už Donelaitį 14 metų vyresnis ir pirmas Anglijoje pa- 
kėlė balsą prieš įsivyravusį tuomet pseudoklasicizmą. 

Baigęs universiteto 4 metus, mokytojavo dvaruose. Galop 
Tolminkiemy, netoli nuo gimtinės, gražioje kalvotoje apylin- 
kėje 37-rius metus pastoriavo, mokindamas bažnyčioje ir 
mokykloje doros ir tikėjimo savo labai populiariais pamoks- 
lais. Liuosą laiką pavasarį praleisdavo sode kaipo medelių 
mėgėjas; vakarais savo susirinkusiems draugams skambin- 
davo fortepijonu ir giedodavo savo paties sudėtas giesmes 
ar skaitydavo savo eiles. Šiai, trumpai kalbant, jo gana pilko 
ir vienodo gyvenimo fonas, be ypatingų įvykių, jei neskaityti 
septynerių metų Prūsų karo prieš Rusus ir Austriją, kuomet 
Rytprūsiai ir Tolminkiemis buvo keletą metų Rusų valdomi 
ir spaudžiami ir kuomet pačiam Donelaičiui teko slapstytis 
Romintės giriose. 

Bet ne ypatingais gyvenimo įvykiais, tik savo „poetiniais 
tvariniais Donelaitis patapo garsus. Jisai yra didis mūsų 

oeta. 

S Donelaitis — tai ne paprastas eilių dirbėjas, kokių mums 
ir šiandien netrūksta, bet poeta iš Dievo malonės. Paliko jisai 
raštų ne per daug: šešias pasakas (sakmes), Pričkaus pasa- 
ką apie lietuvių svodbą, parašytas su talentu, bet be dides- 
nės vertės. Tačiau D. parašė poemą — idilę „Keturi metai“ 
ir per ją tapo jo vardas nemirštamas; čia D. pasireiškė didžiu 
poetu. 

Vertinant poetinį veikalą, reikia atsižvelgti į jo formą ir 
turinį, nes abudu dalyku yra poezijoje reikalingu, ir vargu 
būtų pasakyti, katras svarbesnis. Be gražios formos, kuri 
patenkintų skonį ir ausį, tvarinys nebus poetinis, nes poezi- 
ja — tai grožio sritis, tai menas, kursai turi sudaryti sieloje 

šventę. Bet poetinis tvarinys be turinio, tai tuščias barška- 
las, tai gražus tik muilo burbulas. 

Lygiai ir be gražios formos tvarinys, kad ir svarbaus ar 
kilnaus turinio, gali būti naudingas, mokslingas, bet dar 
nebus poezijos tvariniu. Turiniu suprantame tvėrybos tikslą. 
Gal būti, kad poezijos tvarinys neprivalo turėti kokio nors 
aiškiai nustatyto išviršinio tikslo, kaip tik: menas menui, 
bet ir tuomet tvarinys, kaipo meno padaras, tuo pačiu, kad 
jis meno padaras, veikia teigiamai; jisai pakelia žmogų nuo 
pilko gyvenimo, jisai tobulina žmogų. 

Jei dabar pažiūrėsime į „Keturių metų“ poemos formą, tai 
pamatysime, kad ji nėra tobula, kaip visa, kas žmogaus tve- 
riama, bet vis dėlto ji aukštos vertės ir turi nepaprastų gra- 
žių savybių. Tiesa, eiliavimo būdas, hegzametras, iš senovės 
klasikų paskolintas, yra gana pats savaime sunkokas, mono- 
tonis; tačiau pas Donelaitį jisai yra vis dėlto lyg kitoniškas; 
jisai plaukia gana lengvai, natūraliai, nelaužydamas kirčių; 
tartum nejauti, kad čia kalba būtų mastu suvaržyta. Pas Do- 
nelaitį pats hegzametras ne metrinis, tiktai toninis. 


Jau saulelė vėl atkopdama budino svietą 

Ir žiemos šaltos triūsus pargriaudama juokias... 
Tuo laukus orai drungni gaivindami glostė 

Ir žolelės visokias iš numirusių šaukė. 

Toliau, jei pažvelgsime į „Keturių metų“ kalbą, tai pirmas 
dalykas, kursai kris mums į akis, yra per didelis svetimais 
žodžiais: vokiškais, lenkiškais, net rusiškais lietuvių kalbos 
išmarginimas. Žinoma, tai nėra koks pliusas. Tačiau auto- 
riaus pateisinimui atminkime, kad tai rašyta prieš 200 metų, 
kad rašyta tuomet, kai ne tik lietuvių raštuos, sakysime, 
Kėdainių leidiniuose, buvo toksai margumynas paprastai 
vartojamas, — bet kad tai buvo to amžiaus paprastas pasi- 
reiškimas (makaronizmas pas lenkus), ir kitose literatūrose. 
Čia Donelaičiui tik galima prikišti, kam jisai nepasikėlė 
aukščiau savo amžiaus. Ko tikrai negalima pas Donelaitį 
pateisinti, tai kai kurių pavartotų per daug stačiokiškų žo- 
džių. Čia irgi galima matyti tik signum temporis: pirmas 
angių Tomsonas pakėlė protestą prieš nenatūralų įsivyravu- 
sį tuomet pseudoklasicizmą, kursai baisiausiai varžė kalbą 
salonų konvenansais, išdailintais, nutekintais žodžiais ir sa- 

kiniais. Kaip protestas prieš tokį suvaržymą, kas dera, kas 
nedera, pastatyta principas: viską vadinti savo vardu. Be 
abejo, ir to principo besilaikant, nereikia išeiti iš ribų — ir 
ne nuo stačiokų mokintis poetai skonio ir saiko. 

Tačiau jei lietuvių kalbos žvilgsniu galima Donelaičiui šį 
tą prikišti, tai tos kalbos poetiškumu, gyvumu, vaizdingumu 
Donelaitis yra nepalyginamas. Poezija — tai meno, dailės, 
grožės sritis. Ji veikia ne į protą, bet į jausmus, į širdį, į sielą, 
į fantaziją. Tam tikslui privalo ir atatinkamų priemonių var- 
toti, savo kalbos nepaprastais, ne kasdieniais vaizdais ir 
posakiais pagauti iantaziją, sukelti sieloje šventę. Tam tiks- 
lui poeta iš savo sielos gelmių turi aikštėn išdėti vis naujus 
turtus; juo poeta gilesnis, juo jisai daugiau neišsemiamas, 
nesenstąs, turtingai savitas. Tų turtų gamtos paslapty yra 
begalės; jie greta mūsų, bet mes jų nepastebime; tik stebi- 
mės, kuomet poeta juos nušviečia, kodėl mes jų nebuvome 
pastebėję arba kodėl mes jų nesugebėjome taip aiškiai su- 
formuluoti. 

Tie poezijos turtai, kalbos papuošalai yra įvairiausios 
rūšies ir plauko. Paprastai juos vadiname figūromis, tipais, 
palyginimais, sinonimais, epitetais, prozopopėja ir t.t. Tų 
poezijos turtų — papuošimų — vartojime Donelaitis yra ne- 
paprastas, nepalyginamas artista. Tatai parodyti reikėtų 
perskaityti visas žymesnes, gražesnes vietas. Bet tai užimtų 
labai daug laiko. Aš tik nurodysiu keletą pavyzdžiais. Visų 
pirma, D. yra nepalyginamas epitetų vartojime. Pas jį epite- 
tai ne tam, kad papildytų tuščias vietas, eilių spragas; jie 
nėra nuvalkioti, kasdieniai, kurie nepasako nauja, nesuža- 
dina fantazijos. Pas D. jie yra nauji, vaizdūs, daug pasako 
vienu žodžiu. Pavyzdžiui: būriškas žvirblis, paukščio lopytus 
kuodus, margas pavasaris, griečni lašinių šmoteliai, barzdo- 
ti žiemą pušynai, puderotos eglaitės. 

Palyginimai pas D. nėra šabloniški: 


Diksas kaip dievaitis koks tarp būrų skiauterį rodo. 
Krizas po prastu savo stogu kaip lakštingala gieda. 
Purvynai kaip kisielius ant ugnies pleškėdami teška. 
Gandras kaip koks pons išsiplėtęs tarškina snapą. 
Jaunas pons kaip sidabras gyvs mudriai šokinėja. 
Audeklėliai ant margų laukų kaip sniegs pavasario blizga. 

Arba vėlei kiek vaizdingumo tokiuose išsireiškimuose: 


(Vasaros metu) Senstančios žolės su žiloms barzdoms 
svyrinėja. 

Lakštingala nutvėrusi savo skambantį vamzdį... 

Štai smarkus žiemys savo dumples pradeda judint 

Ir besijodams kaip su sietais dulkina sniegą... 

Iš debesų žiema, rūsčiai iškišusi galvą, 

Kaip pikčiurna kokia su purvais rudenio baras... 

Ratas ant ašies braškėdamas sukasi sunkiai. 


Aš nenurodinėsiu kitų Donelaičio turtingai, sumaniai ir 
su skoniu vartojamų tropų ir figūrų. 

Prie poetinio veikalo formos priklauso irgi jo vidujinė tvar- 
ka. „Keturių metų“ poemoje, tiesa, nėra vientisos akcijos, 
kaip paprastai apysakose ir poemose, nėra to nuolatinio 
veiksmo, kursai sudomintų savo užmazga, vieno ar keletos 
asmenų likimu. „Keturių metų“ poemoje daugiau yra apra- 
šymo, vaizdavimo, kursai ilgesniems poetiniams tvariniams 
nėra dėkingas, yra paprastai nuobodus. Bet Donelaitis, kaip 
tikras poeta, ir tą nedėkingą formą, tvarką mokėjo sunaudoti 
nepaprastai gyvai, vaizdžiai, įdomiai. Nors atskiros poemos 
dalys, idilės, ne visados rišasi tampriai, bet vis tik visos jos 
sudaro vieną bendrą gamtos panoramą ir vieną įvairių tipų 
galeriją. 

Poemos turinys, jos tikslas, tai lietuvių gamtos ir Mažo- 
sios Lietuvos žmonių iš XVIII amžiaus gyvas atvaizdavimas. 
Pasargė savo įžangoje į vokišką Donelaičio veikalų vertimą 
(trečiąjį ir geriausią) teisingai sako, kad nė vienas taip ne- 
atjautė, taip giliai nesuprato ir nemokėjo taip tobulai iš- 
reikšti lietuvio sielos, kaip Donelaitis, atvaizduodamas ir 
geras tos sielos puses su lietuvio prisirišimu prie namų, 
šeimynos, jo ištverme, vaišingumu, atsidavimu Dievo valiai, 
o vienkart ir neigiamas puses: palinkimą išgerti, išgėrus 
susibarti ir bylinėtis, iš lengvo tas ydas pašiepdamas. 

Gamtos aprašyme, tiesa, nėra plačių panoramų, grandio- 
zinių reginių, aukštų kalnų, plačių vandenų; aprašoma pa- 
prasta, kasdieninė, pilka gamta. Bet vienkart kiek čia grožio, 
tos gamtos atjautimo ir vaizdumo. Skaitydamas poemą, 
rodos, pats matai tą Lietuvos gamtą, tą pavasarį ir rudenį, 

kurį aprašo poeta, ir su poeta drauge pergyveni visa tai. 
Imkime pavasarį: 

Štai laukus orai drungni gaivindami glosto 

Ir žoleles visokias iš numirusių šaukia!.. 

Štai ir bitins jau šeimyną savo pabudint 

Ir prie darbo siųst bei ką pelnyt n'užmiršo!.. 

Gandras su kitais kaimynais parlėkė linksmas 

Ir gaspadoriškai ant kraiko tarškino snapą. 

Kregždės su lengvais sparnais aukštai pasikėlė 

Irgi bešūtydamos kaip kulkos šaudo per orus. 


Tačiau su ypatingu pamėgimu poeta mini ir ilgiau piešia 
nuostabią pasislėpusią lakštutę, 


Kur nakties čėse, kad sviets jau miegt', įsigūštęs, 
Sau viena tamsoj budėdama garbina Dievą. 


Bet poeta, vaizdžiai ir gyvai piešdamas linksmą, bundantį 
pavasarį, primena ir ką kita, kas sukeliame jame, o kariu 
ir jį skaitančiame labai gilų jausmą, primindamas mirtį: 


Mes, taip pons, kaip būrs, lopšy verkšlendami bėdžiai 
Amžiaus būsiančio tik blogą pumpurą rodom. 
O paskui, kad čėsas įau žydėti ateina, 

Štai viens kaip ponaitis, poniškai šokinėdams, 
O kits būriškai kaip būrvaikis bėginėdams, 
Jaunas savo dienas glupai gaišindami lošta. 
Bet štai, kai ūsai pirmi jau pradeda želti, 

Ir kad darbus jau sunkokus reikia nutverti, 

Ai kur dingsta glups ir vaikiškas šokinėjims?.. 
O kieksyk linksmai šokinėjant ir besispardant, 
Giltinė su rauplėms piktoms prišokusi smaugia, 
Lygiai vyrams ir mergoms ji gatavą dalgį 
Aštrina vis ir jauno jų n'atbodama veido. 
Kirsteria taip aklai, kad kasos irgi kepurės 

Su grožybėmis visom į nieką pavirsta. 


Arba štai, kaip vaizdžiai ir gyvai, keliais trumpais bruo- 
žais vasaros karštį ir saulės žėrintį žiburį piešia: 

Rods, tarė Lauras, ant kumpos lazdos pasirėmęs, 
Dievui būk garbė, sveiki pavasarį baigiam. 

„Vėl aukštyn saulelė kopti paliovė. 

Ir aukščiau savo žėrintį nuritusi ratą, 

Ant dangaus išgaidrinto sėdėdama žaidžia. 

Vei, kaip jos skaistums, kūrendams žiburį karštą 
Žemės vainikus pamaži jau pradeda vytint. 


Kas, rodos, gali būti daugiau monotoniška, nuobodu ir, 
taip sakyti, nepoetiška, kaip šlapias, purvinas, pabliuręs 
ruduo, o štai kaip gyvai ir poetingai Donelaitis tai atvaiz- 
duoja: 


Žemė su visais pašaliais įmirkusi verkia, 

Kad mūsų ratai jos išplautą nugarą drasko. 
Kur pirm du kuinu lengvai mums pavežė naštą, 
Jaugi dabar keturiais pavažiuoti nepigu. 

Ratas ant ašies braškėdamas sukasi sunkiai, 
Irgi žemes bjaurias išplėšdamas teškina šmotais. 
Vyžos su blogais sopagais vandenį siurbia 

Ir bjaurius purvus kaip tašlą mindami minko. 


Jei dabar nuo vaizdaus gamtos, regyvos ir gyvos (paukš- 
čių, gyvulių), aprašymo pereisime prie žmonių, jų gyvenimo, 
jų darbų vargų, tai pastebėsime, kad čia poetai ne tik buvo 
svarbu vieno, antro žmogaus ar tipo atvaizdavimas, nesvar- 
bu jam buvo sudominti skaitytoją vieno ar keletos asmenų 
likimu; jam rūpėjo nuvaizduoti visą lietuvių visuomenę, o 
kadangi lietuviais tuomet Iaktinai skaitėsi vien baudžiaunin- 
kai, tai Donelaitis juos tik ir piešia, vien pripuolamai palies- 
damas, ir tai satyriškai, ponus ir amtmoną. Poemos pirmoj 
eilėje štai kokie veikėjai: 


Mes lietuvninkai vyžoti, mes nabagėliai. 
Iš gana gausios poemoje vardų (vyriškų apie 40, moteriš- 


kų apie 20) galerijos tiktai keletas kiek ryškiau pasireiškia: 
bet visi kartu sudaro pilnai visą baudžiauninkų ūkininkų, 

Iš visų tipų gal vaizdžiausiai bus nusisekę: Pričkus, iš- 
mintings mokyto Bleberio žentas. 

simpatingas senelis. Jisai nemėgsta tinginių, juos pabara, 
kartais net per nugarą sudrožia, bet baudžiauninkus myli, 
juos užtaria, net už tai kartais esti amtsroto mušamas per 
ausį. Ne tiek jam skaudu būti baužiamu, kiek nemalonu būrų 
akyse tapti pažemintu. Kaip senelis, jis mėgsta mokinti ir, 
„tabaku pavytodamas“, ilgas pasakas sakyti. Jisai ir moky- 
tas, nes būrams skaito pono amtmono gromatą. Kaip gražiai 
moka jisai žmonelius sveikinti, kviesdamas į baudžiavą! 


Sveiks, svieteli margs, švenies pavasario šventęs, 
Sveiks ir tu žmogau, sulaukęs vasarą mielą! 

Sveiks kvietkelėmis pasidžiaugęs, sveiks prisiuostęs! 
Sveiks! Dieve duok, sulaukt dar daug pavasario švenčių 
Irgi sulaukęs jas, vis sveiks ir drūts pasilinksmint. 
Taip dieve duok kožnam, kurs mūsų Lietuvą garbin 

Ir, lietuviškai kalbėdams, baudžiavą seka!.. 

Taip prieš Sekmines būrus į baudžiavą kviesdams 

Ir kas reik pamokindams, sveikino Pričkus. 


Gana ryškus yra Lauras pakamorė, kursai, ant kumpos 
lazdos pasirėmęs, mėgsta lilosotuoti ir būrus mokinti, bet 
pas duosningą Krizą, į jo dukters svodbą nuvykęs ir gerokai 
pasilinksminęs, su Dočiu nenaudėliu dėl kiaulastaldžių pats 
susipeša. 


Krizas, dar mažas tėvo netekęs, o mamai ubagais išėjus, 
labai privargo; bet nepaprastu darbštumu ir ištverme tampa 
pasiturinčiu ūkininku ir nusiskundžia paskui dėl bernų, kad 
jie dabar tingi, o algas didžias plėšią ir vienu doleriu metams 
nepasitenkiną. Bet šiaip jau Krizas reikalingus šelpia ir 
teisingai yra duosniu vadinamas. Plaučiūnas, Slunkius, 
Pelėda — tai tinginiai, nenaudėliai ir girtuokliai. 

Simpatingiausiai Donelaičio piešiama pagirtinas Seimas: 


Būras, rods, ne pons, ale viežlybs, mandagus būras! 
Stalas jo lyg švents altorius tau pasirodys, 

Ant kurio knygelės šventos guli padėtos. 

Kad jis pats ar jo gražiai mokinti vaikeliai, 

Daug prisidirbę bei visur viernai trūsinėję, 

Tuoj su giesmėms saldžioms linksmai pasidžiaugtų 

Ir vargus šio amžiaus sau lengvus padarytų. 

Moters poemoje rečiau yra minimos ir tik vienu antru 
žodžiu apibūdinamos: viežlyba gaspadinė Gryta, nenaudėlės 
Pimė ir Jėkė. Nenuostabu: moterų rolė viešesniame, o net ir 
namų gyvenime buvo nekokia. Didžiausią moterų garbę Do- 
nelaitis mato tame: 


Jums garbė, kad vindas jūsų sukriai besisukdams 
Pakulų bei linų kuodelį nupeša greitai. 

Jums garbė, kad staklės prieš pavasarį trinka 

Ir šaudyklė su šeiva šokinėdama iarškia. 

Jums garbė, kad audeklėliai jūsų nuausti 

Ant margų laukų kaip sniegs pavasario blizga. 


Donelaitis savo poemoje pasireiškė kaipo tikrai didis poe- 
ta, gamtos ir žmonių atvaizdavime nepaprastas artista. Bet 
jis simpatingas kaipo žmogus. Tiesa, savo poemoje jisai 
vengia subiektyvizmo, asmeniškų pažiūrų ar jausmų pa- 
reiškimo; jų daugiau matosi jo laiškuose ir prierašuose, 
kuriuos rūpestingai surankiojo Dr. Teteneris ir Pasargė. 
Bet vis dėlio ir iš poemos simpatingas poetos asmuo pasižy- 
mi. Poeta pasigenda savo jaunų dienelių: 


Ak, kaip įauns buvau! Kur dingot mano dienelės. 


Dar daugiau poetai gaila senovės, senų lietuviškų, barz- 
dotų gadynėlių: 


Ak, kur dingot įūs, barzdotos mūsų gadynės? 
Tų gadynių pasigenda kaip tikras lietuvis patriota: 


Ak, kur dingot jūs, barzdotos mūsų gadynės, 
Kai lietuvninkės dar vokiškai nesirėdė! 
Kai dar prūsai vokiškai kalbėt nemokėjo... 


Donelaitis, kaip uolus ir giliai tikintis pastorius, žino, 
kad dora ir Dievo tikėjimas tai gyvenimo pamatas, ir jisai 
neapleidžia progos Selimo ar vakmistro lūpomis priminti, 
kad žmogus mokėtų pažvelgti į dangų ir ačiū pasakyti už 
suteiktą gerą: 

Argi dabar tau nereikės aukštyn pažiūrėti 
Ir kasdien daugsyk tą šlovint irgi pagarbint, 
Kurs taip daugel vėl iš naujo tau dovanojo? 


Donelaičiui skauda, kad kitą kartą buvo geriau, nors ap- 
švietimo trūko, o dabar būras, lygiai kaip ir pons, peklon 
tik bėga, tik bėga. Pagirtinas Selmas taip nusiskundžia: 


Tėvai mūsų seni, pirm to neturėdami šuilių, 

Vis tik iš galvos šventus mokinosi moksius 

Ir tik vis daugiau garbėj laikydavo Dievą, 

O šventoms dienoms bažnyčion bėgdavo greitai. 
Ogi dabar, gailėk Dieve, tik gėda žiūrėti, 

Kad lietuvninkai, prancūziškai pasirėdę, 

Į bažnyčią, vos išgirsti ką kyšteri galvas, 

O paskui tuoj žaist ir šokt į karčemą bėga. 


Vis dėlto pasiguodžia uolus pastorius: 


Bet ir viežlybų krikščionių dar nepristokom: 
Dar yr tarp lietuvninkų viernų gaspadorių. 
Patys ne tiktai šventai ir mandagiai elgias, 
Bet ir savo namus kaip reik pridabodami valdo. 


Kurs gi nedorai elgias, tas padaro lietuviams gėdos, kaip 
tikras vokietys. 


Tarp lietuvninkų daugsyk tūls randasi smirda, 
Kurs kaip tikras vokietys mums gėdą padaro!.. 
Rods, tarė Selmas, nei vienam klastuoti nereikia, 
O lietuvninkams dar juo daugiau nepritinka. 


Bet kas ypač stebėtina ir pažymėtina, kad Donelaitis, 
pats ne iš baudžiauninkų, tapęs pastoriu ir prisišliejęs prie 
aukštesnio inteligentų luomo, taip drąsiai ir nuoširdžiai jau 
XVIII amžiuje stoja vargšų baudžiauninkų pusėje ir gina 
prieš ponus; o tai daro ne tam, kaip kartais dabar liaudies 
geradariai, kad ant to populiariaus arkliuko pačiam išjoti į 
platesnį pasaulį, patekti į seimo deputatus, į partijos vadus. 
Donelaitis tikrai ir nuoširdžiai atjaučia baudžiauninkams 
daromas skriaudas, ir jam net tokie išsprunka skaudūs 
žodžiai: 

Juk jau, kas tik nor, tas būrišks nabagėlį 
Stumdo šen ir ten kaip kokį šunį nevertą, 

Tu savavalninke, didpilvi, vis pasišiaušęs 

Ir kaip žaibas koks žaibuodamas gandini būrą! 
Kas tau liepė vargdienį nuliūdusį spardyt, 

Ir pasidžiaugti dėl to, kad jis vaitoja dejuodams?.. 
Ak, kaip maž tokių, kurie, valdydami svietą, 
Gailis savo Žmonių kaip reik ir atmena Dievą! 


Donelaitis, čia savo stipriu žodžiu užtardamas darbo 
žmones, žymiai peraugo savo amžiaus pažiūras. Rėza, į 50 
metų po jo mirties spausdindamas Donelaičio „Keturis me- 
tus“, dar nedrįso spaudoje skelbti stipresnių vietų, prieš 
ponus pasakytų, ir jas apleido. 

Galop Donelaitis ypač mums lietuviams brangus ne tik 
kaipo poeta, bet kaipo poeta lietuvis. Kiekvienas gražus 
poezijos tvarinys, ar tai jis bus vokiškas, ar prancūziškas, 
ar lenkiškas, yra brangi įnaša į bendrą kultūros ir meno 
turtą. Mes tėrimės Getės, Šilerio ir Šekspyro veikalais, su 
malonumu juos skaitome, nes jie pakelia mums dvasią, ati- 
traukia valandėlei nuo kasdienio pilko gyvenimo, duoda 
užsimiršimą, suteikia sielai šventę. Jei tuo atžvilgiu Donelai- 
čio tvėryba duoda mūsų sielai aukštesnio maisto, tai juo 
jisai mums yra brangesniu, kad tai ne tiktai lietuvis, kaip 
Mickevičius, Baltrušaitis (lietuviai, bet ne lietuviškai rašę), 
bet kad jisai ir rašė tvėrė lietuviškai, ir tai dar tuomet, kai 
apie Lietuvos atgimimą tiktai maželis išrinktųjų nedrąsiai 
svajojo. Donelaitis mūsų vardą pakėlė aukštai ir svetim- 
taučių akyse, kam tik iš jų teko pasižinti su jo tvariniais. 
Jisai tuo būdu ne vieną ir draugą mūsų tautai pagamino: 
kas jį arčiau pažino ir įvertino, tas pačią Lietuvą ėmė gerbti. 
Kas žino, ar ne Donelaičio veikalai patraukė prie lietuviš- 
kumo Zauerveiną, Neselmaną, Šleicherį, Pasargę, Tetenerį. 

Bet Donelaitis dar daugiau sužadino pačiuose lietuviuose 
pasitikėjimo savimi ir tėvynės meilės. 

Ne vienas lietuvis, bent senesniais laikais, gal jautėsi esąs 
lietuvis, bet kuomet aplinkui plačiausiai viešpatavo lenkystė 
ar vokiečių dvasia, įam buvo drovu, nedrąsu viešai prisipa- 
žinti esant lietuviu. Bet kuomet išgirdo ir arčiau pažino Do- 
nelaitį esant didžiu poetu ir rašiusiu dar tuomet, kai nei 


790 


Mickevičius, nei Getė, nei Šileris, net Klopštokas nebuvo 
dar rašę, tuomet jam nebebuvo drovu prisipažinti pačiam, 
net pasididžiuoti esant lietuviu. Ne vienas, jei pasiraus giliau 
savo praeity, pasakys, kad tas ar kitas dvasios didžiavyris 
nemaž nusvėrė jo gyvenime. Žmones galima suskirstyti į dvi 
nelygi dali: vieni, o jų daugiausia, tai pilka minia, naudojasi 
"amžių ir milžinų sukauptais kultūros ir meno turtais; jie 
patys nieko neduoda, bent nieko žymaus nepajėgia; jie mirš- 
ta — ir vardai užsimiršta. Bet ateina į gyvenimą tokių, kurie 
atsineša didžius dvasios turtus, jais kaip pelikanai kruvino- 
mis krūtėmis pena minias; jie duoda, o patys nieko sau ne- 
reikalauja. Tai dvasios milžinai, kurie mina pirmuosius 
takus, tai žvaigždės, kurios aukštai šviečia ir rodo kelią. 
Tokiu buvo Donelaitis. 


[1924] 


KRITIKA 


Kritikas, pastatęs klausimą, ar „Baras“ tiktai senųjų 
rašytojų žurnalas, ar ten jauniesiems (išskiriant J. Tyslia- 
vą) vietos nėra, ar jaunieji patys nenori eiti kartu su se- 
nąja rašytojų karta,— to klausimo galutinai pats neriša, 
bet užtat seniesiems gerokai nuo kritiko tenka, visų pirma 
Maironiui, kursai pirmoje vietoje debiutuoja (sic!). 

Paprastai į kritikas nemėgstu atsakinėti, nes žinau: jos 
nei pridės, nei aiims autoriui vertės, o kaip istorija rodo, 
gana dažnai klysta. Geriausias veikalų vertintojas — lai- 
kas. 

Bet šį kartą per daug man skaudu. Kad studentas į užsi- 
tarnavusį, jau nuo 30 metų universiteto profesorių atsi- 
liepia iš aukšto Mentoro tonu. Tiek to! Čia jau auklėjimo 
sritis. Mūsų demokratišku laiku — tai paprastas dalykas, 
ir to imti į širdį netenka. Vis dėlto reikėtų vengti storžieviš- 
kumo! Maironio kritikoje, kuri užima vieną ketvirtį pusla- 
pio, kritikas net tris kartus prikaišioja: Maironis paseno, 
Maironis nuseno (?), Maironis paseno. 

Paskui kritikuojant autorių pamatinė sąlyga — nekraipyti 
sauvališkai teksto. Pas mane yra tikrai ilgokas sakinys: 


Ant aukšto aukuro — kalvos 

Už garbę—laisvę Lietuvos, 

Kaip jcs auka, galvas padėję, 

Ilsėkit, kaulai pranokėjų, 

Pastogėj mėlyno dangaus, 

Sargyboj Nemuno ramaus, 

Vien apraudojami tik vėjo! 

Mano kritikas, nukirpęs sakinio pradžią ir galą, saviškai 

apleidęs skirsnelius, dargi pačius žodžius nesąžiningai iš- 
kraipo, todėl pas įį (ne pas autorių) išeina: 


Kaip jos auka galvas padėję, 
Ilsėkit, ainiai (?) pranokėjų. 


Bepiga paskui tokias nesąmones kritikuoti. 

Dėl tokio rimų netobulumo, kaip: dangaus — ramaus, 
padėję — pranokėjų — vėjo, kuriuos kritikui net ant keturių 
puslapių pasisekė sužvejoti, taip pat dėl to, ar iš poezijos 
padaro prozą tokie sakiniai, kaip: 


Nuo Pinsko tviksančių balų banguoja, 


su kritiku nesiginčysiu. Mat aš romantikas, kuriam Mic- 
kevičius, Puškinas, Getė palieka net formos žvilgsniu ne- 
peiktini pavyzdžiai. Dabartiniai gyvenimo ir meno reika- 
lavimai (suprask, kritiko reikalavimai) tuo nepasitenkina; 
dabar reikalaujama subtiliškesne (maestro) forma (kad 
ir be turinio), kuri kiniečiams jau VIII amžiuj, rašant Vang 
Vėjus, Du Fu, Li Dai-bo, buvo privaloma. Bet vis tik ir 
čia, reikalaudamas tobulos formos, nežinau, kokią teisę 
turi kritikas reikalauti, kad poetai laikytųsi jo tarminių 
kirčių ir tartų: balų, kuomet daug plačiau Lietuvoj sako- 
ma: bala, balės, balį. 

„Lietuvis“, kursai deda panašias kritikas ir stato „Barui“ 
subtiliškesnės formos reikalavimus, yra nenuoseklus: tame 
pačiame numery, net ant to paties lapo spausdindamas 
trumputį eilėraštį, kuriame, jau nesakant apie tokius neto- 
bulus rimus, kaip: kaitrus — skliautus, važiuoja — dainuo- 
ja, išsklaidyti — neprašyti, aimanavo — užgavo, nevadin- 
ti — nuraminti, vartojami net tokie visai netikę rimai, kaip: 
sužadino — nežino, akių — regiu, gėlių — negaliu. Apie rit- 
mą, turinį ir poeziją tokių sakinių nekalbėsiu, kaip: Žemė — 
juoda, dangus mėlynas, kaitrus (nakties metu?) arba: 


Šypsos iūpos, įsiklausę į šnekas, 
Katras džiaugsmas sužadino. 


Bet iš jaunesniųjų to ir nereikalaujama. 


[1925] 


KOMENTARAI 


Leidinio pobūdis, medžiagos atranka ir sandara. Leidžiant šiuos Mai- 
ronio „Raštus“ (1987—1991) visų pirma orientuotasi į rašytojo parengtą 
ir išleistą „Raštų“ penkiatomį. Tokiu principų buvo sudaryti I, II, 
III (I) tomai. Leidinys atspindi kanoniškųjų Maironio „Raštų“ turinį. Be 
to, jis papildytas likusiais rašytojo tekstais. Mažoji dalis jų pasirodė, Mai- 
roniui jau išleidus savo „Raštus“, kita — didesnioji — dėl vien autoriui 
žinomų sumetimų į „Raštus“ nebuvo įdėta. Daugiausia tai yra tarpiniai 
kūriniai, vėliau susiklostę į pagrindines redakcijas. Sakykime, Maironis 
„Raštuose“ nespausdino nei poemėlės „Lietuva“, nei poemos „Tarp skaus- 
mų į garbę“, o įdėjo tik poemą „Jaunoji Lietuva“. 

Analogiškai komponuojamas ir šis „Raštų“ tomas. Į jį pirmiausia deda- 
mi senųjų Maironio „Raštų“ IV ir V tomų, išėjusių 1926 metais, tekstai — 
„Lietuvos praeitis“ ir „Trumpa visuotinės literatūros istorija“. Be to, „Raš- 
tai“ papildomai grįžta į pačią rašytojo kūrybinės veiklos pradžią, prie pir- 
mojo Maironio Lietuvos istorijos varianto „Apsakymų apie Lietuvos pra- 
eigą“ (1891), be kurio nepažintume nei Maironio Lietuvos istorijos evo- 
liucijos, nei autoriaus poveikio XIX amžiaus pabaigos lietuvių visuomenei 
galimybių. Pats autorius Lietuvos istorijos trečiosios laidos prakalboje 
rašė, kad ėmėsi rašyti šį darbą dar 1880 metais, nes suprato, „kaip reika- 
linga lietuviui žinoti savo istoriją“. Šis jauno autoriaus lyg ir ne pagal 
išgales pradėtas darbas vis dėlto buvo baigtas 1886 m. ir daug kuo spėjo 
nusipelnyti Lietuvai. Nesant tinkamesnių vadovėlių jis ne tik skaitytas, 
bet iš jo ir mokytasi, jis džiugino savo patriotiie dvasia. Apie „Apsaky- 
mus...“ J. Šliūpas rašė: „Autorius ne tik yra giliau susipažinęs su Lietuvos 
veikalais,-— kas nemenkai sveria — jis yra persiėmęs nesvetima dėl lietuvių 
ir lietuvybės dvasia; kožnas, sakau, puslapis tos kningutės parodo didelę 
autoriaus meilę to, kas buvo ir yra lietuviška. Skaitant tą veikalėlį, širdį 
kožnam lietuviui džiugina taipgi aiški gryna lietuviška kalba... Veliju, 
idant toje kningelė papuoštų namus kožno lietuvio“ („Apšvieta“). 

Kaip pažymėjo A. Jakštas-Dambrauskas, netgi trečioji Maironio istorijos 
laida pasiliko Lietuvai geriausiu istorijos vadovėliu — „geresnių kol kas 
mes neturime“ („Draugija“, 1907, Nr. 2, p. 181). Ir dabar pripažįstama, 
kad „nė vienas tuo metu parašytas Lietuvos istorijos vadovėlis negalėjo pri- 
lygti maironiškajam. Jį išstūmė 1911 metais Kaune išleista kun. A. Aleknos 
Lietuvos istorijos knyga, vėliau susilaukusi daug laidų, vienos jų buvo 

siauresnės, kitos praplatintos. A. Aleknos vadovėliais Lietuvos mokyklos 
naudojosi iki 1936 metų, ko! pasirodė prof. A. Šapokos redaguota istorija“ 
(Pr. Pauliukonis. Maironis istorikas.— Kn. „Maironis“, „Aidų“ leidinys, 
Nr. 7. Bruklinas, 1963, p. 40). Istoriografijoje ypač teigiamai yra vertina- 
mas jauno tuo metu „Apsakymų apie Lietuvos praeigą“ autoriaus suge- 
bėjimas sulormuoti koncepciją, kuri nepripažino, kad Lietuvos valstybin- 
gumas baigėsi su Liublino unija, o tęsėsi iki 1795 metų. Si koncepcija atsis- 
pindėjo ir vėlesnių mūsų istorikų darbuose. 

Susilaukę visuomenės pripažinimo „Apsakymai...“, pačiam autoriui nė 
nežinant, 1903 m. vėl buvo perspausdinti: 1906 m. Maironis parengė jų 
naują laidą, kurią paredagavo ir papildė „Trumpa lietuvių rašliavos ap- 
žvalga“. Tai vėlgi svarbus rašytojo kūrybos ir istorinės epochos doku- 
mentas, pramynęs pirmuosius takus lietuvių literatūrai į plačiąją visuo- 
menę, padėjęs tegul ir labai kuklius, bet patvarius jos istorinio vertinimo 
pagrindus. Toks požiūris išlieka, žvelgiant į praeitį ir šių dienų akimis. 
Pasak P. Pauliukonio, „Trumpoje... apžvalgoje“ su „rūpestingos kultū- 
ros istoriko kruopštumu suregistruoti visi lietuvių rašytojai, pradedant 
prūsiškais Rapalioniu, Mažvydu, Vilentu ir Bretkūnu ir baigiant moterims 
Šatrijos Ragana, Bite, Lazdynų Pelėda, Žemaite bei „geriausia origina- 
liška“ Keturakio komedija „Amerika pirtyje“. Tai nors sutraukta, bet sis- 
tematinga ir pilna lietuvių literatūros istorija. Literatūros apžvalgoje su- 
minėti ir visi svarbesni XIX a. lietuvių kultūriniai bei politiniai įvykiai. 
Tuo būdu Maironis pirmas yra parašęs visą lietuvių tautos istoriją iki pas- 
kutinių laikų“ (Min. str., p. 37). 

Ketvirtasis Maironio Lietuvos istorijos leidimas („Lietuvos praeitis“) 
iš esmės pertvarkytas. Autorius jį rengė po daugelio metų, kai buvo pra- 
turtėjęs ir istorine, ir gyvenimiškąja patirtimi, kai matė ir teigiamas, ir 
neigiamas, gerokai viešai pakritikuotas (A. Voldemaro recenzija) senojo 
darbo puses. Prisitaikęs prie savo meto mokslinių darbų pobūdžio, Mai- 
ronis atsisakė XIX a. pabaigoje populiarių beletristinio stiliaus elementų, 
progresavo kartu su moksline literatūrine kalba, daug prisidėdamas savo 
veikalais prie jos plėtojimo ir ugdymo, nes lietuvių kalbą be galo mylėjo 
ir buvo jai nepaprastai atidus. Be to, Maironis turėjo keisti ir savo veikalo 
mokslinę argumentaciją, kurią dabar grindė ne ryškiai pabrėžta roman- 
tine istoriograiine mintimi, o laiko išbandymą atlaikiusiomis išvadomis. 
Tr šiuo atveju autoriaus prieita iki pat savo gyvenamojo meto, dabar jau 
iki nepriklausomos Lietuvos susikūrimo. Tad ir ketvirtoji Lietuvos istorijos 
laida buvo reikšmingas Maironio visuomeninės mokslinės veiklos tarpsnis. 

Antrasis stambus Maironio veikalas „Trumpa visuotinės literatūros 
istorija“ savo leidybinės priešistorės neturi. Bet turi gyvenimiškąją: 

„1922 m. Maironio iniciatyva reformuota Kauno kunigų seminarija, įves- 
ti septyneri mokslo metai, o mokslo kursas sulygintas su universiteto kursu. 
Pirmieji trys vadinamieji „filosofijos“ kursai“ skirti išeiti vyresniųjų gim- 
nazijos klasių mokslo dalykams su sustiprinta lotynų k. ir filosofija, liku- 

sieji keturi kursai teologijai — Teologijos fakultete. Nuo tų metų šalia 
Lietuvos istorijos Maironis žemesniuose kursuose pradėjo dėstyti visuotinę 
literatūrą. Kadangi tuo laiku dar nebuvo reikiamo vadovėlio, tai jis pats 
ir parengė visuotinės literatūros vadovėlį, 1923 m. jis buvo baigtas. Jei jis 
būtų buvęs išleistas, būtų tikęs ir gimnazijoms, kurios beveik dar jokio va- 
dovėlio tam dalykui neturėjo. Kaip kartą klierikams prisipažinęs, Mairo- 
nis neišleidęs minėto vadovėlio, bijodamas A. Jakšto kritikos, kuri kaip 
tik tais metais išėjusį doc. V. Dubo „Įvadą į literatūrą“ smarkiai apipešio- 
jusi. Maironio parašytą visuotinę literatūrą klierikai šapirograiu atspaudė 
ir iš jos mokėsi. Antrą kartą išleista 1926 m. Kaune su Maironio raštais V t. 
280 p. Ji yra labai suglausta: trumpi į kiekvienos tautos literatūrą įvadė- 
liai, taip pat trumpi ir gana būdingi autorių bei jų veikalų apibūdinimai. 
[...] Lietuvos mokyklų programa reikalavo visuotinę literatūrą pradėti 
nuo graikų ir romėnų literatūrų, o Maironis, tik supažindinęs su kitų, ja- 
ponų, indų, persų, arabų, asiriečių, babiloniečių, žydų ir egiptiečių litera- 
tūra, pereidavęs prie graikų ir romėnų“ (P. Pauliukonis, min. str., p. 41— 
42). Pasak autoriaus, Maironis dėstė visuotinę literatūrą berods iki 
mirties. 

Dar viena Maironio visuomeninių darbų sritis — tai įvairių metų straips- 
niai bei pasisakymai, likę rankraščiuose arba išsibarstę periodikos pusla- 
piuose. Jie buvo tiek autoriui, tiek visuomenei labai aktualūs. Juose brendo 
naujos epochos idėjos, kunkuliavo polemika, aistros, girdimi istorijos at- 
garsiai, išlikęs savotiškas mąstysenos ir rašysenos stilius. Išėjimas į spau- 
dą buvo reikalingas kaip priemonė ir būdas apginti Lietuvą, lietuvių teisę 
į nacionalinę laisvę, į savą kultūrą. Tokių darbų Maironio parašyta ne tiek 
daug, bet jie visi atspindi rašytoją tokį, koks jis yra, visada susirūpinusį 
savo tautos reikalais ir aktyviai bandantį ieškoti konkrečios išeities. Straips- 
nių turinys tarsi suskyla į dvi temas. Viena jų susijusi su politine kultūrine 
savo meto situacija, kita orientuota į pastovią Maironio interesų sritį — 
lietuvių literatūrą. Ir tik visai mažytis rankraščiuose iki šiol likęs autoriaus 
kalbų pluoštelis sąlygiškai atitrūkęs. Rengdamas vieną ar kitą proginę 
kalbą, dažniausiai nekrologus, rašytojas rado galimybę kalbėti apibend- 
rintai ir giliai, daug ką pasakydamas apie žmogų, visuomenę ir Lietuvą. 


Teksto redagavimas. Tome skelbiami tekstai imti iš pirminių šaltinių: 
knygų, periodikos, rankraščių. 

Bibliografiniai duomenys šiam tomui, kaip ir ankstesniems, imti iš V. 
Zaborskaitės monografijos „Maironis“, V. Biržiškos ir L. Gudaičio biblio- 
grafinių darbų, taipogi remtasičir M. Mažvydo bibliotekos kartoteka. Daug 
kas darbo metu yra tikrinta, o kai kas ir patikslinta pagal Maironio kūry- 
bos šaltinius. Specialaus uždavinio sudaryti savarankišką Maironio darbų 
bibliografiją šių „Raštų“ parengėja sau nekėlė. 

Maironio darbai, sudėti į šį tomą, parašyti ar publikuoti įvairiu laiku, 
todėl jų kalba (rašyba, skyryba, sintaksė, sąvokos, svetimvardžiai...) ski- 

riasi vienas nuo kito bei nuo šių dienų vartosenos. Tad rengiant tekstus 
iškilo nemaža keblumų: kaip priartinti tekstą prie šių dienų ir kiek palikti 
rašytojo autentiškos, kaip asmeninio bei laiko dokumento, vartosenos. 

III (2) tome rašyba, skyryba pataisyta pagal dabartinius lietuvių kalbos 
reikalavimus, labai atsargiai kištasi į sintaksę. Stilistinis didžiųjų raidžių 
rašymas labai įvairuoja (Mistras — mistras, šv. Tėvas — Šv. Tėvas, to- 
toriai, Lietuviai...); ankstyvuose darbuose taip ir paliekama, o vėlesniuose 
darbuose, kai Maironis, atrodo, paliko didžiąsias kaip klaidą, vienodinama 
pagal dabartinę vartoseną. Šiaip redaguojant ir rašant komentarus buvo 
galvota apie išsilavinusį skaitytoją, kurio lietuvių kalbos, istorijos bei li- 
teratūros žinios padės kritiškai vertinti medžiagą, identifikuoti vietovar- 
džius, tikrinius vardus, kūrinių pavadinimus, suvokti sintaksės, formų 


vartosenos netikslumus, pajausti Maironio stiliaus lengvumą pažiūrėti 
į skelbiamus tekstus kaip į laiko dokumentą. 


Maironio Raštai IV. Lietuvos praeitis. Ketvirtoji laida, žymiai perdirb- 
ta. Kaunas, 1926, 238 p. 

Maironis, rengdamas knygą, ne tik pertvarkė turinį, bet ir kalbos daly- 
kus, taip pat istorinių, geografinių vardų, sąvokų vartoseną, priartindamas 
ją prie laiko reikalavimų. Praktiškai mūsų leidime nedaug redaguota, keis- 
ta viena kita forma į dabartinę. Pavyzdžiui: Būgas — Bugas, Erdvila — 
Erdvilis, Instrutis — Įsrutis, jotvingai — jotvingiai... 


Maironio Raštai V. Trumpa visuotinės literatūros istorija. Kaunas, 
1926, 288 p. 

Publikuojant tekstą daugiausia kištasi į vardų, pavadinimų pateikimą. 
Ten, kur Maironio vartota originalo rašyba, tai ji patikslinta ir paliekama 
originalo forma; kur 1926 m. leidime buvo transkribuota, ten transkribuo- 
jama pagal dabartinę vartoseną (Moliere, Moljėras — Moliere, Moljeras, 
Schiller'is, Šileris — Schiller, Šileris, Valter Skotas — Valteris Skotas...) 

Kūrinių pavadinimai praktiškai paliekami. Komentaruose jie taip pat 
netikslinami, nes gerai žinomų kūrinių pavadinimus skaitytojas nesunkiai 
atseks, o nesamų lietuvių kalba ir nejėjusių į mūsų kultūros apyvartą versti 
nebuvo tikslinga. (Pavyzdžiui, Šekspyro „Vasaros nakties Sapnas“ — „Va- 
sarvidžio nakties sapnas“, „Moterų Šposai“ — „Vindzoro šmaikštuolės“, 
Miltono „Nustotas rojus“ — ,„Prarastasis rojus“, Fildingo „Pamesio vaiko 
istorija“— ,„Pamestinuko Tomo Džonso istorija“ ir t. t.) 

Tiesa, ne visas pavardes, vardus ar datas pavyko sutikslinti. Nepubti- 
kuojama knygos gale esanti pavardžių rodyklė. 


Apsakymai apie Lietuvos praeigą. Parašė Stanislovas Zanavykas. 1886. 
Tilžė, 1891. Kaštu Lietuvos mylėtojų spausdinta pas O. v. Mauderodės. 
186 p. 

Tekstas publikuojamas paliekant autoriaus asmenvardžių, vietovardžių, 
hidronimų vartoseną, nes taisyti būtų tekę labai daug ir ne visada pagrįstai 

argumentuojant. Taisoma tai, kas, mūsų manymu, priklauso rašybai: Mi- 
kolas — Mykolas, didžiunas — didžiūnas, Kazymieras — Kazimieras... 
Tekste paliekamos įvairuojančios Iormos: pilis—pilė, jūra-—jūrė, Gar- 
tėnai—Gardėnai... Žodynėlyje pateikiami tik tikriniai vardai, o bendriniai 
žodžiai (kaip antai, mislijo — galvojo, maršelga — maršalka, rubežius — 
siena, riba...) ar sintaksinės formos pasitikint skaitytoju neaiškinami. 


ŽODYNAS 


Airiogala Ariogala 

Akarat Gerei Achmat Girėjus 

Albertas Brandenburgijos Albrechtas Brandenburgietis 
Atbertas Taborius Albertas Taboras 
Aleksandra Aleksandras 

Aleksandra Nieuskas Aleksandras Neviškis 
Alelkavyčė Olelkaitis 

Algimuntas Algimantas 

Alzbieta Elžbieta 

Andriejus Vasylis Andrius Vasila 
Andriejus Vingaltas Andrius Vingaudas 
Ašerodė Aizkrauklė 

Ašmenė Ašmena 

Aukmergė Ukmergė 

Auksinė Arda Aukso orda 


Badzanta Bodzanta 

Bayerburgas Bajerburgas 

Baleslavas Boleslovas 

Baleslovas Narsus Boleslovas Narsusis 
Baltosios Marės Baltijos jūra 

Bakotas Bakota 

Bieloveža Belovežas 

Bisėnai Bisenė 

Bona Sjorca, Medijoleno kunigaikštė Bona Siorca, Milano kunigaikštytė 
Brastis Brestas 

Braslavas Braclavas 

Bžostauskis Bžostovskis 


Chocimas Chotinas 
Chodkevyčė Chodkevičius 
Černigavas Černigovas 


Červenskas Červinskas 

Danielius Danijilas 

Daškevyčė Daškevičius 

Daudiškės Dovydiškės 

Devlet Gadži Girėjis Devlet Hadži Girėjus 
Devulinas Divilinas 

Dimitris Dimitrijus 

Donskas Dancigas 

Drogičina, Drogičinas Drohičinas 


Edigejas Edigejus 

Enrikis Pliauen Henrikas fon Plauenas 
Enrikis Valezas Henrikas Valua 
Erdvilis Erdvilas 

Ezelė Ezelis 


Feodoras Fiodoras 
Fūrstenberg Fiurstenbergas 


Gartėnai, Gardėnai Gardinas 

Gerdenys Gerdenis 

Gereimantas Germantas 

Giliginis Giliginas 

Golambė Golubis 

Gorka Lesnievolskis Lesniovolskis iš Gurkos 
Gorodlas Horodlė 

Gotardas Kettler Gotardas Ketleris 
Gradnas Gardinas 

Grigalius Camblakas Grigorijus Camblakas 


Henrikas Botel Henrikas Botelis 


Inakentis Inocentas 

Inglėnai anglai 

Ivanas Vasilevyčė Ivanas Vasiljevičius 
Izokas iš Trebizondo Izaokas iš Trapezundo 


Jaugiela Jogaila 

Jėzavitai jėzuitai 

Jonas Albrechtas Jonas Olbrachtas 

Julius Julijus II 

Juodvyžiai Jotvingiai 

Jurgis Boreikis Chodkevyčė Jurgis Boreikaitis Chodkevičius 
Jury Jurijus 

Kalyšius Kališas 
Kamenčius Kamenecas 
Kardininkai kalavijuočiai 
Karebutas Kaributas 
Karejotas Karijotas 
Karigiela Karigaila 
Karšava Karšuva 
Keisgiela Kęsgaila 
Keistutis Kęstutis 
Kircholmas Salaspilis 
Kollontai Kolontajus 
Konstancius Konstanca 
Konstantinapilė Konstantinopolis 
Korsunis Koršūnė 
Kotryna II Jekaterina II 
Krasnas Krasnopolė 
Kreiviai Krėva 
Kremenčius Kremenecas 
Krištopas Raudvilis Kristupas Radiila 
Kryžokai kryžiuočiai 
Kulmija Kulmas 


Libenšteinas Kunonas fon Libšteinas 

Lietavaras (Lietuvaras) Chreptavyčė Litavaras Chreptavičius 
Ludolf Kenig Liudolias Kenigas 

Lvavas Lvovas 


Marta Morta 

Maskuva Maskva 

Mažaiskas Možaiskas 

Mazūrija Mazovija 

Mcislavas Mstislavlis 

Merečius Merkinė 

Miečislavas I Meška I 

Mikalojus Hlebavyčė Mikalojus Glebavičius 
Mykolas Feodorovyčė Ivanas Fiodorovičius 
Mogilevas, Mogilna Mogiliovas 

Monvydas Manvydas 


Narimuntas, Narmuntas Narimantas 
Nastazija Alelkienė Anastazija Olelkienė 
Natangija Notanga 

Naujapilė, Naujapilis Naugardukas 
Niekudavas Nekudovas 

Novogrudkas Naugardas 
Niperis Dniepras 


Odra Oderis 


Padolė Podolė 

Palackas Polockas 

Pagčionija Pagudė? 

Pamčionija Pamedė? 

Parusys Paprūsė 

Pelenė Pilėnai 

Petrikava, Pioirkavas Piotrkovas 
Piettenberg Pletenbergas 

Pocius Pacas 

Počapovas Počepovas 
Podliachija, Podliakija Palenkė 
Polianauka Polianova 
Poniatauskis Poniatovskis 
Poznanius Poznanė 

Pridrikis Augustas Fridrichas Augustas 
Pskavas Pskovas 

Putiolas Putivlis 


Radomskas Radomas 
Raudvilis Radvila 
Ravelis Talinas 
Rymas Roma 
Rumava Romuva 


Sakavyčė Sakavičius 

Salahubas Sologubas 

Sandamyrius Sandomežas 
Sedmiogradas Transilvanija 
Sembija Semba 

Severija Severskas 

Simanas Simonas 

Skirgiela Skirgaila 

Skumantas Skomantas 

Smalenskas Smolenskas 
Smatričius Smotričius 

Srebny Serebrianas 

Siaponas Batoris Steponas Batoras 
Staponas Čarnieckis Steponas Čarneckis 
Strava Strėva 


— 

Sūdauja Sūduva 
Sudermanija Suomija 
Suražius Suražas 


Šachmatas Šich Achmetas 
Šeremtis Seremetjevas 
Švaronas Švarnas 
Švidrigiela Svitrigaila 


Tautvilis Tautvila 

Toktamišius Tochtamyšas 
Traidenavyčė, Traidys Traidenis 
Trainaitis Treniota 

Tverai Tverė 


Ulrikas von Jungingen Ulrichas fon Jungingenas 
Utenai Utena 


Vaidatas Vaidotas 
Vaidylius Vaidila 
Vaisilka Vaišelga 
Valynija Volynė 
Vasylius Vasilijus 
Vedrusava Vedroša 
Vendenis Cėsys 
Vygundas Vygandas 
Vilelmas Vilhelmas 
Vilkaviškė Vilkaviškis 
Vladimieras Vladimiras 
Vladislavas Lokietek Vladislovas Loketka 
Volkvinas Folkvinas 


Zaporogas Zaporožė 

Zaslava Zaslavlis 

Zbaravas Zbaražas 

Zebžezinskis Zaberezinskis 
Zigmantas Senas Žygimantas Senasis 
Zopija Solija 


Žitomirius Žitomiras 
Žolie Vody Geltonieji Vandenys 
Žuvėdai, žvėdai švedai 

STRAIPSNIAI, PASISAKYMAI APIE VISUOMENĘ 


[Laiškas „Novojevremia“ redakcijai| — «<HoBoe Bpema», 1883, spalio31 d. 

Jonas Ernestas Smoleris. Parašė V. B.—- „Aušra“, 1885, Nr. 6, p. 151— 
156, Nr. 7—8, p. 195—202, Nr. 9, p. 263—270. 

Jau pusė mėtų praėjo nuo smerties Jono Ernesto Smolerio...—J. E. Smo- 
leris gimė 1816, mirė 1884 m. 

lužičiai — sorbai (savivardžiai Serbija, Serby) lužitėnai, Lužicos serbai, 
vendai, Europos tauta, Vakarų slavai. Priklausė Palabio slavų gentims. 
VIII-X a. kovojo su vokiečių ieodalais, tas kovas pralaimėję, buvo germa- 
nizuoti. 

Budišinas — Baucenas. 

čidijimų — tyčiojimosi. 

Saksonija — Žemutinė ir Aukštutinė Lužica buvo prijungtos prie Sakso- 
nijos pagal 1648 m. Vestfalijos taiką. Vienos kongresas (1814—1815) di- 
desniąją dalį Saksonijos perdavė Prūsijai. 

ant mapos — žemėlapyje. 

Universitetą vroclavinį (bresliavinį) — Vroclavo (Breslau) universitetas 
įkurtas 1702 m. Nuo 1742 m. Vroclavas priklausė Prūsijai. 

Purkinis, garsus mokslu Čekas, profesorius uroclavinio universiteto — 
Purkinė (Pukynė) Janas Evangelista (1787—1869), čekų biologas. Vrocla- 
vo (1823—1850) ir Prahos (1850—1869) universitetų profesorius. 

karaliaus Pričkaus Viliaus IV — Frydrichas Vilhelmas IV (1795—1861), 
Prūsijos karalius (nuo 1840). 

pruntavojo — kvotė, 

stundžiai — energingai, 

„Oklas pesni českych“ Čelakovskio — F.L. Čelakovskis (1799—1876), 
XVIII a. pab.-— XIX a. pr. prasidėjus čekų nacionaliniam judėjimui, rinko 
tautosaką, yra išvertęs lietuvių liaudies dainų rinkinį (išl. 1827). 

o taip pat eilių slovakiškų giesmininkų Štūro ir Koliaro — svarbų vaid- 
menį slovakų nacionaliniame judėjime suvaidino čekiškai rašę slovakų 
kultūros veikėjai ir poetai, tarp jų J. Kolaras. Literatūrinę kalbą, pagrįstą 
slovakų vidurio dialektu, sukūrė mokslininkas ir poetas L. Štūras (1815— 
1856). 


Šaunus serbų giesmininkas Zeileris...— sorbų literatūros pradininkas, 
demokratinių tendencijų rašytojas romantikas. 

spėkavimus — spėliojimius. 

albertinis pėstininkų pulkas...— kunigaikščio Alberto vadovaujamas. 

Apsilankymas Budišine žinomo gudiško moksluyrio Aleksandro Hilfer- 
dingo...— Aleksandras Gilierdingas (1831—1872), rusų istorikas, tauto- 
sakininkas, Peterburgo MA narys korespondentas (1856). 

arkušas — lapas, lakštas, spaustuvės apskaitos leidybinis lankas. 

Sreznievskis — Izmailas Sreznevskis (1812—1880), rusų filologas, Pe- 
terburgo MA akademikas, nuo 1847 m. Peterburgo universiteto profesorius. 

Liubekis — Liubekas, miestas 15 km. nuo Liubeko įlankos Baltijos jūroje. 

Žodis prie lietuvių, mylinčių savo tėvynę. S. Z.— „Šviesa“, 1887, Nr. I, 
p. 3—7. 


Gromata lietuvio. S. Z.— „Šviesa“, 1887, Nr. 5, p. 203—205. 

nedaugel mūsų, lietuviai, yra...— eilėraščio „Negal mūsų“ I strofos pir- 
moji publikuota redakcija (eil. „Broliai, į darbą!“). 

[„Iš Lietuvos“] Zanavykas.— „Šviesa“, 1888, Nr. 1—2, p. 51—53. Žinutė 
į skyrelį „Iš Lietuvos“. 

06 ynoTpe6AeKnKH AATHKCKOrTOo UIDKĖTA B JAHTOBCKO4 MUCbMEeHKHOCTU. 
A. Cmuabro.— Tpyxbi nepBoro Cbe3xa pyCCKHX AEATENeH NO NeyATHOMY 
neny B C.— IlerepGypre (5—12 anpena 1895 r.), C.—IleTep6ypr, 1896, 
c. 39, 40. 


Kaip pažymėta Vaižganto, Maironiui priklauso A. Smilgos vardu pa- 
skelbtas pranešimas lietuvių spaudos draudimo klausimais I Rusijos spau- 
dos darbuotojų suvažiavime 1895 m. (plg. J. Tumas. Jonas Maironis-Mačiu- 
lis. Kaunas— Marijampolė, 1924, p. 71). Apie 1900 m. Peterburge buvo įs- 
teigta „Lietuvių kalbos teisių atkūrimo sąjunga“. Vienas jos įsteigėjų 
buvo Maironis. 

Lietuviškų raidžių klausimu. J.M.— „Lietuvių laikraštis“, 1904, Nr. I, 
p. 5—6. 


Apie Lietuvos elgetas (ubagus). J.M.— „Lietuvių laikraštis“, 1905, Nr. 
13, p. I59—161. 

Ad. Mickevyčė savo poemoje „Pan Tadeusz“ (gale I kn.) gana nepapras- 
toje veik mėje pastato Lietuvos keliaujantį ubagą — Elgetą godojo, glaudė, 
nes jis prisipažindavo esąs T. Kosciučkos 1797 m. organizuotų Italijoje len- 
kų legionų narys. Legionų tikslas buvo, Napoleonui padedant, atkurti Lie- 
tuvos--Lenkijos valstybę. Veiksmas vyksta prieš Napoleono žygį į Rusiją. 

Mūsų kritikai ir kritikos. J. M-lis.— „Lietuvių laikraštis“, 1905, Nr. 18— 
22. 

Atsakymas mano kritikui. Maironis.— „Vilniaus žinios“, 1906, Nr. 254, 

Atsakoma į A. Voldemaro recenziją, rašytą, išėjus trečiai Lietuvos istori- 
jos laidai. Žr. „Vilniaus žinios“, 1906, Nr. 242 ir 277. 

Tikras vokiečių Momsenas, istorijos studijose pražilęs — Teodoras Mom- 
senas (Mommsen, 1817—1903), vokiečių istorikas. Nuo 1848 m. Leipcigo, 
nuo 1852 m. Ciuricho, nuo 1854 m. Vroclavo, nuo 1858 m. Berlyno universi- 
tetų profesorius. Parašė apie 1500 darbų iš Romos istorijos. Nobelio premi- 
jos laureatas. 


Lietuvių krikščionių demokratų susivienijimo programo projektas. Su- 
statė kun. kan. Jonas Maciulevyčė, Peterburgo Dvasiškosios akademijos 
inspektorius, kun. Aleksandras Dambrauskas, Akademijos profesorius, kun. 
Pranciškus Būčys, Akademijos adjunktas.— „Draugija“, 1907, Nr. 1, p. 
68—80. 

Garteno — Gardino. 

Apie Mindaugo sostapilį. Kan. J. Maculevičia.— „Draugija“, 1908, Nr. 
13, p. 18—19. 

Karamzin — Karamzinas Nikolajus (1766—1826), rusų rašytojas, isto- 
rikas, parašė „Rusijos valstybės istoriją“. 

Balinski — Mykolas Balinskis (Balinski, 1794—1864), istorikas, publi- 
cistas. 1818 baigė Vilniaus universitetą. 

Lipinski — Jozefas Lipinskis (Lipiūski, 1764—1828), rašytojas, kritikas, 
pedagogas. 

Vaitiekus Ketžynski — Vaitiekus Ketžinskis (Kętrzynski Vojeiech, 1838— 
1918), istorikas, etnografas, publicistas. 


Istoriškoji Morališkosios Teologijos apžvalga. Kan. J. Maculevyčia. Aka- 
demijos prof.— „Draugija“, 1908, Nr. 14, p. 178—183, Nr. 18—19, p. 257— 
266, Nr. 23, p. 259—263, 

Žemės savastis teologijos supratimu. Kan. J. Maculevyčia.— „Draugija“, 
1919, Nr. 4—6, p. 193—199. 

[Aukštųjų kursų atidarymas] .— „Lietuva“, 1920, Nr. 26. Kalba per aukš- 
tųjų kursų atidarymą. Parašas — Maironis-Maculevičius. 

[Vasario 16-oji].— „Lietuva“, 1920, Nr. 37, Vasario 16 d. priedas. Sky- 
relyje „Lietuvos darbuotojų mintys apie vasario 16 d.“ 

[Atidengiant paminklą „Žuvusiems už tėvynę“|.—- Kalba pasakyta 
1921.X. 16. Tekstas iš Kauno Maironio lietuvių literatūros muziejaus (MLL) 
rankraščių fondo. 

[A. a. Kazimierui Būgai].— Tekstas iš MLL rankraščių fondo. 

[A. a. J. Basanavičiui].— Kalba pasakyta Kauno Bazilikoje 1927 m. va- 
sario 21 d. Tekstas iš MLL rankraščių fondo. 

[Kalba Vytauto Didžiojo metinių proga].— Kalba pasakyta Vytauto Di- 
džiojo 500-ųjų metinių proga 1930 m. spalio 27 d. per gedulingas pamaldas 
Bazilikoje. Tekstas iš MLL rankraščių fondo. 


LITERATŪROS ISTORIJA IR KRITIKA 


[Atsakymas S. Matulaičiui] Garnys.— „Žemaičių ir Lietuvos apžvalga“, 
1895, Nr. 22, 

Trumpa lietuvių rašliavos apžvalga. Kn. Lietuvos istorija su kunigaikščių 
paveikslais ir žemlapiu ir Lietuvos rašliavos apžvalga. Parašė Maironis 
(S. M-lis). Trečią kartą atspausta ir pertaisyta. Peterburgas. 1906. Išleista 
„Lietuvių“ laikraščio pinigais. 

[Maironio pažiūros į literatūrą ir jos kritiką]. — „Naujoji romuva“, 1932, 
Nr. 39, p. 817—818. Paantraštė — Iš dar nespausdintų Maironio raštų. 
Pirmoji velionies lietuvių literatūros kurso Teologijos-filosofijos fakultete 
paskaita 1923 m. rugsėjo 28 d. 

Paskaita apie Donelaitį — Tekstas iš MLL rankraščių fondo. 

Tai 1923 m. universitete skaitytos paskaitos konspektas, vėliau išplėtotas 
ir paskelbtas periodikoje. 

Paskaita apie vysk. Ant. Baranauską.— Tekstas iš MLL rankraščių 
fondo. 

1923 m. universitete skaitytos paskaitos konspektas. Prie A. Baranausko 
temos Maironis jau negrįžo. 

Kristijonas Donelaitis. J. Maironis-Mačiulis.— „Naujoji romuva“, 1932, 
Nr. 39, Nr. 40, Nr. 41. Paantraštė — Literatūra apie Donelaitį. 

Redakcijos prierašas. Ši studija paimta iš J. Maironio-Mačiulio literatū- 
ros paskaitų, skaitytų Teologijos-iilosofijos fakultete. Teko jį ištisai perrašy- 
ti, nes ji buvo parašyta ne spaudai, bet paskaitų reikalui. Perrašinėjant teko 
šiek tiek taisyti turinio ir kalbos netikslumai, bet visa tai daryta labai atsar- 
giai, nekeičiant minties ir stiliaus. Čia atspausdinom tik jos dalį, nes toliau 
rankraštis yra per daug sunkiai įskaitomas. 

Kristijonas Donelaitis. Rašo universiteto garbės prof. dr. J. Maironis-Ma- 
čiulis.— „Klaipėdos žinios“, 1924, Nr. 45, Nr. 46, Nr. 47. 

Kritika. Maironis.— „Lietuvis“, 1925, Nr. 35. Paantraštė — „Lietuvio“ 
š.m. Nr. 34 įdėta stud. A. Venclovos „Baro“ kritika. 

